
d  mnogo  godina  uzdišu  sviestni  rodoljubi  hrvatski  za  sustavno 
napisanom  historijom  svoga  naroda.  Ovaj  glas  budio  je  mene, 
te  sam  ostavio  započeta  specijalna  iztraživanja,  da  shvatim 
cjelokupnu  narodnu  poviest  u  obseg  i  oblik  prijatan  naobraženomu 
dielu  naroda.  Razdielio  sam  cielo  djelo  u  dva  svezka,  od  kojih  jedan 
predajem  evo  obćinstvu,  pošto  se  je  „Matica  Hrvatska 44  rodoljubivo 
odazvala,  da  ovu  knjigu  poda  na  ruke  narodu. 

Mnogo  bih  imao  pripoviedati  o  sastavu  ove  knjige  i  napose  o 
razdiobi  hrvatske  poviesti  u  četiri  dobe,  dotično  dvanaest  knjiga,  ali 
za  sada  u  ovom  malom  pripomenku  spominjem  samo  njeka,  jer  sam 
voljan,  dok  i  prvi  dio  ove  knjige  ako  bog  da  do  godine  sviet  ugleda, 
obširnijom  razpravom  u  uvodu  sav  unutarnji  sustav  ovoga  djela  pred 
učenim  svietom  potanko  opravdati.  Da  je  ovo  djelo  na  vrelih  osnovano 
i  iz  samih  vrela  skoro  čitavo  život  svoj  dobilo,  tomu  je  naYavski  raz¬ 
log,  jer  je  prvo  u  ovom  obliku  i  obsegu  za  poviest  hrvatsku  ovih 
triju  vjekova.  Upravo  zato  bio  bi  kritički  dio  tako  velik,  da  bi  knjiga 
još  jednom  tolika  narasla,  da  su  u  opazkah  vrela  i  literatura  dobila 
svoje  mjesto.  Toliko  je  još  nigdje  netiskanih  važnih  vrela  služilo  ovoj 
knjizi,  da  bi  sama  ona  izpunila  jednu  omašnu  knjigu.  Ako  bude 
„Matica  Hrvatska*  premogla,  ova  će  vrela  sa  specijalnimi  excursi  o 
istih  napose  izađi  kao  dodatak  cieloj  historiji.  Uzornici  moji  u  histo¬ 
rijskom  pripoviedanju  čine  isto  tako,  samo  što  je  pred  njimi  puno 
radnika  bilo,  a  pred  menom  veoma  malo  ili  gotovo  nitko.  Zato  neće 
pravedni  zemljaci  moći  niti  očekivati,  da  djelo  bude  posvema  savršeno. 
Koji  prvi  procrtava  brazdu  na  pustom  polju,  on  uživa  veće  veselje, 
nego  li  obdjelavatelji  poslije  njega,  ali  brige  i  trud  njegov  jedva  će 
naslućivati  znati  radnici  na  prooranom  polju. 

U  izradjivanju  ove  knjige  podpomagala  su  me  mnoga  gospoda  i 
prijatelji,  jedni  kao  čuvari  ovdašnjih  arkiva,  pružajud  mi  sa  najvedom 
pripravnosti  spise  odnosede  se  na  poviest  hrvatsku,  a  drugi  svojim 
historijskim  materijalom,  što  su  ga  za  poviest  našu  po  raznih  arkivih 
sakupili,  podavajud  mi  isti  na  porabu.  Svim  ovim  zasad  sveukupno  od 
srdca  za  ljubav  hvalim,  dok  im  se  u  prvom  dielu  ove  knjige  poimence 
neodužim.  Da  ovoga  djela  ved  sad  jedan  dio  na  sviet  izlazi,  ima  se 
zahvaliti  i  rodoljubivoj  hrvatskoj  vladi,  koja  mi  je  obzirom  na  veliku 
potrebu  ovakve  knjige  smanjila  broj  sati  službovanja  na  ovdašnjoj 
gimnaziji,  da  uzmognem  što  prije  ovo  djelo  na  kraj  privesti.  Budi  joj 
zato  srdačna  hvala! 

Pisao  sam  ovu  knjigu  s  ljubavi,  kako  ištu  zakoni  historijske 
umjetnosti  za  narodnu  poviest,  a  želim  od  srdca,  da  ona  i  što  vedom 
ljubavju  urodi. 

U  Zagrebu  1.  oktobra  1879. 


Tctde  Snrhičik.l(jLs. 

a  pristupu  k  poviesti  hrvatskoj  za  dobe  Habsburgž,  obazrieti 
nam  se  valja  najprije  na  tadanji  položaj  Hrvatske.  Narod 
hrvatski  branio  se  je  bio  već  preko  sto  godina  od  velike  azi- 
jatske  sile ,  dok  je  u  šestnaestom  vieku  dospio  u  strašnu  dviestoljetnu 
borbu  za  narodni  obstanak.  Turska  sila  dospjela  je  po  ve¬ 
likom  sultanu  Sulejmanu  I.  na  vrhunac  svoje  moći.  Odmah  u  početku 
svoje  vladavine  osvoji  on  otok  Rhod,  začme  mu  gospodstvo  na  sredo¬ 
zemnom  moru,  Algir  i  Tripolis,  obale  sjeverne  Afrike  i  sve  zemlje  ća 
dolje  do  Nubije  osvojiše  vojske  njegove.  Mornarica  njegova  takmila  se 
s  brodovljem  svih  vlasti  kršćanskih  na  sredozemnom  moru  kroz  cieli 
šestnaesti  viek.  Gizdava  Venecija  milosti  je  iskala,  Italija  strepila,  a 
Španija  badava  kušala  boriti  se  s  ovom  premoćnom  silom  na  moru. 
Na  kopnu  otvori  si  Turska  osvojenjem  Biograda  vrata  u  Ugarsku  i 
Hrvatsku,  te  se  je  doskora  vijao  turski  konjski  rep  u  srdcu  Europe 
nad  priestolnicom  Ugarske.  U  Aziji  zavlada  Sulejman  iz  Bagdada  per¬ 
zijskim  zaljevom  i  arabskim  morem  do  indijske  zemlje.  Pod  ogranci 
Alp^  i  Himalaja  palili  su  u  ovom  vieku  čopori  turski.  Kao  što  su  u 
pradavno  doba  poviesti  veliki  despote  azijatski  ganjali  ciele  narode,  da 
ih  u  druge  zemlje  prebace,  tako  su  sada  Turci  kršćanski  narod  pred 
sobom  tjerali,  da  ga  u  svojem  velikom  carstvu  raztoče. 

„Koliko  je  zviezda  na  nebu  i  pieska  u  moru,  toliko  vojska  imade 
naš  veliki  car*,  tako  se  hvaliti  znali  Turci  poniznim  kršćanskim  posla¬ 
nikom,  „a  na  proljeće  doći  će  vas  pohoditi.*  Kada  je  sultan  glavom 
izilazio  na  bojno  polje,  nije  imao  nikada  manje  od  sto  hiljada  vojske. 
A  što  je  sultan  mačem  osvojio ,  to  je  po  turskom  pravu  imala  biti 
za  uvieke  zemlja  prorokova  namjestnika.  Mira  po  pojmovih  međju- 
narodnoga  prava  nije  u  ovom  vieku  dala  turska  vlada  nijednomu 
kršćanskomu  vladaru.  Primirje  samo  mogli  su  si  izprosjačiti  kršćanski 
vladari  po  svojih  poslanicih,  koji  su  se  svaki  put  iz  priestolnice  sulta¬ 
nove  vraćali  občarani  od  sjajnosti  i  zastrašeni  od  sile  carstva  njegova. 

Pokoriti  sav  kršćanski  sviet  i  satrti  mu  glavu  u  samom  Rimu,  to 
je  bio  zadnji  cilj  žednomu  krvi  kršćanske  silnomu  Sulejmanu,  kada 
je  više  puta  sam  glavom  sa  svom  sjajnošću  izilazio  u  Europu  na  čelu 
svojih  strašnih  vojska. 

Kršćanski  sviet  ili  ti  respublica  christiana  stoji  prama  ovoj 
sili  polomljen.  Nova  vjerska  načela,  rušeći  moć  i  ugled  pape  rimskoga 
i  katoličke  crkve,  uzdrmala  su  jedinstvo  kršćanskog  svieta  zapadne 
Europe.  Papa  rimski,  njekoč  duša  i  pokretač  svim  obranam  i  navalam 
kršćana  na  nekršćane,  stoji  sada  zameten  u  razprah  vjerskih,  a  nje¬ 
gova  glasa  neslušaju  narodi.  Vapaji  iz  Hrvatske  i  Ugarske  na  kršćanske 
vlasti  završuju  uviek :  ako  ovaj  „antemurale  christian  itatis*  propadne, 
propalo  je  sve  kršćanstvo!  Pape  su  podupirali  ove  prošnje,  ali  liepo 
reče  već  papa  Hadrian  VI.:  „Više  ste  štete  kršćanstvu  učinili  vi  kra¬ 
ljevi  kršćanski  neslogom  svojom,  nego  li  Turci,  premda  svi  mislimo  i 
znamo,  da  su  presilni.* 

Francezka  je  stajala  u  ovom  vieku  u  neprekidnom  prijateljstvu  s 
visokom  portom  samo  za  to,  da  kuća  Habsburg  nenadmaši  svojom 
prevlasti  Fraticezku.  U  Njemačkoj  pomutila  je  bjesnoća  protestantske 
vjere  na  toliko  duhove,  da  je  sam  Martin  Luter  morao  ustati  proti 
nauci,  koja  se  je  stala  širiti.  Kako  je  „naš  njemački  narod*  —  veli 
Luter  —  „pol  vraga  pol  čovjeka,  njeki  upravo  žele,  da  Turci  dodju 
i  zavladaju.*  Vidi  se  —  veli  dalje  o  knezovih  —  da  nije  bog  kod 
nas,  jer  neda  našim  knezovom  toliko  snage  i  duha,  da  ozbiljno  o 
ratu  s  Turci  rade.  Toliki  se  sabori  u  to  ime  sastaju,  a  ništa  se  nikada 
neuradi,  kao  da  se  bog  ruga  našim  saborom,  pak  daje  vragu  go- 
spodovati,  dok  Turci  neprovale  i  samu  Njemačku  neosvoje.  Neka 
nepuste  kršćanski  vladari,  da  se  pojedini  kraljevi  sami  u  boj  s  Tur¬ 
činom  upuste,  kako  je  to  do  sada  bivalo,  „da  Turčin  proždre  danas 
kralja  ugarskoga,  sutra  kralja  poljskoga,  a  narod  se  naš  izdaje,  na 
mesnicu  vodi;  u  ludo  se  krv  prolieva.*  Česa  nije  mogao  postići  papa 
rimski,  nije  dakako  postigao  niti  Martin  Luter,  jer  smućeno  družtvo 
ljudsko,  kakvo  je  onda  bilo  u  Europi,  nikada  dalekih  koristi  niti  po¬ 
gibelji  progledati  nemože. 

Čim  je  manja  briga  bila  zapadnim  kršćanskim  narodom,  kako 
turska  sila  u  zemljah  hrvatskih,  ugarskih  i  austrijskih  napreduje,  tim 
je  uža  sveza  za  zajedničku  obranu  nastajala  medju  Hrvatskom,  Ugar¬ 
skom  i  austrijskimi  zemljami.  „Samo  radi  obrane  naše  svjete  vjere 
biramo  Te,*  vele  Hrvati  novomu  kralju  Ferdinandu,  „kad  su  nas  svi 
kralji  zaboravili!* 

Po  želji  susjednih  zemalja  imao  je  u  šestnaestom  vieku  ban  hrvatski 
pucanjem  iz  lumbarada  i  paljenjem  vituljača  naviestiti  dolazak  Turaka. 
Iz  Ribnika  pukla  je  lumbarda,  da  naviesti  preko  Metlike  cieloj  Kranj¬ 
skoj,  a  od  Drave  pucalo  se,  da  se  nastavi  s  jedne  strane  u  Štajersku, 
s  druge  u  Ugarsku  do  Dunava,  a  od  Altenburga  i  Kiseka  tekao  je 
dalje  glas  u  austrijske  zemlje.  Ovaj  zaključak  sabora  svih  austrijskih 
zemalja  (u  Insbruku  1538.)  karakteriše  nam  nov  savez  zemalja  i  naroda 
uz  Dunav,  Savu  i  Dravu,  od  kada  su  dobile  jednoga  vladara.  Za  obranu 
ovoga  saveza  i  za  slavu  kršćanstva  stoji  hrvatski  narod  kao  živi  zid.  Su¬ 
sjedne  u  nevolji  zahvalne  zemlje  rado  su  Hrvatsku  nazivale  „antemu- 
rale  christianitatis“,  a  osobito  austrijskih  zemalja.  Hrvatska  na  skrajnih 
točkah  periferije  novoga  saveza  zadobila  je  najveće  rane  na  svojem  na¬ 
rodnom  tielu,  dočim  je  komad  po  komad  odpadao  u  ždrielo  nezasitnomu 
neprijatelju.  U  ovo  vrieme  nasta  medju  "narodom  otimajućim  se  od  smrti 
strašna  ali  istinita  poslovica :  Bog  visoko  a  car  daleko. 

Kroz  puste  vječne  ratove  bez  odmora  prolaziti  ćemo  u  šestnae¬ 
stom  vieku,  ali  iz  krvavih  mučeničkih  djela  otaca  svojih  crpsti  ćemo 
sladku  utjehu,  da  u  najstrašnijih  i  najzdvojnijih  časovih  Hrvati  neoka- 
ljaše  imena  svoga.  „Živi  Turkom  nepredajimo  se“,  može  se  reći,  da 
je  geslo  Hrvatom  u  šestnaestom  vieku. 

Samo  nam  se  sobom  nudja,  da  u  ovom  kratkom  pogledu  okom 
svrnemo  na  obseg  zemlje  i  na  one  rodove,  na  kojih  je  počivala  snaga  i 
ugled  kraljevstva.  Hrvatska  je  prije  mohačke  bitke  oslanjala  s  iztoka 
obranu  svoju  na  jake  gradove  uz  Dunav  i  Savu,  od  kojih  je  bio  znamenit 
na  utoku  Drave  u  Dunav  dobro  utvrdjeni  Osiek  i  pri  utoku  Drine  u 
Savu  na  savskom  poluotoku  jaki  grad  R  a  č  a.  Uza  Savu  imao  je  i  kralj  i 
drugi  mogućni  velikaši  gradove  svoje,  koje  su  sami  po  mogućnosti  branili, 
a  narod  ih  je  popravljao  i  utvrdjivao.  Znatniji  su  bili  Brod  i  Kobaš 
pri  otoku  Orljave  u  Savu,  Gradiška  zaštićena  s  juga  Savom,  a  od  sjevera 
i  iztoka  nepregazivimi  močvarami.  Hrvatska  je  granica  tekla  dalje  uz 
Vrbas  rieku,  na  kojoj  je  bila  Banjaluka  grad  na  obie  strane  Vrbasa 
i  Vrbasom  u  polukrug  oblieveno  Jajce,  kojega  kapetan  je  radi  važ¬ 
nosti  mjesta  za  poslednjih  kraljeva  ugarskih  ,imao  naslov  kapetana 
ili  bana  od  Jajca.  Od  Jajca  na  jugoiztok  nestalnom  i  više  puta  pre¬ 
lomljenom  crtom  završivala  se  obranbena  crta  Hrvatske  sa  nepredo- 
bitnim  Klisom  povrh  Spljeta  grada,  gdje  su  negda  dane  rado  bo¬ 
ravili  kraljevi  naše  krvi.  Iz  Klisa  obuhvaćajuć  Zagorje  a  ostavljajuć 
primoije  tekla  je  granica  uz  Velebit  do  mora,  na  kojem  su  cvali 
Senj,  Bakar  i  Rieka. 

U  ovo  vrieme  bili  su  u  cvietu  mnogi  mogudi  hrvatski  rodovi,  koji 
su  od  davnih  vremena  resili  povjest  svoga  naroda.  Izmedju  Vrbasa  i 
Une  natjecali  su  se  bogatstvom  i  prostranstvom  zemalja  grofovi  Bla- 
gajski  sa  Keglevidi  i  na  sjeverozapadnoj  strani  prema  Uni  sa  Frankopani 
Tržačkimi.  Vedi  dio  Like  i  Krbave  bio  je  u  ruku  roda  Karlovida,  a 
na  primorju  glavni  gospodari  Frankopani  Ozaljski.  Izmed  Une  i  Kupe 
na  milje  daljine  širili  su  se  posjedi  Zrinskih.  Uza  Savu  i  preko  u 
Bosnu  i  uz  Kupu  bio  je  bogati  biskup  i  kaptol  zagrebački.  U  Mosla¬ 
vini  podigao  se  netom  rod  Erdeda.  Uz  Posavje  slavonsko  po  liepih 
plodnih  zemljah  vladali  su  Kanižaji  i  Zapoljski,  a  uz  Podravje  Banfi 
ili  Banovidi  i  Morovidi,  dočim  je  u  srednjoj  Slavoniji  bio  jak  od  sta¬ 
rine  rod  Prodanida,  sada  zvanih  Nađažđija.  U  liepom  Zagorju  bilo  je 
Draškovida  i  Badana  i  mnogo  drugih  rodova.  Nemožemo  ovdje  izbra- 
jati  mnogobrojnih  plemidkih  rodova  raztresenih  po  svem  kraljevstvu, 
od  kojih  su  mnogi  dali  odlične  branitelje  svomu  narodu  u  ovo  vrieme 
neizmjerne  premodi  turske,  a  tečajem  pripoviedanja  dogodjaja  izađi  de 
i  onako  na  pozorište  povjesti. 

Mohačkom  bitkom  29.  augusta  1526.,  gdje  je  poginuo  mladi 
kralj  Ljudevit  II.  i  na  bojnom  polju  ostali  najmogućniji  velikaši 
i  biskupi  Ugarske,  pala  je  sva  iztočna  ravna  Slavonija  pod  tursko 
gospodstvo.  Liepi  gradovi  uz  Dunav:  Erdut,  Ilok,  Dalj  i  Osiek 
dižućim  se  do  oblaka  plamenom  i  dimom,  a  i  jaukom  kršćan¬ 
skih  duša  navješćivahtf,  kuda  se  kreće  dvie  sto  hiljada  Sulejma- 
nove  vojske. 

Kada  se  je  razsuo  glas,  da  je  kralj  na  Mohaču  poginuo  i 
sva  vojska  propala,  pobježe  iz  Budima  kraljica,  iz  Ugarske  bje- 
žaše  narod  u  susjedne  zemlje.  I  hrvatski  puk  neizmjerno  se  uz¬ 
rujao.  Iz  Slavonije  spremao  se  narod  da  ostavi  domovinu.  U 
sretan  čas  dospje  u  Zagreb  knez  Krsto  Frankopan  sa  svojom 
vojskom.  „Da  mi  ovamo  nepridemo  slobodno  pust  rusag  (zemlja) 
ostajaše,*  piše  on  biskupu  Franji  Jožefiću.  On  izda  proglas  na 
narod,  neka  se  neboji,  da  kralj  nije  poginuo,  što  on  u  istinu  još 
onaj  dan  5.  septembra  nije  znao,  jer  snuje  o  tom,  kako  će  kralj 
nloći  Budim  braniti. 

Krsto  je  u  isti  čas  dobro  slutio,  da  će  se  turska  sila  sru¬ 
šiti  na  Hrvatsku,  „ako  se  car  vrne  iz  Ugarske  bojeći  se  jeseni.* 
Neznajući  jošte  za  smrt  kraljevu  sudio  je,  da  će  Sulejman  ne¬ 
mogući  napredovati  u  Ugarskoj  sbog  nastajuće  zime,  „pod  Jajce 
sam  glavom*,  a  Ibrahima  vezira  da  će  poslati  kroz  Slavoniju  i 
Hrvatsku.  Krsto  je  stao  razgledati  gradove,  spremao  obranu  medju 
Savom  i  Dravom,  a  nadao  se,  da  će  laglje  braniti  briegovitu 
Hrvatsku,  nego  što  se  je  mogla  braniti  ravna  Ugarska. 

Sultan  se  zbilja  vrati  već  polovicom  septembra  iz  Budima, 
a  do  200.000  naroda  potrla  je  na  povratku  njegova  vojska.  Sav 
se  sviet  čudio,  da  car  odilazi  iz  Ugarske,  a  u  nijednom  gradu 
neostavlja  posade.  Ivan  Zapolja  hvalio  se  kašnje  papi,  da  je  on 

Sulejmana  na  to  nagovorio,  da  kršćanstvo  više  netrpi.  Sulejman 
nije  navalio  na  Slavoniju,  kako  je  očekivao  Krsto  Frankopan, 
niti  nije  sara  glavom  pošao  pod  Jaj  ce,  ali  ipak  posla  veliki  odjel 
vojske  svoje  pod  taj  grad  toli  slavno  prije  branjen  po  Petru 
Kegleviću  i  Krsti  Frankopanu. 

Grad  je  sada  branio  Stjepan  Gerbonog  s  malom  posadom, 
koju  je  na  pomoć  bio  dao  Hrvatom  Ferdinand  nadvojvoda  austrij¬ 
ski.  Deset  dana  bili  su  Turci  i  razvaljivali  iz  topova  zidine  grada. 
Stjepan  nedobivajući  pomoći,  morade  već  deseti  dan  ugovarati 
s  Turci,  koji  mu  dopuste,  da  s  mirom  iz  grada  izadje  sa  svojom 
vojskom  i  da  iznese,  što  im  konji  mogu  ponesti,  ali  da  teže  oružje 
u  gradu  ostavi.  Čim  je  palo  Jajce,  dogodilo  se,  česa  se  svatko  bojao, 
padoše  i  drugi  gradovi  hrvatski  uz  Vrbas  rieku.  Tvrdu  Banjaluku, 
koja  se  je  prostirala  na  obadvie  obale  Vrbasa,  zapovjednik  za¬ 
pali  i  ostavi,  a  tako  i  drugih  dvanaest  gradova  izmedju  Vrbasa 
i  Save.  Jajce  smatrahu  suvremenici  najjačim  bedemom  ciele 
Hrvatske  i  južne  Ugarske.  Jošte  poslije  dvie  godine  dana  nastojaše 
Ivan  Zapolja  kralja  Ferdinanda  pred  kršćanstvom  obtužiti  najviše 
sbog  Jajca,  da  je  on  kriv,  što  je  ta  najjača  obrana  kršćanstva  pro¬ 
pala.  Spomen  na  propast  Jajca  znala  je  i  u  kašnje  vrieme  uzbuditi 
ogorčenost  kod  Hrvata  na  Niemce,  kojim  se  je  predbacivalo,  da 
su  radi  *  kukavštine  svoje,  nečekajući  na  pomoć,  grad  prenaglo 
predali. 

Tako  je  poslije  mohačke  bitke  naša  zemlja  na  dvie  strane 
bila  Turkom  otvorena.  Na  iztoku  u  Slavoniji  ostali  su  sada  na 
skrajnih  obroncih  gorja  slavonskoga  pogranični  gradovi  Našice, 
Podgorač  i  Gorjane.  Na  jugu  izmedju  Vrbasa  i  Sane  bilo  je 
skoro  sve  tursko,  a  izmedju  Sane  i  Une  sve  nesigurno. 

U  ovaj  čas,  kad  su  već  Turci  ove  liepe  strane  od  Hrvata 
odvalili,  dospješe  sigurni  glasi,  da  je  kralj  poginuo.  Bio  se  već 
povratio  s  bojišta  biskup  zagrebački  Šimun  Erdedi. 

Za  kraljevstvo  hrvatsko  javiše  se  prosci  s  više  strana.  Već 
prije  mohačke  bitke  iskao  je  car  Sulejman  Hrvate,  neka  ga  prime 
za  svoga  gospodara.  Obećavao  im,  da  će  svakomu  vratiti  njegovu 
otčevinu,  koju  je  dosele  od  njegove  sile  izgubio.  Nudio  im,  da 
će  uzčuvati  sve  stare  slobode  njihove,  vjeru  da  će  im  paziti,  a 
na  svoju  kršćansku  braću  da  neće  morati  ratovati.  Njihovi  ljudi 
da  će  biti  slobodni  od  svake  daće  kroz  deset  godina.  Pokazivao 
im  Sulejman  na  tolika  kršćanska  kraljevstva,  koja  su  pod  nje- 

govom  vlasti,  pak  živu  slobodno  po  svojoj  vjeri  i  po  svojih  za- 
konih.  Mletačka  republika,  prva  susjeda  Hrvatske,  stara  saveznica 
njekih  rodova  hrvatskih  navalila  s  molbami  na  Hrvate,  neka 
s  republikom  u  savez  stupe,  da  zajedno  s  Turci  mir  čine  i  rat 
počimlju.  Venecija  da  če  dati  nagrade  vojsci  hrvatskoj. 

Turke  i  Mletčane  Hrvati  odbiju,  a  dva  jaka  pretendenta 
za  krunu  ugarsko-hrvatsku  podignu  se:  Ferdinand  nadvojvoda 
austrijski  i  Ivan  Zapolja  erdeljski  vojvoda. 

Ferdinand  austrijski,  svak  Ljudevita  II.,  bio  se  oženio  sa 
sestrom  njegovom  Anom,  a  sestra  Ferdinandova  Marija  bila  je 
udata  za  Ljudevita.  Po  ugovoru  od  godine  1515.  izmedju  otca 
Ljudevitova  kralja  Vladislava  i  djeda  Ferdinandova  cara  Maksi- 
milijana  imala  je  Ugarska,  Hrvatska  i  Ćeska  pripasti  kudi  Habs- 
burgovoj,  ako  bez  djece  umre  Ljudevit.  Ferdinand  se  je  nadao, 
da  de  sada  po  pravu  ugovora  i  bez  neprilike  sjesti  na  priestolje 
ovih  zemalja.  . 

Ferdinand  odgojen  u  Španjolskoj  stekao  je  u  devetnaestoj  svojoj 
godini  (1522.)  u  diobi  sa  starijim  bratom  carem  Karlom  austrijske 
zemlje.  Istom  se  je  sada  priučavao  njemačkom  jeziku,  a  odnošaje 
svojih  i  susjednih  zemalja  malo  je  poznavao.  Još  iste  godine,  kada 
je  Sulejman  u  susjednu  Ugarsku  provalio,  spremao  je  na  pomod 
bratu  Karlu  vojsku  iz  svojih  zemalja  proti  ligi  cambrayskoj  i 
slao  ju  u  Italiju  proti  papi.  Dapače  sam  se  spremio  bio,  da 
stupi  na  bojnom  polju  u  Italiji  na  čelo  svoje  vojske  i  bio  je  ved 
na  putu  jedan  sat  od  Insbruka,  kada  mu  6.  septembra  stigne 
glas ,  da  je  kod  Mohača  ugarska  vojska  uništena,  Turci  da  na¬ 
preduju,  a  kralj  da  je  izčeznuo.  Za  njekoliko  dana  dodju  istom 
glasovi,  da  je  kralj  poginuo,  i  da  je  turska  vojska  samo  petnaest 
milja  daleko  na  putu  od  Beča.  Ferdinand  se  uzžurkao,  da  sa¬ 
bere  štogod  vojske,  koliko  je  jošte  nije  bio  izveo  iz  svojih  ze- 
maljah  u  Italiju  s  ono  malo  novca,  što  mu  je  preostalo  od  rata 
talijanskoga.  Preslabe  bi  bile  njegove  sile,  da  je  Sulejman  sada 
krenuo  na  Austriju,  ved  je  i  sam  jaukao  bratu  svomu  caru  Karlu, 
da  ga  jamačno  čeka  sudbina  njihova  svaka  Ljudevita. 

Iz  ove  nevolje  izbavi  ga  odlazkom  iz  Ugarske  sam  Sulejman. 
Sada  je  Ferdinand  istom  o  tom  mogao  raditi,  da  bude  izabran 
za  kralja  češkoga,  ugarskoga  i  hrvatskoga.  Ferdinand  je  malo 
poznavao  odnošaje  češke,  a  još  manje  ugarske  i  hrvatske.  U 
Ugarskoj  mogla  mu  je  pomagati  sestra  Marija  obudovljela  kraljica. 

Ona  sabra  oko  sebe  u  Požunu  vierne  svoje  pristaše  bana  hrvat¬ 
skoga  Franju  Badana,  biskupa  vesprimskoga  Tomu  Szalahazija, 
Aleksu  Turczoa  i  sriemskoga  biskupa  i  kancelara  kraljeva  Stje¬ 
pana  Brodarida.  Marija  je  kroz  šest  godina  dobro  upoznala  go¬ 
spodu  hrvatsku  i  ugarsku;  stekla  si  medju  njimi  mnogo  prija¬ 
telja,  osobito  poslednjih  godina,  kada  je  više  ona  vladala  nego  li 
Ljudevit.  Ferdinand  joj  preda  težku  zadadu,  neka  na  njegovu 
stranu  predobije  velikaše  ugarske  i  hrvatske,  što  je  ona  rado  činila. 

Drugi  pretendent  Ivan  Zapoljabio  je  jedan  od  najboga¬ 
tijih  i  najmogudnijih  velikaša  Ugarske,  sin  bogata  otca  i  kneginje 
majke,  šlezke  princese  od  staroga  roda  Piastova.  Ved  otac  njegov 
ljubimac  plemstva  ugarskoga  snovao  ozbiljno  o  tom,  kako  de  si 
prvorodjenca  učiniti  kraljem  ugarskim.  Mislilo  se,  da  bi  mogao 
Ivan  oženiti  se  sa  Anom,  koja  se  je  kašnje  udala  za  Ferdinanda. 
Kada  je  slabašni  Ljudevit  poboljevao,  nastojaše  Zapolja  kao  glava 
narodne  stranke,  da  bude  gubernatorom  Ugarske,  a  javno  se  go¬ 
vorilo  :  umrieti  de  Ljudevit,  pak  de  se  Ivan  oženiti  s  kraljicom 
Marijom.  Još  za  života  Ljudevitova  pisk  mletački  poslanik  svojoj 
republici:  „Zapolji  nebi  bilo  neugodno,  da  se  državi  kakva  ne- 
sreda  dogodi,  jer  bi  ju  on  sa  svojom  modi  lasno  opet  osvojio  i 
učinio  sebe  kraljem."  Sada  je  to  vrieme  nadošlo.  On  je  stajao 
sa  40.000  vojske  na  strani,  dok  je  Sulejman  razbio  Ljudevita, 
pričalo  se  dapače  odmah  poslije  bitke,  da  je  brat  Ivanov  Gjuro 
svojom  rukom  ubio  Ljudevita,  ali  je  i  sam  u  boju  poginuo. 

Skoro  sve  plemstvo  ugarsko  uprlo  je  sada  oči  u  toga  naj- 
mogudnijega  velikaša,  svi  se  ufali,  da  de  sin  domovine  poput 
Matije  Korvina  podidi  kraljevstvo  i  izbaviti  ga  od  neprijatelja  i 
od  kralja  tudjina.  Od  ljute  mržnje  na  Niemce  pristajali  su  i 
mnogi  njegovi  osobni  neprijatelji  uz  njega,  a  po  njem  bi  se  imao 
izvršiti  onaj  članak  sabora  g.  1505.,  da  Ugarska  nikada  više 
nede  primiti  tudjina  za  kralja.  Sam  Zapolja  osbiljno  stao  nasto¬ 
jati  oko  mlade  udovice  kraljice  Marije,  da  se  s  njom  oženi,  time 
i  s  Ferdinandom  izmiri,  a  tako  sam  nepobitno  od  svih  priznat 
bude  kralj  ugarski.  Marija  je  tako  s  početka  prikrivala  svoje 
misli,  da  se  ved  Ferdinand  stao  pobojavati,  nede  li  mu  se  sestra 
iznevjeriti,  dokle  ga  ona  nije  uvjerila,  da  samo  za  njega  radi. 

Ferdinand  i  Zapolja  stali  se  takraiti  i  otimati  medju  Hrvati 
svaki  za  sebe.  Spomenusmo  ved,  da  je  Ferdinand  imao  sbog 
obrane  nasliednih  austrijskih  zemalja  u  njekih  gradovih  hrvatskih 

na  krajini  svoje  posade.  Sada  su  toj  vojski  bili  zapovjednici  Ivan 
Katzianer  i  Nikola  Jurišid.  Krsto  Frankopan,  glavni  vojvoda  u 
Slavoniji  bio  je  njekoč  u  službi  cara  njemačkoga  Maksimilijana, 
djeda  Ferdinandova,  a  to  su  dobro  znali  savjetnici  mladoga  nadvoj¬ 
vode,  jer  su  svi  bili  iz  Maksimilijanova  vremena.  Ferdinand  zamoli 
Krstu,  a  zapoviedi  Jurišidu,  neka  mu  budu  komisari  na  saboru 
hrvatskom.  Preporuči  im  neka  nastoje  na  njegovu  stranu  predo- 
biti  svu  gospodu,  a  k  uglednijim  neka  se  glavom  upute.  U  pismih 
Krsti  Frankopanu  i  biskupu  Šimunu  Erdedu  obedaje  im  sva  dobra  i 
časti,  sva  prava  velikašem  i  plemstvu,  a  da  bi  njemu  najdraže  bilo, 
da  se  može  sa  svakim  od  njih  sam  glavom  razgovarati  i  za 
pomod  uprositi.  Ali  kada  nemože,  on  se  nada  da  de  ga  primiti 
za  kralja,  a  on  de  im  biti  otac  dobar  i  milostiv.  Još  veli  svakomu 
od  njih,  da  de  učiniti  sretna  njega  i  njegov  rod.  23.  septembra 
sasta  se  sabor  hrvatski  u  Koprivnici,  ali  neizabra  Ferdinanda, 
već  učini  Krstu  Frankopana  *  regentom  i  protektorom4*  Slavonije 
i  pokrajnih  ugarskih  županija,  saladske,  šimegjske  i  baranjske, 
gdje  je  onda  jošte  skoro  sam  naš  narod  bivao.  »U  Zagrebu 
čekaju,  koga  de  Ugri  izabrati,  a  dotle  de  ostati  neutralni44,  piša 
mletački  glasnik  iz  Hrvatske.  Slutili  su  mnogi,  da  se  Krsto 
uzteže  izjaviti,  dok  nevidi,  nebi  li  sam  sebi  mogao  krunu  pri¬ 
baviti.  Stališi  izaberu  ipak  poslanstvo  Ferdinandu,  a  zamole 
Krstu,  neka  ga  on  s  biskupom  Šimunom  Erdedom  povede,  ali 
on  nije  htio  toga  primiti. 

Ferdinand  uroči  na  14.  oktobra  glavne  svoje  privrženike  iz 
Ugarske  i  Hrvatske  u  Haimburg,  da  se  s  njimi  posavjetuje. 
Frankopana  zamoli  udova  kraljica  posebnim  pismom,  ali  ga  nije 
mogla  na  to  namoliti,  da  dodje.  Poslanstvo  hrvatsko  dospjelo 
bilo  u  Požun,  dok  je  jošte  Ferdinand  u  Haimburgu  boravio. 
Da  im  pokaže  osobitu  počast,  posla  im  dva  svoja  savjetnika,  da 
ih  pozdrave  i  njegovu  radost  izkažu,  što  su  se  do  njega  potru¬ 
dili  ,  moledi  ih,  neka  mu  budu  vierni.  Erdedi  stane  ugovarati  s 
Ferdinandom.  Po  savjetu  svojih  savjetnika  čini  se,  da  mu  je 
Ferdinand  puno  obedao,  česa  nije  bio  nakanio  održati.  Tomo 
Nadaždi,  za  onda  njegov  glavni  savjetnik  iz  Ugarske,  svjetovaše 
mu:  neka  samo  obedaje,  a  da  netreba  držati! 

Zapolja  bude  medjutim  dne  10.  novembra  u  Stolnom  Bio¬ 
gradu  neizmjernim  oduševljenjem  jednoglasno  izabran  za  kralja, 
a  sliededi  dan  okrunjen  krunom  sv.  Stjepana,  koju  je  lahko  stekao, 

kad  joj  je  sam  s  Petrom  Perenvijem  čuvar  bio.  Izbor  je  vodio  Štefan 
Verbflczi  prvi  pravnik  svoga  vieka  u  Ugarskoj.  Kada  je  zapitao 
stališe,  hoćete  li  Ferdinanda  kriknuše  svi  ujedan  glas:  „nećemo 
za  ništa  na  svietu/  U  istinu  je  bila  u  tom  saboru  skoro  sva 
Ugarska. 

Austrijska  stranka  u  Ugarskoj  iskala  je,  neka  palatin  Stjepan 
B&thory  sazove  sabor  za  izbor  Ferdinandov.  Premda  je  malena 
stranka  od  njekoliko  velikaša  i  nješto  bližnjega  plemstva  bila 
preslaba,  da  potamni  sjaj  sabora  stolnobiogradskoga ,  proglasi 
ipak  palatin  stališem  i  redovom,  da  se  nadju  na  zakoniti  sabor 
u  Požunu,  gdje  će  se  kralj  birati. 

Čim  je  slabije  stala  stranka  austrijska  u  Ugarskoj,  tim  je 
jače  radila  u  Hrvatskoj,  gdje  je  našla  dosta  iskrenih  pristaša. 
„Kada  nas  je  naš  pravi  kralj  Ljudevit  ostavio,  kada  su  nas  svi 
kralji  i  knezovi  kršćanski  ostavili,  onda  nam  je  Ferdinand  austrijski 
pomoći  poslao  i  pomagao  naše  gradove  braniti/  Tako  je  sada 
dokazivala  austrijska  stranka.  Hrvatska  preko  Kupe  do  mora 
složi  se  za  Ferdinanda,  ostavi  neodlučnu  Slavoniju  i  posla  posebno 
poslanstvo  Ferdinandu,  na  što  se  je  tim  prije  morala  odlučiti, 
jer  su  Turci  skoro  svakim  danom  uznemirivali  gradove  hrvatske. 
Ovo  poslanstvo  zadrža  Ferdinand  kod  sebe  cieli  mjesec  dana, 
a  onda  ih  zamoli,  neka  prodju  na  požunski  sabor,  kamo  će  doći 
i  do  dvadeset  čeških  velikaša,  da  ugarske  stališe  za  njega  pre- 
dobiju.  Dne  15.  decembra  1526.  bude  Ferdinand  u  Požunu  od 
maloga  broja  velikaša  i  nješto  plemstva  iz  bližnjih  županija  izabran 
za  kralja  ugarskoga,  gdje  je  obećao  braniti  slobode  naroda  i 
zemlje  od  Turaka,  a  da  će  ga  u  tom  pomagati  njemačko  carstvo. 
Poslanici  hrvatski  vrate  se  umah  posije  izbora  kući,  a  Fer- 
/dinand  imenova  svoga  tajnoga  savjetnika  Pavla  Oberšteinera, 
Ivana  Pachlera,  vojvodu  Nikolu  Jurišića  i  Ivana  Katzianera 
svojimi  poslanici  za  izborni  sabor  u  Hrvatskoj. 

U  Cetinju  gradu  kneza  tržačkoga  Jurja  Frankopana  sakupe 
se  gospoda  i  plemići  hrvatski.  Cetinj  je  onda  bio  gotovo  u  središtu 
staroga  kraljevstva  hrvatskoga  mjesto  dosta  napučeno,  a  gospodski 
dvorovi  kneževi  mogli  su  gostoljubno  primiti  i  kraljeve  poslanike 
i  drugu  braću  i  prijatelje.  Našli  su  se  tuđe  Ivan  Karlo vić  knez 
krbavski,  kašnje  ban  hrvatski,  Stjepan  grof  Blagajski,  Juraj 
Frankopan  Cetinjski,  Vuk  i  Krsto  Frankopan  Brinjski,  biskup 
Kninski,  i  mnogi  drugi  plemići  hrvatski. 

Na  samu  novu  godinu  1527.  stupe  poslanici  kraljevi  pred  1527. 
sabranu  gospodu.  Poslanici  objave  listinu  kraljevu  stališem  i 
redovom.  Kralj  veli,  da  je  s  veseljem  primio  poslanike  Hrvata, 
ali  da  oni  nisu  imali  punomoći  sve  s  njime  ugovoriti,  zato  stupa 
on  sam  preko  ovih  svojih  poslanika  pred  stališe,  moli  ih  neka 
mu  prisegnu  viernost  kano  svomu  kralju.  On  im  se  kraljevskom 
riečju  veže,  da  će  čuvati  sva  njihova  prava,  povlastice,  sve  zakone 
i  odluke,  koje  su  uživali  pod  prvanjimi  svojimi  kraljevi.  Neka 
sva  obećanja  tako  prime,  kano  da  je  on  sam  medju  njimi. 

Na  to  odvrate  stališi  hrvatski  jednodušnim  svojim  zaključkom,  da 
primaju  kralja  češkoga  Ferdinanda  za  kralja  hrvatskoga  pravoga 
i  zakonitoga  i  njegovu  ženu  Anu  za  pravu  i  zakonitu  kraljicu 
razmatrajuć  njegova  prava  na  priestolje  hrvatsko.  Stališi  ga 
primaju  osobito  zato,  što  ih  je  on  „jedini  izmed  kršćanskih 
kraljeva “  pomogao,  te  im  ovaj  nekršćanski  krvolok  nije  oteo 
otčevinu  i  nije  ih  otrgnuo  od  saveza  kršćanskih  država. 

Ovaj  znameniti  čin  obavljen  je  u  crkvi  sv.  Marije  samostana 
cetinjskoga.  Od  velikaša  i  plemića  primiše  kraljevi  poslanici 
prisegu  viernosti,  a  zahvalnom  službom  božjom,  gruvanjem  iz 
topova  i  mužara  po  svih  građovih  i  selih  naviešćivalo  se,  daje 
Hrvatska  dobila  Ferdinanda  nadvojvodu  austrijskoga  za  kralja. 

Ferdinand  obeća  Hrvatom,  da  će  u  građovih  na  krajini  o 
svom  trošku  držati  hiljadu  konjanika  i  dvie  stotine  pješaka,  i 
da  će  gradove  obskrbiti  svojimi  spravami.  Za  uzdržavanje  vojske 
od  osam  hiljada  konjanika  neka  polovicu  dadu  stališi,  a  polovicu 
će  on  sam  dati.  Da  zaštiti  jošte  bolje  Hrvatsku,  držati  će  u 
susjednoj  Kranjskoj  uviek  poveću  vojsku. 

Nisu  niti  cetinjski  dani  prolazili  bez  smutnja  i  briga.  Zabri¬ 
nuti  su  bili  stališi,  što  će  uraditi  Krsto  Frankopan,  uz  koga  je 
pristala  sva  zemlja  izraedju  Save  i  Drave.  Iskali  su,  da  mu 
dobiju  premca,  neka  Ferdinand  učini  banom  Nikolu  Jurišića. 

Bio  je  tada  Hrvatom  nametnuti  ban  Baćan,  ljubimac  kraljice 
Marije,  čovjek  pohlepan  za  novcem,  a  u  politici  nestalan.  Ferdi¬ 
nand  ga  je  sam  htio  odbaciti,  jer  mu  prevelikih  novaca  već  nije 
mogao  nasmagati,  ali  ga  sestra  njegova  zaklinjala,  neka  neodbije 
od  sebe  pristaša  svojih,  kada  ih  i  onako  malo  imade. 

Podpuni  razdor  nasta  u  Hrvatskoj  saborom  u  Dubravi,  koji 
je  urekao  Krsto  Frankopan,  a  kukavni  ga  ban  Baćan  proglasom 
na  narod  badava  kušao  razbiti.  U  gradu  biskupa  Erdeda  proglasi 

stranka  Krstina  dne  3.  januara  1527.  Ivana  Zapolju  kraljem 
Hrvatske,  Slavonije  i  Dalmacije.  Frankopan  je  ipak  morao  obećati 
stališem,  gledeć  na  zasluge  Ferdinanđove  za  ovu  zemlju,  da  će 
nastojati  o  slogi  i  izmirenju  izmedju  oba  kralja.  U  toj  misli 
sastaju  se  s  njimi  i  braća  preko  Kupe.  Hrvati  što  su  Ferdinanda 
izabrali  mole  ga  i  zaklinju,  neka  se  sa  Ivanom  Zapoljom  izmiri, 
ali  on  im  odgovara,  da  hoće,  ako  se  Ivan  krune  ugarske  odreče. 

Velika  uzrujanost  sbog  posljedica  ovoga  razdora  izmedju 
pristaša  dviju  kraljeva  oblada  skoro  svakom  dušom  u  našem 
narodu.  U  Hrvatskoj  razgovara  se  samo  o  tom,  piše  mletački 
izvjestitelj  iz  Zagreba,  da  se  tri  paše  spremaju  na  Hrvatsku,  a  na 
to  se  jadikuje,  što  se  u  taj  čas  radja  u  zemlji  gradjanski  rat.  Doći 
će  Niemci  da  razbiju  stranku  Zapoljinu,  Zapoljevci  će  se  sdružiti 
s  Turci,  pak  je  onda  Hrvatska  propala.  To  da  je  bio  svakdanji 
razgovor  poslije  nove  godine  1527.,  a  Mletčanin  dodaje:  neka 
se  bog  smiluje  siromašnomu  kršćanstvu! 

Ferdinandu  je  bila  dragocjena  Hrvatska  preko  Kupe  do 
mora,  jer  je  u  Ugarskoj  samo  tri  grada  na  granici  mogao  svojimi 
nazivati.  Hrvatska  je  štitila  nasliedne  zemlje  i  priečila  savez 
Zapolje  s  Italijom,  s  kojom  je  ovaj  čas  kuća  Habsburg  u  ratu 
bila.  Uz  viemoga  viteza  Nikolu  Jurišića  učini  kralj  vojvodom 
svoje  vojske  i  banom  kneza  Karlovića.  Nastojao  je  po  savjetu 
Jurišićevu,  da  utvrdi  gradove  na  Uni,  a  naročito  Bihač,  koji  su 
smatrali  ključem  Hrvatske.  Ferdinand  je  dobre  želje  pokazivao, 
ali  učiniti  nije  mogao  gotova  ništa ;  kraljica  Marija  morala  je  novce 
na  sramotu  od  požunskih  gradjana  posudjivati,  brat  mu  Karlo 
javljao,  da  je  svoje  novce  do  poslednjega  cekina  u  talijanskom 
ratu  potrošio.  Ferdinand  je  slabo  i  nikako  plaćao  vojsku  u 
Hrvatskoj,  svjetovao  bratu  caru  Karlu,  neka  na  zapadu  učini 
mir;  a  Karlo  njemu,  neka  se  izmiri  sa  Zapoljom,  samo  da  si 
krunu  t.  j.  kraljevski  naslov  spasi. 

Kuća  Habsburg  nalazila  se  u  najneugodnijem  položaju  i 
prema  zapadnim  vlastim,  koje  su  bile  sklonije  Ivanu  Zapolji. 
Prijatelj  Krsta  Frankopana  biskup  senjski  Franjo  Jožefić  preuze 
poslanstvo  u  ime  Zapolje  u  Veneciju,  papi  i  kralju  francezkomu. 
Republika  primi  biskupa  veoma  prijatno  i  prizna  Ivana  za  kralja, 
a  odaslaniku  bana  Baćana  odgovore,  da  neimaju  razloga  biti 
neprijatelji  Ivanu  Zapolji.  Papa  ga  obzirnije  primi,  jer  je  već 
Ferdinand  kod  kurije  protestirao  proti  Zapoljinu  izboru,  ali  opet 

obeća,  da  će  ga  gledati  poduprieti.  Poslaniku  stališa  hrvatskih 
plemiću  Tomi  Kamaraju,  koji  je  molio  pomoć  proti  Turkom  od¬ 
govori  papa,  da  bi  rado  pomagao  Hrvate,  kako  su  ih  pomagali  i 
njegovi  predšastnici,  ali  da  bi  sada  i  sam  morao  pomoći  prositi. 

Na  neprijateljskom  dvoru  kuće  Habsburgove  kod  Pranje  I. 
francezkoga  kralja  bio  je  biskup  Jožeiić  sjajno  sa  svimi  počastmi 
primljen  u  St.  Germain  en  Laye-u.  Kralj  Franjo  dade  u  svojoj  državi 
novce  kupiti  i  pošalje  doskora  svoga  posebnoga  poslanika  s  novci 
u  Ugarsku.  I  Englezka  bila  je  prijatnija  Zapolji  nego  li  njegovu 
protivniku,  premda  nijednomu  nije  mogla  pomagati.  Poljska  nije 
imala  razloga  prijateljevati  s  kućom  Habsburgovom ,  a  Turska 
je  upravo  primila  u  zaštitni  savez  Ivana  Zapolju.  Badava  je 
Ferdinand  sa  svojimi  poslanstvi  kušao  razbiti  ove  saveze  Zapoljine. 

Krsto  Frankopan  opet  se  u  toliko  osilio,  da  se  je  austrijska 
vlada  bojala  već  mjeseca  januara  1527.,  da  bi  mogao  u  Štajersku 
navaliti.  Hrvatsku  prekokupsku  ljuto  stisnu  s  jedne  strane  on, 
nedopuštajuć  prolaza  ladjam  iz  Save  u  Kupu,  a  s  druge  Venecija 
s  mora.  Hrvatska  preko  Kupe  stade  nemilo  stradati  a  k  tomu  su 
jošte  opetovano  dolazili  glasovi,  koji  su  veoma  uznemirivali  Hrvate 
i  bećki  dvor,  da  se  90.000  vojske  pod  vezirom  Ibrahimom  sprema 
na  Hrvatsku.  27.  aprila  sastane  se  opet  u  Cetinju  sabor  stališa 
hrvatskih  viernih  Ferdinandu,  da  viećaju  o  težkom  položaju 
svome.  Kada  su  Ferdinanda  birali,  nadali  su  se,  da  će  novi  kralj 
s  pomoćju  svoga  brata  cara  Karla  i  njemačkoga  carstva  istu 
Bosnu  osvojiti  i  razširiti  granice  Hrvatske,  a  sada  već  vide  to¬ 
like  nade  propale  i  zemlju  svoju  na  rubu  propasti.  —  „Neima 
naroda  u  kršćanskom  svietu  —  vele  oni  —  koji  bi  toliko  krvi 
bio  prolio  za  obranu  svetoga  Krsta  koliko  mi.  S  tom  su  slavom 
djedovi  naši  umirali,  da  nas  nitko  nikada  s  oružjem  podjarmio 
nije.  Svojevoljno  se  pridružismo  kruni  ugarskoj,  a  sada  opet  svo¬ 
jevoljno  Vašemu  Veličanstvu.  Propala  su  kraljevstva  od  Turaka, 
a  mi  smo  ostali  kao  dobar  štit  kršćanstvu.  Prije  su  nas  pomagali 
i  papa  i  Mletčani  i  drugih  smo  prijatelja  imali.  Odkada  Vas  iza- 
brasmo  za  kralja,  svi  nas  ostaviše.  Videći  Turci,  kako  odlučno 
pristasmo  uz  Vas,  spremaju  se  s  velikom  vojskom  da  nas  i 
naše  gradove  osvoje  i  zajedno  s  Bosnom  pod  jednu  vlast  sprave. 
Sva  nam  je  obrana  duž  rieke  Une,  a  ako  jedan  grad  tamo 
propadne  Turkom  u  ruke,  Hrvatska  je  propala.*  —  Hrvati  su 
birajući  Ferdinanda  poželili,  da  se  zajednički  s  njimi  brane  i 

austrijske  zemlje  i  da  se  ta  obrana  uredi.  Ferdinand  je  za  prvi 
mah  obećao,  da  će  do  te  uredbe  držati  jaku  vojsku  u  Kranj¬ 
skoj,  al  nije  ništa  uradio. 

Na  vrhunac  dospiju  smutnje  u  Hrvatskoj  odredbami  Ferdi- 
nadovimi,  da  se  otimlju  dobra  pristašam  Zapoljevim  a  kralj  ih 
darivao,  kao  da  su  ničija  pristašam  svojim.  Otimačinu  po  svoj 
zemlji  otvoriše  nove  kraljeve  darovnice,  kojih  je  broj  tako 
velik  i  obsiže  skoro  sve  krajeve  krvaljestva,  da  neima  kraja 
gdje  Ferdinand  nebi  bio  štogod  darovao,  tako  da  Krsto  Fran- 
kopan  pravo  piše:  svakojaki  ljudi  plemenštinu  dobivaju,  a  mi 
našu  djedovinu  gubimo! 

Usred  ovih  smutnja  poslije  Gjurgjev  dana  1527.  provale 
Turci  u  Liku  i  Krbavu.  Pripoviedaju,  da  je  knez  Karlović  go¬ 
spodar  ovih  zemalja  onaj  čas  bolovao,  a  Nikola  Jurišić  branio 
gradove  uz  Unu.  Gradovi  lički  redom  popadoše,  pade  i  biskupija 
modruška,  a  biskup  sretno  iznese  živu  glavu  i  uteče  na  otok 
Krk  pod  vlast  mletačku,  mnogo  naroda  ođvedoše  Turci.  Svatko 
je  u  susjedstvu  Hrvatske  pitao,  gdje  su  Turci,  ali  nitko  pomogao 
nije  —  kako  veli  suvremeni  Mletčanin.  Kada  je  Murat  bosanski 
osvojio  Liku  piša  u  Veneciju:  „Sada  smo  susjedi,  valja  da  bu¬ 
demo  dobri  prijatelji  i‘  Venecija  primi  liepo  glasnika  i  odvrati 
mu,  da  su  joj  mili  njegovi  glasi,  premda  jamačno  nije  tako 
mislila,  jer  je  lahko  mogla  slutiti,  što  će  se  doskora  dogoditi. 
Iz  Like  provaljivahu  Turci  dalje  u  mletačke  zemlje,  kako  svje¬ 
doče  Mletčani  i  Krsto  Frankopan:  „pokli  je  Udbina  vzeta  do 
danaska  ni  jedan  dan  brl,  ki  mi  otca  nisu  robili*,  A  otac  je 
njegov  onda  u  Brinju  stanovao. 

Sada  i  za  Senj  nasta  velika  pogibelj.  Zapoviednik  Senja  bio 
je  grof  Petar  Kružić  neumrli  branitelj  Klisa  grada.  Senjanom 
poruči,  da  su  na  Klis  dva  paše  navalili,  zato  da  inr  nemože 
pomoći,  neka  se  brane  kako  znadu.  Senjani  skupe  i  oboružaju  do 
šest  sto  ljudi  i  zamole  Mletčane,  neka  im  pomognu.  Mletčani 
odgovore:  „da  su  gospoda  benetačka  u  miru  s  kraljem  češkim, 
s  kraljem  ugarskim  i  s  carem  turskim,  i  da  to  nesmije  biti,  da 
bi  mletački  ljudi  dospjeli  u  grad  kralja  ugarskoga  (t.  j.  Zapoljin 
građ)“  Dodje  u  Senj  ipak  nješto  njemačke  vojske.  Turci  zabavljeni 
u  Lici  i  videći  dobro  spremljenu  obranu  ovaj  put  niti  nepokušaše 
na  Senj  navaliti,  već  po  načinu  svome  gradove  u  Lici  utvrdji- 
vahu,  da  se  od  svake  moguće  navale  kršćanske  uzmognu  obraniti. 

Kružić  morade  od  Klisa  odbiti  dvie  velike  navale,  što  oba 
puta  sretno  izvede.  Kod  prve  navale  Turaka  pripovieda  se  pri- 
poviest,  koja  karakteriše  onobitni  rat.  Imali  su  Turci  izmed  sebe 
nekakva  Goliata  po  imenu  Bakotu,  koji  je  Klisane  na  mejdan 
izazivao.  Turci  su  toliko  u  njegovo  junačtvo  vjerovali,  da  su 
obećavali  otići  izpod  Klisa,  ako  im  tkogod  Bakotu  svlada.  Nadje 
se  junak  Mile  Parisević  inače  prost  vojnik,  koji  se  odluči  na 
mejdan  poći,  a  zavjetova  se  majki  božjoj  tersatskoj  da  će  joj 
posvetiti  onoliku  voštanicu,  koliki  je  onaj  div  turski,  ako  mu 
bog  dade  svladati  onoga  silnika.  Popadoše  se  na  očigled  obiju 
vojska  i  Mile  svlada  Turčina.  Mile  prikaza  sbilja  ogromnu  svieću, 
koju  je  jošte  Valvasor  na  Tersatu  vidio,  a  Turci  za  ovaj  put 
ostave  Klis.  Za  malo  vremena  opet  dodje  turska  vojska,  ali  ju 
Kružić  pred  Klisom  razbije. 

Na  Nikoli  Jurišiću  ostavio  bio  Ferdinand  svu  obranu  Hrvatske, 
a  nije  mu  slao  pomoći.  Gospodi  hrvatskoj  poručivao  je  kralj,  neka 
svatko  svoje  gradove*  sam  brani,  a  gdje  bude  velika  turska  vojska 
navaljivala,  tamo  neka  priskoči  Jurišić,  koji  je  skoro  goloruk 
s  neplaćenom  vojskom  stajao  na  •krajini.  Nikola  jadan  i  zlovoljan 
zahvali  se  na  vojvodstvu  i  reče  kralju,  da  „nije  voljan  tolike  sra¬ 
mote  i  rugla  podnositi  “  U  njekih  opustošenih  krajevih,  da  je 
zavladala  strašna  glad  radi  vječnoga  straha  Turaka;  jer  ljudi 
nemogu  obdjelavati  svoje  zemlje.  „Narod  je  stao  ostavljati  svoju 
otačbinu,  ja  sam  ga  sustavio,  ali  mu  pomoći  nemogu  “  Jurišić 
kralju  upravo  predbacuje  groznu  posljedicu  onoga  darivanja  pro¬ 
tivničkih  dobara  i  gradova,  gdje  kralj  sam  povladjuje,  da  bude 
svakomu  od  njegovih  pristaša  ono,  što  si  od  protivnika  otme, 
„Mnoge  sam  gradove  —  veli  —  momu  kralju  dobrim  načinom 
pridobio,  a  da  sam  hotio,  mogao  sam  danas  imati  imanja  u  vried- 
nosti  od  trideset  hiljada  dukata4.4  Kada  se  Jurišić  zahvalio,  osta 
vojvodstvo  na  knezu  Karloviću,  koji  je  sada  padom  Like  i  Krbave 
tako  osiromašio,  da  nije  imao  grada  kamo  bi  majku  svoju  smje¬ 
stio,  dok  mu  Ferdinand  nedarova  Medvedgrad  nad  Zagrebom  i 
drugih  njekoliko  gradova.  Narodna  pjesma  u  Lici  pripieva  nara 
ob  ovom  poslednjem  Karloviću  i  rodu  njegovu. 

Ferdinand  je  na  Hrvate  zaboravljao ,  jer  se  je  spremao  na 
veliki  rat  sa  Zapoljom.  Kralj  poljski  sastavio  je  bio  u  Olomucu 
njeki  sastanak,  da  izmiri  oba  suparnika,  ali  Ferdinand  sam  nije 
nikada  ozbiljno  mislio  na  pomirbu,  već  samo  da  vremena,  steče 

i  da  se  ozbiljno  na  rat  pripravi.  Znali  su  to  i  protivnici  njegovi, 
jer  je  i  Krsto  Frankopan  odgovarao  Zapolju ,  neka ,  se  neda 
obmaniti,  da  je  taj  sastanak  na  njegovu  propast  zasnovan. 

U  isto  vrieme  kada  se  je  sastanak  ročio  za  tobožnje  izmi¬ 
renje  izmedju  dviju  kraljeva  u  Olomucu,  slao  je  Ferdinand  svoga 
poslanika  Krsti  Frankopanu,  koji  ga  je  najprije  molio  i  zakli¬ 
njao,  neka  predje  na  stranu  njegovu.  Kada  to  nije  pomagalo, 
onda  mu  se  stao  groziti,  da  če  s  trimi  vojskami  udariti  na 
njega.  Jedna  da  če  udariti  na  njegove  gradove  u  primorju,  druga 
na  gradove  njegove  žene  u  Ugarskoj,  a  treča  na  samoga  njega. 
I  na  to  mu  se  „kleo  i  rotio“  poslanik  kraljev,  da  se  je  več  sto 
velikih  topova  krenulo  iz  Beča,  Praga  i  Novog  Mjesta,  a  vojske 
da  idu  najprvo  na  Krstu.  Krsto  mu  odgovori :  „kada  vojska  kadi 
kuli  priđe,  pred  ki  kuli  grad,  ki  mi  držimo,  ote  poznati  i  da  on 
dite  ni,  čiji  su  gradi.  * 

Kat  započme  za  njekoliko  dana  poslije  ovoga  poslanstva. 
Ferdinand  sam  uz  vojvode  Salma,  Katzianera,  vojvodu  Branden- 
burga,  Mansfelda  napredovaše  pobjedonosno  u  Ugarskoj.  Mnogi  se 
gradovi  dragovoljno  predadu.  Zapolja  u  največoj  nevolji  zamoli 
Krstu,  neka  mu  dodje  u  pomoč.  Krsto  bio  sam  u  nevolji.  Po¬ 
trošio,  samo  da  uzdrži  svoju  vojsku,  do  četrdeset  hiljada  dukata, 
i  založio  mnoga  svoja  imanja,  sada  bi  zalagao  i  prstenje  svoje 
žene  i  njene  gradove,  da  ima  komu.  Ako  ostavi  Hrvatsku,  za¬ 
uzeti  če  Karlovič  Zagreb,  dobiti  če  sve  brodove  na  Savi  u  svoje 
ruke,  a  videči  ljudi,  da  zemlje  nebrani,  svi  če  se  predati  Ferdi¬ 
nandu.  Krsto  nije  mogao  Zapolji  ni  zato  u  pomoč  doči,  jer  je  čekao 
navalu  Ferdinandovaca,  koje  su  vodili  bani  Bačan  i  Karlovič,  a  uz 
nje  su  bili  Ivan  i  Nikola  Zrinski,  grofovi  Frankopani  Slunjski,  ro- 
djaci  ali  neprijatelji  Krstini,  Franjo  grof  Blagajski,  Petar  Keg- 
levič,  nekada  ban  Jajca  —  sve  sami  vidjeni  ljudi,  a  njemačku 
pomočnu  vojsku  vodio  je  grof  Turn.  U  Krste  je  bilo  deset  hiljada 
pješaka  i  tri  hiljade  konjanika,  a  nisu  niti  neprijatelji  manje  imali. 
Na  desnoj  obali  Drave  prema  Varaždinu  namjeste  bani  vojsku, 
a  Krsto  krene  iz  Križevaca  prema  Dravi.  Neprijatelj  umah  uz- 
makne  na  lievu  obalu.  Krsto  na  očigled  neprijatelja  osvoji  naj¬ 
prije  gradove  s  desne  obale  Drave,  a  onda  se  stane  svjetovati 
sa  svojinu  vojvodami,  bi  li  rat  prenesao  preko  Drave.  Svi  se 
izjave  za  to,  da  im  valja  najprije  Varaždin  osvojiti,  da  im  ne- 
bude  neprilike  iza  ledja. 

Krsto  namjesti  svoj  tabor  u  polju  varaždinskom.  Opomene 
najprije  grad  na  predaju,  ali  mu  ponude  iz  grada  odbiju,  pak 
na  zidinah  gradskih  straže  i  topove  namjeste.  Krsto  stao  najprije 
grad  ogledati  i  obilaziti  s  njekoliko  ljudi,  da  vidi,  odkuda  će  ga 
najbolje  biti.  Neoprezno  sa  svojom  pratnjom  izadje  na  vidik 
stražam  gradskim.  Tri  topčije  na  njih  izpale,  a  jedno  zrno  po¬ 
godi  samoga  Krsta.  Prikrivajući  bol  smrtne  rane  uzjaše  konja  i 
podje  do  svoga  tabora.  Kada  je  vidio,  da  mu  spasa  neima,  pri¬ 
zove  k  sebi  vojvode  svoje  i  preporuči  im  kralja  Ivana,  neka  mu 
budu  vierni,  a  Ivana  Taha  imenova  svojim  nasliednikom.  Jošte 
iste  noći  umre  27.  septembra  1527. 

Smrt  Krstina  potrese  tako  vojsku  i  stranku,  da  se  je  s  mjesta 
sva  razsula  upravo  po  onoj  rieči  svetoga  pisma :  ubi  pastira  i 
razbjegoše  se  ovce.  „Sve  je  stalo  sdvajati  o  sreći  i  budućnosti 
Ivana  Zapolje,  umre  junački  i  velemožni  knez  Krsto  Franko- 
pan  — *  tako  skoro  doslovce  i  suglasno  javljaju  poslanici  mle¬ 
tački  iz  Austrije,  Ugarske  i  Hrvatske.  „Slava  budi  bogu  — 
piša  Ferdinand  kad  je  dobio  glase  —  to  će  našega  neprijatelja 
u  velike  oslabiti,  jer  knez  Krsto  nije  bio  poslednji  sa  svojom 
silom  i‘  Odmah  odredi,  da  se  sve  vojske,  koje  su  išle  na  Fran- 
kopana  i  nanizale  se  bile  od  Gradca  do  medja  Hrvatske,  sada 
saberu  oko  Gradca  i  podju  u  Ugarsku  na  Zapolju.  Bani  su  lasno 
sada  prešli  preko  Drave  najprije  u  Varaždin,  a  onda  na  sabor  u 
Križevac,  gdje  se  je  sastao  veliki  broj  velikaša,  i  svi  su  pristali 
uz  Ferdinanda,  osim  Šimuna  Erdeda,  biskupa  zagrebačkoga,  Ivana 
Taha  i  Ivana  Banfia. 

Isti  onaj  dan,  kada  je  smrtno  ranjen  umro  Krsto  Fran- 
kopan,  bude  kod  Tokaja  razbita  i  uništena  vojska  Ivana  Zapolje. 
Zapolja  morao  se  zakloniti  za  Tisu,  a  velikaši  i  sam  čuvar  krune 
Perenvi  povrvilik  Ferdinandu,  koji  ih  je  liepo  i  s  puno  obećanja  pri¬ 
mao.  3.  novembra  okruni  u  Stolnom  Biogradu  biskup  Pođmanicki, 
koji  je  prije  godine  dana  Zapolju  krunio,  sada  Ferdinanda  i  nje¬ 
govu  ženu  Anu.  Glavni  i  prestolni  grad  bio  je  u  ruku  novoga 
krunjenoga  kralja  Ugarske.  Zakonom  proglasi,  da  mu  se  moraju 
pokloniti  Ivan  Zapolja  i  Stjepan  Verboczy,  a  od  hrvatskih  veli¬ 
kaša  Šimun  Erdeđi,  biskup  zagrebački,  Banfi  i  Tahi.  Zapolja 
uzmakne  u  Erdelj  i  stao  snovati  o  pomoći  vanjskih  vlasti.  Nje¬ 
govi  pristaše  ravglašivahu  sada  javno  i  glasno,  da  će  se  sdružiti 
s  Turci  i  s  vrazi,  ako  ih  Ferdinand  nepusti  u  miru. 

II. 

Žalostni  primjer  Francezke,  koja  je  već  javno  stala  u  savezu 
s  Turci  i  nagovaranje  francezkoga  poslanika,  vele,  da  je  obodrilo 
Ivana  Zapolju,  da  je  sada  javno  proglasio  svoj  savez  s  Turci.  Je- 
rolim  Laski,  poslanik  njegov  Franji  I.  kralju  francezkomu  bio  se 
upravo  povratio  iz  Pariza,  i  njega  odpremi  u  Carigrad.  U  Poljsku 
t  odpravi  Hrvata  Gjuru  Utješenića.  Utješenić  zauzimlje  izmedju 
izvanrednih  ljudi  šestnaestoga  vieka  jedno  od  prvih  mjesta.  Rodio 
se  u  Kamencih  u  Hrvatskoj  od  siromašna  plemića.  Majka  mu  je 
bila  roda  Martinuševića,  zato  ga  svjetska  poviest  poznaje  pod 
imenom  Martinuzzia,  jer  se  je  on  sam  rado  nazivao  imenom  majke 
svoje.  Mlada  dječaka  od  osam  godina  preda  otac  u  službu  Ivanu 
Korvinu,  koji  ga  je  poslao  na  svoj  grad  Hunjad  u  Erdelj.  Poslije 
vojvodine  smrti  stupi  u  službu  udove  Zapoljine  i  predje  u  službu 
njezina  sina.  Nije  mu  se  ipak  dopao  vojnički  pusti  život,  te  je  stupio 
u  Pavline  kod  Budima,  gdje  je  brzo  i  liepo  napredovao  u  nauci,  a 
u  poslovih  reda  pokazao  izvanredne  sposobnosti.  Dospio  dapače  za 
glavara  u  glasoviti  samostan  Czenstochovski  kod  Krakova,  gdje 
su  upravo  prosjale  mnoge  njegove  sposobnosti,  a  stekao  si  je  iz¬ 
vanrednih  prijatelja  med  najmogućnijimi  velikaši  Poljske.  Odavle 
se  vrati  u  Ugarsku  za  poglavara  samostana  u  Sajčladu,  gdje  ga 
je  Zapolja  našao  u  one  dane  svoje  nesreće.  Poslanstvo  u  Poljsku 
rado  primi  i  revno  ga  je  obavljao.  Za  Utješinićem  bježao  je  i 
sam  Zapolja  u  Poljsku,  tražeći  pomoći  i  zaštite.  Iza  najveće 
slave  za  godinu  dana  činilo  se,  da  se  svršilo  kraljevanje  njeka- 
danjega  erdelj skoga  vojvode. 

Zapoljin  poslanik  Jerolim  Laski  bio  je  vješt  diplomat,  koji 
je  znao,  kako  valja  na  dvorovih  raditi.  U  Carigradu  tražio  si  je 
i  našao  je  dobra  i  vierna  zagovornika  Alojzija  Grittia,  sina  tada¬ 
njega  mletačkoga  dužda  Andrije  Grittia,  što  ga  je  ovaj  imao 
s  jednom  carigradskom  Grkinjom.  Bio  je  to  čovjek  veoma  bogat, 
a  za  novcem  gadno  pohlepan.  Prevejanošću  i  novcem  osvojio 
si  je  bio  velikoga  vezira  Ibrahima,  a  po  njem  dobio  za  se  sa¬ 
moga  Sulejmana.  Njega  su  rabili,  kad  je  trebalo  odgovarati  po¬ 
slanikom  kršćanskih  kraljeva.  Laski  mu  obeća  dohodke  najbogatije 
ugarske  biskupije  i  mnogo  hiljada  zlatnih  cekina.  On  Laskiu  iz- 
hodi  najprije  milostiv  doček  kod  velikoga  vezira  Ibrahima,  a 
preko  njega  i  u  samoga  Sulejmana. 

Sulejman  ga  liepo  primi  i  na  govor  mu  odgovori:  „Rado 
primam  u  odanost  Tvoga  kralja ;  kraljevstvo,  koje  je  bilo  moje, 
njemu  ustupam  i  još  ću  ga  braniti  od  Austrijanca  Ferdinada 
tako,  da  će  moći  mirno  spavati  na  obadvie  strane.  “  Sulejman 
se  zakune  prorokom  i  svojim  mačem,  da  će  biti  Zapolji  vieran 
saveznik  i  da  svoga  dragoga  brata  kralja  ugarskoga  niti  u  naj¬ 
većih  nevoljah  ostaviti  neće,  primi  darove  i  obdari  Laskia  s  po¬ 
čast  ni  mi  haljinami  i  zlatnimi  cekini,  a  za  malo  vremena  već  su 
plovile  ladje  turske  na  Tisi  i  Dunavu,  koje  su  dovozile  municije 
svake  vrsti  Zapolji. 

Ferdinand  uznemiren  od  prijateljstva  turskoga  sa  Zapoljom  1528. 
posla  iza  povratka  Laskieva  poslanstvo  u  Carigrad.  Rutavi  vojnik 
Ivan  Hobordanac,  koji  je  služio  na  krajini  hrvatskoj,  imao  je  svoga 
kralja  zastupati.  Nespretno  stao  iskati  od  sultana  gradove,  koje 
je  njegovomu  kralju  osvojio  u  Ugarskoj  i  Hrvatskoj.  Kada  je  dugi 
niz  gradova  brojio,  prekinu  ga  veliki  vezir:  „Čudo  da  tvoj  go¬ 
spodar  još  i  Carigrad  neištet*  Poslanstvo  bace  u  zatvor  i  držali 
su  ga  zatvorena  devet  mjeseci  do  20.  marta  1529.,  onda  ih  obdare  i 
odprave.  Sulejman  poruči  po  poslanicih  Ferdinandu:  „Vaš  gospodar 
nije  do  sada  osjećao  našega  susjedstva  i  prijateljstva,  sada  će 
to  osjetiti.  Recite  mu,  da  ću  ja  sam  doći  sa  svom  moći  i  silom, 
da  mu  vratim,  što  od  mene  traži,  recite  mu,  neka  se  liepo  pri¬ 
pravi  za  naš  doček.  “ 

Na  jesen  godine  1528.  čim  je  Zapolja  bio  osiguran,  da  će 
mu  Sulejman  u  pomoć  doći,  dospje  on  iz  Poljske  u  Ugarsku. 
Njegovi  pristaše  bili  su  poklopili  glave  i  prisegli  viernost  Fer¬ 
dinandu,  a  sada  svi  na  sve  strane  ustaju  i  razvijaju  zastavu 
svoga  kralja.  Domaći  rat  razbiesni  opet  na  sve  strane.  Šimun 
Erdedi  i  Ivan  Tahi  poslednji  su  bili  medju  svimi,  kada  je 
trebalo  za  nevolju  priznati  Ferdinanda,  a  sada  su  prvi  ustali 
za  Zapolju.  Čim  je  Zapolja  unišao  u  Ugarsku,  već  su  ovi  u 
Slavoniji  skoro  sve  gradove  osvojili.  Banu  Karloviću  uzkratiše 
osim  Zagreba  na  Griiu  svi  gradovi  ratnu  pomoć.  Uhode  banovi 
donosili  su  mu  glase  iz  carstva  turskoga,  da  se  sam  car  kreće 
s  vojskom,  a  pače  samo  da  čekaju  na  zapovied  carsku.  Zapo- 
ljevci  opet  pribijahu  i  na  crkvenih  vratih  proglase  svoga  kralja 
i  pisma  Sulejmanova.  Na  samom  biskupskom  gradu  zagrebačkom 
bila  su  pribita  pisma  sultanova,  gdje  se  kune  i  obećaje,  da  će 
štititi  sve  podanike  svoga  brata  i  kralja  Ivana  Zapolje. 

Ferdinand  izda  manifest  na  narod  u  Slavoniji,  neka  se  drži 
svoje  svete  vjere,  neka  nevjeruje  Turkom,  neka  pristane  uza 
svoga  zakonita  kralja  i  podieli  podpunu  amnestiju  svyn  onim,  koji 
se  pod  njegovo  krilo  povrate.  Čini  se,  da  je  taj  proglas  pored 
obećanja  biskupovih  slabo  uspio.  Zapoljevci  stanu  obsiedati  po- 
slednji  bedem  Ferdinandov  jaki  grad  Zagreb  na  Griču.  Branio 
ga  je  grof  Tura  sa  hiljadu  plaćenika  Španjolaca.  Dobro  su  se 
branili,  dok  ih  nepočme  moriti  glad.  Tura  zaište  od  Ferdinanda  J 
pomoći.  Što  je  bilo  vojske  u  susjednoj  Štajerskoj,  sve  se  za 
malo  sliegaše  prema  Zagrebu.  Na  šajkah  po  Savi  doveze  se  do 
sedam  hiljada  pješaka,  a  jake  konjaničke  čete  dodjoše  po  suhom. 
Zapoljevci  budu  prisiljeni  uzmaknuti  prama  Dravi.  Grof  Tura  sa 
cielom  jakom  vojskom  stane  obsiedati  biskupski  grad,  koji  je 
branio  svećenik  Vagerović.  Bijući  grad  iz  topova,  razvališe  Tur- 
novci  dva  liepa  tornja  stolne  crkve  sv.  Stjepana  i  nakaziše  crkvu, 
taj  liepi  spomenik  nabožnosti  i  prosvjete  u  Hrvatskoj.  Posada 
biskupska  u  najvećoj  nevolji  spustivši  na  užetu  u  tamno  noćno 
doba  odvažna  svećenika,  zaiska  pomoći  od  biskupa,  koji  se  je 
spremao  na  pomoć  i  obećao,  da  će  skoro  doći.  Grad  bi  bio  pao, 
da  nije  Ferdinand  pozvao  vojske  svoje,  neka  dodju  u  Austriju, 
jer  da  se  Sulejman  već  kreće. 

Dolazak  sile  Sulejmanove  bio  navješten  u  Hrvatskoj  na  jesen 
godine  1528.  Pred  vojskom  velikoga  cara  obično  bi  izašle  nere¬ 
dovite  turske  čete,  nazvani  martolozi,  sami  pješaci ;  oni  su  imali 
zastrašiti  i  uznemiriti  kršćanske  zemlje,  na  koje  će  sultan  na¬ 
valiti.  Deset  hiljada  jaka  vojska,  vodio  ju  je  paša  bosanski,  pre¬ 
leti  preko  granice  u  Hrvatsku.  Plieneć  i  paleć  proleti  susjednu 
dolnju  Kranjsku.  Na  povratak  dočeka  ih  ban  Ivan  Karlović.  Do 
hiljadu  i  dvie  stotine  osta  Turaka  na  bojištu,  mnogo  ih  izra- 
njeno  i  zarobljeno,  a  drugi  sretno  uteku,  ali  bez  robija  i  pliena. 
Paša  dade  prije  boja  zarobljene  žene  i  djecu  poklati,  njeki  Turci 
svoje  roblje  posakriše,  valjda  da  ga  poslije  sretna  boja  sa  sobom 
povedu.  Kancelar  ugarski  biskup  Szalahazi  javi  o  tom  boju  kralju 
Ferdinandu,  da  Turci  srećom  skoro  ništa  nisu  ođnesli,  jer  „da 
su  strašno  uzmicali  drhćuć  od  crne  čete  bana  hrvatskoga.  “ 

Ferdinand  se  ozbiljno  trudio,  da  što  većimi  vojskami  dočeka 
i  suzbije  Sulejmana.  Sam  je  glavom  dolazio  medju  stališe  u 
svojih  nasliednih  zemljah  i  iskao  vojske  i  novaca.  Iz  samostana 
pobra  na  posudbu  tobože  —  a  bilo  je  u  nepovrat  —  zlato  i 

srebro,  morali  su  mu  dapače  dati  treći  dio  svih  svojih  dohodaka 
za  turske  potrebe.  Iz  Njemačke  gledao  je  steći  pomoći ;  zato  je 
sam  predsiedao  državnomu  saboru  u  Speyeru,  koji  se  je  sastao 
15.  marta  1529.  ali  razdor  vjerski  tako  je  razpalio  i  do  bjesnoće  1529. 
u  saboru  doveo  Niemce,  da  su  se  razišli  a  o  Turcih  nitko  niti 
progovorio  nije. 

Sulejman  krenu  10.  maja  1529.  s  većom  vojskom  nego  li 
prije  tri  godine,  i  strašne  slutnje  obladaše  kršćanskim  svietom. 
Zapolja  izda  proglas,  u  kom  reče,  tko  hoće  da  se  spasi  neka 
sada  ide  pod  njegovu  zastavu.  Veliki  car  njegov  prijatelj  da  će 
satrti  ohologa  Ferdinanda.  Sulejman  prešao  je  bio  17.  juna  kod 
Biograda  granice  Ugarske.  Ferdinand  jošte  nije  sabrao  svoju 
vojsku ,  niti  mu  je  pomoć  došla  od  brata  Karla,  a  novaca  nije 
imao.  Prestraši  se  i  odluči  zamoliti  mir.  Poslanstvo  sultanu  po¬ 
vjeri  poznatomu  vojvodi  Nikoli  Jurišiću.  Imao  je  zaiskati  pri- 
miije  na  deset  godina,  svaku  godinu  da  će  plaćati  Ferdinand 
sultanu  dar  od  sto  hiljada  dukata  a  velikomu  veziru  šest  hiljada. 
Jurišić  se  vrati  natrag,  kad  je  sultan  već  dospievao  u  srdce 
Ugarske,  i  nije  obavio  namišljenoga  poslanstva.  Ulazeć  u  Ugar¬ 
sku  javi  Sulejman  Zapolji,  da  ga  je  voljan  primiti  na  muhačkom 
polju.  U  sjajnoj  audienciji  okružen  od  vojske  svoje,  na  polju, 
gdje  je  pao  kralj  i  kraljevstvo  ugarsko,  pruži  silni  car  ruku  na 
poljubac  viernomu  slugi  svomu  Ivanu  Zapolji.  Kolika  sramota 
za  kršćanski  sviet! 

Dvie  sto  petdeset  hiljada  sa  tri  sto  topova  kretaše  se  po¬ 
malo  samom  Ugarskom,  na  dvadeset  hiljada  deva,  na  osam  sto 
ladja  plovećih  Dunavom  prtljala  se  hrana  velikoj  vojski.  Trideset 
hiljada  čopora  turskih  pred  samom  vojskom  lovilo  sviet  kršćanski 
u  roblje,  a  preletilo  je  već  i  granice  ugarske  i  svuda  paleć  i  robeć 
navieštalo  dolazak  svoga  gospodara.  3.  septembra  dopre  Sulejman 
u  Budim,  pošto  se  predala  posada  Niemaca  na  milost  slobodna 
odlazka.  Pod  pratnjom  janjičara  bude  Ivan  Zapolja  uveden  u 
budimski  kraljevski  dvor.  Tri  hiljade  ih  ostavi  sultan,  da  budu 
straža  novomu  kralju  ugarskom.  Sultan  krenu  s  vojskom  prema 
Beču,  a  uz  put  osvoji  Višegrad  i  u  njem  kraljevsku  krunu. 
Plieneći  i  paleći  čopori  bili  su  već  pred  Bečom.  27.  septembra 
razvije  Sulejman  svoj  sjajni  šator  na  Simeringu  prema  Beču. 

U  Beču  moglo  je  biti  oružanih  ljudi  do  dvadeset  hiljada.  Iz 
svih  zemalja  Ferdinandovih  i  s  nješto  pomoći  iz  Njemačke  sa- 

stavila  se  ta  izabrana  vojska.  Od  Hrvata  prvi  se  odlikova  Pavao 
Bakić  sa  svojinu  lahkiini  konjanici.  On  razbi  neuredne  čete  Sulej- 
manove  onaj  isti  dan,  kada  je  Sulejman  pod  zidine  Beča  stigao. 
U  slavlju  s  turskimi  glavami  i  zarobljenici  vratio  se  Bakič  u  Beč. 
I  Petar  Keglevič  sa  konjanici  svojinu  razbijao  je  i  veče  navale 
Turaka.  Njemačke  i  austrijske  čete  predvodili  su  Falački  grof 
Filip,  Leonhard  Fels,  Katzianer,  Roggendorf  i  Nikola  Salm. 
Kroz  tri  nedjelje  dana  izmjenjivahu  se  juriši  Turski  sa  junač- 
kimi  provalami  krščanskih  vojvoda.  Podzemnimi  prokopi  dospješe 
Turci  ve<5  pod  zidinu  gradsku,  koju  onda  prahom  u  zrak  digoše, 
nahrupljujuči  kroz  razvaljenu  zidinu  po  više  puta  u  grad.  Sva¬ 
komu  janjičaru  davao  sultan  nagrade  u  zlatnih  cekinih  pri  svakom 
jurišu.  Kad  ih  je  več  mnogo  izginulo,  a  grad  se  ipak  održao, 
vrati  se  sultan  izpod  Beča.  Kroz  Štajersku,  Ugarsku  i  Hrvatsku 
paledi  i  narod  u  roblje  odvoded  razštrkane  vračahu  se  u  velikih 
čoporih  turske  vojske.  U  Njemačku  prođrieše  do  Regensburga. 
Niemci  nevikli  tim  gostom,  slabo  im  se  uklanjahu.  Danju  i  nočju 
svietile  se  krajine  od  upaljenih  sela  i  gradova,  a  dimovi  kao 
oblaci  zamieniše  tu  svjetlost.  Narod  neizmjeran  vuku  sa  sobom 
Turci,  jauk  djece  iztrgnute  iz  krili  materina,  na  koplja  na- 
taknute,  para  srdce  kršćansko,  a  truplja  čestitih  osramoćenih 
djevojaka  pogaženih  i  valjajućih  se  po  blatu,  zovu  kršćansku 
osvetu.  Ovako  jauče  Niemac  ovaj  jedan  put,  a  ovako  je  bilo  na¬ 
šemu  narodu  sada  i  stotine  puta! 

Zapolja  dočekao  Sulejmana  u  Budimu  i  pozdravio  ga :  Blago¬ 
slovljena  budi  vojska  tvoja.  Sulejman  mu  preda  krunu  ugarsku 
i  vrati  se  kući.  Sviet  kršćanski  kleo  je  Zapolju,  a  papa  pomirivši 
se  8  carem  Karlom  izreče  na  svoga  prije  dvie  godine  prijatelju, 
sada  svetčano  prokletstvo. 

Poslije  ovoga  rata  nije  već  nitko  mogao  obustaviti  razseobu 
puka  hrvatskoga.  Na  granici  izmedju  Ugarske  i  Austrije  nestalo 
je  naroda,  a  bila  su  prije  liepa  polja  i  cvatuća  sela.  Na  razva- 
linah  hrvatskih  sela  na  krajini  sgrtali  se  bili  ostanci  naroda  i 
sa  desne  obale  Une,  za  sjeverozapadne  Bosne.  Narod  taj  dobi 
novu  domovinu  na  austrijsko  -  ugarskoj  granici.  Zvao  se  tamo 
bosanskimi  Hrvati,  odkale  je  postalo  kašnjeime  „Bosser-kroaten4.4 
Ovaj  početak  razseobe  našega  naroda  zahvatio  je  i  plemstvo 
hrvatsko,  kada  mnogomu  bogatomu  i  odličnomu  rodu  nije  ostalo 
podanika,  već  sam  pusti  grad  na  krajini,  kojega  nije  mogao  niti 

najhrabriji  junak  bez  naroda  braniti.  Kuda  su  pojedinci  dospjeli, 
kako  li  se  naša  plemi<5ka  krv  raztakala  po  krvi  susjednih  tudjih 
naroda,  toga  nemožemo  sliediti. 

Čim  su  otišle  vojske  Sulejmanove  iz  Ugarske  poleti  Ferdinand 
sa  svimi  svojimi  vojskami  što  ih  je  onaj  čas  imao  u  Ugarsku, 
da  si  ju  opet  osvoji.  Ferdinandova  vojska  dopre  do  Budima,  a 
paleć  i  robed  vojevale  su  obie  stranke.  Stekavši  prijateljstvo  pape 
rimskoga  kao  branitelj  kršćanstva  pod  Bečom  nadao  se  je  pomoći 
od  svih  kršćanskih  vlasti.  Oko  nove  godine  1530.  sabra  oko  sebe  1530 . 
zastupnike  svojih  nasljednih  zemalja,  da  zaište  pomoći.  Kralj  im 
je  razlagao,  kako  će  ojačenjem  njegove  moći  u  Hrvatskoj  i  Ugar¬ 
skoj  nasliedne  zemlje  steći  jako  predzidje  proti  sili  turskoj.  Na- 
sliedne  zemlje  rado  su  dale  pomoći  i  stale  se  dogovarati  s  Hrvati 
o  zajedničkoj  obrani.  S  odličnimi  velikaši  i  pojedince  vodili  se 
dogovori.  Tako  nam  se  sačuvalo  poslanstvo  krajnskih  stališa  knezu 
Nikolu  Zrin8komu,  da  njegove  savjete  čuju  o  obrani.  Na  pitanje: 
kako  bi  se  pomoglo  zemlji  hrvatskoj,  koliko  je  jošte  ima,  i  su¬ 
sjednim  zemljam,  odgovara  Zrinski,  da  valja  provaliti  u  tursku 
zemlju,  osvojiti  gradove,  a  zemlju  opustiti.  Na  krajini  da  valja 
u  gradove  metnuti  stalnu  posadu,  koja  će  moći  više  puta  i  na 
Turke  navaliti  i  od  manjih  provala  braniti,  dokle  veliki  rat  za- 
poćme,  koji  kralj  sada  sprema.  Ako  se  nerazšire  granice  Hrvatske, 
da  se  Hrvatska  nemože  braniti,  a  susjedne  zemlje  da  nemogu 
biti  sigurne. 

Ferdinand  imenova  vojvodom  svojih  austrijskih  četa  u  Hrvat¬ 
skoj  Ivana  Katzianera.  Na  proljeće  1530.  stale  su  zalaziti  austrijske 
vojske  u  Hrvatsku,  a  prva  im  je  zadaća  bila  satrti  Šimuna  Erdeda 
sadanjega  Zapoljina  bana  i  njegovu  stranku.  Erdedi  sabra  u  Kri- 
ževcih  sabor  stališa  svoje  stranke  i  protestirao  je  proti  tomu,  da 
tudje  vojske  ulaze  u  Hrvatsku.  Naš  kralj  Zapolja,  vele  stališi, 
zakonito  je  izabran,  a  mi  smo  izabrali  za  bana  Šimuna  Erdeda. 

Naš  kralj  živi  u  miru  i  prijateljstvu  sa  sultanom,  a  tko  neće 
mira,  taj  proti  „zakonu  kršćanskomu  i  pravu  naravskomu*  opet 
izazivlje  rat  i  veliko  prolievanje  krvi. 

Katzianer  dolazeć  s  vojskom  u  Hrvatsku  pozva  jošte  jednom 
na  dogovor  u  Brežce  biskupa  bana  Erdeda,  neka  se  pokori  Fer¬ 
dinandu,  da  zajedno  vojuju  na  Turka  i  da  oslobode  od  obćega 
neprijatelja  domovinu.  Biskup  nehtjede  doći,  već  predbaci  vojvodi, 
da  su  Ferdinandovci  gori  od  Turaka,  popalili  su  njemu  i  njegovu 

bratu  sva  imanja.  Nečini  mu  se  pravi  takav  kralj,  koji  u  mjesto 
da  gleda  spasiti,  daje  paliti  kraljevstvo.  Pouzdavajuć  se  u  svoju 
silu,  ponudi  Katzianeru  za  koga  znade  da  je  mladji,  neka  on 
k  njemu  dodje  u  Ivanić,  dati  će  mu  i  salvum  conductum.  U 
Zagrebu  da  ga  nemože  primiti,  jer  da  mu  je  grad  tamo  od 
Ferdinandove  vojske  učinjen  pustinjom  i  razvalinom. 

Krvavi  domaći  rat  započme  u  Hrvatskoj,  kakav  je  u  Ugarskoj 
već  biesnio.  Turci  ovu  priliku  upotriebe  da  na  svih  strana  udare 
na  najznatnije  okrajne  gradove  Hrvatske.  U  Slavoniji  napredovahu 
osvajajuć  gradove  Morovićeve,  a  s  juga  spremao  se  paša  bosanski 
i  mostarski  s  pet  drugih  paša,  a  glas  je  pred  njimi  bio,  da  idu 
osvojiti  kraljevstvo  hrvatsko.  Ban  Karlović  nastojao  je,  da  obskrbi 
i  obrani  gradove  na  Kupi.  Gradjani  Bihaćki  objaviše  banu  i  voj¬ 
vodi  austrijske  vojske:  „Velika  turska  vojska  s  topovi  i  mnogimi 
lumbardami  već  je  samo  dan  hoda  od  našega  grada.  Kralj  nas 
je  zapustio.  Ako  skoro  nepomožete,  mi  se  moramo  inače  ogledati 
za  naš  spas.  Pred  bogom  i  kraljem  prisižemo,  da  smo  spremni 
umrieti  za  vjeru  i  kralja,  ali  niti  toga  nesmijemo  dopustiti,  da 
Turci  odvedu  nas,  naše  žene  i  djecu  kao  marvu  u  robstvo“ 

I  za  obsadu  Klisa  bili  su  već  upregnuti  volovi  turski,  da 
povezu  lumbarde,  kako  piša  Kružić.  Odkada  služi  kralja  Ferdi¬ 
nanda  ,  nije  mu  vojska  dobila  plaće ,  htio  ju  je  razpustiti .  ali 
ga  ona  neće  da  ostavi.  „Težko  je  i  meni  —  veli  on  —  ostaviti 
ovaj  grad,  koji  sam  toliko  puta  od  tolikih  vojska  obranio,  a  da 
ga  ja  ostavim,  propao  bi  kako  su  propali  toliki  gradovi  Petar 
Kružić  cvili,  a  kralj  ga  tješi,  neka  za  Boga  uztraje,  da  će  mu 
dobra  pomoć  doći.  Ferdinand  tješio  je  u  ratu  ogrezle  Hrvate,  da 
će  skoro  doći  car  u  Njemačku  i  dovesti  sa  sobom  španjolsku 
vojsku,  od  koje  će  moći  poslati  prema  potrebi  svojim  viernim  u 
Hrvatsku.  Dati  će  pomoći  papa  i  drugi  kršćanski  vladari,  a  8.  aprila 
(1530.)  sastati  će  se  sabor  njemačkoga  carstva,  gdje  će  sve 
moguće  učiniti,  da  dobiju  pomoći.  Neće  kralj  Hrvata  nikada 
zaboraviti,  i  neće  dopustiti,  da  „kraljevstvo  tako  staro  i  slavno “ 
(regnum  tam  vetustum  et  nobile)  padne  u  ždrielo  Turaka.  Kralj 
je  nagovarao  Hrvate,  neka  pošalju  i  oni  svoje  poslanike  na 
njemački  sabor  da  zaištu  pomoći.  Nebi  bio  pomogao  sabor  u 
Augsburgu,  premda  je  sam  car  Karlo  predsiedao,  jer  sbog  bjesnoće 
u  vjerskih  pitanja  nije  pitanje  tursko  niti  do  razprave  dospjelo,  da 
se  nisu  sami  izmed  sebe  Hrvati  siti  već  obiju  kraljeva  izmirili. 

Ivan  Pekri  i  Petar  Keglević  od  Ferdinandove  stranke,  a  Šimun 
Erdedi  i  Tahi  sa  Zapoljine  učine  primirje,  da  prieteću  sa  svih 
strana  tursku  pogibelj  od  zemlje  odvale.  Turci  su  istina  njeke 
svoje  gradove  utvrdili  i  na  pusta  mjesta  svoj  narod  naseljivali, 
ali  vide<5  složnu  zemlju  rata  većega  zametnuli  nisu. 

Ferdinand  videći,  da  neće  biti  pomoći  u  Njemačkoj  a  uzne¬ 
miren  time,  da  se  je  već  sada  pokazivala  tolika  zlovolja  na 
obadva  kralja  odluči  odpreraiti  poslanstvo  u  Carigrad,  koje  će 
mu  izprositi  primiije  za  mnogo  godina  uz  poznate  uvjete,  da 
plaća  svake  godine  sultanu  100.000  cekina,  a  Ibrahimu  godišnji 
dar  od  10.000,  ako  mu  odstupi  porta  Ugarsku.  Polovicom  maja 
krenulo  je  poslanstvo,  a  u  oktobru  stiglo  u  Carigrad.  Na  čelu 
poslanstva  bili  su  Josip  Lamberg  i  Nikola  Jurišić,  a  u  pratnji 
su  im  bila  dvadeset  i  četiri  čovjeka,  medju  njimi  i  Benedikt 
Kuripešić,  koji  nam  je  opisom  svojim  ostavio  dragocjen  spomenik 
one  dobe.  Poslanstvo  bilo  je  dosta  Uepo  primljeno.  Hrvatskim 
jezikom  tumačio  je  Jurišić  Sulejmanu  i  velikomu  veziru  pisma 
Ferdinandova,  kad  nikoga  na  visokoj  porti  nije  bilo,  koji  bi  bio 
znao  latinski  ili  njemački.  Sulejman  odgovori  u  pismu  Ferdinandu, 
da  mu  Ugarske  neda :  „Ugarska  je  moja,  jer  ja  sam  ju  mačem 
osvojio ,  a  što  je  moje ,  to  ja  mogu  dati  komu  hoću.  Došao  je 
kralj  Ivan,  poklonio  mi  se,  i  molio  me  za  Ugarsku,  pa  što  me 
je  molio,  to  sam  mu  dao.  *Tvoji  su  poslanici  došli  prositi  mir, 
a  ipak  stoji  u  tvojem  pismu,  da  si  ti  kralj  Ugarske,  koju  sam 
ja  osvojio.  To  nevodi  prijateljstvu  ift 

Poslanici  vrate  se  kući  i  donesu  kralju  glas,  neka  se  sprema 
n &  rat,  jer  da  će  na  proljeće  opet  Sulejman  sa  svom  svojom 
vojskom  doći.  Sulejman  se  je  spremao,  ali  se  nije  mogao  za 
god.  1531.  posvema  pripraviti.  Obadva  kralja  i  sva  Ugarska  i 
Hrvatska  drhtali  su  pred  novim  pohodom  Sulejmanovim,  zato 
se  stalo  osbiljno  nastojati  o  miru.  Obadva  su  kralja  i  zato  želila 
mir,  jer  se  je  sastavljala  stranka,  koja  je  odlučila  pitati  Ferdi¬ 
nanda:  Hoće  li  on  sbilja  pomoći  a  ne  samo  obećavati,  da  se 
spasi  narod  od  Turaka.  A  Zapolju  su  pitali:  Može  li  on  sam 
bez  pomoći  Turaka  biti  kralj.  Bolje  je,  da  se  sami  drage  volje 
Turkora  predademo,  pod  koje  ćemo  i  onako  pasti,  ako  se  obadva 
kralja  budu  izmed  sebe  klala.  Tako  su  mnogi  umovali.  Stranka 
koja  je  ovako  umovala  istom  se  je  stala  sastavljati  u  Hrvatskoj 
i  Ugarskoj,  obadva  su  joj  kralja  radila  o  glavi,  ali  na  nesreću 

1532. 


nije  se  pravo  niti  sabrati  mogla,  jer  se  je  svuda  stao  naviešćati 
novi  dolazak  Sulejmanov.  Sada  nije  preostalo  drugo,  van  da 
svatko  živ  podje  pod  zastavu  Zapoljinu  ili  Ferdinandovu. 

‘  Nova  vojna  bila  naraienjena  caru  Karlu ,  kojega  Sulejman 
nazivlje  samo  kraljem  španjolskim,  jer  da  je  jedini  Sulejman 
car  na  zemlji,  kao  što  je  jedan  bog  na  nebu.  Taj  kralj  da  se 
tako  dugo  na  njega  sprema,  da  kršćane  vara  i  globi,  neka  mu 
dadu  novaca,  da  će  vojevati  na  Turke,  neka  se  sada  s  njimi 
ogleda. 

25.  aprila  1532.  digne  se  Sulejman  sa  140,000  ljudi  i 
120  topova  iz  Carigrada.  Kod  Biograda  pridruži  mu  se  vojska 
bosanska  i  petnaest  hiljada  Tatara.  Kod  Osieka  predje  Dravu  i 
kretaše  se  s  vojskom  ravno  prema  Beču.  5.  augusta  1532.  dodje 
veliki  vezir  a  10.  sam  sultan  s  glavnom  vojskom  do  maloga  i 
slabo  utvrdjenoga  mjesta  Kiseka  na  medji  izmedju  Austrije  i 
Ugarske.  Ferdinand  bio  je  iz  njemačkoga  carstva  dobio  vojske  do 
trideset  hiljada  i  namjesti  se  pred  Bečom,  da  očekuje  navalu 
Sulejmanovu.  Zapovjednik  Kiseka  Nikola  Jurišić  bio  se  upravo 
spremao  sa  dvadeset  i  osam  husara  i  težkih  konjanika,  da  podje 
na  pomoć  Beču,  kad  eto  bane  pred  Kisek  Ibrahim  vezir  sa  svojom 
vojskom.  Iz  okolice  sve  malo  i  veliko  pobjeglo  pred  Turci  u  ovu 
malu  tvdjavu,  da  se  spase.  „Usudih  se,“  piša  Jurišić  kralju,  „ovaj 
slabi  grad  braniti  od  silnoga  neprijatelja,  ne  da  bi  mislio  bio,  da  ću 
ga  spasiti,  već  samo  da  njeko  vrieme  neprijatelja  podržim,  dok  se 
kršćanski  vladari  bolje  priprave,  zato  sam  se  izvrgao  najvećoj 
životnoj  pogibelji/  Na  okolištnih  vinograđih  razmjesti  Ibrahim 
svoje  topove  i  stane  grad  biti.  Za  tri  dana  bili  su  vanjski  zidovi  u 
ruku  neprijatelja,  a  i  unutarnje  dosta  oštetiše.  Ibrahim  zapoviedi 
sveobći  juriš  na  grad.  Sa  četiri  strane  na  jednom  digoše  se 
ljestve  na  zidine  grada.  Mala  šaka  obsjednutih  junaka  odbi  i 
ovaj  i  još  više  juriša.  Turci  lagume  pod  zidinami  podkapahu,  a 
ovi  iz  grada  radiše  proti  njim.  Na  jednoj  strani  diže  ipak  nepri¬ 
jatelj  jedan  dio  zida  u  zrak,  i  preko  onoga  razvaljenoga  otvora 
provali  u  grad.  Sada  podigoše  Turci  blizu  grada  šanceve  od 
drva,  da  uzmognu  puškami  pucati  u  grad.  Jurišić  im  zapali 
ove  šanceve.  Neprijatelji  zagruvaše  opet  s  topovi,  iz  kojih  su 
bez  prestanka  vatru  sipali.  Na  dva  mjesta  gradske  zidine  provališe, 
nahrupiše  kroz  provaline  u  grad  i  već  na  zidine  svoje  zastave 
izvjesiše,  ali  budu  opet  suzbiti.  Tako  se  je  dogodilo  i  28.  augusta, 

kada  su  se  već  četiri  turske  zastave  vijale  na  zidinah  gradskih. 
To  je  bio  već  dvanaesti  veliki  juriš.  Na  taj  dan  piša  jadno  i 
tužno  pismo  Jurišić  Ferdinandu,  što  ga  pušta  ovako  izgibati,  a 
iz  Beča  nedolazi  mu  nikakova  pomod,  i  završuje:  „od  mojih 
700  ljudi  pala  je  polovica,  a  od  praha,  što  smo  ga  kupili  za 
390  for.  imamo  još  samo  jedan  cent,  samo  nas  još  drži  milost 
božja,  bog  neka  se  smiluje  mojoj  duši!1 

Tek  što  je  Jurišić  list  odpremio ,  oglasiše  na  razvaljenoj 
zidini  turski  glasnici:  neka  preda  grad.  On  odgovori:  „Dokle 
živim,  ja  ga  nepredajem i‘  Za  pol  ure  dodjoše  glasnici  i  javiše 
mu,  da  je  sultan  biesan  na  njega,  ali  da  če  mu  pomoči  veliki 
vezir,  ako  tributom  godišnjim  ili  na  jednom  sa  2000  for.  grad 
od  sultana  odkupi.  Jurišič  odgovori:  grad  nije  moj,  zato  nemogu 
obećati  tributa,  a  dvie  hiljade  forinti  neimam.  Tri  puta  ga  pozi¬ 
vahu  i  tri  puta  ih  on  odbije.  Za  jedan  sat  zatrubiše  turske 
trublje  na  juriš.  Ibrahim  oglasi  veću  plaću  vojski.  Svaki  —  veli 
turski  povjestnik  —  s  dušom  na  jeziku  vikaše  ili  ja  neprijateljevu 
glavu  ili  on  moju.  Biesni  udare  Janičari  sa  svojimi  dugimi 
puškami,  Asabi  (oklopnici)  sa  svojimi  kopiji  na  razvaljene  zidine 
i  usadiše  osam  zastava.  Naši  izgubiše  pri  ovom  jurišu  šestdeset 
ljudi,  njihov  vojvoda  krvari  sa  dvije  rane.  Naše  odtisnuše  iz 
jednoga  šanca,  koji  su  si  bili  učinili,  da  tamo  u  gradu  još  poslednju 
obranu  uzdrže.  Sada  od  grozna  straha  zajaukaše  starci,  žene, 
djecu,  da  je  ljudem  srdce  pucalo,  a  strašno  je  bilo  čuti.  Neprija¬ 
telji  na  jednom  njekim  paničkim  strahom  jedan  preko  drugoga 
skaču  sa  zidina,  a  šaka  naših  evo  ih  progoni.  Turci  rekoše,  da 
ih  je  razgonio  jedan  konjanik  plamenim  mačem  sa  zidina  grada. 
Kisečani  pripisivahu  svoju  pobjedu  sv.  Martinu.  Za  tri  sata 
dodjoše  opet  glasnici  turski ,  koji  Jurišiću  javiše,  da  ga  je  Su- 
lejman  pomilovao  i  da  mu  poklanja  tvrdju.  „Moj  prah  bio  je 
već  sasvim  izišao,  piše  on  kralju,  što  je  od  mojih  ljudi  još  ostalo 
na  životu,  to  je  već  svu  volju  izgubilo,  ja  se  nebih  bio  mogao 
više  niti  jednu  uru  braniti.*  Primivši  pismo  i  taoce  podje  do 
Ibrahima,  koji  ga  odmah  pozva  na  poljubac  sultanu,  ali  se  on 
izpriča,  da  nemože  od  rana,  da  je  preslab  i  vrati  se  u  grad. 
Aga  janičara  želio  viditi  tvrdjavu.  Jurišića  popade  strah  i  odvrati 
ga  od  toga,  neka  neide,  da  su  tamo  Španjolci  i  Niemci,  koji 
njega  neće  da  slušaju.  Jedna  četa  Turaka  skoči  na  zidine  i  razvije 
tamo  turske  zastave ,  a  Ibrahim  javi  Sulejmanu,  da  se  tvrdja 

(tobože)  predala.  Sultan  veseo  obdari  vezira ,  vojsku  i  samoga 
Jurišida,  pa  krene  kudi.  Ferdinand  za  ovu  hrabru  obranu  pokloni 
Jurišidu  grad  Kisek  na  vječna  vremena,  a  preostale  branitelje 
obdari. 

Isti  dan,  kad  su  se  makle  vojske  Sulejmanove  izpred  Kiseka, 
piša  Jurišid  kralju:  „Nemislim  da  de  Sulejman  na  Beč  navaliti, 
njemu  de  sada  biti  prvo  poharati  sve  Vaše  zemlje  tamo  dolje 
do  Slavonije,  pak  de  biti  zadovoljan,  a  dičiti  de  se,  da  se  niste 
usudili  s  njime  omjeriti  na  bojnom  polju  i4  Tako  je  i  bilo.  Od 
Kiseka  do  granica  hrvatskih  trebalo  je  turskoj  vojsci  mjesec 
dana.  Čopori  palikuda  letiše  lievo  i  desno  da  tamo  do  Koruške. 

,  Kod  Varaždina  razdieliše  se  vojske  u  dvoje.  Ibrahim  podje  na 
Savu,  a  car  na  Požegu,  cestom  ravno  na  Osiek,  svuda  roblje 
odvoded  i  gradove  paledi.  Požegu  popali  i  sve  gradove  do  Gorjana. 
Kod  Gorjana  izda  istom  Sulejman  zapovied  i  raznesu  ju  glasnici 
po  vojski,  neka  nedovode  robija,  da  su  sad  na  carskoj  zemlji. 
Do  petdeset  hiljada  robija  odvodio  je  Sulejman  iz  kršdanskih 
zemalja.  I  ovaj  put  posta  živa  poslovica:  kud  tursko  kopito 
zagazi,  tuda  trava  neraste.  Kuda  je  po  Hrvatskoj  turska 
vojska  prošla,  tamo  se  niti  sliedede  godine  sijalo  nije. 

A  ona  izabrana  vojska  njemačka,  što  se  bila  sabrala  pod 
zidinami  grada  Beča  na  sto  hiljada  ljudi  razišla  se,  da  nije 
nikakve  koristi  doniela.  Ferdinand  moljaše  i  zaklinjaše  brata 
Karla,  neka  mu  ostavi  vojsku,  da  de  liepom  ovom  prilikom  sve 
osvojiti  i  Isti  Biograd,  ali  Karlo  ode  nemaredi  za  prošnje  bratove 
i  razpusti  vojsku.  Njemačka  je  evo  opet  izašla  svojom  vojskom 
na  smotru,  a  koristila  nije  kršdanstvu  ništa! 

Da  je  veliki  sultan  izpod  maloga  Kiseka  tako  sramotno 
s  ogromnom  vojskom  otišao,  to  je  ipak  moglo  ohrabriti  kršdanski 
sviet,  ali  evo  kukavno  uzmakne  jaka  njemačka  vojska  izpod 
Beča.  Ferdinand  čini  se,  da  se  je  prestao  pouzdavati  u  kršdanstvo 
i  u  brata  svoga.  U  mjesto  da  ratuje,  nastojao  je,  da  se  s  portom 
pošto  po  to  izmiri.  Rodjaka  Jurišideva  Jerolima  Zadranina  posla 
1533.  u  Carigrad,  koji  je  na  zimu  god.  1533.  10.  januara  uljezao  u 
tursku  priestolnicu.  Sulejman  primi  liepo  poslanika  i  obeda,  da 
de  primiti  Ferdinanda  za  sina  a  Karla  cara  za  brata,  ako  mu 
donesu  ključe  od  Stolnoga  Biograda.  Carski  poslanik  jošte  po 
želji  sultanovoj  opomenu  pismom  bana  hrvatskoga,  neka  čuva 
mir  „zač  de  dobro  biti  nesamo  za  hrvatsku  ali  slovinsku  zemlju, 

ki  dugo  vremena  neimaju  nijednoga  mira,  da  ufam  sam  u  boga, 
da  će  dobar  biti  mir  za  sve  Hrstianstvo  i4 

Sulejman  posla  s  pogodbami  mira  svoga  čauša  i  sjajnu 
pratnju  s  carskim  poslanikom  u  Beč.  Ferdinand  nastojao  je,  da 
okružen  od  glavnih  velikaša  svojih  zemalja  čim  sjajnije  primi 
turskoga  poslanika.  Medju  timi  uglednici  bio  je  i  ban  hrvatski. 
Nezadovoljni  su  bili  poglavice  zemalja  gledajući  i  slušajući,  kako 
im  se  kralj  ponizuje  pred  nizkim  slugom  neviernoga  cara.  U 
vieću  izrekoše  savjetnici  oštrih  rieči:  „Kako  u  žalostnih  vre- 
menih  živimo,  tomu  se  niti  nečudimo,  da  Vaše  Veličanstvo  od 
ovakova  tirana  takove  naslove  prima.  Sultan  Vas  zove  sinom 
svojim,  a  pripravan  je  dati  caru  i  papi  liepe  nazive.  Mi  samo 
to  velimo,  da  sultan  niti  svojih  sinova  nepoštedi,  kada  se  radi 
o  gospodstvu.44  Ferdinand  je  čuo  i  nečuo  te  ukore,  poslao  u  Ca¬ 
rigrad  poslanika  s  ključi  Stolnoga  Biograda. 

Mir  je  učinjen  mjeseca  septembra  1533.  Mirom  ovim  sra¬ 
motnim  mislio  je  Ferdinand,  da  će  dobiti  nješto  oduška  i  od¬ 
mora,  da  opet  uzmogne  pokušati  put  nagodbe  s  Ivanom  Zapoljon* 
i  njegovom  strankom.  Ugarsku  nije  dao  Sulejman  svomu  novom 
sinu,  jer  ju  je  prije  već  bio  dao  svomu  „robu44  Zapolji.  Već  je 
bio  urečen  sastanak,  gdje  će  se  oba  kršćanska  kralja  izmiriti.  Kada 
je  Zapolja  čuo  za  mir  protivnika  svoga  s  Turci,  sve  se  opet  raz- 
tepe.  Hrvatska  sada  sva  odlučno  pristane  uz  Ferdinanda,  nadajući 
se  od  novoga  prijateljstva  s  Turskom  kakvu  takvu  miru,  za  kojim 
je  svatko  uzdisao.  Isti  glavni  zastavnik  Zapoljin  bivši  ban  biskup  1534, 
Erdedi  sada  je  prisegao  viernost  Ferdinandu.  Premda  nije  bilo  u  nas 
priznatoga  bana  od  smrti  Karlo vićeve  (1531.),  a  i  domaće  su  razpre 
bile,  u  koje  se  je  i  kralj  upletao,  opet  se  pokazivala  barem  nada, 
da  će  godinu  dvie  od  velikoga  rata  biti  mir,  jer  maloga  je  bilo 
uviek.  Seoba  naroda  našega  u  susjedne  mirnije  zemlje  i  sada  je 
potrajala  na  žalost  plemenitih  ljudi,  koji  su  se  pitali ,  tko  će 
braniti  domovinu,  ako  se  to  bude  dalje  tako  selilo.  Ali  i  ta  seoba 
ljudi,  koji  si  traže  po  svojoj  volji  mirniji  kraj,  pokazuje  njeki 
barem  mir  iza  groznoga  rata. 

Medjutim  je  Sulejman  svršio  svoj  rat  u  Aziji,  Zapolja  stekao 
opet  najveće  prijateljstvo  sultanovo,  car  Karlo  u  Algiru  ratovao 
i  razbio  brodovlje  sultanovo,  a  kralj  francezki  iskao  prijatelj¬ 
stvo  i  savez  sultanov,  te  se  je  u  ugovoru  (1535.)  stvorenu  izmed  1535. 
obiju  vladara,  reklo,  da  će  sultan  preko  Hrvatske,  a  Franjo  fran- 

cezki  preko  Flandrije  udariti  na  cara  Karla.  Francezka  je  sve 
moguće  učinila,  da  razbiesni  portu  protj  obadvim  Habsburgom. 
Tako  sultan  opet  lasno  zaboravi  na  svoga  brata  Karla  i  na  sina 
Ferdinanda.  Osiguran  mirom  u  v Aziji  i  ojačan  novimi  savezni«  i 
u  Europi,  uze  pripravljati  opet  vojnu  na  Ferdinanda.  Predbacivao 
Ferdinandu,  da  krši  primirje  i  otimlje  podanike  Zapolji,  pak  da 
će  već  doći  sam,  da  napravi  red. 

Ivan  Zapolja  znao  je  dakako  dobro,  kakva  se  nesreća  pri¬ 
pravlja  Hrvatskoj  po  ugovoru  izmedju  sultana  i  kralja  francez- 
koga,  zato  je  slao  pisma  k  Hrvatom  i  molio  ih  i  zaklinjao,  neka 
se  okane  Ferdinanda  i  k  njemu  pristupe.  Neka  uzčuvaju  sebe  i 
svoju  zemlju  od  propasti. 

1536.  Malo  vremena  iza  ovih  opomena  na  ljeto  g.  1536.  započela 
je  već  ona  akcija,  koju  je  kralj  francezki  s  portom  ugovarao  a  Ivan 
Zapolja  proricao.  Turci  provale  s  iztoka  i  s  juga  na  Hrvatsku. 
Slavonija  poharana  i  popaljena  kod  poslednje  vojne  Sulejmanove 
slabo  se  oporavila,  malo  je  naroda  imala  i  slabo  je  branjena 
bila.  Paša  bosanski  upotriebi  i  provali  u  županiju  požežku  i  po¬ 
pali  trideset  sela  i  gradova,  a  šestdeset  hiljada  naroda  spravi  pod 
turski  jaram.  Druge  vojske  turske  krenule  su  na  Klis,  u  kojem  je 
zapoviedao  već  tolike  godine  Petar  Kružić,  uviek  uznemiren  od 
Turaka  a  slabo  pomagan  od  Ferdinanda,  komu  je  i  ovaj  grad  i 
Senj  čuvao  i  štitio  na  moru  vlast  od  Mletčana,  a  na  kopnu  od 
Turaka.  Mletčani  su  Klis  želili  posvojiti,  jer  položajem  svojim 
gospoduje  nad  solunskim  poljem,  a  mogao  je  biti  taj  na  strmoj 
pećini  zazidani  grad  zaštita  i  cieloj  Dalmaciji.  Kad  nisu  mogli 
Kružića  sebi  osvojiti,  stali  su  mu  otimati  na  moru  ladje,  a  na 
kopnu  imanja,  samo  da  ga  iz  Klisa  izstisnu.  To  sve  o  Mletčanih 
sam  Kružić  u  službenih  pismih  napisanih  Ferdinandu  izpovieda. 
Papa  rimski  uvidjajuć  znamenitost  ovoga  grada  za  kršćanstvo, 
rado  ga  je  toli  obilno  pomagao,  da  je  Sulejman  morao  biesan 
vikati:  *Ta  to  je  papinski  gradi4  Kružić  se  obraćao  na  papu, 
kada  od  svoga  kralja  po  više  godina  niti  pomoći  niti  plaće 
nije  dobivao.  Nu  sve  badava.  Kružić  molio  i  predlagao  kralju  već 
pred  tri  godine  i  molbu  svoju  ponavljao,  neka  sagradi  u  so¬ 
lunskom  polju  tvrdjavu,  kamo  bi  se  mogla  uteći  posada  kliska, 
ako  bi  došlo  do  nevolje.  Ferdinand  nije  niti  vojske  Kružićeve 
plaćao,  kamo  li  da  on  pored  Klisa  još  tvrdjave  gradi.  Sada  se 
Turci  tomu  domisle  i  sagrade  naprama  Klisu  tri  tvrdjave  u 


Digitized  by 


Google 


FERDINAND  PRVI. 


33 


Solinu,  Ozrini  i  Kučini,  da  Klis  gladom  izmore  i  na  predaju 
prisile.  Kružić  nije  bio  toliko  jak,  da  bi  s  malom  vojskom  svojom 
mogao  Turkom  zabraniti  gradnju  tih  gradova,  već  zaiska  pomoći 
u  pape  i  kralja.  Papa  mu  pošalje  700,  a  kralj  pod  grofom  Turnom 
dvie  hiljade  ljudi.  S  njimi  složno  udari  Petar  na  Turke.  Već  su 
naši  bili  provalili  u  turske  tvrdjave,  kad  glas  dodje  iz  nenada, 
da  se  nova  velika  turska  vojska  već  primiče  Klisu.  Panički  strah 
zahvati  i  papinu  i  kraljevu  vojsku.  Badava  se  trudio  Kružić,  da 
obustavi  bježeće  Austrijance  i  Talijane.  Ostanu  na  bojištu  Hrvati. 
Sveobćim  bjegom  smute  se  i  oni,  pak  stanu  bježati.  Na  jednom 
nadje  se  Petar  Kružić  skoro  osamljen  od  sve  vojske.  Uzjaše  i 
on  konja,  pak  stane  bježati.  Turci  progoneći  nemilice  su  klali 
kršćane.  Kružić  bježeć  zadnji  u  ladjicu  sjednu,  ali  prepuna  kako 
je  bila,  slabo  je  plovila,  te  su  ih  Turci  mogli  progoniti.  Na  ladju 
navale,  i  Kružić  pade.  Glavu  mu  odsjekoše  i  Amuratu  paši  bosan¬ 
skomu  na  dar  odnesoše. 

Mala  posada  držala  jošte  grad,  premda  je  već  u  njem  za¬ 
vladao  glad  i  žedja,  jer  su  Turci  već  sva  vrela  oko  grada  osvo¬ 
jili  bili.  Da  branitelje  prestraše,  pokažu  im  Turci  glavu  Kružićevu. 
Videći  glavu  vojvode  svoga,  predade  se  posada,  ali  pod  uvjetom, 
da  mogu  slobodno  izaći  pod  oružjem  iz  grada.  Mala  posada  predje 
u  Senj,  gdje  je  takodjer  njihov  vojvoda  zapoviedao  i  proslavi  se 
pod  imenom  senjskih  Uskoka.  Tako  padne  zadnja  straža  hrvatska 
na  zemljištu  današnje  Dalmacije,  a  nije  dopala  MletčaHe,  kako 
su  se  oni  prvo  nadali,  već  posta  napast  gradovom  mletačkim  u 
Dalmaciji  kroz  poldrugi  viek.  Zagorje  bude  tursko,  te  je  preko 
Velebita  u  Liku  samo  Turčin  mogao  prolaziti  kao  po  svojoj  zemlji. 

Sada  Hrvati  razjareni  stali  poručivati  Ferdinandu,  neka  im 
pomaže  u  obrani  zemlje,  inače  će  si  oni  izabrati  drugoga  kralja, 
koji  će  ih  sbilja  braniti,  a  da  im  je  svejedno,  zvao  im  se  kralj 
Ivan  ili  Ferdinand.  Ferdinand  im  obeća  jaku  vojsku  u  pomoć,  a 
savjetnici  njegovi  pripoviedali  su  im,  neka  se  umire,  da  će  sam 
kralj  glavom  povesti  vojsku  na  krvnoga*  dušmanina.  God.  1536 
1.  decembra  sadju  se  u  Beč  na  sabor  sve  austrijske  zemlje,  gdje 
je  kralj  molio  pomoći  i  to  nagle,  da  „Hrvati  .od  njega  ne- 
odpadnu.44  —  Sve  zemlje  obećale  pomoći,  i  odlučiše  zaiskati 
i  u  njemačkom  carstvu  i  u  pape  što  veće  podpore.  Poslanstvo 
imalo  proći  svim  mogućnijim  knezovom,  a  jedan  osobiti  oda- 
slanik  papi  rimskomu  „glavi,  pastiru  i  otcu  svega  kršćanstva4.4 

(išmiiiklas :  Povjest  hrvattka .  II.)  3 

U  pismu  na  papu  pripoviedaju  stališi  austrijski,  kako  je 
Turčin  zauzeo  tolike  gradove,  da  sada  samo  jošte  stoji  za  obranu 
austrijskih  i  drugih  kršćanskih  zemalja  Senj  na  moru,  a  Bihač 
na  kopnu  i  gradovi  diljem  uz  rieku  Unu  do  njena  utoka  u  Savu. 
Turci  da  su  prošle  godine  toliko  osvojili  u  Slavoniji,  da  sada 
gospoduju  Savom,  Dravom  i  Dunavom.  Sada  može  Turčin  do¬ 
spjeti  u  Kranjsku  za  jedan  dan,  u  Štajersku  za  dva,  a  u  Austriju 
najviše  za  tri  dana.  Hrvatska  i  Ugarska  salomljene  su  i  mole 
evo  u  nas  pomoći,  a  do  proljeća  dolazi  na  ove  zemlje  sultan 
glavom,  da  osvaja  dalje  Slavoniju,  onda  jamačno  propadoše  i 
ove  naše  austrijske  zemlje.  Car  Karlo,  da  je  liepo  počeo  voje- 
vati  na  nevjernike,  *  a  da  se  nije  kralj  francezki  nekršćanski 
umiešao  i  stupio  na  stranu  tursku,  nebi  bila  Slavonija  izgub¬ 
ljena."  Neka  papa  opomene  i  zamoli  sve  kršćanske  vladare,  da 
dodju  ovim  zemljam  na  pomoć,  neka  pozove  sve  narode,  ako  bi 
se  vladari  na  pozive  ogluhnuli. 

1537 .  Mjeseca  aprila  1537.  sastao  se  sabor  hrvatski  u  Križevcih, 
da  i  stališi  hrvatski  učine  sve  priprave  za  rat.  Bana  nije  bilo, 
zato  stališi  narede  do  božića  zemaljski  mir,  a  za  banske  poslove 
imenuju  odbor :  biskupa  zagrebačkoga  Šimuna  Erdeda,  Ljudevita 
Pekria,  Franja  Baćana  i  Petra  Keglevića,  da  se  zajedno  s  voj¬ 
vodom  kraljevine  brinu  za  obranu  zemlje.  Budući  da  je  sveobća 
pogibelj,  zato  ima  biti  i  obća  obrana,  a  pomoć  za  rat  davao  je 
svatko,  niti  svećenstvo  nije  ostalo  slobodno.  Vojvoda  kraljev 
Katzianer  stupio  je  medju  gospodu  hrvatsku  i  hvalio  im  se,  ko¬ 
liku  mu  je  veliku  vojsku  kralj  povjerio,  a  sada  da  ima  kralj 
tu  namjeru,  da  otme  sve  gradove,  što  ih  Hrvatskoj  nevjernik  oteo. 
Hrvatska  provrvi  sva  od  vojska  različitih  naroda  u  ljetu  1537. 
Hrvati  su  se  sabirali  oko  Ljudevita  Pekria  i  Pavla  Bakića,  Čehe 
je  doveo  grof  Šlik,  Austrijance  grof  Hardeck,  Tirolce  grof  Lodron, 
Štajerce  njihov  kapetan  zemaljski  Ivan  Ungnad,  a  glavni  vojvoda 
bio  je  Ivan  Katzianer.  Ferdinand  se  je  puno  uzdao  u  ovu  vojsku, 
a  mnogi  su  mu  odsudjivali  vojskovodju,  da  nije  za  ovako  veliku 
vojsku.  On  je  b#io  živahan  i  strastan,  ali  i  ratoboran,  i  opet 
nestalan  čovjek.  Sudili  su  ljudi,  da  je  sposoban  voditi  kakvu 
konjaničku  četu,  da  s  njom  polomi  neprijatelja,  ali  manje  vriedan 
biti  veliku  bitku  i  voditi  veliku  vojsku. 

Iz  Koprivnice  krenu  liepa  vojska  od  16.000  pješaka  i  8.000 
konjanika  najizabranijih  prema  Slavoniji.  Za  deset  dana  stigoše 

do  Virovitice,  a  već  se  opažala  nestašica  hrane ,  za  koju  je  bio 
preuzeo  skrb  Šimun  Erdedi  biskup  zagrebački.  Katzianer,  zapo- 
viedao  odasvuda  dovoziti  branu,  a  Pavla  Bakića  odpremi,  neka 
sa  hiljadu  konjanika  krene  prema  Soplju  gradu,  gdje  su  bili  Turci, 
neka  gleda  pohvatati  neprijatelja,  od  kojih  bi  doznati  mogli, 
gdje  su  sada  veće  turske  vojske.  Turci  zapališe  Soplje  i  pobje- 
goše,  ali  Bakiću  neutekoše,  mnoge  je  polovio.  Ovi  izkazaše,  da 
je  Muhamed  Jahogli  paša  naumio  pred  Osiekom  vojevati  i  Osiek 
braniti.  Sada  se  stanu- vojvode  dogovarati,  hoće  li  prema  Požegi 
ili  ravno  na  neprijatelja  prema  Osieku.  Odlučiše  ravno  na  Osiek. 

Pred  Osiekom  utaborio  se  paša  Smederevski  Muhamed  Ja¬ 
hogli  s  15.000  ljudi  i  60  topova  u  utvrdjenom  logoru.  Nestašica 
hrane  silila  je  našu  vojsku,  da  što  brže  i  snažnije  vojuje,  da 
zime  na  bojištu  nedočeka.  Bojati  se  je  bilo,  da  će  ovoj  turskoj 
vojski  skoro  velike  pomoći  doći,  može  biti  i  sam  sultan.  Vojvode 
kršćanski  obilazeć  vojsku  neprijateljsku,  učine  tabor  na  iztočnoj 
strani,  navale  pucati  na  Turke  iz  topova.  Neprijatelj  znajući 
nevolju  kršćansku  sbog  hrane,  mirno  osta  u  taboru,  pa  je  sa 
zidina  gradskih  i  iz  tabora  s  topovi  pucao  na  kršćansku  vojsku. 
Nesloga  medju  vojvodami  oslabi  u  najodličnijem  času  kršćansku 
vojsku,  kad  stigne  glas,  da  dolazi  Turkom  znatna  pomoć  od 
bega  Vrbaskoga.  Kršćanske  vojske  stanu  uzmicati,  a  Turci  ih 
progoniti.  Vodje  prvi  pobjegoše.  Katzianer,  Pekri  i  Šlik  ostaviše 
svoju  vojsku.  Pavao  Bakić  pokuša  sustaviti  tursku  silu,  ali  pade 
sam  i  izgubi  mnogo  ljudi.  Turci  mu  odsjekoše  glavu,  da  ju  mogu 
caru  na  dar  donieti.  Bakićevom  smrću  razsu  se  sasvim  ostatak 
kršćanske  vojske.  Još  osta  Lodron  sa  Tirolci,  ali  i  on  je  na  skoro 
poginuo.  Poslije  boja  stanu  Turci  loviti  razbježalu  vojsku,  malo  ih 
je  uteklo.  Tko  je  utekao,  taj  je  dotrčao  kući  bez  haljine,  konja  i 
oružja  svjetla.  Zarobljene  kršćane  upregnuše  Turci  pod  topove 
težke,  pokrite  zlatnimi  plahtami  i  urešene  zastavami,  da  ih  slavno 
u  Carigrad  uvezu.  Jedan  veliki  top  pod  imenom  „Katzianerica* 
vozili  su  Turci  u  mnogo  kasnijih  ratova. 

Glas  o  strašnom  porazu  kršćanske  vojske  uznemiri  Hrvatsku, 
a  razcvili  kralja  Ferdinanda.  I  ono  nješto  gradova  uz  Dravu 
dopade  Turkom,  a  liepa  i  plodna  zemlja  izmedju  Save  i  Drave 
budne  s  veće  česti  turska.  Sve  se  uzrujalo  opet  proti  kralju 
Ferdinandu.  Zapolji  se  vidila  liepa  prilika,  da  Hrvate  dobije  na 

svoju  stranu,  pošiljaše  im  glasnike  neka  uz  njega  pristanu,  da 

Turci  ne<5e  više  pustošiti  Hrvatsku,  a  da  će  Sriem  i  Požežku 
županiju  vratiti  Hrvatskoj.  Da  su  ti  glasovi  čarobno  djelovali 
na  Hrvate,  netreba  ni  spominjati.  Mnogo  velikaša  stane  se  dieliti 
od  Ferdinanda  i  pristajati  uz  Zapolju. 

Ferdinand  se  požuri,  da  mu  se  Hrvati  neodmetnu,  zato  posla 
poslanstvo,  kojemu  je  na  čelu  bio  vriedni  Nikola  Jurišić,  koga 
postavi  za  glavnoga  vojvodu  svojih  vojska,  na  mjesto  Katzianera. 
Hrvati  primiše  svoga  proslavljenoga  zemljaka  velikim  odušev¬ 
ljenjem  i  rado  opet  pristajahu  na  predloge  Ferdinandove.  On  ih 
je  molio  i  zaklinjao  neka  izaberu  njekoliko  poslanika  k  njemu  u 
Gradac,  kamo  će  već  o  Martinjoj  (11.  novembra  1537.)  sabrati  oko 
sebe  zastupnike  svili  svojih  zemalja.  „Turci  će  vidjeti-  —  veli 
kralj  —  „koliko  je  zemalja  složnih  na  obranu,  a  i  moje  provincije 
radje  će  dati  pomoći,  ako  Hrvati  sami  dodju,  koji  će  najbolje 
znati  izkazati  svoje  nevolje  i  najbolje  svjetovati,  kako  će  se  svi 
skupa  oteti  strašnomu  dušmaninui4  Njega  bi  neizmjerno  žalostilo, 
da  nedodju.  Kralj  će  gledati  i  Mletčane  dobiti  u  savez,  da 
s  mora  s  mnogimi  ladjami  neprijatelje  uznemiruju ,  a  sultan  će 
imati  ratovati  s  kraljem  perzijskim,  koga  će  i  Ferdinand  na  taj 
rat  podbadati,  tako  će  biti  razdieljena  sila  turska,  da  tim  manje 
štete  može  nanositi  našemu  hrvatskomu  kraljevstvu.  Kralj  se 
nada  da  će  Turkom  oteti  one  gradove,  koje  su  u  najnovijih 
ratovih  osvojili.  Samo  neka  dodju.  Pak  neka  i  nedodju  sami 
poslanici  već  i  drugi  velikaši  glavom  u  što  većem  broju  na  do¬ 
govor  svomu  kralju.  Tako  drobno  piše  Ferdinand  Hrvatom. 

Hrvati  opet  rado  pristanu  na  ovaj  sladki  poziv  svoga  kralja. 
Izaberu  poslanstvo,  a  Jurišića  zamole,  neka  ostane  kod  njih,  dok  se 
poslanstvo  vrati.  Poslanici  dobiše  podpunu  punomoć.  Ferdinand 
stane  s  njimi  „otčinski-  razgovarati,  kojim  načinom  da  se  obrani  ovo 
kraljevstvo.  Oni  odgovoriše :  neka  se  najprije  utvrdjuju  gradovi  na 
krajini,  a  u  njih  neka  se  metne  pješačtva  i  konjaničtva ,  na  po- 
tocih  neka  se  namjeste  ladje.  Mi,  koji  imamo  dobra  na  krajini 
—  vele  kralju  —  imamo  puste  grade,  a  branitelja  neimamo,  jer 
nam  se  je  narod  izpod  gradova  već  izselio.  Sve  treba  već  ove 
zime  pripraviti,  da  se  neprijatelju  pustošenje  preprieči,  jer  će 
inače  prije  velikoga  rata,  o  kojem  se  smišlja,  biti  ove  zemlje 
puste ,  a  to  će  biti  za  veliki  rat  velika  neprilika.  Moralo  bi 
se  i  za  to  proskrbiti,  da  Drava  i  Dunav  budu  za  ratne  brodove 
sigurni.  Na  ladjah  moralo  bi  biti  barem  toliko  vojske,  koliko  ej 

Turci  imadu.  Neka  gleda  kralj  svakako ,  da  se  izmiri  s  kraljem 
Ivanom,  jer  inače  snažna  rata  biti  neće.  Napokon  neka  kralj  sam 
vodi  vojsku,  kako  su  i  prije  kraljevi  glavom  vojske  vodili,  i  kako 
ih  vodi  njegov  brat  car  Karlo,  jer  ako  on  sam  podje,  poći  će  uz 
njega  velikaši  svih  njegovih  zemalja,  koji  su  dužni  poći  u  rat  sa 
svojim  kraljem.  Kralj  dragovoljno  prista  na  sve  predloge  Hrvata, 
ali  da  sam  nemože  ići  u  rat  radi  mnogih  drugih  poslova.  Za  bane 
im  dade  po  njihovoj  želji  Petra  Keglevića  i  Tomu  Nađaždia.  Petar 
Keglević  je  kao  branitelj  poslednji  Jajca  bio  slavljen  i  cienjen 
kod  Hrvata,  a  i  kršćanstvo  je  pod  Bečom  liepo  proslavio.  Na- 
daždi,  vierni  privrženik  Habsburga,  bio  je  sa  svoje  visoke  obra¬ 
zovanosti  na  glasu  kao  prvi  čovjek  one  dobe  u  Ugarskoj.  Hrvati 
su  bili  tim  izborom  zadovoljni,  kada  poslije  toliko  godina  izpraž- 
njena  stolica  banska  dobi  tako  odlične  muževe. 

Ferdinand  se  je  ozbiljno  trudio,  da  se  izmiri  s  Ivanom  Zapo- 
ljom  i  da  sabere  savez  kršćanskih  vlasti  u  zajednički  rat  na  Turke. 

Kada  je  opet  slao  Jurišića  pred  sabor  hrvatski  u  Križevcih,  koji 
je  imao  potvrditi  zaključke  poslanika  svojih  s  kraljem  u  Gradcu, 
javlja  kralj,  da  je  počeo  savez  izmedju  cara,  pape,  njega  i  Mlet- 
čana,  da  zajednički  veliku  vojnu  izvedu  na  Turke.  S  osobitim 
veseljem  javi  saboru  hrvatskomu,  da  se  sprema  mir  izmedju  cara 
i  kralja  francezkoga.  Sada  da  je  najljepša  prilika,  da  tursku  silu 
sa  svih  strana  slome.  Sada  da.  se  radi  o  spasu  Hrvatske,  zato 
dajte  pokažite:  „što  ste  jaki  žrtvovati  za  spas  domovine  svoje, 
za  svojus  djecu,  za  kuću  i  sveto  ognjište  svoje.  Evo  su  Vam 
saveznici  pripravni  i  voljni  carevi,  kraljevi  i  velike  vlasti. “  Sabor 
jednodušno  zaključuje:  neka  se  na  zapovjed  bansku  dignu  kao 
jedan  čovjek  i  oni,  koji  nisu  do  sada  običavali  davati  banderija. 

A  onda,  ako  Turci  provale  gdjegod,  ondje  su  dužni,  gruvanjem 
iz  mužara  i  lumbarda  dati  znak  —  a  po  briegovih  zapaliti 
vatre.  Kada  je  za  svetu  stvar  u  boj  poći,  nesmiju  niti  svećenici 
ostati  slobodni  od  svih  ovih  tereta,  i  oni  neka  plate  sve  ratne  daće. 

Ferdinand  sabere  i  svoje  austrijske  zemlje  na  zajednički  sabor  1538. 
u  ljetu  1538.  u  Insbruk,  da  mu  i  one  pomoć  dadu  za  naum- 
ljeni  rat  proti  Turkom.  Po  zaključku  toga  sabora  imao  je  ban 
hrvatski  pucanjem  iz  lumbarda  na  Dravi  i  Kupi  naviestiti 
austrijskim  zemljam  dolazak  Turaka.  Kroz  zapadnu  Ugarsku, 
Kranjsku  i  Štajersku  to  se  gruvanje  nastavljalo  do  Beča,  da  se 
dignu  vojske  na  obranu  zemalja,  kada  bude  potreba. 

Da  kralj  laglje  uzmogne  braniti  našu  zemlju,  ponudila  su 
mu  naša  najmogudnija  gospoda  svoje  gradove  na  krajini,  da  u 
nje  metne  svoju  vojsku.  Na  obranu  Une  rieke  pontidjaju  mu: 
Zrinski  Krupu  i  Novi,  ^lagajski  Buševid  i  Otok,  Pavao 
Isačid  svoj  grad  Isačid,  Frankopani  Tržački  Tržač  i 
Drežnik,  Frankopani  Brinjski  Kobašid  i  Brekovid,  biskup 
i  kaptol  zagrebački  gradove  Hrastovicu  i  Dubicu,  Fran¬ 
kopani  Slunj ski  Cetinj  i  Slunj.  Na  obranu  ostanaka  Sla¬ 
vonije  nudjaju:  Nadaždi  Veliku,  pleme  Zemče  Suboticu  i 
Novsku,  Zrinski  Pakrac  i  Racu  (u  požežkoj  županiji),  Kegle- 
vidi  Bielu  Stienu,  B  ada  ni  Vučin  i  druge  jošte  gradove.  Činilo 
se  je,  da  de  sveobde  oduševljenje  pokrenuti  stvar  svega  kršdanstva 
neviđjenim  jošte  načinom. 

U  ovo  doba  dogodio  se  osobiti  slučaj,  koji  je  dosta  smutio  to 
sveto  kršdansko  veselje  u  Hrvatskoj  i  susjednih  zemljah.  Ferdinand 
pozvao  na  odgovor  Pekria  i  Katzianera  radi  vojne  u  Slavoniju.  Obo¬ 
jicu  dade  zatvoriti  i  obtužiti  radi  nevjere.  Katzianer  se  je  oprav¬ 
davao,  da  je  istina  bio  on  glavni  vojvoda,  ali  da  su  u  viedu  i  drugi 
imali  svoj  glas.  U  viedu  da  jedan  njegov  glas  nije  mogao  drugih 
prevladati,  zato  da  je  on  nevin.  Najviše  seje  uzdao  u  to,  da  de  se 
kralj  sjetiti  njegovih  tolikih  junačkih  djela,  što  ih  je  učinio  u  nje¬ 
govoj  službi.  Molio  je  na  sve  strane,  da  se  za  njega  zauzmu.  Sam 
car  Karlo  molio  za  njega,  a  i  s  poljskoga  dvora  došle  su  prošnje 
Ferdinandu.  Stališi  kranjski  osobito  se  zauzeše  za  njega.  Ali 
Katzianer  sam  uvidio,  da  mu  sve  to  pomodi  nede,  zato  se  do¬ 
misli,  kako  de  utedi.  I  sretno  uteče  ravno  u  Hrvatsku.  U  Hrvat¬ 
skoj  stane  smutnje  praviti,  pokazujudi  njekoje  listove  tobože  od 
Ferdinanda,  po  kojih  bi  se  zlo  bilo  godilo  njekim  velikašem 
hrvatskim,  da  je  Ferdinand  u  poslednjem  ratu  Turke  pobiedio,  pak 
stane  i  novaca  razsipavati.  Zrinski  mu  dadoše  utočište  u  Kostaj¬ 
nici.  Ferdinand  se  je  silno  prestrašio,  kad  je  to  sve  dočuo.  Bojao 
se,  da  de  taj  čovjek  sada  pređi  k  Turkom,  poznajud  dobro  stanje 
i  odnošaje  u  njegovih  zemljah  da  de  mu  zadati  stotinu  jada.  Sbilja 
stao  šurovati  s  Turci.  Zrinski,  da  se  ga  otresu,  dadu  ga  ubiti  i 
javiše  to  kralju :  Kada  smo  dali  ovomu  čovjeku  Kostajnicu,  go¬ 
vorio  nam  je,  da  de  ovdje  čekati  milost  kraljevu,  a  onda  da  de 
nam  ju  vratiti.  A  sada  je  pozivao  Turke  pismeno,  neka  se  s 
njim  sdruže,  da  de  im  ovaj  grad  predati,  koji  je  upravo  ključ 
cieloj  Hrvatskoj  i  „našemu  ubogomu  vladanju!4  Zato  su  ga  ubili. 

Mole  kralja,  neka  im  oprosti.  Kralj  im  rado  oprosti,  riešiv  se 
na  tako  nenadani  način  doista  pogibeljna  čovjeka. 

Ferdinand  se  trudio,  da  savez  kršćanskih  vlasti  proti  Tur¬ 
činu  što  prije  izvede.  Sa  Zapoljom  učini  konačno  ipak  mir  u 
februaru  g.  1538,  u  Velikom  Varadinu,  gdje  su  car  Karlo  i  Fer¬ 
dinand  primili  Ivana  za  brata.  Poslije  smrti  Zapoljine  pripada 
ciela  država  Ferdinandu.  Dok  je  živ  Zapolja  zadrži  što  ima,  a  Za- 
polja  se  odriče  Turaka  i  stupa  u  savez  kršćanskih  vlasti.  Poslati 
će  dapače  glasnika  kralju  francezkomu  Franji,  neka  u  njihov 
savez  stupi  proti  zajedničkomu  neprijatelju  kršćanstva.  Tako  su 
se  izpunile  davne  želje  Hrvata,  da  se  oba  kralja  na  korist  kršćan¬ 
stva  izmire.  Papa  pozdravi  ovo  izmirenje,  zahvaljujuć  bogu,  što 
je  ove  jedne  godine  sasipao  tolike  milosti  na  svoj  kršćanski  sviet, 
kada  se  je  evo  izmirio  car  s  Francezkom,  Ferdinand  s  Ivanom, 
a  svi  skupa  zajedno  s  papom  i  Mletci  stupaju  u  savez  proti 
nevjerniku.  Time  da  se  cielo  kršćanstvo  oslobodilo  straha  od  Tu¬ 
raka.  Papa  se  je  nadao,  da  će  car  glavom  svoje  vojske  voditi,  a 
sam  je  odlučio  i  izjavio  pred  sborom  kardinala,  da  će  on  glavom 
vojni  prisustvovati  kao  dobar  pastir  stada  Isusova,  da  će  i  svoj  život 
bogu  na  žrtvenik  za  svetu  kršćansku  stvar  žrtvovati,  ako  dodje 
do  potrebe.  Činilo  se,  da  sviće  nova  zora  kršćanstvu,  a  napose  raz- 
cviljenoj  i  raztrganoj  Hrvatskoj,  kada  se  je  Ferdinand  stao  ozbiljno 
i  neumorno  truditi,  da  se  ove  velike  osnove  životu  privedu. 

Sultan  je  dakako  znao  za  ove  saveze  kršćanskih  vlasti,  zato 
se  je  naoružao  na  kopnu  i  na  moru.  God.  1538.  ratovale  su 
sjedinjene  mornarice  mletačka,  papinska  i  carska  sa  turskom, 
ali  budu  nesretne  i  razbite.  Na  kopnu  navale  paše  sultanovi  naj¬ 
prije  na  Dalmaciju,  gdje  su  dospjeli  do  Šibenika.  Grad  taj  sa- 
gradjen  na  visokoj  pećini  gospodujuć  nad  morem  bio  je  položajem 
svojim  ravan  nekada  jakomu  Klisu.  Gradjani  sadju  na  trg  i 
zakunu  se  živim  bogom,  da  će  prije  svi  izginuti  nego  li  grad 
svoj  predati.  Suzbiju  Turke,  koji  su  popalivši  Dalmaciju  uzmakli 
u  Bosnu.  Kada  su  Turci  tako  bili  bačeni  iz  mletačke  Dalmacije, 
spreme  se  na  Hrvatsku.  Doznali  su,  da  je  Dubica  grad  na  Uni 
blizU  utoka  u  Savu  slabo  obskrbljen  vojskom  i  hranom.  Navale  na 
grad  tako  brzo,  da  nije  gradu  pomoć  od  nikuda  stići  mogla  i  otmu 
ga.  Mala  posada  jasenovačka  zapali  svoj  grad,  da  Turkom  ne- 
padne  u  ruke  i  uzmaknu.  Pogibelj  zaprieti  cieloj  Posavini,  a  na¬ 
ročito  Sisku,  Hrastovici  i  samomu  Zagrebu.  Obadva  bana  Petar 

Keglević  i  Tomo  Nadaždi  dignu  se  s  vojskom  i  osvoje  najuriš 
opet  Jasenovac  i  s  nova  ga  utvrde.  Onda  se  na  šajkah  i  nasadah 
spuste  prema  Dubici,  i  stanu  ju  obsiedati.  Turskoj  vojski  dodje 
glas,  da  se  Sulejman  s  preogromnom  vojskom  valja  prema  Ugar¬ 
skoj  i  da  je  već  stigao  u  Smederovo.  Turke  to  obodri,  ali  bani 
svejedno  Dubicu  osvoje,  a  Turci  uzmaknu  prema  iztoku,  da  se 
sjedine  sa  svojim  gospodarom. 

U  ljetu  g.  1538.  pokori  si  Sulejman  nepokornu  Vlašku.  U 
Ugarskoj  čekale  ga  sjedinjene  vojske  Ivana  Zapolje  i  Ferdinanda 
jake  do  100.000  momaka.  Tolike  vojske  nije  kršćanstvo  jošte  ni¬ 
kada  diglo  na  Turčina,  ali  čim  se  je  vratio  Sulejman  u  svoje 
carstvo  neuđariv  iste  godine  na  Ugarsku,  razišla  se  vojska.  Jošte 
iste  godine  razbijao  se  savez  izmedju  kršćanskih  vlasti,  a  nepri¬ 
jateljstvo  je  opet  otelo  mah  izmedju  Ferdinanda  i  Zapolje.  Ve¬ 
necija  slabo  pomagana  od  saveznika,  trpeći  mnogo  na  kopnu  i 
na  moru,  trgala  se  od  saveza  i  poslala  poslanike  za  posebni  mir 
s  portom.  Ivan  Zapolja  stekao  priznanje  za  kralja  od  Ferdinanda, 
a  toga  mu  je  i  trebalo,  jer  je  samo  pod  taj  uvjet  mogao  dobiti 
kralja  poljskoga  Sigmunda  kćer  Izabelu  za  ženu.  Zapolja  opet  se 
stao  s  darovi  klanjati  sultanu,  koji  ga  je  rado  u  milosti  primio. 

1539.  Ferdinand  je  badava  nastojao  oglasom  velikovaradinskoga  mira 
Zapolju  izvaditi  iz  milosti  sultanove.  Sam  je  morao  prosjačiti 
primiije,  koje  su  mu  Turci  za  liepe  darove  dali.  Jadno  je  bilo 
to  primirje.  Upravo  u  to  vrieme  tobožnjega  primirja  spremao 
se  paša  bosanki  sa  12.000  ljudi  na  Hrvatsku.  Jurišić  ga  zapita: 
zna  li  za  primirje,  a  on  mu  odgovori,  da  on  samo  ima  zapo- 
viedi:  čuvati  i  koliko  može  razširiti  granice  .svoje.  S  Jurišićem 
sdruže  se  ovoga  puta  obadva  brata  Ivan  i  Nikola  Zrinski  i  po- 
tuku  tursku  vojsku. 

Ferdinandov  je  poslanik  Laski  bio  u  to  vrieme  na  jesen 
g.  1539.  u  Carigradu.  Skoro  je  zlo  prošao,  jedni  svjetovahu  sultana, 
neka  ga  ubije,  drugi,  neka  mu  uši  i  nos  odreže.  Samo  velikimi 
darovi  odkupi  sebe  i  nekakvo  primirje  na  šest  mjeseci,  ali  iz  toga 
primirja  izuzme  porta  naročito  knezove  Zrinske,  koji  da  joj 
neće  plaćati  danka,  na  koji  su  se  bili  obvezali.  Ovim  primirjem 
činilo  se  je,  da  neima  više  spasa  rodu  Zrinskih.  A  kad  padnu 
Zrinski  gradovi  duž  rieke  Une,  bojati  se  je  bilo,  da  će  propasti 
Hrvatska.  Kralj  sam  našao  se  u  velikoj  neprilici ,  kada  su  ga 
Zrinski  prosili  za  pomoć.  Svoga  poslanika  Laskia  posla  pašam 

bosanskomu  i  smeđerovskomu  sa  darovi.  Laski  nagovarao  Zrinske, 
neka  svoje  gradove  na  izliku  kralju  prodadu.  Zrinski  i  kralj 
bili  su  već  na  to  pristali.  Paše  se  ipak  darovi  nisu  umoliti  dali. 
Bosanski  i  kliski  paša  provališe  preko  Une,  da  osvoje  zemlje  i  1540 . 
gradove  Zrinskih.  Braća  se  dogovoriše ,  da  će  Nikola  ostati  u 
Zrinu,  i  tamo  se  braniti,  a  Ivan  prodje  da  mu  pomoći  potraži 
Nikola  junački  odbijaše  silna  neprijatelja,  a  kada  je  već  u  velikoj 
nevolji  bio,  prestravi  Turke  glas,  da  Ivan  u  pomoć  dolazi  s  jakom 
vojskom.  Složna  braća  Turke  poraziše.  Mnogo  begova  ostavi 
svoje  glave  pod  Zrinom  gradom.  Zrinski  progoneći  zastrašene 
Turke  dospješe  do  Kemengrada,  koji  orobiše.  Kralj  ih  Ferdinand 
zato  obdari  Vranskira  prioratom  i  potvrdi  im  Medvedgrad  i  druge 
gradove,  što  su  baštinili  od  Ivana  Karlovića.  Tako  nasta  opet 
prijateljstvo  izmed  kralja  i  Zrinskih,  koje  se  je  bilo  ponješto 
pomutilo  radi  nepružane  im  pomoći  proti  Turkom. 

Hrvati  nastojahu  zajedno  sa  svojim  kraljem,  da  ovo  nevoljno 
primirje  što  bolje  upotriebe.  Utvrdjivahu  gradove  na  krajini,  da 
sačuvaju  ove  ostanke  svoga  kraljevstva,  kada  pomoći  od  kršćanstva 
neima.  U  to  umre  Ivan  Zapolja  22.  jula  1540.,  a  rodila  mu  je 
Izabela  pred  smrt  sina,  komu  su  dali  ime  Ivan  Sigmund.  Na 
smrtnoj  postelji  imenova  Zapolja  skrbnike  djetetu  svomu  glave 
svoje  stranke ,  na  čelu  im  Gjuru  Utješenića  sada  već  biskupa 
veliko  varadinskoga,  a  pored  njega  Stjepana  Verboczya,  Petra  Pe- 
trovića  rodjaka  svoga  i  Val.  Tčroka.  Preporuči  im  diete  svoje, 
neka  budu  prijatelji  stalni  sa  Sulejmanom,  koji  je  njega  uzvisio,  pa 
će  i  sina  njegova  u  prijateljstvu  uzdržati  i  neka  odmah  šalju  sul¬ 
tanu  darove. 


III. 

Gjuro  Utješenić  bio  je  čovjek  neizmjerne  radinosti,  a  bez¬ 
obzirno  i  sigurno  koracao  uzvišenomu  cilju,  koji  si  je  postavljao. 
Sada  postane  on  središtem  svih  osnova  političkih  i  svega  životnoga 
gibanja  izmedju  kršćanstva  i  muhamedanstva,  svaki  korak  njegov 
znamenit  je  za  sudbinu  Ugarske  i  Hrvatske.  Umah  na  početku 
svoje  vladavine  stajao  je  Gjuro  pred  neumoljivom  alternativom, 
da  prizna  ili  neprizna  Ferdinanda  za  kralja  ugarskoga.  Ako 
prizna  morati  će  s  njime  vojevati  na  Turke,  njegov  štićenik 
izgubiti  će  svoj  odlični  položaj,  u  kom  se  narodio,  neće  biti 
kralj  već  Ferđinandov  vazal.  Ako  neprizna,  onda  se  valja  poklo- 

niti  Turčinu  i  od  njega  iskati  milosti  proti  kršćanskomu  kralju. 
On  se  odluči  za  ovo  poslednje,  a  s  njime  i  mlada  majka  Sigmun- 
dova.  Verb6czy  ode  kao  poslanik  Sulejmanu,  bude  liepo  primljen 
i  donese  glas :  Veliki  car  ostavlja  sina  našega  pokojnoga  gospodara 
na  priestolju  ciele  Ugarske  i  Erđelja,  samo  da  pošaljemo  dužne 
sjajnoj  porti  darove. 

Ferdinand  dakako  odmah  pozva  i  kraljicu  i  Utješenića,  neka 
mu  predadu  Ugarsku  po  veliko- varadinskom  ugovoru  od  g.  1538. 
Kad  mu  to  kraljica  i  njezini  viećnici  odbiše,  pošalje  svoga  vojvodu 
Leonharda  Felsa  s  vojskom  u  Ugarsku.  Fels  zauzme  njeke  gradove  i 
tisnu  s  vojskom  prema  glavnomu  gradu  Ugarske.  Izabela  se  smuti 
1541.  i  stane  ugovarati  s  Ferdinandom,  a  pomagao  ju  je  u  tom  i  njezin 
otac,  kralj  poljski  Sigmund.  Ali  nehtje  na  to  pristajati  Utješenić, 
već  preko  častne  svećeničke  svoje  haljine  prebaci  oklop,  pripasa 
ćordu  i  stane  braniti  Budim.  Roggendorf  dodje  na  Felsovo  mjesto. 
Roggendorf  bude  suzbit.  Turski  paše  pomogoše  Utješeniću,  a 
23.  junia  1541.  digao  se  i  sam  Sulejman  iz  Carigrada  i  dospi 
doskora  u  Biograd,  vodeć  sa  sobom  kao  sužnja  poslanika  Ferdinan- 
dova  Laskia,  koga  je  bio  Ferdinand  u  Carigrad  poslao,  da  sultanu 
ponudi  danak  od  Ugarske  pod  pogodbom,  da  sultan  preda  cielu 
Ugarsku  Ferdinandu.  Sulejman  dodje  pod  Budim  već  20.  augusta. 
Do  osam  sto  Ferdinanđovih  zarobljenih  častnika  dade  pogubiti. 
Pred  njega  izadje  Utješenić  sa  poglavicami  svoje  stranke.  Sulejman 
pdželi  viditi  sina  Zapoljina,  komu  je  namienio  Budim,  a  i  Beč,  na 
koji  se  sada  odputio,  čira  ga  osvoji.  Donesoše  mu  diete  Zapoljino. 
Sulejman  ga  srdačno  primi  i  bogato  obdari,  a  odmah  poslije  toga 
u  divanu  izjavi,  da  nije  dobro  ovakov  grad,  kao  što  je  Budim, 
predati  slaboj  ženi,  koja  je  kao  vjetar,  sad  nagiblje  na  ovu  sad 
na  onu  stranu.  Ugarska  izmedju  Dunava  i  Tise  sa  gradom  Bu- 
đimom  i  Slavonija  ostaju  Turskoj  —  tako  izreče  Sulejman.  Tako 
i  osta  sto  i  petdeset  godina.  Sam  Sulejman  posjedne  budimski 
kraljevski  grad,  u  koji  je  namjestio  Verbčczia  za  velikoga  sudca 
svih  kršćana.  Sulejman  pašu,  magjarskoga  renegata,  ostavi  za 
gospodara  novo  prisvojene  zemlje. 

Strah  i  užas  zavlada  u  kršćanskom  svietu.  U  Ugarskoj  i 
Hrvatskoj  bude  sve  pripravno  ustati  do  poslednjega  čovjeka,  da 
se  Turkom  otmu  ove  krasne  zemlje.  U  samoj  Njemačkoj,  a 
najviše  izmedju  protestantskih  knezova,  dobi  Ferdinand  pomoći. 
Obilno  dadoše  vojske  njegove  austrijske  zemlje,  kojim  je  sada 

zaprietila  najveća  pogibelj ;  papa  rado  dade  novca  i  vojske.  Svatko  1542. 
je  samo  to  najviše  želio,  da  Ferdinand  glavom  vodi  vojsku,  ali 
u  to  se  nije  nikako  dao.  Učinio  je  zapoviednikom  ogromne  vojske 
kršćanske  od  sto  hiljade  ljudi  Joakima  i>randenburžkoga  vojvodu. 

Ova  izabrana  vojska  oduševljena  za  kršćansku  stvar,  bila  bi  mogla 
«*  potući  sve  Sulejmanove  vojske.  Ali  kršćanska  nesloga,  koju  Hrvati 
od  dulje  vremena  tako  težko  osjećaju,  zavlada  doskora  medju  vo- 
djami  vojske.  7.  jula  1542.  pokrene  sva  silna  vojska  prama  Ugar¬ 
skoj,  trebalo  joj  šestdeset  dana,  dok  je  došla  do  Pešte  i  Budima. 
Najprije  uzme  osvajati  Peštu.  Turske  čete  provališe  iz  Budima  i 
razplamti  se  u  peštanskoj  ravnici  paklena  bitka.  Pobjeda  je  sada 
na  jednu  sada  na  drugu  stranu  premahivala,  dok  u  taj  neod¬ 
lučni  čas  nedodje  Nikola  Zrinski  sa  svojih  400  hrvatskih  ko¬ 
njanika.  Bio  je  zakasnio  u  ovaj  rat.  Na  putu  dočuje,  da  se  pod 
Budimom  boj  bije.  Još  s  potnimi  od  puta  konji  zaleti  se  Ni¬ 
kola  u  jedno  krilo  neprijatelja  i  razbije  ga.  Ovi  smutiše  bjegajući 
druge  turske  vojske.  Turci  se  stvore  u  divljem  biegu,  a  kršćani  ih 
oduševljeno  progoniše.  Kao  angjeo  s  neba  spasi  Zrinski  kršćansku 
vojsku  —  rekoše  suvremenici.  Još  su  nešto  kršćani  pucali  na 
zidine  budimske.  Kada  je  pak  došao  uhoda  njeki  i  donio  glas, 
da  Turkom  dolazi  pomoći  do  25.000  vojske,  proglasi  Joakim 
bradenburžki,  da  je  ova  vojna  svršena  i  krenu  s  vojskami  kući. 

„Bilo  je  dosta  vojske  i  vojski  hrane  i  svakovrstne  municije  — 
piša  Ferdinand  caru,  ali  samo  nije  bila  glava  valjana.  Njemač¬ 
komu  carstvu  nije  nikada  bilo  veće  sramote  —  nikada  — .“ 

Ovaj  sramotni  pokus  plati  Ugarska  i  Hrvatska  strašnim 
načinom.  Godine  1543.  izadje  opet  Sulejman,  da  osveti  ovu  ku-  1543. 
kavnu  kršćansku  vojničku  šetnju.  Dopre  do  Ostrogona,  gdje  od 
stolne  crkve  učini  džamiju.  Bez  odpora  napredovaše  car  turski, 
a  kršćanom  nitko  od  nikuda  nepomože.  „Ako  ostale  zemlje  Vaše, 
vele  stališi  ugarski  Ferdinandu,  samo  0  svojoj  obrani  misle,  onda 
volimo  mi  platiti  danak  Turčinu,  nego  li  da  nam  na  silu  odvodi 
ženu  i  djecu.  *  Ferdinand  im  obećavaše  pomoći  od  svoga  brata 
cara  Karla.  Karlo  je  slao  svoga  poslanika  u  Ugarsku,  da  uvjeri 
stališe,  da  će  on  pomoći,  ali  to  su  bile  sve  puste  rieči.  Ugarska 
osta  razdieljena  u  tri  vlasti:  zapadna  i  sjeverna  dopade  Ferdi- 
dinanda,  središte  s  našom  Slavonijom  i  glavnim  gradom  Budimom 
zadrža  Turčin,  a  strana  iztočna  s  Erdeljem  dopade  Ivana  Sig- 
munda,  u  kojega  je  ime  zapoviedao  mudri  i  odvažni  Gjuro  Utje- 


Digitized  by 


Google 


44 


KNJIGA  DEVETA. 


šenić.  Ferdinand  nemogući  od  Turaka  oteti  najljepšega  diela 
Ugarske,  moljakao  je  od  Turaka  mir  i  klanjao  im  se.  U  Erdelju 
sa  Utješenićem  spletkario,  da  ga  tamo  priznadu  za  kralja,  a  u 
svojem  preostalom  kraljevstvu  videć  mndge  nepokornike,  stao  sno¬ 
vati,  kako  će  preostali  dio  Ugarske  i  Hrvatske  privezati  uz  svoje 
nasliedne  austrijske  zemlje. 

Hrvatsko  kraljevstvo  kano  tužne  „reliquiae  reliquiarum“  nje- 
kadanje  države  stanu  odsele  živiti  život  narodne  razvaline.  Tko 
se  je  u  sto  petdeset  sliedećih  godina  rodio  u  toj  razvalini,  taj 
je  morao  samo  zato  živiti,  da  poslednji  dah  života  svomu  narodu 
mačem  u  ruci  sačuva  i  obrani.  Od  istočne  strane  trebalo  je 
stvarati  novu  što  jaču  obranu  proti  Turkom  u  Slavoniji  i  Ugar¬ 
skoj.  Skrajna  je  tvrdjava  na  onu  stranu  bila  kraljeva  Velika 
uza  Savu,  njoj  u  zaledju  Plodin  i  Moslavina,  uz  Dravu  Brezovica 
i  Virovitica,  u  unutarnjoj  zemlji  Pakrac  i  Petrovina,  a  ovamo 
dalje  Križevci  i  Koprivnica;  poslednja  tvrdjava  na  Savi  bio  je 
Zagreb.  Ovo  su  bili  gradovi  kao  bedemi  proti  navaljujućemu  ne¬ 
prijatelju.  Većinu  tih  gradova  posjedovali  su  velikaši  hrvatski, 
koji  su  se  branili,  kako  su  znali  i  mogli.  Otci  naši  tužni  u 
koliko  ih  je  još  bilo  na  okupu,  činili  su  sve  moguće,  da  spase 
ovaj  ostatak  svoje  djedovine.  Straže  po  svih  gradovih  budu  po¬ 
stavljene,  koje  su  imale  izlietati  i  viditi,  ako  li  se  gdjegod  ne¬ 
prijatelj  pojavi,  osobito  ako  su  uhode  naše,  koji  su  i  u  turske 
zemlje  prolazili,  dojavljivali,  da  se  Turci  kreću.  Obranbena 
crta  tekla  je  sada  s  jedne  strane  sa  spomenutimi  gradovi  prema 
Slavoniji,  dalje  po  Savi  do  Une  i  onda  diljem  uz  Unu  do  ličkih 
medja,  okrećuć  se  po  suhom  iznad  Like  do  jadranskoga  mora  na 
jaki  bedem  obrane  hrvatske  grad  Senj.  Na  svih  ovih  medjah 
razđalekih  pucalo  se  iz  lumbarda  i  palile  vituljače  po  briegovih, 
kada  se  je  neprijatelj  pojavio,  da  sve  što  pušku  nosi  na  kra¬ 
jini  u  pomoć  prilieće.  Kradom  bi  Turci  u  čoporih  dolazili,  ali 
divljačkom  vikom  bitku  započimali.  Ovoj  viki  tečajem  bitke  oda¬ 
zivaše  se  iz  susjednih  sela  plač  i  jauk  žen&  i  djece,  jecajućih 
ili  oko  domaćega  ognjišta,  ili  u  biegu  od  otčinske  kuće.  Takove 
manje  bitke  bile  su  se  odsele  ma  na  kojoj  strani  krajine  skoro 
svaki  dan. 

Iza  propasti  hrvatske  sliedile  bi  austrijske  zemlje,  zato  im 
sada  Ferdinand  nametne  silni  „  turski  porez.  *  Plaćalo  se  od  svega 
živa  i  neživa,  gibiva  i  negibiva,  nisu  bili  oslobodjeni  ni  igrači 

ni  pjevači,  niti  djeca.  Tako  se  sastavljale  pomodne  čete,  koje 
su  išle  na  krajinu  hrvatsku  i  vojevale  zajednički  s  Hrvati.  S 
gradovi  prema  Slavoniji  zametnu  se  slavonska  krajina,  u  nju  je  slala 
vojsku  Štajerska^  a  od  Kupe  do  mora  nasta  hrvatska  i  primorska 
krajina  s  vojskom  kranjskom  i  hrvatskom  u  gradovih.  Izmedju 
gradova  stoje  ponajviše  „prebjegi*  i  „uskoci*  na  krajini,  uz  nje 
nješto  jošte  preostaloga  naroda.  Uz  bana  pristajale  bi  vojske  iz 
austrijskih  zemalja,  koje  su  pladale  one  zemlje  i  kralj  i  njemačko 
susjednih  carstvo.  Znamenite  pozicije  i  dosta  razdaleko  imali  bi 
uskoci  na  obranu.  Mnogo  puta,  kako  liepo  reče  jedan  od  njihovih 
vojvoda:  „Kao  kaplja  rose  na  listu  osamljeni  čekamo,  kako  de 
Turci  od  nas  rusvan  učiniti.* 

Takova  je  bila  Hrvatska,  kad  je  g.  1542.  stupio  na  bansku 
stolicu  poslije  Keglevida  i  Nadaždia  Nikola  Zrinski.  Ime  nje¬ 
govo  u  liepu  je  glasu  bilo  u  Ugarskoj  i  drugih  kraljevih  zemljah. 
Slavno  i  uzorno  djelo  pod  Budimom  vidješe  vojske  tolikih 
njemačkih  zemalja  i  pronesoše  Nikolino  ime  po  Njemačkoj.  U 
domovini  nije  istina  živio  u  prijateljstvu  s  njekojimi  velikaši,  ali  ga 
je  zvala  na  obranu  zemlje  sva  njegova  djedovina,  što  je  bila  u  onom 
oklopu  hrvatskoga  kraljevstva,  koji  su  Hrvati  ved  onda  krajinom 
zvali.  Duž  rieke  Une  gradovi  znameniti  za  obranu  naroda  Krupa, 
Novi  i  Kostajnica,  a  odmah  njim  u  zaledju  mnogi  drugi  njegovi 
su  bili.  On  ih  je  sam  i  onda  branio,  kada  je  bio  ostavljen  na 
milost  i  nemilost  od  kralja  i  kraljevstva  neizmjernoj  sili  krvo¬ 
loka  kršdanskoga.  Kada  se  je  oženio  sa  Frankopankom  Katarinom 
po  ugovoru  sa  rodom  njezinim  pod  njegovu  obranu  dodjoše  i  naj¬ 
jači  gradovi  Frankopanski  prema  turskoj  Lici  i  skoro  cielo  pri¬ 
morje  hrvatsko.  Prema  slavonskoj  turskoj  krajini  stajao  u  prvom 
redu  za  obranu  njegov  grad  Pakrac.  A  kada  je  kašnje  od  kralja 
Ferdinada  g.  1546.  dobio  cielo  Medjumurje,  koje  su  on  i  unuci 
njegovi  učinili  bedemom  kršdanstvu,  koje  je  ponješto  odaljeno  i 
zaklonjeno  od  paležnika  turskih,  onda  je  Zrinski  slavom  i  junač- 
tvom  i  neizmjernim  bogatstvom  nadkriljivao  svu  gospodu  u  narodu 
svome.  Takova  bana  dobi  Hrvatska  u  največoj  nevolji  svojoj.  On 
je  na  svih  linijah  uz  svoju  domovinu  imao  braniti  i  svoju  otčevinu. 

Glavna  i  prva  nevolja,  s  kojom  se  je  susreo  Zrinski  sjedajuć 
na  bansku  stolicu,  bila  nestašica  novca  za  uzdržavanje  vojske. 
Kralj  nije  po  dvie  tri  godine  plaćao  svoje  vojske,  a  onda  surovi 
vojnici  gazi,  haraj  i  otimlji  od  samih  podanika  kraljevih.  Stališi 

ugarski  zamoliše  kralja,  neka  pomaže  Hrvatsku,  „od  koje  je  do¬ 
duše  do  danas  malo  ostalo, “  ali  i  ta  je  važna  za  obranu  drugih 
kraljevih  zemalja.  Kralj  pozove  njih  i  veli,  da  je  već  za  Ugarsku 
imao  neizmjerne  troškove,  a  od  nje  nikakve  koristi,  a  bio  bi  za¬ 
dovoljan,  da  se  Ugarska  samo  za  svoju  obranu  može  sama  obskr- 
biti.  Neka  pomognu  Hrvatom,  kojim  je  zemlja  sbilja  preveć 
pusta  i  iznemogla,  pak  će  i  onda  i  druge  njegove  zemlje  radje 
pomoći,  kad  vide,  kako  se  Ugarska  i  Hrvatska  liepo  medju  se 
pomažu.  Stališi  mu  odvrate:  „dati  ćemo  i  glavu  za  Vaše  Veli¬ 
čanstvo,  ali  novaca  neimamot4  Zrinski  stao  na  svoj  trošak  držati 
vojsku.  Kada  je  g.  1543.  poveo  bio  Sulejman  veliku  vojsku  na 
Slavoniju  i  Ugarsku,  krenu  jaka  sila  Tatara  da  plieni  prema  za¬ 
padu.  Zrinski  predje  preko  Drave  i  suzbije  jih,  veli  se,  da  je  palo 
do  tri  hiljade  Tatara.  U  isto  vrieme  Ulama  bosanski  provali  s 
druge  strane  na  Hrvatsku  preko  Une  i  prodre  paleć  u  Kranjsku,  a 
plemstvo  hrvatsko,  na  čelu  mu  Petar  Keglević,  grof  Blagajski,  Jure 
Frankopan  Slunjski  i  Frankopan  Tržački  razbiše  ih  kod  Otočca. 

Najslabija  sada  strana  Hrvatske,  a  prema  najjačoj  sili  tur¬ 
skoga  cara,  jeste  krajina  prema  Slavoniji.  Ona  je  jedva  odolje- 
vala.  Grad  Velika  došla  je  u  veliku  pogibelj  —  već  su  se  svjeto- 
vali  Hrvati,  nebi  li  ju  razorili,  da  nedopadne  Turkom  u  ruke, 
da  nebude  kašnje  na  napast  svemu  kršćanskomu  narodu.  Česa 
1544 .  se  Hrvati  bojahu  nisu  se  ubojali.  Već  sliedeće  godine  1544. 
složiše  se  bosanski  i  hrcegovački  paše  sa  budimskim  i  slavon¬ 
skim  i  uđariše  na  ove  hrvatske  strane,  a  najprije  na  Veliku.  Sav 
narod  iz  bližnjih  mjesta  utekao  u  grad  pod  zaštitu  zidina,  a 
našao  se  medju  njimi  čovjek  njeki  po  imenu  Andrija,  prezimenom' 
Pilat,  koji  je  stao  nagovarati,  neka  Turkom  grad  predadu,  samo 
da  toliki  narod  spase.  Turci  zadaše  vjeru,  da  će  ih  slobodne  pu¬ 
stiti  sve  iz  grada,  ali  vjeru  prekinuše  i  sve  poklaše.  Onda  pro- 
vališe  dalje  paleći  u  Moslavinu  svojinu  grofova  Erdeda.  U  ovo 
vrieme  umre  Šiinun  Erded,  biskup  zagrebački.  Moslavina  pade, 
a  turske  čete  paleći  i  robeći  izmed  Križevca  i  Sv.  Ivana  prietiše 
popaliti  svu  Hrvatsku.  Na  to  se  dignu  ban  Zrinski  i  vojvoda  kra¬ 
ljeve  pomoćne  vojske  grof  Gjuro  Bildenstein.  Kod  Konjšćine  se  su- 
kobiše.  Još  se  Turci  neprikupiše,  a  grofovi  Frankopan  Slunjski, 
Blagajski,  mladi  Keglević  i  Erđedi,  sve  mladi  junaci,  neslušajuć 
bana,  niti  kraljeva  vojvode,  prihvate  pozive  Turaka  na  mejdane 
junačke  na  sablje  i  na  koplja.  U  zlo  im  prodje  ta  junačka  igra, 

od  koje  se  nisu  dali  odvratiti.  Ularaa  paša  to  vrieme  upotriebi, 
sabere  u  šumi  svoju  vojsku  i  provali  med  konjaništvo  naše,  koje 
se  je  u  mejdandjije  zagledalo  i  stalo  u  slabom  redu.  Prepad- 
nuto  konjaništvo  slabo  se  borilo  i  doskora  razbježalo.  Osta 
Zrinski  sam  na  bojištu.  Da  ludo  negubi  glave  pošera  i  on  konja 
Mrkova,  koga  zrno  neprijateljsko  dva  puta  sgodi,  te  skapa  pod 
Konjskim  gradom,  kamo  je  Zrinskoga  živa  iznesao.  Bildenstein 
bjegajuć  zapadne  u  jamu  gradsku  u  vodu  i  bio  bi  poginuo,  da 
ga  nije  jedan  vojnik  hrvatski,  skočivši  za  njim,  povukao  za  ve¬ 
liku  njegovu  bradu  i  sretno  iznesao  u  grad.  Naših  je  ipak  dosta 
malo  poginulo  i  doskora  se  sabrali,  te  nisu  Turci  niti  Konjššine 
osvojili,  niti  dalje  napredovali. 

U  ovo  vrieme  boravili  su  poslanici  Ferdinandovi  u  Cari¬ 
gradu  moljakajuši  primirje  uz  godišnji  danak,  a  sultan  je  zapo- 
viedio  svojim  vodjam,  da  do  primirja  što  više  Hrvatske  osvoje. 

Zato  se  Ulambeg  bosanski  spremao,  da  osvoji  Hrvatsku  i  preko 
Une  rieke.  Ali  prije  dodje  primiije,  koje  je  Ferdinand  objavio 
svojim  vojvođam  u  Hrvatskoj.  Poslanik  hrvatski  na  ime  kraljevo 
ode  to  javiti  u  Bosnu,  a  paša  zadrži  u  zatvoru  poslanika  dok 
se  je  spremio  posvema  s  velikim  topovi  i  mnogim  konjaništvom. 

Onda  ga  pošalje  i  naruši:  „Javi  toj  Vašoj  gospodi,  da  sam  ra¬ 
zumio,  što  pišu  o  miru,  ali  ja  neznam  drugoga  mira,  nego  li 
medju  Dunavom  i  Dravom.  Nepobjedivi  car  mi  zapovieda,  neka 
osvojim  ovu  zemlju!4  U  gradovih  uz  Unu  spremna  je  bila  vojska 
hrvatska.  Turci  stali  su  obsjedati  njeke  gradove,  ali  budu  oda¬ 
svuda  suzbiti.  A  da  se  odštete  za  gubitke  na  Uni,  provale  u 
Moslavinu,  popale  Čazmu,  odakle  se  mnogo  naroda  razbježe.  Pro¬ 
pade  Čazma,  kaptol  i  crkva  i  tolike  slavne  uspomene,  liepa 
Moslavina  i  mnoga  dobra  biskupa  zagrebaškoga. 

God.  1545.  odbili  su  opet  Hrvati  Turke  dakako  i  s  krvavimi  1545. 
gubitci  na  svih  linijah  ostanaka  svoga  kraljevstva.  Ali  zato  mira 
đikada  neima.  Buduši  da  nisu  mogli  uviek  svuda  stati  na  straži 
dovoljnom  silom  u  svakom  gradu,  morali  su  njeke  gradove  sami 
otci  naši  razoriti,  da  im  Turci  u  nje  kojim  nenadanim  slušajem 
nesjednu  i  kašnje  jade  nezadaju.  Kralj  Ferdinand  malo  se  je 
brinuo  za  Hrvatsku,  više  se  je  zabavljao  Njemaškom,  da  u  njoj 
jedinstvo  crkve  uvede  i  da  zajedno  s  carem  protestante  pokori. 

Zato  se  je  odvažio  zajedno  s  carem,  da  s  Turci  sramotan  mir  1546 . 
tišini,  samo  da  mu  budu  u  njemaških  poslovih  ruke  slobodne. 

1547.  Po  ugovoru  mira  sklopljena  g.  1547.  19.  juna  imao  je  Ferdinand 
svake  godine  pošiljati  trideset  hiljada  dukata  na  visoku  portu. 
Koliko  malo  taj  mir  vriedi,  nagoviešta  Hrvatom  sam  kralj  u 
pismu,  kojim  javlja,  da  je  morao  mir  s  Turci  učiniti,  da  mu 
nepropadne  Hrvatska  ili  Ugarska.  Učinio  ga  je  na  pet  godina. 
Ali  znade  on,  da  Turci  bez  prestanka  haraju  i  na  krajiške  gra¬ 
dove  navaljaju,  zato  neka  gledaju,  da  uviek  gradovi  budu  sigurni 
i  stražom  obskrbljeni.  Kralj  ih  pozivlje,  neka  zaključe:  „đ a  svi 
naši  vierni  podanici  hrvatski  budu  u  kućah  svojih 
oružjem  dobro  obskrbljeni,  spremni  i  pripravni, 
da  svaku  uru, svaki  čas  i  kadgod  dodjedo  nevolje, 
kada  ban  ovoga  kraljevstva  zapoviedi  i  u  boj  po¬ 
zove,  odmah  onamo  poletiti  uzmognu,  kamo  pogi¬ 
belj  domovine  zove,  da  od  glava  Vaših  neprijatelja 
odtisnetet*  Tako  upućivaše  kralj  Hrvate  poslije  tobožnjega 
mira,  što  je  učinio  s  Turci.  Ferdinand  se  trudio  s  bratom  Karlom 
da  uredi  odnošaje  u  Njemačkoj,  gdje  su  bili  obadvojica  zašli  u 

1549.  šmalkalđski  rat,  da  satru  protestantizam.  U  Ugarskoj  stupi  u 
dogovor  s  Gjurom  Utješenićem,  da  dobije  Erdelj,  a  zato  da  dade 
odštetu  mladomu  Zapolji.  Utješenić  izvede  to  djelo  iza  duga  ša- 

1551.  ranja  tek  godine  1551.,  a  Ferdinand  mu  za  nagradu  izhodi  i 
kardinalski  klobuk  iz  Rima.  Ferdinand  posla  svoga  poslanika 
Sulejmanu,  neka  mu  pusti  Erdelj,  a  on  da  će  mu  danak  platiti. 
Sulejman  pobiesni  od  jada  i  poruči  Utješeniću  i  Erdeljcem,  da 
će  ih  sve  sasjeći,  ako  dopuste,  da  bude  proćeran  kraljević,  koga 
im  je  dao  za  sandžake  i  ako  Erdelj  Niemcu  predadu.  Sokoloviću 
paši  zapoviedi,  neka  odmah  kreće  s  vojskom  na  Erdelj.  Paša 
predje  u  Ugarsku  sa  osamdeset  hiljada  vojske.  Tako  počme  opet 
rat,  koji  je  biesnio  njekolika  godina  u  Ugarskoj  i  Hrvatskoj. 
Utješenić  stao  po  običaju  s  Turci  šarati,  da  ih  zavara.  Toga 
nije  htio  razumjeti  ili  nije  mogao  general  Ferdinandov  Battista 
Kastaldo.  Obrati  se  na  Ferdinanda,  a  Ferdinand  mu  odgovori: 
„Ako  si  neznaš  pomoći,  a  ti  makni  s  puta  fratra  Gjuru!1  Kastaldo 
naskoči  kardinala  u  njegovom  gradu  Alvinciu  i  ubije  ga,  što  je 
probudilo  senzaciju  u  cieloj  Europi.  Papa  rimski  i  kardinalski 
kolegium  započme  iztragu,  koja  se  dosta  dugo  motala,  dok  ju 

1552.  nezaboraviše.  Ferdinand  javi  stališem  Ugarske,  da  je  kardinal  radio 
o  predaji  Erdelja  Turkoin.  Pristala  posrednika  izmedju  Turaka  i 
kršćana  nesta,  a  dalje  se  dogodjaji  razvijaju  samo  u  biesnom  ratu. 

Na  Hrvatsku  podje  velika  vojska  god.  1553.  Paša  bosanski,  1553. 
hercegovački  i  zapovjednik  kliski  udare  složno  najprije  na  krajinu 
prema  Slavoniji.  Turci  več  provališe  u  varaždinsko  polje  po  obi¬ 
čaju  paleć  i  robeč.  Ban  Zrinski  postavi  se  s  vojskom  pred  Varaždin, 
a  vojvoda  Ivan  Lenković  prema  Vinici.  Stisnuše  Turke  medju 
đvie  vatre  i  hametom  ih  potukoše  i  sve  im  roblje  preoteše.  Mnogo 
je  Turaka  poginulo,  a  paši  bosanskomu  i  najdraži  njegov  sin 
osta  na  bojištu.  Nije  ban  ipak  mogao  za  vremena  priskočiti  u 
pomoć  Virovitici,  niti  Čazmi,  koje  se  ovoga  puta  pod  tursku 
vlast  predadoše.  Suzbiti  na  krajini  slavonskoj  pokušaju  Turci 
navaliti  na  utvrde  Hrvatske  na  Uni  rieci,  nebi  li  ih  predobili  i 
Unu  prebacili,  ali  budu  suzbiti.  U  Ugarskoj  išlo  je  Ferdinandu 
deset  puta  gore.  Da  neizgubi  i  ono  malo  Ugarske,  odluči  za¬ 
prositi  opet  mir  i  poslati  u  Carigrad  Antuna  Vrančića,  biskupa 
pečujskoga  i  Franju  Zava.  Poslanici  su  imali  ponuditi  sultanu 
za  sve  zemlje,  kako  su  bile  godine  1526.  do  140.000  cekina 
na  godinu,  a  za  one,  koje  sada  ima  Ferdinand  40.000  godišnjih 
cekina.  Ako  bi  Turci  pitali  za  smrt  Utješenića,  neka  reknu, 
da  je  on  htio  Erdelj  oteti  i  Ferdinandu  i  sultanu.  Sultan  se 
upravo  spremao  na  vojnu  perzijsku,  ali  primi  ipak  poslanike  i 
dade  im  primirje  na  pet  godina  pod  pogodbom,  da  se  Ferdi¬ 
nand  nepača  u  Erdelj,  a  da  plaća  danak  godišnji  samo  za  svoje 
sadanje  zemlje.  Malvezzi,  prijašnji  zatvoreni  poslanik,  bude  pušten 
na  slobodu  i  odnese  pismo  o  primirju  u  Beč.  Zay  i  Vrančić  ostanu 
u  Carigradu  još  čitave  četiri  godine  dana,  da  mir  s  Turci  uglave. 

Bilo  je  učinjeno  nekakvo  primirje,  ali  Ferdinand  je  nastojao, 
da  svakako  bude  gospodar  Erdelja.  Ivan  Sigmund  je  opet  želio 
primiti  Erdelj.  Sultan  pristao  uz  njega.  Čim  su  u  Erdelju  doznali 
za  volju  Sulejmanovu,  pristanu  svi  jednodušno  uz  štićenika  nje¬ 
gova  Ivana  Sigmunda  i  majku  njegovu.  Sjajnim  poslanstvom 
budu  kraljević  i  majka  mu  u  Erdelj  uvedeni.  Ferdinand  je  bio  1555. 
preslab,  da  odoli  sili  turskoj  i  da  za  sebe  osvaja  Erdelj.  Njegova 
mu  nastojanja  ipak  donesoše  novi  rat  u  Ugarskoj  i  Hrvatskoj,  još 
gori  i  strašniji  od  prvanjega.  Valjalo  mu  je  sabirati  sve  svoje 
sile,  samo  da  Turci  nepozoblju  ostanaka  njegova  kraljevstva.  Su- 
lejman  učini  Alipašu  pašom  budimskim  i  zapovjedi  mu,  da  naj¬ 
prije  udari  na  Siget  grad.  Osvojivši  Siget  imala  je  turska  vojska 
s  jedne  strane  posjesti  preostali  Ferdinandu  zapadni  dio  Ugarske, 
a  s  druge  osvojiti  ostanke  Hrvatske.  Pri  odlazku  iz  Carigrada 

(SmiČiklat :  Povjest  hrvatska.  U.)  4 

reče  Alipaša  poslanikom  Ferdinandovim,  da  če  sada  Ugarsku  maljem 
i  toljagom  a  ne  mačem  i  puškom  pokoriti.  Čim  je  dospio  na  svoje 
mjesto,  sabere  oko  sebe  sve  podredjene  paše  i  krene  prema  Si- 
1556.  getu,  u  kojem  je  tada  zapoviedao  hrabreni  Hrvat  Marko  Stančič. 
Sretno  odbiše  naši  četiri  juriša,  ali  onda  pri  petom  moradoše 
uzmaknuti  u  tvrđjavu.  Još  jednom  sretno  provališe  i  osvojiše 
opet  mjesto  Siget  i  uhvatiše  samoga  agu  janjičara ;  ali  za  malo 
vremena  moradoše  opet  u  tvrdju  uzmaknuti.  Alipaša  sabra  na 
silu  sav  narod  iz  okolice  i  prisili  ga,  da  snaša  u  jame  izpod 
bedema  drvlja  svakojakoga.  Na  tom  drvlju  podigne  tako  visoke 
bedeme,  da  su  visinom  skoro  bedeme  grada  nadvisivali.  Obsje- 
đjenici  sretno  zapališe  ove  ogromne  hrpine  drvlja;  neprijatelji' 
opet  jame  oko  grada  zemljom  izpuniše  i  na  grad  bez  prestanka 
pucahu.  Na  njekih  mjestih  razvališe  se  več  zidine  grada,  te  je 
Stančič  več  poručivao  kralju  (11.  jula):  „ako  nam  brzo  pomoč 
nedodje,  izgubljeni  smo  mi  i  grad  naši4  Pomoč  mu  je  bila  več 
blizu.  Nadaždi  s  ugarskom  vojskom,  a  ban  hrvatski  sa  svojimi 
konjanici  i  Lenkovič  s  kraljevom  vojskom  iz  Hrvatske  primak- 
nuše  se  Bobovcu.  Odluče  navaliti  na  Bobovac,  nadajuči  se,  da 
če  čuti  Alipaša,  pak  če  za  čas  ostaviti  Siget  i  doči  u  pomoč 
Bobovcu.  Tako  je  i  bilo.  Ali  krene  s  trideset  hiljada  Bobovcu 
u  pomoč.  Po  starom  običaju,  kada  su  kraljevi  ugarski  u  boj  po¬ 
lazili  u  prvom  su  redu  bivale  čete  bana  hrvatskoga.  Turci  biesni 
skakali  u  Rinju  vodu,  da  ju  pregaze  i  na  bana  navale,  mnogi 
i  predjoše,  ali  ih  ban  suzbije  iza  podnevna  boja.  Sami  Turci 
poželiše  znati  ime  vojvode,  koji  ih  je  pobio,  te  beg  virovitički 
izjaši  naprieđ  i  zapita  iza  svega  glasa  na  jeziku  hrvatskom: 
„Tko  si  i  kako  ti  je  ime  i4  „Nikola  sam  Zrinski/  odgovori  ban  i 
doda  pozdrav  Alipaši.  Na  što  mu  paša  posebnim  glasnikom  za¬ 
hvali.  Alipaša  se  povuče  prema  Sigetu,  koji  je  dotle  več  poprav¬ 
ljen  bio,  a  naši  ga  nisu  mogli  progoniti.  On  sam  nije  mogao  više 
grada  obsiedati  i  povuče  se  prama  Pečuhu. 

Na  Hrvatsku  nije  ove  godine  išla  nikakova  veča  sila,  več 
što  su  martolozi  znali  se  zalietati  u  zemlju,  ali  ipak  nemar- 
nošču  i  lahkoumnošču  jednoga  čovjeka  izgubi  ona  ove  godine 
dva  veleznamenita  grada  na  Uni,  Kostajnicu  i  Novi.  Kostajnicu 
u  polukrug  zaštičenu  riekom  Unom,  a  briegom  u  zaledju,  sma¬ 
trahu  stališi  hrvatski  „vrati  Hrvatske “  i  mnogo  im  je  na  srdcu 
bila.  Pripadala  je  knezovom  Zrinskim.  Kad  su  prošlih  godina 

turske  navale  prejake  bile,  a  Zrinski  u  obrani  skoro  osamljeni 
stajali,  predadu  grad  kralju  Ferdinandu,  neka  metne  u  njega 
svoju  vojsku.  U  ovo  vrieme  bio  je  gradu  kapetan  njeki  Lusthajer. 
Otišao  bio  na  svatbu  prijateljem  u  Steničnjak,  i  tamo  se  liepo 
zabavljao ;  Turci  to  zanjuše,  —  a  pripoviedalo  se,  da  im  Lusthaler 
upravo  izdao  grad  za  dvie  hiljade  cekina,  —  pak  se  iz  Kamen- 
grada,  Banjaluke  i  drugih  mjesta  saberu  i  po  noći  na  grad  na¬ 
vale.  Na  čamcih  se  pod  grad  navezoše,  na  skalinah  na  zidine 
uzpeše,  nestražena  vrata  razlupaše  i  ono  malo  ljudi  u  gradu  po¬ 
ubijaše.  Tako  u  jednoj  noći  s  malim  gubitkom  turskim  pade  najzna¬ 
menitiji  utvrdjeni  grad  hrvatski  na  rieci  Uni.  Turkom  budne  time 
otvorena  Hrvatska  do  rieke  Kupe.  Lusthaler,  da  umakne  kazni, 
prebjegue  k  Turkom,  koji  su  ga  dobro  primili.  Time  se  utvr- 
djivala  kod  suvremenika  ona  sumnja  do  sveobćega  vjerovanja, 
da  je  grad  izdajom  njegovom  propao. 

Kralju  Ferdinandu  nije  bilo  na  misli,  da  nastavi  rat  s  Turci, 
kada  mu  je  brat  Karlo  javio,  da  se  odriče  carske  rimsko-nje- 
mačke  krune.  Ferdinand  je  samo  o  tom  snovao,  kako  će  što  prije 
biti  izabran  za  cara,  a  svojim  poslanikom  u  Carigradu  javi,  neka 
načine  mir  pod  svaku  cienu,  i  to  samo  za  zemlje,  koje  ovaj 
čas  imade.  Hrvatsku  dapače  njekoliko  mjeseci  ostavi  bez  bana, 
pošto  je  Nikola  Zrinski  postao  kraljevskim  tavernikom  u  Ugar¬ 
skoj.  Istom  u  martu  god.  1557.  predstavi  Hrvatom  bana  Petra  1557. 
Erdeda  na  veliku  radost  stališa.  Kolika  je  bila  pogibelj  od  Tu¬ 
raka,  s  kojimi  je  jošte  kralj  u  ratu  bio,  vidi  se  po  tom,  što  su 
Hrvati  stali  utvrdjivati  sve  svoje  gradove,  nesamo  na  krajini, 
već  sve  redom,  kolikogod  ih  je  bilo  od  jednoga  kraja  zemlje 
do  drugoga.  Odrediše  sveobći  ustanak,  kad  i  kamo  ban  zapo- 
viedi.  Ban  Erdedi  medjutim  oboli.  Ferhad  paša  bosanski  provali 
sa  šest  hiljada  vojske  u  Hrvatsku  plieneć  i  paleć.  Vojsku  sabere 
Lenković  i  uz  njega  prista  podban  Ivan  Alapić.  Kod  Sv.  Jelene 
sukobe  se  s  neprijateljem.  Uzklikom  „u  to  ime  božje!"  udare 
Hrvati  na  Turke.  Najprije  se  sa  puškami  biše,  a  onda  s  handžari 
poklaše,  dokle  konjanici  hrvatski  sa  bokova  posvema  nerazpršiše 
turske  redove.  Turci  uzmaknu,  ali  polovica  ih  ostade  na  bojnom 
polju  i  sve  roblje  i  zarobljeno  blago.  Konja  naši  toliko  zarobiše,  da 
je  svaki  naš  junak  i  po  dva  i  po  tri  na  dar  dobio.  Ime  Lenkovićevo 
prosja  u  uspomeni  naroda  i  u  pjesmi  junačkoj.  Kralj  se  ovoj  po¬ 
bjedi  veoma  obraduje.  Ostanci  Hrvatske  se  spasiše  od  propasti! 

Medjutira  dodju  poslije  četiri  godine  težka  i  sramotna  živo- 
vanja,  tako  rekuć  pod  nožem  turskim,  Vrančić  i  Zay  s  nekakvimi 
pogodbami  mira  iz  Carigrada.  Sultan  iskaše  prije  svega  od  Fer¬ 
dinanda,  neka  razori  Siget.  Ferdinand  medjutim  bio  izabran  za 
1558.  cara  rimsko-njeraačkoga,  te  objavi  to  svomu  „savezniku  i  poštova¬ 
nomu  prijatelju  Sulejmanu“  i  zamoli  ga,  neka  neište  razor  Sigeta, 
jer  da  nemože  na  to  pristati.  Pošto  je  opet  poslanik  Busbek  njeko- 
liko  godina  u  Carigradu  odsjedio,  sklone  se  napokon  oholi  Sulejman 
1562.  g.  1562.,  te  pruži  mir  na  osam  godina,  ali  da  plaća  trideset  hiljada 
dukata  na  godinu,  da  nenavaljuje  na  Ivana  Sigmunda  gospodara 
Erdelja,  niti  na  sultanove  zemlje.  Tako  se  nekakovim  mirom 
svršuje  iza  duga  primirja  rat,  komu  je  bio  povod  u  Erdelju,  po¬ 
četak  u  Ugarskoj,  a  svršetak  u  Hrvatskoj.  Mir  ovaj  težko  do¬ 
biven  i  sramotom  odkupljen  ostajaše  za  Hrvatsku  pusto  slovo, 
jer  se  je  na  krajini  bez  prestanka  ratovalo  i  s  naše  i  s  turske 
strane.  Samo  se  sobom  razumieva,  da  to  niti  nije  bio  mir  po  euro- 
pejskom  mjedjunarodnom  pravu,  jer  su  se  medjaši  izmedju  obiju 
stranaka  izrekli  samo  po  pokrajnih  gradovih  izmedju  obiju  ca¬ 
reva,  a  po  poljih  i  selih  razlievahu  se  i  nadalje  turski  martolozi. 

Ferdinand  posveti  poslednje  godine  svoga  života  poslovom 
njemačkim  i  erdeljskim,  a  osobita  mu  želja  bila,  da  po  najboljoj 
volji  i  svimi  silami  što  više  može  uzradi  o  popravku  i  ujedinjenju 
crkve.  Vieran  sin  crkve  katoličke,  uzčuva  i  ostari  iza  sebe  do¬ 
bivena  kraljevstva  i  zemlje  istina  novom  vjerom  uzrujane,  ali 
katoličkoga  karaktera  izgubile  nisu.  Izmed  svih  zemalja  osta 
vjerom  najčišća  Hrvatska.  Sastavljajuć  pod  jednim  vladarom  raz¬ 
ličite  narode  protisnu  Ferdinand  Niemce  u  Hrvatsku  i  Ugarsku 
najprije  kao  kapetane  i  vojvode  na  čelu  austrijskih  pomoćnih 
četa.  Vojske  su  tu  plienile  po  zemlji  više  puta  gore  od  Turaka, 
te  nisu  poznavale  niti  priznavale  zakona  zemlje.  Niemci  su  bili 
prvi  doglavnici  kraljevi  i  tajni  viećnici  za  poslove  svih  zemalja. 
Kralj  je  javno  poštivao  ustav  zemlje,  ali  odluke  najvažnije  izašle 
su  istom  onda,  kada  ih  je  tajno  austrijsko  vieće  pretreslo  i  pri¬ 
hvatilo.  Mržnja  na  Niemce  i  njihovu  vladu  zuji  već  za  njegove 
vlade  kroz  mnoge  zakone  sabora  hrvatskih.  Mnogi  njemački  običaji  i 
novac  proliše  se  po  Ugarskoj  i  Hrvatskoj,  a  isti  njemački  jezik,  raz- 
našan  najviše  od  njemačkih  generala  i  kapitana,  med  kojimi  su  se 
nalazili  sinovi  najodličnijih  austrijskih  obitelji,  hvataše  prve  klice  u 
viših  krugorih,  nemogući  ipak  poštovanoga  latinskoga  iztisnuti. 

Ferdinand  je  tečajem  duge  svoje  vladavine  preriedko  zalazio 
u  Ugarsku,  a  nikada  u  Hrvatsku.  Time  je  ljepše  mogla  cvasti 
nesloga,  razpre  i  rat  izmedju  najmogućnijih  velikaša  zemlje,  time 
upravo  što  nije  sam  stupio  u  sriedu  kraljevstva  posredno  je  po¬ 
magao  tako  dugo  svoga  protukralja  Ivana  Zapolju.  Vojske  na 
Turke  nije  nikada  nijedne  vodio,  uzalud  su  ga  Hrvati  toliko 
puta  za  to  molili  i  zaklinjali.  Vladavina  njegova  bila  je  ipak  pored 
svih  strašnih  nesreća  dosta  krepka  i  obzirna.  Iza  Ferdinanda 
ostanu  tri  sina :  Maksimilijan,  Karlo  i  Ferdinand.  Med  nje  razdieli 
svoje  zemlje.  Maksimilijanu  ostavi  Češku,  Ugarsku  i  Hrvatsku, 
Karlu  dade  Štajersku,  Kranjsku  i  Korušku,  a  Ferdinađu  Tirol. 
Ferdinand  umre  25.  juna  1564. 


IV. 

Maksimilijan,  najstariji  sin  Ferdinandov,  bio  je  već  za  1564. 
života  očeva  okrunjen  za  kralja  češkoga,  ugarsko-hrvatskoga  i 
cara  njemačkoga.  Još  za  mlada  zavoli  on  protestansku  vjeru,  jer 
su  mu  učitelji  bili  tajni  pristaše  nauke  Luterove.  Otac  mu  se 
zato  puno  žalostio,  pobojevao  se,  da  će  budući  car  Njemačke, 
ako  navali  na  protestansku  stranu,  razoriti  svu  budućnost  i  snagu 
kuće  Habsburgove.  Bojao  se  je  i  toga,  da  papa  rimski  neće  pri¬ 
znavati  carem  protestanta,  a  tako  bi  se  stresla  sa  Habsburga 
carska  kruna.  Rimska  je  kurija  takodjer  zabrinuta  bila  i  šiljala 
kardinala  Hosiu,  neka  povrati  carskoga  sina  rimskoj  crkvi,  ali  i 
taj  nije  uspio.  Maksimilijan  primaše  rado  na  dar  od  baruna  Un- 
gnada  hrvatske  i  slovenske  knjige  nove  nauke  i  stajaše  s  njim  u 
dopisivanju.  On  nazivlje  protestansku  vjeru  „  našom.  “  Razdor  je 
izraed  sina  i  otca  bio  sbog  toga  toliki,  da  je  već  Ferdinand  smiš¬ 
ljao,  kako  će  mu  uzeti  pravo  nasliedstva.  Pred  smrt  otčevu  ne¬ 
kako  se  prividno  samo  izmiriše. 

U  Njemačkoj  se  nadahu,  da  će  prevrat  protestanski  dobiti 
sa  carskoga  dvora  svoju  posvetu  i  time  biti  kraj  svim  razpram 
domaćim.  U .  Ugarskoj  i  Hrvatskoj  veseliše  se,  da  će  mladi  kralj 
sam  glavom  na  čelu  kršćanskih  vojska  poći  na  neprijatelja  svega 
kršćanstva.  Prevarili  su  se  jedni  i  drugi.  Maksimilijan  nastojaše 
samo  primiriti  razpre  izmed  katolika  i  protestanta,  a  s  Turci  je 
doskora  gledao  doći  do  mira.  Čim  je  stupio  na  priestolje  dobi 
čestitku  i  upit  od  Sulejmana:  hoće  li  mir  ili  rat.  Sabra  oko 

sebe  najuglednije  ljude  iz  svih  zemalja  svojih,  da  se  s  njimi 
svjetuje.  Njemački  savjetnici  bili  su  za  mir,  a  Ugri  i  Hrvati  za 
rat.  Nikola  Zrinski  podigne  svoj  glas  za  rat  i  reče:  „Medju 
nami  i  Turci  neima  pravoga  mira.  Turci  robe  i  pliene  podlož¬ 
nike  naše  raznim  načinom,  poda  se  spravljaju  gradove  na  krajini, 
sad  prevarom  sad  silom  otimaju,  to  sve  čine,  premda  medju 
nami  i  njimi  primirje  stoji.  Ako  se  pak  mi  za  takova  njihova 
djela  potužimo,  ako  silu  silom  odbijemo,  onda  nam  spočitavaju, 
da  zadanu  vjeru  lomimo  i  mir  kršimo,  te  postupaju  s  nami 
onako,  kako  čini  krvnik  sa  svladanim  i  nemoćnim  robom  svojim. 
Neima  nikakove  koristi  od  naših  tužba,  neprijatelj  čini  veće  i 
veće  pakosti,  s  našega  nemara  objestnim  postaje.  Zato  mislim, 
da  je  već  vrieme,  da  se  probudimo  i  da  sbacimo  sa  sebe  sra¬ 
motni  jaram.  Nu  da  nebude  od  Turčina  nikakva  prigovora,  neka 
mu  se  pošalje  danak,  što  mu  ga  dugujemo,  ali  ujedno  neka  mu 
se  odkaže  dalje  držanje  mira,  zašto  nam  je  on  dao  i  previše  raz¬ 
loga  svojim  neprestanim  haranjem,  koje  nam  je  sukromne  i  javne 
sile  više  uništilo  nego  otvoreno  vojevanje.  A  pripravljajmo  se  za 
vremena,  da  Turke  s  božjom  pomoću  odbijemo.  Istina  je,  da 
Turčin  u  boj  vodi  veliku  silu,  nu  ljudi  više  vele,  nego  što  je 
istina.  Ja  sam  već  vidio  turske  vojske,  koje  je  sam  sultan  vodio, 
vidio  sam  ih  kano  mladić  od  dvadeset  i  dvie  godine,  kad  su 
uzalud  na  Beč  jurišale,  zatim  kada  su  s  malo  slave  Kisek  ob- 
siedale,  i  kada  su  sbog  naše  nemarnosti  Ostrogon  i  Stolni  Bio¬ 
grad  zauzele.  Zato  i  tvrdim,  da  nije  turska  sila  onolika,  kako  se 
obično  govori.  Sultan  neima  više  pješaka  janjičara  od  dvanaest 
do  četrnaest  hiljada.  Broj  njegovih  konjanika  iz  Europe  i  Azije 
nenadmašuje  dvadeset  i  pet  ili  trideset  hiljada.  Isto  toliko  može 
biti  njegovih  konjanika  tjelesne  straže  i 'onih  koji  mu  služe  na 
krajini  u  Ugarskoj  i  Hrvatskoj.  Ostala  hrpa,  koju  Turčin  sa 
sobom  vodi,  niti  nedolazi  u  boj,  nego  u  taboru  čini  razne  službe, 
a  da  ju  i  napuste,  nemože  učiniti  štete,  jer  je  bez  čestita  oružja, 
mnogi  imaju  samo  sjekire,  a  mnogi  su  i  bez  njih.  To  su  ubogi 
turski  podanici  iz  Grčke,  Bugarske  i  drugih  podjarmljenih  ze¬ 
malja.  Kada  znam,  da  je  tolika  sila  Turaka,  onda  s  pouzdanjem 
velim,  da  bi  nam  dosta  bilo  sedamdeset  tisuća  konjanika  i  pje¬ 
šaka,  da  se  s  neprijateljem  na  bojnom  polju  ogledamo.  Ufam  se 
u  Boga,  da  bismo  mogli  spraviti  toliko  vojske.  Osim  onoga,  što 
bi  se  diglo  u  zemljah  Tvoga  Veličanstva,  došao  bi  nam  u  pomoć 

Tvoj  bližnji  rodjak  kralj  španjolski,  a  španjolski  pješak  nije  u 
ničem  lošiji  od  janjičara;  u  pomoć  bi  nam  bio  papa  otac  svih 
kršćana  i  drugi  vladari.  Naći  će  se  i  novca,  brodova,  topova  i 
ostale  bojne  sprave,  plodna  će  Ugarska  dati  dovoljno  hrane,  a 
Dunav  nam  se  sam  nudi,  da  raznaša  sve  što  nam  je  potrebito. 

Za  vojevodu  se  nemoramo  starati:  Tebe  to  ide,  svietli  kralju! 

Ako  to  učinimo,  te  ako  pobiedimo  neprijatelja,  u  što  se  ja  čvrsto 
uzdam,  naknadit  će  se  sve  štete,  što  smo  ih  dosele  od  Turaka 
imali,  osvetit  ćemo  se  neprijatelju  za  sve  prijašnje  poraze  i  vratit 
ćemo  domovini  prijašnju  moć  i  slavu.  Netraži  od  Tebe,  prejasni 
kralju,  sviet  kršćanski,  da  se  okaljaš  griehom  kakovim,  nego  da 
ponajprije  spasiš  zemlje  krune  ugarske,  tim  da  ujedno  zajamčiš 
slobodu  Njemačke  i  ciele  Europe4.1 

Taj  vitežki  glas  hrvatskoga  junaka,  koji  evo  sav  doslovce 
predajemo  hrvatskomu  narodu  na  krasnu  uspomenu,  osta  žalibože 
glas  vapijućega  u  pustinji.  Njemački  savjetnici  kraljevi,  kojim 
nije  od  turske  napasti  jošte  dogorievalo  do  prsta,  prijanjahu  uz 
mir,  a  na  njihovu  stranu  pristupi  i  car  Maksimilijan.  Posla  po¬ 
slanike  u  Carigrad  s  darovi  i  dankom,  neka  prose  mir  opet  na 
osam  godina.  Maksimilijan  je  htio  imati  mir,  pak  je  ipak  dobio 
pod  svli  silu  rat.  Generali  njegovi  sbog  njekih  mjesta  zaratiše 
se  Ivanom  Sigmundom  Zapoljom  vojvodom  erdeljskim  i  oteše  mu 
njeka  mjesta  g.  1565.  Ivan  Sigmund  bude  dapače  prisiljen,  da  1565. 
se  posebnim  ugovorom  u  Szatmaru  odreče  naslova  kralja  ugar¬ 
skoga,  i  da  bude  pokoran  kralju  Maksimilijanu.  Kada  je  to  dočuo 
car  Sulejman,  opet  se  razbiesni  na  Maksimilijana,  što  otimlje 
štićeniku  njegovu  gradove,  koje  je  sultan  smatrao  za  svoje.  Novi 
njegov  vezir  Mehmed  Sokolović,  biesni  poturica,  pripravi  brzo 
rat  na  svih  krajinah.  Još  su  poslanici  Maksimilijanovi  putovali 
iz  Carigrada,  već  on  izda  zapovied  svomu  bratu  Mustafi  Soko¬ 
loviću  paši  bosanskomu,  neka  udari  na  Hrvatsku.  I  tako  opet 
sbog  smutnja  kraljevih  sa  erdeljskim  vojvodom  prva  dodje  pod 
nož  turski  naša  domovina. 

Hrvatska  okoristila  se  ovim  kratkim  mirom  i  utvrdjivala 
je  svoje  gradove  na  Uni  i  na  slavonskoj  krajini.  Dosta  je  vojske 
bilo  duž  ciele  krajine,  ali  Turci  iz  nenada  saberu  svoju  zname¬ 
nito  veću  silu  pod  Zrinski  grad  Krupu  na  Uni.  U  gradu  je  za- 
povieđao  Matija  Bakić  s  malom  četom.  Mustafa  zaište,  neka  se 
predadu,  a  kad  to  nisu  htjeli,  stade  grad  biti  sa  topovi.  Bakić 

se  branio,  ali  je  i  odaslao  glasnike  Herbartti  Auerspergu,  zapovjed¬ 
niku  vojske  na  krajini,  Nik.  Zrinskomu,  banu  Erdedu  i  Frankopanu 
Slunjskorau,  neka  mu  dodju  u  pomoć.  Sa  sve  krajine  sabere  se 
vojske  do  sedam  hiljada.  Budući  da  je  ban  ovaj  čas  bolovao,  stupe 
sve  čete  pod  zapovied  Auerspergovu.  Kršćanski  tabor  bio  je  s  ovu 
stranu  Une  tako  na  blizu  prema  Turkom,  da  su  se  izmed  sebe  šar- 
kali.  Turkom  poslije  šestnaest  dana  obsiedanja  već  nestajalo  praha 
i  olova,  te  je  Mustafa  morao  slati  u  Banjaluku  po  bojnu  spravu. 
Bakić  u  to  doba  zaklinja  naše,  neka  udare  na  Turke.  Auersperg 
se  izgovarao,  da  nemože  u  očigled  Turaka  Une  pregaziti.  Frankopan 
Slunjski  i  Petar  Farkašić,  koji  je  vodio  Zrinskove  pomoćne  čete, 
uzavreše  od  jada,  gledajući,  gdje  se  na  očigled  kršćanske  vojske 
trga  komad  po  komad  zidina  Krupe  od  turskih  lumbarda.  Htje¬ 
doše  napokon  sami  sa  svojimi  četami  preko  Une  preći,  ali  im  i 
to  glavni  zapoviednik  zabrani.  Tako  dodje  i  dvadeset  i  peti  dan 
obsiedanja.  Na  razvaljeni  na  polu  grad  učini  Mustafa  još  jedan 
juriš.  Jedni  su  se  od  njegovih  vojnika  penjali  gradu  na  bedeme, 
drugi  bacali  u  grad  vatru,  tako  kroz  plamen  i  dim  prodru  Turci 
u  grad.  Unutra  nađju  još  sedam  živih  branitelja.  Od  tih  se  če¬ 
tvorica  živi  nehtjedoše  predati,  već  mačem  u  ruci  pogiboše.  Bakić 
se  u  kaj  zadnji  čas  htjede  spasiti,  ali  i  on  u  Uni  zaglavi.  A  po¬ 
moćna  vojska  stajaše  mirna,  da  susretne  tobože  neprijatelja,  ako 
bi  se  htio  koristiti  ovom  pobjedom,  pak  da  preko  Une  dalje  ne- 
pali  i  nerobi.  To  su  ipak  zapriečili.  Turci  se  na  Uni  i  ove. go¬ 
dine  opet  obustaviše. 

Kada  Sokolović  nije  mogao  napredovati  preko  Une,  baci  se 
s  vojskom  na  slavonsku  krajinu.  Ban  Erdedi  sabra  pod  svoju 
zastavu  do  pet  hiljada  ljudi,  a  Turaka  vele,  da  je  bilo  do  dva¬ 
naest  hiljada.  Kod  Obreške  zametne  se  bitka,  koja  je  dugo 
potrajala,  dok  Turci  nepočmu  bježati,  a  hrvatska  ih  vojska  stala 
progoniti.  Na  bojnom  polju  osta  do  dvie  hiljade  Turaka,  a  mnogo 
ih  je  Erdedi  zarobio.  Paša  izmičuć  zatvorio  se  u  jedan  gradić, 
koga  nam  ime  nekazuju  spomenici.  Ban  stao  obsiedati  grad  i 
nadao  se,  da  će  sama  pašu  uloviti,  ali  paša  sretno  umače. 

Hrvatska  odbi  opet  neprijatelja,  a  Maksimilijan  se  požuri, 
da  digne  sveobću  kršćansku  vojsku  na  Turke.  Ali  je  još  prije 
1566 .  pokušao,  nebi  li  se  s  Turci  pogodio.  Opet  prodjoše  njegovi  po¬ 
slanici  u  Carigrad,  da  ištu  natrag  Krupu  i  njeka  mjesta  u  Ugar¬ 
skoj,  koja  su  tamo  sultanovi  paše  bili  osvojili.  Sultan  se  razjari 

na  careve  zahtjeve,  dade  mu  poslanike  zatvoriti,  a  pašam  svojim 
naviesti,  neka  se  spremaju  u  boj.  Maksimilijan  zaište  pomoći  u 
njemačkih  stališa,  predoči  im  veliku  pogibelj,  ako  bude  pobie- 
djen,  poplaviti  će  Turci  Njemačku.  Niemci  obećaju  pomoći,  ali 
im  morade  i  car  obećati,  da  će  nastojati  on  i  njegovi  nasliednici, 
da  se  zemlje  krune  ugarske  priklope  njemačkomu  carstvu,  da 
se  time  carstvu  naknade  toliki  troškovi  oko  obrane  ovih  zemalja 
od  Turaka.  Njemačke  vojske  nabra  se  doskora  sa  češkom,  ugar¬ 
skom  i  austrijskom  do  osamdeset  hiljada,  koja  se  je  kretala  uz 
Dunav  prema  Ugarskoj.  Hrvatska  vojska  sdružena  sa  štajerskimi 
četami,  svega  skupa  do  dvanaest  hiljada,  postavi  se  na  Dravu. 

Sulejman  krenu  1.  maja  1566.  iz  Carigrada  tolikim  sjajem, 
kako  nikada  prije.  U  Biogradu  dočekaju  ga  njegovi  paše,  a  onda 
u  sjajnom  provodu  sam  sultan  unidje  na  konju  u  Zemun,  kamo 
je  pozvao  „roba*  svoga  Ivana  Sigmunda.  Sulejman  posla  mu 
svoju  vlastitu  ladju,  da  ga  sjajno  dopremi.  Veziri  i  u  zlato  odje¬ 
veni  dvoranici  dopratiše  ga  do  šatora  Sulejmanova.  Sulejman 
sjedjaše  na  zlatnu  priestolju,  a  Ivan  Sigmund  po  tri  puta  po¬ 
kleknu,  dok  mu  sultan  pruži  ruku  na  poljubac,  kao  svomu  dra¬ 
gomu  sinu,  uvjeravajuć  ga,  da  neće  mirovati,  dok  mu  krunu 
ugarsku  nepostavi  na  glavu.  Odpravi  ga  natrag  sa  sjajnimi  darovi. 

Još  je  Sulejman  u  Zemunu  boravio,  kad  dočuje,  da  je  Nikola 
Zrinski  njegova  pašu  Muhameda  kod  Sikloša  napao,  paša  i  njegov 
sin  da  su  u  boju  pali,  Zrinski  sve  bojne  sprave  i  mnogo  blaga 
turskoga  zaplienio  i  u  Siget  unesao.  Zato  odluči  najprije  navaliti 
na  Siget,  a  onda  dalje  ravno  prema  Beču. 

Siget  je  u  ovo  doba  sastojao  iz  tri  diela.  Novi  i  stari  grad 
bili  su  jamom  odieljeni,  ali  mostovi  savezani,  a  unutarnja  tvr- 
djava  bila  sa  tro'strukimi  jamami  obkopana.  Nisu  to  bile  jake 
kamenite  zidine  oko  grada,  već  od  zemlje  i  drvlja  nasipi,  samo 
u  unutarnjem  gradu  bio  jak  toranj  od  kamena  sazidan.  Jakost 
gradu  podavahu  močvare  rieke  Almaša  oko  grada.  Ovaj  grad 
uzeo  je  braniti  Zrinski  već  od  god.  1561.  „Sada  se  unj  zatvorio 
—  veli  —  da  prolije  krv  svoju  za  boga  i  domovinu  veselo  i 
vierno,  a  ako  sudbina  htjedne,  da  i  život  svoj  žrtvuješ  Posadu 
si  je  sam  sastavio  od  svojih  izabranih  hrvatskih  i  nešto  ugarskih 
vitezova,  koje  je  već  u  prijašnjih  bojevih  upoznao.  U  grad  spravi 
hranu  i  ratnih  sprema  za  više  mjeseci.  Sam  se  je  nadao,  kako 
piša  caru  Maksimilijanu,  da  će  uzdržati  Sulejmanovu  silnu  vojsku 

za  četiri  mjeseca,  ako  mu  jošte  dodje  nješto  pomoči.  Car  mu 
pošalje  pomoć,  ali  ta  je  dolazila  onaj  či's,  kada  je  već  sultan 
sa  c-ielom  svojom  vojskom  pod  Siget  stigao.  U  očigled  primi- 
čuće  se  turske  vojske  obavi  Nikola  Zrinski  sveti  čin,  koji  je  bio 
kadar  u  ovom  velikom  i  odlučnom  času  obasjati  vojvodu  nebe¬ 
skim  čarom,  a  vojski  uliti  oduševljenje,  da  tvori  neumrla  djela.  > 
sebe  sabra  vitezove  svoje  i  nagovori  ih:  „Turci  se  uzdaju 
u  neizmjernu  silu  svoju,  a  mi  u  boga  velikoga,  koji  nas  neće 
ostaviti,  ako  ga  budemo  od  srdca  molili"  Zatim  prisegne  živim 
bogom,  „neću  vas  nikada  ostaviti,  već  ću  s  vami  živjeti  i  umrieti" 
Tako  i  oni  njemu  prisegoše.  Za  nasliednika  naznači  im  svoga 
nećaka  Gašpara  Alapića,  ako  bi  on  po  nesreći  u  boju  poginuo. 

1.  augusta  1566.  sleglo  se  već  sto  hiljada  Turaka  pod  zidove 
Sigeta,  a  5.  naviesti  gruvanje  topova  i  krika  „  AUah“  iz  sto  hiljada 
grla,  da  je  sam  sultan  u  tabor  prispio.  Sada  nastane  jurišanje 
novoga  grada.  Slabi  mu  nasipi,  a  još  slabije  većinom  drvene 
kućarice  već  iza  dva  dana  topova  turskih  uzdržati  nemogoše. 
Zrinski  dade  zapaliti  grad  i  mostove,  i  povuče  se  u  stari  grad. 
Turci  se  namjestiše  na  garištu  i  zasipujuć  jame,  stanu  stari 
grad  biti  s  triju  strana.  Do  19.  držao  se  je  stari  grad.  Zidine 
na  skoro  sasma  razvališe  Turci.  Na  razvalinah  odbijahu  naši 
njekoliko  juriša,  ali  moradoše  uzmaknuti  na  zadnji  juriš,  ostav¬ 
ljajući  iza  sebe  na  bojištu  i  garištu  mnogo  poginule  i  ranjene 
braće.  Turci  pri  tom  jurišu  do  tri  hiljade  ostaviše  mrtvih  na 
razvalinah  staroga  grada.  Zrinski  još  za  obsiedanja  staroga  va- 
roša  poručivaše  caru:  „da  će,  ako  mu  dodje  do  nevolje,  varoš 
upaliti  te  se  u  grad  povući,  da  se  tu  brani  do  zadnjega  čovjeka!4 
Jamačno  se  je  uzdao  u  pomoć  carevu,  koji  je  bio  sabrao  do  sto 
hiljada  ljudi  na  Turke.  Maksimilijan  se  predugo  sa  svojimi  nje- 
mačkimi  vojvodami  svjetovao,  te  nije  mu  pomoći  poslao,  već  je 
odlučio  čekati  s  cielom  vojskom  kod  Gjura.  „Mi  stojimo  bezpo- 
sleni  —  piše  Vrančić  bratu  svomu  iz  tabora  Maksimilijanova  — 
a  čekamo  neznam  što!4  Dok  je  tako  car  puštao  vojvodu  svoga  na 
milost  i  nemilost  Turkom,  pošiljao  vezir  Sokolović  sladke  glase 
Zrinskomu,  neka  preda  Siget,  pomoć  mu  doći  neće,  a  sultan  da 
će  mu  darovati  svu  Hrvatsku.  Da  mu  uzdrma  volju  za  obranu, 
pokuša  mu  razcviliti  otčinsko  srdce.  Na  razvalinah  staroga  grada 
razvije  zastavu  starijega  sina  Nikolina,  koji  je,  kako  vele,  na 
predstražah  kraljevih  Turkom  u  ruke  pao.  Niti  to,  niti  sva  druga 

obećanja,  koja  su  na  strielicah  bacali  Turci  u  grad,  neobratiše 
Zrinskoga  na  tursku  stranu.  Napokon  mu  Sulejman  poruči,  da 
mu  se  svojom  glavom  kune,  da  će  pustiti  živa  i  slobodna  njega 
i  njegovu  četu,  ako  grad  s  dobra  preda.  Odgovori  mu:  da  je 
primio  grad  na  vjeru  od  kralja  i  braniti  će  ga  ako  treba  i  životom 
syojim.  Turci  medjutim  jurišahu  bez  prestanka  na  unutarnji  grad. 
Strašan  bijaše  juriš  dne  29.  augusta  na  dan  bitke  na  Mohaču, 
osvojenja  Biograda  i  zauzeća  Budima.  Sultan  sam,  premda  već 
težko  bolestan,  pokaza  se  na  konju  medju  svojom  vojskom,  da 
ih  ohrabri.  Cieli  dan  trajao  je  strašni  juriš.  Naši  ga  sokolovi 
junački  odbiše  i  samoga  agu  janjičara  živa  uhvatiše.  Turci  sada 
stanu  lagume  podkapati.  Dne  5.  septembra  đune  jedan  jaki  toranj 
pun  praha  u  zrak.  Turci  odmah  navale,  a  naši  ih  opet  od¬ 
biju.  Vatra  se  ipak  tako  gradom  razgori,  da  ju  nije  bilo  mo¬ 
guće  gasiti  i  grad  od  Turaka  braniti.  Zato  se  s  malom  četom 
preostalih  junaka  svojih  zatvori  Zrinski  u  unutarnji  jaki  toranj. 
Turci  provale  u  grad.  Plač  i  jauk  mnogih  preostalih  kršćana 
izpod  mačeva  biesnih  Turaka  dopiraše  do  Zrinskoga  i  paraše  srdce 
njemu  i  njegovim  junakom.  Sulejman  umre  iste  noći.  Nije  do¬ 
čekao  glasa  trublje,  koja  bi  naviestila:  pao  je  Siget  i  s  njime 
Zrinski.  Sokolović  zataji  smrt  sultanovu,  a  kada  su  Turci  za  po- 
slednji  put  jurišali  na  toranj,  postavi  mrtva  Sulejmana  uz  prozor 
da  tobože  gleda  hrabru  svoju  vojsku  i  da  ju  svojim  pogledom 
ohrabri.  Kada  se  je  napokon  8.  sept.  i  toranj  grada  upalio,  obuče 
Zrinski  najljepše  odielo,  koje  je  na  vjenčanju  nosio,  za  kalpak 
zadjenu  diamanti  urešenu  perjanicu,  opasa  sablju  otca  svoga, 
uzme  ključ  od  grada,  metne  u  žep  sto  zlatnih  dukata,  „da  ne- 
rekne  onaj,  koji  mu  mrtvo  tielo  bude  plienio,  da  nije  u  njega 
ništa  našao “  i  stupi  u  dvorište  svojoj  maloj  preostaloj  četi,  pak 
ih  ohrabri  zazivljući  ime  Isusovo,  neka  za  njim  junački  u  krilo 
smrti  za  svetu  vjeru  čistim  srdcem  polete.  Još  jedini  top  izpa- 
liše.  Taj  napravi  cestu  izmedju  navaljujućih  neprijatelja.  Na  čelu 
male  čete  provali  Zrinski,  a  uz  njega  Lovro  Juranić  s  kraljevom 
zastavom.  Turci  u  sav  glas  vikahu  na  hrvatskom  jeziku,  ne- 
gubi  glave,  već  se  predaj  na  milost  carevu.  Ali  Zrinski  nepresta 
sjeći  Turke,  dok  ga  zrno  nepogodi  u  čelo  junačko,  te  pade,  kako 
pjeva  unuk  mu,  pjesnik  „Sirene  mora  jadranskoga* : 

»Stup,  šćit,  ban  hrvatski,  grada  sigetskoga 

Glavar,  i  strah  turski  prvi  vika  svoga.« 

Črnka,  viernoga  sluga  Zriuskoga  i  Gašpara  Alapiča  žive 
Turci  uhvatiše,  a  odkupio  ih  je  kašuje  Gjuro  Zrinski.  U  gradu 
samu  sve  mužkarce  poklaše,  a  žene  i  djecu  u  roblje  odvedoše. 

Smrt  Nikole  Zrinskoga  i  Sulejmana  zaključuje  onu  periodu 
turske  poviesti,  kada  je  bila  na  zenitu  svoje  moči.  Smrču  Su- 
lejmanovora  pobliedio  je  polumjesec  i  nije  mu  veče  bilo  Sulejma- 
nova  sjaja;  smrču  Zrinskoga  zasvietli  zviezda  đanica  krščanskomu 
svietu,  pripravljena  je  mjesto  obranbene  navalna  krščanska  po¬ 
litika.  Več  suvremenici  ciele  Europe  priznadoše  mu,  da  je  Leo- 
nida  svoga  vieka  bio.  Dvadeset  hiljada  turskih  mrtvih  glava 
osta  oko  razvaljena  Sigeta.  Sokolovič  još  sve  jednako  tajio  vojski 
smrt  Sulejmanovu  i  izdavao  dapače  s  krivim  njegovim  podpisom 
zapoviedi,  dielio  junakom  darove  po  običaju  i  krenuo  s  vojskom 
kuči.  Sto  hiljada  krščanske  vojske  stajalo  gore  uz  Dunav  i  pu¬ 
stile  su  Sokoloviča  i  satrtu  mu  vojsku  mirno  proči.  Več  se  je 
Selim  na  glas  o  smrti  otca  svoga  proglasio  sultanom,  a  vojska 
jošte  nije  znala  za  smrt  Sulejmanovu.  Istom  kada  je  o  tom  glas 
došao  Sokoloviču,  proglasi  vojski,  da  je  sada  sultan  Selim,  a 
Sulejman  da  je  umro. 

Porta  se  pokaže  umah  mehka  i  sklona  miru.  Pusti  iz  tamnice 
carskoga  poslanika,  neka  nosi  pozdrav  caru  Maksimilijanu.  Car 
1567.  umah  odpremi  čestitku  novomu  sultanu  i  posla  doskora  poslan¬ 
stvo,  na  čelu  mu  jegarskoga  biskupa  Antuna  Vrančiča  sa  liepimi 
darovi  u  Carigrad.  Tekar  god.  1568.  dodje  do  mira  na  osam 
godina.  Svakomu  neka  bude,  što  sada  ima,  a  na  granicah  nesmrje 
se  plieniti  s  nijedne  strane  niti  mejdani  biti,  *a  car  če  svoga 
saveznika,  cara  Turaka,  sultana  Selima  svake  godine  o  novoj  go¬ 
dini  po  posebnih  poslanicih  sa  počastnim  darom  od  30.000  du¬ 
kata  pohoditii4  Hrvatska  bi  se  tako  imala  uživati  blaženoga  mira 
od  Turaka  punih  osam  godina,  ali  za  Hrvatsku  je  i  ovaj  mir 
malo  vriedio. 


V. 

Godine  1567.  umre  vitežki  ban  Petar  Erdedi,  kojega  su 
junačka  djela  oko  obrane  domovine  Hrvati  unukom  njegovim  rado 
spominjali,  kada  su  ih  na  bansku  stolicu  uvodili.  Nasliedi  ga 
Gjuro  Draškovič  biskup  zagrebački,  jedan  od  najodličnijih  i 
najumnyih  prelata  pod  žezlom  Habsburga.  Sam  si  je  odabrao  po 

milosti  kraljevoj  druga  u  banstvu  mladjahnoga  grofa  Franju  Fran- 
kopana  Slunjskoga,  koga  je  kao  sina  ljubio.  Kao  zastupnik  kraljev 
na  tridentinskom  saboru  bio  je  on  pored  Karla  od  Lotaringije,  kar¬ 
dinala  krune  francezke,  najznamenitiji  savjetnik,  a  više  puta  i 
vodja  u  najznamenitijih  pitanjih  crkvenih.  Govorom  njegovim  ra- 
dostno  je  klicao  sav  katolički  sviet,  a  častili  su  ih  i  protestanti. 
Tako  proslavljen  i  poštovan  od  Europe  vrati  se  Gjuro  u  domo¬ 
vinu  svoju.  Obilazeč  biskupiju  svoja,  nastojao  je  svuda  strogo  izvesti 
zaključke  tridentinskoga  sabora.  A  to  je  nastavio  i  kao  ban 
hrvatski.  Hrvatska  je  eminentno  katolička  zemlja  i  onda  bila,  ali 
je,  kako  vidismo,  protestantizam  stao  ulaziti  u  zemlju ;  Draškovič 
ga  silom  utiraše.  A  znamenito  je,  da  što  se  u  ovo  doba  javlja, 
ostaje  kroz  170  godina.  Kada  bi  polazili  nunciji  hrvatski  do  na¬ 
šega  vieka  na  sabor  ugarski,  nosili  bi  na  čelu  svoga  poslanstva,  da 
je  u  Hrvatskoj  samo  jedna  vjera  rimo-katolička  državna.  Taj 
osobiti  biljeg  poviesti  hrvatske  ostaje  zato  tako  jako  na  vidiku  po- 
vjesti,  jer  je  vjera  štit  pravom  i  povlasticam  plemstva  hrvatskoga. 

Prvu  i  glavnu  brigu  bana  hrvatskoga  voditi  obranu  domo¬ 
vine,  preda  umni  biskup  svomu  mladjahnomu  drugu  grofu  Fran- 
kopanu  Slunjskomu,  koji  je  skoro  bez  prestanka  na  krajini  boravio. 
Premda  je  mir  bio,  potrebito  je  to  bilo,  jer  su  Turci  u  manjih 
četah  svaki  čas  iznenada  navaljivali,  gdje  su  naslutili,  da  je  pazka 
slaba.  Nećemo,  da  dosadjujemo  pojedinimi  ovakvimi  hajdučkimi 
provalami,  primjera  radi  spomenuti  ćemo  jednu  sgodu.  Jednom 
gostio  se  mladi  Franjo  ban  s  gosti  svojimi  u  svom  gradu  Gorah 
blizu  Hrastovice,  a  hrvatske  su  gostbe  i  u  ono  doba  bile  duge 
i  burne.  Turci  provale,  a  gostovi  kod  stola  dobiju  taj  glas, 
dignu  se  ban  i  četa  njegova  od  stola  i  u  gradu,  razbiju  Turke 
i  veseli  se  kući  povrate  i  nastave  gostbu.  Takove  i  mnoge 
krvave  sgode  bile  su  više  puta. 

To  nas  navodi,  da  ogledamo  u  doba  nješto  mirnije  ili  barem 
mirno  od  velikoga  rata  obranbeno  stanje  domovine.  Hrvatska  je  u 
ovo  doba  sa  ugarsko-turske  strane  zaštićena  bila  novo  utvrdjenom 
Ka  niz  om,  koja  je  imala  kralju  nadomjestiti  izgubljeni  Siget. 
Na  jadranskom  moru  savili  su  u  Senju,  kako  jur  spomenusmo, 
gniezdo  svoje  Uskoci.  Pošto  je  provaljena  obranbena  linija  na  Uni 
padom  grada  Krupe  i  drugih  gradova,  osta  jošte  BihačiRepač. 
Ovamo  dalje  prema  Kupi  dva  su  grada  najvažnija  za  obranu 
zemlje:  Hrastovica  i  Sisak,  koji  je  smatran  „za  ključ 


Digitized  by 


Google 


62 


KNJIGA  DEVETA. 


Hrvatskoj  izmedju  Save  i  Kupe“  A  bili  su  jošte  i  mnogi  drugi 
gradovi  na  krajini. 

U  ovo  doba  najvećega  mira  dižu  banovi  kuku  i  motiku,  da 

1568.  te  sve  gradove  utvrde  i  osiguraju.  Sabor  hrvatski  odredjuje  rad¬ 
nike  za  svaki  grad.  Što  je  puka  seljačkoga  sve  hrli  s  motikami 
i  krampovi  oko  gradova  da  radi  i  popravlja ;  sve  dakako  o  svom 
trošku.  A  da  siromašni  ljudi  budu  kod  posla  sigurni,  ako  bi 
Turci  provalili,  svagdje  su  uz  nje  čete  kraljevstva,  da  odbijaju 
navaljujuće  Turke.  Kod  Siska  i  Hrastovice  stražio  je  sa  svojimi 
četami  sam  ban  Frankopan.  Ali  budući  da  turski  nasilnici  znadu 
i.izmed  gradova  na  prelazih  pojedinih  rieka  i  kroz  šume  prova¬ 
ljivati,  to  iz  šuma  snesoše  naši  ljudi  na  tih  prelazih  toliko  granja, 
drvlja  i  kamenja,  da  bude  neprijatelju  prelaz  nemoguć.  Takove 
obranbene  mjere  učiniše  na  Dravi,  Kupi  i  Savi  i  na  manjih  pri- 
tocih  ovih  rieka.  Tako  se  evo  Hrvatska  krampom  i  motikom 
ogradjivala  od  groznoga  neprijatelja  —  u  sred  tobožnjega  mira. 
Spoznavajuć  osobito  važnost  Hrastovice,  odrediše  stališi  hrvatski, 
da  bani  kao  „pii  defensores  patriae“  imadu  na  nju  paziti.  Svakih 
petnaest  dana  imadu  tamo  stražiti  čete  redom  iz  svakoga  kraja 
Hrvatske.  Opominjali  su  stališi  i  kralja  svoga,  neka  nerazpušta 
u  jesen  četa  svojih,  kako  je  već  uobičajilo,  jer  tu  priliku  upo- 
trebljuju  Turci,  pak  u  zimsko  doba  u  zemlju  provaljuju.  Jednom 
vele  doslovce  kralju  ovako:  „Odkada  je  Ivan  Lenković  ostavio 
kapetanstvo  na  krajini,  od  onda  nije  se  uvelo  u  krajiške  gradova 
praha  niti  olova,  niti  ičesa  drugoga.  Kapitani  u  onih  građo vih, 
da  Turci  navale,  što  bog  občuvaj,  nesamo  da  ih  nebi  mogli  ni 
za  čas  braniti,  nego  neka  vjeruje  Vaše  Veličanstvo  svim  nam, 
da  u  mnogih  gradovih  niti  toliko  praha  neima,  da  bi  pri  navali 
Turaka  moguće  bilo  pucanjem  iz  lumbarda  ili  iz  pušaka  siro¬ 
mašnim  kršćanom  u  okolici  naviestiti,  da  Turci  dolaze“ 

1569 .  Maksimilijan  u  ovo  vrieme  (1569.)  čini  se,  da  je  htio  ono 
izvesti,  što  je  stališem  njemačkoga  carstva  obećao  bio,  da  će 
zemlje  krune  ugarske  pripojiti  carstvu.  U  Ugarskoj  nije  dao  pa- 
latina  birati,  niti  vieća  kraljevskoga  nije  s  Ugri  držao,  kada  je 
na  sabor  došao  stao  je  njemački  govoriti,  premda  je  prije  go¬ 
vorio  latinski.  Iste  predloge  na  sabor  davao  je  na  njemačkom  je¬ 
ziku,  tudjincem  stao  dieliti  imanja  i  časti  državne,  a  htio  je  i 
porez  pobirati  bez  sabora.  Na  to  se  je  digla  stranka  u  Ugar¬ 
skoj,  koja  je  erdeljskoga  vojvodu  htjela  kraljem  učiniti.  Okružen 

njemačkom  vojskom  dospio  je  napokon  kralj  na  sabor  i  dao  po¬ 
hvatati  poglavice  te  im  glave  odsjedi,  ali  je  ipak  u  koječem  za¬ 
htjevom  stališa  popuštao.  U  Hrvatskoj  bilo  mu  je  zazorno,  što 
.  sam  ban  po  potrebi  sazivlje  sabor,  a  ne  da  bi  to  učinio  sam 
kralj,  kao  što  u  Ugarskoj  biva.  Zato  javi  stališem,  da  je  odsele 
sazivanja  hrvatskoga  sabora  sebi  pridržao.  Stališi  mu  odgovoriše, 
da  dira  time  u  prava  ovoga  kraljevstva.  Neka  promisli,  da  on 
češde  dolazi  u  Ugarsku,  u  Hrvatsku  nikada.  Zato  neka  pusti 
banovom  to  pradavno  pravo.  Stališi  ipak  obedaju  kralju,  da  de 
mu  davati  na  potvrdu  svoje  zaključke  i  samo  one  članke  zakoni 
smatrati  i  proglašivati,  koje  on  potvrdi.  Kralj  tu  pogodbu  primi, 
te  ostavi  banove  u  starom  njihovom  pravu.  Kako  je  u  Ugar¬ 
skoj  tudjinom  Niemcem  davao  imanja,  tako  htjede  i  u  Hrvatskoj. 
Gospoda  i  plemidi  hrvatski  liepo  su  ga  molili,  neka  im  povla¬ 
stice  i  prava  nedira,  neka  nedaje  njihovih  dobara  stranim  ljudem, 
neka  izmedju  toliko  zala,  gdje  su  izgubili  toliko  otčevine  i  kra¬ 
ljevstva  svoga,  nepara  rane  jošte  i  kralj  njihov.  Maksimilijan 
kao  da  zato  nije  mario.  Onda  njemu  drugačije  odvratiše.  Naši 
su  djedi  krvlju  svojom  ova  dobra  zaslužili.  Zato  što  su  svetu 
vjeru  branili  i  čuvali,  izgubiše  skoro  sve,  česa  im  nitko  nede  na¬ 
knaditi.  Od  ovoga,  što  im  je  ostalo,  jedva  život  možemo  provoditi, 
a  ne  da  sjajno  živimo,  ali  dobra  svoja  demo  samo  životom  svojim 
izgubiti.  Bilo  je  straha  na  kraljevskom  dvoru,  da  neizgube  ovih 
ostataka  kraljevstva  —  i  primiriše  se.  Maksimilijanu  ipak  do- 
dijaše  toliki  priepori,  pak  u  Ugarskoj  i  Hrvatskoj  postavi  brata 
si  Karla  za  namjestnika.  Hrvatom  objavi,  neka  ga  slušaju,  kao 
da  im  je  kralj  i  neka  mu  *dicam“  pladaju.  Bila  je  ta  *dica“ 
težak  porez  za  zemlju,  kakova  je  bila  onda  Hrvatska,  koja  je  skoro 
sva  bila  „na  krajinii4  U  Ugarsku  i  Hrvatsku  navalio  bio  kralj  s  ko- 
jekakvimi  tudjimi  tridesetnici,  koji  su  nesmiljeno  u  ime  kraljevo 
stali  iztjerivati  dade  zakonite  i  nezakonite  od  biednoga  seljaka. 
Gospoda  sama  izdisahu,  osobito  oni,  koji  su  imali  gradove  na 
krajini.  Za  mladoga  bana  Frankopana  Slunjskoga  vele  stališi 
hrvatski:  „da  jedva  ima  dvadeset  kmetova,  a  stražed  sa  svo-  1571. 
jimi  četami  dan  i  nod  na  skrajnoj  krajini  Hrvatske,  bogme  ku¬ 
kavno  živi“  Zna  se  opet  za  bana  Slunjskoga,  da  je  imao  desetak 
gradova,  sve  skoro  oko  Une  neke.  A  kako  je  bilo  tužnomu  se¬ 
ljaku?  „Jadni  seljaci,  vele  sami  stališi  hrvatski,  godinu  za  godinom 
rade  najteže  radnje  oko  gradnja  i  popravaka  krajiških  gradova 

toliko,  da  sami  sebi  i  gospodi  njihovoj  zemaljskoj  niti  polja  ob¬ 
raditi  nemoguć  Kako  je  nerazborito  bilo,  iskati  daću  od  seljaka 
u  onih  krajevih,  koji  su  od  Turaka  opustošeni  bili?  „Neka  po¬ 
misli,  vele  kralju  Hrvati,  skrajnje  siromaštvo  onih  ostataka  kri- 
ževačke  županije,  koji  se  svake  ure  boje,  da  će  pasti  u  ždrielo 
neprijatelja.  U  mnogih  mjestih  seljaci  po  noći  niti  u  svojih  kućah 
nestanuju,  nego  na  izhod  sunčani  kao  mravlje  izlieću  iz  tvrdjava, 
kamo  su  se  u  večer  utekli,  da  ih  zmija  turska  neujede.  Tako 
najjadniji-  život  sprovode  sa  ženami  i  djecom  svojom.  Oni  tamo 
preko  Kupe  dan  i  noć  bdiju  samo  zato,  da  nebudu  plien  nepri¬ 
jatelja.  Neimaju  ništa  do  one  stare  slobode,  da  neplaćaju  kra¬ 
ljevstvu  nikakove  daće.  Otu  jedinu  slobodu  uživaju  i  bolja  vre¬ 
mena  čekaju!4  Ako  još  k  tomu  pridamo  njeke  nesretne  godine, 
kano  što  je  bila  1570.,  gdje  je  strašni  glad  zavladao  u  narodu, 
onda  je  slika  još  strašnija,  ali  nije  još  podpuna.  Te  godine  ciele 
obitelji  seljačke  skapaše  u  kućah  svojih  od  glada.  Što  je  živo 
ostajalo,  oni  si  kore  od  drveća  na  čudan  način  sušeći  i  meljući 
život  produživahu.  Mnogi  siromašniji  plemići  postadoše  kmetovi 
mogućnije  gospode,  samo  da  si  život  spase.  Tamo  na  jadnoj  krajini 
od  umrlih  od  glada  ljudi  zasmrdiše  sela  i  bojati  se  je  bilo  kuge. 
Pa  od  toga  naroda  da  se  išće  daća  kraljeva  ?  Ovu  sliku  od  rieči 
do  rieči  daju  nam  stališi  hrvatski  u  svojih  službenih  spisih. 

Nisu  žalibože  niti  mnoga  gospoda  hrvatska  bila  milostivna 
hrvatskomu  seljaku.  Mnogi  su  junaci  na  bojnom  polju  strah  i 
trepet  neprijatelja,  ali  i  grozni  silnici  seljaku  i  kmetu  svomu. 
Vojnici  stojeći  u  gradovih  hrvatskih  na  obranu  od  Turčina,  oso¬ 
bito  kada  nisu  plaće  dobivali,  a  to  je  bilo  puno  puta,  otevši  za 
dvie  i  tri  godine  seljaku  plodove  zemlje,  dotjeraše  na  vrhunac 
velike  nevolje  sirotnoga  puka.  Samo  je  iskra  trebala  da  padne  med 
puk,  da  plane  strašnim  gnjevom  na  gospodu  svoju.  A  ta  je  pala. 

1572.  Godine  1572.  umre  sudrug  Draškovićev,  mladi  ban  Franjo 
Frankopan  Slunjski,  upravo  kada  se  je  na  svatbu  spremao.  Slavu 
su  mu  pjevali  Hrvati,  da  stražeć  kroz  šest  godina  na  krajini  nijed¬ 
noga  grada  izgubio  nije.  Osta  sam  Drašković  banom,  da  izpije 
čašu  jada,  koja  je  bila  prepuna  puku  hrvatskomu. 

Franjo  Tahi,  kraljevski  savjetnik  i  kapetan  grada  kraljevoga 
Kaniže,  bio  silovit  čovjek.  On  je  bio  kupio  od  Stjepana  Batora  polo¬ 
vicu  Susedgrada  i  Stubice,  a  kašnje  je  dobio  u  najam  po  milosti  kra¬ 
ljevoj  i  drugu  polovinu.  Bila  su  to  imanja  Andrije  Heninga,  koji  je 

bez  mužkoga  potomka  umro,  zet  mu  je  bio  Stjepan  Gregorianec. 
Gregorianci  Medvedgradski  prisvajahu  si  njeko  pravo  na  ove 
zemlje.  Došlo  je  i  do  krvavih  sukoba.  Kako  je  jedna  i  druga 
stranka  imala  roda  medju  plemstvom  hrvatskim,  tako  se  plem¬ 
stvo  i  po  rodu  i  po  prijateljstvu  dielilo  na  dvie  strane.  Grego¬ 
rianci  posegnuše  agitacijom  svojom  med  kmete  Tahijeve,  koje 
je  lahko  bilo  uzbuniti.  Tahi  naime,  čim  sjede  u  Stubici,  stane 
iskati  od  svojih  kmetova  svakojake  nezakonite  dade.  Momke  im 
je  silom  odvodio  sa  sobom  u  katane.  Žene  i  djevojke  im  je  sra¬ 
motio  gore  od  ikakva  Turčina.  Nije  on  poštedio  popa  ni  ple¬ 
mića,  niti  tudjega  kmeta,  ako  je  na  koga  posumnjao,  a  za  ta¬ 
kova  nedjela  njegovr  svjedočilo  je  do  pet  stotina  svjedoka,  kada 
su  bili  izašli  komisari  stališa  hrvatskih,  da  stvari  izvide.  Tahi  ipak 
osta  bez  kazne.  Na  to  se  g.  1572.  odluče  seljaci  svih  sela  Tahovih,  1572. 
te  svako  selo  izabere  zastupnika  u  deputaciju,  koja  će  poći  u  Beč 
kralju,  da  mu  se  prituže.  Kralj  posla  poslanika  svoga  Stjepana 
Feherk6vya  biskupa  vesprimskoga.  Ovaj  dodje  na  Susedgrad  Tahu 
i  tuđe  dosta  nemarno  iztraživaše.  Ban  Drašković  sazva  sabor,  a 
izaslanik  kraljev  donese  svoju  iztragu  pred  stališe.  Budu  pozvani 
i  seljaci  susedgradski.  Oni  pismeno  odgovoriše,  da  su  svoje  tužbe 
podnieli  kralju,  a  iztraga  je  pokazala,  da  su  istinite.  Nije  im 
dana  njihova  pravica,  zato  oni  unapried  neće  služiti  Tahu,  niti 
će  njega,  niti  poroda  njegova  gospodarom  priznavati.  Pokoriti 
će  se  ipak  kralju  i  svakomu,  koga  im  kralj  dade  za  gospodara, 
osim  Taha.  Tahi  se  na  to  silno  kao  vrag  razbiesni.  Stališi  valjda 
njegovim  biesnilom  podjareni  izrekoše  odsudu,  da  se  svi  seljaci 
proglase  buntovnici  „cum  nota  perpetuae  infidelitatis,*  te  se  imadu 
oružanom  silom  pokoriti.  Sada  već  naoružani  seljaci  sela  Tahovih 
javno  proglase  „mužku  puntut4  Glasnike  svoje  razaslaše  po 
svoj  Hrvatskoj,  Štajerskoj  i  Kranjskoj,  neka  se  narod  digne  proti 
gospodi.  Ban  se  silno  prepane,  kada  mu  stigoše  glasovi,  da  se 
narod  svuda  uzrujava.  „Seljaci  su  naši,*  veli  ban,  „krepki  i  ju¬ 
nački,  dobro  umiju  s  oružjem  raditi,  velik  ih  je  broj,  mnogo  više 
nego  li  njihove  gospode,  a  sdvojni  su,  pak  je  straha,  da  se  nebi 
u  ovoj  sdvojnosti  jošte  i  s  Turci  sdružilil4  Kada  se  je  već  raz- 
mahalo  oružje  u  četah  seljačkih,  posla  ban  svoje  ljude  duhovne 
i  svjetovne,  neka  seljake  primire.  Sam  dapače  izda  vojvodam 
njihovim  „salvum  conductum,*  da  pred  njega  dodju.  Obećavao 
im,  da  će  moliti  kralja,  neka  nedopusti  više  gospodi  tako  ih 

(SmiHkla* :  Povjest  hrvatska.  II.)  5 

gaziti,  a  da  će  sam  ban  sve  za  njihovo  dobro  učiniti.  Nije  ih 
mogao  smiriti.  Kako  bi  se  bili  mogli  tako  lahke  ruke  primiriti 
na  puste  rieči  banove,  kada  sam  kraljev  savjetnik  primas  ugarski 
Vrančić  mogaše  kazati  kralju:  „Znaj  milostivi  kralju,  da  kod  nas 
živine  bolje  i  poštenije  živu  pod  svojimi  gospodari,  nego  li  ovi 
siromašni  kmetovi.  Od  Turaka  nemogu  ih  obraniti  gospodari  nji¬ 
hovi,  a  globe  ih  i  dave  gore  nego  li  Turci!1 

Glasnici  seljaka  stubičkih  do  skoro  uzbuniše  sve  Zagorje  i 
1573.  hrvatsku  Posavinu,  da  jadnici  krvlju  svojom  zapišu  god.  1578. 
u  povjest.  I  Slovenci  južne  Štajerske  i  Kranjske  pristadoše  uz 
lozinku:  „za  staru  pravicu!1  Gospodi  će  uzeti  dvore  njihove, 
utamaniti  će  im  žene  i  djecu,  i  neće  mirovati,  dok  toga  neiz- 
vedu,  „makar  trajao  rat  sedam  godina  dana!‘  U  Zagrebu  će 
osnovati  oni  kraljevu  vladu,  daće  i  podatke  pobirati  će  oni  sami, 
da  ih  već  nitko  nebude  varao,  i  za  krajinu  brinuti  će  se  oni 
sami.  Htjeli  su,  da  im  kralj  neposredno,  a  ne  preko  gospode  za- 
povieda.  Tko  je  pristupio  savezu  seljačkomu,  metnuo  bi  si  za 
znak  zimzelen  za  šešir.  Prvi  glave  bili  su  Matija  Gubec,  Andrija 
Pasanac  i  Mihajl  Gušetić,  a  glavni  je  vodja  bio  Ilija  Grego- 
r  i  ć  nazvan  Prebeg.  On  je  bio  prije  podanik  Frankopanski,  više 
puta  vojevao  na  Turke,  i  u  robstvo  dospio,  sretno  se  izbavio  i  pod 
Sused  se  naselio.  Silnik  Tahi  oteo  mu  je  kuću,  vinograd,  blago 
i  konje.  Bilo  je  svega  dvanaest  vojvoda  ili  kapetana.  Za  narod 
izmed  Kupe  i  Save  bio  je  kapetan  u  Stupniku,  a  bili  su  voj¬ 
vode  i  u  drugih  mjestih.  Hrvatskoj  zagorskoj  vojski  postane  do¬ 
skora  glavni  vojvoda  stubički  seljak  Matija  Gubec,  koji  na 
čelu  četa  svojih  grad  Stubicu  zauze,  te  u  njoj  postavi  svoju 
stolicu.  Što  milom,  što  silom  naraslo  doskora  seljačke  vojske  do 
dvadeset  hiljada.  Oružje  im  je  dosta  slabo  bilo.  Imali  su  doduše 
i  pušaka,  a  mnogi  su  medju  njimi  bili  vješti  ovomu  oružju, 
ali  većina  digla  se  sa  sjekirami,  mlatovi  i  kosami.  U  Stubici  i 
drugih  gradovih  uzeše  i  nješto  topova  i  mužara.  Da  je  Ilija  Gre- 
gorić  bio  vriedan  za  glavnoga  vojvodu,  pokazuje  njegova  ratna 
osnova.  Vojska  imala  se  razdieliti  u  šest  odjela.  On  sam  odluči 
krenuti  iz  Klanjca  prema  Briežcem,  tamo  da  se  sjedini  sa  se¬ 
ljaci  južne  Štajerske.  Jedan  odjel  imao  je  poći  na  Krško  i  Novo 
Mesto  i  nastojati  će,  da  bude  u  dodiru  sa  braćom  hrvatskom. 
On  će  onda  dalje  preko  Sutle  na  Sevnicu,  Radoče,  Laško  i  Celje. 
Prikupivši  novih  sila,  odpremiti  će  jedan  odjel  prema  Ljubljani, 

komu  je  dao  zadaću,  prodrieti  ća  dolje  do  jadranskoga  mora, 
gdje  će  sve  klanjce  posjesti.  On  bi  se  onda  natrag  spustio  prema 
Rogatcu  i  Cesargradu.  Oko  Stubice  neka  bude  rezerva,  koja  bi 
imala  obraniti  zemlju,  ako  Turci  provale.  Nisu  dakle  seljaci 
mislili  na  savez  s  Turci,  kako  su  se  bojali  i  ban  i  kralj  i  sva 
gospoda  hrvatska,  a  ratna  osnova  seljaka  hrvatskoga  Gregorića 
ostati  će  do  vieka  znamenita  u  poviesti  hrvatskoj  kao  spomen 
na  ona  strašna  vremena  vječnoga  rata,  kada  je  i  seljak  mogao 
ovakovu  osnovu  zamisliti. 

Ban  hrvatski  buduć  sam  duhovnik  predade  zapoviedanje 
vojske  svomu  namjestniku  Gašparu  Alapiću.  Alapić  zapoviedaše 
do  pet  hiljada  pješaka  i  konjanika.  Morao  je  ban  ne  bez  veli¬ 
koga  straha  i  vojsku  s  krajine  potegnuti  ovamo,  da  čim  prije 
smrvi  seljake  i  pogasi  ovaj  novi  grozni  plamen,  od  koga  se  je 
bojao,  da  će  sada  Hrvatsku  pozobati.  Na  one  seljake,  što  su 
provalili  prema  Kranjskoj  uz  prigorja  uskočkih  gora,  bude  od- 
redjen  barun  Thurn,  kapetan  uskoka  žumberačkih.  Kranjski  sta¬ 
liši  sabrali  su  sami  nješto  konjaništva,  a  zaprosili  si  pomoći  i 
u  Korušaca.  Nadvojvoda  Karlo  sabirao  svoju  vojsku  u  Mariboru, 
kamo  je  i  sam  prispio.  Grozni  i  krvavi  rat  započme.  U  Zagorju 
pade  dosta  gradova  seljakom  u  ruke  i  mnoge  lumbarde  i  puške 
bojne.  Sa  redovitom  vojskom  sukobiše  se  najprije  kod  Krškoga, 
koje  su  seljaci  na  svoju  stranu  predobili  i  sve  posjekli,  što  im 
se  je  protivilo.  Od  Krškoga  krenu  jedna  četa  do  Kostajnice,  ali 
već  je  na  puta  susrela  baruna  Thurna  s  uskoci  i  konjanici,  zato 
se  povukoše  u  Krško.  Thurn  opaše  Krško  i  provali  u  grad,  a 
njegovi  vojnici  stanu  nemilostivno  klati.  Do  tri  stotine  pade  se¬ 
ljaka,  a  mnogo  ih  više  natjeralo  konjaništvo  u  Savu,  gdje  nadje 
u  valovih  savskih  svoju  smrt.  Grad  uskoci  izrobiše.  Mnogim 
ulovljenim  seljakom  dade  Thurn  uši,  ruke  i  nose  odrezati. 

Ilija  Gregorić  je  medjutim  sa  glavnom  vojskom  svojom  udario 
na  Briežce,  pozvao  grad,  neka  se  preda  i  neka  mu  prisegne  vier- 
nost.  U  gradu  bilo  malo  vojske,  te  morade  primiti  Iliju  za  go¬ 
spodara.  Ilija  krene  dalje  i  udari  glavni  stan  na  gospodarskom 
gradu  gospodje  Klobnerice.  Jedva  bješe  noćcu  prenoćio,  kad  mu 
dodju  glasi,  kako  su  mu  braća  potučena  kod  Krškoga.  Neka- 
zavši  nikomu  toga  tužnoga  glasa,  dignu  tabor.  Štajersko  zemljište 
ostavi  i  krene  prema  Zagorju  na  zemljište  hrvatsko,  da  se  tamo 

s  Gubcem  sdruži.  Ali  prije  nego  što  je  to  postigao,  prisili  ga 

na  bitku  štajerska  vojska  i  razbije  mu  vojsku  sasvim,  svi  mu 
podvojvode  pogiboše,  do  pet  stotina  živih  uhvatiše,  a  sam  Ilija 
u  gore  pobjegne.  Medjutim  je  i  Alapić  razbio  najprije  seljake 
medju  Kupom  i  Savom,  a  onda  krenuo  s  vojskom  svojom  prema 
Zagorju,  gdje  su  seljaci  vrhovnoga  kapetana  kraljevstva  Šimuna 
Keglevića  u  njegovom  gradu  Loboru  obsiedali.  Glavni  tabor  se¬ 
ljački  bio  je  u  Stubici.  U  onoj  ugodnoj  dolini,  koja  je  zatvorena 
s  jedne  strane  od  zagrebačkih  visokih  gora,  a  s  druge  od  stu- 
bičkih  umiljatih  brežuljaka  nedaleko  od  zdravonosnih  toplica  sta¬ 
jaše  tabor  seljačkoga  vojvode  Matije  Gubca,  kako  vele  sa  10.000 
seljaka,  čekajući  pripravni  na  odlučan  boj  sa  plemićkom  vojskom. 
Vatrenim  govorom  ohrabri  on  svoju  vojsku.  „Pomislite,  reče,  šta 
će  biti  od  vas,  što  li  od  vaše  djece,  ako  vas  plemići  pobiede.  Neima 
muke,  koje  nećete  imati  podnieti,  neima  tereta,  koji  na  vas  na¬ 
valiti  neće,  sad  valja  pobiediti  ili  umrieti,  te  ili  oružjem  steći 
staru  slobodu  i  staru  pravicu  ili  sramotno  pasti  u  staro  rob- 
stvo.  A  koliko  je  nas  na  njih,  deset  je  naših  na  njih  jednoga4.4 

9.  februara  udari  plemićka  vojska  na  ovu  još  poslednju  se¬ 
ljačku  vojsku.  U  središtu  plemićke  vojske  bili  su  pješaci  s  du- 
gimi  puškami  i  s  topovi,  a  sa  strane  obadvije  budu  namješteni 
konjanici.  Vojvode  ohrabre  vojsku  sjećajuć  ju  na  tolike  pobjede 
stečene  nad  Turci.  Ovaj  neprijatelj  ostavio  je  netom  plug  i  mo¬ 
tiku,  pak  se  dao  na  vojsku.  S  velikom  vikom  zametnu  obie  stranke 
boj.  Konjanici  prvi  udariše.  Dosta  je  dugo  biesnio  neodlučni  boj, 
dokle  sa  trih  strana  nerazbiše  seljačku  vojsku  i  u  bieg  natjeraše, 
a  mnoge  i  poloviše.  Grozno  su  biesnili  plemići  nad  ulovljenimi 
seljaci.  Vješali  su  ih  po  drveću  i  uz  seljačke  kuće.  Nije  bilo 
drva,  na  kojem  npbi  visio  po  koji  seljak,  a  gdjegdje  i  po  desetak 
njih  na  jednom  drvu.  Razbjegle  po  gori  seljake  proganjahu 
konjanici.  Samoga  vojvodu  Gubca  živa  uhvatiše.  Razjareno  plem¬ 
stvo  odluči  okruniti  ga  razžarenom  željeznom  krunom,  da  po¬ 
kažu  kukavnomu  narodu,  što  je  to  „mužki  kralj,44  kako  su  ga 
njeki  izmed  braće  njegove  u  biesu  buntovnom  stali  bili  nazivati. 
Na  trgu  sv.  Marka  u  Zagrebu  okruniše  ga,  a  onda  mu  tielo  na 
četvero  razderaše.  I  Iliju  Gregorića  i  Mihajla  Gušetića  Štajerci 
uloviše,  pred  sud  carski  u  Beč  dovedoše.  Padoše  im  glave  pod 
krvničkim  mačem. 

Kralj  Maksimilijan  dao  je  po  svojih  povjerenicih  izpitivati 
i  tegobe  i  krivine  seljaka.  Vidilo  se,  da  je  plemstvo  previše  ga- 

žilo  jadnoga  kmeta  svoga,  ali  malo  je  to  pomoglo  preostalomu 
narodu.  Hrvatska  je  ovom  bunom  izgubila  mnogo  hiljada  ju¬ 
načkih  desnica,  kojih  je  krvavo  trebala  na  obranu  od  Turaka. 

Još  je  više  propalo  radnih  sila,  koje  bi  bile  obdjelavale  ove  kra¬ 
jeve  Hrvatske,  koji  jošte  od  Turaka  nisu  bili  orobljeni  i  opusto¬ 
šeni.  Mnogi  dielovi  napučenoga  jošte  ostatka  sada  su  pusti  stali, 
dok  se  pomladkom  puka  opet  podignu  kmetske  kolibice  i  izpune 
sela  hrvatska.  Posljedica  je  ovomu  strašnomu  ratu  i  ta  bila,  da  se 
je  puk  izmed  Save  i  Kupe,  a  i  mnogi  jednoselci  plemići  odlu¬ 
čili  predati  se  Turkom,  ili  se  pak  kamo  drugamo  izseliti.  Kralj 
morade  umoliti  bana,  da  sve  moguće  učini,  da  se  to  nedogodi, 
jer  do  sada  se  još  nikada  nije  dogodilo  „i  nečuveno  je,  veli 
kralj,  da  bi  se  hrvatski  seljak  Turčinu  predavao" 
Draškoviću  bilo  dodijalo  banovanje  nad  nesretnom  ovom 
zemljom  i  molio  kralja,  neka  skine  taj  teret  s  njega,  koj  niti 
njegovu  stališu  duhovnomu  nedolikuje.  Maksimilijan  mu  zahva¬ 
ljivaše  viernu  i  revnu  obranu  Hrvatske,  a  da  neostavi  banstva, 
dade  mu  za  druga  Gašpara  Alapića.  I  taj  put  pokušaše  iz  Beča 
okrnjiti  pravo  kraljevstva  hrvatskoga.  Po  starom  naime  običaju 
kraljevi  komisari,  kad  su  uvodili  bana,  donosili  bi  kraljevo  pismo 
upravljeno  na  stališe.  Sada  toga  nije  bilo.  Stališi  prosvjedovaše  1574. 
15.  aprila  odlučno  i  odvažno,  da  nikada  više  takova  bana  pri¬ 
miti  neće.  Na  što  im  se  kralj  izpriča,  da  je  to  pogriešila  njegova 
kancelarija,  a  da  se  to  više  neće  dogoditi. 

Koncem  godine  1574.  umre  Selim  car  turski,  a  nasliedi  ga  1575. 
Murad  HI.  Ćim  je  sultan  umro,  prestao  je  i  mir  izmedju  Turaka 
i  Maksimilijana.  Na  krajini  nije  se  taj  mir  nikada  strogo  držao 
niti  s  hrvatske,  a  kamo  li  s  turske  strane.  Novi  sultan  značio 
je  novi  rat  Hrvatskoj.  Iz  Ugarske  i  Slavonije,  a  osobito  Ferhad 
paša  iz  Bosne  navaljivaše;  odasvuda  je  trebalo  Turke  odbijati. 

Kralj  je  istina  poslao  poslanike  novomu  sultanu  sa  darovi,  ali 
iza  dugoga  i  težkoga  puta  jošte  su  poslanici  njegovi  preko  pol 
godine*  čekali  zaključak  novoga  mira.  U  to  vrieme  gledali  su 
Turci,  da  što  više  osvoje.  »Hrvatska  dnevice  krvari  —  kliknu 
stališem  austrijskim  Herbart  Auersperg  kapetan  krajine  —  od 
izdajnih  provala  barbara,  koji  nose  mir  u  ustima  a  rat  u  šakama 
svojim.  Pogibelj  je  svaki  dan  veća,  a  snaga  naša  manja"  i 
nagovara  ih,  neka  pomognu  Hrvatskoj ,  da  spase  time  i  svoje 
zemlje.- 

1576. 


Glasovi  su  dolazili,  da  se  pet  paša  sprema  na  Hrvatsku 
s  velikom  redovitom  vojskom.  Herbart  Auersperg  prodje  na  krajinu 
i  sukobi  se  kod  Budačkoga  s  glavnom  silom  Ferhada  bosanskoga 
sa  kakovih  12.000  ljudi,  a  njegova  je  četa  dosta  mala  bila. 
Herbart  se  s  početka  upustio  u  bitku  s  manjom  turskom  četom, 
dok  na  jednom  sila  turska,  urlikajuć  kao  da  če  se  nebo  srušiti,  na 
njega  nenavali.  Sam  Herbart  junački  boreć  se  pade,  a  njegovu  glavu 
uz  ostale  robove  odnio  je  u  Carigrad  Ferhad  paša  novomu  sultanu 
na  dar  u  velikom  triumfu,  koji  su  morali  gledati  i  carevi  poslanici, 
koji  su  upravo  bili  izprosili  mir.  Kršćanska  vojska  bude  ovaj  put 
strašno  razbijena. 'Do  pet  stotina  junačkih  ljudi  osta  na  bojištu. 
Sada  pade  doskora  Bužim,  sielo  Keglevića  i  Zrin  djedoviha  gro¬ 
fova  Zrinskih  i  drugi  gradovi  manji  neprijatelju  u  ruke,  a  i  mnogo 
robija  odvede.  Kada  je  kralj  Maksimilijan  iskao  od  Turaka  ove 
gradove  natrag,  odgovori  mu  paša  budimski:  „Kada  je  jastreb 
pustio  plien  iz  pandja  svojih,  ako  mu  ga  silom  neotmu?*  Da  Turci 
barem  ovaj  dio  Hrvatske  s  ove  strane  Kupe  iznenada  nenapadnu 
i  nepopale,  stajali  su  seljaci  hrvatski  na  straži  od  Siska  do  Sre- 
dičkoga  uz  Kupu  rieku  svake  noći  skoro  čovjek  do  čovjeka 
kroz  veći  dio  godine.  Doista  strašna  straža! 

Godine  1576.  12.  oktobra  umre  Maksimilijan,  pošto  se  je 
dosta  izmučio,  da  svojoj  kući  pribavi  priestolje  poljsko,  ali  nije 
uspio.  Ostavio  je  veoma  ozlovoljenu  Hrvatsku,  koja  je  poslednje 
godine  vladanja  njegova  badava  vapila  za  pomoć. 

VI. 

Ruđolf,  najstariji  sin  Maksimilijanov,  bio  je  nakićen  imenom 
pradjeda  kuće  svoje,  ali  nije  mu  bio  ni  slika  ni  prilika.  Mladost 
svoju  sproveo  je  na  dvoru  svoga  rodjaka  Filipa  II.,  kralja  špa¬ 
njolskoga,  te  je  slabo  poznavao  običaje,  život  i  potrebe  tolikih 
naroda  srednje  Europe  s  kojimi  je  imao  vladati.  Malo  iza  toga 
što  je  nastupio  vladu,  zatvori  se  u  svoju  priestolnicu  u  Pragu, 
gdje  se  je  zabavljao  astronomijom  i  astrologijom,  alkimijom,  sli¬ 
karstvom  i  raznimi  zabavami.  Svoje  narode  dao  je  drugim  vladati 
i  upravljati,  Hrvatsku  puštao  je  neka  ju  gradački  nadvojvoda  Karlo 
skuči  pod  svoju  vlast,  a  oko  sebe  sabra  cieli  roj  prilizavaca,  koji 
su  dielili  milosti  narodom  pokornim  Rudolfu.  Dok  je  Rudolf  po 
zviezdah  tražio  sudbinu  svoju  i  svoje  kuće,  Hrvatska  je  plivala 

u  krvi  i  bila  poslednji  sd vojni  boj,  u  kojem  se  je  imalo  odlučiti, 
hoće  li  neče  li  ime  naroda  hrvatskoga  biti  izbrisano  sa  lica  zemlje. 

Čim  je  mladi  kralj  na  priestolje  sjeo,  pošalje  odmah  po¬ 
slanike  u  Carigrad,  da  mu  izprose  produženje  mira  s  portom. 

Porta  mu  rado  mir  dade,  jer  je  u  to  vrieme  bila  u  težkom  ratu 
s  Perzijom.  U  isto  vrieme,  kada  je  već  mir  s  portom  učinjen 
bio,  bila  je  liepa  prilika  Turkom  krajišnikom,  da  u  čoporih  pro¬ 
valjuju  u  Hrvatsku.  Vojska  u  građo vih  na  krajini  nije  bila  već 
njekoliko  godina  plaćena,  a  nije  mogla  više  niti  naroda  plać- 
kati  i  pustošiti,  kada  je  oko  mnogih  gradova  tako  pusto  bilo, 
da  nije  niti  bilo  naroda.  Mnogi  vojvode  svoja  mjesta  ostaviše. 

Turci  su  to  dobro .  znali  i  stali  na  sve  strane  bez  broja  navalji¬ 
vati.  Koji  su  se  stražari  u  gdjekojem  gradu  branili,  morali  su 
se  napokon  predati  —  od  glada,  žedje  i  drugih  svakojakih  ne¬ 
volja.  Vele,  da  je  bilo  god.  1576—1577.  do  petdeset  provala,  a 
pali  su  skoro  svi  gradovi  do  Kupe.  Spominjemo  ovdje  Mutnicu 
i  Ostrožac,  Kladušu  i  Sturlić,  Podzvizd  i  Peć,  a  napokon  i  ru-  1577 . 
dami  bogato  Gvozdansko.  Kukavni  narod  bježao  kao  ovce,  kad 
se  med  nje  vuci  uvuku.  Puk  hrvatski  u  hrpah  na  hiljade  pre¬ 
lazio  granice  svoje  otačbine,  da  si  drugdje  traži  bolju  i  sretniju 
domovinu.  U  takovih  smutnjah  poče  vladanje  Ruđolfovo  u  Hrvat¬ 
skoj.  Susjedne  zemlje  zaplašiše  se  više  nego  ikada,  da  Turci  pre¬ 
gazivši  i  razorivši  ostanke  Hrvatske,  njihovi  neposredni  krvni 
susjedi  nepostanu.  Strah  je  bio  tim  ozbiljniji  i  veći,  što  iz  iste 
Kranjske  ljudi  tražiše  utočište  u  pobratimskoj  Koruškoj  i  Šta¬ 
jerskoj,  a  na  povrvivšem  hrvatskom  ljudstvu  prošećem  milostinju 
u  tudjoj  zemlji,  lahko  ugledaše  buduću  sliku  svoje  zemlje  i  na¬ 
roda,  ako  se  Turkom  ozbiljno  nestane  na  put.  Osobito  jauk  iz 
Kranjske  djelovaše  na  to,  da  se  je  napokon  1.  januara  1578.  1578. 
sastao  sabor  austrijskih  zemalja  u  Bruku,  i  stao  razpravljati 
0  obrani  hrvatskih  gradova.  Iza  dugih  viećanja  odobri  napokon 
car,  da  vrhovni  vojvoda  na  krajini  hrvatskoj  bude  nadvojvoda 
Karlo,  budući  da  je  car  zabavljen  sa  svojimi  vlastitimi  zemljami 
i  sa  poslovi  njemačkoga  carstva,  pak  da  nemože  čuvati  krajine, 
koja  više  puta  naglu  pomoć  treba.  Od  Drave  do  jadranskoga 
mora  neka  zapovieda  nadvojvoda,  dok  bude  caru  drago  a  nad¬ 
vojvodi  moguće.  Neka  brani  ove  zemlje,  ali  navalni  rat  na  Turke 
nesmije  voditi  bez  carske  dozvole.  Ako  bude  velika  potreba,  po¬ 
moći  će  mu  car.  Ban  hrvatski  ima  od  njega  zapoviedi  primati, 

a  tako  i  stališi  hrvatski  samo  u  vojničkih  poslovih.  U  svih 
drugih  stoje  ban  i  stališi  hrvatski  neposredno  pod  kraljem.  Po 
ovih  zaključcih  izgubi  ban  hrvatski  glavne  vlasti  časti  svoje,  da 
nebude  više  samostalni  vojvoda  vojske  hrvatske. 

Hrvatska  se  nadje  u  situaciji  izmedju  kladiva  i  nakovala, 
medju  dvie  vatre  imedju  Turaka  i  austrijskih  stališa.  Sama  se 
braniti  nije  mogla,  a  susjedi  za  pomoć  ištu  i  zapoviedaju  žrtvu, 
da  poruše  palladium  ustava  hrvatskoga  kraljevstva,  vrhovnu  vojnu 
vlast  bana  hrvatskoga.  Biskup  Drašković  zahvali  se  na  banstvu, 
a  primjer  njegov  nasliedi  i  drug  mu  Gašpar  Alapić.  Stališi  hrvatski 
šalju  poslanika,  gdje  su  liepo  izrekli  temeljna  prava  svoja:  „ne- 
može  biti  sabora  bez  bana,  niti  se  vojska  naša  ne- 
može  skupljati  van  pod  banskom  zastavom"  Odvažnom 
i  odlučnom  obranom  staroga  i  svetoga  im  prava  izvojštiše  si  na¬ 
pokon  otci  naši  potvrdjeni  po  kralju  zakonski  članak,  da  nadvoj¬ 
voda  imade  porazumno  raditi  s  banom  o  obrani  Hrvatske. 

Kada  carskim  poslanikom  u  Carigradu  nije  pošlo  za  rukom, 
da  i  prietnjami  i  molbami  sklone  portu,  neka  vrati  gradove  u 
Hrvatskoj  s  onu  stranu  Une,  koje  je  Ferhad  paša  u  vrieme  mira 
osvojio  bio,  odluči  nadvojvoda  Karlo  i  car  mu  je  to  svjetovao,  da 
jednom  vojnom  one  gradove  opet  osvoji.  Karlo  se  stao  spremati 
na  Turke,  stao  sabirati  vojsku  i  brinuti  se  o  tom,  da  gradovi  na 
krajini  budu  spremni  sa  svime  što  treba  za  obranu.  Da  se  Hrvati 
umire,  dade  im  bana,  ali  ne  po  njihovoj  volji.  Pošalje  im  Krstu 
Ungnada  Štajerca,  tudjinca,  koji  je  imao  nješto  posjeda  u  Hrvat¬ 
skoj,  na  koga  je  doskora  zamrzilo  sve  plemstvo  hrvatsko.  Hrvati 
s  veseljem  pristanu  uz  Karla,  da  obrane  i  oslobode  ostanke  svoje 
pretužne  domovine;  svakih  pet  kuća  imalo  je  dati  po  jednoga 
pješaka,  a  svakih  dvadeset  po  jednoga  konjanika,  vojsku  će  svoju 
sami  obskrbljivati.  Ali  Karlo  neka  radi  porazumno  s  banom 
hrvatskim,  jer  ban  hrvatski  nesmije  proti  pravu  vlasti  banske  i 
proti  povlastim  ovoga  kraljevstva  od  vjekova  pokoravati  se  dru¬ 
gomu  komu  vojvodi.  „Kraljevstvo  je  ovo  bilo  uviek  slo¬ 
bodno  —  vele  stališi  —  a  pokorno  samo  kralju  svojom 
slobodnom  voljom“  Stališi  odlučiše,  da  se  pod  banskom  za¬ 
stavom  sabere  vojska  u  Turompolju.  S  Karlovom  vojskom  da 
zajedno  osvajaju  one  gradove,  koje  su  Turci  prošlih  dviju  godina 
bili  osvojili.  Straže  puka  hrvatskoga  neka  opet  duž  ciele  Kupe 
na  svih  prelazih  paze,  da  neprijatelj  ovamo  neprovali.  I  opet  je 

na  zapovied  sabora  hrvatskoga  sve  živo  povrvilo,  jedni  na  straže 
na  Kupi,  drugi  na  vojsku,  a  sve  ostalo  oko  gradova,  da  ih  po¬ 
pravljaju  i  za  obranu  osiguraju.  Vojsku  svoju  dao  je  Karlo  pod 
zapovied  kranjskoga  nadkapetana  Gjure  Khevenhullera,  koja,  kada 
se  je  sdružila  sa  banovom,  bila  je  jaka  na  deset  hiljada  ljudi, 

<>00  topnika,  500  kopača  za  šanceve  i  18  lumbarda. 

Sva  se  vojska  sabra  kod  Herendič  kaštela  (danas  sv.  Petar  na 
Mrežnici),  odakle  naviesti  formalno  rat  Turkom  augusta  g.  1578. 
Redom  padahu  gradovi  a  Turci  bez  prestanka  uzmicahu.  Prednju 
vojsku  vodio  je  ban  hrvatski  Krsto  Ungnad.  Osvojiše  naši  Cazin 
i  Ostrožac,  ali  se  pod  Bužimom  sustave.  Valjalo  je  grad  redo¬ 
vito  obsiedati.  Turci  su  se  uzdali  u  pomoč,  koja  im  doskora  i 
stiže.  Sabrao  je  Ferhad  paša  do  trideset  hiljada  vojske,  a  u  kršćan¬ 
skoj  zavlada  nevolja  sbog  hrane  i  velika  bolest  griže.  Kršćanska 
vojska  nije  se  usudila  u  ovom  jadnom  stanju  sudariti  sa  tolikim 
neprijateljem.  Khevenhuller  uzmicaše,  a  .Turci  opet  osvajahu,  što 
je  on  na  ovom  pohodu  bio  osvojio/  Kršćanske  vojske  izginulo  je  naj¬ 
više  od  bolesti  do  polovice.  Stid  je  bilo  vojvodu  za  ovu  kukavnu 
vojnu  i  zamoli  nadvojvodu  KaVla,  neka  ovaj  generalat  na  krajini 
preda  sposobnijemu  i  vriednijemu  od  njega.  Turci  sada  od  ovih 
gradova  preko  Une  načine  posebni  sandžakat  s  godišnjim  pri¬ 
hodom  od  dvie  sto  hiljada  aspera.  A  što  su  carevi  poslanici  u 
Carigradu  opet  za  ota  mjesta  opominjali  i  prietili  se,  za  oto  nisu 
marili  premogući  Turci.  Posljedica  te  sramotne  vojne  bila  je  i 
ta,  da  je  sada  sva  obrana  Hrvatske  bila  na  Kupi  rieci,  na  koju 
su  se  sada  uprle  sve  sile  preostaloga  još  naroda.  „Poslije  boga 
svemogućega  —  vele  stališi  hrvatski  u  svojem  saboru  go¬ 
dine  1579.  —  prva  ide  briga  bana  hrvatskoga,  da  na  1579. 
ovoj  rieci  uzdrži  silnoga  neprijatelja,  da  nepro- 
padne  sasvim  ovo  nesretno  kraljevstvo  i  sve  su¬ 
sjedne  kršćanske  zemlje*.4  Mole  nadvojvodu  Karla,  neka 
ogleda  ove  krajeve  zajedno  s  banom,  „a  mi  neštedimo  ni 
sebe  ni  kmetova  naših,  sve  činimo,  da  krajinu  obra¬ 
ni  mo“  Stalo  se  graditi  i  utvrdjivati  više  gradova  na  rieci  Kupi. 

Karlo  sam  dade  iznaći  sgodno  mjesto  na  utoku  Korane  u  Kupu, 
odkupi  ga  od  grofova  Zrinskih  i  uzme  graditi  grad,  koji  bi  imao 
biti  najjači  bedem  proti  navalam  turskim.  Na  900  turskih  glava 
digoše  13.  jula  1579.  zidine  novoga  grada  u  znak,  da  će  biti 
tvrdja  od  Turaka  nepredobiva.  Car  Rudolf  odredi  poveljom,  da 

u  tvrdji  odredjenoj  na  zaštitu  zemlje  prve  povlasti  imadu  voj¬ 
nici,  bili  konjanici  ili  pješaci.  Oni  prvi  dobiše  gradilišta  za  kude 
svoje.  Tko  bi  baštinio  kuću  a  nije  bio  vojnik,  morao  ju  je  po¬ 
slije  procjene  prodati  onomu,  koji  je  vojnik.  Prvim  zapovjednikom 
učini  Ivana  Fernbergera.  Grad  dobi  ime  Karlovac,  i  stekao  je 
onu  znamenitost,  koju  mu  je  Karlo  namienio  bio,  jer  se  oko. 
njega  i  imena  njegova  sabrala  sva  hrvatska  krajina  preko  Kupe 
do  jadranskoga  mora. 

Stališi  hrvatski  radiše  opet  oko  utvrdjivanja  dviju  novih 
gradova  Bresta  i  Sredičkoga  na  Kupi,  utvrdjivahu  sve  prelaze 
na  Kupi  i  postavljahu  na  njih  straže.  Marljivo  se  radilo  i  oko 
bedema  Križevaca,  Koprivnice  i  Ivanića,  da  se  i  sa  slavonske 
turske  strane  zemlja  obrani.  Kod  Karlovca  i  kod  svih  gradova 
na  Kupi  radilo  se  onako,  kako  svetim  oduševljenjem  pripoviedaju 
knjige  staroga  zavjeta  o  gradnji  hrama  jeruzolimskoga,  jedni  su 
gradili,  drugi  su  na  straži  stajali  i  od  neprijatelja  graditelje 
branili.  U  Jerusolimu  bilo  je  to  jedan  put,  pak  kako  se  to  opieva. 
A  tko  će  opjevati  gradnje  djedova  naših  kroz  stotine  i  više 
godina  po  hiljadu  puta  pod  zaštitom  šarke  puške  i  svietle  sablje ! 

Ostalo  je  i  preko  Kupe  tvrdjava,  u  koje  se  mogao  uticati 
preostali  narod.  Glavna  je  bila  Hrastovica.  Karlo  je  želio,  da 
se  ona  razvali,  a  stališi  vele,  ako  se  razvali  porasti  će  srdce  ne¬ 
prijatelja,  a  naš  će  se  narod  tamo  u  tugu  zaviti.  Neka  bude 
Hrastovica  prednja  straža  za  gradove  na  Kupi,  odakle  će  se  za 
sve  ove  strane  davati  glasovi  o  dolazku  neprijatelja.  Na  Uni 
rieci  stajao  je  jošte  izvrgnut  neprestanim  navalam  tvrdi  Bihač, 
kojega  je  posada  skoro  sama  o  sebi,  o  svojoj  snagi  stala  i  živila. 
Ovako  je  bilo  na  krajini,  a  kraljevstvo  samo  stradalo  je  još  i 
sa  drugih  rana. 

Sam  ban  Ungnad  bio  je  silnik  i  otimač  veliki,  želio  je  makar 
silom  do  velikih  imanja  doći,  zavadio  se  osobito  sa  Zagrebom 
gradom,  gdje  je  grmio :  „ja  sam  kralj  vaš !“  kada  im  je  otimao  naj¬ 
hitnija  prava.  Za  kraljevstvo  je  malo  privriedio.  Velika  gospoda  ba¬ 
runi  i  grofovi  neslušaju  bana,  njegova  suda  nepriznaju,  niti  na  sabor 
nedolaze,  već  svoje  nuncije  pošiljaju.  Kada  se  je  što  zaključilo,  što 
im  nije  po  volji,  onda  vele,  da  toliko  punomoći  svojim  nuncijem  dali 
nisu.  Niti  u  vojsku  neidu  mnogi,  kako  bi  se  pristojalo  sa  četami 
svojimi.  Stališi  u  saboru,  kada  je  htio  ban  imenovati  sebi  namjest- 
1581.  nika,  dok  bude  odsutan,  zabraniše  mu  i  odrediše  po  staromu  običaju, 

da  bana  zastupa  podban,  a  ako  uztreba,  neka  kao  i  ban  povede 
vojsku  na  krajinu.  Niti  vojska  nije  bila  s  banom  zadovoljna.  Sam 
se  je  tužio  stališem  u  saboru,  da  ga  vojska  nesluša,  da  mnogi  na 
svojem  mjestu  neostaju.  Vojvode  u  Zagrebu  razviše  buntovnu 
zastavu  i  pobuniše  se  proti  banu.  Sve  su  te  nevolje  napokon 
prisilile  Krsta  Ungnada,  da  se  je  na  banskoj  časti  zahvalio.  Kralj 
da  ugodi  Hrvatom,  imenova  banom  ljubimca  plemstva  hrvatskoga  1584. 
hrabroga  Tomu  Erdeđa.  Tomo  je  bio  odličan  vojskovodja,  osobito 
ga  pohvalila  bitka  kod  Cernika  g.  1581.,  gdje  je  razbio  Skender- 
beg  pašu,  te  sam  paša  glavom  platio.  Stališi  ga  pozdrave  ne¬ 
izmjernim  veseljem,  videć  u  njem  sliku  i  priliku  slavnoga  njekada 
bana  Petra  Erdeda,  otca  njegova.  Žele  mu  osobito  sreću  u  obrani 
ove  nesretne  domovine  od  strašnoga  neprijatelja  vjere  kršćanske, 
kao  da  su  slutili,  da  ovoga  bana  čekaju  težka  i  velika  djela. 

Još  iste  godine  obraduje  Tomo  zemljake  svoje  liepimi  po- 
bjedami.  Ferhad  bosanski  paša  bio  prodro  sa  10,000  ljudi  do 
Ljubljane  i  vraćao  se  s  plienom  kućL  Tomo  ga  zajedno  s  karlovačkim 
generalom  grofom  Thurnom  kod  Slunja  razbije,  izbavi  do  600  robija. 

Dvie  hiljade  a  med  njimi  i  sam  zlokobni  Ferbad  ostadoše  na 
bojnom  polju.  Sliedeće  godine,  kad  su  Turci  opet  kušali  u  Hrvatsku  1585- 
provaljivati,  zamahne  ban  sam  sa  svojom  vojskom  u  Bosnu  preko 
Une,  ne  da  ju  osvoji,  već  da  Turkom  vrati  žao  za  sramotu. 

Htio  je  Alibeg  bosanski  da  osveti  ovu  vojnu  Erdedovu  u  Bosnu. 
Provali  u  Hrvatsku  god.  1587.  i  dopre  do  Ivanića.  S  nješto  malo  1587. 
konjanika  i  pješaka  —  tako  bilježe  stališi  hrvatski  u  svojem 
zapisniku  —  s  božjom  pomoćju  uništi  ban  tursku  vojsku.  Pa¬ 
doše  mnogi  najhrabriji  turske  vojvode  i  spahije  i  sam  Alibeg. 

Glavu  mu  pošalje  ban  nadvojvodi  Karlu  na  dar.  Ovimi  pobje- 
dami  banovimi  bude  mir  Hrvatom  od  Turaka  za  dvie  tri  godine 
prilično  siguran. 

Godine  1590.  dvie  znamenite  sgode  za  Hrvatsku  dale  su  1590. 
povoda  dugomu  i  krvavomu  a  poslednjemu  velikomu  navalnomu 
turskomu  ratu,  u  kom  je  zadrhtala  ne  samo  Hrvatska,  već  i  sva 
kršćanska  srednja  Europa.  Umro  je  veliki  pomoćnik  obrani  Hrvat¬ 
skoj  nadvojvoda  Karlo  i  ostavi  iza  sebe  nejaku  djecu.  Obrana 
Hrvatske  vraćena  je  njegovom  smrću  opet  u  ruku  cara  i  kralja 
Budolfa.  Kako  je  on  vladao  svjedoči  njegov  savjetnik  grof  Krsto 
Auersperg,  koji  u  carevom  ratnom  vieću  reče:  „Ne  i  ma  rieči, 
kojimi  bi  se  mogla  opisati  nevolja  na  krajini.  Ža- 

liti  je,  da  na  tolike  molbe  i  zaklinjanja  odcara  ni¬ 
kakva  odgovora  neima,  očevidno  je,  da  je  namjera 
sasma  napustiti  siromašnu  hrvatsku  krajinu.Mora 
ta  tužba  doći  do  svemogućega  boga,  molimo  njega, 
neka  on  svojom  svemožnom  desnicom  vlada  i  po¬ 
maže"  Istina  preuzeo  je  vojvodstvo  poslije  Karla  brat  carev 
Ernesto,  ali  nastala  nesloga  medju  stališi  austrijskimi,  razbi  sve 
misli  i  nastojanja  o  obrani  zemalja  od  Turaka.  Druga  je  zna¬ 
menitija  nesgoda  bila,  da  su  Turci  ove  godine  učinili  mir  s  Per¬ 
zijom.  Veliki  vezir  Sinan,  čovjek  krvožedan,  želio  je  sada  pre- 
nesti  rat  u  Europu.  U  svakom  divanu  nagovarao  on  na  rat  s  carem 
i  kraljem  ugarsko-hrvatskim,  na  koji  niti  sam  sultan  nije  pravo 
sklon  bio.  Sultan  je  dapače  produžio  upravo  ove  godine  1591. 

1591.  s  carem  opet  mir  na  osam  godina.  Da  ipak  dodje  do  rata,  na- 
husti  veliki  vezir  pašu  bosanskoga  Hasana,  neka  udari  u  Hrvatsku. 
Nadao  se,  da  če  onda  opet  Hrvati  odmazditi  Hasanu  i  provaliti 
na  njegovo  zemljište,  tim  će  biti  mir  prekršen,  a  rat  gotov. 
Hasan  provali  u  Hrvatsku  i  dopre  do  Gradca,  ali  morade  uz¬ 
maknuti  i  izgubi  sve  roblje  i  više  topova  i  vojnih  zastava,  i  sra¬ 
motno  se  vrati  kući.  Ban  Erdedi  udari  na  Moslavinu,  staru  svoju 
djedovinu,  sada  tursku  jaku  obranu  i  osvoji  ju.  Hasan  to  jedva 
dočekao,  da  može  ugoditi  velikomu  veziru  orim  povodom  novomu 
ratu.  Pošalje  u  Carigrad  svoga  poslanika  Rustan  bega,  da  ove 
strašne  povriede  mira  pred  divanom  sultanovim  na  vidik  iznese. 
U  divanu  stane  poslanik  pripoviedati :  Erdedi  je  prekršio  primirje, 
navalio  je  na  Moslavinu,  koju  je  stao  biti  velikimi  topovi  i  osvojio 
ju,  a  uhode  nam  javljaju,  da  će  doskora  ići  Veliku  osvajati. 
Hasan  zato  ište  od  sjajne  vlade  sultanove,  neka  mu  dade  vojske, 
da  smije  svoje  braniti,  i  da  se  banu  Erdedu  osveti.  Da  mu  u 
divanu  bolje  vjeruju,  pokaza  veliko  zrno  od  šestdeset  funti,  a 
takovo  zrnje  da  je  padalo  na  grad  turski  Moslavinu.  Sinan  da¬ 
kako  navalio  dokazivati,  da  se  tolika  sramota  nesmije  podnositi. 
Murat  dade  vlasti  Hasanu,  neka  kupi  vojsku  i  neka  vodi  rat. 
Hasan  i  prije  đolazka  svoga  poslanika  sabere  vojsku  i  udari  u 
Hrvatsku  i  stane  paliti  i  robiti,  što  je  još  hrvatskoga  bilo  s  onu 
strane  Kupe.  Prodre  ća  do  Siska,  koji  da  je  ovaj  put*  pao,  propala 
bi  bila  jamačno  sva  Hrvatska.  U  Sisku  zapovieđaše  kanonik  zagre¬ 
bački  Nikola  Mikac,  čovjek  hrabren  i  odvažan,  a  odlučio  je  bio  bra¬ 
niti  grad  do  poslednje  kapi  krvi.  Hasan  stao  na  grad  pucati  iz  to- 

pova,  nebi  li  mu  zidove  razvalio,  a  onda  grad  na  juriš  uzeo.  Pozivao 
branitelje,  neka  se  predadu,  grozio  im  se  uzalud,  ali  se  morao 
vratiti  kudi,  poručujuć  Mikcu,  da  će  opet  doći  s  većom  vojskom. 

Još  pred  božić  iste  godine  javiše  uhode  iz  Bosne  Petru 
Erdedu,  da  je  došao  poslanik  iz  Carigrada  Hasanu,  koji  mu  je 
donio  zapovied,  da  ima  zauzeti  Bihać  i  Sisak,  obadvie  najjače 
obrane  hrvatske.  Stališi  hrvatski  zabrinuti  za  domovinu  svoju, 
da  joj  se  na  proljeće  god.  1592.  veliko  zlo  nedogodi,  sastadoše 
se  na  viećanju  poslije  božića  u  Zagrebu,  i  tu  odrediše,  kako  se  1593. 
imade  braniti  domovinu.  Svi  crkveni  prelati,  velikaši  i  plemići 
imadu  se  glavom  naći  pod  banskom  zastavom,  kada  pogibelj  na¬ 
stane.  Svakih  deset  kuća  ima  dati  po  jednoga  konjanika  spremna 
i  oružana,  a  svaka  kuća  po  dva  pješaka.  Koji  vojuju  na  tudjoj 
plaći  drugdje,  imadu  na  obranu  domovine  mjesto  sebe  drugoga 
postaviti.  Žene,  djeca,  starci,  koji  imadu  posjeda,  a  sami  nemogu 
ići,  imadu  postaviti  svoje  konjanike  i  pješak^  koliko  na  njih  spada. 
Plemići  jednoselci  imadu  ustati  svi  glavom.  Redovnici  hrvatski 
u  ime  svojih  samostana  imadu  oružati  konjanik!,  a  tako  i  trgovci 
strani  po  gradovih,  inače  će  im  se  trgovina  uzeti.  Udovice  i  žene, 
koje  neimaju  na  svom  sielu  sinova  za  boj,  neka  ostanu  doma  i 
neka  boga  mole.  Sve  živo,  što  oružje  nosi,  imalo  poletiti,  kada 
pogibelj  zaprieti  pod  zastavu  bansku.  Taj  težki  i  krvavi  zakon, 
koji  su  si  Hrvati  sami  nametnuli,  valjao  je  za  cieli  rat,  koji  je 
odsele  kroz  petnaest  godina  raztakao  na  svih  stranah  domovine 
krv  hrvatsku. 

Na  proljeće  god.  1592.  provali  Hasan  u  Hrvatsku.  Jedna 
vojska  krene  mimo  Karlovca  prema  Kranjskoj.  S  drugom  je  on 
sam  ravno  napredovao  prema  Sisku.  Ban  hrvatski  utaborio  se 
s  generalom  karlovačkim  Andrijom  Auerspergom'  kod  Bresta. 
Hasan  stao  s  one  strane  graditi  tvrdjavu  na  potoku  Petrinji,  na 
očigled  kršćanske  vojske.  Ban  je  htio  odmah  udariti  na  Turke,  ali 
tomu  se  opre  uz  ostale  njegov  sudrug  general,  bojeći  se,  da  su 
preslabi  prema  tolikoj  sili  turskoj.  Badava  se  trudio  i  vriedni 
branitelj  Siska,  zagrebački  kanonik  Nikola  Mikac,  kojega  su 
više  puta  na  vieće  zazivali,  da  ih  nagovori  na  navalu.  Vojska 
naša  morala  gledati  slavu  Hasanovu,  gdje  je  podigao  grad  Petrinju. 

Dne  1.  maja  1592.  uz  trublje  talambasa,  gruvanjem  topova  i 
mužara,  obhodom  oko  grada  navješćivaše  našoj  vojski,  da  je  grad 
sagradio.  Hasan  krenu  s  vojskom  u  Bosnu,  a  u  Petrinji  ostavi 

jaku  posadu.  Naša  vojska  osta  tom  posadom  sapeta  uz  Sisak, 
da  ga  u  slučaju  navale  obrani,  a  Hasan  povezavši  sa  svojom 
posadom  petrinjskom  kršćansku  vojsku  uza  Sisak,  krenu  ravno 
prema  Bišću.  U  tom  gradu  zapoviedao  je  tada  Krsto  Lamberg; 
sva  mu  je  posada  bila  jaka  do  četiri  sto  ljudi,  a  grad  je  bio 
dobro  obskrbljen.  Kako  je  liepo  grad  sa  tri  strane  i  riekom 
Unom  obtečen,  valjalo  je  Hasanu  i  splavi  namjestiti  i  iz  njih 
grad  biti.  Devet  ga  je  dana  i  noći  bio.  19.  juna  već  se  na 
ljestvah  uzpinjahu  Turci,  da  na  juriš  grad  otmu.  Izprva  su  se 
obkoljenici  junački  branili,  ali  mnogo  je  branitelja  već  bilo  palo. 
Jedni  kude  Lamberga,  da  je  bio  sinja  kukavica,  a  drugi  kazuju, 
da  su  gradjani,  čim  su  se  Turci  preko  razvaljenih  zidinah  po 
ljestvah  stali  uzpinjati  na  bedeme,  stali  vikati,  neka  se  grad 
preda.  Sam  Lamberg  sa  tri  bihačka  sudca  uputi  se  u  turski 
tabor,  da  ugovara  predaju  i  uglave,  da  vojnici  slobodno  iz  grada 
izadju.  Paša  ga  nadari  zlatnom  haljinom.  Međju  gradjani  stane 
Hasan  upravo  sipati  zlato  i  srebro  i  mnoge  darove.  Obećavao 
im  je  svašta,  samo  da  mu  budu  odani,  osobito  da  će  vojsku 
redovito  plaćati,  ne  onako  kako  je  to  car  činio. 

Lamberg  ode  iz  Bišća  s  preostalimi  svojimi  vojnici  i  nješto 
obitelji  kršćanskih,  koje  su  volile  ostaviti  svoje  rodno  mjesto, 
nego  da  se  Turčinu  podadu.  Na  putu  nevjerom  Turci  pratioci 
njihovi  na  nje  navale,  samo  Lamberg  uteče.  I  u  Bišću  prije 
sladki  Hasan  sada  stane  klati  kršćane.  Od  5000  kršćana  poklaše 
Turci  do  2000,  a  mladež  i  djecu  odvedu  sa  sobom  u  roblje. 
»Padom  Bišća  grada  otvoren  je  put  u  Italiju,  neka  sada  pazi 
Venecija*  —  tako  javi  mletački  poslanik  iz  Praga  svojoj  signo- 
riji.  Bišće  u  staru  vremena  glavni  grad  banovine  hrvatske,  po¬ 
slije  pada  Klisa  najjužniji  grad  i  tako  rekuć  u  ždrielu  krvožednoga 
neprijatelja  težko  se  je  branio  tolike  pute.  Skoro  nijedan  put  nije 
izašla  turska  vojska  u  šestnaestom  vieku  na  Hrvatsku,  da  nebi 
jaki  odjeli  na  Bišće  odlazili.  Sada  je  palo,  a  krvavim  pokoljem 
puka  osvetiše  Turci  mnoge  svoje  pod  ovim  gradom  pretrpljene 
poraze,  kao  da  su  htjeli  naviestiti  Sisku  i  drugim  gradovom  hrvat¬ 
skim,  što  će  se  s  njimi  dogoditi.  Hasan  medjutim  naručio  hio  svojoj 
vojski,  da  gradi  most  preko  Kupe  izmedju  Bresta  i  Siska,  da 
čim  brže  i  laglje  osvoji  Sisak  i  svu  zemlju  iza  njega.  Most  se 
marljivo  gradio.  Već  14.  jula  naviesti  gruvanje  iz  topova  na 
turskoj  strani,  da  Hasan  dolazi.  Branitelji  Siska  to  dobro  ražu- 

mješe.  Manje  su  to  razumjele  vojske,  što  su  Sisku  u  pomoć 
došle.  Ban  se  doduše  utaborio  kod  Bresta  na  Kupi,  ali  njemačke 
pomodne  čete  razidjoše  se  kao  rakova  vojska.  Izdajom  njekoga 
Vojnića  turskoga  prebjega  na  našu  stranu,  a  sada  opet  odbjeg¬ 
loga  k  Hasanu,  dozna  paša,  da  je  ban  sam  i  da  malo  vojske 
imade.  Samoga  bana  popade  zla  slutnja,  da  će  Turci  odmah  i 
naglo  udariti  na  njega,  prije  nego  što  mu  pomoć  dodje,  zato 
piše  i  moli:  wza  boga,  šaljite  nam  ljudi !*  19.  jula  1592.  predje 
preko  mosta  na  Kupi  do  15.000  turske  vojske,  a  sve  je  banske 
bilo  nješto  preko  dvie  hiljade.  Konjaničtvo  naše  malobrojno,  raz- 
treseno  i  slabo  pripravno,  razpršiše  Turci.  Sam  ban  jedva  iznese 
živu  glavu  s  njekoliko  konjanika.  Njekoliko  dana  nije  se  za  njega 
znalo,  da  li  je  živ  ili  je  poginuo.  Pješačtvo  obkoljeno  od  pre- 
ogromne  turske  sile,  skoro  sve  izgibe,  samo  se  spasiše  oni,  koji 
u  Savu  zaplivaše  i  u  bližnje  šume  pobjegoše.  Brest  grad  u  pla¬ 
menu  izgori,  a  turski  čopori  razliše  se  do  Odre  potoka. 

U  Sisku  zapoviedaše  junački  kanonik  Nikola  Mikac  sa  svojimi 
drugovi  Blažom  Gjurakom  i  Matijom  Fintićem.  Hasan  ga  stade 
obsiedati  i  stade  ga  biti  iz  topova.  S  juga,  iztoka  i  sjevera  s 
nasipa  učinjenih  po  Turcih  grmiše  topovi,  ali  pokušane  juriše 
na  grad  platiše  Turci  krvavimi  glavami.  Za  deset  dana  pošalje 
Hasan  glasnika,  da  zaište  predaju,  kad  se  po  njegovom  najbo¬ 
ljem  znanju  već  dugo  držati  nemogu.  Jošte  kaza  glasnik  Mikcu, 
da  to  Hasan  znade  od  jednoga  njegova  pouzdanika.  Mikac  po¬ 
sumnja  na  Marka  vojvodu,  o  kojem  se  već  sumnjalo,  da  potajno 
obći  s  Turci.  Glasniku  pokaza  sve  što  je  u  gradu,  da  se  sam  o 
svem  osvjedoči,  a  onda  pozva  njega  i  Marka  na  objed.  Liepo  se 
8  njimi  zabavljaše.  Turčin  bio  veseo,  što  je  sve  vidio  i  uhodio,  a 
valjda  se  i  Marko  novcu  od  Turaka  veselio.  Ali  dade  ih  Mikac 
obadvojicu  smaknuti,  a  tjelesa  im  bace  u  Savu.  Drugi  put  opet 
smaknu  njekoliko  aga  i  najodličnijih  begova.  Hasan  biesan  ostavi 
početkom  augusta  nepredobitu  tvrdjavu  sisačku.  Ali  turske  čete 
poharaše  svu  zemlju  izmedju  Kupe  i  Save  na  sjevero-zapad  do 
okićke  gore.  Palo  je  po  brojenju  stališa  hrvatskih  do  dvadeset 
i  šest  gradova,  a  u  roblje  odvedeno  do  trideset  i  pet  hiljada 
naroda.  A  koliko  ih  je  i  »pri  sviećah  i  pri  zviezdah“  sretno  uteklo 
preko  Save  i  u  susjedne  zemlje?  Kako  se  je  sviet  prestrašio, 
to  svjedoče  sgode  ovih  dana  u  Ljubljani.  Sve  je  stalo  bježati  h 
grada.  Tko  je  što  imao  natrpao  na  kola,  pak  bježi,  kud  te  oči 

vode.  Žene,  vriskajuć  bježahn  pritiskajuć  prsim  materinjim  djecu 
svoju.  Prašina  se  izvitlala  nad  Ljubljanom  od  bjegajućega  naroda. 
I  iz  Zagreba  bježaše  sviet. 

Uz  jauk  iz  Kranjske,  Štajerske  i  Hrvatske  dospje  u  isto 
vrieme  tužba  s  visoke  porte,  da  je  ban  Erdedi  prekršio  mir. 
Car  Ruđolf  uzbiesni  na  bana  i  sve  bi  zlo  bio  na  njem  svojom 
kraljevskom  vlašću  počinio,  da  nepoletiše  u  Prag  brat  carev 
nadvojvoda  Ernest  gubernator  Ugarske,  kraljev  kancelar  Franjo 
Nadaždi  i  drugi  velikaši,  koji  ga  uputiše,  da  je  sva  krivina  na 
Turcih,  a  nikakva  na  banu.  Caru  da  će  biti  sramota  pred  cielom 
Europom,  ako  se  na  očigled  tolike  nesreće  neogleda  na  svoje 
zemlje,  već  sliepo  na  propast  svojih  viernih  naroda  povjeruje 
Turkom.  Car  sada  uvidi  pravu  istinu  i  dopusti  sabiranje  vojske 
po  svih  svojih  zemljah.  Sabralo  se  do  deset  hiljada  izabrane 
vojske  i  povrvilo  pod  različitimi  vojvodami.  Ugre  vodio  je  Franjo 
Nadaždi,  Kranjce  Gjuro  Kisel,  austrijsku  vojsku  Gjuro  Gleichs- 
bacher  i  Dionis  Denk,  a  hrvatsku  ban  Erdedi.  Turci  ostaviše  zemlju 
izmedju  Save  i  Kupe  i  povukoše  se  u  svoje  obrane  iza  Kupe. 
Ugarske  čete  poželiše  boja,  a  Nadaždi  pozva  uzmičućega  Hasana, 
neka  se  s  njime  ogleda,  ako  je  junak.  Hasan  ga  dočeka  kod 
Petrinje.  17.  septembra  doživi  kršćanstvo  opet  strašan  dan.  U 
bitci,  koja  je  pol  dana  potrajala,  krvavi  boj  razmabnuo  se  srećom 
sad  na  jednu  sad  na  drugu  stranu,  dok  nepremahne  na  tursku 
stranu.  Sam  Nadaždi  bude  uhvaćen,  a  kršćana  se  malo  vrati  iz 
toga  boja.  Hasan  se  ipak  vrati  u  Bosnu,  a  za  mjesec  dana 
sretamo  ga  u  slavlju  u  Carigradu.  U  triumfu  dozvoljenu  riedkim 
vojvodam  uz  bučnu  glasbu  praćen  od  mnogoga  robija,  a  na 
kolih  zastave  kršćanske,  topovi  i  svakojako  oružje  uz  urlikanje 
pučanstva  glavnoga  grada  unidje  pobjedonosni  vojvoda  do  visoke 
porte.  Strah  od  Turaka  napredovaše  kroz  srednju  Europu  i  obu¬ 
hvati  skoro  svu  Njemačku.  Car  Rudolf  zapoviedi  po  Njemačkoj 
i  po  svojih  zemljah,  da  svaki  dan  u  jutro,  podne  i  na  večer 
zvoni  tako  zvano  * tursko  zvono  “,  koje  će  opominjati  kršćane, 
da  mole  za  spas  i  pobjedu  kršćana.  Svećenici  s  propoviedaonica 
čitahu  molitve,  da  bog  pomogne  kršćanstvo.  Majka  božja,  koju 
su  Hrvati  na  svojih  zastavah  u  slici  nosili,  zazivala  se  u  vrućih 
molitvah  po  cieloj  srednjoj  Europi. 

A  kako  je  bilo  u  Hrvatskoj,  kad  je  ovoliki  strah  prevladao 
Njemačku?  Pored  neizmjerne  biede  zavlada  neizmjerna  ogorče- 

aost.  S  ove  strane  Save  napunila  se  zemlja  naroda  prebjegloga 
izmedju  Kupe  i  Save.  Ovdje  na  malom  zemljištu  stiskao  se 
drag  do  draga,  i  nedraga  do  nedrage.  Njemačka  vojska,  što  je 
zemlji  u  pomoć  bila  došla ,  stala  otimati  jadnomu  puku  žito  i 
vino,  iz  staje  izgonila  blago,  provaljivala  u  kuće,  ubijala  ljude, 
otimala  ne  samo  kućne  dragocjenosti,  već  je  na  mnogo  mjesta 
s  ljudi  neoboružanih  haljine  svačila  tako,  da  je  gdje  gdje  narod 
na  pola  gol  ostajao.  Da  je  sdvojnost  obladala  i  najbolje  ljude, 
lahko  se  razumije.  Žilavi  i  nepolomni  stališi  hrvatski  klonuše 
duhom.  Oko  nove  godine  bude  proglašen  sabor  ugarski.  Stališi  1593. 
odrede  tamo  svoje  nuncije.  Kraljev  brat  Matija  zastupao  kralja. 
Hrvatski  nunciji  pred  njim  svetčano  izjaviše  od  rieči  do  rieči 
ovako:  »Mi  stališi  hrvatski  ostavljeni  bez  pomoći, 
prije  nego  što  pod  tursko  gospodstvo  padnemo  ili 
svoj  u  predragu  domovinu  ostavimo,  pak  se  drugamo 
izselimo,  svetčano  prosvjedujemo  pred  bogom, 
kraljem,  Ugarskom  i  cielim  kršćanskim  svietom. 

Mi  ćemo  se  pokoriti  Turkom  samo  u  najvećoj  ne¬ 
volji,  kada  su  nas  već  svi  ostavili.11  Ako  uz  ovaj  sdvojni 
glas  stališa  hrvatskih  priložimo  što  odmah  iza  toga  u  naputku 
nuncijem  sliedi:  »Ako  bi  kralj  učinio  predloge  proti 
slobodam  ovoga  kraljevstva,  neka  serazpravao 
tom  ovamo  na  prvi  naš  sabor  prenese*,  onda  ova  mala 
vjera  u  kralja  jošte  povećava  i  razjasnjuje  nam  neizmjernu  ogor¬ 
čenost  u  Hrvatskoj. 

Dvor  cara  Rudolfa  napokon  se  prenu  iza  sna.  Na  zimu  i  u 
proljeće  god.  1593.  saborovalo  se  je  u  Češkoj,  Ugarskoj  i  u  svih 
austrijskih  zemljah,  da  dadu  pomoć  Hrvatskoj.  Car  je  zamolio 
i  njemačke  stališe  za  pomoć.  Glavnim  vojvodom  učini  car  grofa 
Ruprehta  Eggenberga,  koji  je  u  španjolsko-nizozemskom  ratu 
sedam  godina  ratovao,  a  sada  se  je  vratio  u  domovinu  i  želio  ubrati 
lovorvienac  u  ratu  s  Turci.  Uz  njega  imao  je  biti  ban  Erdedi. 

Do  proljeća  god.  1593.  spremio  se  je  Hasan  paša  na  novu 
odlučnu  vojnu,  zaiskao  je  i  pomoći  od  paša  ugarskih,  koji  su  mu 
rado  poslali  svoje  vojske,  a  i  paše  slavonski,  hercegovački,  lički 
i  krbavski  sve  svoje  čete  spremiše  pod  zapovied  Hasanovu,  kako 
im  je  zapoviedano  bilo  iz  Carigrada.  Preko  25.000  vojske  povede 
Hasan  pod  Sisak,  koji  su  tada  branili  dva  kanonika  zagrebačka 
Blaž  Gjurak  i  Mate  Fintić,  a  kada  Fintića  zrno  topno  iz  tur- 

(SnižMat  :  Povjeit  hrtauka.  II.)  6 

sloga  tabora  razmrskalo,  branio  je  sam  Gjurak  tvrdju,  dok  su 
se  prikupile  kršćanske  vojske.  Ban  Erdedi  s  vojvodom  kraljevim 
Ruprehtom  Eggenbergom  i  s  karlovačkim  generalom  Andrijom 
Auerspergom  došli  su  tvrđji  u  pomoć  sa  8000  ljudi.  22.  juna  dodje 
glasnik  iz  Siska  kršćanskoj  vojski  i  javi:  „ako  Sisak  danas  nebude 
oslobodjen,  sutra  će  pasti:1  Bilo  je  vojvoda,  koji  su  se  bojali  nava¬ 
liti  na  pet  i  šest  puta  veću  vojsku.  Jedna  rieč  Auerspergova : 
„negledajmo  na  broj  vojske,  bog  će  nam  pomoći,"  razpali  kršćan¬ 
sku  vojsku.  Onaj  dan  prevodio  je  Hasan  preko  mosta  na  Kupi 
jezgru  svoje  vojske.  U  zaledju  mu  je  bila  Kupa,  na  lievo  Odra, 
na  desno  most  ogroman,  koji  je  sam  učinio,  preko  koga  je  prešao. 
Pol  milje  dalje  u  kutu  pri  izljevu  Kupe  i  Save  bila  tvrđjava 
Sisak.  S  onu  stranu  uz  obalu  zievali  su  turski  topovi,  koji  su 
rigali  zrnje  na  Sisak,  a  iza  njih  šancevi  dobro  utvrdjeni  tabor 
turski.  Oko  deset  sati  u  jutro  otvoriše  bitku  prvi  konjanici 
hrvatski,  ali  pred  silom  neprijatelja  uzmakoše.  Vojvode  pritičuć 
s  drugom  vojskom  neizmjernim  oduševljenjem  udare  na  neprija¬ 
telja  i  za  čas  u  divlji  bieg  zatjeraše  tursku  vojsku.  Osam  stotina 
uskoka  kao  munja  brza  nadjoše  se  Turkom  iza  ledja  i  sasjekoše 
im  most.  Sva  turska  vojska  baci  se  i  zapliva  Kupom  riekom, 
koja  je  upravo  onaj  put  velika  izašla  bila.  Što  pod  mačem  naših 
junaka,  a  što  u  Kupi  pogibe  do  18.000  Turaka.  Sam  Hasan 
grozni  i  više  paša  i  begova  i  sin  sestre  sultanove  nadjoše  svoju 
smrt  u  valovih  Kupe.  Robija  nisu  naši  ulovili,  ali  pliena  veoma 
mnogo,  osobito  topova  i  konja.  Sami  uskoci  pohvataše  do  četiri 
stotine  konja.  Od  topova  dopade  našim  i  ona  strašna  „Katziane- 
rica",  koju  su  naši  izgubili  pod  Osiekom,  pak'je  pratila  sve  ve¬ 
like  turske  vojne  u  šestnaestom  vieku.  Veliko  slavje  u  kršćanskoj 
vojski  i  oduševljenje  u  cielom  kršćanskom  svietu  poprati  ovu 
slavnu  pobjedu.  Glasnici  potekoše  do  carskoga  dvora.  Car  odli- 
kova  prvoga  glasnika  zlatnim  lancem  i  posla  odmah  čovjeka  sa 
svoga  dvora  na  lice  mjesta.  Papa  čestitaše  vojvodam  na  sjajnoj 
pobjedi.  U  slikah  i  pjesmah  oživi  slava  ove  pobjede  po  cieloj 
Europi. 

VII. 

U  Carigradu  nasta  strava,  kada  je  dospio  glas  o  sisačkoj 
bitci.  Ova  godina  dobi  ime  u  analih  turskih  „godina  r a z s u  1  ai‘ 
Turci  su  upravo  slavili  drugu  tisućnicu  hedždre  iliti  obstanka 

vjere  svoje,  a  ta  im  je  evo  žalostno  počela.  Sultan  Amurat  pri¬ 
segne  proroku,  da  će  ovu  sramotu  osvetiti,  a  sestri  se  je  svojoj 
zaklinjao :  »da  će  biti  osvete  za  njezina  jedinoga  sina!1  Jedan  te 
isti  dan  bude  proglašen  rat  neviernomu  caru  njemačkomu  i  u 
Carigradu  i  u  Budimu.  Veliki  vezir  se  je  spremao  s  velikom 
vojskom,  a  dotle  su  imali  paše  voditi  manji  rat. 

Dok  su  se  u  Beču  i  Kimu  radovali,  a  u  Carigradu  od  jada 
biesnili,  Hrvati  su  želili,  da  se  poslije  ove  bitke  nastavi  navala 
na  Turke,  da  se  preoteti  od  Turaka  gradovi  opet  uzmu,  ali  nje¬ 
mačka  pomoćna  vojska  volila  je  sada  piti  i  liepo  se  veseliti. 
Turci  su  stali  bježati  sami  od  straha  iz  gradova  otetih  Hrvatom. 
Iz  Lste  Banjaluke  sve  je  pobježalo,  kad  su  čuli,  da  je  sam  paša 
poginuo,  bojeći  se,  da  će  sada  kršćanska  vojska  navaliti.  Niti 
Petrinje  neposjedoše  naši,  već  ju  Turkom  pustiše,  neka  se  spreme 
na  sve  strane  na  veliki  rat,  koji  se  sada  razbiesnio  i  trajao  od 
1593 — 1606.  godine. 

Glavna  navala  ratna  razvijala  se  na  poljanah  Ugarske,  kamo 
su  silazile  i  velike  carske  vojske,  a  Hrvatska  branila  se  i  borila 
većinom  sama  u  malom  ratu.  Istom  dva  mjeseca  poslije  sjajne 
pobjede  sisačke,  pošto  je  i  Gjuro  Zrinski  sa  svojimi  četami  pri¬ 
spio,  predju  naši  Kupu  i  stanu  osvajati  Petrinju.  Osmi  dan  ob- 
siedanja  dodje  im  glas,  da  je  veliki  vezir  krenuo  prama  Biogradu, 
a  sina  svoga  Hasana  beglerbega  Tracije  i  Grčke  s  velikom  vojskom 
ođpremio  na  Hrvatsku  ravno  pram  Sisku.  Zrinski  i  Erđedi  svje- 
tovahu,  da  se  ciela  kršćanska  vojska  namjesti  na  onom  mjestu, 
gdje  se  je  bila  sisačka  bitka.  Ali  badava  njihov  svjet,  kada  se 
vojvode  austrijski  nedadoše  u  boj.  Nije  veliki  vezir  na  sliepu 
sreću  odpravio  sina  svoga  —  umovahu  Niemci  —  jamačno  mu 
je  dao  veliku  vojsku,  kakve  mi  neimamo,  govorahu  oni,  a  mi 
nismo  opet  dobili  vojsku,  da  ju  na  sliepu  sreću  vodimo  u  boj. 
Vojske  neka  se  krenu  prema  Zagrebu.  Tako  ostaviše  naši  Sisak 
i  Petrinju  na  milost  božju.  Junački  kanonik  Blaž  Gjurak  bio 
je  takodjer  ostavio  Sisak,  da  si  vida  ranu  dobivenu  u  sisačkom 
boju.  Sam  Sisak  grad  bijaše  oštećen  od  prvanje  navale,  jošte  je  na 
njekih  mjestih  imao  razvaljene  zidine.  Lahko  je  tako  bilo  velikoj 
sili  beglerbegovoj  na  juriš  ga  osvojiti  24.  augusta  1593.  Pre¬ 
ostala  posada  pade  pod  mačem  osvojitelja,  a  Turci  prešavši  Savu 
razliše  se  sada  opet  u  čoporih  po  Hrvatskoj  i  pojaviše  se  pred 

Zagrehom.  Strašan  strah  prevlada  sam  Zagreb  i  sve  susjedne 

zemlje.  Iz  Ljubljane  opet  sve  živo  bježalo  pred  Turci,  misleći, 
da  već  dolaze.  Iz  Gradca  spremala  se  na  bieg  ista  nadvojvodska 
obitelj.  I  u  Austriji  i  Moravskoj  i  Češkoj  u  bieg  se  dadoše  mnoge 
obitelji,  kada  su  u  isto  vrieme  njekoja  mjesta  Turci  u  Ugarskoj 
zauzeli.  Iz  daleku  sinu  sreća  ovaj  put  Hrvatskoj  i  susjednim 
zemljam.  Dodju  Turkom  iz  Perzije  glasi,  da  im  se  odanle  rat 
sprema,  a  i  zima  se  približavala.  Turci  se  vrate  kući.  Car  Rudolf, 
da  spasi  Ugarsku  i  Hrvatsku,  imenova  početkom  godine  1594. 

1594 .  svojim  namjestnikom  u  Ugarskoj  brata  svoga  Matiju,  a  u 
Hrvatskoj  drugoga  brata  Maksimilijana. 

Maksimilijan  posla  na  sabor  hrvatski  svoga  poslanika,  koji 
je  stao  nagovarati  i  obećavati,  da  je  sada  vrieme  satrti  sasvim 
strašnoga  neprijatelja.  Neka  se  digne  sva  zemlja  u  sveobći  usta¬ 
nak.  Sluteći  Hrvati,  da  će  nadvojvoda  svojom  prisutnošću  po¬ 
tamniti  sjajnost  i  važnost  njihova  bana,  zaiskaše,  neka  nadvojvoda 
porazumno  radi  s  banom,  kako  ište  zakon  hrvatski  za  svakoga 
kraljeva  vojvodu.  To  bude  sa  dvora  Rudolfova  banu  priznato. 
Onda  se  istom  digne  sveobći  ustanak.  Dosta  kasno  god.  1594. 
udje  Maksimilijan  sa  svojom  vojskom  u  Hrvatsku  i  sdruži  se 
s  hrvatskom  vojskom.  Sve  je  vojske  bilo  do  šestnaest  hiljada. 
Dok  je  glavna  vojska  obliegala  Sisak  i  Petrinju,  zapadne  častna 
zadaća  junačkoga  Gjuru  Lenkovića,  da  sa  svojimi  četami  u  brzih 
i  naprasnih  nasrtajih  iz  gradova  Hrastovice,  Gore  i  ostalih  baci 
Turke  na  Unu.  Ovom  vojnom  diverzijom  preplašeni  sisački  i 
petrinjski  Turci  uzmakoše.  Kada  je  to  liepo  djelo  izvedeno, 
nadvojvoda  Maksimilijan  u  mjesto  da  napreduje,  razpusti  vojsku 
i  vrati  se  u  Prag. 

Ovaj  kratki  pohod  Maksimilijana  slabo  je  koristio  Hrvatskoj, 
a  ona  sjajna  obećanja,  da  će  sada  gledati  satrti  sasvim  strašnoga 
neprijatelja  imena  kršćanskoga,  vidilo  se  da  nisu  bila  niti  miš¬ 
ljena,  kako  su  izrečena.  Više  su  mislili  i  snovali  na  carskom  i 
nadvojvodinom  dvoru  o  tom,  da  okrnje  ustav  hrvatski  i  da  zemlju 
u  red  austrijskih  zemaljah  privedu.  U  sred  velikoga  rata  s  Turci, 
izazva  dvor  nad  vojvodski  gradački  i  kraljevski  pražki  ustavnu  ka¬ 
tastrofu  u  našoj  i  onako  dosta  nesretnoj  zemlji. 

Bana  Erdeda  pozva  Rudolf  u  Prag,  da  prisustvuje  ugovoru, 
što  ga  je  činio  car  s  vojvodom  erdeljskim  Sigmundom,  koji  je  na- 

1595 .  mjeravao  predati  caru  Erdelj.  Ban  se  tom  prilikom  iztuži  kralju, 
kako  nikada  odkada  je  on  ban,  vojska  njegova  plaćena  nije  i  druge 

je  tužbe  digao  radi  kraljevine.  Kada  je  vidio,  da  ga  niti  kralj 
niti  njegovi  savjetnici  neslušaju,  zahvali  se  na  banjskoj  časti. 
Rudolf  umjesto  da  odmah  u  ovih  težkih  vremenih  postavi  bana, 
naumi  po  svojih  generalih  i  po  nadvojvodi  upravljati  Hrvatskom. 

Stališi  hrvatski  neizmjerno  uzrujani  sastadoše  se  u  sabor 
u  Zagrebu.  I  sami  netaje,  da  neznadu  kamo  li  će  na  koju  li 
stranu,  ali  kralju  javiše,  neka  im  dade  Hrvata  za  bana,  i  neka 
znade,  da  se  neće  pokoriti  nijednomu  tudjega  naroda  generalu, 
niti  će  uz  koga  drugoga  van  uz  bansku  zastavu  u  rat  poći. 
Makar  propali  oni  i  domovina,  da  će  sve  pokušati,  da  im  slobode 
njihove  nepropadnu.  Kralj  na  to  imenova  dva  bana,  Gašpara  Stan- 
kovačkoga  biskupa  zagrebačkoga,  koji  naskoro  umre,  i  Ivana  Draš- 
kovića  Trakošćanskoga,  ali  ih  stališi  sve  dotle  nepriznadoše  za 
bane,  dok  redovito  pred  njimi  nepoložiše  prisegu  bansku  po  starom 
običaju.  Riešio  se  je  tako  sukob  ustavni  izmedju  kralja  i  Hrvata, 
ali  mu  žalac  osta  u  srdcih  hrvatskih  još  dugo  vremena.  Nepouz- 
danje  u  kralja  i  gradački  dvor  raslo  je  sve  više  u  Hrvatskoj. 

Početkom  g.  1595.  umre  sultan  turski  Amurat  III.  a  nasliedi 
ga  Muhamed  HI.,  njegov  najstariji  sin,  pošto  je  po  običaju  turskih 
sultana  svu  svoju  mladju  braću  poklao.  Sam  glavom  odluči  po¬ 
vesti  vojsku  u  Ugarsku.  Na  sreću  Hrvatske  stao  se  je  sada  sav 
veliki  rat  voditi  na  poljanah  ravne  Ugarske.  Sretne  su  bile  carske 
vojske  pod  vojvodom  Karlom  Mansfeldom.  Kod  Parkanya  održa 
vojvoda  sjajnu  pobjedu  i  osta  na  bojnom  polju  do  14.000  mrtvih 
Turaka,  sav  tabor  pade  carskoj  vojski  u  ruke.  Na  Dunavu  dol- 
njem  bude  razbita  vojska  velikoga  vezira,  koja  je  bila  jaka  do 
150.000  oružanih  ljudi.  Da  te  poraze  odmazdi,  krenu  sultan 
sam  na  čelu  vojska  svojih  u  Ugarsku.  I  njegova  vojska  bude 
kod  Keresteša  potučena  god.  1596.  Sam  sultan  uzmicaše,  osta¬ 
vljajući  iza  sebe  šator  pun  dragocjenosti  i  do  sto  topova.  Carska  1596. 
vojska  umjesto  da  progoni  neprijatelja,  pusti  se  u  plienjenje,  a 
tursko  konjaničtvo  taj  nered  kršćanske  vojske  upotriebiv,  naleti 
na  plienitelje  i  iza  sjajne  pobjede  svrši  se  bitka  s  velikim  porazom 
kršćanske  vojske. 

Dok  se  je  sva  velika  sila  turska  sliegala  na  Ugarsku,  bilo 
je  moguće  hrvatskim  voj vodam  ofenzivno  na  naših  krajinah  voditi 
rat  s  Turci.  Jedna  vojska  osvajala  je  i  utvrdjivala  gradove  preko 
Kupe,  druga  je  provaljivala,  osvojila  i  popalila  Moslavinu.  Plamen 
ustanka  narodnjega  oko  Požege  i  Cernika  odvede  Gjuru  Lenkovića 

i  Josipa  Herbersteina  u  Slavoniju.  Iza  toga  navalom  osvojiše  Pe¬ 
trinju  i  razviše  na  njoj  hrvatske  zastave.  Junački  Lenković  ove 
godine  popali  Kostajnicu,  uzpne  se  na  zidine  Bišda  i  provali  do 
Zvornika.  Nad  sva  ova  heroična  djela  uzvišena  je  obrana  Petrinje 
god.  1596.  i  navala  na  slavni  i  nepredobitni  Klis  grad  iste 
godine.  Njome  se  izpunjuje  plameno-ratno  kolo,  koje  je  naš  narod 
ove  godine  zaigrao,  kao  da  se  je  nadao,  da  je  došao  čas,  te  bi 
mogao  odbaciti  od  vrata  svoje  zemlje  stoljetnoga  krvnika.  Prvi 
put  pod  konac  vieka  rukuju  se  opet  brada  iz  Slavonije  i  Dalmacije 
s  junaci  iz  Hrvatske. 

Uskoci  senjski  požele  svoj  nekada  mili  zavičaj  i  obranu, 
jaki  i  slavni  Klis  opet  zadobiti.  S  njimi  stupiše  u  dogovore 
hrvatski  plemidi  Dalmacije,  koji  su  mnoge  pute  težkim  srdcem 
morali  mirno  podnositi,  gdje  brada  njihova  za  sveti  krst  vojuju, 
a  oni  bududi  podanici  mletački  skrštenima  rukama  gledaju.  Na 
samu  cvietnicu  god.  1596.  uljeze  mitom  Ivan  Alberti  plemid 
spljetski  u  Klis  sa  četerdeset  uskoka.  Posjekoše  Turke  i  digoše 
hrvatski  stieg  sa  svetim  krstom  na  zidinah  Klisa.  Ta  viest  občara 
sav  hrvatski  narod  u  Dalmaciji.  Odjekne  malo  i  veliko  svetim 
oduševljenjem.  Crkve  su  dan  i  nod  otvorene  stale,  velike  milo¬ 
stinje  i  darovi  snašali  se  za  sveti  krstaški  boj,  svetčani  se  prohodi 
činili.  Tko  bi  kod  kude  ostajao,  tomu  bi  donosili  kudjelju  i 
vreteno,  da  ih  zamieni  za  oružje,  koje  njemu  nedolikuje,  pozivali 
bi  ga:  »vidiš  da  sva  brada  ustaju  na  rat  za  svetu  vjeru,  a  ti 
kukavica  doma  ostaješ.*  Kralja  hrvatsko-ugarskoga  mnogi  bi 
proglasivali  za  svoga  pravoga  i  naravskoga  gospodara,  pod  kojim 
de  biti  »zajedno  s  bradom  svojom*.1  Venecija  se  toga  uplaši,  kada 
joj  upravitelj  Dalmacije  javi:  »Biti  de  sveobda  buna,  taj  kralj 
ugarsko-hrvatski  preved  je  ovim  ljudem  u  srdcu,  samo  mačem 
valja  ovo  zlo  izkorienitii* 

Da  što  bolje  sakrije  svoju  težku  brigu,  čestitaše  Venecija 
caru  po  svojem  poslaniku  na  ovoj  novoj  dobiti.  Drago  im  je 
tobože ,  što  im  je  car  postao  bližnji  susjed ,  a  Turke  odmakao 
od  njihovih  granica.  U  istinu  bili  su  uzrujani  Mletčani  koliko  i 
Turci.  Tješili  se  samo  time,  da  je  kralj  hrvatsko-ugarski  daleko, 
preslab  i  previše  s  Turci  zabavljen.  Da  im  se  sva  zemlja  nepobuni 
i  da  prve  klice  uguše,  što  su  se  bile  pojavile,  mnoge  ljude  po¬ 
zatvaraše  i  poubijaše  u  svojih  tamnicah.  Turkom  pružahu  pomod 
a  našim  uzkradivahu  i  prolaz  do  Klisa,  da  se  tobože  Turkom 

neutralni  pokažu.  Turci  sprave  opet  veliku  vojsku,  da  grad  pri¬ 
tisnu  i  preotmu.  Po  kraljevom  nalogu  iz  Praga  krene  Gjuro 
Lenković,  vojvoda  hrvatski  sa  svojimi  usko' i  braći  u  pomoć  sa 
deset  puta  manjom  četom  od  turske  sile.  Pod  samim  gradom 
zametne  se  bitka.  Turci  budu  razsuti.  Sada  naši  zlosretni  vojnici 
prodrievši  i  u  same  tabore  turske  mjesto  da  Turke  progone, 
stanu  tabore  robiti.  Na  razpršene  naše  udariše  s  nova  sabrani 
Turci  i  mnoge  junake  sasjekoše.  Pade  i  sam  Ivan  Alberti  i  biskup 
senjski  Antun  de  Dominis  i  mnogi  drugi  junaci,  a  Lenković  sav 
izranjen  jedva  uzmakao.  Mala  posada  u  gradu  branila  se  do 
poslednje  kapi  krvi,  nadajući  se,  da  će  joj  od  braće  pomoć  doći, 
trpila  je  glad  i  nevolju  svaku,  travom  se  napokon  hranila,  što 
je  rasla  po  zidinah  gradskih,  ali  spasa  od  braće  nije  bilo.  Papa 
je  čuo  njihovu  nevolju  i  nakrcao  u  Ankoni  pun  brod  hrane,  ali 
po  mletačkoj  lukavštini  i  zlobi  nije  im  ta  hrana  nikada  stigla. 
Dok  je  Lenković  sabirao  nove  sile,  već  se  je  posadica  mala  uz 
častne  uvjete  predala  sa  slobodnim  prolazom.  Sada  istom  raz- 
biesne  se  Mletčani.  Gdje  bi  koga  uskoka  ulovili,  objesili  bi  ga 
ili  na  galiju  prikovali.  Uskoke  i  onako  osvetljive  dirnu  ovo 
nekršćansko  mletačko  postupanje  tako  u  srdce,  da  su  na  Mlet- 
čane  zamrzili  kao  i  na  Turke.  Stali  su  na  nje  navaljivati  i  robiti 
ih  kao  i  Turke  tolikom  nesmiljenošću,  da  su  od  udaraca  uskočkih 
cvilili  najodličniji  mletački  rodovi. 

U  isto  vrieme  kada  se  je  pod  Klisom  znatnim  gubitkom 
plemenite  krvi  borila  vojska  hrvatska,  srtaše  ban  Ivan  Drašković 
na  Kostajnicu,  da  ju  osvoji,  ali  morade  uzmaknuti,  kada  se 
je  ćulo  od  sigurnih  glasnika,  da  velika  turska  vojska  pod  ve¬ 
zirom  Ahmedom  jaka  do  trideset  hiljada  ljudi  iz  Macedonije, 
Tracije,  Peloponeza  i  susjedne  Bosne  dolazi.  Ravno  prema  Pe¬ 
trinji  napredova  turska  vojska,  a  u  gradu  zapoviedahu  Dane 
Frankul  i  Gjuro  Prestočić  sa  tri  sto  petdeset  ljudi,  odvažnih  i 
odabranih.  Na  tu  malu  četu  pade  težka  dužnost,  da  brane  vrata 
kraljevstva,  koja  bi  se  bila  otvorila  padom  Petrinje.  Uspomena 
na  njihovu  hrabrost  občaravala  je  otce  naše  kroz  sto  godina.  Rado 
pričahu  djeci  svojoj  o  obrani  Petrinje  onim  oduševljenjem,  kao 
što  o  Sigetu  i  Sisku. 

Vezir  Ahmed  legao  s  vojskom  pod  grad  i  pozvao  ga  na 
predaju,  najprije  sladkimi  i  milimi  obećanji,  a  onda  se  zakune 
svetcom  Muhamedom,  da  neće  grada  ostaviti,  dok  ga  nepredo- 

bije.  Obkoli  ga  sa  svih  strana,  načini  velike  nasipe,  na  nje  metne 
mnoge  topove  i  uzme  iz  njih  gruvati  u  zidine  grada.  Na  Kupi 
razvali  most,  da  neuzmogne  gradu  pomoć  doći,  a  uz  vodu  po¬ 
stavi  straže  da  paze  na  svaki  znak,  kojim  bi  se  javljala  kršćanska 
vojska.  Razvalivši  nješto  zidina  grada,  zatrubile  bi  trublje,  Turci 
na  ogromnih  ljestvah  na  zidine  skaču,  topovi  gruvaju,  puške  pu¬ 
caju,  strielice  se  bacaju,  vatra  se  pod  balvane  podmieće.  Veliki 
vezir  medju  vojsku  skače,  bodri  i  hvali,  kudi  i  grozi  se.  Naši 
junaci  penjajuće  se  strmoglavljuju,  vatru  gase,  puškami  i  strie- 
licami  neprijateljske  čete  haraju,  kamenjem  i  užganim  sumporom 
obranjuju  i  ubijaju.  Svatko  je  na  svojem  mjestu  kao  stanac  kamen, 
neuzmiče,  dokle  ga  zrno  neprijateljsko  s  mjesta  nemakne.  Svaki 
dan  bivao  je  ovakov  juriš,  svaki  put  bude  odbit.  Dan  za  danom 
prolazio,  posada  težko  izgledala  pomoći  od  braće,  glad,  žedja  i 
druge  nevolje  već  ih  moriše.  Na  drugoj  strani  Kupe  sabrale  se 
vojske  pod  banom  Ivanom  Draškovićem,  grofom  Ruprehtom  Eggen- 
bergom,  Gjurom  Lenkovićem,  Josipom  Herbersteinom  i  Tomom 
Erdedom,  svega  skupa  do  šest  hiljada  ljudi.  Dva  se  glasnika  na- 
djoše  izmedju  petrinjskih  vojnika,  koji  će  proći  objaviti  braći  u 
tabor  sve  jade  petrinjske  posade.  Prolazeć  kroz  turske  straže, 
jedan  izgubi  glavu,  drugi  sretno  uteče  i  dodje  pred  bana  u  tabor. 
Plačnim  glasom  izpripovieda  glasnik  nevolje  grada  njihova  i  zaište 
pomoć.  Veliki  žamor  i  nemir  diže  se  med  vojskom  u  taboru,  što 
vojvode  oklievaju  požuriti  se  da  spase  pogibajuću  braću.  Bude 
ipak  odlučeno  na  otvorenom  bojnom  polju  ponuditi  bitku  nepri¬ 
jatelju.  Zato  se  kršćanska  vojska  imala  krenuti  prema  Sisku, 
odakle  će  preko  mosta  prema  Petrinji  poći.  Posadi  će  to  posebnim 
glasnikom  objaviti.  Našao  se  za  taj  posao  vojvoda  Martin  Senjanin, 
komu  obećaše  sto  cekina,  a  da  ih  predadu  njegovoj  ženi,  ako  bi 
njega  Turci  pogubili.  Martin  se  obuče  u  tursko  odielo  i  dospje 
sretno  u  Petrinju.  Po  dogovoru  oglasi  prasak  iz  velikoga  topa 
u  Petrinji,  da  je  Martin  sretno  prispio.  Naša  vojska  krenu 
19.  septembra  prema  Sisku.  Turci  pomisliše,  da  je  naša  vojska 
od  straha  uzela  bježati  i  navale  preko  Kupe  njih  do  sedam  hi¬ 
ljada,  da  naše  progone,  rugajuć  im  se,  da  su  babe,  kad  se  ne- 
ufaju  s  junaci  ogledati.  Naša  se  vojska  okrenu,  a  Turci  uzmiču. 
Naši  ih  okupe,  razvije  se  biesan  boj.  Turke  na  Kupu  nagnaše, 
do  tri  hiljade  pozoba  voda,  što  od  mača  osta.  Sam  Ahmed  pre¬ 
pade  se  od  ovoga  poraza.  Jošte  pred  Petrinjom  pretrpi  jedan 

poraz,  a  onda  pobježe  glavom  bez  obzira.  Petrinja  bude  spašena 
—  i  Hrvatska  s  njome. 

Navala  na  Klis  i  obrana  Petrinje  predstavlja  nam  sliku  voju- 
juće  Hrvatske,  dugo  i  živo  spominjanje  u  narodu  daje  im  od¬ 
lično  mjesto  u  povjesti.  Većega  rata  u  Hrvatskoj  nesta,  a  manjih 
poboja  nepripoviedamo.  Zato  se  možemo  okrenuti  prema  jadran¬ 
skomu  moru,  da  motrimo  odnošaje  izmedju  uskoka  i  Mletčana 
zapredane  neprijateljstvom  mletačkim  u  vrieme  kliske  vojne. 

Gotov  rat  po  turskom  načinu  razvi  se  na  jadranskom  moru  u 
malih  navalah  s  obadvie  strane.  Uskoci  otimahu  i  plieniše  bro¬ 
dove  i  obale  mletačke,  a  Mletčani  sve  gradove  u  hrvatskom  pri¬ 
morju.  Potuživši  se  republika  carskomu  dvoru,  dobije  Lenković  1597 . 
zapovied,  da  to  uredi,  što  i  učini,  njekoje  osobite  krivce  dapače 
smrću  kazni.  Carski  dvor  tu  strogost  više  puta  ponovi,  ali  zato 
do  pravoga  mira  nedodje. 

Domisli  se  republika,  kako  je  srdačan  odnošaj  izmedju 
papinskoga  dvora  i  uskoka,  zaište  papinsko  posredovanje  i  pre¬ 
poruči  novoga  senjskoga  biskupa  Markantuna  Dominisa,  neka 
bude  za  taj  posao  papinski  poslanik  kod  carskoga  dvora.  Papa  1598. 
rado  posluša,  a  Dominis  rado  prihvati.  Tobože  papinski  poslanik, 
u  istinu  mletački  plaćenik  ode  biskup  na  carski  dvor.  Svaka  riečca, 
koja  je  bila  kazana  Dominisu  na  dvoru,  tekla  je  od  samoga 
njega  odmah  mletačkomu  poslaniku,  a  od  ovoga  vladi  u  Vene¬ 
ciju.  Dominis  iskaše,  da  se  uskoci  maknu  iz  Senja,  kralj  da 
drugu  plaćenu  vojsku  metne  u  Senj.  Da  nebude  car  imao  posla 
sa  Senjem,  želili  su  Mletčani  sami  Senj  zadobiti.  Kralj  ih  dakako 
odbije,  da  nesmije  bez  dozvole  sabora  odtrgnuti  primorje  od 
Hrvatske.  Preseliti  opet  sav  narod  iz  Senja  težko  bi  bilo.  Uskoke 
vojnike  trebalo  bi  naseliti  drugdje  i  s  velikimi  novci  druga  im 
sela  i  staništa  sagraditi.  Dominis  predloži  najprije  carskomu 
dvoru  u  Pragu,  onda  nadvojvodi  Ferdinandu  u  Gradcu,  neka  se  1599 . 
izsjeku  one  šume  iza  Senja,  pak  eto  novaca.  Ta  se  je  misao 
dopala.  Na  ime  carskoga  dvora  izadje  u  Senj  za  povjerenika 
Josip  Rabata  (g.  1601),  koji  zajedno  s  Dominisom  isti  dan  udju  1601. 
u  Senj.  Mletačkom  zapovjedniku  brodovlja  u  kvarnerskom  zalievu 
javi  Rabata,  da  mu  je  zapovied  od  carskoga  dvora,  neka  uskočke 
poglavice  kazni  po  volji  i  potrebi,  ostale  neka  u  unutarnje  krajine 
preseli,  dalmatince  i  druge  mletačke  bjegunce  neka  preda  Veneciji 
a  oružanim  ladjam  neka  zabrani  po  moru  ploviti  i  na  Turke  i 

Mletčane  udarati.  Rabata  čim  u  grad  uljeze,  sve  naokolo  na¬ 
mjesti  straže,  strogo  zabrani  izlazak  iz  grada,  i  umah  pohiti  da 
krivce  ulovi  i  kazni,  i  sav  plien  po  kućah  preotme.  Tajnik  mle¬ 
tačkoga  zapoviednika  dospio  u  Senj  i  po  njegovoj  želji  i  uputi 
budu  uskoci  hvatani  i  vješani.  Već  prve  noći  budu  obješeni  glave 
uskoka,  knez  Martin  Posedarski,  Maslarda  i  Margetić  i  nije  dana  bilo 
bez  žrtve.  Do  250  ih  odpraviše  na  krajinu  na  takovo  mjesto,  gdje 
se  nisu  mogli  niti  braniti  niti  hraniti,  da  skapaju.  Mletački 
senat  bio  je  posve  zadovoljan  s  ovom  drakonskom  vladavinom  u 
Senju  i  obdario  je  Rabatu  zlatnim  lancem  u  vriednosti  od  šest 
hiljada  dukata,  samo  je  jošte  Dominis  obilazio  i  pražki  i  gra- 
đački  dvor,  da  uzmognu  Mletčani  s  novci  kako  zasjesti  u  hrvatskom 
primoiju. 

U  Hrvatskoj  nasta  neizmjerna  ogorčenost  sbog  ovih  groznih 
i  izdajnik  odsuda  uskoka.  Sam  ban  Dradković  iskao  je  od  dvora 
neka  se  Rabata  na  smrt  odsudi.  Med  uskoci  stane  kipiti,  a 
Rabata  se  poboji.  Poglavicu  njihova  Jurišu  baci  u  tamnicu.  Na 
to  se  digoše  svi  uskoci  kao  razjareni  lavovi.  Stanu  zahtievati, 
da  Jurišu  pusti  na  slobodu.  Rabata  ih  odlučno  odbije.  Oni  udare 

1602.  na  tvrdjavu  i  jurišem  ju  zauzmu.  Svu  posadu  i  sama  Rabatu 
na  komade  sasieku.  Namjeste  privremenu  vladu  i  jave  svojim 
oblastim,  a  i  samom  providuru  mletačkomu  Pasqualigu,  uvjera¬ 
vajući  ga,  da  će  se  tvrdo  držati  skoro  sklopljena  mira.  Sva  iz 
Senja  iztjerana  braća  vratiše  se  u  Senj  i  dobiše  novoga  kapetana, 
koji  je  dosta  blago  s  njimi  postupao.  S  dvorom  se  opet  izmire. 

Za  vremena  ovih  nemira  uskočko-mletačkih ,  jenjavao  je 
pomalo  turski  rat  u  Ugarskoj.  Obje  stranke  bile  su  već  ratom 
izmučene  i  želile  su  mira.  Time  dobivamo  priliku  zagledati  u 
vojenu  situaciju  u  Ugarskoj.  Kada  je  Turska  već  iznemogla  i 
medju  samimi  janjičari  neredi  nastajali,  pozove  porta  u  Ugarsku 
Tatare  krimske,  koji  su  kao  živi  oganj  imali  zemlje  kršćanske 
zatirati. 

U  Hrvatsku  prodirahu  ti  vragovi  preko  Medjumurja,  noseći 
palež,  a  ne  rat  u  zemlju.  Nu  budu  sretno  odbiti.  Ova  vojska  nije 
slušala  svojih  vojvoda.  Kada  bi  joj  se  zabranilo  paliti  uzmakla  bi 
od  redova  vojenih.  Turci  su  već  siti  bili  te  svoje  pomoćne  vojske. 

1603.  K  tomu  digli  su  se  janjičari  god.  1603.  u  Carigradu,  te  su  ka¬ 
pale  glave  poglavica  na  visokoj  porti,  perzijski  šah  osvajao 
turske  zemlje  u  Aziji,  a  umro  ove  god.  Muhamed  IH.  Nemiri 

na  balkanskom  poluotoku  dočekaše  novoga  sultana  AJuneda  I., 
koji  je  odmah  pri  nastupu  dao  zadaviti  sbog  tolikih  ratnih  i 
državnih  nesreća  velikoga  vezira. 

Nije  niti  u  carevoj  vojski  bolje  bilo.  Valoni  i  Francuzi,  a 
i  sama  papinska  vojska  više  puta  bratimiše  se  sa  samimi  Turci, 
kada  je  trebalo  doći  do  kakova  užitka  na  štetu  siromašnoga  se¬ 
ljaka,  a  njemačkoga  vojnika  smatrala  je  Hrvatska  i  Ugarska  kao 
otimača  i  palikuću  već  odavna.  U  Ugarskoj  dade  kralj  na  ve¬ 
liku  svoju  nesreću  zatvarati  protestanske  crkve.  Njegov  general 
Basta,  da  još  bolje  te  namjere  dvora  izvede,  počini  još  veću  ne¬ 
sreću,  uzme  u  službu  hajduke,  to  je  bila  razbojnička  nomadska 
čeljad  s  Tise,  »koja  će  —  po  riečih  generalovih  —  i  otca  i  mater 
klati  za  dobru  plaću"  Na  čelo  protestanta  stupi  sada  velikaš  1604. 
erdeljski  Stjepan  Bočkaj,  koji  je  hajduke  do  brza  na  svoju  stranu 
pridobio  i  s  njimi  razbijao  carske  vojske.  Turci  ga  pomagahu, 
a  njegovi  ga  proglasiše  kraljem  Ugarske  i  Erdelja,  svakoga  pro- 
glasiše  izdajicom  domovine,  koji  nepriznaje  Bočkaja  za  kralja. 

Palež  i  klanje  pratilo  je  ovaj  novi  grozni  rat  u  Ugarskoj  na  ža¬ 
lost  svega  kršćanstva.  Bočkaj  je  pozvao  bana  hrvatskoga  Ivana 
Draškovića  i  stališe,  neka  ga  primu  za  kralja.  A  kada  su  ga 
oni  odbili,  spremala  se  sva  sila  pobunjene  Ugarske  na  Hrvatsku. 

Sasta  se  sabor  hrvatski  i  odredi  tri  vojske.  S  jednom  je  krenuo 
Petar  Erdedi  na  krajinu,  da  čuva  zemlju  od  Turaka.  Druga  vojska 
pod  vodstvom  biskupa  zagrebačkoga  Nikole  Stjepanića  stala  na 
Dravi,  da  brani  prelaze  u  zemlju.  S  trećom  krene  sam  ban 
Drašković  u  Ugarsku,  da  se  tamo  na  bojnom  polju  ogleda  s  ne¬ 
prijateljem.  Kod  Kermenda  (g.  1605.)  sukobi  se  s  Bočkajevom  1605. 
vojskom  i  razbi  biesne  mu  hajduke.  Što  nepobježe,  to  pod  mačem 
pogibe.  Nastavljajuć  pobjedonosno  djelo,  očisti  svu  Ugarsku  na 
granicah  austrijskih  od  neprijatelja. 

Prije  je  Bočkaj  s  prezirom  odbijao  ponude  careve  na  mir, 
a  videći  sada,  da  nemogu  za  sebe  dobiti  Hrvate,  kojim  je  pred¬ 
bacivao  Stjepan  ffićshšzv,  prva  glava  Bočkajeve  stranke,  da  su 
svojim  postupkom  caru  spasili  Štajersku,  Korušku,  Kranjsku  i  istu 
Ćesku,  upustio  se  s  Matijom  u  dogovore  o  miru.  Matija  kao  regent 
Ugarske  težko  je  nosio  to  breme  vodeći  s  jedne  strani  ovaj  krvavi, 
sramotni  i  preteški  rat  s  dva  jača  neprijatelja,  a  s  druge  strane 
boreći  se  sa  maloumnim  Budolfom,  koji  se  je  bojao  za  spas  duše 
svoje,  ako  i  sjenku  kakve  koncesije  dade  protestantom  ugarskim. 

Mnoge  je  gradove  u  rata  izgubio,  a  vojska  sita  ve<5  ratovanja  činilo 
mu  se  da  iznemaže.  Kada  je  opet  s  druge  strane  Matija  vidio,  da 
veliki  vezir  nesamo  priznaje  Bočkaja  za  kralja,  već  ga  i  sjajnom 
krunom  darova  i  savez  s  njime  ugovara,  trgne  se  on  sam,  te 
nagledeć  na  cara,  stane  ugovarati  mir  s  Bočkajem  i  Turci  go- 
1606.  dine  1606.  Bočkaja  prizna  za  -vojvodu  erdeljskoga,  a  u  Ugarskoj 
bude  proglašena  ravnopravnost  obiju  vjera.  Tudji  častnici  i  tudja 
vojska  ostaviti  će  Ugarsku,  koja  će  opet  dobiti  svoga  palatina. 
I  hrvatske  stališe  pozva  Matija,  neka  pošalju  svoje  poslanike  na 
dogovore  o  miru  u  Beč.  Kao  što  je  god  Ugarska  cvilila  već  to¬ 
liko  godina,  da  joj  nedaju  palatina,  a  Niemac  da  zapovieda  s 
Ugarskom  vojskom,  tako  je  i  Hrvatska  opet  bila  bez  bana, 
kada  se  je  prošle  godine  Drašković  zahvalio,  jer  mu  vojska  nikad 
nije  bila  plaćena.  Bili  su  prisiljeni  izabrati  si  .gubernatora”  Petra 
Erdeda,  koji  će  ih  u  rat  voditi,  kad  dodje  pogibelj.  Poslanikom 
nalože  stališi  hrvatski,  neka  ištu  od  kralja,  da  samo  domaćim 
sinovom  časti  vojničke  budu  na  krajini,  a  ban  da  bude  sa 
starinskom  vlasti  od  Drave  do  jadranskoga  mora 
u  vojničkih  i  civilnih  stvarih,  neka  dobije  kraljevstvo 
hrvatsko  iste  slobode,  koje  će  dobiti  Ugarska,  osim  vjere,  jer 
Hrvati  ostaju  kod  svoje  vjere  katoličke,  a  druge  vjere  u  svoju 
zemlju  nepuštaju.  Kako  su  uspjeli  Hrvati,  to  će  nam  dalnja 
poviest  pokazati,  a  car  potvrdi  bečki  mir  g.  1606.  premda 
težkim  srdcem,  ali  tvrdom  nadom,  da  će  mu  poći  za  rukom,  te 
će  ovaj  mir  porušiti. 

Sada  istom  nastane  dogovor  o  miru  s  Turci  u  Ž  i  t  v  a  D  o- 
rogu,  po  kojem  svaka  stranka  zadržala  što  je  imala,  a  car  je 
nadario  sultana  jednom  za  uviek  s  dvie  sto  hiljada  talira.  Hrvat¬ 
skoj  osta  Moslavina  i  nješto  zemlje  preko  Kupe  s  glavnom  tvrdjom 
Petrinjom.  S  ovim  mirom  g.  1606.  svršuje  znameniti  dio  poviesti 
turske,  hrvatske  i  ugarske.  Ovo  je  mir,  a  ne  primirje,  kako  su  ga 
prvo  Turci  s  kršćani  prezirno  sklapali.  Neima  tu  već  stare  turske 
naprasnosti  niti  nadutih  formula  prema  kršćanskomu  vladaru. 
Turska  je  sila  malaksala  i  sjaj  joj  u  Europi  potamnio.  Njihova 
navalna  politika  ovim  mirom  prestaje.  Da  su  kršćanske  vlasti 
zapadne  i  srednje  Europe  mogle  ovaj  put  do  sloge  doći,  lasno  bi 
bila  započela  navalna  kršćanska  politika  proti  Turkom,  ali  viersko 
pitanje  rovalo  je  tako  po  utrobi  Europe,  da  pred  vlastmi,  narodi 
i  znanošću  sva  druga  pitanja  izčezavaju. 

VIII. 

Slika  ostanaka  Hrvatske  u  šestnaestom  vieku 
sačinjava  jednu  organičnu  cjelinu  s  dogodjaji,  što  ih  po  njihovoj 
suvislosti  pripoviedasmo.  U  slici  prikazat  će  se  oni  osnovi  na¬ 
rodnoga  života,  na  kojih  su  dogodjaji  crpili  snagu  svoju,  a  sva 
poviest  ima  u  ovoj  slici  svoj  pravi  naravni  počinak. 

Reliquiae  iliti  ostanci  kraljevstvanazivljui  udiplo- 
matičkih  spisih  otci  naši  u  ovo  doba  svoju  domovinu,  a  mnogo  puta 
dodaju:  premaleni  ostanci  naše  prenesretne  domovine.  Bolnim  srdcem 
izbrajaju  po  sto  puta  jade  i  nevolje  ove  zemlje,  koje  su  tim  više 
osjećali,  što  su  upravo  oni  sami  doživili  sve  nesreće  njene.  Prije 
nego  što  je  sjeo  Ferdinand  I.  na  priestolje  hrvatsko-ugarsko  bila 
je  sva  zemlja  izmedju  Save  i  Drave,  nazivana  Slavonija,  s  banom 
na  čelu,  slobodna  od  Turaka,  a  tamo  preko  Kupe  do  jadranskoga 
mora  na  zapad,  a  na  iztok  do  Vrbasa  rieke,  na  kojoj  je  glavni  bedem 
bio  grad  Jajce,  a  dolje  na  jug  završivao  se  posjed  Hrvatske  sa 
Klisom  nepredobitnom  obranom  Dalmacije  i  Hrvatske.  Sada  po¬ 
slije  osamdeset  godina  stoje  već  Hrvati  na  obrani  linije  Kupe 
rieke  sa  jugozapada,  a  tanahnim  đielom  zemlje  branjene  sa  nje- 
koliko  gradova  izmedju  Karlovca  i  Senja  stoje  jošte  u  savezu  s 
jadranskim  morem.  Ka  iztoku  samo  su  jošte  ostanci  križevačke 
županije  sada  većinom  puste,  koja  je  prije  zasizala  dosta  daleko* 
u  današnju  Slavoniju,  negda  dane  imala  je  12.000  poreznih  kuća 
a  sada  pusta  nemože  plaćati  nikakve  daće.  Njoj  su  jošte  dru¬ 
garice  zagrebačka  i  varaždinska  županija,  na  kojih  počiva  teret 
svega  kraljevstva.  Turska  je  bila  u  ovo  doba  vojnički  najbolje 
uredjena  država  u  Europi,  a  sa  Sulejmanom  dospjela  je  na  kul¬ 
minaciju  svoje  moći.  On  je  snivao  o  razorenju  njemačkoga  car¬ 
stva,  o  osvojenju  Rima  i  o  uništenju  kršćanstva.  Nije  u  tom 
uspio,  premda  su  njeke  kršćanske  vlasti  kadgod  s  njim  u  savezu 
bivale,  a  nikada  se  složile  nisu  na  obranu  svetoga  krsta.  Ali 
Turkom  pošlo  je  za  rukom  barem  prve  bedeme  kršćanstva  Hrvatsku 
i  Ugarsku  razvaliti. 

Sav  život  naroda  našega  u  ovo  doba  izpunjivalo  je  g  r  o  z  n  o 
ratovanje,  zato  ga  mi  mećemo  u  slici  na  prvo  mjesto.  Kod  tur¬ 
skoga  ratovanja  valja  razlikovati  v.eliki  i  mali  rat.  U  velikom 
ratu,  na  zapovied  samoga  sultana  ili  njegovom  dozvolom,  dizali 
bi  Turci  vojske  ratnom  umjećom  vodjene  i  ravnane.  Ali  i  uza 

sam  taj  veliki  rat  razvijali  bi  Turci  svaki  put  i  mali.  Pred  sul¬ 
tanovom  vojskom  znalo  bi  idi  dvadeset  do  trideset  hiljada  ne- 
uredjene  neplaćene  vojske,  martoloza  zvanih,  koji  bi  se  u  većih 
i  manjih  čoporih  lievo  i  desno  razlietali,  da  sebi  hranu  i  plien 
narobe,  kršćanom  strah  zadadu  i  sultanovoj  vojski  glase  donesu 
o  kretanju  kršćanske  vojske.  I  u  doba  mira  slobodno  je  bilo 
martolozom  sabrati  se  u  čete  i  čopore,  koji  su  više  puta  bili 
jaki  i  više  hiljada,  a  stavio  bi  im  se  na  čelo  kakav  beg  ili  aga, 
kadgod  bi  sa  svojimi  četami  pristao  uz  nje  i  sam  paša.  Turci 
su  šiljali  preobučene  uhode  svoje  na  naše  strane,  da  paze  kuda 
su  straže  slabe  i  kuda  bi  bilo  moguće  proći.  Onda  bi  iznenada 
navalili.  Na  jednom  bi  se  u  plamenu  koga  sela  i  strašnim  jaukom 
naroda  objavio  dolazak  Turaka,  koji  su  poput  munje  već  prole- 
tili  paleć  i  preko  granica  Hrvatske  u  susjednu  Štajersku  ili 
Kranjsku.  Žene  i  djecu  koljuć  i  razbijajuć  o  zidove,  a  sabirući 
liepu  momčad,  djevojke  i  bogatije  ljude.  Vežuć  ih  na  hrpe, 
kadgod  po  više  hiljada  kretali  bi  onda  oprezno  natrag,  da  se 
gdjegod  s  vojskom  našom  nesukobe,  da  pliena  neizgube.  Mnogo 
su  puta  dakako  svoje  roblje  izgubili,  kad  se  je  medjutim  sabrala 
obrana  hrvatska,  razbila  Turke  i  roblje  izbavila.  Ako  li  su  sretno 
umakli  ili  možebiti  našu  vojsku  potukli,  onda  su  liepe  djevojčice 
za  hareme  prodavali,  a  momke  bi  paša  uzimao.  Bilo  je  u  ovo 
vrieme  običaj,  da  paša  nije  smio  stupiti  pred  sultana,  a  da  ne- 
dovede  liepih  dječaka,  koje  su  poturčili  i  za  janjičare  uzgojili, 
da  budu  biesni  vojnici  izlama  proti  krstu  i  proti  rodu  svomu. 
Tko  je  imućniji  zarobljen  bio,  toga  su  zakovali  u  težke  verige 
i  batinjali  svaki  dan,  dok  nije  obećao  odkupnine,  koja  je  veća 
znala  bivati  nego  li  sav  njegov  imetak.  Poručio  bi  jadnik  rodu 
svomu  za  odkupninu.  Ako  li  rod  nebi  odmah  smogao,  poslao  bi 
jamca  najbližega  od  roda  mjesto  njega,  a  on  bi  sam  s  verigami 
oko  vrata  —  u  znak  da  je  sužanj  —  obilazio  oko  milostivih 
ljudi,  da  mu  pomognu  odkupiti  se  od  strašnoga  robstva.  Dogo¬ 
dilo  se  žalibože  više  puta,  da  je  u  strašnih  mukah  mnogi  ma- 
laksao  i  primio  prorokovu  vjeru,  da  ga  dulje  nemuče.  Više  puta 
prešao  bi  takov  nesretnik  i  granice  svoje  domovine.  Svuda  su 
po  ovom  znaku  na  vratu  i  u  susjednih  zemljah  poznavali,  tko 
je  i  što  ište.  Ako  li  nije  mogao  izprositi,  morao  se  vratiti  na 
odredjeni  dan  u  robstvo  ili  pak  još  jednoga  jamca  dovesti.  A  da 
se  nepovrati,  jamac  bi  rodjak  njegov  sliedeći  dan  na  kolcu  smrt 

stekao.  Za  primjer  navodimo  junačkoga  inače  kanonika  zagre¬ 
bačkoga  Franju  Filipovića,  koga  su  Turci  nazivali  delipopom 
t.  j.  junačkim  popom.  On  je  god.  1573.  bio  pao  u  tursko  robstvo 
četujuč  na  Turke.  Poručivao  je  brači  kanonikom  i  biskupu  neka 
ga  odkupe.  Sam  car  Maksimilijan  zanimao  se  odkupom  ovoga 
čovjeka  i  dopisivao  o  tom  s  Turci  i  s  banom  Draškovičem,  ali 
to  sve  nekako  sporo  išlo,  a  njemu  težko  bilo  podnositi  muke, 
pak  se  poturči.  Postane  Mehmedbeg  i  stane  voditi  turske  vojske 
na  Hrvatsku,  zaprieti  dapače  i  samomu  gradu  Zagrebu,  a  na¬ 
ročito  nekada  drugovom  svojim  u  kaptolu  zagrebačkom.  Da  tu 
vječnu  sramotu  s  kaptola  svoga  izbriše,  dade  biskup-ban  razoriti 
njegovu  kuču,  spali  njegovu  sliku  i  prokle  njegovu  uspomenu. 

Spomenusmo  mali  rat.  Takov  rat  hajdučki  bio  je  svake 
godine  i  svakoga  mjeseca,  skoro  svaki  dan,  kako  liepo  kaže  na¬ 
rodna  pjesma : 

»U  Turah’  je  zla  navada,  Ive, 

Vavik  su  im  konji  osedlani, 

0  sedlu  im  puške  povišane.« 

Motivi  tomu  ratu  bili  su:  popali  i  porobi. 

Turci  su  uredili  i  svoje  sandžake  na  krajini,  da  mogu  svaki 
čas  skočiti  na  oružje  iz  cieloga  sandžaka,  kako  evo  narodna 
pjesma  za  Liku,  kad  je  turska  bila,  suglasno  s  izvjestnimi  služ- 
benimi  spisi  one  dobe  svjedoči: 

»Mustaj  beže  na  noge  skočio, 

Pa  on  ode  od  kamena  kuli 
Uz  mostove  na  vrh  kule  dodje. 

Kad  uzadje  na  vrh  kule  bile, 

On  na  kuli  opali  mužare, 

Kad  pukoše  na  kuli  mužari, 

Odpukoše  avlijnske  lubarde, 

Odpukoše  na  Buniću  bilu, 

Na  Buniću  i  na  Perušiću, 

Na  Gospiću  i  Kaniži  biloj, 

Na  Osiku  i  Kuli  širokoj. 

Na  Gračacu  i  Ploči  kamenoj. 

Sva  se  butum  Lika  upalila 
Od  topova  i  od  mužarova. 

Sva  se  sila  na  Udbinu  sbila.« 

Kada  se  veča  navala  spremala,  onda  paša  paši  poručuje 
glase,  te  se  više  puta  oko  grada  hrvatskoga  nalazilo  i  po  više 
paša,  da  si  preko  onoga  grada  utru  put  u  kršćanski  sviet.  Ta-  / 

kovih  vojska  imao  je  odbijati  Klis,  Bihać,  Jajce,  Kostajnica, 
Sisak  itd. 

Već  petdeset  godina  prije  vlade  Habsburga  u  Hrvatskoj 
dizali  su  i  utvrdjivali  gospoda  i  plemići  hrvatski  kule  i  gradove, 
da  se  od  Turaka  obrane.  Kada  je  godine  1522.  u  Nurnbergu 
mladi  kralj  Ljudevit  učinio  ugovor  sa  svojim  šurjakom  Ferdi¬ 
nandom  austrijskim,  da  na  obranu  Hrvatske  i  austrijskih  zemalja 
svojimi  četami  posjedne  Senj,  Krupu,  Knin,  Skradin,  Klis  i  Ostro- 
vicu,  stajali  su  uz  more  bogati  gradovi  Frankopanski,  na  Uni 
stražiše  Zrinski,  Frankopani  Tržački,  grofovi  Blagajski,  a  duž 
Save  kaptol  i  biskup  zagrebački.  Lika  je  bila  puna  gradova  Kar- 
lovićevih,  a  dalje  uz  Savu  u  Slavoniji  bijahu  znameniti  gradovi 
Zapoljini,  a  uz  ove  mogućnike  imali  su  i  mnogi  drugi  svoje  gra¬ 
dove,  i  svi  su  bili  dužni  sami  sa  svojimi  podanici  braniti  otčevinu 
svoju.  Kada  je  poslije  smrti  Karlovićeve  Zrinski  baštinio  njeke 
njegove  gradove,  a  kralj  Ferdinand  mu  je  htio  silom  uzeti,  opomenu 
ga  stališi  hrvatski,  neka  promisli,  kolike  gradove  ima  Zrinski 
na  krajini,  kralj  ima  samo  dva,  Bihač  i  Repač,  pak  zna,  koliko 
to  stoji.  Bilo  je  preko  petdeset  gradova  uza  Savu,  Unu  i  preko 
Une  dolje  do  Klisa  i  uz  jadransko  more  do  Rieke,  kojim  je  bila 
namienjena  obranbena  zadaća.  Dosta  rano  zavlada  običaj,  da  su 
jedni  drugim  iz  mužara  i  lumbarda  znak  davali.  Ako  se  je  turski 
čopor  komu  gradu  primicao,  priticali  bi  mu  drugi  u  pomoć. 
Narod  neoboružan  bježao  bi  iz  sela  u  gradove  i  u  šume,  da  se 
spasi.  Uveo  se  i  taj  običaj,  da  bi  i  na  onoj  strani,  gdje  je  na¬ 
stala  provala  vituljačami  zapaljenimi  po  vrhuncih  briegovah  na- 
vieštali  braći,  neka  im  u  pomoć  dodju.  Uhode  svoje  držali 
su  banovi  i  vojvode  za  skupe  novce  u  neprijateljevoj  zemlji,  da 
im  svako  kretanje  Turaka  objave.  Čim  bi  došao  na  koju  stranu 
glas,  da  se  Turci  skupljaju,  javljalo  bi  se  to  na  sve  strane,  da 
budu  na  oprezu,  jer  se  nezna,  kuda  će  provaliti.  I  šajke  ili  »na¬ 
sade,*  kako  se  u  saborih  one  dobe  nazivlju,  plovile  su  ovdje 
ondje,  da  paze  na  vodah,  da  nebi  neprijatelj  gdjegod  iznenada 
prešao.  Kada  bi  paša  kakov  s  većom  vojskom  provalio,  poletio 
bi  sam  ban  sa  svojom  vojskom,  da  ga  suzbije,  a  uz  bana  našao 
bi  se  i  vojvoda  pomoćne  kraljeve  vojske. 

Ali  kako  su  bezbrojni  turski  čopori  najprije  za  tim  išli,  da 
neizmjernom  brzinom  provalivši,  najprije  sela  izvan  gradova 
upale  i  narod  u  roblje  odvedu,  nastajalo  je  i  onda,  kada  je  iz 

koga  grada  brzo  pomoć  priskočila,  strašno  klanje.  Turci  su, 
vodeći  plien  svoj,  volili  ga  poklati,  nego  li  da  ga  živa  puste 
svomu  neprijatelju.  Ako  li  se  je  štogod  i  kukavnoga  robija  oslo¬ 
bodilo,  vratilo  se  u  popaljena  sela  svoja,  koja  bi  trebalo  iznova 
graditi.  Što  se  bilo  posij  alo  to  bi  pogazili,  a  požeto  popalili 
Turci.  Narod  jadni  stade  se  seliti  iz  djedovine  svoje.  Nastajala 
seoba  naroda,  koja  se  ponavljala  kroz  cieli  šestnaesti  viek,  kakove 
nisu  pretrpili  drugi  sretniji  narodi  niti  u  ono  davno  barbarsko 
doba  sveobće  seobe.  Onda  su  si  narodi  s  oružjem  u  ruci  tražili 
novu  domovinu,  a  naš  evo  neoboružan  prelazi  granice  svoje 
domovine  i  traži  si  nova  staništa.  Ostanci  naroda  izmedju  Une 
i  Verbasa  smieštahu  se  već  poslije  god.  1529.  na  granici  dolnje 
Austrije  i  Ugarske  pod  imenom  bosanskih  Hrvata,  od  česa  je 
kašnje  postalo  ime  od  Bosner-Kroaten  —  Bosser-Kroaten.  I 
izmed  gradova  s  ove  strane  Une,  morade  uzmaknuti  puk  hrvatski. 
Gradovi  i  kule  gospode  hrvatske  stale  su  jošte  i  poslije  rata 
god.  1536.  na  Uni  i  Savi,  ali  nije  već  izmedju  gradova  bilo 
naroda.  Polja  pusta  i  neobradjena  kao  pustoši  savijahu  se  oko 
gradova.  U  ovo  doba  posta  poslovica :  „kamo  tursko  kopito  za¬ 
gazi,  tamo  trava  neraste.* 

Kralj  se  god.  1537.  stao  svjetovati  s  Hrvati,  kako  da  se 
obrane  njihove  zemlje.  Oni  mu  svjetovahu,  da  se  postavi  u  gra¬ 
dove  na  Uni  kao  štaba  posada  barem  hiljada  pješaka  i  konja¬ 
nika,  na  Savi  i  uz  Savu  do  dvije  hiljade  a  izmedju  gradova  neka 
bude  na  šajkah  do  hiljadu  nasadista,  koji  će  izmed  gradova 
prelaze  braniti  i  glasove  donositi.  Osobito  preporučuju  Hrvati 
kralju,  neka  Jasenovac  utvrdi,  pak  će  imati  tvrdju  znamenitiju 
od  Biograda. 

Na  Uni  i  na  obranu  one  linije  bili  su  gradovi  najzname¬ 
nitiji  Ripač,  Bihač,  Krupa,  Novi,  Bušević,  Otok,  Izačić,  Tržac, 
Drežnik,  Breković,  Gradec,  Hrastovica,  Kostajnica,  Dubica. 
Uza  Savu  i  za  njenu  obranu  Velika,  Subotica,  Novska,  Rača, 
Pakrac,  Belastena,  Petrovina,  Čaklovac,  Kamengrad  i  t.  d.  U 
te  gradove  uvede  kralj  po  preporuci  stališa  hrvatskih,  koji  su 
te  svoje  gradove  na  pustoj  krajini  rado  kralju  dali,  svoju  po¬ 
moćnu  vojsku,  kad  im  je  nestalo  sela  oko  gradova  i  u  pusto 
polje  nije  smjela  zaorati  kršćanska  ruka.  Samo  dakle  oni  gradovi, 
koji  već  neimaju  posjeda  izvan  grada  svoga  t.  j.  koji  već  ne- 
imaju  podanika,  da  im  imanje  obrade,  samo  u  te  ima  doći  kraljeva 

(SmUOdas:  Povjest  hrvatska.  II.)  7 

posada,  a  tkogod  je  imao  i  posjeda  i  obradjivao  ga,  on  je  po 
zaključku  sabora  morao  sam  svoj  grad  braniti.  Više  puta  u  ovo 
doba  razarali  su  i  zapalili  bi  sami  naši  grad,  ako  je  bio  na  sgodnu 
mjestu,  a  nije  ga  bilo  moguče  braniti,  samo  da  Turkom  u  ruke 
nedodje,  da  se  u  njem  neuzmognu  uztvrditi.  Gradili  su  otci 
naši  opet  nove  gradove,  kada  je  trebalo  na  sgodnih  mjestih  uz 
pomoč  vojske,  koja  je  stražila,  i  naroda,  koji  je  težake  davao.  Neima 
sabora  u  šestnaestom  vieku,  u  kojem  se  nebi  radilo  ob  utvrdi 
gradova  na  krajini.  Po  dan  dva  hoda  više  puta  išao  puk  hrvatski 
o  svom  trošku  na  težku  radnju  oko  popravka  bedema,  koji  su 
kakovom  provalom  ili  inako  stradali.  Većina  ovih  gradova  bili 
su  gospodski  dvorovi  bez  gradjanstva  kakva  ili  kule. 

Ona  krajina  prema  Savi  i  Slavoniji  nazivala  seslavonska, 
a  ona  preko  Kupe  do  mora  hrvatska.  A  kada  je  nadvojvoda 
Karlo  sagradio  Karlovac  i  stao  uplivati  u  hrvatske  poslove, 
a  general  Herberstein  silom  oteo  Erdedom  grad  Varaždin 
god.  1595.  i  bila  namještena  dva  generala  zapoviednik^  vojske 
u gradovih,  od  onda  počimlje ime  karlovačke  krajine  i  v a r a ž- 
dinske.  Izmedju  obadviju  na  Kupi  rieci  i  prema  Uni,  gdje  su 
bile  straže  i  čete  bana  hrvatskoga,  započe  ime  banske  krajine. 

Voj  8 ka,  koju  je  kralj  plaćao,  bila  je  u  gradovih  a  doprinosili 
su  k  tomu  velike  i  znamenite  žrtve  stališi  štajerski  za  uzdržavanje 
slavonske,  a  kranjski  za  obranu  hrvatske  krajine.  Vojska  se  ta 
zove  njemačka  najviše  zato,  što  je  od  ovih  pokrajinah  plaćena 
bila,  i  po  njemački  se  je  odievala.  Vojska  je  ova  bila  razmještena 
po  pojedinih  gradovih,  iz  početka  samo  po  ljetu;  a  kada  su 
Turci  stali  i  preko  zime  provaljivati,  onda  su  sami  stališi  kranjski 
stali  moliti  i  zaklinjati,  neka  se  vojska  u  hrvatskih  krajiških 
gradovih  za  boga  uzdržaje  i  po  ljeti  i  po  zimi.  Velike  nevolje 
donosila  je  ova  vojska  Hrvatskoj  time,  što  je  kralj  nikada  uredno 
plaćao  nije.  Kralj  je  plaćao  vojsku  samo  na  deset  mjesecih  i  to : 
šest  u  novcu,  a  četiri  u  suknu.  Više  puta  dobivahu  četiri  u 
novcu,  a  šest  u  suknu,  a  najviše  puta  i  za  godinu  dvie  nije 
vojska  dobila  nikakve  plaće.  Sami  gradovi  po  više  puta  nisu 
imali  potrebite  obskrbe,  zato  je  vojska  iz  grada,  čim  je  opazila 
tursku  vojsku  toliko  puta  sramotno  pobjegla,  i  zato  su  mnoge 
gradove  na  lahku  ruku  Turci  osvojili.  Kada  nije  bilo  plaće,  onda 
gori  od  Turaka  razsuli  bi  se  ti  vojnici  po  selih  hrvatskih,  plienili 
su  i  harali  i  hranu  si  odnosili.  Dogadjalo  se  dapače,  da  im  se 


Digitized  by  LaOOQle 


HRVATSKA  U  XVI.  V1EKU. 


99 


j  e  i  ono,  što  su  tužnomu  seljaku  oteli,  pri  izplaćivanju  u  plaću 
uračunalo,  a  seljaku  neka  bog  plati.  Strah  i  groza  hvatala  bi 
susjedna  sela,  kad  se  je  vojska  razpuštala.  Kada  joj  je  izminulo 
pogodjeno  vojevanje,  onda  se  je  narod  oboružavao  kao  na  Turke. 
Razpušteni  vojnici  u  četah  robili  bi,  dok  ih  nebi  raztepli.  Sami 
generali  napravili  bi  kadgod  *  janjičare"  i  izlietali  s  njimi  u  su¬ 
sjedna  sela,  da  si  silom  dobave,  što  im  treba  i  netreba.  Gene¬ 
rali  već  u  šestnaestom  vieku  spravljahu  velike  smutnje,  jer  su 
htjeli  biti  vladari  u  Hrvatskoj  i  nastojali  potrti  bansku  vlast.  U 
ovo  doba  bila  je  tolika  čast  u  Europi  vojevati  s  Turci,  da  je  general 
Filipa  H.  silnik  vojvoda  Alba  želio  proći  u  službu  Habsburga 
na  tursku  krajinu.  Junačtva  iz  ovih  ratova  raznosila  bi  se  u 
slikah  i  pripoviestih  po  Europi.  To  je  dovodilo  tolike  odlične 
ljude  iz  uglednih  rodova  susjednih  zemalja,  da  su  se  primali 
generalstva  u  Hrvatskoj  i  Ugarskoj.  Ovi  ljudi  dolazili  bi  skoro 
obično  kao  povjerenici  kraljevi  na  sabor  hrvatski,  a  otci  naši  morali 
su  se  pod  konac  vieka  za  to  boriti,  da  u  Hrvatskoj  bude  prva 
glava  ban  hrvatski,  kao  što  smo  već  pripoviedali. 

Pored  ove  vojske  na  krajini  dolaze  martolozi.  To  su 
sinovi  našega  naroda,  koji  su  ratovali  prije  uz  Turke,  ali  su 
sada  prebježali  na  kršćansku  stranu  u  naše  kraljevstvo.  Nazivali 
se  zato  prebjegi,  uskoci  a  kadkada  i  kalavci.  Pošto  je  bilo 
gdjegdje  ostalo  naroda  ponješto  uz  gradove  na  blizini,  ti  su  ljudi 
bili  slobodni  od  svake  daće,  samo  da  svoj  grad  brane.  Obično  blizu 
grada  pod  zaštitom  zidina  i  pušaka  gradskih,  a  oboružani  orali 
bi  preostali  još  seljaci  polja  svoja.  Od  tih  seljaka  postali  su 
kašnje  nazvani  mazoli  t.  j.  vojnici  bez  plaće,  koji  su  samo 
defensivni  rat  imali  voditi.  Katolike  zovu  pravoslavni  danas  u 
mnogih  stranah  naše  granice  kraj  inči.  Tako  su  se  oni  jamačno 
u  šestnaestom  vieku  sami  nazivali,  jer  rieč  krajina  u  hrvatskih 
spisih  u  šestnaestom  vieku  uviek  dolazi,  dočim  je  rieč  krajišnik 
od  pravoslavnih  donešena,  koji  su  bili  na  drugoj  strani  na 
turskom  krajištu.  Ova  rieč  krajinac  pokazuje  nam  one 
preostale  starosjedioce  katolike  i  branitelje  oko  gradova  hrvatskih. 

Koji  su  imali  i  navaljivati  na  neprijatelja  i  provaljivati  u 
njegovu  zemlju,  ti  su  se  zvali  kao  i  prosti  vojnici  banski:  hara¬ 
mije.  Takovi  su  bili  i  uskoci.  „Neima  naroda  na  svietu,  veli 
naš  svjedok  Florentinac,  koji  bi  bio  za  obranu  od  Turaka  tako 

spretan,  kao  što  ovaj  narod.  Niemci  su  pretromi  i  nisu  za  taj 

posao,  a  Talijani  bi  još  gori  bili,  jer  bi  puno  stajali  a  malo  bi 
vriedili.  Nije  dosta  samo  zidove  gradova  čuvati,  već  valja  Turčina 
čim  moguće  dulje  držati  od  granica  kršćanskih.  Da  je  Senj  u  ruku 
Niemaca  ili  Talijana  —  nastavlja  Florentinac  —  primakli  bi  se 
Turci  gradu,  sagradili  bi  u  blizini  kule  i  gradove,  pa  da  je  grad 
i  nepredobitan,  gladom  i  izdajom  mogli  bi  ga  dobiti.  Njekoliko 
milja  od  Senja  na  tursku  stranu  krasna  su  polja  i  livade  i  liepe 
razvaline  gradova,  ali  Turci  se  toga  nesmiju  uživati  od  Senjana. 
Koliko  puta  su  ih  molili  i  velike  im  darove  ponudjali,  samo  da 
ih  na  miru  puste,  ali  oni  nisu  htjeli.  Mletčani  imadu  Dalmaciju, 
ali  im  od  Šibenika  do  Kotora  na  mnogih  mjestih  čuju  stanovnici 
kukurikanje  turskoga  pievca  —  tako  su  pustili  Turke  blizu  sebi 
na  nepriliku.  Uskokom  su  dapače  mnoga  turska  sela  danak 
plaćala,  samo  da  ih  u  miru  puste.  A  da  je  kojom  nesrećom 
Senj  pao  Turkom  u  ruke,  gradili  bi  si  oni  brodove  na  moru,  a 
s  kopna  provalili  bi  lasno  u  Veneciju  i  Italiju.  “  U  primorju 
bili  su  uskokom  zaštitnici  Zrinski  i  Frankopani,  a  ovamo  dalje 
dobiše  gorski  kraj  žumberački,  koji  po  njih  dobi  ime  uskočkih 
gora.  Bili  su  iz  Ogulina,  Brloga  i  drugih  mjestah.  Uskoci  su 
obično  čet ovali,  t.  j.  dvadeset  do  trideset  ljudi  provalili  bi  u 
Turke.  Kada  je  potreba  velika  bila,  onda  bi  braća  od  mora 
ovamo  do  Karlovca  poručila,  pak  bi  složnimi  silami  udarili  na 
Turke.  Najviše  ako  ih  se  je  moglo  sastaviti  i  s  braćom  izmed 
Karlovca  do  đvie  hiljade  junaka.  Ali  to  je  bilo  dosta  na  deset 
hiljada  Turaka,  jer  će  njih  „dvadeset  uviek  sigurno  udariti  i 
smlatiti  stotinu  Turaka “  veli  spomenuti  Florentinac.  Bog  te 
občuvaj  senjske  ruke,  bila  je  poslovica  u  Italiji,  a  uskokom 
je  bila  sveta  ona:  „tko  se  neosveti,  taj  se  neposveti.* 
Mnoge  su  pliene  Turkom  uskoci  odnosili  i  na  kopnu  i  na 
moru.  Kada  je  Ferdinand  izdao  godine  1538.  povlastice  njeke 
uskokom  žumberačkim,  veli,  neka  im  bude  što  zapliene  i  zarobe 
od  Turaka,  osim  gradova  i  odličnih  vojvoda  turskih.  Oni  koji  su 
na  njegovoj  plaći,  moraju  dati  treći  dio  pliena  u  njegovu  bla¬ 
gajnu.  Tako  se  je  mogla  roditi  ona  pripoviest  Mletčana,  da  pri 
svetčanosti  kod  samoga  carskoga  i  nadvoj vođina  dvora  dolaze 
odlične  gospodje  urešene  dragocienostmi,  što  su  ih  uskoci  porobili. 
Kako  su  uskoci  to  plienjenje  kršćanskom  dužnošću  smatrali,  vidi 
se  po  osobitom  običaju  senjskih  uskoka.  Kad  bi  se  sretno  vratili 
s  plienjenja  iz  turske  zemlje,  odnieli  bi  u  slavu  božju  jedan  dio 

majki  božjoj  tersatskoj,  kojoj  su  se  zagovarali,  da  ih  štiti  u  nji¬ 
hovu  vojevanju  za  sveti  krst,  obilazeć  na  golih  koljenih  oltare  njene. 

Život  uskoka  bio  je  čist  i  liep,  ako  se  od  ovoga  imena  od¬ 
luče  „venturini*.  To  su  kojekakvi  razbojnici,  većinom  mletački 
podanici,  koji  su  gusarili  po  moru.  Isti  papa  rimski  rado  stoji 
s  uskoci  u  prijateljstvu  i  daje  im  svoj  blagoslov.  A  narod  u 
svojoj  pjesmi  zaboravio  je  reć  bi  na  pape  i  kralje,  koji  su  di¬ 
zali  kršćanske  vojske,  radje  je  pjevao  četovanje  ovih  junaka, 
koji  su  nikli  iz  srdca  narodnjega.  Slavno  je  i  veliko  u  narodu 
ime  Senjanina  Gjure  Daničića  i  sinova  njegovih,  koji  su  u  ovom 
vieku  bili  najglavniji  uskočki  junaci  na  kopnu  i  na  moru. 

Na  cieloj  krajini  živili  su  naši  ljudi  pust  ali  čist  život,  gdje 
nije  nikada  „jedne  ure  sigurne  bilo,  neće  li  neprijatelj  navaliti* 
—  kako  nam  suvremeni  tudjinac  pripovieda  —  „te  neima  u  cieloj 
Hrvatskoj  mjesta,  koje  nebi  bilo  upravo  poplavljeno  kršćanskom 
i  turskom  krvlju,  tako  su  ovi  ljudi  krvlju  i  smrću  svojom,  otaca 
i  praotaca  svoju  zemlju  i  krajinu  svoju  občuvali“  Na  krajinah 
ugarskih  davali  su  daće  i  svomu  kralju  i  Turkom ;  tako  je  bilo 
i  na  poljskoj  i  mletačkoj  granici,  da  Turkom  i  svojim  vladarom 
plaćaju,  al  u  našoj  hrvatski  krajini  nijedan  podanik  kraljevstva 
neplaća  Turčinu  nikakve  daće. 


IX. 

Onaj  ostanak  naroda  i  kraljevstva  hrvatskoga,  koji  je  stieg  na¬ 
rodne  samostalnosti  pod  banom  svojim  razvijao  i  čuvao,  živio  je, 
kako  smo  već  vidili,  samo  za  krajinu,  to  jest  za  daljni  obstanak 
svoje  domovine.  Insurekcija,  t.  j.  narodni  ustanak,  nazivala  se 
vojska,  koju  je  odredjivao  sabor  hrvatski.  Najglavniji  zakon  stvoren 
je  god.  1538.,  a  najoštriji  god.  1592.,  kada  se  je  odredilo,  da 
svatko  živ  glavom  ustane.  Sva  se  Hrvatska  u  ovom  vieku  mnogo 
puta  pretvorila  u  jedan  tabor.  Glavni  vojvoda  svih  vojska  u 
Hrvatskoj  bio  je  dakako  kralj  hrvatski,  a  tako  je  bilo  za  Fer¬ 
dinanda  i  Maksimilijana,  Rudolf  predao  je  to  svoje  pravo  svomu 
stricu  nadvojvodi  Karlu,  „dok  se  samomu  kralju  prohtjelo  bude,* 
ali  i  sam  nadvojvoda  imao  je  raditi  sporazumno  s  banom. 

Ban  kano  prorex,  t.  j.  podkralj,  kako  ga  kroz  sav  ovaj 
viek  propalatin  ugarski  Nikola  Ištvanfi  u  svojoj  poviesti  nazivlje, 
bio  je  dakako  u  odsutnosti  kraljevoj  glavni  vojvoda  u  Hrvatskoj, 

na  njega  je  prelazila  sva  kraljeva  vlast.  Stališi  su  više  puta 
preporučali  po  tri  osobe  za  bana,  a  dogadjalo  se,  da  ih  je  i 
kralj  sam  pozivao,  neka  mu  dostojna  čovjeka  za  bana  preporuče. 
Svaki  put  se  pazilo  i  pitalo,  da  bude  ban  i  hrabar  vojskovodja. 
Sam  uvod  i  uzlaz  na  stolicu  bansku  bio  je  poput  hercoga  u 
Njemačkoj.  Zastava  i  žezlo  bansko  nosilo  se  pred  banom,  a  čast 
i  sjajnost  davala  banska  vojska,  koja  će  odsele  biti  uz  osobu 
bana,,  hiljada  konjanika  kano  banderiura  novoga  bana.  Plačeni 
banski  vojnici  zvali  su  se  haramije. 

Izmedju  prava  i  povlasti  banskih  smatralo  se  od  najdavnije 
dobe  na  prvom  mjestu,  da  je  na  mjesto  kralja  vrhovni  vojsko¬ 
vodja  hrvatski,  zato  je  u  sedamnaestom  vieku  učeni  Hrvat 
Vitezović  izvodio  ime  ban  od  bojan.  Ved  prvi  Habsburg  na 
priestolju  hrvatskom  Ferdinand,  čim  se  stao  baviti  poslovi 
hrvatskimi,  mrkim  okom  pogleda  na  ovo  pravo  bana  hrvatskoga. 
Htio  je  skinuti  to  preimudtvo  s  bana.  Htjede  da  ostavi  banstvo 
prazno  i  stade  se  svjetovati  o  tom  poslu  s  odličnimi  svojimi 
pouzdanici,  ali  mu  jedan  od  njih  reče:  „ovo  je  kraljevstvo  uviek 
imalo  bana,  koji  je  bio  na  mjesto  Veličanstva  kraljeva,  a  ban 
je  vojvoda  svega  kraljevstva,  kada  kraljevstvo  vojsku  na  svoju 
obranu  diže.  Istina  bira  se  za  rat  jednoglasno  i  kapetan  i  voj¬ 
voda  vojske,  ali  i  taj  vojvoda  s  cielom  vojskom  bio  je  od  uvieka 
pod  zapoviedi  banskom.  “  Pripoviedali  smo  ved,  kako  je  kašnje 
pod  Maksimilijanom  i  Rudolfom  bilo,  kada  su  i  Ugarskoj  namietali 
tudje  vojvode,  kako  su  nastojali  i  kušali  vrhovno  vojvodsko 
pravo  prenesti  na  glavnoga  generala  careve  i  štajerske  vojske  u 
Hrvatskoj.  Otci  naši  najodlučnije  braniše  ovaj  najjači  bedem 
svoje  samostalnosti,  koja  se  odsievala  u  vlasti  banskoj.  „Volimo 
poginuti  svi,  a  neka  s  nami  radje  i  domovina  pogine,  nego  da 
se  pokorimo  i  da  idemo  u  boj  pod  vodstvom  kakva  tudjega 
generala*,  tako  odgovoriše  god.  1595.  svomu  kralju  Rudolfu 
sviestni  svoje  slobode  stališi  hrvatski. 

Kada  je  sabor  hrvatski  odredio  insurekciju,  t.  j.  ustanak  u 
vojski,  onda  je  ban  odredio,  gdje  če  se  vojska  sastati.  On  ju  je 
vodio  u  boj.  Kada  je  bila  skrajna  nevolja  (extreraa  necessitas), 
a  to  se  smatralo,  da  je  onda,  ako  je  neprijatelj  provalio  u  domo¬ 
vinu  ,  što  je  bilo  u  ovom  vieku  po  sto  puta,  onda  je  za  obranu 
kude  i  ognjišta  svatko  glavom  imao  ustati  i  postaviti  se  pod 
zastavu  bansku.  Pojedini  velikaši  dodjoše  sa  svojimi  banderiji 

pod  svojimi  zastavicami,  a  izmed  svih  sjala  je  velika  banova 
ili  nazivana  takodjer  kraljeva  zastava. 

I  u  doba  najveće  biede  bila  je  sjajna  i  krasna  vojska  bana 
hrvatskoga.  Gospoda  i  plemići  hrvatski  cienili  su  i  smatrali,  da 
se  dičnu  junaku  pristoji  sjajno  odielo.  Za  kalpakom  pero,  a  go¬ 
spoda  i  pozlaćeno,  nosili  su  junaci,  koji  su  se  mogli  ponositi,  da 
su  odsiecali  turske  glave.  Spominju  se  skrletne  dolame,  koje  su 
sizale  preko  koljena,  svitla  puca  toke  i  ječerme,  izpod  vrata 
ploče  i  svietlo  kamenje.  Kada  se  je  krunio  Maksimilijan  za  kralja, 
doveo  je  Nikola  Zrinski  četu  Hrvata  tako  sjajno  odjevenu,  da 
joj  je  sjaj  njezin  potamnjivao  čete  velmoža  ugarskih,  kako  nam 
pripovieda  Niemac,  svjedok  toga  krunitbenoga  dana. 

Junaku  je  još  veći  ures  bilo  njegovo  svietlo  oružje.  Sablja 
hrvatska  bila  je  težka  s  velikim  balčakom,  a  zavinuta,  nosila  ju 
je  i  straža  dužda  mletačkoga,  koja  je  sastojala  od  samih  Hrvata, 
a  Mletčani  ju  nazvahu  ,schiavona.“  Ob  ovoj  sablji  liepo  popieva 
narodna  pjesma : 

»Uz  bedricu  pripasuje  ćordu 
Presvietlu  sablju  palatinku, 

Po  kojoj  se  zmija  izpletala, 

Povisoko  ona  drži  glavu, 

Dragi  kamen  drži  u  zubiju, 

Da  se  Ili  vidi  putovati 
0  ponoći  kano  i  u  podne.« 

Drugo  osobito  hrvatsko  oružje  bilo  je  koplje,  nješto  kraće  od 
sličnoga  oružja  njemačkoga  i  švajcarskoga.  A  buzdohan  šestoper 
težki  nosili  su  u  ovom  vieku  samo  velikaši  i  služili  se  njim  pri 
mejdanih,  kojih  je  bilo  na  stotine  u  ovom  vieku  med  našimi  i 
Turci.  Ovi  gusti  mejdani  kazuju  nam,  da  su  sa  srodnici  svojimi 
ali  vjere  Muhamedove  vojevali  otci  naši,  jer  samo  izmedju  dva 
srodna  a  neprijateljska  plemena  bivaju  mejdani  gusti.  Same  puške 
bivahu  urešene.  Zato  ih  nazivahu  sbog  uresa  šarke,  kako  nam 
to  tumači  narodna  pjesma: 

»Eno  šare  Krmković  (Senjanina)  Ivana, 

Ona  mu  je  u  Mletcih  kovana, 

Kovala  je  tri  kovača  mlada, 

Tri  kovača  tri  biela  dana. 

Jedan  kuje,  drugi  pozlaćuje, 

Treći  meće  šare  svakojake; 

Take  puške  u  nikoga  neima.« 

Nosili  su  odlični  hrvatski  junaci  i  oklope  i  kacige  i  štitove, 
kako  znamo  za  Nikolu  Zrinskoga,  ali  nikada  nisu  bili  onako 
težko  obučeni,  kako  su  bivali  njemački  vojnici.  Lahkoča  i  brzina 
u  vojevanju  i  konjanika  i  pješaka,  to  su  osobite  vrline  vojske 
hrvatske,  što  je  u  sedamnaestom  i  osamnaestom  vieku  osjetio 
skoro  svaki  narod  u  Europi,  s  kojim  su  god  Hrvati  ratovali.  U  šest- 
naestom  vieku  još  do  toga  sveobčega  glasa  europejskoga  nisu  bili 
došli,  jer  su  zabavljeni  bili  obranom  ostanaka  svoje  domovine. 

Drugi  simbol  banske  vlasti  bansko  žezlo,  predstavljalo 
je  najvišu  sudbenu  i  upravnu  vlast  banom  u  našoj  zemlji.  Uz- 
lazeč  na  bansku  stolicu  prisizao  bi  ban  stališem,  a  prije  prisege 
nije  bio  priznavan  za  bana.  U  Zagrebu  obično  u  crkvi  sv.  Marka 
držeč  u  desnoj  ruci  žezlo  a  u  lievoj  zastavu,  stoječ  na  uzvišenu 
mjestu  izricao  bi  ban  prisegu,  koju  mu  je  kraljev  komisar  čitao. 
Poslije  pozdrava  stališa  i  odzdrava  banova  uredila  bi  se  banska  vlada. 

Ban  predstavi  stališem  svoga  zamjenika  pod  ban  a,  koga 
je  on  sam  imenovao.  Podban  položio  je  odmah  pred  stališi  pri¬ 
segu.  Podban  je  obično  bio  od  plemstva  i  bio  je  u  ovo  doba  ve¬ 
liki  župan  zagrebačke  i  križevačke  županije.  Tako  zvanoga  *na- 
mjestnika  banskoga"  u  ovom  vieku  neima,  več  je  to  bio  sam 
podban.  Ako  je  ban  bio  odsutan,  to  je  bio  *  zakoniti*  njegov 
zamjenik  podban.  Njegova  je  vlast  bila  samo  za  onoga  bana, 
koji  ga  je  imenovao. 

Stališi  bi  zatim  izabrali,  ako  je  potreba  bila,  vojvodu  ili 
kapetana  kraljevstva,  koji  če  po  zapoviedi  banovoj  sabirati 
vojsku  i  biti  banu  podvojvoda.  Vojvoda  je  obično  morao  biti  na 
krajini.  Za  vojvodu  birali  su  obično  koga  od  velikaša.  Kada  su  bila 
dva  bana,  a  to  je  skoro  obično  bilo,  onda  se  nije  birao  vojvoda. 

Važni  član  banske  vlade  bio  je  protonotar,  koji  se  je  u 
prvanja  vremena  pisao  da  je  „banalis",  a  sada  protonotarius  regni. 
Bio  je  biran  od  stališa,  a  s  uvodom  novoga  bana  bivao  je  po- 
tvrdjen  u  časti  svojoj.  Novi  ban  predao  bi  mu  svoj  pečat,  na 
kojem  je  bio  grb  kraljevstva,  a  oko  grba  ime  i  naslov  novoga 
bana.  Kada  je  ban  umro  ili  odstupio,  onda  se  je  javno  kršio  pečat 
njegov  u  znak,  da  je  vlast  pod  ovim  imenom  prestala.  Proto¬ 
notar  bio  je  perovodja  u  saboru  stališa  i  kod  banskoga  suda, 
koji  nosi  ime  „judicia  octavaliat4  Na  taj  sud  bio  je  držan  doči  na 
poziv  banov  svaki  podanik  i  posjednik  u  kraljevstvu  hrvatskom, 
bio  on  knez  ili  plemič,  a  priziv  od  banova  suda  bio  je  u  ovom 

vieku  na  samoga  kralja  i  njegov  dvorski  sud.  U  odsutnosti  ba¬ 
novoj  predsjedao  je  sudu  protonotar,  a  bilježio  jeviceproto- 
notar,  izabran  takodjer  od  stališa. 

Banu  je  pristojalo  pravo  sazivati  sabor  hrvatski. 
Vidili  smo,  kako  je  to  zazorno  bilo  bečkomu  dvoru  i  kako  su 
odanle  nastojali  satrti  ovo  pravo  bana.  Stališi  su  hrvatski  ipak 
održali  ovo  eminentno  pravo  svoga  vrhovnoga  poglavara.  Bilo  je 
ipak  sabora,  koje  je  sam  kralj  oglasio  i  ti  se  zovu:  *ex  eđicto 
domini  regis*,  ali  su  riedki,  a  obično  su  sabori  oglašeni  banom. 
U  sabor  hrvatski  pozivao  je  ban  velikaše  svakoga  napose 
pozivnicom,  a  plemstvo  manje  i  duhovne  korporacije  pošiljali  su 
svoje  poslanike.  Plemidi,  koji  su  imali  prava  vlastele,  dolazili  su 
kao  i  velikaši  glavom  u  sabor.  Vedina  bila  je  na  taj  način  uviek  u 
ruku  plemstva,  te  je  i  pečat  sabora  bio  „universitas  nobilium  regni 
Slavoniae,*  dočim  se  sabor  banovine  preko  Kupe  do  jadranskoga 
mora  pisao:  „universitas  comitum  et  nobilium  regni  Croatiaei4 
Kada  je  banovina  prekokupska  skoro  sva  razvaljena  od  Turaka, 
osim  njekoliko  gradova,  onda  se  na  jednom  sastaju  stališi  obiju 
banovina  zajedno.'  Najsjajniji  sabori  bivali  suinstalacionalni, 
t.  j.  kada  se  ustoljivao  ban  hrvatski.  Onda  su  i  mnogi  velikaši  do¬ 
lazili  što  sjajnije,  a  inače  su  oni  ved  u  ovom  vieku  rado  izosta- 
jali  iz  sabora  i  pošiljali  samo  svoje  nuncije,  osobito  od  onoga 
vremena,  kada  je  naša  tužna  zemlja  spala  na  puke  tri  županije. 
Mnogo  puta  tuži  se  plemstvo  na  veliku  gospodu,  koja  vole  samo 
oko  kralja  med  velikaši  kraljevstva  ugarskoga  sjediti.  Plemstvo 
pak  imajudi  posjed  svoj  samo  u  ovoj  svojoj  domovini,  brani  povlasti 
svoje  i  prava  ove  malene  svoje  domovine,  ono  je  žilavom  uztraj- 
nošdu  čuvalo  prava  Hrvatske.  Ono  je  na  svojih  ramenih  proneslo 
državno  pravo,  unatoč  navalam  iz  Ugarske,  a  još  više  iz  Austrije. 

Izmedju  prava  kraljevstva  na  prvom  mjestu  stoji  opredie- 
ljivati  dizanje  vojske,  o  kojoj  smo  ved  govorili  i  koja  se  nikada 
nije  dizala  bez  dozvole  sabora  hrvatskoga.  Stališi  su  hrvatski  i 
o  tom  bdili,  da  sva  vojska  hrvatska  brani  samo  svoju  domovinu, 
da  neide  drugamo,  premda  su  pojedini  velikaši  sa  svojimi  četami 
išli  na  službu  ved  u  ovo  doba  i  izvan  domovine.  Mogli  su  stališi 
pod  konac  ovoga  vieka  redi  svomu  kralju,  da  su  oni  toliko  puta 
činili  za  rat  na  Turke,  što  se  je  činilo  nemogude,  da  de  i  opet 
činiti  za  rat  na  Turke,  ako  se  budu  poštovala  prava  ovoga 
kraljevstva,  koja  su  tolikom  njihovom  krvlju  posvedena. 

Porezi  su  bili  izravni  i  neizravni.  Izravne  poreze  dozvo¬ 
ljavao  je  sabor  hrvatski.  Kada  je  kralj  zaiskao  pomoć  za  vojsku 
ili  rat,  zvalo  se  to:  subsidium,  koji  se  je  razporezivao  po 
broju  dimnjaka  iliti  po  broju  kuća  kmetova. 

Plemstvo  imalo  je  polaziti  u  boj,  zato  je  bilo  slobodno  od 
ove  daće.  Ovaj  se  je  porez  nazivao  »dica  regia“,  a  oni,  koji  su  ga 
pobirali  dicatores.  Drugi  je  izravni  porez  za  potrebe  zemlje  bio 
i  obično  se  nazivao  d  i  m  n  i  c  a  (pecuniae  fumales),  kojemu  su  morali 
prinositi  uz  seljaka  kmeta  plemići  i  velikaši.  Sav  zemaljski  porez 
dospjevao  je  iz  pojedinih  plemićkih  kotara  (pocessus)  blagaj¬ 
niku  kraljevine,  koji  se  je  zvao  thesaurarius  regni. 

Od  poreza  bio  je  slobodan  sav  narod  na  krajini,  koji  je  od 
vječnih  neprijateljskih  napadaja  imao  braniti  sebe  i  selišta  svoja, 
stražeći  dan  i  noć,  ljeti  i  zimi,  plemići  i  seljaci  na  putevih  i 
stazah,  i  na  prelazih  voda.  Tako  je  sva  Hrvatska  s  onu  stranu 
Kupe  bila  slobodna  od  svake  daće  u  ovom  vieku,  a  i  veliki  dio 
križevačke  županije  u  drugoj  polovici  šestnaestoga  vieka.  Sami 
ostanci  kraljevstva,  koji  su  imali  prinositi  daće  i  za  ovu  braću, 
čuvali  su  staro  pravo  svoje,  po  kojem  kako  vele:  »kralju 
svomu  nismo  dužni  davat  i  kontribuciju,  nego  kada 
mu  Ugarska  dozvoli  subsidium,  ta  da  polovicu  toga, 
koliko  pada  na  svaki  dimnjak  imala  je  platiti 
Slavo  ni  ja“  Ova  daća  išla  je  na  obranu  zemlje,  ali  je  već 
bila  neizmjerno  malena,  jer  se  mnogo  naroda  izselilo  u  susjedne 
sretnije  zemlje.  Pod  konac  šestnaestoga  vieka  spali  su  ostanci 
Hrvatske  na  tri  hiljade  poreznih  kuća,  a  prije  u  sretnija 
vremena  brojila  je  sama  županija  križevačka  do  dvanaest  hiljada 
porezovnika-dimnjaka. 

Jošte  jednu  težku  daću  svake  godine  namietao  je  sabor 
seljaku  hrvatskomu,  a  to  su  težaci  oko  utvrdjenja  gradova. 
Kada  su  u  ovom  vieku  osobito  u  drugoj  polovici  u  Štajerskoj  i 
Kranjskoj  stali  utvrdjivati  gradove  i  sela,  dapače  i  oko  crkava 
dizati  zidove,  da  narod  u  nevolji  nagle  provale  ima  kamo  uteći, 
onda  je  Hrvatska  sva  bila  krajina.  Trebalo  je  popravljati  i 
utvrdjivati  svaki  i  slednji  grad  ili  kulu.  Nikada  skoro  nije  se  sastao 
sabor,  da  nenaznačuje  novih  utvrda  i  tako  nikada  bez  težke 
rabotne  radnje  nije  prošao  seljak  hrvatski. 

Dohodci  kralja  imali  su  iz  Hrvatske  biti  od  n e- 
izravnih  poreza,  od  kraljevih  imanja  i  od  gradova,  ali  od 

tih  je  u  stara  vremena  imao  plaćati  bana  i  njegovu  konjaničku 
četu.  I  ti  su  prihodi  bili  slabi,  zato  je  i  kralj  veoma  neuredno, 
više  puta  i  nije  plaćao  bana,  već  mu  za  dug  imanja  zalagao, 
dok  ih  je  bilo.  Ferdinand  i  njegovi  nasliednici  tužili  su  se  ugar¬ 
skomu  i  hrvatskomu  saboru  više  puta,  da  neizmjerne  troškove 
njihova  kuća  nosi  za  ove  zemlje,  a  male  ili  nikakove  koristi  iz 
njih  neimaju.  „Ako  i  neiraate  prihoda  iz  naše  zemlje, 
—  spominjahu  stališi  hrvatski  —  ako  i  jest  našazemlja 
od  vječnih  navala  većim  dielora  pusta,  ali  zato  imate 
od  nas  živi  zid  za  tolike  zera  lje  i  kraljevstva  Vašega 
V  eličanstvat4 

U  saboru  hrvatskom  vodila  se  i  uprava  zemlje,  te  se  je 
mienjao  po  više  puta  način  pobiranja  poreza  i  sakupljanja  vojske. 
A  kada  je  zemlja  spala  na  male  ostanke  u  drugoj  polovici  ovoga 
vieka,  onda  su  se  upravni  poslovi  županija,  dapače  i  imenovanja 
upravnih  organa  prenesli  u  sabor.  Sabor  je  mnogo  puta  odre- 
djivao,  kada  će  biti  banski  sud,  te  je  poput  inih  parlamenta 
na  zapadu  i  sudbenost  izvršivao  u  civilnih  stvarih  izmedju  veli¬ 
kaša  i  plemstva.  Z-a  k  o  n  e  iliti  artikule  stvorene  na  saboru  nosili 
su  na  potvrdu  kralju  poslanici  iliti  oratores  regni,  koje  je  sabor 
izabrao. 

Na  sabor  ugarski,  sazivan  od  kralja,  pošiljali  su  Hrvati 
dva  nuncija,  a  velikaši  kraljevstva  išli  su  glavom  u  kuću  velikaša. 
Nunciji  hrvatski  dobivali  su  prvo  mjesto  kod  stola  prema  kra¬ 
ljevim  sudcem  uz  kraljeva  personala,  koji  je  na  ime  kraljevo 
predsiedao  saboru.  Kada  je  pod  konac  ovoga  vieka  samostalna 
kneževina  Erdelj,  koja  je  od  Zapoljinih  vremena  stala  pod  osobitim 
protektoratom  porte,  po  ugovoru  izmedju  kralja  Rudolfa  i  vojvode 
Sigmunda  imala  doći  pod  zaštitu  i  vlast  kralja  ugarskoga,  nadati 
se  je  bilo,  da  će  i  poslanici  ove  kneževine  doći  na  sabor  ugarski. 
Stališi  hrvatski  odlučno  zaiskaše,  da  hrvatskim  nuncijem  bude 
kao  i  prije  prvo  počastno  mjesto.  Najprvo  su  se  čitale  propozicije 
kraljeve,  koje  su  stališi  primali  ili  zabacivali.  Onda  su  opet  sta¬ 
liši  svoje  tegobe  ili  gravamina  kralju  predlagali.  Najprije  stališi 
ugarski  donesoše  svoje,  a  za  njimi  hrvatski  nunciji  svoje  tegobe. 
Kada  je  Hrvatska  u  vječnom  ratu  onemogla  i  znamenito  osla¬ 
bila,  a  kraljevi  nastojali  potrti  mnoge  osebujne  povlastice  stališa 
Ugarske  i  Hrvatske,  onda  je  sabor  hrvatski  mnogo  puta  znao 
zamoliti  ugarske  drugove  svoje  po  nuncijih,  neka  i  tegobe  hrvatske 

prime  medju  svoje,  da  kraljevstvo  naše  „složnimi  silami*  brane 
i  pomažu  od  navale  carske  dvorske  politike.  Tako  su  došle  mnoge 
tegobe  hrvatske  i  onda  naravno  medju  ugarskimi  u  zakonik  ugarski, 
ako  ih  je  kralj  potvrdio. 

Glasovi  naših  nuncija  nisu  se  brojili  medju  ugarskimi,  jer 
su  oni  na  ime  kraljevstva  svoga  izricali  kao  i  ugarski  za  sebe, 
da  kraljeve  predloge  primaju  ili  odbacuju.  Ako  je  Ugarska  i 
primila  kraljev  predlog,  ako  je  kralj  i  potvrdio  zakon,  taj  zakon 
istom  je  stekao  valjanost,  kada  ga  je  primio  sabor  hrvatski. 
Zato  je  već  u  šestnaestom  vieku  bio  običaj,  da  se  poslije  ugar¬ 
skoga  sabor  sastao  hrvatski,  kamo  su  nunciji  donesli  potvrdjene 
od  kralja  zakone.  Sabor  hrvatski  mogao  ih  je  zabaciti.  Za  primjer 
navodimo :  zakon  o  vjeri,  koji  je  u  Ugarskoj  kroz  tri  vieka  pro- 
nicao  sve  slojeve  družtva  i  sve  narode,  i  bio  glavno  kretalo  sve 
povjesti  ugarske.  Toga  zakona  nije  Hrvatska  nikada  priznala, 
već  je  dobila  od  kralja  sankciju  svoga  zakona  stvorena  na 
saboru  hrvatskom.  Bilo  je  takovih  zakona  o  vojski,  porezu  itd. 
Istinite  su  time  one  rieči  bana  Erdeda :  „Regnumregno  non 
praescribit  lege  s4.k 

Ogledajmo  vjeru  i  crkvu.  Hrvatska  je  u  ovom  vieku  vidila 
od  nekrsta  propadati  sa  svojom  zemljom  biskupije,  crkve  i  mnoge 
liepe  samostane,  koje  su  pobožni  djedovi  njezini  podigli.  Sriemska, 
kninska  i  modruška  biskupija  u  ovom  vieku  propadoše.  Senjska 
još  uz  more  životari,  a  sa  obsegom  zagrebačke  biskupije  sastao 
se  skoro  i  obseg  ostanaka  Hrvatske.  Vjera  otaca  bila  je  Hrvatom 
sveti  štit  i  najuzvišenija  zastava,  što  se  ikada  vijala  u  Hrvat¬ 
skoj.  Kada  su  prvoga  Habsburga  izabrali,  vele,  da  ga  biraju  za 
obranu  svoje  svete  vjere.  Pod  zastavom,  na  kojoj  je  bila  slika 
Marije  sa  sinkom  Isusom  na  ruci,  srtala  bi  vojska  hrvatska  u 
krvavi  boj,  zazivljući  sladko  ime  Isusovo.  Sebe  sami  smatraju 
i  ostanke  svoje  zemlje,  da  su  „štit  kršćanskoga  svieta,14  a  to 
im  i  suvremenici  priznaju.  Sveta  je  idea  kršćanska  ukrasa  po- 
viesti  hrvatske  ovoga  vieka,  koja  kao  sunce  iz  idealnoga  svieta 
proniče  srdca  junaka  hrvatskih  i  ogrieva  ih  na  krvavi  boj  proti  pa¬ 
klenim  silam,  koje  dolaze  s  iztoka,  da  satarišu  ostanke  Hrvatske. 
Ovo  je  dapače  jedina  misao  svega  preostaloga  naroda,  koju  je 
otac  sinu  kao  svetinju  predavao,  da  neumre  dokle  bude  naroda 
hrvatskoga.  Razcviljenim  srdcem  ostaviše  nam  otci  naši  spomen, 
kada  su  im  iznemoglim  Turci  postavljali  rok,  do  koga  se  Hrvatska 

ima  predati  i  ostaviv  staru  vjeru  pokoriti  polumjesecu.  To  je  bilo 
u  početku  vladavine  Ferđinandove  i  pod  konac  šestnaestoga  vieka. 

Ovo  je  najglavniji  razlog,  da  Hrvatska  nije  unišla  u  pokret 
vierski,  koji  je  u  ovo  doba  bio  uzpirio  srednju  i  zapadnu  Europu. 
0  protestantizmu  u  Hrvatskoj  u  prvoj  polovici  šestnaestoga  vieka 
neima  ni  spomena.  Istom  u  drugoj  polovici  podigoše  se  pojedini 
sinovi  našega  naroda,  da  iz  Njemačke  ovu  biljku  prenesu  u 
Hrvatsku.  Uzeo  ih  pod  okrilje  svoje  barun  Ivan  Ungnad,  nekada 
junački  vojvoda  kraljeve  vojske  u  Hrvatskoj.  Ungnad  ostavi  Šta¬ 
jersku  svoju  domovinu,  i  dobije  častno  pristanište  kod  Krištofa  her- 
coga  virtemberžkoga,  koji  mu  dade  u  gradu  Urahu  samostan  za 
obitavanje.  Ovdje  i  u  Tubiflgenu  zasnova  štampariju  s  latinskimi, 
glagoljskimi  i  čirilskimi  pismeni,  da  za  Hrvate  i  Slovence  štampa 
svete  knjige  po  novom  nauku  vjere.  Uz  njega  prista  početnik 
slovenske  književnosti  Primus  Trubar  več  god.  1559.  Dobio  je 
na  svoju  ruku  mladoga  kralja  češkoga  Maksimilijana  II.  i  više 
knezova  i  gradova  u  Njemačkoj.  Čista  istina  evangjelija  po  novom 
nauku  neka  prodre  u  Hrvatsku,  a  buduči  da  se  hrvatski  jezik 
govori  ča  dole  do  Carigrada,  prodrieti  če  evangjeoska  istina  i  med 
Turke  i  ublažiti  če  ih,  te  če  nestati  njihovih  provala  u  krščanski 
sviet.  Tako  umovahu  skoro  doslovce  sudci  o  novih  knjigah. 

Ungnad  je  sa  svojimi  drugovi  neumorno  radio,  i  bacio  sloven¬ 
skih  i  hrvatskih  knjiga  za  tri  godine  do  25.000  iztisaka  med  naš 
sviet,  ali  ga  god.  1564.  zateče  smrt,  i  tim  cielo  poduzeče  zapne. 
Poslije  njegove  smrti  nasta  nesloga  medju  radnici,  a  naročito 
medju  Stjepanom  Istranom  i  Antunom  Dalmatinom.  Zajedno 
su  jošte  izdali  u  Regensburgu  g.  1568.  homilije  za  sve  nedjelje 
s  evangjeliji  na  trošak  toga  grada  pismeni  latinskimi.  U  Hrvat¬ 
skoj  nadali  su  se  uspjeti  osobito  svetim  pismom,  jer  da  neima 
u  ovom  jeziku  cieloga  svetoga  pisma,  van  što  je  gdješto  malo 
u  misnih  knjigah,  brevirih  i  psaltirih.  Počeli  su  tiskati  i  lati¬ 
nicom,  jer  da  gospodje  osobito  dolje  u  Dalmaciji  neznaju  hrvat¬ 
skoga  pisma  (glagoljice).  Uz  novu  vjeru  prionu  sam  ban  Petar 
Erdedi,  te  je  dopustio  protestantu  Gjuri  Vlahoviču  u  svojem  dvoru 
Okiču  pred  uglednimi  gostovi  propoviedati  po  novoj  nauci.  Bio 
je  ban  sklon  dati.  ovim  radnikom  u  Njemačkoj  učenjaka  hrvat¬ 
skih  na  pomoč.  Još  jače  prione  uz  novu  nauku  Juraj  Zrinski, 
gospodar  Medjumurja,  koji  je  uza  se  imao  Mihajla  Bušiča,  ar- 
kidjakona  biskupije  zagrebačke.  Zrinski  osnova  u  Nedelištu  tis- 

karu  god.  1570.,  a  Bušič  izda  đvie  knjige,  koje  je  posvetio  sa¬ 
momu  kralju  Maksimilijanu,  koga  su  protestanti  svojim  smatrali. 
Ovdje  izadje  izpod  tiska  i  Verboczov  Tripartitum  na  hrvatskom 
jeziku.  Poslije  se  preseli  ova  tiskara  u  Varaždin,  gdje  su  se 
hrvatske  knjige  štampale.  Tragovi  protestantizma  javljaju  se  i 
po  vojnicih,  koji  su  dospievali  u  krajiške  gradove.  U  samom 
Karlovcu  morao  im  je  nadvojvoda  Karlo  dopustiti  protestant¬ 
skoga  propoviednika.  Jedini  uspjeh  nove  nauke  u  Hrvatskoj  bio 
je,  da  se  je  stalo  štampati  na  hrvatskom  jeziku  za  pouku  puka. 
Glavni  povod  napredku  svomu  u  susjednih  naroda  zahvaljivao  je 
Luterov  nauk  tim,  što  je  na  narodnom  jeziku  sav  narod  slušao 
istinu  vjere.  U  Hrvatskoj  nije  to  duhove  podražiti  moglo,  kada 
se  i  u  stolnoj  crkvi  zagrebačkoj  pjevala  služba  božja  i  hrvatski, 
a  po  svoj  zemlji  bile  su  razsute  župe,  u  kojih  su  sjedili  popovi 
narodni  glagoljaši,  koji  su  samo  narodnim  jezikom  u  svetih 
službah  boga  slavili. 

Hrvatski  stališi  odbijahu  najodlučnije  novu  vjeru  sa  zem¬ 
ljišta  svoga.  Kada  se  je  početkom  sedamnaestoga  vieka  Ugarska 
sbog  slobode  protestantske  vjere  najviše  uzrujala  i  Stjepana  Boč- 
kaja  za  kralja  izabrala,  a  kašnje  se  i  austrijski  stališi  ugar¬ 
skim  pridružili  i  savez  učinili  pod  zaštitom  kraljeva  brata  Matije 
i  Hrvate,  u  savez  pozvali,  Hrvati  pristaju  uz  savez  za  slobodu 
svoju,  ali  u  isti  čas  „za  dobro  domovine  svoje  složnim 
glasom  svega  kraljevstva  na  obranu  prave  stare 
svoje  vjere*  pozivlju  red  Isusovaca  u  svoj  glavni  grad  Za¬ 
greb,  a  protestante  neka  tjeraju  biskup  i  ban  iz  cieloga  kraljev¬ 
stva.  Kada  su  Ugri  navaljivali  da  i  Hrvati  dadu  slobode  prote- 
stanstvu,  sjajno  prosvjedova  ban  Tomo  Erđedi.  Izvukavši  mač 
iz  korice  zaprieti  Magjarom:  „Ovim  mačem  izkorieniti 
čem  o  tu  kugu,akostupinavrata  našajjošimademo 
tri  rieke,  Savu,  Dravu  i  Kupu,  j  ednu  čemo  dati  piti 
novim  gostom —  ivolim  s  cielim  kraljevstvom  od- 
trgnut  se  od  krune  ugarske,  nego  li  da  pod  mojom 
vladom  bude  ta  kuga  u  našoj  zemlji!4  Na  zemljištu 
hrvatskom  nedobije  protestantizam  državnoga  pravnoga  obstanka ! 

Škole  u  Hrvatskoj  bile  su  najpoglavitije  u  samostanih 
reda  pavlinskoga,  a  aristokracija  davala  je  obučavati  djecu  svoju 
i  na  svojih  dvorovih.  Godine  1548.  dopusti  kralj  Ferdinand,  da 
dobra  razsutih  samostana  budu  za  uzdržavanje  javnih  škola  i 

za  naobražavanje  učitelja.  Za  uzgoj  svećenstva  osnova  Gjuro 
Drašković  seminarij.  U  strani  sviet  polazili  su  mnogi  na  nauke, 
naročito  u  Rim  i  u  Bolonju,  gdje  je  osnovan  posebni  zavod  za 
naše  strane.  Neima  znatnijega  čovjeka  po  gotovo  u  Hrvatskoj, 
koji  nebi  upio  nauke  u  hrvatskom  kolegiju  bolonjskom.  Mnogi 
odlični  Hrvati  bili  su  ravnatelji  toga  zavoda.  Gdjekoji  su  iskali 
latinskom  knjigom  spomen  si  kod  potomstva  sačuvati.  Ovaj  zavod 
vezao  je  najviše  Hrvatsku  s  kulturom  italskom.  Zavodom  ilirskim 
sv.  Jerolima  u  Rimu  bivaše  doticaj  Hrvata  s  kurijom  rimskom. 
Rim  je  podavao  istina  učene  duhovnike,  ali  Bolonja  nam  darova 
i  učene  svjetovnjake,  kojih  je  krvavo  trebala  naša  jadna  domovina. 
I  u  Beču  imade  već  u  ovo  doba  zametak  kasnijega  zavoda 
hrvatskoga.  U  domovini  samoj  najznatniji  samostan  Lepoglava 
podavao  je  i  višje  nauke  mladim  plemićem  i  gospodičićem  hrvat¬ 
skim,  a  manje  škole  bile  su  u  drugih  samostanih. 

Vječni  ratovi  zatirahu  svaki  znatniji  zamet  zamašnoga  raz¬ 
voja  trgovine  u  ovoj  zemlji.  Glavne  su  trgovačke  postaje 
koncem  ovoga  vieka  Varaždin,  Krapina,  Zagreb,  Klanjac,  Jaska, 
Samobor,  Ribnik,  a  na  moru  Rieka,  Bakar,  Senj.  Od  pamtivieka 
ide  sol  i  ulje  u  zamjenu  za  žitak  od  jadranskoga  mora  na  ove 
gornje  strane.  Vino  iz  Hrvatske  prolazi  u  Ugarsku  i  austrijske 
zemlje.  Ali  bio  je  zakon  zemlje,  da  se  najprije  moraju  namiriti 
vojske  na  krajini  uz  stalnu  cienu,  a  onda  istom  da  se  ostatak 
smije  prodati  u  javnu  trgovinu.  Jednom  je  iskao  kralj  Ferdinand 
(god.  1560)  neka  se  neizvaža  nikamo  žitak  iz  kraljevstva,  jer 
da  sve  treba  za  vojsku,  a  stališi  na  to  odgovoriše,  da  toga  neima 
niti  u  Germaniji  niti  u  Ugarskoj,  niti  se  to  od  Turaka  nečuje. 
Osta  slobodna  ova  siromašna,  primitivna  i  jadna  izmjenična 
trgovina,  koju  je  jošte  mnogo  puta  priečila  kuga,  što  se  s  iztoka 
valjala,  prelazila  Hrvatsku  i  provaljivala  u  susjedne  zemlje.  Mjera 
zagrebačka  valjala  je  za  sve  kraljevstvo,  a  novac  austrijski, 
ugarski  i  mletački  tekao  je  po  našoj  zemlji. 

Rudo  koplje  u  Gvozdanskom  bila  je  imovina  knezova  Zrin¬ 
skih,  ali  se  već  u  drugoj  poli  šestnaestoga  neka  sbog  vječnih  navala 
razbjegoše  rudari  i  osta  pusto.  Na  jadranskom  moru  bila  je 
zamašna  trgovina  u  Senju,  Bakru  i  Rieci.  Velike  trgovačke  kuće 
iz  Florencije,  Ankone  i  iz  same  Venecije  stale  su  u  savezu  s  onimi 
gradovi  i  imali  su  u  njih  svoje  podružnice.  Mnogi  su  Talijani  ostali 
kao  trgovci  i  gradjani  u  naših  gradovih.  U  Bakru  imali  su  Zrinski 

svoja  skladišta  osobito  drva  za  gradjenje  brodova.  Najviše  brodova 
izgradilo  se  na  Eieci. 

Veliku  blagodat  poda  kralj  Ferdinand  svojim  svim  zemljam 
što  je  osnovao  pod  grofom  Paarom  poštu  godine  1537.,  koja  je 
u  Hrvatskoj  išla  preko  Zagreba  na  Varaždin,  a  onda  preko 
Karlovca  na  Ogulin  i  do  primorskih  gradova. 

Ovo  je  žalostna  slika  ostanaka  Hrvatske  u  šestnae- 
stom  vieku. 

U  buri  i  prevratu  izmedju  naroda  i  cara  Rudolfa  stade  se  1607. 
proti  caru  svomu  rodjenomu  bratu  dizati  Matija,  regent  Ugarske 
i  Hrvatske,  da  sbaci  kralja,  koji  je  bio  požalio  mir  od  g.  1606.  U 
poviesti  Habsburga  nenalazimo  tomu  slična  primjera.  Pokazujući 
osobito  oduševljenje  za  slobode  naroda  i  njegove  vjere  proti  caru, 
koji  ih  kani  pogaziti,  sazva  oko  sebe  stališe  austrijske,  moravske, 
ugarske  i  hrvatske.  U  pozivu  na  Hrvate  reče:  „neka  se  s  njim 
i  ovimi  narodi  sdruže,  da  zajedno  živu  i  umiru“  Hrvati  viećajuć 
o  konfederaciji  proti  kralju  pristaju  sa  sladkom  nadom,  da  će 
si  izvojevati  svoje  stare  Žlatne  slobode,  koje  im  je  kralj  potirao. 
Sabravši  vojske  izmedju  svih  odanih  si  naroda  krene  na  Rudolfa 
i  prodre  do  prestolnoga  grada  Praga.  Ruđolf  nemoguć  ratovati, 
zahvali  se  26.  juna  1608.,  pridržav  si  njemačko  carstvo  i  češko  1608 
kraljevstvo,  a  nadvojvoda  regent  Matija  posta  kralj  ugarski  i 
hrvatski,  vojvoda  austrijski  i  moravski. 

Matija  II.  stvorio  si  je  sam  rušeći  sa  priestolja  ugarsko- 
hrvatskoga  svoga  brata  Rudolfa  i  braneći  zahtjeve  novovjeraca 
proti  pražkomu  dvoru  pretežak  položaj.  Do  ove  dobe  buran  i 
nemiran,  činilo  se,  da  će  snažnom  rukom  voditi  poslove  svojih 
kraljevstva  i  zemalja.  Ali  već  pri  nastupu  vlade  vidimo  uz  njega 
biskupa  Melkiora  Khlesla,  kojega  je  kašnje  i  kardinalom  učinio, 
svemoguća  i  iznad  samoga  kralja.  Matija  je  bio  u  ruku  Khles- 
lovih  kao  lutka  kakva,  koju  je  Khlesl  po  svojoj  volji  kretao,  kamo 
je  htio.  Matija  proglasi  krunitbeni  sabor  na  29.  septembra  1608. 
u  Požunu,  na  koji  je  sam  glavom  istom  koncem  oktobra  prispio. 
Hrvati  poslaše  svoje  nuncije  na  taj  sabor,  a  nadahu  se  puno 
od  novoga  kralja,  da  će  izliečiti  velike  rane,  koje  se  pokazaše 
na  državnom  tielu  Hrvatske  već  prije  žitva-dorožkoga  mira.  Od 

godine  1603.  bio  je  na  krajini  Hrvatske  dobio  nadvojvoda  Fer- 

dinand  one  vlasti,  koje  je  nekada  imao  Karlo  njegov  otac.  On  je, 
kao  što  nekada  otac  njegov,  gledao  obići  vlast  bana  hrvatskoga. 

Tečajem  poslednjega  rata,  da  se  otmu  biesnomu  turskomu 
gospodstvu  a  i  da  svoju  kršćansku  vjeru  uzčuvaju,  krenulo  je  dosta 
naroda  iz  Bosne  i  Slavonije  u  našu  zvanu  slavonsku  ili  varaždinsku 
krajinu  i  naseli  se  oko  pustih  gradova.  Tako  je  i  preko  Une 
prešlo  naroda  pod  vodstvom  vladike  svoga  Šimuna  Vratanje  i  stane 
se  namieštati  s  ovu  stranu  Une  izmedju  gradova.  Ovomu  narodu 
dade  kralj  Rudolf  (g.  1604.)  povlasti  njeke:  da  su  slobodni  od  svih 
daća,  da  slobodno  uživaju  zemlju,  ali  u  potrebi  moraju  vojevati 
na  Turke.  Jedan  ogranak  novih  doseljenika  razširi  se  od  Gomirja 
na  Vrbovsko,  Ravnugoru,  Mrkopalj  i  dalje  po  gorskom  kotaru 
hrvatskoga  primorja.  Sav  je  ovaj  narod  sjeo  na  one  posjede  go¬ 
spode  hrvatske,  koji  su  sada  bili  slobodniji  i  mirniji  od  Turaka, 
ali  zato  nikakve  dužnosti  nisu  imali  prema  vlastnikom  gradova, 
već  su  imali  biti  pokorni  krajiškim  kapetanom.  U  samih  opet 
građo vih  sjediše  zapovjednici  imenovani  od  gradačkoga  nadvoj¬ 
vode,  većinom  sinovi  plemstva  štajerskoga,  kranjskoga  i  koruš¬ 
koga,  sa  krasnimi  plaćami  i  prihodi  od  zemlje.  Za  primjer  navo¬ 
dimo,  da  je  karlovački  general  imao  do  šest  hiljada  for.  godišnje 
plaće.  Imali  su  opet  ti  ljudi  i  prihod  od  zemlje  oko  gradova, 
koju  su  im  znali  obraditi  težaci  namienjeni  popravku  gradova. 
Bio  je  ovo  doba  dapače  takav  običaj,  da  su  ta  gospoda  živila 
gdjegod  izvan  Hrvatske  na  svojih  imanjih,  a  samo  kadkad  zala¬ 
zili  bi  na  svoja  mjesta.  Protekcijom  dolazili  bi  već  sada  i  mnogi 
nevriedni,  ali  po  rodu  odlični  kranjski  i  štajerski  gospodičići  do 
kapitanata  krajiških,  samo  da  financijalno  svoje  stanje  poprave. 

Hrvatska  su  gospoda  težkim  srdcem  morala  gledati,  kako 
u  gradovih  njihovih  otaca  sada  sjede  tudjinci,  a  oko  njih  narod, 
koji  samo  tudjincu  služi  i  njega  sluša.  Mnogi  su  odlična  roda 
stranci,  da  se  na  tom  mjestu  uzdrže,  iskali  dapače  u  kralja,  neka 
im  podieli  indigenat  u  Ugarskoj  i  Hrvatskoj,  Zato  su  Hrvati 
prisiljeni  pozivati  Ugre  u  slogu,  neka  zajedno  nastoje,  da  im 
nebudu  tudjini  gospođovali :  „odlučismo*  —  vele —  „radje  umrieti, 
nego  li  da  nara  tudjin  u  zemlji  gospoduje  i  da  ma  i  najmanju 
čast  obnaša  na  štetu  naših  sloboština.  “  Ferdinand  štajerski  upravo 
se  pomamio  od  lakomosti  za  zemljom  hrvatskom.  Uzme  ozbiljno 
o  tom  raditi,  da  isto  primoije  hrvatsko  otme,  za  koje  je  priznavao, 
da  spada  našemu  kraljevstvu.  Zrinske  bi  i  Frankopane  odtisnuo 

od  mora,  otevši  im  Bakar,  Kraljevicu  i  Novi,  kako  je  nekada 
otet  Senj ,  dok  bi  sva  obala  jadranskoga  mora  bila  austrijska 
pod  jednom  jakom  nadvojvodinom  rukom.  Pripoviedasmo  dalje, 
kako  su  i  kralj  Rudolf  iz  Praga  i  nadvojvoda  iz  Gradca  nastojali 
potrti  bansku  vlast,  od  koje  su  nastojali  odtrgnuti  vrhovnu  voj¬ 
vodsku  vlast,  a  samo  da  sudačka  ostane  banu. 

S  ovimi  tegobami  dolaze  Hrvati  na  krunitbeni  sabor  novoga 
kralja  u  Požun.  Prije  krunitbe  zaiskaše  Ugri,  da  se  izabire 
palatin,  a  Matija  morade  i  na  to  i  na  sve  želje  stališa  pristajati, 
jer  su  u  saboru  strašno  rovarili  izaslanici  Rudolfovi.  Donesoše 
medju  stališe  prazne  papire  s  podpisi  Rudolfovimi,  da  si  sami 
izpišu  slobode,  kakove  hode,  samo  neka  Rudolfa  opet  prime 
za  kralja.  Da  toga  nebude,  primi  Matija  zakonske  članke  ved 
prije  krunitbe,  medju  kojimi  su  bile  i  tegobe  hrvatske.  Slobodu 
vjere  dobije  Ugarska,  a  u  Hrvatskoj  vladao  je  zakon  hrvatski, 
koji  toga  nedopušta.  Kralj  je  imao  odmah  namjestiti  bana  sa 
„starinskom  vlasti  od  Drave  do  mor  a  j  ađranskoga" 
Po  primjeru  drugih  naroda,  koji  su  slobodni,  neimaju  tudjinci 
u  zemlji  zapoviedati;  zato  sve  časti  u  Ugarskoj  i  Hrvatskoj 
imadu  domadi  sinovi  dobivati,  i  u  časti  na  krajini  u  Hrvatskoj 
namjestiti  se  samo  Hrvati,  a  vrhovni  zapovjednik  sve  vojske  na 
krajini  da  bude  ban  „podpunom  svestranom  prastarom 
vlašdu1*,  zato  neka  mu  car  po  starom  običaju  dade  banderij 
i  neka  ga  plati.  Kralj  neka  pošalje  svoje  odaslanike  nadvojvodi, 
koji  de  se  o  svem  tom  s  njim  sporazumjeti.  Senj  neka  se  netrga 
od  Hrvatske. 

Ovako  u  slogi  s  plemstvoip  ugarskim  izvojevaše  si  Hrvati, 
da  je  kralj  jednom  zadovoljio  svim  željam  Hrvatske.  Poslije 
krunitbe  dade  im  bana  Tomu  Erdeda,  koga  je  predlagao  i  Ugrom 
za  palatina,  ali  oni  su  volili  izabrati  glavu  protestanske  bune  Stje¬ 
pana  HldsMzjra,  koji  se  je  sada  pokazivao  vieran  novomu  kralju. 

Hrvati  moradoše  sad  istom  početi  vojevati  za  prava  po  kralju 
potvrdjena.  Kranjska,  Štajerska  i  Koruška  uzrujaše  se,  kada  im 
dodjoše  glasnici,  da  de  morati  gradove  predati  Hrvatom,  i  da  de 
sva  viša  upravna  mjesta  u  krajiških  gradovih  biti  popunjena 
po  Hrvatih.  Bilo  je  u  Štajerskoj  ozbiljnih  ljudi,  koji  su  kazali: 
„zemlja  je  hrvatska,  pogibelj  je  zajedničke  obrane  prestala,  pravo 
je  da  se  Hrvatom  predadu  gradovi"  Bio  se  je  dapače  razsuo 
glas,  da  Štajerci  popuštaju,  te  ved  Hrvatom  gradove  predaju. 

1609.  Kranjski  stališi  prestrašiše  se  od  čuda,  kada  im  je  još  i 
taj  glas  došao.  Odlučiše  poslati  poslanstvo  stališem  štajerskim, 
dogovoriti  se  s  Korušci  i  svi  složnimi  silami,  da  nadvojvodu  za 
sebe  predobiju ,  neka  neda  gradova  krajiških.  Sam  upravitelj 
Kranjske  reče  stališem:  „Ugarska  i  Hrvatska  ištu  tvrdjave.  Ako 
im  nedamo  tada  smo  gotovi  „Sclavi44,  jer  će  silu  upotriebiti. 
Nemožemo  tako  daleko  poći  kao  što  Štajerci,  „„bog  im  prosti4.4* 
Bojati  se  je  jošte,  da  će  se  dići  uskoci  na  našu  zemlju,  ako  na 
ove  zahtjeve  nepristanemo.  Trebalo  bi  stvar  preporučiti  carskomu 
Veličanstvu,  ali  odanle  se  je  malo  moći  nadati  pomoći4.4  Drugi 
su  bili  za  to,  da  se  na  njemačko  carstvo  apelira,  da  se  krajina 
od  njega  netrga.  Napokon  zaključiše:  „Krajina  pripada 
njeg.  sjajnosti  nadvojvodi  Ferdinandu- Bez. njegove 
dozvole  nesmije  o  njoj  nitko  odlučiti4.4 

Dogovori  se  vodili  ciele  godine  1608.  i  1609.  Ferdinand 
poduprt  tako  od  svojih  stališa  odgovori  Hrvatom  na  njihove 
zahtjeve:  „neka  najprije  gledaju  predobiti  one  zemlje,  koje  su 
im  Turci  uzeli,  a  onda  će  se  istom  moći  misliti  o  tom,  kako 
će  se  razpraviti  stvari  s  njego vimi  zemljami.*  Iskao  je  dapače, 
neka  mu  najprije  Hrvati  vrate  sve  onov  što  je  otac  njegov  na 
popravke  tvrdjava  u  Hrvatskoj  potrošio ,  pak  će  onda  izvesti  iz 
gradova  sve  vojne  sprave,  koje  su  troškom  njegovih  zemalja 
nabavljene.  Kada  su  mu  opet  Hrvati  odgovorili,  da  su  se  pro- 
lievanjem  potoka  hrvatske  krvi  obranile  zemlje  njegove,  a  da  je 
krajina  zemlja  hrvatska,  odgovori  im  prkosito,  da  će  odsele 
držati  one  gradove  kao  svoje  vlastite,  a  ne  samo  kao  upravitelj, 
kako  je  bilo  do  sada.  Hrvati  se  na  to  razbiesniše,  te  se  je  i 
sam  prkosni  Ferdinand  pobojao  silovitih  sukoba  s  Hrvatskom. 
Težko  mu  je  bilo  u  ovo  doba  sbog  vjerozakonskih  reforma  u 
njegovoj  zemlji,  zato  je  gledao,  da  mu  dva  zla  nepadnu  na  glavu, 
te  zamoli  cara  Rudolfa  u  Pragu,  neka  gleda  ovu  razpru  svojim 
carskim  ugledom  poravnati  izmedju  njega  i  Hrvata.  Dogovori 
se  započmu.  Ali  dodija  već  Hrvatom  putovati  na  dogovore  u 

1610.  Gradac  i  zaiskaše  god.  1610.  od  svoga  kralja,  neka  već  jednom 
ostvari  one  članke,  na  koje  je  prisegao.  Vele  sami,  „da  bi  kralj 
to  htio  učiniti,,  ali  ima  njetko,  tko  toga  neda  i  kralja  od  toga 
odgovara,  pak  je  i  njihova  poslanstva  požunska  i  gra- 
dačka  osujetio.  Zato  jednoglasno  zaključuju  i 
zaklinju  se,  ako.  se  tako  v  rušitelj  sloboština. domor 

vine  izvjestno  pronadje,  to  će  se  u  javnom  saboru 
svega  kraljevstva  dići  na  njega  šake  svih  stališa 
i  redova!1  Tko  je  taj  bio,  to  nam  osta  tajnom,  dalje  nenadjosmo 
traga.  Stališi  su  dakako  opominjali  kralja  na  njegovu  prisegu, 
ali  krajina  osta  kako  je  i  prvo  bila. 

Matija  je  malo  uticao  u  ove  razpre,  jer  se  je  u  obće  malo 
brinuo  za  Hrvatsku.  Gorila  mu  je  glava  od  poslova  ugarskih, 
erdeljskih  i  čeških.  Mir  je  s  Turci  sretno  pogadjao,  ali  prote¬ 
stantizam  prerastao  mu  preko  glave.  Poslije  smrti  palatina  Illes- 
hdzva  bude  izabran  opet  protestant  Gjuro  Thurzć  za  palatina, 
premda  je  kralj  želio  katolika.  Htio  je  Matija  u  Austriji  svojom 
vlasti  uzčuvati  preimućtva  katoličke  vjere,  a  odmah  se  digoše 
protestanti  ugarski,  da  brane  svoju  braću.  Njemačka  protestanska 
unija,  uz  koju  je  pristajala  bolja  polovica  Njemačke,  posla  na 
žalost  Matijinu  svoga  poslanika  u  Beč,  da  pritegne  Austriju  u 
uniju  proti  carskomu  i  katoličkomu  vladanju.  Matija  zđvajajuć 
»hoće  li  birati  carstvo  ili  spas  duše  svoje*  —  kako  reče  svomu 
-izpovjedniku  —  dade  napokon  kapitulaciju,  kojom  se  proglasuje 
sloboda  vjere  po  načelu  Maksimilijana  cara :  „cujus  regio  illius 
et  religiot1  Takove  povlasti  morade  dati  i  Moravskoj. 

Težko  bi  bio  Matija  tako  daleko  pošao,  da  ga  neprisiliše  od- 
nošaji  u  Češkoj.  »Kralj  nam  nevalja,  treba  drugoga  izabrati*  — 
takovima  buntovnimi  glasovi  mogu  će  plemstvo  češko  prisili  (go¬ 
dine  1609.)Rudolfa  na  glasoviti  češki  »majestat*.  Rudolf  onemogao 
tielom  i  duhom  žalio  je  ove  koncesije,  ali  je  jošte  dao  rovariti  po 
zemljah  Matijinih  i  došla  mu  misao,  da  promieni  red  nasliedstva 
na  priestolju,  dakako  na  štetu  Matijinu,  koji  je  imao  Rudolfa  u  car¬ 
stvu  nasliediti.  Matija  za  odmazdu  rovario  proti  Rudolfu  u  Češkoj, 
a  iznad  obadvojice  nesretnih  vladara  vladahu  razvraćane  vierske 
stranke.  Tako  se  porodi  rat  izmedju  braće,  koji  se  žalostno  svrši  i6ii. 
po  Rudolfa.  Matija  mu  prodre  u  sam  priestolni  grad  Prag.  Rudolf 
se  morade  u  bjesnoći  i  gotovom  ludilu  zahvaliti  na  češkom  prie¬ 
stolju,  a  osta  mu  samo  carski  naslov.  Te  sramote  dugo  nepre- 
živi,  umre  20.  januara  i612.  1612. 

Matija  bude  poslije  smrti  bratove  izabran  za  njemačkoga 
cara.  Time  se  popne  do  vrhunca  svojih  želja.  Sada  istom  pri¬ 
kazuje  nam  se  Matija  trom  i  nesposoban  za  vladanje  tolikih  ze¬ 
malja.  Težko  je  i  bilo  vladati  cielom  uzrujanom  srednjom  Euro¬ 
pom,  koja  se  je  već  sada  dielila  u  dva  oružana  tabora:  prote- 

stantsku  uniju  i  katoličku  ligu.  Do  granica  Hrvatske  idu  ogranci 
jednoga  i  drugoga  saveza.  Susjedne  slovenske  zemlje  pripadahu 
takozvanoj  katoličkoj  ligi,  a  protestanti  Ugarske  namigivahu  sa 
unijom.  Već  je  buktilo  u  Ugarskoj,  vodio  se  rat  u  Erdelju,  u 
koji  je  stala  svojim  uplivom  i  Turska  uticati.  Vojvodu  Oabriela 
Bathora  u  krvavom  ratu  razstavio  s  prestoljem  i  životom  Gabriel 
Bethlen,  štićenik  Turaka  i  saveznik  protestantske  unije. 

Hrvatska  nam  podaje  sasma  drugi  lik  vierskoga  života. 
Iste  godine,  kada  je  Rudolf  prisiljen  od  Čeha,  čim  su  sve  zemlje 
austrijske  dobile  slobodu  protestanske  vjere,  izdao  samo  zato 
„majestat*,  da  ga  nebace  s  priestolja,  te  iste  godine  zabranjuju 
Hrvati  protestantom  ulaz  u  Hrvatsku.  Hrvatska  ima  sveto  držati 
zakone  stare  svete  vjere  otaca,  a  „propoviednika  prote¬ 
stantskoga  slobodno  je  svakomu  uloviti  i  ulov¬ 
ljena  ima  dovesti  pred  bana  ili  biskupa,  a  ako  inače 
biti  nemože,  slobodno  ga  je  i  ubiti.  Uvodite lj i  ovih 
ljudi  i  prekršitelji  ovoga  zakona  imadu  se  javno 
kazniti!1  A  dok  se  Matija  kleo  na  živoga  boga,  da  neće  u 
Ugarsku  red  Isusovaca  uvoditi,  hrvatski  stališi  predaju  uzgoj 
svoje  mladeži  Isusovcem,  sagradjuju  im  sgrade  u  Zagrebu,  kupuju 
im  imanja  i  preporučaju  ih  kralju.  Prispodabljajuć  topli  i  odlučni 
katolički  značaj  ovih  veleznamenitih  zakona  sa  zakoni  i  odnošaji 
u  srednjoj  i  zapadnoj  Europi,  nadjosmo,  da  je  jedina  Italija,  prva 
susjeda  Hrvatske,  živila  pod  sličnimi  zakoni.  Mislimo,  da  negrie- 
šimo,  ako  i  tomu  susjedstvu  ponješto  pripišemo  onolike  katoličke 
oštrine  u  vierskom  hrvatskomu  zakonu. 

II. 

Izvan  sfere  ovih  razžarenih  odnošaja  srednje  Europe  uzpali 
se  u  ovo  doba  na  hrvatskom  primorju  veliki  uskočki  rat 
odlučujuć  u  krvavih  morskih  pobojih  sudbinom  hrvatskih  obala. 
Mletčani  su  od  pamtivieka  za  tim  išli,  da  Venecija  kao  kraljica 
jadranskoga  mora  bude  absolutna  gospodarica  ovoga  mora.  Ni¬ 
čije  ladje  nebi  smjele  ovuda  ploviti  bez  njihove  dozvole,  a  kako 
je  od  Turaka  bila  skršena  i  razderana  Hrvatska  i  iztrošene  susjedne 
austrijske  zemlje,  nadala  se,  da  će  joj  srećom  pripasti  i  pre¬ 
ostati  jošte  sjevero-iztočni  kut  jadranskoga  mora.  Njihovoj  osnovi 
stala  je  na  putu  vitežka  četa  uskoka  senjskih,  koji  su  na 

malih  ladjah  svojih  neizmjernom  brzinom  i  smjelošću  razbijali 
križareće  brodovlje  mletačko,  te  su  smesti  umjeli  osnove  mle¬ 
tačke.  Zato  su  se  trudili  državnici  i  povjestnici  mletački,  da  ove 
junačke  sinove  našega  naroda  sbog  groznoga  njihovoga  tobož¬ 
njega  barbarstva  i  krvoločtva  svim  vlastim  i  narodom  omraze. 
.Uskoke  su  Mletčani  razglasili  —  veli  službeni  njemački  svjedok 
—  kao  da  su  gori  od  ljudoždera  i  sličnih  barbara,  a  to  su  vam 
pošteni  kršćanski  ljudi.  Ima  medju  njimi  uglednih  plemića  i  ljudi 
poštovana  roda.  Junaci  su  to,  koji  su,  s  turskoga  zemljišta  izbje- 
gavši  živinsko  robstvo,  u  Senj  u  kraljevstvo  hrvatsko  došli  i  utekli 
se  pod  kršćansku  vlast,  da  oni  i  njihova  djeca  i  njihovi  potomci 
u  vjeri  Isusovoj  ostanu*.4 

Drugi  naš  svjedok  suvremenik  Florentinac,  koji  je  živio  u 
ovo  vrieme  kroz  više  godina  na  Rieci  i  s  njimi  trgovao,  hvali 
njihovu  vjeru  u  boga  i  poštenje  ljudsko.  Neima  po  njegovu  uvje¬ 
ravanju  čistijega  i  ćuderednijega  grada  nad  Senjem.  .Nije  vidio 
toga  niti  u  Italiji,  niti  u  Dalmaciji,  da  bi  se  svetim  postom  na 
pričest  toli  dostojno  pripravljali.  Čistoća  žene  jeste  narodna  sve¬ 
tinja.  Žena  bi  se  takova  smrću  kaznila  od  samoga  njenoga  roda. 
Ako  bi  ipak  pravica  stala  progoniti  ovo  ubojstvo,  sav  bi  se  narod 
digao  na  sudcat*  Ovo  svjedočanstvo  stranca  očevidca  pobijaše  bez- 
sramni  mletački  biskup,  koji  je  raznio  u  svojoj  knjizi  po  svietu, 
da  imadu  puno  žena  i  da  se  nezna  čija  je  koja.  Kada  su  po  više 
godina  bili  bez  plaće  na  službi  kraljevoj,  plaćali  bi  vjerovnike 
trgovce  od  svoga  pliena  vierno  i  pošteno.  A  kada  je  Juriša  Da- 
ničić  papi  rimskomu  bio  obećao,  da  će  na  obalah  hrvatskih  biti 
sigurne  ladje  kršćanske,  nije  se  u  to  doba  usudio  pomoliti  ni 
jedan  gusar  medju  kvarnerskimi  otoci.  Bratsku  su  ipak  krv  osve¬ 
ćivali  i  dvostruko  i  četverostruko  i  u  drugi  rod.  Ako  je  koji  od 
poglavica  mletačkih  prolio  krv  uskočku,  drhtao  je  rod  njegov* 
živući  u  smrtnom  strahu  u  sred  Venecije. 

Uskoci  donosiše  neizmjerne  pliene  iz  turske  zemlje.  Turski 
brodovi  nebi  se  usudili  u  jadransko  more.  Kada  su  uskoci  ulovili 
na  brodu  Trnke,  Židove  i  kršćane,  odmah  su  razdielili  Turke  i 
Židove  na  jednu,  a  kršćane  na  drugu  stranu.  Istom  kada  9U  ih 
Mletčani  u  vjeri  prevarili,  nisu  niti  njih  poštedili. 

Godine  1606.  digla  se  je  bila  buna  u  Ugarskoj  tako  visoko, 
da  se  je  već  mislilo:  uspjeti  će  Bočkaj  s  pomoćju  turskom,  a 
kuća  Habsburg  izgubiti  će  Ugarsku.  Nadajuć  se  Venecija  razsulu 

vlasti  habsburžke  u  Ugarskoj  i  Hrvatskoj  riadje  povoda  sbog 
njekih  provala  Juriše  SenjaDina  na  tursko  zemljište ,  da  potisne 
veliki  dio  svoga  brodovlja  u  kvarnerski  zaliev  i  da  zatvori  trgovinu 
Senju,  Bakru  i  Rieci.  U  Gradcu  se  prestraše,  da  nebi  Venecija 
ovih  gradova  osvojila  i  pošalju  generala  baruna  Gjuru  Kisela, 
koji  je  poput  Josipa  Rabate  u  Senju  uskoke  vješao  i  Rabatin  ugo¬ 
vor  s  Venecijom  ponovio  (g.  1607.).  Venecija  dapače  kroz  druge  ruke 
dade  razumjeti  caru  Rudolfu,  da  bi  najbolje  bilo  Senj  i  primorje 
za  tri  sto  hiljada  talira  njoj  u  zalog  dati,  ali  ih  Rudolf  odbije 
smatrajuć,  da  bi  to  bilo  sramotno  za  njegovu  carsku  čast.  Kisel 
dade  na  kopno  potegnuti  sve  brodiće  uskočke,  uskokom  zabrani 
svaki  polaz  na  tursko  zemljište,  obustavi  im  i  zabrani  pobiranje 
danka  od  Turaka,  koji  su  oni  pobirali,  toliko  godina  od  mnogih 
turskih  sela,  što  su  si  ga  uskoci  svojom  krvlju  prolivenom  za¬ 
služili  i  svakiput  sa  stotina  jada  pobirali. 

Uskoci  nezadovoljni  odsudom  pristranoga  baruna  austrijskoga 
odluče  zaiskati  pravdu  na  carskom  dvoru.  Pošalju  svoga  odličnoga 
vojvodu  Nikolu  Radića  k  carskomu  dvoru,  obveza vši  se  svi  za¬ 
jedno  prisegom,  da  prije  povratka  Radićeva  neće  Senja  ostaviti, 
a  s  Turci  učine  mir  i  prijateljstvo.  Radić  dodje  sretno  u  Prag, 
te  bude  od  cara  liepo  primljen.  Iskao  je,  neka  im  se  njihovi 
krvavo  zasluženi  danci  od  Turaka  i  nadalje  daju.  Mudri  vojvoda 
izvojeva  si  od  cara  odlično  pismo,  osudjujuće  postupak  carskoga 
komisara  i  drugih  kapetana  uskočkih  neprijatelja:  »Ima  ih 
medju  Vami,  veli  car,  a  naročito  ti  Vide  Kisele, 
koji  nemariš  za  povlasti  i  slobode  Senjana,  pak  se 
usudjujete  uništivati  ih  i  potirati.  Jošte  se  usu- 
djujete  silom  otimati  i  za  sebe  pobirati  danak  onaj 
od  mnogih  turskih  sela  i  imanj  a,  koji  su  si  Senjani 
sami  junački  s  oružanom  silom,  prolievajuć  s  kupo 
svoju  krv  i  noseć  glavu  svoju  na  pazar,  na  plaćanje 
prisilili.  Njim  to  po  zakonu  pripada  i  nitko  im 
uzeti  nesmije!4  Car  im  ovom  prigodom  potvrdi  grb  i  pečat 
i  stare  slobode,  priznavajući  im,  da  su  „ j  e d i n i  o n i  n a  jadran¬ 
skom  morubedem  njegovim  državam  proti  Turkom  i  drugim 
(jamačno  Mletčanom)  neprijateljem!4 

Carevom  milošću  ostanu  uskoci  u  Senju,  što  je  Veneciju 
navodilo  na  pakostne  misli ,  čim  je  stala  zatvarati  prolaz  trgo¬ 
vini  sa  hrvatskih  i  austrijskih  strana.  Uskoci  im  dakako  vraćahu 

nemilo  za  nedrago,  hvatajući  i  robeći  njihove  fregate.  Kao  munje 
preliećali  bi  jedni  na  svojih  ladjicah  u  Istru,  a  drugi  okreni 
preko  mletačkoga  zemljišta  u  turske  zemlje.  I  opet  su  dolazili 
povjerenici  nadvojvode  Ferdinanda  iz  Gradca,  i  opet  izvlačiše  iz 
mora  ladjice  uskočke  i  pališe  ih  i  opet  uskoci  na  sramotu  na 
vješalih  izgibahu. 

Gorko  mrcvarenje  uskoka  i  od  njihovih  vladara,  kojim  su 
mnoge  godine  služili,  a  plaće  dobivali  nisu  i  mletačko  na  moru 
naganjanje,  gdje  su  svakoga  uskoka,  što  ga  uloviše  na  galiju 
prikivali,  izrodi  napokon  biesnim  ratom.  Mejdan  je  iz  početka 
samo  medju  Senjani  i  Mletčići,  dok  se  neuhvatiše  u  kolo  nadvoj¬ 
voda  Ferdinand,  car  i  Španjolska.  Povodi  rata  neće  se  pričiniti 
neznatni,  ako  se  svi  dosadanji  neprijateljski  odnošaji  pravo  shvate 
i  uvaže. 

Godine  1611.  prolazila  je  mletačka  ladja  mimo  Rieke,  a  16U. 
imala  je  tamo  po  zakonu  carinu  platiti.  Carinari  ju  obustave 
i  zadrže  dok  nije  platila.  Zato  Mletčani  izdadoše  proglas  svim 
brodovom  svojim,  neka  love  sve  brodove  s  austrijske  i  hrvatske 
obale,  Riečane  neka  ubijaju,  a  ulovljene  odsudjuju  unapried  sva¬ 
koga  na  dvadeset  godina  na  galiju.  Car  Matija  potuži  se  mle¬ 
tačkomu  senatu  god.  1612.:  „što  oni  nedadu  ploviti  brodovom  1612. 
njegovih  podanika  na  moru,  već  im  prieče  trgovinu,  dapače  za- 
sižu  u  sudstvo  na  kopnu  i  na  moru,  te  bez  prestanka  nepravde 
čine.  To  da  nije  dokaz  dobra  susjedstva!4  Republika  oholo  od¬ 
govori  carevu  poslaniku:  „da  je  uviek*  pripravna  na  mirno  susjed - 
stvot4  Slao  je  opet  nadvojvoda  svoje  poslanike  u  Veneciju,  ali  nije  / 
opravio  ništa.  Što  nije  mogao  car  i  nadvojvoda  opraviti,  to  opet 
pokušaše  uskoci  sami.  Tako  se  izleže  krvav  rat  od  g.  1612—1617. 

Mletčani  zlom  srećom  pokušaju  poigrati  se  s  uskočkimi  gla- 
vami.  Kamilo  Trevisano,  zapoviednik  konjaničtva  mletačkoga  u 
Dalmaciji,  htjede  osvetiti  se  Turkom  za  mnoge  provale  u  Dal¬ 
maciju  i  piša  proveditoru  krčkomu  prijatelju  uskočkomu  Giro- 
lamu  da  la  Marzellu,  neka  bi  uskoke  nagovorio,  da  oni  s  jedne, 
a  on  s  druge  strane  navale  na  Turke.  Uskoci  pristanu  uz  po¬ 
godbu  i  zahvate  mnogo  pliena,  a  Trevisano  mogao  je  slavodor 
bitno  sa  stotinom  turskih  glava  unići  u  Zadar.  Uskoci  puni  pliena 
vn*te  se  kući,  samo  njih  petorica  zaostane  radi  njekih  turskih 
zarobljenika.  Prohtjelo  se  generalu  mletačkomu  Marku  Venieru, 
koji  sa  upravo  tada  desio  u  Zadru,  pohvatati  ove  ljude..  Pošalje 

k  njim  glasnika  zadajuć  im  tvrdu  vjeru,  da  im  ništa  učiniti 
neće,  već  da  ih  kani  nadariti  s  liepim  darovi,  da  ih  ponesu  braći 
svojoj  za  slavu  pribavljenu  republici.  Uskoci  povjerovaše,  a  on 
ih  baci  u  verige  i  povede  sa  sobom  u  Veneciji.  Uskoci  za  za¬ 
mjenu  ulove  samoga  upravitelja  otoka  Krka,  inače  dobroga  pri¬ 
jatelja  svoga.  Iskali  su,  da  im  se  za  njega  vrate  braća  njihova. 
Premda  Marzellu  nije  ništa  uzmanjkalo  medju  uskoci,  dapače  je 
kupovao  od  njih  njeke  stvari  od  njihova  pliena,  uzžurkala  se  opet 
sva  sila  mletačka  i  austrijska,  jedni  i  drugi,  da  dave  uskoke. 
Veneciji  se  s  austrijske  strane  predbacivalo,  da  snubi  Turke,  neka 
se  opet  zarate  s  kućom  Habsburg.  U  Istri  stali  su  paliti  Mlet- 
čani  i  do  koriena  uništivati  siromašni  sviet.  Trst  i  druga  po¬ 
morska  mjesta  bila  su  u  pogibelji.  Nadvojvoda  Ferdinand  stao 
se  spremati  na  obranu  svojih  zemalja. 

U  Senj  opet  stigoše  povjerenici,  da  masakriraju  jadne  uskoke. 
Proveditora  ulovljenoga  s  dobrom  pratnjom  odpreme  u  Veneciju, 
kapetana  senjskoga  sbace  i  do  sto  obitelji  iz  Senja  izaženu.  Grofa 
Nikolu  Frakopana  učini  vlada  gradačka  kapetanom  senjskim,  valjda 
da  barem  nječim  ugode  Senjanom.  U  Beču  pod  auspicijami  sa¬ 
moga  kralja  učini  se  novi  ugovor,  po  kom  se  uskokom  zabra¬ 
njuje  svako  plienjenje  na  moru  pod  smrtnu  kazan.  Republika  je 
tuj  obećala,  da  će  ulovljene  uskoke  vratiti,  a  već  ih  je  bila  po¬ 
klala.  Kada  se  je  kašnje  iskalo,  da  vrate  ulovljenike,  izgovarala 
su  se  gospoda  mletačka  na  sve  načine.  Želja  je  tajna  republici 
bila,  da  se  Senj  i  Rieka  razvali  ili  da  barem  stanovnici  s  naših 
obala  svu  sol  Samo  iz  Venecije  dovoze.  Dobro  uvidiše,  da  nisu 
jošte  dotle  zaplašili  Matiju  i  Ferdinanda.  Zato  opet  okrenuše  drugim 
putem,  da  sladkim  prijateljstvom  uskoke  i  cara  prevare.  Proku- 
rator  mora  Pasqualigo  dospije  u  Senj,  da  se  tobože  s  uskoci  izmiri 
i  sprijatelji,  da  si  izmjenice  vjeru  dadu,  da  se  neće  uznemirivati,  na 
veliko  veselje  Dalmacije,  Istre  i  otoka.  Ugovorili  su,  da  je  uskokom 
slobodno  prolaziti  dva  puta  u  godini  po  svoje  danke  u  Tursku. 
Prividnim  mirom  na  sveobće  zadovoljstvo  svrši  se  godina  1612. 

Da  Mletčani  s  ovim  mirom  nisu  bili  zadovoljni,  vidi  se 
odatle,  što  su  sami  tražili  novih  sukoba,  a  lahko  su  ih  našli. 

1613.  God.  1613.  podju  uskoci  po  ugovorenu  miru,  misleć  da  su  slo¬ 
bodni,  sbilja  po  svoje  danke  u  Tursku.  Pasqualigo  ih  je  sladko 
pozdravljao  sa:  *  braćo  draga  i  prijatelji *  na  prolazu  kod  otoka 
Hvara.  Medjutim  zapoviedi  pismeno  svomu  pođvojvodi,  kada  su 

se  uskoci  bili  razletili  po  turskih  selih  iztjerujuć  svoje  danke, 
neka  lovi  raztresene  uskoke  i  neka  ubija  sve,  koji  mu  samo  pod 
ruku  dodju.  Iznenada  nasrne  jaka  mletačka  vojska  na  razsute 
uskočke  barke,  u  kojih  je  bilo  dosta  ranjenih,  spremljenih  od 
braće,  da  ih  voze  na  liečenje  u  Senj  i  stanu  ih  nemilice  klati. 
Poklaše  do  stotine  ljudi,  med  njimi  i  Miju  Hreljanovića,  jednoga 
od  četiriju  vojvoda  senjskih.  Njekoliko  ih  se  spasi  zaplivavši  u 
moru,  a  spasi  se  i  jedna  barka.  Živim  bogom  zakleše  se  uskoci, 
da  će  se  Mletčanora  osvetiti. 

Za  dvie  nedjelje  zaplovi  morem  galija,  vodio  ju  je  Krsto 
Veniero.  Unidje  u  njeku  luku  na  otoku  Pagu.  Uskoci  čim  su  to 
začuli,  primaknu  se  otoku  u  mrko  doba  noći.  Njekoliko  svojih 
momaka  puste  na  kraj,  da  se  uzpnu,  odakle  će  luku  pregledati. 
Druga  braća  stignu  u  zoru  upravo  prama  galiji,  na  koju  nahru- 
piše  i  zahitiše  ju.  Do  četrdeset  ljudi  sasjekoše  i  pobacaše  u 
more,  a  onda  veslaj  sa  svojim  plienom  put  Senja  grada.  Tu  se 
nadje  i  vitez  Hreljanović,  brat  netom  pogubljenoga  Mije.  Neka 
umre  i  Veniero,  kad  je  umro  moj  brat,  tu  odsudu  dade  on 
Krstu  Venieru.  Zazivljuć  ime  Isusovo,  umre  Veniero  od  noža 
uskočkoga.  Suvremenik  Florentinac  smije  se  i  ruga  povjestnikom 
mletačkim,  koji  su  razglasili,  da  su  uskoci  kao  ljudožderi  oko 
glave  Venierove  plesali  i  krv  njegovu  za  sladku  osvetu  lizali. 
Dopustili  su  mu  dapače,  da  se  u  izpoviedi  s  Bogom  za  svoje 
griehe  izmiri. 

Kada  je  u  Mletke  glas  stigao,  da  je  Veniero  poginuo  od 
uskoka,  ciknu  u  jedan  glas  Venecija,  a  osobito  Venierova svojta: 
,o  sveta  —  sve  gusare  izkorieniti“  Mirniji  Mletčani  svjetovahu, 
neka  se  umire,  jer  se  nezna  što  će  im  donesti  evo  buknuli  rat 
izmedju  Savoje  i  Mantue.  Ova  mirnija  stranka  mislila  je,  da  se 
istom  valja  dobro  spremiti  na  rat,  a  potajno  tražila  već  plaćene 
vojske.  Nadvojvoda  Ferdinand  dobro  je  to  slutio.  Zato  je  stao 
oboružavati  i  utvrdjivati  svoje  gradove  u  Gorici  i  Istri.  Rieka 
i  Senj  i  cielo  primirje  hrvatsko  imalo  se  što  bolje  utvrditi.  Kralj 
Matija  obeća  svu  moguću  pomoć,  ako  dodje  do  rata. 

Mletčani  zatvoriše  odmah  sve  prolaze  trgovini  s  naših  strana 
i  opasaše  sa  svojim  brodovljem  kvarnerske  otoke.  Filip  Pasqua- 
ligo  padne  sa  svojim  brodovljem  pred  Senj  i  zaiska  od  kapetana 
senjskoga  grofa  Nikole  Frankopana,  neka  mu  vrati  ulovljenu  ladju 
i  topove  8  Venierove  ladje.  Uskoci  bili  su  već  topove  namjestili 

na  svoje  gradske  zidine.  Nikola  odgovori,  da  mu  ladje  neda, 
jer  neima  za  to  višje  zapovjedi,  ali  mu  posla  u  jednoj  škatuljici 
glavu  Venierovu.  Pasqualigo  zato  pritisne  Senj  s  mora.  Mletčani 
opet  kao  da  su  nedužni,  udarili  u  plač  i  jauk  kod  carskoga 
dvora,  da  od  uskoka  više  živiti  nemogu.  Poslanik  njihov  Soranzo, 
koji  je  donio  taj  plač  i  iskao  sjajnu  zadovoljštinu,  u  isti  čas 
s  carskoga  dvora  krene  u  Njemačku,  da  najmi  za  rat  plaćene 
vojske.  Republici  javi,  da  Senja  nije  moći  dobiti  niti  kupnjom, 
niti  za  izmjenu  kakvu,  jer  spada  k  Hrvatskoj ,  a  toga  nijedan 
sabor  nikada  dopustiti  neće.  Ovi  pohodi  Senjana  po  moru,  da 
su  vječni  protest  proti  nastojanju  Mletčana,  da  oni  budu  jedini 
gospodari  mora.  Zato  svjetuje,  neka  Mletčani  šume  kupe,  kad 
grada  dobiti  nemogu.  Podanikom  kuće  austrijske  neka  ipak 
dadu  njeko  pravo  plovitbe  na  moru,  koliko  neće  smetati  vrhovnomu 
mletačkomu  gospodstvu.  Ovi  onodobni  poslanikovi  tajni  savjeti 
danas  bjelodano  i  jasno  kazuju  težnje  politike  mletačke  i  pravi 
povod  ratu.  Svi  hrvatski  i  austrijski  primorci  neka  se  kao  kopni 
miševi  u  zemlju  zaruju,  a  Mletčanom  da  dadu  jedinim  plovbu 
i  gospodstvo  po  svojem  moru.  Bilo  je  naivnih  suvremenika,  ne- 
poznavajućih  ove  mletačke  osnove,  kojim  se  je  to  čudno  činilo, 
da  Venecija  kroz  više  godina  svake  godine  potroši  do  milijuna 
forinti  za  uzdržavanje  brodovlja  i  za  odštete  proti  uskokom, 
u  mjesto  da  se  s  njimi  izmiri  s  manjom  novčanom  odštetom. 
Gospoda  mletačka  odgovarahu,  da  inače  biti  nemože. 

1614.  Godine  1614.  vodili  su  se  pregovori  i  dogovori  na  carskom 
dvoru,  posredovao  je  i  papa,  dok  su  se  obie  strane  na  rat  spre¬ 
mile.  Male  zadjevice  zametnuše  Mletčani  na  kopnu  i  na  moru. 
Uskoci  im  odgovoriše  osvojenjem  tvrdjice  sv.  Mihalja  prema 
Zadru  na  jednoj  pećini.  U  pogibeljnih  vremenih  služila  bi  za 
stražu,  koja  je  na  more  pazila,  u  mirno  doba  nije  bilo  posade 
u  njoj.  Na  ovu  pećinu  uzpnu  se  uskoci,  utvrde  ju  žurno  i  po¬ 
stave  tamo  stražu,  koja  je  njihovim  junakom  znakove  davala  o 
ladjah  na  moru  i  o  gibanju  susjednih  Turaka.  Trebala  je  kašnje 
sva  sila  mletačka,  da  ih  s  ove  male,  ali  znamenite  točke  protjera. 
Mletčani  za  zamjenu  palili  su  po  zemljah  nadvojvode.  Zato 
nadvojvoda  da  umiri  Mletčane,  pošalje  još  jednom  koncem  ove 
godine  grofa  Ruprehta  Eggenberga  u  Senj.  Eggenberg  se  najprije 
pojagmi  za  uskočkim  plienom.  Trideset  i  devet  poglavica  zatvori, 
razvali  im  kuće  i  pograbi  od  njih  zlato,  srebro,  svilu  i  druge 

dragocjenosti.  Samo  je  četvorici,  da  pokaže  svoju  milost,  glave 
dao  odrubiti.  Oni  se  drugi  zd  tiepe  novce  odkupe.  Veli  se,  da 
je  odnio  samoga  gotovoga  novca  iz  Senja  do  150.000  for.,  da 
je  deset  mula  nosilo  svilu,  dvie  zlato  i  srebro  za  generalom 
istražiteljem  u  Gradac.  Grof  Frankopan  zahvalio  se  bio  medju- 
tim  na  kapetanstvu,  a  sve  odredbe  Eggenbergovp  propale  su, 
jer  je  ostavio  u  Senju  njemačke  čete,  kojim  nitko  plače  davao 
nije,  pak  su  otišle  kudi. 

Godine  1615.  počme  pravi  rat  na  sve  strane,  premda  se  od  1615. 
nikuda  naviestio  nije.  Markantunu  Venieru  zapovjedniku  mletačkih 
brodova  izpred  Senja  i  Novoga  bilo  zazorno  svaki  dan  slušati  puc¬ 
njavu  topova  s  galije  Venierove  sada  na  zidinah  Novoga,  tvr- 
djave  Frankopanske.  Vojska  mletačka  provali  u  tvrdjavu,  obori 
joj  zidove  i  odnesoše  tri  topa,  „nepoštediše  crkve  ni  oltara,  niti 
spola  ikakva,  premda  protivno  sami  pripoviedaju*  —  veli  doslovce 
naš  suvremeni  Florentinac  —  „i  udariše  na  Bakart1  Sviet  se  cielim 
primorjem  zaplašio.  Mletčani  duž  cieloga  hrvatskoga  primorja 
do  mjesta  tamo  pod  Učkom  sve  popališe.  Sada  istom  uskokom 
nadvojvoda  Ferdinand  opet  razveže  ruke,  neka  bojuju  Mletčane 
na  kopnu  i  na  moru.  Uskoci  saberu  jaku  vojsku  brade  svoje  od 
Otočca,  Brinja  i  Karlovca.  Nikola  i  Vuk  Frankopani  digoše  na  noge 
do  pet  hiljada  pješaka  i  konjanika  iz  Hrvatske,  da  obrane  primorje. 

Uskočki  sokolovi  pod  vodjom  svojim  Jurišom  Bogdinovidem 
bogme  nesklopiše  ruke  u  skute,  ved  i  negleded  na  ogromno  bro¬ 
dovlje  mletačko,  kao  pakleni  dusi  verali  bi  se  sa,  svojimi  bar- 
kami  izmedju  velikih  brodova.  Nahripljivali  bi  na  brodove  i  od¬ 
nosili  pliene  uz  obale  dak  dolje  do  Brindisia  u  Napulju,  gdje  su 
ih  dobro  prodavali,  jer  su  bili  dobri  prijatelji  s  vojvodom  d’  Os- 
suna,  namjestnikom  španjolskim. 

Mletčanom  je  najviše  na  srdcu  bilo,  da  ved  ove  godine  ra¬ 
zore  sve  solare  na  našem  moru,  što  im  sretno  podje  za  rukom. 

Time  zadadoše  najtežu  ranu  hrvatskomu  primorju  i  gradu  Trstu. 
Viđedi  puk  naš  na  onih  stranah,  kako  im  se  razsipavajn  bitni 
uvjeti  života  i  obstanka  na  otčinskoj  zemlji,  podiže  se  kuka  i  mo¬ 
tika,  da  mletačku  vojsku  razbiju  i  upravo  unište.  Mletčani  si  zato 
stanu  tražiti  saveznike  na  sve  strane,  a  najprije  u  republici  švaj- 
carskoj.  Njeki  im  svjetovahu  dak  savez  s  Nizozemci,  nudjao  im 
se  savez  s  Englezkom,  a  dobivahu  pladenika  vojnika  i  iz  prote¬ 
stantske  Njemačke. 

1616.  Početkom  g.  1616.  mogoše  Mletčani  s  većom  silom  provaliti  u 
Goricu,  i  osvojiše  svu  goričku  grofiju.  U  Mletcih  plakahu  od  veselja, 
što  se  je  evo  teda  negda  počeo  i  naviestio  nadvojvodi  Ferdinandu 
rat  i  odlučilo  se  obsiedati  Gradišku.  Taj  rat  g.  1616 — 1617. 
nosi  u  poviesti  ime  rata  gradiškoga.  Oko  male  tvrđjave  raz- 
biesnio  se  r%t,  u  kojem  su  sudjelovali  Europejci  i  Aziate,  Špa¬ 
njolci  i  Niemci,  Holandezi  i  Korzi,  Hrvati  i  Slovenci.  Sedam 
prinčeva  vojevalo  je  u  ove  dvie  godine,  a  najveći  generali  se¬ 
damnaestoga  vieka  počeše  svoju  karieru  u  ovom  ratu:  Dam- 
pierre,  Wallenstein,  Maradas,  Melander,  Nikola  Frankopan  i 
drugi.  Ovaj  rat  vodio  se  noćnimi  provalami  i  u  malih  vojnah 
poput  onoga,  što  u  uskočkom  ratu  pripoviedasmo.  Poslije  krvava 
rata  nije  nijedna  strana  niti  pedlja  zemlje  izgubila  ni  dobila. 

Budući  da  se  u  ratu  izmedju  Savoje  i  Španije  i  republika 
mletačka  umiešala,  zaplovilo  je  neprijateljsko  španjolsko  brodovlje 
jadranskim  morem.  Namjestnik  španjolski  radio  u  Dalmaciji  i 
uzpirivao  nezadovoljstvo  proti  Veneciji,  nebi  li  gradove  i  otoke 
dalmatinske  s  Napuljom  spojio,  ali  nije  uspio.  Bezuspješno  ra¬ 
tovanje  napokon  umorilo  sve  ratujuće  stranke  tako,  da  su  svi 

1617.  poželili  doći  već  jednom  do  mira.  Prvi  je  stao  posredovati  papa 
rimski,  a  poduprla  ga  je  Francezka.  Počelo  se  ozbiljno  dogovaranje 
o  miru  u  Parizu,  a  svršilo  se  u  Madridu  26.  septembra  1617. 
Uskoci  imali  su  za  uviek  ostaviti  Senj  i  primorje,  a  u  grad 
imala  doći  njemačka  posada.  Poimence  imalo  se  naznačiti  upravo, 
koji  uskoci  imadu  poći ;  to  su  iskali  Mletčani,  jer  im  je  netom 
vojvoda  uskočki  Jakob  Ferletić  oteo  ladju  sa  sedamnaest  to¬ 
pova  i  zaplienio  na  njoj  do  četrdeset  hiljada  dukata.  Mletčani 
su  iskali,  da  se  najstrašniji  za  nje  uskoci  smrću  kazne,  ali  im 
se  odgovorilo,  da  su  se  ti  ljudi  u  poslednjem  ratu  osobito  odli¬ 
kovali.  Uskoci  se  nesmiju  naseliti  bliže  deset  milja  od  primoija, 
njihove  ladjice  spališe  povjerenici  mira.  Uskoci  se  uzmaknu  prema 
Otočcu,  a  jedan  dio  braći  svojoj  u  Žumberak. 

Ovaj  rat  satrd  je  istina  jaki  bedem  hrvatske  obrane  na  ja¬ 
dranskom  moru  i  ostavio  u  ruševinah  solare  i  znatnija  mjesta 
primorska,  ali  nije  niti  Veneciji  izvojštio  niti  pedlja  zemlje,  niti 
pravo,  da  bude  jedina  gospodarica  jadranskoga  mora.  Dvanaest 
milijuna  dukata  potrošila  je  republika  u  ovom  ratu,  a  kako  reče 
suvremenik  senator  mletački,  „još  bi  toliko  dala,  da  nije  nikada 
u  ovo  gniezdo  uskočko  utaknula  ruke,“  jer  se  je  znamenito  po- 

rušio  ugled  Venecije  kod  susjednih  naroda  i  odkrilo  sve  slabosti 
strašne  do  sada  republike.  Mala  šaka  naroda  našega  zadala  je  te 
grozne  udarce  na  moru  onoj  premogućnoj  vlasti,  koja  se  je  s  veli- 
kimi  vlastmi  otimala  za  prvenstvo  u  sredozemnom  moru  —  a  Hrvat¬ 
skoj  izmorenoj  ostaše  ipak  samo  rane  s  gubitkom  plemenite  krvi. 

m. 

Za  vremena  uskočkoga  rata  zavladao  je  bio  više  puta  strah 
u  Hrvatskoj,  da  će  Turci  mir  prekršiti  i  na  naše  zemlje  nava¬ 
liti.  Pronosili  se  glasovi,  da  republika  husti  Turke  na  careve 
zemlje.  Njekoliko  puta  dapače  provališe  Turci  u  Hrvatsku,  ali 
više  da  pliene,  nego  li  da  osvajaju  zemlje.  Hrvati  su  bili  time 
prisiljeni  opetovano  zamoliti  kralja,  neka  već  jednom  stalan  mir 
učini  s  Turskom,  da  ovih  provala  u  zemlju  nebude.  Hrvati  su 
se  veselili,  kada  je  Matija  god.  1615.  u  Beču  obnovio  mir,  u 
kojem  su  se  teda  negda  granice  izmed  Matijinih  i  sultanovih 
zemalja  ustanovile.  Ovom  prilikom  čini  se,  da  se  je  izmedju 
porte  i  Matijina  dvora  uzelo  zasnivati  srdačnije  i  iskrenije  ob- 
ćenje,  nu  ne  na  korist  ugarskih  i  hrvatskih  stališa.  Matija  se  obra¬ 
dovao  kada  mu  Ahmed  paša  u  ime  visoke  porte  stao  svjetovati, 
neka  u  gradove  na  krajini  metne  njemačku  i  češku  vojsku,  a  ne 
ugarsku  i  hrvatsku.  Njemački  zapovjednici  stegnuti  će  vojske  u  red, 
pak  neće  biti  manjih  provala  u  tursko  zemljište,  a  te  da  su  bile  po¬ 
vodom  svib  ratova  izmedju  cara  i  sultana.  „ Sama  božja  providnost, 
podala  Turčinu  ovaj  predlog  —  piše  Matija  svomu  bratu  Al- 
brehtu  —  sve  krajiške  gradove  posjesti  će  Niemci,  a  to  će  nam 
donesti  stostrukih  koristi  za  našu  kuću“  Kad  ovaj  predlog  turski 
složimo  sa  glasovi  suvremenika  Hrvata,  onda  će  nam  biti  jasno, 
zašto  Turci  tako  govore.  Suvremeni  Hrvati  govore,  da  je  većina 
hrvatskih  krajiških  gradova  pala  Turkom  u  ruke  nemarnošću  i 
izdajom  njemačkih  zapovjednika.  Istina  je,  da  su  od  prevelike 
mržnje  na  tudje  zapovjednike  u  zemlji  svojoj  kipili  Hrvati,  ali 
to  nam  je  i  povjest  potvrdila,  da  je  mnogi  liepi  grad  propao 
i  u  poslednjem  ratu  sbog  nemarnosti  nesposobnih  tudjinskih  na¬ 
metnika.  Turci  traže  mlitave  branitelje  gradova,  a  Matija  želi 
Ugarsku  držati  pokornu,  da  mu  se  nebuni,  zato  se  nadjoše  ovaj 
put  na  jednom  poprištu.  „Ugri  su  sada  siromašni  i  slabi,  i  mo¬ 
raju  se  našoj  zapoviedi  pokoriti  —  veli  on  u  svojem  pomenutom 

pismu  —  osobito  od  kada  se  s  jedne  strane  imadu  bojati  nas, 
a  s  druge  Turaka!4  Za  hrvatske  krajiške  gradove  bio  je  opet 
sretan,  da  padaju  na  brigu  stricu  mu  Ferdinandu,  samo  da  se  za 
nje  netreba  brinuti.  Ovim  mirom  riešio  se  je  Matija  onih  liepih 
krunitbenih  članaka,  na  koje  se  je  bio  zakleo.  Hrvatski  krajiški 
gradovi  imadu  tudju  vojsku,  kojoj  zapovieđa  nadvojvoda  Ferdi¬ 
nand,  a  ne  ban  hrvatski,  u  ugarskih  gradovih  ostaju  njemački 
zapovjednici  i  stoje  izvan  zakona  Ugarske. 

Matija  je  slabo  mario  za  svetu  prisegu  i  sbog  vlasti  banske, 
jer  bi  stara  vlast  bana  hrvatskoga,  da  se  obnovi,  upopriečila  želje 
njegova  strica  Ferdinanda,  koji  je  želio  vladati  absolutno  gotovo 
8  dobrom  polovicom  zemlje  naše  —  sa  cielom  krajinom.  Medju  sta¬ 
liši  susjednih  austrijskih  zemalja  rado  se  je  izricalo,  da  su  gradovi 
na  krajini  hrvatskoj  jedan  dio  rimskoga  carstva.  Time  je  dakako 
slabljena  vlast  banska,  a  nestajao  i  ugled  i  snaga  plemstva  hrvat¬ 
skoga.  Išlo  se  dapače  sada  jače  nego  li  u  prošlom  vieku  za  tim, 
da  se  Hrvatska  što  jače  šapne  s  austrijskimi  zemljami,  a  k  tomu 
se  našla  uviek  onda  prigoda,  kada  su  Hrvati  iskali  vlast  u  krajini. 

Kralj  Matija  bio  je,  kako  čusmo,  Tomu  Erdeda  učinio  banom, 
čemu  se  je  sve  kraljevstvo  obradovalo,  ali  ga  nije  dao  uvesti, 
kako  je  bio  prisegao  po  starom  pravu  sa  banskim  banderijem, 
t.  j.  s  vojvodskimi  povlastmi.  Stališi  hrvatski  priznavali  su  rado 
ljubimca  svoga  gospodarom  zemlje,  sastajali  su  se  u  saboru,  iz¬ 
davali  za  narod  zakone,  ali  ih  nisu  podnosili  kralju  na  potvrdu, 
dok  im  nebuđe  ban  od  kralja  uveden  sa  svimi  banskimi  vlastmi. 
Po  više  puta  iskali  su  kralja,  neka  se  več  jednom  ogleda  i  stane 
brinuti  i  za  Hrvatsku,  koja  da  mora  propasti  bez  podpune  vlasti 
banske.  Njekoliko  godina  podnosio  je  ban  Erdedi  tu  sramotu,  a 
napokon  mu  dodija,  te  se  g.  1614.  zahvali.  Stališi  su  ga  molili 
i  zaklinjali,  neka  im  ostane  barem  dotle,  dokle  kralj  imenuje 
novoga  bana  po  starom  običaju.  On  pristane  na  njihovu  želju 
„samo  radi  spasa  i  obstanka  predrage  domovine*,  a  stališi  za 
zahvalu  predaju  čast  kapetana  iliti  vojvode  kraljevstva  njemu  i 
njegovim  sinovom,  dokle  ga  bude  volja. 

Kralj  imenova  napokon  g.  1615.  banom  Benedikta  Turoca 
ludbrežkoga,  koji  je  bio  odličan  i  od  svih  poštovan  čovjek  sbog 
junačtva.  Slavnu  sisačku  bitku  on  8a  svojimi  četami  junački  za¬ 
poče,  a  i  kašnje  u  svih  bojevih  je  junački  vojevao.  Rado  su  ga  pri¬ 
mili,  ali  su  ga  morali  primiti  bez  banske  čete.  Malo  je  banovao. 

jer  je  već  za  godinu  dana  umro,  ali  je  za  ono  malo  vremen  a 
ostavio  liepu  uspomenu. 

Kada  je  umro  Turoc  predlože  stališi  po  posebnom  poslanstvu 
trojicu  za  bansku  čast :  Tomu  Erdeda  s  opisom  zasluga  njegovih 
za  Hrvatsku  i  kralja,  njegova  sina  Sigmunda  i  Ivana  Keglevića. 

Kralj  učini  Tomu  Erdeda  tavernikom  i  svojim  povjerenikom  za 
uvod  novoga  bana  Nikole  Frankopana,  čovjeka  proslavljena  u 
uskočkom  ratu.  Kada  ga  je  (god.  1612.)  bio  učinio  nadvojvoda 
Ferdinand  kapetanom  senjskim,  smatrao  je,  da  će  ime  njegovo 
jamčiti  Veneciji  za  mir  u  hrvatskom  primoiju,  pak  javi  republici, 
da  je  imenovao  vriedna  i  poštena  čovjeka  u  Senj ,  zato  da  se 
nada  sigurnu  miru.  Nikola  bude  poslije  toliko  godina  prvi  izmedju 
banova  uveden  s  banskom  četom  po  starom  običaju  i  položi 
prisegu  pred  stališi  svetčano  u  crkvi  svetoga  Marka  u  Zagrebu. 

Matija  bio  je  već  ostario  i  oslabio,  a  bio  je  on  i  braća  mu 
Albreht  i  Maksimilian  bez  djetce,  zato  naumi  učiniti  još  za 
života  svojim  nasljednikom  Ferdinanda  štajerskoga.  God.  1617.  1617. 
dade  ga  izabrati  za  kralja  češkoga,  a  god.  1618.  sazove  na  1618. 
sabor  u  Požun  stališe  ugarske  i  hrvatske,  da  im  predloži  na 
izbor  novoga  kralja.  Matija  se  je  pozivao  na  svoje  zasluge  i  na 
sjajne  sposobnosti  mladoga  kralja  češkoga,  predlažući  ga  stališem 
za  kralja  ugarskoga  i  hrvatskoga.  Dugi  i  gorki  priepori  nastanu 
izmedju  stališa  i  kraljevih  povjerenika.  Ferdinand  morade  primiti 
kapitulaciju  u  sedamnaest  artikula  prije  svoga  izbora,  koje  je 
obećao  izvesti,  pa  makar  ga  stajalo  života.  Morade  pristati  na 
to,  da  za  života  Matijina  neće  se  nimalo  pačati  u  poslove  ugarske 
i  hrvatske.  Hrvatom  izda  posebnu  krunitbenu  zavjernicu,  gdje 
kraljevskom  rieči  sve  ono  obećaje,  na  što  se  je  već  Matija  bio 
zakleo.  U  krajinu  će  namiešćati  za  poglavare  na  pol  Hrvate, 
na  polovicu  opet  ljude  iz  svojih  slovenskih  zemalja.  Bansku  će 
vlast  poštovati  i  uzdržavati  u  starom  pravu  i  običaju.  Posjed 
gospode  hrvatske  na  krajini  poštovati  će  i  uvesti  ih  u  njihova 
starodavna  prava. 

Težko  je  bilo  dvoru  pristajati  na  sve  moguće  zakonske 
članke,  kojimi  se  stezala  vlast  kraljeva  i  uništavao  upliv  njegovih 
njemačkih  savjetnika  u  poslovih  ugarskih  i  hrvatskih.  Još  su  se 
šiljali  ođpisi  i  dopisi  izmedju  kralja  i  stališa,  gdje  obadvie  stranke 
o  tom  nastoje,  da  svaka  za  sebe  otme,  koliko  se  u  ovih  okolnostih 

dade  oteti.  Kad  li  zagruvaju  prvi  burni  udarci  iz  Zlatnoga  Praga, 

kojimi  se  započeo  veliki  trideset-godišnji  rat,  dvor  odmah 
u  svem  popusti.  1.  jula  1618.  bude  Ferdinand  okrunjen  za  kralja 
ugarsko-hrvatskoga,  a  već  4.  potvrdi  Matija  sve  zakonske  članke. 

Još  njekoliko  mjeseci  poživi  Matija  iza  početka  bune  u 
Češkoj,  iz  koje  je  morao  pobjeći  u  Beč.  Umre  29.  marta  go- 
1619.  dine  1619. 


IV. 

Ferdinand  II.  uzpne  se  u  krepkoj  muževnoj  dobi  sa  voj- 
vojvodskoga  stolca  na  prestolje  zemalja  i  kraljevstva  srednje 
Europe.  Majka  njegova  dala  ga  je  učiti  kod  Isusovaca  u  strogom 
duhu  katoličke  vjere,  koju  je  kašnje  Ferdinand  II.  snažnom  i 
nasilnom  rukom  branio.  Već  u  svojih  po  otcu  nasliedjenih  zemljah 
nije  se  ustručavao  i  krvi  proliti,  da  zatre  i  poslednju  klicu 
nauke  Luterove.  Odlični  stari  rodovi  moradoše  svoju  domovinu 
ostaviti  i  dobra  djedova  svojih,  a  cvatuća  književnost  slovenska, 
odišuća  protestantizmom,  da  ju  iztrgne  iz  srdca  naroda,  morade 
do  poslednjega  listka  na  lomačah  izginuti,  neka  joj  se  za  uviek 
spomen  zatre.  Kada  je  novi  kralj  nastupao  na  nova  prestolja, 
bio  je  u  svojih  zemljah  s  ovim  poslom  već  posvema  gotov.  Sav 
protestantski  sviet  zastrepi  u  Njemačkoj,  Češkoj  i  Ugarskoj  pred 
novim  kraljem.  On  se  nije  ustručavao  prolievati  krv  i  zametnuti 
najstrašniji  rat,  kojemu  niti  prestanka  želio  nije,  dokle  nedovede 
do  pobjede  katoličku  crkvu.  Nije  mario,  što  razsipava  dobra  i 
blagostanje  svoje  kuće  i  tolikih  zemalja.  Kada  se  je  toliko  puta 
nalazio  u  najstrašnijih  situacijah  težkoga  i  krvavoga  rata  neiz- 
gubi  žive  vjere,  da  božja  ruka  vodi  svetu  stvar  katoličke  crkve. 

U  sred  očite  bune,  noseće  u  svom  krilu  veliki  rat,  stupi 
Ferdinand  na  carsko  prestolje.  Onaj  isti  dan,  kada  su  ga  izabrali 
za  njemačkoga  cara,  sbace  ga  Česi  sa  priestolja  svoga  i  izaberu 
pohlepnoga  za  kraljevskom  krunom  Fridrika  falačkoga.  Iste  ove 
dane,  da  poveća  njegove  težke  brige,  prodre  saveznik  protestanta 
ugarskih,  čeških  i  njemačkih,  knez  erdeljski  Gabor  Bethlen  u 
Ugarsku.  Manifestom  na  narod  oglasi,  da  je  došao  osloboditi 
Ugarsku  od  jezuitskoga  kralja,  a  na  inozemstvo  upravi  poseban 
spis,  u  kojem  su  bile  sve  tegobe  i  nepravde  nanešene  Ugarskoj  od 
Ferdinanda  i  njegove  kuće.  Kralju  poljskomu  prijatelju  Habsburga 
mogao  je  na  njegove  opomene  odgovoriti  s  ponosom,  da  nedolazi 

u  Ugarsku  kao  nametnik,  već  kao  pozvani  osloboditelj.  Osim 
Požuna  da  neima  građa  ni  mjesta,  niti  plemića  jednoga,  koji 
bi  proti  njemu  bio. 

Bethlen  osvoji  za  malo  dana  i  slabo  branjeni  Požun  i  krene 
dalje  s  vojskom  prema  Beću,  da  se  s  pobjedonosnom  češkom  voj¬ 
skom  pred  Bečom  sjedini.  Ferdinand  je  u  svojem  glavnom  gradu 
drhtao  sbog  sudbine  svoje.  Klečeć  pred  razpelom  zazivaše  boga 
svemogućega,  neka  pomogne  njemu  i  njegovoj  pravednoj  stvari. 

U  ovoj  najvećoj  nevolji  nastojao  je  Ferdinand,  da  s  Hrvat¬ 
skom  živi  u  miru  i  prijateljstvu.  Bethlen  bio  zapoviedio  palatinu, 
neka  sazove  sabor  u  Požun,  što  je  ovaj  i  učinio.  Ferdinand  za¬ 
moli  Hrvate,  neka  na  taj  sabor  svojih  poslanika  nešalju  i  neka 
posebnim  pismom  taj  nezakoniti  poziv  odbiju.  Hrvati  su  na  to 
rado  pristali,  bojeći  se  kao  i  Ferdinand  poplave  protestantizma 
po  zemlji  svojoj. 

Ugarski  sabor  bio  je  voljan  odmah  proglasiti  Bethlena  kra¬ 
ljem.  Malo  da  nebaciše  stališi  palatina  Sigmunda  Forgača  kroz 
prozor,  kad  ih  je  od  toga  odgovarao,  ali  Bethlen  sam  zadovolji 
se  sada  s  time,  da  ga  proglase  knezom  Ugarske.  Bojao  se  je 
Bethlen  biesa  visoke  porte,  koja  je  veoma  nemilostno  primila 
njegove  poslanike.  Porta  ovaj  čas  nije  rado  gledala,  da  se  njezin 
vazal  toliko  uzvisi. 

Do  proljeća  sliedeće  godine  pošlo  je  Bethlenu  za  rukom  1620. 
sklopiti  savez  Ugarske  s  Češkom  i  umiriti  portu,  pak  je  sada 
rado  primio  naslov  kralja  ugarskoga.  Hrvati  ostanu  Ferdinandu 
viemi.  U  isto  doba,  kada  su  ga  Ugri  bacali  s  priestolja,  zaključe 
oni  na  obranu  svoje  zemlje  od  Ugarske  i  na  obranu  kralja  svoga, 
da  se  sve  živo  ima  dići  na  vojsku.  Glavom  su  imali  poći  u  rat 
svi  prelati,  velikaši  i  plemići,  a  preko  toga  svaka  kuća  da  dade 
jednoga  pješaka,  a  svake  četiri  dobro  oružana  konjanika  pod  za¬ 
stavu  kraljevu  i  pod  vodstvo  banovo.  Knez  Gjuro  Zrinski  neka 
uz  Dravu  straži  i  čuva.  Kada  je  glas  došao,  da  su  Ugri  Beth¬ 
lena  i  kraljem  proglasili,  onda  dapače  morade  svaka  kuća  dati 
po  dva  pješaka.  Na  krajinu  odredjuju  vojsku,  koja  će  paziti,  da 
se  odanle  neprilike  neporode.  Uz  pčdbana  imao  je  tamo  zapo- 
viedati  Vuk  Erdedi.  Tko  bi  se  suztezao  poći  u  vojsku  od  plem¬ 
stva  imade  platiti  velike  globe  i  gubi  plemstvo. 

Kj-alj  je  dakako  za  ođmjenu  i  nagradu  Hrvatom  sve  mo¬ 
guće  obećavao.  Bansku  vlast  i  po  krajini  do  jadranskoga  mora 


Digitized  by  LaOOQle 


134 


KNJIGA  DESETA. 


obeća  da  će 'obnoviti,  u  krajini  da  nebude  tudje  vojske.  Gospoda 
i  plemići  sjesti  će  opet  u  svoje  gradove  na  krajini,  pak  će  im 
biti  tamo  narod  tako  pokoran,  kako  je  to  nekada  bilo.  Ovo  pismo 
kraljevo  postaviše  stališi  medju  privilegije  kraljevstva,  nadajuć 
se,  da  će  kralj  čim  ratno  vrieme  prestane,  ipak  već  jednom  svoju 
rieč  održati. 

Bojeći  se  kralj  za  svoje  nasliedne  zemlje  a  naročito  za  Šta¬ 
jersku,  uputi  stališe  ovih  zemalja  neka  stupe  u  što  užu  svezu 
iliti  konfederaciju  s  Hrvatskom.  Na  ime  kraljevo  dodjoše 
pred  sabor  hrvatski  Leonhard  biskup  lavantski  i  Gotfrid  Stadler 
general  krajiški,  a  na  ime  stališa  štajerskih  Gjuro  Galler,  da  za¬ 
prose  Hrvate  za  savez  i  zajedničku  obranu.  Zaprose  Hrvate  neka 
pokažu  svoju  staru  slavu  i  viernost  prema  kralju  u  ovo  težko  i 
pogibeljno  vrieme  strašnoga  rata,  gdje  oko  naših  zemalja  biesne 
ljuti  naši  neprijatelji,  neka  ih  zajedno  odbijaju  sa  Štajerskom, 
Kranjskom  i  Koruškom.  0  spasu  i  obstanku  obiju  strana,  da 
može  odlučiti  samo  zajednička  sloga.  Hrvati  pristaju  uz  taj  savez 
i  izaberu  poslanstvo,  komu  je  na  čelu  ban,  da  savez  sa  su- 
sjednimi  zemljami  ugovara.  Pri  ugovoru  neka  na  to  paze,  da 
time  nimalo  neokrnje  prava  niti  slobode  našega  kraljevstva.  A 
da  pokažu  pravu  srdačnost  ovoga  saveza,  primiše  Stadlera  i 
Gallera  na  njihovu  molbu  u  red  plemića  hrvatskih  i  dopustiše 
im  odmah  svetčanu  prisegu.  Ovaj  savez  koliko  se  god  srdačan 
prikazivao,  bio  je  samo  za  nevolju,  jer  su  još  ove  godine  morali 
tužiti  se  kralju,  što  im  trga  zemlju  na  krajini,  a  daje  ju  Šta- 
jercem  u  ruke. 

Usred  ovih  liepih  priprava  za  rat  buknu  silan  razdor  izmed 
bana  i  plemstva  hrvatskoga,  koji  je  inače  plemenitoga  Nikolu 
Frankopana  upravo  do  bjesnila  natjerao  i  Hrvatskoj  ruke  povezao 
u  ovaj  čas  uzrujanosti  svih  naroda.  K  tom  je  još  pridospio  razdor 
izmedju  velikaša  i  plemstva,  za  koji  se  trudio  sam  kralj,  da  ga 
izmiri.  Nikola  Frankopan  oženio  se  bio  sa  Anom  Marijom  kćeiju 
Petra  Erdeda,  ali  je  za  kratko  vrieme  sbog  preljuba  tu  ženu 
odbio  od  sebe.  Erdede  to  uvriedi,  a  uz  nje  je  bilo  gotovo  sve 
niže  plemstvo.  Velikaši  hrvatski  vidi  se,  da  su  pristajali  uz  Fran- 
1621.  kopana.  U  taboru  banovu  u  Šemovcu,  kamo  se  prikupljala  vojska, 
nastala  je  sbog  uvrieda  od  njekih  velikaša  ciela  buna,  koju  su 
Erdedi  težko  dočekali.  Plemstvo  se  odluči  od  velikaša  i  učini 
sabor  poseban  od  velikaša  i  zaključi,  da  se  neće  više  sastajati 

zajedno  s  velikaši,  jer  plemstvo  neima  poštovanja  od  njih  niti 
slobode  svoje.  Bio  je  onda  jošte  taj  zli  običaj,  da  su  plemiči  i 
velikaši  oružani  na  sabor  dolazili  i  više  puta  za  uvrede  na  sa¬ 
boru  javno  na  dvoboje  izazivali.  Velikaše  pratila  su  njihova  ban- 
derija,  pak  su  onda  plemiči  svakako  izilazili  kratkih  rukava. 

Kralj  je  po  posebnih  poslanicih  gledao  primiriti  ovu  bunu, 
koja  je  tim  opasnija  bila,  što  je  plemstvo  odlučilo  neslušati  bana 
Nikolu  Frankopana.  Liepo  im  je  kralj  svjetovao,  neka  se  razdiele 
u  dva  sabora  poput  Ugarske:  sabor  velikaša  da  bude  napose, 
a  plemstvo  u  dolnju  kuču  iliti  drugi  sabor.  Plemstvo  dakako 
zasliepljeno  za  vlast,  htjelo,  da  je  sabor  plemstva  jedini  pravi, 
kako  je  od  starine,  a  kraljeva  predloga  kao  da  ni  čulo  nije. 
Stalo  je  dizati  strašnu  tužbu  na  bana.  Tužili  su  se,  da  im  ruši 
ugled  sudca  kraljevstva,  a  to  je  bio  protonotar,  za  koga  je  ban 
tvrdio,  da  je  na  prosto  njegov  pisar,  a  to  je  i  bio,  ali  samo  onda, 
kada  je  ban  predsjedao  sudu,  inače  je  bio  pravi  samostalni  sudac 
kraljevstva.  Plemstvo  opet,  koje  ga  je  biralo  po  starom  pravu, 
reklo  sa  svoje  strane:  mi  srao  ga  birali,  on  je  naš  sudac,  ban 
mu  mora  dati  svoj  pečat  sudbeni,  mi  mu  dajemo  pečat  sabora. 
Neima  sramote,  koje  nebi  pristaše  Erdedovi  nanesli  Frankopanu. 
Imao  je  ban  da  zauzme  grad  Greben,  koji  je  bio  svojina  Franje 
Bačana,  jednoga  od  glavnih  vojvoda  Bethlenovih.  Ban  stisnuo 
grad  i  stao  ga  biti  sa  svih  strana.  Tobožnji  pristaše  kraljevi  stali 
su  u  savezu  s  obsedjenici,  samo  da  ban  neosvoji  grada,  samo  da 
se  pred  kraljem  osramoti.  Osvojio  ga  je,  ali  ga  je  izdajom  izgubio. 

Nanesli  su  mu  jošte  jednu  najveću  sramotu  po  plemiću  Ivanu 
Krušelju.  Brbljavi  i  zlobni  Krušelj  tužio  bana  Nikolu,  da  je  silovao 
jednu  djevojku  Erdediansku,  i  tužio  ga  javnomu  sudu  kraljevstva. 
Taj  jadni  čovjek  bio  sam  okrivljen,  da  je  u  savezu  s  Bethlenovci. 
Ban  se  razbiesni  na  toga  bezsramnika,  dade  ga  uhvatiti  i  izba- 
tinjati.  Radi  izdajstva  domovine  metne  ga  na  torturu  i  dade  ga 
smaknuti. 

Čini  se,  da  su  Erdedi  radili  banu  upravo  o  glavi,  što  je 
jošte  jače  smutilo  Frankopana.  Bio  je  ban  sazvao  sabor  radi  po¬ 
treba  zemlje.  Došli  su  plemići,  ali  o  potrebah  niti  čuti,  već  psuj 
bana,  da  njega  neće  za  bana,  da  neće  plaćati  daće  dokle  je  on  tuj, 
niti  će  ići  u  vojsku.  Kad  su  mu  to  izkazali,  a  tako  su  i  kralju 
pisali,  onda  zasjedni  sve  plemstvo  sabora  hrvatskoga  na  pripravne 
već  erdedianske  konje  i  razleti  se  po  ulicah  zagrebačkih  i  navie- 

čtaj  narodu,  neimamo  više  bana,  nitko  nesmije  biti  pokoran  Ni¬ 
koli  Frahkopanu,  pak  su  se  razvikivala  sva  moguća  i  nemoguća 
sramotna  djela  Nikolina.  Dodijalo  to  Nikoli,  te  ostavi  domovinu 
svoju,  ali  se  jošte  na  banstvu  nezahvali.  Istom  poslije  ciele  go¬ 
dine  položi  tu  čast  na  šoprunskom  saboru  g.  1622.  Kralj  ga 
ostavi  na  svojem  dvoru  i  liepo  mu  je  poslužio  pri  dogovaranjih 
o  miru  s  Turci.  Živući  izvan  domovine,  nije  na  nju  zaboravio, 
jedan  dio  svoga  imetka  ostavi  na  uzgoj  plemićkih  mladića  u  Za¬ 
grebu  i  na  mnoge  plemenite  sVrhe,  te  se  tako  pred  potomstvom 
preliepo  osvetio  svojim  groznim  dušmanom,  koji  mu  nisu  dali 
mirovati  ni  banovati  u  domovini. 

Dok  je  plemstvo  hrvatsko  ovimi  svadjami  sapinjalo  snagu 
i  umanjivalo  ugled  kraljevstva,  izvojevao  je  kralj  Ferdinand  dne 
8.  novembra  1620.  na  Bieloj  gori  sjajnu  pobjedu  nad  Česi,  po 
posljedicah  svojih  jednu  od  najstrašnijih  u  povjesti  čovječanstva, 
gdje  je  jednom  jedinom  bitkom  sudbina  liepoga  kraljevstva 
češkoga  za  stoljeća  odlučena.  Kako  je  Ferdinand  davio  veliko  i 
moguće  plemstvo  češko  i  kako  je  palio  i  ništio  cvatuću  knji¬ 
ževnost  češku,  samo  spominjemo  zato,  jer  se  od  toga  tako  prepao 
novi  kralj  ugarski  Bethlen  Gabor,  da  je  za  dva  mjeseca  poslije 
bjelogorske  bitke  počeo  dogovaranja  o  miru  s  Ferdinandom,  koja 
1622.  su  se  svršila  u  Nikolsburgu  dosta  povoljno  po  kneza  erdeljskoga. 

Ferdinand  je  posije  ovoga  mira  sazvao  sabor  ugarsko- 
hrvatski  u  Šoprun  g.  1622.  Pozivajući  Hrvate  u  taj  sabor  želio  je, 
da  neudju  u  slogu  s  buntovnimi  Ugri,  pak  im  je  u  samom 
pozivu  obećavao,  da  će  po  njihovoj  pravednoj  želji  urediti  krajinu 
po  svojih  i  staliških  povjerenicih.  Stališi  jedni  i  drugi  navališe 
na  kralja,  neka  zadovolji  već  jednom  zahtjevom  i  zaključkom 
stališa,  na  koje  je  prisegao.  Daću  od  gradova  u  Ugarskoj  imao 
je  odsele  za  rat  pobrati  palatin,  a  u  Hrvatskoj  ban.  Hrvate 
ipak  ponješto  zadovolji,  davši  im  za  bana  mladoga  i  junačkoga 
Gjuru  Zrinskoga,  koji  se  je  i  prijateljstvom  kraljevim  i  izvan¬ 
rednim  junačtvom  i  liepom  naobraženošću  uma  mogao  ponositi, 
što  sve  i  kralj  priznaje  u  svom  pismu  na  stališe  hrvatske  i  jošte 
dodaje ,  da  ga  je  izabrao  i  „radi  neumrlih  zasluga  djedova 
njegovih  za  cielo  kršćanstvo4.4  Novi  ban  unidje  s  banderijem 
banskim  u  Zagreb,  gdje  je  uveden  u  čast  po  starom  običaju. 
S  veseljem  odlučuju  stališi  novu  vojsku  kralju  na  pomoć  i  izvan 
domovine. 

Stojimo  pred  čudnim  momentom  poviesti  naroda  našega, 
gdje  stupa  kao  vojnički  narod  pred  sud  zapadne  Europe,  koja  ga 
je  dosele  poznavala  samo  po  glasu  o  ratovih  s  Turci.  Hrvati  nisu 
uticali  u  veliki  tridesetgodišnji  rat  kano  politički  narod, 
već  samo  kao  vojska  careva,  nosed  svuda  tres  i  urnebes,  kamo 
se  god  pojaviše.  Mnoge  najznamenitije  i  najkrvavije  bitke  oni 
odlučiše  i  učiniše  ime  svoje  strašno  Švedom,  Francuzom  i  Niemcem. 
Priče,  pjesme  i  bajke  prihvatiše  i  nezaboravno  učiniše  u  narodih 
ovih  ime  hrvatsko.  Budući  da  su  dolazili  većinom  kao  neprijatelji 
nečuvenim  i  nevidjenim  turskim  načinom  ratovanja,  zato  pade 
i  ljaga  na  ime  naše.  Nikada  ipak  niti  najveći  neprijatelji,  sipljuć 
očito  mržnju  na  našu  vojsku,  neusudjuju  se  zatajiti  udivljenja 
nad  junačtvom  Hrvata. 

Hrvatske  čete  bijahu  skoro  sami  konjanici,  znalo  ih  je  bivati 
svega  skupa  20 — 30.000  vojnika.  Na  svojih  malih,  brzih  i  uz- 
trajnih  konjih  služili  su  osobito  za  predstraže,  za  patrole,  za 
pribavljanje  hrane,  za  nenadano  napadanje  neprijatelja.  Oni  prvi 
započeše  skoro  svaku  bitku,  a  mnogu  obišavši  neizmjernom  brzi¬ 
nom  krila  neprijateljeva  i  dovršiše.  U  jurišanju  krenuše  najprije 
diagonalnom  linijom  na  desno,  te  upališe  lievi  samokres,  zatim 
pohitiše  na  lievo,  upalivši  desni  samokres,  tad  opet  na  desno, 
ravno  paleći  iz  karabinka. 

Umni  kralj  Gustav  Adolfo  izmisli  prvi  način,  kako  da  se 
opre  opasnoj  navali  Hrvata,  prilikom  rekognosciranja  i  pred- 
stražne  borbe.  On  stane  pošiljati  na  Hrvate  pješačke  čete  ojačane 
četicami  dragun&  i  kirasirt.  Pješaci  bi  opalili  puške,  pak  se 
posakrili  za  nasipe  ili  u  grmlje,  konjanici  sakriveni  čekali  bi, 
dok  se  Hrvati  progoneć  pješake  nerazprše,  onda  bi  istom  iz 
busije  provalili  paleći  svoje  muskete,  koje  su  dalje  nosile,  nego 
li  carski  karabini.  Ali  u  ratnoj  žestini  i  bjesnoći,  tako  bi  se  brzo 
Hrvati  pomagali  svojom  prirodjenom  lukavosti  i  hitrinom,  da 
su  skoro  uviek  neprijatelja  u  najveću  smutnju  dovodili.  Gustav 
Adolf  vele,  da  ih  je  nazivao  „novim  plemenom  djavola*,  a  nje¬ 
mački  narod  pjevao  je  pjesme,  u  kojih  se  sila  i  okretnost  Hrvata 
samomu  paklenskomu  vragu  pripisuje. 

Samo  odjelo  hrvatskoga  vojnika  i  sjajno  -  oružje  prikazuje 
se  čarobno  u  njemačkoj  pučkoj  priči  i  pjesmi.  Nad  modrom 

dolamom  urešenom  srebrnimi  putceti  udarala  u  oči  široka  crvena 
kabanica,  a  na  glavi  crvena  kapa  urešena  srebrom  i  visokim 
perom.  Osim  puške  karabinke  bila  bi  za  pašom  dva  samokresa, 
a  onda  sablja  ili  bandžar  ljuti,  pred  kojim  je  drhtao  vojnik 
svakoga  naroda.  Svaki  bolji  junak  imao  je  oružje  srebrom  okovano, 
a  najodličnijim  i  uzda  i  sedlo  na  konju  bijahu  srebrom  urešene. 
Čete  hrvatske  donosile  su  iz  domovine  svoju  nam  već  poznatu 
zastavu,  na  kojoj  je  bila  slika  Majke  božje  sa  grbom  hrvatskim. 
Hrvati  imali  su  i  svoje  domaće  i  tudje  vojvode.  Najglavniji  su  sva¬ 
kako  Ivan  Ljudevit  I  z  o  1  a  n  i  i  Ivan  W  e  r  t  h.  Motreći  u  ovom  ratu 
samo  junačtvo  vojske  hrvatske,  nemarimo  za  okrete  mnoge  poli¬ 
tičke,  niti  nemožemo  po  svih  bezbrojnih  bitkah  sliediti,  gdje  se 
je  za  slavu  i  korist  Ferdinanda  n.  hrvatska  krv  prolievala,  već 
ćemo  samo  glavne  i  odlučne  spominjati. 

Pravi  i  odlučni  uticaj  junaka  naše  krvi  počimlje  sa  vojvod¬ 
stvom  odličnoga  i  veleumnoga  češkoga  velikaša  Albrehta  Wallen- 

1625.  steina,  koji  u  najvećoj  nevolji,  kada  se  je  g.  1625.  proti  caru  i 
ligi  svezala  Danska  s  Englezkom,  Francezkom  i  Holandijom,  caru 
ponudi,  da  će  sabrati  o  svom  trošku  50.000  ljudi  i  da  će  ih 
sam  hraniti.  Uz  Wallensteina  prista  njegov  stari  ratni  drug  voj¬ 
voda  hrvatski  Izolani.  »Rat  se  ratom  hrani* ,  to  vele  da  je  prvi 
izrekao  Wallenstein,  a  njegovi  su  ga  Hrvati  dobro  razumili. 

Kada  se  je  po  treći  put  digao  Bethlen,  vojvoda  erdeljski, 
da  si  pomoćju  turskom  i  protestanske  njemačke  unije  izvojuje 
prestolje  ugarske,  posla  mu  unija  hrabroga  Mansfelda  na  pomoć. 
Wallenstein  razbije  Mansfelda  kod  desavskoga  mosta,  te  je  voj¬ 
voda  protestantski  mogao  samo  s  ostanci  svoje  vojske  prodrieti 
u  Ugarsku  i  s  Bethlenom  se  sjediniti.  U  ovoj  znamenitoj  bitci 
već  se  odlikovaše  Hrvati,  koji  su  onda  krenuli  u  progon  Mans- 
feldov  u  Ugarsku  zajedno  s  Wallensteinom.  U  to  dospije  s  voj¬ 
skom  iz  Hrvatske  i  ban  hrvatski  Gjuro  Zrinski.  Priča  nam  je 
ostala,  kako  je  u  jednom  poboju  s  Bethlenovimi  Turci  poletio 
mladi  vatreni  ban  za  najuglednijim  begom  turskim  i  mačem  mu 
odrubio  glavu,  pak  ju  donio  Wallensteinu  s  riečmi:  »Ovako  se 
kazne  carski  neprijatelji"  Wallenstein  kao  da  će  prezreti  bana 
reče:  »Vidio  sam  i  prije  jur  dosta  takovih  glava*,  al  Zrinski 
mu  brzo  odvrati:  »Mogao  si  vidjeti,  ali  ih  sam  odrubio  nisi:1 
Vele,  da  je  ohologa  Wallensteina  ovaj  izraz  banov  tako  uvriedio, 

1626.  da  ga  je  pri  svojem  stolu  rotkvom  otrovao.  Zrinski  umre  i  od- 

vedoše  ga  u  grad  njegov  Čakovac,  a  vojska  banova  prista  pod 
zapovied  Izolanovn. 

Izolani  osvoji  sa  svojimi  Hrvati  šanceve  Bethlenove  kod 
ugarskoga  Novoga  Mjesta,  koje  su  branili  Mansfeldovi  draguni. 
Hansfeld  bude  razbit  i  pobjegne  preko  Hrvatske  s  namjerom 
da  ode  u  Mletke,  ali  na  putu  umre.  Bethlen  ponudi  caru  mir 
i  nije  se  više  bunio. 

Jedan  odjel  Hrvata  krenu  iz  Ugarske,  da  sudjeluje  u  ratu  dan¬ 
skoga  kralja.  Dospiju  u  znamenitu  bitku  kod  L  u  t  z  e  n  a  (g.  1626.), 
gdje  se  je  riešavala  sudbina  izmedju  Danske  i  Njemačke.  Voj¬ 
voda  carev  bio  je  Tilly.  Bitka  se  zametne  strašna,  dobit  je  sad 
na  jednoj  sad  na  drugoj  strani.  Danci  bješe  jur  doprli  do  Til- 
ljevih  topova,  da  ih  otmu,  natjerali  su  bili  njeke  njemačke  pje¬ 
šačke  i  konjaničke  regimente  u  blato,  odkuda  im  nikad  nikamo. 

U  taj  čas  zatrube  iza  ledja  danske  vojske  hrvatske  trublje  i  za¬ 
bune  svu  dansku  vojsku.  Tilly  udari  u  taj  tren  sa  svom  silom 
na  Dance  i  ■stavi  se  na  čelo  onih  regimenta,  koje  su  bile  počele 
uzmicati,  danski  konjanici  poslani  na  Hrvate  razpršiše  se  u  div¬ 
ljem  biegu.  Zabadava  priskoči  napokon  sam  kralj  Kristijan  IV. 
svomu  vodji  na  pomoč,  ali  dodje  več  prekasno.  Kralj  se  sam 
jedva  kao  čudom  njekim  spasi,  a  deset  hiljada  Danaca  pokri 
bojno  poljne.  Danska  je  odmah  stala  ugovarati  o  miru  i  sretno 
ga  je  dobila,  ali  nije  smjela  više  uticati  u  poslove  njemačke. 

Duž  svih  obala  baltičkoga  mora  sa  Wallensteinom  nastave 
Hrvati  svoje  vojevanje  kroz  dvie  godine,  dok  Wallenstein  nemi- 
lostnim  izvadjanjem  restitucionalnoga  edikta  nije  pao  u  nemilost 
katolikom  i  protestantom  i  svim  onim  vlastim,  kojim  je  žao  bilo,  1639. 
što  car  ima  takva  vojvodu  i  takvu  vojsku.  Wallenstein  ode  s 
vojvodstva,  a  Gustav  Adolf,  švedski  kralj,  banu  u  Njemačku  na 
zaštitu  protestanta.  U  nesretnoj  velikoj  bitci  kod  Breitenfelda 
g.  1631.  stajao  je  Izolani  s  Hrvati  na  desnomu  krilu  proti  sak-  1631. 
Jonskoj  vojski  i  natjera  ju  u  sramotan  bieg;  saksonske  regimente 
ozmicahu  pred  biesnimi  nasrtaji  Hrvata.  Sam  vojvoda  saksonski 
bio  je  medju  prvimi  u  biegu,  te  je  bjegajuč  i  šešir  izgubio.  Sav 
saksonski  tabor  osvoje  Hrvati.  Ali  zato  se  desnomu  krilu  zlo  do¬ 
godilo.  Kralj  Gustav  Adolf  protjera  u  bieg  Papenhaina,  a  onda 
raztepe  središte  Tillyevo,  sam  Tilly  ranjen  pobježe  u  Halle.  Izo- 
lania  imenova  kralj  generalom  i  glavnim  zapoviednikom  svih 
hrvatskih  četa  upravo  za  junačtvo  u  ovoj  bitci. 

Nesreća  za  nesrećom  i  pogibelj  za  obstanak  carstva  prisilila 
cara  Ferdinanda,  da  je  opet  zamolio  Wallensteina,  neka  bude 
generalissimus  svih  carskih  vojska.  U  taboru  proslavljenom  u 
1632.  svjetskoj  historiji  kod  Nurnberga  g.  1632.,  gdje  su  stala  dva 
najveća  vojvode  svoga  vieka  jedan  prema  drugomu,  Gustav  Adolf 
prema  Wallensteinu,  stajalo  je  pod  Izolanom  deset  hiljada  Hrvata 
na  desnom  krilu  kod  potoka  Bibera.  Osim  šest  hiljada  Bavaraca 
bijahu  oni  jedini  konjanici  u  Wallensteinovoj  vojski.  Naprama 
Hrvatom  stojaše  na  lievom  krilu  neprijateljskom  sam  kralj  švedski 
jurišajuć  na  njih  čitav  dan  24.  augusta,  nu  svaki  njegov  juriš  bude 
junački  odbit.  Pod  večer  istoga  dana,  kada  jur  kralj  švedski  stade 
uzmicati,  puste  se  hrvatski  konjanici  za  njim  u  potjeru  i  uhvate 
slavnoga  švedskoga  vodju  Torstensona,  te  odlučiše  konačnu  pobjedu. 

Hrvati  se  licem  u  lice  ogledaše  s  Gustavom  Adolfon  i  u 
onoj  najvećoj,  najslavnijoj  i  poslednoj  njegovoj  bitci  kod  Lutzena 
16.  novembra  god.  1632.  Sad  su  bili  Hrvati  na  lievom  krilu,  a 
kralj  na  svojem  desnom.  Iza  žestoke  borbe  povede  kralj  svoje 
finlandske  konjanike  na  lahko  obučene  Hrvate  i  moradoše  za 
čas  uzmaknuti.  Nu  kad  se  borba  u  središtu  zametne,  vrate  se 
biesno  Hrvati  u  ljuti  boj,  u  kojem  pade  i  sam  kralj  Gustav 
Adolf.  Priča  je  njemačka  rekla,  da  je  od  hrvatske  ruke  pao,  a 
historija  ju  je  u  tom  slieđila. 

Hrvati  stali  su  vierno  uz  Wallensteina,  dok  je  carev  vojvoda 
bio,  a  kada  je  Wallenstein  sbog  namišljene  izdaje  po  urotnicih 
1634.  umoren,  predju  pod  zapovied  careva  sina  Ferdinanda  HI.,  već 
od  g.  1525.  okrunjenoga  kralja  ugarskoga  i  hrvatskoga,  komu 
su  pomogli  do  slavne  i  odlučne  pobjede  kod  N5rdlingena. 
Prema  Hrvatom  stajahu  Bernhard  Weimarski  i  maršal  Horn. 
Obadvojicu  u  bieg  natjeraše,  ujedno,  obkoliše  švedske  i  virtem- 
beržke  pješake  i  posjekoše  ih  skoro  do  jednoga,  zaplienivši  topove 
i  puno  prtljage.  Čuvši  zatim,  da  se  njeke  švedske  čete  žele  spasiti 
u  grad  Nčrdlingen,  obidjoše  ih  Hrvati  kraćim  putem  i  potjeraše 
ih  natrag,  što  istom  do  kraja  smuti  neprijateljsku  vojsku,  te  bude 
hametom  potučena.  Tu  poginu  do  1 2.000  neprijatelja,  u  roblje 
pade  6000,  med  njimi  i  maršal  Horn,  a  Bernhard  Weimarski 
sretno  uteče.  Ova  pobjeda  bude  i  po  hrvatskih  crkvah  proslavljena 
običnom  slavospjevnom  službom,  mlađomij  kraljeviću  pobjeditelju 
dala  je  sjaj  velikoga  vojvode,  carevcem  pribavila  novih  saveznika,  a 
Švedom  navieštala  razsulo  njihove  prevlasti  u  Njemačkoj. 

Kada  se  je  god.  1635.  Francezka  umiešala  u  rat,  prejahuju  1635. 
hrvatski  konjanici  i  u  Francezku,  te  ved  sliedede  godine  obkoljujud 
St.  Denys  mogoše  vidjeti  pred  sobom  priestolnicu  Francezku. . 

Spomenusmo  njeke  crtice  iz  ovoga  europejskoga  rata  i  to 
upravo  iz  najodlučnijih  i  najvedih  bitaka,  ne  da  opišemo  trideset- 
gođišnji  rat,  s  kojim  je  jedini  savez  hrvatske  poviesti  osoba 
krajeva,  ved  da  pokažemo,  kako  je  odlučna  bila  hrabrost  hrvatska 
i  prema  najslavnijim  vojvodam  i  proti  najhrabrijim  vojskam. 

VI. 

Vratimo  se  u  domovinu,  da  joj  vidimo  stanje  i  bitisanje  i 
da  ogledamo  odsjev  ovoga  velikoga  rata  na  Hrvatsku. 

Godinu  za  godinom  orila  se  ratna  trublja  povjerenika  kra¬ 
ljevih,  kojom  su  zvali  u  ovaj  rat.  Osobito  sa  krajine  kretalo  se 
sve  živo  u  rat  tako,  da  su  se  više  puta  pobojavali  Hrvati,  ako 
li  Turci  vedom  silom  na  zemlju  navale,  da  de  ovaj  »antemurale 
christianitatis*,  kako  sami  vele,  na  jednom  izčeznuti  sa  lica 
zemlje.  Kada  je  god.  1632.  sjajnimi  pobjedami  Gustava  Adolfa 
kralj  Ferdinand  bio  u  strahu  i  za  sam  Beč  i  za  svoje  nasliedne 
zemlje,  poslao  je  opet  u  Hrvatsku  svoje  ljude,  da  dovedu  puno 
vojske.  Stališi  to  zabrane,  navodedi,  da  su  ved  tolike  hiljade 
izvedene  iz  kraljevstva,  da  ved  malo  ljudi  u  zemlji  ima,  a  oni 
se  moraju  svaki  dan  bojati,  da  de  im  jaka  turska  vojska  pro¬ 
valiti  u  zemlju,  nisu  ni  za  to  sigurni,  nede  li  i  erdeljski  vojvoda 
opet  ustati  na  kralja  i  udariti  na  Hrvatsku.  Sami  da  se  spre¬ 
maju  i  do  poslednjega  čovjeka  na  krajinu,  da  se  brane  od  Turaka. 

I  Ugarska  otimala  se  kralju  koliko  je  mogla,  da  joj  naj¬ 
snažniji  dio  naroda  neode  iz  zemlje,  ali  nije  uspjela.  Kralj  u 
svojoj  nevolji  nije  popuštao  ni  Ugarskoj  ni  Hrvatskoj.  Banu  i 
palatinu  zapoviedi,  da  moraju  dopustiti  sabiranje  vojske.  Kralj 
obeda  Hrvatom,  da  de  poslati  posebnoga  poslanika  k  porti,  koji 
de  osigurati  podpuni  mir  izmedju  Turaka  i  Hrvata.  Neka  mu 
samo  kažu  sve  nepravedne  provale  i  otimanja  portinih  podanika 
na  našoj  strani 

Drugi  znameniti  posljedak  ovoga  rata  za  vlade  Ferdinanda  H. 
bio  je  osnutak  krajine  hrvatske,  kojom  je  iz  kraljevstva  hrvat¬ 
skoga  izsiečen  posebni  teritorij  pokoran  samomu  kralju 
izvan  vlasti  bana  i  stališa  hrvatskih. 

Spominjasmo  već,  kako  je  Ferdinand  prisegao  vratiti  krajinu 
pod  vlast  bana  hrvatskoga,  a  godine  1622.  izašla  je  komisija 
kraljevih  i  staliških  ljudi,  koji  će  tobože  po  želji  stališa  hrvat¬ 
skih  urediti  odnošaje  naroda  u  krajini  i  predati  ih  pod  bana 
hrvatskoga.  Po  volji  kraljevoj  a  po  naputku  stališa  susjednih 
zemalja  digoše  kraljevi  generali,  kojim  je  milo  bilo  gospodstvo  u 
hrvatskoj  zemlji,  nebo  i  zemlju  na  noge,  da  se  ovaj  dio  hrvatske 
zemlje  posvema  odciepi  od  Hrvatske. 

Car  Ferdinand  rado  je  to  pomagao,  jer  je  mogao  absolutnom 
svojom  voljom  s  ovih  strana  dovoditi  sebi  vojsku  u  Njemačku, 
koliko  je  htio,  trebao  i  smogao  naplatiti. 

Kada  se  je  narodu  u  varaždinskoj  krajini  proglasilo,  da  će 
doći  kraljevi  povjerenici,  koji  će  ih  metnuti  pod  bana  i  biskupa 
zagrebačkoga,  sastane  se  sav  narod  vlaški  uRovišću  i  prisegne, 
da  će  radje  umrieti,  nego  li  doći  pod  vlast  popova  i  plemstva. 
Povjerenikom  da  se  nesmije  nitko  pokoriti,  a  ako  im  kralj  neda 
bolje  pravice,  da  će  si  tražiti  drugoga  gospodara.  Turci  se  spre¬ 
maju,  a  oni  stoje  s  Vlasi  u  savezu,  tako  javljahu  na  dvor  kralju 
njegovi  generali,  zato  neka  ostavi  ovaj  narod  pod  njihovom  vlasti, 
kako  je  i  do  sada  bilo. 

Kralj  je  dopuštao  stališem  hrvatskim,  a  tako  je  zapoviedao 
i  povjerenikom,  neka  upute  narod,  da  onoj  gospodi  zemaljskoj 
plaćaju  podanici,  koji  su  iz  Turske  došli,  na  čije  su  se  zemljište 
naselili.  Na  čiju  je  tko  zemlju  sjeo,  onomu  neka  i  plati,  u  tom 
se  je  javno  slagao  sa  stališi.  Ali  sada  su  dokazivali  protivnici 
hrvatski,  da  su  ove  zemlje  bile  toliko  godina  puste  i  neobradjene, 
kao  da  su  postale  time  ničije.  Kralj  je  opet  od  stališa  iskao, 
da  svatko  za  svoje  zemlje  starimi  izpravami  svoje  pravo  dokaže, 
a  mnoge  su  te  izprave  u  ratovih  propale,  mnogi  rodovi  izumrli. 
Inače  da  svaka  zemlja  bez  izprave  jeste  kraljeva,  pak  ju  on 
daje  komu  hoće.  Za  mnogo  godina  morale  su  potrajati  takove 
pravde.  Napokon  svjetovahu  kralju  povjerenici,  neka  plemiće 
hrvatske  odšteti  ili  zemljom  drugdje  ili  novcem,  pak  da  je  onda 
zemlja  njegova,  kojom  može  po  volji  razpolagati  i  podati  joj  onu 
upravu,  koja  bolje  služi  interesom  dinastije  i  carstva. 

Kraljevi  povjerenici  crtahu  crne  neprilike  stališem  hrvatskim, 
koje'  će  se  poroditi,  ako  u  njihove  ruke  sva  krajina  dodje.  Sada 
u  kraljevstvu  da  liepi  mir  vlada,  vlasi  će  onda  pobjeći  k  Turkom, 
pak  će  s  njimi  zajedno  opet  navaljivati  na  ovu  zemlju.  Vojničke 

oprave  ovdje,  gdje  je  narod  uviek  pod  oružjem,  da  nije  moguće 
ođieliti  od  sudbene  i  upravne. 

Kraljevi  povjerenici,  a  osobito  njegovi  generali  i  kapetani 
dokazivahu  s  druge  strane  narodu,  da  će  biti  kmetovi  i  robovi 
velikaša  hrvatskih.  Mi  smo  već  spominjali  stare  zakone  od  stotine 
godina,  gdje  su  Hrvati  puku  na  krajini  zapovieđali  stražiti  i 
gradove  popravljati,  ali  druge  daće  i  terete  nosio  je  uviek  samo 
onaj  dio  naroda,  što  je  bio  podalje  od  krajine  turske  i  nije  bivao 
svaki  dan  pod  oružjem.  Da  i  neimamo  toga  stoljetnoga  običaja, 
evo  doslovna  zaključka  sabora  našega  na  hrvatskom  jeziku  od 
godine  1629. 

„Slobode  vlaškim  sinovom,  ako  se  dobrovoljno  k  or- 
sagu  pridadu  od  orsaga  slobode  ovakove  hote  imati: 

Najprvo  na  tlaku  nebudu  hodili  i  za  kmete  nebudu  držani. 

Drugoč,  gospodi  zemaljskoj  ono  budu  davali,  što  su  do 
seh  dob  generalu  i  kapetanom  davali,  ali  ono  kako  se  zemalj- 
gkum  gospodum  đrugem  putem  pogode. 

Tretič,  pomoć  med  orsag  spodobnu  na  orsažku  i  svoju 
obranbu  i  slobodu  onak  da  budu  davali,  kako  se  s  orsagom  pogode. 

Četrtič,  gospode  zemaljske  polag  slobode  njihove  da  budu 
pokorni. 

Petič,  što  se  vojskovanja  dostoji  u  tom  da  budu  podani 
gospodinu  banu,  ali  onomu  orsažkomu  gospodinu,  koga  gospodin 
ban  s  orsagom  skupa  postavi,  tako  da  on  od  gospodina  bana  bude 
imal  posluh  imati. 

Šestič,  da  vlaški  sinove  zevsema  budu  orsažki  kotrigi,  ter 
s  orsažkimi  pravdami  živu!1 

Ovi  članci  sabora  hrvatskoga  izmiruju  nas  posvema  s  plem¬ 
stvom  hrvatskim,  jer  su  pravedni  za  narod  na  krajini,  koji  s 
puškom  na  ramenu  obdjelava  polja  svoja. 

Ali  jedno  pitanje  smućivaše  osobito  tako  zvane  vlahe,  a  to 
je  vjera.  Na  krajini  bilo  je  katolika  i  vlaha,  a  pri  svih  smutnjah 
uviek  je  govor  samo  o  vlasih  zato,  jerbo  katolikom  nitko  vjere 
dirao  nije.  Vlasi  su  se  doselili  na  zemljište  kraljevstva  hrvatskoga 
upravo  u  onaj  čas,  kada  su  se  sve  susjedne  zemlje  stale  krvariti 
u  najgroznijih  ratovih  zato,  da  nebude  katolička  vjera  jedina 
državna.  Hrvatska  je  upravo  tada  najviše  držala  zastavu  kato¬ 
ličke  crkve  i  izricala  u  svakom  saboru:  na  zemlji  hrvat¬ 
skoj  jedina  je  vjera  katolička.  Evo  u  ovih  liepih  člancih 


Digitized  by 


Google 


1629. 


144 


KNJI8A  DESETA. 


o  pravoj  slobodi  naroda,  kako  je  a  ono  doba  malo  gdje  bila, 
neima  o  slobodi  vjere  ni  spomena.  Vlasi  zbilja  sa  svojim  prvim 
vladikom  Šimunom  Vratanjom  u  varaždinskoj  krajini  odmah  i  pri- 
znaše  državnu  vjeru  hrvatsku.  Vladika  ode  u  Rim  na  posvetu  i 
nastani  se  u  Marči  na  zemljištu  biskupa  zagrebačkoga  u  samo¬ 
stanu  svetoga  Vasilija,  koji  su  pomogli  graditi  biskupi  zagre¬ 
bački.  Ovu  visoku  tanku  i  prostomu  razumu  predaleku  viersku 
razliku,  u  koju  stupiše  time,  što  je  njihov  vladika  priznao  vrhov¬ 
nom  glavom  crkve  papu  rimskoga,  jamačno  nebi  bio  puk  niti 
opazio,  da  su  bili  oprezniji  i  nježniji  prema  veličini  i  svetosti 
predmeta  svećenici  latinski.  Svetost  stare  vjere  u  ovom  puku  i 
nježnost  čuvstva  za  njegove  stare  posvećene  običaje  nisu  znali 
cieniti  biskupi  zagrebački.  Oni  su  ovoga  vladiku  smatrali  samo 
za  svoga  vikara,  a  od  njegovih  viernih  stali  su  odmah  iskati  za 
sebe  desetinu.  Težko  im  je  bilo  gledati  u  vlaha  stari  koledar,  a 
još  teže  njim  opojenim  latinštinom  stari  grčki  obred  na  staro¬ 
slavenskom  jeziku.  Latinski  svećenici  s  latinskim  jezikom  stali 
se  tiskati  medju  onaj  prosti  i  surovi  narod,  koji  je  svu  svetinju 
vjere  Isusove  gledao  jedino  u  obredu  svoje  crkve,  a  zakone  mo¬ 
ralne  crpio  istom  iz  svojih  narodnih  običaja. 

Ove  vierske  nesporazumke  zaoštrivahu  dakako  neprijatelji 
Hrvatske.  Umre  vrieđni  Vratanja,  a  na  njegovo  mjesto  za  vodju 
vlaškoga  naroda  stupi  arkimandrita  Maksim  Petrović,  koji  je 
poveo  u  Njemačku  deputaciju  vlašku,  da  ih  car  metne  pod  ge¬ 
nerale  i  kapetane,  a  ne  pod  bana  i  gospodu  hrvatsku.  Na  jesen 
1630.  godine  1630.  primi  deputacija  iz  ruku  carevih  u  Regensburgu 
osebna  privilegija,  a  Petrovića  imenova  car  vladikom,  jer  se  je 
očitovao  i  pred  carem  i  pred  papinim  legatom,  da  će  slušati  papu. 

Povlasti  ove  za  varaždinsku  krajinu  predaju  svu  upravu  u 
ruke  knezova,  koje  si  je  narod  sam  birao,  a  svi  knezi  triju  ka- 
petanata  križevačkoga,  koprivničkoga  i  ivanićkoga  sastanu  se  u 
glavnom  mjestu  kapetanata,  te  biraju  vrhovnoga  sudca  i  njegove 
prisjednike.  Kralj  im  je  obećao  sigurnost  u  zemljah  krune  ugarske 
i  da  nebudu  nikomu  drugomu  pokorni  nego  njemu  i  njegovim 
zakonitim  nasljednikom  kraljem  ugarsko-hrvatskim  i  postavljenim 
od  njega  generalom  i  kapetanom,  a  zemlja  gdje  sjede  da  je  nji¬ 
hova  svojina. 

Vladika  Petrović  vrativši  se  kući  sada  okrene  kabanicu,  ode 
u  Peć  na  posvetu  i  ustane  odlučno  proti  rimskoj  vjeri.  Zabrani 

svomu  narodu  novi  gregorianski  koledar,  dapače  stare  stanovnike 
katolike  u  onih  stranah  stanu  mamiti  na  svoju  vjeru,  koju  su 
mnogi  i  primili.  Ovaj  nemirni  čovjek  stavi  se  napokon  i  na  čelo  1632. 
jedne  čete,  da  tjera  stare  stanovnike  katolike,  jer  da  je  ovu  svu 
zemlju  car  vlahom  dao.  Bilo  je  u  onih  krajevih  imanja  Erde- 
dovih,  Ratkajskih,  Sekelskih  i  mnogih  drugih,  koja  je  tobože  car 
vlahom  darovao,  pak  si  ih  sada  uzimlje.  Petrovič,  kako  je  pre¬ 
vrtljiv  bio,  posla  dapače  po  pripoviedanju  samih  vlaha,  ova  nova 
privilegija  turskomu  caru,  da  će  sa  svojim  narodom  k  njemu 
proći,  ako  mu  dade  ovakova  privilegija,  a  sužnji  bivši  u  Cari¬ 
gradu  pripoviedahu,  da  su  ga  glavom  tamo  vidjeli.  Napokon  je 
carski  general  morao  s  vojskom  izaći,  da  u  red  spravi  toga  ne¬ 
mirnoga  čovjeka.  Dok  se  je  narod  prevareni  uputio,  da  ga  je 
vladika  varao,  tomu  su  godine  prolazile,  prošlo  je  dapače  i  sto¬ 
ljeće,  a  još  se  je  med  narodom  vjerovalo,  da  je  car  dao  vlahom 
svu  zemlju  izmedju  Save  i  Drave.  Kralj  Ferdinand  proglasio  je 
sve  ove  zemlje  za  kraljeve,  jer  su  ciela  decenija  puste  ležale,  a  ' 
gdje  su  jošte  vlastela  hrvatska  uzdržala  svoje  gradove,  gledao 
je  da  ih  iztisne  ili  kakovim  imanjem  u  drugoj  svojoj  zemlji  ili 
novcem.  Svemu  narodu  na  krajini  davaše  tolike  polakšice,  da  su 
ljudi  odbjegavali  vlastelu  i  dali  se  pod  vlast  generala.  Tako  je 
Ferdinand  drugi  osnivao  posebni  teritorij,  koji  je  stao  no¬ 
siti  ime  krajine  varaždinske,  a  tamo  preko  Kupe  krajine  hrvatske 
iliti  generalata  karlovačkoga. 

Ostanci  zemlje  naše  budu  tim  od  samoga  našega  kralja  na 
dvie  pole  razsječeni,  i  učinjen  je  početak  stoljetnim  smutnjam, 
gdje  narod  jedan  pod  jednim  kraljem  u  svojoj  vlastitoj  zemlji 
mora  se  boriti  za  jedinstvo  zemlje.  Ovo  kalanje  zemlje  naše  po 
samom  kralju  na  korist  njegovih  nasliednih  provincija  i  od  njega 
obljubljenih  svakojakih  tudjih  generala  zadavalo  je  velike  udarce 
i  državnomu  pravu  hrvatskomu. 

Hrvatski  stališi  stanu  se  sada  za  zajedničku  obranu  sve  uže 
stiskati  sa  stališkimi  drugovi  Ugarske.  Hrvati  na  primjer  nisu 
imali  pravo  birati  palatina  ugarskoga  do  ovoga  vieka,  sada  sami 
mole,  neka  im  se  to  pravo  dade.  Sretni  su  bili,  kada  su  ga 
dobili,  nadajući  se  u  zaštitu  palatinovu  i  „braće  ugarske!1  Sretni 
su  bili,  kada  je  njihov  podban  (god.  1625.)  dobio  uz  bana  glas 
i  sielo  u  velikaškoj  kući  Ugarske.  Mnogi  velikaši  hrvatski  poči- 
mali  su  Ugarsku  smatrati  svojom  prvom,  a  Hrvatsku  drugom 

domovinom,  a  na  sve  je  to  vodila  jedna  pomisao :  da  se  zajednički 
obrane  od  nasilja  njemačkoga. 

Pored  svih  tih  jada  kraljevstva,  gdje  su  od  ostanaka  uči¬ 
njeni  još  manji  ostanci,  osjeća  se  u  ovo  doba  poviesti  hrvatske 
njeki  blaži  i  bistriji  zrak  prosvjetni,  koji  je  stao  zanositi  sve 
plemenitije  slojeve  družtva  narodnoga.  Narod  odmarajuć  se  od 
ratova  svakđanjih  sa  krvožeđnimi  nevjernici  stao  se  brinuti  za 
školu  i  crkvu,  za  napredak  i  blagobit  života  svoga. 

Hrvatske  crkvene  knjige  pisane  nekada  posvećenom  kod 
Hrvata  glagoljicom  već  su  skoro  izčezle  bile.  U  rukopisno  doba 
književnosti  cvale  su,  a  u  doba  knjigotiskarstva  već  su  skoro 
zaboravljene  bile.  Cielo  primorje  hrvatsko  uzzujilo  je  od  žubora 
za  novimi  svetimi  knjigami.  Sbor  se  je  sastao  (god.  1619.)  u 
Bribiru  i  pozva  u  svoju  sredinu  vriednoga  Franju  Glavinića,  da 
ih  svjetuje  i  da  on  knjige  uredi.  Po  nagovoru  svećenika  hrvat¬ 
skih  stao  se  je  za  ovaj  preporod  svete  knjige  zanimati  i  car  i  papa. 
Bimska  se  kurija  dapače  stala  otimati  zato,  da  knjige  pod  nje¬ 
zinim  okriljem  u  Rimu  izdane  dobije  narod  hrvatski. 

Tri  sjeminišta  hrvatska  u  Zagrebu,  Beču  i  Bolonji  započeše 
sada  pravi  cviet  svoj.  Bečko  se  je  sada  istom  darežljivošću  Dvorni- 
čića  Napulija,  kanonika  zagrebačkog  sa  svimi  gospodskimi  udob- 
nostmi  uredilo.  U  samoj  domovini  osnovaše  Hrvati  (g.  1628.)  u  ruku 
reda  Isusovaca  više  humanistične  škole,  za  koje  su  po  zaključku 
sabora  morali  prinositi  svi  velikaši  i  plemići,  a  ne  prosti  narod, 
koji  neće  slati  u  te  škole. 

U  rimskom  našem  sv.  Jerolimu  znamo,  da  su  se  u  ovo  doba 
sastajali  Tomko  Marnavić,  pjesnik  hrvatski  i  pisac  mnogih  učenih 
djela,  Bartol  Kašić,  Rafo  Levaković,  Pavao  Gučetić,  prijatelj 
pape  Urbana  VHI.,  de  Dominis,  Gjono  Palmotić,  pjesnik  Kri- 
stiade,  Nikola  Bolica,  pjesnik  iz  Kotora,  Nikola  Brautić,  sve  pisci 
hrvatski  i  pjesnici  i  u  samom  Rimu  poštovani  sa  svoje  učenosti. 
Većina  ovih  ljudi  jamačno  se  je  rado  zanimala  u  vječnom  gradu 
sa  naumljenom  preobnovom  svetih  knjiga  crkve  hrvatske.  Ako  i 
nisu  svi  ti  ljudi  bili  na  okup  u  jednom  sboru,  kao  kakva  aka¬ 
demka  hrvatska  u  Rimu,  ali  ipak  sastajanjem  plemenitih  učenih 
sinova  naroda  našega  sa  svih  strana  njegovih  upravo  u  tudjem 
svietu  postavljala  se  je  prva  klica  prosvjetnoga  ujedinjenja  svega 
naroda.  Dakako  da  se  je  ujedinjenjem  obiju  vjera  u  našem  na¬ 
rodu  mislilo  u  Rimu  najprije  doći  do  cilja.  Većinu  ovih  liepih 

prosvjetnih  zametaka  ravnao  je  i  podupirao  odvažni,  učeni  i  pleme¬ 
niti  Benko  Vinković,  najprije  kanonik  a  kašnje  biskup  zagrebački. 

On  je  uredio  bečki  hrvatski  zavod,  on  je  branio  g.  1632.  od  silnoga 
ugarskoga  episkopata  obstanak  hrvatskih  naučnih  zavoda,  kada 
su  Magjari  to  sve  htjeli  saliti  na  jedan  ugarski  kalup  i  iskali 
su  dapače,  da  se  ti  zavodi  hrvatski  dokinu.  On  je  branio  po¬ 
sebni  obred  crkve  zagrebačke,  a  da  se  neprimi  obred  i  breviar 
rimski.  Primas  ugarski  i  papa  ukoriše  ga,  a  mladi  kralj  Ferdi¬ 
nand  III.  naknadi  ga  za  te  ukore  onim  darom,  koji  su  njemu 
bili  Hrvati  dali,  kada  se  je  krunio.  Taj  kraljev  poklon  vried- 
nomu  Vinkoviću  zabilježiše  na  vječnu  uspomenu  stališi  hrvatski 
u  zapisnik  sabora  kraljevstva. 

Trgovina  krenu  takodjer  sada  slobodnije  na  jadransko  more 
i  a  njemačko  carstvo.  Vidi  se  to  po  tom,  što  su  stališi  hrvatski 
brigu  o  tom  vodili,  da  u  Hrvatskoj  prolazi  novac,  koji  se  rado 
prima  izvan  Hrvatske. 

Ovi  prosvjetni  znaci  probudjenoga  novoga  duha  u  narodu 
hrvatskom  zanimahu  u  doba  mira  u  domovini  sve  višje  stališe, 
zato  im  dadosmo  spomen  u  političkoj  poviesti.  Oni  objavljaju 
novu  dobu  poslije  žitva-dorožkoga  mira  i  daju  nam  veselje  i 
ntjehu,  kako  je  narod  naš  brzo  i  veselo  kadar  koraknuti  na  polje 
prosvjete,  čim  barem  za  čas  baci  krvavi  mač  u  korice. 

Od  god.  1628.  banovao  je  u  Hrvatskoj  Sigmund  Erdedi,  sin 
slavnoga  Tome.  Suvremenici  niti  ga  nehvale,  niti  nekude. 

Ferdinand  II.  umre  15.  februara  1637.  i  ostavi  svomu  na-  1637. 
sliedniku  sinu  veliki  rat  i  prazne  blagajne. 


VII. 

Mladi  kralj  Ferdinand  III.  bio  je  jošte  za  živa  otca  uveden 
u  veliki  rat,  komu  nitko  nije  mogao  proredi  kraja  ni  konca, 
kako  je  sada  u  njem  stala  sudjelovati  i  Švedska  i  Francezka,  a 
zanimao  je  svu  Europu.  Ferdinand  je  posvetio  ljepši  dio  svoga 
života  samo  ovomu  ratu,  koji  je  kao  vatren  i  oduševljen  katolik 
vodio,  sabirudi  zanj  vojske  skoro  nesmiljeno  iz  svih  kraljevstva 
i  zemalja  svojih,  koje  je  upravo  sbog  ovoga  rata  previše  zabo¬ 
ravljao.  Poslije  ovoga  rata  malaksale  su  mu  sile  tako  jako,  da 
sa  sve  različite  zemlje  i  narode  stali  vladati  miljenci  njegovi, 

koji  su  se  skupljali  u  viedu  oko  njega  na  kraljevskom  dvoru. 

Po  mislih  i  željah  ovoga  sbora  oko  kralja  imali  bi  se  vladati 
svi  narodi  pod  žezlom  Ferdinandovim ,  a  Hrvati  i  Ugri  nisu 
imali  ovdje  glasa,  već  bi  morali  žrtvovati  mnoge  svoje  državne 
i  narodne  osebine,  da  bude  što  jednoličnije  vladanje  u  svih 
zemljah  habsburžkih.  Kao  što  je  francezki  svemožni  prvi  ministar 
Mazarin  vladao  jednakom  silom  nad  svimi  zemljami  Francezke 
i  u  kralju  Ljudevitu  XIV.  se  usredotočivao  sav  suverenitet  naroda 
francezkoga,  tako  je  imalo  biti  poslije  tridesetgodišnjega  rata  i 
u  vladanju  kuće  habsburške. 

Premda  Hrvatska  od  pomanjih  provala  turskih  nikada  nije 
bila  sigurna,  morala  je  ipak  bez  prestanka  slati  vojsku  u  Nje¬ 
mačku.  Sa  krajine  iskao  je  kralj  dapače  od  svake  kuće  po  jednoga 
momka,  bilo  konjanika  ili  pješaka.  Čudesa  hrvatskoga  junačtva 
i  u  nastavku  tridesetgodišnjega  rata  neprestaju  tudjinci  prijatelji  i 
neprijatelji  pripoviedati  i  onda,  kada  su  druge  carske  vojske  na 
sve  strane  malaksale.  Mi  ćemo  opet  samo  njeke  zgode  spomenuti. 

1638.  Oko  znamenite  tvrdjave  Breisah  na  Rajni  otimali  se  Švedi 
i  Francezi.  U  njoj  su  bili  Hrvati  u  posadi,  a  sjedinjena  vojska 
francezka,  švedska  i  vveimarska  postavile  se  prema  tvrdjavi,  da 
ju  osvoje.  Nestajalo  u  tvrdji  hrane.  Tri  stotine  Hrvata  odvaži 
se,  da  braći  hrane  unesu.  U  tamno  doba  noći  svaki  s  bisagom 
brašna  na  ledjih  dopuzaju  upirući  se  na  ruke  i  noge  do  zidinah 
gradskih  i  pruže  braći  hranu,  i  odpuzaju  do  zakritih  konja. 
Sjedoše  na  svoje  brze  konje,  a  neprijatelj  se  uzbudio.  Kao  munja 
proletiše  na  brzih  svojih  konjih  kroz  sam  tabor  neprijateljski, 
sjekući  sve  izpred  sebe,  što  im  se  na  put  postavilo  i  protivilo. 
Tvrdja  je  bila  sa  triju  strana  riekom  Rajnom  oblivena,  a  na  kopnoj 
strani  bile  su  jake  straže,  obkopi  i  nasipi.  Suvremenici  su  taj 
čin  Hrvata  kao  čudo  pripoviedaii  i  opisivali. 

1640.  Godine  1640.  umre  junački  Izolani,  a  Hrvatom  bude  vojvoda 
Ivan  Werth,  komu  su  oni  u  njemačkoj  priči  i  poviesti  neumrlo 

1643.  ime  pribavili.  Dne  13.  novembra  god.  1642.  razbije  Werth  sa 
svojimi  Hrvati  jaku  francezku  vojsku.  Dvie  hiljade  Hrvata  udari 
na  19.000  Francuza,  i  sjajno  ih  pobiede.  Do  3000  palo  je 
neprijatelja,  a  7000  ih  poloviše,  i  med  njimi  pet  generala  i  do 
dvie  stotine  častnika. 

Nećemo  dalje  baviti  se  u  Njemačkoj,  kada  se  je  samoj 

1644.  domovini  spremala  velika  pogibelj  godine  1644.  Kralj  je  izveo 
bio  toliko  vojske  iz  Hrvatske,  da  već  niti  za  najveće' novce  nije 

bilo  moguće  naći  ljudi,  koji  bi  za  plaću  u  rat  pošli.  U  Ugarskoj 
opet  digao  se  saveznik  Šveda  i  Franceza  vojvoda  erdeljski  Gjuro 
Rakoczy  i  izdao  je  proglas  na  Ugarsku,  da  dolazi  „ oružanom 
silom  spasiti  narod  ugarski  od  robstva  Niemaca"  Sva  je  gornja 
Ugarska  pristala  uz  njega,  a  Ferdinand  se  je  ozbiljno  pobojao, 
da  je  Ugarsku  za  uvieke  izgubio,  jer  je  medjutim  pobjedonosno 
napredovala  švedska  vojska  kroz  Češku  i  Moravsku  prema  Beču, 
da  se  s  pobunjenom  Ugarskom  sdruže.  A  ako  jošte  Turci  pri¬ 
skoče  u  pomoć  Bakoczyju,  onda  se  je  morao  pobojati  i  za  sve 
druge  svoje  zemlje.  Kralj  zabrinut  pozove  Hrvate,  neka  mu 
dalju  pomoći  u  Ugarsku  i  neka  mu  pomognu  spasiti  svetu  krunu. 

U  ovo  opet  doba  počeo  je  veliki  kandijski  rat,  u  koji  se 
uplela  Venecija  s  Turskom.  Turska  vojska  kretala  se  prema 
mletačkoj  Dalmaciji,  a  bojali  se  Hrvati,  da  će  ravno  preko 
Hrvatske  provaliti  u  Veneciju.  Velikaši  i  plemići  navališe  oko 
popravka  gradova.  Na  svih  krajevih  zemlje  postaviše  straže, 
dapače  su  se  obnovili  zakoni  o  pucanju  iz  lumbarda  i  na  novo 
uredili,  da  čim  prije  uzmognu  svi  kao  jedan  čovjek  skočiti  na 
obranu  domovine.  Poslanici  odu  u  susjedne  savezne  zemlje,  da 
ištu  pomoći  na  zajedničku  obranu,  i  da  ih  opomenu,  neka  se  i 
oni  priprave.  Uz  ovakove  ozbiljne  priprave  za  obranu  domovine 
mogoše  Hrvati  mirne  duše  odgovoriti  kralju,  da  nemogu  ostaviti 
domovinu  svoju  pustu  i  praznu,  i  u  najstrašnijoj  pogibelji  ustati 
će  svi  na  noge  uza  svoga  bana,  ostati  će  u  domovini  i  braniti 
će  ju  pod  njegovim  vodstvom.  Njeke  su  čete  hrvatske  ipak  prošle 
u  Ugarsku,  a  srećom  nije  prijao  porti  ovaj  ustanak  Rakoczya, 
kojega  je  jošte  u  toliko  splašila,  da  je  s  carem  učinio  mir.  Mirom 
u  Linču  g.  1645.  car  Ferdinand  predade  mu  njekoliko  ugarskih  1645. 
županija.  Da  Ugarsku  primiri,  sazove  Ferdinand  sabor  g.  1646.,  1646. 
koji  je  trajao  godinu  dana.  Premda  je  dao  povlasti  protestantom, 
opet  je  gledao  i  katolike  da  spasi.  Nastojao  je  i  uspio ,  da  su 
Ugri  izabrali  bana  hrvatskoga  Ivana  Draškovića  —  koji  je  poslije 
Erdeda  banovao  šest  godina  —  za  palatina.  Drašković  je  bio 
katolik  dobar,  a  čovjek  veoma  uman  i  ozbiljan,  pun  nauka  i 
znanja.  Onodobni  Hrvati  bili  su  sretni,  što  im  ban  posta  pala- 
tinom  Ugarske. 

U  ovom  Bakoczyaii8kom  i  tridesetgodišnjem  ratu  još  prije 
nego  što  je  ugasnula  ratna  zublja  sinuše  kao  dvie  sjajne  zviezde 
na  obzoiju  povjestidva  Hrvata  brata  Nikola  i  Petar  Zrinski. 

Iza  prerano  umrla  otca  ostadoše  sirotani  bez  otca  i  majke.  Više 
velikaša  naredi  im  kralj  Ferdinand  II.  za  tutore,  koji  su  ih  po 
želji  i  zapoviedi  kraljevoj  dali  poučavati  od  jezuita,  a  onda  su 
brada  pošla  na  visoke  škole  u  Bolonju. 

Uspomena  na  neumrle  pradjedove  malo  je  kada  podigla  i 
uznesla  dva  rodjena  brata  tako  brzo  i  toli  veličajno,  kako  se 
uznesoše  Petar  i  Nikola.  Eao  dva  blizanca  sjajnim  umom  a 
junačkom  desnicom  oba  odlična  otimlju  se  za  neumrlost  Zrinoviča 
Prvi  se  javi  stariji  brat  Nikola  sa  300  momaka  u  Rakoczijanskom 
ratu.  Četu  svoju  u  škrletu  i  svili  odjevenu  dovede  u  Sokole  pred 
kralja,  pak  se  do  brza  odlikova  na  Tisi,  razbivši  jednu  Rakoczijevu 
vojsku.  Sam  Nikola  glavom  osvoji  neprijateljski  barjak,  a  car 
ga  imenova  generalom  hrvatskim. 

Kad  je  opet  poslije  tabora  u  Ugarskoj  car  Ferdinand  glavom 

1647.  preuzeo  zapovied  nad  vojskami  svojimi,  eto  opet  mladoga  Petra 
Zrinskoga  uz  kralja  u  ratu.  Kao  kapetan  žumberački  vodio  je 
svoju  četu.  Gustav  Wrangel,  švedski  general,  kada  je  osvojio 
Cheb  naskoči  na  Budjejovice,  da  ulovi  samoga  cara,  koji  se  je 
tamo  bio  utaborio.  Podkupio  je  ljude  zato  i  šuljalo  se  več  do 
tri  stotine  Wrangelovih  vojnika  u  tabor  carev.  Lahko  bi  bili 

'  uhvatili  cara,  jer  je  sve  spavalo,  ali  oko  cara  bdili  su  Zrinskovi 
izabrani  Hrvati,  koji  skočiše  na  noge,  Švede  protjeraše  i  cara  iz- 
baviše.  Kada  je  zatim  car  Ferdinand  iz  Cheba  krenuo  u  Plzanj 
dodje  onamo  i  Petar  Zrinski  sa  svojom  četom,  u  kojoj  su  bili 
Gjuro  grof  Frankopan,  sin  Vukov,  Toma  Gsterhazi,  kanonik  Juraj 
Ratkaj,  koji  nam  ovo  u  svojoj  povjesti  pripovieda.  Načast  voj¬ 
vodi  i  četam  izadje  sam  car  s  cielim  svojim  dvorom  i -velikom 
množinom  gradjanstva  i  vojske  izvan  građa  na  častan  pozdrav. 
Hrvatski  vojnici  bili  su  u  sjajnom  odielu  izvezenu  srebrom  i 
zlatom,  a  u  njekih  bijahu  i  konji  pozlačenimi  stvarimi  urešeni 
Zrinski  prodiraše  sa  svojimi  četsmi  u  Sasku  svuda  pobjedonosno, 
ali  tridesetgodišnji  rat  se  kraju  primicao  i  napokon  mirom 

1648.  vestfalskim  svršio  god.  1648. 

Dva  Zrinska  započeše  svoj  junački  i  slavni  život  u  ovom 
ratu,  ali  mnogo  ga  je  Hrvata  što  mrtvih,  što  ranjenih,  što  na 
bojištu,  što  u  bolnicah  i  svršilo.  Češka  i  Moravska,  sve  njemačke 
pokrajine,  dansko  i  švedsko  primoije,  Nizozemska  i  Francezka 
raztvoriše  svoju  hladnu  zemlju,  da  sahrane  gomile  palih  hrvat¬ 
skih  junaka.  Slavno  ali  strašno  ime  ostaviše  Hrvati  u  dalekom 

tudjem  svietu,  premda  kao  biesni  vojnici  nepostupahu  inače  u 
stranoj  neprijateljskoj  zemlji,  nego  li  Niemci  u  svojoj  vlastitoj, 
nego  li  Francezi  i  Valoni  u  zemlji  svojih  susjeda,  nego  li  Švedi 
i  Danci  u  pokrajinah  svojih  saveznika  ili  Španjolci  u  susjednoj 
Francezkoj  i  Italiji.  Vojnik  onoga  vremena  živio  je  od  pliena  i 
grabeži,  a  najpitomiji  čovjek,  kad  plieni  i  grabi ,  kad  još  k  tomu 
dugo  vremena  gladuje  i  od  raznib  ratnih  nevolja  strada,  nepozna 
milosrdja  prema  onomu,  koji  mu  se  uzprotivi  ili  na  sve  moguće 
načine  vreba,  da  ga  uništi.  A  uzmimo  na  um,  kako  je  težko 
čekala  obitelj  hrvatskoga  vojnika  iz  dalekoga  svieta,  više  puta 
izrobljena  od  Turaka  i  drugih  zlotvora.  Vojnik  vojujući  u  bo¬ 
gatoj  stranoj  zemlji  sretno  se  vraćao  ženi  i  djeci  svojoj  sa  će- 
merom  punim  srebra  i  zlata.  Ove  male  koristi  donieli  bi  preo¬ 
stali  na  životu  Hrvati  obiteljim  svojim.  Kat  je  ovaj  imao  zna¬ 
menitih  posljedica  za  državni  i  kulturni  život  srednje  i  zapadne 
Europe,  a  za  Hrvatsku  nisu  doniele  one  rieke  prolivene  krvi 
nikakve  koristi.  Istina,  ime  hrvatske  vojske  bilo  je  odsele  kroz 
dvie  sto  godina  za  kuću  Habsburg  veoma  koristno,  jer  je  zada¬ 
valo  strah  i  trepet  svakomu  neprijatelju,  ali  zato  je  upravo  sbog 
izvanredne  snage  i  hrabrosti  hrvatskoga  vojnika  ciela  zapadna 
Europa  odsele  najvolila  žigosati  narod  naš  imeni  svakoj  akimi. 

Ogledajmo  si  domovinu  poslije  rata,  pak  će  nam  odmah  u 
oči  pasti  svakojake  nevolje.  Od  poslije  izbora  Ivana  Draškovića  za 
palatina  nije  imala  zemlja  bana.  Ferdinand  je  bio  imenovao  mladoga 
kneza  Nikolu  Zrinskoga  već  god.  1647.  banom,  ali  neprijatelji 
Zrinskih  stali  su  raditi  oko  kralja,  neka  ovu  braću  nediže  tako 
visoko  u  častih,  jer  je  već  i  Petar  bio  kapetan  velemerićki, 
slunjski  i  žumberački.  Istom  početkom  god.  1649.  bude  Nikola  1649. 
Zrinski  u  Zagrebu  uveden  svetčano  na  stolicu  bana  hrvatskoga, 
gdje  seje  zaklinjao,  da  će  „svoju  sreću  i  život  svoj  posvetiti  samo 
predragoj  ovoj  svojoj  domovini* ,  opominjući  na  slogu  svoje  zemljake. 

Zrinski  je  našao  domovinu  sa  sto  jada  i  nevolja  izmučenu. 
Tridesetgodišnji  rat  pozobao  je  mnogo  svieta.  Snažnih  ruku  ne¬ 
stalo  je  na  mnogo  strana  toliko,  da  je  i  zemlja  opustila,  a  oso¬ 
bito  trgovina  u  nazadak  pošla.  U  Hrvatskoj  nije  nikada  previše 
novaca  bilo,  ali  sada  je  dolazilo  i  dotle,  da  je  jednom  vojska 
banu  hrvatskomu  sama  opraštala  polovicu  svoje  plaće  za  mnogo 
neplaćenih  godina,  videći  nevolju  novčanu,  koja  je  na  sve  strane 
pritiskala.  Tomu  je  medjutim  mogao  samo  mir  a  ne  ban  po- 

moći.  Bana  zapade  druga  veća  i  težja  zadaća,  da  brani  slobodu 
kraljevine  svoje  od  nasilnih  viećnika  kraljevih  i  da  nam  tudjinci 
nepotrgaju  domovine. 

Sa  kraljeva  dvora  nastojahu  oteti  banu  i  palatinu  vrhovnu 
sudbenu  vlast,  koju  je  svaki  od  njih  imao  u  svojoj  zemlji.  Sta¬ 
liši  hrvatski  liepo  su  branili  pravo  bana  svoga,  da  za  ovaj  sud 
banski  kraljeva  komora  ništa  netroši,  pak  zato  na  nju  ništa 
nespada.  Ban  sudi  u  ime  kraljevo,  on  je  najviši  pravodatnik  u 
Hrvatskoj  od  pamtivieka,  a  ne  da  kakov  namjestnik  kraljeve 
osobe  za  Ugarsku  i  Hrvatsku  o  banovu  sudu  sudi.  Drugi  je 
pravni  i  državni  boj  bio  s  tudjimi  carskimi  generali  i  kapetani, 
koji  su  tečajem  velikoga  prošloga  tridesetgodišnjega  rata  hoteći 
se  pod  svu  silu  uzdržati  gospodari  u  našoj  zemlji,  tiskali  i  ba¬ 
cali  Hrvate  iz  vojnih  krajiških  časti.  Narod  im  je  imao  donositi 
daće  i  darove  kao  gospodi  zemaljskoj.  Vlahe  su  zaštićivali  i  da¬ 
pače  do  vojnih  časti  podizali,  samo  da  si  nadju  uporište,  ako 
li  bi  Hrvatska  iskala  svoje  pravo  na  zemlju  otaca  svojih.  Stališi 
hrvatski  nisu  bili  sliepi,  vidili  su,  da  je  to  politika  dvora,  koju 
su  sliepo  sliedili  generali  na  krajini.  Vele  stališi  kralju  po  više 
puta:  „Nemožemo  dopuštati,  da  Ti  naše  zemlje  pro- 
glasuješ  za  svoje  i  da  ih  daruješ  Štajerskoj,  ne¬ 
ćemo  dopustiti,  da  nam  se  potrga  domovina4.4  Šta¬ 
jerska  i  Kranjska  učinile  su  dapače  s  voljom  kraljevom  i  carinsku 
liniju  na  našoj  zemlji.  Dapače  pokušaše  već  sada  generali  pod 
egidom  kraljevom  zatvoriti  Hrvatskoj  jadransko  more  i  cielo  pri¬ 
morje  k  austrijskim  zemljam  prikučiti,  ali  s  time  sada  jošte 
nisu  uzpjeli.  Hrvatska  iztrošena  mogla  je  sada  samo  prosvjedo¬ 
vati  proti  ođredbam  kraljevim,  što  je  i  više  puta  činila,  ali  više 
nije  mogla  ništa  uraditi. 

Na  tolike  rane  Hrvatske  dade  kralj  Ferdinand  IH.  jedan 
melem  našem  narodu,  koji  je  lahko  i  rado  dao.  Izda  im  poslije 
rata  kraljevsku  diplomu  (g.  1649.)  kao  privilegij,  kojom  se 
državna  povlast  daje  jedinoj  katoličkoj  vjeri.  Hrvatska  je  ovom 
povlasti  za  samu  katoličku  vjeru  stekla  izniman  položaj  i  oseban 
od  svoje  družice  pod  jednom  krunom  kraljevine  Ugarske.  Ova 
je  povlast  bola  u  oči  uviek  osobito  nekatolike  Magjare,  kojim 
su  time  bila  zatvorena  vrata  u  Hrvatsku.  Ovu  klisuru  izmedju 
Hrvatske  i  Ugarske  kroz  dvie  sto  godina  nastojala  je  Ugarska 
srušiti  i  valovi  prevrata,  koji  su  se  ponavljali  do  našega  vieka. 

Dvor  bečki  stiskaše  poslije  vestfalskoga  mira  ne  samo  Hrvatsku 
već  i  u  Ugarsku  u  okvir  prava  austrijskih  provincija.  Ugarska  je 
na  primjer  morala  prositi,  neka  kralj  kod  dvorskih  oblasti  u  Beču 
imenuje  dva  savjetnika  Ugrina,  koji  će  zastupati  interese  Ugarske, 
a  Hrvatska  si  je  morala  imenovati  agenta,  koji  je  poslove  hrvatske 
oko  dvorskih  oblasti  pospješivao.  Toga  agenta  imenovao  je  i 
plaćao  sabor  hrvatski  počam  od  god.  1649. 

U  veliko  se  smutiše  i  na  dvoru  Ferdinandovu,  a  uzrujaše 
se  stališi  štajerski,  kada  poslije  velikoga  tridesetgodišnjega  rata 
narod  naš  na  krajini  stade  prijanjati  uz  tu  misao,  da  se  pod¬ 
vrgne  banu  ‘i  stališem  hrvatskim.  General  Galler  zapoviednik  na 
krajini,  imao  je  sve  moguće  učiniti,  da  toga  nebude  i  da  Austrija 
ove  zemlje  i  naroda  neizgubi.  Vlahom  neka  se  obećaju  stare  slobode, 
a  za  to  neka  se  njeki  vojvode  vlaški  predobiju,  koji  će  narod 
odvraćati  od  te  pogubne  misli,  da  bi  se  pod  bansku  vlast  podali, 
gdje  bi  im  satrli  njihove  stare  slobode,  koje  im  je  Austrija  dala. 

General  Galler  na  nesreću  austrijsku  umre  god.  1650.,  koji  1650. 
je  kako  misle  Austrijci  već  bio  dobio  vlahe  na  svoju  stranu.  Strah 
je  sada  u  Beču  i  Gradcu  bivao  veći,  da  će  sav  narod,  pa  i  sami 
vlasi  prionuti  pod  bana,  zato  izmisliše  veće  i  zamašnije  osnove, 
kojimi  bi  smamili  bana  i  stališe  hrvatske,  a  medjutim  zapoviedaju 
novomu  generalu  grofu  Trautmansdorfu  neka  marljivo  ruje. 

U  Beču  se  stalo  upravo  očito  o  tom  raditi,  da  Hrvatsku 
što  uže  svežu  s  provincijami  austrijskimi,  tobože  opet  na  zajed¬ 
ničku  obranu  od  Turaka,  a  pala  je  rieč  od  strane  kraljeve  u 
saboru  hrvatskom,  da  bi  i  sudbenost  bila  slična  s  onom  nasliednih 
zemalja.  God.  1651.  pozva  kralj  hrvatski  sabor,  neka  izaberu  1651. 
poslanstvo,  koje  će  kod  kraljevskoga  dvora  u  Beču  imati  viećati 
sa  njegovimi  savjetnici  i  zastupnici  susjednih  zemalja  o  uredjenju 
odnošaja.  Hrvati  izaberu  Nikolu  Erdeda,  Ivana  Zakmarda  proto¬ 
notara  i  Tomu  Ivanovića  bilježnika.  Oprezni  na  sve  zahtjeve 
bečkoga  dvora  dadu  svojim  poslanikom  veoma  oštre  i  točne  na¬ 
putke.  Savez  s  austrijskimi  zemljami  neka  bude  za  zajedničku 
obranu,  a  za  uzor  tomu  savezu  neka  bude  savez ,  što  ga  je 
Ugarska  bila  učinila  (g.  1606.)  s  austrijskimi  zemljami.  Svatko 
neka  bude  gospodar  u  svojoj  kući  i  neka  upravlja  svojimi  po¬ 
slovi  po  potrebi  i  po  svom  uvidjavanju. 

Težka  i  krvava  rana  razsiečene  domovine,  odkada  je  kralj 
krajinu  metnuo  pod  svoju  neposrednu  vlast,  uzniela  je  stališe 

hrvatske  do  dostojnih  i  veoma  opreznih  zaključaka.  Ako  li  bi  kralj 
i  nadalje  neposredno  htio  biti  gospodar  zemlje  i  vojske  krajiške, 
pak  bi  novcem  htio  odkupiti  od  gospode  zemaljske  i  kraljevstva 
ovoga  i  zemlju  i  narod,  neka  poslanici  nepristanu  —  Jer  nebi 
bilo  dostojno  granice  kraljevstva  za  kakve  novce 
prodavati!4 

Ako  li  bi  kralj  ponudjao  imanja  za  odštetu  u  Ugarskoj,  niti 
toga  nesmiju  primiti,  nego  neka  ištu  od  kralja  neka  čuva  granice 
ovoga  kraljevstva  po  svetoj  svojoj  prisegi,  kao  što  čuva  svojim 
nasliednim  zemljam,  pak  nepušta,  da  se  granice  Štajerske  smie- 
šaju  sa  granicami  Koruške,  tako  neka  pazi  i  na  Hrvatsku. 

Neka  neprimu  niti  prinosa  za  ove  zemlje,  ako  li  bi  ga  sam 
kralj  iz  svoje  komore  obečao.  Nebi  pravo  bilo  da  „komora  svete 
krune  plača  za  zemlje,  koje  Štajerci  posjeduju!4 

„Samo  ako  bi  narod  u  krajini  u  znak  pripadnosti  kraljevstvu 
njeku  malu  godišnju  svotu  dao,  to  neka  prihvate!4 

Na  ove  pravedne  zahtjeve  Hrvata  bili  su  dakako  gluhi 
viečnici  kraljevi,  koji  su  samo  o  tom  snovali  i  radili,  da  sve 
zemlje  i  kraljevstva  budu  ovisna  o  jedinoj  milosti  kraljevoj,  a 
najpače  Hrvatska  i  Ugarska  imajuč  tolika  osebujna  državna  pri¬ 
vilegija,  koja  vieču  kraljevu  vječne  glavobolje  zadaju. 

Dvolične  i  neiskrene  namjere  svoje  liepo  pokaza  dvor  bečki 
u  postupku  sa  .gradom  Senjem  i  hrvatskim  primorjem.  Kralj  je 
1652.  izdao  Senju  povlasti  slobodnoga  kraljevskoga  grada,  a  kapetan 
kraljev  nepušta  poslanika  sabora  hrvatskoga  u  grad,  da  to  pro¬ 
glasi.  Njemački  zapovjednici  žurili  su  se,  da  dobro  utrže  šume 
hrvatske  u  primorju,  a  kraljevi  kapetani  tako  su  zatvarali  sta¬ 
novništvu  more,  da  su  istu  ribariju  pod  svoju  vlast  potegnuli. 
Hrvati  su  se  dakako  potuživali  kod  kralja,  a  kralj  ih  je  mirio, 
da  če  sve  na  dobro  urediti. 

Ban  Nikola  Zrinski,  braneči  zajedno  sa  stališi  hrvatskirai 
prava  povjerene  si  kraljevine,  spadao  je  dakako  k  stranci,  koja 
se  nije  nikada  mogla  složiti  s  namjerami  dvorske  politike,  zato 
je  „venuo  i  ginuo*  —  kako  sam  kaže  —  u  svojem  gradu  Ča¬ 
kovcu,  pak  jedino  to  još  „bogu  hvali,  da  mu  se  da  kad¬ 
god  sramote  turske  nagledati!4  On  i  njegov  brat  Petar 
odbijahu  pomanje  navale  Turaka  na  našu  zemlju.  Turke  kanižke 
dapače  prisili  Nikola,  da  su  posebni  mir  učinili  s  banom  hrvatskim, 
a  kada  je  taj  mir  ugovoren,  došli  su  odlični  Turci  sa  svih  strana, 

da  vide  čuvenog  junaka,  koji  im  je  toliko  zadavao  jada  i  njihove  ' 
neprestane  navale  toli  junački  odbijao. 

U  velike  neprilike  spravljala  je  bana  i  Hrvatsku  gotovo 
smiešna  politika  dvora  bečkoga.  Veliki  kandijski  rat  izmedju  Ve¬ 
necije  i  Turske  razgorio  se  nesamo  po  moru,  već  su  ga  Turci  - 
prenieli  sa  svimi  strahotami  i  na  kopno,  paleći  i  uništujući  bitak 
i  obstanak  naroda  našega  u  Dalmaciji.  Bila  je  opet  volja  i  misao 
Turaka,  da  će  preko  Hrvatske  provaliti  u  Veneciju.  Svaki  čas 
provališe  poveći  odjeli  u  Hrvatsku,  premda  je  medju  carem  i 
sultanom  mir  bio.  Bili  su  svaki  put  odbiti,  ali  se  svaki  put  pro- 
lievala  naša  krv  i  upalilo  koje  selo  jadnoga  puka.  Dvor  je  bečki 
upravo  drhtao  nad  time,  da  nebude  s  naše  strane  niti  najma- 
manjega  povoda  novomu  kakovu  ratu,  zato  je  zapoviedao  naj- 
strožiju  defenzivu,  a  štete  nanesene  naglimi  provalami  nije  na- 
knadjivao  nitko.  Ban  Nikola  povede  jednu  vojnu  preko  Kupe  na 
Kostajnicu,  da  barem  Turke  zaplaši,  da  mu  u  zemlju  više  ne- 
navaljuju.  Pridruži  mu  se  sa  svojimi  četami  knez  Gjuro  Fran- 
kopan,  Pavao  Ćolnić,  Krsto  Delišimunović  i  hrabri  kanonik  Gjuro 
Katkaj,  a  i  mladi  knez  Ladislav  Rakoczy  prolazeć  upravo  kroz 
Hrvatsku  sa  svoga  puta  iz  Rima.  Predje  izabrana  vojska  preko 
.Kupe  prema  Kostajnici.  Naslonivši  se  s  pješačtvom  svojim  na 
goru  Ded  poreda  ban  konjaničtvo  na  polju  pred  Kostajnicom.  Gru¬ 
vanjem  iz  topova  i  mužara  naviestiše  kostajnički  Turci  braći  u 
susjednih  gradovih  ća  tamo  do  Banjaluke,  da  je  Kostajnica  u 
pogibelji.  Ban  razbije  Turke,  te  se  u  jauku  i  plaču  već  sve  živo 
razbježalo  po  susjednih  brdih,  da  našim  u  ruke  nepade.  Kostaj¬ 
nica,  djedovina  Zrinskih,  bila  bi  onaj  čas  naša,  ali  ban  nesmjede 
je  uzeti  radi  careve  politike,  već  krenu  natrag  razbijajuć  jake 
turske  čete ,  koje  su  na  glas  lumbarda  iz  svih  gradova  braći  u 
pomoć  priskočile. 

Još  veće  jade  imao  je  s  bečkom  dvorskom  politikom  mladji 
brat  Petar,  koji  je  po  diobi  medju  braćom  dobio  sva  imanja 
Zrinska  u  Hrvatskoj,  pak  ih  je  morao  i  pred  Turci  i  pred  napadaji 
sa  krajine  od  njemačke  vojske  oružanom  rukom  braniti,  a  bio  je 
k  tomu  i  carski  general.  Petar  razbio  je  po  više  puta  i  na  hiljade 
jaku  tursku  vojsku,  a  dvor  ga  je  zato  pozivao  na  odgovor.  Po  dva 
tri  puta  svrgnuli  su  ga,  a  kad  su  u  nevolji  bili  od  Turaka,  opet  ga 
namieštali.  Kada  se  je  jednom  poveća  vojska  turska  spremala  na 
Hrvatsku,  spremao  se  i  on,  a  dvor  ga  pozove  na  odgovor,  ali  on  im 

odvrati,  da  neima  kada  doći,  jer  ima  udariti  na  Turke.  Dvor  ga 
dakako  svrgne,  a  Petar  stupi  s  Mletčani  u  savez  i  stane  ratovati 

1654.  sa  svojimi  Hrvati  na  moru,  gdje  se  g.  1654.  osobito  proslavio, 
otevši  jedan  turski  brigantin  sto  milja  izpod  Zadra.  Kotorani 
obdariše  Petra,  što  im  je  grad  spasio,  dragocjenom  sabljom. 

Povrativši  se  s  pomorskoga  rata  u  domovinu,  sudari  se  s 

1655.  turskom  vojskom  kod  Visibabe  g.  1655.,  koja  je  bila  jaka  do  sedam 
hiljada.  Petar  razbi  tursku  vojsku  i  učini  silan  plien,  što  se  je 
opet  bečkomu  dvoru  dopadalo,  pak  se  opet  s  njime  izmiri,  ali  se 
s  generali  njemačkim!  nikad  izmiriti  nije  mogao.  Biesni  za  go¬ 
spodstvom  u  Hrvatskoj ,  a  nesposobni  za  junačko  ratovanje, 
paklenom  zlobom  nastojahu  kod  dvora  ocrniti  i  satrti  ovoga 
Hrvata,  koji  neslušajuć  carske  niti  njihove  zapoviedi,  slavi  po¬ 
bjede  nad  Turci,  a  slave  ga  njegovi  zemljaci  kao  spasitelja  do¬ 
movine.  Oba  Zrinska  odmicahu  se  od  dvora  kraljevoga,  na  koji 
su  zalazili  toliki  njihovi  kivni  i  nazlobni  neprijatelji. 

Neugodnosti  banovanja  umnožio  je  banu  Nikoli  seljački  usta¬ 
nak  u  Posavini  na  imanjih  Mirka  Erdeda  i  kaptola  zagrebačkoga 
(g.  1653.)  Ban  sazove  sabor,  da  s  pomoćju  stališa  tomu  zlu  na 
put  stane.  Sabor  je  svjetovao,  neka  ih  ban  najprije  liepo  opo¬ 
mene,  neka  im  dapače  dosadanja  nedjela  oprosti,  ako  se  onda 
smire,  ako  nepodje  milom,  a  on  neka  navali  silom,  neka  se  da¬ 
pače  diže  sveobći  ustanak.  Ali  biesan  Mirko  Erdedi  prosjedova 
proti  tomu,  da  tkogod  ide  miriti  njegove  seljake  i  nagovorati  na 
posluh,  pak  da  njegov  postupak  sa  seljaci  iztražuje.  Ban  je  bio 
za  blagi  postupak  a  s  njim  se  složio  i  kralj,  stališi  opet  pristaju 
uz  Erdeda.  Erdedi  zaiska  si  pomoći  i  podpore  proti  kralju  i  banu 
u  požunskom  saboru  med  velikaši  ugarskimi.  Ugarski  velikaši 
podupirali  su  ovaj  put  proti  kralju  i  banu  Mirka  Erdeda  i  iskali 
su,  neka  sa  silom  uguši  ustanak  u  Hrvatskoj. 

Neugasiva  mržnja  porodi  se  sada  izmedju  dviju  najmoguć- 
nijih  rodova  u  Hrvatskoj,  izmedju  Zrinskih  i  Erdeda,  na  štetu 
kraljevstva.  Premda  je  ban  bunu  silom  gušio,  prigovarali  su  mu 
Erdedovi  prijatelji,  što  je  odmah  uništio  nije,  govorili  su  dapače, 
da  Nikola  Zrinski  sam  bunu  potiče.  Posavački  seljački  odpor  proti 
Erdedu  potraja  ća  tamo  do  god.  1671. 

Ferdinand  III.  osjećajući  slabost  svoju  naslućivao  je  kraj 
životu  svomu,  zato  sazove  stališe  ugarske  i  hrvatske  u  sabor 
(g.  1655.),  da  mu  izaberu  i  okrune  sina  Leopolda,  pošto  je  prvo- 

rođjenik  Ferdinand  IV.  ovjenčani  već  kralj  ugarski  umro.  Ovom 
prilikom  mislio  je  dvor,  da  će  moći  sklonuti  Ugre  i  Hrvate  na 
novi  popust  u  temeljnih  pravih  obiju  kraljevstva.  Došlo  je  pa- 
latinu  bezimeno  pismo,  koje  opominjaše,  neka  se  Ugarska  kani 
izbornoga  prava.  „Veći  vam  je  dio  —  veli  pismo  —  zemalja 
krune  ugarske  pod  turskim  jarmom,  a  ovo  malo,  što  je  pre¬ 
ostalo,  nije  niti  toliko  jako,  niti  da  jednoga  kralja  uzdržaje,  niti 
da  domovine  veći  dio  izpod  turskoga  jarma  izbavi,  pak  i  onako 
morate  birati  kraljeva  sina.  Da  toga  Ugarska  neučini,  kuća  bi 
austrijska  zemlje  ugarske  krune  jednostavno  pripojila  svojim  na- 
sliednim  zemljam.  Pustimo  dakle  to  izborno  prividno  pravo  i 
izrecimo  sami  dragovoljno  nasliedno  pravo  kuće  habsburške,  koja 
će  onda  rado  naše  pravice  čuvati"  Palatin  pročita  svemu  saboru 
to  pismo,  a  svatko  je  znao,  da  je  od  dvora  došlo.  Ovimi  ma- 
ljušnimi  skrivaćkimi  sredstvi  mislilo  se  satrti  okorjelu  volju  sta¬ 
liša.  Nitko  dakako  nije  slušao  glas  toga  bezimenika,  a  mladi  kralj 
morao  je  prije  prisege  primiti  po  običaju  članke,  na  koje  je 
imao  priseći.  Hrvati  donieli  su  svoja  obična  gravamina,  koja  su 
donašali  već  petdeset  godina,  da  si  krajinu  otmu  izpod  vlasti 
austrijske.  Iskali  su  stališi  hrvatski  i  to,  da  se  u  zavjernici 
kraljevoj  uz  ime  kraljevstva  Ugarske  metne  podpuno  i  poimence 
i  kraljevstvo:  Dalmacija,  Hrvatska  i  Slavonija,  jer  ovo  naše 
kraljevstvo  ima  istu  slobodu,  koju  ima  i  Ugarska, 
zato  neka  se  u  svih  kraljevskih  pismih  ovako  poimence  spominje, 
a  ne  da  se  ima  razumjevati  pod  „partes  adnexae  ili  subjectae" 
Leopold  bude  okrunjen  pod  uvjeti,  koje  su  postavili  stališi 
ugarski  i  hrvatski  i  nasliedio  je  otca  svoga,  koji  je  umro 
2.  aprila  1657. 


VIII. 

Leopold  I.  bude  u  mladjahnoj  dobi,  neprevalivši  niti  se¬ 
damnaestu  godinu,  kraljem  i  gospodarom  svih  zemalja  kuće 
Habsburgove.  Otac  ga  je  bio  odredio  za  stališ  svećenički  i  dao 
ga  zato  po  Isusovcih  odgojivati,  koji  su  ga  i  kašnje  za  ciele 
duge  vladavine  njegove  u  svojih  ruku  držali.  Leopold  je  bio 
čovjek  po  naravi  slab  i  trom,  a  mala  duha.  Od  otca  svoga  ba¬ 
štinio  je  nesamo  zemlje  i  kraljevstva,  već  i  sbor  korifeja  carske 
habsburške  politike,  koji  je  već  započeo  bio  velike  pokuse,  kako 

<5e  pod  žrvnjem  absolutistične  carske  i  kraljevske  vladavine  satrti 
sve  Osebnosti  kraljestva  ugarskoga  i  hrvatskoga.  Kralj  po  božjoj 
milosti  i  svemogućtvu  od  boga  danom  imao  je  vladati  nad  svimi 
narodi  zemalja  habsburžkih. 

Leopolda  hvale  u  kućnom  životu,  da  je  bio  čist  u  svojih 
običajih  i  dobroćudan,  ali  u  javnih  poslovih  bio  je  taman  i  mrk. 
Kraljeva  volja  imala  je  biti  sveta  narodom  njegovim,  njoj  su  se 
imala  pokoravati  i  vjekovi  posvećena  prava  narodft.  U  kraljevom 
kabinetu  a  ne  u  saborih  imao  se  riešivati  smjer  politike  i  sud¬ 
bina  naroda.  Sreća  je  Leopoldu  doniela  izvanredne  vojvode,  koji 
su  ime  njegovo  proslavili  na  toliko,  da  su  ga  njeki  laskavci  i 
naslovom  .Veliki*  bili  stali  častiti,  ali  pravedna  historija  odbila 
je  taj  naslov  laskavaca  nametnika. 

Čim  je  Leopold  na  priestolje  sjeo  stali  su  Hrvati  nastojati 
oko  novoga  kralja,  neka  se  velika  rana  Hrvatske  izviđa,  koja 
teče  iz  pitanja  o  krajini.  Kmetovi  prebjegavali  su  izpod  vlasti 
gospode  zemaljske  u  one  krajeve,  gdje  su  živili  vlasi  pod  za¬ 
štitom  svojih  privilegija.  Krivci  sa  krajine  prebjegavali  su  ovamo, 
a  nesigurnost  zavlada  u  cieloj  zemlji.  Vlasi,  što  su  dobili  ona 
privilegija,  dapače  buniše  gospodske  podanike,  a  osobito  vlahe  u 
drugih  krajevih,  koji  su  od  pamtivieka  bili  podanici  gospode 
hrvatske,  neka  se  otmu  svačijemu  gospodstvu  i  siliše  ih  na  pri¬ 
segu,  da  se  neće  nikomu  pokoravati.  Stališi  hrvatski  bili  su  za¬ 
brinuti  za  svoju  zemlju,  što  će  od  nje  biti  uz  ovolike  nerede, 
ako  jošte  i  neprijatelj  na  nju  navali,  kako  su  se  bez  prestanka 
1658.  glasovi  raznosili.  Stališi  urediše  obranu  domovinu  i  pripraviše  se 
za  sve  slučajeve,  a  po  primjeru  drugih  zemalja  urediše  si  stalnu 
vladu,  koja  će  zastupati  bana.  Ta  je  vlada  iliti  zemaljski 
odbor  imao  na  čelu  podbana,  a  uz  njega  biskupa  zagrebačkoga 
i  predstojnika  kaptola,  velikaše  Tomu  Erdeda  i  Šimuna  Keglevića, 
plemiće :  protonotara  Ivana  Zakmarda  i  Ivana  Ručića.  Ovaj  odbor 
imao  je  voditi  upravu  zemlje,  ali  sve  važne  stvari  imao  je  rie- 
šavati  sabor  stališa,  komu  je  predloge  donosio. 

Leopold  je  lasno  mogao  sbog  krajine  ovaj  put  odgovoriti 
Hrvatom,  neka  se  umire,  da  sada  nije  vrieme  ova  pitanja  raz- 
pravljati,  kada  se  evo  sprema  veliki  turski  rat.  Na  dvoru  Leo- 
poldovom  puno  se  viećalo  o  tom,  bili  i  kako  bi  car  stupio  u 
boj  s  Turci.  Bana  hrvatskoga  Nikolu  Zrinskoga  zvao  je  kralj 
takodjer  u  ova  tajna  viećanja.  Zrinski  nije  imao  prave  vjere  u 

kralju  i  njegove  savjetnike.  Liepo  ga  primiše,  ljepše  ga  častiš«, 
ali  on  dvoji  o  tom,  „da  li  će  njega  ikada  dvorska  vatra  ugri- 
jati*,  premda  se  je  već  dosta  „dima  nadimio*. 

Razprave  na  bečkom  dvoru  bavile  se  tursko-erdeljskimi  po¬ 
slovi.  Gjuro  Kakoczj,  vojvoda  erdeljski,  poželio  je  bio  postati 
kraljem  poljskim.  Onih  dana  god.  1657.,  kada  je  Leopold  na¬ 
stupao  vladu  iza  otca  svoga,  prodirao  je  Rakoczy  pobjedonosno 
u  poljsku  priestolnicu.  Ali  sve  se  okrene.  Novi  car  i  Turska  i 
bojna  sreća  ostaviše  slavodobitna  kneza  liakoczva.  Bez  vojske, 
osramoćen  i  skoro  goloruk  vratio  se  knez  u  svoju  kneževinu. 

Turci  ga  svrgli  s  priestolja  i  poslali  vojsku  u  njegovu  zemlju. 
Prolievanje  krvi  sa  valovi  prevrata  prelazilo  je  i  u  Ugarsku,  jer 
su  Turci  na  zemljištu  Ugarske  odsjekli  od  kneza  erdeljskoga 
Velikovaradin  i  cieli  onaj  kraj,  i  učinili  novi  sandžakat  na  po¬ 
gibelj  i  štetu  Ugarske.  Sedam  se  je  knezova  promienilo  za  dvie 
godine  u  Erdelju  uz  grozan  rat.  Stvorila  se  zato  stranka  u  Ugar¬ 
skoj  i  Erdelju,  koja  je  iskala,  neka  carska  vojska  posjedne  gra¬ 
dove  u  Erdelju  i  osigura  Ugarska  od  propasti.  Težko  je  bilo 
promišljati  sada  na  osvajanje  Ugarske  od  Turaka,  jer  su  Turci 
imali  mnogo  jače  pozicije  i  utvrde.  Biograd  je  bio  Turkom  kao 
ključ  u  Ugarsku,  a  imali  su  jošte  jake  i  dobro  utvrdjene  gra¬ 
dove  Osiek,  Kanižu,  Stolni  Biograd,  Ostrogon,  Jegar,  Veliki  Va- 
radin  i  Tamišvar  u  krasnom  okrugu,  odakle  su  mogli  svakim 
časom  provaliti  u  preostale  još  kraljeve  zemlje.  Proti  ovomu 
krutomu  viencu  turskih  tvrdjava  stale  su  naše  dosta  slabe,  a 
carske  vojske  morale  su  bivati  na  tako  dugih  granicah  na  straži 
gledajuć  skriženima  rukama  na  smutnje  erdeljske,  na  teret  i  štetu 
zemlji,  u  kojoj  su  se  neplaćeni  vojnici  od  krvava  pota  seljač¬ 
koga  hranili.  Leopold  se  ustručavao  zaći  u  kakov  rat,  a  Ugarska 
je  ipak  podnosila  ratne  neprilike. 

Na  banovinu  Zrinskoga  provaljivahu  više  puta  Turci  iz 
Kaniže,  s  toga  naumi  ban  osvojiti  Kanižu.  Car  mu  zabrani  obsadu  1660. 
Kaniže,  koju  bi  bio  u  ovo  vrieme  ban  lahko  predobio,  jer  je  veći 
dio  grada  bio  izgorio  od  groma,  te  su  od  ognjene  vrućine  iste 
gradske  zidine  izgorile.  Gnjevan  vele,  da  je  bacio  ban  sablju  na 
zemlju,  kad  mu  je  stigla  carska  zabrana.  Sam  na  svoju  ruku, 
da  svoju  zemlju  brani,  stane  Nikola  zidati  grad  na  utoku  Mure 
u  Dravu,  kojemu  pred  stališi  hrvatskimi  daje  ime:  Novi  Zrin. 

Dvie  susjedne  hrvatske  županije  križevačka  i  varaždinska  povrvile 

su  na  zapovied  banovu  i  stališa,  da  grade  novi  grad,  a  sam  je 
ban,  da  obodri  narod  na  radnju  na  tačkah  zemlju  i  piesak  vozio, 
pak  je  i  gospodja  banica  uz  posao  prionula.  Radi  ovoga  grada 
stali  se  iz  Carigrada  groziti,  da  će  povesti  na  cara  strašni  rat, 
a  pašu  kanižkoga  dade  sultan  zadaviti,  što  je  dopustio  Zrinskomu 
taj  grad  sagraditi. 

Niti  Leopoldovi  politici  niti  vojvode  nisu  bili  s  ovom  gradnjom 
Zrinskoga  zadovoljni,  jer  su  se  bojali  svake  i  najmanje  neprilike, 
koja  bi  Turkom  povoda  ratu  dala.  Carski  dvor  brinuo  se  dapače 

1662.  ozbiljno  o  miru,  dok  god.  1662.  bečki  dvor  nedobi  glasa  od  svoga 
poslanika  iz  Carigrada.  „Neka  znade  moj  svietli  car  —  piša 
poslanik  —  da  Turska  hoće  rat,  da  u  ničem  popustiti  neće,  niti 
od  onih  osamdeset  utvrdjenih  gradova,  što  su  utvrdjeni  proti 
ugovoru  mira.  Turska  prije  svega  hoće,  da  ban  Zrinski  razori 
naproti  Kaniži  napereni  svoj  Novi  Zrin  i  da  car  zadovolji  Turkom 
za  sve  štete  od  carske  vojske  oko  Budima“ 

Ahmed  Kčprili  veliki  vezir  računao  je  na  nezadovoljstvo 
u  Ugarskoj.  Nastao  je  bio  takov  razkol  izmedju  katolika  i  pro¬ 
testanta,  da  su  protestanti  sabor  ostavili,  koji  se  je  god.  1662. 
najviše  zato  sastao,  da  pripravi  rat  na  Turke.  Na  jauke  prote¬ 
stanta  odgovoriše  kraljevi  savjetnici:  „Nismo  svi  složni,  ali  smo 
svi  kršćani  ili  napravimo  mir  s  Turci  ili  se  zajednički  oružajmo 
na  Turke,  kako  se  kršćanom  pristoji!4 

Razdor  se  izmedju  kralja  i  stališa  veći  jošte  razvali  sbog 
njemačke  vojske,  koja  da  razbojnički  hara  svoju  kao  neprijateljsku 
zemlju.  Carev  vojvoda  Rajmund  Montecuculi  stane  braniti  u  tis¬ 
kanoj  brošuri  njemačku  vojsku,  tvrdeći  da  neima  vojvode  u  Ugar¬ 
skoj,  koji  bi  bio  kadar  suditi  o  njegovom  načinu  vojevanja.  Ban 
Nikola  Zrinski  opet  mu  brošurom  vrati,  da  ma  koliko  su  neznalice 
ti  ugarski  vojvode,  opet  nijedan  nije  svoju  vlastitu  mjesto  nepri¬ 
jateljske  vojske  uništio,  nijedan  nije  mirno  gledao,  da  Turci 
sto  hiljada  naroda  u  roblje  odvedu,  a  opreznošću  Montecuculovom 
da  je  Erdelj  propao.  Ovaj  razdor  izmedju  glavnih  vojvoda  mogao 
je  davati  Turkom  sladku  nadu  u  sigurnu  pobjedu,  zato  su  se 
tim  radje  spremali  na  veliki  rat  i  s  prezirom  primali  sve  ponude 
bečkoga  dvora  za  mir. 

1663.  Mjeseca  marta  1663.  krenu  iz  Carigrada  sultan  Muhamed 
i  veliki  vezir  Ahmed  Kčprili  na  Drinopolje,  gdje  je  sultan  po 
starom  običaju  svoga  vezira  velikom  svetčanošću  za  vojvodu 

proglasio,  opasa  vši  mu  dragim  kamenjem  posutu  sablju  i  pre- 
davajudi  mu  zastavu  prorokovu.  Na  zidinah  drinopoljskih  vijahu 
se  turski  repovi,  kažuči  put  u  Ugarsku.  U  Beču  se  nadahu  miru, 
jer  su  bili  skoro  u  svem  Turskoj  popustili,  zato  su  se  sada 
grozno  prestrašili.  Leopold  je  imao  malo  spremne  vojske,  a  u 
Ugarsku  slabo  se  pouzdavao.  Kada  je  u  Biograd  dospjelo 
120.000  turske  vojske,  stupe  pred  velikoga  vezira  carski  poslanici 
s  novimi  ponudami,  ali  Turci  zaiskaše,  da  im  se  Erdelj  sasvim 
preda,  Novi  Zrin  razori  i  njeki  gradovi  predadu.  Kašnje  su  u 
Osieku  iskali  Turci,  neka  im  car  i  stari  danak  od  godišnjih 
30.000  dukata  plača,  na  što  opet  carski  poslanici  pristati  ne- 
mogoše. 

Dok  su  Turci  osvajali  u  gornjoj  Ugarskoj  Novi  Zamek  i  uz 
njega  njekoliko  gradova,  povuče  se  ban  Nikola  Zrinski  u  Medju- 
muije,  da  brani  Novi  Zrin,  gdje  je  več  Petar  razbio  bio  prve 
navale  paše  kanižkoga.  Paša  kanižki  stane  obsiedati  Novi  Zrin,  ali 
ban  Nikola  provali  iz  grada'  i  razbije  vojsku  tjerajuč  ju  do  Kaniže. 
Pred  samom  Kanižom  osvoji  jednu  tvrdjavu.  Turci  se  več  bojali 
za  Kanižu,  zato  stali  izvoditi  iz  nje  što  su  god  mogli.  Nikola 
im  sve  blago  uhiti  i  s  velikim  plienom  vrati  se  u  svoju  tvrdjavu. 

Iza  poraza  i  gubitaka  carske  vojske  u  sjevernoj  Ugarskoj 
bijahu  ovo  veseli  glasi  za  svu  Ugarsku,  zato  učine  Ugri  bana  Nikolu 
svojim  generalissimom.  Premda  su  ga  kao  rodjena  Hrvata  mnogi 
Magjari  zlom  voljom  za  svoga  vojvodu  primali,  provali  on  opet 
sa  svojimi  Hrvati  i  nješto  plemstva  ugarskoga  još  jednom  pod 
Nove  Zamke  i  razbije  jedan  turski  tabor,  a  onda  se  povuče 
prema  Komornu.  Montecuculi  gledao  sa  strane,  kako  padaju 
Novi  Zamki,  a  Turci  se  poslije  toga  povukli  na  svoje  zemljište 
n  zimske  stanove.  Osvojene  gradove  dali  su  utvrdjivati. 

Dok  je  ban  Nikola  vojevao  u  Ugarskoj  zapala  je  zadača  brata 
mu  Petra,  da  brani  Hrvatsku.  Paša  bosanski  imao  je  na  Hrvatsku 
navaliti  sa  deset  hiljada  Turaka.  Sa  Jurjeve  Stiene  spuštala  se 
najprije  prednja  vojska  od  hiljadu  janjičara  i  spahija.  Hrvati 
navale  najprije  na  onu  četu  i  veči  dio  sasieku  na  komade,  a  što 
je  preostalo  to  je  palo  u  roblje,  med  njimi  i  vojvoda  njihov, 
brat  paše  bosanskoga.  Spusti  se  i  paša  na  bojno  polje,  da  osveti 
brata  svoga.  Zrinski  je  imao  mnogo  manje  vojske,  ali  takovom 
brzinom  i  žestinom  na  Turke  navali,  da  su  Turci  mislili,  da  je 
u  Zrinskoga  mnogo  više  vojske  i  udare  u  divlji  bieg,  ostavlja- 

(SmiČOUas:  Povjcst  hrvatska.  JI.)  11 

jući  sva  municija  svoju  na  bojnom  polju  i  mnogo  zarobljenika. 
Hiljada  Turaka  osta  mrtvih,  a  osam  zastava  naši  zarobiše. 

Petar  Zrinski  kao  pobjeditelj  odvede  pašu  Ćengijića  zaroblje¬ 
noga  u  svoj  grad  Bakar,  a  general  karlovački,  brat  svemogućega 
prvoga  ministra  Leopoldova  Auersperga,  digao  sada  istom  smiešnu 
viku  na  Zrinskoga,  kako  se  je  usudio  zarobljenoga  pašu  odvesti  u 
svoj  grad  Bakar,  a  da  ga  nije  predao  njemu,  Herbartu  Auerspergu, 
generalu  karlovačkomu,  svomu  poglavaru.  Kada  ipak  car  ludomu 
zahtjevu  generala  karlovačkoga  nije  zadovoljio,  onda  se  on  za¬ 
hvalio  tobože  radi  slaba  zdravlja  na  generalatu. 

Obadva  brata  Zrinska  bili  su  jedini  pobjednici  u  ovoj  go¬ 
dini,  zato  im  se  slava  širila,  kako  suvremeni  neprijatelj  Zrinskih 
priznaje,  po  svih  novinah  europejskih.  U  Njemačkoj  pjevale  se 
pjesme  njim  u  slavu  i  širile  se  priče  i  poviesti  čudesne  o  junačtvu 
braće  Zrinskih.  Iz  pjesme  o  Petru  spominjemo  za  ugled  dva 
tri  redka: 

»Graf  Serin,  Du  edler  Held, 

Deine  Faust  die  Feinde  falit, 

Deine  Thaten  die  ermatten 
Feindes  Krafte  plotzlich  treffen; 

Das  erschallt  in  ganzer  Welt. 

Herr  Graff  Peter,  wie  das  Wetter, 

Er  drein  schlaget  und  verjaget 
Die  Feind  von  der  Christen  Hat.« 

Da  se  je  ta  pjesme  upravo  i  pjevala,  vidi  se  po  tom,  što 
nam  je  suvremeni  Niemac  i  note  pjesmi  podao.  Pored  sve  slave 
badava  se  Petar  Zrinski  nadao  postati  generalom  u  Karlovcu.  Sam 
ode  do  cara  u  Regensburg,  car  ga  preliepo  primio,  ali  ga  samo 
liepimi  riečmi  odpravio.  „Kako  bismo “  —  veli  suvremeni  dvorski 
čovjek  —  „na  ova  dva  brata  sasuli  tolike  časti.  Mogučni  po 
rodu  a  slavni  po  svojih  djelih,  da  im  se  dadu  tolike  carske 
vojske  u  ruke,  mogli  bi  lasno  u  Hrvatskoj  i  u  susjednih  zem¬ 
ljak,  gdje  uživaju  veliki  glas,  pokušati,  da  postanu  suvereni!4 

Car  Leopold  trudio  se  na  zimu,  da  sabere  što  veču  vojsku 
na  Turke.  Zaiskao  je  pomoči  u  Francezkoj,  Englezkoj,  Švedskoj, 
Danskoj,  a  i  njemački  knezovi  obećavahu  bez  razlike  vjere  svaku 
moguću  pomoć.  Ljudevit  XIV.  dopusti  sa  pomoćnom  svojom 
izabranom  vojskom  odličnim  vitezovom,  da  podju  u  boj  na 
zajedničkoga  neprijatelja  svemu  kršćanstvu. 

Ban  Nikola  Zrinski,  sluteći  i  znajuć,  kuda  će  nastojati  u 
proljeće  opet  velika  turska  vojska  prodirati,  sazove  pred  božić 
u  Varaždin  oko  sebe  stališe  hrvatske,  da  se  s  njirai  svjetuje  o 
obrani  domovine.  Uz  Dravu  imala  se  postaviti  jaka  vojska  na 
obranu.  Sam  Zrinski  s  carskim  generalom  knezom  Julijom  Hohen- 
lohom  provali  u  najvećoj  zimi  mjeseca  siečnja  s  vojskom  uz  Dravu.  1664. 
Najprije  navali  na  Breznicu,  koja  se  za  dva  dana  predade,  ostav- 
ljajuć  mu  neprijatelj  grad  i  petnaest  topova.  Još  iste  noći  preda 
se  i  Bobovac,  u  kojem  je  bilo  12.000  glava  Turaka.  Dvanaest 
aga  i  šestnaest  topova  pade  našim  u  ruke.  Onda  krene  Zrinski 
s  konjaničtvom  prema  Sigetu,  ali  ga  nije  mogao  obsiedati  već 
krene  prema  Pečuhu,  koji  je  sa  svojimi  liepimi  mošeami  takodjer 
plamenom  izgorio.  A  da  glavnu  svrhu  ove  vojne  postigne  i  izvede, 
krene  prema  Osieku.  Nikola  je  namjeravao  učiniti  pustimi  one 
krajeve,  kuda  će  imati  na  proljeće  turska  vojska  prolaziti.  Palanka 
Terak,  koja  je  štitila  sjajni  most  velikoga  Sulejmana  I.  kod  Osieka 
preko  Drave  stane  goriti,  i  zapali  i  izgori  most.  Pet  godina 
gradio  ga  Sulejman,  bio  je  dug  8565  stopa  s  tornjevi  i  utvrdami 
na  jednu  i  na  drugu  stranu.  Za  dva  dana  veliki  most  pogori  i  do 
pet  sto  turskih  sela  uz  Dravu  planu.  Zrinski  stao  sada  obsiedati 
tvrde  gradove  naročito  Kanižu,  nadajući  se,  da  će  ju  prije  osvojiti 
nego  što  joj  Turci  u  pomoć  dodju,  ali  se  opet  zavadi  s  nje- 
mačkimi  generali  i  tako  jedini  uspjeh  ove  vojne  bio,  da  će  težkom 
mukom  kroz  puste  krajeve  buduća  turska  vojska  prolaziti.  Glasovi 
o  provalah  bana  Zrinskoga  nemilo  dirnuše  u  Drinopolju  i  Carigradu. 

Turci  mu  dadoše  u  svojem  jeziku  ime  „željezni  kolac* ,  a  u  narodu 
svojem  dobi  ime  novoga  Škenderbega.  Kralj  španjolski  posla  mu 
zlatno  runo,  papa  svoju  sliku  u  zlatu  vezenu,  kralj  francezki 
Ljudevit  XIV.  učini  ga  pairom  Francezke  i  darova  mu  deset 
hiljada  talira,  knezovi  njemački  primiše  ga  za  brata  svoga.  Braća 
Zrinski  stali  su  početkom  godine  1664.  na  kulminaciji  slave  svoje. 

Kasno  na  proljeće  istom  mjeseca  maja  mogao  je  vezir  rat  u 
Ugarskoj  nastaviti,  dok  su  paše  bosanski  i  sriemski  opet  most  kod 
Osieka  nekako  za  prelaz  izgradili.  S  velikom  vojskom  i  sa  stotinu 
topova  predje  tamo  vezir  Dravu  i  kretaše  se  sa  svojom  vojskom 
ravno  prema  Novomu  Zrinu.  Tvrđja  je  ova  bila  sagradjena  na  obie 
strane  Mure  pri  utoku  Drave,  te  je  onaj  dio  na  lievoj  obali 
Mure  kroz  prokop  oko  grada  bio  oblievan  vodom  iz  Mure.  Sa 

zapadne  strane  naslanjala  se  tvrdja  na  Dravu.  Veliki  vezir  na- 

mjestio  se  na  bližnje  brežuljke,  koji  su  bili  s  ugarske  strane  prema 
tvrdjavi.  Na  desnoj  obali  Mure  bila  je  carska  vojska.  Glavni  joj 
vojvoda  nije  bio  Nikola  Zrinski  već  Rajmund  Montecuculi,  koga 
je  car  opet  uzvisio  na  ovu  najvišu  čast.  Montecuculi,  glavni  ne¬ 
prijatelj  Nikolin,  smatrao  ovaj  grad  za  malo  važan,  a  Zrinski 
tvrdi,  da  ga  je  on  svim  mogućim  za  obranu  snabdio.  Montecu¬ 
culi  izvadi  iz  grada  posadu  Zrinskoga  i  namjesti  u  nju  1400  nje¬ 
mačkih  vojnika.  Zrinski  je  svjetovao,  da  carske  vojske  jedan 
dio  predje  preko  Mure  i  iza  ledja  zahvati  tursku  vojsku.  Mon¬ 
tecuculi  se  tomu  protivio,  jer  da  bi  time  u  pogibelj  došla  desna 
obala  Mure,  a  da  valja  čekati  jošte  pomoćnu  vojsku.  Turci  su  tako 
mogli  neuznemirivani  od  naše  vojske  na  Novi  Zrin  navaliti,  komu 
su  se  tako  blizu  primakli,  da  su  zrna  od  topova  iznad  njihovih 
glava  nečineć  im  kvara  prelietala.  Turci  stanu  na  grad  jurišati, 
a  njemačka  posada  pobježe  glavom  bez  obzira  i  mnogo  ih  se  bje- 
gajuć  u  Muri  podavi.  To  je  sve  bivalo  na  očigled  carske  vojske, 
koja  je  mirno  gledala,  kako  Turci  na  Novom  Zrinu  turski  rep  raz¬ 
vijaju.  Zrinski  piše  još  isti  dan  gospodi  štajerskoj :  „Težkim  srdcem 
javljam  vam,  visokorodjena  gospodo,  nečuvenu  stvar,  kojoj  u 
historiji  ravne  neima.  Današnji  dan  u  jutro  zauzeo  je  neprijatelj 
Novi  Zrin  grad,  komu  su  zidine  i  temelji  bili  cieli  i  dobro  utvr- 
djeni,  i  to  na  očigled  naše  poveće  vojske  —  tako  rekuć  samo 
mačem.  Gospodin  Montecuculi  nije  za  obranu  grada  niti  mača 
iz  korica  potegnuo,  za  grad  ovaj,  koji  je  štitio  veliku  stranu 
Ugarske,  Hrvatske  i  Štajerske.  Ali  dok  mi  u  žilah  krv  teče,  bra¬ 
niti  ću  Turkom  prelaz  preko  Mure,  makar  me  svi  ostavili!1 

Tursku  vojsku  odvede  veliki  vezir,  nemogući  provaliti  preko 
Mure,  ravno  u  sjevernu  Ugarsku.  Sa  strane  pratio  ga  je  Montecu¬ 
culi,  koji  se  je  uz  granicu  austrijsku  idući  s  Francezi  pod  maršalom 
Colignyem  sjedinio.  Kod  Sv.  Gotharda  stadoše  Turci  na  desnoj 
obali  Rabe,  a  Montecuculi  na  lievoj,  očekujuć  navalu  neprija¬ 
telja.  1.  augusta  1664.  stanu  turski  spahije  prelaziti  preko  Rabe 
na  konjih.  Svaki  je  iza  sebe  na  konju  nosio  po  jednoga  janjičara. 
Prelazeće  konjanike  podupirahu  druge  čete,  koje  su  iza  njihova 
sretna  prelaza  stale  srtati  preko  Rabe  podupirane  od  gruvajućih 
topova  turskih.  Turci  navale  najprije  na  središte  kršćanske  vojske 
i  razprše  ga.  Francezki  konjanici  obnoviše  red  kršćanske  vojske. 
Složnimi  silami  bude  turska  vojska  iza  krvava  boja  u  Rabu  na¬ 
tjerana,  gdje  je  do  deset  hiljada  što  mrtvih  što  ranjenih  vodom 

odplivalo.  Sjajnije  pobjede  nije  kršćanska  vojska  slavila  već  sto¬ 
tinu  godina.  Turska  vojska  bila  je  razpršena,  a  kršćanska  da  ju 
stala  progoniti,  lasno  bi  bila  uništila  svu  razštrkanu  tursku  vojsku. 
Molili  su  i  zaklinjali  osobito  Francezi,  neka  im  vojvoda  dopusti 
preći  Babu,  da  progone  i  do  kraja  unište  neprijatelja.  Montecu- 
culi  nije  dopustio.  Kršćanska  vojska  osta  na  lievoj  obali  mirno  gle¬ 
dajući,  kako  si  veliki  vezir  sabire  razpršenu  vojsku.  Do  6.  augusta 
sabra  si  vojsku  u  Vaš  var  u,  a  već  10.  primi  poslanika  careva 
Simeona  Reningera  u  svojem  šatoru  i  primi  careve  pogodbe  mira 
onakove,  kakove  je  Leopold  nudjao  i  za  koje  je  moljakao  prije 
rata,  a  Turci  su  ga  oholo  odbijali. 

U  Hrvatskoj  sabralo  se  oko  Petra  Zrinskoga  najbolje  hrvatske 
vojske  do  16.000  momaka,  koji  su  kanili  prevaliti  Savu  i  pro¬ 
valiti  u  Bosnu.  S  Bošnjaci  bili  su  Hrvati  ugovorili,  da  će  se 
svi  ustati  i  skinuti  s  Bosne  muslomansko  gospodstvo  sve  tamo 
do  Biograda.  Brzi  mir  carev  s  portom  razbije  ovu  liepu  osnovu. 
»Bog  nam  je  bio  dao  neprijatelja  u  ruke*  —  veli  Franjo  Fran- 
kopan  —  »kad  al  najednom,  da  nitko  ni  slutio  nije,  car  načini 
najstramotniji  mir  na  propast  i  užas  svega  kršćanstva.*  Po  miru 
vašvarskom  ostaje  Turkom  što  su  god.  1663.  u  Ugarskoj  osvo¬ 
jili,  a  car  daruje  sultanu,  kao  da  je  pobiedjen  200.000  talira, 
Novi  Zrin  nesmije  se  iznova  graditi,  a  Erdelj  ostaje  pod  svojim 
izabranim  knezom.  Zlovolja  i  mržnja  na  njemačku  carsku  politiku 
zakipi  u  Ugarskoj  i  Hrvatskoj.  Da  su  opet  savjetnici  kraljevi 
mrzili  i  prezirali  sva  preimućtva  i  slobode  ugarske  vidi  se  po 
izreci,  koju  su  neposredno  poslije  ovoga  mira  pripisivali  jednomu 
od  prvih  ministara  kraljevih,  koji  da  je  rekao :  »bolje  bi  bilo  da 
Turci  osvoje  Beč,  nego  li  da  Ugarska  dobije  natrag  Budim.* 
Ako  i  nije  istinita  bila  ova  izreka,  ali  ju  je  sva  Ugarska  i 
Hrvatska  vjerovala. 


IX. 

Ćim  se  je  pročuo  glas  o  tajnom  dogovoru  mira  izmedju  cara  i 
porte  uVašvaru,  navale  svi  najpoglavitiji  velikaši  i  dostojanstve¬ 
nici  Ugarske  i  Hrvatske  moliti  i  zaklinjati  cara,  neka  poslije  ovako 
sjajne  pobjede  tako  sramotna  mira  neprima.  Ban  Nikola  Zrinski 
ode  glavom  na  dvor  Leopoldov,  da  svojim  boljim  savjetom  sačuva 
kršćanstvo  od  te  sramote,  ali  se  badava  trudio.  Na  dvoru  liepo 

su  primili  bana,  premda  ga  nisu  rado  vidili,  a  Nikolu  je  pomagao 
badava  i  papinski  poslanik,  koji  mu  u  ime  pape  za  zasluge  oko 
kršćanstva  preda  dragocjen  kovčežić  sa  svetimi  moćmi.  Badava 
su  i  njemački  knezovi  cara  nagovarali,  neka  nepredaje  Turkom 
barem  onoga,  što  je  god.  1663.  u  nesretnom  ratu  u  sjevernoj 
Ugarskoj  izgubio. 

Vika  na  vašvarski  mir  nastavljala  se  na  sve  strane  tako,  da 
su  se  kod  dvora  pobojali.  Ban  Nikola  Zrinski  bio  se  sprijateljio 
s  Francezi,  a  maršala  Colignya  vojvodu  francezke  pomodne  vojske 
i  njegove  vitezove  bio  je  primio  u  goste  na  svom  dvoru  u  Čakovcu 
i  stupio  preko  njih  u  svezu  s  dvorom  francezkim,  a  i  mletačkoj 
republici  ponudjao  je  ban  Nikola  savez  i  pomodnu  vojsku  na  Turke. 
Proti  miru  spremao  se  zajedno  s  palatinom  Franjom  Vesselenyiem, 
da  de  otiđi  na  kraljevski  dvor  i  svaki  u  ime  svoje  zemlje  protesti¬ 
rati.  Na  dvoru  su  se  poplašili,  zato  pozovu  u  novembru  g.  1664. 
prve  glave  iz  Ugarske  i  Hrvatske  na  dogovore,  da  ih  umire  sbog 
poslednjega  mira.  U  taj  čas  prereza  sudbina  žicu  krepka  i  slavna 
života  Nikole  Zrinskoga.  U  oči  odlazka  u  Beč  dne  18.  novembra 
god.  1664.  zabavljao  se  sa  više  gospode  hrvatske  u  lovu  kod 
Čakovca.  Junak,  koji  je  u  tolikih  bitkah  sretno  prošao,  namjeri 
se  na  razbiesnjela  ranjena  vepra,  koji  bana  shrva  i  na  smrt  iz¬ 
mrcvari.  U  grozovitih  ranah  prije  nego  što  mu  je  pomod  od 
lovaca  drugova  došla,  izpusti  Zrinski  dušu.  Mrtva  bana  odvezu 
u  Čakovac  i  sahrane  u  porodičnoj  raki.  . 

„Ne  samo  u  Hrvatskoj  ved  skoro  u  svih  zemlja,  bila  je 
velika  tuga  za  prehrabrim  ovim  junakom,  toliko  je  sve  narode 
prolazila  slava  imena  i  djela  njegovih"  tako  javlja  njegovu  smrt 
njegov  neprijatelj  Wagner  a  najveći  laskavac  Leopoldov.  Na 
zapovied  kralja  francezkoga  Ljudevita  XIV.  obdržavahu  u  Parizu 
za  njega  zadušnice.  U  Poljskoj  tugovalo  se  puno,  jer  ga  prijatelji 
njegovi  nastojahu  izabrati  za  kralja  poljskoga.  Hrvatska  izgubila 
je  velika  bana,  a  Ugarska  prvoga  pjesnika  svoga. 

Medjutim  su  se  sabrali  nezadovoljni  velikaši  ugarski  i  hrvatski 
oko  dvora  u  Beču,  gdje  im  je  dvor  nastojao  svimi  mogudimi 
dokazi  utuviti,  da  se  je  upravo  onakav  mir  morao  učiniti.  Nije 
im  pošlo  za  rukom.  Nezadovoljni  vrate  se  kudi.  Silnimi  agitacijami 
uzvitlavale  se  strasti  i  nemiri  u  Ugarskoj  i  Hrvatskoj. 

„ Protektor  (Niemac)  tvoj  narode,"  govorilo  se  i  pisalo,  „odsieva 
u  svietlom  sjaju,  a  ti  si  priličan  svieći,  koja  de  doskora  ugasnuti. 

Većina  našega  naroda  nije  se  htjela  podati  turskomu  jarmu,  već 
se  podasmo  tudjemu  narodu  drugoga  srdca  i  imena.  Kaži  narode, 
gdje  je  vjera  zadana  od  tvojih  protektora?  Gdje  su  povelje, 
gdje  li  prava,  gdje  su  bezbrojna  obećanja?  Evo  imaš  volju  pro- 
tektorovu  u  mjesto  prava,  prevaru  na  mjesto  povelja  i  lomljenje 
vjere  u  svih  poslovih.  Vjerniji  su  Turkom  nego  kršćanom,  vole 
Turke  nego  li  nas  za  prijatelje,  premda  to  biva  *na  skrajnu 
propast  zemlje  i  naroda. 

Kada  je  veliki  vezir  goloruk  stajao  u  Ugarskoj,  činio  je  naš 
protektor,  s  njime  sramotan  mir.  Kada  je  carska  vojska  sretna 
bila,  propao  je  Novi  Zamek.  Bog  nam  je  pomagao  uništiti  naše 
neprijatelje  kod  Sv.  Gotharda,  a  naši  su  protektori  odmagali, 
oni  su  bježali,  a  spasili  su  nas  Francezi. 

Kada  je  želio  veliki  i  veleslavni  ban  Zrinski,  da  osvoji  Kanižu 
i  već  zatrubile  trublje  na  osvojenje,  nisu  mu  dali.  Da  dobije, 
što  mu  zato  treba,  slali  su  ga  od  Gradca  u  Beč,  od  Beča  u 
Kegensburg. 

Naše  tvrdjave  daju  u  ruke  njemačkih  oficira  i  soldateske, 
a  nas  odstranjuju.  Vojske  neplate,  već  im  dopuste  pUeniti  zemlju 
i  narod.  Gladna  vojska  našega  protektora  gore  je  opustošila 
zemlju  nego  li  Turci. 

U  slobodnoj  zemlji  nenaviešta  se  rat,  niti  se  nečini  mir  bez 
znanja  zemlje.  Komu  od  nas  objavili  su  oni  štogod  o  miru  s  Turci  ? 

Časti  u  zemlji  daju  nesposobnim,  našega  prava  nerazumiju, 
a  nam  hoće  da  sude,  obranu  krajine  predali  su  pod  Hofkriegs- 
rath,  a  prihode  zemlje  nadzire  njemačka  komora.  Nepuštaju  samo 
da  Turci  naše  krajine  pritišću,  već  ih  i  Niemci  muzu,  zato  su 
napravili  carinu  u  našoj  zemlji. 

Gledajte  Hrvatsku,  kako  su  joj  slobode  oštipali  sa  svih 
strana.  Jedan  vitez  sjedi  u  Varaždinu,  a  drugi  u  Karlovcu,  dva 
njemačka  generala,  a  na  krajini  sve  njemački  oficiri,  pak  jedan 
dio  zemlje  otimlje  za  sebe  Štajerska,  a  drugi  Kranjska. 

Spomenite  se  sloboda  njenih  od  god.  1649.  Tužna  i  ža- 
lostna  pjesma  poput  lamentacija  Jeremije  proroka  dolazila  u 
sabor,  da  takove  jošte  nije  bilo,  a  pomoći  jošte  do  danas  neima. 
Kako  se  gazi  sloboda  trgovine  s  Italijom  i  kako  se  time  poga¬ 
zila  zemlja?  Što  je  od  Turaka  ostalo  Dalmaciji,  to  se  prepušta 
Talijanom,  kao  da  je  njihovo.  Smiluj  se  bože  u  gorkoj  nesreći 
svomu  kršćanskomu  puku!* 

Ovako  se  tužilo  i  agitiralo  poslije  vašvarskoga  mira  u  Ugar¬ 
skoj  i  Hrvatskoj.  Kraljevski  dvor  u  mjesto  da  umanji,  bojeć  se 
bune,  jošte  poveća  vojsku  i  upliv  njemačke  vlade  u  Ugarskoj  i 
Hrvatskoj. 

Poslije  grozne  smrti  bratove  ode  Petar  Zrinski  na  carski 
dvor,  gdje  nije  skrivao  svoga  nezadovoljstva  sbog  vašvarskoga 
mira,  a  tr&žio  je  i  saveza  s  Francezkom  i  rajnskim  savezom 
njemačkih  knezova,  koji  nisu  carevi  prijatelji,  na  obranu  od  Tu¬ 
raka.  A  ako  li  nebi  bilo  saveza,  mislio  je  Zrinski  već  sada,  da 
je  „bolje,  neka  se  Ugarska  i  Hrvatska  same  s  Turci 
pogode,  nego  da  se  car  za  nje  pogadja!* 

Petar  Zrinski  se  je  trudio  dokazati  bečkomu  dvoru,  da  su 
ovim  mirom  bacili  u  najsdvojniji  položaj  Ugarsku  i  Hrvatsku. 
Turci  su  jošte  na  više  strana  na  okupu.  U  Biogradu  je  jošte 
jaka  vojska,  a  šest  hiljada  Turaka  sprema  se  prema  Senju,  pak 
će  valjda  kroz  Hrvatsku  u  Italiju.  Ministri  su  mu  kraljevi  odgo¬ 
varali,  neka  se  smiri,  da  su  Turci  učinili  mir,  pak  će  ga  držati, 
ali  su  ipak  poslali  u  Biograd  kurira,  da  pita  Turke,  što  i 
kuda  su  namislili. 

Petar  Zrinski  je  želio  dostići  banstvo  i  sve  časti  brata  svoga 
Nikole.  Nisu  mu  bili  voljni  dati  banstvo,  a  suzdržavali  su  ga  na 
dvoru,  dokle  im  sigurni  glasi  nisu  došli,  da  se  Turci  spremaju 
na  Hrvatsku,  dapače  da  su  već  manje  čete  provalile  i  nešto 
1665.  zemlje  popalile.  Sada  istom  učine  Petra  banom,  a  on  ode  po- 
slednjih  dana  mjeseca  januara  u  Hrvatsku. 

Turci  su  se  bili  primakli  granicam  hrvatskim  sa  18.000  ljudi 
i  mnogo  topova,  namjeravali  su  navaliti  na  grad  Plaški,  koji 
je  bio  Petar  Zrinski  sazidao  na  obranu  krajine  hrvatske.  Ova 
jaka  turska  vojska  bila  je  sabrana  iz  susjednih  zemalja  i  iz 
ostanaka  vojske  velikoga  vezira,  što  je  jošte  ostalo  od  posled- 
njega  rata  u  zimskih  stanovih  u  turskoj  Slavoniji.  Petar  Zrinski 
banu  kano  novi  ban  u  taj  čas  velike  pogibelji  silnom  brzinom  u 
Hrvatsku,  a  još  brže  sabra  oko  sebe  svu  vojsku,  što  je  u  zemlji 
bilo.  Turkom  dade  na  glas,  da  je  spreman  s  vojskom  ih  doče¬ 
kati  i  s  njimi  se  pobiti.  Turci  kad  vide  ovu  čudnu  naglu  spremu 
banovu,  uzmaknu  u  Bosnu  razglasujući,  da  idu  na  Dalmaciju. 

Strava  je  popala  bečki  dvor,  kad  su  tamo  ovi  svakako  liepi 
glasi  stigli.  „Da  nije  bilo  Zrinskoga“  —  veli  mletački  poslanik 
—  „Turci  stojeći  uviek  na  prevari,  bili  bi  provalili  u  carske 

zemlje,  prekršili  mir  pak  bi  se  izlegao  novi  rati‘  Zrinskomu  nisu 
vjerovali  na  dvoru  Leopoldovu.  Zato  ih  uspješna  brzina  zatekla 
i  strahom  zadahnula,  da  bi  on  mogao  ovako  brzo  zapodjeti  rat, 
kako  je  sada  stvorio  mir.  Kralj  s  ministri  vieća,  šapat  ide  po 
dvoru,  ministri  su  šutljivi  i  zamišljeni.  U  ovaj  čas,  gdje  su  Turci 
toliko  straha  pokazali  pred  samom  hitrom  spremom  Zrinskoga, 
zaiska  Zrinski  njeka  vojvodstva  s  većom  vlasti  na  krajini,  a  mi¬ 
nistri  mu  na  ime  kraljevo  odgovaraju :  da  se  to  s  banskom  vlašću 
nemože  složiti. 

Niti  u  samo  banstvo  nije  dao  bečki  dvor  uvesti  Zrinskoga 
kroz  pune  tri  godine  dana,  a  kada  neima  uvedena  bana,  neima 
niti  banskoga  suda,  niti  sabora  stališa  hrvatskih,  neima  niti  prave 
banske  vojske,  kojoj  je  istom  uvedeni  ban  pravi  zakoniti  mjesto 
kralja  vojvoda.  Da  je  bečki  dvor  vjerovao  Zrinskomu,  bio  bi  ga 
dao  jamačno  već  prvih  mjeseci  uvesti  u  banstvo,  a  ovako  istom 
pod  konac  god.  1668.  mogoše  uzdahnuti  stališi  hrvatski:  „Teda 
negda  dade  nam  kralj  pravoga  nedvojbenoga  bana*,  kada  im  je 
u  Zagrebu  u  crkvi  sv.  Marka  u  ruke  kraljevih  povjerenika  pred 
sabranim  saborom  po  starom  običaju  kao  ban  položio  prisegu. 
Kralj  im  tada  odpisao,  da  im  daje  bana,  „koji  se  je  proslavio 
mnogimi  djeli,  a  na  bojnom  polju  stekao  neumrlu  slavui4 

Petar  Zrinski  nije  niti  političkom  obzirnosti,  niti  sjajnimi 
duševnimi  darovi  dostizavao  velikoga  svoga  brata  Nikolu,  ali  u 
osobnom  junačtvu  nije  za  njim  zaostao,  a  bojna  mu  je  slava  bila 
ravna  onoj  brata  njegova.  Daleko  je  opet  nadmašivao  brata  svoga 
srčanom  ljubavlju,  koju  je  iskreno  prinosio  svojoj  domovini  — 
zemlji  hrvatskoj,  za  koju  je  ozbiljno  tražio  i  pomoći  i  saveznika 
u  ratu  na  Turke.  Drugarica  mu  života  Ana  Katarina  kći  Vuka 
Frankopana,  žena  bogata  i  ponosna,  krasna  i  umna,  odvažna  i 
slavohlepna,  vierna  je  pratilica  svih  političkih  osnova  i  djela 
svoga  muža.  Sjedinjujući  imetak  žene  svoje,  liepi  dio  bogatstva 
Frankopanskoga  sa  dobri  svojimi  i  s  baštinom  brata  svoga  Ni¬ 
kole  bio  je  Petar  Zrinski  i  bogatstvom  prvi  velikaš  u  Hrvatskoj, 
a  medju  prvimi  u  zemljah  kuće  Habsburga. 

Od  brata  Nikole  baštinio  je  otvorene  puteve  na  dvor  fran- 
cezki  i  poljski,  a  s  Venecijom  i  sam  je  prijateljevao  već  mnoge 
godine,  te  mu  ime  sjalo  u  zlatnoj  knjizi  medju  odličnici  i  za- 
služnimi  muževi  za  republiku  mletačku.  U  domovini  svojoj  stekao 
je  po  bratu  jošte  jednu  vele  nesretnu  baštinu  —  strašnu  mržnju 

grofova  Erdeda,  uz  koje  prijanjaše  veći  dio  plemstva  hrvatskoga. 
Razdor  ovaj  izmedju  obiju  rodova  tekao  je  od  postanka  seljačke 
bune  na  erdedianskih  imanjih,  gdje  je  Nikola  Zrinski  iskao,  neka 
Erdedi  nepostupaju  s  kmetovi  kao  s  robovi,  pak  je  htio  svojom  ban¬ 
skom  Vlašću  izpitati  postupak  Erdeda.  Ovaj  razdor  upopriečio 
je  mnoge  osnove  Petra  Zrinskoga,  a  podpirivan  i  od  drugih  nepri¬ 
jatelja  njegovih  i  sa  samoga  dvora  puno  je  dopomogao  konačnoj 
propasti  velikoga  roda  Zrinskoga.  Po  sreći  ili  nesreći  zagledao 
se  mladi  knez  Franjo  Rakoczv  u  kćer  banovu  Jelenu ,  djevojku 
tolike  krasote,  da  je  i  kašnje  s  toga  kao  žena  europejski  glas 
uživala.  Ban  je  imao  nade,  da  će  ovom  krvnom  vezom  steći 
prijateljstvo  i  savez  mnoge  gospode  ugarske  i  erdeljske,  koji  su 
bili  od  starine  prijatelji  rodu  Rakoczyevu. 

Spominjuć  ime  i  slavu,  rod  i  prijatelje,  saveznike  i  neprijatelje, 
koje  je  nalazio  Petar  Zrinski  stupajuć  na  stolicu  bana  hrvatskoga, 
iztaknuti  nam  je,  da  je  on  sve  sile  i  saveze  svoje  želio  posvetiti 
samo  jednoj  i  najvećoj  i  najmilijoj  ideji  srdca  svoga,  kako  bi  digao 
novi  rat  na  Turke.  S  velikimi  i  plemenitimi  idejami  dospio  je 
ban  na  dvor  —  tako  javlja  mnogo  puta  mletački  poslanik  iz 
Beča  —  ban  gori  od  želje,  da  učini  velika  djela  i  da  proslavi 
kršćanstvo,  neiraa  mira,  jer  vidi  tolike  liepe  zemlje  bez  kulture 
u  vječnoj  pogibelji  od  Turaka.  Rad  bi  s  pomoćju  Venecije  od¬ 
valio  ovaj  veliki  kamen  smutnje  za  Hrvatsku  i  dokazivao  bi  rado 
na  karti  mletačkomu  poslaniku,  kako  će  biti  lasan  Turkom  prolaz 
u  Italiju,  kad  padnu  njeki  gradovi  hrvatski.  Najviše  bi  rad  Zrinski 
trgnuti  cara  iz  letargije  i  sklonuti  dvor  na  rat  s  Turci.  Ni 
jedanput  nije  dospio  Petar  Zrinski  na  dvor  a  da  nepohodi  mle¬ 
tačkoga  poslanika,  a  nijedan  put  nije  minuo  nagovarati  na  savez 
Venecije  s  Hrvatskom.  Ovaj  srdačni  odnošaj  izmedju  Venecije  i 
bana  hrvatskoga  utvrdjiva  se  i  time,  što  je  bio  sveobći  glas,  da 
imade  dva  tajna  članka  u  vašvarskom  miru,  po  jednom  nebi  smjela 
porta  pomagati  Ugarsku  proti  caru,  a  po  drugom  bio  bi  Turkom 
slobodan  prolaz  kroz  Hrvatsku  u  Italiju.  Time  bi  dakako  zajed¬ 
nička  pogibelj  bila  Hrvatskoj  i  Veneciji. 

Težku  i  nemoguću  zadaću  stavio  si  ban  Petar,  da  nagovori 
dvor  bečki  na  akciju  proti  Turkom.  Leopoldov  dvor  bio  je  presretan, 
da  je  ma  kakav  mir  učinio  s  Turskom,  samo  da  dobije  slobodne 
ruke  u  poslovih  zapadne  Europe.  Ministrom  Leopoldovim  bili  su 
opet  mrzki  Ugri  i  Hrvati,  koji  neprestaju  zagovarati  i  braniti 

svoje  osebujne  slobode,  a  ministri  su  bili  sve,  oni  su  ravnali  kralja 
i  državu.  Knezovi  Auersperg  i  Lobkovic  upravljali  su  Leopolda. 
»Nije  naš  car  kao  što  je  vaš  kralj*  —  reče  Lobkovic  poslaniku 
francezkomu  —  »koji  sve  vidi  i  radi.  On  je  kao  kip,  koji  nosiš 
kamo  te  volja  i  postavljaš  ga,  kako  se  tebi  dopada!1  Auersperg 
i  Lobkovic  takmili  se,  tko  će  biti  veći  gospodar  na  dvoru  ca¬ 
revu,  a  za  tu  takmu  pružala  se  liepa  prilika  s  novim  velikim 
pitanjem  o  nasliedstvu  priestolja  španjolskoga.  God.  1665.  umro 
je  Filip  IV.,  kralj  španjolski,  a  diete  slabo  i  kržljavo  od  četiri 
godine  Karlo  II.  nasliedi  ga  na  prestolju.  On  je  bio  poslednji 
Habsburg  na  prestolju  španjolskom,  a  tako  slab,  da  se  očekivala 
skoro  smrt  njegova.  Španjolska  je  onda  imala  veći'  dio  Amerike, 
mnoga  mjesta  u  Africi,  Napulj,  Siciliju,  Sardiniju,  Lombardiju 
i  španjolsku  Nizozemsku.  Radjalo  se  pitanje,  tko  će  ove  zemlje 
nasliediti.  Prvi  su  mu  rodjaci  bili  car  Leopold  I.  i  Ljudevit  XIV., 
njihove  matere  bile  su  Karlu  tetke,  a  njihove  žene  Karlove  sestre. 

Absolutno  pravo  kraljevo  na  zemlje  i  narode  tako  je  onda 
prodahnulo  svu  diplomaciju  europejsku,  da  nikomu  medju  državnici 
nije  moglo  pasti  na  pamet,  da  bi  u  slučaju  smrti  Karlove  mogli 
narodi  sami  odlučiti  svoju  sudbinu.  Da  prvi  rodjaci  imadu  pravo 
kao  na  zakonitu  baštinu,  to  je  bilo  sveobće  priznato  načelo,  a 
onda  se  znalo  i  to,  da  neće  druge  vlasti  dopustiti,  da  jedan  od 
ove  dvojice  vladara  sve  zemlje  dobije. 

Kako  će  se  dieliti  španjolska  baština,  ovo  je  pitanje  bacio 
Ljudevit  XIV.  na  bečki  dvor.  Na  svoju  je  ruku  dobio  taštoga  Ivana 
Auersperga,  svemogućega  ministra  Leopoldova,  ponudjajuć  mu 
kardinalski  klobuk,  ako  sretno  provede  tajni  ugovor  o  diobi. 
Auersperg  bio  je  udovac,  pak  je  želio  postati  kardinalom  rimske 
crkve,  da  bude  i  u  tom  ravan  velikim  prvim  ministrom  francez- 
kim  Richelieuu  i  Mazarinu.  Francezkoj  diplomaciji  nije  bilo  do 
sbilja,  da  kakav  valjan  ugovor  učini,  već  je  samo  za  tim  išla, 
da  bečki  dvor  zabavi  i  podrži,  dok  Francezka  svoj  rat  sa  Špa¬ 
njolskom  sbog  Nizozemske  bez  neprilike  s  austrijske  strane 
započme  i  dovrši.  Ovaj  tajni  tobožnji  ugovor  sbog  toga  je  čudan, 
što  je  učinjen  napokon  poslije  razprava  od  dviju  godina  (g.  1668.) 
na  taj  račun,  kano  da  će  odmah  umrieti  diete  Karlo  II.,  a  živio 
je  jošte  trideset  i  dvie  godine.  Francezka  je  njime  dobila  sredstvo 
u  ruke,  kojim  je  mogla  po  volji  i  potrebi  osramotiti  pred  špa¬ 
njolskim  dvorom  rodbinsku  mu  habsburžku  kuću  austrijsku.  A 

kako  je  Francezkoj  do  sbilje,  to  jasno  dokazuje  pismo  poslanika 
Gremonvilla  na  ministra  vanjskih  posala  Lionna :  „Ova  razprava 
prikazuje  mi  se  pravom  talijanskom  komedijom.  Car  je  drugi 
Zanni,  koji  duh  svojih  ministara  smućuje,  da  provede  intrigu; 
knezovi  Auersperg  i  Lobkovic  radi  bi  jedan  drugoga  preteći  a 
svaki  bi  od  njih  htio  za  sebe  prvu  čast,  da  je  on  ugovor  kraju 
priveo,  pak  se  zato  medju  se  varaju.  President  financija  je  kao 
Pantalon,  viče  da  treba  staviti  vojsku,  a  sve  čini,  da  neda  novaca. 
Carica  udova  je  Colombina,  ona  pomaže  intrigu,  premda  joj 
svrhe  nepoznaje.  Ja  sam  normanski  Trapolin,  koji  sve  čini,  da 
svomu  gospodaru  dobro  posluži.  Dopustite  mi  dodati,  Vi  ste 
doktor,  koji  mudrim  ravnanjem  cieloj  stvari  dobar  konac  daje" 

Francezka  diplomacija  zabavila  je  sbilja  dvor  carev  s  ovim 
tobožnjim  tajnim  ugovorom  o  diobi  tako  jako,  da  je  caru  i 
ministrom  bio  neugodan  svaki  upit  iz  Ugarske  i  Hrvatske,  gdje 
su  se  više  puta  oglasivale  ozbiljne  pogibelji  od  Turaka.  Dapače 
užasan  strah  vladao  je  na  dvoru,  što  će  biti,  ako  Ugri  i  Hrvati 
ipak  zapodjenu  novi  rat  s  Turskom.  Paziti  na  svaki  korak  iz- 
medju  Francezke  i  Španjolske,  a  u  Ugarskoj  i  Hrvatskoj,  da 
se  nitko  živ  nemakne,  neka  bude  što  stalniji  mir  s  Turci.  To 
je  bio  sad  glavni  aksiom  politike  bečke. 

Ovaj  strah  bečkoga  dvora  nastojala  je  diplomacija  francezka 
razpirivati,  stupajući  u  tajne  saveze  8  Ugri  i  Hrvati.  Od  samoga 
straha,  da  Francezka  savezom  i  podporom  neokriepi  i  neuzbuni 
Ugarske  i  Hrvatske,  bio  je  potisnut  carev  dvor  u  struju  prividno 
koristne  po  sebe  francezke  politike.  Lasno  su  mogli  politici  Leo- 
poldovi  prosuditi,  da  je  Francezka  predaleko  od  ovih  zemalja, 
pak  ih  nebi  mogla  s  vojskom  pomagati,  ali  veliki  čar  imena 
Ljudevita  XIV.  osjećao  se  i  na  dvoru  bečkom,  pak  su  se  morali 
bojati,  da  neobčara  prve  glave  ugarske  i  hrvatske. 

Videći  oba  podkralja  palatin  ugarski  Franjo  Vesselenyi  i  ban 
hrvatski  Petar  Zrinski,  da  su  oba  kraljevstva  skoro  sasma  lišena 
pomoći  od  kralja  svoga,  stanu  se  dogovarati  prigodom  kad  se  je 
1666.  Zrinskova  kći  Jelena  ženila  sa  Franjom  Rakoczyem  1.  marta  1666. 
u  Saros-Pataku  u  Ugarskoj  o  savezu  izmeđ  sebe  i  o  pomoćih, 
koje  bi  mogli  dobiti  od  drugih  prijateljskih  vlasti.  U  stubničkih 
toplicah  kod  Trenčina  (5.  aprila  1666.)  zavjere  se  na  uzajemnu 
pomoć  „u  ovom  strašnom  času,  gdje  bi  mogla  propasti  domovina 
jednoga  i  drugoga!1  Ruke  si  dadu,  i  jedan  se  drugomu  svetom  pri- 

šegom  zakune,  da  će  svimi  silami  nastojati,  da  „po  zakonih  i 
ustavih  i  po  povlasticah  dobivenih  od  kraljeva  Ugar-  • 
sku  i  Hrvat sk u  čuvaju  i  brane  do  poslednje  kapi  krvi“ 

Još  iste  godine  mjeseca  novembra,  kada  je  car  Leopold  slavio 
sratbu  svoju  s  infanticom  Margaretom  Španjolskom,  sadju  se  kod 
svetkovine  palatin  Yesselenyi,  ban  Zrinski  i  judex  curiae  Franjo 
Nadaždi.  Usred  najvećega  slavlja  i  veselja  svatbenoga  u  noćno 
doba  provodili  su  oni  razgovore  s  poslanikom  francezkim  Gremon- 
villom.  A  na  posebnom  svojem  sastanku  u  Požunu  (19.  decembra) 
zadadu  si  tvrdu  vjeru  tri  prva  dostojanstvenika  krune,  da  će  kao 
„glavni  stupovi  države  ostati  u  savezu  i  da  jedan  bez  drugog  ništa 
učiniti  neće“  Zajedno  i  složno  izreknu  kralju,  da  ovakova  vladavina 
dalje  postojati  nemože.  Uvjereni,  da  ih  je  dvor  austrijski  prodao 
Turkom,  kada  im  se  neusudi  priobćiti  pogodbe  mira,  a  viđeći, 
kako  car  sve  povlasti  kraljevstva  nogama  gazi,  stanu  ozbiljno 
razgovarati  o  buni,  koja  bi  se  imafaT  dići  na  proljeće.  Vjerovali 
su  u  prijateljstvo  Francezke,  koje  im  je  obećavao  Gremonville. 

U  Poljskoj  su  imali  toliko  prijatelja,  da  su  se  nadali  pomoći  od 
sabora  poljskoga.  S  Apafiem  knezom  erdeljskim  bili  su  već  ugo¬ 
vorili  savez  i  prijateljstvo.  Da  Veneciju  za  sebe  dobiju,  obećavahu 
joj,  da  će  Ugarska  i  Hrvatska  stupiti  u  najužu  svezu  s  Venecijom. 

Knez  izbornik  od  Mainca  i  drugi  knezovi  njemački  priznavali 
su  im,  da  im  je  propast  i  spas  zajednički.  Na  proljeće  uzdali 
se,  da  će  stati  na  noge  četerdeset  hiljada  konjanika  i  roditi  će 
se  veliki  rat.  Moramo  ipak  priznati,  da  su  ovi  savezi  bili  tako 
slabo  pripravljeni,  da  su  se  skoro  svi  redom  razsipali.  U  Poljskoj 
spremala  se  promjena  u  kraljevstvu.  Njemački  knezovi  prijatelji 
nezadovoljnik^  bili  su  povezani  na  politiku  francezku,  kojoj  su 
služili.  Venecija  je  rado  prijatelj  evala  i  odatle  koristi  iskala,  ali 
u  savezih  izgledala  trgovačkim  načinom  izvjestne  postotke.  Prvi 
i  glavni  saveznik,  bio  je  svakako  kralj  francezki  Ljudevit  XIV. 

Na  njega  uprave  ban  i  palatin  preko  Gremonvilla  spomenicu,  u 
kojoj  ištu  pomoći  novčane,  ako  kralj  sada  nemože  poslati  vojske, 
i  mole  odgovor  za  40  dana,  jer  da  se  dugo  oklievati  nemože. 

Kralj  im  neposla  novaca  već  pismo  puno  sladkih  rieči  i  obećanja. 
Palatin  i  ban  izjave  poslaniku  (januara  g.  1667.),  da  se  mora  1667. 
dvojiti  o  tom,  kani  li  ih  zbilja  kralj  pomagati.  Gornja  Ugarska 
da  se  sprema  Turkom  na  predaju,  ali  oni  da  se  jošte  ufaju  u 
velikoga  kralja. 

Mjeseca  marta  1667.  sazove  Vesselenyi  izvanrednu  skupštinu 
•  stališa  i  redova  u  Banjsku  Bistricu,  što  mu  je  i  kralj  dopustio. 
Kraljevi  povjerenici  bili  su  grof  Rottal  i  ban  Zrinski.  Inozemca 
Rottala  nisu  stališi  htjeli  priznati  kraljevim  povjerenikom,  da 
im  on  predsjeda.  Osta  sam  Zrinski,  koji  u  tajnoj  sjednici  pred¬ 
loži,  neka  se  Ugarska  nasloni  na  njemačko  carstvo  i  neka  u 
savezu  s  njemačkimi  knezovi  brani  sebe  od  cara  i  Turaka.  Taj 
predlog  zabace.  Vesselenyi  predloži,  neka  spomenicom  opomenu 
kralja  na  njegovu  prisegu,  vojsku  njemačku  neka  iz  zemlje  iz¬ 
vodi,  a  ako  toga  neučini,  neka  oružje  odluči  izmedju  kralja  i 
naroda,  samo  se  valja  ogledati  za  pomoč  od  Erdelja  i  Turaka. 
Ovaj  se  predlog  dopadne  i  bude  primljen. 

Vesselenyi  za  njekoliko  dana  (28.  marta)  umre,  te  nije  več 
bio  pri  zaključku  ovoga  sastanka,  gdje  se  je  sastavljala  oštra  spo¬ 
menica  na  kralja.  U  njem  izgubi  Ugarska  vriednu,  trieznu  i 
patriotičnu  glavu,  a  iza  njega  osta  udovica  Marija  rodjena  Sečyeva 
slavljena  patriotkinja  ugarska,  a  doskora  izdajnica  ciele  urote. 

Apafi  knez  erđeljski  preuzeo  je  na  sebe,  da  šalje  poslanike 
visokoj  porti  i  da  ju  zovu  na  pomoč  proti  caru.  Veliki  vezir, 
zabavljen  ratom  na  Kandiji,  odgovori  mu,  da  bi  sramota  bila 
netom  stvoreni  mir  porušiti,  neka  se  Ugarska  smiri,  dok  on  ovaj 
rat  svrši.  Bio  je  u  to  vrieme  tumač  velikomu  veziru  Grk  Nikasia  Pa- 
najotti,  koji  je  prije  služio  kod  carskoga  poslanstva  u  Carigradu. 
S  istom  ladjom,  s  kojom  se  vozio  poslanik  Apafiev  sa  Kandije,  išlo 
je  i  pismo  Panajottovo  na  carskoga  poslanika,  u  kojem  javlja,  da 
je  tajna  urota  u  Ugarskoj  ponudila  Turskoj  vrhovno  gospodstvo, 
ako  im  pomognu  Turci  oteti  se  od  njemačke  vlade.  Nadaždi 
član  tajnoga  vieča  priobči  Apafiu  i  drugim  urotnikom  prepis 
Panajottova  pisma.  Velika  uzrujanost  zavlada  medju  urotnici, 
koja  je  trajala  i  ciele  godine  1668. 

1668.  Dvor  je  znao  za  urotu,  ali  nije  jošte  poznavao  urotnika. 
Jauk  protestanta  iz  sjeverne  Ugarske,  koji  su  se  sastali  u  sabor 
(maja  god.  1668.),  da  kralj  tudje  vojske  iz  Ugarske  neizvodi,  a 
evangelikom  da  otimlje  crkve  njihove,  palatina  da  neda  Ugarskoj, 
a  sabora  kraljevstva  da  nesazivlje,  jošte  je  više  uznemirivao  dvor 
bečki.  Primas  Mirko  Szelepcsenyi,  Nadaždi  i  Zrinski  donieli  su 
kao  povjerenici  opet  kraljeva  obečanja,  da  če  kralj  razmirice 
izmedju  protestanta  i  katolika  nagoditi,  da  če  vojske  njemačke 
izvesti,  da  če  sabor  sazvati.  Javno  u  sav  glas  vikali  su  zastupnici, 

da  kraljevim  obećanjem  nevjeruju.  Usred  ove  velike  uzrujanosti, 
gdje  se  je  svaki  čas  bojati  bilo  očite  bune  u  Ugarskoj,  stao 
dvor  dobivati  izvjestne  glase  o  uroti.  Ivan  Casanova  carski  poslanik 
kod  porte  razsipao  novaca  velikomu  veziru  i  drugim  dostojanstve¬ 
nikom  porte  i  dobio  instrukciju  Apafievu,  pa  ju  poslao  na  dvor. 

Oko  udovice  Vesselenjeve  obilazio  neoženjeni  grof  Rottal,  a  ona 
mu  izdala  njeke  papire  urotnika.  Jedan  od  urotnika  Lađislav 
Fekete,  star,  lukav  vojnik  sudjelovao  pri  uroti  samo  zato,  da  ju 
izdade.  On  ode  mjeseca  septembra  god.  1668.  primasu  Szelepcsćnyiu 
i  izda  mu  deli  tečaj  urote.  Obadva  odputuju  u  Beč,  da  sve 
dvoru  objave. 

Na  jesen  ove  godine  mogao  je  već  dvor  viećati  o  tom,  kako 
će  proti  urotnikom  postupati.  Na  dvoru  poljskom  i  turskom  imali 
su  poslanici  paziti,  neće  li  doći  opet  kakva  ponuda  iz  Ugarske 
i  Hrvatske,  a  prema  urotnikom  odlučili  su  tako  se  vladati,  kao 
da  ništa  neznadu.  Nadaždia  su  pozvali  u  Beč,  da  tobože  dade 
svoje  mnienje  o  sazovu  sabora.  On  se  izjavi  proti  saboru,  jer 
da  bi  tom  prilikom  Ugarska  mogla  nemiri  svojimi  potresti  ob- 
stankom  države.  Prispodabljao  je  Austriju  sa  palačom  a  Ugarska 
da  je  u  njoj  dvorana.  U  dvorani  je  jedan  zid  pukao,  a  ta  se 
pukotina  prebjeluje  svaki  put,  kad  se  opaža,  ali  dvorana  bi  mogla 
pasti,  pak  bi  se  porušila  i  palača.  Nadaždia  nisu  zatvorili,  kako 
je  Fekete  svjetovao,  već  su  ga  pustili ,  nehtijuć  da  urotnici  sa- 
znadu  o  izdaji  urote,  da  prodje  na  svoje  imanje. 

Dvor  je  nastojao,  da  najprije  od  Ugarske  odtrgne  Apafia 
kneza  erdeljskoga,  zato  je  stao  s  njime  ugovarati.  Tomu  je  bio 
namienjen  sastanak  urečen  u  Prešov  mjeseca  aprila  1669.  Medju  1669. 
povjerenici  s  kraljeve  strane  bili  su  grofovi  Ivan  Rottal  i  Petar 
Zrinski.  Došli  su  i  poslanici  Apafievi  i  izaslanici  ugarskih  župa¬ 
nija.  Tužbe  evangelika  proti  Rakoczvu,  da  im  otiralje  crkvena 
dobra,  bio  je  voljan  kralj  uslišati,  a  posrednikom  na  ime  kra¬ 
ljevo  imao  je  biti  Petar  Zrinski.  Apafi  je  i  to  želio,  da  se  Ra- 
koczy  nepiše:  „izabrani  knez  Erdelja44,  za  što  bi  se  i  opet  bili 
lasno  pogodili.  Ali  kada  je  došlo  pitanje  o  sveobćoj  slobodi  vjere 
evangeličke,  očituju  kraljevi  povjerenici,  da  to  pred  ovaj  forum 
nespada.  Skupština  se  razidje  bez  uspjeha,  a  poslanici  ugarski 
plačuć  uzmu  moliti  i  zaklinjati  izaslanike  Erdelja,  neka  nagovore 
svoga  kneza,  da  još  jednom  pošlje  turskomu  caru,  jer  da  vide 
jedini  svoj  spas  u  sveobćem  ustanku. 

U  ovo  vrierae  kada  je  imala  buknuti  buna  u  Ugarskoj,  po¬ 
magana  od  Erdelja  i  od  Turaka,  nudjali  su  Turci  savez  i  pri¬ 
jateljstvo  Petru  Zrinskomu,  koje  je  on  odbijao.  Budući  odlučan 
neprijatelj  tomu  savezu  priobći  te  ponude  caru  i  svomu  drugu 
povjereniku  Bottalu.  Car  ga  zamoli,  neka  nastoji  Turke  uvjeriti, 
da  su  kršćani  toliko  složni,  da  neće  uspjeti.  Zrinski  je  to  tim 
radje  učinio,  jer  se  je  jošte  nadao  pomoći  od  kršćanskih  vlasti. 
Kralju  francezkomu  piša  (25.  aprila)  zajedno  sa  svojim  zetom 
Bakoczjjem,  neka  im  šalje  što  brže  obećanu  pomoć,  jer  da  je 
Ugarska  u  najskrajnjoj  pogibelji.  Ljudevit  XIV.  odgovori  im 
7.  jula:  »neka  budu  pokorni  svomu  kralju  i  neka  od  svoje  po¬ 
kornosti  i  njegova  pravdoljublja  očekuju  kraj  svojim  patnjam, 
a  neka  neizazivlju  bunom  svojom  nebesa  na  osvetu,  jer  bi  ko¬ 
risti  donieli  samo  zajedničkomu  neprijatelju  kršćanstva*4  S  ovim 
pismom  svršene  su  sveze  Petra  Zrinskoga  s  krunom  francezkom. 

Nove  rane  zadane  Zrinskomu  uzpaljivale  su  srdce  njegovo 
na  osvetu.  Mjeseca  maja"  umre  nesposobni  karlovački  general 
Auersperg,  brat  prvoga  ministra  Leopoldova,  a  Hrvati  su  se 
nadali,  da  će  kralj  sada  rođjenomu  Hrvatu  povjeriti  generalat  i 
upravu  ovoga  diela  zemlje  Hrvatske.  Bečki  dvor  bojao  se  novoga 
sukoba  s  Hrvatskom,  koja  je  dosele  sasma  mirna  bila.  Banica 
Katarina  Zrinska  poletila  glavom  na  dvor,  uzdajući  se,  da  će 
ona  na  dvoru,  gdje  je  inače  rado  vidjena  bila,  moći  pokrenuti 
cara  preko  carice,  da  ban  hrvatski  dobije  generelat  karlovački. 
Bojali  su  se  sdružiti  s  banstvom  taj  generalat,  jer  da  bi  »Zrinski 
onda  u  Hrvatskoj  svemoguć  bio*4 

Malo  poslije  toga  izadje  pred  bečki  dvor  primas  Szelepcsćnji 
s  odkrićem  velike  urote,  po  kojoj  bi  Ugri  imali  cara  uhvatiti  i  u 
Ugarsku  odvesti  i  tamo  u  jedan  grad  zatvoriti,  nadbiskupa  bi 
ubili,  pak  bi  digli  veliku  bunu.  U  toj  uroti  da  su  Zrinski  i 
Nadaždi.  Zrinski  morade  u  Beč,  da  se  opravda  pred  carem  i 
ministri.  On  je  bacao  dakako  svu  krivinu  sa  sebe  i  obtuživao 
Nadaždia.  Kralj  je  bio  zadovoljan,  da  mu  nije  Zrinski  nevjeran, 
a  dvor  ga  je  nastojao  s  novcem  izmiriti  sbog  generalata  karlo¬ 
vačkoga.  Prikrivajuć  svoju  zlovolju  odputova  ban  u  Hrvatsku. 

Jošte  na  jednu  kotvu  mislio  je  ban  Zrinski  uprieti  brod 
nada  svojih,  a  to  je  bila  kraljevina  Poljska.  Birao  se  tamo  novi 
kralj.  On  je  preko  prijatelja  svojih  nastojao,  da  bude  izabran 
kandidat  francezki,  da  Poljsku  svede  s  Francezkom,  a  obie  u  rat 

na  Turke.  Za  takovim  savezom  uzdisao  je  Zrinski  jošte  na  pro¬ 
ljeće  boraveć  u  sjevernoj  Ugarskoj,  kada  se  je  oko  njega  glasno 
vikalo,  neima  nam  spasa  bez  saveza  s  Turci. 

Za  kralja  poljskoga  bude  izabran  Mihajlo  Višnjoviecki, 
plemić  poljski,  osobni  prijatelj  Petru  Zrinskorau.  Od  svih  dvorova 
prolazili  su  poslanici,  da  čestitaju  kralju  poljskomu.  I  Zrinski 
posla  svoga  poslanika  novomu  kralju  dominikanca  otca  Bar- 
giglia,  koji  je  uzeo  ime  Abbate  Palmerini.  U  inštrukciji  odgo¬ 
vara  kralja  od  saveza  s  Austrijom:  „Car  je41  —  veli  inštrukcija 
—  „slabouman,  misli  samo  na  bale  i  komedije,  a  ne  na  kne- 
ževska  djelaj  važne  poslove,  sasma  je  odvisan  o  svojih  mini- 
strih,  neima  nikakve  svoje  volje,  financije  su  mu  razsute,  kredit 
uništen,  sviet  ga  prezire,  a  njegovi  ga  podanici  mrze.  Neima 
države,  koja  bi  tako  daleko  bila  propala,  kano  što  je  Austrija. 
Sve  zemlje  vape  osvetui4  Ponudja  se  kralju  sveza  s  Ugarskom  i 
Hrvatskom.  Kada  je  Bargiglio  opečen  od  sunca  i  sav  zaprašen  u 
Varšavu  mjeseca  jula  prispio,  probudi  pojav  njegov  medju  po¬ 
slanici  država  sveobću  pozornost;  upoznali  su  u  njem  nekakva 
tajnoga  agenta.  Austrijski  mu  poslanik  reče,  da  evo  upravo  od¬ 
lazi  u  Beč  glasnik,  ako  bi  imao  tamo  pisati,  neka  izvoli  njemu 
predati  pismo.  Bargiglio  uvjeren,  da  bi  poslanik  pismo  otvorio, 
odgovori,  da  u  Beču  neima  znanca  nikakva,  ali  da  moli  posla¬ 
nika,  neka  bi  primio  na  odpremu  jedno  pismo  u  Florenciju  nje¬ 
govoj  majci  Katarini  Palmerini.  U  istinu  nije  takova  žena  niti 
postojala,  ali  dominikanac  napisa  pismo  a  poslanik  ga  primi.  U 
pismu  kaza  tobožnjoj  majci,  da  neima  nade,  da  će  dostići  svrhu 
svoga  puta,  da  vidi  krunitbu  kralja  poljskoga,  jer  će  biti  istom  u 
oktobru,  on  da  će  samo  poljubiti  kralju  skut  haljine,  pak  će  se 
vratiti  u  Italiju.  To  je  javno  govorio,  da  mu  je  svrha  puta,  ali 
mu  poslanici  nisu  vjerovali.  Tko  ga  je  poslao?  To  je  pitanje 
zanimalo  poslanike. 

Mislili  su  na  papu,  cara,  kneza  Lotaringije,  Lobkovica, 
Auereperga,  da  je  tko  od  ovih  dao  dominikancu  kakvu  tajnu  misiju. 
Kralj  ga  je  primio  u  javnoj  i  tajnoj  audienciji.  U  javnoj  slovio  je 
polovicu  svoga  govora  kao  privatan  čovjek,  izričuć  svoje  oboža¬ 
vanje  novomu  kralju.  Kod  tajne  audiencije  govorio  je  po  svojoj 
inštrukciji.  Nagovarao  je  kralja  dapače  na  ženitbu  s  danskom 
prince8om.  Kralj  je  želio,  da  Palmerini  glavom  ode  u  Dansku, 
ali  on  se  je  bojao  dugih  puteva,  da  medjutim  nebi  doznali,  da  je 

(SmiČiklat:  Povjett  krvotoka.  11.)  12 

poslanik  Petra  Zrinskoga.  Ja  moram,  reče,  tako  brzo  izčeznuti 
bez  traga,  kao  „kvintesencija  akvavitai4  Palmerini  ode  opet  u 
svoj  samostan,  ali  kamo,  to  se  nezna: 

Kralj  poljski  zahvali  Zrinskomu  za  prijateljske  osjećaje,  a  da 
će  se  rado  truditi,  da  željam  Zrinskoga  dopomogne.  Bargiglia  čekala 
je  pod  Karpati  u  jednom  od  gradova  Rakoczyevih  Katarina 
Zrinska,  da  sama  ako  uztreba,  što  prije  uzmogne  na  dvor  stići, 
i  razmrsiti  sve  veze  izmedju  Poljske  i  Austrije.  Jošte  prije 
krunitbe  potrudi  se  ona  na  dvor  poljski.  Ali  u  Poljskoj  stajala 
je  i  ženitba  kraljeva  pod  uplivom  stranke,  koja  je  onaj  čas 
vladala.  Mihajlo  Višnjoviecki  oženi  se  naskoro  (u  februaru  g.  1670.) 
s  Eleonorom,  nadvojvodkinjom  austrijskom. 

Nezadovoljan  i  raztrovan  sbog  mnogih  propalih  svojih  nada 
stigne  ban  iz  Beča  u  domovinu  svoju,  a  medjutim  su  na  dvoru  vie- 
ćali  i  razpravljali,  kako  će  umiriti  uznemirenu  Ugarsku.  Primas 
Szelepcsćnyi  dolazio  opet  na  dvor,  da  zaklinje  kralja  i  ministre, 
neka  što  prije  počmu  proganjati  urotnike,  jer  da  u  Ugarskoj 
teče  samo  jedan  glas :  podanik  nije  dužan  čuvati  vjeru  kralju,  u 
koga  neima  ljubavi  i  otčinske  milosti  prema  narodu.  Već  mjeseca 
septembra  g.  1669.  izvukli  su  na  dvor  Nađaždia,  da  se  opravda, 
a  on  je  za  svoje  opravdanje  dvoru  objavio  saveze  Zrinskoga 
s  francezkim  dvorom  od  god.  1665.,  kada  je  banica  Katarina 
Zrinska  u  Veneciji  s  mletačkim  poslanikom  Bezierom  zametnula 
prve  razgovore.  Ministru  knezu  Lobkovicu  bila  su  srdcu  osobita 
slast  ova  ođkrića  o  savezih  s  Francezkom,  zato  je  sve  moguće 
učinio,  da  car  opet  primi  Nadaždia  u  milost,  da  što  više  i  što 
pogubnijih  osnova  Zrinskoga  izadje  na  vidik.  Time  je  spremao 
propast  svomu  suparniku  prvomu  i  svemožnomu  ministru  Auers- 
pergu,  koji  je  cara  uveo  u  politiku  francezku,  a  sve  samo  zato, 
da  postane  kardinalom  rimske  crkve.  Nadaždiu  izhodio  je  Lob- 
kovic  oprost,  Auerspergu  carsku  nemilost  a  sebi  mjesto  prvoga 
ministra. 

Petar  Zrinski  mogao  je  lasno  i  dobro  znati  ovaj  tečaj  stvari 
na  dvoru,  kojimi  se  njemu  pripravljala  nemilost  careva  i  očito 
mu  se  zatvarala  vrata  careva  dvora.  Nagovaran  od  odličnih 
Turaka,  koji  su  mu  pripoviedali ,  kako  ga  visoko  poštuje  car 
turski,  pobudjivan  i  od  častoljubne  banice,  koja  je  kipila  od 
mržnje  proti  Leopoldovu  dvoru,  a  videći  se  predana  skoro  na 
milost  i  nemilost  Niemaca,  odluči  se  napokon  mjeseca  novembra 

god.  1669.  poslije  Martinje,  te  pošalje  kapetana  Franju  Buko- 
vačkoga  sa  punomoćju  i  sa  svojim  pečatom  u  Carigrad. 

Već  od  dvie  godine  lebdi  Zrinskomu  pred  očima  kako  bi 
sebe  i  svoj  rod  uzvisio  do  časti  samostalnoga  kralja  hrvatskoga,  a 
zeta  svoga  kneza  Rakoczya,  kako  bi  podigao  na  kneževski  priestol 
Erdelja  i  učinio  ga  gospodarom  iztočne  Ugarske.  Sada  zaiska 
to  od  sultana  uz  godišnji  danak  od  12.000  dukata.  Nadao  se 
je,  da  će  ovo  poslanstvo  lahko  moći  opravdati  pred  dvorom, 
da  ga  je  slao  na  korist  Leopoldovu,  kako  je  i  bio  s  grofom 
Rottalom  po  želji  kraljevoj  ugovorio,  da  će  poslati  svoga  čovjeka 
k  sultanu  i  nagovarati  ga  na  mir  s  carem. 

Ban  Zrinski  mogao  se  je  za  svaki  slučaj  posvema  pouzdati  u 
oduševljenu  bansku  vojsku,  koje  vele  da  je  moglo  biti  do  četiri 
hiljade  ljudi.  Kapetani  njegovi  Franjo  Bukovački,  Gašpar  Čolnić, 
Franjo  Berislavić,  Vlađislav  Črnkoci  od  Črnkovca,  Juraj  Gotal 
od  Gotalovca,  Stjepan  Gereci,  Juraj  Malenić  od  Mlake,  Baltazar 
Pogledić  od  Kurilovca  i  Franjo  Ivanović  bili  su  uzhićeni  za  osnove 
banove  i  stali  su  raditi  o  tom,  da  vojsku  priprave.  Zrinski  je  lahko 
mogao  za  sebe  predobiti  i  vlahe  na  krajini,  koji  su  bili  pod  nje- 
mačkimi  generali,  jer  su  njegovomu  rodu  osobito  nakloni  bili, 
a  bunili  su  se  radi  novih  carskih  naredba  proti  carskim  kape¬ 
tanom.  General  Herberstein  ugušio  je  bio  tu  bunu  krvnim  sudom, 
gdje  je  palo  njekoliko  glava  knezova  vlaških.  Marčanski  vladika 
Gabro  Miakić  bude  svrgnut,  jer  da  je  on  najviše  bunio  narod, 
a  Miakić  je  bio  osobiti  prijatelj  kuće  Zrinskih.  On  je  i  vladikom 
postao  samo  po  zagovoru  negda  bana  Nikole  Zrinskoga,  premda 
su  već  onda  grof  Herberstein  i  biskup  zagrebački  Petar  Petretić 
sve  moguće  učinili,  da  taj  čovjek  nebude  vlaškim  vladikom. 
Miakić  bio  je  istina  svrgnut  god.  1668.,  ali  je  ostao  slobodan  i 
obilazio  okolo  po  varaždinskoj  i  karlovačkoj  krajini,  te  je  sijao 
mržnju  na  njemačke  kapetane  i  gledao  predobiti  vlahe  za  Zrin¬ 
skoga.  Najbliži  saveznik  bio  je  banu  mladjahni  knez  Franjo  Krsto 
Frankopan,  rodjeni  brat  baničin.  On  se  javlja  medju  nezadovolj¬ 
nici  odmah  poslije  vašvarskoga  mira,  a  učestvovao  je  sa  Zrinskim 
i  kod  bečkih  dogovora  god.  1667.  Bio  je  oduševljen  i  nježan 
pjesnik  hrvatski,  pun  je  bio  mržnje  na  Niemce,  a  živa  mu  je 
želja  bila,  satrti  njihovo  gospodstvo  u  Hrvatskoj.  Bio  je  osobiti 
prijatelj  s  tadanjim  papinskim  dvorom,  odakle  su  dolazile  prošnje 

caru  Leopoldu,  neka  ga  učini  generalom  karlovačkim.  Sa  dvora 

dobije  papa  od  cara  odgovor,  da  mu  nesmije  dati  toga  generalata, 
jer  da  ima  tamo  u  blizini  mnoga  svoja  imanja,  pak  bi  se  „mogao 
učiniti  u  onom  kraju  sasma  neodvisnim!1  A  kada  su  ga  g.  1669. 
ipak  učinili  na  molbu  papinu  kapetanom  senjskim,  iskali  su  naj¬ 
prije  od  njega,  neka  se  odreče  prava,  koje  ima  njegov  rod  na 
ovaj  grad.  Knez  Franjo  Frankopan  mogao  je  iz  primorja  i  drugih 
svojih  imanja  dovesti  konjanika  koju  stotinu,  koji  su  po  zakonu 
i  starom  običaju  morali  slušati  svoga  gospodara. 

Uzdao  se  je  Zrinski  i  u  susjedne  slovenske  zemlje  Štajersku 
i  Kranjsku,  gdje  je  bilo  veliko  nezadovoljstvo  zbog  izvanrednih 
dača,  koje  je  država  od  ovih  zemalja  iskala.  U  Štajerskoj  nadao 
se  dapače,  da  če  ga  klečeč  na  koljenih  i  zahvaljujuč  bogu, 
dočekati.  Tamo  je  imao  prijatelja  grofa  Erazma  Tattenbacha, 
čovjeka  veoma  bogata  i  predsjednika  štajerskih  stališa.  Mjeseca 
septembra  god.  1667.  došao  bio  Zrinskomu  u  pohode  u  Čakovac, 
a  u  razgovoru  iztužili  su  se  jedan  drugomu,  kakva  je  kukavna 
vlada  Leopoldova.  Zrinski  ponuka  Tattenbacha,  neka  stupi  s 
njime  u  savez.  Tattenbach  pristane  i  zakune  se  Zrinskomu,  „da 
če  mu  biti  vieran  do  poslednjega  izdaha  života  svoga,  da  če  nje¬ 
govu  sreču  i  namjeru  makar  i  prolievanjem  krvi  i  životom  svojim 
nastojati  promaknuti1.1  Nagrada  bi  mu  imala  biti,  da  bude  knezom 
južne  Štajerske.  Nije  grof  štajerski  bio  čovjek  od  osobitih  darova 
duha,  ali  je  bio  bogat,  pak  je  mogao  sam  o  svome  oboružati  i 
podiči  do  pet  hiljada  ljudi. 

Kada  bi  plamen  ustanka  buknuo  u  Hrvatskoj  i  preletio  u 
nasliedne  carske  zemlje  mislili  su  urotnici,  da  im  pored  Turske 
neče  uzkratiti  pomoči  Venecija  i  Francezka. 

Dok  se  je  Zrinski  u  domovini  spremao  dospio  je  Bukovački 
sa  još  dva  kapetana  u  Carigrad,  a  primljen  je  od  sultana  sa 
svom  mogućnom  uljudnošću  i  laska vošću.  Sultan  sabere  divan. 
Čudom  i  zadovoljstvom  slušali  su  paše,  kako  Zrinski  ište  pomoći 
i  saveza  od  Turaka,  koji  su  u  sva  vremena  tolike  jade  Turkom 
zadavali,  dvojili  su  o  tom,  da  li  su  predloži  ovi  iskreni  i  svje- 
tovali  su,  „neka  se  postupa  veoma  oprezno!1  Sultan  posla  odmah 
zapovied  velikomu  veziru  na  Kandiju,  neka  sastavi  odgovor.  Bu¬ 
kovački  dobije  pogodbe,  koje  su  glasile  ovako:  1.)  Mogući  car 
turski  imenuje  i  izabire  bana  vladarom  svih  onih  kršćanskih  ze¬ 
malja,  koje  će  u  sliedećem  ratu  osvojiti.  2.)  Kad  njegov  rod 
izumre  izabire  si  kraljevstvo  hrvatsko  kralja  od  svoje  krvi,  koga 

ipak  ima  sultan  potvrditi.  8.)  Vjeru,  slobodne  škole  i  nauke, 
slobode  i  prava  banove  domovine  čuvati  će  car  sada  i  u  buduće. 

4.)  Od  cieloga  kraljevstva  i  od  drugih  zemalja,  koje  u  ovom  ratu 
predobije,  neće  više  iskati  tributa  od  12.000  dukata.  5.)  Dokle 
bude  jednoga  muhamedanca  braniti  će  proti  svakoj  sili  narod 
hrvatski.  6.)  Zrinski  neće  imati  cara  pomagati  u  ratovih  na  da¬ 
lekih  stranah.  7.)  Za  tve  to  izdati  će  sultan  hatišerif. 

Bukovački  zadržao  se  na  svom  putu  u  Tursku  puna  četiri 
mjeseca  radi  velike  zime  i  silnoga  sniega,  koji  je  toliki  bio,  da 
ove  godine  nitko  nije  u  Tursku,  niti  iz  Turske  izlazio.  Istom  po¬ 
četkom  marta  god.  1670.  dodje  on  s  velikimi  neprilikami.  Mjesec  1670. 
dana  prije  povratka  njegova  pukao  je  bio  glas,  da  je  Bukovački 
otišao  na  dogovore  k  Turkom,  premda  je  Zrinski  javno  govorio 
i  pisao,  da  ga  je  poslao  u  Poljsku  radi  njeke  ženitbe. 

Mjeseca  siečnja  god.  1670.  probudile  su  očite  i  javne  pri¬ 
prave  na  ustanak  sjeverne  Ugarske  bečki  dvor  na  opreznosti, 
da  paze  i  na  svaki  glas  iz  Hrvatske  i  Ugarske.  Ugarski  prote¬ 
stantski  propoviednici  govorili  su  već  sakupljenomu  narodu  u 
crkvah,  da  će  skoro  doći  čas,  gdje  će  se  osloboditi  njihova  ne¬ 
sretna  zemlja,  svi  neka  bogu  slavu  i  hvalu  daju  za  pobjedu  oto- 
manskoga  oružja  na  Kandiji.  Na  proljeće  da  će  se  razkinuti  verige, 
koje  ih  do  sada  sapinju  u  robstvo,  a  doći  će  im  vlada  mirna  i 
spokojna,  koja  će  im  donesti  slobodu.  Blagoslivljući  propovjed¬ 
nike  svoje,  slušao  je  narod  ove  govore,  kano  da  ih  govore  na¬ 
dahnućem  iz  nebesa  sami  angjeli  nebeskimi  glasovi.  Zapoviednici 
njemački  iz  Ugarske  javljahu,  da  je  knez  erdeljski  i  paša  vara- 
dinski  u  savezu  s  nezadovoljnici.  S  druge  opet  strane  javljao  se 
dolazak  velikoga  vezira  u  Beograd. 

Car  Leopold  odluči  sazvati  oko  sebe  velikaše  ugarske  i 
hrvatske  u  početku  mjeseca  februara  u  Beču.  I  Petra  Zrinskoga 
pozva  vlastoručnim  pismom,  komu  je  car  svojom  rukom  i  adresu 
pisao.  U  pismu  veli  mu  car,  neka  dodje  na  dogovore,  „jer  da  se 
bez  njegove  pomoći  neufa  štogod  koristna  izvesti  “,  liepo  ga  moli, 
neka  dodje  svakako,  a  neka  se  dobro  spomene,  „što  je  izmedju 
njega  i  grofa  Bottala  ugovoreno"  Kada  je  Leopold  ovo  pismo 
svojom  rukom  pisao  i  pečatio,  imao  je  već  glas  od  gradačkoga 
ratnoga  vieća,  da  je  Bukovački  u  Tursku  otišao,  a  vieće  je 
slutilo,  da  će  to  biti  nješta  zla  i  naopaka.  Da  je  ovo  pismo 
samo  mšma  bila,  razumne  se,  kada  je  dvor  već  u  mjesecu  januaru 

kupio  za  sto  cekina  od  jednoga  neviernoga  sluge  Tattenbachova 
važna  pisma  Petra  Zrinskoga  pisana  Tattenbachu,  a  svjedok  nam 
je  i  sam  Petar  Zrinski,  jer  se  nije  odazvao  laskavomu  pismu  ca¬ 
revu,  već  se  obratio  pismom  na  cura,  uvjeravajuć  ga,  da  nije  s 
Turci  u  savezu,  da  je  samo  zato  Bukovačkoga  u  Tursku  poslao, 
da  osnove  Turaka  izkuša  i  doznade. 

Cieli  mjesec  februar  živio  je  Petar  Zrinski  kao  na  žeravki, 
čekajući  zlosretnoga  Bukovačkoga.  Njemački  generali  u  Hrvatskoj 
i  Štajerskoj  pazili  su  već  na  svaki  banov  korak,  a  straže  su 
već  svuda  bile  na  krajini,  da  ulove  Bukovačkoga,  Pogledića  i 
Berislavića  na  povratku  iz  turskoga  carstva.  Osobito  se  u  tom 
odlikovao  grof  Nikola  Erdedi  zakleti  neprijatelj  roda  Zrinskoga. 
Njegovi  uhode  prvi  su  donieli  sigurne  glase  o  pogodbah,  koje 
nosi  Bukovački  i  razglasi  odmah,  kako  se  Zrinski  svezao  s  Turci 
kojim  će  odsele  Hrvatska  imati  harač  plaćati.  Crni  taj  glas  tekao 
je  po  narodu  u  prvoj  polovici  mjeseca,  a  bolno  osjećanje  reć  bi 
okamenilo  narod  hrvatski,  kako  će  slavni  ban  Zrinski  sada  zemlju 
turskim  jarmom  poklopiti.  To  osjećanje  Hrvata  čitamo  iz  svih 
spomenika  onih  strašnih  dana.  Dok  su  u  sjevernoj  Ugarskoj 
pljeskali  ovomu  uspjehu  bana  hrvatskoga  kod  visoke  porte,  jer 
su  bili  vikli  sličnim  savezom  s  Turci,  pokaza  se  podpuna  nemoć 
banova,  da  Hrvate  u  savez  uvede.  Zrinskoga  potiraše  velika 
briga,  kako  će  spasiti  svoje  osnove,  koje  su  tako  naglo  odkrite, 
da  su  mu  sve  priprave  gotovo  nemoguće  bile.  Zato  razvi  prvih  dana 
mjeseca  marta  grčevitu  djelatnost,  da  što  prije  sabere  toliko  vojske, 
da  za  njeko  vrieme  navale  carske  vojske  suzdrži.  Kneza  Franju 
Frankopana  pozove  k  sebi  u  Medjumurje,  gdje  bi  se  imala 
glavna  sila  sabrati,  a  Orfeo  Frankopan  osta  u  primorju,  da 
s  pomoćju  paše  ličkoga  brani  primorje.  Mladi  knez  Franjo  nije 
brige  banove  osjećao ,  kako  se  vidi  iz  pisma  kapetanu  Čolniću 
(9.  marta  god.  1670.):  „Prijel  sem,  veli,  od  glavara  list,  da  taki 
tamo  šetujem,  da  valje  imamo  insurguvati,  zato  dnevom  i  noćju 
tamo  budem  potezal,  da  s  tim  prvlje  početak  učinimo.  Ja  sam 
sa  vsima  spraven  skupa  s  mojimi  i  komaj  čekam,  da  naše  kape 
s  čahnami  pomešamo,  a  tako  mi  boga,  da  krilaki  budu  frkali 
po  zraku.  Vu  oveh  krajev  znaju  za  prišaštje  Bukovačkoga  i  od 
straha  neznaju  kamo  se  postaviti.  Ovu  noć  jesu  odpravili  z  Kar¬ 
lovca  kurera  vu  Gradac,  ter  potrebuju  na  pomoć  regimente,  ali 
ni  odkuda  vuzeti,  medten  toga  dojdemo  im  na  vrat.  Meni  se 

groze,  ali  nesmidu  popasti,  i  danas  mimo  Karlovca  hodu  projti, 
imam  njih  300  dobro  oboružanih,  s  kojimi  nebojim  se  karlovačkih 
žabarov,  ar  vredni  ljudi,  ti  mi  zabaviti  nehte,  kramari  pako  i  cifraki 
nehte  smiti  i  pokazati  se.  Ovoga  puta  hodemo  dokonjati, 
kako  i  kada  imamo  udariti;  i  ako  potrebno  bude,  hodu 
i  sam  do  paše  bosanskoga  poj  ti  za  bolje  govoriti  i  utvrditi 
duguvanje  našemu  početku.  Ufam  se  u  Boga,  da  nam  na  dobro 
hode  izajti,  listom  da  taki  od  prvice  po  glavi  udarimo  našim 
suprotivnikom,  ni  časa  nedamo,  da  se  plundraši  sprave.  Ako  me 
bude  glavar  hotel  posluhnuti,  na  moju  veru  dobro  bude,  i  na 
se  hodu  sve  breme  uzeti,  ar  znam,  kako  i  s  kim  putem  bude 
potribno  s  Nimci  baratati*/  Mladi  je  knez  očevidno  slabo  po¬ 
znavao  situaciju. 

Zrinski  se  obrati  svomu  zetu  Rakocziju  i  u  sjevernu  Ugarsku, 
zaiska  pomodi  od  paše  kanižkoga  i  bosanskoga  i  opomenu  Tatten- 
bacha,  da  u  Štajerskoj  što  prije  i  što  vedi  odpor  spremi.  U  paše 
kanižkoga  bilo  preko  20.000  vojske,  pomod  bi  skoro  dostatna 
bila,  ali  paša  mu  odgovori,  da  jošte  zapoviedi  od  porte  neima, 
a  da  de  dati  pomod,  ako  mu  sina  za  taoca  dade.  Bosanski  paša 
oklievao  takodjer  pomagati  prije,  nego  što  dobije  zapoviedi. 
Frankopan  je  prietnjami  i  grožnjami  silio  ljude,  da  idu  pod 
njegovu  zastavu,  što  su  mnogi  odbijali,  a  naročito  glavni  grad 
Zagreb.  Medjutim  je  dočuo  Zrinski,  da  dvie  regimente  carske 
marširaju  prema  Karlovcu,  dvie  prema  Koprivnici,  a  jedna  preko 
Optuja  na  Medjumurje,  zato  je  iskao  od  Bukovačkoga,  neka 
oko  Karlovca  u  krajini  digne  bunu. 

Dok  se  je  ban  badava  trudio,  da  što  brže  i  što  više  vojske 
sabere,  odputovao  je  grof  Nikola  Erdedi  u  Gradac  i  Beč,  te  je 
javljao  sve,  što  je  od  svojih  uhoda  doznao.  Viđeči  ipak  Petar 
Zrinski ,  kako-  ga  je  dvor  bečki  na  više  strana  pretekao,  a  on 
je  za  rat  nepripravan,  odluči  stupiti  na  put  izmirenja  s  carskim 
dvorom.  10.  marta  posla  u  Beč  vriednoga  biskupa  zagrebačkoga 
Martina  Borkoviča,  da  ugovara  s  dvorom.  Biskup  Borkovič  izjavi  u 
tajnom  vieču,  da  je  vlada  više  puta  bana  preljuto  vriedjala,  da 
je  mnogo  puta  radila  proti  pravu  i  ustavu  kraljevstva,  a  carski  ka¬ 
petani  da  previše  zla  čine  Hrvatom,  *te  se  ne  boj  e  niti  boga, 
niti  Vašega  Veličanstva  cara  i  kralja  niti  drugih 
1  j  u  di“,  a  takove  nepravde  trpio  je  od  generala  Herbersteina  Zrinski 
i  druga  gospoda  zemaljska.  On  dopušta ,  da  je  Zrinski  kriv,  što 

se  je  upustio  s  Turci  u  dogovore,  ali  ako  kralj  bude  milostiv, 
biti  će  mu  opet  vieran. 

Tajno  vieće  (sjednica  20.  marta)  nadje  na  djelih  Zrinskoga 
znakove  izdaje,  koju  valja  u  prvoj  klici  zatrti.  Zrinskoga  valja 
uništiti  bilo  milom  ili  silom.  Zna  se  sada,  da  ište  od  Turaka 
za  sebe  Hrvatsku,  a  svomu  zetu  Rakoczyu  Erdelj,  zato  neka  ne- 
dobije  milosti.  Dobro  je,  da  ga  car  kroz  ovoga  „dobroga  čovjeka* 
biskupa  prevari,  kao  što  je  Henrik  IV.  kroz  svoga  vlastitoga 
brata  prevario  duku  Vendomea  i  dopremio  ga  na  dvor.  Car  se 
toga  neka  neboji,  što  će  Zrinskoga  prevariti,  ta  i  on  je  njega 
prevario,  kad  mu  je  vjerom  krenuo.  Car  neka  liepo  piše  Zrinskomu, 
neka  samo  dodje  na  njegov  dvor,  pak  će  ga  opet  otčinski  pri¬ 
miti.  Car  će  dobiti,  kada  uništi  Zrinskoga  i  njegove  drugove 
tolika  imanja,  da  će  moći  državne  dugove  platiti  i  liepu  vojsku 
oboružati. 

Medjutim  odredilo  je  vieće  a  car  je  potvrdio,  da  se  odmah 
kreću  vojske.  Austrijske  čete  krenu  na  granicu,  a  vojvodu  Kai- 
sersteina  pozovu  čak  iz  Tirola,  da  preuzme  vojvodstvo.  Štajerska 
ima  dati  praha  i  municije,  a  kapetani  carski  na  krajini  neka 
vlahom  obećaju,  da  će  dobiti  imanja  Zrinskoga.  Konjaničtvo  iz 
Češke,  Moravske  i  Šlezke  neka  ide  u  Ugarsku.  K  tom  će  se 
jošte  dići  hiljadu  plaćenika  iz  Poljske  proti  Ugarskoj,  a  u  Hrvat¬ 
skoj  neka  se  sjedine  generali  Ferdinand  Breuner  i  Ivan  Herber- 
stein.  Vojskam  je  bila  zapovied:  stići  Zrinskoga  i  Frankopana 
živa  ili  mrtva. 

Car  piša  21.  marta  vlastoručno  pismo  Zrinskomu,  te  mu  obe- 
ćaje  po  biskupu,  da  će  činom  dokazati,  kako  će  njega  i  sve  njegove 
osobitom  carskom  milošću  obsipati,  a  Lobkovic  naročito  reče  bis¬ 
kupu:  „samo  neka  dodje  u  Beč,  tako  recite  rodjaku 
momu,  slobodno  neka  dodj  e‘.‘ Prije  nego  što  je  mogao  Zrinski 
dobiti  ovo  pismo,  posla  on  o.  Marka  Forstala  s  dosta  oštrimi  po- 
godbami  u  Beč,  a  već  došla  carskomu  dvoru  viest,  da  su  22.  marta 
grofa  Tattenbacha  ulovili.  Sada  carevo  vieće  jošte  odlučnije  stane 
caru  svjetovati,  neka  se  neupušta  sa  Zrinskim  u  pogodbe,  koji  da 
nije  njemu  ravan.  Bog  će  cara  braniti  u  ovoj  pravednoj  stvari. 

Dan  kašnje  (29.  marta)  sbaci  Leopold  Zrinskoga  s  banske 
časti,  a  biskupa  Martina  Borkovića  i  Nikolu  Erdeda  imenuje  na- 
mjestnici  banske  časti.  Narodu  hrvatskomu  izda  proglas  na  hrvat¬ 
skom  jeziku,  gdje  mu  daje  na  znanje,  „da  je  grof  Petar 

Zrinski  nevernik  postal  naše  korune,  proti  njoj 
puntarskim  zakonom  podigal  se,  pod  svoju  oblast 
kraljevstva  naša  horvatsko  i  slavonsko  i  dalma¬ 
tinsko  i  bližnje  naše  orsage  podegnati  kanili1 

Dvor  bečki  ostavio  je  Zimskomu  ovimi  proglasi  jedini  put 
spasa,  da  se  preda  milosti  carevoj,  na  koju  je  po  naputku  dvora 
Zrinskoga  otac  Forstal  nagovarao.  Lobkovic  mu  piša,  neka  se 
pouzda  u  poznatu  dobrotu  i  milost  carevu,  što  mu  on  kao  rodjak 
i  prijatelj  iskreno  svjetuje.  Forstal  stigne  več  6.  aprila  u  Beč  i 
donese  pismo  od  Zrinskoga,  u  kojem  kaže  svoju  pokornost  caru 
i  obedaje  svoga  sina  poslati  za  jamstvo.  Tajno  vieče  (9.  aprila) 
odredi,  da  vojske  naglo  i  odvažno  operiraju,  jer  ako  za  četrnaest 
dana  nebude  uspjeha,  mogli  bi  Turci  dodi  Zrinskomu  u  pomod. 
Herberstein  neka  nastoji  uloviti  Bukovačkoga,  a  vlaškoga  vladiku 
Miakida  neka  ulove,  ali  neka  paze,  da  to  sve  potajno  bude,  da 
se  narod  neuzbuni.  Što  Zrinski  caru  ponudja  „carta  bianca*  za 
pogodbe,  to  se  neka  neprimi,  jer  se  car  neima  pogadjati  sa 
svojim  vazalom.  U  svakoj  buni  je  smrt  buntovnika  pravi  uspjeh 
stvari.  Vaše  Veličanstvo  nede  nikada  mira  imati  dokle  god  bude 
Zrinski  živ.  Samo  onda,  ako  se  Zrinski  sara  na  milost  cara  preda, 
ako  u  svoje  gradove  carevu  vojsku  primi,  ako  na  zapovied  ca¬ 
revu  u  Gradac  ili  u  Beč  dodje,  svoju  ženu,  sina  i  Frankopana 
dovede,  onda  se  tek  car  može  s  njime  razgovarati. 

Osobiti  utisak  učini  na  samoga  cara  Leopolda  dolazak  mla¬ 
doga  Zrinskoga  s  Forstalom  u  Beč.  Pred  malo  vremena  bio  se 
vratio  mladi  Ivan  Antun  sa  svoga  naučnoga  puta  po  zapadnoj 
Europi  na  poziv  otčev  kudi,  a  sada  evo  vidi  bezdno,  koje  se 
otvorilo  pred  otcem  njegovim,  a  valjda  i  pred  cielim  njegovim 
rodom.  „Ako  i  vi  propadnete,  gledajte  da  sinu  čast  i  ime  spa¬ 
site*  —  nagovarao  Forstal  Zrinskoga  —  „ili  ga  caru  dajte  ili  ga 
šaljite  u  koju  izvanjsku  državu,  ali  svakako  je  bolje  primiti  milost 
od  svoga  naravskoga  gospodara,  nego  li  prosjačiti  kod  inostranih 
tudjih  knezova*.4  Sin  je  donio  pismo  otčevo,  gdje  se  bezuvjetno 
pokorava  caru.  Jošte  ta  dva  putnika  nisu  bila  niti  u  Beč  stigla, 
kada  general  Spankau  s  pet  pukovnija  provalio  u  Medjumurje 
bez  ikakva  odpora.  Na  pitanje  Zrinskoga,  što  to  znači,  odgovori 
general,  da  nisu  došli  uznemirivati  njegov  otok,  ved  da  preprieče 
provalu  Turaka  na  ove  strane.  Zrinski  odašalje  glasnika  opet 
Spankauu  na  kočiji  upregnutoj  pod  šest  konja  i  javi  mu,  neka 

nenavaljuje,  jer  je  s  carem  u  dogovoranju.  Glasnik  se  nevrati. 
Želedi  ozbiljno  izmirenje,  osobito  od  kada  je  poslao  caru  sina, 
a  bojedi  se,  da  prisiljen  na  obranu,  nenanese  na  sebe  krivinu,  da 
je  kano  vazal  oružanom  rukom  udario  na  kraljevu  vojsku,  niti 
sablje  nepotegnu,  niti  puške  neizpali,  ved  odluči  zajedno  s  Fran- 
kopanom  ravno  otiđi  u  Beč.  13.  aprila  u  nodno  doba  ode  Zrinski 
iz  Čakovcu  zajedno  s  Frankopanora.  Banicu  ostavi  u  gradu  i 
oprosti  se  s  njome  s  malo  rieči:  „Bog  te  čuvaj*.  Ona  nije  pla¬ 
kala.  Na  trih  ladjah  prevezu  se  preko  Mure  sa  svojom  pratnjom, 
‘  a  konji  su  im  vodu  preplivali.  Okrenu  u  Ugarsku,  a  onda  ravno 
u  Beč,  da  se  caru  na  milost  predadu.  U  Beč  stigla  je  viest  o 
biegu  Zrinskoga  i  Frankopana  i  nemilo  je  potresla  cara  i  mi¬ 
nistre,  jer  su  se  bojali,  da  neodu  u  sjevernu  Ugarsku  i  tamo 
podupru  buknuli  ved  ustanak.  Odsiedajud  na  dvorovih  svojih  pri¬ 
jatelja,  dodju  četvrtu  nod  grofu  Keriu,  ved  blizu  austrijske  gra¬ 
nice.  Keri  objavi  njihov  dolazak  odmah  caru,  od  koga  dobije 
odgovor:  „Ako  su  jošte  kod  tebe,  upuduj  ih  samo,  da  svakako 
u  Beč  dodju,  ako  li  bi  pak  kamo  drugamo  htjeli,  zadrži  ih, 
dok  vojska  dodje,  da  ih  uhvatit1  Oni  dodju  17.  aprila  u  Beč  i 
odsjednu  u  kudi  grofa  Nadaždia  kod  augustinskoga  samostana. 
Ved  sliededi  dan  budii  uapšeni  i  odvedeni  u  gostionu  „Zum 
Schwan*,  Zrinskomu  bude  pazitelj  barun  Ugarte,  a  Frankopanu 
grof  Traun. 

Iza  njih  nasta  podpuno  razsulo  stranke  njihove  u  Hrvatskoj. 
General  Spankau  dodje  sa  svojom  vojskom  pred  grad  Čakovac, 
koji  Katarina  Zrinska  bez  odpora  predade,  ali  je  imala  vidjeti 
čudesa.  Njemački  vojnici  porobiše  sav  grad,  konje  i  kočije,  oružje 
i  kudnu  spravu,  umotvorine  i  dragocjene  knjige,  da  i  isto  prosto 
kuhinjsko  i  kojekakvo  drugo  orudje.  Banicu  i  njezinu  kder  stave 
pod  stražu,  a  ona  se  punim  pravom  mogla  tužiti  caru,  da  joj 
vojnici  odnesoše  sve,  neostavivši  „ni  zdele,  ni  ražnja*.  Čete  na  kra¬ 
jini  razišle  se,  a  general  Herberstein  posjeo  i  dao  plieniti  Zrinske 
i  Frankopanske  gradove  u  Hrvatskoj  i  hrvatskom  primorju  na 
dosele  nečuveni  način. 

Na  dvoru  bečkom  bile  su  ved  stvorene  odluke,  kako  de  po¬ 
stupati  sa  Zrinskim  i  Frankopanom.  Mala  i  slaba  stranka,  koja 
je  svjetovala,  da  je  sada  prilika  razkriliti  ruke  i  primiti  ih  u 
naručaj,  kad  su  se  sami  predali  milosti  carevoj,  ta  je  zamuknula 
pred  svemogudimi  ministri,  koji  su  izricali  kralju:  „kako  je  Fer- 

dinand  13.  poslije  bjelogorske  bitke  šatro  za  uviek  odpor  plem¬ 
stva  češkoga,  tako  neka  sada  učini  Leopold  u  Hrvatskoj" 

Zrinski  i  Frankopan  budući  velikaši  mogli  su  biti  sudjeni 
samo  po  ugarsko-hrvatskom  pravu  od  kralja  i  sebi  ravnih  su¬ 
daca.  Bečka  vlada  baci  ih  pod  austrijski  sud,  jer  da  su  pogrie- 
šili  proti  austrijskim  nasliednim  zemljam,  da  su  na  austrijskom 
zemljištu  uhvaćeni,  a  u  osobitih  slučaj  evih  da  se  može  i  po 
hrvatsko-ugarskom  pravu  suditi  izvan  zemlje  ugarske  i  hrvatske, 

Zrinski  da  je  uz  to  još  član  stališa  štajerskih  i  kranjskih.  Budući 
da  su  uza  sve  to  obojica  carski  komornici,  to  je  povjerena  iz- 
traga  kancelaru  austrijskomu  baronu  Ivanu  Pavlu  Hoheru. 

Da  prenaglim  postupkom  napredak  carske  vojske  u  Ugarskoj 
nepokvare  i  mnoge  buntovnike  na  sdvojni  odpor  nenaženu,  blago 
su  s  njimi  postupali  sve  dokle  nije  već  dio  odpora  skršen  bio; 
kada  je  već  Rakoczy  u  junu  razpustio  svoju  vojsku,  a  grof 
Kottal  stao  voditi  veliku  iztragu  i  hvatati  nezadovoljnike,  onda 
istom  bečki  dvor  baci  27.  augusta  Zrinskoga  i  Frankopana  u 
Wiener-Neustadt ,  a  za  njekoliko  dana  (3.  septembra)  izadju  u 
Pottendorf  pred  dvor  grofa  Franje  Nadaždia  dvie  sto  carskih 
sergeanta,  uhvate  ga  i  odvedu  u  Beč. 

Po  zakonih  austrijskih  sastavi  carski  dvor  iza  dugih  iztraga  1671. 
posebni  sud,  tako  zvani  judicium  delegatum  ili  u  ono  doba  na¬ 
zivani  „ nepristrani  sud“,  premda  je  takov  sud  mnogo  puta  pri¬ 
stran  bio,  kako  dobro  veli  Niemac  Wolf,  historik  Lobkovicov. 
Predsjednik  je  sudu  bio  kancelar  Hoher.  Sud  je  proti  Zrinskomu 
i  Frankopanu  tekao  od  14.  februara  do  16.  aprila  1671.  Ob- 
tužba  je  proti  Zrinskom  izricala,  da  je  god.  1666.  učinio  bio  savez 
s  Vesselenyiem  i  Nađaždiem ;  da  je  god.  1669.  slao  u  Poljsku  o. 
Bargiglia  i  u  inštrukciji  obružio  Njegovo  Veličanstvo;  po  njegovom 
nalogu  da  je  Poljak  Giska  bio  poslan  u  Francezku,  da  obtuži 
cara  i  zaište  novaca ;  on  da  je  i  k  Turkom  poslao,  poiyidjao  im 
tribut,  da  ga  učine  vladarom  Hrvatske;  on  da  je  htio  uzeti 
carsku  tvrđjavu  Koprivnicu;  da  je  bunio  sjevernu  Ugarsku;  a 
njegovi  pristaše  da  su  kano  buntovnici  digli  oružje  i  prolili  krv 
carske  vojske ;  biskupa  vlaškoga  Miakića  da  je  za  bunu  upotriebio, 
a  Frankopanu  nalagao,  da  bunu  izvodi ;  carske  nasliedne  zemlje  da 
je  htio  napasti;  on  da  je  najprvi  početnik  i  glava  ciele 
bune  bio.  Frankopana  su  obtužili,  što  nije  caru  objavio  saveza 
Zrinskoga  s  Turci,  a  preuzeo  je  vodjenje  ustanka;  u  pismu  od 

9.  marta  1670.  da  je  izrazio  prezir  caru  i  njemačkomu  narodu ; 
da  je  htio  grad  Zagreb  posjesti  sa  200  ljudi,  i  da  je  pozvao 
grad,  neka  se  pokori  Zrinskomu;  da  je  carski  proviant  na  Savi 
oteo  i  u  Tursku  poslanika  slao. 

Zrinski  je  iskao,  neka  mu  kao  velikašu  sude  po  pravih  i 
zakonih  njegove  domovine.  Sada  neće  spominjati  porušene  slo¬ 
bode  i  prava  domovine,  niti  da  se  neće  pozivati  na  zlatnu  bulu, 
koja  u  tom  slučaju  daje  svakomu  velikašu  ugarskomu  i  hrvat¬ 
skomu  pravo  oprieti  se  kralju.  Biskup  zagrebački  da  mu  je  donio 
od  cara  po  carskoj  vlasti  pripadajuće  pravo  pardona.  Ovaj  pardon, 
obećan  od  samoga  cara,  da  mu  je  potvrdjen  pismom  Lobkovicevim. 
Car  da  mu  je  dao  pismom  svojim  „salvum  conductum*.  On  da  je 
svoga  sina  zato  za  jamca  poslao  caru,  pak  je  i  sam  došao,  da 
se  caru  pokori.  Pogodbe  s  Francezkom  da  nije  čitao  ni  pisao. 
U  Tursku  da  je  samo  jednom  slao,  a  neka  uvaže,  kako  je  i  ko¬ 
liko  puta  Ugre  odgovarao  i  odbio  od  saveza  s  Turci  onda,  kada 
su  Turci  upravo  u  njega,  kako  i  sam  car  zna,  najveće  nade  po¬ 
lagali.  „A  što  da  rečem  spominjajući  se  imena  i  slave  roda 
moga?!  Jedva  od  tuge  izricati  mogu.  Uviek  bijasmo  ures  do¬ 
movini  i  strah  Turkom,  svjedoči  to  i  trofea,  koju  sam  ja  sam 
Njegovomu  Veličanstvu  poklonio,  kako  da  poružim  cvatuću  čast 
imena  roda  moga,  kako  da  poružim  knezove,  velike  ljude,  kra¬ 
ljeve,  koji  su  s  nami  u  krvnoj  svezi4.4  Zaklinjao  se  na  živoga 
boga,  da  mu  nikada  nije  bila  ozbiljna  namjera  kakova  saveza  s 
Turci.  *  Dobro  znadu  moji  neprijatelji,  kako  smo  se  dugo  i  ko¬ 
liko  mi  potili  i  krvarili  braneći  Štajersku,  Kranjsku  i  Hrvatsku ; 
dok  su  Zrinski  stražu  stražili,  oni  su  mirno  spavali^  a  sada  za 
nagradu  svjetuju  caru  i  kralju,  da  nas  do  koriena  zatru  i  unište, 
a  da  oni  može  biti  naša  dobra,  koja  smo  mi  s  mnogom  krvi 
prolivenom  spasili  i  sačuvali  posvoje  i  drže ;  neka  izadje  na  sriedu 
tkogod  jpmedju  njih,  koji  bi  se  usudio  reći,  da  su  on  i  njegov 
rod  više  koristili  kući  austrijskoj  i  kršćanstvu  nego  što  su  Zrinski4.4, 

Prerada  su  skoro  svi  kršćanski  dvorovi,  osim  španjolskoga, 
a  napose  papa  rimski  posebnim  poslanikom  molili  cara,  neka  ova 
dva  Hrvata  pomiluje,  to  bude  ipak  dne  18.  aprila  sud  izrečen, 
da  se  odsudjuju  sbog  zločina  uvriede  Veličanstva  i  izdajstva 
zemlje,  „sva  dostojanstva  i  časti  s  njih  se  skidaju,  imetak  im 
se  zaplieni,  uspomena  im  se  iz  svieta  ima  izbrisati,  a  tielo  nji¬ 
hovo  predati  krvniku,  koji  će  im  odsjeći  desnu  ruku  i  glavu4.4 

28.  aprila  po  podne  navieste  im  kraljevi  povjerenici  kazan 
smrti.  Obojicu  to  duboko  potrese.  Zrinski  bude  blied,  ali  nerede 
niti  jedne  riedi.  Frankopan  još  bliedji,  on  progovori,  moljaše  od¬ 
godu,  on  da  je  jošte  premlad  da  umre,  a  poslednji  je  svoga 
imena.  Zrinski  izpoviedi  se  29.  i  upita  samo  jošto :  ima  li  nade 
pomilovanju.  Kad  su  mu  odgovorili,  da  neima,  nerede  više  ništa, 
ved  osta  miran  i  hladan.  Na  veder  piša  jošte  svojoj  ženi  sliedede 
pismo:  »Moje  drago  srce!  Nemoj  se  žalostiti  svrhu  ovoga  moga 
pisma,  niti  burkati.  Polag  božjega  dokondanja  sutra  o  deseti  uri 
budu  mene  glavu  sekli,  i  tulikajše  naukupe  tvojemu  bratcu.  Danas 
smo  jedan  od  drugoga  srdeno  prošdenje  uzeli.  Zato  jemljem  ja 
sada  po  ovom  listiri  od  tebe  jedan  vekovedni  valete,  tebe  pro- 
seđi,  ako  sam  te  u  dem  zbantuval,  ali  ti  se  u  dem  zameril  (koje 
ja  dobro  znam)  i  oprosti  mi.  Budi  bog  hvaljen,  ja  sam  k  smrti 
dobro  pripravan,  niti  se  plašim,  ja  se  ufam  u  boga  vsamogu- 
dega,  koji  me  je  na  ovom  svitu  ponizil,  da  se  tulikajše  mene 
hode  smiluvati,  i  ja  ga  budem  molil  i  prosil  (komu  sutra  dojti 
ufam  se),  da  se  mi  naukupe  pred  njegovim  svetim  tronušem  u 
diki  vekivedne  sastanemo.  Vede  ništar  neznam  ti  pisati,  nit  za 
sina,  niti  za  druga  dokondanja  našega  siromaštva;  ja  sam  vse 
na  volju  božju  ostavili4 

Frankopan  bio  je  više  uzrujan,  ufao  se  još  uviek  milosti, 
dok  mu  sudac  Krsto  Abele  nerede,  da  jošte  samo  dva  dana  ima, 
da  se  k  smrti  pripravi.  Još  jednom  se  sastanu  na  poslednji  raz- 
stanak.  Mladjahni  Frankopan  srdadnimi  i  nježnimi  oprostnimi 
riedmi  obsiplje  svaka  svoga,  oproste  se  izmedju  sebe  i  težko 
tronuti  razidju  se. 

30.  aprila  budu  u  Wiener-Neustadtu  sva  gradska  vrata  za¬ 
tvorena,  vojska  izadje  pod  oružjem.  Sud  im  bude  proglašen,  a 
sada  istom  javiše  im,  da  im  je  car  oprostio  siedenje  desne  ruke. 
Oko  deset  sati  u  jutro  pade  pod  krvnidkim  madem  glava  hrvat¬ 
skoga  bana  Petra  Zrinskoga  i  njegova  svaka  Franje  Frankopana. 

U  isto  vrieme  27.  aprila  pade  u  Bedu  glava  grofa  Nadaždia, 
a  za  njekoliko  mjeseci  odsudiše  na  smrt  i  Tattenbacha.  Mladomu 
Rakoczyu  izprosi  oprost  njegova  majka,  koja  je  tedajem  ciele 
urote  i  ustanka  sina  svoga  stala  vierno  uz  cara. 

Kako  je  prije  odsude  sav  odlidni  sviet  europejski  odi  upirao 
u  bedki  dvor,  da  vidi,  što  će  uraditi  sa  glavami  urote,  tako  je 
sada  glas  o  smrti  njihovoj  pod  krvnidkim  madem  zanimao  sav 

sviet.  U  svih  skoro  jezicih  pisale  se  o  tom  poviesti  i  davale  slike 
o  smrti  Zrinskoga  i  Frankopana.  U  Hrvatskoj  tekao  je  glas  već 
god.  1670.  prije  odsude  medju  seljačkim  pukom,  da  će  se  Zrinski 
vratiti  u  svoju  banovinu,  a  carski  generali  pronašli  su,  da  valja 
taj  glas  suzbiti.  Župnikom  zapoviede  i  nepitajuć  biskupe,  da 
moraju  s  propovieđaonica  narodu  oglasiti,  da  Petra  Zrinskoga 
više  nebude  u  Hrvatsku.  Žamor  puka  hrvatskoga  već  je  bio 
zamuknuo,  kada  je  dospio  izvjestan  glas,  da  su  poginuli.  Kralj 
sam  nije  toga  u  Hrvatskoj  nikakvim  odpisom  niti  jednim  slovcem 
proglasio. 

Njihovu  smrt  oglašivala  su  djela,  koja  su  naviešćala  razsulo 
roda  Zrinsko-Frankopanskoga,  novu  veću  silu  Niemaca  u  Hrvatskoj 
i  silovito  trganje  i  razdiranje  domovine,  sve  to  da  poveća  tra¬ 
gični  svršetak  dviju  najmogućnijih  rodova,  koji  su  toliko  stoljeća 
cvali  u  narodu  hrvatskom  i  velikimi  djeli  uresili  tolike  listove 
povjesti  svoga  naroda. 

Okružena  od  divlje  njemačke  soldateske  čamila  je  banica 
Katarina  Zrinska  u  svojem  gradu  Čakovcu  sa  svojom  najmladjom 
kćerkom  Zorom  Veronikom  bolestna  i  onemogla.  Po  zapoviedi 
carskoj  bude  odvedena  i  zatvorena  u  samostan  sestara  Domini- 
kanka  u  Gradac.  Straža  od  dvanaest  mušketira  naviešćala  ljubo- 
pitljivomu  obćinstvu,  da  je  tuj  u  zatvoru  banica  hrvatska.  Ni 
živa  duša  osim  izpovjednika  nije  imala  pristupa  do  banice,  a 
dodane  joj  služavke  mogle  su  slobodno  kao  furije  izpijati  joj 
dušu.  Mjeseci  su  prolazili,  a  ona  glasa  nikakva  niti  o  mužu, 
niti  o  sinu  dobivala  nije.  Srdce  je  majci  pucalo,  kad  su  joj  odlučili 
oteti  jedinu  utjehu  kćercu  Zoru  Veroniku,  da  ju  u  drugi  samostan 
metnu  i  opaticom  učine.  „Neka  nedopusti  Vaše  Veličanstvo  — 
veli  ona  u  pismu  caru  Leopoldu  —  „da  moja  jedinica  kćerka 
Zorka  Veronika  bude  od  mene  razstavljena,  ona  je  podpora  mojoj 
brižnoj  starosti,  utjeha  siromašnoj  udovici,  njegovateljica  u  mojoj 
bolesti  —  a  majka  će  ju  dobro  i  plemenito  odhranitii*  Trgnuše 
joj  ipak  diete  iz  naručaja  i  baciše  slabahno  i  nježno  djevojče  u 
samostan  kaludjerica  sv.  Uršule  u  Cjelovcu.  Poderane  haljine 
djeteta  svjedočile  su,  da  neživi  pod  okriljem  nit  otca  nit  majke. 

Katarina  Zrinska  žena  jaka  i  smjela  duha,  a  sada  od  bolesti, 
stradanja  i  strašnih  udaraca  sudbine  oslabljena  iznemogne.  Njezin 
sjajni  duh  obastre  koprena  tamne  sdvojnosti,  ona  poludi  i  u 
ludilu  umre  u  Gradcu  16.  novembra  1673. 

Sin  Zrinskoga  Ivan  Anton  pretrpio  je  već  tečajem  zatvora 
i  smrti  otčeve,  sjedeći  sam  u  zatvoru  sve  muke  nesretnika.  Dvor 
ga  dao  u  ruke  dviju  jezuita,  da  ga  za  svećenika  izuče.  On  je 
odgovarao,  da  neima  volje  postati  „popom  ili  fratrom*,  a  da  je 
već  dosta  učio,  da  može  caru  kao  vojnik  služiti,  pak  da  je  po 
zakonih  svoje  zemlje  sada  već  punoljetan.  Htjeli  su  ga  poslati 
u  Španjolsku,  da  ga  odmaknu  od  njegove  djedovine.  Napokon 
su  ga  primili  toliko  u  milost,  da  je  mogao  biti  na  dvoru  i  biti 
vojnik.  God.  1680.  obtuže  ga,  da  je  stupio  u  urotu  s  Tekelijem  i 
bace  ga  u  tamnicu.  Kroz  dvadeset  godina  povlačiše  ga  kroz  razne 
tamnice,  dok  ga  11.  novembra  god.  1703.  u  Gradcu  u  Schloss- 
bergu  nestigne  smrt.  Sudbina  njegova  toliko  je  dirnula  sviet,đa  se 
je  priča  učinila,  da  je  zatvoren  u  Kufsteinu  i  negovoreć  s  nikim 
kroz  17  godina  zaniemio  bio  i  izgubio  moć  govora.  Izvjestno 
je,  da  je  bio  poludio.  Kada  su  ga  nagovarali  skoro  pred  smrt, 
neka  caru  piše,  napisa:  „neznam  što  da  pišem  i  što  se  od  mene 
hoće,  meni  puno  toga  treba,  ali  za  sada  koliko  znam,  trebao 
bi  najprije  škare,  da  si  režem  nokte  i  vlasi“  Umre  12.  novembra 
godine  1703. 

Na  pozorištu  historije  osta  jošte  Jelena  najstarija  kći  Petrova 
udata  za  Rakoczva,  tražeći  saveznike  proti  caru  Leopoldu  i  mrzkim 
joj  Niemcem,  ako  ih  nebo  neda,  onda  ma  i  u  samom  paklu,  da 
'osveti  propast  roda  svoga.  S  njome  ćemo  se  jošte  sastati. 

X. 

Katastrofa  roda  Zrinsko-Frankopanskoga  padala  je  kao  težki 
kamen  na  srdce  hrvatskoga  naroda.  Svako  diete  u  Hrvatskoj 
moglo  je  osjećati  krizu,  u  kojoj  se  nalazila  domovina,  kad  je  po 
cieloj  od  jednoga  kraja  do  drugoga  povrvila  njemačka  soldateska. 
Spankauove  čete  širile  se  izmedju  Save  i  Drave,  a  Herberstein 
gospodovao  je  dalje  na  zapad  do  obala  jadranskoga  mora,  a 
sjedišta  su  im  gradovi  Zrinsko  -  Frankopanski.  Glava  gradova 
Čakovac  prosievajuć  u  prostorijah  svojih  od  svile  i  zlata,  prvi 
daje  plien  njemačkoj  vojski,  a  što  ostaje,  to  se  nosi  u  sbirku 
starina  i  umjetnina  carskoga  dvora.  Biserje  i  drago  kamenje, 
koje  se  od  vjekova  naslagalo,  te  se  njim  resile  gospodje  Zrinskih, 
vadi  se  iz  punih  skladnica.  Oružje  sjajno  iz  raznih  vjekova,  sablje 
dragocjene,  žezla  junačkih  banova  Zrinskih  urešena  s  mnogimi 

dragulji  odlaze  u  nepovrat  iz  Hrvatske.  Iste  stiene,  na  kojih  su 
u  liepoj  radnji  bila  izvezena  junačka  djela  Zrinskih  budu  od- 
trgane  i  preko  granice  izvezene,  da  i  gole  stiene  navieste,  kakova 
je  tabula  rasa  sada  u  Hrvatskoj. 

Iz  Medjumuija  do  jadranskoga  mora  mogli  su  Zrinski  putujući 
neprestano  ođsiedati  u  svojih  dvorovih  i  kućah,  oko  kojih  su  bila 
imanja  vriedna  njekoliko  milijuna,  ali  najzamašniji  prihodom 
bili  su  im  pomorski  gradovi  s  lukami  i  solanami  Bakar,  Bakarac, 
Kraljevica,  Crikvenica,  Selce  i  Frankopanski  Novi,  odakle  sa 
skladišta  i  iz  magazina  izvozila  se  sol  i  drvo,  a  i  željezo  izka- 
pano  u  ruđnicih  Zrinskoga  na  imanju  Čabar  u  susjednu  Istru  i 
otoke,  a  i  u  samu  Italiju. 

Obala  hrvatska  jadranskoga  mora  i  primorje  bilo  je  pod 
okriljem  Zrinskih  i  Frankopana,  a  sada  pada  u  ruke  carske 
njemačke  komore,  koja  se  nogama  i  rukama  upire,  da  ove  gradove 
i  svu  obalu  hrvatsku  od  Hrvatske  odkine,  austrijskim  zemljam 
pripoji,  a  Hrvatsku  od  mora  posvema  odsieče. 

Imanja  Frankopanska  Ozalj,  Zvečaj,  Bosiljevo,  Severin,  Novi¬ 
grad  imala  su  povećati  karlovački  generalat,  za  koji  su  i  onako 
mislili  njemački  generali,  da  je  tako  osiguran  austrijskim  zemljam, 
da  nikada  neće  biti  hrvatski.  Namjera  je  dvoru  bila  posjesti 
dati  i  krajinu  izmedju  Kupe  i  Une,  kojim  god  načinom  dobiti 
Sisak,  a  onda  bi  Hrvatska  bila  od  ostanaka  ostanci,  za  koje  bi 
skoro  nepristojno  bilo  davati  si  naslov  kraljevstva,  kada  k  tomu 
izčezavaju  dva  roda,  koji  su  štitu  kraljevstva  hrvatskoga  ures  i 
snagu  pred  velikim  svietom  davali. 

Dvor  bečki  sudio  je,  da  je  upravo  sada  dospio  čas,  gdje  će 
moći  Hrvatsku  sapeti  s  austrijskimi  nasliednimi  zemljami  i  učiniti 
ju  nasliednom  pokrajinom.  General  Herberstein  dobije  već  koncem 
god.  1670.  misiju,  da  prodje  svu  zemlju  i  plemstvo  za  to  predobije. 
On  je  propoviedao,  neka  se  Hrvatska  trgne  izpod  vlasti  banske  i 
poda  „  neposredno  pod  vlast  carevu,  pa  će  im  dobrota  careva  dati 
sve  one  milosti,  koje  uživaju  nasliedne  pokrajine,  a  te  su  milosti 
do  sada  uživali  sami  bani“  Kralj  da  je  dobar  otac,  a  bani  tirani. 
»Treba  Hrvatskoj  —  propoviedaše  grof  Herberstein  —  glava 
pravedna,  dobra  i  moguća,  a  nemože  se  pomisliti  bolji  vladar 
od  preblagoga  Leopolda,  koji  će  ih  braniti  od  svega  svieta,  a 
već  im  jest  patron;  zna  se,  da  je  kroz  tolike  vjekove  poštenje, 
sreća  i  junačtvo  uznielo  ovu  prejasnu  kuću  do  tolike  veličine, 

da  se  Yidi  na  njoj  zaštita  i  pomoć  od  nebesai1  General  Herberstein 
dodje  na  jesen  god.  1670.  u  Zagreb,  gdje  se  je  sastajao  sabor 
hrvatski,  koji  je  upravo  spremao  poslanstvo  na  dvor,  da  dade 
Hrvatskoj  stalna  bana,  jer  da  je  biskup  za  vladu  u  ovo  težko  vrieme 
preslab.  Grof  Herberstein  je  sve  učinio  za  svoje  osnove  i  mnogo  je 
gospode  obišao,  a  njekoje  i  za  sebe  predobio.  Na  dvor  je  poručivao, 
neka  gledaju  predobiti  poslanike  za  ove  osnove,  a  banstvo  neka 
bi  ostalo,  samo  neka  se  s  izborom  počeka,  ali  ban  neima  biti  voj¬ 
voda  vojske  hrvatske. 

Za  njekoliko  mjeseci  bio  je  grof  Herberstein  obišao  skoro  svu 
gospodu  hrvatsku,  te  se  je  usudio  nadati,  da  bi  mogao  dyor 
učiniti  veliki  sabor  svega  plemstva  velikoga  i  maloga  po  načinu 
poljskoga  sabora  na  otvorenom  polju,  pak  bi  mogao  dati  glaso¬ 
vati  za  Austriju  u  Hrvatskoj.  Čini  se,  da  su  mnogi  plemiči, 
sdvajajući  o  budućnosti  domovine,  dali  Herbersteinu  svoj  glas 
i  podpis,  kada  se  na  toliko  mogao  pohvaliti  uspjehom  svojim 
bečkomu  dvoru. 

Banski  namjestnik  grof  Nikola  Erdedi  providi  odmah  sve 
osnove  Niemaca  i  napne  sve  sile,  da  ih  suzbije.  „Sada  ali 
nikdar  treba  za  patriu  st  at“,  osokoli  svoga  druga  u  na- 
mjestničtvu  biskupa  Borkovića.  Sabor  stališa  hrvatskih  iskao 
je,  neka  kralj  učini  Nikolu  Erdeda  banom  i  to  s  onom  vlasti, 
koju  su  bani  od  uvieka  imali,  jer  je  ban  najviši  vojvoda  i  sudac, 
a  kad  neima  pravoga  bana,  neima  niti  redovitoga  suda,  jerbo  pro¬ 
tonotar  može  primiti  sudbenu  vlast  samo  od  pravoga  bana. 

Jauk  upravljen  na  kralja  sa  sabora  hrvatskoga  tekao  je  i 
sbog  njemačke  vojske,  koja  je  pritisnula  zemlju  i  tolike  gradove, 
i  sbog  tudjinaca,  koji  trgaju  i  otimlju  zemlju  hrvatsku  proti 
svim  pravom  i  slobodam  kraljevstva  i  svete  krune.  Mole  kralja, 
neka  im  pomogne  i  kraljevstvo  od  velike  nepravde  sačuva.  Hrvatski 
su  stališi  iskali,  neka  kralj  neuzimlje  Hrvatskoj,  da  daje  Štajer¬ 
skoj  i  Kranjskoj,  a  time  je  suzbio  one  osnove  bečkoga  dvora, 
da  milom,  silom  i  novcem  uz  samu  privolu  plemstva  hrvatskoga 
Hrvatsku  sklopi  s  nasliednimi  austrijskimi  zemljami. 

Velike  usluge  što  ih  je  bečkomu  dvoru  učinio  Nikola  Erdedi 
proti  Petru  Zrinskomu  nisu  mu  ipak  pribavile  toliko  ugleda, 
važnosti  i  priznanja  od  dvora,  da  ga  na  mnoge  molbe  plemstva 
učine  banom.  Kralj  odgovori  Hrvatom  8.  juna  god.  1671.,  da 
je  pronašao  za  njeko  vrieme  obustaviti  čast  bana  hrvatskoga. 

(Smi&kku:  Povjttt  hrvatska.  11.)  13 

1674.  Istom  iza  triju  godina  mogao  je  Nikola  Erdedi  sretnim  se 
scieniti,  daje  imenovan  banskim  namjestnikoms  podpunom 
banskom  vlasti.  Kralj  mu  priznaje  najveće  zasluge  u  tom,  što 
je  odkrio  i  pomagao  ugušiti  Zrinskovu  bunu.  God.  1674.  bude 
Erdedi  za  namjestnika  inštaliran,  a  stališi  hrvatski  nisu  zado¬ 
voljni,  da  se  glavi  njihovomu  starodavno  ime  bana  takovom  bo¬ 
jazni  sa  strane  dvora  uzkraćuje.  Videći  dapače  stališi,  kako  se 
svuda  nastoji  satrti  sva  stara  prava  i  povlasti,  zaištu  od  kralja, 
neka  im  njihova  prava  davna  i  slavna  obnovi  i  potvrdi.  Kralj 
im  to  učini  i  dade  jošte  razglasiti  kroz  svoju  njemačku  kance¬ 
lariju  i  kroz  Hofkriegsrath,  da  je  voljan  braniti  i  čuvati  prava 
Hrvatske.  Da  je  kralj  Leopold  ipak  toliko  prividne  slobode  do¬ 
puštao  Hrvatskoj,  premda  ju  je  nakanio  bio  posvema  saliti  sa 
svojimi  nasliednimi  austrijskimi  zemljami,  tomu  su  povod  ustanci 
u  Ugarskoj  proti  novomu  absolutnomu  i  krvnomu  sustavu,  koji 
je  tamo  bio  uveden.  Želio  vidjeti  barem  Hrvatsku  mirnu  i  svomu 
prestolju  odanu,  zato  je  u  njoj  i  pomilovanje  razglasio  za  one, 
koji  su  pristajali  uz  Zrinskoga.  Nemoćna  Hrvatska  primi  i  te 
male  darove  s  veseljem  i  zadovoljstvom. 

Nevoljna  zemlja  salieva  sada  kroz  više  godina  u  jadnom 
plaču  sve  suze  svoje  na  one  dielove  zemlje  hrvatske,  koji  su  od 
pravieka  hrvatski,  a  mnogom  krvlju  narodu  spašeni,  pak  sada 
postaju  gradovi  tudji  i  prevode  narod  spadajući  gradovom  pod 
tudje  gospodstvo.  Ni  jedanput  poslije  smrti  Zrinskoga  i  Fran- 
kopana  nisu  se  Hrvati  kroz  decenija  sastali,  da  nisu  pale  gorke 
rieči,  kako  kralj  viernomu  svomu  narodu  zemlju  razkida.  Ali 
Hrvatska  je  postala  nemoćna,  da  si  otme  primorje  cielo  i  gradove 
Zrinsko-Frankopanske,  koji  su  sada  pripali  krajini,  i  da  nedopusti 
Štajerskoj  prelaziti  granice  hrvatske.  Na  bezbrojna  poslanstva 
k  carskomu  dvoru  odgovaralo  se  sa  sto  doskočica,  a  Hrvatska 
osta  pred  zatvorenim  joj  jadranskim  morem,  kao  da  su  joj  živoj 
oči  izkopane,  jer  joj  je  pogled  u  sviet  i  jedini  put  slaboj  i  onako 
trgovini  na  samih  vratih  njezinih  zatvoren. 

Život  Hrvatske,  dapače  svaki  znak  životnoga  gibanja  pri¬ 
kazuje  nam  mlohavost  kroz  cieli  ovaj  prvi  decenij  poslije  kata¬ 
strofe  Zrinsko-Frankopanske.  Budući  da  nije  bilo  bana,  koji  je 
zakoniti  vojskovodja  hrvatski,  mislio  je  kralj,  da  može  po  njekoj 
osnovi  generala  karlovačkoga  sazivati  Hrvate  na  vojsku.  Stališe 
hrvatske  to  boli,  nedopuštaju  te  povrede  prava  sabora  hrvat- 

skoga,  ali  ipak  dižu  vojsku  po  svojem  starom  običaju  i  izabiru 
sami  za  vojvodu  Nikolu  Keglevića.  Budući  da  nije  bilo  bana 
od  koga  je  tekla  vrhovna  sudbena  vlast  u  kraljevstvu,  mnogi 
plemići  traže  si*  pravdu  od  sudaca  ugarskih,  nepriznavajuć  suda 
banskoga  namjestnika,  a  te  smetnje  podupirali  su  kraljevi  ljudi. 
Sabor  hrvatski  morao  je  tomu  na  put  stati  energičnim  zaključ¬ 
kom,  neka  se  imanja  zaplienjuju  svim  onim  plemićem,  koji  tudjega 
sudca  na  zemljište  hrvatsko  dovode,  a  pozivali  su  se  na  zakon 
potvrdjen  od  kralja,  da  nikada  neće  tudji  sudac  suditi  u  zemlji 
hrvatskoj.  Na  pokorne  opetovane  molbe  Hrvata  kralju  Leopoldu, 
neka  im  učini  Nikolu  Erdeda  banom,  dobivali  su  odgovor,  da  će 
kralj  učiniti  Nikolu  Erdeda  banom,  ali  da  su  iskali  viši  poli¬ 
tički  i  državni  razlozi,  da  se  za  koje  vrieme  banstvo  dokine.  Svaki 
Mak,  na  koji  su  bilježili  otci  naši  sabore  svoje,  odaje  nam  tugu 
za  banskom  časti,  s  kojom  je  stajao  i  padao  ugled  Hrvatske,  ali 
pomoći  nije  si  tražila  ova  sada  toli  oslabljena  zemlja  u  samoj  sebi, 
već  samo  u  milosti  kraljevoj,  a  ta  je  bila  daleko  od  Hrvatske. 

Istom  izvanjski  veliki  dogodjaji,  koji  su  podigli  na  zajed¬ 
nički  sveti  rat  raznorodne  narode  i  države,  probudjuju  i  uvode 
hrvatski  narod  u  kolo  velikih  svjetskih  dogodjaja  živo  i  veselo, 
jer  je  savez  kršćanski  trgao  znamenite  dielove  naroda  našega 
izpod  turskoga  jarma. 

U  susjednoj  Ugarskoj  rodili  su  se  povodi  tim  dogodjajem. 
Ćim  su  pale  prve  glave  urote  u  Beču  i  Wiener-Neustadtu  izriče 
car  Leopold,  da  <5e  „ovu  priliku14  upotriebiti,  da  Ugarsku  dru¬ 
gačije  uredi.  Ugarska  imala  je  postati  nasliednom  pokrajinom, 
u  kojoj  nebi  bilo  palatina  ni  sabora,  „već  da  bude  kao  u  su¬ 
sjednoj  Češkoj  i  Moravskoj11  —  kako  veli  suvremeni  Teleki  — 
„običaj,  ako  se  caru  i  dvoru  prohtije  poreze  pobirati,  da  samo 
tiskane  patente  po  zemlji  razašalje  —  — t4 

Odmah  na  proljeće  godine  1671.  sjedi  u  Požunu  njemačko 
povjerenstvo,  glava  mu  ljuti  neprijatelj  ugarskoga  ustava  grof 
Rottal,  da  sudi  svim  onim,  koji  su  s  urotom  u  savezu  bili.  Do 
tri  sto  osoba  bude  dovučeno  pred  sud,  mnogi  su  osudjeni  na 
smrt,  a  većina  sretno  prije  suda  uteče  u  susjedni  Erdelj.  Strava 
je  prolazila  cielom  zemljom  od  strogosti  carskoga  suda. 

Gorko  je  ujedala  u  srdce  plemstva  i  seljačtva  nova  neču¬ 
vena  daća  tako  zvane  potrošarine,  koju  su  morali  nositi  svi 

bez  razlike  stališa  i  vjere.  Od  svakoga  komada  mesa  i  od  svake 

mjerice  vina  platila  se  daća,  ili  kako  veli  suvremenik:  »od  sva¬ 
koga  zalogaja,  koji  Ugrin  u  usta  meće,  valja  da  plati!1  Kako  je 
ova  daća  uzdrmala  sviet  u  Ugarskoj,  svjedoči  nam  nadbiskup 
Gjuro  Szechenyi  u  pismu  svojem  na  kralja,  kada  je  taj  porez 
proglašen  bio.  »U  ovom  opustošenom  kraljevstvu*  —  piše  kralju 

—  »oglasiti  će  se  uzdisaji,  ruke  će  se  dizati  prema  nebesom, 
glasovi  bezbrojnih  sirota  i  udovica  i  mnogih  drugih  izprositi  će 
plačuć  osvetu  početnikom  ovih  nepovoljnih  daća“  Na  ovu  pred¬ 
stavku  i  na  slične  vapaje  progovarahu  Niemci  savjetnici  kra¬ 
ljevi,  da  je  kralj  buntovnim  Ugrom  još  previše  milostiv.  Kralj 
odluči  u  Ugarskoj  imenovati  njemačku  vladu,  a  na  čelo  joj 
metnu  velikoga  meštra  njemačkoga  reda  Ivana  Gašpara  Am- 
bringena,  a  pored  njega  na  drugom  mjestu  imao  je  stajati  primas 
Szelepcsenvi.  Obnova  katoličke  crkve  u  Ugarskoj  bila  je  glavna 
zadaća  novomu  gubernatoru.  Progon  protestantskih  propovied- 
nika  kao  glavnih  buntovnika  u  netom  minulih  težkih  i  tužnih 
godinah  stajao  je  na  dnevnom  redu.  Složili  su  se  u  tom  Niemci 
carevci  s  katolici  Ugri  i  s  Isusovci.  Silom  su  ih  katoličili,  a 
okorjele  i  nepopravne  pošiljali  ćak  u  Napulj  na  galije.  »Neda 
se  opisati  ogorčenost,  koja  vlada  medju  protestanti  u  Ugarskoj* 

—  piše  mletački  poslanik  iz  Beča  god.  1674. 

Sbog  svega  toga  rodi  se  ustanak  u  Ugarskoj,  »da  spasi 
zlatnu  slobodu  Ugarske,  koju  sada  tudjin  nogama  gazi!4  Ustaše, 
»kuruci*  zvani,  naslone  se  najprije  na  Erdelj,  i  pošalju  posla¬ 
nike  i  k  porti  u  Carigrad.  Grozan  domaći  rat  biesnio  je  u  Ugar¬ 
skoj.  Oko  Eperieša  i  Kašove  podigli  su  carski  generali  malu 
šumu  od  kolaca,  na  kojih  su  vješali  uhvaćene  kuruce,  a  i  ,1a- 
banci*,  tako  su  zvali  ustaši  carske  vojnike,  ostajali  su  pustih 
kapa,  ako  su  kurucem  ruku  dopali.  »Krv  moraš  piti  njemačku*, 
tako  je  glasila  pjesma  kuruca. 

1678.  Ovaj  ustanak  dobije  novi  život,  kod  mu  je  g.  1678.  stupio 
na  čelo  mladi  grof  Mirko  TčkOli.  Otac  je  njegov  bio  ustao 
pod  Bakoczjem  i  izgubio  mnoga  dobra,  a  umro  je  braneći  gra¬ 
dove  svoje.  Sina  si  je  preobučena  u  ženske  haljine  dao  prevesti 
u  Poljsku,  gdje  je  do  sada  bio  i  liepo  se  naobrazio.  Mladi  T0- 
kdli  osvoji  bogate  sjeverne  ugarske  rudnike  i  gradove  i  stupi  u 
savez  s  kraljem  francezkim,  komu  je  u  slavu  i  novce  kovao.  Na 
jednoj  je  strani  bilo:  »Tčkčli,  knez  Ugarske*,  a  na  drugoj: 
»Ljudevit  XIV.,  protektor  Ugarske!1 

A  ođkada  se  je  vojvoda  kunića  zagledao  u  mladu  udovu 
Franje  Rakoczya  (umro  g.  1676.)  i  pored  svih  prepona  s  njom 
se  oženio,  onda  su  se  sastale  dvie  duše  žedne  osvete  i  krvi  nje¬ 
mačke,  oboje  njih  sbog  sudbine  otaca  i  roda  svoga.  Jelena  Zrinska 
vodi  kano  junakinja  vojsku  pored  muža  svoga.  Tčkčlieve  vojske 
nesamo  da  su  bile  jače  od  carskih  u  sjevernoj  Ugarskoj,  ved  se 
je  konjaničtvo  njegovo  razlievalo  i  po  poljanah  Moravske  i  za¬ 
davalo  straha  nasliednim  carskim  zemljam,  u  kojih  je  opet  bilo 
puno  tinjajudega  nezadovoljstva,  samo  da  prasne  i  carski  dvor 
posiplje.  Godine  1679.  bila  je  velika  kuga  najprije  u  Austriji,  1679. 
a  onda  je  prešla  u  češke  zemlje,  gdje  se  je  digao  velik  i  gro- 
zovit  seljački  ustanak. 

Da  se  nezadovoljna  Ugarska  nesveže  s  češkom  seljačkom 
bunom,  i  da  dobije  carski  dvor  slobodne  ruke  u  ratu  s  Fran- 
cezkom,  o  kojem  je  ved  diplomacija  javno  govorila,  pomisli  Leo- 
pold,  da  se  izmiri  s  Ugarskom  i  da  ponješto  zadovolji  Hrvatsku. 
Hrvati  dobiju  prvi  znak  carske  dobrovolje  na  proljede  g.  1680.,  1680. 
kada  su  mogli  uz  kraljeve  povjerenike  10.  aprila  uvesti  Nikolu 
Erdeda  po  starom  običaju  kraljevstva  u  pravu  i  punu  čast  bansku, 
koja  je  „tako  dugo*,  kako  vele  stališi,  bila  nepopunjena.  Ali  i 
tuj  je  carski  dvor  samo  na  polak  dao,  a  stare  vlasti  banske  opet 
su  Hrvati  morali  dakako  uzalud  prosjačiti. 

U  Ugarskoj  učini  bečki  dvor  primirje  na  šest  mjeseci  s  knezom 
T6k6li$m  (marta  god.  1680.)  najprije,  a  poslije  i  na  godinu  dana, 
dok  se  svrši  sabor,  koji  je  kralj  u  Šoprun  pozvao.  Na  sabor 
dodje  i  kralj  okružen  od  vojske,  ali  izmirenje  je  želio,  što  pokaza 
izborom  palatina  Pavla  Esterhaza  i  drugih  velikaša  krune,  kojimi 
se  sada  uvela  u  Ugarskoj  domada  vlada.  I  izmedju  protestanta 
i  katolika  nastojaše  carski  dvor  premostiti  novim  ugovorom,  koji 
bi  se  oslanjao  na  stari  bečki  ugovor  od  god.  1606.,  ali  malo  je 
koga  zadovoljio. 

Kada  je  dvor  ovako  u  saboru  donjekle  izmirenje  Ugarske 
postigao,  krenu  na  pomirbu  s  TčkOliem,  koji  je  sa  svojom 
vojskom  stajao  na  bojnom  polju.  Car  mu  opet  ponudi  primirje, 
samo  da  laglje  podju  razprave.  Tčkčli  je  iskreno  želio  pomirbu, 
premda  je  bio  uvjeren,  da  bi  mu  porta  pomodi  dala,  a  Ljudevit  XIV. 
svomu  poslaniku  u  Poljskoj  zapoviedio,  neka  mu  daje  novaca,  koliko¬ 
god  uztreba.  Ali  kada  su  izlazile  nepovoljne  protestantom  cesarske 
odredbe,  a  dvor  na  njegove  pomirbe  mira  nikada  nikakva  odgovora 

neđavao,  a  s  druge  strane  na  sve  strane  carevci  agitirali,  da  mu  pri¬ 
staše  od  njega  odbiju  i  time  njegovu  vojsku  razsiplju,  a  car  je 

1681.  svoju  svakdan  povećavao,  onda  se  odvaži  Tbkbli  prekinuti  s  carem 
dogovore  i  potražiti  prijateljstvo  i  savez  turskoga  cara.  Koncem 
godine  1681.  u  zimi  prodju  poslanici  u  tursku  prestolnicu,  gdje 

1682.  budu  polovicom  januara  god.  1682.  milo  i  liepo  primljeni.  Sultan 
im  dade  izviestne  i  stalne  pogodbe  od  prilike  one,  koje  je  prije 
deset  godina  visoka  porta  Petru  Zrinskomu  ponudjala,  a  atna- 
mehom  sultanovim  dobi  Tdkbli  kneževsku  kapu,  sablju  i  druge 
znakove,  po  kojih  je  bio  ovlašten  pisati  se :  knez  i  regent  Ugarske. 

I  car  Leopold  poslao  svoga  poslanika  Alberta  Capraru 
s  Hrvatom  Grgurom  Pavešićem  u  Carigrad,  da  obnovi  vašvarski 
mir,  koji  je  ovom  godinom  (koncem  god.  1682.)  izticao.  Dugo 
je  čekao  na  audienciju  u  sultana,  a  napokon  bude  mjeseca  juna 
primljen,  ali  hladno  i  nemilostno.  Porta  je  iskala  da  car  vrati 
sve  oteto  Ugarskoj  i  Hrvatskoj,  kako  je  bilo  pred  dvadeset  i  pet 
godina  sa  svimi  slobođami,  a  da  plati  svake  godine  pet  sto 
hiljada  forinti  danka.  TOkdli  dobio  je  odmah  pomoći  od  susjednih 
paša,  da  ratuje  dok  se  sultan  spravi  na  veliki  rat 

XI. 

Bečki  dvor  kolebao  se,  čuvši  glasove  iz  Carigrada  izmedju 
dviju  diplomatičkih  struja.  Jaka  stranka  na  dvoru,  koju  je  vodio 
poslanik  španjolski  želila  je,  da  se  car  s  Turci  na  svaku  ruku 
izmiri,  makar  i  sramotno,  samo  da  pazi  na  Francezku,  koja  je 
sada  Španjolskoj  sjela  na  vrat,  a  satiruć  Španjolsku,  uništiti  će 
za  uviek  budućnost  kuće  HabsburgA  Austrija  da  nebi  smjela 
zaboraviti,  da  mora  sve  sile  svoje  čuvati  za  baštinu  kraljevstva 
španjolskoga,  kojega  neće  dobiti  bez  velikoga  rata  s  Francezkom. 
S  druge  strane  bila  je  očita  pogibelj  za  sam  obstanak  Austrije. 
Carski  poslanik  Caprara  javi  koncem  oktobra  god.  1682.  dvoru: 
„caru  nepreostaje  ino,  već  da  se  hvata  mača,  i  da  brani  državu 
svoju  i  cielo  kršćanstvo” 

Na  veliku  radost  kršćanstva  a  osobito  Hrvata  stupi  sad  papa 
rimski  Inocent  XI.  na  prvo  mjćsto  u  politici  europejskoj.  Papa 
obeća  kući  austrijskoj  za  rat  svakoga  mjeseca  petdeset  hiljada 
škuda  i  odpremi  odmah  tri  sto  hiljada.  Kralju  francezkomu  piša 

1683.  januara  god.  1688.,  neka  nesmeta  cara  u  velikom  boju  za  cielo 

kršćanstvo,  ako  mu  već  pomoći  neće.  Njegovim  posredovanjem 
izadje  savez  cara  s  junačkim  i  proslavljenim  pobjednikom  Tu¬ 
raka  izabranim  kraljem  poljskim  Ivanom  Sobjeskim  (31.  marta 
god.  1683.)  Papa  zajamči  savez,  u  koji  je  uveo  obadvie  države, 
za  sebe  i  svoje  nasliednike,  da  će  ih  novcem  pomagati  i  u  savez 
uvesti.  Svi  kršćanski  vladari,  a  osobito  ruski  car  bili  su  po¬ 
zvani,  neka  stupe  u  ovaj  savez  na  zajedničku  obranu  kršćanstva. 
Njemačke  knezove  pozvao  je  car  i  dobio  stalna  obećanja,  a 
Veneciju  imao  sklonuti  papa,  da  za  spas  svoj  i  obstanak  svojih 
zemalja  sama  podje  u  boj. 

Isti  dan  kada  je  car  Leopold  s  kraljem  poljskim  savez  sklopio, 
krenu  sultan  s  velikim  vezirom  Kara  Mustaiom  na  čelu  svoje  sjajne 
i  ogromne  vojske  iz  Drinopolja,  gdje  je  sa  zidina  grada  već  dva 
mjeseca  konjski  rep  bio  naperen  prema  Ugarskoj,  da  se  znade, 
kamo  smiera  sultanova  vojna  sprema.  Prerazkošna  sjajnost  Mu¬ 
hameda  IV.,  njegova  harema  i  velikoga  vezira,  imala  se  prikazati 
kao  čarobna  predigra  onoga  sjajnoga  triumfa,  komu  su  se  nadali. 
Što  nije  Sulejmanu  I.  sreća  dala,  da  osvoji  Beč  i  Njemačku,  to 
je  mislio  dostići  Kara  Mustafa,  a  Muhamed  IV.  uživao  i  snivao 
sladke  nade ,  kako  će  vojnom  slavom  nadkriliti  sve  svoje  pred- 
šastnike  sultane.  Veće  vojske  na  kršćanstvo  jošte  Turska  nikada 
podigla  nije.  Do  250.000  vojske  pod  oružjem  sa  300  topova 
zaputilo  se.  1.  maja  preda  sultan  velikomu  veziru  jošte  nevidjenom 
počasti  zelenu  zastavu  prorokovu  i  imenuje  ga  seraskirom  ili 
vrhovnim  maršalom  s  neograničenom  vlasti.  Muhamed  ostane  u 
Biogradu,  da  glasove  o  pobjedah  tim  prije  dobije.  Kara  Mustafa 
povede  vojsku  prema  Osieku,  kamo  je  stigao  7.  juna. 

U  ovo  doba  izašao  car  Leopold,  da  razgleda  svoje  vojske, 
koje  su  duž  austrijske  granice  bile  namještene,  a  glavni  im  voj¬ 
voda  Karlo  Lotarinžki,  šurjak  carev.  Svega  skupa  bilo  jedva  60.000 
ljudi,  a  na  rieci  Muri  stajao  ban  hrvatski  Nikola  Erdedi  i  grof 
Herberstein  s  osam  hiljada  Hrvata.  Slab  je  uspjeh  bio  palatinu 
Eszterhazyu,  kada  je  pozivao  Ugarsku  na  sveobći  ustanak  u  sveti 
boj,  a  knezu  T5k5liu  se  srdce  širilo  od  veselja,  kada  se  je  oko  njega 
sabralo  devetnaest  ugarskih  županija,  premda  se  je  mnogomu 
ugarskomu  gospodinu  koža  ježila  od  ovoga  turskoga  prijateljstva. 
Trom  je  bio  bečki  dvor  u  .svojih  pripravah,  a  srećom  se  je  turska 
vojska  samo  polagance  mogla  kretati.  Car  Leopold  pobjegne 
7.  jula  praćen  mnogimi  kletvami  iz  Beča  u  Linč,  da"  još  dalje 

uzmogne  pobjeći  do  Pasove.  Do  60.000  ljudi,  veli  se,  da  je  iz 
Beča  za  pol  dana  pobježalo;  a  seljaka  sva  sila  iz  ciele  bližnje 
pokrajine  dobježala  u  Beč,  kad  su  već  sigurni  glasi  došli,  da  su 
Turci  na  granicah  austrijskih.  9.  jula  provede  svoju  vojsku  kroz 
grad  vojvoda  Karlo  Lotarinžki  i  namjesti  se  kod  Tabora.  Za 
tri  dana  navieštahu  ogromne  vatre,  da  u  plamenu  propadaju  sela 
s  iztočne  strane  Beča.  Vojvoda  Lotarinžki  ostavi  na  obranu  grada 
Beča  do  22.000  ljudi,  što  pješaka  što  konjanika,  a  goreća  u 
ogromnih  plamenih  predgradja  naviestiše,  da  je  neprijatelj  pred 
Bečom,  koji  je  za  tri  dana  obkolio  (17.  jula). 

Turci  neobsiedahu  Beča  po  pravilih  ratne  umjeće.  Premda 
su  imali  mnogo  topova,  opet  su  manje  s  topovi  radili,  a  više 
sabirali  svoje  sile  oko  kopanja  podzemnih  laguma.  U  tom  je  bila 
sva  njihova  snaga  ratovanja.  Čim  je  jedan  lagum  u  zrak  poletio  i 
zida  štogod  razvalio,  poletili  bi  na  juriš  preko  one  razvaline,  a 
onda  bi  opet  njekoliko  dana  mirovali,  dok  opet  prasak  novog 
laguma  nije  zvao  na  novi  juriš.  Posada,  pučanstvo,  djačtvo,  u 
grad  dobjegli  seljaci,  a  nada  svimi  viteški  zapoviednik  grof 
Gvido  Stahremberg  junački  su  svaku  provalu  dočekivali,  na¬ 
dajući  se  sigurnoj  pomoći  od  vojske  careve  i  saveznika  kralja 
poljskoga.  Stahremberg  pošiljao  više  puta  glasnike  vojvodi  Lota- 
rinžkomu,  da  mu  jave  o  stanju  vojske  i  grada,  i  da  ištu  što  bržu 
pomoć.  Mladi  Hrvati  poznavajući  turske  običaje  bili.  su  za  to  naj¬ 
spretniji.  Po  imenu  se  spominju  Gregorović  i  poručnik  Heisterove 
pukovnije  Mihajlović.  Preobučeni  u  tursko  odielo  i  pjevajuć  pjesme 
prolaze  glasnici  kroz  turske  tabore  pozdravljajuć  Turke  kano 
braću  svoju.  Četrdeset  dana  obsiedanja  prošlo  je,  a  janjičari  su 
mrmljali,  da  nisu  dužni  dulje  stajati  pred  ovim  gradom.  Ćauš 
poslan  od  sultana,  da  vidi  vojsku  i  stanje  pred  Bečom,  vrati  se 
nezadovoljan  svomu  gospodaru.  V-eliki  vezir  podvostruči  napore 
svoje,  izdieli  darove  medju  janjičare,  nepokorne  dade  biti  i  šibati, 
a  malodušne  svojom  rukom  ubijaše.  U  nosiljah  okovanih  željez- 
nimi  pločami,  dade  se  iznesti  do  radnika  u  lagumih,  da  ih  obodri. 
Svaki  drugi  i  treći  dan  bio  sada  prasak  laguma  i  strašan  juriš. 
Turci  su  kod  ovih  juriša  puno  vojske  izgubili,  ali  i  kršćani  više  od 
šest  hiljada  momaka.  Bolesti  i  druge  nevolje  povećavale  su  biedno 
stanje  obsjednutih,  koje  je  kršćanskom  požrtvovnošću  ublaživao, 
mećuć  na  kocku  i  život  svoj  vrieđni  biskup  grof  Leopold  Kolonić. 
Njegovoj  brigi  zahvalni  suvremenici  priznavaju,  da  je  njegom 

oko  bolestnika  prepriečio  razvitak  kakve  kužne  bolesti,  kojom  bi 
bile  pale  ruke  branitelja,  otvorila  se  Turkom  vrata  carske  pre- 
stolnice.  Skoro  se  je  bojati  bilo,  da  će  se  razpasti  vanjske  obran- 
bene  zidine.  Ulice  budu  verigami  prevezane  i  pretrpane,  prokopi 
i  šancevi  pripravljeni  na  novu  obranu,  ako  neprijatelj  u  grad 
provali.  Još  koji  turski  nasrtaj  i  Beč  bi  bio  u  turskim  rukama. 
8.  septembra  objavljahu  vituljače  s  tornja  svetoga  Stjepana, 
da  je  već  grad  u  skrajnjoj  pogibelji,  a  na  listiću  papira  dobije 
vojvoda  Karlo  Lotarinžki  od  Stahremberga  sdvojan  glas :  negu- 
bite  vremena,  milostivi  gospodine!  U  taj  kobni  čas  jave  izpod 
Kahlenberga  znakovi  dolazeću  poljsku  vojsku  pod  kraljem  Ivanom 
Sobjeskim,  a  sa  Leopoldsberga  stala  se  vijati  velika  crvena  za¬ 
stava  s  bielim  križem.  Od  radosti  sav  se  Beč  uzrujao,  a  slava 
bogu  pjevala  se  u  svih  crkvah. 

Kara  Mustafa  nadao  se,  da  će  Beč  pasti  prije  dolazka  po¬ 
moćne  vojske,  zato  je  bio  ostavio  Dunav  slobodan,  a  nije  sada 
mogao  prepriečiti  spojenje  carske  i  poljske  vojske.  Sa  svom 
vojskom  svojom  baci  se  sada  na  kršćanske  vojske,  a  prema  Po¬ 
ljakom  išao  je  veliki  vezir  glavom  na  čelu  janjičara.  Cieli  dan 
12.  septembra  biesnila  je  jedna  od  najkrvavijih  bitaka,  dok  do 
večer  u  divljem  biegu  neodlietaše  sva  ogromna  turska  vojska, 
ostavljajuć  iza  sebe  sjajne  šatore  i  u  njih  ratnu  blagajnu  sa  de¬ 
setak  milijuna,  tri  sto  sedamdeset  topova  i  bezbrojne  zastave  i 
repove,  blaga  na  mnogo  hiljada,  a  bojno  polje  prikrivalo  je  deset 
hiljada  Turaka.  Kralj  poljski  na  čelu  kršćanskih  vojska  unidje 
kano  spasitelj  kršćanstva  u  Beč,  kamo  je  drugi  dan  i  car  Leo- 
pold  stigao.  Kako  god  je  prvo  polagano  stupao  prema  Beču  Kara 
Mustafa,  tako  je  sada  glavom  bez  obzira  bježao ;  za  pet  je  dana 
doletio  u  Budim,  a  uz  put  zadavio  pašu  budimskoga  i  mnoge 
oficire,  da  su  oni  tobože  krivi  ovoj  nesreći.  Nisu  ipak  svi  paše 
toliko  se  smeli,  već  su  polaganije  sa  svojom  vojskom  uzmicali. 

Iza  četiri  dana  odmora  bude  gotova  znamenita  odluka  iz- 
medju  obijuh  vladara  kršćanskih,  da  valja  s  cielom  vojskom 
progoniti  Turke  i  započeti  veliko  djelo  oslobodjenja  kršćanskih 
zemalja.  Od  ovoga  časa  započimlje  ozbiljna  misao,  kako  bi  savez 
kršćanskih  vlasti  očistio  Europu  od  Turaka.  Vojska  kršćanska  krenu 
prema  Ostrogonu,  a  kod  Parkanja  na  Dunavu  sustave  se 
Turci,  da  ih  suzbiju.  Sjajnom  pobjedom  otvori  si  kršćanska  vojska 
vrata  grada  Ostrogona  i  namjeri  dalje  prema  Budimu.  Kara 

Mustafa  pobjegao  u  Biograd,  sultan  Muhamed  IY.  dao  ga  zada¬ 
viti,  a  sam  je  bježao  u  Drinopolje.  Kralj  poljski  ostavi  medjutim 
savezne  vojske  i  ode  u  Poljsku.  Time  bude  vojna  za  ovu  godinu 
svršena. 

Hrvatskoga  bana  Nikolu  Erdeda  ostavismo  s  vojskom  na  Dravi, 
a  nepripoviedasmo,  kuda  se  on  okrenuo.  Već  koncem  god.  1682. 
znali  su  stališi  hrvatski,  da  se  na  Hrvatsku  sprema  velika  vojska, 
zato  je  sprema  u  boj  tekla  ciele  zime  do  proljeća.  Kralju  objave 
svoje  težke  brige,  a  on  im  obeća  sve  moguće  pomoći  i  daje  za- 
povied  svojim  oružanam,  da  pomažu  Hrvate.  U  susjedne  austrijske 
zemlje  pošalju  svoga  poslanika  grofa  Franju  Erdeda,  neka  ih  pozove 
na  pomoć  i  zajedničku  obranu.  U  Štajerskoj  i  Kranjskoj  bude  Franjo 
Erdedi  sjajno  primljem  i  pomoć  mu  obećana  i  dana,  a  odpisuju 
stališem  hrvatskim,  neka  bog  blagoslovi  kraljevstvo  hrvatsko,  da 
uzmogne  satrti  neprijatelja  imena  Isusova  i  da  se  uzdrži  kano 
predzidje  austrijskih  zemalja  i  kršćanstva.  Hrvati  se  obratiše  i 
na  staroga  svoga  saveznika  i  zaštitnika  papu  rimskoga  na  ime 
„svega  svoga  naroda  i  kraljevstva  hrvatskoga*  neka  im  sada 
neuzkrati  pomoći.  Papa  im  posla  nješto  novaca,  a  moliti  će  boga 
za  spas  naroda  hrvatskoga,  komu  šalje  svoj  blagoslov  i  moli  ih, 
neka  ostanu  na  ovom  liepom  putu  obrane  svoje  domovine  vierni 
kralju  i  zaslužni  za  vjeru  Isusovu. 

Sabirući  svoje  narodne  sile  i  tražeći  pomoći  od  susjeda  i  prija¬ 
telja  svojih  pripravljahu  otci  naši  obranu  svoje  zemlje.  Knez  Tdkftli 
i  veliki  vezir  Kara  Mustafa  uprave  pisma  na  Hrvate,  moleći  i  prie- 
teći  neka  s  njimi  podju  u  savez.  Hrvati  te  saveze  odbiju,  a  odjeli 
vojska  hrvatskih  stupe  u  redove  sveukupne  kršćanske  vojske. 
„Čestitamo  sebi*  odpisa  im  kralj  Leopold,  „što  imamo  takove  po¬ 
danike,  a  Vam  sbog  Vaše  stalnosti  i  uztrajnosti  —  što  neka  se 
na  uspomenu  svih  vjekova  propovieda  u  cielom  kršćanskom  svietu 
—  a  na  obranu  Vaše  domovine,  neka  bude  Vaša  heroična  i  nikad 
neprehvaljena  hrabrost*  —  ali  će  biti  i  carske  i  pomoćne  krš¬ 
ćanske  vojske. 

Hrvatska  vojska  osta  na  granicah  Hrvatske,  Štajerske  i 
Ugarske,  da  uzmogne  suzbiti  neprijatelja,  ako  bi  od  Beča  na 
ove  strane  krenuo.  Kada  je  poražena  turska  vojska  bježala  izpod 
Beča,  pade  težki  kamen  sa  srdca  kraljevstva  hrvatskoga.  Stari 
neugasli  plamen  osvete  krvnomu  neprijatelju  vjere  Isusove  razpali 
narod  hrvatski  od  Dunava  do  Crnegore.  Ćete  sdružene  Hrvata 

iz  Hrvatske  s  bradom  svojom  iz  Dalmacije  prodru  daleko  u  turske 
zemlje  i  vratiše  se  s  mnogim  plienom  kućam  svojim.  Veneciji  to 
nije  pravo  bilo,  ali  je  bila  vesela  republika,  kada  je  došlo  poslanstvo 
junačkih  boraca  sa  granica  mletačke  Dalmacije,  da  su  oni  vierni 
podanici  republike,  ali  da  ištu,  neka  se  i  ona  zarati  s  Turci,  a 
oni  da  su  spremni  dati  joj  tri  hiljade  ljudi  na  pomoč.  Mnogimi 
darovi  vrati  se  poslanstvo  kudi  a  govornik  bude  upisan  u  red 
plemida  mletačkih.  Venecija  na  proljeće  pristane  uz  savez  krš-  1684. 
danskih  vlasti. 

Dok  je  carska  vojska  godine  1684.  nastojala  osvojiti  pre- 
stolnicu  ugarsku  grad  Budim,  imao  je  iz  Hrvatske  ban  Erdedi 
osvajati  Slavoniju  i  provaliti  u  Bosnu.  Veselje  svega  naroda 
liepo  kaže  sam  ban:  „mene  srdce  vu  Bosniu  vleče  za  sloboditi 
siromaško  kršdanstvo  i  vnoge  svete  cirkve,  koje  puste  stoje,  kadi 
se  je  bog  hvalil  i  dičil.  Jeda  bog  da  za  naše  pameti  još  bude, 
konči  kada  božja  volja  bude,  da  laglje  i  veseleje  umrem4.4 

Uz  bradu  svoju  u  banovini  i  u  mletačkoj  Dalmaciji  pristanu  i 
Hrvati  iz  bližnjih  krajeva  turskih  težko  uzdišući  za  slobodom  svojom, 
oni  osjećaju  kako  pucaju  stoljetne  verige  s  tjelesa  njihovih,  čim  su 
sjajne  kršćanske  pobjede  naviestile  razsulo  strašne  njekoč  turske 
sile.  Na  tisuće  oboružanih  kršćana  prelaze  k  braći  svojoj,  da  s 
njimi  zajedno  pale  i  taru  turske  gradove.  „Ovaj  narod  —  prizna 
mletački  poslanik  senatu  —  jak  je  podnositi  sve  nepogode,  „neu- 
trudiv  u  trudu,  nije  mu  težak  nesan  i  glad,  krepke  su  mu  noge  i 
jaka  mišica,  ime  je  njegovo  strašno  Turkom,  a  predrago  kršćanomt4 

Prvi  uvedu  na  proljeće  god.  1684.  ratno  kolo  Hrvati  dal¬ 
matinski  i  k  njim  pribjegla  braća.  Po  načinu  starom  uskočkom 
stanu  ratovati  na  kopnu  i  na  moru.  Do  šestnaest  hiljada  pje¬ 
šaka  i  do  četiri  hiljade  na  konju  predstavljali  su  impozantnu 
silu,  koji  su  se  zakleli  Turkom  se  osvećivati  i  braću  oslobadjati. 
Glavni  su  im  vojvode  bili  Stojan  Janković,  koga  je  Venecija 
kašnje  vitezom  svojim  učinila,  i  Ilija  Smiljanić,  koja  su  obojica 
neumrla  slavom  narodne  pjesme.  Venecija  im  je  dala  svoga  glav¬ 
noga  generala  Dominika  Močeniga,  koji  je  tečajem  ovoga  rata  sjeo 
na  stolicu  dužda  mletačkoga.  Za  malo  vremena  padnu  mnoge  kule 
turske  po  Dalmaciji,  a  Turci  bježahu  sa  ženami  i  djecom  u  Bosnu 
i  Hercegovinu  suztizani  i  razbijani  od  Hrvata,  a  na  moru  izgube 
Turci  ladje,  na  njih  do  milijun  forinti  i  mnogo  svile  zlatom  i 
srebrom  pro vezene.  Pred  vrati  grada  Spljeta  pade  jaka  kula 

Dvore.  Samo  su  jošte  stala  dva  jaka  turska  grada  Knin  i  Sinj 
u  zagoiju  dalmatinskom. 

S  bradom  svojom  iz  Hrvatske  složni  navale  na  tursku  Liku, 
a  mletački  proveditur  zadarski  dao  im  njekoliko  topova,  da  mogu 
gradove  biti.  Njekoliko  kula,  a  izraed  njih  znatni  Gračac,  budu 
razvaljene,  a  petnaest  stotina  Turaka  u  boju  poljubi  crnu  zemlju. 
Otapajudi  se  snieg  s  briegova  i  prodirude  vode  prepriečiše  ovoga 
puta  osvojenje  Like.  Mnoge  hiljade  pohvatana  blaga  bio  je  dar, 
koji  donese  ova  vojna  našim  junakom. 

Očistivši  sve  na  okolo  Knina  zemlju  od  Turaka  i  zatvorivši 
sve  prolaze  grada,  stanu  i  sam  grad  obsiedati.  Turske  čete,  koje 
su  hranu  u  grad  donosile,  budu  razbite  i  sasječene,  a  grad  po¬ 
zovu  na  predaju.  Turski  beg  zapoviednik  odgovori  im  upravo 
junački,  da  se  je  odlučio  braniti  sa  svojih  osam  stotina  janji¬ 
čara  do  poslednje  kapi  krvi,  i  da  jednoga  od  njih  znade,  da  je 
voljan  na  predaju,  razsjekao  bi  ga  na  toliko  komada,  koliko  je 
vojnika  u  posadi.  Žene  i  djecu  odpremi  odmah  iz  grada  i  nepi- 
tajuć,  što  će  se  s  njimi  dogoditi,  kada  kršćanom  u  ruke  dopadnu. 
Hrvati  slabo  obskrbljeni  bojnimi  spravami  nisi  mogli  grada  pre- 
dobiti,  iskali  su  topova  od  Mletčana,  ali  Mletčani  su  za  sada 
volili  da  očiste  primorje  od  Turaka,  jerbo  je  to  prije  svega  čast 
i  korist  njihova  zahtievala. 

Mletčani  su  želili  osvojiti  turski  Erceg  Novi  na  moru  u 
kotorskom  kraju.  Da  taj  grad  padne,  osiguralo  bi  se  jadransko 
more  od  gusara,  susjedna  bi  papinska  država  i  Kalabrija  stekli 
mira,  a  i  Albaniju  nadali  se  Mletčani  padom  ovoga  grada  po¬ 
buditi  na  savez  proti  Turkom.  Susjedna  crnogorska  plemena  rado 
pristanu  s  braćom,  da  s  kopna  na  grad  udaraju.  U  otvorenoj 
bitci  potuku  Hrvati  na  kopnu  Turke,  a  jedanaest  sela  turskih, 
na  koje  se  je  opirao  Erceg  Novi  plamenom  izgori  tako,  da  su 
Turci  samo  s  brda  valjajuć  i  bacaj uć  kamenje  mogli  uzmicati 
pred  progonećimi  ih  kršćani.  Osta  sam  jaki  grad,  koji  s  mora  bio 
vojvoda  parmanski  s  vojvodom  mletačkim  Petrom  Valierom  sa 
četrnaest  ladja.  Posada  turska  provali  na  kopnu  na  vojsku  hrvatsku 
i  bude  suzbita,  a  samo  razpršeni  ostanci  mogli  su  se  u  grad 
spasiti.  Nepogodni  vjetrovi  na  moru  uzkratili  su  napredak  i 
uspjeh  brodovlja,  koje  je  moralo  uzmaknuti,  a  time  su  i  pobjede 
hrvatske  na  kopnu  bile  paralizirane.  Zima  se  primicala  a  s  njome 
i  vojna  godina  svršavala. 

Medjutim  su  Hrvati  u  banovini  pod  svojim  banom  Erdedom  i 
generalom  grofom  Jakovom  Lesliem  započeli  osvajanje  Slavonije. 
Mjeseca  jula  1684.  dignu  se  vojska  hrvatska  iz  Gjurgjevca  prema 
Virovitici.  Turska  posada  zapali  predgradja,  razkrije  u  gradu 
krovove  s  kuda  i  stane  gruvanjem  iz  topova  navieštati  u  susjedne 
turske  gradove,  da  im  dodju  na  pomoč.  Paša  slavonski  sabere 
vojske  više  hiljada  i  utabori  se  dvie  milje  od  Virovitice  kod 
Slatine.  Hrvati  marširaj  ud  noćju  stvore  se  rano  jutro  pred  taborom 
turskim  i  razbiju  tursku  vojsku ;  hiljada  Turaka  osta  na  bojnom 
polju,  Hrvati  zarobe  mnogo  robija  i  vrate  se  s  mnogo  zastava 
turskih  pod  Viroviticu.  Videći  Turci  slavodobitnu  vojsku  hrvatsku, 
a  nemogući  se  nadati  više  pomoći,  i  kada  je  Hrvat  Ivan  Ma- 
tijević  bacio  vatru  u  grad,  dospjevši  do  sdvojnosti,  predadu  se 
na  milost,  da  mogu  slobodno  izaći  i  sa  sobom  ponesti,  što  tko 
može  pod  rukom  podržati. 

Poslije  sto.  i  petdeset  godina  turskoga  gospodstva  zagospo- 
dova  opet  u  pustom  ali  jakom  gradu  ban  hrvatski.  Sada  je 
otvorena  sjajna  provala  u  Slavoniju  mogla  dosta  lasno  uspievati, 
ali  carska  je  volja  bila,  da  najprije  padne  Budim,  kamo  su  se 
sve  carske  vojske  koncentrirale,  pak  su  pozvali  i  Lesliea  s  Hrvati 
pod  Budim,  oko  koga  se  carska  vojska  bez  uspjeha  borila. 

Porta  gledaše  veoma  zabrinuto  u  budućnost,  što  li  će  joj 
već  sliedeća  godina  donesti.  Poljska  će  nastaviti  rat  u  Moldav-  1685. 
skoj,  Venecija  suzbijaše  tursko  brodovlje  prema  Carigradu,  a  u 
Dalmaciji  zadobi  tolika  mjesta.  Za  dalnje  osvajanje  Ugarske  i 
Slavonije  poveća  Leopold  vojske  u  savezu  s  njemačkimi  knezovi 
na  sto  hiljada  ljudi.  U  Ugarskoj  imao  zapoviedati  vojvoda  Lota- 
rinžki,  a  u  Hrvatskoj  ban  Erdedi  i  general  Leslie.  Carski  je 
dvor  htio,  da  vojska  hrvatska  izmedju  drugih  carskih  vojska 
ratuje,  a  nad  banom  da  bude  drugi  vojvoda.  Hrvati  to  odbiju, 
a  kralj  u  tomu  popusti  i  objavi  stališem  hrvatskim,  da  ban 
ostaje  kao  glavni  i  osebni  vojvoda  hrvatske  vojske,  samo  neka 
se  za  „slavu  svoga  naroda “  oko  njega  na  Dravi  skupe. 

U  Slavoniji  pod  Lesliem,  u  Hrvatskoj  pod  banom  Erdedom,  u 
Lici  pod  grofom  Herbersteinom,  a  u  Dalmaciji  pod  vodstvom  viteza 
Stojana  Jankovića  nastave  Hrvati  ovaj  težki  ali  pobjedonosni  rat. 

Grofa  Leslia  zapade  zadaća  udariti  prema  Osieku.  Hrvatski  konja¬ 
nici  pročiste  u  prednjih  četa  puteve  od  rekognoscirajućih  Turaka 
i  dospiju  pred  Osiek,  gdje  je  stala  jaka  turska  vosjka.  Kršćanska 

vojska  tako  se  razredila,  kao  da  je  ima  veoma  mnogo.  Hrvati 
udare  oba  turska  krila  u  bokove  i  smute  svu  tursku  vojsku,  te 
sve  neuredno  i  razpušteno  stalo  bježati  na  cesti  prema  Biogradu, 
a  hrvatski  konjanici  uzeli  ju  progoniti  i  velik  je  dio  izsjekoše. 
Turci  ostave  Osiek,  u  koji  se  zalete  sada  najprije  konjanici  a 
onda  i  pješački  bataljoni,  ali  same  tvrdjave  neuzeše.  Našoj  vojski 
dopade  sada  ali  samo  za  čas  i  znameniti  most  preko  Drave,  koji 
je  već  od  Sulejmanovih  vremena  vezao  Osiek  s  Biogradom ,  do 
koga  je  išla  jedina  znatnija  vojnička  cesta,  kojom  su  prolazile 
sve  ogromne  turske  vojske  kroz  sto  i  petdeset  godina. 

Hrvatski  ban  Erdedi  snovao  je  već  prije  godinu  dana  još 
prije  navale  na  Viroviticu,  da  udari  na  turske  gradove  na  Uni 
a  naročito  na  Kostajnicu  i  na  Bihač,  „da*  zauzmemo  ono,  što 
ćemo  moći  čuvati  i  od  neprijatelja  braniti,  kako  sada  branimo 
svoju  zemlju  na  Kupi,  tako  bismo  onda  lahko  branili  na  Uni“ 
Ovako  piša  u  srdačnom  pismu  prijatelju  svomu  biskupu  zagre¬ 
bačkomu.  Sada  se  ban  bojao  osvojiti  najprije  Kostajnicu,  a  da 
prije  Dubicu  neosvoji,  koja  blizu  utoka  Une  u  Savu  imade  pre- 
liep  položaj,  a  bogata  je,  puna  naroda,  ima  jaku  posadu  i  težke 
topove.  Čini  se,  da  je  i  kršćansko  stanovničtvo  osobiti  strah  od 
Turaka  osvojio  više  u  Dubici,  nego  li  igdje  drugdje,  jer  nikada 
glasa  od  sebe  nedadoše,  a  iz  svih  drugih  gradova  trkali  su  po¬ 
tajni  glasnici  do  banova  dvora,  da  javljaju  o  Turcih  i  da  ga 
zaprose  neka  samo  dodje.  Ban  se  zato  odvaži  najprije  ovaj  grad 
osvojiti. 

Ljeto  je  bilo  a  Una  inače  rieka  dosta  velika  i  brodiva  ljetnom 
sušom  tako  opadne,  da  je  bilo  moguće  na  konju  ju  pregaziti. 
Hrvatski  konjanici  pregaze  vodu  na  očigled  Turaka,  koji  su  ih 
pucanjem  iz  topova  i  pušaka  nastojali  smesti,  premda  im  je 
voda  konju  do  sedla  bila.  Iza  njih  pješačka  vojska,  držeć  puške 
u  visu  stane  vodu  gaziti  i  s  malimi  gubitci  od  vode  i  turskih 
topova  predje  na  drugu  stranu.  Navala  na  grad  postane  strašna 
i  krvava.  Svaka  se  kuća  branila.  Turke  Hrvati  pod  mač  okretahu, 
a  kršćane  primahu  pod  svoje  okrilje.  Jaku  tvrdjavu  zaštićenu 
Unom  nije  bilo  moguće  predobiti  bez  bojnih  topova,  zato  u 
nju  bace  vatru  i  postane  sva  doskora  plien  plamena.  Turci  ju 
moradoše  ostaviti.  Hrvatska  vojska  predje  opet  na  ovu  stranu 
Une,  da  sgodnije  dočeka  veliku  tursku  vojsku,  koja  se  je  digla 
s  ciele  turske  krajine  od  Kostajnice,  Jasenovca  pa  do  Gradiške. 

Turska  vojska  odvaži  se  pređi  rieku  i  navaliti  na  Hrvate,  ali 
bude  sva  razpršena  i  u  vodu  natjerana.  Sedam  turskih  zastava 
posla  ban  kao  ratnu  trofeu  carskomu  dvoru.  Sada  istom  razbivši 
ovu  krajišku  tursku  vojsku,  naumi  ban  na  srednjem  toku  Une 
njeke  gradove  a  naročito  Krupu  osvojiti.  Opet  se  s  one  strane 
digne  krajina  turska,  a  na  otvorenom  polju  zametne  se  bitka, 
koja  je  cieli  dan  potrajala,  u  kojoj  su  četiri  age  pali  i  mnogo 
vojske  izginulo.  Do  Mutnika  i  Tržača  posegne  ruka  hrvatska.  U 
Liku  provališe  Hrvati  iz  krajine  preko  Kupe  i  s  primorja  pod 
generalom  grofom  Herbersteinom  mjeseca  septembra  god.  1685., 
a  u  svakom  gradu  budu  dočekani  od  biesnih  neprijatelja,  koji 
se  nisu  predavali,  dok  nisu  krovovi  gorili  nad  njihovimi  glavami 
i  dokle  u  krvi  ogrezli  neiznemagahu.  Prvi  juriš  podnese  Greben- 
grad,  gdje  su  se  Turci,  kada  im  je  vojvoda  Oršič  grad  upalio, 
sa  ženami  i  djetcom  volili  s  prozora  strmoglavljivati,  nego  li  da 
našim  ruku  dopadnu.  Vojna  je  dalje  tekla  prema  Budaku, 
Novomgradu,  Ribniku,  Bebrovcu,  Bilaju  i  Perušiču  s  ovu  i  s  onu 
stranu  potoka  Like.  Samo  je  ostalo  njekoliko  gradova,  koje  ne- 
posjeti  naša  vojska.  Krščani  priticahu  pod  okrilje  naše  vojske, 
a  Turci  jošte  ostadoše  u  njekih  kulah  i  gradovih,  koji  su  na 
pol  popaljeni,  a  drugim  predgradja  propala.  Herberstein  nije  imao 
toliko  topničtva,  da  ove  gradove  razbije,  a  Turci  su  bili  sretni, 
da  su  spasili  makar  gole  stiene  svojih  kula  i  gradova  starodavnih. 

Dalmacija  dočekivala  je  ove  godine  velike  vojske  iz  Bosne 
i  Hercegovine.  General  Valier  s  Hrvati  stao  Sinj  obsiedati,  ali 
paša  bosanski  došao  gradu  u  pomoč  s  deset  hiljada  vojske.  Naša 
vojska  bude  pobiedjena,  do  dvie  stotine  Hrvata  osta  na  bojnom 
polju,  a  na  veču  žalost  pade  ih  do  sto  pedeset  Turkom  u  ruke, 
da  podnose  najgroznije  muke.  Turci  se  sada  obvesele  i  osmjele 
progoniti  našu  vojsku,  koja  se  nedaleko  od  Sinja  u  gorah  sabi- 
rala.  Turci  od  veselja  zaborave,  da  su  stupili  na  nepovoljno  po 
sebe  zemljište  i  zametnu  bitku.  Tri  hiljade  osta  ih  na  hojnom 
polju,  a  mnoge  zastave,  oružje,  municija  i  šatori  sjajni  padnu 
Hrvatom  u  ruke. 

Paša  bosanski  odvaži  se  s  hercegovačkim,  da  opet  složnimi 
vojskami  osvoje  mjesta  oteta  Turkom  u  Dalmaciji.  Turci  prodru 
ča  na  spljetsko  polje,  da  osvoje  opet  Dvore,  ali  hrvatski  junaci 
takovom  bjesnoćom  razbijahu  Turke,  da  su  ih  upravo  na  komade 
sjekli,  a  malo  bi  ih  bilo  uteklo,  da  nije  prekasno  dospio  sa 

svojimi  konjanici  Stojan  Janković,  koji  je  ipak  razpršenn  tursku 
vojsku  jošte  suztizao  i  pod  mač  okretao.  Janković  je  sada  sa- 
birao  svoju  vojsku,  da  provali  u  Bosnu  i  Hercegovinu.  Turci 
uzmicahu  boječi  se  velike  vojske.  Napredujući  noć  ju  u  neprija¬ 
teljskoj  zemlji  zapalili  bi  Hrvati  na  daleko  velike  i  razdaleke 
vatre,  da  pokažu  neprijatelju,  koliki  je  tobože  njihov  logor,  kako 
je  negda  Grk  Ksenofon  Perzijance  varao.  Njekoliko  stotina  sela 
kršćanskih  primi  general  Hrvata  pod  svoje  okrilje,  a  papa  rimski 
veseleći  se  pobjedam  Hrvata  ove  godine  posla  im  na  dar  novaca 
i  svoj  papinski  blagoslov. 

Ciele  zime  god.  1685 — 86.  spremao  se  carski  dvor  samo  na 
jednu  veliku  i  odlučnu  vojnu,  na  osvojenje  priestolnice  Ugarske. 
Znalo  se  to  po  cieloj  Europi,  zato  kao  njekoč  na  križarske  vojne 
stali  se  sabirati  plemeniti  sinovi  svih  naroda,  da  svojom  krvlju 
kršćanskim  zemljam  dopomognu  spasiti  se  izpod  turskoga  jarma. 

1686.  Carska  vojska  narasla  do  sto  hiljada,  a  u  tom  je  bilo  pomoćne 
njemačke  vojske  do  trideset  a  Hrvata  do  deset  hiljada,  najviše 
konjanika.  Dva  glavni  vojvode,  Karlo  Lotarinžki  i  izbornik  knez 
Maks  Emanuel  bavarski  kretahu  s  oduševljenimi  vojskami  prema 
Budimu  i  stupe  na  očigled  Budima  18.  juna.  Paša  budimski  na¬ 
krcao  bio  u  grad  živeža,  praha  i  olova,  koliko  je  trebalo  za 
16.000  njegovih  izabranih  vojnika  za  dugo  vremena.  Zidove 
grada  liepo  je  izpravio,  a  da  budu  ljepši,  jošte  ih  je  pobielio. 
Kada  je  pred  gradom  ugledao  kršćansku  vojsku  opomenu  svoje, 
da  vierno  čuvaju  ovaj  najjači  i  poslednji  bedem  polumjeseca, 
kršćani  da  su  mnogo  već  puta  Budim  osvajali,  ali  ga  osvojili 
nisu.  Sve  što  je  živo  u  gradu  bilo,  morade  služiti  vojsku  i  ra¬ 
diti  oko  obrane.  Iste  žene  dobiše  sgodna  mjesta,  da  strielicami 
odbijaju  neprijatelja. 

Preko  dva  mjeseca  gruvalo  je  stotinu  carskih  topova  i  iz¬ 
mjenjivali  se  mnogi  juriši,  dok  su  kršćanske  vojske  provalile 
preko  zidova  budimskih  i  krvavim  bojem  na  ulicah  budimskih 
završili  slavno  osvojenje  grada  (2.  septembra  1686.)  Budim  pade 
iza  145  godina  turskoga  gospodstva  u  njem.  U  kršćanstvu  primi 
se  taj  glas  kao  znak  boljih  i  sretnijih  vremena,  a  u  Carigradu 
u  divanu  sultanovom  prevlada  gorčina  i  sdvojnost.  Budim  je  bio 
doduše  po  redu  istom  deseti  izmed  gradova  turskoga  carstva,  ali 
je  bio  Turkom  „kuća  svetoga  boja,  krajni  bedem  izlama  u  Europi, 
osmanskoga  carstva  ključ  i  ključanica" 


Digitized  by  LaOOQle 


LEOPOLD  PRVI. 


209 


Čim  je  Budim  pao,  bile  su  razvezane  ruke  onim  četam  hrvat¬ 
skim,  koje  su  na  Dravi  imale  suzbiti  turske  vojske,  koje  bi  Bu- 
dimu  u  pomoć  pridolazile.  Vojvode  Hrvata  pukovnici  Ivanović, 
podpukovnik  Vojnović  i  barun  Makar  saberu  se  i  provale  na  Pečuh, 
veliki  i  jaki  turski  grad  2.  oktobra  1686.  Razbiše  tursku  vojsku, 
provale  u  sam  grad,  u  kojem  potoci  krvi  od  boja  potekoše,  dok 
Turci  u  jaku  tvrdjavu  neutekoše.  Vodje  hrvatski  nebi  bili  mogli 
bez  velikih  topova  tvrdje  zauzeti,  zato  se  požuri  princ  Ljudevit 
badenski,  da  Turci  iz  tvrdjave  opet  Pečuha  neosvoje.  Razbijajuć 
im  iz  velikih  topova  zidine,  prisili  ih  već  za  njekoliko  dana,  da 
se  na  milost  i  nemilost  predadu.  Ovo  nenadano  osvojenje  Pečuha, 
na  koje  još  ove  godine  nisu  carevi  vojvode  niti  mislili,  toliko  raz¬ 
veseli  carski  dvor,  da  se  je  Leopold  posebnim  pismom  Hrvatom 
za  izvanredno  njihovo  junačtvo  zahvalio,  a  stališi  hrvatski  s  ve¬ 
seljem  i  ponosom  unose  to  u  knjigu  kraljevstva. 

U  Slavoniji  nije  ove  godine  naša  vojska  napredovala,  dapače 
pomisliše  Turci,  da  bi  mogli  opet  osvojiti  Viroviticu.  Funduk 
paša  sa  tri  hiljade  konjanika  i  pješaka  dospje  pred  Viroviticu. 
Vojvoda  Makar  sabere  samo  polovicu  toliko  Hrvata  i  razbi  tako 
pašu,  da  je  jedva  sam  glavom  utekao  na  golu  konju  bez  sedla 
u  spavaćoj  haljini.  Trideset  i  šest  zastava  i  veliki  ratni  plien  s 
malim  gubitkom  svojih  ljudi  ponese  Makar  s  bojnoga  polja. 
Zato  je  opet  iz  Hrvatske  bilo  više  provala  u  Bosnu,  „kamo  se 
Hrvat  na  brzom  konju  svome  “  —  kako  veli  suvremeni  Niemac 
—  »gusto  zalietao,  da  se  kao  pčela  po  cvietu  sretno  plienom 
kući  vratit4  Tako  pade  Mala  Kladuša,  Vranograč,  Brekovica, 
Bužim  —  a  na  hiljade  kršćanskoga  naroda  navrvilo  iz  turske 
Hrvatske  u  prekosavsku  Hrvatsku. 

Najveća  vojna  hrvatska  bila  ove  godine  pod  banom  Erdedom 
na  Kostajnicu,  koja  se  prije  sto  i  četrdeset  godina  smatrala 
vrati  Hrvatske,  a  sada  je  bila  glavno  mjesto  na  turskoj  krajini. 
19.  augusta  krene  iz  Turovapolja  banska  vojska  marširajuć  danju 
i  noćju.  Kao  obično  u  ovom  ratu  iza  izgubljene  bitke  na  otvo¬ 
renom  polju  bila  se  je  nova  krvava  bitka  u  ulicah  kostajničkih, 
a  grad  je  gorio  na  raznih  strana,  narod  se  spašavao  u  jaki  kaštel, 
koji  je  valjalo  biti  iz  topova.  Grad  je  pao,  mnogo  kršćanskoga 
puka  stupi  pod  odkrilje  bansko,  ali  kaštela  nije  mogao  ban  osvo¬ 
jiti,  kada  nije  imao  topova.  Car  je  sve  topničtvo  ovaj  čas  dao 
sabrati  oko  Budima. 

( SmUikUu :  Povjest  hrvatska.  U.)  14 

U  Dalmaciji  upravo  procvate  ove  godine  krasna  sreća 
Veneciji  junačtvom  Hrvata.  Sa  deset  hiljada  Hrvata  krene 
general  Jerko  Cornaro  i  vitez  Stojan  Janković  prema  jakomu 
Sinju.  Ovaj  put  dala  im  je  Venecija,  jer  je  i  njihov  general 
vojsku  pratio  toliko  topova,  da  su  sigurni  bili  dobru  uspjehu. 
Janković  ulovi  ženu  i  sina  paše  sinjskoga,  i  paša  morađe  grad 
predati,  a  Venecija  veselila  se,  da  joj  je  sada  osigurana  Dalma¬ 
cija,  koju  su  još  samo  iz  Knina  mogli  Turci  uznemirivati,  što 
su  i  kušali,  ali  su  bili  suzbiti.  Osvojenje  Sinja  ovjenča  Janković 
provalom  do  Livna.  koje  je  plamenom  izgorio  i  opet  mnogo 
kršćana  pod  svoju  zaštitu  primio. 

Kada  je  republika  mletačka  ove  godine  osigurala  sebe  ve¬ 
likom  pobjedom  nad  pašami  južne  Dalmacije,  onda  se  je  radjala 
u  Veneciji  davna  želja,  da  sada  već  jednom  pod  svoje  krilo  spravi 
slobodni  grad  Dubrovnik,  a  Dubrovnik  se  uticao  u  zakrilje 
ugarskoga  i  hrvatskoga  kralja,  od  koga  je  bio  otrgnut  tečajem 
šestnaestoga  i  sedamnaestoga  vieka. 

XII. 

Prije  nego  nastavimo  dalnje  pripoviedanje,  pogledat  nam  je 
na  razvoj  samoga  Dubrovnika  u  šestnaestom  i  sedamnaestom 
vieku.  Kada  je  premožni  turski  car  Sulejman  I.  stao  trti  i  potrd 
veći  dio  kraljevstva  ugarskoga  i  hrvatskoga,  otme  se  grad  Du¬ 
brovnik  od  pokroviteljstva  našega  kralja,  pod  kojim  je  skoro 
dva  vieka  bio.  Sa  zidina  grada  vijala  se  zastava  kralja  našega 
pored  dubrovačke  urešene  slikom  patrona  republike  sv.  Blaža; 
god.  1527.  bude  skinuta.  Dubrovnik  uzkrati  običnu  daću  za  pa¬ 
tronat,  a  Ferdinand  I.  i  Ivan  Zapolja  badava  se  trudiše,  da  ih 
opet  pod  svoje  pokroviteljstvo  pritisnu. 

Dubrovnik  je  bio  obladao  trgovinom  svojom  gotovo  cieli 
balkanski  poluotok  već  u  ono  doba,  kada  su  na  njem  slavenske 
države  cvale.  Stojeći  izmedju  lukava  lava  mletačkoga  i  svesile 
turske,  prikloni  si  sada  velikimi  gođišnjimi  darovi  Turke,  da  ga 
neprogutaju  Mletci,  na  toliko,  da  je  dapače  prvenstvo  trgovačko 
u  mnogih  stranah  širokoga  turskoga  carstva  Mletčanom  otimao. 
Kolonije  dubrovačke  trgovačke,  od  kojih  je  svaka  imala  svoga 
konzula,  crkvu  s  grobljem,  bolnicu  i  vlastiti  svoj  trgovački  sud,  bile 
su  razsute  po  cielpm  balkanskom  poluotoku,  bile  su  povezane  sa 
sudbinom  zemalja,  u  kojih  su  osnovane.  0  njihovom  obstanku 

stajao  je  i  obstanak  republike.  U  Carigradu,  Drinopolju,  Sofiji, 
Novom  Pazaru,  Silistriji,  Biogradu,  Smederevu,  Sarajevu,  Skoplju, 
Vidinu,  Bukareštu,  Trgovištu,  Solunu,  a  u  Maloj  Aziji  u  Brusi  i 
Smirni,  u  Egiptu  u  Aleksandriji  i  Kairu  bile  su  sada  sve  te  kolonije 
na  turskom  zemljištu.  U  Italiji  bile  su  Dubrovniku  glavne  po¬ 
staje  Ankona,  Venecija  i  Florencija,  a  za  dolnju  Italiju  i  Sici¬ 
liju  sjedili  su  konzuli  dubrovački  u  Mesini,  Palermu  i  Sirakuzi. 
*  Dubrovčani  voze  —  veli  suvremeni  (šestnaestoga  vieka)  Razzi 
—  ws  iztoka  za  Italiju,  talijansku  pako  trgovinu  voze  u  Carigrad, 
Aleksandriju ,  za  Bosnu,  Grčku  i  druge  krajeve  turske  države“ 

Ovaj  tok  trgovine  dubrovačke  pokazuje  i  smjer  politike  nji¬ 
hove.  S  velikom  i  silnom  turskom  državom  morala  je  mala 
republika  živjeti  u  miru,  koji  si  je  s  novci  svake  godine  odkup- 
ljivala  s  njekoliko  hiljada  dukata.  Nikada  ipak  nije  Dubrovnik 
davao  turskomu  caru  svojih  brodova,  da  s  njimi  navaljuje  na 
kršćanske  zemlje,  niti  se  nespominjemo  jednoga  imena  nijednoga 
Dubrovčana,  da  bi  koji  kao  poturica  pronosio  slavu  turskoga 
oružja  po  kršćanskom  svietu,  a  težko  je  naći  grad  ma  koga  na¬ 
roda  u  blizini  osmanskoga  carstva,  komu  nebi  bio  ma  koji  od 
sinova  njegovih  tu  sramotu  nanesao. 

Sbog  ove  zaštite  turskoga  carstva  republici  dubrovačkoj 
stao  navaljivati  na  nju  već  Ferdinand  I.  kralj  ugarsko-hrvatski, 
i  brat  njegov  Karlo  V.  Španjolci  hvatahu  po  moru  brodove  dubro¬ 
vačke.  Dubrovčani  nemareć  za  Ferdinanda,  zaištu  savez  i  prija¬ 
teljstvo  Karlovo,  koji  je  kao  kralj  španjolski  imao  dolnju  Italiju 
i  Siciliju,  a  drago  mu  je  bilo  vidjeti  slobodnu  ovu  republiku  na 
jadranskom  moru,  koja  se  još  jedina  na  iztočnoj  obali  otimlje 
mletačkomu  gospodstvu.  Odpor  proti  svemoći  mletačkoj  u  jadran¬ 
skom  moru  sklapao  je  u  savez  i  prijateljstvo  Španjolsku  s  Du¬ 
brovnikom  skoro  kroz  sav  šestnaesti  i  sedamnaesti  viek. 

Prvi  takav  ugovor  donese  od  Karla  V.  poslanik  dubrovački 
Marin  Zamanja  gćđ.  1534.  Republika  dade  Karlu  darove  i  obeća 
mu  brodova  u  ratu,  koji  je  imao  voditi  na  Chaiređina  Barbarossu  u 
Africi,  ali  ne  pod  imenom  republike,  jer  je  Chairedin  bio  vojvoda 
sultana  Sulejmana  I.,  već  da  pojedini  brodovi  budu  u  španjolskoj 
službi.  Dubrovačkim  brodovom  otvore  se  luke  indijske  i  ameri- 
kanske  svuda,  dokle  je  u  oba  svieta  dospievala  vlast  Španjolske. 

U  ratovih  Španjolske  s  Portugalskom,  u  velikoj  nepobje¬ 
divoj  armadi  Filipa  II.  proti  Englezkoj,  u  bojevih  u  iztočnoj 

Indiji  dielili  su  Dubrovčani  sreću  i  nesreću  sa  Španjolskom,  a 
mnogi  sinovi  Dubrovnika  zapoviedali  su  kao  admirali  na  indij¬ 
skom  moru  i  na  oceanu,  i  mnoge  brodove  dubrovačke  pozobala 
su  u  velikih  ratovih  različita  mora  kroz  ova  dva  vieka.  Dubrovnik 
je  ipak  s  ovim  savezom  učinio  trgovinu  svoju  svjetskom,  bogat¬ 
stva  snesli  su  sinovi  njegovi  s  raznih  strana  svieta  više  nego  što 
se  ga  moglo  nalaziti  u  cielom  kojem  manjem  kraljevstvu  euro- 
pejskom,  a  slavu  onu,  da  su  Dubrovčani  mudri  ljudi,  mogli  su 
lasno  sastaviti  ljudi,  koji  su  se  iz  visokih  svjetskih  krugova  vra¬ 
ćali  u  omiljelo  rodno  mjesto. 

Osobiti  saveznik  i  prijatelj  republici  dubrovačkoj  bio  je  papa 
rimski  i  njegov  dvor,  koji  je  i  s  čisto  političke  strane  takodjer 
rado  vidio  slobodan  Dubrovnik.  I  papinski  brodovi  nebi  se  tako 
slobodno  kretali  u  jadranskom  moru,  da  su  mu  jedini  Mletci 
gospodari,  zato  je  papa  i  s  uskoci  prijateljevao,  dok  je  samo 
mogao.  Dubrovnik  je  i  inače  kao  eminentno  katolički  grad,  komu 
je  sam  papa  po  želji  Dubrovčana  biskupa  imenovao,  bio  toliko 
papinski,  da  na  svojem  zemljištu  niti  jedne  crkve  grčko-iztočne 
dopuštao  nije,  a  tko  je  stupio  na  zemljište  republike,  taj  je  morao 
primiti  katoličku  vjeru. 

Kada  se  je  godine  1538.  bio  učinio  veliki  savez  kršćanskih 
vlasti  proti  Turkom  uputi  Venecija  papu,  da  Dubrovčani  oružje 
i  druge  ratne  spreme  od  kršćana  kupuju,  a  Turkom  proda vaju. 
Papa  Pavao  III.  zabrani  kršćanom  prodavati  ove  stvari  u  Du¬ 
brovnik,  a  Dubrovčanom  zapoviedi,  da  se  odreknu  zaštite  Turaka 
i  da  dadu  pet  ladja  i  deset  hiljada  cekina  za  rat.  Dubrovčani 
pošalju  svoga  poslanika  Elementa  Ranjinu  k  papi,  koji  mu  pro¬ 
tumači  težki  položaj  grada  Dubrovnika  izmedju  kršćana  i  Turaka, 
a  Venecija  da  samo  radi  o  propasti  Dubrovnika,  nepazeć  na  to, 
kolike  će  crkve  i  svetinje  s  Dubrovnikom  propasti.  U  istinu  već 
su  bile  spremne  turske  vojske,  samo  da  padnu  u  Dubrovnik. 
Papa  nagovori  druge  kršćanske  vlasti,  neka  njihove  vojske  poštuju 
Dubrovnik,  a  da  u  njega  nediraju.  Još  tečajem  rata  predlagaše 
mletački  vojvoda,  neka  kršćanske  vojske  najprije  u  Dubrovnik 
navale,  da  je  s  Turci  u  savezu,  ali  mu  vojvoda  španjolski  od¬ 
govori:  nismo  došli  vojevati  na  kršćane  već  na  Turke,  a  papa 
i  car  žele,  da  čuvamo  Dubrovnik,  kao  da  je  zemlja  careva.  Sam 
vojvoda  španjolski  opomenu  Dubrovčane,  neka  se  paze  od  Mlet- 
čana,  a  republika  grad  iznova  utvrdila  s  velikim  troškom. 

Kada  je  opet  godine  1570.  sastavljen  veliki  savez  pomor¬ 
skih  vlasti  sredozemnoga  mora  proti  Turkom,  iskala  je  opet  Ve¬ 
necija  propast  Dubrovnika,  ali  mudromu  poslaniku  dubrovačkomu 
Franji  Gunduliću  podje  za  rukom,  da  je  u  sam  savezni  ugovor  iz- 
medju  vlasti  na  zagovor  papin  došlo:  „Saveznici  neće  nikakva  ne¬ 
prijateljstva  proti  Dubrovniku  i  njegovu  zemljištu,  van  da  papa 
s  važnih  razloga  inako  odredit4  Ovaj  članak  pomagao  je  republici, 
kada  je  rat  skoro  na  očigled  Dubrovnika  bio,  a  Venecija  opet  volje 
imala  navaliti  na  grad.  Dok  se  je  Dubrovnik  pomoćju  možnih 
svojih  saveznika,  sretno  spašavao  od  poždorne  Venecije,  morao 
je  opet  u  Carigrad  šiljati  nove  dare,  da  zamiti  portu,  koja  u 
milostnom  kršćanskom  postupku  Dubrovčana  prema  braći  svojoj 
naziraše  neprijateljstvo  i  savez  Dubrovčana  proti  Turkom. 

Kada  su  se  godine  1602.  pobunili  bili  stanovnici  otoka 
Lastove  proti  Dubrovniku  i  zaiskali  pomoć  od  Venecije,  požuri 
se  Venecija  sa  četrnaest  brodova  oteti  ih  od  Dubrovnika,  ali  mudri 
Dubrovčani  brže  učine  sa  svojimi  podanici  mir,  a  kada  se  je 
mletačko  brodovlje  približavalo,  već  su  razvili  otočani  zastavu 
sv.  Blaža,  a  skinuli  onu  sv.  Marka.  Tako  je  i  u  uskočkom  ratu 
tražila  i  našla  Venecija  povoda  proti  Dubrovniku,  ali  i  taj  put 
bude  od  Španjolaca  saveznika  dubrovačkih  suzbita. 

Grad  Dubrovnik  razvijao  se  je  uz  sav  zazor  i  spletke  Venecije 
do  cvieta  svoga,  u  koji  je  stigao  u  prvoj  polovici  sedamnaestoga 
vieka,  dok  6.  aprila  god.  1667.  rano  u  jutro,  da  nitko  prije 
ništa  niti  opažao  nije,  strašan  potres  nepočme  grad  razvaljivati. 
Preko  pet  hiljada  ljudi,  koji  su  onaj  čas  u  kućah  bili,  propadnu 
pod  praskajućimi  zidinami,  samo  zidine  gradske,  lazareti  i  njeke 
drvene  kuće  razpuknu  se,  ali  neporušiše  se.  Sada  istom  začu  se 
tutnjava  iz  gora,  zviždanje  vjetra  i  praskanje  sudarajućih  se 
ladjah  na  uzburkanom  moru  u  luci,  pjeneće  se  more  četiri  puta 
od  obala  odletilo,  da  opet  četiri  puta  u  ogromnih  valovih  na 
obale  udari,  te  se  svaki  put  zemlja  pod  nogama  potrese,  a  silan 
oblak  praha  potamni  horizont.  Tri  puta  ostanu  ladje  u  luci  na 
suhu  bez  vode,  ali  ih  onda  voda  na  povratku  popadne  i  nosi 
prema  pećinam,  da  se  razprsnu.  Dok  je  do  šest  sto  ljudi  stranom 
nakaženih  i  izranjenih  iz  kuća  izletilo  i  sklopljenim  rukama  boga 
molilo,  razdune  vjetar  sa  ognjišta  kuća  jaku  vatru,  koja  je  tim  laglje 
goriti  mogla  kroz  njekoliko  dana,  jer  je  nestalo  bilo  zdenaca.  Si- 
meona  Getaldića,  rektora  republike  zakopale  su  razvaljene  zidine. 

Mnogi  stari  i  odlični  rodovi  izginuše  s  lica  zemlje,  a  mnoga  drago¬ 
cjena  i  književna  djela  i  umjetnine  naslagane  od  njekoliko  viekova 
sada  izčeznuše,  pomorstvo  dubrovačko  za  pol  puna  vieka  postradalo. 

Premda  se  mogao  sastati  senat  samo  od  25  plemića,  opet 
se  zakunu  na  živoga  boga,  da  svoga  rodnoga  grada  ostaviti 
neće  i  da  će  uzdržati  stari  svoj  ustav.  Pomoći  od  vanjskoga 
svieta  nadali  se  i  dobili,  osobito  preko  zemljaka  svoga  Stjepana 
Gradića,  prijatelja  pape  Klimenta  IX.,  kod  koga  je  živio  na  dvoru. 
Dubrovnik  bude  opet,  ali  ne  onako  veličajno,  kakav  je  bio, 
doskora  izgradjen. 

Ovom  nesrećom  Dubrovnika  pokušala  se  opet  okoristiti 
Venecija  i  stane  rovati  u  Carigradu,  da  sve  trgovačke  povlasti 
Dubrovnika  u  turskom  carstvu  prenese  na  svoj  grad  Spljet.  Zlo¬ 
glasni  nezasitni  veliki  vezir  Kara  Mustafa  k  tomu  stao  iskati  od 
Dubrovnika  mnogo  veći  tribut  za  tolike  koristi  iz  trgovine  po 
Turskoj.  Republika  pošalje  dva  poslanika  k  porti  a  dva  k  paši  bosan¬ 
skomu  god.  1677.  Kao  da  idu  na  sigurnu  smrt,  tako  im  je  ovaj  put 
svatko  predvidjao  sudbinu.  Po  tamnicah  provlačiše  ih  Turci ,  a 
Nikola  Bunić  i  umre  tamo  u  kužnoj  tami.  Senatu  javljahu,  da 
vole  umrieti,  nego  li  svomu  rodnomu  gradu  sramotu  učiniti,  a 
na  njihovu  smrt  da  neka  nepaze,  neka  samo  uztraju  u  tom, 
da  nedaju  više  Turkom,  nego  što  su  prije  davali.  Istom  kada  su 
ih  u  težkih  verigah  u  najsmradnijih  tamnicah  izmučili,  pusti  ih 
porta  kući,  a  Dubrovniku  ostanu  prvanji  tributi. 

Ovako  oslabljen  Dubrovnik  nadje  se  u  očigled  velikoga  rata 
za  oslobodjenje  kršćanskih  zemalja,  za  koji  je  snovao  saveze  papa 
Tnocent  XI.  Papa  sam  pozove  Dubrovčane,  neka  stupe  u  savez 
kršćanskih  vlasti.  Kada  je  god.  1684.  rat  sretno  pokrenuo,  po¬ 
šalje  Dubrovnik  mjeseca  augusta  u  Beč  senatora  Rafaela  Guše- 
tića,  da  uvede  ugovor  izmedju  cara  Leopolda  i  republike.  Po  ugo¬ 
voru  sklopljenom  osobitim  posredovanjem  španjolskoga  poslanika 
obeća  Leopold  zaštitu  republici,  uz  godišnji  prinos  republike  od 
500  dukata,  ali  i  taj  će  se  tekar  onda  plaćati,  kad  Turci  budu 
od  neposredne  blizine  Dubrovnika  odtisnuti,  kada  austrijske 
vojske  osvoje  Bosnu  i  susjednu  Hercegovinu,  kada  bude  car  mu¬ 
čimo,  učiniti  će  ga  i  za  Dubrovnik.  Osobito  se  ogradjivao  Du¬ 
brovnik  proti  namjeram  Venecije,  koje  idu  na  njegovu  propast. 

Spomenusmo ,  da  je  Venecija  već  tečajem  rata  god.  1686. 
osvajala  mjesta  turska  oko  Dubrovnika,  a  vojske  njezine  već  se 

zalietahu  na  dubrovačka  zemljište,  a  sliedede  godine  1687.  išli 
su  Mletčani  za  tim,  da  unište  sve  brodove  dubrovačke  na  moru. 
Prolazedi  s  otoka  Malte  general  grof  Herberstein  dobije  od 
cara  zapovied,  da  brani  Dubrovčane,  a  sam  carski  kancelar 
Strattman  odputi  se  u  Dubrovnik,  da  u  ime  carevo  uredi  raz¬ 
mirice  mletačke  i  dubrovačke.  Dubrovnik  se  ovim  ugovorom 
i  zaštitom  bečkoga  dvora  istina  spasi  od  ždriela  lava  sv.  Marka, 
ali  ugovor  s  carem  osta  mrtav,  jer  carska  vojska  nije  niti  dospjela 
do  Hercegovine,  a  napredovanje  Mletčana  sililo  Dubrovnik,  da 
opet  plati  god.  1693.  stari  danak  Turkom. 

XIII. 

Vojna  godine  1686.  donese  toliko  pobjeda  saveznikom,  da 
su  Turci  prema  koncu  godine  sasma  duhom  klonuli  i  stali  mir 
iskati  od  cara,  ali  ga  nisu  dobili.  Jošte  u  prolječe  sliedede  pro-  1687 
tegnule  se  razprave  o  miru,  a  Turkom  je  jamačno  do  toga  bilo, 
da  se  izmire  s  carem,  a  onda  svom  silom  da  se  obore  na  Poljsku 
i  Veneciju.  Na  ljeto  stanu  se  kretati  carske  vojske  uz  Dunav 
u  južnu  Ugarsku,  svega  skupa  60.000  ljudi.  Dva  diela  zapadnu 
vojvodu  Karla  Lotarinžkoga,  da  ih  vodi,  a  ostale  vodio  izbornik 
knez  bavarski  Maks  Emanuel  i  markgraf  Ljudevit  badenski,  koga 
je  car  svojim  maršalom  učinio. 

Vojvoda  Lotarinžki  krenuo  prema  Osieku,  a  ova  dvojica  na 
Petrovaradin.  Kod  Osieka  utaborilo  se  deset  hiljada  Turaka,  a  na 
putu  je  bio  veliki  vezir  Sulejman  iz  Biograda  sa  četrdeset  hiljada 
Turaka,  da  pomogne  vojsku  osječku.  Nesloga  medju  vojvodami 
sustegla  je  napredak  njihove  vojske,  a  veliki  vezir  mogao  je 
tabor  pred  Osiekom  za  boj  pripraviti.  Pokus  carskih  vojvoda,  da 
razbiju  turski  tabor,  zlo  urodi,  do  dvije  hiljade  osta  carevaca  na 
polju,  a  sva  vojska  morade  opet  krenuti  preko  Drave.  Veliki  vezir 
predje  za  njimi  i  manevrirajuč  s  onu  stranu  Drave  i  Dunava  za¬ 
metne  se  napokon  bitka  namohačkom  polju  na  istom  mjestu, 
gdje  je  prije  sto  i  šestdeset  godina  kralj  ugarski  i  hrvatski  pogi¬ 
nuo.  Osam  hiljada  Turaka  osta  na  bojnom  polju,  a  dvie  hiljade 
naši  uhvatiše,  sve  topove  i  sjajne  šatore  ostave  Turci  iza  sebe, 
a  veliki  vezir  s  ostanci  svoje  vojske  pobjegne  prema  Osieku, 
odakle  je  opet  dalje  bježao.  Panički  strah  prevlada  Turke  po 
cieloj  Slavoniji,  tko  je  i  kuda  je  mogao,  taj  je  pobjegao. 

Ovu  priliku  preporučiše  sve  okolnosti,  da  sada  sva  vojska 
zadje  u  Slavoniju  i  da  ju  osvoji,  ali  opet  nesloga  medju  vojvo- 
darai  odvede  Karla  Lotarinžkoga  u  Erdelj,  a  knez  izbornik  Maks  i 
markgraf  Ljudevit  odoše  u  Beč.  General  Dunewalđ  od  većine  s 
hrvatskimi  četami  i  ban  Erdedi  sdruže  se,  da  osvajaju  Slavoniju. 

Ban  Erdedi  povede  svoje  pobjedonosne  čete  na  bojište  sla¬ 
vonsko.  Bila  mu  je  zapala  zadača,  da  uzdrži  Turke  na  Uni,  da 
nepodju  u  pomoč  velikomu  veziru.  Tu  zadaču  on  sjajno  rieši. 
Kostajnica  i  Dubica  stalno  pade  Hrvatom  u  ruke.  Zrin  i  Novi 
sada  prvi  put  osvoje.  Bužim  pade  na  dan  mohačke  bitke,  a  kada 
su  Turke  kod  Cazina  potukli,  bude  opet  Una  rieka,  kako  je  bila 
pred  sto  i  više  godina,  granicom  hrvatskom.  Pjevajući  mogla  je 
banska  vojska  poći  na  bojište  slavonsko.  . 

Narod  se  u  Slavoniji  veselo  uzrujao  i  pod  svojimi  vojvodami 
pomagaše  bansku  vojsku,  kako  to  svjedoči  narodna  pjesma,  koja 
opieva  cielu  vojnu  od  obsade  Beča  počamši: 

»Druga  vojska  Slavonijom  kreće, 

S  njom  upravlja  Bane  gospodine 
I  mladjani  Lesle  generale, 

Sa  Slavonci  po  izbor  junaci : 

Med  njimi  je  silni  Matiević, 

Mladi  Divić  i  siedi  Oklješa, 

Franjo  Ilić  i  vrli  Marjanac 
I  Pinojtić  od  sela  Petrova. 

Oni  Turke  proganjat  umjedu, 

Tjeraj uć  ih  od  grada  do  grada. 

Matijević  uze  Viroviticu, 

Grad  Stražeman  mladjani  Diviću, 

Oklješa  je  Raić  pridobio 
I  u  Sagu  junak  večerao. 

Bielu  Stienu  Ilić  ugrabio, 

Marjanac  je  u  Sobotku  došo, 

A  Pinojtić  u  Pakracu  stao, 

Da  u  biloj  on  osvane  Stini. 

Rešetare  uzeše  junaci, 

Grad  Požegu,  Gradišku  i  Kobaš, 

Pletemicu,  Našice  i  Erdud, 

Grad  Varadin,  Dok  i  Šarengrad, 

A  i  druge  slavonske  gradove 
Osvojiše  Slavonci  junaci. 

Osvojiše,  zemlju  očistiše 
Od  nesklada  i  meteža  turskog.« 

Vojske  hrvatske  osvajahu  s  pomodju  uzbunjenoga  naroda 
tolikom  brzinom  slavonske  gradove,  da  iste  suvremene  inače  dosta 
obširne  kronike  samo  izbrajaju  gradove,  iz  kojih  su  Hrvati  iz- 
tjerali  Turke.  U  njekih  gradovih  na  Savi  sustave  se  jošte  Turci 
i  branide  se  sliededih  godina. 

Iza  ovih  sjajnih  pobjeda  nadao  se  bečki  dvor,  da  je  došlo 
ono  vrieme,  gdje  se  može  opet  uzdidi  do  vede  samovladnosti 
kralj  ugarsko-hrvatski,  jer  de  zahvalni  narodi  rado  dopustiti,  da 
se  njihove  zemlje  s  austrijskimi  što  uže  sliju.  Zato  sazva  sabor 
u  Požun  na  18.  oktobra  1687.  U  priestolnom  govoru  izhvali 
kralj  sredu  oružja  svoje  vojske,  koja  je  s  pomodju  božjom  spasila 
Beč  i  cielo  kršdanstvo,  a  predobila  vedi  dio  Ugarske.  Ugarsku 
da  je  kralj  izbavio  od  buntovnika  i  Turaka,  zato  ište  da  pri- 
znadu  njegova  sina  za  nasliednika  i  da  priznadu  pravo  naslied- 
srtva  mužkomu  rodu  njegovu,  kako  je  do  sada  faktično  bivalo. 
A  da  se  bunam  učini  za  uviek  kraj,  neka  se  ona  točka  (81.  članak 
god.  1222.)  zlatne  bule  dokine,  da  je  slobodno  pobuniti  se  po¬ 
danikom,  ako  kralj  prekrši  ustav.  Razprava  ob  ovom  jednom  i 
drugom  predmetu  tekla  je  dugo  vremena  u  kudi  zastupnika,  a 
onda  u  velikaškoj. 

Da  razpravu  o  pravu  nasliedstva  pospješi,  ode  sam  kralj 
u  sabor  velikaša.  Pristojnost  i  plahost  pred  osobom  kraljevom 
nije  dala  rieči  gospodi,  da  se  izjave  proti  tomu  pređlogu.  Ustane 
se  jedini  grof  Nikola  Draškovid  i  oštrimi  riečmi  izjavi  se  proti 
kraljevu  pređlogu.  Biesan  dovikne  mu  Leopold:  „Ti  si  dakle 
jedini,  koji  nedeš  priznati  moga  sina  za  nasliednoga  kralja!4  Malo 
dana  iza  toga  umre  Draškovid  naglom  smrti.  Dvoru  odani  ljudi 
kazivali  su,  da  je  pala  na  njega  kazna  radi  njegove  tvrdogla¬ 
vosti;  drugi  su  opet  kazivali,  da  je  od  straha  umro,  što  ga  je 
kralj  onako  oštro  ukorio ;  a  neprijatelji  dvoru  tvrdiše,  da  je  po¬ 
tajno  smaknut.  Zamuknuše  svi  protivnici  toga  novoga  zakona, 
a  mladjahni  kraljevid  Josip  bude  velikom  sjajnošdu  okrunjen  za 
kralja  ugarskoga  i  hrvatskoga. 

Mnoge  tegobe  iznieli  su  pred  kralja  poslanici  sabora  hrvat¬ 
skoga,  a  najveda  je  bila  stara  briga  za  bansku  vlast,  da  joj  se 
podlože  sve  one  zemlje  i  gradovi,  koje  su  Hrvati  osvojili  u 
najnovijem  ratu.  Kralj  im  odgovori,  da  nije  inako  niti  mislio, 
nego  da  svi  oni  gradovi,  koji  su  prije  pripadali  Hrvatskoj,  sada 
opet  pripadnu  i  pod  bansku  se  vlast  podlože.  Doskora  de  nam 

pokazati  povjest,  kako  je  kralj  svoje  obećanje  držao.  Dosta  je 
ovdje  spomenuti,  da  plemići  hrvatski  na  svojem  vlastitom  dobru 
na  krajini  nisu  smjeli  dvora  si  sagraditi  i  namjestiti  podanika 
na  svojem  zemljištu.  Time  bi  dakako  plemić  imao  i  njeku  juris¬ 
dikciju  na  svojoj  zemlji  nad  svojimi  podanici,  ali  to  bi  zaprie- 
čilo  osnivati  krajinu  kao  zemlju  carevu,  za  čim  je  već  sada 
ozbiljno  išla  politika  bečkoga  dvora.  Hrvatom  su  odgovarali, 
neka  se  strpe,  dok  bude  mir. 

Dočim  je  Leopold  novimi  temeljnimi  zakoni  obnavljao  moć 
svoje  kuće  u  Ugarskoj,  a  pobjedonosne  vojske  davale  novi  sjaj 
kući  Habsburga,  satirao  je  buran  ustanak  turskih  vojska  priestolje 
Muhameda  IV.  Veliki  vezir  Sulejman  morade  pred  uzbunjenom 
vojskom  pobjeći,  a  zapovied  sultanovu  da  ostane  u  Biogradu,  nisu 
pazili  buntovnici,  već  napredovahu  prema  Carigradu,  išćući  smrt 
velikomu  veziru  i  drugim  portinim  dostojanstvenikom,  a  Siavuš 
paša  da  bude  veliki  vezir.  Sultan  im  posla  glavu  velikoga  ve¬ 
zira  Sulejmana,  a  Siavušu  preda  velikovezirski  pečat,  vojski  posla 
laskavo  pismo,  da  će  im  sve  učiniti,  samo  neka  si  uzmu  zimske 
stanove  u  Plovdivu  ili  Sofiji.  Na  ovo  popuštanje  padišahovo  još 
se  više  uzprkosi  vojska.  Vojska  napredova  ipak  prema  Carigradu 
i  zaiska,  da  se  svrgne  s  priestolja  sam  padišah.  Uleme  sbaciše 
Muhameda  i  učiniše  sultanom  brata  njegova  Sulejmana.  Janjičari 
opet  sbace  novoga  vezira,  ubiju  ga  i  osvoje  njegovu  palaču,  vi¬ 
soku  portu.  Iz  Carigrada  razširio  se  ustanak  po  pokrajinah,  a 
carstvo  tursko  činilo  se,  da  dolazi  svomu  kraju  i  podpunomu 
1688.  razsulu.  Koncem  god.  1687.,  a  u  početku  sliedećega  proljeća 
jošte  se  uzrujanost  toliko  pomnažala,  daje  sveobće  mnienje  bilo: 
sada  se  kršćanskim  vojskam  otvaraju  vrata  osmanskoga  carstva 
u  Europi. 

Carski  dvor  nije  mogao  za  ovu  godinu  1688.  spremiti  toliku 
vojsku,  kolika  je  bila  prvanjih  godina,  ali  je  se  mislilo,  da  će  i 
s  manjom  vojskom  moći  sada  jošte  sjajne  uspjehe  dostići.  Glavni 
vojskovodja  bude  knez  izbornik  bavarski  zet  cara  Leopolda  Maks 
Emanuel,a  uz  njega  markgraf  badenski  Ljudevit.  Izbornik  Maks  sa 
glavnom  vojskom  imao  osvojiti  Biograd,  a  markgraf  Ljudevit  iz 
Hrvatske  provaliti  u  Bosnu.  30.  jula  krenu  izbornik  Maks  na 
čelu  liepe  vojske  prema  Biogradu,  iz  koga  su  svi  imućniji  Turci 
jatomice  odbježali  prije  dolazka  carske  vojske.  Turska  vojska 
zatvorila  se  u  jaku  tvrdjavu,  a  varoš  je  iza  sebe  zapalila.  Osim 

prejake  tvrdjave  na  briegu  bio  je  još  iztočni  gornji  grad  i  grad 
uza  Savu  na  utoku  u  Dunav,  sve  obzidano  zidinami  sa  tornjevi 
i  obkopi  osigurano.  Težkimi  topovi  bili  su  carevci  grad  kroz 
više  nedjelja  dana,  dok  ga  neprisiliše  na  predaju.  Biograd  padne 
30.  septembra  god.  1688.,  a  najveći  plien  u  njem  bili  su  veliki 
topovi  u  velikom  broju.  Turske  vojske  stanu  uzmicati,  a  carevci 
uzmu  u  Srbiji  napredovati.  Turski  vojvoda  Jegen  paša  pobjegao 
do  Sofije,  a  carevci  zauzmu  Smederevo,  glavni  grad  unutarnje 
Srbije. 

Vidjesmo  kako  je  prošle  godine  munjevnom  brzinom  odu¬ 
ševljeni  narod  hrvatski  gonio  izpred  sebe  Turke  u  Slavoniji  i 
zemlju  očistio.  Sada  na  proljeće  dolazi  careva  vojska  na  pomoć, 
da  djelo  nastavlja  i  osvojenu  zemlju  obrani.  Markgraf  Ljudevit 
imao  najprije  braniti  Savu,  preko  koje  su  se  kod  Gradiške  Turci 
spremali  na  provalu  u  Slavoniju.  Težko  je  dopadala  narodu  nje¬ 
mačka  vojska.  Kao  da  su  Turci  došli,  palio  je  general  grof  Albert 
Caprara  sela  i  gradove.  „Sve  što  smo  od  Turaka  predobili  — 
piše  ban  Erdedi  biskupu  zagrebačkomu  —  veli  se,  da  kani  grof 
Caprara  razoriti  osim  Osieka,  Velike  i  Virovitice,  odatle  se  sluti, 
da  će  uništiti  sela  a  onda  iz  zemlje  odvoditi  narod.  Onamadne 
obratio  u  prah  i  pepeo  tvrdju  Cernik  a  zapoviednik  Velike, 
misleć  da  su  to  Turci,  pisao  mi  je,  da  su  Turci  Cernik  spalili" 
Mnogomu  neuspjehu  carske  vojske  valja  tražiti  povode  u  ova- 
kovu  postupku  njemačke  vojske. 

Ljudevit  badenski  krenuo  najprije  prema  Požegi,  gdje  su 
se  oko  njega  sabirale  vojske.  Veseli  mu  glasi  dodju,  da  je  Brod 
pao.  U  noćno  doba  privukoše  se  gradu  do  jedno  tri  stotine  sla¬ 
vonskih  junaka,  sasjeku  straže  i  ranom  zorom  učine  provaljujuć 
u  grad  toliku  viku,  da  su  Turci  u  najvećem  strahu  bosi  i  golo- 
glavi  bježali,  a  naši  ih  sjekli.  U  Brod  sjedne  naša  posada. 

Osiguravši  dolnji  tok  Save  posadami,  krenu  markgraf  Ljudevit 
na  Unu,  gdje  ga  je  čekao  ban  s  vojskom  hrvatskom.  Kostajnicu 
bili  su  Turci  opet  dobili  i  bacili  u  nju  svoju  posadu,  sada  ju 
naši  carevci  i  Hrvati  opet  obsjednu  i  iza  njekoliko  dana  16.  augusta 
god.  1688.  osvoje.  Paša  s  vojskom  svojom  pomoćnom  sretno 
uzmakne  i  utabori  se  na  Kneževom  polju.  Velika  turska  vojska 
od  15.000  ljudi,  koja  je  išla  prema  Gradiški  a  onda  uzmakla, 
sada  se  pojavila  prema  Kostajnici,  bude  od  naše  vojske,  koja 
je  u  Bosnu  prešla  u  paklenoj  bitci  kod  Derbente  5.  septembra 

razbita  i  uništena,  naše  vojske  u  jednom  mahu  provale  do 
Zvornika,  osvoje  ga  i  učine  time  savez  strategični  s  onom  carskom 
vojskom,  koja  je  ratovala  u  Srbiji.  Kostajnica,  Dubica,  Jasenovac, 
Gradiška,  Brod  budu  sada  glavnimi  obranbenimi  točkami  Hrvatske. 
Više  hiljada  kršćana  primajuć  kršćansko  oružje  Savu  prelaziše 
i  stupahu  pod  okrilje  našega  kralja. 

Vojevanje  Hrvata  u  Dalmaciji  razbudilo  se  ove  godine  od 
Albanije  do  Knina  a  ratni  plamen  zobao  je  i  susjednu  Herce¬ 
govinu.  Kada  je  Venecija  prošle  godine  sretno  Erceg  Novi  pre- 
dobila,  prenese  rat  u  Albaniju,  gdje  su  ju  rado  dočekivali.  Sulejman 
paša  albanezki  sabere  jaku  vojsku  iz  svega  svoga  pašaluka,  da 
udari  na  Crnogorce  saveznike  mletačke.  Kroz  zetsku  dolinu  provale 
turske  vojske  u  Crnogoru.  Prvi  na  udarcu  od  plemena  crnogorskih 
Kuči  i  Piperi  uzmicahu,  gledajući  bolni,  kako  im  Turci  sela 
pale,  dok  im  dodje  pomoć  od  braće  iz  Kotora  do  hiljadu  junaka. 
Tada  se  sdruženi  sruše  na  Turke.  Hiljadu  šeststo  Turaka  a 
medj  njimi  mnogo  aga  okrvavi  zetsko  polje,  a  sjajni  šatorovi, 
konji  i  zastave,  topovi  i  drugo  oružje  padne  junakom  hrvatskim 
u  ruke.  Medun  turski  grad  na  granici  Crnegore  osvojiše,  a  pašu 
do  Podgorice  progoniše,  sam  Sulejman  sretno  u  Skadar  pobjegne. 
Mnoga  plemena  Hercegovine  pristanu  sada  uz  Veneciju. 

I  u  sjeveru  Zagorja  dalmatinskoga  valjalo  je  jošte  svaliti 
poslednji  kamen  smutnje  za  mletačku  Dalmaciju.  Grad  Knin 
jošte  se  je  držao.  ZapoViedao  u  njem  paša  Ataglić,  negda  za- 
poviednik  Stolnoga  Biograda,  a  sada  paša  bosanski.  General 
mletački  JerkoCornaro  i  Stojan  Janković  uzmu  taj  grad  obsieđati. 
Kada  su  mu  već  zidine  na  toliko  razvalili,  da  se  je  moglo  na 
juriš  udariti,  obeća  paša,  da  će  grad  predati,  ako  mu  za  malo 
dana  pomoć  nestigne.  Naši  ipak  na  juriš  grad  uzmu  11.  septembra 
god.  1688.,  a  onda  se  preda  i  susjedna  turska  Vrlika.  Dalmacija 
bude  tim  od  Turaka  očišćena,  a  Stojanu  Jankoviću  bila  je  sada 
prilika,  da  sa  četami  svojimi  prije  zime  jošte  provaljuje  do 
hercegovačkoga  Trebinja. 

Napredak  carskih  vojska  u  Srbiji  i  Bosni,  a  Mletčana  u 
Morei  i  Dalmaciji  sklanjaše  visoku  portu  na  novi  pokus  o  miru. 
Punomoćnik  turski  Sulfikar  pod  izlikom  da  ide  javiti  nastup  na 
prestolje  osmansko  novoga  sultana  Sulejmana  ni.  pokuša  ponuditi 
primjerene  pogodbe  mira.  Na  carskom  dvoru  jošte  nikada  rato- 
bornije  političke  ideje  vladale  nisu,  nego  li  sada.  Car  i  njegovi 

viećnici  sada  ozbiljno  razpravljahu,  gdje  će  postaviti  granice 
države  Habsburga,  dali  na  Trajanovih  vratih  ili  u  Carigradu. 
Osvojenje  nekadanjega  grčkoga  carstva  i  sjedinjenje  obiju  crkava, 
to  je  imao  biti  cilj  ovomu  drugomu  ratu ,  a  neumrla  slava  da 
ovjenča  ime  cara  Leopolda.  Mislilo  se,  da  osmanska  porta  jošte 
nikada  nije  bila  u  večoj  nevolji,  a  prilika  iztjerati  Turke  sasvim 
iz  Europe,  da  nikada  nije  bila  bolja.  Da  su  ove  misli  sveobće 
bile,  svjedoči  hrvatska  suvremena  narodna  pjesma  upravo  ove 
godine: 

»Klete  Turke  da  ćeramo  i  iz  Evrope  izagnamo, 

Ova  strana  svieta,  da  tada  čista  ostane.« 

S  poslanici  turskimi  postupalo  se  u  Beču  upravo  onako, 
kako  su  Turci  prije  umjeli  ponizivati  carske  poslanike  u  Cari¬ 
gradu.  U  Pottendorfu  blizu  Beča  čamiše  puna  tri  mjeseca,  a 
občiti  nesmjedoše  s  nikim,  dok  im  nedodje  milostiva  dozvola  od 
cara,  da  smiju  doči  u  Beč.  Dotle  su  dospjele  pogodbe  Poljske  1689. 
i  Venecije,  koje  bi  tursko  carstvo  moralo  primiti.  Turski  posla¬ 
nici  odbiju  pogodbe,  ali  onda  ih  odpremiše  u  Komoran,  gdje  su 
opet  čamili  pune  dvie  godine  dana. 

Francezka  gledaše  težkim  srdcem  ovaj  napredak  i  sreču 
vojska  saveznih  a  naročito  cara  Leopolda,  zato  Ljudevit  XIV. 
zamisli  najprije  savez  svih  katoličkih  vlasti,  u  koji  je  pozivao  i 
cara  Leopolda,  ali  u  Beču  odbiše  te  francezke  osnove.  Francezki 
se  dvor  osobito  uzruja  poslije  pada  Biograda  i  odluči  vojnu  na 
cara,  i  izda  ratni  manifest  i  navieštaj  rata  najprije  na  njemačko 
carstvo,  a  kašnje  15.  novembra  na  Hollandiju.  Njemačka  rado 
dade  caru  svoje  vojske,  da  ih  vode  njegovi  vojvode  na  Fran- 
ceze,  a  sveobći  glas,  da  vojske  idu  na  prijatelje  Turaka,  probudi 
u  Njemačkoj  narodno  oduševljenje.  Tako  zvana  velika  aliancija 
europejskih  vlasti,  u  kojoj  je  bio  car  i  njemačko  carstvo,  Špa¬ 
njolska,  Englezka  i  Hollandija,  stane  sada  voditi  rat  s  Fran- 
cezkom,  a  kašnje  su  tomu  savezu  pristupile  Švedska  i  Savoja. 

Sveti  savez  proti  Turkom  ojačao  je  opet  car  ruski,  koji  je  imao 
mnoge  razmirice  s  Turci  i  Tatari  na  sjevernih  obalah  crnoga 
mora.  Leopold  je  morao  razdieliti  svoje  vojske,  jedne  je  poslao  pod 
Karlom  Lotarinžkim  na  Rajnu,  a  drugim  je  dao  glavnoga  voj¬ 
vodu  Ljudevita  badenskoga,  da  nastavlja  rat  na  Turke  tečajem 
god.  1689.  Za  turski  rat  ostalo  jedva  kakvih  30.000  momaka, 

s  kojimi  je  vojvoda  Ljudevit  imao  napredovati  u  Srbiji  prema 
Bugarskoj  i  Albaniji.  Ovoj  nedostatnoj  vojski  mislio  je  bečki 
dvor  pomoći  time,  da  ban  hrvatski  sa  svojimi  vojskami,  vojska 
sa  krajine  i  sve  posade  s  Drave,  Save  i  Dunava  krenu  u  veliku 
vojsku  glavnoga  carskoga  vojvode  u  Srbiji.  Ali  vojvoda  Ljudevit 
sam  uvidjaše,  da  ban  ima  veliku  i  težku  zadaću  na  Uni  i  Savi, 
da  brani  netom  osvojene  gradove  i  da  napredkom  u  Bosni  pomaže 
akciju  glavne  vojske  u  Srbiji. 

Velike  osnove  zamisli  jošte  bečki  dvor,  da  zakrije  i  okriepi 
svoju  slabu  vojsku.  Osobito  na  dušu  priveza  vojvodi  Ljudevitu 
sam  car  Leopold,  neka  gleda  pod  njegovu  vlast  spraviti  Bosnu 
i  Hercegovinu,  da  se  vlast  carska  razširi  ćak  tamo  dolje  do 
mora.  Car  je  jamačno  mislio  do  primorja  grada  Dubrovnika,  s 
kojim  je  u  pogodbi  bio,  da  će  pristati  uz  njega,  kada  carske 
vojske  osvoje  Bosnu  i  Hercegovinu. 

Manifestom  na  kršćanske  narode  objavljaše  Ljudevit  badenski, 
da  je  car  odlučio  osloboditi  kršćane  izpod  turskoga  jarma  i  oslo¬ 
boditi  sve  do  Carigrada,  a  da  će  Turke  baciti  u  Aziju.  „Odušev¬ 
ljeni  kršćani  dan  na  dan  lete  pod  zastave  Vašega  Veličanstva,  da 
zajedno  s  nami  na  zajedničkoga  neprijatelja  ratuju*,  javljaše  voj¬ 
voda  badenski  caru  Leopoldu.  Srbom  na  čelo  stupi  Gjuro  Branković 
i  patriarka  pećki  Arsenij  Černoević.  Branković  bio  je  već  prošle 
godine  obećao,  da  će  caru  30.000  Srba  u  pomoć  dovesti,  a  car 
povjerova  to  i  učini  ga  grofom  njemačkoga  carstva.  Koliko  je 
vojske  u  istinu  doveo,  toga  neznamo,  ali  se  zna,  da  se  je  veđ 
sada  stao  pisati  despot  Ugrije,  Srbije,  Sriema,  Tracije,  Me- 
zije  i  Bosne.  Vojvoda  carski  rado  primi  pomoći,  ali  bodrim  okom 
stane  paziti  na  sva  kretanja  ovoga  čovjeka,  koji  je  lozu  svoju 
jamačno  krivo  izvodio  od  staroga  roda  Branko vića,  koji  su  po- 
slednji  Srbijom  kano  despote  vladali.  Iza  sretne  pobjede  kod 
Niša  dade  ga  vojvoda  Ljudevit  uloviti  i  odpremi  ga  najprije  u 
Erdelj,  a  kašnje  u  Beč,  odakle  bude  bačen  u  Cheb  u  Češku,  gdje 
je  živio  do  svoje  smrti  god.  1711. 

Medjutim  izašao  glas,  da  sultan  glavom  polazi  s  vojskom 
na  bojno  polje,  da  spasi  svoje  carstvo.  Sulejman  krene  s  vojskom 
->  iz  Drinopolja  6.  juna,  ali  ju  samo  sprovede  do  Sofije,  a  voj- 
skovodstvo  preda  novomu  seraskieru  Redscheb  paši.  Redscheb 
krene  s  glavnom  vojskom  u  Srbiju,  a  Husein  paši  bosanskomu 
zapoviedi,  neka  provaljuje  iz  Bosne  i  osvaja  Turkom  otete  gra- 

dove  u  prošlom  ratu.  Markgraf  Ljudevit  izadje  pred  velikoga 
vezira,  napredujuć  uz  rieku  Moravu  i  razbi  ga  u  trih  bitkah  i 
uništi*  sasvim  tursku  vojsku  kod  Niša  24.  septembra  1689. 
Veliki  plienovi  topova  do  dvie  stotine  i  hrane,  bojne  sprave,  što 
ju  nosilo  hiljadu  deva,  obskrbi  svu  vojsku  za  njekoliko  nedjelja, 
a  toga  su  carevci  krvavo  trebali,  da  nepadnu  na  težki  teret 
onomu  kukavnomu  narodu,  komu  su  sladku  slobodu  proglašivali. 
Jednoga  podvojvodu  svoga  posla  sada  na  iztok  duž  gore  Balkana, 
a  Piccolomini  prodre  prema  Kosovu  polju.  Od  Rumelije  do  Her¬ 
cegovine  u  cielom  gorju  balkanskom  s  obiju  strana  Šar  planine 
bijahu  svi  znatniji  klanjci  u  ruku  carevaca,  a  narod  oduševljen 
ustajao  na  oružje  za  slobodu  pod  svetim  krstom.  Kada  su  jošte 
Vidin  i  Nikopolje  uz  Dunav  pali,  onda  je  mogao  veliki  vojvoda 
mirne  duše  u  Vlaškoj  zimovati,  koju  je  takodjer  caru  priklonuo. 

U  Hrvatskoj  stajala  je  jedna  obranbena  vojska  uza  Savu,  a 
glavni  joj  zapoviednik  bio  ban  Erdedi,  a  druga  je  vojska  bila 
izmedju  Kupe  i  Une,  koju  je  vodio  podban  grof  Petar  Draš- 
ković.  U  Slavoniji  podupiraše  naše  vojske  glava  fratara  reda 
franciškanskoga  Luka  Imbrišimović.  Narod  ga  je  „sokolom*  zvao, 
a  i  sam  car  Leopold  zove  ga  u  jednoj  povelji  ovim  narodnim 
imenom.  Kada  je  on  ustajao,  veli  narodna  pjesma: 

*Culo  se  je  od  Save  do  Drave 
I  Dunava  do  Ilove  rieke.« 

Vjerni  mu  Relja  i  on  dopadnu  Turkom  u  ruke.  Relja  izdahnu 
na  kolcu,  a  on  stojeć  pred  Reljom  morao  sedam  dana  kolac  u 
ruci  držati,  dok  ga  srećom  braća  njegova  neodkupiše. 

Kada  Turci  preko  Save  ove  godine  provališe,  dočeka  ih 
Imbrišimoviđ  kod  Požege  i  uništi  tursku  vojsku  a  grad  oslo¬ 
bodi.  Taj  dan  (12.  marta)  slave  Požežani  pucnjavom  i  narodnom 
svetkovinom.  Brdo  iznad  Požege  prozovu  u  slavu  toga  boja 
imenom  Sokolovac. 

Paša  bosanski  Husein  sa  svom  vojskom  prešao  Unu  i  utaborio 
se  na  Zrinskom  polju.  Podban  Drašković  razbi  na  dan  sv.  Petra 
i  Pavla  tako  tursku  vojsku,  da  ih  je  preko  dvie  hiljade  Una 
pozobala,  a  na  drugu  stranu  izplivalo  do  hiljadu  konja  bez  ko¬ 
njanika  svojih.  Otci  naši  bilježeć  sa  slavljem  ovu  pobjedu  za 
vječnu  uspomenu  u  saborski  svoj  zapisnik,  vele,  da  je  što  palo, 
što  zarobljeno  do  sedam  hiljada  Turaka.  Dvadeset  zastava  turskih 

odnese  Drašković  caru  na  dar,  a  Pavao  Vitezović  sam  nam  pri- 
povieda,  da  je  ,novljančicu“  o  tom  boju  napisao.  Bio  je 
najme  u  ono  doba  običaj  u  zapadnoj  Europi,  da  se  ovakove  no¬ 
vine  na  njekoliko  lističa  štampaju  o  svih  znamenitih  dogadjajih. 
To  su  jamačno  prve  hrvatske  novine,  ali  do  sada  niti  jednoga 
lističa  sačuvana  nenadjosmo. 

Iza  ove  pobjede  sabra  ban  Erdedi  svoje  vojske,  sdruži  se  sa 
krajišnici  pod  Herbersteinom,  da  osvoje  jošte  Turkora  preostali  dio 
Like.  Iz  Dalmacije  pomagahu  ovu  vojnu  Jankovič  Stojan  i  Smi- 
ljanič  Ilija,  provalivši  s  juga  u  Liku.  Od  naših  vojvoda  narodnih 
spominju  se  još  Kneževič  i  Došen,  knez  Jerko  Rukavina  i  Dujatn 
Kovačevič,  a  na  čelu  uskoka  junački  pop  Marko  Mesič.  Turski 
jošte  preostali  gradovi  Bilaj,  Bunič  i  Udbina  budu  ciljem  ovoj 
vojni.  Turci  se  proslaviše  sdvojnom  obranom  Udbine.  Braniše  se 
do  poslednje  kapi  krvi,  nesta  im  vode,  a  oni  stadoše  krv  volovsku 
i  konjsku  piti,  s  kojom  su  si  i  kruh  peči  morali.  Nemoguči  se 
ipak  dalje  braniti  predadu  se.  Lika  bude  kršćanska,  a  mnogi  se 
Turci  pokrstiše,  samo  da  mogu  ostati  u  zemlji,  a  narod  iz  pri¬ 
morja  i  susjedne  krajine  i  iz  turske  Hrvatske  povrvi  u  ovu  novu 
krščansku  postojbinu. 

Vojna  godina  1689.  sretno  se  svrši,  ali  zato  sliedeča  pokaza 
1690.  sve  nevolje  razdvojenoga  vojevanja  careva.  U  Turskoj  izmieni 
se  vlada  velikoga  vezira.  Redscheb  paša  bude  sbog  svojih  poraza 
smaknut,  a  veliki  pečat  carstva  dobije  u  svoje  ruke  Mustafa 
Kčprili,  mladji  brat  proslavljenoga  Achmeda,  triezan  moslim  i 
uman  i  odvažan  državnik.  On  sazove  u  Drinopolje  u  vieće  ratno 
sve  znatnije  paše  i  odluče  protjerati  carevce  sa  Balkana  i  baciti 
ih  preko  Save  i  Dunava.  Veliki  vezir  novimi  dačami  napuni 
blagajnu ,  da  uzmogne  uzdržavati  vojsku ,  koja  je  prerasla  sto 
hiljada  ljudi. 

Ljudevit  badenski  predloži  u  ovo  vrieme  velikih  turskih  pri¬ 
prava  znamenitu  spomenicu  carskomu  dvoru,  u  kojoj  svjetovaše, 
neka  se  radi  slabih  vojnih  sprema  carske  vojske  potegnu  preko 
Save  i  Dunava,  neka  dvor  čuva  Erdelj,  a  neka  osvoje  Veliki 
Varadin  i  plodni  Banat  s  ovu  stranu  Dunava.  Ali  general  grof  Ve¬ 
terani  javljao  iz  Podunavja:  „Macedonci  i  Albanezi  obećaše  mi, 
da  će  skočiti  na  oružje,  a  ja  njihovim  obećanjam  vjerujem,  pak  <5u 
s  njihovom  pomoćju  dospjeti  do  Carigrada  i  baciti  Turke  preko 
mora  u  Aziju!1  Ove  viesti  razbiju  zloslutne  predloge  vojvode 

Ljudevita.  Car  dapače  izdade  novi  proglas  na  narode  n  Alba¬ 
niji,  Srbiji,  Macedoniji,  Bosni  i  Hercegovini,  pozove  ih  pod  svojo 
vlast,  da  će  im  dati  slobodan  izbor  njihovih  vojvoda,  i  sva  prava 
i  slobode  njihovoj  vjeri,  a  da  neće  od  njih  iskati  daća,  izuzam 
što  će  u  vojsku  idi  za  svoga  kralja  i  gospodara. 

Da  ma  koliko  vojske  uzmogne  baciti  na  neprijatelja,  pobra 
carski  dvor  sve  posade  iz  ugarskih  i  hrvatskih  tvrdjava  i  pokrenu 
ih  prema  Srbiji,  gdje  su  ved  stali  napredovati  Turci.  Ljudevita 
badenskoga  prisili,  da  opet  primi  vrhovno  vojskovodstvo.  Ne¬ 
odoljivom  silom  napredovao  veliki  vezir,  a  pred  njim  bježahu 
carske  vojske.  Svi  gradovi  do  Biograda  padnu  opet  pod  Turke. 

Kad  je  u  tom  junački  branjenom  gradu  magazin  praha  ili  ne- 
opreznošću  ili  izdajom  u  zrak  odletio  i  jedan  dio  grada  razvalio, 
otvori  se  Turkom  put  na  poslednji  juriš.  Carevci  se  razpršiše,  a 
što  maču  turskomu  uteče,  to  Sava  podavi. 

Druge  vojske  turske  nadju  opet  prazne  gradove  na  Savi  i 
provale  u  Slavoniju  do  Osieka.  Veliki  vezir  ovoga  ljeta  osvoji 
opet  turskoj  državi  sve  zemlje  od  vrela  Morave  do  Dunava, 

Save  i  Drave,  a  bio  bi  i  dalje  napredovao,  da  se  nije  zima  pri¬ 
bližavala.  Koliki  je  strah  zavladao  medju  kršćanskim  svietom, 
kako  su  ljudi  zaplašeni  opet  predvidjali,  da  de  Turci  dospjeti 
do  Beča,  kako  je  u  Slavoniji  naš  narod  morao  uzmicati  preko 
Drave,  to  se  sve  neda  niti  opisati.  Naši  su  sami  u  Slavoniji 
uzmičući  palili  gradove,  samo  da  se  Turci  neuzmognu  u  njih 
ugniezditi.  Samo  na  Uni  održaše  Hrvati  sve  gradove  dobivene  u 
prošlih  bojevih. 

Do  36.000  obitelji  srbskoga  poriekla  pod  vodstvom  patriarka 
pećkoga  Arsenija  Černoevića  bježeći  pred  Turci  nadje  zaklona  u 
južnoj  Ugarskoj  i  jednom  dielu  Sriema,  gdje  im  je  car  Leopold 
zaklona  dao,  nadajući  se,  „da  će  s  božjom  pomoćju  ovaj  narod 
njegova  pobjedonosna  vojska  opet  u  njihovu  otačbinu  odvesti,  a 
sada  neka  ostane  pod  svojimi  poglavari  i  neka  uživaju  svoje  stare 
slobode.  Glava  im  neka  bude  u  svjetskih  i  vierskih  poslovih 
njihov  metropolita!1 

Da  se  opere  ljaga  od  ove  godine,  napne  se  carski  dvor  i 
prijateljski  mu  njemački  knezovi ,  da  na  proljeće  izadje  vojska 
od  osamdeset  hiljada  na  bojno  polje  proti  Turkom,  koji  su  se 
na  novu  vojsku  u  veliko  spremali.  Velikoga  vezira  Mustafa  Kfl- 
prila  zadrža  samo  smrt  sultana  Sulejmana  IH;,  koji  je  prateć  1691. 

(SmiHkUu ;  Povjest  hrvatska.  U.)  15 

vojsku  u  boj  u  Drinopolju  umro,  a  nasliedio  ga  na  priestolju 
njegov  mladji  brat  Ahmed  II.  na  sreću  kršćanskim  vlastim. 

Mjeseca  augusta  god.  1691.  kretahu  kršćanske  vojske  uz 
Dunav,  a  veliki  vezir  predje  Savu  kod  Zemuna  8  vojskom  većom 
od  kršćanske.  Kod  Slankamena  19.  augusta  udare  se  napokon 
obadvie  vojske  u  velikoj  i  odlučnoj  bitci.  Već  je  bitka  bila  za 
Turke  na  pol  izgubljena,  kada  se  je  veliki  vezir,  da  ohrabri 
svoju  vojsku,  bio  bacio  u  sred  biesnećega  boja  na  čelo  svojih 
neodoljivih  boraca.  Zrno  neprijateljsko  svali  velikoga  vezira  na 
zemlju  i  naviesti  podpuni  poraz  turske  vojske.  Do  20.000  Turaka 
okrvari  bojno  polje,  a  150  topova  bude  plien  carevoj  vojski. 
Vojvodska  slava  prosja  opet  vojvodi  Ljudevitu  badenskomu,  a  ovom 
bitkom  procvate  opet  sreća  kršćanskomu  oružju  u  ovom  svetom  ratu. 

Ovom  bitkom  razvezale  su  se  sile  Hrvata  za  na  vabi  boj,  koji 
se  je  opet  otvorio  na  svih  linijah.  Na  Uni  uzdržali  su  bili  Hrvati 
sve  gradove,  dapače  su  provaljivali  u  zemlju  neprijateljevu,  ali 
preko  Save  u  Slavoniji  pala  je  većina  gradova,  a  na  Savi  bili 
su  sada  opet  turski  Rača,  Kobaš,  Brod,  Gradiška,  a  Turci  uči- 
niše  si  do  šestdeset  ladja,  koje  su  ća  do  Biograda  pomagale  turske 
vojske  s  hranom  i  oružjem.  Velikom  slankamenskom  pobjedom 
povrati  se  opet  duša  hrvatskomu  puku  u  Slavoniji.  Za  njekoliko 
nedjelja  mjeseca  oktobra  1691.  budu  Turci  bačeni  iz  svih  gradova 
u  Bosnu,  da  nikada  više  nezagospoduju  Slavonijom. 

Sada  nastane  za  njekoliko  godina  stagnacija  u  ovom  rato¬ 
vanju,  koja  pokazuje,  da  su  se  obadvie  strane  bile  ratom  previše 
izmorile.  Carske  vojske  bile  su  zabavljene  na  zapadu  u  Francezkoj 
i  Nizozemskoj,  na  Rajni  i  u  Italiji,  te  je  pobjedonosni  višego¬ 
dišnji  rat  na  Turke  skoro  sam  sobom  umro.  Sreća  je  bila  za 
cieli  kršćanski  sviet,  da  je  u  ovo  odlučno  vrieme  porta  tako  bila 
iznemogla,  da  nije  niti  mislila  o  nastavku  rata. 

Premda  je  na  krajini  hrvatskoj  bilo  dosta  manjih  kreševa, 
bilo  je  ipak  toliko  odmora,  da  su  pridušeni  glasovi  tečajem  ve¬ 
likoga  rata  sada  se  oglasili  o  posljedicah  rata  za  Hrvatsku.  Kako 
će  se  prikupiti  pod  vlast  bansku  na  novo  osvojeni  krajevi  hrvatski, 
koji  su  istinabog  već  prije  sto  i  šestdeset  godina  oteti  Hrvatskoj, 
ali  otci  naši  nisu  nikada  zaboravili,  da  je  to  njihova  zemlja  po 
svetom  pravu  i  po  narodu,  koji  u  zemlji  živi,  to  je  sad  zanimalo 
sve  misaone  ljude  u  Hrvatskoj.  Poljeđice  velikoga,  dugoga  i 
krvavoga  rata  pritiskale  su  s  druge  strane  blagostanje  naroda. 


Digitized  by  LaOOQle 


LEOPOLD  PETI. 


227 


Bat  je  pio  krv  hrvatsku,  a  velika  vojska  pozobala  od  godine  do 
godine  sve  plodove,  što  ih  je  iz  zemlje  izmamila  ruka  težačka. 

Sam  ban  Erdedi,  od  početka  u  ovom  ratu  oduševljen  borac,  uz- 
disaše  već  sada  u  pismu  biskupu  zagrebačkomu  Mikuliću  8.  fe¬ 
bruara  1691.  pišuć:  »rad  bih  se  oslobodio  ovih  nevolja  —  krvi  bih 
rado  dao,  da  uzmognem  pomoći,  ali  nemogu,  a  starost  me  pri¬ 
tiska  i  ište  odmora  a  ne  naprezanja:'  Ban  se  mislio  zahvaliti 
na  banstvu,  a  stališi  hrvatski  umiljuju  mu  se,  da  ih  neostavi. 

Prva  od  predobljenih  zemalja  predstavi  se  saboru  hrvat¬ 
skomu  stara  lička  županija.  Grof  Franjo  Rikardi  imenovan  od 
kralja  velikim  županom,  predstavi  u  saborskoj  sjednici  2.  de¬ 
cembra  1691.  svoga  podžupana  Pavla  Rittera,  rodom  Senjana, 
znamenita  čovjeka  svoga  vremena,  koji  se  u  hrvatskih  svojih 
djelih  uviek  Vitezović  piše  i  neumrlu  si  je  uspomenu  u  književ¬ 
nosti  hrvatskoj  ostavio.  Veseljem  i  oduševljenjem  primaju  stališi 
hrvatski  zastupnike  županije,  koja  je  od  pravieka  bila  hrvatska. 

Ali  i  to  veselje  nije  za  dugo  bilo.  Na  bečkom  dvoru  pre-  1692. 
vlada  davno  započeta  politika,  da  car  ima  biti  vlastnik  one 
zemlje,  koja  se  već  od  dva  vieka  nazivlje  krajinom  hrvatskom. 

Sada  se  je  dokazivalo,  da  su  sve  na  novo  osvojene  zemlje  svo¬ 
jina  careve  komore,  jer  su  carskim  oružjem  predobljene.  Hrvatski 
stališi  morali  su  opetovano  u  Beč  pošiljati  umnoga  svoga  zemljaka 
Pranju  Crnkovića,  da  proti  ovim  namjeram  prosvjeduje.  Istom 
god.  1695.  izvojuju  si  Hrvati  pismo  Leopoldovo,  u  kojem  se 
priznaje  »nepobitno  pravo*  Hrvatske  na  Liku  i  Krbavu,  a  kralj 
im  obećaje,  da  će  čuvati  njihovo  pravo  na  ove  zemlje. 

Dok  se  je  ovako  prividno  priznavalo  i  kraljevskom  riečju 
potvrdjivalo  pravo  na  Liku,  otimahu  se  Niemci,  da  za  uvieke 
od  Hrvatske  odtrgnu  primorje  hrvatsko.  U  bitci  kod  Slankamena 
poginuo  poslednji  Zrinski,  sin  bana  Nikole,  po  imenu  Adam,  koji 
je  jošte  imao  pravo  na  jedan  dio  dobara  Zrinskih.  Sada  nastd  pravi 
lov,  tko  će  kupiti  primorska  dobra  Zrinsko-Frankopanska.  Hrvatski 
stališi  otimali  se  nogama  i  rukama,  da  im  carska  komora  u  zemlju 
za  uviek  nezasjedne  i  jadransko  more  nezatvori.  Pošto  je  gradačka 
komora  god.  1690.  ove  zemlje  i  gradove  na  upravu  dobila,  btjela  je 
da  neplaća  nikakove  daće  u  blagajnu  kraljevstva  i  da  nedaje  vojske 
od  svojih  podanika,  a  pozivala  se  na  nekadanje  slobode  Frankopana, 
koji  da  su  bili  slobodni  i  samostalni.  Iza  duge  pravde  odredi  _ 

napokon  kralj  tekar  god.  1695.  odbor,  u  kojem  je  bio  rodjak 

Leopokiov  knez  Ditriechstein,  palatin  Eszterhazy  i  ban  hrvatski 
Adam  Baćan,  ter  odluče,  da  na  poziv  banski  moraju  ustajati  oa 
oružje  svi  od  Kupe  do  mora,  koji  su  sada  pod  vlašću  komora,  i 
da  plaćaju  daće,  koje  pristoje  kraljevstvu,  kako  ištu  zakoni 
hrvatski  od  starine  i  kako  je  prije  bilo. 

U  ovih  težkih  časovih  nisu  mogli  otci  naši  niti  pomišljati 
o  tom,  da  sada  svu  krajinn  sprave  pod  vlast  bansku.  Na  samu 
onu  krajinu  izmedju  Kupe  i  Une  od  Jasenovca  do  karlovačke 
krajine  zinula  je  susjedna  Štajerska,  a  pomagali  ju  politici  beč¬ 
koga  dvora.  „Mi  smo  —  vele  stališi  hrvatski  iz  sabora  god.  1695. 
—  našim  vlastitim  oružjem  ove  krajeve  opet  pridobili,  mi  smo 
ih  uzčuvali,  naša  vojska  izvela  je  većinu  onoga  naroda  iz  Bosne 
pod  kršćansku  vlast,  a  mi  smo  onaj  narod  i  kruhom  prehranili, 
da  opet  u  Tursku  nepobjegne.  Hrvatska  je  vječnimi  stražami  na 
krajini  i  neizmjemimi  troškovi  satrta  i  plemstvo  osiromašilo. 
One  su  zemlje  od  uvieka  spadale  pod  crkvu  zagrebačku  i  pod 
kraljevstvo  naše!1  Ovako  brane  stališi  po  svojem  poslaniku  pred 
kraljem  svoje  pravo  na  ove  zemlje,  a  da  se  ova  najstrašnija  ne¬ 
pravda  zemlji  neučini,  neka  se  snose  svi  dokazi  dapače  ista  pri¬ 
vilegija  pojedine  gospode,  kojim  su  one  zemlje  pripadale.  Zna¬ 
meniti  članak  saborski  o  tom  počimlje:  „da  se  stališi  i  redovi 
pred  sobom  i  potomstvom  opravdaju  —  to  sve  jednodušno  za¬ 
ključuju!*  Ova  odvažna  obrana  spasi  barem  onaj  dio  krajine 
hrvatske  banskoj  vlasti. 

Tamne  su  nam  prve  godine  s  nova  pridobljene  Slavonije. 
Istom  god.  1694.  spominje  se,  da  je  podžupan  požežki  i  viro¬ 
vitički  Ivan  Dolenec  pred  saborom  hrvatskim  običnu  prisegu 
položiš.  Sva  znatnija  mjesta  na  Savi  i  Dravi  bila  sa  puna  carske 
vojske,  a  vojna  uprava  i  carska  komora  sada  svu  zemlju  pritis- 
nuše.  TeŽko  si  ga  gradu  i  zemlji,  gdje  je  zimovala  careva  vojska. 
Već  god.  1690.  reče  markgraf  Ljudevit  badenski  caru  Leopoldu 
o  Slavoniji:  „ovaj  će  narod  sav  u  Tursku  pobjeći,  da  se  od  nameta 
carske  komore  spasit*  Kamo  su  imali  doći  zimski  stanovi  vojske, 
tamo  je  nastajao  plač  i  lelek  naroda.  I  bili  su  strašni.  Vojniku 
carskomu  iskala  je  carska  naredba  osim  slobodna  stana  za  porciju 
svaki  dan  dva  funta  kruha,  jedan  funt  mesa,  pol  vrča  vina  ili 
cieh  piva,  za  konja  šest  funti  siena,  porciju  zobi  i  slame,  a  na 
mjesec  dva  forinta  u  gotovom.  To  zahtievaše  carski  poslanik 
pred  saborom  hrvatskim  god.  1684. 

Hrvatski  stališi  otimahu  se  toj  strašnoj  daći,  koju  je  još 
8trašnijom  činila  razuzdanost  soldateske.  Narod  se  bunio,  jer  nije 
sraagao  tolikih  tereta,  a  tegobe  velikoga  i  dugoga  rata  već  su 
gotovo  izpile  zemlju  i  narod,  krv  i  imetak  naroda  već  propađoše. 

Na  mnogih  mjestih  ostavljaše  narod  selišta  svoja,  a  mnoga  go¬ 
spoda  ostajahu  bez  podanika.  Bilo  je  krajeva,  gdje  je  narod 
opljačkan  od  carske  vojske  od  gladi  umirao.  Da  tomu  velikomu 
zla  koliko  i  kako  moguće  na  put  stanu,  sabirahu  se  i  svjetovahu  u 
saboru  skoro  svake  godine  po  više  puta.  Kralja  upućivahu  na  ne¬ 
volje,  koje  su  pritisnule  ovu  zemlju,  obećavahu  više  vojske  i  novca, 
hrane  i  žitka.  Kralj  je  to  sve  više  iskao  i  primao,  a  zimskih 
stanova  ipak  se  nisu  sasvim  oslobodili.  Deputacije,  koje  je  više 
puta  sam  ban  vodio,  slabe  su  uspjehe  donesle. 

U  sred  ovih  nevolja  umre  ban  Nikola  Erdedi  mjeseca  juna  1693. 
1693.  Banovao  je  preko  dvadeset  godina,  a  iskreno  je  žalio  za 
njim  sabor  i  domovina.  Vitezović  plače  za  njim,  ali  i  nad  do¬ 
movinom,  koja  je  sada  tako  pala,  da  neima  svoga  sina,  koji  bi 
bio  i  kralju  mio  i  mogao  koristiti  domovini.  ,  Jadna  zemljo,  što 
si  dočekala  —  veli  on  —  da  ti,  koja  si  prije  vojvode  i  kraljeve 
drugim  davala,  sada  biraš  vodju  i  podkralja  izvan  domovine!1 
Hrvatski  stališi  sami^  nudjaju  grofu  Adamu  Baćanu  banstvo  i 
zato  šalju  kralju  deputacija.  Baćan  bude  imenovan  banom  i 
26.  augusta  1693.  sjajno  uveden  na  bansku  stolicu.  Novi  ban  bio 
je  vriedan  čovjek,  a  stari  su  njegovi  bili  već  bani  u  Hrvatskoj  i 
imali  su  u  zemlji  velike  i  znamenite  posjede. 

Vratimo  se  velikomu  ratu,  koji  smo  ostavili,  dok  je  slabo 
i  mlitavo  izvan  Hrvatske  i  bez  upliva  na  ođnošaje  hrvatske  tekao.' 

Godine  1695.  dodje  okret  rata  sa  smrću  sultana  Ahmeda  II.  1695. 
Njegov  nasliednik  Mustafa  II.,  čovjek  energične  naravi,  poželi 
osvetiti  sramote  nanesene  oružju  osmanskomu  i  po  primjeru 
svoga  velikoga  pradjeda  Sulejmana  I.  odluči  sam  glavom  voditi 
svoje  vojske.  Odmah  prve  godine  porazi  carske  vojske  u  južnoj 
Ugarskoj,  osvoji  više  gradova  i  vrati  se  u  svoju  priestolnicu, 
slaveći  triumfe  kao  obnovitelj  carstva.  Sliedeće  godine  razbi  cielu  1696. 
veliku  carsku  vojsku  na  Begi  rieci  i  sreća  je  bila,  da  sultan  nije 
imao  niti  vojvodske  vještine,  niti  novaca,  da  s  uspjehom  rat  nastavi. 

Što  je  ban  Baćan  s  grofom  Petrom  Keglevićem  Turkom  oteo 
Vranograč,  Tudorovo  i  Kladušu,  to  je  malo  pomoglo  obćoj  stvari 
kršćanstva  pored  onolikoga  poraza  carevaca,  gdje  se  sva  vojska 

kršćanska  iza  poraza  razsula.  Upravo  zato  s  ponosom  bilježe 
stališi  hrvatski  ove  pobjede  banove  u  saborske  knjige  i  rado  ih 
spominju  i  u  budućih  vremenih  u  slavu  Baćanovu. 

Caru  je  opet  sreća  dala  mlada  genialna  vojvodu  Eugena 
savojskoga.  Njemu  povjeri  Leopold  svoje  vojske  i  cieli  rat  na 
iztoku,  premda  je  jedva  bio  dovršio  trideset  i  četvrtu  godinu. 
Novi  svježi  duh  duhne  u  carske  vojske,  čim  jim  je  došao  na  čelo 
ovaj  najmladji,  ali  najveći  vojvoda  svoga  vieka.  S  malimi  sred- 
stvi  stvori  on  za  kratko  vrieme  velika  djela. 

Prije  nego  što  počme  velika  vojna  zamisli  Eugen,  a  na  dvoru 
mu  potvrde,  kako  će  najprije  osvojiti  najjači  turski  bedem  na 
krajini  prema  Hrvatskoj  grad  Bihač,  odakle  bi  Turci  usred  rata 
bili  mogli  provaliti  u  Hrvatsku,  a  time  bi  hrabre  hrvatske  vojske 
bez  koristi  za  veliku  vojnu  na  ovih  stranah  bile  prikovane.  Zato 
se  je  imala  vojna  na  Bihač  svršiti  prije  glavne  velike  vojne,  kojoj 
je  bio  cilj  osvojenje  Biograda.  Mislilo  se,  da  će  to  brzo  i  lahko  izađi. 

1697.  Na  proljeće  godine  1697.  kretalo  je  pet  carskih  pukovnija  iz 
Kranjske,  Štajerske  i  Ugarske  u  Hrvatsku  prema  Karlovcu  pod 
vojvodstvom«  generala  grofa  Franje  Karla  Auersperga,  koji  se  je 
imao  sdružiti  s  banom  Baćanom,  da  zajednički  na  Bihač  udare. 
Ban  Adam  Baćan  sakupio  je  do  dvadeset  hiljada  vojske  i  marši- 
rajuć  u  neprijateljsku  zemlju  uzme  njekoliko  kula,  a  najjači  grad 
s  posadom  Bielu  Stienu  uzme  na  juriš,  a  onda  krene  prema  Bi- 
haču,  da  ga  s  triju  strana  obkoli.  Niemcem  ostavi  jednu  stranu 
na  sjeverozapadu  na  njemačkih  vratih.  Turaka  je  bilo  u  gradu  do 
četiri  hiljade.  Pomoći  se  nadahu  od  paše  bosanskoga.  9.  juna 
počme  redovito  obsiedanje  i  pucanje  u  grad  iz  topova  i  priprave 
na  veliki  juriš.  Turkom  objave,  da  im  neće  doći  pomoć,  a  beg 
Čihaja,  zapoviednik  grada  odgovori,  da  će  se  braniti  dokle  bude 
jedan  Turčin  u  gradu.  Ban  izašiljaše  pomanje  čete  u  okolicu, 
da  suzbije  Turke,  ako  bi  se  gradu  na  pomoć  primicali.  Četa 
popa  Marka  Mesića  imala  velikoga  kreševa  s  neprijatelji  i  do¬ 
nese  glas,  da  dolazi  vojska  iz  Biograda,  a  u  Sarajevu  da  se 
skuplja  vojska  bosanska  i  albanezka.  Nesloga  medju  vojvodami 
i  vojskom  hrvatskom  i  njemačkom  poveća  neprilike  kršćanske 
vojske,  a  zapoviedi  stizahu  iz  Beča,  neka  se  ovo  osvojenje  čim 
prije  svrši,  da  se  glavna  velika  vojna  uzmogne  zhpočeti.  To  sve 
učini,  da  se  je  od  obsiedanja  Bihača  odustalo  i  Bihač  na  nepri¬ 
liku  Hrvatom  ostao  jaki  glavni  grad  turske  Hrvatske. 

Mjeđjutim  sabere  Eugen  savojski  carske  vojske  u  južnoj 
Ugarskoj,  kamo  je  opet  sam  sultan  Mustafa  II.  glavom  vodio 
svoju  vojsku  od  sto  hiljada  ljudi.  Na  potoku  Zenti  11.  septembra 
1697.  uoče  se  obadvie  vojske.  Bitka  počme  o  podne  i  svrši  se 
o  zahodu  sunca  podpuium  porazom  Turaka.  „Jošte  sunce  nije 
htjelo  ostaviti  dana,  da  sjajnim  svojim  okom  vidi  podpuni  triumf 
tršćanske  vojske",  piša  Eugen  caru.  Sinovi  raznih  naroda  natje- 
cahu  se,  da  čudesi  hrabrosti  proslave  kršćansko  oružje.  Gubitci 
neprijatelja  bili  su  neizmjerni.-  Preko  dvadeset  hiljada,  a  med 
njimi  i  veliki  vezir  i  većina  paša  osta  na  bojnom  polju,  a  deset 
hiljada  bude  nagnano  u  močvare  Tise,  da  se  u  njih  zadave.  Malo 
je  Turaka  uteklo,  a  mnogi  u  biegu  izgubiše  glave  od  naših  ko¬ 
njanika.  Sultan  sam  stojeć  blizu  bojišta  vidje  pođpuno  razsulo 
svoje  vojske  i  uzmače  jošte  iste  noći  prema  Biogradu.  Cieli  ve¬ 
liki  tabor  turski  pade  pobjediteljem  u  ruke.  Svi  šatori,  a  med 
njimi  i  sjajni  šator  sultanov,  na  stotine  zastava,  ciela  ratna  bla¬ 
gajna,  na  hiljade  blaga,  pripravljena  za  tursku  vojsku,  a  med 
njimi  njekoliko  hiljada  deva,  i  što  se  još  nije  dogodilo  kod  ni¬ 
jednoga  poraza  Turaka,  isti  veliki  pečat  osmanskoga  carstva, 
koji  veliki  vezir  obično  na  svojih  prsih  nosi,  pade  u  ruke  car¬ 
skoj  vojski. 

Na  nesreću  nije  carski  vojvoda  sada  ipak  injao  svega,  što 
bi  trebalo,  da  u  ovo  kasno  doba  jesensko  nastavi  slavodobitni 
boj  i  da  obsjedne  Biograd,  kako  je  želio.  Drugu  misao  zamisli 
veliki  carski  vojvoda  tako  iznenada,  da  si  historici  razbijaju 
glavu  o  tom,  što  ga  je  na  tu  misao  navelo.  Namisli  provalu  u 
Bosnu.  Nam  podaje  povjest  hrvatska  dobar  ključ  do  ove  tajne. 
Najprije  nam  tumači  pokus  navale  na  Bihač,  da  je  princ  Eugen  htio 
prije  svega  satrti  Turke  na  ovih  stranah,  odakle  se  najbjesnije 
razlievahu  čopori  turski  i  sustezahu  Hrvate  od  tolikih  bojeva 
s  carskimi  vojskami.  A  hrvatskoj  vojski  priznavao  je  važnost  i 
vriednost  svaki  vojskovodja  onoga  vremena.  Kod  Hrvata  se  javlja 
želja  od  vremena  Ferdinanda  I.,  da  valja  Bosnu  osvojiti,  ako 
se  kani  dostići  sigurnost  hrvatskih  i  susjednih  austrijskih  ze¬ 
malja.  Princ  Eugen  nije  mogao  misliti  ove  jeseni  o  osvojenju 
Bosne,  ali  provalom  svojom  mogao  je  to  postići,  da  Turci  u 
ratu  sliedeće  godine  i  na  ovih  stranah  neprijatelja  oslabljeni 
očekuju,  a  princ  Eugen  nije  mogao  znati,  da  će  se  već  na  pro¬ 
ljeće  početi  razprave  o  miru  izmedju  cara  i  Turaka. 

Četiri  hiljade  najboljih  konjanikah  i  dvie  hiljade  pet  sto 
izabranih  pješaka  i  nešto  artilerije  uzme  princ  Eugen  sa  sobom. 

U  pratnji  mu  se  nadjoše  najodličniji  ljudi:  maršal  princ  Com- 
mercy,  grof  Gvido  Starhemberg,  princ  Vaudemont,  grof  Grons- 
feld,  grof  Leopold  Herberstein,  baron  Truchsess,  sve  generali 
iz  vojske  princove.  Desna  mu  ruka  u  ovom  ratnom  podhvalu 
budne  pukovnik  slavonski  Kiba,  koji  je  digao  svoje  krajišnike. 
Druga  vojska  iz  hrvatske  krajine  imala  udariti  prema  Banjaluci, 
da  Turke  smete,  a  grof  Rabutin  sa  svojom  četom  imao  zabavili 
Temešvar  i  Pančevu  i  one  tamo  turske  strane. 

6.  oktobra  krenu  Eugen  iz  Osieka  s  vojskom  i  za  njekoliko 
dana  već  predje  Savu  kod  Broda.  Kiba  sa  svojimi  Hrvati  tri 
sto  konjanika  i  do  dvie  hiljade  pješaka  išao  je  kao  prednja  vojska 
čisteć  šume  i  spremajuć  puteve.  16.  oktobra  uzme  naša  vojska 
grad  Doboj,  sagradjen  na  visokoj  strmoj  pećini  na  Bosni  rieci. 
Sada  već  nalaziše  i  naroda  po  selih  i  blaga  i  hrane  za  vojsku. 
Sliedeći  dan  preda  se  Maglaj.  Idući  uz  Bosnu,  dodje  vojska  do 
Žepča.  Ovo  mjesto  u  dolini  na  Bosni,  nehtjede  se  predati,  naši 
ga  moradoše  na  juriš  uzeti.  19.  zauzme  Kiba  Vranduk,  gdje  je 
princ  radi  loših  puteva  ostavio  artileriju,  a  s  njom  sedam  sto 
ljudi  pod  jednim  podpukovnikom ,  komu  su  bile  podane  posade 
maglajska  i  đobojska,  da  bude  u  savezu  s  Brodom.  Narod  kršćanski 
grnuo  sa  svib  strana  carskomu  vojvodi,  ištući  njegovu  zaštitu 
i  obećavajući,  da  će  s  njime  ovu  zemlju  ostaviti.  Turci  se  sa 
svih  strana  potegnuše  prema  Sarajevu. 

Princ  Eugen  posla  u  Sarajevo  glasnika  s  jednim  trubljačem. 
Premda  je  trubljač  u  znak  mira  bez  prestanka  trubio,  a  glasnik 
držeć  u  visu  desnu  ruku  pismo  pokazivao,  bude  ipak,  čim  se  Turkom 
pokazaše,  trubljar  sasječen  a  glasnik  sa  pet  rana  jedva  uteče.  - 
Eugen  ga  nadje  dva  sata  prije  Sarajeva  ovako  izranjena.  S  vojskom 
posjedne  vrhunce  nad  Sarajevom,  a  vojsku  posla  u  grad,  da  ga 
posjedne  i  oplieni.  Poslije  grad  zapale,  a  razbježale  po  okolici 
Turke  progoniše  princove  vojske.  Liepi  i  bogati  grad  propadne, 
a  mnogo  hiljada  kršćanskih  duša  predju  pod  zaštitom  vojske 
princove  u  Slavoniju.  To  je  bila  sva  dobit  ove  vojne.  Princ  je 
dapače  želio  sve  kršćane  s  ovih  strana  prevesti  pod  carsko 
okrilje,  ali  približuća  se  zima  i  loši  putevi  osujetiše  mu  njegovu 
1698.  plemenitu  namjeru.  Sliedeće  godine  izmorile  se  obadvie  vojske 
oko  Biograda.  Turci  ponudiše  mir,  saveznici  ga  rado  primu. 

Primirje  se  učinilo  već  godine  1698.,  a  po  faktičnom  stanju 
imao  se  ugovoriti  mir.  UKarlovcih  sastanu  se  poslanici  kršćan¬ 
skih  vlasti  i  Turaka  na  zemljištu  neutralnom  izmedju  ratujućih 
stranaka.  Karlovci  malo  i  neznatno  mjesto  nisu  mogli  primiti 
poslanike  tolikih  država  i  sjajnih  njihovih  pratnja.  Izvan  grada 
pod  šatori  namjestili  se  poslanici  a  u  sredini  je  od  drva  sagradjena 
zajednička  viećnica.  Glavno  načelo  za  ugovor  mira  bude  ustanov¬ 
ljeno,  da  svaka  od  kršćanskih  vlastih  napose  ugovara,  a  samo  u 
prepornih  pitanjih  da  drugi  sudjeluju.  Poslije  dugih  razprava 
bude  napokon  26.  januara  god.  1699.  mir  podpisan. 

Koliko  je  ovaj  svetski  znameniti  mir  davao  saveznim  kršćan¬ 
skim  vlastim,  malo  spada  na  nas.  Hrvatsku  razcvili.  „Moradosmo 

—  veli  suvremeni  Vitezović  —  mi  pobjeditelji  naša  mjesta  i 
plodne  zemlje  neprijatelju  ustupiti,  naše’  gradove  razoriti,  da 
laglje  bude  krutomu  neprijatelju  na  našu  zemlju  navaliti  kada 
ojača.  Predadosmo  toranj  polag  grada  Kostajnice,  kod  koga  je 
lasno  prelaziti,  jer  je  Una  mala,  a  onda  Dubicu,  njekada  stolicu 
slavne  županije,  Jasenovac  sielo  staroga  roda  Zempčeja,  gdje 
Ona  u  Savu  utiče.  Dadosmo  Gradišku,  a  Doboj  slavni  grad 
plemena  Berislavića  gubi  našu  posadu,  Brod  na  Savi  razvaljuje 
se,  a  sriemska  polja  do  Slankamena  sasma  oteše  Hrvatskoj  i 
barbarskomu  carstvu  predaju4.4  Carski  poslanik  grof  Marsigli  izadje 
s  turskim  poslanstvom,  da  uredi  ove  granice  na  krajini  Hrvatske 

—  a  rodoljubivi  mu  Vitezović  dovikuje  —  „ako  od  ovoga  mira 
što  dobra  bude,  mislim  da  neće  dugo  potrajati,  neka  barem  budu 
nade  Hrvatskoj,  da  će  joj  skoro  opet  pobjedjena  Turska  vratiti 
ključe  od  Jajca  grada!4 

Koliko  god  su  Hrvati  pravom  nezadovoljni  bili,  da  su  im 
otimali  opet  gradove  od  Turaka  njihovom  krvlju  otete,  opet  je 
ovim  mirom  učinjena  znamenita  epoha  u  po  vješti  hrvatskoj. 
Zemlja  izmedju  Save,  Drave  i  Une  očišćena  je  od  Turaka,  a  u 
Dalmaciji  osta  pod  Venecijom  Knin,  Sinj,  Čitluk  i  Gabela,  dakle 
sve  zagoije  dalmatinsko.  Velika  množina  puka  hrvatskoga  iz 
Bosne  našla  okrilje  kršćanske  oblasti  tamo  u  Dalmaciji  i  ovdje 
u  Hrvatskoj  i  Slavoniji  u  novoj  domovini  s  braćom  svojom.  Nova 
velika  zadaća  otvara  se  kraljevstvu  hrvatskom,  da  sve  zemlje 
oslobodjene  od  Turaka  po  starom  pravu  narodnom  i  državnom 
sakupi  pod  zastavu  i  žezlo  bana  hrvatskoga. 

XIV. 

I  tečajem  sedamnaestoga  vieka  ostala  je  Hrvatska  samo 
Breliquiae  reliquiarum“  na  vječitoj  straži  prema  velikomu  turskomu 
carstvu.  Granice  Hrvatske  tekle  su  od  mora  jednu  milju  od  sela 
Vranjaka  ravno  prema  iztoku  iznad  turskoga  Pazarišta  do  mjesta 
Čanka,  a  odavle  išla  linija  prema  sjeveru  prelazeć  Koranu  iznad 
turskoga  Klokoča,  okrenula  tamo  granica  prema  sjeveroiztoku 
i  uhvatila  Kupu,  koju  kod  Brkiševine  ostavlja  i  do  dva  sata 
izpod  Petrinje  krede  na  Savu,  koju  presieče  kao  i  potlje  nje 
Lonju,  te  onda  nješto  krivudajud  udari  na  Dravu.  Ako  se  od 
ovih  ostanaka  naše  zemlje  oduzme  jošte  primorska  krajina  do 
velike  Kapele,  karlovačka  izmed  Kupe  i  Kapele,  i  varaždinska, 
kojoj  su  glavna  mjesta  Koprivnica,  Križevac,  Belovar,  Ivanid,  ako 
nezaboravimo,  da  je  carska  komora  kušala  izpod  vlasti  banske 
oteti  primorje,  onda  nam  se  prikazuje  Hrvatska  u  naskrajnoj 
suženosti. 

Razstavljajud  se  od  ove  tužne  dobe  i  dospjevši  do  one  zna¬ 
menite  epoke,  gdje  nam  je  domovina  veda  postala,  nalazimo  jednu 
utjehu  pogledajud  na  ova  dva  vieka  poviesti.  Progledasmo  sve 
vjekove  poviesti  hrvatske,  ali  nenadjosmo  toliko  nevolje,  da  bi 
pritiskala  u  tako  dugom  i  neprekidnom  nizu  našu  hrvatsku 
zemlju.  Otci  naši  branedi  se  na  ovih  ostancih  svoje  domovine,  vi- 
djahu  na  svoje  oči  nesamo  propast  najliepšega  i  najvedega  diela 
svoje  domovine,  ved  i  tolike  stare  i  znamenite  rodove  svoje  vi¬ 
dješe  izčezavati  iz  redova  narodnih.  Krvaredi  od  sto  rana  čuvahu 
oni  prava  kraljevstva  svoga  svetim  žarom  od  vedih  i  mogudnijih 
susjeda  svojih.  Premda  stisnuti  na  uzke  granice,  pronesoše  ipak 
kroz  eropejski  sviet  slavu  imena  hrvatskoga  kao  junaci  na  bojnom 
polju.  Njim  dopade  najteža  zadada,  da  sačuvaju  ime  svoga  na¬ 
roda  i  kraljevstva.  Oni  ga  sačuvaše  i  nadahnuše  unukom  svojim 
utjehu,  da  je  sama  providnost  božja  narodu  hrvatskomu  dala 
mjesto  medju  onimi  narodi,  koji  nede  propasti. 

Obrana  zemlje  izpunjuje  jošte  i  u  sedamnaestom  vieku 
bolji  dio  života  našega  naroda,  iz  nje  teku  glavne  crte  držav¬ 
noga  i  kulturnoga  života.  Zato  se  oko  povjesti  najprije  sustavlja 
na  krajini  i  na  predobljenih  s  nova  zemljah  hrvatskih. 

Da  uvedemo  čitatelja  u  situaciju,  pripoviedat  demo  po  Val- 
vasoru,  što  se  je  u  njegovo  doba  kod  grada  Slunja  dogodilo. 

„Premda  je  sva  zemlja  u  ovom  kraju  pusta,  dao  je  ipak  kapetan 
slunjski  u  naše  doba  (god.  1683.),  premda  je  rat  bio  a  Turci  pod 
Bečom,  uzorati  zemlju  oko  Slunja  na  okolo  dokle  puška  dosiže, 
da  neprijatelj  oranja  smetati  nemože.  Kada  se  ovakova  polja 
oru,  siju  i  žanju  treba  uviek  jake  straže  namjestiti.  Njekoliko 
dobrih  vojnika  stoji  uviek  spremnih,  a  svake  noći  izadju  na  re- 
kognosciranje.  Neimaju  ti  ljudi  čardaka  za  taj  posao,  već  se 
stisnu  gdje  mogu,  ako  se  na  Turke  namjere.  Ako  li  pak  idu 
naše  čete  na  tursku  stranu,  onda  se  svaki  put  postavi  do  šest- 
deset  konjanika  na  brdo  Kremen  da  straže.  A  tako  biva  i  onda, 
kada  se  u  polju  kaića v  most  ili  drugo  što  gradit4 

Čardaci  su  prvi  i  bitni  znakovi  života  našega  naroda  na 
krajini.  Oni  pokazuju  točnu  liniju  pograničnu  izmedju  Hrvatske  i 
osmanskoga  carstva.  Čim  je  napredovala  naša  granica,  napredo¬ 
vahu  i  oni  u  točnom  i  opredieljenom  redu,  koliko  bi  puška  go¬ 
nila,  toliko  su  jedan  od  drugoga  odaljeni.  Na  četiri  jaka  stupa 
podignuta  koliba  skrivaše  stražara,  koji  je  opazivši  kakovo  gibanje 
Turaka  pušku  izpalio,  a  onda  je  pukla  puška  na  susjednom  čar¬ 
daku  i  tako  napredovao  glas,  da  se  brže  sabere  štogod  ljudi  na 
oružje.  Ljudi  na  konjih  i  pješke  oboružani  skaču  na  ono  mjesto 
odakle  je  puška  pukla.  Takav  je  red  na  skrajnoj  granici  bio  kroz 
sedamnaesti  viek,  a  i  iza  karlovačkoga  mira  ostali  su  čardaci  uz 
Savu,  Unu  i  dalje  izmedju  Turske. 

„Premda  je  život  ovaj  stražarenja  po  danu  i  noći  težak  i 
strašan,  opet  ovi  ljudi  —  veli  Valvasor  —  ove  velike  pogibelji 
kroz  sav  svoj  život  rado  podnese.  Ono  malo  pliena  od  Turaka 
sladka  im  je  nagrada.  Inače  ovi  ljudi  veoma  slabo  živu,  premda 
im  je  zemlja  liepa  i  plodovita,  ali  stoji  pusta  i  neobradjena. 
Istom  malo  dalje  od  granice  vidjaju  se  zasijana  i  obradjena 
polja,  ali  da  se  i  ta  uzmognu  obraditi,  stoje  seljaci  pripravni 
da  ustanu  kad  prva  puška  pukne!4  „Ta  neidu  Turci14,  t#  rieč 
postala  u  ovo  doba  i  znači,  da  se  netreba  previše  žuriti,  kao  što 
je  onda  jamačno  trebalo.  Druga  opet  ovoj  odgovara:  „Nisu  Turci 
za  pećju11,  razumieva  se,  da  ih  valja  tražiti  na  bojnom  polju,  da 
se  valja  žuriti. 

Mi  nismo  pripoviedali  u  sedamnaestom  vieku  onih  stotina 
malih  provala  turskih  u  našu  zemlju,  niti  četovanja  naših  ljudi 
na  krajini  u  Tursku.  Mi  nismo  u  ob<5e  pratili  tako  zvani  mali 
rat,  koji  nije  nikada  na  krajini  prestajao,  a  taj  je  po  svjedo- 

čanstvu  suvremenika  skoro  svaki  dan  bivao  na  krajini.  Ćetovanje 
nije  prest  lo  u  sedamnaestom  vieku,  a  strašan  ures  mnogih  mjesta 
na  krajini  bile  su  turske  glave  strunule  na  kolcih,  kakav  se  je 
običaj  u  junačkoj  Crnojgori  do  ovogu  vieka  sačuvao. 

Kada  su  pod  konac  ovoga  vieka  velike  carske  vojske  na 
naših  stranah  ratovale,  služio  im  je  po  običaju  onoga  vremena 
mali  rat,  da  neprijatelja  smete  i  oslabi,  dok  se  dodje  do  velike 
akcije.  Poznavajuči  Turke  i  njihove  staze  i  puteve,  bili  su  Hrvati 
s  krajine  u  malih  odjelih  u  izpitivanju  neprijateljske  sile,  u  mnogih 
prvih  kreševih,  za  nagle  navale,  za  obilaženje  neprijatelja  na  svojih 
malih  ali  brzih  konjih  uviek  prvi.  Mnogo  malih  ratova  čini  jedan 
veliki,  to  je  bila  maksima  sadamnaestoga  vieka. 

U  Hrvatu  na  krajini  razvilo  se  vječnim  ratovanjem  toliko 
smjelosti  i  osobnoga  junačtva,  da  su  upravo  u  mali  rat,  gdje  je 
pogibelj  največa  s  oduševljenjem  zalazili,  ali  je  zato  osobnomu 
junačtvu  najprije  sreča  procvala.  Nesmijemo  zaboraviti,  da  je 
narodna  pjesma  bila  najsklonija  ovim  junakom,  koje  je  po  imenu 
izbrajati  mogla.  Nebojimo  se  na  ovom  mjestu,  da  smo  daleko  od 
povjestne  istine,  ako  reknemo:  „dar  Ti  djelom  plemenita  pjesmai4 
„Hrvati  pokazuju,  da  imadu  plamen  u  grudih  —  veli  Valvasor 
—  koji  se  dade  samo  neprijateljskom  krvlju  gasiti,  kada  dodje 
do  boja,  njihovu  hrabrost  i  brzinu  na  konju  pozna  sva  Europa, 
a  osobito  Turci,  jer  se  boje  njihove  sablje  kao  gotove  smrti:4 

Tridesetgodišnji  rat  pokaza  nam,  koliko  su  puta  zadrhtale 
velike  vojske,  kada  su  Hrvati  razvili  mali  rat.  Valvasor  to  na 
istom  mjestu  iztiče:  „Velika  i  glavna  bitka  kod  Nčrdlingena 
donosi  nemalu  hvalu  junačtvu  Hrvata,  jer  su  oni  tada  prvi  bili, 
koji  su  neprijatelja  iza  započete  bitke  sa  svojimi  letečimi  četami 
smeli,  obišli  i  iza  ledja  iznebuha  smlatilii4 

Da  ogledamo  Hrvate  u  velikom  ratu,  valja  nam  sabrati  u 
jednu  slilfli  razvoj  krajine  u  sedamnaestom  vieku,  a 
uz  to  ogledati  i,  bansku  vojsku.  U  ovom  vieku  postojao  je  ge¬ 
neralat  varaždinski  iliti  slavonska  krajina  izmedju  Save  i 
Drave  naprama  Slavoniji,  karlovački  generalat  ili  hrvatska 
krajina  od  Kupe  do  mora.  Sada  bude  osnovan  jošte  generalat 
osječki  a  prevladao  je  naziv  slavonski  za  krajinu  od  Jasenovca 
do  Zemuna.  Izmedju  ovih  generalata  bila  je  krajina  izmetu 
Kupe  i  Une  pod  neposrednom  vlasti  bana  hrvatskoga  i  nazivala 
se  već  sada  banska  krajina. 

Do  konca  vieka  dobi  sva  krajina  drugo  lice  narodom,  koji 
je  pd  njoj  povrvio.  Nikada  nije  bilo  rata  izmedju  Hrvata  i  Turaka, 
da  nebi  kršćani  stojeći  izmedju  dvie  vatre  bježali  na  našu  stranu. 
U  velikom  posliednjem  ratu  za  oslobodjenje  nije  opet  nikada  naša 
vojska  u  Bosnu  polietala,  a  da  neprevede  braću  na  ovu  stranu. 
Tko  je  tećajem  velikoga  rata  pod  Leopoldom  prešao ,  dobio  je 
potlasti,  da  neplaća  kroz  tri  godine  nikakve  daće. 
To  je  mamilo  narod,  a  proglasi  carske  vlade  obricahu  „ zlatnu 
slobodu  pod  kršćanskim  kraljem" 

Glavne  crte  političke  samouprave  u  krajini  prikazuju  nam 
se  u  sloboštinah,  koje  su  dobili  god.  1630.  vlasi  u  kapetanatu 
križevačkom,  koprivničkom  i  ivanićkom.  Svaka  obćina  bira  si 
svoga  kneza,  a  sve  obćine  jednoga  kapetanata  zajedničkoga  sudca. 
Ote  je  oblasti  potvrdjivao  general.  Briga  je  osobita  izražena  u 
zakonu  za  mužkarce,  koji  su  prevalili  sedamnaestu  godinu,  gospo¬ 
darom  se  zapovieda,  da  ih  dobro  hrane  i  obskrbljuju,  a  od  osam¬ 
naeste  godine  počamši  stoji  krajišnik  pod  puškom. 

Zemlju,  ha  kojoj  živi  krajišnik,  priznavali  su  kraljevi  kroz 
sav  viek,  da  jeste  hrvatska  i  da  spada  po  pravu  pod  bana.  Tečajem 
velikoga  rata  već  javno  u  proglasih  kraljevih  dolazi,  da  je  ovo 
zemlja  careva,  a  krajišnici  pod  okriljem  samoga  cara,  a  da  neće 
hitati  nikogia  drugoga  za  gospodara,  niti  da  će  komu  kmetovi 
biti.  Kapetanom  od  cara  postavljenim  biti  će  pokorni. 

Služba  je  bila  plaćenim  krajišnikom  stražiti  na  krajini, 
utvrdjivati  gradove,  činiti  posadu  u  gradovih,  patrolirati  i  uhoditi 
po  fieprijateljevoj  zemlji.  Obćine  su  predlagale  niže  časti  u  vojski, 
a  general  ih  je  imenovao.  Na  prvi  glas  puške  ili  mužara  skakali 
bi  ha  noge  svi  ljudi  od  18  godina  na  mjesto,  odakle  se  čuo 
glaš  puške.  Hrane  bi  sa  sobom  ponesao  svaki  čovjek  za  osam 
do  četernaest  dana,  a  poslije  dobije  plaću. 

Krajišnik  služio  je  svojim  konjem  i  puškom,  a  municiju 
dao  mu  je  kralj.  Valja  ipak  razlikovati  dvie  vrsti  krajišnika, 
jedh!  su  bili  plaćenici,  oni  su  morali  hoditi,  kuda  ih  je  general 
vodio.  Drugi  su  bili  zemljom  nagradjeni,  oni  su  samo  u  zemlji 
ratovali  i  na  krajini  stražarili.  Pod  konac  vieka  davala  bi  kra¬ 
jina  u  turski  rat  do  trideset  hiljada  ljudi,  naučnih  od  djetinstva 
boju  i  mejdanu.  Da  je  u  njekih  krajevih  narod  od  vječna  rata 
podivljao  i  pustio  klice  velike  surovosti,  moramo  priznati.  Raz¬ 
bojstvo  i  hajdučtvo  gdjegdje  škodilo  je  zemlji  koliko  i  Turci,  a 

vlahe  u  sedamnaestom  viekn  više  puta  katolici  obtužuju,  da  im 
djecu  kradu  i  Turkom  prodavaju.  Samo  vojnička  organizacija 
mogla  je  u  ovako vom  vieku  takov  narod  u  red  dovesti ;  a  drago¬ 
cjene  su  bile  carskomu  dvoru  one  velike  mane  našega  naroda 
na  krajini:  nesklonost  radu  a  pohlepa  za  ratom. 

Unutarnje  austrijske  zemlje  prinosiše  velike  troškove  za 
krajinu  varaždinsku  i  karlovačku  (for.  150.000  na  godinu),  a  zato 
imadjahu  njihovi  sinovi  sve  generalske  i  glavne  kapetanske  časti,  a 
iskale  su  ove  zemlje,  kako  več  čusmo  tečajem  povjesti,  da  im 
se  krajina  hrvatska  u  ime  troška  priznade  za  njihovu.  Sama 
carska  komora  priznaje  god.  1699.,  „da  bi  cara  neizmjerno 
novca  stajalo  uzdržavati  ovdje  diljem  uz  krajinu  redovitu  vojsku 
i  utvrdjivati  za  nju  gradove,  zato  da  neka  ostane  krajina  ovako, 
gdje  hrvatski  vojnik  o  malom  ili  nikakovom  trošku  u  drvenu 
čardaku  obavi  viernu  stražu,  za  koju  bi  redovitomu  carskomu 
vojniku  trebalo  gradove  graditi!4 

Premda  su  austrijske  zemlje  u  ovom  vieku  svimi  silami 
oko  toga  radile,  da  krajina  hrvatska  bude  i  osebni  teritorij,  da 
varaždinska  krajina  pripadne  Štajerskoj,  a  karlovačka  i  primorska 
Kranjskoj,  a  bečki  je  dvor  to  rado  pomagao,  opet  ostane  ovo 
priznato  zemljište  kraljevstva  hrvatskoga.  Pitanje  krajiško  teče 
cielim  sedamnaestim  viekom,  ali  je  sastojalo  u  tom:  tko  če 
voditi  i  zapoviedati  hrvatsku  vojsku  na  krajini. 
Koji  su  od  plemiča  ostali  na  svojih  imanjih,  oti  su  pripadali 
sudu  i  zapovieđi  banskoj,  a  dolazili  su  i  na  sabor  hrvatski. 

Da  je  vojska  na  krajini  čisto  hrvatska  i  ona,  kojoj  daju 
naziv  njemačke  vojske,  to  i  sami  suvremeni  Niemci  svjedoče.  I 
niže  časti  davali  su  Hrvatom.  Ali  glavne  kapitanate  i  generalate 
dobivahu  sinovi  odličnih  rodova  iz  austrijskih  zemalja.  Neima 
skoro  sabora,  da  nebi  u  njem  Hrvati  iskali,  da  se  ove  vojne 
časti  Hrvatom  podiele,  da  im  tudjin  u  njihovoj  domovini  ne- 
zapovieda. 

Po  pravu  hrvatskom  sticaše  se  u  banskoj  časti  naj¬ 
viša  vojna  vlast,  kako  se  je  toliko  puta  naglasivalo  skoro  u  svih 
saborih:  „od  Drave  do  jadranskoga  morat4  A  ako  i  ima 
vojske  u  Hrvatskoj  pod  tudjimi  zapoviednici,  da  se  ništa  nesmije 
poduzimati,  što  bi  bilo  protivno  slobodi  kraljevstva.  Bez  banove 
dozvole  nesmije  se  vojska  iz  kraljevstva  izvoditi  niti  unj  uvoditi. 
Same  krunitbene  povelje  i  zakoni  sabora  ugarskih,  kano  da  se 

natječu  sa  zaključci  stališa  hrvatskih,  kako  da  što  bolje  i  što 
jače  zajamče  neodvisni  djelokrug  banske  časti.  Kapetan  i  generali 
imali  su  biti  pokorni  zakonom  zemlje,  a  iste  naputke  svoje  mo- 
radoše  primjeriti  hrvatskim  zakonom,  a  osobito  im  bijaše  za¬ 
branjeno  miešati  se  u  jurisdikciju  gospode  zemaljske,  gradova  i 
županija,  s  kojimi  su  po  svojem  položaju  dolazili  u  doticaj. 

Ovako  liepo  govorahu  zakoni  onoga  vieka,  ali  ih  je  sila  i 
nasilje  mnogo  puta  prelomilo.  Lomio  ih  je  sam  dvor  bečki,  jer 
je  ove  zakone  samo  na  papiru  ostavljao.  Lomili  su  ih  osobito 
tudji  generali  i  kapetani,  koji  su  otimali  jurisdikciju  plemićem 
hrvatskim  na  krajini,  zatvarali  prolaze  trgovini,  kao  da  je  krajina 
posebni  teritorij.  *  Borba,  razbijanje,  ubojstva  radjaju  se  sbog 
krajine*,  veli  sabor  god.  1658.  Za  primjer  navesti  ćemo  izmedju 
mnogih  sgoda  nesgode  sa  Senjem,  kako  su  ih  zabilježili  g.  1655. 
stališi  hrvatski  u  svojih  zapisnicih.  Kralj  Ferdinand  III.  je  dao 
privilegija,  da  bude  Senj  slobodni  kraljevski  grad,  a  kapetan  carski 
nepušta  poslanika  sabora  u  grad,  da  privilegija  proglase.  Nesmiju 
gradjani  birati  sudca  niti  pobirati  daće,  kapetan  im  dao  sudca,  a 
on  sam  pobire  od  njih  daće,  sav  živež  kapetan  pokupuje,  pak  ga 
šalje  na  prodaju  u  Veneciju,  ribariti  zabranjuje,  već  on  sam  ribari 
drva  im  u  njihovom  teritoriju  neda,  već  ih  on  sieče  i  u  Veneciju 
prodaje.  To  sve  kapetan  čini,  kada  kralj  inako  zapovieda. 

Lomili  su  zakon  zemlje  i  dvor  i  njemački  generali  osobito 
naseljujuć  vlahe,  koje  je  većinom  i  vjera  lučila  od  braće  na 
krajini.  Mi  smo  već  spominjali,  kako  je  kralj  Ferdinand  II.  dao 
vlahom  privilegija  u  varaždinskoj  krajini,  a  spominjasmo  i  to 
kako  su  oni  bunu  dizali,  misleć  da  imaju  mnogo  veća  privilegija, 
da  je  sva  njihova  zemlja  izmedju  Save  i  Drave.  Bečki  dvor  ide  za 
tim  kroz  sav  sedamnaesti  viek ,  da  učini  pomoćju  vlaha  posebni 
teritorij,  to  više  puta  jasno  progledaju  i  izriču  stališi  hrvatski, 
a  veoma  obširno  u  saboru  god.  1651.  Ministri  kraljevi,  Štajerska 
i  njihovi  generali  gledali  su  vlastelu  hrvatsku  sasvim  iz  krajine 
iztisnuti.  Branili  su  im  naseljivati  na  svoja  od  Turaka  poharana 
imanja  iznova  svoje  podanike,  samo  da  na  svoja  starodavna  dobra 
i  prava  zaborave,  a  generali  da  namjeste  prebjegloga  naroda  iz 
Bosne,  koji  će  vierno  "stajati  samo  uz  generalsku  zastavu.  Dakako 
da  se  nije  usudio  kralj  nikada  izreći,  da  krajina  po  pravu  ne- 
pripada  Hrvatskoj,  a  samo  sobom  se  razumieva,  da  su  stališi 
hrvatski  proti  svakomu  prelomu  zakona  prosvjedovali  i  prije  kru- 

nitbe  tiskali  kraljeve  na  prisegu,  da  će  im  vratiti  vlasti  na  kra¬ 
jini.  Nije  ipak  do  konca  vieka  niti  za  jedan  korak  krenulo  naptied 
na  korist  stališa  hrvatskih  pitanje  o  krajini. 

Hrvati  su  uredili  krajinu  tako  zvanu  bansku  izmedju 
Kupe  i  Une  upravo  onako  kako  je  bila  druga  krajina  nredjena. 
Zapoviednik  vojske  obično  podkapetan  zemlje  stajao  je  na  straži, 
vodio  popravke  tvrdjava,  plaćao  i  razredjivao  vojsku,  a  zapoviedi 
je  primao  od  vrhovnoga  vojvode  i  svoga  poglavara  bana.  Ta  je 
krajina  razširena  tečajem  velikoga  posleđnjega  rata  do  Une,  a 
onda  je  tekla  granica  uz  Unu  od  Jasenovca  do  karlovačke  krajine. 
Hrvati  pomišljahu  pri  koncu  vieka,  a  osobito  za  vrieme  primirja  i 
ugovaranja  mira  karlovačkoga,  da  je  sada  došao  čas,  gdje  će 
imati  pasti  generalat  karlovački  i  varaždinski  izpod  gradačkoga 
Hofkriegsratha  i  postati  opet  dielom  kraljevstva  pod  vlašću 
banovom.  Čim  su  po  slavodobitnih  vojskah  dalje  maknute  gra¬ 
nice  turske,  tim  je  dalje  imala  biti  krajina,  a  sadanja  krajina 
da  se  kraljevstvu  opet  priklopi.  Stališi  hrvatski  imadjahv  u  ovo 
doba  poslanika  kod  carskoga  dvora  vriednoga  plemića  Crnkovića, 
komu  je  kralj  dao  naslov  kraljeva  savjetnika.  Od  god.  1697 — 1699. 
trudi  se  on  u  Beču  s  pomoćju  bana  Baćana,  da  Hrvatskoj  pri¬ 
dobije  krajinu,  ali  se  mora  i  o  tom  truditi,  da  jošte  i  ono  malo 
banske  krajine  izmedju  Kupe  i  Une  iz  Gradca  neotmu,  kako  su 
htjeli  buneći  vlahe,  neka  se  nepokoravaju  banu.  Stališi  ponudj&hu 
god.  1698.,  da  će  oni  krajinu  osigurati,  utvrditi  i  braniti.  Ako 
bi  Hofkriegsrath  iskao,  da  on  pazku  vodi  o  toj  obrani  i  to  po- 
nudjaju,  neka  slobodno  šilju  svoje  komisare,  premda  toga  nebi 
trebalo  »toliko  je  priznata  hrabrost  i  viernost  stališa  i  od  ovoga 
kralja  i  od  njegovih  predšastnikai*  Nastojanja  bečke  vojne  dvorske 
stranke  bila  su  u  takovoj  protimbi  sa  željami  hrvatskimi,  da  je 
jedva  golemom  mukom  banskoj  vlasti  spašena  banska  krajina, 
a  kralj  je  god.  1699.  izdao  proglas  na  vlahe  tamošnje,  neka  se 
stališem  pokore. 

Nepripravni  i  od  velikoga  rata  iztrošeni,  zamršeni  u  ovakove 
razpre  sbog  krajine  i  na  malih  ostancih  kao  na  razvalinah  uz¬ 
dišući,  dočekaše  stališi  hrvatski  znamenito  razširenje  starih  granica 
domovine  svoje  dobitkom  ciele  Slavonije,  Like  i  Krbave.  Silni 
junački  duh  jedina  je  impozantna  sila,  koju  je  osjećao  sam  narod, 
poštovali  ju  saveznici,  a  bojali  se  je  neprijatelji.  Slavonija  i  Lika 
bile  su  na  daleko  veće,  nego  što  su  bili  ostanci  Hrvatske  pod 

banom  —  iz  kojih  im  je  imalo  izađi  novo  vrelo  života  državnoga 
i  narodnoga.  Zato  je  slabo,  sporo  i  s  velikimi  tegobami  napre¬ 
dovalo  ujedinjivanje  ovih  zemalja  s  majkom  zemljom. 

XV. 

Premda  nas  je  povjest  maćuhinski  obskrbila  viestmi  o  životu 
u  Slavoniji  kroz  šestnaesti  i  sedamnaesti  viek,  opet  moramo 
pogledati  na  ovu  zemlju  u  tursko  doba,  da  razumijemo  tamošnje 
socijalne,  kulturne  i  državne  odnošaje  osamnaestoga  vieka.  Zemlja 
je  bila  pod  Turci  razdieljena  od  prilike  po  obsegu  starih  žu¬ 
panija  na  sandžakate.  Jedan  je  paša  sjedio  u  Požegi,  drugi  u 
Osieku,  a  Sriem  je  pripadao  stranom  pod  pašu  biogradskoga,  a 
stranom  pod  pašu  iločkoga.  Turci  su  osvojivši  Slavoniju  posjeli 
glavnije  kule  i  gradove,  iz  kojih  su  vladali.  Moguće  nam  je  s 
pomoćju  karte  od  konca  sedamnaestoga  vieka  naznačiti  glavne 
gradove  uz  Savu,  Dunav  i  Dravu  i  sredinom  Slavonije.  Turci 
su  držali  gradove  za  obranu  svoga  gospodstva,  ali  su  ih  većinom 
prolazeć  iz  Slavonije  popalili  tako,  da  je  većina  kula  i  gradova 
u  Slavoniji  postala  i  ostala  ruševinom  od  konca  spomenutoga 
vieka.  Od  Hrvatske  iduć  na  Savi  pozdravlja  nas  najprije  Kra¬ 
ljeva  Velika,  zaštićena  od  sjevera  i  zapada  Ilovom  i  Pakrom, 
a  s  juga  Savom,  okružena  močvarami  razprostirala  se  na  liepoj 
ravnici,  gospodovaše  s  visokimi  kulami  i  tornjevi  cielom  okolicom. 
Veličajno  ime  grada  jamačno  je  stvorilo  narodnu  tradiciju  o  kralju 
Radoslavu  i  njegovih  sinovih.  Imao  je  kralj  tri  sina.  Dva  starija 
odpravi  u  boj,  a  najmladjega  ostavi  kod  kuće.  Diete  nehtjelo 
kod  kuće  mirovati.  Molilo  otca,  da  mu  dopusti  braću  potražiti,  o 
kojih  je  čuo,  da  su  zarobljeni  kod  crnoga  Arapina.  Poleti  momče 
do  Arapina,  smakne  ga  i  oslobodi  braću.  Otac  čekajući  djecu 
svoju  umre  od  žalosti,  nenadajući  se  njihovu  povratku.  Najmladji 
sin  poveća  grad  i  dade  mu  ime  Kraljeva  Velika.  Iza  nje  dolaze 
naslonjeni  na  Savu  Banova  jaruga  i  velevažni  Jasenovac, 
onda  Mlaka,  Jablanac,  Strug,  i  iza  utoka  maloga  Struga 
Gradiška  (stara),  u  kojoj  je  najznatniji  spomen  iz  turske  dobe 
—  grob  proroka  Gajbije.  Pripovieda  se,  da  je  sam  veliki  vezir 
Kara  Mustafa  prije  polazka  pod  Beč  upitao  Gajbiju  za  svoju 
sreću  i  dobio  nepovoljan  odgovor.  Kada  su  ga  kašnje  pitali  iza 
nesretna  rata :  gdje  će  biti  turska  medja,  vele,  da  je  odgovorio : 

(Smičiklas :  Povjtti  hrvatska.  11.)  16 


Digitized  by  LaOOQle 


KNJIGA  DESETA. 


Sava  medja  i  mojaladja,  kako  je  u  istinu  bilo  karlovačkim 
mirom  i  dugo  je  ostalo.  On  je  umro  u  Gradiški,  a  hodočašćenje 
Turaka  na  njegov  grob  ponavlja  svake  godine  uspomenu  na 
tursku  dobu.  Od  Gradiške  na  sjevero-iztok  bio  C  e  r  n  i  k ,  u  kojem 
je  obično  paša  sjedio,  a  pored  njega  na  sjever  od  ravnoga  Posavja 
Subotskigrad,  Rajec,  Novigrad  med  Lovskom  i  Ko¬ 
riti,  i  Gorica  grad,  jedan  sat  od  prilike  od  Save  udaljen.  Naj¬ 
više  se  spominje  Biela  Stiena,  grad  na  visoku  briegu  sa- 
gradjen,  a  okružen  strmimi  ponori,  koji  se  gube  na  prekrasne 
dolove.  Jošte  spominjemo  Š  a  g  na  istoimenu  vrhuncu.  Iduč  dalje 
Savom  dolazimo  do  Oruba,  Svinjara,  Pričca,  Kobaša, 
Dubočcaido  Broda,  pri  kom  se  sastajahu  puti  iz  Slavo¬ 
nije  i  nastavljahu  dalje  u  Bosnu,  kuda  je  i  princ  Eugen  svoju 
vojnu  izveo.  Dalje  neima  važnijega  grada  do  Rače  na  utoku 
Drine,  koja  je  oblievom  Save  na  daleko  bila  zaštićena.  Nješto 
pred  Mitrovicom  ide  linija  karlovačkoga  mira  na  Slan- 
kamen,  koji  nam  osta,  a  položajem  svojim  nad  utokom  Tise 
u  Dunav  gospoduje  jednoj  i  drugoj  rieci.  Dalje  uz  Dunav  sta¬ 
jahu  velikimi  bitkami  proslavljeni  Petrovaradin,  Ilok,  u 
tursko  vrieme  najbolje  utvrdjen,  zato  se  u  njem  spominje  sjedište 
paše,  Vukovar,  Erdut,  Šarengrad,  Dalj  i  na  utoku 
Drave  0  s  i  e  k.  Na  Dravi  neposredno  nije  bilo  većega  grada,  ako 
nepribrojimo  malo  udaljeno  Valpovo.  Izmedju  ovih  gradova 
uz  tri  velike  rieke  ploviše  slobodno  ladje  turske  i  vezahu  ih  s 
Budimom  i  s  gradovi  dalje  na  dolnji  tek  Dunava.  Budući  zemlja 
turska  na  sjever,  jug  i  iztok  uživahu  samo  podanici  turskoga 
carstva  slobodu  trgovine. 

Sredinom  zemlje  savija  se  liep  vienac  gradova  oko  Po¬ 
žege,  pašina  siela.  0  tom  gradu  ima  pripoviest,  da  je  imao  do 
osamdeset  hiljada  stanovnika,  dok  ih  Turci  nezarobiše.  Tradici- 
jami  krasnimi  iz  turske  dobe  nadmašuje  sve  druge  gradove.  Na 
zapadu  nalazimo  Kutinu,  Zbegovaču,  Pakrac,  Čal- 
kovac,  Trojeglavu,  Sirač,  Zelengrad,  Daruvar, 
Petrovgrad,  Gradinu,  Dobru,  Buč  i  Medjurić.  Na 
sjeveru  Kamengrad  na  vrh  Papuka,  Stražeman  na  pod¬ 
nožju  planine,  Veliku  sa  znamenitim  u  tursko  doba  samo¬ 
stanom,  koji  se  je  god.  1582.  odkupio  od  Turaka,  da  bude  slobodan 
od  svih  napadaja.  Na  jugu  i  jugozapadu  Vrhovci,Viškovci, 
Crkvišće  i  Pleternica,  jaki  dvojimi  zidovi  opasani  grad. 

Na  sjevernoj  strani  ležala  je  Virovitica,  koju  u  pripovie- 
danju  više  puta  spominjasmo,  te  se  uz  gorje  naslanjaše  Vučin, 
Orahovica,  Našice,  Podgorač  i  Gorjane.  Da  je  u  ovih 
gradovih  bilo  bogatstva,  slobodno  smijemo  naslućivati  iz  narod¬ 
noga  predavanja,  koje  živi  do  danas  po  cieloj  Slavoniji,  da  su 
Turci  bježeć  iz  Slavonije  zakapali  blago,  jer  ga  nisu  mogli  svega 
odnositi. 

Zemlja  ostala  je  narodu,  a  zato  je  morao  plaćati  daće  sto¬ 
struke,  samo  nisu  trebali  stupati  u  tursku  vojsku.  Glavna  daća,  koja 
prodiraše  u  živac  narodnoga  života,  bilo  je  dizanje  momaka  izpod 
šestnaest  godina,  koje  su  Turci  pobirali  za  janičarsku  vojsku. 
Kada  je  ovakovo  liepo,  mlado  i  zdravo  diete  bilo  dignuto  od 
otčinske  kuće,  morala  ga  je  obitelj  odkupiti,  ako  nije  htjela  do¬ 
živjeti  tu  žalost,  da  se  sa  svojim  djetetom  za  uvieke  razstane. 
Turkom  je  osobito  u  šestnaestom  vieku  još  draža  bila  mlada 
krepka  krv,  nego  li  novci.  Ako  li  je  momče  oženjeno  bilo,  onda 
nisu  marili  za  njega.  Zato  već  iz  ovih  strašnih  vremena  ide  onaj 
nesretni  običaj  u  Slavoniji,  da  mladi  momci,  dapače  djeca  uzimlju 
starije  od  sebe  i  skoro  prestarjele  djevojke,  ali  i  time  su  rodi¬ 
telji  morali  spašavati  djecu  svoju  od  janičarstva  i  od  turskoga 
seralja.  Seljak  je  pod  Turci  imao  zemlju  kao  svoju  vlastitu,  ali 
plaćao  za  nju  harač,  u  koji  su  išla  tri  diela  poreza:  glava¬ 
rina,  zemljarina  i  daća  od  prihoda  zemlje.  Osim  carina  i  mitnica 
bilo  je  jošte  mnogo  drugih  daća  pod  raznimi  naslovi,  a  kada  sj 
namirio  vladu,  onda  istom  plaćaj  veziru,  paši,  defterdaru,  kadiji, 
janjičarom  a  i  hajdukom,  kojih  Turci  nikada  izkorieniti  nisu  mogli. 

Pravdu  i  zakone,  upravu  i  običaje  ostaviše  Turci  kršćanom, 
a  vlasteli  ostadoše  one  povlasti,  koje  su  uživali  od  starih  svojih 
kraljeva.  Samo  daće  moradoše  dati  kao  i  seljaci.  Ali  od  većine 
gradova  bili  su  gospodari  ili  propali  ili  pak  imajuć  dobra  svoja  na 
preostalom  kršćanskom  zemljištu,  ostaviše  imanja  svoja  Turkom, 
koji  su  ih  od  svoga  cara  primali  kao  vojnički  feudum. 

Život  kršćana  pod  turskim  gospodstvom  bio  je  jadan,  ali 
najgrozniji  je  bio  i  Turkom  i  kršćanom  na  krajini,  gdje  su  jedni 
drugim  blago  i  život  otimali.  U  unutarnjoj  zemlji  živili  su  jedan 
pored  drugoga,  svaki  po  svojoj  vjeri.  Ove  dvie  vjere  lučiše  ih  i 
po  običajih  i  po  načinu  svagdanjega  života  i  po  odielu  bolje, 
nego  li  rieke  i  gore  što  luče  ljude.  Kada  je  kršćanin  turban  na 

glavu  postavio,  onda  je  već  bio  znak,  da  je  primio  vjeru  pro- 

rokovu.  Silom  mogao  si  je  Turčin  uzeti  za  ženu  kršćansku  dje¬ 
vojku,  što  se  je  mnogo  puta  dogadjalo,  kako  i  narodna  pjesma 
svjedoči,  ali  miešanja  ženitbom  nije  bilo  izmedju  kršćana  i  Turaka. 

Crkva  u  Slavoniji  bila  je  u  biednom  stanju.  Po  svih  gra- 
dovih  ljepše  i  veće  crkve  pretvoriše  Turci  u  džamije,  svećenstvo 
iz  zemlje  izčeznu,  a  utjehu  kršćanske  vjere  dieliše  narodu  otci 
Franjevci.  Glavni  su  samostani  bili  u  Velikoj  i  u  Našicah, 
a  bili  su  manji  samostani  i  u  Požegi,  Cerniku,  Djakovu,  Šaren- 
gradu,  Iloku  i  Brodu  sa  dva  ili  četiri  svećenika.  Samostani  se 
ti  nazivahu  „kapele*.  Gvardian  samostana  izaslao  bi  fratra  na 
ona  mjesta,  gdje  su  bile  župe.  Na  njekih  većih  mjestih  sjedio 
bi  fratar  sa  svom  župnom  vlasti  kroz  tri  godine.  Bilo  je  jošte 
dosta  starih  crkava  zidanih  i  drvenih,  a  mnoge  resiše  liepe  slike 
svetih  od  propasti  spašene.  Ali  na  najviše  mjesta  prikazivahu  raz¬ 
valjene  zidine  s  tornjem,  da  su  nekad  na  ovih  mjestih  liepe  crkve 
bile,  a  opet  na  drugih  mjestih  bio  je  sretan  fratar,  što  može  u  na 
pole  ravaljenoj  crkvi  bogu  žrtve  donositi.  Samo  zavjet  siromaštva 
i  istinitoga  siromaštva  zaštiti  ovaj  red  pred  Turci.  Kada  su  Turci 
osjećali,  da  ima  u  fratara  novaca,  činiše  njim  nasilja  i  otimahu 
im  izprosjačeno  dobro.  Pripovieda  se  za  samostan  jedan  u  Ugar¬ 
skoj  iz  ove  dobe,  a  tako  je  bilo  i  u  Slavoniji,  sliedeće:  oćutio  paša 
o  samostanu  sečenjskom,  da  ima  mnogo  imetka  i  znamenite  pri¬ 
hode,  a  paša  mudar  učini  sebe  sam  gvarđianom,  pak  je  pobirao 
sve  prihode  samostana.  Stara  poslovica,  koja  se  sačuvala  u  Sla¬ 
voniji,  pokazuje  liepo  odnošaje  fratara  prema  Turkom,  što  veli: 
„Kamo  Turci  s  ćordom,  tamo  fratri  s  torbom!4 

Osim  katoličke  vjere  bilo  je  i  grčko-iztočnjaka  u  županiji  po- 
žežkoj  toliko  mnogo,  da  je  kraj  oko  Pakraca  pak  do  Save  dobio 
ime  „male  Vlaške!4  Sve  su  to  doseljenici  iz  Bosne  U  Sriem  se  je 
naselio  jedan  dio  grčko-iztočnjaka  iz  Stare  Srbije  god.  1689.  pod 
Gjurom  Brankovićem,  a  sliedeće  godine  s  privilegiji  u  ruci  prešao 
Savu  patriarka  ipećki  Arsenij  Černoević.  Slobodu  vjere  zajamči  kralj 
Leopold  „ilirskomu*  narodu,  a  pod  tim  imenom  dolaze  i  Vlasi 
pravi,  t.  j.  Rumunji.  Privilegije  te  potvrdi  car  god.  1695.,  kada 
se  je  već  vidilo,  da  neće  moći  carske  vojske  onoga  izvesti,  što 
car  u  privilegijah  od  god.  1690.  obećaje,  da  će  ih  pod  okriljem 
vojska  svojih  odvesti  opet  u  njihovu  domovinu.  Sloboda  vjere  jeste 
bitni  sadržaj  ovih  privilegija,  o  posebnom  teritoriju  ni  spo¬ 
mena  neima,  a  stoje  pod  zakoni  kraljevstva  ugarskoga  i  hrvatskoga. 

Redovnikom  svetoga  Franje  prilično  su  odgovarali  naobra- 
ženjem  u  crkvenih  i  vierskih  stvarih  kaludjeri  potekli  većinom 
iz  samostanah  fruškogorskih,  ali  svjetovni  popovi  grčko-iztočni 
kukavnim  i  nikakvim  obrazovanjem  iztiču  se  sada  i  dalje  kroz 
sav  osamnaesti  viek.  Čitanje  i  pisanje  u  crkveno-slavenskom 
jeziku,  bilo  je  usposobljenje  za  popa  i  đjakona.  Nevolja  radi 
nestašica  duhovnih  pastira  trla  je  i  katoličku  crkvu,  osobito  kada 
su  opet  svjetovni  svećenici  u  nju  ulazili.  Sva  nauka  bogoslovna 
bude  sastavljena  u  jednu  knjigu  „jezgru*  zvanu,  a  popovi  „jez- 
graši*  katolički  jedva  su  toliko  latinski  naučili,  koliko  je  zakon 
crkve  za  razumievanje  službe  božje  iskao.  Ovu  spomen  crpimo 
iz  tradicije,  koja  se  je  sačuvala  do  danas  u  Slavoniji. 

Jošte  nam  je  progovoriti  o  narodu  u  Slavoniji.  Dva  puta 
javlja  nam  se  narod :  koncem  šestnaestoga  i  sedamnaestoga  vieka, 
obadva  puta  uz  velike  ratove.  Koliko  je  narod  oslobodjenju  zemlje 
doprinesao,  to  pripoviedasmo,  jer  je  glavni  posao  narod  obavio, 
a  vojska  se  carska  samo  na  narodna  djela  naslonila  i  gradove 
posjela.  Bune  slavonske  koncem  šestnaestoga  vieka  nepripovie- 
dasmo,  premda  su  u  zapadnoj  Slavoniji  i  vojvode  iz  Hrvatske 
uticali,  a  posliedica  im  je  bila,  da  je  mnogo  naroda  u  Hrvatsku 
prebježalo.  Na  ovom  mjestu  mislimo,  da  će  bolje  pristati,  jer 
će  nam  pomoći  dopuniti  sliku  narodnjega  života.  Samo  pripo- 
viedanje  ovih  pobuna,  kako  ih  po  našem  jedinom  izvorniku  Švearu 
pripoviedamo  (a  on  ih  je  crpio  iz  požežkoga  fratarskoga  dnevnika 
dovršena  god.  1701.),  još  će  nas  bolje  opravdati,  jer  će  se  vidjeti 
motivi  bojevom  i  razbojem,  i  da  su  potekli  iz  odnošaja  naroda 
prema  Turkom. 

God.  1 596.  spominje  se  junak  Imbro  Rastiović.  Udario 
bio  paša  osječki  na  bega  valpovačkoga  i  izazvao  ga  na  mejdan. 
Beg  pobrati  s  toga  slugu  Imbm  Rastiovića,  da  za  njega  na  mejdan 
izadje.  Iza  duge  borbe  smrvi  Imbro  pašu,  odsieče  mu  glavu  i 
donese  ju  svomu  gospodaru.  Veseo  beg  ponudi  mu  svoju  kćer 
za  ženu,  ali  Imbro  toga  neprimi.  Sada  je  bio  u  tolikoj  slavi, 
da  su  mu  se  i  Turci  s  puta  uklanjali.  Napokon  izbavljajuć  braću 
iz  robstva  pogibe.  Pobratim  njegov  beg  valpovački  ponudi  mu, 
da  će  mu  sto  sužanja  iz  težke  tamnice  pustiti ,  ako  mu  dovede 
kćer  bega  verovitičkoga.  Bježeć  junak  noćju  s  djevojkom  na  konju, 
padne  u  njeki  zdenac  i  tu  pogine.  Beg  održa  rieč,  pusti  na  slo¬ 
bodu  sužnje  i  zemlje  im  dade. 

Drugi  se  junak  ove  godine  proslavi  u  Vrhovcu  gradu  po 
imenu  Vid  Kovačevid  rodom  iz  Požege.  Bio  došao  sa  svojim 
prijateljem  Grgurom  Masnovidem  provincijalom  fratarskim  agi 
Izmailiu  u  pohode.  Pod  objedom  uzeo  se  Turčin  rugati  fratrom 
i  kršdanskomu  zakonu ;  fratar  ponešto  te  uvrede  odbijao.  Na  to 
se  razsrdi  aga,  pak  de,  trgnuv  sablju,  zamahnuti  fratru  povrh 
glave.  Kovačevid  sustavi  aginu  ruku,  trgne  mu  sablju  i  odsieče 
mu  desnu  ruku.  Sluge  priletiše,  ali  uz  fratra  pristađoše  i  s  Ko- 
vačevidem  ono  malo  Turaka  u  gradu  poklaše.  Kovačevid  se  u 
grad  zatvori,  jer  se  je  bojao  vratiti  u  Požegu  pod  nož  paši 
požežkomu.  Čim  paša  dočuje  o  stvari,  posla  sina  svoga  Huseina, 
da  obsieda  grad.  Za  petnaest  dana  nesta  našim  hrane.  Tri  junaka 
se  odvaže  ob  nod  u  turski  tabor  Juračid,  Tomaševid  i  Petar 
Iličid.  Vodju  Huseina  u  njegovom  taboru  zadave,  glavu  mu  od- 
sieku  i  na  bedemu  gradskom  na  kolac  nataknu,  sve  u  nadi,  da 
de  se  Turci  prestrašiti  i  izpod  grada  uzmaknuti.  Ali  kada  paša 
to  dočuje,  podje  sam  glavom  na  čelu  od  četiri  sto  ljudi,  da  još 
jače  grad  obsjedne.  Kovačevid  videdi,  da  ved  odoljeti  nemože, 
izadje  sa  četrdeset  svojih  junaka  iz  grada  u  krvav,  sdvojan 
boj.  Svi  izgiboše,  ali  i  Turaka  pade  za  ovo  njekoliko  dana  i  u 
ovom  boju  preko  tri  stotine.  Juračid  se  sastane  s  pašom  i  sastavi 
s  crnom  zemljom  njega  i  konja  njegova.  Malo  poslije  pogodjen 
od  zrnja  poslednji  od  svojih  drugova  sabljom  u  ruci  pogibe. 

Rod  Ilida  dao  je  Slavoniji  više  junaka.  Godine  1596.  dizao 
se  Franjo  Ilid  ili  Ilinid.  Poturica  Rustan  aga  Sladovid  bio 
mu  otmicom  odveo  ženu,  koju  Ilid  u  njega  zaište.  Aga  ga 
htjede  probosti,  ali  naš  ga  junak  svlada,  u  vredu  baci  i  na  prozor 
gradu  izvjesi,  a  onda  grad  zapali.  Vradajud  se  sa  ženom  bude 
kod  Cernika  uhvaden  i  bačen  u  tamnicu,  ali  se  podmitivši  tamni¬ 
čara  sretno  izbavi,  nu  jadniku  ubiše  medjutim  Turci  ženu.  Ilid 
sabra  četu,  da  pali  turske  gradove.  Fratri  mu  potajno  pomagahu 
narod  uzbuniti.  Doskora  bude  pod  njegovom  zastavom  do  dvie 
hiljade  ljudi.  Požežki  grad  porobe  i  krenu  prema  Velikoj,  ali 
im  fratri  poruče,  da  paša  požežki  vodi  na  nje  veliku  vojsku  iz 
Bosne.  Ilid  krenu  prema  Savi.  Na  ravnici  pri  utoku  Orljave 
po  nesredi  usred  boja  pade  vojvoda  Ilid,  a  naši  pobiedjeni  uz- 
maknu.  Turci  ih  neprogoniše,  jer  su  puno  u  boju  pogubili,  a 
paša  je  sam  bio  ranjen.  Preostale  Ilideve  čete  iz  šume  uzne¬ 
mirivahu  Turke.  Paša  razjaren  nametnuo  kršdanom  veliku  krvarinu, 

a  tko  nije’  mogao  plaćati ,  toga  je  u  tamnicu  bacio  i  u  njoj 
gladom  morio. 

Godine  1598.  izlazi  na  vidik  Luka  Senčević,  koji  pre- 
lieće  Slavoniju  od  jednoga  kraja  do  drugoga.  Luka  se  zaljubio 
u  Fatimu,  kćercu  age  zemunskoga,  a  ona  mu  ljubav  odvraćala. 
5.  oktobra  1598.  pod  večer  zadje  Luka  po  turski  obučen  u 
agine  dvore.  U  tamno  noćno  doba,  kada  već  sve  pospalo  u  tvrdom 
snu,  došulja  se  Luka  do  sobe,  gdje  je  spala  Fatima,  koja  je  jamačno 
njega  upoznala  i  s  njime  sve  dogovorila.  Pokupe  blaga  i  sa  dva 
sluge  iz  grada  izlete.  Kada  u  jutro  aga  opazio,  da  mu  neima 
jedinice,  poleti  za  njimi  u  potjeru  i  dostigne  ih  na  cesti  izmedju 
Zemuna  i  Karlovaca.  Senčević  opasavši  uza  se  djevojku,  lievom 
ju  rukom  obuhvatio,  a  desnom  se  brani  od  biesnoga  age:  Pade 
aga  i  dva  sluge  njegovi.  Treći  uteče  u  Karlovce,  da  pobuni 
Turke.  Srećom  izadje  Luki  pred  Karlovce  vieran  pobratim,  da  mu 
naviesti  pogibelj  od  Turaka.  Senčević  moradepo  hajdučki  odpremiti 
ljubovcu  u  zakrilje  šume,  a  sam  ode  po  selih,  da  diže  narod  na 
pobunu.  Najprije  Turke  u  Srieinu  razbije,  a  onda  poleti  prema 
Dravi,  jer  je  čuo  da  dolaze  kršćanske  vojske  oslobadjati  narod 
u  Slavoniji.  Zla  mu  sreća  budne,  jer  padne  u  turske  zasjede, 
gdje  mu  pogibe  većina  junaka,  ostali  se  razbjegoše.  a  sam  voj¬ 
voda  pobježe  s  ljubovcom  preko  Drave.  Luka  za  punu  godinu 
dana  izčezava,  dok  se-  na  proljeće  godine  1599.  uz  hrvatsku 
vojsku  kod  Požege  nestvori,  narod  okolo  na  okolo  pobuni  i  grad 
upali.  Paša  požežki  pogine,  sina  mu  Mustafu  uhvate  i  tri  sto 
odličnih  Turaka.  Hrvatska  se  vojska  vrati,  a  Senčević  s  plame¬ 
nom  ratnom  zubljom  projuri  do  Osieka,  koji  takodjer  popali. 
Loveć  pašu  osječkoga  baci  se  i  na  Valpovo ,  ali  pri  samu  ob- 
siedanju  porodi  mu  se  u  vojski  kuga,  a  njega  medju  prvimi 
obori.  Vojska  se  njegova  ostavši  bez  vodje  razidje. 

Čim  je  gora  godine  1600.  prolistala,  digoše  opet  dva  po¬ 
bratima  Mato  i  Marko  Lapsanovići  svu  Posavinu  od  Broda 
do  Kraljeve  Velike.  Hiljadu  ljudi  pod  oružjem  prodrieše  u 
požežki  sandžakat  i  gradove  popališe.  Turci  saberu  vojsku  od 
Požege,  Osieka  i  Valpova  do  pet  hiljada  Budi  i  naše  pobiju. 
Paša  na  povratku  u  Požegu  dade  sve  fratre  pohvatati  i  u  tamnicu 
pobacati.  Gvardiana  na  kolac*  natakne.  Narod  stao  na  sve  načine 
mučiti.  Ženam  dao  rezati  sise,  ljudem  uši,  nos  i  jezik,  jedne  je 
žive  parao  i  oko  grada  na  kolce  naticao,  druge  je  žive  u  kipuću 

vodu  bacao.  Ovo  se  radilo  kroz  dva  mjeseca  po  svoj  Slavoniji, 
dok  paša  nebude  pozvan  u  Budim,  odakle  se  više  nepovrati. 
Mnogi  rodovi  ovoga  puta  u  Slavoniji  sasvim  izginuše.  Mato 
Lapsanovid  utekao  u  šumu  i  sabirao  je  u  Slavoniji  i  Bosni  bradu, 
da  se  Turkom  osveti.  Podje  mu  za  rukom  još  jednom  provaliti 
do  Valpova,  gdje  je  sam  grad  zauzeo  i  iz  njega  ciele  dve  godine 
Turke  uznemirivao.  Čim  je  god.  1603.  čuo,  da  hrvatska  vojska 
pod  Trautmansdorfom  i  Zrinskim  provaljuje  u  Slavoniju,  pridruži 
im  se  i  pomagaše  09lobadjati  narod  iz  tamnica.  Iz  grada  Stup- 
čanice  izvede  starca,  koji  kroz  trideset  i  dvie  godine  nije  svjetla 
božjega  vidio.  Kada  je  izašao  na  dan  božji,  nije  ništa  vidio  i  za 
njekoliko  dana  umro.  S  Turci  postupaše  Mato  po  turski.  Kada 
je  pri  jednom  gorudem  gradu  poginuo,  razsula  se  njegova  vojska. 

Mogli  bismo  prestati  s  ovimi  krvavimi  sličicami,  ali  mo¬ 
ramo  jošte  dvie  dodati,  koje  nam  razjasnjuju  u  ovo  doba  naših 
dogodjaja  turske  dade  u  Slavoniji.  Godine  1604.  donese  novi  po- 
žežki  paša  Kara  Mustafa  Čunid  zapovied  iz  Carigrada,  da  od- 
premi  tamo  dvie  stotine  najljepših  djevojaka  i  toliko  momaka. 
Digla  se  opet  četa  pod  Ivanom  Ilinidem,  koja  nije  dotle 
mirovala,  dok  im  paša  neizhodi,  da  toliko  u  novcu  ođplate,  koliko 
je  trebalo.  Još  iste  god.  1604.  svrši  se  rat  mirom  izmedju  paše  i 
Ilinidem,  koji  se  i  pobratiše.  Kara  Mustafa  dade  narodu  osobite 
povlasti,  kakvih  nikada  nije  imao,  da  su  fratri  smjeli  na  svet- 
čane  dane  i  obhode  voditi,  što  se  nikada  prije  niti  poslije  do- 
gadjalo  nije.  Turci  otruju  njega  i  Ilinida.  Godine  1607.  osvanu 
dne  1.  aprila  obadva  mrtva.  Turci  stanu  iskati  novu  dadu  na¬ 
zivanu  „Ćuloš“  i  oglase  narodu,  da  de  sve  fratre  poubijati,  ako 
im  skoro  dade  neuruče.  Diže  se  opet  u  dolnjoj  Slavoniji  Mato 
Delimanid  i  osvoji  Ilok.  Turske  vojske  iz  Bosne  i  Budima  sdru- 
žene  sa  slavonskimi  prevladaju  ustaše,  premda  su  se  u  redovih 
uzbunjenoga  naroda  i  žene  tukle.  0  ženi  Matinoj  Kati  pripo- 
vieda  naš  izvor  heroično  djelo,  da  se  kod  Osieka  s  mačem  u 
ruci  proti  dva  Turčina  obranila,  ali  poslije  u  bitci  poginula. 
Turci  tako  kršdane  harahu,  „da  nije  kamen  na  kamenu  ostajao" 

Čini  se,  da  su  ovi  pokusi  naroda  hrvatskoga  u  Slavoniji 
satrli  narod  i  pritisnuli  ga  sve  do  oslobodjenja,  kada  se  opet 
pomladjen  sretno  u  boj  odtisnuo.  Niti  prije  niti  poslije  nespo- 
minju  nam  se  tako  guste  pobune,  kao  što  evo  od  god.  1596. 
do  1607.  u  vrieme  velikoga  tursko-kršdanskoga  rata,  kada  su 

prvi  veliki  porazi  navieštali  i  puku  našemu  u  Slavoniji  početak 
razsula  turske  države.  Tajni  šaptaoci  ovim  ustankom  bili  su 
fratri,  ta  krvavi  izvoditelji  kršćanski  hajduci. 

Kada  si  jošte  u  ovih  odnošajih  predstavimo  velike  hrpe 
naroda,  što  je  iz  Bosne  ovamo  povrvio  i  trajući  jošte  veliki  rat 
koncem  sedamnaestoga  vieka,  kada  uzmemo,  da  su  carske  vojske 
zimovale  u  svih  većih  gradovih  i  silnimi  ratnimi  nameti  izpijale 
krv  izmučenomu  narodu,  onda  ćemo  razumjeti  kraljevsko  pismo, 
koje  se  čitalo  u  Zagrebu  na  konferenciji  dne  15.  novembra  1697. 
Kralj  veli,  da  su  se  ovih  poslednjih  četiriju  godina  toliki  ne¬ 
redi  i  nasilja  razvila  u  županijah  virovitičkoj,  požežkoj  i  vuko- 
varskoj,  da  se  je  preko  tri  hiljade  naroda  izselilo  i  drugdje  si 
domovinu  potražilo.  Pozivlje  hrvatske  stališe  neka  naprave  red, 
nerede  neka  iztraže.  Neka  nebude  narod  pod  nasiljem  vojnika,  koji 
da  su  napravili  strahovita  nasilja,  već  neka  veliki  župani  sa  žu- 
panijskimi  činovnici  vode  upravu  i  sve  javne  poslove,  neka  se 
uvedu  što  gušće  skupštine  i  stolice  sudačke  za  pravdu.  Neka  se 
poslovi  pravde  za  Slavoniju  i  u  saboru  hrvatskom  razpravljaju. 
Pravo  onoga  naroda  neka  se  vodi  po  načinu  bolje  uredjene 
Hrvatske.  Sve  to  predlaže  kralj  stališem  hrvatskim,  a  oni  na  to 
odredjuju  velikimi  župani  za  Vukovar  -grofa  Ivana  Draškovića, 
a  za  Požegu  i  Viroviticu  Davida  Ivanovića.  Zapoviedaju  im,  da 
naprave  sudove  u  zemlji,  a  zato  neka  izaberu  ljude  sposobne 
izmedju  stališa.  Uz  spomenute  velike  župane  izaberu  stališi  dva 
svoja  povjerenika  kapetana  kraljevstva  grofa  Petra  Keglevića  i 
plemića  Petra  Gotala.  Znadu  ipak  stališi,  da  im  kralj  nekani 
dati  gradova  uz  Savu,  a  bez  njih  nemože  se  čuvati  sigurnost  u 
zemlji,  zato  bi  želili  barem  Kraljevu  Veliku,  Jasenovac  i  Dubicu. 
Mati  će  od  kralja,  da  im  dade  te  gradove  makar  u  zakup. 

U  isto  vrieme  izašiljaše  kralj  svoja  dva  povjerenika  na  ove 
strane:  grofa  Alberta  Carafu  i  Andriju  Theobalda,  da  vide  i  rede 
*s  nova  dobivene  strane  naših  kraljevstva**  —  veli  kralj  — 
»Hrvatske  i  Slavonijei*  Kraljevi  su  izaslanici  imali  doći  najprije 
do  Osieka  i  odavle  da  predju  sve  novo  dobivene  zemlje  tečajem 
godine  1698.  Stališi  hrvatski  dakako  budnim  okom  paze,  da  nebi 
sada  nastalo  okrnjivanje  prava  kraljevstva.  Ove  strane  bile  su 
»uviek  sastavni  dio  kraljevstva  s  jednakimi  pravi 
i  povlastmi4*,  zato  neka  se  opet  „u  jedno  tielo  (državno) 
sastav et*  Dao  je  bog  kralju  sreću,  te  je  u  ratu  mnoge  zemlje 

svojoj  vlasti  pridobio,  a  dobio  je  i  „đielove  naše  domovine, 
koji  su  bili  pritisnuti  pod  turski  jaram®,  neka  ih 
opet  kraljevstvu  povrati. 

Znali  su  i  dobro  slutili  hrvatski  stališi,  da  ovi  povjerenici 
kraljevi  o  dobru  nerade,  zato  opetovano  naglašuju  prava  svoja. 
Morali  su  i  to  naglašivati,  da  ima  mnogo  rodova  hrvatskih, 
kojim  su  predjašnji  kraljevi  dobra  u  Slavoniji  darovali,  neka  se 
na  to  nezaboravi.  Na  proljeće  godine  1698.  iskusili  su  već  težku 
i  žalostnu  nezgodu.  Imao  se  uvesti  „u  vojvodstvo  Sriema  i  u 
čast  velikoga  župana®  knez  Livij  Odeskalki,  rodjak  pape  Ino- 
centa  XI.,  početnika  i  poticatelja  velikoga  rata  za  oslobodjenje.  Već 
onda  spomenusmo,  da  je  kralj  Leopold  obećao  papi  njeku  odštetu. 
Sada  ju  evo  imao  dobiti  njegov  nećak  omašnim  izrezom  iz  tiela 
naše  domovine,  „namjeravajuć  se  oteti  pravom  i  za¬ 
konom  domovine  naše  kraljevstva  Hrvatske  i  Sla¬ 
vonije4.4  Stališi  hrvatski  izašiljaju  na  lice  mjesta  posebnoga 
poslanika,  koji  će  kod  uvoda  kneževa  „glasno  i  jasno  tomu 
protusloviti  i  prosvjedovati*4  Brinuli  su  se  stališi  i  o 
tom,  da  na  njeku  čistinu  izvedu  županije  i  utvrde  političku  i 
sudbenu  upravu,  da  otmu  županije  i  zemlju  od  uprave  kraljeve 
komore  i  izpod  vlasti  carskoga  generala  osječkoga.  Svomu  posla¬ 
niku  Gotalu  podiele  čast  podbansku  za  Slavoniju,  budući  da 
sam  ban  tamo  nemože  proći  i  preporučuju  mu,  da  prodje  cielom 
zemljom,  neka  sudove  osniva,  a  svuda  neka  sam  prisustvuje,  jer 
će  tamo  malo  naći  ljudi  pismenih  i  izučenih  u  naših  domovin¬ 
skih  pravih.  Neka  namiešta  svećenike  po  župah,  a  heretike  neka 
nepušta  u  zemlju.  Sve  se  boje,  da  će  im  carski  generali  od  Slavo¬ 
nije  opet  krajinu  učiniti.  Namjestniku  banskomu  daju  sielo  u 
Osieku,  gdje  će  biti  skoro  osnovan  sud  kraljev  za  Slavoniju,  a 
stališi  ištu  od  kralja,  da  po  pravu  njim  dozvoli  imenovati  glavu 
toga  sudišta.  Sviestno  i  sdušno  po  pravu  priznatu  od  kraljeva 
dvora  skrbiše  otci  naši  za  bolju  upravu  Slavonije  i  da  ju  pri¬ 
kupe  pod  okrilje  banske  vlasti.  Drugačije  su  sudili  o  svem  tom 
na  kraljevom  dvoru.  „Ugarska  i  Hrvatska  jesu  pasivne,  a  Turkom 
otete  zemlje  mogle  bi  kralju  otvoriti  nova  vrela  dohodka*4,  veli 
osnova  ministra  biskupa  Kolonića.  „Prijašnjim  svjetovnim  vlastni- 
kom  nije  dužan  car  zemlje  povratiti,  jer  da  su.  njegovim  oružjem, 
njegovim  novcem  i  krvlju  njegove  vojske  predobite.  Moglo  bi  se 
ipak  svjetovati,  da  im  kraljevskom  milošću  i  darežljivošću  zemljo 

prepusti,  ako  poveljami  svoje  pravo  dokažu ;  ali  podjedno  imadu 
oni  položiti  prisegu  viernosti,  platiti  porez,  primati  vojsku  na 
stan  i  nositi  sve  druge  javne  terete.  Svećenstvu  neka  se  po  ka- 
noničkom  pravu  dobra  vrate,  ali  i  oni  da  nose  javne  terete, 
Dobra,  o  kojih  nitko  neizkaže  pravo  svojine,  neka  se  podnipošto 
nedadu  u  upravu  komore,  jer  nebi  ništa  nosila,  već  neka  se  đraž- 
beno  prođadu  najboljemu  kupcu  bez  obzira  na  stališ,  narodnost 
i  vjeru*4  Ova  nam  osnova  tumači  odpis  kraljev,  čitan  u  saboru 
hrvatskom  8.  marta  1700.,  gdje  se  veli  doslovce:  *svi  oni,  koji 
u  novo  osvojenih  krajevih  županije  ličke,  krbavske,  križevačke, 
virovitičke,  vukovarske  i  požežke  imanja  pravom  imadu  tražiti, 
neka  se  drugoga  maja  jave  pred  povjerenstvom ,  sastavljenim  od 
Nj.  Veličanstva,  gdje  će  imati  pravo  svoje  nedvojbeno  dokazati; 
ako  nedodju  imadu  o  pravu  svojem  za  uvieke  zanmknuti4.4  Budući 
pak  da  su  tečajem  dviestoljetnoga  boja  mnogi  hrvatski  rodovi 
„za  uvieke  zamuknuli14,  pozobala  ih  divlja  vremena,  to  se  otvo- 
riše  vrata  Slavonije  sinovom  tudjega  naroda,  da  tamo  našemu 
narodu  gospoduju. 

Prelazimo  da  ogledamo  Liku  i  Krbavu  u  tursko  doba 
i  na  prelazu  pod  okrilje  našega  kralja.  Spomenusmo  već,  da  je 
Lika  bila  uredjena  kao  turska  krajina,  zato  su  poglaviti  znakovi 
života  u  kulah  i  gradovih.  Da  je  u  njih  rornonio  žubor  jezika 
hrvatskoga,  svjedoči  nam  neprekidnost  narodne  pjesme  na  onih 
stranah,  gdje  se  muhamedanski  običaji  opjevaju  kao  da  su  hrvatski. 
Na  ovom  mjestu  nemožemo  pregorjeti,  da  nespomenemo,  da  će 
slika  Slavonije  i  Like  dobiti  jamačno  prave  boje  svoje ,  kada  se 
razkrije  koprena,  koja  danas  prikriva  narodne  pjesme  šestnae- 
stoga  i  sedamnaestoga  vieka. 

Idući  s  naše  krajine  od  Otočca,  dospjevalo  se  kamenom 
cestom  najprije  na  Perušić  grad,  okružen  plodnimi  polji  u 
okrugu  jednoga  dana.  U  blizini  njegovoj  bilo  je  više  turskih 
gospodskih  kula.  Skoro  uz  Liku  sliediše  M  a  š  a  1  u  k ,  poslije  osvo- 
jenja  sielo  vriednoga  popa  junaka  i  dobrotvora  Like  Marka  Me- 
sića,  Budak,  široka  kula,  Greben  i  na  dražestnom 
briegu  spominjući  gradnjom  na  ljepša  vremena  grad  Belaj, 
odakle  okom  možeš  segnuti  daleko  u  prodolju  do  gore  Ve¬ 
lebita.  S  iztoka  su  mu  Rebren  i  Ribnik,  u  kom  je  turski 
beg  najviši  sudac  stolovao.  Nad  Radučicom  podigao  se  Raduč, 
a  na  Velebit  naslonio  se  Lovi  na  c,  dok  se  na  podnožju  gore 

nenadješ  u  Gračacu,  Dalje  na  iztok  dolaze  Babac,  Pav- 
lovac,  Mogoriđ,  Vranid,  Culid.  Zaštidena  od  iztoka  Ple- 
šivicom  dizaše  se  jaka  Udbina,  glavno  sielo  Turaka  krajišnika, 
Komid,  Pisac,  Buniđ  i  više  drugih  kula  i  gradova.  Novi 
grad  u  dolnjoj  Lici  vladaše  sa  dvanaest  drugih  gradova  sačinja- 
vajud  njekada  stani  župu  bužansku.  Do  mora  bio  je  u  Pođgoiju 
najznamenitiji  stari  Jablanac,  od  koga  idud  preko  gore  do- 
spjevalo  se  u  njekada  slavni  Kosinj,  gdje  su  se  njekoč  glagoljske 
knjige  štampale,  gdje  se  u  sedam  crkava  kršdanskih  bog  slavio,  a 
samostan  sv.  Pavla  prosvjetu  širio,  osnovan  od  roda  Draškovideva. 
U  svih  su  ovih  i  drugih  jošte  gradovih  sjedili  Turci  i  poturice, 
a  izmedju  tolikih  gradova  nije  mogao  niti  jedanput  za  ova  dva 
vieka  duh  kršdanskoga  života  na  javu  izađi.  Kada  je  Lika  opet 
osvojena  osta  jošte  dosta  Turaka,  ali  se  pokrstiše.  Osim  njih  do¬ 
sele  se  grčko-iztočni  i  namjeste  se  uz  katolike  Hrvate,  —  sav 
narod  spremniji  ratovanju  nego  li  ikakvu  drugomu  poslovanju. 
Zato  se  težkode  vladanja  ovih  dviju  starih  županija  umah  u  po¬ 
četku  prikazuju,  a  povedaju  se  time,  što  je  carska  komora  u 
Gradcu  ved  god.  1690.  ove  zemlje  sebi  prisvajala. 

Uprava  je  ipak  bila  po  načinu  hrvatskom  i  tobože  se  priznavalo 
historijsko  pravo,  kada  su  Pavao  Ritter-Vitezovid  kao  podžupan 
i  grof  Rikardi  kao  župan  stupili  god.  1691.  pred  sabor  hrvatski. 
Ali  kada  je  građačka  komora  god.  1692.  kupila  Zrinsko-Franko- 
panska  dobra  od  cara,  mislila  je,  da  je  time  po  starom  pravu 
ovih  izumrlih  dviju  rodova  postala  pravom  nepobitnom  gospo¬ 
daricom  Like.  Zrinski  su  bili  zakoniti  baštinici  roda  Karlovideva, 
koji  je  imao  skoro  svu  Liku  i  Krbavu,  a  na  sjevernoj  strani  ovih 
županija  bili  su  glavni  gospodari  Frankopani.  Zato  komora  Liku 
kao  svoju  prodade  septembra  god.  1692.  grofu  Zinzendorfu  za  osam¬ 
deset  hiljada  forinti.  God.  1693.  dodje  grof  Zinzendorf  kao  župan 
lički  na  sabor  hrvatski,  gdje  je  primljen  u  sbor  stališa  i  položio  *ho- 
magium*  kraljevstvu  pred  saborom.  U  zapisniku  saborskom  napisa 
druga  ruka  uz  ovo,  da  je  time  grof  Zinzendorf  sjedinio  Liku  s  kra¬ 
ljevstvom  hrvatskim.  Ali  odmah  zatim  se  diže  carska  komora  u  Beču 
proti  unutarnjoj  austrijskoj  gradačkoj  komori,  da  ona  nqe  bila 
vlastna  prodati  Like,  jer  da  nije  njezina,  nego  ako  ju  hode  imati, 
neka  sama  plati  caru  osamdeset  hiljada  forinti.  Hrvate  to  ne¬ 
izmjerno  uzruja,  da  de  opet  Štajerci  njihove  zemlje  liepi  dio  pre- 
kupiti,  Plemeniti  Vitezoviđ  svjetuje,  „neka  sabor  hrvatski  učini 

zajam  od  genovezke  republike,  da  uzdrži  ove  krajeve  za  domo¬ 
vinu,  jer  ako  pustimo  sada  Štajerce  u  zemlju,  u  vrieme  mira 
tjerati  <5e  oni  Hrvate,  najviernije  i  najhrabrije  njihove  zemlje 
branitelje  na  to,  da  kraljevinsko  ime  slobodne  Hrvatske  predje 
u  robsko  ime  provincije  Štajerske.  Time  <5e  biti  prema  onoj 
staroj  rieči:  **si  quem  miserum  crederis,  Slavonem  puta4414  —  od 
česa  višnji  bog  neka  Hrvatsku  občuvai4  Stališi  hrvatski  izvojevaše 
si  napokon  od  kralja  Leopolda  pismo  god.  1695.  „da  će  čuvati 
njihovo  nepobitno  pravo  na  ove  zemlje,  koje  je  nje¬ 
govo  pobjedonosno  oružje  osvojilo4.4  Nu  kakove  su  misli 
prevladale  bečkim  dvorom  vidjesmo  već,  zato  se  tamo  uza  sve 
to  kraljevo  pismo  ozbiljno  radilo  o  prodaji  ovih  zemalja,  dok 
nepripadoše  kupnjom  god.  1697.  dolnjo-austrijskoj  gradačkoj  ko¬ 
mori,  čega  su  se  Hrvati  toliko  bojali.  Ogledajuć  se  na  ove  čudne 
prodaje  i  preprodaje  bez  obzira  na  Hrvatsku  nije  nam  težko  ra¬ 
zumjeti  onoliki  strah  i  tužne  vapaje  otaca  naših. 

XVI. 

Prelazimo  onomu  đielu  Hrvatske  pod  banskom  vlasti,  koja 
jošte  samo  ime  „reliquiae“  nosi,  ali  ipak  jošte  pronosi  kroz 
poviest  temelj  državnoga  prava  kraljevstva  hrvatskoga.  Neprekidni 
zapisnici  sabora  staliških  pružaju  nam  jasnu  sliku  državnoga 
života,  a  mi  od  toga  dosta  utisnusmo  medju  dogodjaje  sedam¬ 
naestoga  vieka.  Ovdje  sabiremo  ono,  što  već  prije  nerekosmo. 
Sabor  hrvatski  nije  tečajem  ovoga  vieka  promienio  sastava 
svoga,  a  izvršivao  je  sve  one  povlasti,  koje  i  u  prošlom  vieku. 
Istom  pod  konac  vieka  susretamo  se  s  njekimi  reformami  sabo¬ 
rovanja,  što  ih  čine  sami  stališi  hrvatski.  Godine  1685.  učine 
zaključak  prema  potrebi  svoga  vremena.  „Ima  u  ovo  ratno  doba“ 
—  vele  stališi  —  „puno  potreba  zemlje,  a  nije  uviek  moći  držati 
sabora,  zato  se  ovlašćuje  ban,  da  za  tekuće  poslove  sazove  oko 
sebe  š  e  8 1  ljudi  svjetovnih  i  duhovnih  izmedju  stališa,  koje  bude 
htio.  S  njimi  neka  zaključuje  i  dokončava  sve,  što  je  za  obće 
dobro,  a  stališi  i  redovi  imadu  se  tomu  pokoravati.  Kada  je 
ban  na  bojnom  polju,  prelazi  ova  vlast  na  biskupa  zagrebačkoga!4 
Iz  ovoga  zaključka  potekoše  vele  važne  banskekonferencije, 
na  koje  prenesoše  stališi  svu  vlast  sabora  u  ono  doba,  kada  se 
sabor  sastajati  nemože.  To  je  bivalo  u  vrieme  rata,  kada  je 

plemstvo  u  ratu.  Premda  imademo  iz  ovoga  vieka  sabore  i  na 
bojnom  polju,  opet  niti  to  nije  mnogo  puta  moglo  bivati,  a  bilo 
je  potreba  zemlje  svakojakih.  God.  1693.  razjasnuje  nam  saborski 
zaključak  još  bolje.  „Kada  su  se  toliki  prevrati  i  nevolje  pred- 
vidjale,44  te  nije  moguće,  da  bi  bilo  prilike  i  vremena,  da  se 
stališi  u  svaki  čas  sazivlju,  zato  neka  ban  ili  na  mjesto  njega 
biskup  kao  „primas  regni*  sazi  vije  konferenciju.  Ali  obzirni  sta¬ 
liši  tu  povlast  naročito  ponavljaju  onda,  kada  predvidjaju,  da 
dugo  neće  biti  sabora,  i  da  valja  samo  dotle,  dok  nebude  sabora. 
Sve  važnije  stvari,  koje  su  na  brzu  ruku  u  život  prolazile  od¬ 
lukom  konferencije,  jošte  su  poslije  dolazile  na  sabor.  Kraljeva 
pisma  na  primjer  razpravljahu  takodjer  konferencije,  ali  su  jošte 
jednom  došla  pred  sveukupni  sabor.  Konferencija  imala  je  izvo¬ 
diti  ono,  što  je  bilo  najnuždnije,  da  se  gubitkom  vremena  šteta 
zemlji  nenanese.  Da  je  konferencija  bila  i  njeka  vrst  zemaljskoga 
odbora  do  sastanka  sabora,  to  se  jasno  vidi  odatle,  što  uz  bana 
i  biskupa  sabor  imenuje  članove  i  deputate.  Na  primjer  go¬ 
dine  1694.  bijahu  imenovani:  grofovi  Stjepan  Orahovački,  Petar 
Drašković  i  Adam  Keglević,  za  svećenstvo  prisutni  kanonici  zagre¬ 
bački,  podban  i  viceprotonotar,  Baltazar  Patačić  i  Ivan  Izačić, 
Gjuro  Zaverski,  Gabro  Jelačić  i  Ivan  Stjepanić.  Konferencija 
imala  je  samo  upravnu  vlast,  a  ne  zakonodavnu. 

Podpunu  sliku  i  priliku  zemaljskogaodbora  stvoriše  sta¬ 
liši  ali  samo  za  kratko  vrieme  god.  1697.  sa  tako  zvanim  „ko  nsi- 
storijomt4  Povod  je  tomu  bio,  što  je  kralj  god.  1696.  iskao  od 
zemalja  krune  ugarske  četiri  milijuna  for.,  te  je  po  razmjerju 
imala  tomu  prinesti  i  Hrvatska.  „Imade  tegoba*  —  vele  stališi 
u  saboru  2.  marta,  članku  4.  —  „koje  se  niti  u  konferencijah,  niti 
med  sabranimi  stališi  nemogu  ricšiti  niti  izvoditi,  kad  je  ban  odsu¬ 
tan*4  Bana  Baćana  pozivlju  kući,  da  im  potvrdi  njihovu  odluku ; 
jošte  priznavaju  mu  zasluge  pri  viećanjih  kod  dvora  i  daju  mu 
nagrade  hiljadu  pet  sto  forinti  za  dar  grofici  banici.  Ban  se  po¬ 
vrati  i  sabere  oko  sebe  konferenciju  u  svojem  gradu  Kerestincu. 
Ban  prihvaća,  da  se  mogu  .važni  poslovi  kraljevstva  promaknuti 
i  izvesti",  neka  se  učini  konsistorium.  Ban  imenova  za  pred¬ 
sjednika  baruna  Franju  Čikulina,  banskoga  namjestnika,  prvi  viećnik 
bude  Pavao  Češković,  prepozit  zagrebački,  a  ostali  viećnici :  proto¬ 
notar  Gjuro  Plemić,  poslanik  kod  dvora  Franjo  Crnković,  Iliašić, 
Domjanić,  Patačić,  a  za  tajnika  odbora  bude  Pavao  Ritter-Vite- 

žović.  Upravo  najznamenitiji  ljudi  svoga  vremena ,  koje  i  inače 
susretamo  u  svih  važnijih  poslovih  kraljevstva. 

Biti  će  zanimivo  za  dopunjak  onodobne  slike  potanko  saznati 
djelokrug  toga  odbora,  kako  ga  je  sabor  opredielio.  Prvo,  daje 
im  se  vlast  da  rade  i  izvode  sve  tinancijalne  poslove,  nastojati 
če  o  tom  i  tražiti  če  načine,  kojimi  bi  se  dohodci  kraljevstva 
povećali.  Drugo,  sve  dohodke  kraljevstva  redovite  i  izvanredne 
brati  će  i  za  potrebe  javne  izdavati.  Treće,  popravke  će  činiti 
na  utvrdah  krajine,  za  hranu  će  se  vojske  skrbiti,  izplaćivati  ju,  a 
svake  godine  sa  znanjem  preuzvišenoga  i  svietloga  gospodina  bana 
prije  izplaćivanja  vojske  pregledati  će  krajinu.  Četvrto,  upravu 
imadu  u  svojoj  ruci,  mogu  mienjati,  nadzor  voditi  i  vlast  izvr- 
šivati.  Peto,  za  svoje  potrebe  dobiti  će  vojničku  pomoć,  koju  će 
namjestiti  u  Zagreb,  a  ban  će  zapoviediti  kapetanom,  da  po¬ 
stave  na  njihovu  zapovied  vojnika,  koliko  im  bude  trebalo  i  na 
kojem  mjestu.  Šesto,  u  Zagrebu  će  držati  svoje  sjednice  sva¬ 
koga  tjedna  barem  tri  dana ,  a  ako  bi  bila  potreba  i  svaki  dan. 
Sedmo,  gospodin  predsjednik  nemože  biti  odsutan  preko  dvie  ne¬ 
djelje.  U  njegovoj  odsutnosti  predsieda  senior  i  prvi  viećnik,  a 
gospoda  viećnici  mogu  samo  po  redu  svaki  po  tri  nedjelje  iz¬ 
ostati.  Osmo,  sagraditi  će  si  za  sjednice  kuću  ili  će  drugu  koju 
zgradu  za  to  si  prirediti.  Zemaljskim  novcem  platiti  će  dva 
vratara  i  jednoga  slugu,  a  tako  će  si  i  drva  pribaviti.  Deveto, 
dva  poštara  iliti  konjanika  držati  će  si,  da  im  nose  listove,  kamo 
bude  trebalo  brzo  i  naglo  odpremiti.  Deseto,  naznačiti  će  im  se 
najmanje  dvanaest  hiljada  forinti  ili  će  im  se  dopustiti,  da  tu 
svotu  posude.  Jedanaesto,  plaća  je  predsjedniku  600  for.,  vieć- 
niku  500  for.,  a  tajniku  godišnjih  250  for.  Dvanaesto,  one  osnove 
tinancijalne,  koje  će  biti  nove,  predložiti  će  saboru  na  potvrdu. 
Poslednji  cilj  ovomu  odboru  bio  je  smoći  novaca ,  kojih  je  puno 
ovaj  put  iskao  dvor  od  Ugarske  i  Hrvatske.  Ali  već  za  njekoliko 
mjeseci  digla  se  velika  zlovolja  medju  stališi  na  konsistorium, 
da  se  njegovim  obstankom  kidaju  prava  sabora,  pak  ga  u  sa¬ 
boru  sastavšem  se  u  Varaždinu  11.  septembra  1697.  dokidaju,  te 
obnavljaju  za  nuždne  tekuće  potrebe  opet  instituciju  konferen¬ 
cije.  Napokon  digoše  god.  1701.  30.  augusta  i  konferencije,  jer 
da  i  one  smetaju  pravom  sabora,  pa  kako  su  ih  sami  osnovali, 
tako  ih  sami  i  dokidaju.  Vraćahu  se  jošte  poslije  njekoji  odlič¬ 
nici  god.  1700  na  misao,  da  se  konsistorium  obnovi  naročito 

zato,  da  se  urede  prihodi  zemlje,  koji  da  su  ovako,  dolazeč  od 
kontribucije  samih  podanika,  nedostatni  i  nepravedno  razdieljeni. 
Ali  stališi  na  to  odgovore:  „tko  ima  kakovih  predloga,  neka  ih 
donese  pred  ukupni  sabor4.4  Očevidan  je  strah  stališa,  da  refor- 
mami  neporuše  temelje  ustava  hrvatskoga,  komu  je  glavno  sje¬ 
dište  i  uporište  sveukupni  sabor,  zato  pri  koncu  vieka  ostaju 
opet  sastav  i  funkcije  sabora,  kako  su  od  pamtivieka  bile. 

Za  poslove  kod  kraljeva  dvora  držahu  stališi  u  drugoj  polovici 
sedamnaestoga  vieka  skoro  redovito  agenta  uz  stalnu  godišnju 
plaču.  Nalazimo  kao  takve  poimence :  Niemca  Antuna  Ferstnera, 
a  poslije  devedesetih  godina  odlična  plemiča  Franju  Crnkoviča, 
koji  je  postao  i  savjetnik  kraljev.  Ovaj  je  agent  imao  veliku  za- 
daču  zastupati  sve  one  poslove,  koje  bi  inače  imala  „legacija* 
stališa,  a  to  su  gotovo  svi  poslovi  izmedju  kraljeva  dvora  i  sa¬ 
bora.  Dakako  da  je  za  taj  posao  bio  pravi  posrednik  ban,  ali  i 
njemu  je  težko  bilo  za  svaku  stvar  u  Beč  putovati. 

Prema  ugarskomusaboru  osta  onako,  kako  je  u  prošlom 
vieku,  samo  što  se  jošte  tjesnije  sveze  stvaraju  izmedju  velikaša 
ugarskih  i  hrvatskih.  Na  sbliživanje  državopravno  izmedju  obiju 
kraljevstva  tiskao  je  nehotice  bečki  dvor,  uzkračujuči  stara  prava 
i  povlasti  jednoj  i  drugoj  zemlji.  Znamenito  je,  da  su  Hrvati 
sami  molili  ne  jedanput,  da  se  dopusti  njihovim  odaslanikom, 
dati  glas  za  palatina,  što  su  napokon  postigli  god.  1625.  Naravna 
je  stvar,  da  kao  osebno  kraljevstvo  pod  svojim  podkraljem  toga 
prava  nisu  prije  mogli  imati,  ali  več  u  17.  vieku  činilo  se  Hrvatom 
to  nenaravno,  da  hrvatski  velikaš  može  biti  izabran  za  palatina, 
a  hrvatski  ođaslanici  da  ipak  nebi  imali  glasa  pri  njegovu  izboru. 
Pravom  na  izbor  palatina  jamačno  su  mislili  otci  naši  steči  i  zaštitu 
ovoga  najvišega  dostojanstvenika  od  navala  austrijske  politike. 

Da  su  Ugarska  i  bečki  dvor  mutili  pojmove  temeljne  odno- 
šaja  državopravnoga  našega  kraljevstva ,  svjedoče  sami  stališi  u 
inštrukciji  izdanoj  god.  1655.  nuncijem  na  sabor  ugarski,  gdje 
se  imao  birati  novi  kralj.  Veli  se  doslovce:  „Nunciji  neka  pristanu 
na  izbor  novoga  kralja,  ali  če  svimi  mogučimi  načini  nastojati 
izvesti,  da  se  prije  krunitbe  naše  tegobe  toliko  puta  izjadikovane 
izravnaju,  te  da  u  krunitbenoj  povelji  i  u  pogodbah  predloženih 
novomu  kralju  nebude  samo  spomenuto:  „Ugarske  i  podložnih 
joj  strana44,  več  da  se  poimence  imena  kraljevstva  Hrvatske,  Sla¬ 
vonije  i  Dalmacije  unesu,  onim  od  prilike  načinom,  kako  su 

unešena  člankom  I.  konstitucije  Vladislava  kralja  godine  1490. 
I  buduči  da  kraljevstvo  Slavonije  i  Hrvatske  ima 
istu  slobodu  koju  i  kraljevstvo  ugarsko,  iskati  će 
nunciji,  da  se  ovim  kraljevstvom  nedaju  imena  „podane*  strane 
niti  u  člancih  sabora  niti  u  kancelariji  kraljevoj,  već  da  se  po 
načinu  spomenutoga  članka  poimence  postavei4 

Lučili  su  se  ipak  Hrvati  od  Ugarske  temeljno  i  bitno,  što 
nedopuštahu  u  svojoj  kući  ine  vjere  do  li  katoličke,  što  su  imali 
na  osebnom  častnom  mjestu  do  personala  kraljeva  svoja  siela 
kao  nunciji  kraljevstva,  i  što  su  plaćali  polovicu  „dike“  0  svem 
tom  spjeva  vriedni  Ivan  Zakmardi  Diankovački  krasnu  pjesmu, 
koju  su  suvremenici  njegovi  metnuli  u  zapisnik  sabora,  zato  joj 
dajemo  mjesto  u  historiji  narodnoj.  Pjesma  glasi: 

»lila  ego  Slavonia  ac  jam  dicta  Croatia  Tellus, 

Pare  quondara  IUjrici  Pannoniiquc  soli; 

Adstiti  Aleiandro  per  bella  monarchica  magno, 

Gentem  etiani  indultis  extullit  ille  meam, 

Post  varias  exempta  vices  tandem  addita  Christo, 

Hungariae  junxi  me  s  o  c  i  a  m  ipsa  Mythrae. 

Prima  mihi  de  Rege  novo  sunt  Vota  legendo. 

P  r  i  m  u  8  in  Ungarica  Nobilitate  locus. 

SteUamque,  animalque  insigne  gero  gens  Martia  Martis, 

Jas  aequale  Hun  nis  et  mihi  T  a  x  a  minor. 

Marti  aliquando  Crncem  junxi  pro  stemmate  binam, 

Catholicae  solum  Religionis  amans. 

Saepe  in  Caesareum  ruit  imperterritus  hostem 
Noster  Eques,  verum  hine,  quid  nisi  nomen  habet  ? 

Terra  Bohema  viriš  est  culta  et  dedita  nostris 
Sunt  fnndata  meis  Polona  Regna  viriš. 

Qnae  varia  in  plures  emisi  examina  Gentes, 

Jam  Colapi  et  Savo  vix  fruor,  atque  Dravo.« 

Ponosom  na  pradavnu  slavnu  starinu,  odičenjem  pravš,  svoje 
zemlje,  junačtvom  hrvatskih  vojska  u  dalekom  svietu  i  bolnim 
osjećanjem,  što  su  sada  od  kraljevstva  samo  ostanci  izmedju 
Kupe,  Save  i  Drave,  dopunjuje  nam  ova  pjesma  sliku  odnošaja 
prema  Ugarskoj  i  drugim  susjednim  narodom. 

0  porezu  i  vojski  odlučivati,  to  su  smatrali  sami  stališi 
hrvatski  za  bitni  dio  svojih  sloboda.  U  Hrvatskoj  su  ta’ dva 
predmeta  kao  u  jedno  salivena  time,  što  je  glavna  daća  u  zemlji 
za  uzdržavanje  vojske.  Temelj  daćam  ostaju  „portae  i  fumii4 

(Smidklas:  Povjut  hrvatska.  U.)  17 

Četiri  sesije  sačinjavaju  u  Hrvata  jedan  fumus,  a  gdje  je  zemlja 
opustjela,  tamo  ih  istom  osam  daje  jedan  porezni  fumus.  Liber- 
tini,  članovi  zadruge  i  oni,  koji  nedobivaju  žitka,  slobodni  su 
od  ove  dade.  Dikatori  ili  poreznici  bili  su  razdieljeni  po  kotarih, 
a  onda  na  dan  sv.  Lucije  predavali  bi  porez  glavnomu  blagajniku 
(exaktoru)  kraljevstva.  Za  pregledanje  računa,  kojih  ima  njekoliko 
podpunih  u  arkivu  zemaljskom,  birao  je  sabor  pod  konac  vieka 
obično  odbor.  Godine  1692.  na  primjer  bilo  je  odlučeno,  da  za 
takov  pregled  budu  jedan  velikaš,  prepozit  zagrebački  ili  dva 
kanonika  zagrebačka,  podban,  glavni  trieesimator  Neđelištni,  ako 
je  pripadnik  ove  zemlje  i  od  svake  županije  podžupan,  a  pozivati 
de  ovaj  odbor  podban  ili  protonotar.  Da  su  te  dade  preneznatne 
bile  za  sve  potrebe  zemlje  lasno  je  modi  razumjeti,  kada  se 
uzme,  da  sav  narod  na  krajini  nije  pladao  dade,  gospoda  i  ple- 
midi  povlasti  imali,  da  su  slobodni  od  izravnoga  poreza,  a  narod 
preko  Kupe  u  Hrvatskoj  jošte  polovicom  sedamnaestoga  vieka  nije 
pladao  poreza,  jer  je  dugo  zemlja  mu  pusta  bila.  Pod  konac  vieka 
otimala  se  gradačka  komora  od  pladanja  dade  za  primorje,  koje 
je  kupila,  pozivajud  se  na  slobode  Zrinsko-Frankopanske.  Na 
taj  je  način  bila  jadna  zemlja  spala  na  devet  sto  pladajudih 
„fuma*  pod  konac  vieka. 

Medju  osobitosti  prava  zemlje  ide  svakako  monopol  sa 
solju,  koji  je  u  Hrvatskoj  pripadao  kraljevstvu,  a  u  Ugarskoj 
kralju.  To  je  bilo  kroz  sav  viek,  dok  pri  koncu  vieka  godine  1698. 
imajudi  dvor  u  ruci  svojoj  primorje  toga  prava  neograniči.  Kra¬ 
ljevska  dvorska  ugarska  komora  veli  stališem,  da  je  to  sada  ved 
svagdje  drugdje  uvedeno.  Dohodkom  zemlje  pripadali  su  jošte 
neizravni  porezi  na  med,  ulje  i  razne  dade  na  mitnicah  i  sajmištih. 

Opraštajud  se  sa  soborom,  spomenuti  demo  na  koncu,  da 
su  stališi  uvidili  tečajem  ovih  poslednjih  godina,  gdje  su  na 
sve  strane  morali  dokazivati  starodavna  svoja  prava,  da  je  po¬ 
trebno  na  svjetlo  iznieti  najglavnije  zakone  sabora.  30.  augusta 
god.  1701.  zaključe,  da  de  dati  tiskati  sve  znamenitije  članke 
potrebne  za  javne  poslove.  Što  se  je  izvelo,  nismo  mogli  pro¬ 
nađi,  premda  smo  dosta  tražili. 

Kakovu  je  u  istinu  vlast  imao  ban  hrvatski  u  ovom  sto- 
ljedu,  to  pustismo  više  puta  prosjevnuti  tečajem  pripoviedanja  dogo- 
djaja  sedamnaestoga  vieka.  I  navale  na  bansku  vlast  od  bečkoga 
dvora  nezaboravismo  iztaknuti,  ali  moramo  prije  svega  izredi,  što 

su  ovo  sto  godina  po  sto  puta  govorili  i  nikada  nisu  prestajali  stališi 
hrvatski  opominjati  kraljeve :  „neka  se  stara  banska  vlast 
sudačka  i  vojnička  po  starodavnih  zakonih  i  pra¬ 
vih  kraljevstva  obnovi  od  Drave  do  jadranskoga 
morat4  U  stoljetnom  boju  proti  carskim  generalom  ponavlja  se 
ovaj  zaključak  više  puta  i  u  ugarskom  saboru,  ali  bez  uspjeha. 
Namjesto  bana  iznašao  je  bečki  dvor  upravo  u  ovom  vieku  novi 
surogat  s  manjom  vlasti:  čast  banskoga  namjestnika.  U 
prošlom  vieku  vidjesmo,  da  je  vrhovni  kapetan  ili  vojvoda  bio 
u  odsutnosti  banovoj  zakoniti  vojskovodja,  a  podban  upravitelj 
zemlje.  Stališi  sami  imenovaše  tečajem  velikoga  rata  3.  ok¬ 
tobra  1678.  namjestnikom  banskim  Emerika  Erdeda,  jer  je  ban 
na  bojnom  polju,  pak  nemože  da  vlada.  Daju  mu  upravnu  i  voj¬ 
ničku  vlast,  ali  osjećajuć  dobro,  da  sami  malo  sieku  staro  pravo 
zemlje,  dodaju:  da  bude  u  porazumku  s  pođbanom. 

Sudbena  vlast  banska  stala  je  u  prošlom  vieku  od  dvora 
nepovriedjena ,  ali  u  ovom  stezali  su  u  tom  bana  i  ugarskoga 
palatina.  Nadajuć  se.  stališi  god.  1642.,  da  će  se  palatinu  vratiti 
oblast  obdržavanja  tako  zvanih  „judicia  extraordinaria“,  iskali  su 
za  bana,  da  mu  se  po  starom  pravu  vrati  sloboda  držati  „judicia 
brevia4.4  Opiru  se  tomu,  da  bi  namjestnik  kraljev  u  sudbenoeti 
„personalis44  uticao  u  odluke  banskoga  suda,  a  ban  da  njegovo 
uticanje  odbija.  Dogadjalo  se  žalibože  u  ono  doba,  kada  nije  bilo 
bana,  ve<5  samo  banski  namjestnik  (god.  1674.),  da  su  njeki  ple¬ 
mići  domaće  sudove  prelazili  i  tražili  pravdu  u  Ugarskoj,  i  stališi 
su  morali  zaključivati,  da  se  takovim  ljudem  dobra  zaplienjuju. 
„Nesmije  ulaziti  tudji  sudac  u  našu  zemlju44,  taj 
kraljem  potvrdjeni  zakon  moraju  dozivati  u  pamet  takovim  ljudem. 

Protonotar  banov  u  sudu  namjestnik  bio  je  samo  jedan, 
zato  su  nastajale  neprilike,  kada  on  nije  mogao  suditi  ili  je  da¬ 
pače  tužba  proti  njemu  bila.  Za  taj  slučaj  odredjuju  stališi  go¬ 
dine  1681.,  da  onda  podban  parnicu  vodi.  Ako  je  tužba  i  proti 
podbanu,  onda  može  ban  koga  drugoga  za  sudca  upravo  ove 
stvari  imenovati.  Žalibože  bio  je  mnogo  puta  sbog  ratova  i  sbog 
odsutnosti  banove  „juristitium44  u  Hrvatskoj. 

Jedna  i  jedina  vjera  katoličkau  Hrvatskoj  stoji  kroz  sav 
viek  na  zastavi  kraljevstva  zapisana.  Koliko  god  su  puta  nunciji 
naši  išli  na  sabor  ugarsko-hrvatski,  uviek  nose  na  prvom  mjestu : 

9u  nas  je  jedina  priznata  vjera  katolička^4  Spome- 

nusmo  već,  da  su  grčko-iztočni  stupajuć  na  ovu  zemlju  imali  pri¬ 
znavati  državnu  vjeru  ove  zemlje,  a  biskup  marčanski  smatrao 
se  sufraganom  biskupa  zagrebačkoga.  Mir  je  crkveni  vierski 
potrajao  do  poslije  godine  1690.,  dok  nije  osvojena  Slavonija, 
Lika  i  Hrvatska  izmedju  Kupe  i  Une.  U  Lici  uzme  vlast  biskupsku 
biskup  senjski  i  nije  mu  nitko  prava  pobijao.  Izmedju  Kupe  i 
Une  samo  se  sobom  razumjevalo,  da  je  tamo  biskup,  zagrebački 
vrhovni  pastir  duša,  kada  su  od  starine  nesamo  pod  biskupiju 
oni  krajevi  spadali,  već  su  se  onuda  i  biskupska  dobra  širila. 
U  Slavoniji  bili  su  fratri  u  tursko  doba,  pak  su  ju  i  sada  kanili 
zadržati,  pozivljajući  se  na  tolike  odluke  papa  rimskih  već  od 
četrnaestoga  vieka,  po  kojih  su  njihovi  provincijali  bili  apoštolski 
povjerenici  i  generalni  inkvizitori  sa  vlastmi  izvanrednimi,  koje 
imade  samo  apostolska  stolica.  Biskup  zagrebački  otimao  se  za 
zapadni  dio  Slavonije.  Njeke  župe  uz  Dravu  prisvajao  si  biskup 
pečuvski,  a  u  Petrovaradinu  namjesti  se  biskup  sriemski  da  vlada. 
Izmedju  sriemskoga  i  zagrebačkoga  biskupa  uzeo  se  širiti  biskup 
bosanski.  Sve  je  to  bivalo  razprami,  u  kojih  je  svatko  svoje  pravo 
gledao  dokazati.  Nada  sve  prepirke  izmedju  katoličkih  crkvenih 
glava  ide  priepor,  razdor  i  očiti  rat  izmedju  katolika  i  grčko- 
iztbčnih,  koji  je  unesen  u  ovu  zemlju  privilegiji  darovanimi  „ilir¬ 
skomu  narodu god.  1690.  i  1695.  Patriarka  Arsenij  Černoević 
prisvajaše  si  vlast  izmedju  Save,  Drave  i  jadranskoga  mora. 
Godine  1693.  dodje  dapače  u  Hrvatsku,  da  ogleda  tobože  sebi 
podani  narod,  ištući  da  mu  daju  pristojbu,  kao  da  je  on  biskup 
njihov.  Biskupa  zagrebačkoga  umoli,  neka  mu  to  dopusti  pobi¬ 
rati,  jer  da  siromah  težko  živi.  S  druge  opet  strane  buniše  nje¬ 
govi  ljudi  narod  proti  biskupu  marčanskomu  Izaiji  Popoviću 
privrženiku  rimske  crkve.  Svjedoči  nam  to  sam  biskup  u  pismu 
biskupu  zagrebačkomu.  Bila  je,  veli,  svetkovina  sv.  Petke  u  kra¬ 
jini  križevačkoj,  odakle  mu  veliki  sbor  vlaški  poruči :  „da  se  ja 
ostavim  Zagreba,  i  zagrebačkoga  biskupa  i  da  s  njima  ništa  ne- 
silazim  ja  niti  moji  kaludjeri;  ako  li  ja  budem  tamo  držao,  da 
će  mi  se  odmetnuti  kaludjeri.  Ako  li  se  neće  oni  mene  odvrg- 
nuti,  da  se  hoće  vlasi  mene  i  kaludjera,  i  da  hoćemo  svi  jedno 
jutro  ostati  mrtvi  u  Marči,  i  da  ja  pišem  patriarki  molbeni  list, 
da  mi  pošalje  blagoslov  i  dopušćenje,  da  bi  opet  kaludjeri  po- 
povalii4  „Nikada  se  nije  ovako  narod  uzburkao41,  priznaje  Po- 
pović,  „zato  da  mu  je  sam  vicegeneral  križevački  svjetovao, 

neka  piše  pismo  patriarki  ne  radi  pokornosti,  već  samo  radi  pukai4 
Mržnja  i  razdor  izmedju  obiju  vjera  donašaše  nemir  u  narod, 
koji  su  rado  podupirali  organizatori  nove  vojne  krajine.  Mar- 
čanski  biskup  ipak  osta  u  svojem  prvanjem  odnošaju. 

Hrvati  polaziše  u  š  k  o  1  e  a  napose  na  više  nauke  u  vanjske  za¬ 
vode,  izmedju  kojih  suvremenici  spominju:  Bolonju,  Rim,  Padovu, 
Gradac,  Beč  i  Prag,  gdje  su  učili  filozofijske  i  teologijske  nauke. 
Bilo  je  zato  ipak  škol^  i  u  domovini.  Glavne  su  bile  kod  Isusovaca 
najprije  u  Zagrebu  god.  1607.,  a  kašnje  u  Varaždinu  god.  1649. 
U  ovaj  red,  koji  je  sve  to  veći  upliv  u  zemlji  imao,  stupahu  mnogi 
rodjeni  Hrvati  od  ponajboljih  rodova,  te  su  zato  tako  svestrana 
nastojanja  ovoga  reda  u  našoj  zemlji  o  prosvjeti,  a  takmeći  se 
s  Pavlini  održaše  prvenstvo  i  potisnuše  u  zadak  svoje  takmace. 
Lepoglavska  pavlinska  škola  od  god.  1582.  skoro  izčezava  pred 
isusovskom  zagrebačkom.  Od  god.  1628.  uče  se  kod  Isusovaca 
višje  nauke,  a  od  god.  1660.  idu  za  osnutkom  najvišjega  pro¬ 
svjetnoga  zavoda  poput  onih  u  inozemstvu. 

Nikola  Dianežević  veliki  predstavnik  kaptola  zagrebačkoga 
bio  osnovao  zakladu  za  sveučilište,  jer  da  ga  je  boljelo,  gdje  mora 
gledati,  kako  mladež  njegove  domovine  u  tami  neznanja  čami 
samo  zato,  što  neima  poput  susjednih  zemalja  svoje  akademije 
iliti  sveučilišta.  Tu  misao  i  želju  njegovu  kriepio  je  bez  dvojbe 
tadanji  vele  zaslužni  rektor  jezuitskoga  zagrebačkoga  kolegija 
Gjuro  Habdelić:  *da  se  u  Zagrebu  osnuje  učilište  u  svem  ravno 
takovim  zavodom  po  Europi4.1  Poslije  zamoli  rektor  Filip  Kavšić 
cara  Leopolda,  neka  potvrdi  zakladnicu  Dianiževićevu,  što  car 
učini  poveljom  izdanom  iz  Ebersdorfa  23.  septembra  god.  1669. 
pod  svojim  zlatnim  pečatom.  Kralj  prima  pod  svoju  zaštitu 
akademiju  zagrebačku  i  daje  joj  sve  one  povlasti,  koje  imadu 
sveučilišta  u  njemačkom  carstvu  i  drugih  njegovih  zemljah. 
Povelja  ta  pade  u  ono  nesretno  vrieme,  kada  se  uzrujala  bila 
zemlja  Zrinsko-Frankopanskom  urotom,  zato  istom  3.  novembra 
god.  1671.  dospieva  pred  sabor  hrvatski.  Isusovci  iskahu,  da  ovu 
kraljevu  povelju  jošte  potvrdi  njihov  general  u  Rimu,  a  stališi 
toga  nedopustiše,  da  jošte  iznad  kralja  tkogod  ima  vlast  u  nji¬ 
hovoj  zemlji,  zato  osta  isusovska  akademija  bez  povlasti  po  kralju 
joj  podieljenih,  razvijajuć  se  ipak  smjerom  nauke  školastično- 
humanistične.  Jesuitskomu  redu  priznaše  Hrvati  velike  zasluge 
oko  dvora  za  poslove  zemlje,  zato  napokon  god.  1693.  imenuju 

rektora  zagrebačkoga  za  uvieke  članom  sabora,  za  što  se  je 
general  rimski  Hrvatom  posebice  zahvalio.  Time  se  je  Isusovcem 
priznalo  pravo,  koje  je  već  imao  poglavica  Pavlina. 

Izmedju  razvalina  domovine  dižu  se  pojedini  samo  cvieti 
knjige  hrvatske.  Obadva  glavna  reda  isusovski  i  pavlinski 
takme  se  za  prvenstvo  bogougodnimi  spisi,  obadva  salaze  na 
praktično  polje  i  na  potrebe  škola,  koje  su  bile  pod  njihovim 
rukama.  Uz  nje  stoje  njeki  svjetovni  svećenici.  Pojedinci  uzdižu 
se  u  latinskih  svojih  spisih  u  višju  sferu  sveobće  republike  naučne 
u  Europi.  Tuđe  na  prvom  mjestu  dolaze  pokusi  o  historiji  svoga 
i  prvanjih  vremena.  Latinsko-hrvatski  dualizam  u  literaturi  jeste 
jeka  narodnoga  i  državnoga  života.  Drugi  krug  književni  jeste 
dvor  Zrinskih,  a  sav  ovaj  viek  završuje  prerani  zasnovatelj  nove 
dobe  Pavao  Ritter-Vitezović,  naopako  poznavan  od  svojih  suvre¬ 
menika,  a  nikako  od  kašnjih  rodova  do  naših  dana. 

Nije  naša  zadaća,  da  redom  obilazimo  pobožne  knjižice  i 
pjesmice,  ali  za  postanak  njihov  sgodno  će  biti  navesti  rieči 
Isusovca  Nikole  Krajačevića  pred  njegovom  molitvenom  knjigom. 
Učinio  ju  je,  *da  se  s  njih  vuče  obojega  spola  ,parvuli‘  majelmi 
i  nevučeni  vu  Bogomolje,  najme  oni,  ki  dijačkoga  jezika  ne-" 
razmeju,  ali  dijačkih  molitveneh  knjig  nemaju“ 

Da  mladež  uzmogne  napredovati  u  izučanju  latinskoga  jezika 
radiše  pavlin  Ivan  Belostenec  i  jezuita  Gjuro  Habdelić  riečnike. 
Habdelićev  je  već  god.  1670.  tiskan.  Glavnu  je  namjeru  svoju,  da 
poda  učenikom  svojim  knjigu  malenu  i  jeftinu,  posvema  postigao. 
Više  im  je  koristila,  nego  li  kojekakvi  pisani  riečnici,  kakovimi  su  se 
prvo  služiti  morali.  Belostenčev  riečnik  je  tiskan  istom  sliedećega 
vieka,  ali  mu  gorostasni  trud  od  punih  šestdeset  i  pet  godina 
ide  sav  u  sedamnaesti  viek.  Prolazeć  po  Hrvatskoj,  Slavoniji, 
Dalmaciji  i  Istri,  dokle  mu  je  po  kršćansko-hrvatskom  svietu 
noga  dosizati  mogla,  pobiraše  rieči,  da  sastavi  djelo,  koje  je 
spomenik  redovničke  marljivosti  onoga  vieka,  a  koristi  se  s  njime 
narod  njegov  puna  dva  vieka  poslije  njega. 

Sasvim  je  naravno,  da  su  pjesnici  većinom  duhovnici  opievali 
u  pjesmah  svete  predmete,  pobudjujuće  na  pobožnost.  Neima 
medju  njimi  ujedinjivanja  niti  družtva  kakova,  kako  ga  nalazimo 
u  susjednih  naroda,  iz  koga  bi  tekao  takav  smjer  pjesama,  da 
se  u  njih  uzmognu  ogledati  težnje  i  napredak  družtva  narod¬ 
noga,  komu  bi  imali  pjevati  i  pjesmami  služiti.  Pojedinci  slu- 

šajudi  glas  srdca  svoga  pjevaju  opet  vedinom  pojedincem  ljudem 
ili  sgodam  pojedinim.  Zato  su  i  latinske  mnoge  pjesme  i  hrvatske 
osim  pobožnih  pjesme  prigodnice.  Nema  skoro  svečanije  sgode, 
da  se  nebi  takova  pjesma  spjevala. 

Pokusi  historijski  počimlju  sa  sjajnim  imenom  Nikole 
Ištvanfia,  koji  porieklom  nije  naš,  ali  je  u  ovoj  zemlji  dosta  živio 
i  radio,  a  napokon  u  njoj  umro.  0  kraljevstvu  našem  piše  s  lju¬ 
bavlju  dogodjaje  šestnaestoga  vieka.  Njega  ide  zato  prvo  mjesto,  što 
su  ga  svi  pisci  historijski  u  nas  sliedili  kroz  dva  vieka  i  u  okviru 
njegovoga  historijskoga  smjera  dalje  radili.  Da  nespominjemo 
djela  Stjepanidevih,  Jagustidevih,  Petretidevih  niti  Vinkovidevih, 
koja  su  vedim  dielom  jošte  u  rukopisu,  iznieti  demo  samo  Jurja 
Ratkaja  Veliko-Taborskoga,  glavnoga  historika  hrvatskoga 
sedamnaestoga  vieka,  koji  je  zalazed  sam  na  bojno  polje  s  ponosom 
i  hrvatskim  patriotičnim  čuvstvom  postavio  u  prvi  red  za  no¬ 
sioce  povjesti  hrvatske  uz  kraljeve  i  banove  naše.  Djelo  je  njegovo 
najbolji  svjedok  o  sviesti  Hrvata,  koliko  su  u  ono  doba  svoju  državnu 
osebujnost  pazili  i  čuvali.  Na  osnovih  onovječne  kritike  prodjoše 
s  više  ili  manje  srede  u  davninu  Tomko  Marnavid,  Ivan  Glavinid 
i  Rafael  Levakovid ,  sva  tri  dobra  poznavaoca  Italije.  Sa  oba 
posliednja  imena  slieva  se  veliki  i  znameniti  pokus  rimske  kurije 
restauracijom  glagolj  skih  knjiga.  Bududi  daje  rimska 
kurija  želila,  a  to  su  mislili  i  oni  Hrvati,  što  su  se  oko  nje 
sabrali,  da  de  novimi  knjigami  provaliti  pregrade  izinedju  grčke 
i  rimske  cfkve  kod  Slavena,  zato  prodjoše  restauratori  u  struju 
crkvene  ruske  slavenštine.  Živa  slika  i  prilika  njihovih  težnja 
jest  oduševljeni  za  Slavenstvo  Gjuro  Križanid,  koji  je  glavom  u 
Rusiju  otišao,  tamo  nastojao  cara  ruskoga  i  narod  okrenuti  na 
stazu  Slavenstva,  dokle  jadnika  nesnadje  progonstvo  u  Sibiriji, 
gdje  morade  upoznati,  da  se  je  za  sto  ili  dvie  sto  godina  pre¬ 
rano  rodio. 

Iznad  svih  ovih  nastojanja  pojedinaca  stoji  dvor  Zrinskih 
kao  književno  kolo  na  vidiku  svega  naroda  s  ovu  i  s  onu  stranu 
Velebita.  Ved  djedu  Petra  i  Nikole  Zrinskih  junačkomu  Jurju  po- 
svedivaše  Dubrovčanin  Dinko  Zlatarid  svoju  „Grkinju  Elektru 
Sofoklovu  učinjenu  hrvatski*,  a  bana  Petra  proslavi  Vladislav 
Minčetid  „trubljom  slovinskom*,  gdje  vidja  u  banu  sve  urese,  koje 
mu  dadoše:  „nauk,  narav  i  nebesat4  Što  težkoj  zadadi  hrvat¬ 
skoga  naroda  tuđe  pjesnik  pripieva: 

»Od  robst?a  bi  davno  u  valih 
Potonula  Italija 
0  hrvatskieh  da  se  žalih 
More  otmansko  nerazbija.« 

to  nam  dopunjuje  sliku  sveobću  Hrvatske,  a  pjesnikov  je  glas 
kao  sunčani  trak  izmedju  Dubrovnika  i  dvora  Zrinskoga^  Daje 
dvor  Zrinskih  bio  ugledom  svemu  narodu  sbog  nastojanja  i  lju¬ 
bavi  oko  knjige,  vidi  se  iz  posvete  Ratkajbve  povjesti  Petru  i  Nikoli 
Zrinskomu,  a  u  posveti  Isusovca  Milovca  slavi  se  banica  Katarina 
Zrinska.  Naročito  Petrov  dvor  sačinjava  takav  književni  krug, 
koji  je  kadar  bio  u  suvremenika  uzbuditi  najljepše  nade  za  bolju 
budućnost  knjige  i  prosvjete  hrvatske,  zato  i  uzvisuje  tragični 
svršetak  njegov  i  roda  njegova.  On  spjeva  po  magjarskom  od 
brata  mu  Nikole :  „Sirenu  mora  jadranskoga*  o  junaku  sigetskom 
i  posveti  ju:  „virnim  i  pridnim  junakom  vse  hrvačke  i  primorske 
krajine  hrabrenim  vitezovom,  da  se  samnom  diče  i  raduju  ostanki 
onih  Hrvata,  kojih  pridji  s  banom  Zrinskim  Mikloušem,  hrabreno, 
čestito  i  vridno  večnu  krunu  u  nebesih  zadobiše,  svagda  na  naj¬ 
veće  precinivši  istinsku  rič  onu:  dulce  pro  patria  morit‘  Banica 
Katarina  učini  molitvenik  za  gospodje  i  gospodu:  „premišlja- 
vajući  vnogokrat,  da  se  skoro  zmeda  vsega  svita  jezikov  najmanje 
hrvačkoga  ovo  doba  štampanih  knjig  nahođi*  —  „kakono  pčela 
z  vnogih  rožic  slast  sabire*,  tako  je  i  ona  sabrala  iz  mnogih 
knjiga  ovaj  molitvenik.  Uz  nje  je  radio  Ivan  Smoljanić,  odgo¬ 
jitelj  sina  Petrova  Ivana  Antuna,  a  kašnje  biskup  senjski.  Uz 
njih  se  naslonio  sa  svojimi  lagahnimi  pjesničkimi  proizvodi  brat 
baničin  mladi  nesretni  Franjo  Krsto  Frankopan.  „Vrtić*  njegov 
počeo  je  cvasti  na  slobodi,  ali  je  docvao  istom  u  tamnici  „u 
oblačnih  dnevih  i  urah  nesrećnihi4  Glasovi  ljubke  vile  njegove 
spominju  živo  na  Italiju,  majku  prosvjete  europejske.  Ako  ovim 
pridamo  Jurja  Ratkaja  osobitoga  prijatelja  Zrinskih  i  otca  Mi¬ 
lovca,  onda  nam  se  prikazuje  sav  dvor  književni  u  dvie  struje. 
Pjesničtvo  slaveć  prošla  vremena  i  ljubezne  sgode  ide  za  tragom 
Dalmatinaca  šestnaestoga  vieka.  Težkim  onim  starim  stihom 
pjevahu  ozbiljne  epske  pjesme,  a  u  lagahni  osmerac  zaodievahu 
mile  ljubovne  pjesme.  U  pobožnih  knjižicah  sastaju  se  s  knji¬ 
ževnošću  onodobnom  hrvatskom,  a  oslavom  prošlih  slavnih  i 
vitežkih  djela  pobudjuju  na  slična  djela  svoje  suvremenike.  Iz¬ 
medju  svih  uznosito  se  diže  pjesmom,  povjestnimi  djeli  i  nasto- 

janjem  oko  narodne  prosvjete  Pavao  Ritter-Vitezo  vić.  Vi- 
tezović  spada  ovomu  sboru  prije  svega  zato,  jer  je  jezik  čakavsko- 
kajkavski,  kakov  se  govori  izmedju  Kupe  i  jadranskoga  mora, 
uvodio  u  knjigu,  kao  što  i  predšastnici  njegovi  Petar  Zrinski  i 
Franjo  Krsto  Frankopan.  Njegovo  žarko  patriotično  osjećanje 
vodilo  ga  je  na  put  izpitivanja  dogodjaja  domovine,  koja  „jak 
šdit  sve  kršćanstvo  brani*,  koja  je  imala  gradove  za  kralje  i  bane, 
a  sada  su  „travom  i  lugom  odjenuti4.4  Ponos  se  njegov  diže  za 
domovinu,  koja  je  „stakala  krvave  potoke  i  nebo  s  mučeniki  na¬ 
selila  s  tisuć  Herkulov  i  Hektor  i  opet  se  nije  pod  ničije  noge 
dala  i  s  neprijateljem  vjere  nikad  se  nemiri,  premda  ima  dan  i 
noć  bditi  s  golim  mačem  v  rukei4  U  duhu  ove  pjesme  posvećene 
Valvasoru  spjeva  on  „Plorantis  Croatiae  saecula  duo14,  u  kojoj 
opjeva  šestnaesti  i  sedamnaesti  viek  glasom  elegičnim,  koji  do¬ 
likuje  povjesti  hrvatskoj  u  ova  dva  vieka.  Boraveć  kroz  dvie 
godine  kod  Valvasora  unese  on  u  njegovo  veliko  djelo  „Ehre  des 
Herzogthums  Kraln44  veliki  dio  povjesti  hrvatske,  a  žive  slike  o 
narodnom  životu  u  istom  djelu  ostati  će  i  nadalje  jedno  od  najboljih 
vrela  povjestničarom  našim.  Od  svojih  suvremenika  jedini  je  on 
bilježio  sgode  svoga  naroda  i  na  jeziku  hrvatskom  u  „kronika 
svega  sveta  vekov44,  a  o  njekih  sgodah  pokuša  po  običaju  svoga 
vremena  novine  izdavati  pod  imenom  „novljančica44,  ali  nigdje 
nam  nitko  neobjavi,  da  li  je  to  tkogod  nastavljao.  Dobro  je 
spisao  red  banova  ili  banologiju,  a  što  je  o  najstarijoj  hrvatskoj 
poviesti  pisao,  nadahnuto  je  doduše  kao  i  svi  spisi  njegovi  od¬ 
ličnim  patriotizmom,  ali  manje  imade  naučne  vrieđnosti.  Toliko 
je  opet  izvjestno,  Baltazar  Kerčelić  to  sam  priznaje,  da  je  na 
njegovih  arkivalnih  izpisih  i  on  svoja  povjestna  djela  gradio. 

Nemožemo  Vitezovića  ovdje  sliediti  na  putu  poezije  latinske,  s 
kojom  si  je  na  dvoru  cara  Leopolda  stekao  glas  i  naslov  „ovjenča¬ 
noga  pjesnika14,  već  prelazimo  na  njegovo  djelovanje  u  domovini. 
Briga  za  pravila  jezika  dovodila  ga  na  misao  o  slovnici  i  riečniku, 
a  proslavom  Nikole  Sigetskoga  u  „Odiljenju  Sigetskom44  jamačno 
prva  mu  svrha  bila  probuditi  ponos  u  potomcih  na  slavu  toliku, 
junaka  roda  svoga,  kako  liepo  svjedoči  sva  pjesma,  a  osobito  početak 
posvećen  „gospojam  hervatskim44,  „jer  su  im  u  gradu  brati,  vojni 
i  sini,  s  njimi  vitez  zlati  ban  Mikula  Zrini4.4  Vitezović  steče 
napokon  velikim  trudom  priznanje  stališa  hrvatskih,  te  mu  po- 
fjeriše  zemaljsku  tiskaru,  koja  je  dosele  bila  u  ruku  biskupa 

zagrebačkoga.  Za  revizore  knjiga  crkvenih  budu  izabrani  sveće¬ 
nici,  a  za  svjetovne  svjetovni  ljudi.  Konac  i  kraj  njegovoga 
djelovanja  svršuje  katastrofom,  koju  mu  pripraviše  neprijatelji 
svećenici,  te  je  jadan  izvan  domovine  u  Beču  u  najvećoj  biedi  do 
svoje  smrti  (god.  1713.)  obstao,  ostavljajuć  iza  sebe  uspomenu 
„neumrla*  čovjeka,  ali  i  prerana  začetnika  nove  prosvjetne  dobe 
u  svome  narodu. 

Odnošaji  većinom  nepovoljni  obrtu  i  trgovini,  ovim 
znamenitim  granam  narodnoga  života,  malo  su  se  u  ovom  vieku 
promienili.  Producente  i  konsumente  tare  jošte  ogromna  većina 
jada  šestnaestoga  vieka.  Ostanci  kraljevstva  malo  su  imali  i  to  sve 
malobrojnih  gradova,  da  bi  iz  njih  mogle  poteći  nove  struje  života. 
Istina  bog  uredjeni  su  naši  gradovi  kao  što  njemački  i  talijanski, 
imadu  priličnu  upravu,  kako  se  vidi  po  zapisnicih,  računih, 
prodajnih  i  kupovnih  listovih,  što  se  jošte  sačuvaše.  Pod  konac 
vieka  spominje  se  u  Zagrebu  (god.  1698.)  zadruga  trgovačka, 
da  potre  pronosnike  robe  po  gradovih  svakojake  strane  ljude. 
Naravna  stvar,  da  je  bilo  za  rukotvorine  najnuždnije  cehova. 
Navale  od  mogućega  plemstva  na  sloboštine  gradova  bivale  su 
sve  manje.  Novovjeke  potrebe  rasle  su  kod  hrvatskoga  plemstva 
u  drugoj  polovici  sedamnaestoga  vieka  isto  tako,  kao  svagdje 
drugdje  u  Europi  na  korist  njekih  ogranaka  obrta.  Gospodje  na 
primjer  hrvatske  rado  se  riesiše  zlatom,  biserjem  i  dragim  ka¬ 
menjem  i  odievahu  se  u  svilu.  Ali  sve  to  potiraše  ogromno 
siromaštvo  na  svemu,  i  napose  neizmjerna  nestašica  novca. 
Svagdje  ga  je  doista  u  onom  vieku  pomanjkavalo,  ali  u  Hrvatskoj 
upravo  ga  nije  bilo.  Radi  vječnih  vanjskih  i  unutarnjih  ratova 
nestajalo  je  novaca  više  puta  i  najvećim  velikašem  tako  jako, 
da  su  za  male  svote  ciela  imanja  zalagali.  Morao  se  je  dapače 
proti  tomu  opasnomu  zalaganju  dobara  godine  1675.  državni 
zakon  u  saboru  stvoriti.  Od  talijanskih  novčarnica  spominje  se  po 
koji  put  dapače  genovezka  republika.  Zemlja  sama  novčara  neima. 
Pregrade  trgovini  hrvatskoj  bile  su  velike  u  carinah  na  granicah 
austrijskih  zemalja  na  vino  i  žito  hrvatsko,  a  najveću  učini  komora 
gradačka  pod  konac  vieka,  zatvorivši  jadransko  more.  Zemlja 
od  sjevera  i  zapada  trgovini  zatvorena,  a  na  jug  i  iztok  stojeć 
na  obrani  od  Turčina  i  kuge,  o  kojoj  osobiti  spomen  nalazimo 
god.  1682.,  nije  imala  pogodnosti  za  razcvjet  trgovine  i  obrta. 
Limitacijom  ciena  za  trgovce  brane  se  istom  otci  naši  od  pre- 

tjeranih  osobito  stranih  tržaca.  Kako  je  slab  napredak  obrtni 
bio,  vidi  se  po  tom,  što  se  godine  1684.  vraćaju  na  ustanovljeni 
god.  1603.  nizki  cienik  predmeta  i  tvorina. 

Od  rudnika  hrvatskih  spominjemo  rude  samoborske,  o 
kojih  vodi  upravu  jošte  koncem  vieka  sabor  hrvatski  s  dosta 
malimi  koristmi,  a  s  mnogo  brige. 

XVII. 

Završujuć  treću  periodu  povjesti  hrvatske  ogledati  nam  se 
napokon  valja  na  mletačku  Dalmaciju  i  slobodni  Dub  rov* 
nik,  odtrgnute  tečajem  ove  dobe  od  zajedničkoga  narodnoga 
života.  Nismo  dogodjaja  njihovih  niti  uzporedno  mogli  pripo- 
vieđati  s  onimi,  što  se  razvijahu  sa  preostalom  jošte  Hrvatskom, 
jer  su  stranom  u  protivnoj  struji  tekli  dogodjaji  Dalmacije  pod 
vlasti  mletačkom,  sačinjavajuć  cielinu  mletačke  povjesti,  stranom 
opet  u  sasvim  inih  sferah  odaljenih  od  onih  vrtloga,  iz  kojih  se 
vitlahu  krvavi  i  mrki  dogodjaji  ostanaka  Hrvatske.  Na  ovom  je 
mjestu  uza  sliku  državnoga  i  kulturnoga  života  ipak  pravo  i 
potrebno  mjesto  Dalmaciji,  majci  povjesti  i  prosvjete  hrvatske. 
U  njoj  teku  i  u  ovo  doba  obilna  vrela  narodnoga  prosvjetnoga 
života,  kada  su  ovamo  u  nas  samo  potoci  krvi  tekli ;  na  vrelih 
prosviećene  Dalmacije  krepiše  se  najznatniji  umnici  Hrvatske 
sedamnaestoga  vieka.  Hrvatskoj  s  ove  strane  Velebita  savitoj 
jošte  u  povojih  književnosti,  dolaze  pisci  i  pjesnici  Dalmacije 
i  Dubrovnika  kao  nejaku  djetetu  mlieko  materino.  To  je  napo¬ 
kon  jedini  samostalni  ali  i  vele  znameniti  •  dio  života  našega 
naroda  u  Dalmaciji  i  u  Dubrovniku.  S  ovoga  gledišta  sačinjavaju 
cjeloviti  bitni  i  životni  dio  povjesti  naroda  hrvatskoga,  s  toga 
ćemo  ih  gledišta  mi  promotriti. 

Mletačka  Dalmacija  bila  je  sva  u  gradovih  i  otocih;  pred 
gradovi  na  tankom  rubu  uz  more,  čuvajuć  podpunoma  svu  obalu 
od  Turaka,  ali  je  sat  dva  hoda  od  mora  dolazilo  već  tursko 
zemljište,  a  podanici  se  turski  i  mletački  bez  prestanka  raiešahu, 
dok  nije  koncem  sedamnaestoga  vieka  razširena  Dalmacija  do  di¬ 
narske  planine,  kako  pripoviedasmo  u  povjesti.  Sielo  glavnoga  mle¬ 
tačkoga  providura  bio  je  Zadar,  odakle  je  on  skoro  kraljevskim 
ugledom,  okružen  od  sjajne  tjelesne  straže,  vladao  cielom  zemljom. 
Prije  zaštićen  od  tvrdjava  Lovrane  i  Nadina,  sada  vidjaše  pogi* 

belji  od  ovih  bližnjih  turskih  kula,  koje  savijahu  pod  svoje  pandže 
liepe  i  plodne  poljane.  S  mora  bivaše  grad  zaštiden  nesamo  svojim 
položajem  na  moru,  od  koga  je  sa  tri  strane  oblieven,  nego  jošte 
otoci,  koji  su  od  pamtivieka  Zadru  najjačom  zaštitom  bili.  Idudi 
na  jug  dolazilo  se  do  Šibenika,  jsagradjena  i  dobro  utvrdjena 
na  visokoj  pedini.  Sela  kršdansko-mletačka,  što  ih  je  jošte  ostalo, 
sva  su  skoro  neposredno  uz  žal  mora,  da  im  stanovnici  mogu  obču- 
vati  glave,  ako  Turci  iznenada  navale.  Prema  Trogiru  malo  se 
razširila  medja  turska,  ali  ne  više  od  četiri  sata  od  samoga  grada. 
Dalje  se  otvaraše  liepo  solunsko  polje  sa  kašteli,  koji  kao 
niemi  glasnici  navieštahu  blizinu  Turaka.  Kule  uza  sela  bijahu  samo 
zato,  da  narod  uzmogne  nadi  brzu  zaštitu  izpred  navaljajudih 
Turaka.  Dalje  se  pokazivahu  jošte  u  ono  doba  ogromne  razva¬ 
line  stare  Salone,  budedi  bajne  uspomene  na  pradavna  vremena, 
ali  iznad  nje  kao  jastreb  na  klisuri  uzpeo  se  Klis,  sada  turski, 
gospodujud  liepomu  polju  i  sebi  na  podnožju  stojedemu  Spljetu 
gradu,  komu  su  Turci  skoro  pred  vrati  bili.  Jošte  spominjemo 
na  jugu  Omiš,  Budvu  i  Kotor,  a  na  sjeveru  Novigrad 
i  Nin,  da  završimo  red  utvrdjenih  gradova  prema  blizoj  turskoj 
granici,  čuvanih  vedinom  od  hrvatskih  vojnika.  Sigurniji  od  Tu¬ 
raka  otoci  Brač,  Hvar,  Rab,  Krk  i  Cres  i  drugi  trpili  su 
opet  od  uskoka  zakletih  mletačkih  neprijatelja.  Nije  niti  Dal¬ 
maciji,  premda  su  ju  grčevito  stezale  i  zastirale  pandje  mletač¬ 
koga  lava,  evala  sreda  mira.  Da  ipak  gradovi  nekrvave,  a  repu¬ 
blika  nazadkom  njihovim  neizgubi,  pomagala  se  republika  na 
stotinu  načina.  Najobičniji  je  bio,  da  je  susjedne  vojvode  turske 
zlatom  mitila  i  darivala,  njekira  je  gotovo  redovito  danak  pla- 
dala.  Račun  svoj  nije  republika  promašila,  jer  je  osnovala  toliko 
gradjanskoga  mira,  da  su  trgovina  i  promet  dosta  redovito  a 
kadgod  i  obilno  trošak  vračali.  Snošljivost  Mletčana  dotle  je 
išla,  da  su  dopustili  na  primjer  u  Šibeniku,  neka  turski  sudac 
stanuje,  da  sudi  svojim  podanikom,  ako  bi  se  izmedju  njih  i 
Mletčana  kakve  neprilike  radjale. 

Uprava  Dalmacije  dobivala  dakako  svoj  Stalni  smjer  i 
osnove  iz  Venecije,  narodu  preostajahu  sami  ostanci  staroga 
municipalnoga  života.  Zato  u  prvom  redu  ide  slika  vlasti  i  vla¬ 
danja  mletačkoga,  u  drugom  istom  da  motrimo  preostali  dio 
vlasti  i  odnošaje  života  narodnoga  najprije  po  gradovih,  a  onda 
i  po  selih. 

Višja  državna  uprava,  sudbenost  i  vojničtvo  sabiralo  se  u  ruci 
obćega  providura  zadarskoga,  koga  je  njeko  vrieme  republika 
nadzirala  po  sudcih  iztražiteljih  izaslanih  iz  krila  vieća  mletač¬ 
koga.  Oni  su  imali  obići  svu  Dalmaciju  i  izpitati  stanje  javne 
uprave  i  sve  nepravde,  koje  bi  narod  trpio.  Ovi  iztražitelji  <Jo- 
laziše  svake  pete  godine,  ali  već  poslije  kandijskoga  rata  drugom 
polovicom  šestnaestoga  vieka  i  to  presta,  premda  sami  ti  iztra¬ 
žitelji  mnogo  dobra  nedonesoše  stranom  zato,  što  nisu  dolazili 
niti  svakih  pet  godina,  kako  bi  bili  morali,  a  stranom  zato,  što 
su  površno  kroz  mletačke  naočale  gledali  odnošaje  Dalmacije. 

Prizivni  sud  od  suda  obćina  gradskih  bivao  je  u  ruci  pro- 
vidurovoj,  a  od  njega  prizivalo  se  na  veliko  sudište  u  Veneciji, 
kamo  su  tekli  svi  kami  poslovi.  Drhćućira  srdcem  gledao  je 
plemić  i  gradjanin  dalmatinski  u  budućnost  svoju,  kada  mu  je 
parnica  odputovala  pred  strašne  sudije  mletačke.  Ovaj  strah  lasno 
će  razumievati  oni  naši  čitatelji,  koji  su  čitajuć  obću  povjest 
imali  prilike  sgražati  se  pred  najstrašnijim  i  najotajnijim  sudom 
europejskim.  Velike  novčane  globe  za  prekršaje  proti  političkim 
naređbam  republike,  daviše  podanike  i  siromašiše  narod  osobito 
onda,  kada  je  trgovina  većim  dielom  propala. 

U  zakonih  o  trgovini  Dalmacije  usredotočuje  se  sva 
mudrost,  sila  i  egoizam  republike.  Svi  proizvodi  Dalmacije,  osim 
vina,  koje  su  slobodno  po  volji  izvozili,  morali  se  voziti  u  Vene¬ 
ciju,  drugamo  ih  nisu  smjeli  prodavati,  a  samo  u  Mletcih  smjeli 
su  kupovati  Dalmatinci,  što  im  treba;  iz  drugih  gradova  nisu 
smjeli  dovoziti  robe  za  svoje  potrebe.  Naši  su  morali  kupovati 
sve  u  Mletcih  što  im  treba  i  istih  obrtnina.  Da  se  obrt  na  štetu 
priestolnice  nedigne  u  Dalmaciji,  bilo  je  žabranjeno  mletačkim 
zanatlijam  doseljivati  se  u  gradove  dalmatinske.  Tri  glavna  stara 
obrta,  koji  su  u  ovoj  zemlji  cvali  odkad  ju  jasno  poznajemo  u  po¬ 
sjesti,  radnju  sukna,  gradjenje  brodova  i  ribarstvo  stegnuše  Mlet- 
čani,  koliko  su  samo  mogli.  Oko  radnje  sukna  baviše  se  žene  i 
djevojke  odavna,  ali  se  tkalo  moralo  slati  u  Veneciju,  da  se  tamo 
masti,  jerbo  jedinu  mastionicu  u  Šibeniku  vlada  zatvorila.  Izva- 
žanje  toga  sukna  zabranila  je  vlada  u  Tursku  i  u  druge  zemlje 
god.  1590.,  a  to  zato,  da  si  ga  ona  može  jeftinije  kupovati  za 
svoju  vojsku.  Plaćala  ga  je  sa  18  novč.  po  laktu.  Timi  zaprie- 
kami  ugasnu  i  to  jedno  vrelo  dohodka  iz  domaće  radinosti,  a  skoro 
je  i  prestalo,  i  republika  morala  si  kupovati  sukno  za  vojsku  u 

Senju  i  na  Rieci.  Pod  konac  sedamnaestoga  vieka  opet  ponešto 
suknarstvo  oživi. 

Na  gradnju  brodova  pazila  je  republika  zato  osobito  pozor¬ 
nim  okom,  da  se  neizgrade  brodovi  inostranim  ili  možebiti  ne¬ 
prijateljem  njezinim.  Ne  samo  na  broj  brodova  već  i  na  veličinu 
pazilo  se,  dok  napokon  na  koncu  sedamnaestoga  vieka  neizadje 
zakon,  da  se  nesmiju  graditi  brodovi  iznad  500  vagana,  dakle 
da  se  negrade  ladje  već  maljušni  trabakuli,  koji  se  nesmjedoše 
usuditi ,  da  zaplove  velikim  morem*  u  strani  sviet ,  već  da  se 
povlače  uz  obale  otoka  i  gradova.  Tim  je  načinom  zatvarala 
Venecija  Dalmaciji  sav  veliki  sviet,  u  koji  su  se  sinovi  ove  zemlje 
istom  na  mletačkih  brodo vih  upućivali,  da  pronose  mletačku 
slavu  i  donose  bogatstva  Veneciji. 

Soljene  ribe  puno  tražene  u  svietu,  a  dobro  spremane  u 
Dalmaciji,  moradoše  svake  godine  do  mjeseca  rujna  prolaziti  u 
Veneciju,  gdje  su  im  solničari  po  volji  cienu  postavljali. 

Jedini  otvoreni  put  trgovini  ostavi  republika  prema  Turskoj, 
za  koji  nije  nijedne  ceste  izgradila,  već  se  roba  na  konjih  u 
karavanah  iznosila  i  dovodila,  i  taj  je  tako  uredila,  da  bitnu  i 
neposrednu  korist  crpe  Turci  i  Mletčani.  Turkom  ugadjaše  zato, 
da  užije  što  više  potrebnoga  mira.  Hrvati  podanici  Turske  đo- 
našahu  na  piace  svoje  domaće  proizvode  i  dovadjahu  blago  u 
velikom  broju,  a  iznašahu  sol,  vino  i  ulje,  i  inozemne  proizvode 
donesene  od  Mletčana.  Zemljište  gradova  bilo  je  tako  uzko  i 
maleno,  da  ih  nije  bilo  kadro  prehraniti,  zato  si  kupovahu  hranu 
od  turskih  podanika.  Po  pet  šest  stotina  Hrvata  turskih  znalo 
bi  se  na  jednom  naći  u  gdjekojem  gradu,  većina  njih  na  svojih 
konjih,  prođavajuć  i  kupujuć.  Najglavnije  tržište  bilo  je  u  Spljetu, 
koje  je  republici  nosilo  do  100.000  for.  na  godinu,  premda  je 
grad  tečajem  turskih  ratova  izgubio  sve  znamenite  uljike,  jer 
ih  Turci  izjekoše  kao  što  su  činili  i  drugdje  po  Dalmaciji.  Naj- 
znatnija  skela  za  blago  bila  je  u  Zadru,  odakle  se  svake  godine 
do  šestnaest  hiljada  volova  u  Mletke  pošiljalo.  Manja  je  trgovina 
bila  po  svih  drugih  gradovih. 

Najveći  danak  dobivaše  republika  od  Hrvata  dalmatinskih 
u  krvi.  Sudbinom *i  uredbami  svojimi  najpriličnija  staroj  Kar- 
tagi,  živila  je  i  gospodovala  prostranim  morem  i  liepim  dielom 
zemalja  samo  pomoćju  tudje  krvi.  Hrvati  stražiše  pred  duždom, 
oni  čuvahu  gradove  na  obalah  Dalmacije  od  Turakah,  oni  izpu- 

njivahu  veći  dio  mletačke  mornarice,  u  kojoj  se  odlikovahu 
krepčinom,  smjelošću  i  neustrašivomu.  Vriedno  je  ovdje  spomena, 
da  su  se  i  u  vanjskom  dalekom  svietu  rado  u  bratstva  sastav¬ 
ljali,  da  se  izmed  sebe  u  nevolji  pomažu,  i  ne  samo  u  Veneciji 
već  i  iz  Englezke  ima  spomen  iz  ove  dobe,  gdje  se  sastaju  i  živu 
po  svojih  domaćih  običajih. 

Malo  je  ostavila  republika  samostalnosti  plemstvu 
i  gradjanstvu  dalmatinskomu,  ali  i  to  malo  je  za  nas  naj¬ 
znamenitije  i  najzanimivije.  Glava  je  gradu  bio  knez  imenovan 
od  republike,  plaća  mu  je  bila  toli  ogromna,  da  je  u  njekih 
gradovih  polovica  svega  prihoda  gradskoga  išla  knezu,  a  na 
otocih  imao  i  zemlje,  koje  su  od  starine  pripadale  poglavici 
otoka.  Prvo  je  do  kneza  plemstvo  sa  starodavnim  pravom, 
da  vodi  upravu  grada,  gradjanstvo  se  otimlje  s  njime  za 
gospodstvo,  a  seljačtvo  trpi  obične  muke. 

Plemstvo  je  svoju  lozu  izvodilo  od  najstarijih  vremena  kako 
svjedoče  imena,  što  ih  imademo  iz  ove  dobe.  Pored  imena  tali¬ 
janskih  dolaze  tolika  hrvatska,  kako  je  od  vjekova  bilo.  Za  primjer 
navodimo  Spljet,  gdje  su  bili :  Papalići,  Mamlići,  Čipčići,  Petrači, 
Majnoševići,  Cindrići,  Kanulići,  Lukarići,  Gabanići,  a  uz  nje 
(  Hierimie,  Alberti,  Grisogoni,  Tartaglia,  Balci,  Natali  po  imenu 
opet  dvojbeni,,  ili  ipak  italskoga  imenoga  priziva.  Zato  se  ne- 
žudimo,  što  Mletčani  pišu,  da  u  Spljetu,  Trogiru  i  drugih  gra¬ 
dovih  osim  Zadra  gospoda  govore  većinom  hrvatski,  a  „gospodje 
samo  svoj  materinski  jezik  “  a  ne  talijanski. 

Da  je  ovo  gradjanstvo  čisto  od  starine  bilo,  zna  se  izvjestno 
po  tom,  što  ga  Mletčani  nisu  umnažali,  već  im  je  drago  bilo, 
da  izumire  ono  i  s  njime  stara  za  nje  nesnosna  privilegija.  U 
Zadru  na  primjer  bile  su  god.  1409.,  kad  je  Dalmacija  pod 
Mletčane  pala,  četiri  sto  i  dvie  obitelji -plemićke,  koje  su  sači¬ 
njavale  vieće  zadarsko,  a  god.  1682.  bilo  ih  je  jedva  dvanaest, 
i  od  tih  nisu  imali  četiri  nijednoga  člana  sposobna  za  vieće,  jer 
je  u  vieće  ulazio  plemić,  kada  je  navršio  dvadesetu  godinu.  Bili 
su  sada  u  Zadru:  Grisogono,  Bertolazzi,  Fanfogna,  Begna,  Cal- 
zina,  Nassi,  Ljubavac,  Spingaroli,  Detrico,  Civatelli,  Fera.  Kada 
prema  ovim  talijanskim  imenom  postavimo  ostanke  plemstva 
šibeničkoga  od  god.  1695.,  gdje  dolaze:  Draganići,  Semonići, 
Vrančići,  Difhići,  Ljubići,  Sisgorići,  Misetići,  Zavorići,  Dobro- 
jevići,  Teodosići,  Aqua,  Kosirići,  onda  nam  je  jasno  ono  mletačko 

svjedočanstvo,  kako  je  izvan  Zadra  po  cieloj  mletačkoj  Dalmaciji 
prevladao  običaj  i  jezik  hrvatski. 

Najumniji  Mletčani  u  ovom  okorjelom  čuvanju  starih  prava 
nazivlju  neizmjernu  oholost,  kakve  da  nigdje  neima.  Plemstvo 
dakako  je  žilavo  držalo  u  ruci  povlasti  dane  mu  od  hrvatsko- 
ugarskih  kraljeva  i  nikada  ih  nije  zaboravljalo.  Zato  kroz  ova 
dva  vieka  svaki  izaslanik  mletački  vierno  izpituje,  da  li  je  plemstvo 
republici  vierno  i  koliko  jošte  misli  na  kralja  hrvatsko-ugarskoga. 
Razumieva  se,  da  su  zato  mnogi  dužni  i  nedužni  pod  torturom 
mletačkom  izdahnuli,  premda  do  očite  veče  bune  nije  došlo. 

Prava  plemstva  pod  Venecijom  bila  su  stegnuta  na  upravu 
občine  i  nižega  sudstva.  Uz  kneza  sjedila  su  tri  izabrana  veča 
sudca  za  veče  poslove,  a  za  manje  poslove  bila  su  tri  manja, 
koji  su  sudili  seljakom  iz  kotara,  pripadnikom  dotičnoga  grada. 

U  v  i  e  č  e  ili  sbor  grada  sastajahu  se  plemiči  svaka  tri  mjeseca, 
da  iznova  biraju  liečnika,  kancelara  občine,  sudce,  viečnike  i 
sindike ;  u  vieču  se  je  odredjivao  potrošak  občine  i  plača  knezu 
i  drugim  činovnikom.  Osobito  iztičemo,  da  nalazimo  i  po  manjih 
gradovih  zabilježen  trošak  za  školu. 

Ovo  su  sve  razmjerno  mala  prava,  koja  je  vlada  potirala 
po  mogučnosti.  Plemstvo  morade  stupati  u  mletačku  službu  i 
vojevati  izvan  domovine,  odakle  se  mnogi  nevračahu,  zato  pro- 
padoše  tako  naglo  toliki  rodovi.  Plemstvo  osiromaši  mjestimice 
do  goleme  sramote,  ali  živuč  i  uživajuč  u  uspomeni  tradicija 
svoga  roda  i  zemlje,  neizgubi  jošte  za  ova  dva  vieka  one  sviesti 
i  ponosa,  da  je  ono  naravni  gospodar  u  ovoj  zemlji,  a  Mletčanin 
samo  nametnik. 

Gradjanstvo  otimalo  se  u  više  gradova  s  plemstvom  za 
gospodstvo.  Jedino  u  Zadru  dodje  do  djelomične  vlasti  pomočju 
bratstva,  koja  su  tamo  jača  bila  nego  li  drugdje.  Mržnju  medju 
plemstvom  i  gradjanstvom  uzpirivahu  Mletci,  da  nad  obojimi 
uzmognu  sigurnije  gospodo  vati. 

Seljačtvo  živilo  je  večim  dielom  u  čudnih  odnošajih.  Bilo 
je  dosta  sela,  koja  su  plačala  Turkom  i  Mletčanom.  Turski  po¬ 
danici  uzimali  bi  zemlje  gradjana  u  nekakav  zakup  i  davali  bi 
od  njih  treči  ili  četvrti  dio  ploda.  Na  najviše  mjesta  radili  bi 
zemlje  gradske  samo  turski  podanici,  kada  domačih  nije  bilo,  • 
jer  je  oko  gradova  bolja  polovica  sela  tečajem  turskih  ratova 
izčeznula,  narod  izginuo. 

Uza  sve  ove  nevolje  nalazila  je  Dalmacija  u  gradovih,  na¬ 
ročito  plemstvo  toliko  blagoslovljenoga  mira,  da  je  moglo  po¬ 
svećivati  slobodne  časove  nauci  i  naobraženju.  Pobuda  je  zato 
bila  gotova  u  neprestanom  obćenju  sa  svojimi  prekomorskimi 
susjedi.  Mnogi  zadjoše  poneseni  na  krilih  slave  u  veliki  talijanski 
sviet,  da  se  proslave  svojimi  duševnimi  umotvori.  Mi  ih  nemo- 
žemo  sliediti,  niti  ih  nećemo  stiskati  na  uzko  zemljište  Dalma¬ 
cije,  kada  im  je  živovanje  i  djelovanje  izvan  sfere  njena  života. 
Prosvjetni  život  u  samoj  zemlji  razgranao  se  u  dva  smjera, 
iduća  s  jedne  strane  za  strujom  italskom,  a  s  druge  analognim 
razvitkom  sa  slobodnijim  i  sretnijim  Dubrovnikom.  Zato  nam  je 
najprije  progovoriti  o  Dubrovniku,  koji  stoji  kano  čarobna 
točka  slobode  izmedju  zievajućih  nanj  velikih  vlasti,  te  mami 
povjestničara,  da  ga  potanje  ogleda.  Občaravao  je  grad  ljepotom 
svojom  osobito  u  šestnaestom  vieku  i  zavidne  tudjince,  dapače 
iste  ohole  Mletčane,  kako  svjedoči  Giustiniani,  koji  nalazi  crkve 
i  samostane  pune  zlata,  biserja  i  bogatstva,  mnoge  liepe  i  visoke 
sgrade,  s  daleka  proveden  vodovod  s  umjetnimi  zdenci,  a  nada 
sve  što  resi  grad  jest  veliki  broj  stranaca  trgovaca,  osobito  Tu¬ 
raka  s  bogatom  i  obilnom  trgovinom.  Mletčanin  taj,  koji  se  rado 
rugao  siromaštvu  plemstva  dalmatinskoga,  klanjao  se  bogatstvu 
Dubrovčana  i  njihovoj  „trgovini  po  svih  stranah  svieta“,  te  mora 
im  priznati,  da  „živu  kao  republika  slobodni  i  nikomu  podložni4.4 

VI  adu  u  ruci  imadu  plemići,  nazivljući  sami  sebe  „vlastela4.4 
U  početku  sedamnaestoga  vieka  (god.  1629.)  bilo  je  jošte  do 
preko  tri  sto  plemića  s  pravom  glasa  za  skupno  vieće,  t.  j.  ljudi 
iznad  dvadeset  godina.  U  svih  skupštinah  i  viećanjih  glasovalo 
se  kao  u  Veneciji  kugljicami.  Glava  republike  iliti  knez  bivao 
je  biran  svaki  mjesec  izmedju  odličnika  vlastele.  Sa  njime  jošte 
jedanaest  drugova  sačinjavaše  malo  vieće,  koje  seje  svaki  dan 
sastajalo,  da  sluša  tužbe  domaćih  i  stranih,  da  prima  poslanike  i 
dopise.  Viećnici  ovi  bijahu  izabrani  za  dvanaest  mjeseci,  a  poslije 
nisu  opet  za  dvie  godine  mogli  dospjeti  u  ovo  vieće.  Mogli  su 
ipak  zalaziti  u  senat  iliti  veliko  vieće,  u  kojem  je  bilo  četr¬ 
deset  i  osam  članova,  gdje  su  se  razpravljali  predloži  maloga 
rieća.  Civilni  i  kriminalni  s-u  d  nad  plemstvom  bio  je  u  velikom 
vteću.  Po  načinu  Mletčana  imali  su  Dubrovčani  svoju  petoricu  ljudi 
iznad  petdeset  godina,  koji  su  bdili  nad  zaključci  obiju  vieća. 
U  sudbenosti  imao  je  senat  pravo  odluke  samo  do  tri  sto  cekina, 

(&*ičiJU<u:  Povjeri  hrunuka.  11.)  18 

što  je  bilo  više  od  te  svote  i  sve  apelacije  na  odluke  senata  išle 
su  na  sbor  od  trideset  sudaca.  Redoviti  sud  za  gradjanstvo  i 
seljačtvo  imalo  je  obavljati  šest  sudaca. 

Prihodi  grada  od  tri  sto  hiljada  cekina  dolazili  su  najviše 
od  uvoznine  vina  i  druge  robe,  o  čem  su  carinari  pred  viećem 
račun  polagali,  što  je  bilo  dosta  za  grad  od  trideset  hiljada  ljudi, 
a  inoga  pučanstva  spadajučega  pod  republiku  jedva  je  bilo  jošte 
jedanput  toliko.  Terete  državne  nije  nosilo  plemstvo,  nego  gra¬ 
djanstvo  i  seljačtvo,  koliko  ga  je  bilo  pod  republikom.  Največi 
tereti  padali  su  na  republiku  godišnjim  turskim  dankom  i  darovi, 
što  ih  davahu  stranim  vlastim,  kada  su  u  pogibelji  bili. 

Vidjasmo,  da  su  sav  državni  život  u  Dubrovniku  i  ostanci 
municipalnih  sloboda  u  Dalmaciji  bili  u  ruku  plemstva,  koje  je 
podpunoma  uživalo  slobode,  služilo  istina  svomu  rodnomu  gradu 
bez  plače,  ili  s  malom  plačom,  ali  zato  uživalo  sve  blagodati 
mira  Dalmacije.  Braneči  svoje  slobode  i  ženeči  se  samo  izmed 
sebe  stiskaše  se  sve  više  u  bratstva  proti  navaljujučoj  Veneciji 
i  proti  gradjanstvu  borečemu  se  za  upliv  u  upravi  gradova. 
Boreči  se  s  druge  strane  za  ugledniji  život,  dostojan  povlastnoga 
njihova  položaja,  tražilo  je  sreču  i  život  svoj  u  trgovini,  kojoj 
se  posvećivaše  i  plemstvo  Italije  bez  razlike  stališa.  Tim  je  na¬ 
činom  plemstvo  Dalmacije  doduše  istom  u  smjeru  opredieljenom 
po  republici  mletačkoj,  ali  ipak  prodiralo  svezami  svojimi  trgo- 
vačkimi  u  Italiju,  a  dubrovačkomu  otvaraše  se  Italija  i  cieli 
primorski  sviet  sa  svojim  velikim  bogatstvom  i  cvatućom  kul¬ 
turom.  Ova  dva  povjestna  momenta  jasno  progovaraju,  zašto  je 
upravo  medju  plemstvom  dubrovačko-đalmatinskim  započela  knji¬ 
ževnost,  a  svećenstvo,  obični  nosilac  književnosti,  istom  dolazi  u 
drugom  redu. 

Nesmijemo  ni  na  to  zaboraviti,  da  porod  književnosti  hrvatske 
u  Dalmaciji  pada  u  dobu  preporoda  nauka  i  umjetnosti  u  Ita¬ 
liji,  u  doba  živo,  uzbujalo,  hvatajuće  žarko  sve  više  slojeve  družtva, 
a  smijemo  uztvrditi,  da  bi  novorodjeni  humanizam  bio  jamačno 
zadavio  u  samom  prvom  zametku  svaki  pokus  pjesničtva  hrvat¬ 
skoga,  da  nije  narodna  pjesma  bila  mila  i  draga  drugarica  ple¬ 
mićkoga  života  u  Dalmaciji.  Ne  samo  u  naobraženosti  idućoj  u 
povodu  Italije,  već  i  u  srdcu  uzgojenom  u  naručaju  hrvatskoga 
obiteljskoga  života,  gdje  su  majke  samo  hrvatski  djetci  progo¬ 
varale,  kako  svjedoče  isti  Mletčani  naročito  za  Spljet,  Hvar  i 

Dubrovnik,  nalazimo  vrelo  književnosti  hrvatskoj  na  onih  stranah. 
Još  bolje  svjedočanstvo  daju  nam  sami  početci  književnosti.  Od 
poznatoga  nam  i  sačuvanoga  pjesničtva  dolaze  u  prvi  mah  tako 
zvana  „prikazanja u  ili  pokusi  drame,  a  povrh  toga  svjedoči 
Hanibal  Lučid  Hrvatom  početkom  šestnaestoga  vieka,  da  su 
takova  prikazanja  prije  u  običaju  bila.  Nebi  jamačno  bila,  da 
nije  oko  kudnoga  ognjišta  plemstva  dalmatinskoga  žubor  jezika 
hrvatskoga  romonio  i  hrvatska  se  pjesma  pjevala. 

Time  što  nije  najviših  učevnih  zavoda  bilo  u  Dubrovniku 
niti  u  Dalmaciji,  ved  su  svi  odlični  ljudi  slali  svoje  sinove  u 
Italiju,  i  mirni  neprekidnimi  trgovačkimi  savezi  možemo  si  pro¬ 
tumačiti  onu  sigurnu  istinu,  da  pjesničtvo  hrvatsko  tamo  ima 
paralelan  razvitak  s  talijanskim.  U  šestnaestom  vieku  ulazi  u 
cviet  i  dolazi  na  vrhunac  do  početka  sedamnaestoga  vieka,  dok 
u  drugoj  polovici  toga  vieka  sasma  nepade  na  nenaravnost  u 
dugočasnih  ali  bombastičnih  opisivanjih.  Da  pratimo  uz  pjes¬ 
ničtvo  i  nauke  raznih  vrsti,  mogli  bismo  pokazati  i  paralelni 
razvitak  humanističnih  nauka  Dalmacije  i  Dubrovnika  s  Italijom. 
Da  su  mnogi  učeni  Hrvati  na  iztočnoj  obali  jadranskoga  mora 
stajali  na  visini  nauka  svoga  vremena,  najbolje  svjedoči  to,  što 
su  mnogi  izumi  svojimi  sveobdemu  napredku  znanosti  svjetskih 
pomagali.  Mogli  bismo  i  iz  povjesti  umjetnosti  nizove  Hrvata 
dalmatinskih  iznesti,  kojimi  bismo  dokazali  paralelni  prosvjetni 
razvitak  sinova  Dalmacije  sa  sinovi  Italije. 

Za  pravu  ocjenu  tamošnje  onodobne  književnosti  dodajemo 
historijsku  istinu,  da  nisu  imali  knjigotiskara,  zato  su  mnogi 
proizvodi  osobito  pjesnički  namienjeni  bili  uzkomu  krjigu  prija¬ 
telja.  Taj  momenat  čini  nam  se  velevažan  a  premalo  ili  skoro 
nimalo  uvažen  od  kuditelja  ove  književnosti.  Najviše  se  tiskalo 
naših  stvari  u  Veneciji,  Kimu  i  Florenciji. 

U  prvoj  polovici  šestnaestoga  vieka  vidjamo  uzporedan  razvoj 
poezije  hrvatske,  te  bismo  mogli  da  imademo  potanje  razma¬ 
trati,  i  to  dokazati,  da  je  izmedju  Dubrovnika,  Spljeta  i  Hvara 
bilo  pobudnoga  pjesničkoga  saveza,  čemu  se  nalazi  očiti  dokaz 
u  tako  zvanih  pohvalnih  pjesnih,  a  ima  i  drugih.  Ipak  izmed 
svih  ide  prvenstvo  Dubrovniku  nesamo  zato  što  je  slobodan  i 
sa9ma  svoj,  ved  i  zato  što  je  velikim  brojem  svojih  pjesnika  i 
vrlinom  njihovom  stekao  priznanje  suvremenika  iz  drugih  gra¬ 
dova,  a  i  zato  jošte,  jer  je  u  njem  „vila  slovinska*  kroz  ova 

dva  vieka  bez  prestanka  gospodovala,  kada  je  u  drugih  gradovih 
ved  zamuknula  bila.  Pravom  pjevaše  Ivan  Vidal,  vlastelin  i 
pjesnik  korčulski  u  šestnaestom  vieku,  u  poslanici  Nikoli  Na- 
lješkovidu : 

»Dubrovnik  grad  s vitli  i  slavan  zadosti 
Svake  bog  nadili  obilno  milosti. 

Gospodom  ga  uresi,  zakonmi  i  pravdom 
Razlicim  uzvisi  imanjem  i  blagom. 

Svuda  ga  jes  puna  slava,  svud  on  slovi 
Hrvatskieh  ter  s1  kruna  gradova  svih  zove.« 

Suvremeno  s  prvaci  Dubrovnika  u  prvoj  polovici  šestnaestoga 
vieka  idu  njihova  brada  u  Spljetu  i  Hvaru.  Spominjemo  Du¬ 
brovčane:  ŠiškaMinčetida  (rodj.g.  1457.,  umro  g.  1550.), 
Gjoru  Držida  (rodj.  oko  g.  1460.),  Marina  Krističevida 
(rodj.  oko  g.  1460.),  Marina  Dimitrida  (rodj.  oko  g.  1470 — 
1500.),  Mihajla  Bu  ni  da  (rodj.  oko  g.  1520.),  Iliju  Crievida 
(rodj.  g.  1511.),  Andriju  Čubranovida  (rodj.  oko  g.  1500., 
umro  g.  1550.)  S  ovimi  službenici  vile  hrvatske  takmiše  se  za 
prvenstvo  Spljedani:  Marko  Marulid  (rodj.  g.  1450.,  umro 
g.  1524.),  J erolim  Papalid,  Placid  Gregorijanid,  J e- 
rolim  Martinčid  i  Nikola  Matulid.  Nije  čudo,  da  uz  ova 
dva  grada  upored  stupa  otok  Hvar ;  znamo  da  je  u  ovo  doba  bilo 
na  njem  preko  stotinu  plemidkih  rodova.  Hvarani  se  dapače 
odlično  otimlju  za  prvenstvo  jedan  čas  sa  samim  Dubrovnikom. 
Znameniti  su:  Hanibal  Lucid  (rodj.  oko  g.  1480.,  umro 
g.  1530.),  PetarHektorovid  (rodj.  g.  1487.,  umro  g.  1572.), 
Franjo  Rožičevid  (rodj.  oko  g.  1480.),  Nikola  Gaza- 
rovid  (rodj.  g.  1506.,  umro  g.  1580.). 

Ovaj  poredak  imena  nede  biti  suhoparan,  ako  se  unj  utlese 
poviestna  istina,  da  ovolikoga  i  ovako  razgranjena  sbora  pjesnika 
vedine  suvremenih  nije  Dalmacija  ni  prije  ni  poslije  imala,  da 
ima  traga  doticaja  izmedju  ovih  triju  sborova  plemidkih  i  iz- 
medju  njihovih  pjesnika,  i  da  ugodno  spominju  povjestnika  na  slične 
sveze  izmedju  odličnih  književnih  krugova  u  gradovih  Italije. 

Dalmacija  pritisnuta  s  jedn§.  strane  od  Turaka  stojedih 
upravo  pred  vrati  gradova,  a  s  druge  od  monopolno-prosvjet- 
noga,  trgovačkoga  i  političkoga  sustava  mletačkoga  ostavi  sa¬ 
momu  Dubrovniku  ved  u  drugoj  polovici  šestnaestoga  vieka  pjes- 
ničtvo  hrvatsko,  da  ga  s  premalim  odzivom  s  drugih  strana  na- 

roda  na  uzkom  žalu  mora  u  prosvietljenom  sboru  svoje  vlastele 
dalje  razvija.  Osim  pojedinih  najvećih  i  najslavnijih  gradova  Italije, 
neima  grada  niti  u  slavenskom,  niti  u  njemačkom  svietu  u  ova 
dva  vieka,  da  bi  kroz  sto  i  petdeset  godina  sve  odličnije  družtvo 
živilo  i  odisalo  za  ujedinjeni  napredak  duševni,  kao  što  je  u 
istinu  naš  Dubrovnik.  U  više  duhovitih  sborova  razdieljena  go¬ 
spoda  čitaju  i  razpravljaju  proizvode  drugova  svojih.  Tu  su  dru¬ 
žine:  „Izprazni”,  „Orlovi”,  „Razborni”,  „Smetani”,  „Nedobitni* 
natječući  se,  da  jedni  druge  nadkrile  i  da  ugodnimi  predstavami 
sav  grad  u  jedan  veseli  sbor  pun  sladka  života  pretvore.  Slike 
stare  grčke  prikazuju  se  u  dvoru  kneževu,  a  novi  život  pristupan 
i  najprostijemu  svietu  podaje  se  u  veselih  slikah  na  liepoj  piaci 
dubrovačkoj.  Nikola  Nalješković  (rodj.  g.  1510.,  umro 
g.  1587.)  i  Mar  oj  e  Držić  (rodj.  g.  1520.,  umro  g.  1580.) 
stiču  prvenstvo  originalnimi  djeli,  a  s  prevodi  staroklasičkimi 
dolaze  Dinko  Ranjana  (rodj.  g.  1536.,  umro  g.  1607.)  i 
Dinko  Zlatarić  (rodj.  g.  1556.,  umro  g.  1607.)  u  šestnaestom 
vieku.  U  sedamnaestom  vieku  uzdignu  se  neumrli  svjetske  slave 
pjesnik  Ivan  Gundulić  (rodj.  g.  1588.,  umro  g.1638.),  koji  i 
staroklasičke  predmete  i  narodne  obradjivaše,  a  iza  njega  nasliedi 
nećak  mu  Gjono  Palmotić  (rodj.  g.  1606.,  umro  g.  1657.), 
nasliedujuć  u  svem  veleumnoga  ujaka  svoga.  Neima  znatnijega 
pjesnika  kod  starih  naroda,  kojega  nebi  ma  u  kakvom  obliku 
bili  Dubrovčani  u  svojih  ukupnih  sborovih  upoznali,  neima  go¬ 
tovo  znatnije  grčke  ni  rimske  priče,  da  joj  ma  u  kojem  obliku 
nebi  bilo  traga  i  u  naših  Dubrovčana.  Nije  to  bilo  samo  u  po¬ 
jedinih  ljudih,  već  u  cielom  boljem  družtvu,  čime  pravom  zaslu¬ 
žuje  grad  ime  slovinske  Atene. 

Osim  drame  razvijala  se  i  lirika  i  prije  drame  i  u  samoj 
drami  skoro  izključno  jednim  smjerom.  PotekavŠi  sa  vrela  bujne 
trubadurske  poezije  i  crpeć  iz  narodne  pjesme,  nakićena  slikami 
iz  staroklasične  poezije  ukrasivaše  ona  sretne  časove  plemstva 
dubrovačkoga  i  dalmatinskoga.  Ime  „začinke”,  koje  im  dadoše 
stariji  pjesnici,  nije  jamačno  postalo  inako,  već  obzirom  na  život, 
komu  su  služile.  Sama  jednoličnost  lirske  poezije,  danas  nam  neo¬ 
bična,  svjedoči,  da  Dubrovčani  liričkimi  svojimi  pjesmami  nisu 
toliko  tražili  neumrlu  slavu,  koliko  da  ukrase  liepe  užitke  života 
svoga.  Lirika  je  dubrovačka  cvieće,  koje  je  sa  životom  onoga 
plemenitoga  grada  cvalo  i  svemu  životu  čaroban  miris  davalo. 

Istom  kulturna  poviest,  kada  sav  život  dubrovački  državni  i  so¬ 
cijalni  sabere  u  dobrih  i  viernih  slikah,  biti  će  jaka  predati  ovaj 
miomiris  na  užitak  svemu  našemu  narodu.  Ha  vrhunac  uznese  ju 
opet  Gundulić  i  uzvisi  ep  os  om  „Osmana44  pjesničtvo  svoga 
grada  i  svoga  naroda  do  ciene  svjetske  znamenitosti.  Obuhva¬ 
tivši  gotovo  vas  sviet  onaj,  na  kojem  se  kretahu  Dubrovčani,  raz- 
svietli  ga  pjesnik  uznesenimi  kršćanskimi  ideami,  pokaza  u  njem 
skrajne  cilje  politike  svoga  rodnoga  grada.  Sliedeći  s  oduševljenjem 
velikoga  talijanskoga  pjesnika  Torkvata  Tassa ,  koji  je  opjevao 
„oslobodjenje  Jerusolima44  pobjedom  krsta  nad  nekrstom,  uznese 
se  naš  pjesnik  u  ovoj  velepjesni  s  jedne  strane  slavodobitjem 
poljskim,  a  s  druge  razsulom  Turske  do  najuzvišenije  kršćanske 
pjesničke  pomisli,  da  će  od  poljske  sile  pasti  Carigrad.  Iza  njega 
radjaše  Dubrovnik  samo  njegove  „imitatore44  izmedju  kojih  stoji 
na  prvom  mjestu  Gjono  Palmotić  sa  svojom  „Kristijadom*,  po- 
kazujuć  već  uvehnujući  cvietnjak  dubrovačkoga  pjesničtva. 

Ogledajuć  se  još  jednom  na  Dubrovnik  i  na  Hrvatsku,  na- 
mieće  nam  se  bolna  paralela.  Potresom  god.  1667.  i  strašnim 
razorom  same  naravi  pao  je  ovaj  cvjetni  grad  i  njegova  knji¬ 
ževnost,  a  vatrom  užganom  od  paklenih  vojska  nevjerničkih  iz- 
goriše  toliki  samostani  prosvjetni  po  drugih  stranah  naroda 
hrvatskoga.  Moralo  je  mnogo  vremena  proći  i  prošlo  je  više  od 
jednoga  cieloga  vieka,  dok  se  je  zameo  trag  ruševinam  i  novimi 
životnimi  ideami  pomladjen  narod  opet  nastavio  prosvjetna  na¬ 
stojanja  svojih  djedova. 

Karlovačkim  mirom  počimlje  nova  doba  povjesti  hrvatske. 
Bolji  dio  zemlje  naše  izbavljen  izpod  turskoga  jarma  dospje  opet 
pod  svoga  kralja.  Onaj  plačni  glas  o  zemlji,  da  je  samo  *reliquiae 
reliquiarum“,  više  se  nečuje,  niti  si  nedaju  toga  naslova  otci  naši 
u  svojih  saborskih  spisih.  Šire  granice  daju  našemu  narodu  od 
Turaka  nesamo  oduška,  več  je  izčeznula  ona  vječna  strava,  koja 
je  daleko  preko  medja  Hrvatske  tolike  pute  znala  uzrujati  na¬ 
rode  austrijske  i  Njemačku. 

Kuda  habsburžka  stala  je  s  druge  strane  u  tolikoj  sjajnosti 
sa  pobjedonosnoga  oružja  vojska  svojih,  da  se  je  živo  nadala  i 
pobjedam  svojih  državnih  idea,  koje  su  za  tim  išle,  da  jedin¬ 
stveni  sustav  državne  uprave  prevlada  u  svih  zemljah  i  kraljev- 
stvih  kude  habsburžke.  Absolutna  vlast  kraljeva  imala  je  stvoriti 
uz  kraljev  dvor  za  sve  zemlje  centralnu  upravu,  kojoj  nebi  smjele 
smetati  osebujnosti  različitih  naroda  i  njihovih  ustava.  Najprije 
i  najnaravnije  po  ondašnjih  pojmovih  o  jedinstvenoj  državi  činilo 
se,  da  jedna  vojska  primajud  zapoviedi  samo  od  cara  i  kralja 
predstavlja  jedinstvo  svih  država  habsburžkih.  S  time  počme  ved 
Leopold,  a  njegovi  nasliednici  nastojahu  i  državnu  centralizaciju 
putem  uprave  provesti.  Absolutizam,  centralizacija  i  kabinetska 
politika  odaju  glavne  karakteristike  povjesti  zapadne  Europe  u 
osamnaestom  vieku,  napredujud  sve  dalje  do  velike  revolucije 
francezke,  a  austrijska  dinastična  politika  prenosi  ih  na  Ugarsku 
i  Hrvatsku.  Koliko  su  ove  dvie  zemlje  pripravne  bile  izilazed 
istom  zakrvarene  iz  dugovječnih  ratova,  da  podnesu  nove  po 
kroju  zapadnom  europejskom  priredjene  ustave,  koliko,  opet  su 
životne  sile  imali  stari  ustavi  obiju  ovih  zemalja,  kako  se  iz 
borbe  za  ustav  i  starodavne  povlasti  podigla  nova  životvorna 
sila:  idea  narodnosti,  a  kako  je  napokon  ova  idea  stupajud  bo- 

žanskim  žarom  na  pozorište  povjesti  zaniela  Hrvatsku  i  Ugarsku 
u  dvie  protivne  struje,  to  <5e  razjasniti  ova  četvrta  doba  po¬ 
vjesti  hrvatske. 

1700.  Pitanje  o  španjolskom  nasliedstvu  obuhvati  iza  turskih  ra¬ 
tova  sve  misli,  želje  i  nastojanja  dvora  Leopoldova.  Čim  se  je 
ve<5  od  trideset  godina  i  diplomatičkimi  putevi,  ratovi  i  savezi  na 
riešenje  njegovo  pripravljao  Ljudevit  XIV.,  svatko  je  slutio,  da 
če  poslije  smrti  Karla  II.  poslednjega  Habsburga  na  prestolju 
španjolskom  nastati  kriza,  u  koju  <5e  pasti  ciela  zapadna  Europa. 
Karlo  II.  umre  1.  novembra  1700.,  a  okretna  diplomacija  francezka 
izvojeva  si  skoro  u  poslednji  čas  u  težkoj  kraljevoj  bolesti  opo¬ 
ruku,  po  kojoj  ostavlja  svoje  zemlje  u  Europi  i  Americi  Filipu 
anjouvinskomu,  drugomu  sinu  dauphinovu,  unuku  Ljudevita  XIV., 
premda  je  austrijska  diplomacija  sve  moguče  učinila,  da  naslied- 
stvo  španjolsko  zapane  nadvojvodu  Karla,  drugoga  sina  Leopoldova. 

Prvi  glasovi  o  oporuci  smutiše  i  raztužiše  dvor  bečki,  koji  se 
je  do  poslednjega  časka  boljoj  sreći  svoje  kuće  iz  Španjolske  nadao. 
Sada  je  stajao  car  Leopold  pred  takovim  dogodjajem,  koji  se 
samo  mačem  može  riešavati,  a  znalo  se,  da  sve  sile  njegovih 
zemalja  i  naroda  nisu  Francezkoj  dorasle.  Tamo  se  oko  osobe 
kraljeve  savijaše  cviet  plemstva  francezkoga,  osobnost  ih  kra¬ 
ljeva  primamljuje,  država  je  u  toliko  ujedinjena,  da  brže  može 
sabrati  sve  sile  jaka  i  bogata  naroda.  Svega  toga  nije  bilo  u 
državah  Leopoldovih.  U  poslednjih  turskih  ratovih  izcrpiše  se 
carske  blagajne  do  dna,  s  novimi  pokusi  financijalnimi  nije  bilo 
moguće  dopomoći  carskoj  blagajni,  kad  su  sve  zemlje  od  ratova 
mnogo  pretrpile,  i  bile  su  većinom  bez  industrije  na  nizkora 
stepenu  poljodeljstva,  a  nije  opet  niti  kralj  Leopold  bio  premac 
Ljudevitu  XIV.,  premda  je  sretan  bio  sa  svojimi  genijalnimi  vojvo- 
dami.  Nije  u  zemljah  njegovih  niti  zadovoljstva  bilo,  jer  je 
Ugarska  podavala  znakove  nove  bune.  Strepiti  je  morao  dvor  i 
sbog  počimajućega  sjevernoga  rata,  gdje  je  ratni  plamen  pre¬ 
blizu  Ugarskoj  lahko  mogao  preći  u  ovo  uzrujano  kraljevstvo. 
Svi  ovi  razlozi  dovodiše  politike  bečke  do  dvojbe,  bi  li  krenuli 

1701.  u  rat,  dok  nenadjoše  god.  1701.  na  svoju  stranu  Englezku  i 
Hollandiju  u  jednoj  velikoj  alijanciji  i  njeke  njemačke  knezove. 

Priprave  ovomu  ratu  gorko  dirahu  u  živac  Hrvatske,  jer 
se  je  iskala  vojska  zemlje  za  daleki  sviet  tobože  po  pravu  kra¬ 
ljevu,  da  vojska  ide  kuda  kralj  zapovieda.  U  Hrvata  opet  bio 

stari  običaj  otimati  se  vojevanju  izvan  domovine,  dapače  i  zakona 
bilo,  po  kojih  se  je  to  dalo  braniti.  Dvor  je  zato  Hrvatskoj  dokazivao, 
da  se  obranom  prava  dinastije  habsburžke  na  Španjolsku  brane 
takodjer  kraljeve  sadanje  zemlje,  koje  bi  isto  tako  mogle  doči  u 
pogibelj,  ako  Francezka  u  ratu  prevlada.  Velike  nove  đače  i  ne¬ 
smiljeno  njihovo  utjerivanje  nije  moglo  povečati  simpatija  za  ovaj 
rat.  Stališi  hrvatski  da  iztjeraju  đače  izašiljahu  vojsku  na  po¬ 
biranje,  što  je  jednako  padalo  na  glave  gospode  kao  i  kmetova, 
dapače  i  na  susjede  prave  i  nedužne,  zato  moradoše  god.  1702.  1702. 
ustanoviti:  tko  neplati  o  jednom  roku,  neka  u  drugom  dvostruko 
plati,  a  ako  se  uzprotivi  i  izazove  eksekuciju  s  vojskom,  neka 
plati  velikaš  sto  cekina,  a  pleraič  toliko  forinti  globe. 

Iz  krajine  i  iz  banovine  kretahu  hrvatske  vojske  pod  vod¬ 
stvom  princa  Eugena  na  poljane  sjeverne  Italije,  da  tamo  vojuju 
na  Franceze,  s  kojimi  se  drugi  rat  vodio  u  Njemačkoj,  treči  u 
Nizozemskoj,  a  četvrti  na  moru,  na  koje  su  velike  pomorske 
vlasti  Englezka  i  Hollandija  bacile  svoje  impozantne  mornarice. 
Francezka  skoro  osamljena  morade  sabrati  sve  sile  svoje  na  kopnu 
i  na  moru,  da  odoli  tolikim  neprijateljem.  Princ  francezki  uveden 
od  francezke  vojske  na  prestolje  u  Madridu,  bio  joj  istina  sa¬ 
veznik,  al  preslab  da  dade  i  jednoga  vojnika  izvan  svoga  kra¬ 
ljevstva.  U  Njemačkoj  stupi  istina  u  savez  s  Francezkom  Bavarska 
i  izbornik  nadbiskup  od  Kčlna,  u  Italiji  dobi  na  svoju  stranu 
vojvodu  savojskoga  u  nestalan  savez.  Da  u  samoj  državi  Leopol- 
dovoj  nadje  Francezka  saveznika,  ogledao  se  Ljudevit  XIV.  po 
starom  običaju  na  uzrujanu  Ugarsku.  Tamo  si  nadje  odlična  sa¬ 
veznika  u  Franji  Rakoczyu  II. 

Ostavljamo  veliki  zapadni  rat,  jer  su  ga  god.  1703.  skoro  1703. 
sve  hrvatske  čete  ostavile,  da  brane  domovinu  od  buntovnika 
ugarskih,  koji  su  opet  badava  pozivali  Hrvate,  neka  se  s  njimi 
sdruže.  Hrvatom  bijaše  opet  zazoran  stieg,  na  kojem  su  bile  za¬ 
pisane  slobode  protestanta  ugarskih.  Zato  se  oglušiše  Rakoczyu 
i  pristaše  uz  kralja,  premda  ih  je  dosta  rana  zadanih  od  kraljeva 
dvora  ljuto  bolilo. 

Njekoliko  godina  več  prije  karlovačkoga  mira  boravio  je 
vrieđni  Hrvat  Franjo  Crnkovič  na  kraljevom  dvoru  kao  poslanik 
svoje  domovine,  da  izhodi  vlast  staru  banu  i  saboru  nad  vojnom 
krajinom,  naročito  nad  tako  zvanim  varaždinskim  ili  slavonskim 
generalatom,  koji  se  nalazio  u  srdcu  kraljevstva.  Ban  Adam 

Baćan  obilazio  takodjer  dvor  po  više  puta,  da  barem  ovoj  jednoj 
želji  Hrvatske  već  jednom  zadovolje.  Poslanstva  iz  sabora  podu- 
pirahu  bana  i  poslanika  Crnkovića.  Kralj  zabrinut  od  velikoga 
zapadnoga  rata,  nije  bio  voljan  ostaviti  Hrvate  nezadovoljne. 
Zato  je  izašiljao  poslanstvo  na  lice  mjesta  da  sve  izvide,  a  carski 
kapetani  uzrujani,  što  će  izgubiti  vlast  u  ovoj  zemlji,  buniše 
narod  i  premamljivahu  vlahe  iz  banovine,  obećavajuć  im  na  svojem 
teritoriju  liepe  šume  i  polja  i  jošte  novaca.  Sve  su  to  činili,  da 
izaslanici  kraljevi  uvide,  da  je  narodu  bolje  pod  generali,  nego 
što  bi  im  bilo  pod  banom.  Ovako  se  previjalo  pitanje  krajine,  dok 
dvoru  nepripeče  od  ustanka  Rakoczyeva.  Ban  Baćan  doživi  jedan 
dio  uspjeha  svomu  velikomu  trudu.  Kralj  izda  zapovied  kapetanom 
varaždinskomu,  koprivničkomu,  gjurgjevačkomu,  čazmanskomu, 
križevačkomu  i  petrinjskomu,  da  narod  nebune  proti  banskoj 
vlasti  (6.  juna  1703.),  a  za  mjesec  dana  izdaje  kralj  pismo,  da 
se  krajina  medju  Kupom,  Unom  i  Savom  predaje  pod  vlast  bana 
i  kraljevstva,  i  da  se  varaždinski  generalat  dokida.  Odpisujuć 
saboru  10.  jula  1703.  veli  kralj :  „da  je  svemu  svietu  kršćanskomu 
znano,  kolike  zasluge  imadu  Hrvati  za  njegovu  kuću,  što  je  već 
od  vjekova  njihova  slava  i  hvala,  a  osobito  se  pokaza  u  turskih 
ratovih,  gdje  su  žrtvujuć  sebe  i  djecu  svoju  neumrlu  slavu  imenu 
svoga  naroda*  ostavili,  voleć  stati  hrabro  pred  zjalom  vječne 
propasti,  nego  li  da  se  neprijatelju  predadu.  Zato  odredjuje,  da 
krajina  dodje  pod  bana. 

Ali  gore  od  neprilika  navaljaše  opet  carski  generali  i  kape¬ 
tani.  Medjutim  umre  mjeseca  septembra  na  nesreću  ban  Baćan, 
veliki  zagovornik  i  branitelj  prava  povjerena  mu  kraljevstva. 
Sada  istom  upinjaše  se  grof  Hanibal  Heister,  general  krajine 
varaždinske,  da  sabere  što  više  vojske  iz  krajine,  dokazujuć  kralju 
i  dvoru,  da  je  ban  nikada  tolike  nebi  mogao  dignuti,  zato  da 
se  neka  povratak  krajine  pod  bana  barem  odgodi.  Leopoldu  s 
druge  strane  dogorievalo  do  nokata  od  sile  Rakoczveve,  zato 
uzme  tješiti  Hrvate,  neka  dadu  što  više  vojske  na  Kakoczya,  zato 
da  će  im  dati  vriedna  bana  i  riešiti  nastale  neprilike  sbog  kra¬ 
jine.  Sabor  hrvatski  prista  na  to,  da  se  razpiše  sveobći  ustanak 
naroda,  ali  ište  najprije  bana  po  volji  naroda.  Koliko  su  cienili  po¬ 
kojnoga  bana  Baćana  vidi  se  po  tom,  što  vele  kralju,  neka  im  dade 
za  bana  čovjeka,  koga  mu  je  pokojni  ban  preporučio.  Ako  li  on  ni¬ 
koga  nije  preporučio,  onda  predlažu  oni  sami  grofove  Gjuru  Erdeda, 

Nikolu  Palfya,  Petra  Keglevića,  Ivana  Palfya  i  Šimuna  Forgača, 
a  kralj  neka  pazi  na  to,  da  bude  ban  pripadnik  ovoga  kraljevstva. 
Vidi  se  ipak,  da  se  toga  boje,  da  im  kralj  neda  kakva  generala 
za  bana,  jer  unapried  prosvjeduju,  da  neće  primiti  za  vladara, 
niti  mu  povjeriti  prava  ove  zemlje,  čovjeka,  koji  je  dizao  prevrate 
u  novije  vrieme  i  nastojao  satirati  prava  ovoga  kraljevstva.  Kralj 
odgovarajući  Hrvatom  (24.  januara  1704.)  veli,  da  je  sada  ta¬ 
kovo  stanje  u  Ugarskoj,  da  nemože  dokinuti  varaždinskoga  ge¬ 
neralata  za  ovaj  put,  ali  zato  da  neka  nemisle,  da  toga  neće 
učiniti,  dapače  obećaje,  da  će  im  dati  krajinu,  čim  bude  mir. 
Za  bana  im  dade  po  njihovoj  volji  Ivana  Palfya,  sada  zapovied- 
nika  vojska  ugarskih,  vojvodu  junačkoga  i  prijatelja  i  važna 
Čovjeka  na  kraljevom  dvoru.  Ratne  spreme  zagušiše  opet  sva 
domaća  pitanja  hrvatska. 

Ugarska  bila  je  već  duže  vremena  nezadovoljna  sbog  pro¬ 
mjena  ustava  i  velikih  nametnutih  daća  nedozvoljenih  od  zako¬ 
nitoga  sabora.  Kipilo  je  dosta  u  zemlji,  ali  do  ustanka  dodje  istom 
pod  Franjom  Rakoczyem  II.,  sinom  Franje  Rakoczya  i  Je¬ 
lene  Zrinske,  unukom  Gjure  Rakoczya  II.  Djed  njegov,  ban  Petar 
Zrinski,  pade  od  krvničkoga  mača,  otac  mu  bude  pomilovan,  ali 
izgubi  mnoga  dobra,  očuh  Emerik  Tokčli,  glava  velikoga  ustanka, 
odživi  poslednje  dane  u  Turskoj,  a  majka  njegova  Jelena,  raz- 
dieljena  od  djece  svoje  prateć  Tčkolia,  živila  jošte  u  Nikomediji 
u  maloj  Aziji,  kipeći  do  poslednjega  uzdaha  života  svoga  od 
mržnje  na  Niemce  i  njemačku  vladu. 

Franji  Rakoczyu  bilo  je  onda  dvanaest  godina,  kada  je 
hrabra  majka  njegova  morala  predati  iza  duga  obsiedanja  go¬ 
dine  1688.  grad  Munkač,  pak  je  s  njime  i  sa  starijom  sestrom 
njegovom  Julianom  odpraćena  u  Beč.  Julianu  udaše  odieliv  ju 
od  majke,  a  njega  dadoše  na  uzgoj  Isusovcem,  da  bude  svećenik, 
što  on  nikako  nije  htio  biti.  Kardinal  grof  Leopold  Kolonić  bio 
mu  je  glavni  skrbnik.  Srećom  se  izkopao  iz  namienjenoga  mu  sve¬ 
ćeničkoga  zvanja,  dobio  njeki  dio  svojih  zemalja  i  sretno  se  oženio. 
Premda  je  hinio  lojalnost  prema  dvoru,  opet  je  kipilo  srdce  nje¬ 
govo  od  osvete  pomišljajuć  na  otca  i  djeda  svoga,  a  živa  jošte 
majka  da  čami  poslednje  dane  u  dalekom  azijatskom  svietu.  Ra- 
koczy  snovaše  o  ustanku  u  Ugarskoj  u  savezu  s  Francezkom, 
ali  ga  uloviše  godine  1701.  i  u  Wiener-Neustađt  odvedoše.  On 
sretno  uteče  u  Poljsku,  odakle  je  dalje  rovao  i  snovao  po  Ugarskoj. 

Glas,  da  će  se  Emerik  Tčkčli,  njekada  kralj  kuruca,  vratiti  u 
Ugarsku,  potresaše  već  god.  1702.  srdca  starih  vojnika,  kojim  je 
ostao  spomen  od  njegova  vremena,  a  sliedeće  godine  pronašahu 
Ugarskom  manifest  mladoga  Franje  Rakoczya,  koji  je  pozivao  narod 
„za  boga  i  slobodu “  proti  „despotičkoj  dinastiji “  austrijskoj.  Ra- 
koczy  napredovaše  na  čelu  male  čete  u  Ugarsku.  U  ove  dane  tekla 
su  ona  obedanja  Leopoldova  Hrvatom,  da  će  im  vratiti  krajinu  pod 
bansku  vlast.  Prvi  početak  Rakoczyev  činio  se  u  prvi  mah  ipak 
dosta  neznatan,  jer  velikaši  uz  njega  nepristajahu,  ali  kada  je 
18.  septembra  1703.  pao  Tokaj,  mogao  je  Rakoczy  pisati  kralju 
francezkomu  Ljudevitu  XIV.  svomu  glavnomu  pokrovitelju,  da 
je  sada  sva  zemlja  do  Dunava  na  njegovoj  strani,  a  za  malo 
javljahu  njegovi  prvi  doglavnici,  da  imade  -do  40.000  vojske  i 
da  se  stvorila  konfederacija  za  slobodu  Ugarske  proti  kralju. 
Sada  teku  opet  glasnici  Leopoldovi  u  Hrvatsku,  neka  dadu  sta¬ 
liši  vojske  za  obranu  kralja  i  domovine,  jer  su  pojedine  čete 
ustaške  zalietale  preko  Ugarske  u  Austriju,  a  ista  kruna  ugarska 
morade  se  seliti  iz  Požuna,  da  ustašem  nepadne  u  ruke.  Ra- 
koczy  opet  s  druge  strane  18.  januara  1704.  miloglasno  zazivaše 
Hrvate  u  bratinsko  kolo.  Spominje  im,  kako  im  njemačka  ko¬ 
mora  zatvorila  more,  kako  im  Austrija  razkida  zemlju,  neka 
samo  pogledaju  na  varaždinski  i  karlovački  generalat  i  gradove 
u  ruku  tudjih  generala,  prava  sramota  za  ovaj  slobodni  narod. 
„Stara  slava  banska  ima  sada  samo  bojadisan  titulum*,  a  vlast 
mu  je  stegnuta  na  malo  županija.  „Sjetite  se  tolikih  heroičnih 
rodova  vaših,  što  ih  Austrijanci  satreše:  gdje  su  vam  Zrinski  pro- 
slaveči  ime  vašega  naroda  po  svem  svietu?  Gdje  su  vam  Fran- 
kopani  jaki  stupovi  za  obranu  domovine  ?  Nije  mirovala  pohlepa 
austrijska  svojim  despotičkim  vladanjem,  dok  prvake  kraljevstva 
neučini  mučenici  predrage  domovinet1  Ovaj  sjajni  proglas  nenadje 
odziva  u  Hrvata,  te  mu  odgovore,  da  nisu  voljni  protestantizam 
podupirati,  proti  komu  se  tako  dugo  u  svojoj  zemlji  bore.  Kao 
što  je  svaki  put  bilo,  tako  se  i  sada  pitanjem  o  slobodi  prote¬ 
stanta  Hrvati  odlučiše  od  ustaša  Magjara. 

U  početku  god.  1704.  mjeseca  januara  udare  ustaše  sa  dviju 
strana  u  Hrvatsku.  Najprije  provale  u  Medjumurje  i  čitavo  popale 
do  grada  Čakovca  prieteči  istomu  Varaždinu,  koji  bi  onaj  čas 
bili  mogli  zauzeti,  da  nije  duhnuo  topliji  vjetar  i  razlomio  led  na 
Dravi.  Druge  čete  prodru  u  dolnju  Slavoniju  na  Viroviticu  i 

osvoje  jedan  dio  zemlje.  Ban  hrvatski  s  vojvodom  Petrom  Ke- 
glevićem  u  martu  predje  Dravu,  potuče  ustaše  na  više  mjesta, 
a  onda  predje  u  Slavoniju,  da  neprijatelje  odanle  iztjera,  što  mu 
brzo  i  sretno  za  rukom  podje.  Istom  poslije  slavne  obrane  zemlje 
dade  se  Ivan  Palfy  uvesti  na  bansku  stolicu  saborom  u  Varaž¬ 
dinu  (15.  marta),  dakako  velikim  slavjem  kao  pobjedonosni  pri- 
nosnik  mira  Hrvatskoj. 

Susjedna  Štajerska  bila  je  takodjer  presretna,  da  su  ustaše 
bačeni  iz  Medjumurja  od  njihove  saveznice  Hrvatske.  Ali  budući 
da  su  ustaše  jošte  provaljivali  u  Štajersku,  zaištu  stališi  te  zemlje 
vojne  pomoći  u  Hrvata,  što  im  ovi  i  dadoše,  te  i  odanle  Ugri 
uzmaknuše.  Kralj  Leopold  nadje  povoda,  da  za  ova  djela  Hrvatom 
zahvali,  što  nisu  prihvatili  poziva  Rakoczyevih,  a  odbili  su  ga 
od  svoje  domovine  i  donesli  pomoć  austrijskim  zemljam,  zato 
opet  potvrdjuje  sva  njihova  stara  prava,  dana  im  od  njegovih 
predšastnika  „priznavajuć  njihove  neumrle  zasluge4.4 

Medjutim  se  rat  u  Ugarskoj  nastavljao  s  izmjeničnom  srećom. 
Carski  dvor  nastojao  je  s  mnogimi  koncesijami  Rakoczyu  i  Ugar¬ 
skoj  ponudjanimi  učiniti  ovdje  konačni  mir,  a  ozbiljno  ga  po- 
magahu  njegovi  saveznici  u  španjolskom  nasliednom  ratu  Englezka 
i  Hollandija.  S  druge  je  strane  opet  Ljudevit  XIV/ obilnom 
novčanom  pomoćju  podržavao  Rakoczya,  da  šapne  austrijsku  silu 
u  Ugarskoj,  da  ju  laglje  na  zapadu  uzmogne  polomiti. 

Leopold  nedoživi  kraja  ustanku,  već  ga  ostavi  u  najviših  valovih 
dižućih  se  nad  Ugarskom  i  Erdeljem,  a  o  nasliednom  ratu  stizahu 
upravo  tužni  glasi,  kada  smrt  šatre  cara  Leopolda  5.  maja  1705. 

II. 

Josip  I.,  najstariji  sin  Leopoldov,  bio  je  istom  dvadeset  i 
šest  godina  star,  kada  je  iza  otca  sjeo  na  prestolje.  Hvale  ga 
suvremenici,  da  je  pokazivao  svojstva  za  brzu,  krepku  i  odvažnu 
radnju,  a  srdce  da  ga  je  vuklo  za  vojnom  i  vojvodskom  slavom, 
kojoj  da  je  donosio  dosta  bistrine  i  odvažnosti  daleko  više  od 
otca  svoga.  Vladanju  naroda  svojih  pravo  rekući  nije  niti  do¬ 
spio  radi  velikih  ratova,  koji  izpunjuju  cielu  kratku  njegovu  vla¬ 
davinu.  Koliko  opažamo  vladalačtva  njegova  u  Hrvatskoj,  vidjamo 
ga  u  okviru  duha  onoga  vremena  strogo  po  tridicijah  kuće  nje¬ 
gove,  a  tako  je  i  drugdje  vladao. 

Španjolski  nasliedni  rat  nadje  mladi  kralj  skoro  na  kulmi¬ 
naciji  razpaljen.  Mladji  brat  Karlo  bio  upravo  na  putu,  da  uljezne 
kao  kralj  u  Španjolsku.  U  Njemačkoj  bilo  je  sretnije  carsko  i 
savezničko  oružje,  ali  buna  naroda  u  Bavarskoj  morade  cara 
smutiti.  U  Italiji  i  u  Nizozemskoj  valjalo  je  rat  nastavljati,  a 
Ugarska  bila  skoro  sva  za  Rakoczya.  Josipu  je  bila  prva  misao, 
da  učini  mir  s  Ugarskom  i  Rakoczyem,  samo  zato,  da  uzmogne 
uspješnije  nastavljati  nasliedni  rat,  kojim  je  kuda  njegova  kanila 
dostiđi  sve  vlasti  nad  zemljami  krune  španjolske  u  Europi  i 
Americi. 

U  Ugarskoj  bila  je  velika  stranka  osobito  izmedju  biskupi 
i  velikaši,  koji  su  bili  presiti  rata  i  gotovi  na  pomirbu,  nadaj  ud 
se  po  davnom  načelu  vladajudem  u  Ugarskoj:  „novus  rex  nova 
lex“  (nov  kralj  daje  novi  zakon),  da  de  ovaj  kralj  obdržati  ono, 
na  što  je  pri  krunitbi  prisegao.  Mnogi  se  izjaviše  očito  za  mla¬ 
doga  kralja,  a  palatin  u  svojoj  poslanici  proglasi  izdajicami  do¬ 
movine  one,  koji  pod  krinkom  borbe  za  slobodu  Ugarsku  upro- 
pašduju,  kada  se  kralj  s  uljikovom  grančicom  mira  narodu  pri¬ 
bližava.  Buntovnici  poduprti  od  Francezke  nesamo  da  neprihvatiše 
kraljevih  ponuda,  ved  pod  simbolnim  grbom  ujedinjenih  svih  triju 
vjera  u  zemlji:  katoličke,  luterske  i  kalvinske  sjediniše  se  s 
devizom:  „sjedinjuju  se  da  se  brane “,  da  bude  „slogom  vjera 
oživotvorena  sloboda  Ugarskei4  Sve  to  zaključiše  u  svojem  saboru 
u  Sečenu  septembra  god.  1705. 

Hrvatskoj  dopadaše  tako  i  pod  novim  kraljem  težka  zadada, 
da  brani  sebe  i  kudu  habsburžku  od  buntovne  Ugarske.  Čim  je 
Josip  zasio  na  prestolje  izasla  sabor  hrvatski  poslanstvo,  koje 
mu  je  donosilo  glase,  da  mu  zemlja  daje  vojske  i  da  de  mu 
ostati  vierni,  ali  da  neka  izpuni  obedanje  otca  svoga  o  varaž¬ 
dinskom  generalatu  i  neka  ga  sklopi  s  majkom  zemljom.  Znajud 
da  s  Ugarskom  mir  ugovara,  zamole  ga,  neka  nezaboravi  na 
prava  hrvatska,  a  naročito  da  nedira  u  pravo  katoličke  vjere 
u  našoj  zemlji.  Da  je  kralj  ljubezno  primao  vierne  Hrvate  i  dobro 
im  obedao  samo  se  sobom  razumije,  ali  se  ved  sada  javlja  jedna 
unutarnja  rana,  kojoj  je  kralj  bio  povodom.  Osobiti  ljubimac  njegov 
ban  Ivan  Palfy  bio  mu  je  koristan  kao  hrabar  i  odličan  vojvoda  u 
Ugarskoj,  a  banovinu  ostavi  na  brigi  zagrebačkomu  biskupu  Mar- 
tinu  Brajkovidu.  Badava  opominjaše  sabor  bana,  da  se  sjeti  prisege 
svoje  i  da  dodje  u  kraljevstvo,  jer  da  ved  njeka  gospoda  uz  Dravu 

pristajući  valjda  uz  buntovnike  ugarske  neće  da  plate  daća,  jer 
bana  neima  da  sudi  i  redi  u  zemlji. 

Hrvati  istina  postaviše  na  Dravu  tako  jaku  vojsku,  da  su 
prepriečili  provalu  buntovnika  u  svoju  zemlju,  za  što  im  kralj 
osobitim  laskavim  pismom  zahvali  15.  februara  1706.,  ali  odsut-  1706. 
nost  banova  stvarala  je  gorku  situaciju.  S  jedne  strane  dolažahu 
izvjestni  glasovi,  da  se  Turci  saveznici  buntovnika  spremaju  na 
Hrvatsku,  stališi  razsipahu  novaca,  da  što  više  uhoda  obadje  su¬ 
sjedne  turske  zemljć,  a  u  gradove  na  Savi  moradoše  postaviti 
čete  i  osigurati  obranu,  ter  susjedne  austrijske  zemlje  zamoliti 
za  municiju  i  novčane  pomoći.  S  druge  strane  dolaziše  glasi, 
da  bi  fran<  ezko-španjolska  vojska  imala  udariti  na  jadranskom 
moru.  Hofkriegsrath  doduše  nije  pravo  vjerovao,  da  bi  to  moglo 
biti,  ali  im  ipak  svjetuje,  neka  paze  i  stoje  porazumni  s  car- 
skimi  generali  uz  more.  Uz  sve  to  kralj  sveudilj  ište  pomoći  u 
Ugarsku,  a  bana  im  drži  u  Ugarskoj.  Sabor  hrvatski  u  toj  ne¬ 
volji  dade  vojvodstvo  Ivanu  Draškoviću  i  nalaže  mu,  da  slobodno 
predje  Dravu  po  zapoviedi  banovoj,  ali  preko  Mure  da  nesmije, 
a  ako  bi  ban  zapoviedio  vojevanje  preko  Mure,  neka  ga  nesluša. 

To  poruče  i  kralju,  jer  da  je  ova  zemlja  u  najvećoj  pogibelji, 
pak  da  neka  zapoviedi  banu,  da  dodje  kući.  Ban  je  opet  biesnio  i 
dokazivao  im,  da  gaze  bansku  čast,  a  stališi  odgovaraju,  da  ju 
oni  dapače  hoće  uzvisiti  i  nepopustiše,  dok  se  na  ljeto  mjeseca 
jula  1706.  ban  nepovrati  u  domovinu.  Donio  je  saboru  u  Va¬ 
raždinu,  komu  je  sam  predsiedao,  opet  novo  laskavo  pismo  od 
kralja ;  sam  je  razlagao,  kako  je  on  potreban  kralju  u  ovom  ratu 
i  koliko  je  to  dika  za  Hrvatsku,  da  je  njezin  ban  tamo  kraljev 
glavni  vojvoda.  Sve  to  nije  udobrovoljilo  Hrvate.  Oni  upravo 
vape  kralju,  neka  načini  već  jednom  mir  s  Ugarskom,  da  padnu 
tolike  napasti  s  naše  zemlje.  Radilo  se  upravo  o  miru,  a  sve¬ 
jedno  se  spremao  rat.  Hrvatski  sabor  pozvan  po  kralju  izabere 
svoga  poslanika  protonotara  Gjuru  Plemića,  da  zastupa  ovo  kra¬ 
ljevstvo  kod  ugovaranja  mira  zajedno  s  kraljevimi  poslanici.  Do 
mira  nije  došlo,  već  ban  opet  odleti  u  Ugarsku,  te  je  sabor  1707. 
morao  predati  vladu  biskupu  zagrebačkomu,  a  vojsku  je  imao  vo¬ 
diti  grof  Petar  Keglević. 

Početkom  maja  1707.  stane  saborovati  knez  Rakoczy  sa 
svojimi  pristašami  na  kdrčmskom  polju  kod  Onoda.  Smaknuvši 
svoje  protivnike  naviesti  Bakoczy,  a  skupština  prihvati,  da  se 

(Smiiiklas  :  Povjeri  hrvatska.  11.)  19 

kuća  habsburžka  skida  s  priestolja  ugarskoga.  Ugarska  daje  se 
pod  okrilje  tudjih  vlasti,  svi  Ugri,  koji  se  za  dva  mjeseca  kon¬ 
federaciji  nepokore,  imadu  se  smatrati  izdajicami  domovine,  svatko 
ih  smije  progoniti  i  imetak  im  oteti,  a  sva  vlast  nad  kraljev¬ 
stvom  prelazi  u  ruke  Bakoczjreve.  Znajući  ban  Palfy  ove  osnove 
konfederata  požuri  se  u  Hrvatsku,  da  sabere  oko  sebe  sabor 
(31.  maja).  Stališi  zbilja  osjećajući  veliku  pogibelj,  dadu  ovaj  put 
toliko  vojske,  koliko  jošte  nijedan  put.  Vojsku  neka  vodi  ban, 
a  kralj  će  ju  plaćati.  Uz  bana  će  zapoviedati  grof  Ivan  Draš- 
ković.  Podjedno  izda  ban  na  ime  kraljevstva  hrvatskoga  svetčani 
protest  proti  zaključkom  onodskim  i  proti  nametniku  Rakoczyu. 

1708.  Car  Josip  pokuša  još  jednom  javnim  državnim  saborom  iz¬ 
miriti  nezadovoljne  Ugre,  pokazajući  dosta  pripravnosti,  da  po¬ 
tvrdom  prava  i  povlasti  učini  kraj  krvavomu  gradjanskomu  ratu. 
U  sabor  taj  na  29.  februara  1708.  sazove  i  Hrvate,  da  pošalju 
svoje  nuncije.  Dugo  već  nije  bilo  takova  sabora,  zato  sabor 
hrvatski  sabire  sve  moguće  svoje  nevolje,  da  ih  digne  kralj  s 
naroda.  Ištu  potvrdu  svih  povlasti  i  ustava  ovoga  kraljevstva. 
Velika  tegoba  bijaše,  neka  kralj  neište,  da  proti  pravu  svoje 
zemlje  vojska  hrvatska  izvan  domovine  ratuje.  Da  su  opet  za¬ 
klinjali  kralja,  neka  već  jednom  pitanje  „od  sto  godina*  o 
krajini  varaždinskoj  rieši,  to  je  jamačno  naslućivao  svatko,  koji 
je  kroz  poslednje  stoljeće  pratio  tegobe  sabora  hrvatskih.  „Neka 
im  kralj  vrati,  što  je  njihova  vlastita  svojina,  što  im  je  već 
otac  njegov  Leopold  bio  odredio  na  povratu,  kada  su  Turci  preko 
Save  bačeni,  pak  ovaj  kraj  time  gubi  narav  krajine*.1  Sve  su  to 
iskali  od  kralja,  i  molili  su  svoje  sudrugove  stališe  ugarske,  neka 
svoje  prošnje  s  njihovimi  kod  kralja  sdruže,  „da  se  teđa  negda 
ipak  još  tečajem  ovoga  sabora*  ova  njihova  gorka  rana  izviđa. 
Pitanje  o  krajini  uzvitla  se  opet  izmed  dvora  potrebna  pomoći 
hrvatske  i  izmedju  Hrvata  nazirućih  u  njem  osiguranje  obstanka 
svoga.  Na  onu  odluku  Leopoldovu  od  god.  1703.  napnu  se  otci 
naši  kao  na  sidro  spasa.  Nisu  niti  novca  štedili,  kako  vele  nji¬ 
hovi  neprijatelji,  a  oni  sami  to  priznaju,  da  niti  toga  sredstva 
nisu  štedili,  da  postignu  svoje  sveto  pravo.  Uzrujali  se  opet 
carski  generali,  da  svoju  vlast  na  krajini  neizgube.  * 

General  varaždinski  grof  Sigbert  Heister  sabra  sve  moguće 
i  nemoguće  dokaze,  da  kralj  toga  za  boga  miloga  neka  neučini. 
Prije  svega  dokazivaše,  da  se  ovaj  narod  zove  „krajišnici,*  živući 

na  prostranom  teritoriju,  da  se  neda  ni  pomisliti,  da  bi  od  njega 
tkogod  mogao  i  smio  kmeta  ili  seljaka  učiniti,  da  gospodinu 
svomu  kakvu  daću  daje.  Njemački  general  upiraše  se  naročito 
na  privilegija  dana  vlahom  u  varaždinskoj  krajini.  »Cielo  rimsko 
carstvo,  da  je  s  ovim  narodom  ugovaralo,  kada  je  prelazio  pod 
okrilje  austrijske  kuće.  Carstvo  da  je  doprinosilo  za  njihovu  plaću 
tako  zvane  *Rdmer-Manaten“,  a  kada  su  u  carstvu  nastale  smutnje, 
preuzeše  taj  teret  Štajerska  i  Koruška  kroz  dugo  vremena.  Ugo¬ 
vori  s  ovim  narodom  da  se  nalaze  u  arkivih  i  kod  samoga  na¬ 
roda  potvrdjeni  redom  od  svih  rimskih  careva,  te  ih  ovaj  narod 
kao  svetinju  čuva  u  ruku  svoga  biskupa,  te  se  nikada  neotvaraju 
bez  velike  svetčanosti.  Narodu  ovomu  da  je  dana  zemlja  izmedju 
Save  i  Drave  na  vječna  vremena.  Bile  su  tuda  većim  dielom 
šume,  a  on  ih  je  prokrčio  i  učinio  gradove,  sela  i  vinograde 
velikim  trudom  i  naporom,  te  bi  bila  nepravda  oteti  ovomu  na¬ 
rodu  zemlju  ugovorom  posvećenu,  bez  narodne  privole  ili  da  se 
unatoč  njegovim  vojničkim  slobodam  učini  seljakom  ili  kmetom!1 

Ovomu  narodu  pripisivaše  njemački  general  sve  one  strahote, 
što  u  povjesti  pod  imenom  turskih  dolaze,  upozorujuć  kralja, 
neka  se  spomene  na  one  polumjesece  11a  crkvah  štajerskih  i  ko¬ 
ruških,  koji  su  pokazivali  dokle  se  sve  danak  Turkom  plaća. 
Kada  ih  je  carska  vlada  u  prijateljstvo  pridobila,  onda  su  po¬ 
stali  obrana  nesamo  Hrvatskoj  već  i  austrijskim  carskim  zem- 
ljam.  Ako  li  se  s  ovim  narodom  sada  inače  bude  postupalo, 
prebjeći  će  k  Turkom  i  roditi  će  se  opet  velikr  nesreća.  Neka 
promisli  car,  da  ih  ustaše  ugarski  uzalud  zovu  na  svoju  stranu. 
Neka  se  boji  kuća  habsburžka,  da  se  ovaj  narod  proti  njoj  ne- 
uzpali,  pak  da  Turci  s  ovim  narodom  cielu  krajinu  neposvoje. 
Kralj  da  je  istina  bog  kraljevstvu  hrvatskomu  „po  nepravdi “  kra¬ 
jinu  obećao,  a  kraljevska  se  rieč  nemože  gaziti,  zato  da  se  neka 
ovo  pitanje  odgodi. 

Ove  obrane  krajine  upiruće  se  naročito  na  privilegija  vlaha 
od  god.  1630.  moradoše  Hrvati  odbijati.  Da  krajišnike  gospoda 
hrvatska  nežele  kmetovi  učiniti,  to  pobijaju  time,  što  već  imadu 
vlaha  na  svojih  imanjih  pod  svojom  vlasti,  pak  nose  manje  terete 
nego  li  krajišnici  varaždinskoga  generala.  Pozivahu  se  na  jasne 
zakone  i  prisege  kraljeva  od  Rudolfa  do  Leopolda.  Njemačko 
carstvo  da  si  nije  nikada  prisvajalo  niti  si  sada  neprisvaja  kakvo 

pravo  na  zemljište  kraljevstva  hrvatskoga.  Niti  sa  Štajerskom 

da  Hrvatska  nije  nikada  takva  saveza  sklapala,  da  bi  joj  dala 
ma  kakvo  pravo  na  svoju  zemlju.  Ako  li  se  oslanjaju  protivnici 
na  kakva  privilegija  vlaha,  ta  da  nisu  po  Hrvatskoj  priznata,  a 
kašnjimi  su  zakletvami  kraljevimi  porušena.  Ako  su  vlasi  gdjegod 
krčili,  nisu  svoju  zemlju,  već  svojinu  gospode  hrvatske. 

Zazivljući  njemački  general  pravdu  božju  i  ljudsku,  izazivlje 
Hrvate  na  ovakovu  obranu:  „ Dakle  to  bi  bila  pravda,  da  mi 
branitelji  kršćanstva  dobijemo  to  za  nagradu,  da  nekadanjim  na¬ 
padačem  na  našu  zemlju  i  na  kršćanstvo  sada  našu  otčevinu  u 
plien  damo.  Tako  bi  se  izvršivale  svete  rieči  naših  kraljeva  i 
njihova  pisma,  da  neće  otudjivati  od  ovoga  kraljevstva  niti  od 
podanika  njegovih  njihova  dobra,  da  će  im  ga  vratiti.  Tako  se 
generalu  neznatan  pričinja  narod  hrvatski,  koji  je  kroz  tolike  vje¬ 
kove  navale  Turaka  i  njihovih  suvojnika  vlaha  suzdržao  kao  pred- 
straža  kršćanstva,  da  mu  sada  viernost  i  zasluge  vlaha  tkogod 
još  predpostavlja.  Hrvati  se  neboje  prelaza  vlaha  u  Tursku,  jer 
bi  im  tamo  preveć  zlo  bilo,  a  nadaju  se  u  pravdu  božju,  da  će 
se  razmaknuti  krajina  i  preko  Save,  nadaju  se,  da  će  se  opet  osvo¬ 
jiti  Bosna,  pak  će  se  dati  Hrvatom ,  što  im  po  bogu  i  pravu 
pripada.  Žalostno  je  —  završuju  — -  da  tolika  kraljevska  obe¬ 
ćanja  i  prisege  iza  punih  sto  godina  njim  pomoći  nemogu,  da 
do  svoga  dobra  dodju,  gdje  ima  toliko  rodova  hrvatskih,  koji 
moraju  gledati,  kako  se  drugi  po  njihovom  dobru  šire  i  bane“ 
Kraljevski  dvor  kao  da  nije  niti  čuo  ove,  niti  mnogih  drugih 
tražbina  hrvatskih,  jer  je  sve  svoje  misli  samo  oko  toga  svodio, 
kako  će  primiriti  Ugarsku  i  sabrati  novu  vojsku  za  španjolski 
nasliedni  rat.  Sva  unutarnja  pitanja  moradoše  pred  timi  uzmak¬ 
nuti  s  pozorišta.  Nije  niti  pitanje  umirenja  bune  ovim  saborom 
napredovalo.  Knez  Rakoczv  s  porugom  odgovori  na  poziv  pala- 
tinov  da  dodje  u  sabor,  a  protestanti  i  kalvini  digoše  sbog  vjere 
toliku  viku,  da  su  ista  kraljeva  pitanja  pred  njihovimi  izčeznula, 
te  se  tako  rekuć  ni  valjano  u  saboru  nerazpravljala. 

Knez  Rakoczy  dobi  istom  sada  odlučno  povladjivanje  i  pomoć 
francezku.  Bilo  je  kojekakvih  inžinira  i  stratega  poslanih  od  Lju¬ 
devita  XIV.  u  taboru  kneževu,  samo  premalo  novaca  a  vojske 
nimalo  nije  dolazilo.  Što  je  buntovni  knez  erdeljski  s  carem  ruskim 
Petrom  velikim  ugovarao  i  sa  Švedi,  to  je  donielo  nešto  užasa 
njegovim  neprijateljem,  ali  knezu  samomu  pomoći  ništa.  Glavna 
je  bitka  bila  kod  Trenčina  4.  augusta  1708.,  gdje  su  Rakoczju 

carevci  razsuli  svu  vojsku,  te  se  od  toga  udarca  nije  mogao 
oporaviti.  Veće  bitke  u  ovom  ratu  neima,  van  što  stotina  manjih  1709. 
taru  jadni  sviet,  željan  zato  mira  o  kojem  se  pune  dvie  godine 
s  jedne  i  druge  strane  razpravljalo.  Napokon  povjeri  god.  1710.  ino. 
kralj  taj  posao  ljubimcu  svomu  banu  Ivanu  Palfyu,  znancu  Ra- 
koczyevu  i  mnogih  ustaša,  poštovanomu  vojvodi  i  državniku.  On 
se  najprije  s  pojedinci  razgovaraše,  a  zatim  ugovori  sastanak  s 
Rakoczjem,  jer  da  više  vriedi  ura  razgovora  nego  li  stotina  ura 
pisanja.  Primirje  na  sve  strane  i  sveobća  volja  za  mirom  uzlovolji 
dosta  Rakoczya.  Konačni  mir  učini  uSzatmaru  1.  maja  1711.,  mi. 
u  kom  car  daje  sveobču  amnestiju  i  slobodu  vjere.  Josip  nedo- 
živi  toga  mira. 

Dok  si  je  ban  hrvatski  sticao  vience  slave  i  kao  vojvoda 
maršal  i  kao  pomiritelj  kralja  s  Ugarskom,  nije  dakako  niti  do¬ 
lazio  u  banovinu,  več  samo  pisma  njegova  ištuča  pomoći  za 
kralja  i  zaklinjajuća  po  više  puta,  neka  se  za  boga  nezamjere 
kralju.  Težko  je  bilo  odbiti  molbe  takova  bana,  koji  je  bio  toliki 
miljenik  kraljev,  da  su  mu  kćeri  iz  kraljeve  osobne  blagajne 
miraz  za  udaju  dobivale,  a  još  teže  dići  rat  na  njega  u  Hrvat¬ 
skoj  zato,  što  vojuje  za  kralja  u  Ugarskoj.  Došlo  je  ipak  do 
očita  razdora  u  saboru.  Sabor  je  više  puta  iskao  bana,  neka  se 
vrati  kući,  da  učini  red  po  svojoj  dužnosti  u  povjerenom  mu 
kraljevstvu,  iskaše  dapače  od  kralja,  neka  ga  šalje  kući,  a  vojske 
ni  jedan  put  toliko  nepodaše,  koliko  je  kralj  iskao,  niti  joj  ne- 
dadoše  Muru  pregaziti,  da  nevojuje  izvan  domovine,  već  da  brani 
zemlju  na  Muri  i  Dravi. 

Mnogo  žalostnih  posljedica  pokaza  se  u  zemlji  samo  zbog  od¬ 
sutnosti  banove,  nesamo  što  je  sud  i  pravda  izčezavala  iz  kra¬ 
ljevstva,  već  su  nastali  dvojaki  nemiri :  razdor  medju  plem¬ 
stvom  i  velikaši,  i  buna  na  krajini.  Tobože  da  neredom 
u  Hrvatskoj  bude  kraj,  iznesu  ih  njeki  velikaši  hrvatski  god.  1708. 
pred  sabor  ugarski  i  zametnu  time  silnu  svadju  sa  izaslanici  sabora 
hrvatskoga.  U  odsutnosti  banovoj  bila  je  uprava  u  ruku  podbana, 
a  sudstvo  u  ruku  protonotara.  Podban  bio  je  od  starine  veliki 
župan  križevački  i  zagrebački,  a  bio  je  uviek  samo  plemić,  iza¬ 
bran  u  saboru  od  samoga  bana,  komu  je  bio  desna  ruka  u  upravi. 

Sada  predlagahu  velikaši,  da  se  to  promieni,  da  to  bude  koji 
od  velikaša;  jamačno  su  dokazivali,  da  bi  velikaškim  preimuć- 
tvom  dobila  uprava  sigurnost  i  potrebiti  ugled.  0  protonotariatu 

predlagahu,  neka  se  protonotar  ili  iz  Ugarske  uzme  ili  još  jedan 
imenuje,  a  ako  nebi  bilo  suda  banskoga  i  protonotarova  u  Hrvat¬ 
skoj,  da  bude  slobodno  iskati  si  pravdu  u  Ugarskoj.  Biesni  i 
razdraženi  prosvjedovaše  proti  tomu  saborski  izaslanici  i  proto¬ 
notar,  i  donesoše  stvar  god.  1709.  pred  sabor  hrvatski,  gdje  su 
nesloga  i  razdor  dolazili  do  tolike  sveobće  uzrujanosti,  da  onaj  čas  i 
najmirniji  ljudi  nemogoše  do  mira  doći.  Petar  Keglević,  namjestnik 
banov,  primirivaše  neka  jedan  drugoga  neobtužuju,  jer  da  ovako 
obtužujuć  se  članovi  sabora  jedan  drugoga,  drugi  trećega,  treći 
četvrtoga,  razsipati  će  cielo  državno  tielo.  Nehtjede  plemstvo 
nikako  popustiti,  već  se  pod  predsjedanjem  podbana  sabere 
u  posebni  sabor,  dok  velikaši  nepopustiše,  te  se  opet  god.  1710. 
u  jedan  zbor  sastavi  cjelokupni  sabor  gospode  i  plemstva  hrvat¬ 
skoga,  a  kralju  će  dokazati  sva  prava  podbanska  iz  posvećenih 
starih  zakona.  Plemstvo  velikim  naporom  opet  spasi  svoju  do¬ 
movinu  od  otudjelih  velikaša  i  nasilja  Ugarske  i  kraljeva  dvora. 

Odsutnost  banova  davala  je  povoda  nemirom  na  krajini 
banskoj,  a  stranom  i  križevačkoj,  odakle  su  neopisiva  bogogrdna 
razbojstva  po  turskom  načinu  više  puta  preletila  dobar  dio  zemlje. 
Griešili  bismo,  da  sve  te  griehe  na  banova  pleća  navalimo,  kada 
je  bilo  dosta  drugih  razloga,  izmedju  kojih  spominjemo:  suro¬ 
vost  naroda,  vječni  rat  u  daljini,  iz  koga  su  došli  mnogi  bje¬ 
gunci,  a  najviše  pobudjivaše  tamo  nemire  novota  organizacije 
zemlje  od  tudjih  neuputnih  ljudi.  Spominjemo  za  primjer  Liku, 
gdje  su  se  nemiri  izrodili  u  očitu  i  krvavu  bunu  već  od  god.  1701. 
tako,  da  je  narod  povjerenike  komore  austrijske  grofa  Antuna 
Coroninia  i  baruna  Fridriha  Rambschissela  pobjegle  u  crkvu  na 
oltaru  zaklao.  Istom  kad  su  se  Ličani  grozili,  da  će  u  Tursku 
pobjeći,  pusti  ih  komora  austrijska  pod  vladom  vojničkom,  koja 
ih  nije  toliko  s  daćami  davila,  i  primire  se  god.  1711. 

Josip  I.  nije  ostavio  Hrvatsku  zadovoljnu,  mira  s  Ugarskom 
nije  doživio,  a  na  zapadu  europejskom  očevidno  su- bile  sve 
stranke  malaksale  od  rata.  Sina  nije  imao,  da  mu  ostavi  pre- 
stolje,  već  samo  dvie  kćeri,  za  koje  je  smišljao  pragmatičku  sank¬ 
ciju,  ali  je  nije  izveo.  Umro  je  17.  aprila  1711. 


Digitized  by  i^.ooQle 


KARLO  TREĆI. 


295 


III. 

Karlo  III.  boravio  je  u  Španjolskoj  kada  nm  je  stariji 
brat  iznenada  umro.  Nije  bio  jošte  navršio  dvadeset  i  sedmu 
godinu,  a  već  je  pretrpio  bio  dosta  i  izkusio  toliko  gorčina.  Po  na¬ 
ravi  sličan  otcu  svomu,  nadmašio  ga  je  ipak  kriepčinom  tiela  i 
okretnošću  duha,  veselije  i  ljubeznije  obćenje  s  podanici  nije  bilo 
prilično  hladnoći  Leopoldovoj.  Obljubivši  španjolsku  zemlju  i  obi¬ 
čaje,  i  nadajući  se  baštini  ovoga  velikoga  kraljevstva,  okruži  se 
ođličnimi  Španjolci,  čega  nisu  rado  gledali  njegovi  njemački 
ministri  osiedjeli  u  službi  otca  i  brata  njegova.  Španjolsko-nje- 
mački  savjet  na  kraljevom  dvoru  odvodio  je  politiku  habsburžku 
na  takove  daleke  puteve,  na  kojih  se  je  preriedko  mogao  susre¬ 
tati  kralj  sa  željami  svoga  kraljevstva  hrvatskoga. 

Već  od  god.  1703.  nevidje  Karlo  otca,  ni  brata,  ni  zemalja 
vladanih  od  njegove  kuće.  Kada  je  u  osamnaestoj  svojoj  godini 
ostavio  Beč,  predje  najprije  u  Portugalsku,  gdje  se  je  imao  ože¬ 
niti  s  princesom  kralja  portugalskoga,  novoga  saveznika  njegova 
otca,  a  odanle  istom  da  provali  u  Španjolsku.  Sa  obala  Nizo¬ 
zemske  krenu  holandezko-englezko  brodovlje  prateći  novoga  kralja 
26.  januara  1704.  put  Portugalske  i  dospje  iza  duga  i  težka 
puta  u  Lisabon,  gdje  mu  je  međjutim  zaručnica  na  kozicah 
umrla,  te  je  zla  slutnja  umah  u  početku  hvatala  u  dušu  mla¬ 
doga  Habsburga,  koji  je  čameć  u  glavnom  gradu  Portugalske 
dočekao  i  smrt  otca  svoga,  te  je  istom  iza  dviju  godina  (oktobra 
god.  1705.)  mogao  unići  u  Barcelonu,  glavni  grad  Katalaunaca, 
svojih  odlučnih  pristaša.  Njihovom  pomoćju  unidje  kano  kralj  špa¬ 
njolski  u  Madrid  21.  juna  1706.,  ali  samo  za  kratko  vrieme  od  pet- 
deset  dana,  te  je  opet  morao  pobjeći  u  Barcelonu,  gdje  je  slabom 
srećom  s  malo  nada  čamio  sve  do  smrti  brata  svoga  Josipa, 
boreći  se  punih  pet  godina,  da  se  občuva  na  ono  malo  kata- 
launskoga  zemljišta.  Imajući  nasliediti  brata  scienio  se  sretnim, 
što  je  tako  potajno  iz  Španije  utekao,  da  ga  nisu  mogli  njegovi 
neprijatelji  uloviti.  Pošto  je  primio  u  Frankfurtu  pred  božić 
njemačku  krunu  uljeze  istom  25.  januara  1712.  iza  tolikih  jada  1712. 
i  nevolja  u  svoju  austrijsku  priestolnicu. 

Dok  je  mladi  kralj  na  putu  boravio,  vladaše  mati  carica 
Eleonora.  Dolazku  kraljevu  zaključi  hrvatski  sabor  poslati  u  Beč 
sjajnu  deputaciju  vodjenu  od  bana.  Uz  bana  imali  su  poći  biskup  za- 

grebački  Mirko  Eszterhazi,  banski  namjestnik  grof  Ivan  Drašković, 
grof  Petar  Keglević,  više  grofova  Erdeda,  barun  Krsto  Delišimunović 
i  više  odličnih  plemiča.  Magjarom  bila  je  trn  u  oku  ova  depu¬ 
tacija,  medju  njimi  kipio  je  jošte  duh  bune  Bakoczjeve,  koja  je 
ove  godine  istina  javno  utrnula,  ali  se  je  pravo  rekuć  samo  sili 
pokorila.  Velikaši  zemlje  i  njeki  crkveni  dostojanstvenici  ostali  su 
jošte  u  sumnji  pred  kraljevim  dvorom,  premda  su  javno  oprost  i 
amnestiju  dobili.  Nepouzdanje  izmedju  kralja,  kojega  su  dinastiju 
Ugri  bili  javno  svrgnuli  pred  malo  vremena,  i  izmedju  Ugarske 
bilo  je  očito,  premda  je  mir  s  mnogimi  garancijami  pred  nje- 
koliko  mjeseci  bio  sklopljen,  ali  od  novoga  kralja  nije  jošte  bio 
potvrdjen.  Knez  Rakoczy  prešavši  u  Poljsku  nije  ga  priznavao, 
a  večina  njegovih  pristaša  polažuč  prisiljena  oružje  nije  vjero¬ 
vala,  da  će  kuća  habsburžka  održati  što  je  obećala. 

Ova  situacija  u  Ugarskoj  pritisnu  bečki  dvor,  da  se  opet 
nasloni  nesamo  na  oružje  hrvatsko,  kako  je  već  toliko  puta 
učinio,  već  da  si  na  pravu  hrvatskom  podigne  novi  bedem,  iza 
koga  bi  se  kuća  habsburžka  mogla  za  vjekove  obraniti.  Depu¬ 
tacija  hrvatska  nije  mogla,  kako  je  želila  odmah  poći  u  Beč, 
ali  zato  njeke  poglavice  njene  spremiše  čin,  s  kojim  bi  mogli 
stupiti  pred  novoga  kralja.  Biskup  Eszterhazi  bio  je  kao  i  prije 
njega  glave  njegova  roda  u  svezi  s  kraljevim  dvorom.  Njemu  je 
mogla  biti  najbolje  poznata  briga  Habsburga,  da  stalnim  za¬ 
konom  o  nasliedstvu  ugasnu  za  uvieke  nemiri  ugarski,  njemu 
nisu  bila  tajna  nastojanja  Leopoldova  i  Josipova,  da  i  tankoj 
krvi  habsburžkoj  izrade  pravo  naslieđstva  na  sve  zemlje.  On  otvori 
sabor  u  Zagrebu  dne  9.  marta  1712.  Biskup  prvi  digne  glas 
svoj,  neka  narod  hrvatski  pomogne  kuću  austrijsku,  da  joj  budu 
sva  kraljevstva  nasliedna.  „Kada  se  je  junački  ovaj  narod  — 
reče  biskup  —  za  spas  kršćanskoga  svieta  predao  mužkoj  lozi, 
neka  u  ovih  tiesnih  okolnostilv  preda  sudbu  svoju  vladarom  po- 
teklim  od  tanke  krvi  austrijske.  Dočim  o  tom  smišljaju  Česi  i 
Ugri,  morati  će  oni  poslije  njih  to  učiniti.  Time  će  opet  veću 
ljubav  i  zahvalnost  vladarovu  steći  narod  hrvatski,  čim  veću 
privrženost  pokaže  vladaru  i  rodu  njegovu  i  druge  narode  pre¬ 
teče  u  podpori  vladajuće  kuće4.4  Ovaj  govor  mnoge  od  stališa 
zateče,  ali  poslije  trodnevne  razprave  bude  jednodušno  primljen 
zakon  o  nasliedstvu  iz  tanke  krvi  austrijske  ili  hrvatska 
pragmatička  sankcija. 

Hrvati  primaju  za  vladara  onu  princesu  austrijsku  ili  njezin 
odvjetak,  „koji  vlada  Austrijom,  Štajerskom,  Koruš¬ 
kom  i  Kranj  skom  i  stoluje  u  Austriji!4  Što  jih  je  sklo- 
nulo  na  to,  da  se  odriču,  kako  vele  „one  slobode,  koja  im  je 
dana  i  u  poslednjem  krunitbenom  zakonu,  da  slobodno  biraju 
novoga  kralja  iz  druge  loze,  ako  mužka  loza  izumre!4  U  ovaj 
čas  je  to  bilo  moguće,  jer  su  iza  Josipa  ostale  samo  dvie  kćeri, 
a  od  svega  mužkoga  roda  stoji  još  samo  Karlo.  Što  će  biti,  ako 
i  on  bez  mužkoga  odvjetka  umre?  Tako  se  pitaju  Hrvati,  pak 
si  odgovaraju:  „Bez  dvojbe  će  postati  izborno  onda  kraljevstvo 
pozorištem  krvavih  i  groznih  ratova,  ognjište  prevrata,  koji  će 
uništiti  dobrobit  gradjana  i  podati  domovinu  u  neizbježivu  pogibelj 
od  inostranih  knezova,  možebiti  tirana  naših.  Bez  vodje,  bez  kralja, 
po  volji  silnika  postupati  će  se  s  nami,  mi  ćemo  biti  podjarm¬ 
ljeni,  prezrena  naša  prava,  naše  slobode  i  preimućtva  našega 
naroda.  Nije  daleko  ovakov  primjer,  po  primjeru  Poljaka  izabi- 
rućih  slobodno  kralja  propadati  ćemo!4  Od  toga  se  nadaju  spasu, 
ako  primu  vladaricu  prostranih  austrijskih  zemalja. 

Znali  su  dobro  otci  naši,  kakove  su  misli  o  tom  pitanju  u 
Ugarskoj.  „Neka  nas  to  neplaši  —  vele  —  što  imamo 
savez  s  Ugarskom.  Mi  smo  saveznici  a  ne  pokornici 
njihovi,  svoje  njekada  imasmo  a  ne  Ugre  kralje  i 
nije  nas  sila  niti  robstvo  Ugrom  podala,  nego  slo¬ 
bodnom  voljom  pokorismo  se  ne  kraljevstvu  već 
kralju  njihovu.  Njihova  kralja  priznajemo,  dok 
bude  austrijski.  U  protivnom  slučaju  nećemo  da 
čujemo  kakvu  slobodu  izbora,  niti  prieku  nuždu 
da  za  Ugarskom  nerazriešivo  stupamo.  Slobodni 
smo  a  ne  robovi!4  Od  kralja  ištu  Hrvati  potvrdu  svih  svojih 
starih  sloboda  kraljevstva,  a  na  prvom  mjestu  izmedju  pojedinih 
želja  stoji  utjelovljenje  krajine,  U  deputaciju  budu  izabrani :  Mirko 
Eszterhazi,  biskup  zagrebački,  banski  namjestnik  grof  Ivan  Draš- 
ković,  barun  Krsto  Delišimunović,  zapovjednik  na  krajini  i  Gjuro 
Plemić,  protonotar  kraljevstva. 

S  velikimi  nadami  o  budućoj  sreći  domovine,  što  će  joj  do- 
nesti  ovaj  zakon,  krenu  hrvatska  deputacija  mjeseca  aprila  ravno 
u  Beč  pred  priestolje  kraljevo.  Kralj  ih  primi  neizmjernom  pri- 
jaznošću,  a  ministri  njegovi  natjecahu  se,  tko  će  od  njih  Hrvate 
ljepše  primiti.  Dvor  se  je  živo  nadao,  da  će  poslije  Hrvata  Ugri 

primiti  zakon  o  nasliedstvu  tanke  krvi.  Ali  se  ljuto  prevari. 
Čim  je  o  tom  glas  u  Ugarsku  dospio,  upravljahu  velikaši  upit 
na  samoga  kralja,  da  li  su  Hrvati  možebiti  s  njime  porazumno 
radili,  gdje  su  voljni  priznati  kralja  ženske  krvi,  koji  će  posje¬ 
dovati  Austriju  i  u  njoj  stolovati,  a  uz  to  da  posjeduje  Štajersku, 
Kranjsku  i  Korušku.  Očevidno  naslućivahu  Ugri  u  ovom  zaključku 
mogući  odpad  Hrvata  od  krune  sv.  Stjepana.  Prijnas  ugarski 
kardinal  von  Sachsen-Zeitz  piša  kralju  10.  aprila:  da  se  nada, 
da  kralj  nije  s  Hrvati  porazumno  radio. 

Na  dvoru  kraljevom  uzvrpoljiše  se  tim  više  na  ove  upite, 
što  se  je  približavalo  vrieme  krunitbe,  pak  nisu  htjeli  neprilika 
s  Ugarskom.  Zato  do  krunitbe  zamukne  ovo  pitanje,  a  Karlo  pri¬ 
hvati  11.  maja  1712.  krunitbeni  diplom  brata  Josipa  i  bude 
okrunjen.  Kralj  ipak  potvrdi  Hrvatom  u  ime  ovoga  zakona  »sva 
prava,  povlasti,  sloboštinep oj edinim  i  kralj evtsv u, 
obećavajuć  to  za  sebe  i  za  svoje  mužke  i  ženske  na¬ 
sljednike*  —  poslije  krunitbe.  Time  je  drugi  potrebni  pravni  dio 
ovoga  znamenitoga  zakona  izmedju  kralja  i  Hrvata  dovršen. 
Hrvatska  pragmatička  sankcija  dobila  je  potvrdu 
kraljevu  i  stupa  u  red  dvostranoga  ugovora  iz¬ 
medju  kralja  i  naroda  po  pravu  i  samostalnosti 
našega  kraljevstva,  dočim  sabor  sasvim  jasno  iz¬ 
riče,  da  mu  pripada  pravo  odlučiti  o  nasliedstvu 
vladajuće  kuće.  Hrvati  samatrahu  ovu  kraljevu  potvrdu  kao 
»diploma  securitatis  et  privilegiorum,"  a  svoj  zakon 
nezaboraviše  spominjati  kao  posebni  sve  dotle,  dokle  i  Ugarska 
nije  primila  pragmatičku  sankciju  i  kašnje  jošte  spominjahu  kao 
temeljni  državni  zakon  Karlovoj  nasliednici  Mariji  Tereziji. 

Hrvatski  sabor  stvaraše  si  na  mjesto  starih  jada  same  sladke 
nade,  koje  će  donesti  ovaj  zakon.  Kralj  će  učiniti  cielokupnu 
domovinu  pod  banom  sa  Slavonijom  i  varaždinskom  krajinom, 
obnoviti  će  bansku  vlast  sa  svimi  starodavnimi  pravi,  stara  je¬ 
dina  katolička  vjera  cvasti  će  u  zemlji,  neće  biti-  suda  nikomu 
izvan  ovoga  kraljevstva;  kralj  će  im  dati  njihova  prava  i  za¬ 
kone,  a  ne  ugarske.  U  obće  sievaju  iz  sabora  hrvatskoga  ove 
godine  opet  stari  jadi,  ali  tako  su  obasjani  nadami,  kao  da  ih 
više  neće  trebati  ponavljati.  To  će  moći  prozrieti  svaki  čitatelj, 
koji  bude  ogledao  i  uzčitao  spise  ovoga  sabora,  a  kako  su  se 
nade  izpunile,  o  tom  će  nas  poučiti  tečaj  povjesti. 


Digitized  by  LaOOQle 


KARLO  TREĆI. 


299 


Po  savjetu  svojih  doglavnika  nepusti  Karlo  iz  ruke  pitanje 
o  nasliedstvu  u  Ugarskoj,  već  pokuša  najprije  predobiti  za  to 
njeke  velikaše,  nadajuć  se,  da  će  njih  poslije  sliediti  svi  ukupni 
stališi  ugarski.  U  tajnom  vieću  predlagahu  njeki,  da  Hrvatom 
to  pitanje  u  ruke  dadu,  neka  Ugre  nagovaraju,  da  pristanu  uz 
njihov  zakon,  ali  drugi  odvratiše,  da  toliko  „samozataje*  od 
Hrvata  očekivati  nesmiju,  već  neka  se  sazove  tako  zvana  pala- 
tinalna  konferencija  velikaša  ugarskih.  Mjeseca  jula  sabra  palatin 
Pavao  Eszterhazi  u  Požunu  oko  sebe  znatnije  velikaše  kraljev¬ 
stva  i  predloži  im  pitanje  o  nasliedstvu  tanke  krvi  habsburžke. 

Ugri  postaviše  takove  pogodbe,  da  ih  kralj  nije  mogao  primiti. 

Uz  sve  to,  što  kralj  nije  imao  nade,  da  bi  mu  Ugri  primili 
novi  nasliedni  zakon,  prihvati  on  19.  aprila  1713.  zakon  za  kuću  17 13. 
svoju,  da  sve  zemlje  habsburžke  ostanu  pod  jednom  glavom  vla¬ 
darskom,  ako  li  mu  uzmanjka  mužki  rod,  da  imadu  pravo  nje¬ 
gove  kćeri,  a  ako  ove  izumru  kćeri  Josipove  i  njihovi  odvjetci, 
i  tako  dalje  druge  linije  vladajuće  kuće  po  redu  prvorodjenstva. 

Ovaj  zakon  bude  samo  obvezan  za  rod  Habsburga,  a  narodom 
osta  jošta  za  njeko  vrieme  tajan.  Nije  ipak  dvor  mirovao,  već 
je  kucao  po  više  puta  na  vratih  ugarskoga  sabora,  nebi  li  mu 
ovaj  zakon  prihvatili.  Pitanje  bi  ovo  jamačno  bivalo  još  jače  na 
dnevnom  redu,  da  nije  bilo  velikih  vanjskih  dogodjaja  i  ratova, 
koje  je  Karlo  morao  voditi. 


IV. 

Ćim  je  Karlo  zasio  na  priestolje  njemačko  i  preuzeo  vladu 
austrijskih  zemalja,  odmah  se  od  saveza  njegova  proti  Francezkoj 
ođtrgnuše  Englezka  i  Holandija  bojeći  se,  da  nebi  novi  car  nje¬ 
mački  sjedinio  sa  svojimi  državami  tolike  španjolske  zemlje. 

Karlo  posla  god.  1712.  proslavljenoga  svoga  vojvodu  obožavanoga 
u  Englezkoj  princa  Eugena  Savojskoga  u  London,  da  odvraća  od  toga 
englezku  vladu,  ali  nije  uspio,  jer  pomorske  vlasti  nastaviše  ugova¬ 
ranje  o  miru  u  Utrechtu  i  dovršiše  ga  god.  1713.  Tako  nepreosta 
Karlu  ino,  van  da  i  on  ugovori  mir  uBastadtu7.  marta  1714.,  17U. 
po  kojem  je  dobila  kuća  habsburzka  sjevernu  i  južnu  Italiju  i 
Nizozemsku  od  velike  baštine  španjolske. 

Vojske  se  carske  upravo  vraćahu  kući  iz  dugotrajnoga  španjol¬ 
skoga  nasliednoga  rata  na  teret  Karlovih  zemalja,  u  kojih  već  od 

drie  godine  strašna  kuga  vladala,  osobito  u  Ugarskoj  a  dosta  i  u 
Hrvatskoj.  Hrvati  se  moradoše  boriti  nogama  i  rukama,  da  se  zlo¬ 
kobnim  carskim  regimentom  otmu,  a  pozivahu  se  na  privilegija 
dana  im  od  Leopolda  i  Josipa,  da  nisu  dužni  davati  onakovih  tereta 
za  ukonačenje  carske  vojske,  kakove  na  primjer  mora  davati  Ugarska, 
pozivlju  se  na  svoje  zasluge  priznate  od  carske  kude  i  od  svega 
svieta,  napokon  vele,  da  imade  na  hiljade  podanika  njihovih, 
koji  danas  poslije  kuge  niti  jednoga  komada  blaga  neimaju,  glad 
da  vlada  u  najplodnijih  dielovih  zemlje.  Napokon  postigoše  po¬ 
sredovanjem  princa  Eugena,  osobitoga  prijatelja  i  zagovornika 
Hrvata,  da  su  njeki  barem  tereti  pali  s  njih. 

Kralj  je  želio  ovaj  odmor  od  velikoga  rata  upotriebiti  na 
nuždne  u  državi  reforme,  zato  sazove  sabor  ugarsko-hrvatski  u 
1715.  Požun  za  god.  1715.,  nezaboravljajuč  niti  ovaj  put  na  pragma¬ 
tičku  sankciju.  Sabor  je  jošte  u  tečaju  bio,  kada  li  se  več  raz- 
gorio  rat  izmedju  Mletčana  i  Turaka  u  Morei  i  u  Dalmaciji. 
Karlovačkim  mirom  dobila  je  bfla  Venecija  Moreu,  a  toga  Turska 
nije  mogla  preboljeti.  Porta  se  cielu  godinu  spremala,  te  je  sviet 
svašta  nagadjao.  Mislilo  se,  da  če  udariti  na  ugarske  i  hrvatske 
zemlje,  da  opet  predobije  ono,  što  je  karlovačkim  mirom  bila  izgu¬ 
bila.  Zato  je  Karlo  bio  bacio  petdeset  hiljada  vojske  več  god.  1714. 
u  Podunavlje  i  Posavje.  Dok  na  jednom  neoglasi  porta  svoju 
nemilost  Veneciji,  bacivši  joj  poslanika  u  tamnicu,  a  veliki  vezir 
zadje  s  velikom  vojskom  u  Moreu  i  za  četrdeset  i  pet  ju  dana 
osvoji.  Podjedno  krcahu  Turci  brašna  i  municije  u  Biograd,  što 
nije  slutilo  na  dobro  prijateljstvo,  kako  je  porta  uvjeravala  po 
posebnom  poslaniku  carski  dvor  austrijski. 

Godine  1715.  biesnio  je  tursko-mletački  rat  oko  Dalmacije 
na  kopnu  i  moru.  S  mora  osvojiše  Turci  otok  Sale  nedaleko  od 
Zadra,  popališe  sela,  narod  odvedoše  u  roblje,  zatvoriŠe  Zadar 
s  mora,  dok  ih  republika  pomočju  Hrvata  dalmatinskih  i  Crno¬ 
goraca  odavle  neiztisnu.  S  bosanske  strane  opet  digne  paša  ove 
zemlje  vojske  do  petdeset  hiljada  i  haraše  grozno  po  Dalmaciji, 
sustavi  se  napokon  pod  Sinjem,  da  ga  osvoji.  Jurišao  je  grad 
u  sedam  dana  četrnaest  puta,  poslednji  juriš  vele  da  je  potrajao 
punih  pet  sati.  U  največoj  nevolji  dodje  gradu  znamenita  pomoč. 
Upravitelj  Dalmacije  Angelo  Emo  pobere  posade  iz  svih  gradova 
i  ojača  se  s  Hrvati  izvan  gradova  oduševljenimi  za  rat,  te  mu 
je  vojska  narasla  na  petnaest  hiljada  ljudi.  Na  čelu  naroda 

bilo  je  nekoliko  stotina  redovnika,  vodje  im  nadbiskup  spljetski  i 
biskup  makarski.  U  istinu  veličajan  momenat,  gdje  sve  svećenstvo 
vodi  podložni  si  puk  u  krstaški  boj,  da  neviernoga  neprijatelja 
bace  od  svetih  svojih  ognjišta.  Ova  vojska  zadje  Turkom  za  ledja 
u  onaj  čas,  kada  su  se  oni  15.  augusta  na  poslednji  juriš  spre¬ 
mali.  Turci  se  nadju  medju  dvie  vatre  i  premda  mnogo  jači  na 
broju  pokušaše  uzmaknuti,  ali  naši  ih  ljuto  progoniše.  Nezna  se 
pravo,  tko  je  jače  sjekao,  da  li  redovita  vojska  ili  svećenička. 
Turaka  osta  na  bojnom  polju  do  dvadeset  hiljada  i  svi  topovi, 
hrana  i  municija.  Veneciji  spasi  ova  sjajna  bitka  Dalmaciju,  ali 
bi  bila  ovoga  puta  svejedno  propala  republika,  da  nije  sklopila 
saveza  s  Karlom  na  zajedničku  obranu  i  navalu. 

Savez  izmedju  obiju  vlasti  bude  gotov  16.  aprila  1716.  1716. 
Karlo  je  stao  sabirati  veliku  vojsku,  dao  nabavljati  mnogo  hrane 
i  bojnih  sprava,  utvrdjivao  gradove  i  namieštao  u  njih  vojsku. 

Ban  hrvatski,  prijatelj  i  ljubimac  glavnoga  vojvode  Eugena  Savoj- 
skoga,  bjp  je  vojvoda  kod  glavne  vojske  u  Podunavju,  zato  dade 
kralj  za  banskoga  namjestnika  Hrvatom  junačkoga  Ivana  Draš- 
kovića,  koji  je  umah  uzeo  iskati  od  sabora,  neka  se  sav  narod 
digne,  da  radi  oko  gradova  na  Savi,  Kupi  i  Uni  po  starodavnom 
običaju,  čardaci  da  se  popravljaju,  a  prelazi  voda  opet  zagra- 
djuju.  Hrana  se  vozila  u  gradove  na  krajini.  Svaki  čovjek  do- 
vozeći  hranu  dobio  povlasti  od  kralja,  da  neplaća  carine  ni  mit¬ 
nice.  Sabor  odredjuje,  da  se  diže  sve  živo,  što  može  nositi  oružje. 
Hrvatska  pripravi  se  kao  desno  krilo  razgranjeno  uz  Dunav  i 
Savu  vojene  sile  Karla  III.  Njemačko  carstvo  pruži  običnu  pomoć, 
a  papa  Kliment  XI.  dozvoli  kralju,  da  pobere  za  tri  godine  de¬ 
setinu  ugarskih  i  hrvatskih  biskupa. 

Kada  je  tako  sve  spremno  bilo,  zaiska  poslanik  carski  u 
Carigradu  Anselmo  Franjo  Fleischmann,  da  Turska  vrati  Moreu 
Veneciji.  U  mjesto  povoljna  odgovora  baci  porta  poslanika  u 
tamnicu  sa  sedam  tornjeva.  Veliki  vezir  Ali  povede  dvie  sto 
hiljada  vojske  prema  Dunavu  i  predje  Savu  29.  jula  1716. 

Oko  carskoga  vojvode  maršala  princa  Eugena  bilo  je  pored 
bana  Palfya  više  prinčeva  i  knezova.  Sva  vojska  jaka  do  šestdeset 
hiljada  namjestila  tabor  svoj  kod  Futoka  raotreći  kretanje  ogromne 
turske  vojske  prema  Petrovaradinu,  koji  je  badava  pozivao  veliki 
vezir  na  predaju.  Pošto  je  ban  Palfy  sa  četrnaest  stotina  konja¬ 
nika  suzbio  i  razbio  blizu  Karlovaca  prednju  vojsku  vezirovu  od 

kakvih  četrdeset  hiljada,  prevede  princ  Eugen  vojsku  preko  Dunava 
i  namjesti  ju  izmedju  Kamenice  iPetrovaradina.  13.  augusta 
započe  iza  manjih  kreševa  velika  odlučna  bitka  i  valjaše  se  u 
silnom  i  gromotnom  plamenu  samo  pet  sata.  Vojska  turska  uz- 
micaše,  spahije  pobjegoše,  samo  jošte  janjičari  ostadoše,  opiruči 
se  biesnomu  maču  kršćanskomu.  D  sdvojnosti  baciše  se  u  bitku 
veliki  vezir  i  aga  janjičara  da  neprežive  bitku  i  obadva  poginuše. 
Turaka  osta  na  bojnom  polju  do  dvadeset  hiljada.  Tjerajući  ih 
carevci  do  Save,  desetak  ih  se  hiljada  u  Savi  podavi.  Ratna  blagajna 
sa  pet  milijuna  gotovine  dopade  princu  Eugenu  u  ruke.  U  sjajnom 
šatoru  velikoga  vezira  okruženom  od  petdeset  hiljada  šatorova 
pjevaše  se  isti  dan  „slava  bogu*  za  sjajnu  pobjedu.  Ovom  bitkom 
otvori  si  carski  vojvoda  put  u  Banat,  u  koji  je  odmah  krenuo 
da  ga  osvoji. 

Poslije  ove  bitke  kušahu  Turci  na  raznih  stranah  svoju  sreću, 
nebi  li  raztrgali  koncentrični  napredak  vojske  Eugenove.  Hrvatske 
čete  započimahu  na  Savi  i  Uni  sretnu  navalnu  vojnu.  Želja  je  bila 
maršalu  carevomu,  da  hrvatske  vojske  što  jače  uznemiruju  Turke, 
dokle  on  u  Banatu  svoje  djelo  izvede.  U  tri  vojske  bili  su  Hrvati 
razdieljeni.  Pukovnik  Petraš  vodio  je  slavonske  krajišnike,  na¬ 
mještene  diljem  uza  Savu,  na  utoku  Une  doticahu  se  njegove 
čete  s  vojskom  namjestnika  banskoga  grofa  Ivana  Draškovića 
utaborena  kod  Kostajnice,  a  dalje  na  zapad  uz  tursku  krajinu 
dosizahu  karlovačkoga  generala  grofa  Rabattu. 

Petraš  suzbije  najprije  Turke  pod  pašom  travničkim,  koji 
su  bili  preko  Save,  i  navaljivali  na  Dubočac,  Orubicu,  Mlaku, 
Jablanac,  Strug  i  Mačkovac  i  baci  ih  preko  Save.  Poslije  petro- 
varadinske  bitke  uzme  sam  Savu  na  tri  mjesta  prelaziti  i  osvoji 
više  mjesta  preko  Save,  naročito  turski  Kobaš,  Brod  i  Gradišku 
spasavajuć  kršćanski  sviet,  premda  ga  je  već  malo  bilo,  jer  su  Turci 
kršćane,  da  nepredju  na  kraljevu  zemlju,  potjerali  preko  gora  u 
unutarnjost  zemlje.  Petraševe  kolone  polete  sada  na  više  strana 
po  Bosni  i  donesu  glas,  da  su  se  Turci  utaborili  do  Derbenta. 
Petraš  sam  ranjen  htjede  predati  drugomu  zapovied.  Ali  nje¬ 
govi  vojnici  obrekoše  mu,  da  će  ga  oni  u  boj  nositi,  ako  li  ne- 
bude  mogao  konja  jašiti.  Tako  se  odvaži.  Približujuć  se  naša 
vojska  provale  Turci  iz  tabora  najprije  hiljada  njih  na  njeke 
manje  brojem  konjanike.  Naši  ih  raztepoše  tako,  da  ostala  turska 
vojska  nije  niti  u  boj  došla.  Sav  tabor  pade  Petrašu  u  ruke^ 

S  jedne  i  druge  strane  Save  dodju  gradovi  pod  zapovied  našega 
kralja.  Drašković  osvoji  najprije  tursku  Dubicu,  onda  mjeseca 
decembra  prodre  s  dvojirai  kolonami  u  tursku  Hrvatsku  prema 
Bieloj  Stieni,  Krupi  i  Novomu  i  Staromu  Mejdanu  i  otisnu 
Turke  podalje  od  granica  hrvatskih.  Tako  se  sretno  vojevalo  i 
na  granicah  ličkih. 

Ovim  malim  bojem  povezaše  Hrvati  bosansku  vojsku,  te 
princu  Eugenu  bilo  laglje  osloboditi  Temešvar  i  cieli  Banat  iza 
stopetdesetgodišnjega  robovanja  izpod  turskoga  gospodstva.  Po¬ 
mogli  su  mu  i  sliedeće  god.  1617.,  jer  su  suzdržali  toliko  vojske,  1617. 
koja  bi  bila  inače  došla  pod  Biograd,  kamo  se  je  Eugen  spremao. 

Na  taj  grad  podje  veliki  kršćanski  vojvoda,  praćen  simpatijami 
ciele  gotovo  Europe,  praćen  od  kraljevića  Konstantina  Sobje- 
skoga,  Emanuela  Portugalskoga,  Karla  i  Ferdinanda  prinčeva 
bavarskih  i  od  trideset  kneževića  francezkih  i  njemačkih,  koji 
su  želili  od  njega  naučiti  ratnu  umjeću.  Kralj  njegov  već  nije 
imao  odlikovanja,  koje  bi  mu  dao,  jer  mu  je  već  sve  dao  bio. 

Dade  mu  zlatno  razpelo  s  riečmi:  „Razapeti  neka  bude  gene- 
ralissimus,  a  vi  njegov  vojvoda,  on  će  vas  voditi  k  pobjedi" 

Papa  mu  posla  posvećen  mač  i  klobuk.  Pošao  je  u  slavju  osva¬ 
jati  Biograd.  Prešavši  sretno  Dunav,  objedne  Biograd  i  stane  ga 
biti  iz  sto  i  trideset  topova.  Nije  ga  jošte  bio  predobio,  kada 
se  je  primicao  gradu  veliki  vezir  iz  Niša  sa  dvie  sto  hiljada 
ljudi.  Već  su  se  raznosili  glasovi  i  donosili  pred  kralja:  ostavio 
je  razbor  i  opreznost  velikoga  vojvodu,  za  ledji  su  mu  dvie  sto 
hiljada  ljudi,  pred  njimi  nepredobitna  tvrdjava,  na  dvie  strane 
dvie  velike  rieke,  neće  moći  uteći.  Neprijatelji  i  prijatelji  vidješe 
sudbu  kraljeve  vojske  u  ruci  božjoj.  16.  augusta  razvi  Eugen 
bitku  na  dvie  strane  i  na  grad  i  na  vojsku  velikoga  vezira  i 
izvojeva  na  obadvie  strane  presjajnu  pobjedu.  Veliki  vezir  ostavi 
opet  sve  šatore  svoje,  a  Biograd  predadu  Turci  22.  augusta. 

Turci  uzmakoše  iz  Mehadie,  Šabca,  Zvornika  i  bježahu  za  ve¬ 
likim  vezirom  u  Niš. 

Porta  stane  sad  ponudjati  mir.  Karlo  ponude  prihvati,  ali  se  1718. 
je  svejedno  spremalo  na  rat  s  obiju  strana,  dok  se  nesastane 
kongres  vlasti  europejskih  u  Požare vcu  21.  jula  1718. 
Banski  namjestnik  grof  Ivan  Drašković  bude  takodjer  pozvan  od 
kralja,  da  prodje  zastupati  interese  Hrvatske;  kralj  ipak  veli  u 
pismu,  da  će  zastupati  Hrvatsku,  „koliko  je  de  facto  pod  nje- 

govom  vladom"  Osim  Banata,  Biograda  i  većega  diela  Srbije, 
dopade  požare vačkim  mirom  Karla  sva  obala  desna  Save 
s  više  gradova.  Hrvatska  dobije  nešto  zemlje  preko  Une.  Ovaj 
mir  jest  najsjajnija  točka  vladavine  Karlove,  na  njega  je  on  sam 
vezao  nade  najljepše  budućnosti  svoje  kuće,  snivajuć  o  tom,  da 
trgovinom  na  iztoku  otvori  nove  puteve  blagostanja  svojih  zemalja. 

Tečajem  ovoga  rata  rodi  se  Karlu  god.  1717.  kći  Marija 
Terezija,  koja  bi  po  pragmatičkoj  sankciji  imala  nasliediti  sve 
zemlje  otca  svoga.  U  dvojem  smjeru  radio  je  Karlo  do  svoje 
smrti,  da  si  kćeri  osigura  sve  zemlje  i  kraljevstva,  s  kojimi  je 
on  vladao.  S  vanjskimi  vlasti  gledao  je,  da  joj  ostavi  dobre  sa¬ 
veze  i  prijateljstvo,  a  unutarnja  država  da  bude  što  jedinstvenije 
vladana  i  da  zatre  sva  preimućtva  zemalja  i  naroda,  koja  bi 
mogla  smetati  jedinstvenomu,  svjetskomu  i  velevlastnomu  polo¬ 
žaju  Austrije.  Za  povjest  Hrvata  stoji  svakako  na  prvom  mjestu 
njegova  unutarnja  državna  politika,  jer  je  sizala  u  živac  ustav¬ 
noga  i  narodnoga  života,  razmičuć  i  razvaljujuć  stoljetne  usta¬ 
nove,  stojeće  na  putu  novoj  ideji  centralizirane  države  austrijske. 

Već  samim  požare  vačkim  mirom  pokaza  bečki  dvor,  da  mu 
nije  nakana  razširiti  Ugarsku  i  Hrvatsku,  jer  je  s  nova  dobite 

1719.  zemlje  dao  upravljati  po  generalih  stojećih  dakako  pod  zapo- 
viedju  Hofkriegsratha,  jedno  i  drugo  kraljevstvo  umaknuše  od  ne¬ 
posrednoga  doticanja  s  Turskomu.  Prema  turskomu  carstvu  sjala 
se  samo  carska  zastava,  a  iza  nje  istom  u  zadku  bila  je  ugarska 
i  hrvatska. 

Prava  i  dosljedna  nastojanja  za  državnim  što  većim  jedin- 

1720.  stvom  započme  Karlo  odmah  prvih  dana  god.  1720.,  kada  seje 
riešio  neprilika  i  razmirica  s  Pruskom  i  Ruskom.  Carski  odpisi 
izadjoše  na  sve  zemlje,  da  primu  pragmatičku  sankciju.  Kralj 
reče,  da  to  čini  za  učvršćenje  priestolja,  osiguranje 
nasliedstva  i  da  stalno  nerazriešivo  sveže  kraljev¬ 
stva  i  zemlje,  čime  će  porasti  njihovo  obće  blago¬ 
stanje,  sreća  i  mir  doći  će  međju  narode,  stališe  i 
njihove  podanike.  Car  zapovieđa  svim  saborom,  da  to  pro¬ 
glase.  Sve  zemlje  primiše  još  tečajem  ove  godine,  samo  s  Ugar- 

1722.  skom  potrajaše  razprave  dvie  godine,  te  je  istom  god.  1722. 
bio  dvor  siguran,  da  će  ugarski  sabor  prihvatiti  novi  nasliedni 
zakon.  Hrvatski  stališi  pozvani  na  taj  sabor  naložiše  svojim  iza¬ 
slanikom,  po  običaju  neka  čuvaju  prava  svoje  zemlje,  a  i  ona, 


Digitized  by 


Google 


KARLO  TREĆI. 


305 


koja  su  dana  Ugarskoj,  a  koristna  su  Hrvatskoj.  Samo  to  izu- 
zimlju,  „da  od  svoga  zakona  o  nasljedstvu  kuće 
austrijske  na  nijedan  način  neodstupe"  Ovim  za¬ 
ključkom  čuvahu  otci  naši  svoju  pragmatičku  sankciju.  A  što  je 
ban  hrvatski  god.  1723.  ipak  podpisao  ugarsku  pragmatičku  1723. 
sankciju,  neruši  ovoga  zakona,  jerbo  je  on  i  kao  velikaš  i  kao 
kraljev  dostojanstvenik  imao  pravo  podpisati.  Da  su  i  velikaši 
hrvatski  podpisivali,  to  je  po  odnošajih  onoga  vremena,  što  su 
nastali  izmedju  velikaša  i  plemstva  sasma  naravno.  Velikaši  sta¬ 
doše  se  odbijati  od  svoje  domovine  tako  jako,  da  već  niti  na 
sabor  hrvatski  dolaziti  nehtjedoše.  Ban  Ivan  Palfy,  inače  rodjen 
Magjar,  morao  se  groziti  god.  1720.  velikašem,  da  će  ih  kralju 
tužiti,  ako  nebudu  dolazili  na  sabor  svoje  domovine. 

Odstupajuć  velikaši  od  svoje  rodjene  majke  domovine  poma- 
gahu  politiku  austrijsku  i  ugarsku  o  centralizaciji,  koja  je  sada 
na  mahove  udarala  u  Hrvatsku  i  stala  prietiti  sudstvu, upravi 
i  cjelovitosti  zemlje.  Iste  temeljne  članke  hrvatskih  sabora 
sastavljene  za  sankciju  kralju  već  god.  1715.  badava  dočekivahu 
Hrvati  i  nisu  ih  dočekali  za  živa  Karla  samo  zato,  jer  je  Ma- 
gjarom  bio  trn  u  oku  posebni  hrvatski  zakon  o  nasliedstvu. 

Sudstvo  je  bilo  u  Hrvatskoj  zbilja  u  primitivnom  stanju 
u  ruku  banovih  i  njegova  protonotara.  Bana  u  poslednje  vrieme 
nije  skoro  nikada  bilo  u  kraljevstvu,  a  protonotar  obnašao  je 
kadgod  i  službu  podžupana.  Stališi  hrvatski  pomogli  su  se  u  toj  ne¬ 
volji,  da  nisu  dopuštali  protonotaru  obavljati  drugu  službu  (zak.  čl. 
god.  1714.),  stegnuli  su  mu  vlast,  da  može  odsuditi  samo  do  šest 
hiljada  for.  Uredjivahu,  da  se  banski  sud  svake  treće  godine  kroz 
dvadeset  dana  obavlja  (god.  1719.).  Zabranjivahu  svomu  banu 
oslanjajuć  se  na  prava  svoja,  da  izvan  zemlje  boraveć  ikoga  k 
sebi  na  sud  pozivlje,  neka  dodje  u  zemlju  kako  mu  je  dužnost. 

Da  se  rieše  mnoge  neprilike  izmedju  vlade  i  stališa  predloži  kralj 
u  požunskom  saboru  god.  1723.,  da  se  dokinu  protonotariatski 
sudovi.  Hrvatskomu  saboru  zapoviedi,  da  si  osnuje  banski  sud 
u  Zagrebu  za  sav  obseg  jurisdikcije.  Stališi  prihvate  kraljev 
pređlog,  osnuju  sud  i  uvedu  rokove  i  cieli  sudbeni  postupak.  Pri- 
sjeđnike  da  će  birati  svake  treće  godine.  Pune  dvie  godine  vodio 
se  priepor  izmedju  kralja  i  sabora  hrvatskoga  o  tom:  tko  će 
sudce  imenovati.  „Od  vjekova,*  vele  stališi,  „birasmo  slobodno 
protonotara,  pak  ćemo  sada  izabrati  sudce,  mi  ćemo  plaćati 

sudce,  pak  mislimo,  da  ih  možemo  i  imenovat*.4  Napokon  pre- 

1725.  vlada  kralj  i  imenova  11.  oktokra  1725.  bansku  tabulu,  učinivši 
joj  predsjednikom  biskupa  Zagrebačkoga  Gjuru  Branjuga  za  slučaj, 
kad  bana  nebi  u  zemlji  bilo.  Od  ovoga  suda  imalo  se  apelirati 
na  kraljev  sud,  a  odanle  na  septemvirat  zajednički  za  Ugarsku 
i  Hrvatsku.  Time  se  je  opet  krnjila  banska  vlast. 

U  isto  vrieme  boriše  se  stališi  hrvatski  za  samostalnu  sta¬ 
rinsku  upravu,  koja  upravo  pod  Karlom  stala  puno  trpiti,  jer 
je  ban  boravio  izvan  zemlje  u  raznih  kraljevih  poslovih  i  ratovih. 
Preko  dvadeset  godina  nije  bilo  bana  Ivana  Palfya  u  Hrvatsku, 
premda  su  toliko  puta  stališi  navaljivali  na  kralja,  neka  im  vrati 

1726.  bana.  Napokon  preda  kralj  namjestniku  Ivanu  Draškoviću  sve 
banske  vlasti,  ali  ga  jošte  neučini  banom.  Proti  podbanstvu  di¬ 
zahu  se  osobito  velikaši  hrvatski,  da  nebude  ta  čast  u  ruku  ple¬ 
mića,  niti  da  nebude  podban  županom  dviju  županija  križevačke 
i  zagrebačke.  Više  godina  boriše  se  stališi  i  za  bansku  vladu  i 
za  prava  svoga  sabora.  Napeli  se  Magjari  zajedno  s  dvorom,  da 
sprave  Hrvatsku  pod  ugarsko  namjestničtvo,  da  preko  te  oblasti 
banska  vlada  i  sabor  s  kraljem  obće.  Hrvati  po  više  puta  pred 
kraljem  i  ugarsko-hrvatskim  saborom  svetčano  prosvjedovahu,  da 
nikada  toga  dopustiti  neće,  da  im  se  sasvim  uništi  banska  vlast. 
Satrievši  povlasti  banske  vlade  lasno  bi  bilo  neprijateljem  ustava 
hrvatskoga  i  županije  uništiti  i  uvesti  ih  u  red  županija  ugar¬ 
skih.  Kad  bi  ovo  postigli  bili,  onda  bi  morao  pasti  i  hrvatski 
sabor  —  i  nestalo  bi  ustava  kraljevstva  hrvatskoga.  U  takovoj 

1730.  situaciji  nalaziše  se  otci  naši  god.  1730.,  zato  napeše  sve  sile,  da 
se  obrane.  „ Sigurno  je  i  poznato**  —  vele  stališi  —  „odkada 
ovo  kraljevstvo  postoji,  da  banovi  viećaju  zajedno  sa  županijami 
ovoga  kraljevstva  u  svih  poslovih  javnih,  političkih,  vojničkih  i 
financijalnih  —  a  velikim  županom  i  županijskim  činovnikom 
ostavlja  se  samo  uprava  i  sudstvo.  Javni  i  obćinski  poslovi  ne- 
odlučuju  se  u  ime  jedne  ili  druge  županije,  već  se  pod  predsie- 
danjem  bana  ili  njegova  namjestnika  u  skupnom  saboru  stališa  i 
redova  odlučuje  za  sve  županije,  i  to  ne  pod  naslovom  koje  žu¬ 
panije,  već  pod  imenom  skupno  sabranih  u  sabor  stališa  i  redova. 
Zaključci  ti  izdaju  se  opet  samo  pod  pečatom  sveukupnoga  sa¬ 
bora  stališa  i  redova  od  protonotara,  koji  zato  nosi  dva  pečata : 
banov  i  stališki.  Hrvatske  županije  nebiraju  u  sabor  ugarsko- 
hrvatski,  već  cieli  sabor.  Za  javne  potrebe  nesastaju  se  skup- 

itine  županija,  već  sabor  sazvan  od  bana.  Činovnike  županije 
neplaćaju  same,  već  sabor  stališa,  zato  niti  županije  u  nas  nena- 
mieštaju  pobiraća  daće,  već  ban  sa  saborom  imenuje  glavnoga 
zemaljskoga  blagajnika,  a  ovaj  sebi  sam  u  županijah  imenuje 
svoje  županijske  blagajnike,  on  ih  i  plaća  iz  onoga  što  njemu 
sabor  doznačit4  Ovimi  razlikami  izmedju  županija  ugarskih  i  hrvat¬ 
skih  braniše  Hrvati  stožere  svoga  državnoga  prava. 

Vierno  braniše  i  obraniše,  te  dobiše  napokon  pravoga  bra¬ 
nitelja  svoga  državnoga  prava,  kada  im  kralj  imenova  god.  1732.  1732 . 
teda  negda  banom  dosadanjega  namjestnika  grofa  Ivana  Draš- 
kovića  carskoga  maršala.  Radovahu  se  što  dobiše  svoga  *  narod¬ 
noga 14  bana,  a  za  spomen  unuka  svojih  unesoše  u  zapisnike 
kraljevstva  podpuni  opis  sjajne  njegove  inštalacije  obavljene  u 
Varaždinu.  Za  malo  je  trajalo  ovo  veselje,  jer  je  ban  već  za  nje- 
koliko  mjeseci  (februara  god.  1733.)  umro  na  žalost  i  nesreću  svoga  1733. 
naroda.  Veliki  razdor  nasta  medju  plemstvom  hrvatskim.  Inter- 
regnum  donio  je  mnogo  zla  i  sramote  medju  poglavicami  zemlje. 
Moramo  ovdje  spomenuti,  da  je  to  bilo  uneseno  i  u  zapisnik  sa¬ 
bora,  što  ga  je  bio  sazvao  biskup  Gjuro  Branjug.  Sami  stališi 
to  poslije  izbrisaše  i  priliepiše  na  to  drugi  papir  i  vele:  „Ovo 
je  čudan  i  nedostojan  postupak  u  ovoj  častnoj  knjizi  kraljevstva, 
ali  potomstvo  toga  neka  neizpitujet4  Samo  daju  naslućivati,  da 
je  svemu  kriv  nesretni  „interregnum44  iza  pokojnoga  bana.  Pro- 
zriesmo  ipak  njihovu  tajnu.  Od  biskupa  Branjuga,  banskoga  na¬ 
mjestnika,  izašle  su  bile  smutnje.  Još  iste  godine  zasjede  na 
bansku  stolicu  opet  Magjar  Josip  Eszterhazi  (13.  augusta),  ko¬ 
jemu  je  sretno  pošlo  za  rukom  umiriti  uzrujane  duhove.  Novomu 
banu  zapoviedaše  kralj,  da  se  neponove  nevolje  zbog  odsutnosti 
banove,  neka  veći  dio  godine  u  kraljevstvu  ostaje.  Time  je  oče¬ 
vidno  želio  ugoditi  stališem  hrvatskim. 

Preslabi  su  bili  otci  naši  boreć  se  s  ovolikimi  nevoljami, 
da  bi  bili  mogli  pokrenuti  opet  ono  staro  i  težko  pitanje  o  kra¬ 
jini  i  o  primorju.  Karlova  vlada  smatraše  primorje  đielom  austrij¬ 
skih  zemalja,  jer  je  bilo  u  ruku  komore  austrijske.  Karlo  nesamo 
da  izgradi  cestu  do  mora^  već  stane  graditi  god.  1727.  luku  u  Kralje¬ 
vici  i  sam  obidje  cielo  primorje,  nadajuć  se,  da  će  mu  poći  za  rukom 
u  savezu  sa  svojom  zapadno-indijskom  kompanijom  iz  svojih  luka 
na  jadranskom  moru  otvoriti  nove  puteve  trgovini  svojih  zemalja. 

Zato  je  težka  borba  bila  stališem  hrvatskim  proti  carskoj  komori, 

da  ona  prizna  pripadnost  primorja  kraljevstvu  hrvatskomu.  Je¬ 
dino  to  izvojevaše,  da  komora  plaća  u  ime  pripadnosti  izvanredne 
daće  u  blagajnu  hrvatsku  (god.  1720.)  0  Lici  je  upravo  gorko 
spominjati,  kako  se  je  bacala  za  novce  iz  ruke  u  ruku.  Napokon 
je  dospjela  za  šestdeset  i  pet  hiljada  forinti  komori  gradačkoj. 
Čudno  je  i  nerazumljivo,  ali  iz  zapisnika  sabora  hrvatskoga  crpimo 
pripoviest  doslovce,  kako  je  tamo  zabilježena  i  predajemo  ju  samo 
zato  potomstvu,  da  vidi,  kolika  je  i  svakovrstna  pohlepa  za  zem¬ 
ljanu  hrvatskimi.  Radilo  se  o  tom  u  ugarsko-hrvatskom  saboru 
god.  1715.,  da  se  Lika  i  Krbava  Hrvatom  predade.  Na  to  se  javi 
Jakov  Sempronij  Gračić,  patricij  rimski,  i  veli,  da  je  već  caru 
Leopoldu  dokazao,  da  je  njegov  rod  potekao  od  staroga  roda  rim¬ 
skoga  poznatoga  Sempronija  Gracha,  da  su  mu  to  već  priznali 
kralj  Leopold  i  njegova  kancelarija,  kad  se  je  njegov  rod  iz  Turske 
pod  vlast  carsku  povratio.  Njegovi  stari  da  su  u  rimsko  doba 
izgradili  one  tolike  gradove  u  Lici,  te  se  po  imenu  njihovom 
Gračac  nazivlje.  On  da  kani  odkupiti  svoju  staru  djedovinu  za 
veće  novce  (100.000  for.),  nego  što  je  komora  dala.  Neka  ga  nje¬ 
govi  zemljaci  podupiru,  da  ovaj  narod  đodje  pod  svoje  stare  na¬ 
rodne  zakone,  da  nedodje  pod  tudje  zakone  i  običaje.  Lika  ipak 
osta,  kako  je  i  prvo.  bila  pod  komorom,  a  Gračić  ju  nedobije. 

Plač,  jauk,  prošnje,  tužbe  i  prosvjed  dižu  i  bilježe  stališi 
hrvatski  sbog  krajine  varaždinske  i  karlovačke.  Od  iste  banske 
krajine  uzeše  ođsiecati  gradove  tako  jako,  da  je  hrvatski  zapo- 
viednik  na  krajini  Mirko  Erdedi  napisao  god.  1723.  saboru  pismo, 
»da  opravda  sebe  i  rod  svoj  pred  potomstvom/  iščući,  da  se  to 
njegovo  pismo  unese  u  zapisnik  kraljevstva.  Krajišnici  da  će  se 
razbjeći,  a  ovo  »razderano*  kraljevstvo  da  mora  propasti  Ne¬ 
miri  po  krajini  umnažahu  brige  ciele  domovine  kroz  više  godina, 
osobito  u  varaždinskoj  krajini. 

Da  tim  nemirom  bude  kraj,  započme  dvorsko  ratno  vieće  ure- 
1734.  djenje  krajine  kao  posebne  carske  zemlje  god.  1 734.  U  Hrvatskoj 
preuzme  to  princ  Josip  Hildburghausen  a  u  Slavoniji  grof  Fer¬ 
dinand  Antun  Khevenhuller,  po  nalozih  bečkoga  Hofkriegsratha. 
Njemačke  čete  odavle  izbaciše  i  predaše  obranu  ove  zemlje  samo 
narodu  krajiškomu,  »koji  se  je  —  kako  vele  novi  ureditelji  — 
za  obranu  svojih  familija  proti  Turkom  borio, 
pak  je  i  izvan  svoje  zemlje  vierno  stajao  uz  svoje 
zastave  ne  od  straha,  već  sbog  ljubavi  za  dom  svoj; 

nije  nikada  neprijatelju  prelazio  i  bio  je  živi  zid 
proti  četam  odbjegavajućim  carsku  zastavu!1  Ovaj 
narod  spra  više  pod  vojnički  zapt  i  u  mirno  doba,  da  se  nebuni. 
Prvim  urediteljem  rado  priznajemo,  da  su  pored  krutoga  voj¬ 
ničkoga  sustava  pazili  na  mnogu  narodnu  osebinu  i  ođnošaje.  Raz- 
đieliše  narod  po  vojvodstvih,  a  po  selih  ostaviše  knezove,  da 
sude  po  svojemu  običajnom  pravu.  Iznova  pregledaše  posjed  i 
osiguraše  ga.  Glavna  im  briga  budne,  da  narodu  što  bolje  za¬ 
jamče  plaćanje  vojnih  službenika.  Dvie  stvari  glavne  time  do- 
stigoše,  bune  iz  krajine  izčeznuše  i  u  mjesto  da  se  dižu  vojske, 
koje  će  bune  gušiti,  dobivaju  malo  ne  sav  krepki  narod  u  stalnu 
i  urednu  vojsku.  Carska  je  zemlja  odsele  sva  krajina,  carski 
ljudi  oni,  koji  plaću  potežu  u  ime  svoje  vojne  službe  i  časti. 
To  su  bili  i  niži  častnici  i  sami  prosti  vojnici,  kada  su  imali 
ratovati  izvan  zemlje.  Pojam  „ carstvo*  bijaše  odsele  u  krajini 
hrvatskoj  na  višjem  mjestu,  nego  li  igdje  drugdje  u  ma  kojoj 
zemlji  podanoj  rodu  Habsburga,  jer  izpunjivaše  gotovo  vas  život 
naših  krajišnika.  Mjesto  imena  narodnoga  hrvatskoga  stupaše  na- 
pred  ime  „ krajišnik",  koje  je  od  ove  dobe  nesamo  posebni 
geografijski  pojam,  već  ga  domala  narod  uzimlje  za  samo  ime 
narodno.  Hrvatskim  stališem  osta  sada  jedina  zadaća,  da  saču¬ 
vaju  onoliko  zemlje,  koliko  je  u  onaj  čas  pod  svojom  vlašću 
imadu,  jer  je  princ  Josip  Hildbujghausen  i  po  rodu  svojem  i 
obsegom  zemljišta  i  brojem  vojske  bio  impozantniji  gospodin 
n  Hrvatskoj  nego  li  ban  hrvatski.  To  se  je  pokazalo  u  velikom 
ratu,  koji  se  je  opet  razplamtio  izmeđju  cara  Karla  i  Turci. 

Karlo  je  nastojao,  da  kćeri  svojoj  Mariji  Tereziji  ostavi  prie- 
stolje  osigurano  prijateljstvom  svih  europejskih  vlasti.  U  to  ime 
stupao  je  u  različite  saveze,  vodio  ratove,  gubio  zemlje,  napu¬ 
štao  znamenite  trgovačke  svoje  osnove  sve  samo  zato,  da  mu 
kći  uzmogne  mirno  vladati  s  otčinskoga  priestolja.  Princ  Eugen, 
prvi  vojvoda  svoga  vremena  i  savjetnik  triju  careva,  liepo  mu 
je  govorio,  da  neka  radje  gleda  ostaviti  pune  blagajne  i  dobro 
uredjene  vojske,  savezi  da  će  se  razsuti  sami  od  sebe  čim  on  oči 
stisne.  Nije  ga  Karlo  slušao.  Takav  savez  bio  je  on  učinio  i  s 
Ruskom,  kada  mu  je  ovo  jako  carstvo  god.  1727.  priznalo  prag¬ 
matičku  sankciju.  U  ugovoru  se  reklo,  da  će  Karlo  postaviti 
trideset  hiljada  vojske  na  noge  i  ratovati  kao  saveznik  na  Tursku, 
ako  se  Ruska  s  njome  zarati. 

1736 .  Rat  se  započme  god.  1736.  radi  pograničnih  svadja  izmeđjn 
obiju  država.  Gospodarica  Rusije  Ana  I.  Ivanovna  zaiska  u  Karla, 
neka  po  ugovoru  zadje  u  rat.  Karlo  je  upravo  svršavao  rat  sbog 
poljskoga  nasliedstva,  vojske  sve  mu  bile  izmučene  a  blagajne 
prazne.  Veliki  mu  pobjedonosni  vojvoda  princ  Eugen  ove  godine 
21.  aprila  u  73.  godini  umre  oplakivan  od  cara  i  od  svih  na¬ 
roda.  Otci  naši  rado  ga  bilježiše  u  svojih  saborih  medju  osobite 
i  glavne  svoje  prijatelje.  Njim  je  on  pomagao,  da  nisu  na  njih 
padale  dade  ratne,  koje  je  morala  nositi  Ugarska,  njihovo  junačtvo 
cienio  je  on  više  nego  li  drugi  manje  vriedni  njegovi  suvreme¬ 
nici.  Sliededi  rat  pokaza,  što  u  njem  kuda  babsburžka  izgubila. 

Pun  velikih  nada  odpravljaše  Karlo  svoje  vojske  u  boj,  jer 
je  ved  diplomaciju  europejsku  zanimalo  pitanje  o  diobi  turskoga 
carstva,  po  kojoj  bi  Austrija  dobila  Bosnu,  Srbiju  i  Vlašku.  Zato 
na  tri  krila  razdieljene  carske  vojske  zalaziše  u  Tursku.  Glavnu 
vojsku  vodio  maršal  grof  Fridrih  Seckendorf  na  Srbiju,  grof  Oli¬ 
vier  Wallis  prelazio  u  Vlašku.  Iz  Hrvatske  na  Bosnu  bude  glavni 
vojvoda  princ  Josip  Hildburghausen,  komu  se  imao  pokoravati 
ban  hrvatski  grof  Josip  Eszterhazi.  Istom  kad  su  Hrvati  pred 
kraljem  prosvjedovali,  što  im  bana  podvrgava  drugomu  vojvodu, 
dobije  ban  vojvodstvo  uzpored  s  mogudim  princom. 

Ove  godine  bijahu  samo  ratne  spreme  i  kretanja  vojske.  Više 
od  sto  hiljada  radnika  dade  naša  zemlja  oko  popravka  gradova, 
podnosedi  pri  spremanju  vojske  carske  mnoge  nemile  zgode.  Prava 

1737.  ratna  godina  bude  istom  god.  1737.  najprije  sretna,  a  pod  konac 
grozno  nesretna.  Maršal  Seckendorf  provali  kroz  Srbiju  do  Niša 
i  Uzice,  te  ih  osvoji,  ali  ga  onda  ostavi  sreda,  te  je  izmičud 
pred  vojskom  turskom  na  Dunav  dobježao,  bio  od  cara  svrgnut  i 
bačen  u  tamnicu,  da  čeka  svoj  sud.  Princ  Hildburghausen  prodro 
bio  u  Bosnu,  obsiedao  Banjaluku,  kod  koje  je  Turke  potukao, 
ali  je  morao  uzmaknuti.  Ban  Josip  Eszterhazi  vodio  vojsku  na 
tursku  Hrvatsku,  obsiedao  Bužim,  nekada  grad  Keglevida,  ali  nije 
imao  toliko  ratnih  sprava,  da  ga  osvoji.  I  on  morade  uzmaknuti. 

1738.  Sliededa  godina  1738.  nije  bila  sretnija,  premda  je  car  promienio 
vojvodu.  Grofu  Lotaru  Josipu  Kčnigseggu,  predstojniku  vrhov¬ 
noga  bojnoga  vieda,  bude  predana  vrhovna  zapovied.  U  prvi  mah 
pokaza  mu  se  sreda,  ali  domala  izgubi  sve  zemljište  u  Srbiji  do 
jedinoga  Biograda,  na  koji  se  sada  naslanjala  carska  vojska.  Je¬ 
dini  ban  Eszterhazi  izvojeva  slavnu  pobjedu  ha  zrinskom  polju, 


Digitized  by 


Google 


MARIJA  TEREZI  JA. 


311 


kamo  se  je  bilo  sleglo  toliko  turske  vojske,  kolike  jošte  naše 
kraljevstvo  na  svojem  zemljištu  nevidje.  Zrin  su  Turci  obsie- 
dali.  Branio  ga  vojvoda  banov  Jurašić,  dok  ban  nesabra  vojsku 
i  pred  gradom  razbije  i  u  Bosnu  baci  tursku  vojsku.  Ova  po¬ 
bjeda  banova  razgrije  opet  na  daleko  hrvatski  narod  na  boj  s 
Turci,  jer  se  podiže  Hercegovina,  krajevi  Dalmacije  i  Crnagora, 
da  s  bradom  zajedno  vojuju.  Moradoše  se  ipak  primiriti,  jer  se 
na  nje  velika  turska  sila  slegla,  a  pomoći  od  nikuda  nije  bilo. 

Nesrećom  i  sramotom  za  carsko  oružje  nadmaši  god.  1739.  1739. 
svoje  prvanje  drugarice.  Novi  zapoviednik  grof  Wallis  izgubi 
bitku  kod  Kročke  23.  jula,  car  ga  sbaci  i  imenuje  zapoviednikom 
grofa  Vilima  Neuperga.  Ovaj  uvede  još  u  veće  smutnje  i  neprilike 
svoga  vladara  i  stane  dogovarati  o  miru,  nečekajući  poslednje 
zapoviedi  iz  Beča.  Car  baci  i  grofa  Neuperga  u  tamnicu,  ali 
mir  morade  primiti  18.  septembra  1739.,  po  kojem  je  izgubio 
sve  u  Srbiji  i  Bosni,  što  je  bio  dobio  mirom  požarevačkim.  Sava 
posta  opet  međja  izmedju  Turske  i  Hrvatske.  Ova  gorka  godina 
odnese  Karlu  mnoge  godine  njegova  života,  kako  sam  izpovieda. 
Satrven  od  tuge  umre  20.  oktobra  1740.  1740. 


V. 

Marija  Terezija  odživila  je  uz  otca  svoga  zabrinu¬ 
toga  za  budućnost  njenu  i  kuće  habsburžke  pune  dvadeset  i 
tri  godine,  gledajući  na  svoje  oči  velike  ratove  otčeve,  koji  su 
svi  smierali  budućoj  sreći  baštinice  svih  habsburžkih  zemalja. 
Na  osigurano  tobože  priestolje  uzlazila  je  mlada  i  liepa  carica, 
mislila  je,  da  joj  neće  trebati  voditi  krvavih  ratova,  jer  ih  je 
već  otac  njezin  izveo.  Kako  će  ipak  slaba  žena  vladati  tolikimi 
kraljevstvi  i  zemljami,  to  pitanje  treptilo  je  reć  bi  u  zraku  po 
cieloj  Europi  i  u  srdcih  svih  naroda,  kojimi  će  vladati  kći  Kar¬ 
lova.  Preliepe  sposobnosti  njezine  davahu  odgovor  na  ovo  pitanje. 
Cvatuća  ljepota  udružena  s  bujnim  zdravljem  davaše  joj  osobiti 
čar.  Puno  i  jako  joj  čuvstvo  davalo  snagu,  da  se  užije  radosti 
i  da  uzmogne  podnositi  boli,  a  nije  joj  mutilo  čistoga  praktič¬ 
noga  razuma,  kojim  je  brzo  i  jasno  pronicala  vladalačke  potrebe, 
nije  joj  smetalo  ono  tanahno  pravo  osjećanje  potrebno  svakomu 
vladaru,  kada  izabira  sebi  savjetnike  i  izvoditelje  svoje  politike. 
Sjedeć  na  priestolju,  koje  je  bilo  potreseno  više  nego  li  ikoje 

drogo  u  ono  doba  u  Europi,  uzdrži  ga  ona  i  utvrdi  bolje  nego 
li  mnogi  drugi  suvremeni  vladari  u  sretnijih  odnošajih.  Umni  i 
ugledni  muževi  otimljući  se  za  prvenstvo  u  savjetu  njezinom 
okružuju  joj  priestolje  poduprto  od  oduševljenih  naroda.  Sreća  je 
jošte  dopala  Mariju  Tereziju,  koju  riedko  nalaze  princese  carske, 
da  je  dobila  za  muža  Franju  Lotarinžkoga,  koji  nije  imao  velike 
države,  ali  je  osvojio  srdce  Marijino.  Upravo  zato  što  nije  svojim 
državnim  posjedom  bio  svezan  s  politikom  nijedne  države,  posveći¬ 
vao  se  je  sav  zemljani  i  narodom,  nad  kojimi  je  uz  Mariju  Tereziju 
vladao.  S  njime  osnova  ona  kuću  babsburžko-lotrinžku, 
koja  i  danas  sretno  vlada. 

»Bez  novaca,  vojske  i  savjeta11  osta  Marija  Terezija  iza  otca 
svoga,  a  neprijatelja  javi  se  odmah  veliki  broj.  Čim  je  Karlo 
oči  zaklopio  objavi  poslanik  bavarski  grof  Maks  Emanuel  de  la 
Perouse  službeno,  da  njegov  gospodar  nepriznaje  Marije  Terezije 
zakonitom  baštinicom  habsburških  zemalja,  oslanjajuć  se  na  testa- 
menat  Ferdinanda  I.,  po  kojem  bi  imali  nasliediti  baštinici  nje¬ 
gove  ženske  linije,  ako  mužki  rod  izumre. 

U  bavarsku  vladalačku  kuću  bila  je  udata  najstarija  kći  Ferdi¬ 
nanda  I.  Bavarska  nebi  se  bila  niti  maknula,  da  nije  imala  obećanu 
zaštitu  Francezke,  stare  neprijateljice  Habsburga,  a  to  se  dobro  znalo 
na  bečkom  dvoru.  Dizala  se  i  Saksonska,  pouzdavajuć  se  u  dobra 
saveznika  više  nego  u  li  u  svoju  silu.  Najveće  brige  zadavaše 
carici  i  njezinim  ministrom  Fridrik  II.,  kralj  pruski,  koji  je  sada 
odmah  obnovio  davnu  pravdu  svoje  kuće  sbog  Šlezke.  Fridrik 
objavi  svomu  poslaniku  u  Beč:  »Car  je  umro,  carstvo  i  kuća 
austrijska  ostaju  bez  vrhovne  glave,  financije  su  austrijske  raz- 
sute,  vojske  onemogle,  zemlje  su  iztrošene  ratovi,  kugom,  gladju 
i  strašnimi  tereti  poreznimi,  koje  nose  narodi  do  dana  današ¬ 
njega.  K  tomu  dolaze  pretenzije  bavarske  i  saksonske,  koje 
do  sada  pod  pepelom  tinjaju,  ali  će  skora  buknuti  u  plamen; 
tajne  nakane  francezke,  španjolske  i  savojske  izaći  će 
doskora  na  vidik.  Kako  je  moguće,  da  su'u  Beču  tako  bezbrižni, 
te  neuvidjaju  pogibelji,  koje  se  u  tako  velikom  broju  valjaju  na 
ovu  nesretnu  kuću.  Kako  se  mogu  varati  toliki  ljudi  sjedeći  u 
vieću  krune,  da  će  sve  živo  skočiti  na  noge  za  obranu  naslied- 
stva  u  ovoj  zapuštenoj  zemlji"  Austrija  da  je  izolirana,  te  neima 
saveznika.  Kralj  pruski  kaza  nam  s  ovih  nekoliko  rieči  situaciju, 
u  kojoj  se  nalazila  Marija  Terezija.  Prevario  se  u  tom,  da  neće 

narodi  veselo  htjeti  poletiti  u  boj  za  jednu  slabu  ženu,  nu  ta 
bojazan  morila  je  i  državnike  caričine.  Nije  niti  sama  Marija 
Terezija  mnogo  pouzdanja  imala,  kada  je  vidila,  koliko  se  savjet¬ 
nici  njezini  odmhh  iza  smrti  Karlove  ustručavaju  primiti  njezina 
muža  Franju  za  suvladaoca.  Zato  se  je  upuštala  u  pregovore  i 
dogovore  s  Bavarskom  i  Pruskom,  nebi  li  ih  diplomatičkim  putem 
umirila.  Pred  sabrane  stališe  ugarske  i  hrvatske  težko  se  je  od¬ 
važila  stupiti,  jer  se  je  prikazivalo,  kao  da  sve  čeka,  što  će  biti 
od  te  žene  kraljice.  Hrvatskomu  saboru  objavi  smrt  otca  svoga 
istom  1.  decembra  1740.,  a  sabor  ju  pozdravi  adresom,  u  kojoj 
naglašuje,  kako  je  Hrvatska  prva  izmedju  svih  njezinih  zemalja 
primila  i  priznala  nasliedstvo  ženskoga  roda  „prije  krunitbe 
kraljeve  punim  pravom  kraljevstva"  Da  je  ipak  njeka 
neodlučnost  i  bojazan  za  budućnost  kod  Hrvata  vladala  svjedoči 
to,  što  ovoga  puta  za  čudo  neizabiru  kakovo  sjajnije  poslanstvo, 
da  pozdravi  novoga  kralja,  kako  je  prije  i  za  manje  zgode  u 
običaju  bivalo. 

Istom  kada  su  pruske  vojske  provalile  u  Šlezku  i  stale  ju 
osvajati,  kada  je  već  nesretni  i  nespretni  general  grof  Neuperg  prve  1741. 
poraze  svoje  morao  javiti  carici,  kada  je  već  Francezka  izjavila, 
da  nepriznaje  pragmatičke  sankcije,  te  pod  svoje  okrilje  uzimala 
Bavarsku,  odvaži  se  Marija  Terezija,  da  sazove  krunitbenihrvatsko- 
ugarski  sabor  za  14.  maja  1741.  Pripovieda  se,  da  ju  je  sklonuo 
na  to  muž  njezin  Franjo,  koji  je  poznavao  bolje  Ugre  i  Hrvate, 
jer  je  pod  Karlom  njeko  vrieme  bio  kraljev  namjestnik  u  Ugar¬ 
skoj.  Kraljica  se  oslanjala  najviše  na  velikaše.  Glavna  joj  podpora 
bio  njekadanji  ban  hrvatski,  vrieđni  starac  Ivan  Palfy  sada  judex 
curiae,  onda  ban  hrvatski  Josip  Esterhazi  i  sav  njegov  rod,  Gjuro 
Erdedi,  Antun  Grasalković  i  ostali  velikaši,  koji  su  se  rado 
sabirali  oko  dvora.  Samo  pripravami  za  krunitbu  zanimao  se 
sabor,  dokle  sama  kraljica  svetčano  neuljeze  u  Požun  (20.  juna). 
Latinski  odzdravi  Marijini  občaravahu  stališe,  te  sve  tegobe  i 
zahtjevi  izčeznuše,  kada  je  ona  rekla,  da  će  primiti  krunitbenu 
diplomu,  kakovu  prisizahu  njezini  predšastnid,  ali  da  najprije  valja 
izabrati  palatina.  Na  predlog  bana  Josipa  Eszterhazya,  koga  je 
carica  takođjer  kandidirala  za  tu  čast,  bude  jednodušno  izabran 
starac  Ivan  Palfy  svekolikim  oduševljenjem.  Taj  sretni  izbor  do- 
pomogne  kraljici,  da  su  se  brzo  riešile  neprilike  radi  krunitbene 
diplome,  te  se  mogla  obaviti  krunitba. 

Sa  starim  historijskim  sjajem  proslavi  se  26.  juna  krunitba 
kraljice,  i  bila  je  obavljena  iskrenim  narodnim  oduševljenjem. 
Suvremenici  s  udivljenjem  pripoviedaju  taj  neobičini  dogodjaj, 
gdje  prekrasna  žena  kraljica  na  konju  uzlieće  na  krunitbeni  humak, 
pak  urešena  krunom  na  glavi  zamahuje  sabljom  sv.  Stjepana  na 
četiri  strane.  Težko  da  je  neizmjerno  oduševljenje  naroda  kraljici 
i  radost  radjalo,  kada  su  u  ovaj  čas  neprijatelji  joj  sa  zapada  i 
sjevera  u  zemlju  provaljivali,  a  muž  joj  je  kao  privatni  čovjek 
izmedju  velikaša  stajao  na  dosta  neznatnom  mjestu. 

Sjaj  i  čarobnost  krunitbena  zaboraviše  se  u  saboru,  čim  je 
došlo  do  ozbiljnih  razprava.  Već  prva  želja  kraljičina,  da  muž 
njezin  Franjo  sada  veliki  vojvoda  toskanski  i  priznati  suvladalac 
u  austrijskih  zemljah,  bude  i  u  Ugarskoj  i  Hrvatskoj  za  to  pri¬ 
znat,  nu  već  ta  prva  želja  porodi  buru  i  halabuku  nečuvenu  i 
nije  joj  bila  izpunjena.  Nije  opet  niti  ona  sa  svoje  strane  zado¬ 
voljavala  tolikim  željam  stališa  u  pitanjih  vjere,  o  zajamčenju 
banske  i  palatinske  časti,  o  utjelovljenju  krajine  i  mnogo  drugih 
starih  jadih,  što  ih  sada  iznesoše  pred  kraljicu  Hrvati  i  Ugri. 
Izmedju  svih  tegoba  hrvatskih  najoprečnija  je  bila  o  krajini,  jer 
je  kraljica  jedno  htjela  a  stališi  drugo.  Stališi  hrvatski  pomisliše, 
da  bi  sada  s  novim  kraljem  ipak  se  imala  vratiti  krajina,  zato 
se  opet  spomenuše  one  povelje  Leopoldove,  gdje  obećaje,  da  će 
krajinu  dati  pod  bana.  Povelju  dadoše  štampati  i  razširiše  ju 
po  svem  kraljevstvu,  da  svatko  znade,  što  se  ima  od  novoga 
kralja  iskati.  Liepom  adresom  zamoliše  kraljicu,  neka  izpuni  ovo 
obećanje  djeda  svoga  i  tolikih  kraljeva  Habsburga,  jer  su  ljudi 
izgubili  po  krajini  kućna  sjedišta  i  posjede.  Puno  da  je  izgubio 
biskup  zagrebački,  ne  manje  grofovi  Draškovići  i  Erđedi,  skoro  svi 
mnogi  plemići  oko  Križevaca  i  Karlovca,  koji  danas  kano  progna¬ 
nici  živu,  nesmiju  doći  na  svoju  djedovinu,  nije  ju  neprijatelj 
osvojio,  a  drugi  ju  obradjuju.  Jošte  se  k  tomu  izbrajaju  mnoge 
nepravde,  gdje  zapovjednici  prelaze  svoju  jurisdikciju.  Kraljici  nije 
bilo  niti  na  kraj  pameti,  da  u  ovo  težko  vrieme  Hrvatom  zadovolji, 
premda  su  se  i  Ugri  napeli  zbog  svoje  krajine.  Kraljica  je  htjela 
imati  što  više  vojske  —  a  stališi  opet  svoje  stare  zemlje.  Usred 
ovih  razmirica  nije  došlo  niti  do  spomena,  da  se  vojske  iz 
Ugarske  i  Hrvatske  odmah  priprave  i  krenu  na  neprijatelje,  koji 
su  se  upravo  spremali,  da  Austriji  nož  u  srdce  udare.  Zato  se 
zlovoljna  kraljica  vrati  iz  Ugarske  u  Beč. 

U  Nimphenburgu  sklopila  je  bila  Francezka  s  Bavarskom,  Špa- 
nijom,  Pfalzom,  KOlnom,  Saksonskom  i  Pruskom  ugovor  (22.  maja), 
po  kom  bi  Mariji  Tereziji  ostale  samo  unutarnje  austrijske 
zemlje,  Ugarska  i  Hrvatska.  Karlo  Alberto  izborni  knez  bavarski 
imao  bi  postati  car  njemački.  Po  osnovi  kralja  pruskoga  napre¬ 
dovahu  francezke  i  bavarske  vojske  prema  Beču,  gdje  bi  se  sa¬ 
stale  s  kraljem  pruskim,  provaljujućim  kroz  Moravsku.  Beč  su  se 
nadali  lasno  zauzeti,  jer  da  je  preslabo  utvrdjen  bio.  Karlo  Alberto 
bavarski  na  čelu  svojih  vojska  i  dvadeset  i  pet  hiljada  Franceza 
osvojivši  Pasov,  kretaše  se  nuz  Dunav  i  osvoji  Linč  (14.  augusta), 
gdje  mu  se  poklone  stališi  gornje  Austrije,  a  onda  uzme  napre¬ 
dovati  u  dolnju  Austriju,  osvajajuč  bogate  samostane  i  gradove. 
Fridrika  II.  pruskoga  nije  mogla  kraljica  umoliti,  da  neprovaljuje  u 
Moravsku  i  Češku,  a  Španjolci  za  koji  čas  imali  su  provaliti  u  Ita¬ 
liju.  Dolnja  Austrija  prepuna  agenta  bavarskih  sva  je  bila  uz¬ 
rujana  i  za  kraljicu  nesigurna.  U  Beču  pripravilo  se  je  vojske 
i  gradjanske  straže,  ali  sviet  je  bježao  u  grad  i  iz  grada  kao 
što  u  vrieme  Leopolda  za  poslednje  velike  turske  vojne.  Dvor 
se  razbježao  što  u  Gradac  što  u  Požun. 

U  taj  čas  odluči  Marija  Terezija  proti  savjetu  svojih  mini¬ 
stara  Niemaca,  da  ide  u  Požun,  kamo  opet  sazove  sabor  ugarsko- 
hrvatski.  11.  septembra  stupi  pred  sabrane  stališe  kraljica  u 
crnini  puna  tuge  i  boli  i  progovori  latinskim  jezikom:  kako  se 
je  pol  svieta  diglo,  da  joj  skine  krunu  s  glave,  njezinu  sinu  skrše 
priestolje  a  vieme  njoj  narode  sebi  podjarme.  Stališe  uzpali  kad 
ih  opomene,  neka  se  dignu  na  obranu  svete  krune,  te  iz  stotina  grla 
zagrme  glasovite  rieči:  „vitam  et  sanguinem,*  da  će  dati  život  i  krv 
za  svoju  kraljicu.  Ali  i  ovaj  nezaboravni  časak  neprodje  bez  ne¬ 
ugodnosti,  jer  su  se  pri  odlazku  kraljice  čule  kletve  na  njemačke 
ministre.  Koliko  je  znamenit  ovaj  momenat  u  povjesti  ugarskoj 
i  hrvatskoj,  najbolje  to  svjedoči,  što  se  je  od  toga  učinila  ciela 
historijska  legenda.  Kraljica  da  je  noseć  na  ruku  sina  svoga 
Josipa  (komu  je  bilo  sada  šest  mjeseci)  molila  stališe  za  pomoć, 
a  ovi  da  su  na  to  potegnuli  mačeve  iz  korica  i  vikali :  Moriamur 
pro  rege  nostro  Maria  Theresia !  Ova  je  priča  i  zato  znamenita, 
što  je  brzo  postala  i  sveobća,  dapače  historijsku  vjeru  zadobila. 
Ugri  i  Hrvati  priznadu  sada  Franju  Stjepana  muža  kraljičina 
za  suvladaoca,  kako  su  ga  prvo  priznale  bile  austrijske  na- 
sliedne  zemlje. 

Premda  se  Ugrom  sva  slava  oduševljenja  do  sada  rado  pri- 
pisavala,  morade  ih  kraljica  jošte  iste  godine  koriti:  „mnogo 
obećajete  ali  malo  dajete",  kada  se  do  konca  godine  jedva  nje- 
koliko  stotina  vojnika  iz  Ugarske  pojavi  na  bojištu.  Prvi  i  brojem 
najjači  izmedju  svih  naroda  izadju  na  bojište  Hrvati  iz  banovine 
i  krajine,  izdajući  do  petdesest  hiljada  ljudi.  Osim  redovitih  četa 
proslaviše  se  neredovite,  koje  je  sabrao  Franjo  barun  Trenk  od 
svojih  podanika  u  Slavoniji,  a  bilo  je  medju  njimi  i  odvažnih 
hajduka  slavonskih.  Vratolomni  taj  čovjek,  baštiniv  po  otcu  ve¬ 
lika  imanja  Pakrac  i  Nuštar,  bio  je  najprije  u  austrijskoj  službi, 
onda  prešao  u  Rusiju,  gdje  su  ga  sbog  bjesnoće  na  smrt  i  na  pror 
gonstvo  u  Sibiriju  bili  odsudili,  dok  ga  nepomilovaše,  te  se  on  sretno 
vrati  kući  u  Slavoniju,  i  stane  kupiti  najsmjeliju  vojsku  svoga 
vieka.  Vojska,  što  ju  je  sada  osnovao,  daje  si  ime  pandura,  obu¬ 
čena  je  na  način  šerežana,  nosi  iza  pojasa  handžar,  pištolje  i 
mali  nož,  u  kojem  bje  slika  pandurova  s  nadpisom :  „vi vat  Pandur", 
a  o  ramenu  dugu  šarku  pušku,  te  zadavaše  straha  svakomu  ne¬ 
prijatelju.  Prva  ona  uvede  muziku,  kakovu  do  onda  nije  imala 
nijedna  europejska  vojska,  tako  zvanu  tursku  bandu.  Kada  su 
prvi  put  panduri  dolazili  u  Beč,  izadje  im  sama  carica  u  susret 
i  sav  se  grad  uzvrtio,  da  vidi  nove  gostove  (1.  travnja  1741.). 
Velik  je  glas  u  povjesti  ob  ovoj  pustopašnoj  četi,  o  njezinoj 
smjelosti,  drzkosti  i  osobnom  junačtvu.  Kada  pomislimo  što  sve 
zla  poradiše  u  tudjem  svietu  pod  imenom  hrvatskim,  kakov  li 
su  opet  trepet  bili  neprijatelju  sbog  svoga  junačtva  i  koliko  su 
divske  snage  pokazali,  onda  neznamo,  bili  se  s  njimi  ponosili 
ili  sbog  njih  zastiditi  imali. 

Druge  hrvatske  vojske  krenule  su  put  Italije  dakako  ne 
pod  8vojimi  već  pod  tudjimi  zapoviednici.  Hrvatska  dapače  nije 
niti  imala  bana  niti  vojvode,  odkada  je  ove  godine  ban  Josip 
Esterhazi  pred  krunitbom  postao  judei  curiae,  što  dakako  nije 
prijatno  bilo  Hrvatom.  Vojske  hrvatske  prisizahu  sada  onu  pri¬ 
segu,  koju  i  vojnici  drugih  kraljičinih  zemalja,  da  će  vierno 
služiti,  „doklam  potrebni  budu  njih  rimske  kraljev¬ 
ske  svetlosti  katoliČanske  i  presvetle  hižeaustri- 
j  a  n  8  k  e“  Iz  početka  vojevahu  pod  svojimi  zastavami,  ali  teča¬ 
jem  rata  zastavu  kraljevstva  hrvatskoga  zamieni  obća  austrijanska 
zastava.  Rat  ovaj  nosi  ime  austrijskoga  nasljednoga  rata 
i  trajaše  s  manjinu  prekidanji  skoro  osam  godina  (1740 — 1748,), 

a  zobao  je  bez  prestanka  mnogobrojne  vojske  iz  Hrvatske,  a 
osobito  iz  vojbe  krajine. 

U  onoj  spomenutoj  strašnoj  situaciji,  gdje  su  Bavarci  sa 
zapada  a  Prasi  sa  sjevera  napredovali  pokuša  Marija  Terezija, 
da  si  barem  jednoga  glavnoga  neprijatelje  skine  s  vrata,  zato 
se  izmiri  s  kraljem  pruskim  u  Schnellendorfu  (9.  oktobra),  gdje 
mu  daje  bolji  dio  Šlezke  pod  pogodbom,  da  dade  glas  njezinu 
mužu  Franji  za  cara  njemačkoga.  Time  je  bio  sapet  pobjedonosni 
Karlo  Alberto  i  nemogaše  napredovati  prama  Beču.  Ali  kada 
se  je  za  mjesec  dana  kralj  pruski  opet  odvrgao  od  prijateljstva 
austrijskoga,  poleti  na  Češku,  u  kojoj  nije  bilo  skoro  ništa  vojske. 

Prije  božiča  ove  godine  bude  Karlo  Alberto  bavarski  u  glavnom 
gradu  Češke  „po  božjem  i  ljudskom  pravu*  priznat  za  kralja  če¬ 
škoga.  Odavle  pohrli  Karlo  Alberto  u  Frankfurt,  gdje  bude 
pored  svih  prosvjedovanja  od  strane  Marije  Terezije  pod  imenom  1742. 
Karla  VII.  izabran  za  cara  njemačkoga  24.  januara  1742. 

Dok  je  Karlo  Alberto  slavu  slavio  u  Češkoj  i  Njemačkoj,  napre¬ 
dovahu  austrijske  vojske  prema  Bavarskoj.  Generali  Khevenhuller 
i  B&rnklau  vodiše  vojske.  Hrvatske  čete  osvojiše  na  dan  izbora 
Karla  Alberta  za  cara  Linč,  napredujuć  pred  svom  ostalom  vojskom 
u  Bavarskoj.  Barun  Trenk  osvoji  gradove  Kam,  Filzhofen  i  na  osobiti 
način  Deggendorf  na  Dunavu.  Kod  toga  grada  razoriše  Francezi 
most.  Trenk  postavi  na  mjestu,  gdje  je  most  bio  jedno  četrdeset 
svojih  ljudi,  a  da  se  čini  kao  da  ih  više  imade,  navuče  na  sno¬ 
pove  od  slame  odielo  pandursko,  da  neprijatelje  na  ovom  mjestu 
suzdrži.  Sam  on  uzme  ladju  i  nješto  se  podalje  preveze  preko 
rieke,  te  udari  po  noči  iznenada  uz  sviranje  svoje  bande  s  upa- 
ljenimi  bakljami  i  strašnom  vikom  u  grad,  pozivajuč  posadu  na 
predaju,  jer  če  inače  sav  grad  uništiti  i  popaliti.  Posada  gradska 
u  dosta  velikom  broju  zastrašena  izadje,  i  predade  se  na  milost 
i  nemilost  hrvatskim  pandurom. 

Hrvatske  Ćete  prelietahu  Bavarsku  s  jednoga  kraja  do  dra¬ 
goga,  a  grof  Khevenhuller  uljeze  i  u  glavni  grad  Mdnchen.  Koliko 
je  sretna  austrijska  vojska  bila  u  Bavarskoj,  toliko  je  veća 
nesreća  bila  od  Prusa,  zato  uzme  posredovati  Englezka  mir,  koji 
se  napokon  sklopi  u  Berlinu  28.  jula  1742.  Austrija  izgubi 
Šlezku.  Napokon  uzmakoše  naši  pred  jačom  francezkom  vojskom  i 
iz  Bavarske,  ali  iztisnuše  Franceze  iz  Češke,  gdje  su  im  ostanci 
u  gradu  Chebu  očekivali  svoju  sudbinu. 

Pod  konac  ove  ratne  godine  javiše  se  nemiri  medju  vojskom 
i  pukom  hrvatskom,  koji  nam  pokazuju  prve  posliedice  težkoga 
i  teretnoga  rata.  Osobito  se  u  Italiji  uzrujaše  vojnici  hrvatski  i 
stanu  uzmicati  kudi,  a  u  krajini  karlovačkoj  bunio  se  bio  narod 
radi  toga,  što  kraljica  previše  vojske  izvodi,  te  je  sva  radnja 
kudna  ostajala  na  ženah  i  starcih.  Sada  istom  smisle  se  u  Beču, 
da  dadu  Hrvatom  bana,  koga  je  sabor  hrvatski  ved  pred  godinu 
dana  bio  predložio.  Izmedju  četvorice  predloženika,  za  koje  vele 
stališi,  da  znadu  hrvatski  materinski  jezik,  poznaju  običaje  i  za¬ 
kone  zemlje,  i  da  imadu  posjed  u  Hrvatskoj,  pak  de  u  zemlji  bo¬ 
raviti,  kako  se  banu  pristoji,  bio  je  i  Karlo  Badan,  sin  njekada 
1743.  bana  Adama  Badana.  Kraljica  ga  u  svojem  odpisu  hvali,  da  se 
je  odlikovao  u  prvom  ratu  turskom  kod  Petrovaradina  i  Bio¬ 
grada,  onda  u  poljskom  nasliednom  i  drugom  turskom  ratu,  a 
sada  proti  Bavarcem  i  Francezom  da  se  je  neizmjerno  proslavio. 
Sjajnim  uvodom  na  bansku,  stolicu  10.  marta  1743.  posvjedo- 
čiše  mu  Hrvati  veselje  i  oduševljenje  svoje. 

Nesmiljeno  postupaše  ban  sa  prebjeglimi  iz  Italije  vojnici, 
ali  nije  zemlje  primirio,  jer  je  slavonska  buna  jošte  plamenom 
gorila.  Oko  Virovitice,  Požege,  Pakraca,  Pleternice,  Podvoija, 
Cernika,  Sirca  i  Subotske  ustalo  preko  četiri  hiljade  oružanih  se¬ 
ljaka  proti  svojoj  vlasteli  i  proti  upravi  komorskoj,  zahtievajud* 
da  ih  spoje  s  varaždinskom  krajinom,  gdje  nede  nositi  velikih 
tereta  i  poreza.  Poslanike  svoje  poslaše  u  Beč,  da  traže  tamo 
spojenje  s  krajinom,  ali  ti  ništa  neopraviše.  Na  povratku  ipak 
sabraše  narodni  zbor,  sebi  dadoše  naslove  kapetana,  a  po  pisarih 
svojih  Kovačevidu  i  Filipovidu  izdadoše  narodu  pismo,  da  se 
riešava  svakoga  poreza  i  dade.  General  osječki  barun  Engels- 
hofen  i  ban  Karlo  Badan  odpremiše  vojske  na  ustaše,  koji  su 
medjutim  našli  saveznika  med  krajišnici  varaždinskimi.  Pod  To- 
dorom  Milankovidem  odluči  velika  skupština,  da  se  opru.  Usred 
viedanja  zadje  medju  sabrani  narod  njeki  strani  putnik  i  razloži 
mu,  kolika  je  opasnost  za  nje  slabo  uvježbane  i  gore  oružane 
oprieti  se  redovitoj  vojski.  Nauka  ta  strana  i  svim  nepoznata  čo¬ 
vjeka  mnoge  smuti,  te  se  razidju.  Milankovidu  povjere  neka  ode 
u  Beč,  gdje  ga  jadnika  svakojako  loviše.  Uhvatiše  ga  ipak  istom 
u  Slavoniji,  gdje  je  buna  napredovala  i  smaknuše  njega  i  nje¬ 
gove  drugove,  a  odsječene  im  glave  iztaknuše  po  zidinah  pa¬ 
kračkih.  Prolivena  krv  seljaka  hrvatskih  donese  toliko  koristi, 

da  se  je  dvor  odlučio  činiti  red  u  Slavoniji  i  pripojiti  županije 
virovitičku,  sriemsku  i  požežku  s  Hrvatskom  pod  bansku  vlast, 
a  u  Posavju  da  se  uredi  krajina.  Puk  bi  volio  doći  pod  krajinu, 
zato  ode  jedna  deputacija  u  aprilu  1743.  pred  bana  u  Šikloš, 
da  ga  zamoli,  neka  ih  metne  pod  krajinu.  Kad  ipak  ban  odgo¬ 
vori,  da  kraljica  hoće  i  zapovieda,  da  budu  pod  civilnom  vladom 
banskom,  prodju  po  naputku  njekih  vojničkih  častnika  u  Osiek 
generalu  barunu  Engelshofenu,  koji  im  izda  putne  listove,  da 
slobodno  uzmognu  doći  sa  svojom  molbom  pred  kraljicu.  Ban 
presieče  generalu  spletke,  te  javi  u  Beč,  neka  ove  ljude  zatvore, 
jer  da  su  drugovi  buntovnika.  General  osječki  znajući  upliv  banov 
kod  dvora,  primiri  se  i  pritaji,  a  ban  prodje  u  Slavoniju,  da  za- 
počme  uredjenje  zemlje  po  načinu  starih  županija,  ali  nije  izveo 
svoga  djela,  jer  ga  je  zvala  kraljica  u  vojsku. 

Kada  je  Marija  Terezija  nesretni  po  nju  berlinski  mir  uči¬ 
nila  i  izgubila  Šlezku,  poželi  naknadu  zbog  ovoga  gubitka  u 
Bavarskoj.  Dok  je  oduševljeni  poštovatelj  naše  kraljice  Gjuro  II. 
englezki  slavno  vojevao  na  Rajni  s  Francezi,  osvajahu  austrijske 
vojske  Bavarsku.  Sedamdeset  hiljada  Austrijanaca,  a  med  njimi 
preko  sedamnaest  hiljada  Hrvata  izvojevaše  najprije  kod  Sim- 
bacha  i  Braunove  slavnu  bitku  9.  maja  pod  vojvodstvom  Karla 
Lotarinžkoga.  Više  tisuća  neprijatelja  osta  na  bojištu  i  pade 
našim  u  ruke,  a  medju  uhvaćenimi  bijaše  i  feldzeugmeister  bavarski 
Minuzzi.  Za  mjesec  dana  unidje  general  barun  Ivan  B&rnklau  s 
hrvatskimi  krajišnici  u  glavni  grad  Munchen.  Onda  osvajaše  naša 
vojska  redom  bavarske  gradove.  Trenk  dapače  prelećivaše  više 
puta  preko  Rajne,  paleći  neprijateljske  čardake,  tjerajući  straže, 
osvajajući  topove.  Prirodjenom  ironijom  običavao  bi  razglaši- 
vati,  da  je  došao  u  francezku  sa  svojimi  Hrvati,  da  mu  se 
priuče  ugladjenomu  životu  Franceza,  koji  pandure  nazivahu 
„crvenimi  kapucini-.  Četovanja  su  ta  trajala  dokle  ban  hrvatski 
Karlo  Baćan  nepreuze  vojničku  i  civilnu  upravu  Bavarske.  Car 
njemački  Karlo  VII.  izgubio  je  tako  svoju  zemlju  i  bio  u  istinu 
ono,  što  mu  jedna  neprijateljska  spomenica  kazivaše:  *et  caesar 
et  nihili4 

Francezku  smuti  nesreća  saveznika  joj  cara  njemačkoga, 
zato  sabiraše  veliku  vojsku  na  Rajnu,  da  provali  na  proljeće  u 
Bavarsku.  I  naši  se  spremahu.  Ban  Baćan,  da  dobije  što  više 
vojske,  piša  stališem  hrvatskim,  neka  šalju  što  više  konjanika 

s  kopljem,  jer  se  tih  Francezi  osobito  boje,  a  da  im  polaska, 
javi  im,  da  će  vojska  hrvatska  pod  zapoviedju  svoga  bana  vo- 

1744.  jevati.  Naše  vojske  nesamo  suzbiše  Franceze,  već  predjoše  Bajna 
i  stadoše  se  udomljivati  u  Elsasu  mjeseca  jula  1744.  Taj  na¬ 
predak  Austrijanaca  uznemiri  Fridrika  II.  kralja  pruskoga,  o  kom 
se  na  bečkom  dvoru  spominjalo,  da  bi  bolje  bilo  imati  ga  za  očita 
neprijatelja,  nego  li  što  je  ovakov  tobožnji  prijatelj.  Sa  sto  hi¬ 
ljada  vojske  saleti  kralj  Fridrik  u  Češku  i  osvoji  Prag,  time  i  cielu 
zemlju  17.  septembra.  Opet  nasta  iza  ovoga  ratnoga  obrata  po¬ 
gibelj  za  sam  Beč.  Kraljica  zapoviedi  svojim  vojskam  na  Bajni 
i  u  Bavarskoj,  da  kreću  u  Češku.  Sve  što  predobiše  njezine 
vojske  Bavarske,  sada  ostaviše  neprijatelju,  da  spase  priestolnicu. 
Kraljica  opet  prodje  u  Požun,  da  sabere  oko  sebe  ugarske  i 
hrvatske  velikaše  i  da  ih  oduševi  na  novo  za  obranu  svete  krune. 

Dok  su  vojske  austrijske  bacile  kralja  pruskoga  iz  Praga  i 
iz  Češke,  gdje  su  osobito  Hrvati  pod  banom  Baćanom  i  Ugri  pod 
grofom  Josipom  Festetićem  u  manjih  bitkah  razbijali  vojske 
njegove  i  natjerali  ih  u  Češku,  dotle  je  mogao  Karlo  VII.  opet 
mirno  dospjeti  u  Bavarsku.  S  velikim  slavjem  uljeze  već  23.  ok¬ 
tobra  u  svoju  priestolnicu  u  Munchen.  Čim  je  to  dostigao,  želio 
je  učiniti  mir  i  radio  je  o  njem,  ali  ga  nije  doživio,  umre  20.  ja- 

1745.  nuara  1745.  Sin  njegov  Maks  Josip  učini  mir  uFussenu23.  aprila, 
po  kojem  Bavarska  prizna  pragmatičku  sankciju.  Posljedica  toga 
mira  bila  je,  da  se  je  izpunila  velika  želja  Marije  Terezije,  te 
je  njezin  muž  Franjo  izabran  za  cara  njemačkoga  i  svetčano 
okrunjen  4.  oktobra. 

Da  je  carica  sada  mogla  jošte  jednu  ranu  preboljeti  radi  gu¬ 
bitka  Šlezke,  bila  bi  dobila  podpuni  mir  i  odmor  svojim  zemljam, 
koga  su  krvavo  trebale.  Nisu  niti  vojske  već  bile  toliko  boju 
voljne.  Osobito  Hrvati  težko  nosiše  terete  ovoga  rata,  jer  se  bo¬ 
jati  bilo,  da  će  im  opustiti  zemlja,  ako  tolike  hiljade  najjačih  ljudi 
još  za  dugo  budu  izvan  zemlje.  Zato  nam  je  svjedok  njihov  voj¬ 
voda  Aleksander  Patačić,  koji  veli:  „da  od  početka  augusta  1744. 
sve  do  kasne  zime,  danju  i  noćju  bez  čadora,  kadkađa  i  bez 
kruha,  lišeni  odore  i  novaca,  moradoše  podnositi  sve  ratne  po¬ 
teškoće.  Pa  ipak  ih  i  sada  po  najvećoj  zimi  neće  da  namjeste 
u  mirne  stanove,  nego  ih  stavljaju  na  skrajnu  granicu  pred  ne¬ 
prijatelja,  i  to  u  zemlji  poharanoj,  lišenoj  svake  hrane,  gdje  mo¬ 
raju  poginuti  od  nevolje.  Zato  da  vole  kući  proći  nego  sveudilj 

stradati  i  držati  stražu  proti  neprijatelju  u  pustoj  zemlji4.4  Mnogi 
od  vojnika  hrvatskih  već  više  godina  nevidješe  domovine,  ni  žene, 
ni  djece  svoje,  a  malena  plaća  od  šest  krajcara  na  dan  nije  im 
mogla  zasladiti  težkoga  vojničkoga  života.  Ban  ih  je  istina  bodrio 
i  opominjao  više  puta,  neka  uztraju  u  vojski,  koliko  je  mogao 
i  pomogao  ih  je,  ali  ipak  mnogi  vojsku  ostaviše  na  banovu  ne¬ 
priliku. 

Kada  je  Marija  Terezija  jošte  s  kraljem  pruskim  u  Draž- 
djanih  mir  god.  1745.  učinila  i  odstupila  mu  Šlezku,  ostadoše 
samo  Francezi  i  Španjolci  s  vojskami  na  bojnom  polju,  a  rat  se 
je  razvijao  u  Nizozemskoj  i  Italiji  različitom  srećom.  Dobio  je 
značaj  europejskoga  rata,  daleko  od  starih  nasliedjenih  zemalja 
habsburžkih,  zato  ga  mi  nepratimo,  već  se  vraćamo  u  našu  do¬ 
movinu,  gdje  se  ratne  posljedice  u  ovaj  čas  jasnije  pokazuju,  nego 
li  u  jednoj  zemlji  carice  Marije  Terezije. 

VI. 

Nitko  nije  mogao  znati  kraj  ovomu  ratu,  u  koji  su  počele  uti¬ 
cati  tolike  europejske  vlasti.  Iz  Hrvatske  dolazilo  je  unj  toliko  liepe 
vojske,  ali  malo  uredjene,  zato  je  morala  biti  briga  caričina,  da 
čete  hrvatske  dobiju  što  prije  i  što  bolji  red  i  što  jaču  voj¬ 
ničku  disciplinu.  Vlada  kraljeve  komore  bila  je  preslaba  zato, 
da  Slavoniju  od  hajduka  oslobodi,  koji  su  na  gdjekojih  mjestih 
bili  jači  od  državne  vlasti.  Naši  vojnici,  osobito  krajišnici,  naučni 
slobodnu  vojevanju  u  malom  ratu,  težko  podnosiše  novi  euro- 
pejski  vojnički  red,  da  se  u  velikih  vojskah  u  neprolomnih  linijah 
kreću  i  zadavahu  voj  vodam  carskim  više  puta  velikih  neprilika, 
premda  su  osobnim  junačtvom  nadkriljivali  vojnike  svih  drugih 
naroda.  To  su  bili  razlozi,  da  je  vlada  carice  Marije  Terezije 
jošte  tečajem  velikoga  rata*  nastojala  izvesti  vojničke  reforme  u 
Hrvatskoj.  Inače  u  ratno  doba  moraju  već  započete  državne  re¬ 
forme  čekati  mirnija  vremena,  dapače  i  u  istu  preobnovu  vojske 
nerado  diraju  vlade,  da  tečaj  rata  nepomrse.  Sama  Marija  Te¬ 
rezija  izvodila  je  svoje  znamenite  reforme  istom  iza  gotova  rata 
u  svojih  nasliednih  zemljah,  samo  je  to  inače  uradila  u  Hrvat¬ 
skoj.  Rat  je  u  nas  upravo  bio  pogodan  za  preustrojstvo  zemlje,  jer 
je  većina  svieta  naoružana  stala  u  dalekom  svietu.  Bilo  je  moguće 
dati  novi  lik  istim  socijalnim  odnošajem  u  krajini  i  Slavoniji,  a 

socijalne  reforme  malo  su  kada  i  malo  u  kojoj  državi  tako  sretno 
mogle  proći,  da  nebi  narod  do  dna  uzrujale,  jer  moraju  udarati 
u  bolni  živac  narodnoga  života. 

Grof  Aleksander  Patačić  vodio  je  utjelovljenje  Slavonije  s 
Hrvatskom  pune  dvie  godine  i  dovršio  ga  istom  pod  konac 
god.  1745.  Čitava  zemlja  bude  razdieljena  na  tri  civilne  pod- 
županije:  sriemsku,  virovitičku  i  požežku  i  na  vojničku  krajinu 
sriemsku  i  posavsku.  Velikimi  župani  budu  imenovani  za  Sriem 
Marko  barun  Pejačević,  Viroviticu  grof  Ljudevit  Patačić,  za  Po¬ 
žegu  barun  Vladislav  Vajaj.  Težko  je  bilo  naći  u  Slavoniji  pis¬ 
menih  ljudi  za  županijske  službe,  zato  preporuči  ban,  neka  iz 
Hrvatske  uzmu  ljude  poznavajuće  zakone  i  običaje  zemlje.  Čim 
se  županije  obnoviše  digoše  jauk  na  silnika  baruna  Franju  Trenka, 
zapoviednika  pandura.  Mnoge  vlasteoske  kmetove  silom  je  na¬ 
tjerao  u  pandursku  četu,  a  odjenuti  su  ih  morali  vlastela  i  su¬ 
sjedi  njihovi  jadni  kmetovi.  Sama  virovitička  županija  potrošila 
je  u  pandure  više  od  trinaest  tisuća  forinti.  Mnogi  kmetovi  da 
se  otmu  pandurstvu  odu  u  hajduke.  Zemlja  posta  na  sve  strane 
nesigurna.  Sve  su  županije  zahvaljivale  banu,  što  ih  je  utjelovio 
materi  zemlji  Hrvatskoj. 

U  slavonskoj  krajini  zapoviedaše  podmaršal  barun  Engels- 
hofen,  koji  je  bio  u  ovaj  čas  pod  banom.  On  zamisli  uvesti  nje¬ 
mačke  častnike,  jer  da  domaćih  sposobnih  ljudi  neima.  Za  za- 
1746.  poviednika  Posavine  preporuči  banu  njekoga  njemačkoga  baruna 
Rieda.  Predloži  podjedno,  da  se  u  buduće  krajiške  čete  i  voj¬ 
vodstva  promiene  u  pukovnije  i  bataljune,  kako  je  već  bila 
uredjena  varaždinska  krajina  pod  konac  vlade  Karla  III.  Vojske 
je  dala  Slavonija  obilno.  Bilo  je  otišlo  s  pukovnikom  Budajem 
u  Italiju  skoro  tri  hiljade,  pukovnikom  Monasterlićem  u  Nje¬ 
mačku  preko  tri  hiljade,  do  hiljadu  s  kapetanom  Grubenom  u 
Šlezku,  a  skoro  toliko  konjanika  odveo  je  bio  Bajko  Preradović 
u  Bavarsku,  i  jošte  je  stalo  kod  kuće  deset  hiljada  ljudi  pri¬ 
pravnih,  da  zamiene  ili  popune  one  koji  su  otišli. 

Princa  Hildburghausena,  ureditelja  varaždinske  krajine,  do- 
pade  zadaća,  da  na  vojničku  uredi  gornju  krajinu  od  Kupe  do  mora. 
Težku  zadaću  svoju  dovrši  on  tek  iza  godine  dana  (god.  1746.) 
Bazdieli  zemlju  u  četiri  pukovnije  i  prozva  ih  za  sada  po 
pukovnicih  njihovih.  Ličku  nazva  Guicciardovom,  otočku  Herber- 
steinovom,  ogulinsku  Dillissovom,  a  slunjsku  Petazzievom.  Po- 

pisujuć  mužke  glave  sposobne  za  službu  od  šestnaeste  do  šest- 
desete  godine,  sastavi  četrdeset  i  pet  hiljada  glava,  izmedju  kojih 
je  samo  tri  hiljade  bilo  nesposobnih  za  vojsku.  Sjajan  i  nečuven 
je  to  broj,  da  na  toli  malom  zemljištu  imade  toliko  ljudi  vrstnih 
za  pušku  i  bojno  koplje.  Što  bi  bilo  od  ovoga  naroda,  da  mu 
bude  neprekidno  uciepljivana  prosvjeta  salievajuča  se  sa  srdcem 
i  dušom  njegovom,  što  bi  bilo  od  zemlje,  da  ju  je  natapao  toliko 
potom  svojim,  koliko  je  natopio  sa  krvlju  svojom  daleke  strane 
poljane  europejske ! 

Pukovnije  razdieli princ Hildburghausen  na  bataljune,  svaka 
od  njih  imade  postaviti  četiri  a  lička  šest.  Na  mjesto  starih  kotara, 
knežija  i  občina  postavi  satnije  ili  kumpanije.  Starodavne  vojvode 
i  kneze  s  osobitimi  povlasticami  zamiene  sada  častnici  i  zapovjed¬ 
nici  satnija  većinom  poriekla  nehrvatskoga.  Jezik  vojske  austrijske 
njemački  otme  mjesto  hrvatskomu,  kojim  su  do  sada  isti  tudji 
generali  bili  prisiljeni  pisati  i  preuzme  vladanje  u  sudu  i  upravi. 
Sudci  auditori  bili  su  redovito  strani  ljudi,  većim  dielom  Niemci, 
uz  nje  su  bili  prisjednici  častnici  i  podčastnici  i  po  koji  prosti 
vojnik,  kako  je  za  vojnički  sud  zakon  zapoviedao.  Svaki  odkup 
od  vojničtva  bijaše  najstrože  zabranjen.  Plača  je  častnikom  bila 
za  vrieme  rata,  kako  i  onim  iz  drugih  zemalja  habsburžkih,  ali 
u  vrieme  mira  same  na  pola.  U  mirno  doba  imao  se  je  vojnik 
sam  hraniti  i  odievati.  Popisani  vojnici  bješe  osim  toga  pod  gu¬ 
bitkom  glave  vezani,  da  idu  onamo,  kamo  im  se  zapovieda  i  da 
ostanu  tako  dugo,  dok  bude  potrebno.  Svoje  staro  narodno  odielo 
moradoše  svući,  pak  navući  na  sebe  carsku  monturu  skrojenu 
po  kalupu  ugarskih  regularnih  vojnika. 

Težko  su  bolile  tolike  radikalne  reforme  narod,  jer  su  mu 
razarale  starodavne  vlasti  knezova  i  vojvoda,  u  kojih  su  se  od 
pravieka  čuvale  osebujnosti  sveobćega  slavenskoga  individualizma, 
prave  slavenske  redovne  obćine,  a  još  teže  im  bilo  odbaciti  odielo 
otaca  svojih,  svoju  čast  i  uspomenu.  Nezadovoljstvo  je  bilo  po  svoj 
zemlji,  a  očita  buna  digne  se  u  ogulinskoj  pukovniji,  u  Senju, 
oko  Brinjh  i  u  jednom  dielu  Like.  Obično  ju  nazivlju  brinjsko- 
ličkom  bunom. 

Veliki  naroddi  sbor  sasta  se  dne  5.  augusta  1746.  u  Jeze- 
ranah,  gdje  se  nadjoše  zastupnici  Brinja,  Senja  i  Like.  Proglasom 
pozovu  svu  krajinu,  da  svaka  kuća  dade  po  jednoga  oružanoga 

momka  u  vojsku.  Koji  bi  se  tomu  uzprotivili,  njim  se  zagroziše, 

da  će  im  kude  upaliti.  Častnike  odlučiše  silom  nagnati  u  svoju 
vojsku,  koji  se  nebi  dao,  valja  da  glavom  plati.  Prvi  se  dignu 
Brinjani,  protjeraju  svoje  častnike  a  podčastnikom  polamaju  nji¬ 
hove  batine,  koje  su  nosili  po  novom  propisu  u  znak,  da  oni 
imadu  pravo  batinjati,  koga  gospoda  odsude.  Odagnaše  konje  i 
razbiše  kola  na  kojih  se  je  imala  dovesti  nova  montura,  napokon 
protjeraše  regularnu  vojsku,  što  je  čuvala  brinjski  grad.  Sabrani 
Brinjani  krenuše  prema  Stubici,  gdje  se  sabra  do  dvie  hiljade 
oboružanih  ljudi  i  nazovu  se:  „božjom  vojskom. “  Da  znamo 
protumačiti  ovaj  naziv  ustaša,  jamačno  bismo  mogli  razkriti  sve 
povode  i  pobude  ustanka.  Uzamši  na  um  odnošaj  svećenstva,  koje 
je  prijalo  ustanku,  našli  bismo  u  bibliji  povod  ovomu  imenu  po 
analogiji  sa  braćom  makabejskom.  Nebesa  su  imala  zaštititi 
„stare  pravice44  naroda. 

Karlovački  general  podmaršal  Scherzer  zapoviedi  podpukov- 
niku  ličkomu  Depociju,  neka  ustanak  uguši,  zato  neka  digne  dva 
bataljuna  otočka  i  dvie  kumpanije  ličke.  General  Scherzer  ode  sam 
glavom  u  Otočac  i  odavle  dojavi  ustašam,  neka  se  razidju,  ali 
videći  da  ga  nitko  nesluša,  vrati  se  u  Karlovac.  Većina  se  ustaša 
ipak  vrati  kućam  svojim  zato,  jer  im  je  ponestalo  hrane.  Koncem 
augusta  izaberu  deputaciju  od  sedam  ljudi,  na  čelu  im  majora 
auditora  Matu  Kuhačevića  Senjana  prijatelja  puka  i  pjesnika 
hrvatskoga.  Čim  Kuhačević  u  Beč  stigne,  dade  ga  ratno  vieće 
zatvoriti  i  pošalju  ga  u  Karlovac  na  sud,  gdje  je  princ  Hildburg- 
hausen  sastavio  sud  od  samih  nesmiljenih  stranaca.  Premda  se  narod 
1747.  primirio,  budu  ipak  glave  ustanka  nesmiljeno  kažnjene.  Deset 
ih  pogubiše  mačem,  trojicu  smrviše  na  kolo  a  glave  im  odsje¬ 
čene  na  kolcih  iztaknuše,  sedam  častnika  i  podčastnika  odsudiše 
na  vječni  zatvor,  petoricu  poslaše  na  šanceve.  Mato  Kuhačević 
naricaše  u  Špilbergu  u  pjesmah  hrvatskih  o  sudbini  svojoj  i 
svoga  rodnoga  grada  Senja  još  mnogo  godina.  Kraja  pjesnikove 
sudbe  neznamo. 

Princ  Josip  Hildburghausen,  novi  organizator  vojne  hrvatske 
krajine,  postigao  je  podpunoma  svoju  svrhu ,  jer  je  pod  konac 
nasliednoga  rata  iz  same  krajine  bilo  vojske  preko  trideset 
hiljada.  Nova  krajina  dobi  bolji  red,  veću  stegu,  narod  je  bivao 
poslušniji  prema  poglavarstvu  i  vojničkim  propisom.  Počelo  se 
misliti  na  škole,  na  bolje  puteve  i  na  veću  sigurnost  zemlje  od 
hajduka  i  susjednih  Turaka.  Ali  krajina  kao  ogromni  vojnički 

zavod  pod  upravom  tudjinaca  prezirudih  sve  što  je  sveto  ovomu 
narodu,  a  poštujudi  jedino  krepčinu  mišica,  mogla  je  samo  svoj 
heroični  duh  razvijati,  u  kojem  je  jedno  bitno  svojstvo  uviek 
manjkalo,  nije  smielo  biti  narodne  samosviesti.  Narodnomu  je¬ 
ziku  nije  bilo  mjesta  niti  u  školi  niti  u  javnom  službovanju.  U 
vojničkom  zavodu  nije  mogao  u  cviet  dodi  obrt  niti  trgovina. 
Carskom  monturom  izgine  dapače  stara  uresna  narodna  nošnja, 
s  njom  propade  kod  mnogih  porodicah  jedino  bogatstvo,  sasto- 
jede  od  starine  u  bogatu  odielu  i  skupocjenu  oružju.  Nestade 
zato  vještijih  krojača,  krznara,  vezilaca,  zlatara,  puškara  i  t.  d. 

Isto  zemljište  krajiško  znatno  se  preobrazi.  Romantične  pre¬ 
djele  gornje  i  dolnje  krajine  urešene  starodavnimi  gradovi, 
samostani  i  crkvami  liši  vojna  uprava  malo  po  malo  svih  ovih 
uresa.  Gradove  i  samostane  pustiše  zubu  vremena,  da  ih  satare, 
mnoge  razoriše,  da  iz  njih  izvale  materijale  za  svoje  oficirske 
stanove,  magazine  i  tamnice,  dapače  monumentalni  spomenici  pro- 
djoše  za  taracanje  cesta  i  za  carske  sgrade.  Što  pismenih  spo¬ 
menika  od  palede  sile  turske  osta,  to  morade  ostaviti  stare  po¬ 
hrane  svoje  i  putovati  u  Gradac  i  u  Beč.  Da  se  nije  na  nje 
pazilo,  to  se  lasno  razumije,  jer  što  bi  hrvatskim  rukam  bilo 
staro  i  sveto,  to  je  tudjinu  bilo  starogrdno  i  nakazno.  Koliko 
je  novim  ustrojstvom  pretrpila  banska  vlast,  vidi  se  po  tom,  što 
onaj  stari  kriepki  zahtjev,  da  se  obnovi  banska  vlast  od  Drave 
do  jadranskoga  mora,  kao  da  se  neusudjuju  Hrvati  obnavljati 
za  dugo  vremena. 

Dok  se  je  svršila  nova  organizacija  krajine  hrvatske,  dovrši 
Marija  Terezija  god.  1748.,  nasliedni  rat  mirom  u  Achenu  po  1748. 
kojem  je  izgubila  Šlezku,  Parmu,  Piacencu  i  Gvastalu.  Hrvatske 
vojske  uzele  se  vradati  u  domovinu  sa  Rajne  i  Italije,  donosedi 
mnoge  ratne  trofeje,  koje  poslije  stališi  u  bansku  kudu  namje- 
stiše.  Vojska  se  uvježbala  ved  po  načinu  druge  kraljičine  vojske, 
jer  je  ban  dao  prevesti  vježbe  na  hrvatski  jezik  za  banderiju  i 
za  svu  hrvatsku  vojsku.  U  Beču  ih  dočekivala  carica,  oficire 
gostila  i  zlatnimi  kolajnami  odlikovala,  a  momčad  darivala. 

Slavje  bilo  u  Beču  pri  prolazku  hrvatskih  vojnika.  Do  jeseni  na¬ 
lazile  se  ved  sve  čete  u  domovini,  da  se  odmore  od  osamgodiš- 
njega  ratovanja.. 

Prije  povratka  vojske,  dok  je  jošte  ban  Badan  u  Belgiji  boravio, 
imenova  ga  kraljica  odgojiteljem  svoga  sina  priestolonasliednika 

Josipa,  a  time  bi  morao  zahvaliti  se  na  banskoj  časti.  Prvi  glas 
stigne  o  tom  namjestnikn  banskomu  biskupu  Gjuri  Branjugu  od 
palatina  Ivana  Palfya,  gdje  veli,  da  „kao  stari,  pravi  i  iskreni 
prijatelj  Hrvata*  ovo  javlja  privatnim  putem,  neka  se  stališi 
slože  i  zaištu  od  kraljice,  da  im  ipak  Baćana  ostavi  za  bana, 
neka  se  ovaj  put  neosvrnu  na  onaj  stari  zakon,  da  ban  mora 
u  banovini  boraviti,  jer  da  če  u  ovom  novom  uzvišenom  položaju 
ban  Baćan  tolike  koristi  donesti,  koliko  im  nijedan  drugi  ban 
jamačno  nedonese.  Biskup  sabere  sabor  i  skloni  ga  na  to,  da 
izašalje  kraljici  poslanstvo.  Vodio  je  poslanstvo  posvećeni  biskup 
Adam  Patačić,  a  uz  njega  su  bili  podban  Ivan  Rauch  i  prisjednik 
bansbe  tabule  Ivan  Bužan.  Dospjevši  u  Beč  pobojaše  se,  da  ih 
kraljica  niti  primiti  neće,  jer  nije  nikoga  primala  radi  trudova, 
u  kojih  se  nalazila.  Ipak  ih  primi  u  svojem  kabinetu  neizmjernom 
laskavom  srdačnošću,  hvaleći  vierne  Hrvate,  što  hoće  da  imadu 
za  bana  čovjeka,  koga  ona  toliko  cieni,  da  mu  povjerava  naj¬ 
višu  i  njezina  srđca  najmiliju  zadaću.  Tako  Baćan  osta  i  nadalje 
banom,  samo  se  je  o  tom  radilo,  tko  će  mu  biti  namjestnikom, 
kada  je  ove  godine  biskup  Branjug  umro.  Kancelarija  je  kraljeva 
tvrdila,  da  jedino  kralj  ima  pravo  imenovati  banskoga  namjest- 
nika,  koji  u  ime  kraljevo  mora  zapoviedati  vojskom  na  krajini, 
a  ban  se  pozivao  na  običaj  toliko  puta  ponavljan,  gdje  je  ban 
sam  imenovao  sebi  namjestnika.  Ban  imenova  svojim  namjestni¬ 
kom  grofa  Ljudevita  Erdeda,  a  kraljica  to  sliedeće  godine  1749. 
potvrdi,  ali  s  primjetbom,  da  to  za  buduće  nesuzbija  pravo  kra¬ 
ljevsko  kod  imenovanja  banova  namjestnika. 

Sada  nastaje  ona  znamenita  doba  mira  (od  god.  1748 — 1756.) 
vladavine  Marije  Terezije,  u  kojem  je  mudra  kraljica  nastojala 
novimi  uredbami  podići  zemlje  i  kraljevstva  svoja  do  jedinstvene 
sile,  kakva  je  bila  Francezka  ili  država  pruskoga  kralja  Fridrika  II. 
Vojska  imala  je  biti  po  svih  zemljah  po  jednom  sustavu  vjež¬ 
bana,  k  tomu  je  trebalo  vježbanje  i  red  i  u  mirno  doba  za  punih 
sto  hiljada  ljudi.  Zato  opet  trebalo  je  urediti  financije,  koje  u 
državi  habšburžkoj  nikada  nisu  bile  uredjene.  Težke  gubitke  po- 
slednjega  rata  pripisivaše  same  kraljica  neurednosti  raznorodnih 
vojska  svojih  i  nespretnoj  raztrošnosti,  kojom  se  odlikovaše  nje¬ 
zini  predšastnici.  Žena,  koja  je  umila  jednom  razpaliti  Ugre  i 
Hrvate  s  riečmi:  „ja  sam  siromašna  kraljica,  ali  imam  srdce 
jednoga  kralja,*  preuzme  zadaću,  da  uvede  što  jednoličniju  upravu 


Digitized  by 


Google 


MAKUA  TKREZUA. 


327 


u  svih  zemljah  svojih  i  da  ih  preporodi.  .Terezijanska*  doba 
reforma  stane  obuhvaćati  osim  spomenutih  dviju,  i  sve  druge 
glavne  grane  državnoga'  života :  crkvu  i  školu,  upravu  i  sudstvo, 
odnošaje  seljaka  i  plemića,  trgovinu  i  obrt,  u  obće  sve,  čime 
je  ova  kraljica  mogla  od  saveznih  država,  kako  su  do  sada  fak¬ 
tično  bile,  učiniti  prve  temelje  jedinstvenoj  državi. 

Hrvatska  donesla  je  već  novomu  sustavu  kraljičinu  najveću 
žrtvu  preosnutkom  vojne  krajine.  Sjedio  je  i  zapoviedao  u  njoj 
absolutnom  vlasti  princ  Hildburghausen,  dok  nije  kraljica  iskala, 
da  se  i  on  pokorava  zapoviedim  ratnoga  vieća,  na  što  se  on  za¬ 
hvali  početkom  god.  1749.  na  časti  zapoviednika  krajine.  U  1749. 
Hrvatskoj  probudi  ova  zabvala  sveobću  senzaciju.  Svatko  je  na- 
gadjao,  zašto  se  princ  morao  zahvaliti.  Bilo  je  naivnih  ljudi,  koji 
su  mislili,  da  je  došao  čas,  da  se  izpuni  davna  želja  Hrvata,  te 
bi  ban  Baćan,  ljubimac  dvora,  mogao  postati  zapoviednikom  obiju 
generalata.  Ban  im  dakako  odgovori,  da  toga  nesmije  iskati  od 
kraljice,  kada  znade,  da  je  to  .ona  već  drugačije  uredila.  Zapo- 
viedati  će  tamo  generali  pod  vrhovnom  zapoviedju  ratnoga  vieća. 

U  mjesto  očekivanoga  dara  dodju  na  stališe  hrvatske  nove 
kušnje  i  neprilike  sbog  banske  krajine.  Odkada  je  barun  Venceslav 
Kleefeld,  podpukovnik  i  banov  adjutant,  s  hrvatskimi  četami  dospio 
na  povratku  iza  rata  u  Hrvatsku,  da  vojsku  uči  novo  vježbanje, 
nasta  komešanje  medju  stališi  sbog  krajine.  Mala  ali  gibka  stranka, 
na  čelu  joj  podban  Ivan  Bauch,  sdružila  se  s  ovim  tudjinom  i 
uzela  dokazivati  stališem,  kolika  će  sreća  biti  za  Hrvatsku,  ako 
se  krajina  izmedju  Kupe  i  Une  uredi  po  načinu  ostale  krajine. 
Kraljica  da  će  dati  pomoći  za  plaćanje  vojske,  ban  će  imenovati 
sve  častnike.  Time  da  će  pasti  tereti  sa  stališa,  a  sačuvati  će 
se  i  umnožati  moć  i  ugled  banov.  Sabor  hrvatski  prihvati  mjeseca 
jula  1749.  ovu  odluku  i  javi  to  banu.  Ban  ode  kraljici  i  javi  joj : 
da  je  izposlovao,  te  Hrvati  prose  novu  regulaciju  svoje  krajine. 
Veoma  sladkim  i  laskavim  pismom  odgovori  ban  Baćan  stališem, 
koliko  je  kraljicu  obradovala  ova  prošnja  sabora  hrvatskoga, 
uvjerava  ih,  da  su  u  velikoj  milosti  kod  kraljice,  koja  će  ne- 
samo  potvrditi  već  i  razširiti  prava  i  povlasti  njihove.  Kraljev¬ 
stvo  da  će  si  slobodno  birati  ,  kapetana  kraljevstva,  “  koja  je 
čast  već  dugo  s  banskom  spojena.  Tako  zvani  „štabski  oficiri* 
biti  će  imenovani  na  predlog  banov  od  kraljice  i  dobivati  će 
dekrete  od  ratnoga  vieća.  Nespretno  da  bi  bilo,  da  stališi  za 


Digitized  by 


Google 


S28 


KNJIGA  JEDANAESTA. 


ta  mjesta  predloge  čine,  jer  se  može  biti  nebi  mogao  sastati 
sabor  upravo  onda,  kada  bi  takov*  čovjek  brzo  i  nuždno  imao 
stupiti  na  svoje  mjesto.  Odbijajući  mehko  i  ljubezno  njihovu 
tražbinu,  da  Zrinsko-Frankopanska  dobra  padnu  pod  vlast  sta¬ 
liša,  pripovieda  im,  kako  se  kraljica  nada,  da  će  oni  pristati  na 
nove  uredbe  radi  koristi,  što  će  bolje  uredjena  krajina  biti  jača 
obrana  domovine,  a  sinovom  njihovim  da  će  biti  prilika  uzpi- 
njati  se  do  visokih  vojnih  časti.  Stališi  da  će  tim  rađje  dati 
veću  novčanu  pomoć  za  uzdržavanje  krajine,  što  će  svu  korist 
od  toga  pobirati  njihovi  sinovi. 

Odgovor  banov  pade  kao  grom  u  sabornicu  hrvatsku.  Eazkol 
i  nesloga  rodi  se  u  plemstvu.  „  Porušena  je  —  veli  suvremeni 
Krčelić  —  ona  stara  sloga  duhova  hrvatskih;4  Ona  stranka,  što 
je  s  Venceslavom  Kleefeldom  prije  agitirala,  stala  je  sada  po¬ 
sramljena  od  tolikoga  poraza  cieloj  zemlji.  Pomoći  nije  bilo,  da 
se  uzmakne.  Od  puke  sramote  pred  kraljicom,  morali  su  se  sada 
stališi  brinuti  zato,  da  urede  svoju  krajinu  kako  je  ona  želila. 
Banska  krajina  bude  razdieljena  u  dvie  regimente:  glinsku  i 
kostajničku,  svaka  njih  imala  dati  četiri  hiljade  ljudi  pje- 

1750.  šaka  i  šest  sto  konjanika.  Na  proljeće  sliedeće  godine  1750. 
budu  već.  imenovani  pukovnici  barun  Stjepan  Patačić  za  glinsku 
a  plemeniti  Ojuro  Pogledić  za  kostajničku  pukovniju.  Kada  je 
pred  sabor  donesena  povelja  Marije  Terezije,  koja  sve  potvrdjuje 
i  uredjuje  glede  krajine  banske,  toliku  to  zlovolju  probudi,  da 
ju  stališi  niti  medju  svoje  spise  neunesoše,  kao  da  ju  neprimaju 
niti  nepriznaju.  Badava  im  sav  prkos,  kada  nisu  slušali  ozbiljnih 
glasova  od  njekolicine  plemenitih  ljudi,  koji  su  ovoga  puta  ostali 
bili  u  manjini,  a  samo  jednodušna  volja  sabora  hrvatskoga  mogla  je 
odbiti  ovaj  zahtjev,  koji  su  u  Beču  smatrali  kao  postulat  na  korist 
sveukupne  države  Marije  Terezije. 

1751.  Još  nije  bilo  gotovo  pitanje  o  krajini,  već  se  kraljica  javi 
s  predloži,  koji  su  za  tim  išli,  da  financije  svojih  zemalja  uvede 
u  što  bolji  red  i  da  središnja  kraljevska  blagajna  bude  spremna 
za  sva  teža  i  nezgodnija  vremena.  U  to  ime  odluči  sazvati  sabor 
ugarsko-hrvatski  u  Požun  18.  aprila  1751.  Da  čim  lašnje  do¬ 
stigne  visoki  svoj  cilj,  đodje  opet  kraljica  glavom  medju  stališe, 
slaveći  ih  i  zahvaljujući  im  za  junačka  djela  u  prošlom  ratu, 
da  im  toga  nikada  zaboraviti  neće.  Ali  kada  je  došlo  pitanje  o 
povećanju  daća,  bez  česa  da  kraljica  častno  medju  mogućimi 


Digitized  by 


Google 


MARIJA  TEREZI  JA. 


329 


krajevi  svojinu  susjedi  obstati  nemože,  onda  se  rodi  veliki  priepor, 
koji  je  potrajao  kroz  tri  mjeseca  dana.  Kraljica  je  dokazivala,  da  se 
nalazi  u  skrajnjoj  nevolji,  a  stališi  odvraćahu,  da  je  njim  nemo¬ 
guće  podnesti  ikakav  novi  namet.  Iza  gorkih  razprava  privole 
napokon  stališi  na  jednu  trećinu  onoga,  što  je  kraljica  iskala. 

Hrvati  donesoše  po  običaju  pred  kraljicu  mnogo  jada  svojih, 
ali  malo  nadjoše  za  nje  lieka.  Da  „gravamina*  svoja  urede  po  na¬ 
putku  donesenom  sa  sabora,  sabra  ban  po  običaju  konferenciju, 
u  koju  pozva  velikaše  posjednike  hrvatske  i  odaslanike  stališa. 
Spominju  se  palatin  Ljudevit  Baćan,  judei  curiae  Gjuro  Erdedi, 
namjestnik  banski  Ljudevit  Erdedi,  zatim  Nikola  Erdedi,  biskup 
zagrebački,  bosanski,  senjski  i  sriemski,  Franjo  Kolar  i  Somšić, 
savjetnici  ugarske  dvorske  kancelarije.  Bio  je  pozvan  i  Leopold 
Nadaždi,  dvorski  kancelar,  ali  radi  drugih  poslova  nije  došao.  Uz 
ove  ljude  i  druge  velikaše  bili  su  i  izaslanici  sabora :  barun  Adam 
Patačić,  Josip  Magdić  i  Josip  Rafaj,  a  i  mnogi  drugi.  Sbor  ovaj  sastao 
se,  da  po  pravu  našega  kraljevstva  svoja  osebna  hrvatska  grava- 
mina  neodvisna  od  ugarskih  iznese  pred  kraljicu.  Koliko  je  srdca 
za  Hrvatsku  bilo  u  većine  članova  konferencije  svjedoče  stranom 
mlitavi,  stranom  pogubni  zaključci.  Ova  konferencija  diže  sje¬ 
kiru  na  jarbole,  o  kojih  su  razapeta  jadra  naše  ladje  istom  malo 
izpravljene.  Kukavni  Antun  Špišić,  podžupan  virovitički,  da  se 
ulaska  prisutnomu  palatinu  i  drugoj  velemožnoj  gospodi  uzme 
dokazivati,  kako  bi  pravo  bilo,  da  slavonske  županije  šalju  svaka 
po  jednoga  zastupnika  u  sabor  ugarski,  kako  to  čine  ugarske  žu¬ 
panije.  Da  su  hrvatske  županije  inače  uredjene  nego  li  slavonske, 
koje  imadu  iste  uredbe  kao  i  ugarske,  neka  spadnu  pod  pala- 
tina.  To  su  dakako  prisutni  velikaši  Ugro-Hrvati  objeručke  pri¬ 
hvatili,  a  mogući  su  bili  to  i  izvesti,  jer  su  bili  prvi  doglavnici 
kraljice.  Badava  se  upirahu  odaslanici  Hrvatske  na  staro  pravo, 
po  kom  je  Slavonija  od  pamtivieka  pripadala  pod  bana.  Pravo 
osta  Hrvatom  ipak  netaknuto,  ali  Slavonija  uzme  faktično  po- 
šiljati  svoje  odaslanike  na  ugarski  sabor  poput  drugih  ugarskih 
županija,  mjesto  da  se  prihvati  predlog  sabora  hrvatskoga,  da 
za  ove  tri  županije  jedan  „nuncij*  prodje  na  zajednički  sabor, 
izabran  u  saboru  hrvatskom. 

Nesmijemo  niti  toga  zatajiti,  da  je  dvor  u  ovom  pitanju 
već  zato  lasno  zabacivao  želje  Hrvata,  što  su  oni  najtvrdokornije 
odbijali  svaki  novi  namet  kraljice,  premda  je  ona  očito  objav- 

ljivala,  da  bez  novih  nameta  nikako  obstati  nemože,  a  slavonske 
su  pojedine  županije  faktično  toliko  prinosile,  koliko  i  ugarske. 
Zato  odgovori  satirično  jednom  kraljičin  kancelar  Ljudevit  Na- 
daždi  hrvatskim  stališem :  neka  se  za  Slavoniju  nebrinu,  kad  imadu 
takva  privilegija,  da  nemoraju  toliko  plačati,  koliko  županije  sla¬ 
vonske.  .Konfuzijom  seje  ovaj  sabor  počeo,  konfuzijom  i  svršio,* 
te  je  kraljica  veoma  zlovoljna  otišla  iz  Ugarske  27.  augusta. 

Da  se  uzmognu  diči  prihodi  kraljice,  trebalo  je  o  tom  raditi, 
da  zemlje  po  novom  poreznom  ključu  budu  upoznate  i  popisane, 
a  naš  če  čitatelj  poznavati  iz  obče  povjesti  onaj  strah  i  nemire, 
koji  se  uviek  med  narodom  javiše,  kada  je  izlazio  ma  u  kojoj 
zemlji  kakav  novi  popis.  Nove  đače  kao  crni  oblaci,  kojim  se 
nezna  što  če  donesti,  slika  si  seljak  sa  najcrnijimi  bojami  gledeč 
unapried  svoju  propast. 

Očita  buna  od  samoga  straha  pred  novimi  dačami  rodi  se 
u  banskoj  krajini  jošte  tečajem  požunskoga  sabora.  Pobune  se  vlasi. 
Vodio  ih  je  Teodor  Kiug,  jedan  od  svrgnutih  knezova.  Oficiri  uz- 
maknuše  sa  svojih  kumpanija  u  Glinu  i  Kostajnicu,  gdje  su  kao 
prosti  vojnici  stražu  stražili,  da  ova  mjesta  od  ustaša  spase.  Bun¬ 
tovnici  utaboriše  se  kod  Komagovine,  kamo  je  doskora  izašlo  po¬ 
vjerenstvo  od  sabora  hrvatskoga,  da  njihove  tegobe  izpita.  Osim 
groznih  tužba  na  otimačinu  oficira,  sbog  koje  su  se  bili  pred  go¬ 
dinu  dana  potužili,  pak  su  im  u  Beču  poslanike  uhvatili,  u  Za¬ 
greb  poslali  i  ovdje  u  tamnicu  bacili,  bilo  je  največih  sbog  no¬ 
voga  popisa  i  vjere  njihove.  Nesamo  što  oficirom  tolikim  moraju 
kuče  izgraditi  na  najljepših  mjestih  i  od  svoje  im  zemlje  naj¬ 
bolje  dielove  davati,  več  im  sada  sve  popisaše,  pak  če  morati 
za  cara  u  boj  polaziti,  a  od  jednoga  roda  znadu  i  po  petoricu 
povuči  u  vojsku.  A  tko  če  tolikim  ljudem  monturu  nasmagati? 
Nesamo  to,  več.če  kao  kmetovi  đače  plačati,  a  nadasve  to  nji¬ 
hovu  vjeru  gaze. 

Morala  je  izači  kao  na  bojno  polje  varaždinska  i  karlovačka 
krajina  pod  generali  Keilom  i  Scherzerom,  dok  ih  primiriše, 
obečavajuč  im  pomoč  od  carice.  Kiuga  i  njegova  tajnika  popa 
Filipa  Trbuhoviča  prevarom  uloviše  i  u  tamnicu  zatvoriše,  gdje 
se  je  od  smrti  time  spasio,  što  je  kazivao,  kako  je  on  prepriečio, 
da  ovaj  narod  nije  sav  u  Tursku  prebjegao. 

Tužba  sbog  vjere  nestoji  doduše  u  prvom  redu  kod  obrane 
buntovnika,  ali  medju  povodi  jamačno  je  na  prvom  mjestu.  Nije 

to  prvi  nemir  vlaha,  da  bisnrn  mu  povode  težko  uhoditi  mogli. 
Kipljenje  sbog  vjere  ponavlja  se  više  puta,  a  pitanje  to  viersko 
stoji  na  dnevnom  redu  od  početka  vladavine  Marije  Terezije 
i  provlači  se  kao  zmija  kroz  povjest  hrvatsku  od  toliko  go¬ 
dina.  Hrvatska  razvaljena  več  u  dva  teritorija  nalazila  se  sa 
svojinu  inovjernici  u  situaciji,  koja  imade  mnogo  sličnosti  sa  su¬ 
vremenim  razvitkom  vierskoga  pitanja  u  suplemenoj  nesretnoj 
Poljskoj.  Plemstvo  se  u  jednoj  i  drugoj  zemlji  upire  na  stare 
zakone  baštinjene  od  otaca  svojih,  ali  vanjske  sile  jače  su  nego 
li  starinski  zakoni.  Plemstvo  u  jednoj  i  drugoj  zemlji  razdrobljeno 
i  onemoglo  nije  se  jako  uzdići  niti  u  državnih  niti  u  crkvenih 
pitanjih  do  one  moći,  koja  bi  u  njem  predstavljala  sav  narod, 
neima  u  njem  toliko  sile,  da  prema  novim  odnošajem  stvori  nove 
oblike  života,  povoljne  svomu  narodnomu  bitku.  Naslonivši  se 
na  okorjelo  svećenstvo  latinsko,  stoji  plemstvo  ukočeno  sa  svojim 
starim  zakonom  u  ruci,  kao  da  nemari  što  še  sve  oko  njega  sbiva. 

Preko  sto  godina  sjedio  je  u  Marči  sjedinjeni  biskup  vlaški 
sa  samostanci  svetoga  Bazilija,  a  pod  vlast  njegovu  spadahu  svi 
sjedinjeni  u  kraljevstvu  hrvatskom,  dokle  god.  1737.  novoime¬ 
novani  nesjedinjeni  biskup  Simo  Filipović  na  nju  nenavali.  Slo¬ 
živši  se  s  hajduci  i  razbojnici  od  svoje  vjere  zapali  samostan  na 
sam  dan  crkve,  kaludjere  poubijaju,  samo  njeki  iznesoše  živu 
glavu.  Taj  izgred  uzruja  sve  u  Hrvatskoj.  Budući  da  je  upravo 
bio  rat  s  Turci,  nije  stvar  došla  na  čisto  sve  do  vlade  Marije 
Terezije,  koja  nije  dala  Marču  pod  vlast  patriarke  karlovačkoga, 
ali  se  je  dosta  dvojbeno  vladala.  Vlahom  potvrdi  god.  1743.  pri¬ 
vilegija,  ali  sa  izričnom  rezervom,  „u  toliko,  koliko  prava  drugih 
nevriedjaju"  Kraljica  nalazeć  se  u  ratu  pogibeljnom  za  obstanak 
njezine  države,  očito  je  za  tim  išla,  da  nigdje  svojih  podanika 
neuvrieđi.  Sjedinjeni  biskup  marčanski  stajaše  tako  skoro  kano 
izmed  neba  i  zemlje  bez  pomoći,  zato  ga  skoro  sav  narod  od- 
bježe  i  vrati  se  u  krilo  grčkoiztočnjaka.  Stališi  hrvatski  davahu  mu 
doduše  častno  mjesto  u  saboru,  zagovarahu  ga  kod  kraljice  više 
puta,  zaklinjahu  kraljicu,  neka  dokine  vlast  patriarke  karlovač¬ 
koga  nad  vlasi  u  Hrvatskoj,  jer  je  to  proti  posvećenim  zakonom 
zemlje.  Kraljica  ih  primirivaše  i  upućivaše  na  slogu  i  ljubav. 
Godine  1752.  napokon  piša  saboru  hrvatskomu,  da  su  do  sada  1752. 
bile  mnoge  svadje  izmedju  katolika  i  grčkoiztočnjaka,  sada  ona 
hoće  i  zapovieda:  ,da  se  medju  obojimi  sloga  obnovi 

s  toga  razloga,  što  je  ona  učinila  savez  s  caricom 
Busa,  koja  takodjer  tu  vjeru  izpovieda“  Kraljica 
hoće,  da  taj  savez  jošte  bolje  utvrdi,  zato  zapovieda,  da  grčko- 
iztočnjaci,  bili  oni  sjedinjeni  ili  nesjedinjeni,  živu  po  svojih  vier- 
skih  privilegij  ih  od  god.  1690.,  koje  im  je  ona  jošte  povećala. 
Ona  im  dapače  preporuča,  neka  grčkoiztočne  u  službu  primaju. 
Stališi  primaju  zapovied  njezinu,  ali  ju  odbijaju,  koliko  bi  od 
nje  mogla  trpiti  .jedna  sama  prava  i  spasujuća  rimsko-katolička 
vjera,*  kojoj  su  privilegija  potvrdili  i  zaprisegll  toliki  kraljevi 
njezini  predšastnici. 

Kako  je  viditi  kraljica  podredila  je  dalekim  ciljevom  svoje 
vanjske  politike  viersko  pitanje  u  Hrvatskoj,  a  okoijeli  stališi 
stoje'  nepomično  skoro  bez  životnoga  gibanja  na  svojem  slovu 
zakona.  Nije  bilo  državnika  Hrvata  jednoga,  da  po  zlatnom  mostu 
unije,  obasjanom  duhom  slavenske  službe  božje  mir  božji  donese 
u  ovu  zemlju  za  sva  buduća  vremena.  Kada  se  na  um  uzmu 
ona  moguća  i  nemoguća  naprezanja  tolikih  plemenitih  ljudi  u 
Njemačkoj  i  na  zapadu,  koliko  se  trudiše,  da  radi  sloge  narodne 
nadju  vežuće  niti  izmedju  protestantizma  i  katolicizma,  koji  su 
daleko  većim  jazom  razstavljeni  bili,  nego  što  je  katolička  i 
grčkoiztočna  crkva,  kada  se  na  um  uzme,  da  je  lasno  bilo 
moguće  spasiti  grčkoiztočnim  sveti  pozdrav  slavenske  službe 
božje,  onda  moramo  zažaliti  na  otce  naše,  da  nijednoga  stvara- 
jućega  duha  nije  izmedju  njih  bilo.  Nesmijemo  ipak  niti  toga 
zaboraviti,  da  je  dobra  polovica  Hrvatske,  vladana  po  njemačkih 
generalih  samo  po  zapovieđih  dvorskoga  vieća  živila,  pak  je  i 
u  ovom  pitanju  morala  sliepo  slušati,  što  joj  iz  Beča  zapoviedaju. 

Osim  vierskoga  pitanja  pritiskaše  zemlju  od  požunskoga 
sabora  briga  oko  tako  zvane  konškripcije  iliti  popisa  zemlje, 
naroda  i  njegova  imetka.  U  mjesto  staroga  popisa  dimnjaka 
1753.  izašao  sada  sasvim  novi,  po  kojem  se  imalo  zabilježiti  sve  gibivo 
i  negibivo,  dapače  svi  odnošaji  izmedju  vlastele  i  njihovih  po¬ 
danika.  U  svih  drugih  zemljah  i  u  istoj  Ugarskoj  bilo  je  to 
djelo  ne  na  veselje  naroda  svršeno,  samo  je  jošte  zaostala  Hrvatska 
i  pod  banskom  vladom  i  u  krajini.  Badava  se  tomu  poslu  oti¬ 
mahu  stališi  hrvatski.  Oni  učiniše  nove  daće  samo  u  toliko,  da 
mogu  izplaćivati  novu  ustrojenu  bansku  krajinu  i  to  nije  bilo  bez 
neprilika.  Moliše  bana  Baćana,  neka  im  izmoli  milost  od  kraljice, 
da  novih  tereta  neplaćaju,  ali  dobiše  odgovor,  da  kraljica  nipošto 

ne<5e  da  popušta.  Na  stališe  podiže  se  opet  komora  austrijska, 
gospodarica  primoija,  da  su  poreznici  i  popisnici  primorju  pre¬ 
veliki  porez  navalili,  zato  kraljica  izda  strogu  zapovied,  da  se 
popis  još  jednom  provede.  Godine  1754.  nasta  popisivanje  ko-  1754. 
misijom  stališkom,  koja  je  imala  korak  po  korak  svu  zemlju 
proći.  Pitalo  se  za  zemlje,  koje  su  po  plodonosnosti  bile  raz- 
dieljene  u  tri  razreda,  zatim  o  livadah,  šumah,  krčevinah.  Osobitu 
pazku  odredi  kraljica  „na  vinograde,  kojimi  je  bogato  naše  kra¬ 
ljevstvo  hrvatsko!1  Svatko  je  imao ,  bio  on  gospodin  ili  seljak, 
slobodnjak  ili  kmet  izpoviedati,  koliko  po  jednom  jutru  dobiva. 

Kod  brojenja  pučanstva  pazilo  se  je  osobito  na  radnu  i  privriednu 
snagu,  zato  se  nije  pitalo  za  djecu,  koliko  za  ljude  i  žene,  a  oso¬ 
bito  su  točno  bilježili,  koliko  tko  kmetova  imade.  Cienili  su  se 
više  oženjeni,  jer  su  žene  pomagale  snašati  terete  gospoštinske. 
Trgovce  i  zanatnike  ucienjivahu  po  tom,  da  li  u  većem  ili  manjem 
gradu  stanuju  i  po  broju  ljudi ,  koje  za  svoj  posao  drže.  Sve 
vrsti  blaga  podpunim  brojem  završivahu  popise. 

Premda  je  narod  sa  strahom  čekao  rezultate  popisa  i  nje¬ 
gove  posljedice,  skoro  se  nigdje  nije  pokazivao  nemir,  dok  ne- 
dodje  glas,  da  carica  dolazi  u  Hrvatsku.  Po  osnovi  dvora  imala 
je  obići  cielo  primorje,  a  napose  ogledati  liepe  gradove  Rieku, 
Bakar,  Kraljevicu,  Senj,  gdje  bi  se  svuda  imale  napraviti  nove 
luke  koristne  za  svjetsku  trgovinu.  Odanle  izašla  bi  kraljica  na 
Karlovac,  došla  u  Zagreb  i  preko  Varaždina  se  povratila  u  Šta¬ 
jersku.  Gospoda  se  spremahu,  da  ju  što  sjajnije  primu.  Veličajna 
banderija  obećaše  pojedini  velikaši,  puteve  stadoše  na  sve  strane 
popravljati,  gradove  poljepšavati,  sebi  nametahu  gospoda  nedo¬ 
stižne  troškove,  a  narodu  prevelike  terete.  Pretežke  radnje  i  mnogi 
pripravni  troškovi  pričinjahu  se  narodu  kao  priprava  onih  bu¬ 
dućih  crnih  dana,  koje  će  im  novo  popisivanje  donesti. 

Prva  iskra  pade  u  varaždinskom  generalatu,  gdje  je  bilo  pre- 
vratnoga  goriva  i  vierskim  pitanjem  nagomilano,  osobito  odkada 
je  carica  po  pravdi  odlučila,  da  se  Marča  opet  preda  grčko-sje- 
dinjenomu  biskupu.  Nesnosna  je  bila  narodu  svemu  nova  daća  o 
monduru.  Sada  probudi  general  Filip  Guicciardi  bezsramnim  svojim 
postupkom  ogorčenost,  koja  se  za  tinji  čas  pretvori  ii  okrutnu 
bnnu.  Krajišnici  morali  su  za  svoje  vojničko  odielo  za  pol  godine 
unapried  prinose  davati.  Čuo  je  bio  general,  da  se  na  dolazak 
carice  spremaju  hrvatski  velikaši  sa  sjajnimi  banderiji.  0  grofu 


Digitized  by  LaOOQle 


334 


KNJIGA  JEDANAESTA. 


Josipu  Draškoviču  pripovjedahu  na  primjer,  da  će  obuči  sedam 
stotina  svojih  banderijalaca  troškom  od  deset  hiljada  forinti.  A  tako 
i  o  drugih.  Nije  htio  za  njimi  zaostati  oholi  general  varaždinski, 
pak  razglasi  opet  nove  đače  za  tobožnju  novu  monduru  i  stane 
ih  nesmiljeno  utjerivati.  Narod  se  na  to  uzruja,  osobito  vlasi  na 
čelu  im  kapetan  Petar  Ljubojevič  i  sastanu  se  u  Severinu  na 
burni  sastanak.  Ustanak  buknu  20.  januara  1754.  po  cielom 
generalatu  varaždinskom.  Oficire  pohvataše,  samo  ih  malo  kroz 
šume  i  gradove  uteče.  Koga  nije  Ljubojevič  zagovarao,  taj  je 
bio  smaknut,  a  tielo  mu  na  komade  po  ulicah  razbacano.  Knezovi 
naroda  izabraše  petoricu  za  deputaciju  u  Beč  kraljici,  da  traže 
stare  pravice. 

Čim  je  carica  razumila  sve  tegobe  naroda  i  o  zlokobnoj 
buni  dočula  izvještaje  sigurne,  izasla  staroga  prijatelja  svoga 
maršala  grofa  Neuperga,  da  ode  u  Hrvatsku  i  iztraži  ove  poslove* 
Maršal  Neuperg  sjedne  s  povjerenstvom  u  Kaniži,  Ljubojevića  uhvati 
i  odsudi  doživotno  na  tamnicu,  a  njekoliko  ih  i  na  smrt  odsudi. 
Onda  krene  glavom  u  krajinu,  da  od  naroda  prisegu  viernosti  opet 
zaište.  Marču  kamen  smutnje  za  vlahe  uzme  opet  sjedinjenomu 
biskupu  Palkoviću  i  dade  ju  piaristom,  premda  se  je  vriedni 
biskup  dosta  otimao,  da  ovo  svetilište  svoje  biskupije  »kao  vikar 
apostolski*  sačuva.  Generala  Guicciardia  odmaknu.  A  da  se  red 
učini  u  ovom  generalatu  namisli  kraljica  sagraditi  grad  Be¬ 
lo  var  s  velikim  troškom.  Mjesto  ovo  nije  se  imalo  tako  zvati 
po  zapoviedi  kraljičina  povjerenika,  več  na  uspomen  imena  kra¬ 
jine:  »Novi  Varaždini4  Ime  se  to  ipak  doskora  zaboravi. 

1755.  Jošte  ovaj  ustanak  nije  pravo  bio  ugasnuo,  kad  li  iz  njega 
izavre  u  susjedstvu  na  zemlji  pod  vlastju  banskom  novi  veći 
seljački  ustanak,  radjajuć  opet  nove  po  svoj  zemlji  bune.  Izpod 
kalničke  gore  u  najbližem  susjedstvu  krajine  digoše  se  seljaci 
pod  vodjom  Mihajlom  Kušićem.  Povod  buni  pripoviedaju  seljaci : 
»da  se  njim  velike  krivice  delaju,  što  njihove  pravice  zatrgavaju, 
što  svako  leto  skoro  sve  povekšavaju,  vrabčeve  glave  kaj  od 
starine  nije  bilo  moraju  vu  orsag  davati,  zvan  toga  da  su  letos 
z  nova  popisani  i  da  polag  novoga  popisanja  morali  bi  plaćati 
i  od  zemlje  od  koje  tlaku  delaju,  i  od  vola,  krave,  konja,  trsja, 
žene,  detce,  od  svoje  glave,  s  jednum  rečum  vsega  kaj  siro¬ 
mah  človek  ima  i  zato  da  njim  ni  moguće  tulikeh  terhov  or- 
sažkih  i  gospodskih  podnašati,  sbog  toga  da  su  se  oni  kak  i  kri- 

ževečka  krajina  suprot  stavili  —  da  nigdar  već  gospodskih  kudelj 
preli  nebudu,  nego  da  rajše  hote  svi  do  noge  poginuti"  U  Kal¬ 
niku  progovori  Kušić  sabranomu  narodu:  „nebojte  se  ma 
detea,  budete  vsi  pod  krajinu,  i  tlaku  već  nebuste 
delali,  ove  kopunare  (t.  j.  gospodu)  treba  sve  požgati  i  popa¬ 
liti:1  Njemu  da  je  krajina  poručila ,  neka  pale,  oni  da  će  im  u 
pomoć  doći.  Opominje  svoje,  da  neka  se  junački  vladaju,  „i  ako 
se  vezda  nebudu  verno  držali,  jaj  jošće  i  onomu  detetu,  koje  je 
v  materine  utrobe  —  sbog  punte  ove  trpeti  moral  bude" 

Osnova  vojne  seljačke  išla  je  „na  Varaždin,  odVaraž- 
dina  na  Zagorje  i  odonud  vu  Zagreb,  kojega  bi  pod- 
seli,  razinetali,  gospodu  potukli  i  onda  bi  to  vse 
spravili  pod  krajinu!1  Vojske  seljačke  naraste  skoro  na- 
dvadeset  hiljada  ljudi  svakojako  oboružanih.  Prvi  uspjeh  bio  je 
tim  sigurniji,  što  u  ovo  doba  duboka  mira  nigdje  nikakove 
vojske  nije  bilo  u  Hrvatskoj,  da  im  stane  na  put.  Plemićki  dvo¬ 
rovi  u  Ravnu  i  Dubovcu  padoše  u  ruke  seljakom,  jezuitsko 
imanje  Tkalac  u  plamen  izgorješe,  dodje  u  pogibelj  Gračac  i 
Paukovac.  Za  osam  dana  mjeseca  marta  do  trideset  plemićkih 
dvorova  u  prah  i  pepeo  obratiše.  Veliki  strah  prevlada  u  Za¬ 
grebu.  Plemstvo  dobježalo  sa  svojih  imanja  u  grad  i  Isusovci  po- 
bjegoše  i  škole  razpustiše ;  zabrinuto  plemstvo  uze  viećati  dan  na 
dan  u  konferencijah  svojib.  Po  svih  gradovih  budu  gradjani  oru¬ 
žani,  da  straže  i  čuvaju  grad,  dok  se  digne  vojska  zemaljska.  Na 
Zagreb  imalo  se  najbolje  paziti,  jer  je  seljačka  vojska  dizala 
viku  upravo  nanj,  da  „odavle  izlaze  sve  nevolje,  koje  taru  siro¬ 
mašni  puk"  Sam  biskup  morade  se  dobro  utvrditi  u  svojem 
gradu,  da  nepadne  u  ruke  uzrujanoga  puka.  Jadni  buntovnici 
nemogoše  se  urediti,  jer  ih  se  većina,  razvalivši  dvorove  i  piv¬ 
nice,  dan  i  noć  častila,  kao  da  neimaju  očekivati  nikakova  ne¬ 
prijatelja.  Dvie  plemićke  vojske  spreme  na  nje  stališi.  Iz  Varaždina 
udari  grof  Josip  Drašković  u  obližnja  sela  i  prisili  ustaše,  da 
su  opet  prisegli  viernost.  Njekoje  glavne  krivce  povješa,  a  sav 
narod  primiri.  Hvalevriednom  blagostju  svrši  plemeniti  grof  za 
čas  svoj  težki  posao.  Drugačije  vojevaše  podban  Ivan  Rauch  sa 
svojimi  plemići  i  kostajničkimi  krajišnici.  Jedan  odjel  svoje  vojske 
posla  u  Zagoije,  s  drugim  ražaše  on  izmedju  Zagreba  i  Kri¬ 
ževaca.  Neuredne  seljačke  čete  budu  dakako  brzo  raztjerane. 
Iza  toga  nastanu  sramote,  kakovih  nije  bilo  niti  za  Gnbčevih 

vremena.  Podban  Rauch  dade  narod  klati  bez  razlike  dobe,  spola  i 
krivine,  i  bez  suda  ikakva.  Majke  utapahu  se  sa  djecom  u  Savi, 
da  krvniku  u  ruke  nedodju.  Med  narodom  razglasi  krvožedni 
čovjek,  da  će  onim  oprostiti  život,  koji  bi  se  dali  za  krvnike. 
Četvoricu  nadjoše,  koji  da  spase  sebi  život,  jadnu  braću  vješahu 
gadnim  nesmiljenim  načinom.  Razmrcvarena  tjelesa  seljačka  po¬ 
krivahu  staze  i  puteve.  Bojati  se  je  bilo,  da  će  nestati  naroda, 
kada  na  garištu  seljačkih  kolibica  vriskaše  samo  jošte  nješto 
djece,  savijajuće  se  oko  krila  majka  svojih.  Blaga  svake  vrsti 
goniše  podanici  Rauchovi  i  Rafajevi  iz  sela  seljačkih  prema 
Zagrebu  na  stotine  i  hiljade  komada,  kao  da  je  bio  gdje  god 
sajam  iza  kakva  izumrloga  naroda. 

Banski  namjestnik  Ljudevit  Erdedi  boravio  je  u  krajini  preko 
Kupe,  da  one  strane  ustanak  nezahvati.  Pun  sdvojnosti  predje  u  Za¬ 
greb,  jer  se  je  zlovolja  dizala  medju  plemstvom  zato,  što  je  podban 
Rauch  orobio  nesamo  seljake,  već  i  one  plemićke  dvorove,  koje  nisu 
seljaci  do  kraja  oplienili.  Najviše  su  se  tužili  Isusovci  i  donieli  svoje 
tužbe  pred  kraljicu.  Kako  se  je  s  ulovljenimi  manje  krivimi  se¬ 
ljaci  postupalo,  kojim  je  milost  dana,  da  dodju  živi  u  tamnice 
zagrebačke,  o  tom  od  sgražanja  suvremenici  neće  da  pripovieđaju. 

U  isto  doba  bio  je  ustanak  manji  u  karlovačkom  generalatu, 
ali  ga  je  blagi  i  vriedni  general  Benvenuto  Petazzi  lahko  u  prvom 
početku  ugušio,  jer  je  narod  poštovao  generala.  Veći  i  zamašniji 
bivao  žamor  uzrujanoga  naroda  u  Moslavini,  gdje  su  krajiški  oficiri 
mjereć  zemlju  kod  popisa  otimali  zemlje  i  pod  krajinu  zapisivali. 
Najzamašniji  obsegom  i  važnoštju  bio  ipak  ustanak  slavonski. 
Njekadanji  gospodar  ljepšega  diela  Slavonije  barun  Franjo  Trenk 
pao  bio  napokon  u  nemilost  caričinu  i  završio  u  Spielbergu  svoj 
vratolomni  život  god.  1749.,  a  sva  njegova  imanja  dobije  kra¬ 
ljevski  fiskus.  Da  komora  što  više  novaca  iz  ovih  dobara  izvuče, 
proda  ih  kojekakvim  poduzetnikom.  Malo  ona  dobi  novaca.  Novi 
gospodari  htjedoše  ipak  i  za  te  novce  što  prije  steći  liepe  dobiti, 
krčeći  šume  i  sadeći  vinograde  i  ogromne  šljivike.  Na  posao 
naganjahu  podanike  svoje  preko  svakoga  reda  i  zakona.  Valja 
znati,  da  su  prije  tamošnji  podanici  plaćah  gospodi  svojoj  dva¬ 
naest  forinti  na  godinu  i  davali  joj  toliki  broj  težaka,  povrh 
toga  plaćahu  običnu  daću  kralju.  Slobodno  im  je  bilo  ribarenje, 
đrvarenje  i  žirenje,  i  druga  su  dobra  imah  od  gospoštiue.  Za 
desetinu  dobiše  plodne  i  prostrane  zemlje.  Sada  izvrnuše  gospoda 

na  štetu  seljaka  sve  odnošaje,  zato  se  narod  pobuni  i  po  običaju 
u  razjarenosti  uzme  paliti  gospodske  dvorove  najprije  u  virovi¬ 
tičkoj  županiji.  Sreća  je  bila  za  siromašni  narod,  da  nije  bilo 
onakvih  krvnika,  kakovi  su  sjeli  kmetom  za  vrat  u  Hrvatskoj, 
gdje  je  stranka  podbana  Rauchabila  toli  drzovita,  da  je  proglasila  u 
saboru  njega  i  drugove  njegove:  „otci  domovine  i  spasitelji  zemlje“ 

Nemiri  hrvatski  razevile  kraljicu  Mariju  Tereziju.  Na  dvoru 
njezinu  su  odmah  uzeli  o  tom  razpravljati,  kakov  će  se  novi  red 
učiniti  u  Hrvatskoj.  Plemstvo  dospjelo  sa  svojim  opakim  po¬ 
stupkom  u  sramotu.  Osjećalo  je,  da  je  puklo  pod  nogama  nje¬ 
govim  zemljište,  utvrdjeno  povlastmi  i  pravi  pradavnimi.  Predano 
na  milost  kraljice  morade  skučiti  glave  svoje  pod  ustave,  kakve 
je  gospodarica  zemlje  htjela  i  zapoviedala.  Uhode  dvora  pod 
raznimi  naslovi  rodom  Niemei,  Francezi,  Magjari,  Talijani,  spo¬ 
minje  se  pače  i  jedan  Englez,  provlačiše  se  po  zemlji,  da  sve  tajne 
života  i  najtamnije  izpitaju  i  na  dvor  donesu. 

Javno  povjerenstvo  za  iztragu  odnošaja  hrvatskih  povjeri 
kraljica  grofu  Mihajlu  Althanu,  podpredsjedniku  češke  dvorske 
kancelarije,  a  uz  njega  sami  tudjinci  osim  hrvatskoga  protonotara 
Adama  Naišića.  Velikimi  punomoćmi  dolazio  je  grof  Althan  dne 
23.  aprila  u  Zagreb.  Banskomu  namjestniku  Ljudevitu  Erdedu  bude 
uzeta  vlast,  te  morade  primati  zapoviedi  od  predsjednika  povjeren¬ 
stva  i  činiti  ono,  što  mu  on  zapoviedi.  Proti  gospodi  bila  je  iztraga 
naperena,  ne  proti  seljakom.  Nije  se  pitalo :  što  su  počinili  seljaci, 
već  što  učini  plemstvo  nesretnomu  seljačtvu.  kako  ga  je  i  zašto  toliko 
potiralo,  da  je  u  nesretnu  pobunu  uletilo.  Gorko  je  bilo  plemstvu 
hrvatskomu,  kada  je  pozivano  od  banskoga  narajestnika  moralo 
stupati  zajedno  sa  svojimi  podanici  pred  povjerenstvo.  Tužili  su 
se,  da  ih  proti  zakonom  zemlje  na  ovaj  način  pozivlju  i  odsu- 
djuju.  Sam  taj  jauk  plemstva  uzimalo  je  povjerenstvo  za  zločin, 
jer  da  je  ovo  sud  izvanredan.  Plemstvo  morade  posve  umuknuti. 
Podbana  Raucha  i  podžupana  Rafaja  sbaci  grof  Althan  s  nji¬ 
hovih  časti,  olakšice  seljakom  proglasi,  čime  se  seljačtvo  osobito 
uzoholi,  videći  prvi  put  poniženu  gospodu,  gdje  njim  dosele 
biednim  prisievaju  njeki  svietli  traci  pravde. 

Kraljica  zapoviedi  predsjedniku  povjerenstva  grofu  Althanu 
preko  bana  Baćana,  neka  po  okolnostih,  koje  u  ovaj  čas  nalazi  u 
Hrvatskoj,  predloži  promjenu  državnoga  ustrojstva  u  Hrvatskoj, 
neka  to  izradi  i  samoj  njoj  podnese,  a  naročito  se  u  zapoviedi  veli,  da 

nijednomu  ministru  toga  nepoda.  Althan  se  nadje  u  velikoj  nepri¬ 
lici.  Pomisli  na  tadanjega  učenoga  historika  hrvatskoga  kanonika 
zagrebačkoga  Baltazara  Krčelića,  nebi  li  mu  on  pomogao  u  ne¬ 
volji.  Sladkimi  riečmi  obeća vajuć  visoke  časti  obmami  grof  Althan 
častoljubivoga  kanonika.  Glavna  misao  nove  osnove  i  povod  joj  s 
dvora  bio  je,  da  se  šatre  moć  plemstva  i  da  se  Hrvatska  prikopča 
što  uže  na  zapoviedi  ministarstva  kraljičina.  Kanonik  zagrebački 
se  dade  na  posao  i  predloži  osnovu.  Povod  upravnim  smutnjam 
naziraše  on  u  tolikih  jurisdikcijah  i  vladah  različitih,  izjnedju 
kojih  uviek  ima  trvenja.  Tu  je  zemljište  banskoga  teritorija, 
primorje  ima  komora,  generalati  karlovački,  varaždinski  i  osječki 
„Tako  ima  u  malom  ovom  kraljevstvu  toliko  vlasti,  kojim  su  i 
zemljišta  pomiešana,  što  čini  veliku  smutnju,  jer  svaka  imade  svoje 
običaje,  zakone~i  povlasti".  Krčelić  predlaže  za  sve  ove  dielove  jedan 
gubernium,  komu  bi  bio  svakako  na  čelu  ban  osoba  vojnička,  da 
se  sačuva  ova  čast  kraljevstva.  Za  članove  gubernija  neka  budu  iz 
generalata  karlovačkoga,  varaždinskoga,  osječkoga  i  banske  krajine 
po  jedan  savjetnik,  imenovan  od  kraljice,  od  grčkoiztočnih  jedan 
radi  njihovih  privilegija,  od  svećenstva  jedan,  od  svjetovnih  jedan 
velikaš,  dva  plemića,  jedan  zastupnik  gradova,  jedan  u  ime  komore 
za  primorje,  i  još  jedan  zastupnik  „commissionis  invalidorum",  da 
ih  bude  svih  skupa  dvanaest.  Sabor  neka  se  sastaje  svake  godine 
dva  puta,  da  čuje  zapoviedi  kraljičine  i  da  svjetuje  ako  što  treba. 

Sam  zasnovatelj  novoga  preustrojstva  zemlje  došao  je  u  nepri¬ 
liku,  kada  se  je  upitao,  neće  li  se  dići  vika,  da  se  Hrvatska  trga 
od  krune  ugarsko-brvatske,  jer  je  ovaj  sustav  samo  prepis  vlada¬ 
vine  austrijskih  i  čeških  provincija.  Druga  je  neprilika,  tko  će 
plaćati  novu  vladu,  jer  će  stališi  valjda  težko  dati  za  nju  novaca. 
Zato  neka  se  prihvati  druga  osnova,  da  se  u  Hrvatskoj  urede 
županije,  kakve  su  u  Ugarskoj  i  već  su  uvedene  u  Slavoniji.  Župa¬ 
nije  će  primati  zapoviedi  od  bana,  njemu  će  one  iz  svojih  skupština 
sve  izvješćivati,  on  će  dalje  kraljevoj  kancelariji,  koja  će  to  donesti 
pred  kraljicu.  Ovom  osnovom  satrla  bi  se  moć  plemstva  hrvatskoga 
ujedinjenoga  u  saboru,  koje  bi  se  onda  u  županijah  razsulo.  Kraljica 
će  moći  mimoilazeć  sabor  hrvatski  preko  bana  izdavati  županijam 
zapoviedi,  kako  je  to  činila  u  Ugarskoj,  gdje  po  više  godina  nije 
bivalo  sabora. 

Prije  nego  što  je  ova  osnova  izvedena,  izda  kraljica  jošte  ove 
godine  mjeseca  novembra  znamenitu  zapovied  o  olakšanju  poda- 

ničkih  ođnošaja,  da  „nesmiljeni"  postupak  gospode  dokine  i  mir 
med  narod  donese.  Kraljica  se  ovaj  put  sa  svojim  pismom  neobrana 
na  sabor,  već  na  bana.  Glavne  crte  novih  polakšica  tumači  nam 
onaj  liepi  glas,  koji  Marija  Terezija  do  dana  današnjega  u  puku 
našem  uživa.  Rabotu  uredi  kraljica  na  stalan  broj  dana,  zabra- 
njujuć  sve  izvanredne  i  prekobrojne  dane,  blagdane  neka  svetkuje 
kmet  kao  i  njegov  gospodar.  Ako  su  u  noćno  doba  kakov  posao 
radili,  drugi  dan  neimaju  raditi.  Radnje  se  diele  na  dobe  godišta, 
nije  smjeti  bilo  zanemareni  broj  dana  na  primjer  od  zime  na 
ljeto  prenositi.  Bio  je  ružan  običaj  da  su  gospoda  ostavljala 
svoje  vino  u  klietih  seljačkih,  pa  ako  im  se  pokvarilo,  natočili 
bi  si  od  seljakove  sirotinje.  To  se  zabranjuje.  Gospoda  iskahu 
desetinu  više  puta  u  novcu,  kad  ju  u  naravi  dobili  nisu.  Sada 
se  zapovieda,  da  činovnici  gospoštinski  točno  bilježe  prinose  kme¬ 
tova,  da  u  novcu  neištu,  i  da  svakomu  seljaku  dadu  bezplatni  izpis 
iz  svojih  knjiga,  koliko  je  uplatio,  ako  to  zaište.  Desetinu  u  žitku 
imao  je  gospodin  primiti  na  polju  po  razmjerju  snoplja.  Kraljica 
strogo  zabrani  velike  globe,  koje  nosiše  dosele  seljaci,  ako  izostaše 
od  rabote  ili  prekasno  dodjoše ;  —  bile  su  za  jedan  put  dva  forinta 
trideset  krajcara.  Ako  li  nije  smagao  kmet,  dobivao  je  silnih  batina 
za  kazan.  U  mjesto  jedne  i  druge  kazne  postavi  kraljica  blagi 
postupak,  da  kmet  zaostalu  robotu  dvostruko  dade. 

Težkim  srdcem  proglase  stališi  ovu  zapovied  kraljičinu.  Njeko-  1756. 
liko  dana  saborovahu,  dok  se  odvažiše,  da  odkriju  ranu  i  u  javnost 
iznesu,  koju  im  zadade  kraljica.  Izaberu  odbor  za  uredjenje  urbari- 
jalnih  ođnošaja  na  čelu  mu  banskoga  namjestnika  grofa  Ljudevita 
Erdeda,  uz  njega  grofa  Krstu  Oršića,  kanonika  Gjuru  Malenića, 

Ivana  Bužana,  Gjuru  Petkovića,  Tomu  Šćitarocia  i  za  perovodju 
Petra  Baloga.  Odbor  je  ove  i  sliedeće  godine  svoj  posao  po  svoj 
zemlji  izvodio. 

Oteta  seljakom  dobra  vraćahu  plemići,  a  seljaci  da  nevrate 
gospodi  ništa:  „što  gospodi  štete  nanesoše,  zato  toliki 
krvlju  svojom  platiše",  reče  kraljica  stališem  u  svojem 
odpisu.  Samo  ako  su  seljaci  što  god  u  naravi  odnieli,  što  je  jošte 
u  njihovih  ruku ,  to  neka  povrate.  Seljačvo  hrvatsko  osjeti  da  ima 
gospodara  iznad  plemstva  i  velike  gospode.  U  saboru  stoji  plahi 
žamor  kako  bi  plemstvo  opet  došlo  do  milosti  kraljičine,  obraćaju 
se  na  bana  Baćana  i  zaklinju  mu  se,  da  će  sve  popraviti,  što  sakriviše. 

Ban  im  odvraća,  da  je  odnio  njihovo  pismo  pred  priestolje  i  stekao 

im  opet  milost.  Izvan  sabora  nastane  hrvanje,  pojedinci  se  utiču 
dvoru,  tako  zvani  „jal  hrvatski  *  bio  sada  u  cvietu  i  pokazuje  nam 
na  okupu  mali  sbor  gospode  bez  ugleda  pred  narodom  i  dvorom. 

U  ovaj  sgodni  čas  izda  kraljica  naredbu,  da  se  u  Hrvatskoj 
uvode  županije  poput  onih  u  Ugarskoj.  Veliki  župani  imenovani 
od  kraljice  ne  od  bana  dobiše  pravo  na  skupštine  županijske.  Svaka 
županija  imala  je  svoga  blagajnika,  politika  prešla  je  u  županije. 
Prividno  blagodatno  pravo,  da  svaka  županija  može  pod  svojim 
pečatom  dopisivati  i  odgovarati  na  dopise  kraljeve  nije  ipak  bilo 
jako  obmamiti  plemstvo  hrvatsko,  da  se  tomu  obraduju.  Kraljica 
nije  trebala  sabora,  kada  je  mogla  neposredno  izdavati  zapoviedi 
narodu  preko  županija. 

Na  isti  dan  kraljičine  odluke  o  županijah,  zahvali  se  velemožni 
inače  na  dvoru  grof  Karlo  Bačan  na  banskoj  časti  (6.  jula  1756.). 
Nemiri  u  zemlji,  da  su  mu  pribavili  mnoge  nesnene  nodi.  Premda  su 
stališi  javno  u  saboru  jadikovali,  da  nikada  više  neče  imati  takova 
bana,  opet  nitko  nije  od  srdca  za  njim  žalio.  Njegova  odsutnost  po¬ 
mogla  je  najviše  ovomu  strašnomu  razsulu,  iza  koga  evo  sva  vlast 
prodje  iz  sabora  na  kraljicu  i  njezino  ministarstvo.  Stališi  se  dapače 
neusudjuju  ovaj  put  izvršivati  svoje  starodavno  pravo,  da  pred¬ 
lože  njekoliko  odličnih  lica  kraljici  na  izbor  za  bana,  več  to  prepu¬ 
štaju  banu.  On  predloži  na  prvom  mjestu  Magjara  Franju  Nadaždia. 
Kraljica  ga  imenuje.  Novi  ban  morao  je  prisedi  pred  kraljicom 
po  novoj  formuli  vrieđjajudoj  pravo  hrvatsko,  da  de  se  svake 
trede  godine  zahvaliti,  dapače  svaki  čas,  kada  to  dvor  bude  iskao, 
krajinu  da  nede  nikad  iskati  pod  svoju  vlast. 

Pod  konac  godine  mjeseca  novembra  obavljao  se  je  svetčani 
uvod  novoga  bana  običnim  načinom;  opet  se  zasjaše  sjajne  staro¬ 
davne  odjede  plemida  i  velikaša.  Nije  ipak  bilo  niti  oduševljenja 
niti  onolikoga  broja  plemstva,  kako  se  onodobna  generacija  spo¬ 
minjala,  da  je  bilo  prigodom  inštalacije  ljubimca  naroda  Hrvata 
grofa  Ivana  Draškovida.  Običaj  stari,  da  plemstvo  tom  prigo¬ 
dom  dade  dar  svomu  novomu  banu,  ovoga  puta  izčeznu.  Sve  je 
pokazivalo  premod  i  volju  kraljice  za  absolutnim  gospodstvom, 
nemod  i  zlovolju  stališa  i  novi  obrat  politični,  kojim  preimudtva 
našega  kraljevstva  postaju  žrtvom  za  što  užje  ujedinjenje  svih 
zemalja  kraljičinih. 

Marija  Terezija  uvede  ved  prije  pjeke  valjane  reforme  za 
cielu  državu.  Školam  dade  nove  zakone  po  savjetu  umnoga  Ge- 

rarda  van  Swietena.  Prije  se  u  nas  samo  toliko  učilo,  da  mladić 
nauči  latinski  govoriti.  Učitelji  predavahu  filozofiju  i  teologiju 
sofistično-školastičnim  načinom.  Mladež  je  pisala  za  učitelji.  Sada 
zapoviedi  kraljica,  da  svaki  ima  predavati  po  naznačenoj  mu 
knjizi,  čim  se  je  osiguravao  napredak.  Knjige  su  bile  pod  okriljem 
dvora  izdavane.  Cenzura  knjiga  dosele  u  ruku  stališa,  bude  sada 
usredotočena  u  Beču  za  sve  zemlje  i  kraljevstva. 

Po  ugovoru  s  papom  rimskim  Benediktom  XIV.  umanji  ona 
broj  blagdana  i  odredi,  kako  se  imadu  svetkovati.  Hrvatski  sta¬ 
liši  metnuše  tom  prigodom  zemlju  svoju  pod  zaštitu  sv.  Ivana 
Krstitelja  i  odrediše  mu  narodnu  svetkovinu.  Jamačno  je  ovo 
svetkovanje  u  savezu  s  pradavnim  običajem  kriesova,  sačuvanim 
od  poganskih  vremena.  Za  plemenite  sinove  svih  naroda  osnova 
kraljica  Marija  Terezija  u  Beču  akademiju  pod  svojim  imenom 
god.  1755.,  da  se  po  jednoj  naučnoj  osnovi  priprave  za  višje 
vojničke  i  upravne  časti,  i  da  se  budući  upravitelji  njezinih  ze¬ 
malja  već  u  mladenačko  doba  pod  okriljem  svoje  gospodarice 
opoje  čarom  njezinih  idea.  da  ih  raznesu  i  razšire  svaki  u  svojoj 
domovini. 

Ove  i  slične  reforme  oglasivala  je  kraljica  u  Hrvatskoj  u 
obliku  kraljevskih  odpisa.  Zapoviedi  o  zdravstvu,  o  popravku  pu- 
teva  i  boljem  napredku  trgovine  poslušno  primahu  stališi  i  za¬ 
hvaljivahu  kraljici,  što  se  toliko  brini  za  njihovo  dobro.  Marija 
Terezija  jamačno  bi  dalje  jošte  ovim  putem  bila  napredovala,  da 
nije  zašla  u  veliki  rat,  koji  je  kroz  sedam  godina  obustavljao 
sve  državne  reforme. 


vir. 

Marija  Terezija  nije  mogla  preboljeti  gubitka  Šlezke.  Vele, 
da  je  svaki  put  proplakala,  kada  je  vidila  koga  Šlezana.  Zato 
nije  mislila  o  miru  s  kraljem  pruskim,  već  se  pripravljala  na 
novi  rat,  kako  se  uvjerismo  po  novom  uredjenju  krajine,  odakle 
je  kanila  dizati  najglavniji  i  najkrepčiji  dio  svoje  vojske.  Odmah 
poslije  achenskoga  mira  ogledala  se  kraljica  za  novimi  saveznici, 
već  onda  upeti  ona,  da .  bi  joj  proti  Pruskoj  bolje  služila  Fran- 
cezka,  nego  li  dosadanji  saveznici  Englezka  i  Holandija.  Ako  ima 
proti  sebi  Francezku,  biti  će  joj  u  pogibelji  Nizozemska  od  ore 
vlasti,  a  Lombardiju  će  oteti  Španjolska,  nerazlučna  saveznica 

srodnoga  dvora  francezkoga.  Zajedno  s  Francezkom  moći  će  sa 
Rajne  i  s  juga  potirati  Fridrika  II.,  dočim  joj  Englezka  može 
donositi  dosta  neznatne  pomoći.  Nečuveno  je  doduše  bilo,  da  se 
kuća  habsburžka  veže  s  bourbonskom,  svojom  najvećom  neprija- 
teljicom.  To  se  jošte  nikada  nije  dodgodilo.  Sada  se  odvaži  vele¬ 
umna  osnovateljica  kuće  habsburžko-lotarinžke,  da  presieče  sto¬ 
ljetne  niti  politike  roda  svoga  *i  da  se  odlučno  s  Francezkom 
poveže.  Prigoda  novomu  savezu  budne  veoma  liepa,  kada  je  na¬ 
stao  rat  izmedju  Francezke  i  Englezke  sbog  sjevero-amerikanskih 
kolonija.  Obadvie  vlasti  tražiše  si  na  kontinentu  saveznika.  Vla- 
4ajuća  englezka  kuća  imala  je  u  Njemačkoj  kraljevstvo  Hanover, 
koji  je  neprijatelj  preko  Rajne  mogao  brže  osvojiti,  n$go  što  bi 
mu  pomoć  došla  iz  Englezke.  Zato  si  uzmu  Englezi  u  savez 
sgodna  branitelja  kralja  pruskoga  Fridrika  II.  Naravna  je  stvar 
bila,  da  je  time  otvoren  put  savezu  austrijsko-francezkomu.  Ma¬ 
rija  Terezija  piša  vlastoručno  pismo  gospodji  Pompadour,  vla- 
darici  srdca  Ljudevita  XV.  Ministar  grof  Venceslav  Kaunic,  prije 
poslanik  u  Parizu,  izpreo  je  svoju  stvar  do  maja  1756.  spretno 
i  umjetno,  te  Francezka  obećala  postaviti  na  Rajnu  sto  hiljada 
ljudi,  kad  austrijske  vojske  provale  u  Šlezku. 

Kraljica  je  živila  u  prijateljstvu  s  Ruskom  i  učinila  savez 
zajedničku  obranu  i  navalu  sa  Saksonskom.  Vojska  austrijska 
bila  je  bolje  spremljena  i  uredjena  nego  li  ikada  dosada.  Brojem 
j$  narasla  do  sto  petdeset  hiljada,  od  toga  je  treći  dio  dala  sama 
hrvatska  vojna  krajina,  koja  u  ovom  ratu  prvi  put  izlazi  u  boj 
sasvim  gotova  i  uredjena  kao  vojničko  sjeininište.  Do  kraja  rata 
baci  ona  na  bojno  polje  preko  osamdeset  hiljada  ljudi  uvjež¬ 
banih  po  strogom  novom  vojničkom  redu.  Neredovite  njene  čete 
zadavahu  svojim  osobitim  načinom  vojevanja  užasna  straha  nepri¬ 
jatelju  poslednji  put  u  nasliednom  ratu. 

.  U  ovom  sedmogodišnjem  ili  trećem  šlezkom 
ratu  (od  god.  1756 — 1763.)  imala  seje  pokazati  hrvatska  vojna 
krajina,  koliko  joj  vriedi  novo  uredjenje.  Neprijatelj  nije  imao  manju 
vojsku,  bila  mu  je  jednako,  ako  ne  bolje  uredjena,  vodio  ju  je 
većim  dielom  sam  veleumni  kralj  Fridrik  II.,  novaca  dobivao  je  od 
Englezke,  a  saveznike  razdrobljene  nadmašivao  je  uviek  jedinstve¬ 
nim  snažnim  vojskovodstvom.  Ćim  je  na  jesen  god.  1656.  kao  iz. 
vedra  neba  grom  banuo  u  Sasku,  osvojio  zemlju  i  ulovio  kod  Pirne 
svu  saksonsku  vojnu,  pristupe  uz  Mariju  Tereziju  Rusi  sa  100.000 

ljudi  i  Švedi  sa  22.000.  Preko  zime  spremahu  se  ove  razpršene 
sile,  da  unište  pruskoga  kralja. 

Fridrik  sabere  sve  svoje  vojske  iz  Saske  i  Šlezke  i  održa  1757. 
kod  Praga  16.  maja  1757.  sjajnu  pobjedu  i  stane  obsiedati  taj 
grad.  Zato  se  saberu  sve  austrijske  vojske  pod  maršalom  grofom 
Leopoldom  Daunom,  te  kod  Kolina  18.  juna  održe  sjajnu  po¬ 
bjedu.  Palo  je  Prusa  preko  trinaest  hiljada,  a  naših  osam  hiljada 
ljudi.  Krajišnici  sačinjavahu  lievo  krilo  i  progoniše  uzmičučega 
kralja  iz  Češke.  Ovaj  slavni  dan  nazva  Marija  Terezija  „rodjen- 
danom  svoje  monarkije,44  zato  osnova  največi  vojnički  red  svoga 
imena.  Dalnji  razvoj  rata  tiče  se  Hrvatske  u  toliko,  koliko  je 
doprinosila  isanj  u  krvi  i  novcu.  Godine  1758.  zaište  kraljica  zajam  1758. 
od  privatnih  ljudi.  Gospoda  i  plemiči  nadju  se  oko  biskupa  za-< 
grebačkoga  i  dadu  mnogo  novaca,  gledeč  na  tiesne  okolnosti 
zemlje.  Vojske  polaziše  takodjer  bez  prestanka.  Kada  je  kraljica 
opet  god.  1759.  iskala,  dadoše  stališi,  ali  vele,  „da  im  se  čete  1759. 
imadu  za  tri  godine  povratiti  u  domovinu4.4  Ne  samo  vojska  i 
novac,  več  spreme  i  odpreme  vojska,  osobito  iz  krajine  potirahu 
zemlju.  Zahvalna  kraljica  prizna  Hrvatom  zasluge  oko  rata,  i 
posla  u  zemlju  osam  pruskih  zastava  god.  1760.,  da  se  na  slavnu  1760. 
uspomenu  po  zemlji  razdieli  po  županijah  i  glavnih  mjestih. 

Izmjeničnom  srećom  biesnio  je  rat  stvarajuć  saveze  velikih 
vlasti,  dok  napokon  sve  stranke  neoslabiše.  Pruskoga  kralja  pra¬ 
tila  je  ipak  sreća  više  nego  li  njegove  saveznike,  te  je  mirom 
u  Hubertsburgu  15.  februara  1763.  zadržao  sve  ono,  što  je  1763. 
prije  rata  imao.  Najvruća  želja  Marije  Terezije,  da  opet  osvoji 
Šlezku,  propade  s  velikimi  krvavimi  žrtvarai.  Razsuta  i  stranom 
uništena  vrela  financija  zadahnuše  kraljici  novu  želju  za  trajnim 
mirom,  koja  ju  neostavi  do  konca  života.  Duga  je  učinila  preko  tri 
sto  milijuna,  poreze  u  svojih  zemljah  unapried  za  više  godina 
založila,  vojsku  nije  se  usudila  odmah  razpuštati,  nepouzdavajuć 
se,  da  su  iskrene  mirne  namjere  kralja  pruskoga. 

Poslije  rata  javiše  se  tolike  mnoge  nevoljne  posljedice,  da 
je  bio  gotovo  sdvojan  položaj  kraljičin.  Nove  daće  nametati 
svojim  austrijskim  zemljam  nije  već  mogla,  jedva  su  dosadanje 
podnašale.  Zato  okrene  opet  pogled  svoj  na  Ugarsku  i  Hrvatsku, 
nebi  li  tamo  mogla  pomoći.  Laskala  je  dosta  velikašem  time, 
šty  si  je  uzela  naslov  „ apostolskoga  kralja,44  što  si  je  tjelesnu 
straža  od  plemstva  ugarskoga  i  hrvatskoga  učinila  i  veliki  red 

8v.  Stjepana  za  zaslužne  sinove  domovine  osnovala.  Novih  daća 
nije  ipak  mogla  dobiti  bez  dozvole  zajedničkoga  sabora.  Jošte  je 
bio  žalac  u  srdcu  njenu  od  poslednjega  sabora  (god.  1751.),  zato 
1764.  se  je  težko  istom  onda  na  sazivanje  sabora  odvažila,  kada  ju 
uvjeriše  najodaniji  velikaši,  da  će  ovaj  put  sretno  proći. 

Pred  sabranimi  stališi  u  Požunu  očitova  kraljica  s  priestolja 
5.  jula  1764.,  da  joj  je  sedmogodišnji  rat  pozobao  neizmjerne 
novce,  ratna  sreća  da  ju  nije  toliko  pratila,  da  bi  mogla  raz- 
pustiti  vojsku.  1  u  vrieme  mira  morati  će  vojnici  biti  na  vježbah, 
oružje  im  uviek  spremno  na  čast  i  obranu  zemalja  carske  kuće. 
Zato  da  ište  od  njih  jedan  milijun  povećane  daće.  Jošte  spo¬ 
menu,  da  sadanja  tako  zvana  insurekcija  neodgovara  zahtjevom 
novo  uredjenih  vojska,  neka  se  o  tom  razpravlja,  kako  bi  se 
manja  brojem,  ali  uredjena  vojska  od  toga  stvorila. 

Čim  su  sa  priestolja  pred  sabor  izašli  predloži,  uzrujaše  se 
stališi  do  zla  boga,  jer  je  slične  stvari  zagovarala  mala  knjižica 
učenoga  Pranje  Adama  Kollara,  gdje  se  je  dokazivalo,  da  je 
Stjep&n  VerbOczy,  obožavani  sastavitelj  tripartita,  zatajio  njeke 
zakone,  druge  opet  izkrivio.  Po  starih  zakonih,  da  ustanak  plem¬ 
stva  u  kraljevu  vojsku  donosi  to  sa  sobom,  da  plemići  skrbe  za 
svoj  trošak.  Sada  je  dužno  po  duhu  starih  zakona  i  plemstvo  i 
svećenstvo  prinositi  daću  za  vojsku.  Osobito  je  oporni njao  pisac 
visoko  svećenstvo,  neka  primi  k  srdcu  pretežke  terete  siromašnoga: 
puka,  da  ih  sam  nenosi,  neka  ih  i  ono  jedan  dio  ponese,  kada 
je  dobilo  po  milosti  kraljeva  tolika  dobra  i  blagodati.  U  saboru 
zagrmiše  na  pisca,  neki  zaiskaše  neka  se  spali  knjiga  i  pisac  radi 
uvriede  veličanstva  pred  sud  pozove,  napokon  posumnjaše,  da  je 
kraljica  knjigu  naručila,  da  zatre  stare  slobode  plemstva.  Skoro 
mjesec  dana  počivahu  saborski  poslovi,  dokle  kraljica  nerieši  o  sudbi 
ove  knjige.  Knjigu  zabrani,  ali  neprogna  pisca  i  neproglasi  ga 
izdajicom  domovine,  kako  su  stališi  želili.  Premda  se  je  Marija 
Terezija  rado  okružavala  uglednimi  velikaši  ugarskimi  i  hrvat- 
skimi  i  svu  svoju  nadu  u  nje  polagala,  a  oni  su  opet  sa  svoje  9trane 
pokazivali  oduševljenu  odanost,  nisu  joj  velikaši  ipak  zaboravljali 
jaukati  o  groznih  nevoljah  zemlje  i  o  nemogućnosti,  da  bi  veće  daće 
smagali.  Iza  dugoga  cienkanja  i  pogadjanja  izvojuje  si  kraljica 
napokon  jedva  trećinu  onoga,  što  je  od  stališa  u  novcu  iskala. 

Više  su  mislili  stališi  na  svoje  tegobe  ili  gravamina,  ne^i 
li  izmamili  kakvih  koncesija  za  svoje  stare  jade^  Ugri  razdieliše 

se  u  odbore,  a  Hrvate  sazivaše  ban  Nadaždi  po  starom  običaju 
k  sebi  u  konferenciju.  Ban  je  pozvao  i  Ugre,  koji  imadu  posjed  u 
Hrvatskoj  i  pravo  glasa  i  siela  u  saboru  hrvatskom.  Protonotar 
sastavi  tegobe,  kako  če  ih  predati  kraljici  i  predloži  ih  konferenciji. 

Sve  budu  primljene.  Našim  čitateljem  bilo  bi  dosadno  potanko 
pripoviedanje  svih  tegoba  domovine.  Oni  ih  več  znadu.  Krajina 
stoji  na  prvom  mjestu,  Primorje  da  se  opet  preda  zemlji,  ban 
da  po  zakonu  u  zemlji  obitava  sa  starom  vlasti.  7.  augusta  za- 
počeše  Ugri  čitati  svoja  gravamina.  Istom  za  tri  nedjelje  (30.  au¬ 
gusta)  započmu  Hrvati  čitanje  svojih  gravamina  s  mnogo  nepri¬ 
like.  Kod  pitanja  o  vjeri  katoličkoj  u  Hrvatskoj  buniše  se  sriemski 
zastupnici  podupirani  od  mnogobrojnih  zastupnika  svoje  vjere  iz 
Ugarske.  Slavoniju  moradoše  braniti  hrvatski  nunciji  proti  Ugrom, 
izmedju  kojih  se  dizahu  glasovi,  da  Slavonija  nikada  nije  bila 
hrvatska.  Naši  zastupnici  dokazivahu  iz  starih  i  novih  zakona, 
da  je  ova  zemlja  bila  pod  banskom  vlašću,  zato  da  nikada  nije 
spadala  Ugarskoj. 

Kraljica  nije  niti  slušala  niti  kanila  uslišati  tegoba  ni  ugar¬ 
skih  niti  hrvatskih,  već  zlovoljna  ostavi  sabor,  odbijajući  zahtjeve 
obiju  kraljevstva.  Zato  se  je  provlačio  sabor  bez  ikakva  uspjeha  1765 . 
do  21.  marta  1765.,  kada  ga  kraljica  zatvori. 

Bolilo  je  bana  Franju  Nadaždia,  što  kraljica  jednako  od- 
sudjuje  Hrvate  kao  i  Ugre,  premda  je  barem  uredjenje  vojske 
ili  ustanka  već  pred  petnaest  godina  sabor  hrvatski  primio  po 
želji  svoje  gospodarice,  dočim  je  Ugarska  i  u  tom  pitanju  jošte 
oporna  bila.  Zato  nagovori  deputaciju  sabora,  neka  odnese  svoje1 
tegobe  u  Beč,  da  si  napose  izmole  milost  kraljice.  Nemilostan 
im  je  bio  doček.  Kraljica  reče:  „Vaše  tegobe  i  zahtjevi  smjeraju 
samo  na  to,  da  nas  lišite  svake  pomoći  za  ratne  potrebe.  Na 
olakšice  porezi  obterećenoga  puka  ništa  nemislite,  sabor  se  tako 
dugo  drži  samo  jadnim  podanikom  na  teret,  s  početka  postu¬ 
pasmo  s  Vami  blago,  sada  se  moramo  sami  za  sebe  skrbiti" 
Odgovorivši  joj  deputacija,  „da  kraljevstvo  hrvatsko  nije  uticalo 
u  poslove  specijalno  ugarske,  te  da  nije  krivo  za  neugodnosti 
potičuće  joj  od  Ugarske*,  odvrati  im  na  njemačkom  jeziku  u  beč¬ 
kom  narječju:  „es  seid’s  alle  gleich"  Nesmete  to  izaslanike, 
već  očituju  kraljici,  da  traže  stvari  obećane  svetom  prisegom  od 
njezinih  predšastnika.  Krajina  varaždinska  toliko  puta  obećana, 
da  se  nalazi  danas  u  srdcu  kraljevstva.  Ako  im  i  to  neda,  neka 

barem  uredi  medje  izmedju  generalata  i  kraljevstva,  da  nestra- 
daju  podanici  s  obiju  strana.  Nedade  im  niti  o  tom  odluke. 

Saboru  hrvatskomu  poslije  odgovori  kraljica:  „da  je  krajina 
podignuta  velikimi  troškovi  kraljeva,  daje  veoma  koristna  ne  sama 
ovomu  kraljevstvu,  već  cielomu  kršćanskomu  svietu,  šteta  bi  ju 
bila  razkidati,  samo  će  urediti  pomanje  pogranične  razmiricei4 
Tako  se  neuspjehom  svrši  ova  opetovana  navala,  obadvie  stranke 
ostadoše  zlovoljne,  čekajući  bolja  vremena.  Da  li  će  ih  Hrvati 
ikada  dočekati,  o  tom  su  i  sami  dvojili,  kada  su  generali  javno 
proglasivali,  da  je  carici  milija  i  koristnija  krajina  nego  li  kra¬ 
ljevstvo  pod  banom,  zato  da  je  nikada  dokinuti  neće. 

Mariju  Tereziju  navede  neuspjeh  prošloga  sabora  na  vladni 
sustav,  koga  nije  ostavila  do  konca  svoga  života.  Sabora  nesa- 
zivaše  više  nijednoga,  već  u  Ugarsku  i  Hrvatsku  pošiljaše  svoje 
patente  na  županije  kao  i  u  nasliedne  zemlje,  čuvajući  ipak 
vanjske  oblike  stare  konstitucije.  U  tom  ju  je  vierno  pomagao 
njezin  umni  sin  Josip,  koji  je  god.  1765.  iza  smrti  otca  svoga 
cara  Franje  bio  izabran  za  cara,  a  mati  ga  uzela  za  suvladaoca 
u  svojih  zemljah  i  predala  mu  bezuvjetno  najvišu  vlast  nad 
svimi  vojskami  svojimi.  Lojalnom  odanoštju  primiše  svuda  novoga 
gospodara  bez  ikakvoga  prigovora,  što  takođjer  pokazuje,  da  su 
se  vremene  znamenito  promienila,  kada  se  spomenemo  one  vike 
i  nemira  pred  dvadeset  i  pet  godina  osobito  u  Ugarskoj,  kada 
je  kraljica  muža  svoga  za  suvladaoca  predlagala.  Josip  II.  stoji 
doduše  u  zadku  zaklonjen  imenom  materinim,  ali  svuda  se  osjeća 
njegov  svježi  bodri  duh  i  žarka  želja,  da  izpravi  sve  nedostatke, 
državne  uprave.  Podpunim  muževnim  oduševljenjem  pristupi  mladi 
car  uredjenju  raztrošenih  financija,  svu  baštinu  svoju  od  otca 
preko  dvadeset  milijuna  položi  u  državnu  blagajnu,  da  preprieči 
državni  bankrot  i  da  uzdrži  na  nogama  dobro  oboružanih  sto 
petdeset  hiljada  ljudi.  U  podpori  trgovine  i  industrije  tražio  je 
sredstvo  povećanja  prihoda  države  i  blagostanja  podanika.  Pove¬ 
ćanjem  poreza  digli  bi  se  brzo  i  lasno  državni  prihodi,  ali  bi 
još  brže  pala  porezna  snaga  puka,  država  bi  njekolicini  ljudi 
pribavila  velika  bogatstva,  a  svemu  narodu  veću  biedu  i  nevolju, 
sebi  gotovu  propast. 

Josip  si  glede  vojske  učini  glavnim  načelom  onu  staru  rieč : 
„si  vis  pacem,  para  bellum*,  zato  on  uzme  raditi  o  boljem  uprav¬ 
ljanju  vojske  i  o  disciplini,  podnoseć  sam  glayom  težke  terete. 

vojničkih  vježba.  Tvrdjave  za  sigurnost  države  dade  dizati  i  po¬ 
pravljati.  Od  hrvatskih  dodjoše  u  novi  red  Gradiška,  Osiek  i  1766. 
Petrovaradin  god.  1766.  Josip  je  ne  samo  gledao  uzdržati  i  u 
vrieme  mira  veliku  vojsku,  več  je  proti  volji  matere  svoje  i 
ministra  grofa  Kaunica  sve  sile  upro,  da  ju  poveča.  S  častnici 
dapače  i  prostimi  vojnici  občio  je  car  prostodušno  i  srdačno, 
kao  da  su  mu  drugovi. 

Načela  Josipova  o  upravi  u  pojedinih  zemljah  iskala  su  što 
veču  jednoličnost  i  što  uže  sveze  s  kraljevim  dvorom.  U  Hrvat¬ 
skoj  dielili  su  upravu  zemlje  stališi  s  banom  i  njegovom  vladom,  * 
što  je  prema  onovjekim  pojmovom  o  upravi  bilo  več  zastarilo. 
Kraljica  je  osnutkom  županija  otela  dosta  poslova  saboru,  sada  1767. 
osnuje  „vieče  kraljevstva  Hrvatske,  Slavonije  i  Dalmacije"  po 
načinu  ugarskoga  namjestničkoga  vieča  u  Budimu,  čime  je  jošte 
posliednje  ostanke  eksekutivne  vlasti  saboru  hrvatskomu  otela. 
Stališem  laskaše  kraljica,  da  im  daje  ovu  novu  oblast  s  onom 
vlasti,  koju  imade  ugarsko  namjestničko  vieče  za  nagradu  u  znak 
kraljevske  ljubavi  za  neizmjerno  junačtvo  i  viernost  Hrvata, 

Obseg  vlasti  imade  vieče  za  sve  političko-ekonomne  i  vojničke 
poslove.  Na  čelu  mu  je  ban,  uz  njega  ima  biti  pet  savjetnika, 
jedan  prelat,  jedan  magnat  i  tri  plemiča.  Sielo  če  mu  biti  u 
Varaždinu,  dok  se  zgodna  kuča  nadje  u  Zagrebu. 
f  Sabor  prihvača  novu  oblast  pod  pogodbom,  da  se  time  ne- 
okrnji  vlast  banska  niti  stara  prava  kraljevstva :  predlagati  bana 
i  imenovati  vojvodu  i  podvojvodu  kraljevstva.  Samo  se  sobom 
razumieva,  da  viečnici  mogu  biti  samo  sinovi  ovoga  kraljevstva.. 

Vieče  če  se  skrbiti,  da  se  porez  pravedno  razdieli  i  točno  po-: 
bere.  Izpitivati  če  sve  odsude,  zato  mu  imadu  sve  oblasti  svake 
godine  podnositi  svoje  sudbene  odluke.  Paziti  če,  da  se  kraljevske 
zapoviedi  u  svih  županijah  i  gradovih  vrše  i  obdržavaju.  Carine 
4a  se  nepravedno  nenamieču,  pusta  mjesta  da  se  naseljuju,  šume 
po  mogučnosti  čuvaju.  Prelati  da  sjede  u  svojih  biskupijah,  ve¬ 
liki  župani  u  županijah,  da  svoju  dužnost  vrše  sazivljuči  skup¬ 
štine  i  namieštajuč  službenike  u  opredieljeno  vrieme,  kako  to 
zakon  zapovieda.  Županijski  činovnici  da  svoju  dužnost  vrše, 
narod  da  negaze,  radnjami  nepretrpavaju,  da  se  nedaju  od  nikoga 
mititL  U  vjeru  neče  se  smjeti  pačati,  ipak  če  paziti  na  upravu 
crkve  i  crkvenih  dobara.  Osobitu  če  brigu  voditi  nova  oblast  za 
bplji  uzgoj  mladeži.  Neče  zaboraviti  niti  na  odnošaje  izmedju 

seljaka  i  njihovih  gospodara,  već  će  opominjati  gospodu  bez 
obzira  na  njihovu  čast  i  dostojanstvo,  ako  zaborave  na  čovječne 
dužnosti  prama  kmetu  svomu. 

Kada  ovo  neće  po  građo vih  i  županijah  razdieli  i  naznači 
svakomu  njegov  dio  prinosa  za  uzdržavanje  vojske  i  za  druge 
potrebe  zemaljske,  sastati  će  se  u  municipijah  skupštine,  pro¬ 
glasiti  će  svakomu,  koliko  ima  platiti.  Na  granicah  zemlje  držati 
će  se  red  osobito  prema  Turskoj,  odakle  je  toliko  puta  kuga  znala 
provaliti  i  povaljati  u  nas  puno  svieta.  Zato  je  u  vieću  imao 
dobiti  mjesto  savjetnika  zdravstvenoga  jedan  liečnik.  koga  si 
izaberu. 

Zanimivo  je  pogledati  u  unutarnji  dnevni  red  nove  oblasti. 
Savjetnici  dolaze  u  ured  svaki  dan  prijepodne  od  8 — 11  ure,  po 
podne  od  2—5  ure.  Prije  podne  biva  svaki  dan  sjednica,  u  kojoj 
savjetnici  izvješćuju.  Liepired  njihovih  zapisnika  svakoga  će  zateći, 
registratura  nije  im  zaostajala  za  najboljimi  uredi  onoga  vre¬ 
mena.  Sve  potrebe  državnoga  i  kulturnoga  života  teku  ovim  pu¬ 
tem,  zato  odsele  kroz  mnoge  godine  bivalo  je  njekoliko  neznatnih 
sabora,  nu  ovim  je  bio  jedini  predmet  za  razpravu:  povećanje 
daća  po  zapoviedi  kraljičinoj.  Kraljica  je  zato  pravom  iskala, 
da  nova  vlada  preuzme  sav  arkiv  kraljevstva,  čemu  se  stališi 
ponješto  opiru. 

Premda  je  sama  kraljica  razglasivala.  da  s  ovim  uredonn 
daje  i  priznaje  podpunu  ravnopravnost  kraljevstvu  hrvatskomu 
prema  Ugarskoj,  premda  je  i  tamo  bez  sabora  vladala,  opet  se 
neda  tajiti,  da  je  novom  vladom  više  postigla  kraljica  za  svoju 
absolutnu  centralnu  vlast,  nego  li  što  je  stekla  Hrvatska  tim 
priznanjem  pariteta  s  Ugarskom.  Sakupljeni  sabor  mogao  je 
prosvjedovati  proti  nezakonitim  naredbam  kraljice,  vieće  ne  samo 
da  se  nije  moglo  oprieti,  već  na  prosto  je  moralo  oglasiti  i  za- 
poviedati  županijam.  Tako  je  kraljica  s  jednom  rukom  dala,  ali 
s  drugom  dva  puta  više  uzela. 

Početak  djelovanja  banskoga  vieća  pokaza  smjer,  kojim  će 
poći.  Prva  želja  kraljičina  bila  je,  da  se  preduzme  čišćenje  Kupe 
i  Save.  Kroz  sav  viek  vere  se  ovo  pitanje  u  raznih  oblicih.  Više 
puta  dade  sabor  ove  rieke  očistiti,  da  uzmognu  po  njih  ploviti 
ladje,  šume  su  uz  rieke  prosječene  na  uru  hoda,  da  se  nekriju 
uz  rieke  razbojnici  i  nesmetaju  trgovini  izmedju  Hrvatske  i 
Podunavlja,  nasipi  na  Dravi  i  Savi  zabavljahu  mnoge  godine 

sav  radni  narod,  da  se  občuva  zemlja  od  poplave,  koja  se  je 
ipak  puno  puta  ponavljala.  Ovaj  čas  moramo  se  spomenuti  onih 
vremena,  kada  su  djedovi  naši  11a  prelazih  rieka  sbog  obrane  od 
Turaka  snašali  drvlje  i  kamenje.  Jamačno  su  one  na  valjane  hrpine 
tomu  dopomogle,  da  je  voda  trgala  svoje  redoyito  korito  i  raza¬ 
rala  polja  sada  s  jedne  sada  s  druge  strane.  Otci  sagriešiše,  te 
sinovi  nevolje  podnose. 

Kraljica  izdavala  je  zapoviedi,  a  vieće  ih  vierno  izvodilo  i 
0  svih  drugih  granah  života,  0  kojih  visi  obće  blagostanje  na¬ 
roda.  Putevi  i  ceste  osobito  u  Slavoniji  otvaraju  ovu  bogatu 
zemlju  trgovcem  podunavskim.  Novimi  naredbami  i  zakoni  0 
pčelarstvu  obnavljao  se  onaj  blagobitni  položaj  naroda  našega, 
kada  je  od  voska  i  meda  glavnu  daću  svomu  kralju  davao.  Od 
dudarstva  i  svilarstva  uzdala  se  kraljica,  da  će  donesti  bogatstvo 
u  ovu  siromašnu  zemlju. 

Osim  ovih  materijalnih  pitanja  dolaze  neprekidnim  redom 
od  kraljice  toliki  prosvjetni  i  humanitarni,  vierski  i  školski  za¬ 
koni  i  zavodi,  po  kojih  je  umna  kraljica  zaslužila  ime  majke 
svih  svojih  naroda. 

Briga  za  uredjenje  škola  prvi  put  se  javlja  god.  17(58.  u  1768. 
takovu  obsegu,  kako  jošte  nije  bilo  u  Hrvatskoj.  Županije  su 
izvješćivale  0  žalostnom  i  nikakvom  stanju  škola.  Za  primjer 
uzimljemo  križevačku,  gdje  su  nješto  latinski  učili  Paulini  u 
Križevcih  a  u  Koprivnici  bila  je  jedina  tako  zvana  trivialna  ili 
normalna  škola.  Nije  to  bilo  bolje  niti  u  drugih  zemljah  kra¬ 
ljičinih,  kada  je  na  primjer  u  Beču  istom  ovih  godina  bila  za¬ 
snovana  prva  javna  pučka  škola  po  novom  sustavu.  Nije  se 
čuditi,  što  pučka  škola  i  u  obće  nauka  nije  napredovala,  kada  se 
na  um  uzme  strašna  predsuda  mnogih  odličnih  crkvenih  i  svjet¬ 
skih  ljudi,  da  prostomu  puku  netreba  škole.  Kraljica  je  liepo 
opominjala  vlastelu  i  biskupe  god.  1770.,  neka  osnivaju  sami  mo. 
pučku  školu,  da  će  i  njim  biti  bolje,  ako  bude  puk  prosvjetlje- 
niji.  Nismo  ipak  našli  nikako va  spomena,  da  bi  se  koji  velikaš 
ili  biskup  otimao  za  slavu  osnutkom  pučkih  škola. 

Nova  prilika  i  nova  vrela  prihoda  škola  izadjoše  razsulom, 
dosadanjega  najmogućnijega  i  najžilavijega  povlaštenoga  samo- 
vladara  svih  višjih  prosvjetnih  zavoda,  svesilnoga  reda  isusov- 
skoga.  Od  dva  vieka  glavni  savjetnici  na  katoličkih  dvorovih 
europejskih,  izpoviednici  i  odgojitelji  kraljeva  i  knezova,  skrhaše 

si  Isusovci  vrat  tim,  što  pokušaše  u  Americi  u  Paraguaju  osno^ 
vati  samostalno  kraljevstvo  na  zemljištu  španjolsko-portugalskom. 
Divlji  narod  iz  šuma  izvedoše  mudri  otci  na  plodnu  poljanu, 
naučiše  ga  raditi  zemlju  i  razne  vrsti  obrta.  Kao  pravi  otci  naroda 
i  uzgojitelji  učiniše  ga  blagim  postupkom  sretna  i  zadovoljna, 
kako  u  ono  doba  jamačno  nije  bio  nijedan  narod  u  Europi.  Sva 
je  država  priličila  crkvi,  u  kojoj  grieha  neiraa.  Što  je  narod 
priradio,  to  mu  se  je  dielilo  prema  potrebi,  a  suvišak  izpunjivao 
je  ogromne  magazine  državne,  odakle  je  tekao  u  špekulaciju 
europejsku.  Brodovi  jezuitski  plovili  su  izmedju  Europe  i  Amerike. 
Skoro  sva  južno-amerikanska  trgovina  nadje  se  doskora  u  raku 
Isusovaca.  Sve  je  to  napredovalo,  dok  se  nezavadiše  radi  posjeda 
sa  Španjolskom  i  Portugalskom,  te  sjedinjene  vojske  obiju  država 
neprodrieše  u  Paraguaj,  zemlju  opet  u  pustoš  pretvoriše  god.  1755. 
Isusovce  protjeraše  na  sve  strane,  sam  kralj  njihov  Nikola  Plantić, 
rodom  Hrvat  iz  Zagreba,  vrati  se  u  svoju  domovinu. 

Nije  prestala  potjera  na  Isusovce  u  Portugalskoj,  ve<5  se  je 
obnovila  u  Francezkoj,  kada  je  general  isusovski  ogromnom  špeku¬ 
lacijom  propao,  a  u  njoj  su  bile  zapletene  najbogatije  milionarske 
kuće  države  francezke.  Potjera  na  red  nasta  u  svih  europejskih 
zemljah,  svagdje  tražiše  i  nadjoše  tragove  špekulacijam,  koje  su 
u  jednoj  mreži  bile  prepletene  preko  Europe  i  Amerike.  Papa 
rimski  otimao  se  je  ukidanju  reda,  dokle  jednodušno  nenavališe  sve 
katoličke  vlasti.  Najdulje  od  svih  vladara  branila  je  red  Marija  Te- 
rezija.  Istom  kada  ga  dokine  slobodoumni  papa  Klemens  XIV.  gla- 

1773.  sovitom  bulom :  Dominus  ac  redemptor  noster,  (19.  augusta  1778.) 
izbaci  ga  Marija  Terezija  iz  svih  zemalja  svojih. 

Od  neizmjernoga  imetka  isusovskoga  osnova  kraljica  po  svih 
zemljah  zaklade  za  škole,  koje  su  sada  istom  vl  pravi  svoj  cviet 

1774.  došle.  U  Hrvatskoj  dopade  sreća,  da  izvodi  osnove  kraljičine, 
Nikolu  Škerlca  savjetnika  banskoga  vieća.  Vriedni  učenik  historika 
Krčelića  pokaza  sposobnosti,  značaja  i  ljubavi  domovine.  Na  novo 
osnovanoj  akademiji  zagrebačkoj  sabere  najučenije  sinove  svoga 
naroda.  Bilo  je  medju  njimi  i  njekoliko  kanonika  zagrebačkih, 
namjestio  je  i  eiisusovce  i  svjetovnih  ljudi  na  drugih  zavodih. 
„Vriedni  su  to  ljudi  bili*  veli  suvremeni  grof  Adam  Oršić  „te  bi 
većina  njih  dostojno  izpunjavala  svoja  mjesta  na  svakom  sveuči¬ 
lištu^  Čim  Škerlec  sa  svoga  mjesta  ode,  razbi  se  novi  red,  profesori 
se  razidjoše,  novi  ljudi  nesposobni  njihova  mjesta  zauzeše,  te  se 

čuje  jauk  za  isusovci,  da  su  oni  jedini  pravi,  uzgojitelji  i  čuvari 
morala  kod  mladeži. 

U  svih  gradovih  hrvatskih  budu  zasnovane  gimnazije  i  po 
novoj  osnovi  god.  1775.  S  glavnim  predmetom  latinskim  i  nješto  1775. 
matematike  i  historije  živu  ovi  zavodi  skoro  do  naših  dana.  Da 
se  uzmognu  osnivati  pučke  škole,  bude  sva  zemlja  razdieljena  u 
kotare  pod  nadzorom  banskoga  vieća.  Čini  se  ipak,  da  je  prvih 
godina  uspjeh  pučke  škole  neizmjerno  malen  bio. 

Ne  samo  briga  o  školi  već  i  o  vjeri  izpunjuju  poslednje 
godine  Marije  Terezije.  Spominjasmo,  kako  je  radi  prijateljstva 
i  saveza  s  Rusijom  obustavljala  milo  inače  srdcu  svomu  nastojanje 
ob  uniji.  Poslije  sedmogodišnjega  rata  nastale  su  bile  očite  pro¬ 
timbe  izmedju  kraljice  i  Rusije  sbog  grčkoiztočnjaka,  jer  su  se  mnogi 
pozivani  od  ruskih  emisara  stali  u  Rusiju  seliti.  Kraljicu  to  u 
veliko  uzlovolji.  Svuda  izdavaše  zapoviedi,  da  se  pazi  na  ove  sum¬ 
njive  ljude,  grčko-sjedinjene  uzimaše  u  osobito  zakrilje  više  puta 
i  proti  volji  rimo-katoličkih  biskupa,  kojim  je  žao  bilo  ostaviti 
vlast  nad  sjedinjenimi.  Nije  se  čuditi  biskupu  zagrebačkomu, 
što  je  ostavljao  svidničkoga  sjedinjenoga  biskupa  u  časti  apostol¬ 
skoga  vikara,  kada  su  ugarski  biskupi  munkačkoga  vikara  naroda 
rusinskoga  suzdržavali  u  toj  nižoj  hierarhičnoj  časti,  premda  je 
imao  pod  sobom  preko  pol  milijuna  duša.  0  vrieđnom  biskupu 
Gabri  Palkoviću,  koji  je  sam  glavom  pronosio  uniju  obilazeć 
pješke  narod,  pripovieda  zagrebački  kanonik  Krčelič,  da  je  na 
častni  poziv  kraljice  pješke  i  poderan  otišao  u  Beč,  gdje  je  stekao 
milosti  za  sebe  i  za  uniju.  Njegova  nasliednika  Vasila  Božičkovića 
obsipa  kraljica  mnogimi  milostimi  i  osnova  s  dozvolom  papinom 
biskupiju  križevačku  (god.  1777.)  i  dade  mu  vlast  nad  svimi  grčko- 
sjedinjenimi  po  cielom  kraljevstvu  hrvatskom.  Sa  stalnim  sielom 
u  kraljevstva,  ravnopravan  drugim  katoličkim  biskupom,  stoji  novi 
biskup  nosilac  liepih  nada  Marije  Terezije,  da  če  se  oko  ove  stolice 
savijati  jednom  mnogobrojan  narod.  Ali  njezine  nade  suzbijaše  već 
sada  sin  njezin  Josip,  opominjuć  ju  neka  se  za  ove  stvari  toliko 
nebrine.  „Nam  je  svejedno,  —  reče  —  koje  su  vjere  podani  nam 
narodi,  samo  neka  su  nam  viernii4 

Neprekidne  želje  za  razcvjetom  trgovine  javljaju  se  u  kraljici, 
da  financijalno  podigne  Hrvatsku  i  Ugarsku.  Na  putu  joj  je 
stajala  tvrdokorna  Turska,  s  kojom  se  je  mnogo  godina  bezuspješno 
pogadjala,  da  joj  otvori  Dunav  i  crno  more.  Zato  svrne  pogled 

svoj  na  jadransko  more.  Čarobno  veselje  zavlada  na  bečkom  dvoru 
i  u  cielom  gradu,  kada  je  god.  1775.  trgovačka  ladja  sagradjena 
na  Kupi,  po  Savi  i  Dunavu  stigla  u  Beč.  Stali  su  umovati,  kako 
bi  po  ovih  riekah  tekla  trgovina  do  Karlovca,  odanle  opet  dalje  ka¬ 
rolinškom  cestom  na  jadransko  more.  Car  Josip  poda  tom  prilikom 
u  svojem  mnienju  materi  svojoj  žalostnu  sliku  o  primorju,  kako  ga 
je  on  sam  vidio  na  svom  putu  ove  iste  godine.  0  Karlobagu  reče, 
da  je  malo  mjesto  punije  prosjaka  nego  li  trgovaca.  Senj  prije 
znatno  trgovačko  mjesto,  sada  je  propao,  jedina  Kraljevica  da 
ima  prekrasnu  ali  zapuštenu  luku,  Rieka  da  ima  samo  njekoliko 
trgovaca,  na  karolinškoj  cesti  da  nije  viditi  putnika  ni  trgovačke 
robe,  Kupa  ima  malo  vode,  a  puna  je  kamenja  i  vodopada,  Sava 
da  je  obrasla  ogromnom  šumom.  Josip  je  ipak  toga  mnienja.  da 
se  primorski  gradovi  s  Hrvatskom  sjedine,  Karlobag  i  Senj  s 
krajinom,  a  Kraljevica,  Bakar  i  Rieka  s  Hrvatskom  pod  banom. 
Tako  zvana  *intendanza“  što  je  dosada  iz  Trsta  s  hrvatskim  pri¬ 
morjem  vladala,  da  se  dokine.  Preporuča  joj  neka  dopusti  u  primor¬ 
skih  gradovih  naseliti  se  grčkim,  protestanskim  i  židovskim  trgov¬ 
cem,  ako  želi  da  joj  se  na  onih  stranah  trgovina  što  brže  podigne. 

Sliedeče  godine  razkide  kraljica  tako  zvano  austrijsko  pri¬ 
morje  i  vrati  Hrvatskoj  njezin  od  starine  pripadni  dio  s  gradom 
1776.  Riekom  14.  februara  god.  1776.  Njemačka  dvorska  vlađajuda 
stranka  opirala  se  odcjepljenju  Rieke  od  austrijskih  zemalja. 
Buduči  da  je  Krajnska  u  tursko  doba  doprinosila  za  obranu  grada 
i  novca  i  ljudi,  zato  bi  njoj  imao  sada  dopasti.  Komora  austrijska 
iskala  je  s  druge  strane  odštetu,  zato  je  njekoliko  mjeseci  prošlo, 
dok  je  kraljica  svoju  odluku  priobčila  hrvatskomu  banskomu  vieču. 
Kraljica  odpisa  9.  augusta  doslovce  ovako:  „odlučismo  da  se 
grad  Rieka  s  lukom  kano  i  bakarska  dobra,  u  koliko  putem  od 
Karlovca  prema  Rieei  leže  na  desnoj  strani  ceste  Karoline,  dočira 
se  Bakar,  Bakarac,  Kraljevica  jer  na  lievoj  strani  Karoline  leže 
ostavljuju  za  vojničku  krajinu,  osim  toga  grad  Karlovac,  koji 
se  ima  podiči  na  slobodan  i  kraljevski  grad,  utjelove  nepo¬ 
sredno  kraljevstvu  Hrvatskoj,  a  da  se  iz  ovih  strana,  koje 
se  imadu  iznovice  utjeloviti,  sastavi  nova  županija,  ova  pako  da 
se  poput  ostalih  županija  u  svačem  —  izuzam  poslove  trgovačke 
pridržane  upravi  gubernijalnoj  —  podvrgne  kralj,  hrvatskomu 
vieču,  i  da  bude  pod  njegovom  vlasti.  Hoteči  nadalje,  da  se  trgo¬ 
vina  u  kotaru  i  luci  riečkoj  uredjenim  i  sustavnim  rukovodstvo!*! 

podigne,  pronadjosmo  gradu  i  luci  riečkoj  predpostaviti  blago* 
rodnoga  i  viernoga  našega  Josipa  Majlatha  od  Szekelja, 
prije  savjetnika  i  izvjestitelja  kod  naše  dvorske  komore  u  svojstvu 
gubernatora,  a  s  istim  djelokrugom  i  istimi  povlasticami,  štono 
ih  imade  u  Trstu  grof  Karlo  Zinzendorf,  te  podjedno  imenovati 
ga  za  velikoga  župana  županiji,  koja  se  imade  iz  novoutemelje- 
noga  kotara  sastaviti  i  prozvati  imenom  severinske  župa* 
nije1.1  Iztom  za  godinu  dana  prida  kraljica  ovoj  županiji  Bakar, 
Bakarac  i  Kraljevicu  s  njihovimi  kotari  pod  novu  županiju. 

Premda  stališem  hrvatskim  nije  bilo  po  dudi,  što  se  dini 
nova  županija  s  njekimi  uredbami,  koje  se  neslažu  sa  starim 
ustavom  kraljevstva,  opet  se  radost  i  nade  u  bolju  budućnost 
očituju  u  Hrvatskoj,  kada  joj  se  opet  otvara  jadransko  more  od 
stotine  godina,  tamo  od  propasti  roda  Zrinsko-Frankopanskoga 
zatvoreno  mitnicami  austrijske  komore.  Bansko  vieće  posla  20.  ok¬ 
tobra  svoga  povjerenika  i  savjetnika  Nikolu  Škrlca,  da  zajedno 
s  Josipom  Majlathom  preuzme  primoije  od  tršćanske  pomorske 
oblasti.  Rieka  se  pokaza  prema  Hrvatskoj  kano  zahvalna  kćerka, 
kada  joj  je  moguće  iza  duge  odsutnosti  zagrliti  milu  majku.  Sva 
u  sjaju  i  čarobnom  veselju  primi  oba  poslanika.  Banskomu  vieću 
piša  vieće  gradsko  4.  novembra  1777.,  da  se  raduje,  što  je  ,u 
istom  uzvišenom  kraljevskom  vieću  našlo  pravoga  otca  i  naj- 
brižljivijega  zaštitnika" 

Rieka  je  medjutim  iskala  i  borila  se  zato,  da  kao  slobodan  1778. 
trgovački  grad  i  luka  dobije  što  veće  povlasti,  da  joj  patriciji 
budu  smatrani  kao  plemići  ugarski,  da  tako  iz  sbora  plemića  bude 
mogao  jedan  zastupnik  izaći  s  pravom  glasa  na  sabor  ugarsko- 
hrvatski,  koga  prava  u  ono  doba  nisu  imali  gradovi  u  Ugarskoj  i 
Hrvatskoj.  Liepe  sanje  o  budućnosti  trgovine  na  jadranskom  moru, 
kako  vidismo  snivahu  i  na  bečkom  dvoru,  koje  čudo,  da  se  to 
preseli  i  u  Ugarsku.  S  druge  strane  onaj  neobični  položaj  seve¬ 
rinske  županije  u  poslovih  trgovačkih  podavao  je  priliku  dvoru,  da 
ove  krajeve,  naročito  Rieku,  što  uže  pritegne  pod  neposrednu 
vlast  kraljevske  dvorske  oblasti.  Od  svega  toga  rodi  se  pomalo 
nekakav  osebujni  položaj  ovoga  grada.  Tomu  su  osobito  poma¬ 
gali  stališi  hrvatski,  koji  su  javno  rovarili  proti  banskomu  vieću 
i  time  mu  sav  ugled  porušili  i  razsulo  mu  pripravili.  Upravo 
zato,  što  je  kraljica  osnovala  severinsku  županiju  i  uredila  pri¬ 
moije,  da  poda  bolju  budućnost  trgovini  iz  Ugarske  i  Hrvatske, 

(Sniiiklaš :  Povjeri  krvotoka.  JI.)  28 

zato  treba,  da  one  strane  što  uže  budu  svezane  s  dvorom,  zato  ne- 
treba  hrvatskoga  banskoga  vieća,  govoriše  kraljici  Ugri,  a  za  njimi  i 
nerazsudni  velikaši  hrvatski.  .Nitko  neće  medju  Hrvati  za  ovim  vie- 
ćem  plakati,  osim  samih  viećnika,4  veli  ugarska  dvorska  kancelarija 
kraljici.  Kraljica  se  dugo  nije  mogla  odvažiti,  da  zadovolji  željam 
hrvatskih  stališa,  kojim  je  bila  zazorna  vlada  obavljajuća  poslove 
sabora,  čime  je  dakako  sabor  bio  suvišan,  a  nije  im  se  opet  niti 
plaćati  htjelo  ove  oblasti.  Ugarsko  namjestničko  vieće  i  kancela¬ 
rija  s  druge  strane  opet  ugledaše  se  u  kraljicu,  pak  radiše  o  cen- 

1779.  tralizaciji,  po  kojoj  bi  se  Hrvatska  razplinula  u  Ugarskoj.  Ugarska 
dvorska  kancelarija  navijaše  žice  kraljici  mile,  da  vojničke  uredbe 
trpe  puno  od  ovoga  vieća,  da  će  uprava  financijalna  biti  pogod¬ 
nija,  ako  se  vieće  bansko  dokine,  a  Hrvatska  podloži  ugarskomu 
namjestničkomu  vieću.  Neustručavahu  se  dapače  očevidno  lažne 
dokaze  donositi,  da  to  nigdje  nestoji,  da  bi  ban  morao  biti  ,in 
politicis*  glava  zemlje,  zato  da  se  neka  neboji,  da  bi  se  tim  okr- 
njio  ustav  kraljevstva  hrvatskoga. 

16.  augusta  1779.  bude  iza  tih  dugih  spletkarija  zapoviedju 
kraljičinom  hrvatsko  bansko  vieće  dokinuto,  a  svi  njegovi  po¬ 
slovi  predjoše  na  ugarsko  namjestničko  vieće,  u  koje  je  bilo  slo¬ 
bodno  doći  banu,  da  dade  svoj  glas  i  mnienje  u  poslu  Hrvatske. 
Kada  pomislimo,  kako  je  kraljica  omamila  velikaše  hrvatske  kao 
i  ugarske  i  pritegnula  je  na  svoj  dvor,  ter  prvi  sinovi  jedne  i  druge 
zemlje,  sretni  se  scieneć  samo  u  blizini  dvora,  zaboraviše  na  do¬ 
movinu  svoju,  kada  se  sjetimo,  kako  je  duboko  bilo  palo  plem¬ 
stvo  hrvatsko,  pazeć  kao  posebna  kasta  više  na  svoje  povlasti, 
nego  li  da  bude  pravi  predstavnik  sveukupnoga  naroda,  kada  se 
opet  s  druge  strane  uvaži,  da  je  kraljica  preko  ovoga  vieća  na 
prosto  Hrvatom  zapovieđala,  nepitajuć  za  njihovo  mnienje,  onda 
nam  je  jasno,  zašto  se  evo  Hrvatska  sama  preda  na  milost 
Ugarskoj. 

1780.  Marija  Terezija  umre  22.  novembra  1780.  u  šestdeset  i 
četvrtoj  godini  života  svoga  srdačno  požaljena  od  svih  svojih  na¬ 
roda.  Jedna  od  najzanimivijih  žena  svoga  vieka  ode  s  pozorišta 
povjesti.  Da  je  sve  svoje  narode  ljubila,  svjedoči  glas  imena  nje¬ 
zina  po  svih  zemljah  i  kraljevstvih  habsburških.  Ćim  je  svršila 
krvavi  rat  za  obstanak  svoje  države,  umah  se  hvata  svih  sred¬ 
stva,  da  digne  sreću  i  blagostanje  svih  naroda.  To  je  ona  mislila 
dostići  sa  tri  provodne  idee :  lakšom  i  dobro  uredjenom  upravom, 

dobro  uredjenom  vojskom  i  što  vodom  centralizacijom.  I  njezini 
su  pređšastnici  o  svem  tom  radili  više  puta  silom.  Što  oni  siloni 
neizvedoše,  to  srčana  žena  milom  dostiže.  Dakako  da  su  ove  kra¬ 
ljičine  vladalačke  osnove  i  radnje  više  puta  u  živac  zasiecale  ose¬ 
bujnim  povlastim  zemalja,  ali  ovdje  se  upravo  vidi,  kolike  je 
neizmjerne  snage  glas  prodirući  iz  milijuna  srdaca  nižih  slojeva 
puka,  jer  je  ime  Marije  Terezije  ostalo  uzvišeno  iznad  svih  sta- 
liških  povlasti  ma  koje  zemlje  po  njoj  vladane. 


VIII. 

Josip  II.  bio  je  već  petnaest  godina  suvladar,  kada  mu 
majka  svoju  slavnu  i  dugu  vladavinu  dovrši.  Volila  je  ipak  majka 
kraljica  sama  vladati  i  sipati  milosti  viernim  i  milim  svojim,  ne- 
htjede  toga  dopustiti  svomu  sinu,  jer  se  je  riedko  s  njime  slagala 
u  najživotnijih  pitanjih  državne  uprave.  Srdcu  njegovu  predrago 
vojničtvo  osta  mu  ipak  u  ruku,  on  ga  dovede  novimi  uredbami  do 
nevidjena  reda  i  ratne  spremnosti.  Postavši  za  rana  udovcem  bez 
djece,  nehtjede  se  više  ženiti,  neosta  miran  u  svojem  priestolnom 
gradu,  već  se  pusti  na  duge  pute  po  Europi,  da  prouči  zemlje 
i  narode.  Niti  svojih  zemalja  nezaboravi,  sve  ih  obidje  bez  sjajne 
.pratnje  i  velikih  dočeka.  Hrvatsku  proputova  god.  1775.  od  jed¬ 
noga  kraja  do  drugoga,  obćeć  sa  svakim  čovjekom  bez  raz¬ 
like  stališa,  s  kojim  se  slučajno  susretao.  Sam  glavom  htjede 
viditi  i  doznati  sve  nevolje  i  potrebe  svojih  naroda,  da  im  kašnje 
što  sigurnije  uzmogne  pronaći  lieka.  Nečuveni  i  nevidjeni  ovaj 
pojav  preda  ime  Josipovo  u  usta  svih  naroda  i  čuva  se  do  danas 
u  svakovrstnih  pričah.  Svaki  put  izvješćivao  bi  majku  svoju  o 
svem  što  je  vidio,  nijedan  put  nezaboravi  učiniti  novih  predloga, 
koje  je  ona  riedko  primala. 

Čim  je  sam  zasio  na  priestolje  započme  stvarati  nove  in¬ 
stitucije,  kako  su  gorile  u  njegovoj  duši.  Zemlje  njegove  imale 
bi  se  stopiti  u  jednu  jaku  i  moguću  državu,  u  kojoj  bi  bio  jedan 
narod,  jedan  ustav  i  jedno  zakonarstvo.  Ujedinjenjem  financija  i 
pravosudja  u  ruku  samoga  cara,  i  jednakom  školskom  obukom, 
došli  bi  u  cviet  obrt  i  trgovina,  oživili  bi  svi  narodi  novomu  ži¬ 
votu.  Car,  absolutni  gospodar,  vladati  će  svojom  voljom,  ali  zato 
će  kao  pravi  otac  raditi  i  truditi  se,  da  učini  jednako  sretnimi 
svu  svoju  djecu,  sve  narode  svoje. 

Josip  nije  znao,  da  nijednomu  čovjeku  nije  dano  pretvarati 
narode  u  drugo  nego  što  jesu,  zaboravljao  je  i  premalo  cienio 
raznolikost  svojih  naroda,  on  ih  je  sve  vidio  i  proučio  im  dosta 
zemlje,  ali  onako,  kako  prelazeći  putnici  opažaju  vanjske,  vidne 
slučajeve,  a  nikada  neprodiru  u  srdce  narodnoga  života.  On  je 
htio  po  svojoj  volji  narode  sretne  učiniti  i  proti  njihovoj  volji, 
smatrajući  ogromnim  i  trudnim  poslovanjem  sebe  prvim  činov¬ 
nikom  njihovim.  Car  prihvati  ono  krivo  načelo:  „ Čovjek  mora 
narodom  činiti  dobro  proti  njihovoj  volji,  i  kao  što  u  republikah 
vlada  despotizam  zakona,  tako  neka  u  monarkijah  bude  despo- 
tizam  načela;1  Nije  mario  za  ono  najviše  vladalačko  načelo:  da 
mu  bude  vladanje  skladno  i  suglasno  s  nastojanjem  i  željami 
najplemenitijih  sinova  naroda,  zato  morade  pod  konac  svoga  ži¬ 
vota  uvidjeti,  da  su  njegove  osnove  kao  trudni  san,  te  ih  sam 
posveti  propasti,  sam  morade  razgraditi,  što  je  deset  godina 
težko  i  trudno  gradio. 

Josip  II.  bio  je  opojen  filozofijom  svoga  vremena,  koja  je 
učila,  da  čovjek  i  bez  vjere  može  biti  sretan,  a  čim  se  bolje 
razvije  državna  policija,  tim  da  će  biti  vjera  manje  potrebna. 
Caru  je  bio  sav  ustav  crkve  katoličke  s  poglavicom  u  Rimu  i 
s  vlašću  svojom  nad  mnogimi  državami,  sa  svojim  neizmjernim  po¬ 
sjedom  i  mnogobrojnimi  privilegiji  nesnosan,  jer  se  nikako  nije 
dao  složiti  s  njego vimi  načeli  o  državi  i  carskoj  vlasti.  Da  papa 
kano  strani  vladar  ipak  vlada  u  njegovoj  državi,  da  mu  budu 
pokorni  toliki  ugledni  carevi,  podanici  i  bogati  samostanski  sbo- 
rovi,  toga  nemogaše  podnositi  vladar,  koji  je  Voltaira  i  njegove 
drugove  obožavao.  » Budući  da  sam  filozofiju  učinio  zakonaricom 
moga  carstva  —  piša  svomu  poslaniku  kardinalu  Hržanu  u  Rim 
—  stegnuti  ću  ugled  ulema  i  postaviti  ću  majestetska  prava  u 
pristojni  im  ugled.  Potrebno  je,  da  iz  vjere  izbacim  njeke  stvari, 
koje  .tamo  nespadaju.  Prezirem  praznovjere  i  Sađuceje,  zato  ću 
od  njih  osloboditi  moj  narod.  U  Rimu  će  to  dakako  proglasiti, 
da  diram  u  božja  prava,  što  ću  uzeti  puku  njegove  tribune  i 
povući  granice  izmedju  filozofije  i  dogmatike,  a  nisam  zato  upitao 
slugu  slugi  božjih.  Od  ovih  stvari  potiče  razsulo  čovječjega  duha. 
Načela  samostanstva  od  Pachomia  do  naših  dana  protive  se 
svjetlu  umu.  Krivi  pojmovi  o  vjeri  obastiru  dušu  prostoga  Čo¬ 
vjeka,  on  boga  više  nepozna.  Ja  ću  se  skrbiti,  da  sgradu  jaku 
za  vjekove  sagradim.  Osnovati  ću  skupne  zavode  za  moje  sveće- 

nike,  koji  će  prosvietljen  duh  pronesti  u  sviet  i  u  njem  poučiti 
moj  narod.  Za  stotine  godina  biti  će  ljudi  opet  kršćani,  pozna¬ 
vati  će  dužnosti  prema  bogu,  domovini  i  čovjeku,  unuci  će  nas 
naši  blagoslivljati,  što  smo  ih  od  Rima  oslobodili!1 

Prvo  djelo  Josipove  budne,  da  sasieče  spone  izmedju  pape  1781. 
rimskoga  i  crkve  katoličke  u  svojoj  državi.  26.  marta  1781.  izda 
zapovied  svim  crkvenim  oblastim,  da  nesmiju  primati  bulla  niti 
zapoviedi  od  pape  bez  dozvole  kraljeve  kancelarije.  Zabrani  novom 
naredbom  nadalje,  da  biskupi  nesmiju  puku  izdavati  pastirskih 
listova,  niti  pouka  pismom  ni  tiskom  bez  dozvole  predpostav- 
ljene  im  političke  oblasti.  Nesmiju  iskati  u  Rimu  oproštenja  niti 
dispenza  kakvih,  već  ih  neka  sami  daju,  „jer  je  državi  puno  do 
toga  stalo,  da  biskupi  upotriebljuju  vlast  od  boga  im  danu,* 
neka  samo  paze  na  zakone  božje,  koji  su  u  skladu  sa  zakoni  na¬ 
ravi.  Dvie  papinske  bulle:  „in  coena  Domini*  i  .Unigenitus* 
zapoviedi  car,  da  se  iz  crkvenih  knjiga  izderu,  jer  se  protive 
državnoj  vlasti. 

U  samoj  državi  ograniči  car  god.  1782.  sve  vlasti  svećenstva  1782. 
na  one  poslove,  koje  je  Isus  na  zemlji  obavljao  i  apostolom  pre¬ 
poručio,  da  uče  narod  i  obavljaju  svete  sakramente,  jer  da  nebi 
pravo  bilo,  da  nasljednici  apostolski  imadu  veće  vlasti,  nego  što 
su  ih  imali  apostoli.  Neka  neimaju  svećenici  vlasti,  po  kojoj 
nebi  imali  biti  pokorni  svomu  zakonitomu  vladaru.  Varao  se  je 
car,  kada  je  mislio,  da  će  biskupi  njegove  zapoviedi  zato  rado 
primiti  i  proglasiti,  jer  im  je  dao  njeke  veće  vlasti,  nego  što  su 
ih  dosele  imali.  Biskupi  zlovoljni  smatrahu  naredbe  careve  raz- 
vratnimi  i  pogubnimi  za  katoličku  crkvu.  Papa  je  zaklinjao  cara, 
neka  pusti  crkvu  katoličku  u  svojih  slobodah.  Biskupi  katolički 
iskahu,  neka  neprelazi  granica  svoje  kraljevske  vlasti,  a  Josip 
im  odgovori:  koga  smetaju  njegove  naredbe,  neka  ostavi  svoju 
čast,  pak  si  neka  traži  sreću  u  drugoj  državi.  Papi  odgovori: 
da  nikada  neće  dopustiti,  da  mu  se  on  bude  pačao  u  njegove 
državne  poslove,  a  da  će  uviek  poštovati  pravo  crkve  u  dogmi 
i  svem  onom,  što  je  za  spas  duše  potrebno. 

Videći  protestanti,  kojim  je  putem  car  udario,  zaprose  slobodu 
vjere  svoje.  On  izda  veliki  tolerantni  edikt  (21.  decembra  1781.) 
nesamo  za  nje,  već  i  za  grčko-nesjedinjene  i  Židove,  da  akatolici 
slobodno  mogu  svoju  vjeru  izpoviedati,  slobodno  imati  posjeda 
i  đostizavati  sve  časti  kao  i  katolici.  Car  nije  slutio,  da  će  njegov 

patent  ozlovoljiti  protestante,  već  radi  sama  izraza  .tolerancije,* 
jer  da  im  neda  podpuno  ona  prava,  koja  imadu  katolici.  Kato¬ 
lici  dakako  kipiše,  jer  da  car  potire  vjeru  katoličku  sraslu  s  po¬ 
stankom  i  obstankom  njegove  države. 

Još  veća  nevolja  rodi  se  medju  katolici,  kada  car  izda  zapo- 
vied  i  stane  ju  izvoditi,  dokidajuć  sve  samostane,  koji  ili  nenaučaju 
ili  bolestnika  nedvore,  a  njihov  imetak  odredi  za  naukovne  za¬ 
klade  (28.  februara  1782.).  Stotine  i  hiljade  muževa  i  žena  neviklih 
poslu,  mnogi  već  ostarjeli  i  iznemogli,  budu  bačeni  u  sviet,  sta¬ 
riji,  da  u  nevolji  dovrše  dane  svoga  života,  a  mladji,  većina  po¬ 
hlepni  za  životom,  da  u  valovih  razuzdana  života  poginu,  po- 
kazujuć  svietu  sramotnu  uspomenu  svoga  nekada  slavnoga  reda. 
Mnoge  dragocjene  stvari  darovane  samostancem,  da  se  mole  za 
spas  duše  darovateljeve,  dospješe  sada  na  licitaciji  u  ruke  ino- 
vjernika,  jer  su  se  katolici  ustručavali  te  svetinje  kupovati. 

Dokle  je  išla  bjesnoća  Josipova  za  reformami  svjedoči  ne  samo 
naredba  o  uresih  crkve,  o  proštenjih  i  procesijah,  već  osobito  o 
pokapanju  mrtvaca.  Gazeći  nogama  pietet  rodbinski  posvećen 
mrtvacu,  zapoviedi,  da  se  ljudi  goli  samo  u  plahtu  zamotani 
zakapaju,  da  se  tobože  prištedi  toliko  drvo,  koje  će  u  zemlji 
u  ludo  strunuti.  Što  će  ipak  platno  sagnjiti,  to  da  nije  šteta, 
jer  da  je  to  sredstvo  podignuću  lanene  obrtnosti.  Uzrujanost  javi 
se  na  ovu  zapovied  u  svih  slojevih  pučanstva  tolika,  da  ju  je 
car  bio  prisiljen  naskoro  opozvati. 

Nemilo  dirahu  carevi  ustavi  vriednoga  starca  papu  Pija  VI. 
U  zimsko  doba,  kada  putuju  samo  kriepki  i  zdravi  ljudi,  odvaži 
se  sveti  otac  na  put  u  Beč,  da  sam  glavom  izhodi  milosti  za 
katoličku  crkvu,  kada  su  pismene  prošnje  bezuspješne  ostale. 
27.  februara  1782.  krene  iz  Rima  preko  Venecije  i  Ljubljane, 
'dočekivan  svagdje  neizmjernim  oduševljenjem  katoličkoga  puka. 
U  Beču  primi  ga  car  sjajno  i  ljubezljivo.  Biskupi  u  velikom  broju 
zaištu  si  utjehe  u  blizini  svetoga  otca.  Za  dva  mjeseca  ostavi 
papa  carski  grad  pun  boli  i  jada,  jerbo  nije  opravio  bio  gotovo 
ništa.  Josip  nesustavi  se  na  svomu  putu  niti  za  vlas  tanahnu. 

1783.  30.  marta  1783.  izda  glasoviti  dekret  o  seminarijih  centralnih, 
dokidajuć  sva  biskupska  liceja.  Za  svu  Hrvatsku  osnova  jedan 
skupni  seminar  u  Zagrebu,  kašnje  ga  dokine  i  učini  jedan  zavod 
za  Ugarsku  i  Hrvatsku  u  Pešti  samo  zato,  da  mladi  bogoslovci 
budu  pod  sigurnim  nadzorom  državne  vlasti. 

Suvremeno  s  ustavi  crkvenimi  stvaraše  car  nove  likove 
državne  uprave  i  javnoga  života  po  istih  načelih.  Osobitu  brigu 
premda  s  malom  srećom  posvećivaše  školam.  Od  onih  šest  hiljada 
izdanih  po  njem  dekreta  i  naredaba  išla  je  većina  na  popravak 
školstva.  Gdje  je  bila  župa,  tamo  je  gonio  car  da  bude  škola 
po  novom  jednakom  sustavu  za  škole  svih  vjeroizpoviesti  bez  raz¬ 
like.  Glasovita  „ratio  educationis”  preostala  od  Marije  Terezije 
morade  uzmaknuti  pred  novom,  gdje  padaju  isusovska  pravila 
pobožnosti  i  discipline.  Družtva  marijanska  i  ascetičke  knjige 
mladeži  zabrani,  a  u  isto  vrieme  dopusti  joj  sve  javne  zabave,  i  uči¬ 
teljem  mogao  je  biti  svatko  ma  koje  vjere  bio.  Nije  ipak  Josip  n. 
niti  toliko  sa  školom  uspio,  koliko  Marija  Terezija,  premda  je 
mnogo  više  za  nju  radio.  Manjkala  mu  je  ona  naobraženost  i 
nježno  čuvstvo,  koje  je  potrebno  za  moralni  napredak  škole. 
Mladež  je  htio  svimi  pogodnostmi  pripraviti  za  muževni  život, 
pustio  joj  prosto  polje,  a  ona  je  poletila  pustopašno  u  razuzda- 
nost,  kakova  se  nespominje  ni  prije  ni  poslije  Josipova  vremena. 

Što  li  će  car  u  upravi  učiniti,  na  to  je  bio  svatko  ljubo- 
pitan,  kada  su  praskale  naredbe  razarajuće  dugovječne  crkvene 
i  školske  institucije.  Težke  su  slutnje  bile  u  Ugarskoj  i  Hrvat¬ 
skoj  sbog  toga,  što  se  nije  dao  kruniti  za  kralja.  Ugrom  ponješto 
zadovolji,  što  je  prenio  sve  centralne  oblasti  u  središte  zemlje 
i  spojio  erdeljsku  kancelariju  s  ugarskom.  Kancelarija  je  bila 
iza  dokinute  komore  najviša  i  najobsežnija  upravna  oblast  za 
Ugarsku.  Da  Hrvatsku  što  uže  stisne  u  okvir  centralne  vlada¬ 
vine  učini  po  smrti  Franje  Nadaždia  god.  1783.  svoga  ugarskoga 
kancelara  Franju  Eszterbazia  banom  hrvatskim.  Kakova  nam 
je  onda  bila  domovina  svjedoči  sabor  za  uvod  ovoga  bana.  Puno 
hvalospjeva  i  pustih  pohvala  izpunjuje  taj  jadni  sabor,  a  o  razpravi 
poslova  kraljevstva  ni  spomena  neima.  Do  četrdeset  pozdravnih 
pisama  novomu  banu  imademo  od  visoke  aristokracije  hrvatske 
iz  Beča,  Munchena,  Budima,  Temišvara,  Požuna  i  iž  drugih 
strana  dalekoga  svieta,  gdje  se  izgovaraju,  da  nemogu  na  sabor 
doći.  Života  za  nje -u  Hrvatskoj  neima. 

Očito  stupi  Josip  II.  proti  starodavnomu  ustavu  ugarsko-  i7Si. 
hrvatskomu  godine  1784.,  kada  zapoviedi  prenesti  krunu  sv.  Stje¬ 
pana  iz  Požuna  u  carski  Beč.  Nečuvena  uzrujanost  zavlada 
med  plemstvom  ugarskim  i  hrvatskim,  komu  je  kruna  bila  zakon 
nad  zakoni,  vrelo  prava  i  pravde.  Sve  zaciknu  i  zajauknu,  i  diže 

tužbu  pred  Josipom,  ali  car  na  tužbe  i  predstavke  porugljivo 
s  Horacom  odgovori:  „risum  teneatis  amici!  Zar  da  se  nesmi- 
jete  prijatelji?'  Kruna  ode  u  Beč,  premda  su  se  čuvari  njezini 
odmakli,  da  ključa  nedadu,  premda  se  je  garda  plemička  oti¬ 
mala,  da  neće  sudjelovati  kod  toga  posla,  premda  je  trebalo 
razvaliti  ormar,  u  kojem  se  je  dosada  nalazila. 

Koliko  je  car  prezirao  sveobću  tugu  i  ogorčenost,  svjedoči 
nova  naredba,  koju  izda  za  mjesec  dana,  pošto  bje  kruna  odnešena 
u  Beč.  Svaki  činovnik  ima  za  tri  godine  naučiti  njemački  jezik  pi¬ 
sati  i  govoriti,  samo  dotle  može  se  službovati  latinskim.  Svi  će  se 
činovnici  odpustiti,  koji  za  tri  godine  njemački  posvema  dobro  ne- 
nauče,  sve  će  oblasti  njemački  poslovati,  zakoni  i  zaključci  sabora 
biti  će  na  njemačkom  jeziku.  Županije  digoše  se  u  svojih  skupštinah 
proti  ovoj  naredbi,  da  je  nepravedna  proti  starodavnomu  zakonu 
i  običaju,  njeki  mu  spominjahu  njegovu  vlastitu  rieč:  „da  nisu 
milijuni  ljudi  sbog  vladara,  već  on  sbog  njih:1  Predstavke  gorke 
i  opomene  na  zajednički  odpor  izmjenivahu  županije  ugarske 
s  hrvatskimi,  dok  im  to  vlada  nezabrani. 

Premda  je  cara  bolilo  što  mu  iz  Ugarske  i  Hrvatske  stižu 
odporni  glasovi  izda  16.  augusta  1784.  ipak  novu  još  goiju  naredbu 
o  popisu  pučanstva.  U  Ugarskoj  i  Hrvatskoj  popisivao  se  je 
dosele  samo  puk  sbog  daća  i  poreza,  od  kojih  je  plemstvo  bilo 
slobodno.  Sada  zapoviedi  car,  da  se  jednako  popiše  plemstvo  i 
seljačtvo.  Uzrujanost  budne  tako  velika,  da  je  car  bacio  veliku 
vojsku  u  Ugarsku  i  Hrvatsku.  Županije  ipak  i  nadalje  rogoboriše 
a  Josip  dokine  županije  najprije  u  Erdelju,  a  vojenom  silom 
1785.  izvadjaše  popis  i  numeriranje  kuća.  Na  proljeće  sliedeće  godine 
dokine  županije  i  u  Ugarskoj  i  Hrvatskoj,  razdieli  obe  zemlje 
u  deset  kotara,  sve  skupštine  razpusti.  Ban  hrvatski  zahvali  se 
na  časti,  na  njegovo  mjesto  imenova  kralj  za  bana  i  povjerenika 
Franju  Ballašu,  po  vjeri  protestanta,  čovjeka  silničke  prkosjjive 
naravi,  očita  preziratelja  svib  običaja  i  zakona  hrvatskih. 

BanBalaša  zabrani  dakako  sve  skupštine  i  spravišta  plemstva, 
a  oslanjajući  se  na  milost  i  silu  carevu,  razvijaše  neobični  tiranski 
prkos.  Premda  protestant  pohadjaše  crkvu  katoličku  u  Zagrebu 
neobičnim  sjajem  i  s  mnogom  pratnjom.  Svećenstvo  ga  moralo 
dočekivati  na  crkvenih  vratih  u  podpunom  ornatu  i  poškropiti 
kao  kralja,  a  onda  ga  odvesti  na  uzvišeno  mjesto,  učinjeno  i 
urešeno  kao  za  kralja.  Nastojao  je  da  uhodi  popa  i  velikaša. 

gradjana  i  plemića,  njihove  misli,  djela  i  razgovore.  Koliko  je  pre¬ 
zirao  samoupravu  gradova,  posvjedočiše  time,  što  je  važnu  službu 
blagajničku  u  glavnom  građu  Zagrebu  svomu  slugi  tudjincu 
Niemcu  povjerio.  Bezsramnim  i  nećudorednim  životom  dopuni 
crnu  sliku  gadna  tirana,  kakav  već  dugo  nije  vladao  u  Hrvat¬ 
skoj.  Žene  je  sramotio  i  mladež  u  zlo  uvodio.  Ovu  sliku  vlada¬ 
vine  Ballašine  izcviliše  stališi  hrvatski  u  javnom  službenom  spisu. 
U  ime  pravde  i  istine  spominjemo ,  da  je  Josip  II.  dao  svomu 
povjereniku  krasne  naputke,  kako  ima  paziti  na  liepe  šume  i 
pute,  kako  će  gledati  na  razvoj  svilarstva  u  zemlji,  osobito  mu 
priveže  na  dušu,  da  sve  moguće  učini  za  razcvat  trgovine  prema 
jadranskomu  moru.  Koliko  je  ban  povjerenik  izveo  zapoviedi 
svoga  gospodara,  toga  neznamo,  jer  od  Ballašine  vladavine  u 
arkivu  zemaljskom  niti  listića  nenadjosmo.  Sačuvala  se  tradi¬ 
cija,  da  su  stališi  hrvatski  sve  jozefinske  spise  spalili,  da  im 
se  trag  i  spomen  za  vječna  vremena  zamete.  Premda  ta  priča 
nije  istinita,  opet  je  karakteristična,  jer  pokazuje,  kakovo  je  bilo 
Josipovo  vrieme  u  uspomeni  kod  plemstva  hrvatskoga.  Josip  izda 
u  ovo  doba  podpuno  absolutne  svoje  vladavine  dvie  naredbe 
velika  zamašaja,  ali  obadvie  nedospješe  do  uspjeha,  kakav  im 
je  car  namienio.  Da  podigne  seljaka  kmeta  na  visinu  dostojna 
čovjeka  izda  22.  augusta  1785.  patent  o  emancipaciji  seljaka. 
Dade  im  slobodu,  da  se  mogu  seliti,  po  volji  svojoj  ženiti,  učiti 
zanate  i  polaziti  škole,  seljak  da  nemora  biti  sluga  kod  svoga 
vlastelina,  a  svoju  zemlju  može  slobodno  prodati,  dakako  uz 
pogodbu,  da  kupac  zakonite  pristojbe  vlastelinu  daje.  Nikada 
nesmije  vlastelin  protjerati  seljaka  s  njegova  zemljišta,  a  ako 
bi  gospodin  zemaljski  mrcvario  seljaka,  slobodno  mu  budi  tužiti 
okrutna  gospodara.  Znamenite  ove  čovjekoljubive  olakšice  slabo 
su  razumievali  seljaci,  zato  su  se  na  mjestih  proti  njim  bunili. 
Gospoda  su  opet  u  velike  ozlovoljena,  njeki  sami  podstrekavali 
jadnike,  drugi  su  priečili  da  seljakom  stvar  do  znanja  dodje, 
svi  su  o  tom  radili,  da  blagohotni  carevi  zakoni  u  vjetar  prodju. 
Zato  je  car  morao  izdavati  novije  jasnije  zakone,  kojih  nitko 
potrti  niti  zamesti  nebi  mogao. 

Drugi  je  roj  zakona  o  uredjenju  sudstva,  jednaka  za  sve 
zemlje  njegove.  U  tiskanih  knjigah  izašao  je  novi  sbornik  zakona 
na  njemačkom  jeziku.  U  Hrvatskoj  bila  je  samo  prva  molba  i 
službovalo  se  je  od  prvoga  početka  njemački:  Iza  primitivnoga 

sudbenoga  postupka  nasta  novim  umjetno  spletenim  postupkom 
u  našoj  zemlji  u  mnogom  obziru  konfuzija  i  kaos.  „  Sudbenom  i 
karnom  uredbom  došla  je  kuga  u  našu  zemlju,  jer  se  iz  pravda 
radjaju  nove  pravde.  Što  se  je  prvo  na  jedan  put  obavilo,  tomu 
nema  sada  ni  kraja  ni  konca.  Bezbrojne  takse  i  troškovi  ubijaju 
prede  se  stranke.  Odvjetnici  kadri  su  pravdu  provlačiti  do  sudnjega 
dana.  Tužitelj  se  osiromašuje,  te  je  bolje  zapustiti  svoje  pravo, 
nego  li  se  za  njega  pravdati!1  Ovako  jadikuju  Hrvati  navikli 
staromu  jednostavnomu  verbSczianskomu  pravodavstvu. 

1786.  Da  pravednim  razporezanjem  podanika  svojih  svu  snagu 
svoje  sveukupne  države  uzmogne  izcrpiti,  pristupi  car  poslednjemu 
svomu  velikomu  reformatorskomu  djelu  na  proljeću  g.  1786.  Odluči 
katastrom  izmjeriti  sve  zemlje  svojih  podanika.  Sedam  sto  petdeset 
oficira  većinom  od  vojničkoga  mjerničkoga  sbora  izadje  da  mjeri. 
Sam  car  glavom  izadje  da  im  ogleda  djelo  na  jadransko  more, 
prodje  primorje,  odputova  preko  Karlovca,  Zagreba  i  diljem  kroz 
Slavoniju  u  Ugarsku.  Morao  je  uvidjeti  umni  car,  da  će  mu 
posao  težko  uspjeti.  Kadnika  je  bilo  premalo.  Neprilika  navaljali 
plemići  i  seljaci  previše.  Činovnici  županija  slabo  su  ili  bolje 
rekuć  nikako  pomagali  careve  ljude,  te  su  na  mnogih  mjestih 
pisari,  gdjegdje  i  sami  seljaci  mjerili,  nastale  su  smutnje  na  mjestih 
veće,  nego  što  je  prije  bilo.  Milijuni  araka  papira  sa  tabelarni 
izpunili  su  se  bez  ikakve  koristi,  mnoge  je  to  novce  stajalo. 
Josip  pokaza  i  pri  ovom  ogromnom  poslu  onu  svoju  nepopravivu 
pogriešku,  što  je  htio  djelo  od  decenija,  za  koje  treba  silan  broj 
vrstnih  sila,  odmah  za  godinu  dana  sa  malo  sila  upravo  stvoriti. 
To  se  nije  dalo. 

1787.  Prije  nego  što  ga  je  svršio,  bio  je  prisiljen  započeti  rat 
s  Turskom  god.  1787 — 1790.,  na  koji  se  je  u  savezu  s  Busijom 
spremao  od  početka  svoje  vladavine.  Od  majke  svoje  baštinio  je 
prepore  sbog  trgovine  na  Savi  i  Dunavu.  Iskao  je  od  Turske 
desnu  obalu  Save  i  jedan  dio  Bosne,  što  mu  je  porta  dakako 
odbila.  Iskao  je  slobodu  brodarenja  na  Dunavu,  gdje  je  svaka 
ladja  iz  njegovih  zemalja  samo  do  Vidina  slobodno  prolazila, 
a  tamo  je  morala  pretovariti  na  turske  ladje,  koje  su  vozile  dalje 
po  Dunavu  na  crno  more.  Koliko  su  trpili  trgovci,  davajuć  svoju 
robu  u  tudje  ruke,  koliko  su  bili  izvrgnuti  samovolji,  nije  čudo 
da  je  prestala  sva  naša  trgovina  na  Dunavu  i  prelazila  u  ruke 
Turaka.  Zato  prista  Josip  II.  svom  dušom  uz  caricu  rusku 

Katarinu  II.,  koja  je  za  tim  išla,  da  s  pomoćju  carevom  Europu 
oslobodi  od  ovoga  neprijatelja  kršćanstva,  da  Turke  iz  Europe 
protjera  i  staro  grčko  carstvo  opet  osnuje.  Josipu  bi  imale  dopasti 
počamši  od  Biograda  na  jugozapad  sve  zemlje  do  jadranskoga 
mora,  a  ako  bi  želio,  dobio  bi  i  njeka  trgovačka  mjesta  na  sredo¬ 
zemnom  moru.  Dunav  bi  bio  slobodan  za  trgovinu  i  na  njem  bi 
dobio  Josip  gradove  do  Nikopolja.  Zato  će  obadvie  države  zajedno 
navaljivati  i  braniti  se  od  Turske.  Tako  je  bilo  ugovoreno  već 
god.  1782. 

Carica  ruska  bila  je  osvojila  Krim,  kojega  je  kan  iliti  pogla¬ 
vica  stajao  pod  turskim  pokroviteljstvom.  Turska  podpućena  od 
zapadnih  vlasti  iskala  je  taj  poluotok  energično  da  joj  se  vrati. 
Josip  je  posredovao  na  korist  svoje  saveznice,  dokle  god.  1787. 
porta  pripravna  ratu,  nebaci  ruskoga  poslanika  u  tamnicu  u 
sedam  tornjeva  i  time  naviesti  Rusiji  rat.  Josip  prihvati  zato 
što  je  porta  odbila  njegove  pomirujuće  predloge,  pun  veselja  i 
liepih  nada  zajednički  rat  na  Tursku.  „Neću  metnuti  mača  u 
korice “,  reče,  „dokle  mojoj  kući  nepredobijem  što  joj  je  oteto“ 
Koliko  bi  ipak  veselije  bio  u  rat  zalazio,  da  mu  nisu  iz  Belgije 
žalostni  glasovi  dolazili,  da  se  tamo  narod  pobunio,  nemogući 
već  podnositi  nesnosnih  novotarija  njegovih.  Buna  je  ta  od  prvoga 
početka  smetala  dobar  uspjeh  rata. 

Josip  II.  spremi  sjajnu  vojsku,  kakove  jošte  nitko  nevidje 
iz  habsburžkih  zemalja.  Dvie  sto  hiljada  pješaka  bilo  je  sa  svim 
obskrbljeno,  što  je  potrebno  sjajno  spremljenoj  vojsci,  bilo  je  uz 
nju  četrdeset  hiljada  konjanika  i  do  hiljadu  topova  svake  vrsti. 
Glavnim  vojvodom  učini  car  svoga  učitelja  i  reorganizatora  vojske 
maršala  grofa  Franju  Lacya  na  svoju  nesreću.  Taj  čovjek  raz¬ 
mjesti  svu  vojsku  na  daljinu  od  sto  i  petdeset  milja  od  Dnjestra 
do  jadranskoga  mora  na  obranu  svih  granica.  On  raztepe  tako 
svu  vojnu  silu,  pazeć  više  na  kojekakva  manevriranja  po  načelih 
onodobne  znanosti.  Nije  jadnik  pazio  na,  to  da  je  naganjanjem 
vojske  ovamo  i  onamo  više  ljudi  izgubio,  nego  li  da  bije  naj¬ 
veću  bitku. 

Glavni  vojeni  sbor  sa  glavnim  stanom  u  Futoku  vodio  je 
sam  maršal  Lacy,  desno  krilo  bili  su  mu  Hrvati  uz  Unu  i  Savu 
sa  petdeset  hiljada  ljudi  pod  vodstvom  kneza  Ivana  Liechten- 
steina,  slavonski  je  sbor  vodio  grof  Josip  Mitrovski,  a  lievo  krilo 
bilo  je  pod  princom  Koburgoin  na  granici  Bukovine. 

Premda  je  vojska  sva  namještena  bila,  nenaviesti  jedna  ni 
druga  strana  rata,  dokle  naši  mjeseca  decembra  nepokušaše  oteti 
prevarom  Biograda,  ali  ladje  namienjene  navali,  u  maglovito 
doba  prodjoše  mimo  grada,  te  istom  kod  Pančeve  opaziše,  da  su 
1788.  svoju  svrhu  promašile.  8.  februara  1788.  naviesti  car  napokon 
Turskoj  rat. 

Josip  II.  razasla  svoje  ljude  po  Bosni,  Srbiji  i  Hercegovini, 
da  dižu  narod  na  oružje  za  slobodu  svoju  i  za  svetu  vjeru.  Prokla¬ 
macije  obećavajući  ove  svetinje  narodnoga  života,  probudiše  naj¬ 
hrabrije  i  najodvažnjje  ljude  u  Srbiji,  car  im  dade  za  vojvodu 
Mihaljevića  kapetana  iz  banske  krajine.  Čete  dobrovoljačke  iz 
Bosne  nasloniše  se  na  hrvatsku  vojsku.  Obnovilo  se  ono  oduše¬ 
vljenje,  koje  je  pred  sto  godina  tako  krasno  dizalo  vas  naš  narod 
na  oružje  i  pomoglo  oslobodjenju  tolikih  liepih  dielova  naše 
domovine.  Ista  Crnagora  imala  je  opet  s  juga  pomoći  carsko 
oružje  po  nagovoru  ruske  i  austrijske  diplomacije. 

Sam  car  glavom  prodje  najprije  u  Hrvatsku,  predje  u  Slavo¬ 
niju  i  ode  odanle  u  glavni  stan  u  Futok.  Mali  mnogostručni  rat 
razvi  se  odmah  na  svih  linijah.  Glavni  je  ipak  boj  bio  oko  turske 
Dubice,  koju  je  knez  Liechtenstein  stao  razbijati  iz  topova,  dok 
nedodjoše  glasovi,  da  gradu  u  pomoć  dolazi  jaka  turska  vojska. 
Knez  htjede  grad  na  juriš  oteti,  kad  mu  je  zidine  dosta  razvalio 
bio,  ali  u  taj  čas  bane  na  bojište  osam  hiljada  Turaka.  Kneza  skoro 
uloviše,  da  ga  nespasi  Franjo  Jelačić  banski  pukovnik  sa  svojimi 
krajišnici,  koji  je  spasio  sve  topovlje  i  vojsku.  Neprijatelj  morade 
uzmaknuti  s  velikim  gubitkom,  a  naši  se  povukoše  u  svoje  šanceve, 
da  se  priprave  na  konačnu  navalu  grada  25.  aprila.  Novi  glasovi 
o  velikoj  turskoj  vojski,  koja  da  ide  od  Gradiške  i  Banjaluke, 
uplašiše  našega  vojvodu,  te  ostavi  desnu  obalu  Une. 

Slične  sreće  bile  su  naše  vojske  pod  turskim  Novim  i  u 
Slavoniji,  gdje  se  je  nješto  sreća  osvojenjem  Šabca  ipak  nasmjeh- 
nula.  Glavna  vojska  boraveć  u  močvarah  bačkih  i  banatskih 
pretrpila  je  već  groznicami  i  raznimi  drugimi  boleštini  toliko 
poraza,  kao  da  je  poražena  u  kakvoj  velikoj  bitci.  Turci  se  usudiše 
provaliti  u  Banat.  Malom  bitkom  kod  Županka,  skoro  da  se 
nerazsu  carska  vojska,  narod  bježaše  u  ogromnih  čoporih  na 
sjever  u  Ugarsku.  Neizmjerna  smutnja  u  vojski  objavi  tužnu 
caru  podpuno  razsulo.  Sam  ode  k  vojski,  ali  kod  Karanšebeša  doživi 
poraz  i  skoro  sam  zaglavi.  Da  su  ovaj  čas  Turci  dobro  upotriebili, 

težko  je  moči  reći,  kakve  bi  bile  strašne  posljedice.  Turci  se 
medjutim  zabaviše  po  starom  svojem  običaju,  da  sve  popale,  što 
je  sada  pod  njihove  ruke  dospjelo. 

Car  se  odluči  napokon  na  znatne  promjene  u  vojskovodstvu. 
Hrvatom  dade  miljenca  njihova  njekoč  pukovnika  ličkoga,  pro¬ 
slavljena  pobjeditelja  pruskoga  kralja  u  sedmogodišnjem  ratu, 
maršala  Gideona  Laudona  za  vojvodu,  a  na  mjesto  grofa  Lacya 
imenova  maršala  grofa  Andriju  Hadika.  Čim  Laudon  medju  svoje 
Hrvate  stiže,  nasta  novi  duh  ipedju  njimi.  On  ih  povede  jurišem 
na  Dubicu  i  osvoji  ju  26.  augusta,  a  kašnje  osvoji  i  Novi,  i  završi 
s  pobjedami  ovu  vojnu  godinu ,  koja  je  odniela  caru  četrdeset  i 
pet  hiljada  ljudi  što  od  bolesti  što  od  neprijateljskoga  oružja. 

Josipu  II.  priznaje  pravedna  povjest  osobitu  dičnu  revnost, 
kakva  se  hvali  u  najvećih  vladara.  Po  danu  obilazio  vojske  i 
trpio  s  njom  sve  muke  i  neprilike,  obnoć  obavljao  svoje  državne 
poslove.  Težka  bolest  prisili  ga  uzmaknuti  s  čudnoga  .bojišta, 
gdje  je  pokazao  da  nije  nikakov  vojskovodja.  Ode  u  svoj  glavni 
grad  2.  decembra,  vojske  svoje  više  nikada  nevidje.  Srećom 
ostaviše  Turci  pod  zimu  Banat,  te  je  vojska  mogla  mirno  zimovati. 

Daleko  od  ove  naše  vojne  linije  imade  doduše  neuspješna,  ali 
ipak  zanimiva  ekspedicija  kapetana  ličkoga  Filipa  Vukasovića  u 
Crnugoru,  odakle  se  Kusija  i  Austrija  nadala,  da  će  sustaviti 
tursku  vojsku  iz  Albanije  i  pospješiti  vojnu  na  Savi  i  Dravi. 
Uzdajući  se  u  pomoć  obijuh  vlasti,  proglasio  je  godine  1787. 
Petar  I.  Petrović,  nazvan  od  naroda  »sveti*  ili  »veliki*  samo¬ 
stalnost  Crnegore  i  uzkratio  Turkom  harač.  Josip  II.  namieni 
Filipu  Vukasoviću  tu  častnu  zadaću,  da  vodi  Crnogorce,  jer  je 
sa  svoga  putovanja  po  zemlji  (god.  1780.)  upoznao  bio  zemlju 
i  narod,  a  bio  je  inače  već  sada  vidjen  i  vriedan  vojnik.  Uspo¬ 
mena  iz  njegove  nježne  mladosti,  kako  je  primio  dar  od  carice 
Maipje  Terezije  za  nagradu  osobite  marljivosti,  kako  ga  je  on 
svomu  siromašnomu  otcu  poslao,  kako  je  sbog  te  sinovske  njež¬ 
nosti  dirnuo  ii  srdce  caricu  i  pribavio  otcu  svomu  stalnu  miro¬ 
vinu,  sve  to  znadu  danas  djeca  svih  naroda  u  zemljah  Habsburga. 

Vitežki  kapetan  Vukasović  ukrca  se  sa  četiri  stotine  Hrvata  i 
nješto  municije  u  četiri  manje  ladje  i  dospje  u  Crnugoru  12.  marta 
god.  1788.  Vladika  Petrović  i  kaludjeri  njegovi  hladno  ga  primu, 
premda  su  prije  bili  s  njime  dobri  prijatelji.  Težkom  mukom 
izprosi  u  vladike,  da  mu  je  dopustio  sabrati  narod  u  skupštinu, 

da  mu  se  predstavi  i  kaže  namjere  svoga  cara.  Narod  se  uz¬ 
rujao,  jamačno  sbog  toga,  što  bi  imao  slušati  tudjega  vojvodu, 
u  skupštini  digoše  se  najprije  glasovi:  treba  ga  sasjeći,  a  onda 
se  zabljesnuše  goli  handžari  u  biesnih  desnicah.  Smjeli  kapetan 
doviknu  im,  neka  kušaju  njega  ubiti,  ali  onda  da  će  se  svaliti 
Busija  i  Austrija  na  Crnugoru.  Narod  se  primiri.  Kada  je  pak 
obećao  svakoj  kući  cekin  u  ime  kapare  za  rat,  onda  se  javi  i 
oduševljenje  za  njegova  cara. 

Vladika  Petrović  zaigra  sada  čudnu  ulogu,  s  jedne  strane 
dade  kapetanu  samostan  cetinjski  za  stan  i  okruži  ga  počastnom 
stražom,  s  druge  strane  opet  stajaše  u  dogovorih  sa  skadarskim 
pašom  Mahmudom,  koji  nije  bio  vieran  svomu  sultanu.  Paša 
iskaše  najprije  glave  tudjinaca,  a  onda  viđeć  da  toga  nebude, 
pritaji  se  i  zaprosi  kapetana,  neka  dodje  k  njemu  na  dogovore. 
Mudar  kapetan  nehtjede  doći,  posluša  pašu  ipak  carski  savjetnik 
Brogniard,  te  pođje  na  dogovore,  premda  ga  je  kapetan  odgo¬ 
varao.  Njega  i  njegovu  pratnju  paša  dade  sasjeći,  a  glave  im 
izvjesi  na  zidinah  skadarskih.  Na  Vukasovića  najmi  ubojice,  ali 
si  ih  on  sam  pištolom  svojom  skine  s  vrata. 

Premda  se  je  Vukasović  od  uzrujanoga  naroda  morao  bra¬ 
niti  na  Cetinju,  jer  je  paša  iskao  glave  tudjinaca,  inače  da  će 
popaliti  Crnugoru,  opet  on  primiri  narod  i  povede  dapače  obe- 
ćavajuć  nagrade,  Crnogorce  i  svoje  vojnike  u  Albaniju.  Kapetan 
prodiraše  već  u  turski  grad .  Špuž,  kad  mu  dodje  glas,  da  dolazi 
velika  turska  vojska.  Uzmakne  nješto  i  razbije  jake  odjele  turske 
vojske,  premda  su  ga  skoro  svi  Crnogorci  odbjegli.  Dospjevši 
na  Cetinje  opet  se  uzruja  narod  proti  njemu,  neka  plati  novaca 
za  sve  glave  crnogorske,  što  su  u  ovoj  vojni  pale.  Spase  ga 
ovaj  put  dva  ruska  visoka  oficira,  koji  su  dospjeli  na  Cetinje. 
Uvjeriše  narod,  da  kapetan  Vukasović  vojuje  svejedno  na  korist 
ruskoga  cara,  kao  i  za  svoga  austrijanskoga. 

Medjutim  stigne  20.  augusta  Vukasoviću  glas  od  cara, 
neka  se  žuri  iz  Crnegore,  da  je  potrebit  u  Hrvatskoj,  gdje  je 
Laudon  imao  spasiti  čast  vojske  austrijske.  Čudan  je  bio  odlazak 
našega  vojvode  iz  Crnegore.  Odluči  potajno  ostaviti  ovu  zemlju, 
koja  ga  nije  htjela  razumjeti,  jer  je  bio  vojvoda  podanik  cara 
Josipa.  Na  jedan  od  većih  blagdana  na  gospojin  dan  otišli  su 
bili  pučani  od  kuća  svojih,  samo  ostaviše  njih  60.  da  paze  na 
Vukasovića.  Ovaj  pak  odvaži  se,  te  sve  ove  ljude  poveza  i  za- 

prieti  im,  da  će  ih  sasjeći  na  komade,  ako  ga  nepovedn  do  Kotora 
i  nepokažu  mu  puta.  Već  je  bio  dan  hoda,  kada  začu  a  doskora 
i  ugleda  sabranu  vojsku  crnogorsku  za  njim  u  potjeri,  stane  i 
namjesti  pred  svoje  čete  onih  šestdeset  povezanih  Crnogoraca, 
što  njihovu  braću  smuti,  te  ga  u  miru  pustiše  proći.  U  Kotoru 
pusti  svoje  povezanike  kući,  a  on  prodje  po  moru  u  Hrvatsku. 

Čudne  zgode  Vukasovićeve  zato  pripoviedasmo,  da  se  vidi,  kako 
je  vlada  Josipova  malo  razumjela  dobiti  za  sebe  prve  susjede 
svoje.  Jamačno  nije  niti  Busiji  drago  bilo.  da  Austrija  svoju 
sreću  za  razširivanjem  vlasti  tako  daleko  pokuša,  kako  nam 
svjedoči  vladanje  vladike  Petrovića,  koji  je  inače  bio  u  službi  i 
plaći  ruskoj.  Nije  to  prijalo  niti  Veneciji,  jer  se  je  s  ovih  strana 
imala  satrti  njezina  vlast  u  Dalmaciji.  Crnojgori  bilo  je  carstvo 
Josipovo  tudje  i  malo  poznato.  Nada  sve  druge  faktore  mogla 
se  dići  sumnja,  da  će  ovaj  , njemački*  car  sebi  Crnugoru  po¬ 
koriti  i  oteti  joj  netom  proglašenu  slobodu.  Zato  je  ekspedicija 
Vukasovićeva  propala. 

Godine  1789.  objavi  se  istom  onda  sreća  carevoj  vojski,  1789. 
kada  je  pobjedonosni  maršal  Laudon  preuzeo  vrhovno  vojsko- 
vodstvo  čitave  vojske.  On  otvori  vojnu  osvojenjem  turskoga  Bri¬ 
bira,  koji  su  sami  Hrvati  osvojili.  Čim  je  koncem  augusta  pre¬ 
uzeo  glavnu  vojsku,  umah  poleti  stari  vojvoda  mladenačkim 
uzhitom  na  Biograd.  Manjimi  bitkami  prokrči  si  put  do  samoga 
grada  s  kopnene  strane,  na  Savi  i  Dunavu  razbije  i  pohvata 
brodovlje  Osman  paše,  te  stisnu  grad  sa  svih  strana.  Pobjede 
carevaca  u  Vlaškoj  pomogoše  mu,  te  je  već  80.  septembra  bio 
sav  grad  u  ruku  slavnoga  vojvode,  gdje  je  uhitio  četiri  sto  šest¬ 
deset  i  pet  topova,  šestdeset  i  pet  ladja  i  šest  hiljada  centi 
praha.  Sjajne  su  bile  posljedice  pada  ove  tvrdjave.  Smederevo 
bude  osvojeno,  a  sva  Srbija  do  Timoka  podpade  pod  cara. 

Kolikogod  se  sreća  okretala,  opet  nije  mogla  primiriti  bol- 
noga  Josipa  II.,  čim  su  glasovi  iz  Belgije  sve  crniji  dolazili. 
Vojska  sama  miljenče  njegove  vladavine  trpila  je  s  bolesti  toliko, 
da  je  za  ove  dvie  godine  obolilo  172.000,  a  umrlo  od  bolestnih 
33.000  momaka,  neračunajuć  ovamo  dvanaest  hiljada,  što  su  u 
ratu  poginuli.  Nije  opet  niti  onakova  bila,  kakvu  si  je  on 
toliko  želio,  o  čem  se  je  sam  mogao  kod  Karanšebeša  osvjedočiti, 
gdje  je  jedan  dio  vojske  na  drugi  bio  pucao,  i  tako  se  bio 
smeo,  da  ih  sam  car  nije  mogao  obustaviti,  već  se  sva  njegoya 

pratnja  razletila  i  njega  izgubila,  dok  ga  nije  našao  jedan  od  nje¬ 
govih'  sluga. 

Čim  je  opet  dulje  rat  trajao,  tim  je  veća  nevolja  rasla 
izmedju  Josipa  II.,  Ugarske  i  Hrvatske.  Kad  je  vojske  puno 
propalo,  zaiska  za  svaku  regimentu  četiri  stotine  novaka,  a  od 
svakoga  stanovnika  zemlje  bez  obzira  na  to,  da  li  je  plemić  ili 
svećenik,  da  dade  žitka  za  vojsku  i  to:  po  razmjeiju  svoga 
posjeda.  Žito  je  imao  sam  dovesti  gospodar  za  pol  ciene,  kako 
je  onda  bila  na  tržištu,  pak  mu  se  nije  platilo,  već  samo  polovica, 
drugu  polu  da  će  dobiti  poslije  rata,  njekim  najimućnijim  nije 
se  plaćalo  upravo  ništa  već  sve  da  će  dobiti  poslije  rata.  Činilo 
se  vladi  Josipovoj,  da  bi  ipak  bilo  dobro  sada  županije  sazvati  u 
skupštine,  da  pristanu  na  žitak  i  novake.  Povjerenici  ih  poslije  dvie 
godine  opet  sazovu.  Buna  nad  banom  Ballašom  dizala  se  u  skup- 
štinah,  a  vlada  nije  opravila  ništa.  U  zagrebačkoj  županiji  usta  glava 
crkve  hrvatske  biskup  Vrhovac  —  kako  pripovieda  mnogostrana 
tradicija  —  proti  banu  Ballaši  i  kraljevoj  zapoviedi.  Kada  je  biskup 
zaviknuo :  neće  tako  biti  bane,  jer  toga  zakon  nepoznaje,  a  kralj 
ni  ti  nesmijete  kršiti  zakona,  vele,  da  je  tresnuo  rukom  po  stolu 
toli  silovito,  da  mu  je  dragocjeni  kamen  iz  prstena  izkočio. 

Ballaša  je  u  Hrvatskoj  radio,  kako  su  i  njegovi  sudrugovi 
povjerenici  u  Ugarskoj  po  zapoviedi  kraljevoj.  Novake  je  uzimao 
sam  po  volji,  a  u  žitnice  vlastelinske  provaljivao  je  silom  i  otimao 
sam,  kad  mu  nisu  dali.  Koliko  je  sile  i  prevare  bilo  osobito 
siromašnom  seljaku,  srdce  čovjeka  zebe,  kada  čita,  kako  seljaci 
moraju  u  daleka  carska  spravišta  hranu  voziti,  nasried  puta  moraju 
opet  po  zapoviedi  drugamo  okrenuti,  a  kad  su  na  pravo  mjesto 
došli,  izmedju  hiljada  kola  moraju  čekati  sa  svojimi  po  njekoliko 
dana,  dok  dodju  na  red.  Onda  istom  pronaći  će  carski  činovnik 
kakav  manjak,  da  opet  čeka  od  nemila  do  nedraga.  .Mnogi 
seljak  —  veli  grof  Adam  Oršić  u  svojih  memoarih  —  izgubi  svoje 
konje  ili  vole  pod  carskimi  predpregami.  K  tomu  navali  iz  carskih 
volarnica  kuga.  Na  svih  cestah  ležalo  je  crklo  blago,  te  nisu 
ljudi  imali  s  čime  bi  svoju  zemlju  uzorali.  Zla  k  tomu  godina 
doniela  je  silan  glad,  te  su  si  seljaci  od  kore  i  klasunjaca  kruh 
pekli,  a  mnogi  su  pogibali  od  gladi" 

Do  konca  god.  1789.,  kada  je  Josip  H.  opet  izganjao  no¬ 
vake  i  žitak,  uzele  su  se  njeke  županije  i  bez  dozvole  kraljeve 
sastajati  i  kralju  predstavke  pisati.  .Kralj  je  dužan  sazvati  sabor*, 

bio  je  jedan  glas  n  Ugarskoj  i  Hrvatskoj.  Na  mjestih  baciše  na 
polje  činovnike  od  cara  imenovane,  njegove  zakone  zabaciše,  nje¬ 
mački  jezik  dokinuše.  Predstavke  na  kralja  natječu  se  tolikom 
smjelodču  i  tolikom  slobodom  izraza,  kako  neobičaje  govoriti  lo¬ 
jalan  narod  svomu  kralju  i  gospodaru. 

Kada  su  u  januaru  1790.  ove  predstavke  pred  Josipa  stigle,  1790. 
bila  je  več  odpala  Nizozemska  od  njegove  kuče.  Grozilo  mu  se, 
da  če  se  Ugarska  odciepiti;  dolazili  glasovi,  da  se  Česi  uzruja¬ 
vaju,  a  u  vanjskom  svietu  vierni  ženitbom  njegove  sestre  saveznik 
Ljudevit  XVI.  trese  se  na  priestolju.  Sve  je  to  došlo  časak  pred 
smrt  Josipovu.  One  rieči,  koje  da  je  izrekao,  kad  je  čuo  o  uz- 
rujanosti  Čeha,  karakterišu  poslednje  časove  njegove:  „Ta  ja  ću 
im  sve  dati,  što  traže,  samo  neka  mi  puste  mirno  u  grob  ledit4 
28.  januara  1790.  podpisa  znameniti  dokumenat,  gdje  vraća  svu 
konštituciju  u  ono  stanje,  kako  je  bila  god.  1780.,  kruna  da 
se  Ugarskoj  povrati,  županije  da  se  opet  sastaju,  stališi  da  ostanu 
u  svojih  pravih.  Malo  poslije  toga  umre  Josip  20.  februara  1790. 
u  četrdeset  i  devetog  godini.  Pravo  i  istinito  namisli  sam  sebi 
nadgrobni  nadpis:  »Ovdje  počiva  vladar,  komu  su  namjere  bile 
čiste,  ali  je  bio  zle  sreće,  te  je  sam  vidio  propadati  svoje  osnove" 

Josip  postavljao  je  svoje  teorije  proti  sili  života,  badava  se  je 
trudio,  da  prava  i  običaje  svojih  naroda  makar  i  despotizmom 
satare  i  skuči  pod  jaram  svojih  teorija.  Osta  istinita  ona  rieč: 
„Kraljevi  umiru,  narodi  ostajui* 


IX. 

Slika  državnoga  i  kulturnoga  života  Hrvatske  u  osamnae¬ 
stom  vieku  nosi  jošte  na  sebi  iz  minule  turske  dobe  očite 
znakove.  Pomalo  i  dosta  težko  brišu  se  oni  sa  lica  ove  zemlje. 
Nije  se  ipak  zemlja  sama  sobom  obnavljala,  već  svesilni  duh 
austrijske  centralizacije  udara  nove  biljege  na  tielu  njezinom.  On 
daje  slici  ove  zemlje  svoje  boje  i  svoju  svjetlost.  Hrvatska  se 
odmara  od  dugovječnih  neprekidnih  ratova  potresajućih  i  srdce 
i  dušu  njezinu,  sladki  užitak  mirnijega  života  prosieva  nam  kroz 
sve  spomenike  ovoga  vieka.  Plemić  i  seljak,  svećenik  i  velikaš 
sabiru  sile  svoje  oko  kuća,  polja  i  imovine  svoje,  sve  se  žuri,  da 
uredi  svoje  odnošaje.  Plemstvo  hrvatsko  predstavljajuće  prije  cieli 
narod  kako  malo  u  kojoj  zemlji,  počimlje  se  sada  prikazivati  kao 

(Smteiklas:  Povjest  hrvatska.  JI,)  24 

posebna  kasta,  i  to  sve  više,  čim  je  dublje  bečka  centralna  vlada 
zaronjivala  u  odnošaje  kraljevstva.  Ono  se  je  sve  više  pokazivalo 
nesposobnim,  da  samo  stvara  nove  zakone  za  sve  slojeve  družtva  u 
novih  odnošajih  života.  Bečka  vlada  daje  nove  zakone  Hrvatskoj  i 
Ugarskoj,  a  plemstvo  se  samo  brani,  ali  se  je  slabo  obranilo. 

Ban  hrvatski,  predstavnik  državne  vlasti,  „svezan  je 
sa  životom  ove  domovine/  vele  stališi  hrvatski  svaki  put, 
kadgod  su  iskali  po  starom  pravu  i  običaju,  da  im  u  domovini 
boravi.  Proti  tomu  griešili  su  u  ovom  vieku  redom  svi  bani, 
osim  grofa  Ivana  Draškovića,  koji  je  zato  kroz  sav  viek  živio  uliepoj 
uspomeni.  Kraljevi  su  rado  imenovali  Ne-Hrvate  za  bane,  zabav¬ 
ljene  izvan  zemlje,  osobito  ako  su  bili  u  službah  bližih  dvoru, 
da  što  veći  upliv  uzčuvaju  u  Hrvatskoj.  Na  njihovo  mjesto  vla¬ 
dali  su  faktično  banski  namjestnici,  obraćajuć  se  ipak  u  važnijih 
slučajevih  na  bana.  Dopuštao  je  kralj  stališem  svaki  put  pravo 
predloga  iliti  preporuke  (commendatio)  za  bana  i  birao  je  jed¬ 
noga  od  predloženika.  Nesmijemo  ipak  toga  zaboraviti,  da  su 
svaki  put  znali  najugledniji  velikaši,  koga  dvor  želi  banom  uči¬ 
niti,  pak  su  za  njega  radili  njegovi  prijatelji,  da  bude  takodjer 
predložen,  zato  nije  slučajno,  da  kralj  obično  izabire  onoga,  koji 
je  u  predlogu  na  prvom  mjestu. 

Duboko  je  bilo  u  sviesti  svakoga  Hrvata,  da  je  ban  podkralj  i 
vrhovni  vojvoda  kraljevstva,  zato  nikada  neprestajahu  stališi  iskati 
da  ban  bude  glavni  vojvoda  generala  karlovačkoga  i  varaždinskoga, 
čega  dakako  dostigli  nisu.  Da  bude  vojvoda  banske  krajine  samo 
se  sobom  razumjevalo,  zato  su  obično  bana  imenovali  stališi 
„vrhovnim  kapetanom  “  kraljevstva,  a  banje  sam  imenovao  svoga 
podvojvodu  ili  podkapetana.  Od  bana  su  iskali,  da  nesluša  Hof- 
kriegsratha  u  poslovih  uprave  podređjene  mu  krajine,  ali  čusmo 
već,  kako  je  za  Marije  Terezije  to  prevrnuto.  Da  niti  nespomi- 
njemo  vremena  Josipovih,  gdje  su  svi  stari  zakoni  zamuknuli,  a 
sam  je  car  zapoviedao.  Ipak  je  i  on  bio  prisiljen  poštovati  staru 
čast  bansku,  jer  je  eno  tim  naslovom  nevriednoga  Franju  Ballašu 
uresio,  čime  je  barem  ponješto  htio  ugoditi  Hrvatom.  Protivno 
je  postigao.  Hrvatom  se  je  na  žao  dalo,  što  ovakov  čovjek  nosi 
njihov  stari  častni  naslov,  te  su  zavidili  Ugrom,  što  imadu  povje¬ 
renike,  a  oni  pod  banskim  imenom  moraju  trpiti  silnika. 

Instalacija  bana  obavljala  se  kao  što  je  i  prije  bilo.  Naj¬ 
sjajnija  u  ovom  vieku  i  uzorna  za  sve  njegove  nasliednike  bila 

je  Draškovićeva,  komu  su  stališi  poklonili  zastavu,  na  koju  je 
kraljevstvu  prisegao,  a  žezlo  si  je  sam  kupio.  Od  te  dobe  činili 
su  to  svim  sliedečim  banom.  Ovom  svetčanom  prigodom  imenovao 
je  ban  podbana  izmedju  plemstva,  koji  je  podjedno  bio  veliki 
župan  zagrebački  i  križevački.  Kada  su  pak  god.  1757.  županije 
hrvatske  bile  uredjene  poput  ugarskih,  onda  je  sam  kralj  uzeo 
imenovati  velike  župane,  dakako  večinom  izmedju  velikaša.  Time 
je  palo  jedno  preimučtvo  banovo  i  satrta  bila  moć  podbana,  jer 
su  se  badava  trudili  stališi  i  prije  i  poslije,  da  učine  podbana 
zakonitim  namjestnikom  banovim.  Kralj  toga  nije  dopuštao,  van 
u  izvanrednih  slučajevih,  da  si  ban  sam  imenuje  namjestnika, 
premda  je  to  prije  bivalo. 

Kada  je  bilo  samostalno  vieće,  »consilium"  hrvatski,  onda  je 
ban  kao  namjestnik  kraljev  bio  mu  predsjednik,  a  pošto  je  dokinuto, 
najviše  krivinom  samih  Hrvata,  podpalo  je  kraljevstvo  pod  namjest- 
ničtvo  ugarsko,  i  onda  je  dobio  tamo  ban  kao  treći  velikaš  krune 
mjesto  iza  palatina  i  vrhovnoga  sudca.  Ban  je  predsjednik  banskoga 
suda  kao  najviši  »justitiarus"  u  kraljevstvu,  odakle  se  je  ipak 
moglo  apelirati  na  kraljev  sud,  nije  ipak  smio  nikoga  zvati  na 
sud  izvan  kraljevstva.  Dogodilo  se  jednom  god.  1721.  da  je  ban 
Ivan  Palfy  sbog  samoborskih  radnika  bio  pozvao  ljude  na  sud 
u  Budim,  gdje  je  on  boravio.  Stališi  zaiskaše,  neka  se  vrati  u 
banovinu  i  neka  po  zakonih  od  Leopolda  i  drugih  Habsburga 
i  još  starijih,  nenosi  suda  izvan  kraljevstva.  Poslanikom  svojim, 
koji  su  išli  do  njega  naruče,  neka  prodju  kralju,  ako  li  ban  nebi 
popustio,  a  ako  li  im  i  kralj  nebi  pravo  dao,  onda  neka  pred 
njim  protestiraju  i  dodju  kući.  Ban  ipak  prizna  »sveto  njihovo 
pravo",  i  time  se  s  njimi  izmiri. 

Ban  je  sazivao  sabor  i  predsiedao  mu,  ako  njega  nije  bilo 
onda  njegov  namjestnik.  Jedan  put  je  bio  samo  slučaj  god.  1752., 
da  su  si  stališi  izabrali  predsjednika,  kada  nije  bilo  njih  nijednoga, 
ali  naročito  vele  »samo  za  ovaj  sabor"  da  ga  izabraše.  Sastav 
sabora  nije  se  u  ovom  vieku  promienio,  ostao  je  kakav  je  i  prije 
bio,  samo  što  se  je  povećao  novimi  slavonskimi  županijami.  Na 
velikaše  je  po  više  puta  vika,  da  domovinu  zaboravljaju  i  u 
sabor  nedolaze  niti  se  neizpričavaju.  Badava  su  ponavljali  stališi 
god.  1734.  članak  Ferdinanda  II.  od  god.  1636.,  gdje  im  se 
globa  namiče.  Preveć  je  bilo  velikaša  tudje  krvi,  preveć  je  obča- 

ravao  bogatu  i  uglednu  gospodu  dvor  i  njegov  sjaj,  da  bi  bili 

dolazili  s  veseljem  na  sabor  hrvatski.  U  zapisnicih  sabora  bilježi 
se  zato  na  početku  zapisnika  ironično  više  puta:  „more  solito* 
tj.  po  običaju  velikaša  neima.  Spomenuti  ćemo  pri  tom  pitanju 
jednu  sgodu.  Najnemarniji  ban  hrvatski  bio  je  inače  vriedni 
Ivan  Palfy.  Tužili  su  mu  se  stališi,  da  velikaši  neće  da  dodju 
na  sabor.  Ban  ih  javno  opomene  god.  1720.  i  zagrozi  im  se, 
da  će  ih  tužiti  kralju,  te  će  iskati  od  njega,  da  ih  opomenom 
i  ukorom  javno  žigoše.  Da  nisu  svejedno  dolazili,  to  se  zna  iz 
opetovanih  tužba  sabora,  ali  da  bi  bili  dobili  takov  ukor,  o  tom 
ništa  nedoznasmo. 

Vlast  svoju  u  pitanju  novačenja,  dapače  i  uredjenje  svoje 
vojske  sabor  je  do  vremena  Josipovih  izvršivao.  Prije  austrijskoga 
nasliednoga  rata  izradjuje  detaljnu  osnovu  insurekcije,  a  poslije 
rata  reformiraju  svoju  vojsku  opet  po  želji  kraljice.  Za  vojnike 
morao  je  kralj  stališe  prositi.  Oni  dakako  daju  pod  svakojakimi 
pogodbami,  koje  se  ipak  skoro  nikada  neizpunjuju.  Najviše  opre- 
dieljivali  su  vrieme,  dokle  im  se  ima  „domaći  vojnik “  (miles 
patrius)  kući  povratiti,  što  je  skoro  težko  bilo  izpuniti,  jer  nitko 
nije  znao  kako  će  se  rat  razviti.  Da  hrvatsku  vojsku  samo  ban 
vodi,  toga  u  ovom  vieku  nespominju  stališi  niti  kao  prostu  želju, 
a  kamo  li  kao  staro  pravo  svoje.  Samo  u  početku  vieka  ima 
glasak,  da  upravo  nebi  morali  služiti  izvan  domovine ;  u  drugoj 
polovici,  kad  su  u  Beču  po  volji  marili  i  nemarili  za  jadikovke 
stališa  hrvatskih,  toga  više  neima. 

Razprave  o  porezih  i  daćah  dolaze  onda,  kada  je  kralj 
više  iskao,  nego  što  su  obično  davali.  Hrvatska  uživa  preimućtvo, 
da  svoje  daće  troši  samo  za  svoje  potrebe.  Zato  je  proračun  kra¬ 
ljevstva  neizmjerno  malen  bivao,  oko  trideset  hiljada  forinti,  a 
poslije  god.  1750.  do  šestdeset  hiljada.  Od  toga  preimućtva  izu¬ 
zela  je  Marija  Terezija  novoustrojene  županije  slavonske,  koje  su 
plaćale  veću  daću  poput  ugarskih,  premda  su  podpadale  pod  vlast 
bansku.  Banu  je  bila  dana  samo  vlast  nadzora,  a  da  se  po  želji 
sabora  hrvatskoga  (god.  1743.,  1747.)  slavonske  županije  u  po- 
vlastni  položaj  županija  hrvatskih  unesu,  to  nije  pošlo  za  rukom. 
Dapače  u  isto  vrieme,  kada  je  to  iskao  sabor  hrvatski,  uzme 
Marija  Terezija  banu  i  nadzor  nad  daćami  slavonskimi  i  preda 
taj  posao  god.  1748.  ugarskoj  dvorskoj  kancelariji.  Iz  Slavonije 
dolazile  su  god.  1752.  molbe  na  sabor  hrvatski,  da  to  možni 
onda  ban  Baćan  izhodi,  ali  sve  osta  bez  uspjeha. 

Riedki  su  u  ovom  vieku  zajednički  sabori  ugarsko- 
hrvatski  obično  držani  u  Požunu.  Kako  su  Hrvati  na  nje 
dolazili,  spominjasmo  pripoviedajuč  dogodjaje  za  vlade  Marije 
Terezije.  Da  Slavonija  sa  svoje  tri  županije  bude  takodjer  za¬ 
stupana,  odluči  sabor,  „da  če  njegovi  odaslanici  pristupiti  kralju, 
neka  jošte  jednoga  zastupnika  za  one  strane  dopusti  uz  dosa- 
danja  dva  nuncija  hrvatska!4  Kako  se  je  pitanje  slavonsko  žalostno 
svršilo,  to  več  pripovieđasmo. 

Za  poslove  kod  dvora  spominje  se  opet  njekoliko  puta 
agent  kraljevstva  s  „običnim  vjero vnim  pismom!4  Kada  su  na 
primjer  god.  1742.  imenovali  njekoga  Radovića,  preporuČaju  ga 
kraljevskoj  ugarskoj  dvorskoj  kancelariji,  Hofkriegsrathu,  carskoj 
dvorskoj  komori  i  javljaju,  da  je  agent  stališa  hrvatskih  kod 
svih  ovih  vlasti.  Osim  toga  bivao  je  od  Leopoldovih  vremena 
jedan  hrvatski  savjetnik  kod  ugarske  dvorske  kancelarije. 

Razstajuć  se  sa  saborom  spominjemo  jošte  konferencije, 
kojim  razlog  kaza  sabor.  god.  1731.  Pošto  je  sabor  trajao  duže 
razpravljajuć  javne  poslove,  a  mnogi  su  otačbenici  đonieli  spo¬ 
menice  i  molbe,  koje  se  nisu  mogle  riešiti,  zato  se  u  sličnih 
slučajevih  zakonito  mogu  za  ove  poslove  držati  konferencije. 
Ovdje  dodajemo,  da  je  sabor  osnovao  za  svoje  spise  zemaljski 
arkiv  god.  1743.  s  krasnom  jednostavnom  inštrukcijora. 

Bitna  promjena  u  ustavu  hrvatskom  nasta  uredjenjem  žu¬ 
pani  ja  po  načinu  ugarskih.  Županije  su  bile:  zagrebačka,  kri- 
ževačka,  varaždinska,  požežka,  virovitička,  sriemska  i  severinska 
do  god.  1786.,  koju  je  Josip  II.  dokinuo,  kada  je  srušio  stari 
ustav  i  vladao  po  povjerenicih.  Tada  učini  tako  zvano  „ugarsko 
primorje44  s  gubernatorom  na  Rieci  samo  zato,  da  znameniti 
trgovački  poslovi  mogu  laglje  neposredno  stojati  pod  upravom 
centralne  oblasti.  Na  čelu  županije  stajao  je  veliki  župan,  koga 
je  imenovao  kralj.  Uveden  je  bio  na  svoju  stolicu  onim  načinom, 
kako  su  Hrvati  običavali  bane  uvoditi  s  velikim  sjajem.  Svojom 
čašću  stupao  je  u  red  velikaša,  ako  već  prije  nije  po  rodu  bio. 
U  županiji  je  po  zakonu  morao  stanovati,  premda  su  to  riedki 
činili.  Medju  glavne  dužnosti  i  prava  njihova  išlo  je:  izabrati 
činovnike  županijske  i  sazivati  županijske  skupštine. 

Činovnici  županijski  mogli  su  biti  samo  plemići.  Svake 
treće  godine  bila  je  reštauracija  ili  obnova.  Veliki  župan  sabrao 
bi  skupštinu  u  to  ime.  On  je  predložio  za  svaku  službu  trojicu, 

a  skupština  je  glasovanjem  odlučila,  koga  hode.  Čudno  je  bilo 
to  glasovanje,  ako  se  stranke  unapried  tisu  pogodile  za  svoje 
kandidate.  Svaka  bi  stranka  digla  urnebesnu  viku,  nosila  bi  svoga 
kandidata  dvoranom  dotle,  dokle  veliki  župan  neizreče,  da  je  čuo 
večinu  za  ovoga  ili  onoga.  Ako  se  nije  moglo  inače  postidi  iz- 
vjestnost,  onda  se  je  osobno  glasovalo,  pak  je  odlučivala  vedina, 
te  je  veliki  župan  onaj  čas  proglasio,  da  je  taj  izabran. 

Podžupan  (vice-comes)  je  bio  glavni  činovnik  i  pravi  upra¬ 
vitelj  županije.  On  je  imao  pravo  siela  medju  podžupani  u  sa¬ 
boru  hrvatskomu  po  starini  izbora.  Iza  njega  dolazi  bilježnik 
(notarius),  koji  je  vodio  sve  perovodne  poslove  u  skupštinah  i 
inako.  Njemu  je  bio  pridieljen podbilježnik  (vice-notarius),  kojih 
se  je  znalo  i  po  više  birati  prema  potrebi  županije.  Važno  mjesto 
bilo  je  blagajnika  (perceptor).  On  je  imao  pobirati  dade  žu¬ 
panije.  Sabor  hrvatski  odredio  je,  koliko  imade  županija  prinositi 
za  potrebe  zemlje  i  za  plade  činovnika  i  domade  županijske  po¬ 
trebe.  Zemaljski  blagajnik  predao  je  velikomu  županu  popis  te 
svote,  a  on  je  to  u  županijskoj  skupštini  izručio  blagajniku,  koji 
je  onda  po  županiji  pobirao.  Što  je  sabor  odredio  za  pladu  či¬ 
novnikom  one  županije  i  za  njene  potrebe,  to  je  sustegnuo,  a 
ostale  novce  odpremio  je  u  zemaljsku  blagajnu.  Bila  su  za  sud¬ 
stvo  obično  četiri  velika  sudca  (judices  nobilium)  i  četiri 
mala  sudca  (vice-judices  nobilium).  Sudili  su  po  zakonih  zemlje, 
od  kojih  su  mnogi  bili  osobite  naravi  starovjekoga  običajnoga  prava. 
Iznad  ovoga  sada  bio  je  sud  županij  ski ,  na  čelu  mu  veliki  župan, 
u  njegovoj  odsutnosti  podžupan  sa  zapriseženimi  prisjednici.  Od 
županijskoga  suda  apeliralo  se  je  na  banski  stol.  Pisani  zakon 
bio  je  jedino  u  Verbdczovom  „tripartitum-u“ 

Županijske  skupštine  bile  su  velikei  male.  U  velikih 
obavljalo  se  je  osim  izbora  činovnika  mnogo  upravnih  i  sudbenih 
poslova.  Banski  dopisi  čitali  se  i  razpravljali,  a  samo  preko  bana 
imali  su  dolaziti  kraljevski  dopisi  po  temeljnom  odpisu  Marije 
Terezije  od  god.  1759.,  te  su  skupštine  istim  putem  i  odpisivale. 
Nu  to  su  ipak  kraljevi  više  puta  prekršili.  Skupštine  glavne  bivale 
su  jedan  ili  dva  puta  na  godinu.  Prve  dane  povrvilo  je  sve  plem¬ 
stvo  po  starom  običaju  sa  sabljami,  a  dolazili  su  na  skupštinu  i 
plemići  jednoselci  t.  j.  prosti  seljaci.  Oni  su  osobito  kod  restau¬ 
racija  činovnika  bili  dragocjen  materijal  za  stvaranje  burnih, 
više  puta  i  silovitih  stranaka.  Samo  prvi  dani  skupština  bili  su 

obično  nz  sudjelovanje  svega  plemstva,  a  poslednji  su  bili  pusti, 
jer  bi  ostalo  samo  činovničtvo,  te  je  razpravljalo  po  svojoj  volji. 
Male  skupštine  bile  su  samo  za  izvanredne  slučajeve  za  manje 
poslove  samo  za  jedan  ili  dva  dana. 

Županije  smatrahu  naši  stari  najtvrdjimi  bedemi  ustava,  jer 
su  se  mogle  sastajati  po  volji,  nepitajuć  dozvole  u  kralja,  a  mogle 
su  kralju  pomoč  uzkratiti,  ako  su  mislili,  da  je  štogod  proti 
interesom  zemlje.  U  to  ime  nastale  su  poslanice,  koje  je  jedna 
županija  drugoj  pošiljala  i  preporučivala  zajedničku  snažnu  obranu. 
Ovakove  su  poslanice  procvale  pod  konac  vlade  Josipa  II.,  one 
su  puno  tomu  dopomogle,  da  je  napokon  car  opozvao  sve  svoje 
naredbe. 

Nemožemo  se  razstati  sa  županijami,  da  osebujnosti  triju  sla¬ 
vonskih  nespomenemo.  One  su  pošiljale  svoje  račune  na  ugarsko 
namjestničko  vieće,  u  sudbenih  poslovih  stajale  su  ipak  pod  banom, 
i  tako  su  razdieljene  bile  u  svojoj  vlasti.  Težki  položaj  njihov 
umnažao  se  time,  što  nisu  imale  od  postanka  svoga  nijednoga 
urodjenika  domaćega  sina  iz  Slavonije  sposobna  za  činovnika,  jer 
se  još  nisu  izučili  bili,  da  budu  državni  službenici,  već  su  tamo  bili 
od  velikih  župana  namieštani  Hrvati  iz  Hrvatske  i  ponješto  Ma- 
gjari.  To  nam  svjedoči,  kako  se  je  Slavonija  težko  oporavljala 
od  turskoga  barbarstva. 

Premda  krajina  hrvatska  u  ovom  vieku  dobiva  sve 
inštitucije  kao  posebna  provincija,  kako  već  spominjasmo,  opet 
valja  da  se  i  na  njene  uredbe  obazremo  u  kratkih  crtah,  jer  ju 
stališi  hrvatski  uviek  smatrahu  svojom  po  pravu  božjem  i  ljud¬ 
skom.  Ako  su  kadgod  za  koju  godinu  jenjali  u  zahtjevih  svojih, 
opet  se  pojaviše,  čim  se  je  prva  prilika  pružila.  Jedina  institu¬ 
cija  preko  obadvie  jurisdikcije  jeste  crkva  obiju  vjera,  ali  ta 
sačinjava  veze  izmedju  obiju  dosta  jake,  premda  nevidive  sva¬ 
čijemu  oku. 

Krajina  je  razdieljena  ugeneralate:osječkis  regimenti 
gradiškim,  brodskim  i  petrovaradinskim ;  varaždinski:  s  regi¬ 
menti  križevačkim  i  gjurgjevačkim ;  pod  banom  dvie  banske  regi¬ 
mente  ;  pod  karlovačkim  generalom :  slunjski,  otočki,  ogulinski 
i  lički  regimenti.  Na  čelu  regimenta  jest  pukovnik  vulgarno  nazi¬ 
van  oberstar.  Regiment  ima  četiri  bataljuna,  jedan  je  generalov, 
jedan  oberstarov,  jedan  oberstlajtnantov,  jedan  majorov.  U  vrieme 
rata  izadju  do  tri  bataljuna  u  boj.  Svaki  bataljun  ima  u  miru  četiri, 

a  u  ratu  6  kumpanija,  svaka  kumpanija  ima  preko  200  ljudi, 
ali  toliko  ima  krepkoga  pomladka,  da  kadgod  budne  u  regimenti 
do  deset  hiljada  ljudi.  Sva  krajina  hrvatska  mogla  je  dati  preko 
petdeset  hiljada  ljudi,  a  u  sedmogodišnjem  ratu  dade  i  više.  „Ovi 
su  regimenti"  —  veli  suvremeni  Niemac  Taube  god.  1777.  — 
u  Hrvatskoj  i  Slavoniji  velika  dragocjenost  za  kuću  austrijsku, 
jer  u  vrieme  mira  ništa  nestoje,  a  mogu  za  vrieme  rata  bez  muke 
vladine ,  truda  i  gubitka  vremena  podati  do  osamdeset  hiljada  mo¬ 
maka.  Stanovnici  ovih  krajeva  svi  su  rodjeni  vojnici,  imadu  zdravo  i 
kriepko  tielo,  komu  neškode  nepogode  rata.  Oni  neljube  drugo 
nego  oružje,  u  kom  se  vježbaju  od  svoga  djetinstva.  Ako  li  dodju 
u  svoje  narodne  regimente,  to  se  u  kratko  vrieme  izvježbaju 
izvrstno,  a  s  veseljem  idu  u  rat,  bez  straha  srću  u  bitku,  vierni 
su  svojoj  zastavi,  koju  im  je  ostaviti  najstrašnija  sramota!1 

Vojnici  nedobivaju  plaće  u  mirno  doba,  jer  imadu  zato 
zemlje,  oficiri  dobivaju  nješto  malo,  ali  ne  toliko,  koliko  njihovi 
sudrugovi  kod  drugih  regimenta.  Odievati  se  moraju  jedni  i  drugi 
o  svojem  trošku.  Oružje  dobivaju  na  trošak  blagajne  regimentske, 
ali  poslije  to  moraju  pod  drugim  imenom  odplatiti.  Oficiri  vode 
upravu  i  sudstvo,  gospodarstvo  i  financije  sve  pod  nadzorom 
Hofkriegsratha.  Svaka  regimenta  ima  po  jednoga  ili  dva  auditora 
pravnika,  ali  i  ti  su  pod  zapoviedju  oberstara,  nu  koliko  jošte 
sudbeno  polje  osta  po  prostranom  regimentu  ljudem  izučenim 
samo  za  krvavi  ratni  zanat.  Ako  i  nije  pravica  uviek  na  vlas 
izlazila  iz  ruke  nevješta  sudca  oficira,  ali  red  je  u  krajini  bio 
veći  nego  li  u  provincijalu,  jer  se  je  strogo  zapoviedalo  i  odmah 
izvršivalo,  nije  bilo  dugih  razprava  i  dogovora,  a  iza  njih  spora 
rada,  kako  se  žalibože  rugaju  tudjinci  Hrvatom  u  banovini,  da 
se  uviek  sastaju  i  dogovaraju,  a  malo  zaključuju,  ništa  neizvode. 

Straženje  na  krajini  čini  u  doba  mira  jošte  uviek  glavni 
dio  vojničkoga  života.  Čardaci  diljem  uz  tursku  granicu  stoje 
u  ovom  vieku  jedan  drugomu  na  pogled  tako,  da  jedan  regi- 
ment  ima  do  osamdeset  ovakovih  čardaka,  a  u  svakom  do  deset 
ljudi.  Čardak  je  već  ljepše  sagradjen  nego  što  je  bio  u  prošlom 
vieku,  ima  peć,  kuhinju  i  jednu  sobicu  s  klupami,  na  kojih  po¬ 
čivaju  vojnici,  dok  nestoje  na  straži,  prema  Turskoj  ima  triem 
na  kojem  stoji  vojnik  gledajuć  na  susjednu  zemlju. 

„Sve  su  zemlje  za  požaliti  —  veli  Taube  —  koje  s  Turskom 
graniče.  Ne  samo  da  su  izvrgnute  iznenadanomu  plaćkanju,  već 

svaki  dan  ljutoj  kugi.  Turski  vojnik  je  slabo  plaćen,  a  neima 
discipline  nikakve.  Od  glada  u  sdvojnosti  poletiti  će  na  austrijsko 
zemljište,  robiti  će,  plieniti  i  krasti,  i  za  spomen  kugu  ostaviti!4 
Čardaci  su  zato,  da  prieče  ovoj  pošasti,  a  kad  stane  biesniti, 
onda  se  dvostruke  straže  postavljaju.  Diljem  uz  Savu  i  Unu 
bile  su  sgrade  za  quarantainu  pod  nadzorom  zdravstvenih  po¬ 
vjerenstva.  Svi  putnici,  koji  ovamo  prelaziše,  moradoše  se  tamo 
namjestiti.  Zapriseženi  činovnici  razmatali  bi  im  robu  i  pisma, 
kadili  bi  ih  pjekoliko  dana,  a  ako  je  kuga  već  biesnila,  onda  nje- 
koliko  tjedana.  Tko  bi  se  kriomce  provukao,  da  ove  neugodnosti 
mimoidje,  platio  bi  kadgod  glavom,  ako  je  pogibelj  velika  bila. 
Istom  ovako  prokadjeni  putnici  dobiše  za  sebe  i  za  svoju  robu  : 
„sigillum  sanitatis“  i  mogoše  putovati  ne  samo  u  zemlje  austrijske, 
već  i  u  Njemačku,  Italiju,  Francezku,  Poljsku  i  druge  susjedne 
države.  Sva  se  je  Europa  zanimala  radi  trgovine  o  zdravlju  u 
Turskoj,  a  čardaci  naši  bivali  su  dragocjena  predstraža,  da  kuga 
u  Europu  neprodre. 

Krajinu  smatrahu,  unatoč  stoljetnim  odrješitim  prosvjedom 
hrvatskih  stališa  i  redova,  vladari  cielovitim  dielom  austrijske  vojske, 
zato  su  sve  inštitucije  bile  tako  udešene,  da  od  nježnoga  djetinstva 
priprava  najčastnijemu  jedinomu  vladajućemu  stališu  započme. 
Njemački  jezik  službeni  u  cieloj  vojski  bude  uveden  od  Marije 
Terezije  u  prve  javne  škole  niže  i  višje  u  krajini.  U  Petrovara- 
dinu  imala  je  biti  latinska  škola  s  njemačkim  naučnim  jezikom 
pod  rukom  Isusovaca  (god.  1766.)  za  Slavoniju  (prenešena  go¬ 
dine  1779.  u  Vinkovce),  a  u  Hrvatskoj  preuze  tu  zadaću  red 
Piarista  doveden  iz  dolnje  Austrije  u  Marču  (god.  1755.),  koji 
je  iste  godine  u  Belovaru  školu  osnovao,  a  za  njekoliko  godina 
dobije  red  crkvu  i  školu  u  Karlovcu  (god.  1765.).  U  svih  većih 
mjestih  budu  osnovane  pučke  njemačke  škole,  kako  veli  povjest- 
nik  krajine,  *da  država  dobije  valjane  podoficire  i 
furire  za  kumpanijske  i  regimentske  kancelarije!4 
U  svakoj  kumpaniji  imala  je  biti  njemačka  škola  od  god.  1775. 
U  Belovaru,  Petrinji,  Karlovcu  i  Petrovaradinu  budu  namještena 
povjerenstva  za  izpitanje  i  izučanje  učitelja.  Mršava  je  bila 
nauka  ovih  ljudi,  slabo  su  oni  razumievali  osnovu  opata  Ivana 
Felbigera,  koja  je  jednaka  bila  za  austrijske  i  krajiške  škole. 
Da  sva  krajina  jednim  duhom  odahne,  bude  zabranjeno  bez 
dozvole  regimente  i  generalkomande  polaziti  u  škole  izvan  kra- 

jine  (god.  1786.),  a  milostive  su  bile  ore  oblasti  samo  onim,  koji 
su  se  izjavili,  da  idu  učiti  za  svećenički  stališ.  Premda  su  gle¬ 
dali  krajinu  ograditi  zidom  njemačkoga  jezika,  nije  ipak  u  nju  duh 
njemački  nikada  prodro.  Glasovi  njemački  oglasivahu  se  dapače 
u  seljačkih  kolibah,  kada  su  na  primjer  s  ponosom  tobožnje  višje 
naobrazbe  izsluženi  i  služeći  podčastnici  uzeli  njemački  govoriti, 
ali  duh  njemački  nije  niti  preko  praga  škole  prošao,  a  kamo  li 
bi  bio  mogao  život  osvojiti.  Isti  zvukovi  njemačkoga  jezika  pre- 
lievahu  se  u  ustiju  krajišnika  melodijskim  tonom  jezika  hrvat¬ 
skoga.  Junački  narod  opjevao  je  sve  pohode  svoje  vojene  po 
dalekom  svietu,  dakako  milozvuci  svoje  narodne  pjesme.  Ponoseć 
se  junačkimi  djeli  u  Njemačkoj ,  Italiji  i  Francezkoj  stisnuo  je 
ista  tudja  imena  u  oblike  svoga  materinskoga  jezika,  premda 
je  pjesma  postala  u  tudjem  svietu.  U  pjesmi  spjevanoj  od  jednoga 
izmedju  braće  donosile  bi  krajiške  vojske  rodu  svomu  ratne 
sgode  i  nesgode,  koliko  su  ih  oni  doživili.  Dolazkom  njihovim 
na  otčinsku  zemlju  odjekivale  bi  novom  pjesmom  gore  i  doline. 
Glasovi  srdca  bili  su  samo  hrvatski,  zato  njemački  jezik  osta 
samo  pusta  jeka  njemačkih  zapoviedi. 

Crkva  je  zajednička  majka  građjanskoj  i  vojničkoj  Hrvat¬ 
skoj.  Iztočna  i  zapadna  crkva  stoje  već  uredjena  jedna  pored 
druge.  Uglednija  je  ipak  zapadna  jer  je  prasedjela,  i  biskupi  joj 
kao  velikaši  imadu  sielo  u  saboru  hrvatskom.  Iztočnjakom  to 
uzkraćuju  stališi,  jer  nisu  vlastela  zemlje.  Najveću  promjenu  u 
crkvenih  poslovih  doživi  u  ovom  vieku  Slavonija,  gdje  su  preko 
pol  vieka  veći  dio  dušobrižtva  fratri  obskrbljivali.  Kada  je  Marija 
Terezija  razdielila  zemlju  u  gradjanski  i  vojnički  dio,  onda  pri¬ 
hvati  i  uredjenje  crkve.  Stara  sriemska  biskupija  javlja  se  odmah 
iza  izgona  Turaka,  premalo  je  imala  župa,  zato  sdruži  kraljica 
tu  biskupiju  sa  tako  zvanom  bosanskom,  koja  dobije  sielo  u 
Djakovu  i  bude  bogato  nadarena  (god.  1773.)  velikimi  vlaste¬ 
linstvu  Zapadna  Slavonija  dopade  biskupa  zagrebačkoga,  a  nje- 
koliko  župa  uz  Dravu  prihvati  pečujski  biskup.  Težki  su  odno- 
šaji  crkve  u  Slavoniji,  gdje  su  razbojničke  čete  kroz  pol  vieka 
većim  dielom  zemljom  vladale,  dok  nisu  županije  uvedene.  Prvi 
korak  urednomu  gradjanskomu  životu  dade  državna  vlast  osnutkom 
velikih  sela,  u  koja  su  sagnali  narod  iz  zabitnih  kućarica  raz- 
sutih  izmedju  ogromnih  šuma.  Onda  istom  u  selih  povećih  osni¬ 
vahu  župe  poslije  godine  1748.  sa  slabo  izučenimi  duhovnici, 

većinom  „jezgraši*  t.  j.  svećenici,  koji  su  samo  malu  Pavića 
fratra  knjižicu  priučavali,  da  budu  pastiri  stada  gospodnjega. 
Lasno  je  razumjeti  da  su  preslabi  bili  satirati  razpušteni  narod, 
koji  nije  imao  škola,  a  od  Turaka  baštinio  mnoge  zle  običaje, 
kako  liepo  reče  Antun  Relković  o  Turcih  u  Slavoniji: 

»Po  tri  škule  svagdje  ostaviše 
I  u  svakom  selu  namjestile. 

Prva  škola  naziva  se  prelo, 

Druga  divan  iliti  posielo, 

Treća  kolo,  gdje  se  uče  igrat 
I  svakakve  -lakrdije  pjevat.« 

Crkva  iztočna  imala  je  svoga  metropolitu  u  Karlovcih,  i 
dva  vladike  u  Pakracu  i  Plaškom.  U  cviet  je  svoj  dolazila,  kada 
je  Karlo  III.  bio  predobio  Srbiju,  te  su  učitelji  iz  Rusije  god.  1733. 
započeli  školu  za  bolju  naobrazbu  svećenstva  u  Biogradu  i  Kar¬ 
lovcih  na  osnovu  staroga  slavenskoga  jezika.  Učitelji  ruski  do- 
nieli  su  sa  sobom  ruske  knjige.  Odakle  je  svjetlo  nauka  dolazilo 
uzvišenomu  svećeničkomu  stališu,  onamo  se  svraćahu  oči  naroda, 
kako  vidjasmo  u  povjesti  kraljice  Marije  Terezije.  To  je  bilo 
do  god.  1771.,  jer  nijedne  štamparije  ćirilicom  nije  bilo  u  državi 
Marije  Terezije.  Da  sveze  s  Rusijom  prekine,  uznastoji  kraljica 
oko  te  štamparije,  gdje  će  se  pod  nadzorom  državne  vlasti 
tiskati  knjige. 

0  vjeri  u  obće  imademo  spomenuti,  daje  u  drugoj  polovici 
ovoga  vieka  u  viših  slojevih  družtva  znamenito  malaksala.  U 
aristokratičkih  dvorovih  nasladjivahu  se  predstavami  tako  zvane 
*  slobode"  mužkarci  i  žene.  Po  svoj  Europi  raznio  se  je  od  pritiska 
vladalačkoga  absolutizma  biesni  nagon  za  tajnim  i  razpuštenim 
udruživanjem.  Lože  slobodnih  zidara  (Freimaurer)  nadjoše  si  mje¬ 
sta  u  Zagrebu,  Sisku  i  Karlovcu,  premda  su  duhovni  ljudi  rado 
8  prstom  pokazivali  na  ljude  sumnjive  pripadnike  ovih  družtva. 
U  cvietu  su  bila,  kada  je  Josip  II.  vierskimi  zakoni  uzeo  štititi 
slobodu  sviesti  proti  pozitivnim  zakonom  crkve. 

0  školah  spominjasmo  u  pripoviedanju  dogodjaja.  Najviše 
nauke  jošte  traže  Hrvati  u  tudjem  svietu.  U  licejih  biskupskih 
izučavaju  se  svećenici,  a  u  akademiji  zagrebačkoj  pravoslovci. 
Na  njoj  su  učila  četiri  profesora  pravo,  a  pet  ih  je  učilo  filozofske 
nauke.  Gimnazije  su  bile  u  Zagrebu  velika  i  male  u  Osieku, 
Rieci,  Požegi  i  Varaždinu  za  gramatičke  i  humanistične  nauke, 

Iza  razsula  jezuitskoga  i  pavlinskoga  reda,  glavnih  nosilaca  pro¬ 
svjete  u  Hrvatskoj,  opažaju  suvremenici  nazadak,  od  koga  se  za 
dugo  naša  domovina  nije  mogla  oporaviti.  Isusovci  se  pobrinuše 
da  prema  potrebam  hrvatskim  izdadu  knjige  za  gimnazije.  Prvi 
prihvati  taj  posao  učeni  njihov  rektor  Galjuff  god.  1738.  Dotle 
su  dolazile  knjige  uz  neuredjeno  knjižarstvo  za  skupe  novce  iz 
Njemačke.  On  osnova  tiskaru,  u  kojoj  je  natisnuo  knjige  sgodne 
za  sve  škole,  osnova  i  knjižaru,  te  su  Isusovci  sami  knjige  pro¬ 
davali.  Ljuto  cvile  knjižari  zagrebački  Mihajl  Sattner  i  Ivan 
Hartleben,  da  Isusovci  zatiru  njih  i  njihovu  trgovinu. 

Pučke  škole  dobiše  zakone  svoje  ne  u  saboru  hrvatskom, 
gdje  im  je  plemstvo  bilo  slab  prijatelj,  već  od  kraljice  Marije 
Terezije  i  Josipa  II.,  a  stale  su  pod  okriljem  plemenitih  svećenika 
i  župnika.  Imale  su  takodjer  svoje  knjige  štampane  u  Zagrebu 
i  Varaždinu  na  kajkavskom  narječju. 

Književnost  hrvatska  u  gradjanskoj  i  vojničkoj  Hrvatskoj 
nije  prekoračila  onih  granica,  u  kojih  se  je  kretala  u  prošlom 
vieku.  Novi  temelj  neprekidnomu  razvoju  književnomu  osiguran  je 
time,  što  od  vremena  Vitezovićevih  u  glavnom  gradu  zemlje  ima 
zemaljska  knjigotiskara,  njeko  vrieme  dapače  dvie,  kad  su  i  Isusovci 
svoju  imali.  0  književnosti  narodnoj  za  sve  potrebe  prosvjetnoga 
života  nijedan  od  javljajućih  se  pisaca  niti  nesluti,  jer  je  latinski 
jezik  još  svakomu  učenomu  Hrvatu  jedini  pravo  dostojan,  da 
preda  nauke  svemu  svietu.  Svi  su  oni  na  tom  jeziku  svoje  nauke 
izučili,  zato  na  njem  i  pišu. 

Hrvatska  kajkavska  književnost  nije  se  uznesla  iznad  pouke 
puka,  ali  na  tom  polju  stoji  upravo  u  cvietu  oko  polovice  vieka. 
Sveobće  gibanje  za  reformami  u  državnom  i  kulturnom  životu 
rodilo  je  potrebu,  da  se  na  jeziku  pučkom  protumače  pitanja 
gospodarstva  i  obrta  stranom  prevodi  stranom  originalnimi  djeli. 
Svaka  gotovo  grana  te  struke  nalazi  po  koga  zastupnika. 

Poezija  kajkavska  ostala  je  u  pobožnoj  i  prigodnoj  pjesni. 
Tomu  imade  dosta  razloga.  Dvorovi  aristokracije  prikladni  za 
njegovanje  poezije  riedko  se  otvarahu,  jer  su  gospoda  najvolila 
boraviti  oko  kraljeva  dvora  i  u  velikih  gradovih.  Ako  su  i  otvoreni 
bili,  neprodirahu  u  nje  niti  nedirahu  srdce  gospode  tanahni  žalobni 
zvukovi  narodne  pjesme,  jer  su  se  oglasivali  samo  na  usta  seljanke 
djevojke,  obično  kmetkinje  gospodske.  Glasovi  pjesme  narodne 
opet  su  i  slabiji  bivali,  jer  je  svećenstvo  osobito  Isusovci  tiskalo 

u  puk  pjesme  pobožne,  da  zatre  ove  „poganske*  ostanke  poezije 
hrvatske.  Do  danas  pjevaju  se  u  puku  hrvatskom  narječja  kaj¬ 
kavskoga  mjesto  starodavnih  obrednih  narodnih  pjesama,  prevedene 
s  latinskoga  pjesme,  kojih  se  bezsmisleni  mnogo  puta  tekst  pjeva 
starom  narodnom  melodijom. 

Slavonija  i  Lika  otete  istom  iz  ralja  turskoga  zmaja  podavaju 
obnovitelje  i  uzkrisitelje  umjetne  poezije  hrvatske.  Obadva  ova 
kraja  imađu  doduše  narod  zapušten,  težko  se  u  nje  kultura  udom¬ 
ljuje,  ali  upravo  zato  niti  nepokušaše  službenici  crkve  prerezivati 
strune  na  guslah  javorovih.  Mislimo  da  nečemo  pogriešiti,  ako 
na  vrelih  narodne  pjesme  u  onih  krajevih  uzmemo,  da  su  po¬ 
stali  pjesnici  Slavonci :  Antun  Kanižlič  Požežanin,  Matija 
Antun  Relković  i  poslije  njih  nasliedujuč:  Matija  Petar 
Katančić,  VidDošen  Ličanin  iJosipKrmpotič  Ličanin. 
S  mliekom  materinim  upiše  oni  čistoču  narodne  rieči  i  narodnu 
pjesmu,  prvu  pobudu  pjesničtvu  svomu.  Niknuv  iz  naroda  pozna¬ 
vahu  mu  potrebe  i  mahne,  zato  su  imali  oni  poveliki  upliv  na 
svoj  narod ;  većina  njih  dala  je  vele  obljubljeno  štivo  narodu.  Oblici 
njihovih  pjesama  s  druge  strane  živo  nas  opominju,  da  su  dubrovački 
pjesnici  prešli  granice  Dalmacije  i  osvojili  već  bolje  sinove  na¬ 
roda  hrvatskoga  izmedju  Save  i  Drave.  Izbor  samoga  predmeta 
Kanižlićeva  i  Došenova  spominje  na  Gjorgjića,  a  Krmpotićev  i 
oblik  i  predmet  na  Gundulića.  Najsamostalniji  je  svjetli  prosvjeti¬ 
telj  naroda  Antun  Relković.  Niknuvši  sam  iz  najnižega  sloja  naroda 
razgara  mu  se  srdce  od  ljubavi  puka,  knjigom  mišljaše  spasiti 
puk,  knjiga  će  mu  dati  novi  moralni  temelj,  knjiga  će  učiniti 
krasnu  njegovu  Slavoniju  bogatom,  od  prnjavih  sela  nastati  će 
liepi  gradovi,  narod  će  u  njih  stanovati  plemenit  i  bogat.  Sam 
početak  njegova  satira :  Slavonijo  zemljo  plemenita  —  vele  ti  si 
liepa  uzorita  —  nakićena  zelenim  gorama  —  obaljana  četirim 
vodama  —  pokazuje  njegovu  apostolsku  ljubav  prema  narodu  i 
prizvuk  narodne  pjesme.  Imademo  jošte  spomenuti,  da  nije  slu¬ 
čajno,  što  je  sličan  početak  radnje  Dositeja  Obradovića  sa  našim 
Relkovićem,  a  vriedno  bi  bilo  taj  odnošaj  pobliže  izpitati. 

Razmatrajući  mi  pjesničtvo  samo  s  kulturno-historijskoga 
gledišta  spominjemo  i  Andriju  Kačić-Miošića  (umro  1760.) 
Njegova  pjesmarica  nalazila  se  je  već  na  njedrih  svega  naroda, 
kako  pokazuju  toliki  imitatori,  osobito  po  hrvatskoj  krajini,  koji 
su  opjevali  djela  krajišnika  u  austrijskih  ratovih.  Što  je  Relković 

Slavoniji,  to  je  Kačić  svemu  narodu.  Narodnih  pjesama  ima  u 
njem  više,  nego  što  učeni  ljudi  misle.  Mnogi  početci  historijskih 
pjesama,  koji  najnježnije  diraju  pučko  srdce,  uzeti  su  iz  pjesama 
puka.  Kačić  je  opjevao  sve  narode  izmedju  jadranskoga  i  crnoga 
mora  kao  kršćansku  braću,  izbrisao  vierske  razlike  i  postao  time  ne- 
samo  pjesnik  prošlosti  već  i  budućnosti,  premda  samo  u  skromnom 
obliku  narodne  pjesme. 

0  jeziku  hrvatskom  i  s  1  o  v  n  i  c  i  uzelo  se  raditi  dvojim  po¬ 
vodom.  Kada  su  se  počeli  učiti  jezik  njemački  u  školah,  trebalo 
je  početi  na  osnovu  hrvatskoga,  zato  su  postale  slovnice  za  nje¬ 
mački  jezik.  Tako  je  postala  Relkovićeva  (u  Beču  1774.),  Lano- 
sovićeva  (u  Osieku  1778.),  Vitkovićeva  (u  Zagrebu  1779.),  i  jedna 
od  Ignjata  Martonia  (u  Varaždinu  1783.).  Opet  je  i  za  latinski  jezik 
trebalo,  osobito  odkada  su  škole  po  novom  sustavu  uvedene.  Ne- 
imamo  žalibože  Galjuffove  knjige  za  izučanje  latinskoga  jezika 
od  god.  1738.,  gdje  je  jamačno  uz  latinsku  i  slovnica  hrvatska,  ali 
imademo  riečnike  veleznamenite.  U  ovom  vieku  ugledaše  svjetlo 
Belostenec  i  Jambrešić  u  Hrvatskoj,  a  Ardelio  Dellabella  i  poslije 
Stulli  u  Dalmaciji. 

Što  su  Hrvati  na  latinskom  jeziku  sveobćoj  nauci  privrie- 
dili,  to  je  premalo  izpitano,  da  bismo  mogli  za  sada  unesti  u 
povjest  prosvjete  u  Hrvatskoj.  Moramo  se  ipak  obazrieti  na 
spise  o  narodnoj  historiji.  Kako  god  je  sveobća  državna  politika 
pritisnula  individualnosti  pojedinih  zemalja  i  kraljevstva  u  državi 
Habsburga,  tako  je  i  historigrafija  svih  ovih  zemalja  pod  priti¬ 
skom  te  politike.  Što  je  pisaca  ustalo,  imali  su  više  na  umu 
prava  kraljevstva  tečajem  historije  razsvjetliti,  nego  li  pisati 
samu  historiju.  Prvak  historijografije  hrvatske  Adam  Baltazar 
Krčelič  (umro  1778.)  piša  glavno  svoje  djelo  »Notitiae  Prae- 
liminares*,  da  dokaže  pravo  svete  krune  ugarske  na  Hrvatsku, 
Slavoniju  i  Dalmaciju,  što  nije  čudo,  kada  se  uzme,  da  je  djelo 
posvećeno  kraljici  Mariji  Tereziji.  Ovoj  je  kraljici  bilo  posvećeno 
i  djelo  Du  Fresnovo:  „Illyricum  vetus  et  novom*  i  drugo  izdanje 
Lucićeve  povjesti.  Da  je  u  ovih  glavnih  djelih  onovječne  historijo¬ 
grafije  naše  upravo  time  istina  historijska  izgubila,  što  im  je 
glavna  misao  bila:  dati  slavu  kralju,  tomu  netreba  dokaza. 
Krčelić  započe  i  povjest  biskupije  zagrebačke  s  mnogimi  nepri- 
likami.  Njegove  sveze  s  učenim  svietom  učiniše  ga  središtem  svih 
naučnih  historijskih  nastojanja  u  Hrvatskoj,  u  čem  ga  kroz  cieli 

viek  nitko  dostigao  nije.  U  patriotičnom  osjećanju  zaosta  za  Vi- 
tezovićem,  u  temeljitosti  kritičkoj  nedostiže  svoga  prije  sto  go- 
godina  predšastnika  Ivana  Lučića,  zato  pored  sve  izvanredne  radi¬ 
nosti  nije  učenika  ostavio,  ako  izuzmemo  Nikolu  Škerlca,  koji  je  i 
onako  drugim  putem  okrenuo.  Učeni  Josip  Mikoci  (umro  g.  1800.) 
išao  je  samostalnim  putem  izpitivanja  na  početke  povjesti  hrvatske, 
bez  obzira  na  svoga  neposrednoga  predšastnika  Krčelića. 

Završujemo  sliku  osamnaestoga  vieka  s  njekoliko  crta  o 
trgovini.  Komunikacije  su  svagdje  prve  životne  žile  trgovini. 
Već  je  Karlo  III.  nastojao  otvoriti  jadransko  more  tako  zvanom 
cestom  karolinškom,  a  nasliednica  njegova  Marija  Terezija  upravo 
nije  dala  mira  saboru  hrvatskomu,  već  je  križem  sve  Hrvatske 
i  cestom  kroz  Slavoniju  ove  zemlje  uže  svezala.  Neima  gotovo 
sabora  izmedju  god.  1750 — 1760.,  da  se  nebi  radilo  o  popravcih 
i  izgradjenju  cesta.  Josip  II.  sagradi  tako  zvanu  jozefinsku  cestu 
preko  krajine  do  mora.  Sve  je  to  išlo  glavnomu  cilju,  da  se 
Sava  i  Dunav  što  uže  spoje  s  jadranskim  morem.  Sava  je  nosila 
brodove  do  Zagreba  jošte  god.  1717.  za  vrieme  turskoga  rata, 
kako  se  veli  u  pismu  Karlovu  god.  1735.,  ali  se  je  to  kašnje 
zapuštalo,  dok  se  opet  nije  počelo  pod  Marijom  Terezijom  i 
Josipom  II.  Kada  se  je  Sava  i  Dunav  nješto  pročistila,  nisu 
prestale  tegobe  komunikacije.  Najprije  potiraše  slobodan  prolaz 
blizina  turskoga  carstva,  odakle  je  dolazila  kuga  i  nesigurnost 
trgovcu.  Bilo  je  godina,  kada  kuga  nije  prestala  harati,  a  po¬ 
navljala  se  ta  nesreća  skoro  svake  treće  ili  četvrte  godine. 
Zemlja  se  je  velikim  trudom  zatvarala  ne  samo  od  Turske,  već 
je  strah  od  nje  odgonio  strane  trgovce  od  naše  zemlje.  Za  si¬ 
gurnost  opet  držali  su  gospodari  zemalja  uz  Savu  svoje  straže, 
zato  su  opet  pobirali  od  prolazećih  brodova  mitnice  i  to  na 
teret  trgovini.  Osim  toga  plaćala  se  mitnica  na  Kupi  generalu 
karlovačkomu,  a  iduć  roba  na  more  opet  je  platila  komori  gospo¬ 
darici  primorja.  Carica  Marija  Terezija  trudila  se,  da  te  zaprieke 
digne,  te  ih  malo  po  malo  odstrani,  dok  je  dospjela  do  one 
osnove  (god.  1776.),  kako  će  Ugarskoj  i  Hrvatskoj  otvoriti 
jadransko  more. 

Nemožemo  pohvaliti  otaca  naših,  da  su  si  puno  glavu  raz¬ 
bijali,  kako  će  trgovačkimi  špekulacijami  učiniti  bogatijimi  sebe 
i  zemlju  svoju.  Okorjeli  plemićki  duh  udahnuo  ipi  je  prezir 
posala,  s  kojimi  su  se  bavili  Židovi  i  cincari,  koji  su  navrvili 

osobito  u  Slavoniju.  Velika  gospoda  osiromašivala  su  dapače 
zemlju,  kako  suvremenik  Niemac  Taube  liepo  reče,  jer  su  od¬ 
nosila  „svoj  liepi  novac  u  strani  sviet,  a  svoju  zemlju  spravljaju 
na  prosjački  štap“ 

Budući  da  nije  bilo  razvita  obrta  u  zemlji,  to  je  izvoz  bio 
u  žitu,  blagu,  vinu  i  duhanu.  Od  god.  1770.  procvao  je  bio  izvoz 
žita  u  Italiju.  Čim  je  tamo  nastala  nerodica,  već  su  mešetari 
poplavljivali  svu  zemlju.  Tako  je  Karlovac  postao  znatnim 
tržištem.  Blago  se  je  izganjalo  najviše  u  Njemačku,  a  vino  u 
austrijske  zemlje,  premda  su  mu  Austrijanci  carinami  zatvarali 
puteve  u  đalnji  sviet. 

Franjo  II.  (1792 — 1835). 
Ferdinand  V.  (1835—1848). 

BANI:  Ivan  Erdedi  (1790 — 1806). 

Franjo  Vlašić  (1832 — 1840). 

L  e  o  p  o  1  d  II.  bio  je  do  sada  dvadeset  i  pet  godina  u  kneževini  1790. 
Toskani  sretan  i  vriedan  vladar.  Bašćom  Italije  zvala  se  Toskana, 
kada  je  on  u  nju  unosio  državne  i  crkvene  reforme  bez  velikoga 
truda  s  najboljim  uspjehom.  Sada  sa  maloga  državnoga  pokuša- 
lišta  uzadje  na  visoko  priestolje  potreseno  od  uzrujanih  naroda. 

Nije  nanj  donosio  osobnosti,  da  njome  občara  podanike  svoje, 
nije  imao  toliko  sjajna  uma  i  topla  srdca,  koliko  Josip  II.,  nije 
u  njem  bilo  burnoga  nagona  za  velika  djela,  ali  u  pretežke  nove 
svoje  odnošaje  donese  mirni,  zdravi,  izpitajući  razum,  liepo  iz- 
kustvo  vladalačko  i  osobiti  dar  za  upoznavanje  ljudi.  Hladan 
razum  trebao  mu  je  u  ovaj  čas,  da  spasi  državu  od  propasti. 

Veliki  rat  s  Turskom  nije  bio  svršen.  Premda  je  prošle  godine 
okrenula  sreća  ratna  carevoj  vojski,  opet  je  neprijatelj  jošte  prejak 
bio,  rat  je  pozobao  mnogo  ljudi  i  novca,  a  nije  mu  bilo  moguće 
kraja  predvidjeti,  jer  su  Englezka  i  Holandija,  bojeći  se  napredka 
sile  austrijske,  Tursku  pomagale  savjetom  i  novcem.  Pruski  dvor 
sklopio  je  savez  s  Turskom  i  postavio  na  granicah  Češke  i  Mo¬ 
ravske  vojsku,  te  je  već  Josip  II.  morao  jedan  dio  vojska  svojih  sa 
granice  odazvati  i  namjestiti  ju  prema  Prusom.  U  Ugarskoj  bila 
je  očita  pruska  stranka  pripravna  dići  oružje  na  kralja,  ako 
Prusom  sreća  posluži,  protući  se  do  Ugarske.  Austrijske  zemlje 
nisu  bile  manje  nezadovoljne  radi  prekomjernih  ratnih  daća,  radi 
prevelike  skupoće  i  radi  sloboština  danih  seljačkomu  stališu. 
Vanjski  savezi  slabi  su;  Rusija,  prava  saveznica,  nalazila  se  u 
ratu  i  drži  pred  očima  samo  ostanke  Poljske,  Francezka  stoji 
s  Habsburgi  u  savezu  od  vremena  Marije  Terezije,  za  utvrdu 
saveza  pošla  je  bila  Maria  Antonieta  za  Ljudevita  XVI.,  sada 
sestra  i  svak  Leopolda  stoje  nemoćni  pred  revolucijom,  kakve  jošte 

sviet  vidio  nije,  očekujući  skori  spas  svoj  i  krune  francezke  od 

bečkoga  dvora.  Takvu  situaciju  nadje  novi  kralj  pri  svojem  do- 
lazku  u  Beč  6.  marta  1790. 

Čim  je  Josip  II.  proglasio  staru  konštituciju,  povrvi  plem¬ 
stvo  hrvatsko  u  županijske  skupštine  nečuvenom  bjesnoćom.  Po 
svoj  zemlji  vikalo  se  na  mjeritelje  zemlje,  pobojaše  se  mjernici,  te 
jedne  noći  svi  prebjegoše  u  Kranjsku  i  Štajersku,  da  u  ludo  ne- 
izgube  glave.  Njihovi  papiri  budu  dakako  od  „patriota*  više  puta 
uz  sviranje  i  pjevanje  na  vatri  spaljeni,  neka  im  se  zatire  trag  za 
sva  vremena.  U  županijskih  skupštinah  grmilo  se  na  propali 
sustav.  Josipa  nije  našla  u  životu  predstavka  županije  zagre¬ 
bačke  i  drugarica  njenih.  Ali  vriedno  je  čuti  onaj  gorki  i  drzki 
ton,  kojim  se  je  ovaj  put  kralju  pisalo.  „Nesretna  je  —  vele  — 
ona  zemlja,  gdje  su  zakoni  moralni  uništeni  razsulom  ćudoredja, 
gdje  se  ruše  zakoni  posvećeni  običaji  mnogih  vjekova,  koje  su 
vriedni  ljudi  učinili,  a  kraljevi  potvrdili  svetom  prisegom,  koje  je 
vaše  veličanstvo  kraljevskom  riečju  zajamčilo,  pak  ste  ih  opet 
dokinuli.  Nezna  se  pravo  što  je  veću  štetu  naneslo  kraljevstvu, 
da  li  slobodnjačtvom  uzgojena  mladež,  dočim  se  je  time  mladje 
svećenstvo  pokvarilo,  te  je  zato  vjera  i  ćudoredje  izkvareno.  ili 
pako  novimi  zakoni  pravosudnimi.  Novim  sudbenim  i  kriminalnim 
postupnikom  uvedena  je  ona  kuga  u  zemlju,  da  se  iz  jednih 
pravda  druge  radjaju  sa  neizmjernimi  troškovi  stranaka.  Bezbrojne 
takse  ubijaju  prepirućc  se  stranke,  tajnost  u  poslu  i  razna  zavla- 
čivanja  smućuju  sudca.  Odvjetnikom  daje  se  prilika,  da  posao 
razvlače,  pravda  će  se  vući  kroz  vjekove,  te  je  bolje  svoje  pravo 
gubiti,  nego  li  se  zanj  pravdati!4 

Na  bana  Ballašu  bila  je  tolika  razjarenost,  da  su  mu  mladji 
ljudi  uzeli  o  glavi  raditi.  Mnogo  je  truda  starije  i  izkusnije  stalo, 
dok  su  odvrnuli  mladje  od  tako  pogubna  djela.  Ban  Ballaša  po¬ 
tajno  pobjegne,  a  na  to  se  sastanu  stališi  hrvatski  2.  marta  1790. 
Nisu  znali  njegove  namjere,  da  se  kani  odmah  zahvaliti,  zato 
zaištu  pomoći  proti  tomu  čovjeku  kod  ugarskoga  namjestničtva. 
„Od  hiljade  rana  —  vele  —  puši  se  ovo  kraljevstvo  zadanih  mu 
kroz  pet  godina  od  nevriednoga  bana  i  povjerenika,  nije  štedio  niti 
vjere,  niti  poštenja  prema  kralju,  niti  prema  kraljevstvu!4  Mržnja 
na  toga  čovjeka  je  neopisiva  i  kipi  iz  svakoga  spisa,  gdje  se  ime 
njegovo  spominje.  Biskup  zagrebački  Maksimilijan  Vrhovac  pro¬ 
gonio  ga  je  i  kašnje  i  nastojao  ga  uništiti.  Na  samoga  kralja 
obrati  se  energični  biskup  smjelim  i  otvorenim  pismom.  „Ovaj 

čovjek  —  piša  —  svega  svoga  vieka  traži  svoju  veličinu  time 
podiči,  da  razvali  svoju  domovinu;  on  je  cieloj  zemlji  mrzak, 
dizale  su  se  mnoge  tužbe  na  njega,  njeke  su  i  iztražene,  a  ako 
zapovieđate,  predložiti  ću  vam  ih.  Do  sada  se  nisu  predlagale, 
jer  se  je  sam  zahvalio4.1  Ban  Ballaša  ipak  bude  milostivo  prim¬ 
ljen  na  dvoru,  i  bio  je  kod  prvih  viećanja  pri  dolazku  kraljevu. 

Nije  zato  čudo,  da  je  poslije  odlazka  banova  nastalo  nevi- 
djeno  i  nečuveno  oduševljenje  za  Ugarsku  i  staru  konštituciju. 
Mržnja  na  Niemce,  njihovu  upravu  i  jezik  stekla  je  očiti  izraz  u 
cielom  javnom  životu.  Srdačnomu  bratimstvu  s  Magjari  na  za¬ 
jedničku  obranu  staroga  ustava  otvore  se  širom  vrata.  Za  Josipa 
počeli  su  bili  mnogi  Hrvati  nositi  francezko  odielo,  koje  su  kod 
nas  zvali  njemačko,  dapače  i  u  svakdanjem  životu.  Sada  neba- 
ciše  samo  mužkarci  to  odielo,  pak  se  odjenuše  kao  i  plemići 
ugarski,  već  se  i  žene  stale  nositi  po  ugarski.  Suvremeni  Hrvat 
veli,  da  je  „patriota*  odlikovalo  nositi  ugladjene  brkove,  dugu 
sablju  i  vlasi  posred  glave  razdieljene.  To  spominje  na  suvre¬ 
menu  prevratnu  Francezku,  gdje  su  se  političke  stranke  takodjer 
po  ođielih  razlikovale.  „Njemački  nije  se  smjelo  govoriti,  već  se 
govorilo  hrvatski*  —  pripovieda  suvremeni  Adam  Oršić. 

Kralj,  da  primiri  Hrvate,  dade  im  za  bana  zemljaka  njihova 
grofa  Ivana  Erdeda,  odvažna  branitelja  starih  prava  kraljevstva. 
Djetinsko  veselje  stališa  glasno  nam  progovara  kroz  sav  sabor  insta¬ 
lacije.  Slave  kralja,  što  ih  je  tako  preko  svake  nade  obradovao, 
što  im  je  dao  bana  iz  narodne  Erdedianske  obitelji.  Slave  opet  i 
bana,  kako  se  je  junački  upirao  Ballaši,  te  nije  pristupao  u  žu¬ 
panijske  skupštine  varaždinske,  kada  su  u  posvećene  prostorije 
vojnici  ulazili.  0  sreći  domovine  da  nikada  sdvajao  nije.  Biskup 
ga  je  Vrhovac  uveo,  razumije  se  sa  sjajnim  govorom,  stališem 
čestitao  je  na  ovaj  najsretniji  dan,  spominjao  crna  prošla  vremena, 
gdje  je  pao  bio  ustav  kraljevstva. 

U  svem  ovom  mamornom  veselju  javlja  se  jedna  crna  sjena, 
koja  će  skoro  presjeniti  sav  narod  hrvatski.  Kao  što  od  velike 
vatre  u  daljinu  samo  iskre  padaju,  koje  neimaju  snage  i  mogu 
se  lasno  brzo  ugasnuti,  tako  od  velikoga  prevrata  jednoga  naroda 
k  drugomu  samo  glavne  lozinke  odpadaju  bez  prvotne  snage 
života.  Rieči  „sloboda*  i  „bratinstvo*  preletiše  iz  Francezke  u 
Hrvatsku,  ali  sloboda  ima  biti  samo  za  plemstvo.  Samo  je  plem¬ 
stvo  narod,  tako  je  učio  Verbčczy.  Tamo  su  skidali  robske  ve- 

rige  s  tiela  puka,  a  u  Hrvatskoj  i  Ugarskoj  proklinjali  su  Jo¬ 
sipa  II.,  što  je  kmetovom  slobode  dao.  Bratinstvo  vječno  s  bradom 
preko  Drave  imalo  je  utvrditi  samo  plemićku  slobodu,  da  ju  nikada 
nijedan  kralj  neporuši.  Samo  da  se  plemstvo  bori  proti  kralju  i 
svakoj  njegovoj  samovolji,  to  je  sva  njihova  sloboda.  Samo  zato 
postavljaju  tanahne  razlike  izmedju  vlasti  eksekutive  i  legisla¬ 
tive.  Oštrina,  kojom  to  izriču,  živo  nas  sjeda  francezke  suvre¬ 
mene  skupštine. 

Krunitbeni  sabor  bude  sazvan  na  9.  juna  ove  godine.  Pol 
vieka  nije  ved  bilo  krunitbenoga  sabora,  ved  zato  se  čine  priprave 
med  plemstvom  obsežne  i  bjesne.  Što  su  Hrvati  nakanili  iskati  od 
novoga  kralja,  to  je  ovaj  put  drugačije  sastavljeno,  nego  što  je 
prije  običaj  bio.  Nikada  nisu  prvanjih  vremena  izaslanici  hrvatski 
izlazili  pred  kralja  s  drugimi  željami,  do  li  sa  jadi  f  nevoljami 
svoje  zemlje.  Sada  se  brinu  oni  prije  svega  za  osiguranje  slo¬ 
bode  i  Ugarske  i  Hrvatske,  očevidno  po  dogovoru  s  bradom  preko 
Drave ;  zato  sastavljaju  cieli  sustav  vladavine  Ugarske  i  Hrvatske 
i  podaju  ga  u  obliku  instrukcije  svojim  izaslanikom,  po  kojem  se 
Hrvatska  dušom  i  tielom  veže  na  Ugarsku  s  tom  upravo  naka¬ 
nom,  „da  se  od  Ugarske  nikada  neodciepit4 

Inštrukciju  uvode  stališi,  što  je  do  sada  nečuveno  i  nevidjeuo, 
svetom  prisegom,  koju  su  imali  prisedi  odaslanici  prije  odlazka  u 
sabor  ugarsko-hrvatski.  Kleti  su  se  imali  na  živoga  boga,  da  de  ra¬ 
diti  za  korist  Ugarske  i  Hrvatske  složnimi  silami  sa  stališi  Ugar¬ 
ske,  u  zajedničkih  stvarih  da  de  se  pokoravati  vedini  gla¬ 
sova,  izuzimlju  se  samo  posebna  prava  Hrvatske,  od  kralja  da 
nede  tražiti  ni  primiti  nikakve  časti,  niti  odlikovanja. 

Iza  prisege  dolaze  točke  o  ustavu  (puncta  constitutionalia). 
Što  se  bude  zajednički  ticalo  Ugarske  i  „stališa  hrvatskih-,  to 
de  zajedno  razpravljati  s  odbori  ugarskimi.  Sjetiše  se  ipak  stališi 
staroga  zakona  o  vjeri,  koji  temeljno  luči  Hrvatsku  od  Ugarske 
i  odlučuju,  neka  ostanu  stari  zakoni  o  vjeri  za  Hrvatsku.  Boje 
se,  da  sbog  toga  nenastane  razdor,  „koji  bi  mogao  naškoditi 
obdoj  koristi  obiju  strana4.4  U  tom  slučaju  preporučaju  ipak  banu, 
neka  drži  posebne  „običajne  konferencije44,  da  se  dogovore  o  tom, 
što  de  i  kako  de  stvar  braniti  u  javnoj  saborskoj  sjednici. 

Hrvati  smišljaju  svoju  posebnu  misao,  da  se  za  poslove  obiju 
kraljevstva  osnuje  senat,  u  kojem  bi  bili  odlični  velikaši  i  ple¬ 
mići  obiju  strana.  Da  se  s  tom  misli  sami  Magjari  nede  spri- 

jateljiti,  to  su  Hrvati  slutili  i  znali,  zato  ištu  za  namjestničtvo, 
da  mu  se  dade  zakoniti  naputak  iz  sabora.  U  ovom  jedino 
slučaju  imadu  očitovati  izaslanici:  „da  če  ovih  preostalih  šest 
županija  hrvatskih  primati  naredbe  od  namj estničt va 
ugarskoga  dotle,  dokle  se  predobiju  one  strane 
Hrvatske,  koje  su  danas  pod  Venecijom  i  Turskom, 
i  dok  se  toliki  broj  županija  na  okupu  nadje,  da 
budu  mogli  uzdržavati  jedn.u  visoku  političku 
oblast;  neka  se  ipak  već  sada  prema  razmjeru  ovih 
šestžupanijauzmek  namjestničtvu  hrvatskih  služ¬ 
benika^  Ovim  zaključkom  svojim  žrtvovaše  Hrvati  sami  svoju 
najvišu  upravnu  oblast  i  postaviše  bana  pod  ugarsko  namjestničtvo, 
i  time  razoriše  bansku  vlast.  Za  bana  ištu  sada  samo  to,  da  ga  po 
starom  običaju  stališi  predlažu  i  da  stanuje  u  kraljevstvu.  Za¬ 
boravili  su  onaj  stari  stoljetni  zahtjev  svjestnijih  otaca  svojih,  da 
se  banska  vlast  obnovi  od  Drave  do  jadranskoga  mora.  Hrvati 
sami  žrtvovaše  svoju  ravnopravnost  s  Ugarskom.  Pridržaju  do¬ 
duše  svoje  pravo,  da  mogu  opet  uzeti  vrhovnu  upravu  sami  u 
svoje  ruke,  ali  nepomislišc  jadnici,  da  će  ovaj  niži  podredjeni 
položaj  domovine  radjajuće  se  u  njoj  sinove  već  iza  prve  gene¬ 
racije  nadahnjivati  nizkom  sviešću,  da  nije  nikada  bolja  i  slo¬ 
bodnija  ni  bila.  Kad  bi  se  opet  imala  vratiti  podpuna  banska 
vlada  ravna  palatinalnoj  ugarskoj,  to  evo  navezaše  na  dogodjaje 
daleke  budućnosti,  kad  se  razvali  Venecija  i  Turska.  Težko  da 
su  vjerovali,  da  će  se  to  skoro  dogoditi,  zato  mislimo,  da  je  plem¬ 
stvo  hrvatsko  samo  u  ovaj  čas  mislilo,  da  predaju  Ugarskoj 
vladu  nad  svojom  domovinom  za  uvieke,  sve  u  nadi,  da  su  pri¬ 
vilegija  plemstva  pod  štitom  Ugarske  za  vjekove  osigurana. 

To  naše  mnienje  potvrdjuju  stališi  svojimi  vatrenimi  pred¬ 
loži  o  konstituciji.  „Konštitucija  Ugarske  —  vele  —  sastoji 
se  u  tom,  da  bude  zajednička  vlast  zakonodavna  skupna  sa  sa- 
branimi  stališi,  eksekutivna  spada  vladaru,  koliko  si  naročito 
nisu  stališi  pridržali.  Sudbena  je  u  ruku  najvišega  sudišta,  te 
niti  kralj  nije  vlastan  njegove  odsude  mienjati.  Od  same  moći 
zakonodavne  vlasti  tekao  je  zakon,  da  kralj  u  nijednom 
državnom  predmet  u  nije  vlastan  niti  tvoriti  zakone, 
niti  ih  tumačiti,  niti  ih  dokidati;  nije  mogao  dizati 
narod  u  vojsku,  niti  kakove  mu  daće  namietati  bez  slobodna  i 
zakonito  sazvana  sabora*.4  A  ako  kralj  nesazivlje  sabora,  nedaje 

se  kruniti,  ustanovljuje  zakone  i  sudove,  silom  pobire  porez  i 
vojsku,  „tada  sliedi  iz  same  naravi  dvostranoga  ugovora  i  narodu 
se  radja  pravo,  da  nasliednike  takova  kralja  sveže  za  veću  si¬ 
gurnost  svoje  konštitucije,  i  da  si  obvezom  njegovom  osigura  nje¬ 
zinu  stalnosti4  Budući  da  se  Ugarska  sada  nalazi  u  tom  stanju, 
zato  predlažu  stališi  hrvatski  senat,  pod  predsjedničtvom  palatino- 
vim,  da  bdije  nad  ustavom  kraljevstva.  U  tom  senatu  gledahu 
spasiti  sjenku  samostalnosti  svoga  kraljevstva  time,  što  bi  Hrvatska 
dobila  razmjerni  broj  senatora,  a  birali  bi  se  u  saboru  hrvatskom. 
Drugu  sjenku  opažamo  u  predlogu,  da  se  u  Budimu  osnuje  oblast 
mjesto  bećkoga  Hofkriegsratha  za  svu  vojsku  i  za  krajinu.  Tomu 
vieću  ima  biti  predsjednik  vojvoda  kraljevstva,  a  članovi  mu 
samo  Ugri  i  Hrvati.  Predsjednik  ima  biti  takodjer  član  senata,  i 
saboru  će  odgovarati  za  sve  svoje  vojene  odredbe.  Ban  bi  imao 
dobiti  „ poglavito*4  mjesto  u  ovom  vieću. 

Stališi  hrvatski  vierno  se  osobito  o  tom  brinu,  kako  će  kra¬ 
ljevu  vlast  stegnuti  u  granice  ustava.  Oni  smatraju,  *da  po  ustavu 
Ugarske,  premda  je  kralj  nasliedan,  ipak  nemože  izvrši  vati  pravo 
podpunu  kraljevsku  vlast,  dokle  nije  prihvatio  diplomatičke  po¬ 
godbe,  položio  na  nje  prisegu  i  okrunio  se,  zato  da  neimaju  valja¬ 
nosti,  niti  privilegija,  niti  eksekutivne  odredbe  nekrunjenoga 
kralja4.4  Hoće  da  se  poruše  sve  naredbe  Josipa  H.  U  kancelariji 
kraljevoj,  tom  privatnom  vieću  kraljevom,  za  poslove  ugarske  i 
hrvatske,  može  biti  samo  Ugrin  ili  Hrvat  viećnikom.  Ako  bi  kralj 
koga  inorodnika  u  svoju  kancelariju  uzeo,  nesmije  ga  kancelar 
primiti,  ako  bi  pak  kralj  ostao  pri  svojoj  odluci,  onda  kancelar 
to  mora  prijaviti  senatu  kraljevstva,  koji  će  po  pripadajućoj  mu 
vlasti  kralja  opomenuti,  da  toga  nečini,  ako  bi  ipak  učinio,  onda 
senat  imade  taj  učin  prijaviti  svim  županijam.  Kralj  nesmije 
samovoljno  zapoviedi  izdavati,  a  ako  ih  izda,  nesmije  ih  u  Ugar¬ 
skoj  palatin,  u  Hrvatskoj  ban  izvršivati.  Ako  li  opet  senat  nebi 
opazio  ili  pregledao  kakovu  kraljevu  zapovie‘d,  koja  je  proti  za¬ 
konu,  pak  bi  stigla  zapovied  kojoj  županiji,  onda  je  dotična 
županija  dužna,  oglasiti  to  svim  županijam  i  gradovom,  neka 
dignu  svoj  glas  proti  nezakonitoj  zapoviedi  kraljevoj.  Kralj  nebi 
imao  prava  po  svojoj  volji  sabora  sazivati,  već  se  opredieljuje 
vrieme  stalno  za  budući  sabor  u  samom  zasjedajućem  saboru. 
Kada  to  vrieme  dodje,  neka  se  sastaju  stališi  i  bez  poziva  kra¬ 
ljeva,  i  umah  u  početku  zasiedanja  imadu  se  izpitivati  sve  od- 

redbe  kraljeve,  da  li  je  činio  sve  po  zakonu.  Kralj  nesmije  za 
vrieme  sabora  niti  u  ono  mjesto,  niti  u  blizinu  vojske  dovoditi, 
već  samo  toliko,  koliko  se  njegovoj  kraljevskoj  časti  pristoji, 
da  narod  slobodan  slobodno  viećati  uzmogne.  Ako  bi  kralj  pre¬ 
lazio  postavljene  mu  granice,  onda  mu  se  uzkračuje  porez  i 
napokon  išdu  stališi,  neka  se  kralj  proglasi  „krivcem  povrie- 
djena  ustava*,  ako  bi  prezirao  zaključke  sabora.  Ovoliko 
nezapoviedaše  kralju  niti  zlatna  bula,  a  sam  zaključak  sjeda  nas 
na  ustanove  parižke  narodne  skupštine. 

Drugi  dio  inštrukcije  zovu  stališi  pub li co-po litica  t.  j. 
javni  poslovi.  Najprije  ištu  neka  se  naredbe  Josipove  dokinu,  jer 
su  na  propast  konštitucije  bile  izdane,  a  to  da  se  neka  javnim 
zakonom  od  kralja  sankcionira.  Što  je  bio  krunu  odnio,  to  da 
je  bilo  osobito  smišljeno  na  zator  ustava,  zato  neka  se  odredi 
da  u  nijedno  vrieme  nikada  više  kralj  nesmije  krune  odnesti 
bez  dozvole  stališa,  a  da  bude  sigurnost  podpuna,  neka  se  kruna 
svake  godine  na  dan  svetoga  Stjepana  javno  izlaže  na  ogled 
naroda.  Kralj  neka  stanuje  u  Ugarskoj,  a  ako  bi  bio  zapriečen, 
neka  ga  zastupa  kraljevid,  koji  se  ima  učiti  jezik  naroda  i  pozna¬ 
vati  njegove  običaje. 

Naučni  sustav  neka  se  vrati  na  stare  stege,  a  novi  neka 
se  dokine  kao  i  urbar,  koji  je  stvoren  nezakonitim  putem,  neka 
se  zato  zakon  učini,  ali  revizija  za  Hrvatsku  neka  bude  u  hrvat¬ 
skom  saboru.  Da  su  stališi  želili  kmetove  opet  bolje  stisnuti, 
to  i  sami  kažu,  jer  da  inače  živiti  nemogu.  Rado  bi  zabranili 
seljaku,  da  nesmije  ostaviti  ognjišta  svoga.  Time  se  dakako  u 
klici  zagušuje  svaki  pokus  industriji  i  obdemu  napredku,  jerbo 
mlado  seljanče  samo  u  gradu  i  u  daljem  svietu  može  si  nadi 
učitelja  obrtnika. 

0  ratu  i  mini  ponavljaju  stališi  stare  zakone,  da  kralj  samo 
može  sa  stališi  rat  navještati  i  mir  sklapati,  u  to  de  ime  sabor 
kralju  savjetnike  imenovati  bez  kojih  nesmije  rata  započeti  niti 
mira  učiniti.  Josip  II.  bio  je  s  novca  izbrisao  znakove  krune 
ugarske,  sada  hode  stališi,  da  se  na  svakom  zlatnom,  srebrnom 
i  bakrenom  novcu  kovanom  od  metala  iz  rudnika  Ugarske  metne 
grb  kraljevstva,  zato  oko  rudarstva  neka  budu  namješteni  samo 
„rodjeni  domovine  sinovi" 

Jezik  njemački  kao  tudji  imade  se  zabraniti  u  svih  oblastih 
dapače  i  u  vojničkih.  Neka  bude  i  nadalje  i  u  upravi  i  u  sudu 

samo  latinski  u  Ugarskoj  i  Hrvatskoj.  Za  vojničko  vježbanje 
neka  bude  u  Hrvatskoj  hrvatski. 

Od  sama  straha,  da  neće  biti  dosta  jaki  oprieti  se  većim 
daćam,  kad  ih  bude  iskao  bečki  dvor,  bacaju  Hrvati  pravo  poreza 
u  ždrielo  ugarskoga  sabora.  „Posao  povećanja  ili  uma¬ 
njenja  kontribucije  —  vele  —  nekaseubudućeraz- 
pravlja  uviek  u  zajedničkom  saboru  a  nedrugdjei* 
Ovaj  zaključak  pokazuje  najveću  bjesnoću  sbog  pretrpljenoga 
njemačkoga  sustava.  Nepolomni  stahu  otci  u  obrani  samovlast- 
noga  razporezivanja  u  najcrnjih  danih  kroz  vjekove,  sada  ga 
unuci  u  jednom  danu  sami  odhituju. 

Izcrpismo  naputke  s  kojimi  su  odaslanici  Hrvatske  otišli  na 
sabor  krunitbeni  dosta  obširno,  da  vide  unuci,  kako  su  im  djedovi 
sami  izkopali  grob  osebujnomu  državnomu  položaju  domovine.  Ple¬ 
mićka  kasta  nije  imala  iza  sebe  naroda,  nije  ga  niti  mogla  imati, 
zato  je  zadrhtala  kao  šiba  na  vodi  iza  Josipa  II.  i  bacila  se  bez¬ 
uvjetno  u  naručaj  možnoga  plemstva  Ugarske.  U  kasti  neima 
života,  zato  se  većine  plemstva  hvata  čuvstvo  ugarskoga  patrio¬ 
tizma.  Dugo  već  zaboravljaju  velikaši  hrvatski  svoju  domo¬ 
vinu,  neđaju'  joj  časti  sa  svojim  dolazkom  u  sabor,  sada  eto  i 
plemstvo  voljno  je  trgnuti  sablju  na  samoga  kralja,  ako  povriedi 
Ugarsku,  jer  je  u  njoj  i  Hrvatsku  povriedio. 

Medjutim  dodje  vrieme  željno  očekivanomu  saboru.  10.  juna 
sasta  se  prva  sjednica.  Mnogi  zastupnici  ugarski  došli  su  s  oru- 
žanimi  četami  iz  svojih  županija.  Njeke  su  županije  svjetovale  neka 
i  vojska  izabere  svoje  zastupnike,  druge  su  iskale,  da  se  zemaljska 
vojska  odmah  sabire  za  svaki  mogući  slučaj  na  obranu  prava  zemlje. 
Broj  gospode  i  zastupnika  prerastao  je  šest  stotina  ljudi.  Istim 
ženam  bude  dopušten  ulaz  medju  zastupnike,  sabor  je  primio  od- 
„ugarskih  matera*  molbu  u  to  ime.  Duh  magjarski  prodre  prvi  put 
kroz  cielo  saborsko  djelovanje,  magjarski  se  uzelo  razpravljati,  sa¬ 
borski  dnevnici  magjarski  voditi,  a  latinski  je  bilo  samo  u  prevodu. 

Kralj  se  je  obećao  kruniti,  zato  je  trebalo  sastaviti  inaugu¬ 
ralnu  diplomu.  Ogromna  većina  zastupnika  uzimala  je,  da  je 
vladom  Josipa  II.  prekinut  državno-pravni  odnošaj  izmedju  Ugarske 
i  Austrije,  sabor  je  mislio  da  je  pozvan  postaviti  novomu  kralju 
pogodbe,  pod  kojimi  će  ga  istom  priznati,  upravo  po  načinu 
ustavotvorne  skupštine.  Odbor  od  četrdeset  i  osam  ljudi  sastavljao 
je  pogodbe,  koje  su  od  prilike  ono,  što  su  iskali  Hrvati  u  svojoj 

inštrukciji.  Velikaši  sabora  smanjiše  na  polovicu  pogodbe.  Ali 
kada  su  kralju  predloženi,  izjavi  on,  da  će  primiti  diplom  Marije 
Terezije  i  Karla  III.,  sa  saborom  da  će  zajedno  stvarati  zakone, 
svega  drugoga  da  on  neprima.  Stališi  da  bezuvjetno  priznadu 
njegovo  nasliedno  pravo  na  priestolje.  Bečka  vlada  iskala  je  me- 
djutim  oteti  Ugrom  vanjske  saveznike  i  u  zemlji  dići  što  većih 
neprilika.  S  Pruskom  se  upusti  u  dogovaranje  i  dovrši  gauRei- 
chenbachu  25.  jula.  Uzalud  su  tamo  potajno  ugarski  izaslanici 
izlazili  da  to  preprieče,  u  ludo  im  je  bila  nada  u  Englezku  i  Ho- 
landezku.  Dogovor  uspje  premda  sa  žrtvami.  „Nevjera  Ugra“  — 
veli  kralj  svojoj  sestri  —  „pripravnih  na  bunu,  sdruženih  s  Pru¬ 
skom  i  radećih  o  propasti  države  prisilila  me,  da  sam  ovako 
sramotni  ugovor  učinioi4  S  Turskom  saveznicom  Pruske  i  neza¬ 
dovoljne  Ugarske  uzeo  je  kralj  takodjer  raditi  o  miru  i  učini 
primirje  9.  oktobra.  U  Ugarskoj  samoj  stali  su  agenti  kraljevi 
šaptati  medju  pukom,  da  im  stališi  žele  oteti  prava,  dana  im 
od  prvanjeg  kralja.  Mjestimice  stali  su  se  seljaci  buniti.  Još 
veću  nepriliku  pripravi  kralj  dozvolom  kongresa  grčkoiztočnim 
ciele  Ugarske.  Poglavice  „  ilirskoga “  naroda  obećaše  zato  dvoru 
četrdeset  hiljada  ljudi,  ako  uztreba  proti  kakvim  buntovnikom. 

Pod  pritiskom  ovih  dogodjaja  preobrazi  se  sabor.  Prije  se 
groziše,  sada  liepo  i  preponizno  zaprosiše  5.  oktobra,  neka  se  dodje 
kralj  kruniti,  a  poslije  krunitbe  neka  dopusti  nastavak  sabora. 

Što  je  kralj  predlagao  u  običnih  propozicijah  10.  novembra,  to 
je  spominjalo  jošte  na  Josipa  II.  Iskao  je  reforme  ustava  županija 
i  sudstva,  iskao  je  za  građjane  neplemiće  da  mogu  takodjer  dostići 
državnu  službu,  isto  tako  neka  se  stalno  urede  podanički  odnošaji. 

Sabor  bude  prenešen  u  Požun,  gdje  će  biti  krunitba.  Velikim  ' 
sjajem  dodje  kralj  tamo,  a  njegovi  privrženici  izradili  su  tobože 
proti  očekivanju  dvora,  da  je  njegov  četvrti  sin  nadvojvoda  Leopold, 
mladić  od  osamnaest  godina,  bio  jednodušno  velikim  oduševljenjem 
izvikan  za  palatina.  15.  novembra  bude  obavljena  krunitba.  Po¬ 
slije  toga  nastavi  se  sabor.  Leopold  ostavi  opet  Ugarsku. 

Hrvatski  odaslanici,  videć  na  jednom  ovu  promjenu,  pri  kojoj 
se  nije  mnogo  pitalo  ni  za  Hrvatsku  ni  za  njene  zastupnike,  imali 
su  sada  prilike,  da  se  otriezne  od  onoga  bjesnila,  kojim  su  sunuli 
sebe  i  zemlju  u  ralje  Ugarske.  Zadjenuše  se  s  Magjari  u  pitanju  1791. 
vjere  naročito  sbog  protestanta,  kojim  su  iste  slobode  Josipove  pre¬ 
malene  bile,  a  u  Hrvatsku  su  htjeli  na  svaki  način  prodrieti.  Ban 


Digitized  by  CjOOQle 


396 


KNJIGA  DVANAESTA. 


Ivan  Erdedi  prosvjedovao  je  u  ime  povjerenoga  sebi  kraljevstva, 
da  Hrvatska  toga  zakona  primiti  neće,  jer  ima  svoje  zakone  od 
kraljeva  potvrdjene. 

Najjača  je  borba  bila  sbog  jezika.  Magjari  napredovahu  u 
svojem  jeziku  i  literaturi  pod  Josipom  više,  nego  li  bi  inače  za 
sto  godina.  Stvarahu  učena  družtva  lih  za  svoj  narodni  jezik,  sni¬ 
vahu  o  akademiji  znanosti,  započeše  svoj  jezik  uvoditi  u  najviše 
škole,  čim  je  Leopold  nastupio.  Ćulo  se  je  već  glasova,  da  svaka 
država  mora  imati  jedan  jezik.  Htjedoše  ga  Hrvatom  takodjer 
narinuti,  jer  da  taj  jezik  i  kralj  govori,  i  da  ga  primaju  sve 
ugarske  županije.  Odaslanici  naši  braniše  svoj  stari  latinski  jezik, 
jer  da  je  „kroz  osam  sto  godina  dobio  sveto  ustavno  pravo.  Hrvati 
da  nisu  podanici  već  saveznici  Ugarske.  Magjarski  jezik  nije 
toliko  obradjen,  neima  literature  do  li  samih  prevoda.  Hrvate 
da  bi  rado  Magjari  odtisnuti  od  državnih  poslova,  a  despotizam 
njihov  da  bi  mogao  Hrvatom  isto  tako  nesnosan  biti  kao  i  kraljev. 
Pak  zašto  da  Hrvati  preziru  svoj  jezik,  koji  je  ne  samo  po 
Europi  razširen,  već  i  po  Ugarskoj  skoro  više  nego  li  magjarski? 
Neće  Hrvate  na  to  natjerati,  jer  nepoznat  jezik  primiti,  značilo 
bi  učiniti  sebe  robom.  Ako  i  sve  ugarske  županije  na  magjarski 
jezik  pristanu,  tada  istom  stati  će  samo  o  volji  sdniženih  kra¬ 
ljevstva,  da  ga  primu“  U  isto  vrieme  izadje  latinska  pjesma, 
sbog  koje  su  biesnili  Magjari,  posvećena  kralju  i  banu,  gdje  se 
veli:  „Libera  Regna  sumus,  si  quem  pudet  esse  Croatam,  Hunnis 
subjectus  serviat  ille  feris !  “  t.  j.  slobodna  smo  kraljevstva,  ako 
je  koga  biti  stid  Hrvatom,  neka  podložan  služi  divljim  Hunom. 

Tečajem  sabora  vratiše  se  hrvatski  odaslanici  u  okvir  svojih 
domaćih  potreba.  0  pravu  na  porez  pridodaju  sada  ipak  važan 
dodatak,  primljen  kašnje  od  kralja  (članak  59.),  da  se  porez 
hrvatski  istina  ima  razpravljati  samo  na  ugarsko- 
hrvatskom  saboru,  ali  posebice  od  ugarskoga.  Sje¬ 
ćaju  se  opet  krajine,  da  dodje  pod  bana,  grada  Senja  da  izadje 
izpod  vojničke  oblasti,  Rieka  da  se  spoji  s  Hrvatskom  i  mnogo 
drugih  domaćih  potreba,  na  koje  se  je  dvor  malo  obazirao. 

Kralj  protisne  još  ravnopravnost  vjere  za  grčkoiztočne  u 
Ugarskoj  i  Hrvatskoj,  i  dade  za  njihove  poslove  iz  zahvalnosti, 
što  su  mu  u  velikoj  neprilici  liepo  pomogli,  posebnu  kancelariju 
kod  svoga  dvora  za  njihove  crkvene  potrebe.  Opet  su  se  dakako 
digle  tužbe  proti  ovoj  i  novoj  erdeljskoj  kancelariji,  ali  kralj 

medjutim  zaključi  sabor  na  13.  marta  god.  1791.,  s  čim  su  se 
napokon  i  stališi  rado  složili,  jer  im  je  uspjeh  dugotrajnoga  rada 
bio  kukavan  i  skoro  nikakav.  Od  stida,  da  ipak  nješto  urade, 
imenuju  stališi  devet  odbora,  koji  če  za  buduči  sabor  pripraviti 
gradivo  reforma  za  sve  grane  upravnoga  života.  Tu  se  snovalo 
o  reformi  županija,  o  porezih,  o  uredjenju  podaničkih  odnošaja, 
o  sudstvu,  o  gospodarstvu,  o  visokih  i  nižih  školah  i  o  svem 
mogučem,  po  čem  bi  Ugarska  skinula  sa  sebe  sredovječne  insti¬ 
tucije  i  postala  europejski  uredjena  zemlja.  Prošla  su  ipak  dece¬ 
nija,  dok  je  došlo  do  razprave  ovih  osnova. 

Leopold  učini  u  Svištovu  s  Turci  konačni  mir  i  okrenu  se 
onda  prema  zapadu,  da  sa  saveznici  svojimi  započme  štititi  kra¬ 
ljevstvo.  u  Francezkoj.  S  pruskimi  vojskami  kretahu  austrijanske 
u  Francezku,  kada  Leopolda  zateče  smrt  28.  februara  god.  1792.  1792. 
Primirenje  naroda  svojih  izveo  je  velikom  državničkom  vještinom 
i  požrtvovnom  opreznoštju  stvorio  koaliciju  proti  Francezkoj.  Iza 
sebe  ostavi  deset  sinova  večinom  odraslih  čuvara  roda  Habsburgova. 

II. 

Franjo  II.  najstariji  sin  Leopoldov  naslieđi  ga  na  prie- 
stolju  okružen  od  mnogobrojne  brade  syoje.  U  dvadeset  i  četvrtoj 
godini  sjede  na  priestolje  ne  ved  tako  uzdrmano,  kako  ga  pri 
nastupu  vlade  otac  njegov  našao.  Narodi  zadovoljeni  pozdraviše 
novoga  vladara,  a  on  im  je  patriarhalnim  načinom  odzdravljao. 

Nije  imao  Franjo  dalekovidna  državničkoga  pogleda  otca  svoga, 
nije  u  njega  bilo  tankodutnoga  osjedanja  za  idee  i  potrebe  vre¬ 
mena  svoga,  nije  ga  oduševljavala  vladalačka  vatrena  strast, 
koja  goni  na  nove  državne  tvorbe.  On  stoji  pred  velikom  fran- 
čezkom  revolucijom  razarajudom  tradicije  vladalaca  kao  bezuvjetni 
branitelj  starih  odnošaja,  otčinsko  susretanje  sa  svojimi  podanici 
pokazuje  vladara ,  koji  je  mislio ,  da  de  biti  najsretniji  njegovi 
narodi,  ako  on  bude  kao  otac  sam  svojom  voljom  nad  njimi 
vladao.  Absolutno  vladanje  kralja  i  mir  naroda  njegovih  izpu- 
njuje  drugu  bolju  polovicu  Franjine  vladavine. 

Hrvatska  počimlje  ved  živiti  kao  provincija  Ugarske,  kako 
si  je  sama  uredila  god.  1790 — 91.  Ban  ne  ravan  palatinu  prima 
zapoviedi  od  vieda  ugarskoga,  komu  je  palatin  glava.  Poreze  i 
dade  odredjuje  sabor  zajednički  ugarsko-hrvatski  s  njekimi  obziri 

na  odnošaje  hrvatske,  vojska  se  tamo  odredjuje  kao  i  za  Ugarsku. 
K  tomu  je  jošte  užgao  se  za  svoju  narodnost  narod  magjarski 
oduševljenjem,  kakova  u  povjesti  toga  naroda  dosele  nenalazimo. 
Ugarska  nije  bila,  ona  će  biti  —  ta  znamenita  izreka  vrcnula 
je  iz  one  plamene  idee,  da  će  od  Ađrije  do  Karpata  vladati 
jedan  narod  s  jednim  jezikom.  U  ovoj  dobi  počimlje  ta  velika 
magjarska  narodna  idea  svoju  prvu  snagu  dobivati.  Polagance 
samo  prodire  ona  u  dvorove  velikaša,  a  kada  je  i  njih  osvojila, 
onda  stoji  Hrvatska  odsudjena  na  obranu  svoje  narodne  oseb- 
nosti.  Krila  si  je  sama  sapela,  podavši  vlasti  svoje  susjedom 
svojim.  Istom  kada  je  absolutna  kraljeva  vladavina  razastrla 
svoja  krila  i  nad  Ugarskom,  kada  joj  nije  bilo  drago,  da  Magjari 
sve  narode  pod  krunom  svetoga  Stjepana  u  jedan  svoj  oblik  saliju, 
onda  sjevnuše  s  bečkoga  dvora  njeke  nade  Hrvatom,  te  se  zato 
povjest  Franje  II.  nad  Hrvatskom  svršuje  onimi  znamenitimi 
mnogo  puta  ponavljanimi  riečmi:  „Aula  est  pro  nobist4 
Ćim  je  Franjo  II.  zasio  na  priestolje  već  za  šestnaest  dana 
(15.  marta)  proglasi  kruni tbeni  sabor  u  Budimu.  Kao  da  se  čuvstva 
iz  srdca  u  srdce  prelievaju  izmedju  kralja  i  stališa,  tako  su  glasili 
izmjenični  pozdravi.  Što  su  stališi  iskali,  to  su  dobili,  što  je  kralj 
poželio,  to  opet  daju  stališi  bez  prigovora.  Ilirska  se  kancelarija 
dokida,  magjarski  se  jezik  uvadja  za  samu  Ugarsku  kao  obvezan 
u  škole,  a  u  Hrvatskoj  neka  bude  neobvezan.  Stališi  sa  svoje 
strane  daju  vojsku  za  francezki  rat  i  četiri  milijuna  forinti. 
*  Kraljevstvo  sam  —  reče  kralj  pri  razstanku  —  baštinom  dobio, 
ali  ljubav  i  medjusobno  pouzdanje,  to  je  moje  djeloi4 

Dobro  je  došla  kralju  svaka  pomoć,  jer  se  je  već  u  ratu 
s  Francezkom  nalazio  mjesec  dana  prije  krunitbe.  Rodjak  njegov 
kralj  francezki  Ljudevit  XVI.  bude  prisiljen  od  svoga  jakobin- 
skoga  ministarstva,  da  Franji  naviesti  rat  zato,  što  je  u  savezu 
s  Pruskom  dizao  vojsku,  da  nesretnoga  kralja  izbavi  iz  ruku 
jakobinaca  i  staro  stanje  u  Francezkoj  povrati.  Jadan  je  bio 
uspjeh  sjedinjene  austrijsko-pruske  vojske.  Sa  sjajnim  proglasom 
ulazila  je  u  Francezku,  a  s  velikom  sramotom  izašla  je  na  jesen 
god.  1792.  Revolucija  uzvinu  se  na  svoj  vršak,  Francezka  bude 
republika,  kralj  bude  skinut,  a  doskora  ozvanja  svom  Europom 
1793.  strašan  glas:  pala  je  glava  Ljudevita  XVI. (početkom  god.  1793.). 

Austrija  sabrala  je  jošte  veće  vojske  za  rat.  Iz  hrvatske  kra¬ 
jine  polaziše  opet  mnogobrojne  čete  na  bojište.  Krajina  je  istom 

izašla  iz  turskoga  rata,  koji  joj  je  pozobao  puno  naroda,  pak 
opet  sada  daje  nečuveni  broj  vojske.  Za  osam  godina  ratovanja' 
diže  ona  preko  sto  hiljada  ljudi,  od  kojih  četrdeset  hiljada  nikada 
više  svoje  domovine  nevidješe.  Več  sbog  suza  što  ih  proliše  na 
zemlji  hrvatskoj  majke  i  sestre  za  bradom  i  sinovi  u  dalekih 
stranih  zemljah,  morali  bismo  pratiti  sva  kretanja  naših  hrabrih 
vojska,  ali  samo  radi  okvira  povjesti,  u  kojem  se  kredemo,  ne- 
možemo  toga  učiniti. 

Franjo  dobi  i  kod  drugih  svojih  naroda  pomodi,  jer  su 
stališem  svagdje  povradena  stara  prava.  Gospodi  i  plemstvu 
govorio  je  opet  dvor  na  sva  usta,  kako  se  diže  Francezka  ne  samo 
na  kralja  ved  na  plemstvo  i  svedenstvo,  na  vjeru  i  sav  stari 
red.  Revolucija  predstavljala  se  kao  vulkan,  iz  koga  djeluju 
paklene  sile,  da  razore  sve,  što  je  bog  dobra  na  zemlji  ostavio. 
Ovomu  pojimanju  revolucije  zahvaljivaše  Austrija  onu  čudnu 
silu  u  francezkih  ratovih,  o  kojoj  reče  jedan  državnik :  sto  puta 
porušena,  sto  puta  se  opet  diže! 

Medju  gradjanstvom  pozdravljene  su  idee.  revolucije  o  slo¬ 
bodi,  bratinstvu  i  jednakosti  oduševljeno,  što  je  gospodi  brigu 
zadavalo.  Da  su  med  seljačtvo  došle,  jamačno  bi  nastao  prevrat 
u  svih  zemljah  Franjinih.  Imademo  pred  sobom  glas  iz  gra- 
djanstva  hrvatskoga  (god.  1794.),  gdje  se  revolucionarne  idee  1794. 
očito  izpoviedaju.  Plemstvu  se  baca  blato  u  obraz,  da  nije  na 
korist  ni  kralju,  ni  domovini,  ni  bogu.  Bojevom  s  Francezi  oni 
su  krvoloci  krivi.  „Muž  plemiče  hrani  i  odieva,  moste  i  ceste 
sam  napravlja,  sve  on  djela,  sve  on  plača,  ako  mu  neostane 
nit  rubača.  Za  gospodu  mora  vojevati,  svoju  krv  žuhko  prolie- 
vati,  ali  gospoda  na  to  nepaze,  kada  ga  živa  odiraju.  Pomoči  i 
pravice  za  njega  neima.  U  saboru  se  gospoda  sabiraju  sve  u 
svojem  poslu,  a  suzami  seljačkimi  se  to  plača.  Francez  neratuje 
proti  gradjaninu  i  seljaku,  več  proti  vam  krvnikom  plemičem  i 
popom  onim  vražjim  namjestnikom,  koji  su  pod  vidom  pobož- 
nosti  sebi  natrpali  tuste  dohodke,  bogatstvo  i  zemaljsko  sve 
gospodstvo!4  Što  se  o  popih  dalje  govori,  to  prelazi  granice  pri¬ 
stojnosti.  Kralja  s  kralji  da  su  svadili,  od  njih  da  su  nastali  naj- 
veči  ratovi.  Naš  glasnik  završuje,  kazujuč  porieklo  svojim  ideam : 
„Ovako  Francuz  sam  govori,  zato  noč  i  dan  se  bori,  da  potere 
gospodčinu  i  utvrdi  sloboščinu.  Grofi,  popi,  plemeniti,  da  se  mogu 
skoreniti,  da  broj  ljudeh  bude  dvojih,  samo  dobrih  i  zločestih!4 

Glasnik  je  naš  očevidno  u  savezu  s  opatom  Ignjatom  Marti- 
novićem,  koga  je  prije  (god.  1790.)  dvor  upotrebljivao,  da  buni 
seljake  proti  gospodi.  Poslije  toga  načinio  je  opat  tajno  jakobinsko 
družtvo,  dok  mu  neudjoše  u  trag.  Medju  Hrvati  bude  dvoru 
najsumnjiviji  biskup  Vrhovac,  da  se  pod  njegovim  okriljem  šire 
revolucionarne  knjige  i  idee  medju  puk.  Gotovo  stotinu  obtužba 
sasulo  se  na  odličnoga  crkvenoga  glavara,  izmedju  kojih  je  glavna 
bila,  da  je  s  Martinovićem  u  savezu,  da  su  njegovi  prijatelji  u 
Zagrebu  učinili  svetčanost  tako  zvanomu  „drvu  slobode*  (arbor 
libertatis),  da  širi  knjige  o  smrti  Ljudevita  XVI.  Biskup  Vrhovac 
opravda  sebe  i  sukrivce  svoje  u  Hrvatskoj.  Martinoviča  i  njegove 

1795.  drugove  u  Ugarskoj  smaknuše  god.  1795. 

Ovaj  pokus  Martinovićev  i  drugova  njegovih  osta  osamljen. 
Kralj  sam  nije  se  trebao  na  to  obazirati,  jer  je  pred  svemožnim 
plemstvom  izčezavalo  gradjanstvo  u  ondašnjem  državnom  životu, 
a  pogibelj  od  vanjskoga  neprijatelja  rasla  je  i  zvala  na  zajedničku 
obranu  sve  narode  habsburžke  monarkije. 

Pruska  se  je*  bila  odbila  od  saveza  austrijskoga  i  stupila  naj¬ 
prije  u  neutralitet,  poslije  u  prijateljstvo  s  Francezkom.  Ostavila 
tako  dosta  nesretni  rat  s  Francezkom  samoj  Austriji.  Zato  bečki 
dvor  uzme  tražiti  (god.  1795)  nove  saveze  i  nadje  Rusku  i 

1796.  Englezku.  Francezka  se  medjutim  prikriepila  i  zasnovala  glasovitu 
Carnotovu  vojnu  osnovu,  kako  će  jedna  vojska  preko  Rajne  kroz 
južnu  Njemačku,  druga  kroz  Italiju  i  obadvie  da  si  pruže  ruku 
u  Beču.  U  Njemačkoj  postavi  car  na  čelo  vojske  svoga  brata 
nadvojvodu  Karla  čovjeka  mlada,  ali  genialna.  Premda  prvi  put 
na  čelu  velikih  vojska  opet  presjajno  rieši  svoju  zadaću.  U  više 
odlučnih  bitkah  baci  Franceze  preko  Rajne  i  prisili  ih  te  upro- 
siše  primirje. 

Bila  bi  ova  godina  zlatna  u  poviesti  austrijskoj  da  nije 
u  Italiji  imenovan  vojvodom  francezke  republike  mladi  general 
Napoleon  Bonaparte.  Bosu  i  golu  našao  je  vojsku,  k  tomu  gladnu 
i  iznemoglu.  On  ju  odjene  i  oduševljenje  stvori  u  vojski,  kad 
joj  pokaza  na  plodne  poljane  i  bogate  gradove  Italije.  Proti 
njemu  stajao  je  starac  maršal  austrijski  Beaulieu.  Napoleon  raz- 
prši  u  njekoliko  bitaka  austrijsku  vojsku,  dok  napokon  bitkom  kod 
Lodia  nije  pala  Lombardija,  te  udje  u  Milan  14.  maja.  Papa, 
vojvoda  parmanski,  kraljevina  Napuljska  sasuše  novaca  i  drago¬ 
cjenosti  u  ruke  francezkomu  generalu  njekoliko  milijuna,  da  užiju 

mira.  Austrijski  vojvoda  uzmakne  u  Tirol.  Austrijske  vojske  mo- 
rade  dobar  dio  iz  Njemačke  u  Italiju  pod  grofom  Sigmundom 
Wurmserom,  da  brane  gradove  na  Minciju  naročito  jaku  tvr- 
djavu  Mantuu.  Osim  Wurmsera  vodili  su  vojsku  Pavao  Davido- 
vić,  Pavao  Gvozdanovič  i  Josip  Alvinczi.  Pojedini  odjeli  njihovi 
budu  poraženi,  te  se  je  Wurmser  morao  zatvoriti  s  polovicom 
svoje  preostale  vojske  u  Mantuu  15.  septembra.  Njeki  odjeli 
austrijske  vojske  bježahu  več  do  Friaula.  Sveobči  poraz  vojske 
u  Italiji  prisili  opet  bečku  vladu,  da  novu  vojsku  šalje  na  bojište. 

Iz  Hrvatske  pobra  sve  staro  i  mlado.  U  Ugarskoj  nareče  kralj 
sabor,  da  dobije  novaca  i  vojske.  Dobrovoljaca  neizkusnih  i  neu- 
vježbanih  dadoše  svi  narodi,  da  zatvore  vrata  neprijatelju  u 
austrijske  zemlje.  Glavnim  zapoviednikom  bude  1.  novembra  ime¬ 
novan  Josip  Alvinczi. 

Iza  manjih  poboja  dodje  15.  novembra  do  znamenite  bitke 
kod  Arkole,  koja  je  potrajala  tri  dana.  Prvi  dan  održe  se  sjajnom 
obranom  mosta  pred  Arkolom  tri  bataljuna  hrvatskih  krajišnika. 
Redom  jurišahu  francezki  generali  na  taj  most  sa  svojimi  kolo- 
nami,  njih  petorica  jedan  za  drugim.  Onda  izadje  general  Ange- 
reau  sa  svojimi  grenadiri,  popade  sam  zastavu,  prodre  do  sredine 
mosta  i  namjesti  ju  tamo,  ali  s  malo  ljudi  uteče  od  tuče  hitaca 
hrvatskih.  Napokon  Napoleon  sam  podje  na  čelo  jedne  grenadirske 
čete  i  baci  zastavu  na  most,  ali  i  on  morade  uzmaknuti.  Medju 
Francezi  nasta  metež  i  bieg,  kad  su  Hrvati  preko  mosta  prele- 
tili.  Istom  na  noć  moradoše  Hrvati  uzmaknuti,  kada  je  francezki 
general  knez  Andrija  Massena  učinio  gibanje  ovoj  četi  našoj  po¬ 
gibeljno,  ali  samo  za  čas.  Druga  dva  dana  prosjaše  opet  hrabrošću 
Hrvata,  ali  bitka  bude  izgubljena. 

Nove  pomoćne  vojske  suzdržavahu  jošte  neprijatelja,  ali  1797. 
Mantui  pomoći  nemogoše.  Ona  se  preda  2.  februara  god.  1797. 

Iz  Njemačke  bude  pozvan  nadvojvoda  Karlo,  da  spasi  Italiju  i 
austrijske  zemlje,  nu  nije  uspio,  već  je  stao  uzmicati  prema 
Beču.  Napoleon  stao  provaljivati  u  Korušku,  a  njeki  njegovi  odjeli 
posvojiše  Kranjsku., 

Situacija  se  je  promienila,  čim  je  Napoleon  dalje  prodirao. 
Austrijska  vlada  digla  na  oružje.  Tirol,  s  juga  digla  se  Hrvatska, 
s  iztoka  Štajerska  i  Ugarska,  a  pred  njime  nadvojvoda  Karlo 
s  dobrom  jošte  vojskom.  U  Veneciji  počeli  se  buniti  podanici 
mletačke  republike.  U  mjesto  da  Napoleon  donese  pomoći,  kako 

26 


(SmičiJUas:  Povjeit  Krvotoka.  11.) 

vojski  francezkoj  u  Njemačkoj,  dospje  sam  u  veliki  škripac,  zato 
ponudi  primirje  iz  Leobena,  koje  je  kašnje  u  Campoformiu  u 
selu  kraj  Udine  postalo  mirom  (19.  oktobra  god.  1797).  Po  tom 
miru  pusti  car  Franjo  u  tajnom  ugovoru  lievu  obalu  Bajne 
Francezkoj,  a  za  odštetu  dobije  Veneciju  i  Dalmaciju. 

Još  prije  stvorena  mira  odmah  u  primirju  bio  je  Napoleon 
sporazuman  s  austrijskom  vladom,  da  za  odštetu  primi  Dalma¬ 
ciju.  Generali  Rukavina  i  Lusignan  i  pukovnik  Kasimir  ukrcaju 
na  Rieci  i  u  Trstu  29.  juna  svoje  vojske.  Prvi  doplovi  Kasimir 
pod  grad  Zadar  i  počeka  na  generala  Petra  Rukavinu,  koga  su 
protivni  vjetrovi  suzdržali.  U  velikom  slavju  unidjoše  generali  u 
grad  mletačke  Dalmacije,  a  več  za  njekoliko  dana  doplovi  prvi 
brod  iz  Zadra  u  Trst  pod  austrijskom  zastavom,  pozdravljajuč 
luku  tršćansku  s  pucanjem  iz  topova.  General  Rukavina  krenu 
dalje,  te  izim  pozdravnih  hitaca  niti  topa  niti  puške  neizpali.  Do 
20.  septembra  bila  je  sva  Dalmacija  do  Kotora  u  austrijskih 
ruku  kao  gotov  čin  za  kampoformijski  mir.  Samo  jošte  Dubrov¬ 
nik  uzčuva  svoju  slobodu. 

Žalostna  nam  se  prikazuje  slika  Da  Ima  cij  e  u  ovo  doba. 
Nesmiljeni  sustav  državne  i  trgovačke  Venecije  ostavi  tamo  na  tielu 
hrvatskoga  naroda  stotinu  rana.  Sve  se  u  državi  upravljalo  na 
vojničku,  inostranci  zaokupili  imanja  i  časti,  s  nasilja  i  nesnos¬ 
nih  državnih  tereta  pripravila  se  materijalna  propast  narodu,  a 
monopolom  trgovačkim  dogodilo  bi  se.  napokon,  što  je  proricao 
Mletčanin  Foscarini,  da  će  skoro  vladari  Dalmacije  imati  čuvati 
mjesto  podanika  kamenje  i  hrpu  prosjaka.  0  polovici  vieka  opa¬ 
žahu  već  sami  Mletčani ,  da  će  im  propasti  ta  zemlja,  ako  joj 
skoro  boljom  upravom  nepomognu,  njihovi  izaslanici  veru  se 
više  puta  po  zemlji,  da  izvide  pravo  stanje  puka,  dok  nepriznaše 
(god.  1790.),  da  je  onaj  vladin  sustav  takov,  da  nemože  donesti 
narodu  nikakve  koristi.  Narod  tamo  —  vele  oni  —  neživi  više 
u  kućah  niti  kolibah  već  u  špiljah  medju  šumicami  i  kamenimi 
prolomi  poput  divljih  zvieri.  Državni  sustav  tako  je  zasnovan, 
da  upropasti  onaj  narod.  Zemlja  položena  u  sretnom  podneblju, 
ukrašena  prostranimi  poljanami  i  obilnimi  prostorinami  za  stada, 
opl&kana  morem,  na  kom  su  posijani  mnogobrojni  otoci,  provid¬ 
nost  božja  dala  joj  je  sve  svoje  blagodati:  obitava  u  njoj  jak, 
kriepak  i  krasan  narod,  pak  ta  zemlja  radja  danas  svojim  poli¬ 
tičkim  i  moralnim  stanjem  sažaljenje  u  svakom  gledaocu.  Žalobni 

slikar  stanja  Dalmacije  liepo  i  istinito  završuje:  „Narodi  su  ta¬ 
kovi  kakve  učini  vlada,  vojnici,  gradjani,  ljudi,  što  vlada  hode4.4 
Kakva  je  bila  Dalmacija,  dok  je  nješto  malo  slobode  uživala, 
to  vidjesmo.  Prenosnica  kulture  italske  u  hrvatski  narod  postala 
je  sada  robinja  bez  kulture  i  napredka. 

Čim  je  došla  Dalmacija  pod  kralja  ugarskoga  i  hrvatskoga, 
umah  ode  pred  priestolje  deputacija,  da  joj  dadu  pristupiti-  s 
bradom  hrvatskom  pod  banom  zajedno  pod  krunu  svetoga  Stjepana. 

Na  to  dakako  nedobiše  odgovora.  U  Beču  su  ved  običavali  od 
prošloga  vieka  sve  naše  hrvatske  opet  predobite  zemlje  postavljati 
neposredno  pod  vlast  carevu.  17.  decembra  god.  1797.  proglasi 
kraljev  povjerenik  grof  Thurnhoffer,  da  de  od  1.  januara  go-  1798 . 
dine  1798.  dobiti  Dalmacija  u  Zadru  posebnu  vladu  za  političku 
upravu  i  sud  u  Zadru.  U  prisutnosti  carskih  generala  Rukavine 
i  Kneževida  bude  gubernijalna  oblast  uvedena.  Prve  naredbe  iza- 
djoše  sbog  cesta  i  škola  po  novom  sustavu  austrijskom. 

S  kampoformijskim  mirom  bio  je  Franjo  II.  sretan  i  zado¬ 
voljan,  jer  je  svoju  vlast  razširio  nad  Dalmacijom  i  Venecijom. 
Hrvatom  zahvaljivaše  posebnim  pismom,  da  su  mu  oni  svojom 
odvažnom  ratnom  spremom  pomogli  učiniti  ovako  povoljan  mir. 

Nitko  ipak  nije  ovoga  mira  smatrao  tako  stalnim,  da  nebi  opet 
skoro  imalo  dodi  do  rata.  Austrija  je  izgubila  ovim  mirom  do 
780  četvornih  milja  i  to  podaljih  zemalja,  a  dobila  je  865  milja 
zemalja  srodnih  i  sraslih  pod  vlašdu  habsburžkom. 

Širenje  republike  francezke  u  Italiji,  Švajcarskoj,  Nizozem¬ 
skoj  i  vojna  na  Egipat,  njezina  premod  u  Europi,  njezini  pokusi 
osvojiti  Englezkoj  Indiju,  dizahu  Englezku,  Rusku  i  Tursku  proti 
ovoj  novoj  državi.  K  njim  se  opet  priključi  Austrija  u  tako  zvanu 
drugu  koaliciju.  God.  1798.  i  1799.  vidjamo  Ruse  u  veličajnoj  vojni 
u  Italiji  i  po  sniežnicih  Švajcarske  pod  Aleksandrom  Suvarovom. 

Ali  dočim  su  se  saveznici  god.  1800.  razsuli,  Francezka  se  uzvisi  1800. 
upravo  ove  godine,  predavši  vladu  u  ruke  Napoleona  Bonaparte, 
dajud  mu  čast  i  vlast  prvoga  konzula.  Novu  sjajnu  dobu  svoga 
vladanja  započme  bojem  na  Austriju.  Generala  Moreaua  pošalje  u 
Njemačku,  a  sam  krene  u  Italiju.  Bitkom  kod  Marenga  (14.  juna 
god.  1800)  odluči  sudbinu  ove  koalicije,  i  dodje  mir  u  Lunevillu 
(9.  februara  god.  1801.),  po  kom  je  Austrija  zadržala,  što  je  u  1801. 
kampoformijskom  miru  zadobila.  Napoleonova  slava  rasla  je  i 

silila  sve  vlasti,  da  stupaju  s  Francezkom  u  prijateljske  odnošaje. 

* 

U  Pariz  su  bile  uprte  oči  sve  Europe,  kako  je  bilo  njekoč  pod 

1604.  Ljudevitom  XIV.  Prvi  konzul  učini  se  god.  1804.  carem.  To 
zaplaši  cara  Franju,  da  će  doskora  morati  odhititi  naslov  cara 
njemačkoga,  zato  se  požuri,  da  primi  naslov  cara  austri- 
janskoga  (11.  augusta  god.  1804.)  i  proglasi  svojim  narodom, 
da  to  nemienja  ustava  niti  zakona  pojedinih  njegovih  zemalja  i 
kraljevstva.  Ovim  naslovom  izrečeno  je  ono,  što  je  u  prvom 
zametku  imala  znamenovati  pragmatička  sankcija,  kako  si  ju 
je  pomišljao  Karlo  HI. 

Nisu  poznavali  velikoga  vojvodu  Napoleona  oni  vladari  euro- 
pejski,  koji  su  mislili,  da  će  sada  ravan  kao  car  prvim  glavam 
Europe  početi  mirovati,  čim  je  Francezkoj  dao  već  Bajnu  za 
naravsku  granicu.  Napoleona  zanosile  su  druge  misli.  Francezka 

1805.  neka  bude  carstvo,  komu  su  vazalna  druga  kraljevstva.  S  Italijom 
htjede  početi,  gdje  je  brat  njegov  Josip  bio  kralj.  To  podigne 
opet  koaliciju  velevlasti  proti  Francezkoj,  i  to :  Austrije,  Ruske 
i  Englezke. 

Austrija  prva  počme  boj.  Budući  da  je  Napoleon  obično 
vojevao  iz  Italije,  preuzme  tamo  vojvodstvo  nadvojvoda  Karlo, 
u  Tirolu  se  namjesti  nadvojvoda  Ivan,  a  u  Njemačku  dospje  ge¬ 
neral  baron  Mack.  Ali  Napoleon  ovaj  put  promieni  svoj  dosadanji 
običaj.  Sam  prodje  u  Njemačku.  Nespretnoga  generala  Mačka  za¬ 
tvori  u  Ulmu,  te  ga  prisili  20.  oktobra,  da  mu  preda  svu  svoju 
krasnu  vojsku.  Napoleon  napredova  prema  Beču,  nadvojda  Karlo, 
premda  pobjeditelj,  morade  iz  Italije  uzmaknuti,  da  brani  Beč 
i  carstvo.  Car  Franjo  povuče  se  u  Moravsku,  gdje  se  sabirahu 
Rusi,  te  se  2.  decembra  trocarskom  bitkom  kod  Slavkova,  gdje 
je  sunca  sreće  obasjalo  opet  silnoga  cara  francezkoga,  svrši  ova 
koalicija.  Austrija  izgubi  Tirol,  Veneciju  i  Dalmaciju  po  ž  un¬ 
skim  mirom  u  decembru  god.  1805. 

Dalmacija  bila  je  Napoleonu  dragocjena  zemlja,  jer  je  bila 
susjeda  Turske  i  Austrije,  spretna  za  nove  političke  i  ratne 
osnove.  Zato  posveti  toj  nesretnoj  i  zapuštenoj  zemlji  toliko 
brige,  koliko  ištu  najumniji  ljudi  od  najprosvjetljenijih  država, 
kada  im  u  vlast  dođju  nesretne  zanemarene  zemlje.  Srdcu  nam 

1806.  godi,  razgledajuć  se  po  Dalmaciji  odmah  za  prve  godine  vlade  fran- 
cezke.  Glavnim  providurom  Dalmacije  imenova  car  Mletčanina 
Vicka  Danđula,  koji  se  predstavi  zemlji  kao  otac  i  prijatelj.  U 
proglasu  svojem  ocrta  crnu  politiku  svoga  rodnoga  grada  s 

tvrdom  nadom,  da  se  više  nikada  vratiti  neće.  »Država  barbarska 
mogla  vas  je  držati  kroz  toliko  godina  i  u  doba  blagoga  mira 
pogažene  i  sirotne.  Ona  je  samo  mogla  na  toli  krasnom  zem¬ 
ljištu  pod  toli  ugodnim  podnebjem,  uzprkos  svim  vašim  pre¬ 
krasnim  duševnim  darovom,  voditi  rat  proti  samoj  naravi  i  proti 
zdravomu  ljudskomu  razumu,  da  po  stalnoj  osnovi  vašu  zemlju 
raznarodi  i  opustoši  vaša  krasna  polja,  da  razbor  vaš  potre  i 
onesposobi.  Vremena  tolikih  nevolja  nikad  se  više  nepovratišei* 

Uprava  zemlje  imala  je  niknuti  iz  krila  njezina  i  doći  u  ruke 
najboljih  sinova  zemlje.  Dandolo  sabere  oko  sebe  u  Zadar  pa-  1807. 
triotične  ljude  iz  svih  gradova,  da  se  s  njimi  svjetuje  u  tako 
zvani  središnji  odbor.  Neima  sbor  taj  slike  kakva  parlamenta 
niti  prava  njegova,  već  je  po  primjeru  parižkoga  upravnoga  od¬ 
bora  u  doticaju  sa  pododbori  svih  gradova,  da  pronadje  sve ,  čime 
bi  Dalmacija  mogla  biti  sretna.  Prije  svega  padaju  verige  sa¬ 
pete  od  nezasitne  Venecije  oko  trgovine  dalmatinske.  Gradovom 
povrate  se  prava  stara,  prava  bez  umišljenih  plemićkih  privilegija. 

Političku  upravu  uzme  francezki  upravitelj  voditi  iz  Zadra, 
pošiljajuć  odaslanike  svoje  u  upravnih  poslovih  po  zemlji.  Kašnje 
(god.  1808.)  bude  zemlja  razdieljena  u  četiri  kotara  sa  sielom  1808. 
u  Krku,  Zadru,  Spljetu  i  Kotoru.  Sudbenost  ovršivahu  pojedini 
gradovi,  a  priziv  je  bio  u  Zadru  po  zakoniku  francezkomu  zati¬ 
ru  ćem  nesmiljeno  mletačko  pravodavstvo.  Za  mir  i  red  nije  se 
više  tražila  pravda  gdjegod  u  stranom  svietu  u  smrtnom  strahu, 
već  u  Zadru. 

Što  je  Francezka  već  prve  godine  pokušala  za.razcvat  ma¬ 
terijalni  ove  zemlje,  toga  druge  europejske  države  krećuće  se 
polaganim  korakom  po  starom  redu  i  običaju  nebi  bile  kadre 
niti  zamisliti.  Seljak  dalmatinski  posta  vlastnikom  svoje  zemlje. 

U  Spljetu  učini  akademiju  za  poljodjelstvo,  obrt  i  trgovinu.  Vje¬ 
štake  iz  Italiju  pozovu,  da  upućuju  narod  u  vrtljarstvu  i  poljo¬ 
djelstvu.  Državnimi  nagradami  nastojahu  promaknuti  iznova  sa- 
djenje  šuma,  krumpira  itd.  Nove  tvornice  podigoše  i  dadoše  im 
osobite  povlasti.  Razkinuše  mnoge  daće,  da  se  podigne  promet 
i  trgovina,  a  najglavnije  ceste  diljem  kroz  Dalmaciju  oni  izgra- 
diše.  Uza  slobodne  sajmove  u  gradovih,  osiguraše  trgovinu  s 
Bosnom  posebnim  konzularskim  uredom.  Škole  se  započeše  po 
svih  gradovih  na  toliko,  da  broj  srednjih  učilišta  od  Napoleon¬ 
skih  vremena  do  danas  u  Dalmaciji  nije  porastao.  Sve  to  započe 

plemeniti  Dandulo  i  ostavi  sebi  neumrlo  ime,  a  državi  francezkoj 
riedku  slavu,  da  je  novopokorenu  zemlju  sredi  i  cvietu  kušala 
dovesti. 

Kada  je  car  Franjo  nesretnim  požunskim  mirom  koncem 
god.  x  1805.  predao  Dalmaciju  Francezkoj  i  francezka  vojska 
ulazila  u  Zadar,  osta  Boka  kotorska  sa  svojom  svjetoslavnom 
lukom  u  prvi  mah  neposjeđnuta.  Kotorani  povezani  bratinstvom 
1806.  i  prijateljstvom  s  Crnomgorom  očijukahu  od  uvieka  s  njome, 
a  sada  joj  ponude  bratinsku  ruku,  da  s  njome  zajedno  pod  zašti¬ 
tom  ruskom  ostanu.  Zato  su  ruski  brodovi  s  jonskih  otoka  pre¬ 
lazili  pred  Boku,  da  ju  štite,  a  hvatali  su  brodove  francezke  na 
ovih  stranah.  Tako  se  primicahu  Dubrovniku  i  svojimi  ladjami 
izpred  njega  križahu.  U  isto  vrieme  posjedala  je  francezka  vojska 
pod  generalom  Molitorom  Dalmaciju.  Dubrovnik  se  nadje  izmedju 
vojska  dviju  velikih  država,  koje  kano  da  đe  tresnuti  jedna  o 
drugu  upravo  na  zemljištu  ove  slobodne  republike,  a  težko  će 
ovaj  put  prođi,  da  nebi  streskali  ovu  najčastniju  glavu  izmedju 
gradova  naroda  hrvatskoga. 

Čim  je  francezki  general  u  Zadar  uljezao  pošalje  mu  viede 
dubrovačko  dva  senatora,  da  mu  preporuče  slobodu  svoga  grada. 
General  Molitor  je  medjutim  naumio  bio  pređi  preko  dubrovačke 
zemlje  u  Kotor,  da  ga  svomu  carstvu  pokori,  zato  piša  konzulu 
francezkomu  u  Dubrovniku,  neka  mu  spremi  hrane  za  vojsku.  U 
isto  vrieme  zapitaše  Rusi  vieđe,  nebi  li  im  dopustilo  grad  posjesti,  da 
ga  brane  od  Franceza  i  da  po  njem  laglje  obrane  Boku  kotorsku. 
U  ovaj  odlučni  čas  ostavi  Dubrovnik  ona  opreznost,  koja  ga  je 
resila  kroz  tolike  vjekove.  Vieđe  se  skupi,  mnienja  se  vieđnika 
razdvoje,  jedna  je  strana  htjela,  da  se  primu  Rusi,  druga  je  svje- 
tovala,  neka  se  uzdrži  bezori^žana  neutralnost.  Ova  poslednja 
imala  je  veđinu  glasova.  Odrediše,  da  se  ista  dva  senatora  k  ge¬ 
neralu  Molitoru  povrate  i  da  ga  zamole,  neka  ostavi  u  miru  Du¬ 
brovčane,  neka  preko  njihovih  zemalja  neprolazi,  jer  da  su  im 
Rusi  i  Crnogorci  zaprietili,  da  đe  im  zemlje  poharati,  čim  Fran- 
cezi  na  njihovo  zemljište  stupe.  U  isto  doba  pošalju  mnogo  hrane 
u  Ston,  da  stoji  spremna  francezkoj  vojski,  ako  se  nebi  Molitor 
smilovao  na  molbe  grada.  Francezki  general  primi  poslanike  liepo 
i  zada  im  tvrdu  vjeru,  da  neđe  prelaziti  preko  njihove  zemlje. 
Veseli  Dubrovčani  vrate  opet  onu  spremljenu  hranu  iz  Stona  u 
Dubrovnik.  Rusi  su  medjutim  križarili  po  dubrovačkom  primorju, 

nedirajuć  u  grad,  dapače  dolaziše  više  puta  prijateljski,  da  si 
hrane  na  brodove  odnesu. 

Dubrovčani  neoprezni  i  nemudri  zaboraviše  ovaj  put,  da 
Francezka  nemože  ostaviti  junačku  Crnugoru  u  posjedu  luke  ko¬ 
torske  pod  zaštitom  najmogućnijega  neprijatelja  svoga  cara  ru¬ 
skoga,  gdje  bi  mogla  Rusija  nalaziti  zaštitu  svega  svoga  bro¬ 
dovlja,  a  s  kopna  bi  sa  sokolovi  crnogorskimi  svaki  čas  mogli 
uvaliti  u  Dalmaciju  i  oteti  ju  Francezkoj.  Za  mjesec  dana  pri¬ 
vidnoga  mira  stigne  26.  maja  1806.  u  Dubrovnik  viest,  da  su 
Francezi  u  naglih  maršovih  došli  preko  Stona  do  sela  Slanoga, 
šest  milja  samo  daleko  od  Dubrovnika.  Nenadanom  tom  viesti 
sve  se  prepadne,  vlastela  se  u  onaj  čas  saberu  u  vieće.  Puk  za¬ 
panjen  izčekivao  je  njihove  odluke  —  svačije  srce  kazivalo,  da  je 
kucnuo  poslednji  čas  slobodne  dubrovačke  republike.  Vieće  odpravi 
odmah  dva  viećnika  na  rusku  fregatu,  koja  je  stala  izmedju  Dakse 
i  Lakruma,  da  obaviesti  zapoviednika  o  svem  što  se  sbiva,  da 
im  pomogne  ako  uztreba,  oni  da  su  odlučili  očekivati  Franceze 
bez  odpora,  ali  da  će  ih  upitati,  neka  im  kažu,  što  su  nakanili. 
Sutra  (27.  maja)  u  jutro  izadje  pred  Dubrovnik  hiljadu  dvie  sto 
Franceza  pod  generalom  Aleksandrom  Lauristonom.  Pred  njega 
stupe  dva  viećnika,  da  ga  pitaju,  što  je  naumio.  General  izjavi 
želju,  da  ga  uvedu  u  grad  pred  malo  vieće,  gdje  će  odkriti  svoje 
nakane.  Obadva  senatora  i  konzul  francezki  uvedu  ga  u  grad. 
Tamo  izprosi,  da  mu  dadu  vina  za  umornu  njegovu  vojsku  i  da  ga 
samo  na  jedan  dan  u  grad  puste,  da  mu  se  vojska  odmori.  Preko¬ 
sutra  da  će  krenuti  dalje  na  Kotor.  Vieće  mu  to  sve  dopusti, 
a  vojska  francezka  uljeze  u  grad.  Istom  što  Lauriston  vidje  svoju 
vojsku  u  gradu,  već  skine  krinku  s  lica  i  stane  zapoviedati.  Za- 
iska  ključe  svih  tvrdjava  dubrovačkih,  odredi  na  vratih  francezke 
straže.  Za  sedam  dana  skinu  s  grada  zastavu  svetoga  Blaža  i 
razvi  stieg  francezki.  Svoju  vojsku  umnoži  i  razmjesti  ju  po 
samostanih,  odakle  je  protjerao  samostance  i  opatice.  Od  senata 
zaiska  novaca  toliko  mnogo,  da  se  moralo  iz  crkva  srebro  iz¬ 
nositi,  da  se  od  njega  skuju  novci,  sve  blagajne  dakako  izprazni. 
Onda  izda  proglas  u  ime  Napoleona  I.,  cara  francezkoga  i  kralja 
talijanskoga,  gdje  se  je  reklo,  da  su  Dubrovčani  ugadjali  nepri¬ 
jateljem  Francezke,  zato  da  je  ona  prisiljena  učiniti  kraj  spletkam 
ovoga  grada.  U  ostalom  obećaje,  da  će  štititi  običaje  i  zakone 
njihove.  Obećaje  jošte,  da  će  ostaviti  ovaj  grad  u  staroj  slobodi, 

čim  Busi  ostave  Albaniju,  Krf  i  ostale  nekada  mletačke  otoke. 
Čim  je  vladika  crnogorski  doznao,  da  su  Francezi  unišli  u  Du¬ 
brovnik,  znao  je,  da  je  ovo  samo  prednja  straža  za  navalu  u 
Boku  kotorsku,  zato  je  uzeo  paliti  i  žgati  po  zemljištu  dubro¬ 
vačkom  s  kopna,  a  rusko  brodovlje  zatiralo  je  brodove  grada 
na  moru.  "Na  kopnu  postradaše  i  propadoše  u  plamenu  skoro  sva 
dubrovačka  sela,  a  na  moru  svi  brodovi  republike,  što  ih  je  ovaj 
put  u  lukah  bilo. 

Dubrovnik  izgubi  tako  svoju  „  slobodu  “,  slavu  i  bogatstvo 
i  prestao  je  biti  „mali  Mletci“  ili  „Holandija*,  kako  ga  rado 
nazivaju,  prestaje  mu  ono  daleko  obzorje  po  svietu,  koje  ga  re¬ 
silo  iznad  svih"  gradova  hrvatskih.  Doticaji  njegovih  sinova  sa 
rukovoditelji  svjetske  politike  kod  velikih  država  prestaju,  grad 
stupa  u  skromne  odnošaje  drugih  manjih  gradova,  Dubrovnik 
prestaje  biti  znamenitom  državnom  osebinom. 

Vratimo  se  velikim  svjetskim  dogodjajem,  u  kojih  je  zavit¬ 
lana  Hrvatska  s  cielom  državom  austrijskom.  Car  Franjo  sbacio 
je  sa  svoje  glave  krunu  njemačkoga  carstva,  kada  je  god.  1806. 
večina  knezova  stupila  pod  okrilje  cara  francezkoga.  Preko  raz¬ 
valjene  Pruske  zagrli  se  Napoleon  s  carem  ruskim  u  tilzitskomu 

1807.  miru  god.  1807.,  te  bi  Francezka  s  Busijom  imala  dieliti  vlast 
u  Europi.  Kako  če  proći  Austrija  izmedju  ovih  dviju  kolosalnih 
velikih  vlasti  europejskih,  ta  je  briga  morila  bečki  dvor  i  zapo- 
viedala  mu,  da  se  ozbiljno  pripravi  na  svoju  obranu.  Osobito 
napredak  Francezke  u  Njemačkoj  i  Italiji,  gdje  već  vazali 
kraljevstva  stoje  na  uslugu  francezkomu  caru,  pokazivaše,  da  se 
već  željezni  lanac  sile  Francezke  počimlje  savijati  oko  Austrije. 

Car  Franjo  prihvati  zato  osnovu  brata  svoga  nadvojvode 
Ivana,  da  se  po  svih  zemljah  uredi  *  domobranska  ‘  vojska,  gdje 
bi  svi  ljudi  od  osamnaeste  do  četrdeset  i  pete  godine  stupili  pod 
oružje  po  svih  zemljah  i  kotarih  njihovih.  Svake  nedjelje  i  svetka 
vježbali  bi  se  momci,  a  svakoga  mjeseca  sastale  bi  se  poveće  čete 
na  vojene  vježbe.  Oružjem  bi  vlada  pomagala.  Ljudi  od  četrdeset 
i  pete  do  šestdeset  godina  ostali  bi  na  domu  takodjer  oboružani, 
ako  bi  neprijatelj  u  njihov  kraj  navalio. 

U  to  ime  sazva  car  Franjo  ugarsko-hrvatski  sabor  najprije 

1808.  god.  1807.,  a  onda  opet  sliedeće  godine,  dok  je  od  stališa  iz- 
hodio,  da  za  slučaj  potrebe  može  izdati  zapoviedi  na  palatina 
ugarskoga  i  na  bana  hrvatskoga,  da  se  diže  plemstvo  u  vojsku 

u  velikom  broju  od  dvadeset  hiljada  ljudi.  Kada  stališi  sve  do- 
zvoliše,  što  je  kralj  iskao,  oprosti  se  on  s  njimi  vatrenimi  riečmi : 

„Sva  će  Europa  vidjeti,  da  je  kralj  vaš  s  vami  jedne  misli,  da 
niti  meni,  niti  vam  nije  drugo  na  srdcu  van  da  svimi  silami  do 
poslednje  kapi  krvi  našu  konštituciju  sačuvamo.  Mi  smo  bili  sje¬ 
dinjeni,  mi  smo  sada  sjedinjeni,  mi  ćemo  ostati  sjedinjeni,  dokle 
nas  smrt  nerazstavi.  To  je  mišljenje  kralja,  vašega  otca,  koji  vas 
kao  svoje  sine  nježno  ljubi  i  bez  prestanka  će  ljubiti; 1  Mnogim 
se  je  činilo,  veli  suvremeni  historik,  da  ovaj  govor  kraljev  zna- 
menuje  približavajuću  se  buru. 

Silni  car  francezki  slavio  je  bio  sastanak  s  carem  ruskim 
u  Erfurtu  27.  septembra  ove  godine,  pozvao  je  nove  kraljeve  ba¬ 
varskoga,  saksonskoga,  wurtemberžkoga,  a  nije  cara  austrijskoga, 
već  je  marljivo  upitivao,  što  znače  te  vojne  spreme  u  austrijskih 
zemljah.  Obećavao  je  mir,  ako  se  Austrija  nebude  oružala.  Na 
proljeće  god.  1809.  započmu  medjutim  kretanja  francezke  vojske  1809. 
na  Rajni.  Austrija  tražila  si  je  badava  saveznike,  sama  morade 
poći  u  boj,  zato  ponosito  veli  njen  proglas:  „Sloboda  Europe 
utekla  se  je  pod  zastave  Austrije;1 

Tri  vojske  austrijske,  jake  do  tri  sto  hiljada,  razdieliše  se  na 
tri  strane.  U  Njemačkoj  predvodio  je  dvie  sto  hiljada  nadvojvoda 
Karlo,  u  Italiju  bude  poslan  nadvojvoda  Ivan,  uz  njega  je  zapoviedao 
hrvatsku  vojsku  ban  Ignjat  Gjulaj,  a  prema  Poljskoj  bio  je  na¬ 
mješten  nadvojvoda  Ferdinand  od  Este.  Nadvojvoda  Karlo  bio  je 
sretan  i  napredovao  je  u  Bavarskoj,  dok  nedospje  17.  aprila  Na- 
poleon  k  vojski.  U  pet  dana  bijući  bitku  za  bitkom,  najjaču  kod 
Eckmuhla,  baci  Napoleon  Karla  prema  Češkoj  svega  razsuta.  Za 
mjesec  dana  biti  ćemo  u  Beču,  mogao  je  slobodno  razglasiti 
svojoj  vojski.  15.  maja  sjedio  je  već  u  Schčnbrunnu  polag  Beča  ' 
i  snovao  o  razvaljenju  carstva  austrijanskoga.  Ugrom  izda  pro¬ 
glas,  neka  se  proglase  slobođnimi,  ali  ga  nisu  poslušali. 

U  Italiji  bio  je  nadvojvoda  Ivan  dosta  sretan  proti  pastorku 
Napoleonovu  Eugenu  Beauharnaisu,  premda  je  s  banom  Gjulajem 
u  slaboj  slogi  živio,  ali  kada  su  počeli  stizati  glasovi  o  nesreći 
vojske  carske  u  Njemačkoj,  dobije  zapovied,  da  preko  Kranjske 
i  Štajerske  potegne  s  vojskom  u  Ugarsku,  gdje  će  se  sdružiti  s 
palatinom.  U  Hrvatskoj  bio  je  u  ovo  težko  vrieme  učinjen  banskim 
namjestnikom  biskup  zagrebački  Maksimilijan  Vrhovac.  Preko 
svake  naredbe  samoga  kralja  sabra  brzo  i  odvažno  osamnaest 


Digitized  by  LaOOQle 


410 


KNJIGA  DVANAESTA. 


hiljada  domobranaca.  Turci  surivani  od  bili,  podpi  Franceza,  pro¬ 
valili  u  Hrvatsku,  zapalili  27.  aprila  Cetinj  grad  i  oko  njega 
njekoliko  sela.  Prije  dvadeset  i  tri  dana  bila  je  istom  banska  kon¬ 
ferencija  sbog  konačnoga  uredjenja  domobranstva,  a  sada  banu 
pred  Cetinj  hrvatska  vojska  i  odtisnu  Turke  od  svojih  granica. 
Čim  su  stigli  tužni  glasi  iz  Njemačke  nastojaše  general  Napo- 
leonov  Marmont  proti  vojski  austrijskoj,  koja  je  pod  Petrom 
Kneževićem  kretala  i  u  Dalmaciju  provaljivala,  da  joj  iza  ledja 
Turke  podigne.  *U  ovoj  pogibeljnoj  situaciji  —  veli  biskup  Ma- 
ksimilijan  Vrhovac  —  pokaza  se  patriotizam  naroda  hrvatskoga 
u  najsajnijem  sjaju.  Nitko  neklonu  duhom.  Sve  se  je  natjecalo,  da 
se  narodna  vojska  što  prije  digne  i  što  bolje  obskrbi.  Mnogi 
podjoše  u  vojsku,  koji  inače  nebi  bili  dužni,  da  barem  veliku 
potrebu  sbog  oficira  uklone.  Seljak,  gradjanin,  plemić  natjecahu 
se,  da  braći  u  Dalmaciju  pomoći  pruže,  a  kako  nije  državne  bla¬ 
gajne  niti  bilo,  svatko  je  od  svoga  darovao,  što  je  god  premogao, 
narod  se  u  krajini  listom  digao,  sve  je  hrlilo  prema  Vojniću  i 
Drežniku.  Jednom  riečju,  čim  je  veća  bila  pogibelj,  tim  je  žešća 
vatra  i  nastojanje,  da  ju  sa  svake  strane  odklone“  Od  Turske  i 
Srbije  javljahu  se  glasovi  pogibeljni,  te  je  jedan  dio  vojske  morao 
stati  na  granici  slavonskoj.  Jedan  odjel  hrvatske  obrane  predje 
s  krajine  u  Kranjsku  na  pomoć  od  Franceza. 

Odvažna  i  umna  radnja  biskupa  Vrhovca  razsu  se  već  mje¬ 
seca  maja,  kada  je  počela  uzmicati  austrijska  vojska  iz  Italije. 
Vojska  iz  Dalmacije  morade  uzmaknuti,  a  general  Marmont  je  uz 
primorje  napredovao,  da  se  s  francezkom  vojskom  iz  Italije  sjedini. 
Hrvatskoj  obrani  osta  pazka  na  Marmonta,  jer  je  on  sam  razgla- 
sivao,  da  će  preko  Hrvatske  provaliti  u  Ugarsku.  General  Marmont 
je  čekao  glasove  iz  Beča  o  napredku  carevu,  a  biskup  Vrhovac 
ne  manje,  sve  je  tamo  uprlo  oči  iz  Hrvatske,  jer  se  na  onih 
bojištih  riešavala  sudbina  Hrvatske.  Prvi  veseli  glasi  dodjoše  o 
slavnoj  i  sretnoj  bitci  21.  maja  kod  Asperna.  Napoleon  prvi  put 
težko  poražen,  bio  bi  jamačno  nastradao,  da  ga  nije  austrijska 
vojska  u  miru  pustila  preko  šest  nedjelja,  dok  mu  je  toliko  vojske 
došlo,  da  je  mogao  kod  Wagrama5.  i  6.  jula  hametom  potući 
austrijsku  vojsku.  Badava  je  general  barun  Petar  Knežević  na¬ 
predovao  s  hrvatskom  vojskom  u  Dalmaciji  ovoga  cieloga  mjeseca. 
Osvojio  je  bio  za  malo  dana  Ostrovicu,  Skradin,  Šibenik,  Trogir 
i  opasao  tvrdju  kninsku  i  zadarsku.  12.  je  jula  bilo  već  podpisano 

primiije  u  Z  na  im  u,  a  17.  oktobra  mir  u  carskom  dvorcu  Schčn- 
brunnu.  Austrija  plaća  sto  milijuna  ratne  odštete  i  gubi  trećinu 
svoga  zemljišta.  Sva  Hrvatska  na  desnoj  obali  Save  od  Jasenovca 
do  jadranskoga  mora  pade  pod  Francezku.  Čira  je  veće  prije  bilo 
oduševljenje  za  obranu  od  Franceza,  tim  većom  bjesnoćom  uzkipi 
sad  narod  hrvatski  s  obe  obale  Save,  kada  se  je  vidio  ovako  raz- 
kidan  na  dvie  pole.  Najviše  ih  je  bolilo,  kada  im  je  kralj  oglasio  mir, 
te  izrekao,  da  je  morao  *  njihovu  zemlju  žrtvovati  za  korist  sve¬ 
ukupne  svoje  monarkije!*  Dosta  glasno  oni  odgovaraju:  „dakle  ta 
monarkija  je  moloh,  koji  našu  djecu  jede!1  Prava  se  ogorčenost  po¬ 
rodi,  kada  je  kralj  na  predstavku  županije  zagrebačke  odgovorio, 
da  samo  na  kralja  spada,  što  je  ovu  polu  Hrvatske  odstupio.  Dobro 
su  poznavali  Francezi  ova  gorka  osjećanja  Hrvatske.  Prejasan  nam 
je  zato  glasnik  proglas  Napoleona,  koga  je  sad  izdao  na  nove 
podanike  Hrvate  s  onu  stranu  Save.  Isti  glasi  doslovce: 

„Hrvati ! 

Ja  spoznajem  nevolje,  koje  je  šiba  rata-  vašoj  zemlji  utis¬ 
nula.  Vaša  me  žalostna  sudbina  tim  više  dira,  što  poznajem  vaš 
narodni  značaj,  koji  je  sav  u  ljubavi  domovine  i  viernosti  prema 
vladaru ;  priznajem  i  znadem,  da  je  vašemu  padu  pomoglo  upravo 
vaše  sveobće  oduševljenje  za  blagobit  austrijske  monarkije,  koja 
se  je  radovala  vašoj  sliepoj  privrženosti. 

Vi  ste  pali  žrtvom  vaše  prijašnje  vlade,  ali  s  vami  i  njena 
najjača  podpora,  na  kojoj  se  je  dugo  vremena  uzdržavala  njezina 
trošna  vladalačka  sgrada.  Vašim  padom  pala  je  i  ona  koprena, 
što  ju  je  austrijska  vlada  pred  vašim  očima  savijala,  pogled 
vaš  dostigava  onaj  cilj,  komu  ste  vi  odlučeni  bili,  vi  vidite  i 
spoznajete  one  vlade  dobrotu  i  pravičnost,  s  kojom  su  vas  znali 
u  san  uljuljati.  Austrija  vas  je  vodila  daleko  od  vaše  domovine, 
vi  ostaviste  spokojno  vaše  žene  i  djecu  kod  kuće,  uzdajući  se 
u  njenu  zaštitu ;  svoju  krv  na  potoke  prolievaste  u  stranom  svietu 
za  njezino  dobro,  za  koje  ste  vi  više  radili  nego  li  sami  za  sebe. 
Koli  silno  mora  da  je  vaše  udivljenje,  koli  neopisiva  vaša  bol, 
kada  se  vratiste  brazgotinami,  dapače  krvarećimi  ranami,  umo¬ 
reni  od  tegobnoga  rata  k  vašim  nesretnim  obiteljim,  a  nje  na- 
djoste,  gdje  se  s  gladju  i  nevoljom  bore.  Uzprkos  vašemu  ju- 
načtvu  izpao  je  ovaj  rat  zlo  za  Austriju,  ona  niti  u  ovom  slu¬ 
čaju  nije  odustala  od  starih  svojih  načela,  te  je  odstupom  vaše 
domovine  gledala  osigurati  sebi  svoje  njemačke  pokrajine. 

Utješite  se,  božja  je  providnost  meni  dala,  da  satrem  ovo 
jadno  djelo  i  ovu  zlobnu  politiku.  Ja  mogu,  ja  i  hoću  brzu  i 
trajnu  pomoć  donesti  vašim  bezkrajnim  bolim,  ja  ću  vas  od¬ 
maknuti  od  ruba  propasti,  na  koji  vas  dovedoše,  da  vi  niti  ne- 
opaziste,  ja  ću  biti  vaš  spasitelj. 

Nevodi  me  k  vam  pohlepa  za  zlatom  i  novimi  zemljami, 
ja  ištem  vaša  srdca,  koja  bi  rad  osvojiti  kao  najdražu  mi  drago¬ 
cjenost.  Moje  vojske  nedolaze  k  vara  kao  neprijatelji,  već  kao 
prijatelji  i  zaštitnici  vaše  napuštene  i  izsisane  zemlje,  oni  će  s 
vami  u  bratinskom  vezu  dizati  sreću  i  blagostanje,  koje  vam 
nosi  nova  krepka  vlada,  što  je  zanemarila  prošla  pospana  vlada¬ 
vina,  te  će  vam  moći  osigurati  trajni  i  vječni  užitak. 

Pouzdajte  se  u  boga  i  u  mene,  komu  ste  predani,  zadržite 
vaš  značaj,  kojim  ste  si  pribavili  poštovanje  Europe  i  stekli 
moju  naklonost,  budite  mirni,  poslušni,  vjerni  i  uztrajni,  ja  ću 
na  vas  obratiti  svoju  otčinsku  brigu,  kojom  vladam  sa  narodi 
osobitim  načinom,  pokazati  ću  vam  za  malo,  da  niste  dobili 
samo  vladara  već  podjedno  brižnoga  otca4.4 

Proglas  Napoleonov  nastojao  je  potresti  one  žice,  s  kojih 
je  najjače  odjekivala  ona  bol  Hrvata,  da  zemlju  njihovu  nepre- 
dobljenu  od  neprijatelja  s  tolikimi  žrtvami  branjenu  sada  tudjin 
posieda.  U  predstavci  na  kralja  vele  stališi  hiratski,  da  su  za¬ 
brinuti  za  budućnost  svoje  domovine,  »kada  vide  gdje  se  raz- 
siecaju  naravske  veze  izmedju  njih  i  braće  njihove!4  Oni  se  boje, 
da  je  ovaj  mir  samo  primirje,  boje  se  i  za  preostali  dio  domo¬ 
vine,  što  je  jošte  ostao  pod  kraljem,  da  će  skoro  pripasti  Fran- 
cezkoj,  boje  se  i  unapried  prosvjeduju  proti  tomu,  da  nebi  kralj 
ove  zemlje  odtrgnuo  od  Hrvatske,  kada  ih  opet  predobije,  boje 
se,  da  će  potomkom  svojim  ostaviti  okrnjenu  domovinu  bez  prava 
i  ustava,  koji  su  im  svetom  obvezom  dužni  čitav  i  neokaljan 
ostaviti.  Lasno  uz  ove  jade  razumijemo,  kako  je  bolno  vriedjalo 
stališe  hrvatske,  kada  je  kralj  (11.  novembra  god.  1809.)  iskao, 
neka  svoju  liepo  uredjenu  vojsku  od  prošloga  rata  i  dalje  uzdr¬ 
žavaju,  da  ih  to  neće  puno  stajati,  a  državi  da  će  puno  koristiti. 
Stališi  to  svetčano  odbijaju,  da  neizazovu  skrajnjega  razsula 
svoje  domovine,  neprijatelj  da  bi  njihovo  oružanje  opažao,  pak 
bi  mogao  navaliti  jošte  na  ove  ostanke  i  nastao  bi  strašni  slučaj, 
da  braća  proti  braći  vojuju  na  zator  nesretne  domovine,  zašto 
bi  si  pravom  pripravili  prokletstvo  najdaljega  svoga  potomstva. 

III. 

Napoleon  osnova  od  Hrvatske  do  mora,  Dalmacije,  Istre  i 
Kranjske  kraljevstvo  Iliriju  i  postavi  maršala  Augusta  Marmonta 
s  pridievkom  „duc  de  Raguse*  za  podkralja  ove  zemlje.  Novo 
kraljevstvo  imalo  je  biti  zaštita  Italiji  i  Francezkoj  od  Austrije, 
kako  svjedoči  rieč  Napoleonova :  „Ilirija  je  straža  postav¬ 
ljena  pred  vrata  Beč a“  Marmont  dobije  velike  vlasti.  Samo 
je  s  ministri  financija  i  rata  imao  občiti,  a  u  drugih  poslovih 
bio  je  samostalan.  Car  mu  je  dao  zapovied,  neka  čini  kako  naj¬ 
bolje  znade.  Ćinovničtvo  ostavi,  samo  zaište  prisegu  caru  fran- 
cezkomu.  Marmont  je  značajem  svojim  ures  francezke  vojske. 
Bio  je  caru  vjeran  i  oduševljen  za  njegovu  slavu,  te  nije  bio 
podli  laskavac,  niti  surovi  satrap,  več  čovjek  na  svaku  ruku 
odličan.  Premda  je  od  mladih  dana  sreču  i  časti  u  ratu  sticao,  nije 
zaboravio  blagotvornih  mirovnih  poslova,  osjećao  je  slasti  nauka 
i  umjetnosti.  On  se  pokaza  genialnim  organizatorom  uprave, 
nije  vladao  silom  bajoneta,  već  je  ljubezljivošću  svojom  i  pra- 
vednostju  osvojio  srdca  svojih  podanika,  branio  ih  od  samosilnosti 
careve,  zagovarao  njihovu  „naklonost  prema  kući  austrijskoj*,  jer 
da  su  to  baštinili  od  djedova  svojih. 

Mir  i  red  u  zemlji  uvesti,  bila  mu  je  prva  zadaća.  Dalmaciju 
bio  je  svu  podigao  barun  Knežević,  a  maršal  Marmont  ju  sada 
opet  smiri.  S  Turci  je  prije  prijateljevao,  dok  je  trebalo  neprilike 
stvarati  hrvatskoj  vojski,  sada  ih  je  trebalo  oštrim  i  odvažnim  po¬ 
stupkom  podučiti,  da  je  ovo  zemlja  cara  francezkoga,  s  kojom 
moraju  živiti  u  miru  i  prijateljstvu.  On  ih  nauči  i  svoje  ime  po¬ 
štovati,  te  je  dugo  vremena  u  uspomeni  Turaka  značilo  strašna 
čovjeka,  kao  štogod  ga  spomeni  seljaka  hrvatskih  i  slovenskih 
predstavljaju  velika  i  pravedna. 

Uz  maršala  Marmonta  bio  je  generalni  intendant  za  vrhovnu 
upravu  i  sudstvo.  Naslov  mu  pokazuje,  da  je  bio  član  vojničke 
vlade.  Njega  je  zapala  težka  zadaća,  da  smogne  novaca  za  dva¬ 
deset  i  četiri  bataljuna  vojske  u  Iliriji,  za  utvrdu  gradova  i  za 
upravu.  Po  onom  starom  ratnom  načelu,  da  se  vojska  sama  ima 
hraniti,  imala  je  Ilirija  smoći  novaca  za  cielu  tu  vojsku.  Narod 
je  bio  od  velikih  ratova  iznemogao,  opet  je  morao  smoći  izrav- 
nimi  i  neizravnimi  daćami  do  deset  milijuna  na  godinu.  Promet 
na  jadranskom  moru  s  Italijom  dopusti  Napoleon  Iliriji  i  proti 

svomu  kontinentalnomu  sistemu,  u  koji  je  inače  sapinjao  svu 
Europu.  S  Turskom  dapače  uredi,  da  znatni  proizvodi  teku  preko 
Ilirije  u  Italiju  i  Francezku,  odakle  je  ovo  mlado  kraljevstvo 
znamenitu  korist  crpilo.  Carinom  nastojahu  Francezi  podiči  do¬ 
maću  industriju  proti  istoj  talijanskoj  i  francezkoj,  a  samo  se  sobom 
razumieva  i  proti  austrijskoj.  Da  zemlje  ove  od  lošega  austrij¬ 
skoga  papirnatoga  novca  nepostradaju,  sbaci  mu  umah  Marmont 
vriednost  najprije  za  jednu  četvrtinu  (1.  januara  god.  1810.)  a  za 
tri  mjeseca  izbaci  ga  sasvim,  te  je  spasio  povjerene  sebi  zemlje 
od  strašnoga  bankrota,  kojim  su  nastradali  podanici  austrijski. 

Ilirija  se  je  smatrala  vojničkom  zemljom,  zato  je  bila  razdie- 
ljena  u  dvije  divizije.  Jedna  je  imala  sielo  u  Ljubljani,  druga 
u  Zadru.  Hrvatska  je  na  polak  spadala  k  jednoj  na  polak  opet 
drugoj.  Krasni  ovaj  narod  sposoban  za  vojsku  kako  malo  koji 
milio  se  maršalu  francezkorau.  On  se  je  rado  brinuo  i  za  izslu- 
žene  častnike  hrvatske  i  za  vojnu  čast  hrvatskih  vojnika.  Kada 
im  je  doduše  uzeo  austrijske  medalje,  kojimi  su  se  mnogi  dičili, 
dao  im  je  ipak  svakomu  krst  francezke  počastne  legije,  »da 
vrati  junakom  počastni  znak,  što  su  si  ga  svojom  krvlju  zaslu- 
žili‘.‘  Divizije  dielile  su  se  na  okružja,  svakomu  ha  čelu  intendant. 
U  Hrvatskoj  i  Dalmaciji  bila  su  siela  njihova  u  Karlovcu,  Rieci, 
Gospiću,  Zadru,  Dubrovniku  i  Kotoru.  Zakon  je  bio  dakako  fran- 
cezki,  uredovalo  se  ipak  i  hrvatski,  a  kadgod  su  dopuštali  Fran¬ 
cezi  i  latinski. 

Sudbenost  bila  je  po  „Code  Napoleon44  mnogo  blaža,  nego 
što  je  prije  bila.  Osobitu  važnost  steče  policija,  koja  je  imala 
izpitivati  javno  mnienje  (esprit  public).  Točno  se  je  pazilo,  tko 
prolazi  i  dolazi  u  Iliriju,  zato  je  trebala  skrbiti  svaka  obćina. 
Neumrlo  ime  ostavila  si  je  uprava  u  puku  svojom  izvanrednom 
brigom  za  javnu  sigurnost.  Razbojničke  čete  izbrisa  Marmont 
sa  lica  zemlje  Ilirije,  vješajući  krivce  nesmiljeno  uz  javne  puteve  i 
ceste.  Uzdisanje  zahvalnoga  naroda  čulo  se  je  dugo  vremena 
jošte  iza  vladavine  njegove,  što  je  zemlju  od  te  kuge  oslobodio. 

Crkvene  poslove  uzela  je  vlada  pod  zakone  i  običaje  francezke. 
Samostani  pretrpiše  većih  udaraca,  nego  što  im  Josip  H.  zadade, 
jer  je  vlada  sve  prosvjetne  stvari  gledala  svjetovnim  ljudem  stis¬ 
nuti  u  ruke.  Sva  Hrvatska  preko  Save  imala  je  spasti  pod  senj¬ 
skoga  biskupa  Ivana  Ježića,  dobroga  prijatelja  Francezke  i  poćast- 
noga  legionara,  da  biskup  zagrebački  izgubi  svu  vlast  s  onu  stranu 

Save  i  da  naroda  nebuni.  Crkvi  je  otet  nadzor  nad  pučkom  školom, 
te  predan  u  ruke  svjetovne  upravne  oblasti.  Katekizam  dokinuše 
i  uvedoše  ,  katolički  i  državni  katekizam  carstva  francezkoga" 

Smjelost  i  odvažnost  vlade,  koja  je  nikla  iz  velike  revolucije 
vidje  se  osobito  u  školstvu  i  prosvjeti.  Odmah  prve  godine  izadju 
gotovi  zakoni  za  sveukupnu  narodnu  prosvietu  (4.  jula  god.  1810.). 
Pučku  školu  osnovaše  na  temelju  samoga  narodnoga  jezika  za 
mužku  djecu  po  svih  mjestih,  a  za  žensku  po  svih  okružjih. 
Dvadeset  i  pet  gimnazija  imalo  se  skrbiti  za  višje  obrazovanje, 
koje  se  dovršivalo  u  dva  zavoda  s  universitetskim  značajem  u 
Ljubljani  i  Zadru.  U  ta  dva  grada  namjestiše  škole  za  obrtnost 
i  umjetnost.  Hrvatske  su  gimnazije  bile :  u  Rieci,  Senju,  Karlovcu, 
Skradinu,  Trogiru,  Šibeniku,  Spljetu,  Krku,  Hvaru,  Zadru,  Ma- 
karskoj,  Dubrovniku  i  u  Kotoru.  Liceji  ili  više  gimnazije  bile  su 
na  hrvatskoj  zemlji  u  Kopru,  Rieci,  Zadru,  Karlovcu  i  Dubrovniku. 

Malo  je  bilo  ljudi  sposobnih  u  nas,  da  zadovolje  ovim  obilnim 
prosvjetnim  darovom  vladinim,  tim  manje,  što  se  je  iskalo  znanje 
francezkoga  jezika,  koji  je  postajao  državni  za  sve  podanike 
Ilirije.  Osobiti  čar  toga  jezika,  veličina  naroda  njegova  i  slava 
njihova  cara  bila  je  doskora  tako  obladala  premnogimi  podanici, 
da  bi  bila  i  ta  neprilika  prestala.  Da  je  njemački  jezik  ikada 
toliko  napredovao,  koliko  je  za  ovo  kratko  vrieme  francezki,  danas 
bi  barem  sva  krajina  hrvatska  njemački  razgovarala. 

Narodnomu  jeziku  dala  je  vlada  odličan  položaj  u  svojem 
listu  najprije  u  Zadru  god.  1806.  u  „Dalmati“,  a  kašnje  u  Ljubljani 
u  ,Tčlegraphe-u“,  jer  je  dala  pisati  ua  hrvatskom  i  slovenskom 
jeziku.  Nismo  bili  u  prilici,  da  ma  i  jedan  broj  jednoga  ili  dru¬ 
goga  lista  u  ruke  dobijemo,  no  crpimo  po  drugih,  da  je  u  listu 
ljubljanskom  bila  razprava  i  o  narodnih  hrvatskih  pjesmah.  Pobuda 
za  književnost  hrvatsku  i  slovensku  nikla  je  iz  ove  dobe.  Pjesnik 
Vodnik  je  procvao  i  izrekao  znamenite  rieči:  „Napoleon  reče  —  Ili¬ 
rija  vstan  — *  u  pjesmi  štampanoj  u  službenom  listu.  Čar  staroga 
klasičnoga  imena  danoga  ovomu  kraljevstvu  prosieva  cielu  pjesmu, 
završujuču  velikom  emfasom :  »Ilirija  v  srdcu  Europe  leži  — 
Ilirija  prsten  Europin  bo.“  Idea  je  pala,  samo  što  je  u  prvom 
cvietu  ugušena,  dok  nebude  opet  novim  silnijim  duhom  oživljena 
i  pomladjena. 

Kako  su  se  prema  Iliriji  vladali  Hrvati  s  ovu  stranu  Save, 
gdje  je  jošte  stala  po  starom  običaju  i  zakonu  majka  domovina  ? 

To  nas  najprije  zanima.  Da  im  je  zemlja  opet  u  novom  obliku 
razkidana,  na  to  su  mogli  Hrvati,  vikli  takvu  razkidanju,  ostati 
bezćutni,  jer  neima  generacije  u  nas  već  od  njekoliko  vjekova, 
koja  nebi  bila  ma  kakvo  razkidanje  domovine  doživila.  Nije 
im  sramota,  što  su  osjećali  svoju  podpunu  narodnu  nemoć 
prema  velikanskoj  sili  francezkoj,  koja  je  sjela  u  dobroj  polovici 
njihove  zemlje.  Oči  svoje  upirahu  u  Beč,  nebi  li  im  odanle  sunce 
sreće  sievnulo.  Prvi  se  traci  javljahu,  kada  je  Napoleon  zaprosio 
i  dobio  za  ženu  kćer  cara  Franje  Mariju  Louizu  (7.  februara 
godine  1810.). 

Svi  su  se  narodi  Franjini  nadali,  da  će  veliki  car,  zet  njegov, 
sada  u  znak  rodbinskoga  prijateljstva  pustiti  mu  zemlje  u  po- 
slednjem  ratu  preotete.  Svi  su  se  u  nadi  prevarili,  sam  car  Franjo 
najviše.  Dao  je  svoju  kćer  za  zalog  mira  svojoj  državi  i  cieloj 
Europi,  a  već  prigodom  udaje  zabrani  Napoleon  Mariji  Louizi, 
da  se  odreče  po  zakonih  svoje  kuće  svih  prava  na  državu  austrij¬ 
sku.  Već  sada  bio  je  strah  cara  Franju,  da  će  Napoleon  iz  ove 
ženitbe  prvom  prigodom  iskati  svoje  pravo  na  austrijske  zemlje. 

Austriji  nepreosta  drugo,  nego  da  pazi  na  stanovnike  Ilirije, 
da  joj  se  posvema  neotudje.  Svako  kretanje  stanovničtva,  svaku 
novotu  uprave  uze  motriti  policija  austrijska,  koja  je  od  početka 
••  vladavine  Franjine  procvala  i  razgranala  se  po  svih  zemljah. 
D  Zagrebu  bje  namješten  glavni  policajni  ured,  na  čelu  mu 
bijaše  fratar  Dorotić,  rodom  Dalmatinac,  čovjek  okretan  i  odvažan. 
On  je  pred  generalom  Kneževićem  išao  u  Dalmaciju  i  pobunio 
bio  narod;  u  Zagrebu  je  nakanio  bio  izdavati  novine,  da  njimi 
osvaja  narod  preko  Save  opet  za  vladu  austrijsku,  i  svaki  čas  ga 
vidjamo  na  putu,  dakako  u  različitom  obliku.  Austrija  se  htjede 
osobito  nasloniti  na  svećenstvo,  zato  je  iskalo  bečko  ministarstvo 
biskupa  Vrhovca,  neka  se  on  stavi  na  čelo  i  učini  osnovu,  kako 
će  Hrvate  preko  Save  predobivati  i  opet  podanike  s  ove  strane 
Save  občuvati.  Biskup  Vrhovac  odbije  taj  zahtjev,  da  bi  on  sam 
rukovodio  policiju,  ali  obeća  svoju  pomoć.  Da  francezki  upliv 
Save  nepredje,  zato  se  je  učinilo  sve  moguće.  Listovi  se  redovito 
otvarahu  sa  svom  tajnom ,  što  su  si  pisali  Hrvati  s  obiju  obala. 
Istoj  trgovini  sa  solju  iz  primorja  i  žitnoj  iz  Banata  u  primorje 
nastojahu  postaviti  medje  i  granice.  Mnogo  je  ljudi  povrvilo  po 
Hrvatskoj,  da  paze  i  bdiju,  kako  se  tko  vlada.  Osobito  se  uzrujaše  u 
1811.  Beču,  kada  je  početkom  god.  1811.  maršal  Marmont  izabrao  depu- 

taciju  iz  ciele  Ilirije,  da  ode  pozdraviti  cara  u  Pariz,  da  sjaj 
carskoga  priestolja  i  Pariza  nove  podanike  obsjeni,  jer  dosada 
samo  pomućene  pojmove  imadu  o  veličini  Francezke.  Osobito  se 
tuđe  iztaknuše  zastupnici  bivše  krajine.  Oni  izjaviše :  „da  je  po¬ 
žaliti  bilo  sudbinu  krajine  pod  austrijskom  vladom,  da  će  ova 
zemlja  biti  samo  time  odštećena,  ako  dobije  konštituciju  poput 
drugih  zemalja  francezkoga  carstva,  da  valja  osvojiti  duh 
susjednih  austrijskih  Hrvata,  da  se  opet  obnovi 
stari  ilirski  narodi4  Austrijska  vlada  znala  je  naći  puteva, 
da  se  ovim  ljudem  pogrozi ,  neka  paze  što  će  od  njih  biti,  kada 
se  opet  pod  Austriju  povrate. 

Briga  austrijska  za  Iliriju  jenjala  je,  čim  se  je  više  približavao 
onaj  strašni  čas,  gdje  će  prasnuti  financije  austrijske  u  velikom 
državnom  bankrotu.  Da  se  podignu  velike  vojske  i  da  se  poslije 
rata  uzdrže,  izdala  je  država  do  dvie  hiljade  milijuna  banknota. 
Papir  je  provrvio  svimi  zemljami,  bilo  ga  je  previše,  zato  mu  je 
stala  ciena  padati.  Ciena  robi  uzela  rasti.  Jedan  vol  stajao  je  do 
hiljade  forinti,  lakat  sukna  do  sto,  jedne  čižme  osamdeset  fo¬ 
rinti.  U  inozemstvu  izgube  banknote  svoju  vriednost.  Car  Franjo 
je  želio,  da  spasi  svoju  državu  od  bankrota.  Nije  mogao.  Svim 
uredom  u  svojih  zemljah  izda  zapovied,  koja  se  je  imala  otvoriti 
u  devet  sati  15.  marta  1811.  Sveobće  sgražanje  razprostre  se 
po  svih  zemljah,  kada  vidiše,  da  svaki  čovjek  gubi  četiri  petine 
svoga  imetka.  Banknote  dobiju  cienu  od  jedne  petine  dosadanje 
vriednosti.  Nu  Hrvatsku  potirahu  još  i  veći  jadi,  nego  li  druge  zemlje. 
Polovica  im  je  zemlje  pod  Francezi.  Tko  je  imao  posjeda  preko 
Save,  pak  si  je  htio  svoj  vlastiti  proizvod  ovamo  dovesti,  morao 
je  platiti,  kao  da  ga  je  gdjegod  kupio.  Takov  proizvod  onda  u 
trgovinu  dati,  bilo  je  gotovo  nemoguće.  Mnogi  ljudi  spadoše 
upravo  na  prosjački  štap,  zaklade  za  izučanje  mladeži  konfisci¬ 
rala  je  tamo  francezka  vlada,  ovdje  bankrotom  propadoše.  Što  je 
država  vojske  ovdje  uzdržavala  za  sigurnost  proti  Francezom, 
to  je  nije  plaćala.  Sam  zagrebački  biskup  Vrhovac  javi  dvoru, 
kako  je  to  žalostno,  da  država  neštiti  autoriteta,  narodu  na  ve¬ 
liki  teret  postavila  vojske,  te  su  provale,  kradje  i  nasilja  od 
vojske  na  dnevnom  redu.  Neka  se  nečudi,  što  ima  toliko  vike 
proti  'državi.  Biskup  misli,  da  sa  ipak  netreba  bojati  „za  naš 
hrvatski  narod,  koji  je  od  vjekova  u  najznameni¬ 
tijih  trvenjih  izraedju  priestolja  i  stališa  uviek  bio 

uz  kralja  i  time  puno  doprineo  javnomu  redu  i  kra¬ 
ljevskomu  ugledu“ 

Što  je  ovogodišnji  sabor  hrvatsko-ugarski  učinio,  kojemu 
su  hrvatski  odaslanici  odnesli  oštre  pritužbe  na  kraljevu  vladu, 
gotovo  nije  vriedno  spominjati,  jer  je  kroz  deset  mjeseci  saborovao 
bez  ikakva  uspjeha.  Kralj  je  ostao  pri  svojem  državnom  sustavu, 
kojega  je  započeo  izvoditi  knez  Kliment  Lotar  Metternich  kao 
ministar  vanjskih  posala  i  kraljeve  kude.  Preko  županija  stane 
vlada  bečka  vladati  sa  zemljom  i  pobirati  vojsku  i  poreze. 

1812.  Veliki  svjetski  dogodjaji  prodrmaše  opet  god.  1812.  svu  Europu 
i  donesoše  u  povodu  nove  odnošaje  našoj  hrvatskoj  domovini. 
Veliki  car  francezki  razkrstio  se  sa  svojim  saveznikom  carem 
ruskim  i  zaratio  se  na  život  i  smrt.  Pol  milijuna  vojska  svih  na¬ 
roda  kretalo  je  na  zimu  u  Rusiju,  da  satru  sjevernoga  kolosa. 
Austrija  morala  je  takodjer  postaviti  vojsku.  Odkad  Europa  stoji 
i  spomen  historije  u  njoj,  nije  jedan  car  tolike  vojske  vodio  na 
svoga  neprijatelja.  Rusija  uzmicaše  u  svoje  ledom  pokrite  rav¬ 
nice,  zapali  svetu  Moskvu  i  dovede  tako  najprije  na  uzmak  sve- 
možnoga  do  sada  cara  Francezke,  te  istom  na  biegu  razlomi  i 
raztreska  njegovu  vojsku  od  malone  ciele  Europe.  Napoleon  sretno 
pobjegne  u  Pariz. 

1813.  •  Sliedeče  godine  savijaju  se  oko  ruskoga  cara  kraljevi  i  kne¬ 
zovi  Njemačke  i  car  austrijski.  Napokon  odluči  sreča  u  velikoj 
bitci,  gdje  su  skoro  svi  narodi  europejski  postavili  na  bojno  polje 
srčiku  snage,  na  poljanah  Li p s ki h  pobjede  saveznici Napoleona  od 
15 — 18.  oktobra  1813.  i  namjere  s  pobjedonosnimi  vojskami  svo- 
jimi  preko  Rajne  u  F^ancezku,  u  srdce  zemlje  u  priestolnicu 
Pariz,  da  dadu  ovoj  zemlji  kralja,  i  da  za  uvieke  zatru  sjeme 
revolucije,  koja  je  stari  red  tako  poremetila. 

Dok  su  se  ovim  novim  okretom  europejskih  odnošaja  povr- 
nule  sile  europejskim  vlastim  i  Francezka  podliegala  koaliciji,  dotle 
je  bilo  lasno  austrijskoj  vojski  provaliti  u  Iliriju  i  pokoriti  svu 
zemlju  svojoj  vlasti,  jer  je  osim  straže  sigurnosti  na  malo  mjesta 
vojske  bilo.  Na  19.  augusta  započme  vojna.  General  barun  Ivan 
Hiller  i  podmaršal  Pavao  Radivojevič  pozivaju  svagdje  na  pri¬ 
segu  caru  austrijanskorau.  14.  oktobra  proglasi  več  general 
baron  Krsto  Lattermann,  da  u  ime  carevo  preuzima  upravu 

isu.  ilirskih  provincija.  U  Dalmaciji  nastavlja  se  tečajem  sliedeče 
godine  borba  i  završuje  se  osvojenjem  ciele  zemlje. 

Veliko  oduševljenje  naroda,  što  se  opet  sastaje  s  bradom,  po¬ 
moglo  je  takođjer,  da  austrijska  vojska  u  francezkoj  Hrvatskoj 
pravo  rekud  niti  ratovala  nije,  i  bez  kapi  krvi  pala  je  opet  sva 
zemlja  do  mora  pod  cara.  Tim  je  veda  ogorčenost  zavladala  po 
cielom  narodu,  kada  je  austrijska  vlada  s  dobivenimi  zemljami  odre¬ 
dila,  kako  nitko  niti  u  snu  nije  slutio.  Ona  uredi  opet  krajinu  kako 
je  i  prvo  bila  na  regimente.  Što  je  zemlje  bilo  pod  banom,  to 
razdieli  na  dva  okružja  riečko  i  karlovačko  s  njemačkim  uredovnim 
jezikom,  sa  zakonom  austrijskim  i  pokori  sve  pod  vladu  u  Ljub¬ 
ljani,  a  medjutim  tako  zvani  „Provisorisches  Gouvernement  in  Civil- 
Kroatien*  dobi  za  kraljevskoga  povjerenika  grofa  Franju  Sauraua. 
Hrvatske  županije  mole  kralja,  neka  vrati  kraljevstvu  opet  bradu, 
kojih  nije  neprijatelj  osvojio,  ved  mu  ih  je  kralj  za  spas  ciele 
svoje  države  dao.  Hrvati  spremiše  poslanstvo  kralju,  vodio  bi  ga 
biskup  Vrhovac;  nu  ban  Ignjat  Gjulaj  javi  biskupu,  da  ih  kralj  nede 
primiti.  Dapače  novu  prisegu  iskao  je  kralj  od  novih  podanika.  Isti 
biskup  Vrhovac  bude  pozvan  od  kraljeva  namjestnika  generala  Lat- 
termana  neka  dodje  u  Karlovac,  da  položi  kao  biskup  prekosav¬ 
skih  strana  prisegu  „carstvu  austrijanskomui1  Biskup  je  morao 
moliti  samoga  kralja,  neka  ga  rieši  te  sramote,  da  iznova  prisegu 
viemosti  polaže.  Nezaboravi  vriedni  biskup  spomenuti  kralja, 
kako  je  god.  1809.  obedao,  da  de  vratiti  ove  zemlje  Hrvatskoj, 
čim  ih  opet  pređobije. 

24.  jula  god.  1814.  sastane  se  u  Karlovcu  sve  plemstvo  hrvatsko 
prekosavsko,  pozvano  od  kraljeva  namjestnika  na  novu  prisegu, 
gdje  bi  se  zavjerili:  „iaustrijanskoga  carstva  sredupro- 
micati“  „Mi  neznamo  zakona  austrijanskoga*,  vele  sabrani  ple- 
midi.  Od  323  prisutnih  glasovahu  samo  trojica  za  ovu  prisegu. 
U  jaučnoj  predstavi  obrati  se  plemstvo  na  kralja,  neka  ih  sdruži 
s  bradom  njihovom  i  rieši  njemačke  uprave.  Spominju  kralja, 
kako  nisu  oni  krivi,  što  su  bili  žrtva  ciele  austrijske  monarkije. 
„Pucaju  nam“  —  vele  —  od  tuge  srdca  naša,  što  mi  najčišdi 
potomci  onih  Hrvata,  koji  god.  648.  ovu  zemlju  posjedoše,  mi 
potomci,  koji  više  od  hiljadu  godina  sačinjavasmo  slobodno  kra¬ 
ljevstvo,  mi  koji  smo  morali  dati  naša  dobra  za  krajinu  i  za 
sigurnost  zemalja  vašega  veličanstva,  mi  koji  smo  u  grčkih, 
mletačkih  i  turskih  ratovih  toliko  pretrpili  i  vedi  dio  našega 
kraljevstva  za  spas  drugih  zemalja  izgubili,  mi  koji  smo  po- 
svedenoj  kudi  vašega  veličanstva  u  toliko  odlučnih  prilika  nepo- 

kolebivu  viernost  posvjedočili,  sada  se  nalazimo  poslije  tolikih 
djela  otaca  naših  i  naše  izražene  viernosti  na  rubu  propasti, 
doskora  odtrgnuti  od  brade  i  roda  svoga,  da  doskora  isto  ime 
naroda,  domovine,  jezik  i  običaje  izgubimo,  —  nam  se  neotimlje 
milost  ved  prava  naša!4 

1815.  Jasan  odgovor  na  ovu  cviledu  žaobu  stigne  početkom  g.  1815. 
1.  februara  odstupiše  sve  prijašnje  vlasti  i  nastupiše  nove  po  gra- 
dovih  i  kotarih.  Njemački  jezik  bude  kod  uprave  i  sudstva  službeni, 
-  a  Hrvatska  preko  Save  bačena  je  bezobirce  definitivno  pod  ljub¬ 
ljansku  vladu.  Bilo  je  dosta  ljudi  na  onih  stranah,  koji  su  služili 
redom  tri  vlade :  najprije  bansku,  onda  napoleonsku,  sada  austri- 
jansku.  Vjera  u  nestalnost  vladavine  pomagala  je  nevjeru  u  sredu 
domovine.  Bezznačajnosti  otvarahu  se  širom  vrata  i  kod  gradjan- 
stva  i  kod  službenika  državnih  višega  i  nižega  reda.  Pouzdanje  u 
snagu  naroda,  kao  da  je  izČezlo  za  uvieke  iz  Hrvatske. 

IV. 

Ovako  razderana  Hrvatska  u  srdcu  i  na  narodnom  svom  tielu 
dočeka  znameniti  bečki  kongres  god.  1815.,  koji  je  postavljao 
novi  red  u  odnošajih  svih  europejskih  država.  Kongres  je  imao  za- 
dadu,  da  iza  dugotrajnih  ratova  pomudene  i  razorene  odnošaje  tako 
uredi,  da  novim  državnim  pravom  osigura  priestolja  kraljeva  i  ugodi 
pravom  pojedinih  naroda.  Knezovi,  kraljevi  i  carevi  Europe  na- 
djoše  se  zato  u  Beču  na  okupu  sa  svojimi  diplomati.  Strah  od 
revolucije  i  njezinih  idea,  da  opet  nepočme  razaranje  europej¬ 
skih  država,  prevlada  ovaj  odlični  sbor  tako  jako,  da  je  u  mjesto 
brige  o  pravih  vladara  i  naroda  uzeo  se  samo  o  tom  skrbiti, 
kako  de  najbolje  vladari  za  uvieke  ugasnuti  svaku  i  najmanju 
tinjajudu  jošte  iskru  revolucije.  Načelo  legitimiteta  kraljevskih 
vladajudih  rodova  postaviše  kao  sunce  nad  obzorje  ciele  Europe, 
da  svuda  jednako  svieti.  Od  kralja  de  dolaziti  milosti  i  zakoni 
njegovim  narodom.  Knezovi,  koji  su  obedavanjem  slobode  svoje 
narode  oduševili  za  borbu  na  život  i  smrt,  sada  zaboraviše  na 
obedanja  u  nevolji  dana.  Oni  svoje  rieči  doduše  neopozvaše,  ved 
samo  radiše  inako,  nego  što  su  obedali. 

Austrijsku  politiku  vodio  je  mogudi  knez  Metternich,  jedan 
od  prvih  glava  svega  kongresa.  On  dovede  državu  austrijsku  sbog 
vječne  sigurnosti  vladalačkih  prava,  i  da  joj  priskrbi  što  vedi 

glas  u  Europi,  u  novi  savez  s  Ruskom  i  Pruskom  u  tako  zvanu 
„svetu  aliancijut4  Odnošaji  ovih  knezova  imadu  se  osnivati 
ua  načelih  kršćanske  ljubavi  i  bratinstva,  po  čem  su  se  dužni 
pomagati,  kao  da  su  članovi  jedne  te  iste  familije,  oni  se  smatraju 
prema  svojim  narodom  kano  punomoćnici  providnosti,  koji  imadu 
podane  si  od  boga  narode  otčinskom  neograničenom  vlašću  vla¬ 
dati.  0  pravih  pojedinih  naroda  vladari  u  tora  znamenitom  spisu 
ništa  nespominju.  Sveta  aliancija  razkrili  reakciju  nad  cielom 
Europom  kroz  sve  ovo  vrieme,  što  ćemo  mi  jošte  pripoviedati 
povjesti  hrvatske. 

Nesreća  je  za  narod  hrvatski,  što  ih  nije  ovaj  sveobći  vladni 
sustav  zatekao,  nećemo  reći  pripravnimi,  kao  što  su  bili  Niemci, 
kojim  je  književnost  u  cviet  dolazila,  već  niti  toliko,  koliko  su 
Magjari  spremili  pjesnika  i  književnika,  da  ih  tješe  u  težkih 
danih  narodnoga  života.  Njekoliko  naših  mladih  ljudih  živućih 
na  naukah  u  Beču  i  videćih  razplamćenu  mladost  njemačku  za 
svoj  jezik  i  narodnost,  hvata  se  u  kolo,  da  si  narod  uzbude.  Mladić 
Gjuro  Šporer  pokuša  god.  1814.,  da  izdaje  u  Beču  „Ilirske  no¬ 
vine*,  ali  nije  dobio  niti  toliko  predbrojnika,  da  prvi  broj  izadje. 

Što  su  u  domovini  dva  tri  svećenika  pisala,  to  nije  bila  knji¬ 
ževnost  naroda,  već  knjižice  za  njeke  najveće  potrebe  puka.  Od 
svjetovnih  ljudi  neima  jednoga,  da  pero  zamoči  na  narodnom 
jeziku.  Nije  to  čudo,  kada  se  uvaži  žalostna  istina,  da  je  isti 
pojam  o  narodu  i  njegovih  osebnostih  bio  pomućen  u  glavah 
plemstva  hrvatskoga.  Oni  se  rado  zovu  plemići  ugarski,  znadu 
i  brane  svoja  osebujna  prava  hrvatska,  pak  se  kreću  bez  pre¬ 
stanka  u  tom  jedinom  kaosu,  iz  koga  nije  mogla  niknuti  nova 
velika  idea :  da  nepostoji  samo  kraljevstvo  hrvatsko,  već  i  narod 
i  preko  granica  kraljevstva.  Zato  je  bilo  lahko  absolutističnoj 
bečkoj  vladi  vladati  u  Hrvatskoj,  a  tim  veća  je  tmina  pokrivala 
našu  domovinu. 

Bečka  vlada  uvede  za  sve  svoje  zemlje  oštar  policajni  sistem. 
Glasoviti  grof  Sedlnicki  uzme  vladati  god.  1817.  jednako  nad  lsir. 
svimi  zemljami.  Cielo  carstvo  bude  zatvoreno  prema  inozemstvu. 

Na  vanjska  sveučilišta  nije  smjela  mladež  polaziti,  knjige  i  ča¬ 
sopisi  prelaziše  preko  ruku  policije  svim  podanikom  austrijskim, 
putovanja  u  inozemstvo  stala  su  pod  oštrim  nadzorom  države. 

Što  se  je  u  državi  štampalo,  to  je  najprije  prošlo  kroz  šibe  pre- 
oštre  cenzure,  knjige  za  škole  sama  je  država  propisivala.  Da 

nitko  niti  živim  glasom  neproslovljuje  pogubnih  rieči  protivnih 
državnomu  sustavu,  zato  se  skrbiše  čete  tajnih  uhoda  plaćenih 
od  bečke  vlade. 

Predstojnik  policije  grof  Sedlnicki  nije  imao  pravo  uticati  u 
poslove  ugarske  i  hrvatske,  nije  niti  uticao  sam  glavom,  već  se  za- 
krivao  za  kralja.  U  kraljevo  ime  izlaziše  naredbe  na  oblasti  u  zemlji, 
samo  je  tajna  policija  dobivala  naputke  i  dopisivala  neposredno 
s  bečkom  najvišom  policajnom  oblasti.  Županije  su  mnogo  puta 
ovakove  naredbe  samoga  kralja  „s  poštovanjem  ad  acta“  po¬ 
stavljale,  obraćale  se  na  kralja,  molile  polakšice,  ali  opet  od 
njega  nisu  dobile  odgovora,  a  ako  su  ga  dobile,  onda  je  riedko 
prošlo  bez  prietnje:  da  će  im  kralj  poslati  povjerenike  s  oru¬ 
žanom  silom,  da  u  županiji  učini  red.  Kraljeva  vlada  nije  se 
ipak  htjela  pokazivati,  da  je  prkosljiva  saraosilnica.  Svagda  bi 
naglasivala  otčinsku  brigu  kraljevu  za  sreću  i  napredak  njegovih 
podanika. 

Vlada  je  tražila  ukrotiti  županije  najprije  time,  što  je  stis¬ 
nula  sve  plaćenike  županijske,  da  moraju  boraviti  u  sielu  župa¬ 
nije.  Time  su  kraljevi  povjerenici  ili  veliki  župani  mogli  svaki 
čas  sabrati  malu  skupštinu  županijsku.  Dosta  je  bilo,  da  u  nju 
dodju  svi  činovnici  i  da  čuju  i  primu  zapoviedi  kraljeve.  Kada 
su  se  županije  tomu  opirale,  da  sami  činovnici  odlučuju  najvaž¬ 
nije  stvari  tičuće  se  županija,  prihvati  vlada  jedno  sredstvo  do¬ 
sada  neprokušano,  ali  dosta  pogibeljno.  Njezine  pristaše  spuste 
se  u  najniže  slojeve  puka,  medju  seljačke  plemiće  i  njih  izvedu 
u  županijske  skupštine.  Do  sada  su  seljaci  plemići  jednoselci 
samo  svake  treće  godine  prigodom  restauracije  županijske  imali 
svoju  važnost  izmedju  borećih  se  stranaka.  Kada  se  je  to  svršilo, 
1819.  onda  su  otišli  kući.  Sada  im  dade  vlada  (16.  februara  1819.) 
glas  u  svih  pitanjih.  Činovnici  viseći  svojom  sudbinom  o  milosti 
velikoga  župana,  takmiše  se,  da  za  vladine  predloge  seljačke  čete 
organiziraju,  te  je  upliv  vlade  danomice  rastao.  Plemstvu  i  vi¬ 
sokoj  gospodi  omrznulo  je  time  polaziti  u  skupštine,  te  je  tako 
zvana  stara  konštitucija  postala  formula,  iz  koje  je  vlada  izvo¬ 
dila  što  je  htjela. 

Ovomu  napredku  vlade  pomagala  je  osobito  nevolja  u  na¬ 
rodu,  što  je  biesnila  njekoliko  godina.  Grozni  glad  pritiskao  je 
narod  u  Hrvatskoj  od  god.  1816 — 1819.  Pripoviedaju  suvreme¬ 
nici,  da  je  jedan  vagan  pšenice  tih  godina  bio  u  cieni  do  se- 

đamdeset  forinti.  U  njekih  krajevih,  kamo  nije  bilo  sgodnih  pu- 
teva,  umirali  su  ljudi  od  gladi.  Vlada  je  mjestimice  pomogla  na¬ 
rodu  obaljenjem  carine  i  gradjenjem  puteva  i  stekla  si  njegovu 
zahvalnost.  Vlada  je  dovela  županije  u  takov  nizki  mulj,  da  im 
je  sve  znamenovanje  u  državnom  životu  propalo. 

Medjutim  je  bečki  dvor  vojevao  sretno  god.  1820 — 21.  proti  1820. 
pobunjenoj  Italiji  i  stekao  si  ugleda  kod  saveznika  svojih  i  osigurao 
si  je  prijateljstvo  velikoga  ruskoga  cara.  Obale  svoje  jadran¬ 
skoga  mora  mislio  je,  da  su  sasma  osigurane,  da  ih  netreba  sve 
držati  pod  vladom  centralnom,  odkada  je  Italija  primirena,  zato 
iza  mnogih  molba  dobije  Hrvatska  god.  1822.  opet  svoju  domo-  1822. 
vinu  preko  Save  s  majkom  zemljom  ujedinjenu.  Hrvati  veseli  izaberu 
deputaciju  k  caru  u  Veroni,  koji  se  je  onda  tamo  s  ruskim  carem 
desio.  Do  trideset  njih,  biskupa,  velikaša  i  plemića  prodju  tamo 
na  klasičko  zemljište  Italije,  da  se  svomu  kralju  poklone  i  zahvale. 
Odsjedši  u  palači  grofa  Jerolima  Ortia,  dobiše  sjajnu  audienciju. 

Kralj  ih  dade  dovesti  na  svojih  dvorskih  kočijah  i  izpratiti  počast- 
nom  stražom.  „Sva  je  Verona  izašla  —  vele  sami  poslanici  —  na 
ulicu  i  prozore,  da  vide  sjajnu  hrvatsku  deputaciju!1  Kralj  ih  primi 
sjedeć  na  priestolju  i  sam  ih  upozori,  neka  se  idu  pokloniti  ruskomu 
caru,  koji  im  na  pozdrav  bana  Gjulaja  srdačno  odgovori.  Veselje 
sbog  dobivene  zemlje  neizmjerno  je  u  Hrvatskoj.  Ciela  jedna 
generacija,  koja  je  tu  nevolju  odživila  i  kraj  joj  doživila,  suznim 
se  očima  toga  spominjala.  Magjari  su  se  poslije  dviju  decenija 
rado  hvalili,  da  su  oni  to  Hrvatom  pribavili,  a  njihovi  sliepi 
pristaše  navodili  su  pomoć  njihovu  poslije  dvadeset  godina  za 
razlog,  da  je  Hrvatska  bez  Ugarske  ništa,  te  joj  se  mora  bez¬ 
uvjetno  podati,  da  nikada  nebi  bile  obadvie  pole  ujedinjene,  da 
nije  bilo  pomoći  od  Ugarske. 

Bečki  dvor  u  ratu  talijanskom  gaseći  bunu,  bio  se  je  uvalio 
u  nove  neizmjerne  troškove  i  dugove,  zato  je  gledao,  da  iz  svojih 
zemalja  povećanjem  daća  opet  izadje  na  čistinu.  U  Ugarskoj  nije 
bilo  sabora,  jer  ga  nehtjedoše  sazivati,  a  bez  sabora  težko  je 
bilo  povećavati  daće.  Dvor  se  ipak  domisli,  da  bi  preko  županija 
mogao  izvaditi  nove  povećane  daće.  Neopisiva  uzrujanost  raz- 
valja  se  cielom  zemljom  po  svih  županijah,  kada  dodjoše  nove 
kraljeve  naredbe,  sve  je  vikalo  neka  kralj  dade  zakoniti  sabor,  1823. 
da  se  ovomu  samosilju  kraj  učini.  Kralj  upotriebi  silu.  Kraljevi 
povjerenici  namješteni  mjesto  župana  namještahu  godine  1823. 

vojsku  oko  sbornica  županijskih,  činovnikom  prietiše  sa  zatvorom, 
ako  se  budu  . protivili  kraljevim  naredbam,  njeke  zatvoriše  i  pri- 
siliše  ih  na  prisegu,  da  će  slušati  kraljeve  zapoviedi.  Vojska  je 
tako  dugo  sjedila  na  vratu  županiji,  dok  nije  dala  povećanu 
daću.  Kada  je  platila,  onda  je  povjerenik  proglasio,  da  se  neće 
smjeti  više  sastajati  županijske  skupštine.  Mjestimice  moradoše 
činovnici  županijski  u  tamnice  poći  i  pretrpiti  mnoge  nevolje. 

Uzrujanost  zemlje  uznemiri  napokon  bečki  dvor,  koji  je  u 
ime  europejskoga  mira  primirivao  strane  zemlje.  Nebi  mu  drago 
bilo,  da  mu  je  koja  vlast  s  prstom  pokazala  na  nemirnu  Ugarsku 
u  onaj  čas,  kada  su  zahvalne  vlade  priznavale,  da  je  on  principu 
1825.  legitimiteta  i  spasonosnoga  mira  povratio  Italiju.  Zato  sazva 
napokon  kralj  poslije  četrnaest  godina  sabor  ugarsko-hrvatski 
3.  jula  god.  1825.  Neizrecivo  veselje,  što  je  povraćen  ustav, 
obmami  opet  Ugarsku  i  Hrvatsku,  premda  bečki  dvor  nije  nikada 
manje  mislio  na  to,  da  obnovi  ustav,  nego  što  upravo  sada,  kada 
je  stajao  svojom  absolutnom  vladavinom  na  vrhuncu  svoje  moći 
u  najvećem  ugledu  pred  svom  Europom. 

Hrvatski  stališi  sabraše  se  u  najvećem  broju  u  svoj  sabor 
pod  predsiedanjem  svoga  bana  „podkralja*,  koji  im  objavi,  da 
će  se  ovaj  skupni  sabor  time  uzveličiti,  što  će  se  kruniti  kra¬ 
ljica.  Sabor  da  se  sastaje,  pošto  su  razpršene  crne  magle,  što 
su  mnogo  godina  pokrivale  Europu,  blaženi  mir  povraćen  je  na¬ 
rodom,  kralj  da  se  Hrvatskoj  osobito  milostiv  pokazao,  davši  joj 
njene  odirgnute  dielove,  da  opet  s  majkom  domovinom  uživaju 
konstituciju.  Sreća  i  presreća  diše  iz  banova  govora,  prodiše 
sve  pozdrave  i  odzdrave  u  saboru  hrvatskom. 

U  skromnom  okviru  djelokruga  svoga  nevođi  hrvatski  sabor 
sam  brigu  i  nestvara  novih  uredba  o  dobru  domovine,  sve  mu  se 
djelovanje  sad  sabire  u  tom,  da  sastavi  svoju  inštrukciju  za  izasla¬ 
nike  na  zajednički  sabor.  0  porezih  i  daćah  neka  izaslanicii  izrade, 
da  slavonske  županije  budu  plaćale  kako  i  hrvatske,  jer  da  spa¬ 
daju  pod  bansku  vlast.  Dakako  da  nezaboravljaju,  da  se  porezi 
hrvatski  po  članku  59.  god.  1791.  napose  razpravljaju.  Nezabo¬ 
ravljaju  na  krajinu* da  se  ona  spravi  pod  bana,  spominju  Dal¬ 
maciju,  da  se  sdruži  pod  svetom  ugarskom  krunom.  Radi  bi  da 
banski  sud  bude  apelacija  za  Hrvatsku  po  nedvojbenom  pravu 
Hrvatske  potvrdjenom  nebrojenimi  zakoni  od  dviju  vjekova.  U 
poslovih  trgovine  tuže  se,  kako  roba  hrvatska  prelazeć  u  austrijske 

zemlje  plaća  toliku  carinu,  da  ju  gotovo  nije  moći  tamo  izvo¬ 
ziti,  dočim  onostrana  roba  plaća  malo,  kada  prelazi  našu  granicu. 
Neka  se  tomu  novim  zakonom  pomogne  i  neka  se  našim  bro¬ 
darom  i  ribarom  na  jadranskom  moru  njeke  polakšice  dadu.  U 
svojih  povlastili  okorjelo  i  okamenjeno  plemstvo  ište,  neka  se 
seljačtvu  sloboda  seobe  zabrani.  Ove  i  druge  želje  dadoše  stališi 
u  ruke  svojih  poslanika,  da  ih  zagovaraju  na  zajedničkom  saboru. 

Drugačije  pripravljeni  dodjoše  na  sabor  Magjari.  Inštrukcije 
županija  ugarskih  vriju  oduševljenjem  za  magjarsku  narodnost, 
koja  da  se  razvija  pod  okriljem  ustava  zemlje.  „  Moraju  se  do¬ 
kinuti  sve  nevolje  prošlih  godina,  ustav  neka  se  čvrsto  ogradi 
novimi  uredbami  proti  svim  navalam  kraljeve  samovoljne  vlada¬ 
vine"  To  je  bio  sveobći  glas  svih  županija  ugarskih.  Nisu  niti 
Magjari  osjećali  potrebe,  da  stečevinu  velike  francezke  revolucije 
o  jednakosti  ljudi,  o  slobodi  duševnih  proizvoda  u  svoju  zemlju 
protisnu  kao  pravo  jamstvo  konštitucije.  Samo  se  brinu  za  osi¬ 
guranje  magjarske  narodnosti :  neka  se  zakonom  osigura  za  vječna 
vremena,  da  se  nikada  više  neuzmognu  vratiti  vremena  Josipa  II. 

Dvor  je  nastojao  velikim  sjajem  krunitbenim  kraljice  obča- 
rati  stališe,  da  laglje  zaborave  prošlih  trinaest  godina  absolutne 
vladavine,  gdje  vide  opet  u  svojoj  sredini  razvijati  se  sjaj  kra¬ 
ljevskoga  dostojanstva.  Čim  se  je  to  obavilo,  imao  je  sabor  razprav- 
ljati  najprije  kraljeve  predloge,  onda  da  predje  na  tegobe  zemlje. 
Kralj  ih  je  pozvao:  „neka  prosto  srdačno  njegovomu  otčinskomu 
srdcu  sve  povjere,  što  im  svjetuje  njihovo  sinovsko  pouzdanje  i 
iskrenost4.1  Nije  trebalo  ove  pobude  kraljeve  na  iskreni  i  otvo¬ 
reni  govor,  kada  je  sve  napeto  stalo,  da  se  razliju  rieke  nevolja 
u  dugotrajnih  govorih.  Vika  do  neba  dizala  se  na  kraljeve  nje¬ 
mačke  savjetnike,  koji  su  svjetovali  pobiranje  poreza  i  dizanje 
vojske  bez  dozvole  sabora.  Ciela  politika  vlade  razpravljala  se 
i  korila,  da  je  vodjena  proti  svetim  prisegam  kraljeva.  Neza¬ 
hvalna  vlada  da  je  dobila  neizmjerne  žrtve  naroda  za  veliki  i 
dugotrajni  rat,  a  čim  se  je  mir  povratio,  da  je  sve  sile  upela,  da 
razvali  sve  narodne  dragocjenosti.  Svaki  je  poslanik  mislio,  da 
najbolje  zadovoljava  željam  svojih  zemljaka*,  ako  smjelo  i  od- 
važno  sasiplje  na  vladu  i  njezine  povjerenike  obtužbe  sbog  pre¬ 
trpljenih  jada  naroda.  Samomu  kralju  u  adresi  sakupi  sabor  sve, 
čime  je  povriedio  zakone  zemlje,  samo  što  se  je  to  zakrivalo  lojal¬ 
nom  pristojnošću  u  običnu  formulu:  „da  nije  on  kriv,  već  njegovi 

opaki  savjetnici"  Kralj  ih  dakako  u  svojem  odgovoru  suzbije, 
što  tako  nepristojno  pišu.  Rušitelji  svega  staroga  reda,  da  su 
prietili  obstanku  Ugarske.  „Samo  kralj,  stojeći  na  čelu  vlade, 
mogao  je  upoznati  pogibelji,  kako  su  strašne  i  velike;  samo  je 
on  mogao  izabrati  prava  sredstva,  kojimi  je  mogao  Ugarsku 
spasiti,  što  mu  je  napokon  za  rukom  pošlo"  Vojsku  i  daće  po- 
birao  je  za  spas  zemlje,  a  sabor  će  sada  redovito  sazivati,  kada 
su  minula  ona  težka  vremena. 

Duge  razprave  izmedju  gornje  i  dolnje  kuće  i  izmedju  kralja 
izpuniše  njekoliko  mjeseci  saborskoga  djelovanja.  Kada  se  je  došlo 
do  razprave  o  uredjenju  zemlje,  sve  je  zapinjalo,  nitko  nije  bio 
pravo  pripravan,  nije  bilo  ljudi,  da  prema  novovjekim  zahtjevom 
državnoga  ustrojstva  Ugarsku  preobraze,  samo  se  je  ponavljalo 
ono,  što  se  je  već  odavna  vikalo.  Jedino  u  pitanju  narodnosti  vidja 
se  nova  vatra  i  nova  snaga  magjarskoga  naroda.  Sve  ove  prošle 
godine  radiše  Magjari  marljivo  oko  svoje  narodne  književnosti. 
Sada  osnovaše  kao  svjestan  narod  pomoćju  bogatih  velmoža  svojih 
svoju  akademiju  znanosti,  od  koje  se  nadahu,  da  će  se  narod  ma- 
gjarski  preporoditi. 

Ovom  slutnjom  veće  i  slavnije  budućnosti  užgani  iskahu 
Magjari  od  kralja,  neka  bude  jezik  magjarski  u  školah  i  u  uredih 
jedini  sveobći  za  sve  zemlje  pod  krunom  svetoga  Stjepana,  dakle 
i  za  Hrvatsku,  kojoj  nepriznavahu  nikakvoga  osebujnoga  držav¬ 
noga  položaja,  već  ju  smatrahn  na  prosto  kao  magjarske  župa¬ 
nije.  Kada  su  hrvatski  odaslanici  na*  zahtjev:  „da  bude  sve- 
obća  poraba  magjarskoga  jezika*4  primj etili, da  se  neka 
metne:  „u  granicah  kraljevstva  Ugarske,**  diže  se  na 
nje  neizmjerna  bura.  Natjecahu  se  dokazivati  skoro  svih  župa- 
nijah  magjarskih  poslanici,  da  se  Hrvati  po  zakonu  zovu  rodjeni 
Ugri  (nativi  Hungari),  da  su  dužni  ovaj  jezik  učiti  radi  saveza 
s  Magjari,  „kojih  prava  i  sloboštine  uživaju,**  da  im  je  priklad¬ 
nije  služiti  se  živim  jezikom,  nego  li  starim  obumrlim  latinskim. 
Magjari  su  iskali  od  kralja  i  zakonom  htjeli  odlučiti,  da  magjarski 
jezik  bude  rabljen  kod  kraljevskoga  namjestničtva,  kod  vojnoga 
zapovjedničtva  i  u  vojnoj  krajini;  a  ako  Hrvati  hoće  dobivati 
službe  u  kraljevstvu  Ugarske,  nemogu  se  osloboditi  od  magjar¬ 
skoga  jezika  po  zakonu,  koji  je  jednak  za  sve  sinove  domovine, 
neka  se  uče  jezik  domovine,  ako  hoće  da  ih  smatraju  kao  prave 
Ugre,  kada  uživaju  prava  i  dobročinstva  kraljevstva  Ugarske. 

„Nebi  pravo  bilo  —  dovikivahu  vatreni  Magjari  —  niti  se 
nesmije  dopustiti,  da  Hrvati  nam  red  propisuju 
i  da  im  se  u  tom  takovo  odlučno  pravo  dade,  po 
kojem  zakoni  stvoreni  večinom  glasova  nebi  imali 
za  nje  valjanosti,  jer  bi  odatle  sliedilo,  da  nemože 
davati  zakone  kraljevstvo  Ugarska  Hrvatskoj,  već 
da  ih  Hrvatska  daje  Ugarskoj!4 

Na  ove  silovite,  nepravedne  i  uvredljive  zahtjeve  Magjara 
odgovarahu  odaslanici  hrvatski  samo  sa  stanovišta  svoga  osebuj¬ 
noga  pravnoga  državnoga  položaja.  Da  su  bili  nadahnuti  svetim 
čustvom  narodnosti  svoje,- morali  bi  bili  planuti  gnjevnim  pla¬ 
menom,  koji  bi  lasno  razpalio  bio  sve  bolje  sinove  domovine.  Toga 
žalibože  u  ono  vrieme  nije  bilo  u  Hrvata.  Temelj  njihove  obrane 
bio  je  siguran,  jer  je  na  zakonu  i  pravu  domovine  osnovan,  ali 
je  prehladan  u  ovaj  čas,  gdje  je  neprijatelj  u  srdce  naroda  strelicu 
napeo.  Oni  odgovaraju:  „Naša  su  kraljevstva  sdružena 
(regna  socia),  stalnimi  ugovori  sjedinjena  i  tako¬ 
vim  savezom  s  Ugarskom  spojena,  da  osim  zajed¬ 
ničkih  prava  imade  Hrvatska  posebna  izključivo 
svojamunicipalnapravauzakonihpokraljihpotvr- 
d  j  e  n  a,“  koja  se  tim  manje  mogu  povriediti  i  prekršiti,  jer  čete  time 
podrovati  temelje  konstitucije,  koju  utvrditi  nakanjujete.  Morate 
to  učiniti  radi  sveze  sa  saveznim  narodom,  da  bude  jača,  koja 
je  sa  latinskim  jezikom  potrajala  kroz  osam  sto  i  više  godina, 
a  nije  nikada  bila  poremećena.  Hrvatska  daje  svoju  mladež  učiti 
u  magjarskom  jeziku  od  god.  1802.,  kada  je  to  sama  odredila 
svojim  zakonom,  ali  neda  sebi  „kao  slobodnomu  narodu 
drugoga  jezika  narinuti,  nego  drži  onaj,  koji  je 
kroz  osam  sto  godina  gradjansko  pravo  stekao; 
nesmije  se  kraljevstvom  slobodnim,  saveznim  i 
konfederiranim  sila  nanositi4.4  Opet  ištu,  neka  se  ma- 
gjarski  jezik  samo  svede  u  granice  Ugarske.  Gornja  kuda  poma¬ 
gala  je  u  tom  Hrvate  najviše  zagovorom  bana  Ignjata  Gjulaja, 
te  je  razpra  tekla  izmeđju  obiju  kuda,  dok  napokon  u  dolnjoj 
kudi  nepopustiše.  Hrvati  moradoše  ipak  obećati,  „da  de  jezik 
magjarski  uvesti  u  škole  kao  obligatan  predmet!4 
Činilo  se  ipak  Hrvatom  da  na  to  nisu  ovlašćeni  bez  hrvatskoga  1826. 
sabora,  zato  sabere  ban  26.  februara  god.  1826.  konferenciju, 
gdje  svi  odaslanici  uvidjaju,  da  im  je  potreban  magjarski  jezik, 

jer  će  inače  djeci  svojoj  zatvoriti  puteve  u  državne  službe.  Svu 
stvar  ipak  predaju  svomu  saboru,  koji  je  ove  iste  godine  odlučio : 
da  u  Hrvatskoj  neima  biti  drugi  jezik  nego  li  latinski,  a  da  se  ma- 
gjarski  kao  posebni  obvezni  predmet  u  školi  uči.  Kralj  to  potvrdi 

1827.  god.  1827.  posebnim  člankom,  čime  je  Hrvate  osobito  usrećio, 
jer  tu  potvrdu  kraljevu  stavljaju  stališi  i  redovi  u  škrinju  medju 
privilegija  kraljevstva. 

Magjarom  bio  je  dakako  zazoran  i  ovaj  temelj  đržavopravni, 
premda  jošte  nije  bio  pravo  ogrijan  čustvom  sviestna  i  za  višje 
ciljeve  narodnoga  života  probudjena  naroda,  zato  pokušaše  više 
puta  ove  temelje  podrovati.  U  ovom  saboru  učiniše  formulu, 
kojom  se  ima  odsele  davati  ugarski  indigenat  i  tu  zabilježiše 
uz  naslov  Ugarske  i  „partes  subjugatae*  ili  podjarmljene  strane. 
Hrvati  moradoše  se  posebnom  predstavkom  obratiti  na  kralja, 
neka  toga  nedopušta,  „jer  da  je  kraljevstvo  naše  po  u go- 
vorih  stupilo  u  savez  sa  svetom  krunom“,  i  da  su  u 
svih  znamenitijih  sgodah  djedovi,  naši  jednako  kao  i  Ugri  svojom 
slobodnom  voljom  sudjelovali. 

Žalcem  u  srdcu  vraćahu  se  ođaslanici  hrvatski  sa  zajednič¬ 
koga  sabora  god.  1827.  u  domovinu,  da  jade  svoje  izpoviedaju 
sakupljenim  u  saboru  stališem  hrvatskim.  Neima  žive  duše,  da 
pomisli  i  izreče  prieki  liek  ovim  bolim,  koji  bi  bio  sigurno  po¬ 
magao,  nikoga  neima  da  izreče:  neka  se  hrvatski  jezik  u  javni 
život  uvede,  kako  svoga  Magjari  uvode.  Zato  niti  neima  povjest 
hrvatska  upravo  ništa  pripoviedati ,  dok  opet  nedodju  priprave 
za  zajednički  sabor. 

1830.  Godine  1830  dolazilo  je  opet  zakonito  vrieme  saboru.  Medju 
Hrvati  bila  je  briga  za  osebujni  slabi  svoj  položaj  đržavopravni, 
da  im  ga  opet  Magjari  neuzdrmajti.  U  ime  stališa  hrvatskih 
sabra  sve  svoje  sile  medni  plemić  Josip  Kušević  i  napisa  djelce 
„jura  mnnicipalia8,  gdje  ide  redom  spisa  prošlih  vjekova,  da  do¬ 
kaže,  kako  je  Hrvatska  imala  svoj  osebni  položaj.  Učeni  pisac 
zaronio  je  na  temelju  historijskom  u  davnu  dobu  kraljeva  narodne 
krvi,  razjasnio  prvi  ugovor  izraedju  kralja  Kolomana  i  Hrvata, 
prošao  onda  redom  razvoj  našega  javnoga  prava  i  utvrdio  na 
temelju  zakona  od  kraljeva  potvrdjenih  do  njegova  vremena,  da 
je  Hrvatska  uviek  imala  svoj  osebni  položaj,  nezavisan  od  Ugarske. 
Koliko  su  cienili  pisca  njegovi  sudrugovi  u  saboru,  vidi  se  odatle, 
što  djelo  njegovo  saborskim  člankom  oglasuju.  Čast  i  priznanje 

piscu  prisiljeni  su  davati  i  neprijateljski  magjarski  pisci.  Ta  knji¬ 
žica  imala  je  biti  putokaz  ođaslanikom  hrvatskim. 

Ovu  obranu  prava  našega  počimlju  već  pratiti  težki  uzdisaji 
javljajući  prvi  put  i  narodno  čuvstvo  na  braniku  državnoga  prava. 

Nije  tu  jošte  krepki  duh  ciele  narodne  duše,  da  milijun  duša  pro- 
dahne  i  predstavi  sav  neumrli  narod,  već  je  samo  nježni  glas 
jednoga  pjesnika,  koji  nam  predstavlja  „majku  domovinu “  na 
rubu  propasti,  te  si  pripieva  žalobno : 

»S  kraljevstvom  skupa  glas  moj  prohaja 
Nit  gdo  vu  srdcu  zato  se  kaja. 

Narode  druge  svetlost  obstira, 

A  mene  čma  senca  podpira; 

Drugem  vre  sunce  sveti  po  noći, 

Mu  tmicu  v  danu  tipat  je  moći; 

Narod  se  drugi  sebi  raduje, 

A  z  menom  sinko  moj  se  sramuje: 

Vre  i  svoj  jezik  zabit  Horvati 
Hote,  ter  drugi  narod  postati.« 

( Pavao  Štoos  god.  1830.) 

Ove  godine  nenakani  dvor  bečki  na  sreću  Hrvata  dopustiti 
radi  sveobće  uzrujanosti  u  Europi  pitanje  o  državnih  reformah, 
da  se  razpravlja  u  ugarsko-hrvatskom  saboru,  gdje  bi  opet  Hrvati 
morali  u  sukob  s  Magjari  dolaziti,  već  samo  da  se  obavi  kru- 
nitba  mladoga  kralja  Ferdinanda  V.,  što  je  obavljeno  25.  sep¬ 
tembra  sjajnim  načinom.  Tečajem  sabora  ipak  se  sudare  Hrvati 
s  Magjari  sbog  vjere  protestantske,  kojoj  nije  bio  slobodan  ulaz 
u  Hrvatsku.  Odaslanici  svih  županija  ugarskih  donesoše  instruk¬ 
ciju,  da  se  protestantom  zakonom  dozvole  gradjanska  prava  u 
Hrvatskoj.  Srećom  da  je  pitanje  to  potaknuto  pod  konac  sabor¬ 
skoga  zasiedanja,  te  je  odgodjeno  za  budući  sabor.  Tolika  je  1831. 
vladala  ogorčenost  na  Hrvate  i  na  osebne  njihove  zakone,  da  su 
hrvatski  odaslanici  vrativši  se  kući  u  saboru  hrvatskom  god.  1831. 
izjavili:  tolikom  žestinom  navaljivahu  Magjari,  i  ovaj  put  jošte 
spasismo  naše  zakone,  al  bojimo  se,  da  to  u  budućem  saboru 
neće  biti  moguće. 

Činilo  se  je  kano  da  će  strah  prevladati  i  oteti  hrvatskomu 
plemstvu  ono  malo  snage,  što  mu  je  jošte  ostalo  na  uzkom  stano¬ 
vištu  preostalih  osebujnih  prava  državnih.  Činilo  se  dapače,  da  će 
u  samom  gorkom  plaču  za  starim  slobodnijim  i  boljim  državnim 

životom  sami  Hrvati  zagušiti  svaki  pokret  novih  misli  o  prepo¬ 
rodu  zemlje  i  naroda!  Samim  se  Hrvatom  pričinjalo,  da  su  Magjari 
toliko  jaki  i  svemožni,  da  im  ovaj  put  odoljeti  neče  biti  moguće, 
kada  poslije  četrdeset  godina  priprave  za  preobnovu  cieloga 
državnoga  ustrojstva  sada  sam  kralj  dozvoljuje  i  traži,  da  se 
reforme  zakonitim  putem  u  saboru  pretresuju,  koga  je  obećao 
sazvati  za  god.  1832. 

Četrdeset  godina  tiskaju  već  Magjari  Hrvate,  neka  primu 
magjarski  jezik  u  škole  i  ured  kao  „jezik  domovine*,  a  oni  to 
odbijahu,  da  neće  puštati  staroga  latinskoga  jezika,  jer  da  je 
posvećen  osamstoljetnom  konstitucijom  obiju  kraljevstva.  Sada 
je  ogromni  napredak  magjarskoga  jezika  u  državnom  životu  već 
uzeo  smetati  Hrvatom,  te  su  mu  se  mnogi  već  u  naručje  predavali. 
U  ovaj  doista  težki  čas  javi  se  u  Hrvata  sveto  i  veliko  či'vstvo 
narodnosti  najprije  kod  plemenitijih  mladića,  koji  su  izvan  do¬ 
movine  vidili  uzore  oduševljenja  i  prosvjete  drugih  naroda.  Mla- 
djahnim  vrelim  srdcem  uzeše  grliti  ideu  slavensku  i  u  neizmjer- 
nosti  slavenskoga  svieta  nadjoše  prostrano  polje  za  liepe  slutnje 
o  budućnosti  svoga  naroda,  nadjoše  novu  snagu  za  narod  svoj, 
koji  je  bio  zaboravio,  da  je  grana  na  velikom  slavenskom  dubu, 
pak  su  mu  sinovi  zato  do  sada  javno  izpoviedali,  da  su  preslabi 
odoljeti  većemu  i  mogućnijemu  narodu  magjarskomu.  Na  mjesto 
maloga  osamljenoga  otočića  hrvatskoga,  koji  bi  se  imao  utopiti  u 
magjarskom  moru,  raztvori  se  pred  maštovitimi  mladići  sviet  sla¬ 
venski,  s  kojim  se  u  kolo  hvata  Hrvatska.  Prvi  je  medju  njimi  Lj  u- 
d  e  vi  t  G  a  j  mladić  bujne  mašte  i  divne  rječitosti,  oblikom  lica  kralj 
medju  braćom  svojom.  On  je  učeć  u  Pešti  prijateljevao  s  pjesnikom 
„Slavy  dcery*  Janom  Kolarom  opjevajućim  sav  slavenski  sviet. 
„Odonuđa  se  povrativši  —  veli  drug  njegov  Fran  Kurelac  — 
sva  je  družtva,  sve  sastanke  mladih  ljudi  okadio  učenošću  toga 
Slovaka,  toga  skromnoga  lutorskoga  duhovnika,  te  ugrijane  slo- 
vinske  duše,  a  najpače  čudesi  divne  mu  i  pročuvene  pjesni: 
„Slavy  dcery!4  Nam  je  bilo,  kao  da  nam  je  tko  usta  medom  oma- 
zao,  bolje  smo  k  tomu  pridisali  nego  li  k  liljanu  i  k  čeminu. 
„To  je  bila  prva  klica  iz  golemoga  vrta  Slovinstva4/ 

U  prostranstvu  stare  Ilirije  nadjoše  narodni  svoj  jezik,  a  to 
staro  klasično  ime  bilo  je  živo  u  ustiju  njihovih  po  jeziku  la¬ 
tinskom  ,  koji  je  u  Hrvatskoj  medju  najobraženijim  svietom  kao 
drugi  živi  jezik  obuhvaćao  i  družtveni  razgovor.  Dok  je  Hrvatska 

veća  bila,  kitiše  ju  rado  tim  imenom  latinski  pišući  učenjaci 
Hrvatske,  koje  su  mladići  naši  dobro  poznavali.  Netom  eno 
Napoleon  prozvao  dielove  veće  našega  naroda  Ilirijom,  a  spomenimo 
se  u  ovom  vieku  i  probudjene  Njemačke,  koja  se  u  prvom  vatrenom 
zanosu  najvolila  starinskim  imenom  Germanije  nazivati.  Tako 
evo  uzeše  mladi  Hrvati  ilirsko  ime  za  svoje  narodno  već 
godine  1832. 

Šapat  i  razgovor  mladih  ljudi  posta  činom,  kada  u  januaru  1832. 
god.  1832.  mladi  Matija  Smodek  uze  predavati  jezik  hrvatski 
na  akademiji  zagrebačkoj.  Magjarski  seje  jezik  već  njekoliko  godina 
predavao  kao  obvezni  naučni  predmet,  a  hrvatskomu  sada  po¬ 
stavljahu  „magjarski"  profesori  sve  moguće  zaprieke,  da  bi  se 
i  kao  neobvezan  predavao,  dok  mladež  željna  nauka  nepobiedi. 

Na  predavanja  povrviše  ne  samo  djaci  već  i  „magjarski"  fiškalii 
jurati,  slovom  svi  izabrani  ljudi. 

Sgodan  je  bio  čas  mladim  ljudem,  gdje  su  mogli  taknuti  i 
ugrijati  srdca  svih  starijih  plemenitih  ljudi,  koji  su  se  savijali 
pod  teretom  briga,  kako  će  se  oteti  nasilnoj  navali  magjarskoga 
jezika.  K  tomu  posveti  sile  Ivan  Derkos,  jedan  od  najplemeni¬ 
tijih  izmedju  braće  svoje.  U  djelcu  svojem  „Genius  patriae  super 
dormientibus  filiis"  ogleda  jezike  slavenske  i  nalazi  njihovu  srod¬ 
nost  s  grčkim,  latinskim  i  njemačkim,  a  četvrta  im  je  sestra 
jezik  slavenski.  Sestre  kraljuju  na  priestoljih  prosvjete,  a  samo 
slavenski  da  ostane  glupa  služkinja  sestara  svojih.  Diži  se  iz  sna 
domovino,  da  zajedno  s  braćom  svojom  slavenskom  dodješ  za¬ 
jedničkomu  cilju.  Svaki  neka  svoj  jezik  obradjuje,  svi  da  si 
samo  bratinske  ruke  pružaju.  Ovako  on  budi,  ali  premda  slaven¬ 
skim  duhom  ipak  jošte  na  mrtvom  latinskom  jeziku. 

Plamteći  glasovi  mladih  ljudi  izčezavahu  u  državnom  životu, 
gdje  je  najprije  pomoći  trebalo,  dok  nepodiže  veteran  velikaša  hrvat¬ 
skih  grof  Janko  Drašković  svoj  možni  glas.  Starac,  koji 
je  ratovao  pod  junačkim  maršalom  Laudonom  na  Turke,  kašnje 
proti  Napoleonu  vodeći  četu  kao  četnik  narodne  vojske,  stajao 
je  usporaenami  života  visoko  nad  mlađimi  rodoljubi,  koji  su  na- 
mišljali  svoj  narod  probuditi.  Srdcem  nije  zaostao  niti  za  naj- 
boljimi  izmedju  njih,  jer  je  naučio  ljubiti  narod  svoj  od  otca  i 
majke  svoje,  kojim  davaše  toliko  puta  u  prijateljskih  razgovorih 
prvu  hvalu,  što  su  ga  učili  osjećati  za  svoj  narod.  Stojeći  opet 
položajem  roda  svoga  iznad  svih  sunarodnika  svojih,  obogaćen 

izkustvom  mnogogodišnjega  svoga  života  u  Parizu  medju  diplo¬ 
macijom  i  uglednici  svjetskimi,  povezan  prijateljstvom  odličnih 
carskih  ministara,  mogao  je  on  svomu  glasu  u  obrani  Hrvatske 
štedi  priznanje  kod  dvora  u  Beču  i  poštovanje  medju  sudrugovi 
velikaši  ugarskimi.  On  se  odvaži,  da  budi  svoj  narod  na  obranu 
svoje  narodnosti  i  prava  državnoga  ne  više  kao  stališi  privilegi¬ 
rani,  ved  kao  narod. 

Kako  se  je  sve  pripravljalo  za  zajednički  sabor,  pisalo  se 
i  pretraživalo,  da  Magjarom  što  bolje  bude  mogude  odgova¬ 
rati,  spremi  i  on  knjižicu  —  prvu  što  mi  znamo  na  hrvat¬ 
skom  jeziku  u  političkih  i  državnih  poslovih  —  pod  naslovom : 
„Dissertacija  iliti  razgovor  darovan  gospodi  po¬ 
klisarom  zakonskim  i  bududem  z  a  k  onotvorce  m 
kraljevinah  naših  za  bududu  dietu  Ungarsku  oda- 
slanem  držan  po  jednom  starom  domorodcu  kralje¬ 
vinah  ovih  —  u  Karlov cui4 

U  „pridsloviu*  odkriva  liepe  namjere  svoje.  „Ja  odaberem 
—  veli  —  za  moj  razgovor  naški  jezik,  želedi  dokazati,  da  mi 
narodnog  jezika  imademo,  u  kojemu  sve  izredi  mogude  jest,  što 
srdce  i  pamet  zahteva;  dialekta  pako  ovoga  kao  običnoga  u 
pismoznanju  starinskomu  i  kao  punijega  izvolio  jesam:  priložena 
tabela  izkazuje,  da  on  i  najhodniji  jest  u  Slavo-Hrvatih  kao  na¬ 
rodu  naših  kraljevinah.  On  mora  i  najpraviji  biti,  jere  ga  Sla¬ 
vonac,  kraišni  Hrvat,  Primorac,  Prikupnik,  Dalmatinac,  Bosanac, 
Cernogorac  i  oni  Hrvati,  koji  se  Wasser-Kroaten  zovu  i  po  Ma- 
gjarske  zemlje  razsuti  jesu,  jednako  govore;  sve  knjige  starije, 
koje  u  Zagrebu,  Požege,  Splitu,  Mletkih  i  Dubrovniku  utisnjene 
jesu  i  mašna  knjiga  senjske  i  drugih  primorskih  biskupijah  sve 
u  istomu  dialektu  liepo  pisane  jesu,  i  jere  ovoga  dialekta  nigdo 
prebivajudi  u  drugom  kotaru  nepromini,  gje  protivno,  oni  po- 
miešenoga  dialekta  govoredi  svojega  odma  kao  manje  krasnoga 
s  ovim  promine,  kad  se  ga  nauče,  kao  ja,  koji  u  Zagrebu  rodjen 
jesamt4  „To  jest  potvrda,  da  ovaj  naš  jezik  u  stariji  doba  hod- 
niji  bio  jest,  neželi  našim  viekom  i  ovo  ufano  nije  dika  za  nas, 
ele  ovu  pogrešku  vi  laliko  s  voljum  popravili,  i  u  domorodskom 
književstvu  bradu  vašu  slavsku  —  sjevernu  stigli  budete,  od  ko¬ 
jega  književstva  negda  silni  rati,  kasnije  pako  nemar  vaša  (oso¬ 
bito  od  božjeg  kumira  živude,  kojih  bi  se  to  dotikalo)  vas  priečila 
jesu,  ele  uzdam  se,  da  vi  duglje  glasa  neiraatja  narodnog  jezika 

potvrditi  činom  nebuđete  tili.  Pozivljem  indi  sve  domorodce, 
da  pišu,  gledeć  liepo  crkveno  maševanje,  koje  mi  u  našemu 
jeziku  imademo,  i  da  se  nebrinu  zarad  nadsuda  onih,  koji  tomu 
lieni  jesu,  ali  koji  djetinsko  predsudje  k  svojemu  baštinjenomu 
siromaškomu dialektu imadu.  Starajest  zagadka:  *erandodiscimus“ 
i  ja  za  oto  ufanje  negubivam,  da  vi  i  moje  rieči  kao  prve 
preoštro  obsudili  nebudete“ 

„Vama,  moja  gospodo,  budućem  poklisarom  kod  hrvačkog 
sabora,  darovane  jesu  ove  rieči  ljubavi  i  zaufanja  —  Vi,  koje 
Hrvatska  i  Slavonska  kraljevina  u  zakonski  naš  sabor  slale 
budu  —  Vi  budete  vlast  imali  poleg  starih  poveljah  naših  i  po- 
stavah  ungarskih,  pod  imenom  Dalmacije,  Kroacije  i  Slavonije, 
viećanja  vaša  za  obštinsko  dobro  oglasiti  i  tako  korist  u  diete 
privesti,  ol  bar  krivdu  odkloniti  od  premile  naše  Domovine  — 
Vas  dakle  mudroznance  i  buduće  zakonotvorce,  kojim  odviš  go¬ 
voriti  netreba  kao  milovanu  bratju  moju  blagodarno  i  očito  s 
ovim  kratkim  razgovorom  napominjam  na  one  pogibelji,  koje  iz 
nekojih  izrekah  ungarskih  i  od  drugih  ćelu  državu  dotikajućih 
protimbah  izlaze.  Budući  Vi  za  ove  tri  kraljevine  zakonito  uz- 
jedinjene  stati  morali  budete,  zaoto  vas  zaklinjam  na  opazku, 
da  i  vi  za  Čitavi  narod  bez  razlike  bogoštovja  ol  roda,  ovdi  u 
nas  i  u  velikom  ungarskom  saboru  govorili  i  radili  budete ;  na¬ 
pomenite  si  indi,  da  prikažete  naroda  jednoga,  kojemu 
dugovične  krieposti,  virnosti,  hrabrenosti  i  tvrdostojnosti  domaće 
vaviek  bijahu.  Da  ovaj  narod,  ako  i  pri  slabom  imetku  jurve 
velikoga  jest  srdca,  dobroga  uresenja  duše  i  tela,  i  junačke  va¬ 
viek  odluke  bio  jest.  Ako  ikoji  narod  vriedan  jest  zaslužiti  do¬ 
stojanstvo  zaufanja  i  dike,  tako  sigurno  naš  zaslužuje  zarad  svoje 
viernosti,  mukotrpnosti,  i  prikladnosti  primiran  jest.  Vi  znadete 
narav,  potribe  i  običaje  vaših  kotarov,  vidite  pako  um  sadašnjeg 
zemana,  i  umijete  razsuditi  što  zakonu  priložno  jest,  imajte 
dakle  i  čitavi  obzir,  da  kad  jedno  zlo  probijete,  u  drugo  neu- 
greznete;  pamtete,  da  jest  sada  najvećma  od  potribe,  narodu 
pamet  razsvietliti,  da  znao  bude,  što  je  bio  i  razsudit  mogao 
bude,  što  smije,  i  što  gledeć  na  priliku  voljno  nije,  i  da  se  u 
svakom  dičnom  činu  ne  pako  u  bludnostih  drugem  narodom  pa¬ 
riti  i  nje  prestigavati  smije,  valjanstva  pako  vaša  viernošćum  i 
krvjum  pridobljena  pod  jedan  mah  potvrdite  i  tako  ponosa  i 
ljubav  domovine  užegnete  — • 

28 


Digitized  by 


Google 


{Shničikla* :  Po  vješt  hrvatska.  11.) 


434 


KNJIGA  DVANAESTA. 


Ovaj  uvod  u  malu  knjižicu  priličniji  je  manifestu  u  naj¬ 
svečanijem  času  naroda,  nego  li  predgovoru  kakvu.  Ovo  i  jest 
manifest,  kakvoga  do  onda  nedoživješe  suvremenici  plemenitoga 
grofa.  Prvi  put  u  ovom  vieku  nariečjem  štokavskim  progovara 
Hrvat  svojim  sunarodnikom,  neka  ovo  nariečje  posvećeno  sa  sta¬ 
rom,  svetom  književnošću  prihvate,  da  potvrde  činom,  da  imadu 
„narodni  jezik*,  koji  govori  većina  naroda  „velike  Ilirije*, 
sve  zemlje  od  jadranskoga  mora  do  Drine. 

„Uzdajte  se  —  veli  dalje  hrvatski  velikaš  u  svom  spisu  —  da  će 
se  opet  Dalmacija,  kako  je  jednoć  bila,  s  nami  sjediniti,  te  ćemo  tada 
sačinjavati  narod  jedne  krvi,  koji  će  brojiti  preko  dva  milijuna ; 
može  i  to  doći :  da  se  s  vremenom  u  naš  zagrljaj  povrati  Bosna, 
gdje  je  toliko  naših  familija  živilo.  Koli  sjajni  izgled  za  naš 
narod!  Pa  kao  što  je  svakomu  srdeu  slobodna  nada  i  svakomu 
jeziku  prošnja,  tako  bi  se  po  previšnjoj  dobroti  naših  kraljeva  i  onaj 
dio  mogao  s  nami  sjediniti,  koji  se  danas  Ilirija  z6ve  (to  su  slo¬ 
venske  zemlje),  gdje  se  našemu  srodno  nariečje  govori.  Bez  dvojbe 
je,  da  bi  ovakovo  ilirsko  kraljevstvo  brojeć  četiri  i  pol  milijuna 
svomu  imenu  čast,  konstituciji  snagu,  kruni  korist  za  vjekove 
pribavilo,  te  tezulju  —  prama  Magjarom  —  povoljno  sklanjalo 
na  našu  stranu!1 

„Ako  i  jeste  daleko  do  izpunjenja  ovih  nada,  opet  se  srčanu 
čovjeku  pristoji  uzčuvati  svoje  hrabreno  ufanje,  jer  ogledali  vi 
sudbinu  svoga  naroda  i  svieta  ma  s  koje  strane,  to  ćete  viditi, 
da  vam  se  budućnost  bolja  sprema,  samo  ako  vas  bude  vodila 
mudrost  i  junačko  srdee  otaca  vaših,  i  ako  si  od  Magjara  što¬ 
vanje  temeljitom  razpravom  vaših  predmeta  pribavite" 

„Vraćajuć  se  k  našim  razpram  s  Magjari,  priznajemo  rado, 
da  svakomu  narodu  pravo  i  sloboda  pripada  svoj  vlastiti  jezik 
govoriti,  pisati  i  u  spisih  tiskati,  da  ga  svaki  urodjenik  u  svakom 
javnom  poslu  razumije,  i  da  se  uzmogne  svaki  literarni  predmet 
u  njem  razpraviti.  Narod,  koji  toga  neima,  neima  moralne  do¬ 
movine,  jer  je  jezik  duševni  vezatelj  zemalja  i  naroda.  Magjari 
su  za  sebe  slavno  izpunili  svoju  dužnost,  ali  odatle  nesliedi,  da 
oni  drugomu  saveznomu  narodu,  koji  govori  svoj  vlastiti  stari 
jezik  smiju  narivavati  svoj  magjarski,  jer  toga  savezni  ugovor 
neđopušta" 

„Magjari  bi  htjeli  u  sve  škole  i  urede  svoj  jezik  uvoditi. 
I  mi  smo  dužni  liepi  primjer  Magjara  sliediti  i  priznati  im  po 

našemu  mnienju  vriednost  njihovoga  pametnoga  postupka.  Poka¬ 
žimo  mi,  da  mi  imamo  svoj  vlastiti  jezik,  sposoban  i  dostojan 
svake  kulture,  uzmimo  ga  za  naš  poslovni  jezik  i  tru¬ 
dimo  se  uvoditi  ga  u  znanost,  kako  su  netom  Ma- 
gjari  učinili;  vjerujte  mi,  time  ćemo  na  njihov 
usurpatorski  zahtjev,  da  svoj  jezik  kod  nasuvedu, 
najbolje  odgovoriti.  Odatle  sliedi,  da  mi  našu  naj¬ 
višu  političku  oblast,  naše  kraljevsko  namjest- 
ničtvo  od  kralja  izprosimo,  kako  smo  ga  njekoč 
imali,  da  se  za  ojačanje  te  oblasti  poskrbimo  i 
novčanimi  žrtvami;  odlučimo  podjedno,  da  ova 
zemaljska  oblast  i  naše  županijesve  javne  poslove 
u  našem  jeziku  obavljaju.  Ako  bi  zato  ma  kolika 
žrtva  bila  potrebna,  to  mora  biti  dobrodošla  sva¬ 
komu  sinu  domovine,  koji  i  život  svoj  mora  dati 
za  domovinu,  osobito  ako  promisli:  kolike  ćemo 
koristi  našoj  djeci  i  našim  mladjim  pripraviti!* 
Koli  težko  čekasmo  evo  već  četrdeset  godina,  da  tkogod  od 
otaca  naših  izreče  ovu  muževnu  rieč  prema  Magjarom  nasrta- 
jućim  na  narodnost  hrvatsku !  Sada  ju  dočekasmo  od  plemenitoga 
grofa  izrečenu  u  krasnom  materinskom  jeziku,  da  tim  laglje 
puknu  oni  oklopi,  koje  je  latinski  jezik  sapeo  oko  srdaca  plemstva 
hrvatskoga.  Nastojanjem  grofa  Draškovića  izašla  je  i  latinska  knji¬ 
žica  proti  magjarskomu  jeziku,  a  dao  je  on  tiskati  i  njemačku : 
„Sollen  wir  Magjraren  werden“,  pisanu  žarkim  slavenskim  čuv¬ 
stvom,  te  je  u  tri  izdanja  za  čas  poplavila  Hrvatsku.  „Slavjan 
pozdravlja  zemlju  Slavjana  —  veli  njemački  pisac  —  na  sva  če¬ 
tiri  kraja  svieta,  i  od  bieloga  do  sredozemnoga  mora  nalazi  braću 
svoju!4  Sve  je  spremio  plemeniti  grof,  da  Hrvati  junački  uzmu 
braniti  svoju  narodnost  u  sliedećem  zajedničkom  saboru.  Poli¬ 
tička  pitanja  izmedju  Hrvata  i  Magjara  postavlja  Drašković  na 
ono  glavno  načelo:  „da  smo  k  o  n  f  e  d  e  r  i  r  a  n  a  kraljev¬ 
stva,  koja  sa  Magjari  kao  s  braćom  za  obće  dobro 
viećaju,ali  osim  toga  svoja  posebna  prava  imadu!4 
Ište  povratak  grada  Rieke,  koju  je  Marija  Terezija  neposredno 
Hrvatskoj  pripojila,  glede  vjere  da  se  čuvaju  stari  zakoni  zemlje 
i  da  se  mogu  samo  na  našem  domaćem  saboru  promieniti,  daće 
Slavonije  da  budu  jednake  s  hrvatskimi,  jer  su  nepravdom  vre¬ 
mena  s  ugarskimi  izravnane.  Banska  vlast  neka  se  obnovi  i 

razširi  nad  krajinom,  „Recite  našemu  kralju  i  otcu,  da  mi  ovu 
čast  smatramo  našom  zviezdom-zaštitnieom,  da  mi  od  njezine 
znamenitosti  za  nas  pravdu,  za  njega  korist  očekujemo,  dočim 
prosimo,  da  joj  dade  prvanju  sliku  i  starodavni  djelokrug"  Poslani¬ 
kom  jošte  preporuča,  neka  nestvaraju  mnogo  novotarija  u  zakonih, 
jer  da  sveto  izvršivanje  zakona  čini  zemlju  sretnu,  a  ne  novi  za¬ 
koni,  neka  se  ogledaju  na  Englezku,  koja  pod  praštanim  zakoni 
presretno  živi,  cvate  i  napreduje.  „Mi  smo  u  srdcu  Europe  izmedju 
iztoka  i  zapada,  valja  da  srednjim  putem  izmedju  tamnoga  iz- 
toka  i  presjajnoga  zapada  prodjemo,  netreba  da  se  vratimo  rob- 
stvu  iztočnomu,  ali  oči  našega  puka  jošte  bi  težko  podnosile  sjaj 
zapadai4  Ove  krasne  opazke  namienio  je  prvak  našega  naroda 
tako  zvanim  reformam  ili  predlogom  novih  zakona,  koji  su  več 
u  foliantih  spremani,  da  Ugarska  tobože  dobije  novo  euro- 
pejsko  lice. 

Opraštamo  se  za  ovaj  put  s  grofom  Draškovičem  s  onimi 
oprostnimi  u  srdce  dirajućimi  riečmi,  kojimi  se  on  sam  oprašta : 
„Ako  pak  Magjari  od  svoje  premoči  i  predsude  neodustanu,  ako 
vi  mojih  idea  i  moga  savjeta  neprihvatite,  ako  li  budete  mislili 
da  ste  preslabi  ovo  sve  izvesti:  tada  morate  vi  nedostojnici 
zavjeta  vaših  djedova  dragovoljno  se  pokoriti  magjarskoj  na- 
prasitosti.  Pouzdajte  se  ipak  u  vaš  razum  i  duševne  darove,  da 
čete  premda  robovi  Magjare  nadkriliti  svojim  znanjem,  kao  što 
su  njekada  Grci  Rimljane  svoje  pobjeditelje.  Ali  tada  vas  za- 
klinjem,  ostavite  suze  na  stranu,  neka  prestanu  tužbe  medju 
vami,  jer  neima  ništa  nedostojnijega,  nego  plačuči  narod,  koji 
nije  prije  za  svoju  obranu  sve  napore  i  žrtve  doprinesao.  Suza 
je  oružje  ženam,  pomočnica  sužnjem  i  prosjakom.  Vi  čete  jednom 
umrieti,  hočete  li  onda  da  osramočeni  blatnim  glasom  u  sjaj 
drugoga  svieta  pred  svoje  djedove  stupite?44 

Uzovakova  pobornika  prava  naših  nečudimo  se,  što  je  smjelost 
i  odvažnost  na  mjesto  straha  uselila  se  u  sabor  hrvatski,  koji  je 
imao  izraditi  naputke  svojim  poslanikom  za  ugarsko-hrvatski 
sabor.  Na  čelu  stališa  stoji  novi  ban  barun  Franjo  Vlašič  na  mjesto 
bana  Gjulaja,  koji  je  bio  postao  predsjednikom  ratnoga  vieča,  čo¬ 
vjek  je  to  pošten  i  iskren,  ako  i  ne  toliko  odvažan,  koliko  je  ovaj 
čas  trebalo.  Povjerenomu  sebi  kraljevstvu  nastojao  je  sticati  za¬ 
štitu  kod  dvora  i  prijatelja  medju  velikaši  ugarskimi,  gdje  je 
podupirao  obranu  Hrvatske  i  njenih  osebujnih  pravah,  oko  čega 

se  sada  sve  misli,  sva  nastojanja  samostalnost  Hrvatske  ljubedih 
ljudi  sabirahu. 

Jedno  od  prvih  u  saboru  razplamdelih  pitanja  bilo  je  o  vj  eri, 
da  protestanti  udju  u  Hrvatsku.  Čini  se,  da  je  bilo  slabih  ljudi, 
koji  bi  bili  popuštali.  Dignu  se  na  to  kanonik  grof  Josip 
Sermage,da  osokoli  klonulu  bradu.  „ Pitanje  ovo  —  reče  —  sa 
sobom  donosi  drugo  pitanje,  da  li  de  se  ova  kraljevstva  odredi 
svoga  osebnoga  položaja,  ili  pravo  govored,  hode  li  biti  kraljev¬ 
stva  podložna  ili  savezna  s  Ugarskom.  Čini  mi  se,  kadgod  se 
izmed  nas  i  Ugra  radilo  o  pitanjih  javnoga  prava,  da  smo  uviek 
imali  njekih  predsudnih  obzira,  koje  je  navikao  sliediti  slabiji 
prema  jačemu,  ako  ne  od  straha,  a  ono  od  njeke  obzirnosti.  Ali 
upravo  ovakovi  obziri  umanjiše  naše  poštovanje  kod  Ugra  i  pro¬ 
tivnikom  našim  dadoše  sve  više  smjelosti,  da  povlasti  naše  po¬ 
bijaju  i  pravo  naše  podkapaju.  Neima  gotovo  jednoga  prava  na¬ 
šega,  koga  oni  nebi  pobijalit4 

„ Gledajte  recimo,  govoraše  dalje,  cjelokupnost  naših 
kraljevstva.  Vidimo  Rieku  sa  gubernijalnim  svojim  kotarom  uz- 
prkos  njezinomu  geografijskomu  položaju  od  ovih  kraljevstva  odtrg- 
nutu.  Nije  netemeljita  naša  briga,  da  po  zaključcih  sabora  od 
god.  1830.  Dalmacija  i  proti  svim  dokazom  povjesti  nede  biti  pri¬ 
pojena  preko  Hrvatske  i  Slavonije  kraljevstvu  Ugarske,  ved  dapače 
vidimo,  da  izraz  »svetoj  kruni  kraljevstva"  brižno  izbjegavaju, 
da  ovim  kraljevstvom  niti  sjena  neostane,  da  je  Dalmacija  jednom 
s  njimi  sačinjavala  jedno  tielo.  Vidimo  dapače  da  je  učinjen 
predlog,  da  se  obnovi  severinska  županija,  koja  se  prije  nije 
mogla  održati,  a  namjera  je  jasno  izrečena,  da  ova  županija 
onda  nebude  u  zajedničkom  saboru  po  ovih  kraljevstvih  zastu¬ 
pana,  ved  poput  županija  ugarskih,  da  dobije  posebni  glas  tamo“ 

Govornik  spomenu  nadalje,  kako  Magjari  ruše  ugled  banske 
časti  i  narivavaju  nam  nepoznati  svoj  magjarski  jezik  i  veli: 
»nedajmo  se  varati,  ved  si  priznajmo:  sva  namjera  Magjara 
sraiera  na  to,  da  sve  naše  djedinske  običaje  i  zakonito  stečena 
prava  i  povlasti,  koje  smo  mi  nastojali  kroz  vjekove  utvrditi  i 
sačuvati,  svojom  saborskom  premodi  dokinu,  kraljevstvo  naše 
da  razvale,  da  mu  neostave  nego  li  ime,  a  stanovnici  ove  zemlje 
da  tim  življe  osjete  propast  prava  svojih,  sramotu  i  potištenost 
svoju“  Da  je  stari  zakon  o  vjeri  nakanio  sabor  hrvatski  čuvati 
i  braniti,  to  se  razumije.  Dodje  na  red  zakon  o  jeziku.  Nisu 

jošte  imali  snage  ni  odvažnosti,  da  prihvate  pređloge  grofa  Janka 
Draškovića,  nisu  se  ufali,  da  bi  mogli  podnieti  velike  sukobe 
s  Magjari,  ali  smjelije  nego  li  prije  napućuju  svoje  odaslanike, 
da  magjarskoga  jezika  „njim  nepoznata  neće  primitit4 

Razprava  o  cjelokupnosti  domovine  davno  se  nije  tako 
obilno  i  tako  temeljito  vodila  kako  sada.  Iskati  će  od  kralja, 
da  se  s  uzvišenom  banskom  častju  spoji  vlast  najprije  nad  kra¬ 
jinom,  a  poslije  i  na  Dalmaciju  protegne.  Za  Dalmaciju  i  Eieku 
prolaze  redom  historiju,  da  dokažu  njihovu  suvislost  s  Hrvatskom. 
Odaslanikom  svojim  preporučaju,  da  rade  o  tom  na  ugarskom 
saboru,  a  ako  li  bi  se  badava  trudili,  „tada  neka  iz  ugar¬ 
skoga  sabora  izstupe,  pak  će  se  kraljevstvo  hrvatsko 
o  svojih  pravih  samo  skrbiti  poput  Erđelja*  te  će 
se  u  to  ime  obratiti  na  kralja. 

Znali  su  jamačno  Magjari  kako  će  Hrvati  izaći  s  novimi 
željami,  zato  ih  gledahu  sustegnuti  neprilikami,  koje  su  stališem 
hrvatskim  morale  zadavati  novih  briga.  U  županiji  virovitičkoj 
nadje  se  nedostojni  sin  domovine  sliepo  Magjarom  odani  podžupan 
Ivan  Salopek,  koji  je  podpućen  od  Magjara  uzeo  o  tom  raditi,  da 
Slavoniju  od  Hrvatske*  odciepi.  Dobije  za  sebe  većinu  virovitičke 
županije,  a  ova  onda  pozva  sriemsku  i  požežku,  neka  se  sdruže  i 
sve  skupa  izpod  banske  vlade  odciepe.  Nu  obadvije  županije  srećom 
odbiju  želju  svoje  družice.  Sada  stališi  hrvatski  moraju  opet  do¬ 
kazivati,  „daje  Slavonija  od  vjekova  prije  provale 
T  u  raka  bila  s  Hrvatskom  sjedi  njena  i  banskoj  vladi 
pokorna*  i  to  opet  u  ogromnom  spisu,  koj  je  kašnje  i  tiskom 
izašao.  Županija  virovitička  odciepila  se  je  i  u  pitanju  vjer^od 
svojih  družica,  čime  je  smutnju  ne  malo  povećala. 

0  najvišoj  političkoj  upravnoj  oblasti  ponavljaju  hrvatski 
stališi,  da  će  svoje  namjestničtvo  opet  sami  uvesti,  čim 
bude  zemlja  veća,  da  uzmogne  prinesti  tolike  žrtve,  i  to  hoće  da 
se  zakonom  ustanovi,  da  će  u  tom  slučaju  pod  predsiedanjem 
bana  takovu  oblast  osnovati,  a  dotle  ima  po  sadanjem  zakonu 
biti  razmjeran  broj  službenika  Hrvata  kod  ugarskoga  namjest- 
ničtva.  Isto  tako  oglasuje  se  sada  ozbiljno  i  odvažno  u  razpravi 
protonotara  Stjepana  Ožegovića  „o  kontribuciji  hrvatskoj*, 
da  će  Hrvatska  odustati  od  članka  59.  god.  1790.  i  „vratiti 
se  staromu  svomu  pravu,  da  se  porezi  podaju  i  raz- 
pravljaju  u  saboru  kraljevstva  Hrvatske,  Slavonije 

iDalmacije,  tedaseotmuođ  pritiska  onih,  od  kojih 
se  pravom  zaštite  nadahu  i  takosvojekraljevstvo 
spojeno  samo  savezom  s  Ugarskom,  da  sačuvaju  u 
u  slobodi  i  nezavisnost  ii4  Ovako  se  umovalo  mjeseca 
novembra  1832.  pošto  je  sustav  premoći  ugarske  preživio  bio 
jednu  generaciju ,  te  je  stariji  slobodniji  položaj  samo  u  uspo¬ 
meni  kod  najstarijih  ljudi  živio.  Novi  sustav  bio  je  već  sapeo 
podpunoma  svu  životnu  snagu  naroda,  te  je  samo  »prevrat  mogao 
narodne  sile  opet  razvezati  i  starodavni  im  zamah  podieliti. 
Većina  mladjega  plemstva  već  nije  mogla  toga  pojmiti  niti  ra¬ 
zumjeti,  da  bi  drugačije  moglo  biti,  nego  da  Hrvati  budu  Magjarom 
pokorni.  Zato  osta  ova  grožnja  o  porezih  bez  ploda. 

Hrvatska  se  evo  ipak  dostojno  pripravila  za  zajednički 
sabor,  koji  je  sazvan  napokon  na  19.  decembra  god.  1832.  Što 
ljudi  pamte  nije  sviet  od  nijednoga  sabora  ugarsko-hrvatskoga 
toliko  očekivao  koliko  od  ovoga.  Već  unapried  mu  daju  ime  *  sabor 
reforma11  ili  „operata11,  koje  su  bile  započete  od  spomenutih 
odbora  god.  1791.  Kada  se  je  god  uzelo  raditi  u  prvanjih  sa- 
borih  o  popravcih  uprave,  o  dokinuću  zloporaba,  o  obnovljenju 
staroga  prava,  uviek  se  je  reklo :  neka  se  s  tim  počeka  dok  dodju 
na  red  u  razpravu  operati.  Od  njih  očekivahu  patriote  magjarski 
razcvat  svoga  naroda,  povratak  mira  i  moći  narodne.  Politički 
prevrat  misliše  izvesti,  a  da  nepretrpe  svih  pogibeljih  prevratnih, 
upravu  zemlje  nakane  s  temelja  promieniti,  a  da  nepotresu 
staroga  ustava.  Ugarska  bi  imala  jednim  mahom  biti  prebačena 
iz  sredovječnoga  svoga  bivstvovanja  u  novi  europejski  viek,  a 
opet  da  se  nerazkine  sa  svojom  prošlošću.  Idealnije  i  teže  zadaće 
nije  si  moguće  niti  pomisliti,  srdca  je  bilo  za  to  u  Magjara 
dosta,  ali  znanja  i  sposobnosti  daleko  manje.  Vlada  je  učinila  1833 
predloge  o  reformah  uprave  pravom  i  iskrenom  namjerom,  da 
zemlju  na  bolji  put  navede.  U  prvom  je  redu  iskala,  da  se  konačno 
urede  podanički  odnošaji,  jer  da  su  oni  od  Marije  Terezije  bili 
samo  provizorno  uvedeni.  Zatim  je  predlagala  osnovu  kaznenoga 
zakona,  sudbeni  red,  i  iskala,  neka  se  mjenbeno  pravo  uredi. 

Tako  zvani  domestikalni  porez,  iz  koga  su  se  namirivali  troškovi 
županija,  neka  se  tako  izpravi,  da  bude  pravednije  poredan,  da 
bude  porezovnikom  snosniji.  Iza  ovih  #predloga  mogao  je  sabor 
preći  na  zakone  o  obrtu  i  trgovini,  o  školstvu  i  crkvenih  po- 
slovih  i  na  sve  druge  grane  materijalnoga  i  duševnoga  napredka. 

Stališi  nisu  bili  protivni  pojedinim  predlogom  vladinim, 
samo  su  iskali  drugi  red  razprave.  Magjari  su  jošte  želili,  da 
se  sabor  iz  Požuna  prenese  u  Peštu,  čega  kralj  nije  htio  do¬ 
pustiti,  jer  mu  je  draži  bio  malne  skroz  njemački  Požun,  gdje  se 
agitacije  med  pukom  nemogle  tako  jako  razplamsati,  da  bi  mogle 
uplivati  na  razvitak  dogodjaja  u  parlamentu.  Što  su  jošte  iskali, 
da  dobiju  potvrdu  zakona  iz  prijašnjih  sabora  o  porabi  magjar- 
skoga  jezika,  o  tom,  da  imađe  jedina  Ugarska  u  Europi  dva 
kralja,  a  nijedan  u  Ugarskoj  nebiva,  zatim  o  pitanju  carine,  da 
se  s  austrijskimi  zemljami  dogovaraju,  sve  im  to  kralj  u  aprilu 
god.  1833.  dosta  odrešito  odbije. 

Stališi  se  napokon  pokore  i  uzmu  razpravljati  po  redu  kra¬ 
ljevske  propozicije.  Najprije  uzmu  raditi  o  podaničkih  odnošajih. 
Glavno  načelo,  da  je  vlastelin  gospodar  zemlje,  a  kmet  samo 
uživalac,  nije  se  niti  sada  porušilo.  Polakšice  seljakom  dane  bile 
su  ipak  dosta  bitne  i  znatne,  i  otimlju  mogučoj  gospodi  i  plemićem 
svaku  nadu,  da  bi  se  opet  mogla  povratiti  po  seljaka  doista  bez- 
pravna  predterezijanska  vremena. 

Iza  toga  dodje  velevažno  za  Hrvate  pitanje  o  vjeri,  naro¬ 
čito  o  slobodnom  ulazku  protestanta  u  Hrvatsku.  Magjari  doka¬ 
zivahu  Hrvatom,  da  su  oni  sami  porušili  svoje  stare  zakone, 
čim  su  dopustili  u  svojoj  zemlji  slobodu  vjere  za  sljedbenike 
grčko-iztočne,  dapače  da  i  Židova  ima  u  Hrvatskoj,  samo  da 
neće  protestanta.  Hrvati  lasno  odgovoriše,  da  Židovi  neimaju 
prava  građjanskih,  a  grčko-iztočni  imadu  prava  od  kralja  im 
dana.  U  dolnjoj  kući  braniše  Hrvati  neprekidnost  svojih  zakona, 
kod  dvora  nastojao  je  o  tom  pitanju  ban  Vlašić,  stojeć  u  dogovoru 
s  kraljevskim  kancelarom  grofom  Revickim,  koji  je  u  ime  kra¬ 
ljevo  sve  poslove  sabora  vodio.  U  gornjoj  je  kući  našla  Hrvatska 
dobra  zagovornika  u  grofu  Jauku  Draškoviću,  pravom  stražaru 
prava  narodnoga,  te  je  većina  pristajala  uz  Hrvate.  Jedan  čovjek 
nadje  se  ipak  medju  Hrvati  i  to  spomenuti  već  Ivan  Salopek, 
koji  je  prava  svoje  domoviue  pogazio.  On  je  već  prije  sabora 
radio  o  tom,  da  se  protestanti  usele  u  Slavoniju,  da  se  ova 
zemlja  odtrgne  od  Hrvatske,  što  je  i  u  tiskanoj  brošuri:  »pisma 
jednoga  Hrvata"  (litterae  unius  e  Croatis)  dokazivao.  Tuđe  nasto- 
jaše  porušiti  redom  sva  prava  Hrvatske.  »Odkada  je  on  ustao 
proti  nam  —  vele  hrvatski  odaslanici  —  od  onda  nastaše  nam 
neprilike,  Magjari  se  upravo  urotili  proti  nam“ 

Crni  izdajica  ustajao  je  u  svakom  pitanju  proti  svojoj  domo¬ 
vini,  najprije  u  urbarskih  pitanjih,  onda  udarao  proti  tomu,  da 
bude  banski  stol  apelacija  za  Hrvatsku,  Rieka  da  nikada  nije 
spadala  ka  Hrvatskoj,  krajina  da  se  neima  sdružiti,  magjarski 
jezik  da  se  uvodi  u  Hrvatsku,  povlasti  naše  domovine  u  đaćah  i 
primanju  vojničtva  da  se  dokinu.  Razpravljala  se  pitanja  hrvatska 
u  odborih  ili  javnom  saboru,  svagdje  je  on  ustajao,  u  svakoj 
sjednici  i  po  više  puta,  da  potare  prava  svoje  domovine.  Samim 
plemenitijim  Magjarom  gadilo  se  je  ponašanje  toga  izdajice,  dočim 
je  njegov  sudrug,  zastupnik  iste  županije  virovitičke,  Pavao  Hegeđus 
„premda  rodjen  Magjar*  uz  Hrvate  pristajao  i  s  njimi  glasovao. 

Ogromnoj  većini  Magjara  nije  u  ostalom  niti  trebalo  pobude 
Salopekove.  S  pohlepom  prihvaćaju  oni  svakom  prilikom  —  kako 
vele  u  službenom  spisu  odaslanici  hrvatski  —  ma  kako  bio  ekscen¬ 
tričan  predlog,  samo  neka  je  proti  Hrvatskoj,  sva  prava  naša  meću 
pod  nož  svoga  sabora,  sva  hoće  da  poruše.  Kolike  navale  moraju  naši 
odaslanici  podnositi,  kako  ih  odbijati,  da  spase  Čast  svoga  naroda ! 
Kod  mnogih  prigoda  gledaju  Magjari  sa  izrazi  prezira  našu  do¬ 
movinu  i  sabor  hrvatski  ruglu  izvrći.  „Ovako  boravismo  u  tužnom 
položaju  kroz  tri  godine  (od  god.  1833—1836.)  medju  mrzitelji 
našega  naroda*,  zaključuju  svoje  izviešće  hrvatski  zastupnici. 

Ovaj  glas  hrvatskih  odaslanika  imade  tečajem  sabora  i  pre¬ 
više  dokaza.  Kad  se  je  uzelo  raditi  o  kontnbuciji  iliti  porezih, 
navaljivahu  Magjari,  da  Hrvatska  premalo  plaća,  a  da  prema 
malim  teretom  svojim  prevelika  prava  imade.  Hrvati  im  liepo 
odgovaraju,  da  ondje,  gdje  se  o  pravu  radi,  neodlučuje  obseg 
zemlje  i  broj  njezinih  stanovnika.  Hrvatska  da  je  tri  puta  veća 
bila,  kada  je  pristupila  svetoj  kruni  ugarskoj.  Što  su  joj  Mlet- 
čani  uzeli  Dalmaciju  i  što  je  veći  dio  Hrvatske  Turčin  osvojio, 
zato  valjda  da  neće  nitko  Hrvate  kriviti.  Ugarska  ima  k  tomu 
jošte  samo  dva  krajiška  regimenta,  „dočim  ih  je  iz  hrvat¬ 
skoga  srdca  jadanaest  izrezano"  Bolje  bi  bilo,  da  Ma¬ 
gjari  Hrvate  pomažu,  da  na  svoj  stari  obseg  zemlje  dodju,  nego 
li  što  se  napinju  dokazati,  da  su  „samo  ostanci*  nekadanjega 
Woga  kraljevstva. 

Već  prije  sabora  bili  su  spremili  Hrvati  cieli  spis  o  Slavoniji, 
dokazivajuć  da  je  uviek  bila  pod  hrvatskim  banom.  Zloglasni  Salopek 
dakako  dokazivao  je,  da  to  nikada  nije  bilo,  a  naročito  za  krajinu,' 
da  neposredno  spada  k  Ugarskoj,  da  joj  nije  bio,  niti  neima  biti 

ban  vrhovni  vojvoda  napose  u  Slavoniji.  Sami  Magjari  nisu  to¬ 
liko  dokazivali,  zato  su  njegovi  predloži  propali.  Sada  se  počet- 
JS34 .  kom  god.  1834.  to  pitanje  opet  ponavljalo,  i  jošte  su  morali  Hrvati 
braniti  druge  dielove  svoje  domovine.  Došlo  je  u  aprilu  ove  godine 
do  razprave  o  „primorju*,  koje  su  Magjari  zajedno  s  Riekom 
kanili  odtrgnuti.  Hrvati  biesni  odvraćaju  im,  „da  kralj  toga  nikada 
dopustiti  nesmije,  jer  da  je  prisegao  jednako  na  cjelovitost  Hrvatske 
kao  i  Ugarske.  Što  će  biti  od  Hrvatske,  ako  si  sada  Ugarska 
prisvaja  dielove  zemlje  Hrvatske,  kojih  se  dosada  kroz  viekove 
nije  usudila  iskati?  Da  li  je  ovaj  postupak  skladan  s  pravi 
Hrvatske  i  njezinimi  odnošaji  s  Ugarskom?  Sada  već  Hrvatska 
s  Ugarskom  nesamo  da  nenalazi  zaštite,  već  progon  svoje  na¬ 
rodnosti  i  svoga  narodnoga  obstanka.  Dapače  već  i  privatna  dobra 
Hrvata  mira  od  Magjara  neimaju.  Oni  su  odlučili  za  obranu 
svoje  domovine  pozvati  se  na  sud  Europe  i  svoga  potomstva,  a 
da  toga  Magjarom  nikada  dopustiti  neće“  Uzrujao  se  sav  sabor 
sbog  ove  izjave  Hrvata.  Personal  kraljev  i  predsjednik  tješio  je 
i  mirio  Hrvate,  te  je  pitanje  sretno  svršeno  po  pravu  Hrvatske. 

Dok  su  se  Magjari  spremali  na  poslednju  navalu,  kako  će 
opasati  Hrvatsku  magjarskim  jezikom  i  dok  su  se  naši  ođaslanici 
na  zajedničkomu  saboru  borili,  da  se  tomu  otmu,  počela  se  je  u  do¬ 
movini  sabirati  mlada  četa  domorodaca  na  velika  i  odlučna  djela. 
God.  1834.  uradiše  već  toliko,  da  je  jedan  izmedju  braće  smio  javno 
izreći:  „Ljubav  naroda  svoga  u  kraljevstvu  hrvatskom  već  je  to¬ 
lika,  da  ju  već  nijednoj  sili  izkorieniti  neće  biti  moguće,  najmanje 
pako  jednomu  takovomu  orsagu,  s  kojim  je  slobodno  kraljevstvo 
naše  samo  u  družtvui4  Mladež  je  sva  kipila  i  gorila  krasnom 
slutnjom  u  srdcu,  da  je  upravo  njim  dano  preporoditi  narod 
hrvatski.  Izmedju  svih  diže  se  prvi  Ljudevit  Gaj,  da  izprosi 
od  kralja  dozvolu  za  izdavanje  novina.  Magjari  sve  moguće  uči- 
niše,  da  to  zaprieče.  Gaj  ode  pred  kralja,  da  si  glavom  tu 
milost  izprosi.  Pripoviedaju,  da  je  car  Franjo  svojim  običnim 
lahkim  načinom  razsjekao  uzao  zauzlan  od  Magjara  i  presudio : 
„kad  tiskaju  novine  Magjari,  zašto  nebi  i  Hrvati4.4 
Skoro  godinu  dana  izčekivala  se  je  ta  odluka,  dok  nestiže  u  Za¬ 
greb  mjeseca  novembra  1834. 

Gaj  izda  proglas  za  „Novine  horvatske*  i  „Danicu  horvatsko- 
slavonsko-dalraatinsku*  20.  novembra  kajkavskim  jošte  nariečjem. 
Sam  on  primio  je  ovo  nariečje  u  Krapini  s  majčinim  mliekom, 

zato  mu  je  najmilije  bilo,  a  opet  u  srdcu  kajkavštine  u  Zagrebu 
gradu  svemožno  svećenstvo  bilo  je  to  nariečje  posvetilo  porabom 
u  crkvi  i  školi.  Najviše  od  straha  pred  svećenstvom  počme  on 
ovim  nariečjem  pisati.  U  proglasu  reče  Gaj:  „Vsi  skoro  Euro- 
peanski  narodi  vu  znanostjah  i  navukeli  vre  tak  daleko  dospeli 
su,  da  se  pri  njih  materinskem  jezikom  pisane  knjige  i  novine 
ne  samo  vu  zraožneh  dvoreh,  nego  dapače  vre  vu  isteh  priprosteh 
kućah  šteju  i  preštimavaju.  Ni  li  anda  skradnje  vreme,  da  i  mi 
koterih  slavni  predji,  kakti  ćele  Europe  branitelji  i  čuvari  čez 
vnoga  stoletja  sveudilj  oboruženi  za  vsega  človečanstva  preporod 
hrabreno  skoznuvali  su,  da  rekoh  i  mi  naše  mile  Slovenske 
matere  jezik,  koji  s  obilnostjum  rečih  i  s  slastjum 
izgovora  diči  se,  i  koji  nas  s  osemđesetmi  milioni 
naše  braće  naravski  veže,  osvetlati  i  na  dostojnu 
čast  podići  popašćimo  set4 

„Danica44  sinu  punim  svjetlom  desetoga  januara  1835.  sa  1835. 
znamenitim  pririečjem:  Narod  bez  narodnosti  jest  tielo 
bez  kosti.  Uz  Gaja  stoji  joj  pri  porodu  kolo  mladih  ljudi  po 
imenu:  Dragutin  Bakovac,  Ljudevit  Vukotinović, 
Pavao  Štoos,  braćaAntunilvanMažuranićiVjeko- 
slav  Babukić.  Kako  su  mladi  bili,  ovo  im  je  prvi  korak  u 
velike  odnošaje  života,  a  taj  se  njim  samim  prikazivaše  veli¬ 
čajan,  oni  osjećahu  da  donose  zoru  nove  sreće  i  budućnosti  svomu 
narodu,  kako  kaza  o  samom  sebi  i  svjestni  i  ponosni  njihov  vodja: 

»Tamo  mile  njemu  vile  rajske  dadu  sile, 

On  se  stane,  sviet  se  gane,  rodu  zora  svane.« 

Ako  filozofi  svjetskoga  glasa  ištu  za  politički  prevrat  ne 
učene  već  praktične  ljude,  ako  za  duhovni  prevrat  u  nauci  neištu 
mnogo  rada,  već  samo  velika  i  epokalna  djela  sjajnih  umnika, 
za  preporod  oburarloga  naroda  moraju  postaviti  zakon,  da  su 
ga  jaki  izvesti  samo  mladi  oduševljeni  ljudi.  Tomu  su  svjedok 
novi  preporoditelji  Hrvatske.  Neimaju  oni  brige  za  veliki  imetak, 
već  samo  za  čast  i  slavu,  neimaju  niti  razgranjena  odlična  roda, 
da  im  suzpreže  život  i  misli  u  stare  konštitucionalne  forme; 
neima  nitko  od  njih  slavne  prošlosti,  a  i  mladjana  svim  jednaka 
doba,  svim  zajedno  prizivlje  slogu,  prijateljstvo  i  bratinstvo. 
Pjesma  predstavlja  mladenački  dio  života  jednoga  naroda,  a  njim 
mladim  jest  ona  najkrasniji  dio  njihova  života,  nesamo  žar  mla- 

dosti  njihove,  već  i  sjaj  velike  idee  slavenske  daje  pjesmi  snagu, 
da  od  srdca  u  srdee  dira,  da  osvaja  mladež  i  da  se  njenim  pje¬ 
vanjem  prelieva  sveto  čuvstvo  narodnosti  u  milijun  srdac&  svoga 
naroda,  da  bude  jedan  svjestan  narod.  Tako  se  rodi  iznova  Hrvatska. 

Prva  pjesma,  koja  se  je  javno  pjevala  7.  februara  u  za¬ 
grebačkom  onda  njemačkom  kazalištu,  bila  je:  „Još  Hrvatska 
nij’  propala  dok  mi  živimo,  —  spjevana  od  Ljudevita  Gaja  — 
visoko  se  bude  stala,  kad  ju  zbudimo,  ak  je  dugo  tvrdo  spala 
jača  hode  bit,  ak  je  sada  u  snu  mala,  će  se  prostranit.  Brada 
danas  kolo  vodi,  danak  svetkuje,  Horvatska  se  preporodi,  sin  se 
raduje.  V  kolu  jesu  vsi  Horvati  stare  države:  Staroj  Slavi  verni 
svati  z  Like,  Krbave,  Krajnci,  Štajer,  Gorotanci  i  Slavonija, 
Bosna,  Srbiji,  Istrianci,  ter  Dalmacija!4  Kako  je  pjesma  primljena, 
nitko  nezapisa,  ved  se  samo  pripovieda,  da  je  bilo  sveobde  odu¬ 
ševljenje.  Sve  pjesme  redom  pjevaju  pozdrave  domovini  probu- 
djenoj  sa  krepkom  nadom,  da  de  bolje  biti.  Rodoljubi  oglasuju 
se  iz  Slavonije,  vojne  krajine  i  hrvatskoga  primorja  ved  prvih 
dana,  te  obodruju  na  napredak.  Prijatelji  iz  slavenskoga  svieta 
pozdravljaju  ih  i  vesele  se  njihovomu  radu. 

U  taj  čas  probudjenja  Hrvata  umre  2.  marta  car  Franjo. 
U  priestolnici  njegovoj  bila  je  za  njim  iskrena  žalost,  jer  su  bili 
pouzdani,  skoro  familijarni  odnošaji  izmedju  dvora  i  stanovnika 
grada  Beča.  Hrvati  su  mu  bili  zahvalni  za  njegovo  pravdoljublje. 
„Ovoj  kreposti  —  veli  „Danica"  —  mi  Slavenci  navlastito  za¬ 
hvaliti  imamo,  da  se  naša  vre  skoro  zatrta  narodnost  pod  milum 
obrambum  dragoga  otca  Franje  opet  podigla,  ter  tak  modno 
okrepila  je,  da  ju  težko  ikada  kakova  suprotivšdina  više  podko- 
pati  bude  mogla.  Naš  mili  otec  Franjo  spoznal  je  znamenitost 
i  važnost  svojih  šestnaest  milionov  vernih  Slavencev,  zato  ne- 
samo  dopustil  nego  dapače  naredil  je,  da  se  vsako  narečje  na¬ 
šega  jezika  vse  bolje  zdela,  da  s  tim  prikladneše  postane  k  slogi 
jednoč  potrebnoga  obdinskoga  književnoga  jezika  prispeti.  On 
dobro  predvidel  je,  da  su  verni  Slavenci  jederka  Njegovih  držav 
i  da  su  zrno  Njegove  hrabre  vojske!4 

V. 

Ferdinand  V.,  ved  od  pet  godina  krunjeni  kralj  ugarsko- 
hrvatski,  bio  je  ved  četrdeset  i  dvie  godina  star,  kada  je  nasliedio 

otca  na  priestolju.  Neograničena  dobroćudnost,  neizcrpiva  dobro¬ 
hotnost,  njegova  blaga  i  pomoći  sklona  ćut  pribavila  mu  je  doskoro 
pridjev  dobroga.  Tielom  slab  i  boležljiv,  nije  niti  duhom  toliko 
jak,  da  kao  absolutni  monarh  prevlada  razažgane  svoje  narode. 
Ako  i  nije  istinito,  što  se  je  razglasilo  iz  tobožnjega  testamenta 
cara  Franje,  kako  on  opominje  sina  svoga,  opet  je  znamenito, 
jer  je  novi  kralj  upravo  tako  radio,  kao  da  je  istinito.  „Nemie- 
njaj  ništa  u  temeljih  državne  sgrade  —  imala  je  glasiti  opomena 
—  pouzdaj  se  sasvim  u  kneza  Metternicha,  moga  najboljega  pri¬ 
jatelja  i  najvjernijega  slugu.  Bez  njega  nepoduzrai  ništa,  što  bi 
išlo  na  dobro  zemlje.  Pouzdaj  mu  se  sav,  on  će  vierno  stati  uza 
te  istom  privrženosti,  koju  je  meni  zasvjedočio4.1 

Ugarsko-hrvatski  sabor  našao  je  novi  kralj  u  podpunom 
radu,  upravo  se  započimala  pripravljati  konačna  razprava  o  ma- 
gjarskom  jeziku.  Magjari  zahtjevahu  glede  Hrvatske:  ,da  se  u 
četiri  niža  razreda  gimnazije  samo  rimski  klasici 
predavaju  jezikom  latinskim,  sve  druge  znanosti 
jezikom  magjarskim,  a  od  petoga  razreda  neka  se  i 
klasici  magjarski  prevode;  jezik  magjarski  imade 
se  nadalje  rabiti  u  naucih  filozofijskih  ijurističkih; 
da  nijedan  službenik  nebude  sposobnim  smatran 
bez  magjarskoga  jezika,  a  službenikom  u  Hrvat¬ 
skoj,  Slavoniji  i  Dalmaciji  daje  se  rok  od  deset 
godina  da  nauče  magjarski4.4  Na  prosvjed  Hrvata  nije  se  dolnja 
kuća  obazirala,  premda  su  ga  dostojnom  energijom  izricali.  Ode 
sva  stvar  na  kuću  velikaša,  koji  to  zabaciše  jedan,  dva  i  tri  puta, 
dok  napokon  četvrti  put  nepopustiše,  te  je  tako  u  obadvie  kuće 
odsudjeno,  da  se  Hrvatska  pokori  magjarskomu  jeziku. 

Ban  Vlašić  sazva  mjeseca  jula  god.  1835.  Hrvate  u  konferenciju, 
da  se  svjetuju,  što  će  sada  učiniti.  Odluče  obratiti  se  predstavkom 
na  kralja,  neka  ih  čuva  od  magjarskoga  nasilja,  što  je  kralj  i 
učinio,  te  odpisom  na  sabor  odbio  potvrdu  ovoga  nepravednoga 
zakona.  0  tom  odpisu  kraljevom  vodila  se  onda  u  saboru  burna 
razprava.  Na  što  Hrvati  očitovaše:  „Stališi  i  redovi  hrvatski 
neće  se  odrođiti  od  otaca  svojih,  već  će  svoju  narodnost  saču¬ 
vati,  što  bilo  da  bilo  svimi  mogućimi  sredstvi.  Naša  municipalna 
prava  nemogu  biti  nikada  predmetom  saborske  razprave,  niti 
naša  unutarnja  uprava  nespada  na  stališe  i  redove  Ugarske,  a 
proti  ovim  novotarijam  najsvetčanije  prosvjedujemo!4  Na  to  im 

odvrati  zastupnik  torontalske  županije  Hirtelendi:  da  Hrvatska 
ima  biti  pokorna  nesarao  kralju,  već  i  zakonodavnomu  tielu 
Ugarske.  Hrvati  odvrate:  da  su  oni  poštovali  i  poštuju  sve  za¬ 
jedničke  zakone,  ali  da  nikada  priznati  neće,  da  bi  njihova  osebna 
prava  bila  predmetom  razprave  zajedničkoga  sabora.  „Hrvati 
da  nebrane  jezik  latinski,  već  svoje  vlastito  pravo, 
po  kojem  mogu  sebi  odrediti  službeni  jezik  i  da 
mogu  svoj  vlastiti  narodni  hrvatski  jezik  uzeti 
mjesto  latinskoga,  kada  im  se  bude  svidjelo,  a  to 
da  nebi  bilo  nikada  moguće,  da  primu  za  diploma¬ 
tički  jezik  magjarski.  Jezik  je  hrvatski  u  najno¬ 
vije  vrieme  u  raznih  obzirih  toliko  napredovao,  da 
Hrvati  očito  potaknuti  liepim  primjerom  Magjara 
svoj  jezik  šire,  te  nikada  neće  dopustiti,  da  im  se 
uzme  mogućnost  podići  svoj  jezik  na  diploma¬ 
tički,  i  da  ga  sami  puste  pasti  na  nizinu  prostoga 
seljačkoga  govora4.4 

1836.  Magjari  nisu  se  dali  sklonuti,  da  od  svojih  zahtjeva  odu¬ 
stanu.  Stvar  je  opet  otišla  pred  kralja,  ali  u  odpisu  kraljevom 
od  27.  aprila  1836.  neima  o  tom  niti  spomena.  Kralj  je  spasio 
Hrvate,  zato  mu  kašnje  iz  sabora  hrvatskoga  zahvaljuju,  što  je 
sačuvao  temelje  ustava  hrvatskoga,  da  „nepotonu  u  burah*4  ra- 
djajućih  se  u  zajedničkom  saboru,  što  je  time  njihova  prava  raz¬ 
jasnio  i  potvrdio.  Osobitoj  mu  milosti  preporučuju  svoje  dične 
zastupnike  Ljudevita  Bedekovića,  tajnoga  savjetnika  i  velikoga 
župana  križevačkoga,  Stjepana  Ožegovića,  protonotara,  Antuna 
Kukuljevića  i  grofa  Janka  Draškovića,  koji  su  kroz  tri  godine 
dana  trpili  jade  i  nevolje,  napadaje  i  sramote  svakojake  braneći 
pravo  svoje  domovine.  Osobito  je  grof  Janko  Drašković  velikaše 
gornje  kuće  obraćao  na  pravedno  priznanje  naših  prava. 

U  kralja  je  jedinoga  spas  naše  domovine,  time  odišu  stališi 
hrvatski.  Magjari  su  nastojali  odtrgnuti  Slavoniju  od  Hrvatske, 
dokazujući,  da  po  pravu  pod  bana  nespada.  Liepom  historijskom 
razpravom  dokazuju  kralju  stališi,  da  je  uviek  spadala  i  prije  turske 
dobe  pod  bansku  vlast.  Nadaju  se,  da  ih  kralj  neće  Magjarom 
žrtvovati.  Ovaj  iskreni,  lojalni  i  pouzdani  doticaj  Hrvata  sa  absolu- 
tističkim  bečkim  dvorom  počeli  su  već  sada  Magjari  pred  svietom 
tako  izticati,  kao  da  se  u  Beču  Hrvati  za  robove  predaju  i  time 
mu  pomažu  potirati  slobodu  naroda.  Nemanja  vika  bila  je  na 

velikaše  ugarske,  koji  su  poštovali  pravo  hrvatsko,  te  neprista- 
jali  u  svemu  na  pogubne  namjere  dolnje  kude  glede  Hrvatske. 

Kada  su  se  poslanici  hrvatski  na  ljeto  1836.  povratili  sa 
zajedničkoga  sabora  u  domovinu  iza  trogodišnjega  težkoga  i  mu¬ 
kotrpnoga  rada,  našli  su  ved  domovinu  preobraženu  novim  sla¬ 
venskim  duhom.  Niema  domovina  bez  glaska  narodnoga  prije  tri 
godine  pozdravljala  ih  je  sada  sa  stotinu  pjesama  pjevanih  iz 
hiljada  grla,  jedna  vatrenije  od  druge.  „Danica  horvatsko-sla  von- 
sko-dalmatinska*  je  ved  ođživila  jednu  godinu,  te  je  primila  na 
radost  domorodaca  naslov :  „Danica  Ilirska*,  a  pisana  je  ved 
novim  pravopisom,  zabačena  je  kajkavština,  te  je  poprimljeno  na- 
riečje  hercegovačko-štokavsko.  Ved  je  i  toli  željno  očekivanu  slovnicu 
ilirsku  Vjekoslav  Babukid  odtisnuo  u  sviet.  Sve  je  to  novo,  sve 
je  krasno,  sve  je  veselje  novoga  života.  Gajev  proglas  za  „Da¬ 
nicu*,  toga  novoga  smjera  može  biti  danas  tkogod  nede  razu¬ 
mjeti,  ali  onda  titrao  je  sa  svačijim  srdcem  i  ostati  de  po  našem 
mnienju  spomenikom  u  povjesti  hrvatskoj,  dok  bude  naroda  da 
ga  čita.  „Europa  —  veli  on  u  pozivu  za  „Danicu*  god.  1836. 
—  prispođablja  se  sjededoj  djevojki,  i  u  toj  priliki  s  jednim  po¬ 
gledom  vidimo,  da  ova  djevojka  rukama  drži  jednu  na  tri  ugle 
osnovanu  liru,  koju  si  na  prsa  naslanja.  Ova  lira  glasila  je  u 
davnoj  prošastnosti  najugodniim  naravskim  glasom,  kada  se  jošde 
sve  skladno  složene  strune  milimi  vjetridi  gibaše.  Ali  jednoč 
podigne  se  strahoviti  vihar  od  juga  i  zahoda  i  zatim  silna  bura 
od  izhoda  i  sjevera  —  strune  odapnu  se,  ter  nestade  sloge  i 
milenih  glasova4.4  „Ova  Europe  lira  jest  Ilirija  na  tri  ugle  med 
Skadrom,  Varnom  i  Bjelakom  osnovana.  Odapete  nesložne  strune 
na  ovoj  liri  jesu:  Koruška,  Gorica,  Istria,  Kranjska,  Štajerska, 
Horvatska,  Slavonia,  Dalmacia,  Dubrovnik,  Bosna,  Crnagora, 
Hercegovina,  Serbia,  Bulgaria  i  dolnja  Ugerska.  Što  možemo 
sada,  gdje  svaki  za  slogom  uzdiše,  bolje  željeti,  nego  da  se  na 
velikoj  Europe  liri  sve  nesložne  strune  opet  slože  i  slastjom 
ugodnih  glasova  proslave  vjekovitu  mladost  sjedede  djevojke.  A 
može  li  se  ikada  pomisliti,  da  taj  veliki  cilj  dostignemo,  dokle 
se  svaka  struna  posebi  tudjemu  skladnoglasju  prilagadja?  Pre- 
stanimo  svaki  na  svojoj  struni  brenkati,  složimo  liru  u  jedno 
soglasje,  jerbo  je  i  ona  samo  jedina,  premda  su  njene  strune 
svaka  za  se  više  ili  manje  od  prvoga  naravskoga  glasa  odaljene. 
Otvonmo  staru  naroda  našega  knjigu,  u  njoj  su  duhom  slavjan- 

skim  zabilježeni  lire  naše  negdašnji  sladki  glasovi  —  —  — * 
Gaj  je  sbilja  složio  već  prilično  strune  sa  svojom  „Danicom*, 
jer  već  čitamo  pjesničke  proizvode  sa  svih  krajeva  s  podpisom: 
Ilir  iz  Hrvatske,  iz  Primorja,  iz  Slavonije,  iz  Štajera.itd.  — 
zato  i  on  veli:  književni  je  jezik  jedan  ciele  Ilirije. 
Živa  je  vjera  da  je  ovaj  isti  narod  u  staro  rimsko  doba  ovdje 
bivao,  kako  jasno  izriče  grof  Janko  Drašković :  „Rimljani  su  vidili, 
da  je  ovdje  jednoga  jezika  i  običaja  narod,  zato  su  sve  ove 
zemlje  prozvali  jednim  imenom  Ilirija*.4  Ta  je  puno  pomagala  mla¬ 
doj  ilirskoj  idei,  a  ne  manje  i  ona,  da  su  stari  naši  bili  već  u 
Dubrovniku  do  cvieta  doveli  književnost.  Narodi  najvole  svoju 
prošlu  sreću  sabirati  u  poslovicu:  što  je  bilo  i  opet  će  biti. 

Napredkom  ilirske  idee  i  književnosti  stale  su  rasti  višje 
potrebe  pobudjenoga  narodnoga  života.  U  to  ime  zamisliše,  da 
se  stvori  učeno  družtvo  za  jezik  i  literaturu  ilirsku  poput  kakve 
akademije.  U  saboru  bude  stvoren  o  tom  članak  zakonski.  Ali 
jošte  je  više  trebalo  življe  ognjište  i  stecište,  gdje  se  u  nepri- 
siljenih  sastancih  mogu  razpravljati  sva  pitanja  narodna  i  knji¬ 
ževna.  Magjari  slaviše  već  sjajne  uspjehe  ovakovimi  đružtvi. 
Hrvati  počeše  osnivati  po  svih  gradovih  čitaonice.  Središte 
je  svim  imala  biti  čitaonica  narodna  u  Zagrebu  pod 
okriljem  plemenitoga  grofa  Janka  Draškovića.  Poznavao  je  on 
slična  družtva  kod  drugih  budećih  se  naroda,  znao  je  on  za 
biologijska  družtva  Italije,  koja  su  se  pod  ovim  skromnim  imenom 
sakrila,  da  šire  svoje  političke  idee  u  narod  talijanski;  znao  je 
on  za  gospodarska  družtva  poljska,  koja  su  javno  samo  za  go¬ 
spodarstvo  radila,  a  potajno  budila  poljski  narod.  Nebojimo  se 
da  smo  pogriešili,  ako  reknemo,  da  je  on  obadva  ova  javna 
smjera  nadjena  kod  obijuh  razdalekih  naroda  gledao  salievati  na 
1838.  štitu  narodne  čitaonice  zagrebačke.  Tomu  nam  je  svjedok  prvi 
njegov  govor,  kojim  otvara  ovo  družtvo. 

„Prva  nam  je  dužnost  —  veli  —  da  se  ujedinimo,  a  druga, 
da  nam  bude  moguće  korist  presladkoga  našega  naroda  i  domo¬ 
vine  privesti,  ako  se  naš  jezik  temeljito  savršeno  naučimo,  ako 
marljivo  domaće  i  inostrane  pisce  čitajući  i  prijaznivo  se  raz¬ 
govarajući  s  našim  se  narodom  i  njegovimi  običaji  i  navadarai 
bolje  upoznamo  i  kao  duhom  se  njegovim  opojimo,  ter  tako 
š  njime  bližje  poznani,  za  njega  se  krepčie  zauzmemo  i  koristnimi 
se  nauci  ukrasimo.  Ako  za  tim  koristne  knjige  drugih  izobra- 

ženih  naroda  ili  u  naš  jezik  prevedemo  ili  sami  takve  osnujemo, 
i  ako  trgovačku  i  poljodjelsku  vrst  izbistrimo,  najviše  pako  ako 
primjerno  odhranjenje  naroda  našega  i  pribavljanje  večega  imetka 
njemu  pripravimo!1 

„Tada  će  nam  i  naš  uzvišeni  dvor  radost  i  zadovoljnost 
svoju  nedvojno  očitovati,  kad  jednoč  opazi,  da  mi  s  junačkim 
našim  glasom  viernosti  i  hrabrosti  takodjer  i  glas  vještih,  skrb- 
ljivih  i  obrtnost  ljubečih  domorodaca  sjedinjujemo,  ter  da  samo 
i  moralnom  našom  snagom  bide  i  uzdržavanje  naše,  jezik  naš 
junački  ilirski  i  š  njim  skopčano  odhranjenje  naroda  našega  dizati 
se  trsimo!4 

„U  protivnom  slučaju,  ako  bi  i  nadalje  skrb  za  našu  na¬ 
rodnost  zanemarili,  tada  bi  okolo  nas  ustali  drugi  narodi  s  prie 
rečenimi  sredstvi,  koji  bi  nas  sbog  pomanjkanja  narodne  sloge, 
obrtnosti  ili  industrije  u  odhranjenju  nadkrilili,  tada  bi  se  — 
što  bog  predragi  i  naša  ozbiljna  volja  sačuvaj  —  krv  predjih 
naših  gorko  prolijana  i  njihovi  glasoviti  čini  zaboravili;  jerbo 
bez  narodnoga  odhranjenja,  bez  sloge  i  blaga  neima  snage  i 
jakosti  u  državi,  a  gdje  toga  u  zao  čas  neima,  tu  neima  u 
današnje  doba  nikakve  važnosti  niti  kod  dvora,  niti  kod  susjedah, 
još  manje  u  Europi!4 

„Probudimo  se  dakle  i  pridajmo  prirodjenoj  našoj  viernosti 
prama  kralju  i  konštituciji  skrbljivost  za  naše  napredovanje,  i 
podbočimo  našu  mladež  s  hasnovitimi  nauci,  pritegnimo  bistrije 
glave  u  našu  čitaonicu  i  najdimo  način,  da  vriedni  domorodci 
svojih  trudova  primjernu  zaslužbu  dobiju.  Budimo  prijatelji, 
budimo  brača  bez  razlike  imena,  jer  svih  nas  otac  jest 
kralj  naš  i  mati  konštitucija  naša!4 

Čitaonica  posta  središte  svega  narodnoga  života.  Na  temelju 
jednoga  jedinoga  pravila:  „svrha  je  družtvu  čitanje  novina  i 
knjiga,  —  i koristne znanosti razširivati44  posta unjoj  redakcija 
novina  i  knjiga,  klub  ilirski,  gdj e  se  sve  razpravlja 
i  glasovi  na  sve  strane  šalju;  knjižara  ilirska  i 
„Matica44,  učeno  družtvo,  muzeum  i  gospodarsko 
družtvo,  kazalište  i  opera,  napokon  „Narodni  dom!4 
Tajnik  i  duša  ovoga  svemožnoga  družtva  bio  je  neumorni  zlat¬ 
noga  poštenja  čovjek  VjekoslavBabukič.  Na  njegovih  ramenih 
uzpinjahu  se  mnogi  ljudi  do  glasa  i  slave  u  narodu.  Po  njemu 
*  je  bila  čitaonica  čisti  neoskvrnuti  hram  duha  slavenskoga.  Milo- 

(Smičiklas :  Povjest  hrvatska.  11.)  29 

krvna  dud  tajnikova  puno  je  tomu  dopomogla,  da  se  je  stranomu 
čovjeku  u  čitaonici  prikazivala:  „prava  narodna  i  duševna  slo¬ 
bodna  družina,  u  kojoj  je  biti  dionikom,  pa  ma  i  samo  svjedokom 
prava  radost4.4 

Mirniji  politički  odnošaji  dali  su  Ilirom  odmora,  da  stvore 
temelje  zanajvede  djelo  Hrvata  devetnaestoga  vieka, 
za  osiguranje  i  ujamčenje  narodnosti  svoje.  Sa  ma¬ 
loga  i  sirotnoga  položaja,  gdje  se  članovi  družtva  moraju  obve¬ 
zati,  da  svaku  knjigu  narodnu  kupe,  protisnu  Babukid  knjižarske 
sveze  po  svih  stranah  domovine  i  med  prijatelji  slavenskimi  na 
daleko  i  široko.  Po  domovini  šire  narodne  knjige  mladji  svede- 
nici  i  oduševljena  mladež,  kud  je  god  dospjevala. 

1839.  Ved  godine  1839.  pokušaše  u  njemačkom  kazalištu  zagre¬ 
bačkom  predstavljati  narodne  komade  za  „občuvanje  materinskoga 
jezika,  kako  to  državna  brada  Magjari  svojim  kazalištem  posti- 
gavaju4.4  Da  se  jedan  put  na  mjesec  uzmogne  predstavljati,  do¬ 
prinose  rodoljubi  svaki  svoju  krajcaru  na  žrtvenik  domovine. 
Koliko  su  drobni  i  maleni  prinosi  pojedinih  ljudi,  opet  su  pri¬ 
lični  novčidu  one  evangjeoske  sirotice,  jer  su  mnogi  odtrgavali 
od  usta  svojih,  samo  neka  bude  u  slavu  domovine.  Prve  pred¬ 
stave  bile  su  dosta  slabe,  ali  sveobde  narodno  oduševljenje,  što 
se  ved  u  hramu  Thalije  udomljuje  narodni  jezik,  nagradilo  je 
sve  trude  i  neprilike.  „Starci  se  raduju  —  veli  naš  glasnik  Ivan 
Mažuranid  —  i  vesele  u  misli  u  ona  stara  bolja,  od  njih  hvaljena 
vremena,  kad  su  oni  kao  Slavjani  u  slavjanskoj  zemlji  i  jeziku, 
čisti  slavjanski  od  tudjina  bolje  uzčuvani  sviet  ugledali;  prijatelji 
naši  i  naše  domovine  vesele  se,  i  u  srdcu  s  prvim  ovim  početkom 
sretan  takodjer  napredak  skapčaju;  neprijatelji  napokon  dubo¬ 
kim  zamukoše  mukom,  jednom  riečju:  dobri  se  svi  raduju,  svi 
ufaju,  a  zli  kradom  tuguju,  stide  se  i  boje.®  Odmah  pomišljaju 
rodoljubi,  da  se  stalno  kazalištno  družtvo  sastavi,  koje  de  sve 
gradove  obilaziti.  Svi  de  gradovi  okusiti  slasti  predstava  na 
materinskom  jeziku,  svi  delaglje  družtvo  uzdržati.  Modi  de  se  osno¬ 
vati  škola  dramatična,  da  se  razvije  pravo  narodno  kazalište.  Život 
i  imetak  svoj  posvedivaše  ovomu  poslu  Dimitri  j  a  D  em  eter. 

Iste  godine  s  kazalištem  radjala  se,  ali  se  jošte  nije  poro¬ 
dila  „Matica  ilirska!4  Imala  je  biti  samo  književni  odbor  čitaonice. 
Starijim  Hrvatom  proniknutim  snagom  kontinuiteta  svojih  pra¬ 
vica,  čim  je  provezena  svaka  žica  njihova  života,  moralo  se  je 

dokazivati,  da  je  novi  pravopis  ilirske  knjige  stari  hrvatski,  ali 
zaboravljeni  od  Vitezovićeva  vremena.  Oni  osjećahu  snagu  svoju 
osobito  u  tom,  da  su  imali  svoju  slavnu  pjesničku  književnost. 
„Mi  imademo  —  veli  grof  Janko  Drašković  —  mnogo  starih  i  zna¬ 
menitih  djela  iz  šestnaestoga  i  sedamnaestoga  stoljeća,  kad  još 
njemačka  literatura  u  zibci  bijaše,  Čubranovića,  Ranjinu,  Zlata- 
rića,  Gundulića,  Palmotića,  Gjorgjića  i  mnoge  ine.  Ove  dakle 
našim  organičkim  (glasoshodnim)  pravopisom  preštampati,  želja 
je  jednoglasna  svih  onih,  kojim  su  ove  stare  klasičke,  po  duhu 
i  ukusnoj  krasoti  jednako  dične  knjige  poznate.  Ova  djela  kad 
istom  na  svjetlost  izidju  bit  će  u  pravom  smislu  dika  i  ponos 
našega  cjelokupnoga  nesamo  ilirskoga,  da  i  cieloga  slavjanskoga 
literarnoga  svieta".  Tomu  je  imala  služiti  „Matica". 

Čitaonica  se  je  smatrala  jošte  predtečnim  zavodom  učenoga 
družtva,  kako  ga  je  osobito  želio  osnovati  Ljudevit  Gaj,  i  mu- 
zeuma.  Već  god.  1839.  ode  iz  čitaonice  prošnja  na  kralja,  neka 
dopusti  takovo  družtvo  s  narodnim  muzej  em.  Time  bi  Hrvati 
dobili  zakonito  osigurano  kulturno  središte,  gdje  bi  se  lasno  mogli 
sklonuti,  kad  bi  došla  bura  na  njihovu  narodnost,  jer  je  čitaonica 
bila  samo  dozvoljena  i  čuvana  milošću  magistrata  zagrebačkoga. 
Magjari  toga  nikako  dopustiti  nehtjedoše,  zato  i  godine  prodjoše, 
a  ta  molba  nije  mogla  doći  pred  lice  kraljevo.  Hrvati  ipak  pri- 
biru  u  čitaonici  i  knjiga  i  starina,  i  postavljaju  prve  temelje  svomu 
narodnomu  muzeju. 

Najbrže  i  najizdašnije  djelovala  je  čitaonica  i  njezine  dru¬ 
žice  po  zemlji  na  družtveni  život,  koji  se  je  sada  sav  stao  razvijati 
oko  idee  ilirske,  jer  su  na  zabavah,  koncertih  i  plesovih  svuda 
se  Hiri  napinjali  progovarati  narodnim  jezikom,  kako  se  je  pisao- 
I  žene  počeše  s  ponosom  progovarati  hrvatski,  obodravane  i  po- 
hvalnimi  pjesmarai  i  vatrenimi  rodoljubivimi  nagovori  krasne  mla¬ 
deži  hrvatske.  Srdce  je  kazivalo  mladim  pjesnikom,  da  će  Hrvatska 
onda  istom  biti  pravo  preporodjena,  ako  joj  majke  budu  mliekom 
materinjim  dale  upijati  domorodni  duh  djeci  svojoj. 

Čim  je  bio  veći  napredak  ilirske  idee,  tim  su  Magjari  bivali 
žešći  i  nesnosniji,  tim  više  ištu  da  Hrvatska  primi  magjarski  jezik. 
Magjari  se  već  pripraviše  za  sabor  god.  1839 — 1840.  opetovanimi 
zahtjevi.  U  očigled  sabora  zajedničkoga  sastao  se  sabor  hrvatski. 
Tu  ustadoše  vatrenimi  govori,  uzdajuć  se  najviše  u  pravednost 

kralja,  grof  Janko  Drašković,  grof  Gjuro  Oršić  i  Mirko  Lentulaj, 

da  postave  zahtjev,  ako  Magjari  budu  nastojali  zatrieti  narod¬ 
nost  hrvatsku,  da  se  Hrvatska  od  Ugarske  odciepi,  svoje  na- 
mjestničtvo  od  kralja  izprosi  i  svoj  narodni  jezik  uvede.  Prvi 
put  izadje  mladež  sa  sjajnom  serenadom  na  čast  govornikom 
sabora,  te  se  je  več  pjevala  po  ulicah  zagrebačkih  pjesma:  „Koj 
nam  rod  i  dom  zatira  —  on  pod  sabljom  nek  umira  —  koj  pod- 
kapa  nam  pravice  —  neka  umre  od  strelice  itd.“ 

Magjari  primiše  odaslanike  krvatske  na  zajedničkom  saboru 
kao  sluge  bečke  absolutistične  vlade,  kao  neprijatelje  magjarske 
narodnosti.  Iskahu,  da  Hrvati  plaćaju  isti  porez,  koji  plaća  i  Ugar¬ 
ska,  što  im  kralj. nije  prihvatio.  Iskahu  od  kralja,  neka  budu 
pozdravi  i  odzdravi  kralju  samo  na  magjarskom  jeziku,  neka  kra¬ 
ljeva  kancelarija  i  namjestničtvo  samo  magjarski  pišu,  neka  kod 
svih  ugarskih  a  razumije  se  i  hrvatskih  regimenta  bude  komanda 
magjarska,  svi  zakoni  da  budu  samo  magjarski,  u  školah  i  u 
istih  crkvenih  i  župnih  knjigah  da  bude  sve  magjarski,  dapače 
da  se  prodikuje  i  u  crkvah  magjarski.  Već  prije  sabora  odbijahu 
njeke  ugarske  županije  latinske  dopise  iz  Hrvatske  i  prekinuše  time 
svezu  s  našom  domovinom,  jer  nisu  dobivale  magjarskih  dopisa. 
Sada  se  složiše  i  gornja  i  dolnja  kuća  proti  Hrvatom,  koji  su 
uzalud  prosvjedovali  na  temelju  svoga  osebujnoga  položaja. 

1840.  Hrvati  opet  zaiskaše  i  nadjoše  svoj  spas  kod  kralja,  koji 
glede  Hrvatske  odpisom  5.  maja  god.  1840.  nije  primio  zaklju¬ 
čaka  sabora,  već  je  iskao  da  se  zakoni  o  magjarskom  jeziku  na 
Hrvatsku  neprotegnu.  Dolnja  kuća  dakako  nije  niti  čuti  htjela 
o  kakvoj  iznimki  za  Hrvatsku,  a  u  gornjoj  našlo  se  je  mirnijih 
ljudi,  koji  su  blaže  sudili  i  iskali  od  Hrvata,  da  barem  više  sto¬ 
lica  na  svojih  školah  za  magjarski  jezik  osnuju.  Opet  je  i  gornja 
kuća  postavila  Hrvatom  rok  za  deset  godina,  da  do  toga  vre¬ 
mena  bude  u  Hrvatskoj  sve  magjarski.  Kralj  nije  primio  ma¬ 
gjarskih  zahtjeva. 

Na  povratku  u  domovinu  stupiše  naši  odaslanici  pred  sabor 
svoje  domovine  opet  tužbami  na  Magjare.  Bio  je  umro  ban  Vlašić 
tečajem  sabora,  a  banski  namjestnik  biskup  zagrebački  Juraj 
Haulik  otvarajuć  sabor  javno  reče,  da  su  ozledjena  mnoga  prava 
Hrvatske,  a  što  je  spašeno  imadu  zahvaliti  pravednosti  kraljevoj. 
S  pouzdanjem  gledaju  zato  Hrvati  u  priestolje  i  prose,  neka  im 
bude  dopušteno  uvesti  svoj  narodni  jezik  na  pravoslovnoj  akade¬ 
miji  i  na  gimnaziji  kao  obvezni  predmet.  Godine  su  prošle,  dok 

je  kralj  god.  1845.  ovu  poniznu  prošnju  uslišao,  kad  se  je  već 
mnogo  puta  ponovila  bila.  Pobrinuše  se  Hrvati  u  saboru  i  za 
narodno  kazalište,  da  se  preko  njega  krasni  jezik  ilirski  naobra- 
žava  i  jednoličnošću  svojom  obuhvati  sve  strane  naroda. 

Magjare  nije  malo  zabrinula  s  jedne  strane  ova  „panslavi- 
stička8  struja  u  Hrvatskoj,  što  najumniji  njihov  historik  pri¬ 
znaje,  jer  vjeruje,  da  se  samo  ruskimi  rublji  mogla  dići  ovakva 
bjesnoća  medju  „braćom  njihovom8  Hrvati,  s  kojimi  da  su  kroz 
vjekove  u  slogi  i  prijateljstvu  živili,  i  nikad  se  zavadili  nisu. 

S  druge  strane  slutiše  mirniji  ljudi  medju  njimi,  da  će  se  veliko 
zlo  roditi,  kada  su  evo  Hrvati  svaki  put  zakriljeni  od  bečkoga 
dvora,  kada  se  je  iskalo,  da  „jezik  sveukupne  domovine8  Hrvati 
poprimu.  Hiri  su  plaćenici  s  jedne  strane  bečkoga  dvora,  s  druge 
opet  cara  ruskoga  i  rade  proti  konštituciji.  To  povjerovaše  oni  sta¬ 
riji  plemići  hrvatski,  koji  su  se  već  našli  u  životu,  kada  je  po¬ 
čela  sievati  vatra  idee  ilirske  medju  mladeži.  Ime  slavensko  i 
ilirsko  posta  im  strašno,  zatrieti  će  staro  ime  „horvatsko8  i  staru 
konštituciju,  jezik  štokavski  bio  je  „vlaški8  i  zatrieti  će  stari 
liepi  latinski.  S  Magjari  zajedno  branili  su  se  Hrvati  tako  dugo 
od  Beča,  sada  se  dižu  Iliri  na  Magjare  i  prijanjaju  Beču.  Na  taj 
način  postadoše  tako  zvani  Magjaroni  poslije  god.  1840.  Ve¬ 
ćina  njih  želila  je,  da  ostane  pri  starom,  kako  je  i  prvo  bilo. 

Bilo  je  opet  medju  njimi  i  takovih,  koji  su  već  prije  god.  1830. 
u  ono  tamno  doba  za  hrvatske  nesviesti  naučili  magjarski,  pak 
im  se  je  naravski  vidilo,  da  pokorni  Magjarom  Hrvati  imadu 
poprimiti  jezik  magjarski.  Ova  stranka  počela  se  je  javno  skupljati  1841. 
god.  1841.  pod  vodstvom  grofa  Aleksandra  Draškovića  i  nazvala  se 
je  sama  „horvatsko-ugarskomt4  Budući  da  je  gorilo  upravo 
pitanje  o  narodnosti,  kojoj  nebi  bilo  obstanka  po  zakonih  magjar- 
v  skih,  zato  smatrahu  Iliri  i  zvahu  ovu  stranku  protunarodnom, 
jer  je  i  sama  svoje  družtvo  kazino  učinila  učilištem  magjarskoga 
jezika.  Bies  i  strast  je  brzo  uzkipila  izmedju  obiju  stranaka. 

Prvi  javni  sukob  dogodi  se  prigodom  obnove  častnika  županije  1842. 
zagrebačke  god.  1842.  Stranka  narodna,  kako  su  se  Iliri  zvali, 
odjevena  u  surku,  kroja  starohrvatskoga,  u  crvenkapah  s  polumje¬ 
secom  i  zviezdom,  što  smatrahu  grbom  stare  Ilirije,  uzvijala  se  je 
po  ulicah  zagrebačkih  i  fizičnom  silom  nadvlada  protivnu  stranku 
i  baci  ju  iz  dvorišta  banske  kuće.  Pjesmam  na  slavnu  pobjedu 
neima  medju  Iliri  gotovo  kraja  ni  konca.  Mala  „Pjesmarica8,  u 

kojoj  su  bile  ilirske  davorije  sabrane,  poplavi  svu  zemlju.  Pjesme 
„Doletiše  ptice  kukavice*,  „Nek  se  hrusti  šaka  mala*,  „Nosim 
zdravu  mišicu*  odjekivahu  sada  po  gorah  i  dolinah  Hrvatske. 

Denuncijacije  od  njekih  magjarskih  profesora  odprhivahu 
redom  u  Ugarsku,  da  ih  brada  njihova  spase  od  propasti;  ma- 
gjarska  stranka  napela  je  sve  svoje  sveze  medju  aristokracijom  ma- 
gjarskom.  Ljudevita  Gaja  na  primjer  obtuživahu,  da  si  daje 
pjevati  kraljevsku  himnu  od  mladeži  mjesto:  „Bog  poži vi  našeg 
kralja*,  da  se  pjeva  „Bog  poživi  našeg  Gaja!4  Iliri  da  kane  osno¬ 
vati  novo  kraljevstvo  i  odciepati  se  od  Ugarske,  Ugarska  da  će 
biti  podnožje  slavenskoga  giganta,  Slaveni  da  su  pozvani  Euro¬ 
pom  gospodovati,  Ugarska  da  će  doći  pod  Iliriju.  Na  ove  i 
mnoge  druge  tužbe  bude  veliki  župan  zagrebački  Nikola  Zdenčaj 
sa  svoje  časti  svrgnut,  a  kraljev  povjerenik  veliki  župan  virovi¬ 
tičke  županije  Josip  Šišković  dodje  da  vodi  proti  Ilirom  iztragu. 
Biskupa  Jurja  Haulika  sbaci  kralj  s  časti  banskoga  namjestnika, 
a  banom  hrvatskim  imenova  16.  juna  grofa  Franju  Hallera. 

Na  jesen  18.  oktobra  dade  se  novi  ban  uvesti  u  bansku  čast 
velikom  sjajnošću.  Tom  prilikom  dovede  grof  Alberto  Nugent 
u  Zagreb  oduševljen  narod,  veliku  četu  slobodnjaka  obučenih  u  na¬ 
rodnom  odielu.  On  sam  odjeven  u  crvenu  kabanicu  i  crvenu  kapu 
jašio  je  pred  njom  na  bjelom  konju,  a  na  zastavi  njegovoj 
prosja  nadpis:  „Odlučio  sam*,  što  je  onda  bila  deviza  Ilira.  Zagreb 
je  bio  rezsvietljen,  ali  oduševljenja  nije  bilo.  Dapače  pripovie- 
daju,  da  je  na  jednoj  kući  bio  nadpis  kod  razsvjete:  „Od  sablje 
znaj  bane,' da  pada  prot  narodu,  tko  će  da  vlada!4 

1843.  Bana  Hallera  smatrahu  Iliri  više  komisarom  nego  li  banom, 
koji  će  raditi  kako  kad  po  zapoviedih  magjarskih  i  bečkih,  i  uslied 
toga  zlo  slutiše  i  njihove  zle  slutnje  izpuniše  se  početkom  go¬ 
dine  1843.  Ilirsko  ime  bude  zabranjeno,  a  „Danica*  od  trećega  broja 
posta  opet:  „Horvatsko-slavonsko-dalmatinska!4  Zabolilo  je  to  Iliri 
preko  svake  mjere.  Sam  grof  Janko  Drašković  povede  deputa¬ 
ciju  pred  kralja,  da  ostavi  ovo  ime.  Odgovor  kraljev  bio  je  po¬ 
lovičan:  „da  je  kralj  svim  svojim  narodom  pravedan  otac^  da 
neda  jednoga  po  drugom  potlačiti,  da  je  želio  umiriti  one,  koji 
se  tuže  na  ime  ilirsko!4  Iliri  se  trudiše  dokazati  kralju,  da  je 
ovo  ime  staro  narodno  bilo  medju  svirai  Hrvati  u  porabi. 

Silovita  magjarska  censura  —  vodio  ju  je  zloglasni  Mačik 
—  sjede  na  vrat  svakomu  duševnomu  proizvodu  hrvatskomu. 

Pozornu  motritelju  pada  u  prvi  mah  u  oči,  da  je  „Danica*  uhva¬ 
tila  sad  hladniji  smjer,  gdje  neima  one  stare  čudotvorne  vatre  u 
patriotičnih  pjesmah.  Iliri  moraju  tražiti  oduška  svojim  patriotičnim 
mislim  u  tudjem  svietu,  i  počmu  za  svoju  obranu  izdavati  novine 
u  Biogradu  podnaslovom  „Branislav*.  „Nije li  žalostno  —  veli  se 
u  istih  na  pristupu  —  da  mi  sinovi  ustavne  države  uteći  moramo 
u  strane  zemlje,  kad  si  želimo  uzajemno  priobćiti  naše  misli  i 
namjere.  Pa  kakve  su  to  misli,  kakve  to  namjere?  Želimo  li  mi 
našu  domovinu  upropastiti  ?  Ili  kralja  se  našega  odreći  ?  Ili  kar- 
listička,  komunistička,  revolucionarna  načela  razprostranjivati  ? 
Ili  nov  vjerozakon  osnovati  ?  Ili  ustav  upropastiti  ?  Bože  sačuvaj ! 
Mi  samo  želimo  porazgovoriti  se  o  tom,  što  je  za  našu  domo¬ 
vinu  koristno,  o  lieku,  kojim  bi  zadate  joj  rane  najlakše  zalie- 
čile,  o  načinu,  kojim  bi  našu  braću  iz  duhovnoga  sna  i  mrtvila 
najbrže  probudili,  osviestili  i  izobrazili,  i  ovako  njih  domovini 
vjerne  sinove,  ustavu  krepke  branitelje,  kralju  odane  podložnike 
učinili.  Nelete  daleko  naše  misli,  nećemo  da  gradimo  kule  po 
oblaku.  Nu  eto  hrvatsko-slavonsko-dalmatinski  sabor  pred  vra¬ 
tima  stoji,  u  njega  puni  nade  upiramo  oči  i  lieka  za  narodnost 
:  domovinu  od  njega  očekujemo.  Trebalo  bi,  da  se  dogovorimo 
napred  o  predmetih,  o  kojih  će  biti  ovdje  govor,  da  pripravimo 
narod  za  ovo  velevažno  doba,  a  mi  niti  pisnuti  nesmemo, 
dočira  su  Magjari  o  svojem  saboru,  i  više  nego  što  je  valjalo, 
govorili  i  pisali.  Mi  to  želimo  samo  u  svoj  čednosti  učiniti,  pa 
nam  niti  to  nije  dopušćeno.  To  je  žalostno,  to  nas  boli ;  nu  ža¬ 
lost  nam  se  podvostručava,  kada  na  um  uzmemo,  tko  nas  u  tom 
prieči.  U  drugih  državah  monarkija  biva  najveća  neprijateljica 
slobode  tiska,  onde  se  ljudi  tuže  na  ministre,  na  policiu  zato, 
što  im  ova  nedozvoljava  priobćivati  njihove  misli  i  čuvstva  putem 
štampe.  Kod  nas  je  to  sasvim  naopako.  Mi  imamo  milostivoga 
kralja,  koji  sve  svoje  podanike  jednako  čini  dionike  svoje  mi¬ 
losti;  a  oni,  koji  se  nazivaju  našom  braćom,  koji  isti  ustav  s 
nami  imaju,  i  ista  prava  uživaju,  koji  bi  imali  biti  najvjerniji 
drugovi,  najčvrstiji  saveznici,  najiskreniji  prijatelji,  oni  su  naši 
najveći  neprijatelji.  Oni  upotrebljavaju  svu  svoju  snagu,  da  nam 
koliko  moguće  ograniče  slobodu  štampe,  da  nam  nemoguće  učine 
slogu  i  pomirenje,  i  da  nam  po  tom  vrat  skuče  pod  tatarski 
jaram.  A  to  su  pretjerani  Magjari  i  njihovi  privrženici.  Jeste 
Magjari,  koji  vladu  tako  rado  despotizmom  ukoravaju,  a  sami  naj- 

veći  despotizam  nameću  svim,  koji  negovore  magjarski.  Magjari, 
koji  Hrvate  kao  konzervativce  tako  prezirno  gledaju,  o  slobodi 
uviek  viču,  svoju  liberalnu  konštituciju  do  neba  uzvisuju,  ali  i 
samo  za  one  proglasuju,  koji  magjarski  zbore.  Isti  ovi  Magjari  upo- 
triebljuju  sve  spletke  i  smutnje,  bilo  kako  mu  drago  nas  zavadili, 
mir  i  slogu  poremetili,  svaki  napredak  zapriečili  i  najposlije  ili 
upropastili  ili  u  Magjare  pretvorili.  Oni  gaze  javno  zakone  i  pra¬ 
vice,  samo  da  utuše  svaku  iskru  slobode  i  izobraženosti  u  Hrvatih, 
i  dočim  o  slobodi  pečatnje  na  državnom  saboru  najviše  viču, 
nastoje  kod  nas  o  tome,  da  zaprieče  tiskanje  svake  knjige  budi 
na  hrvatskom  ili  slavonskom  jeziku  pisane.  Mnogi  neće  vjero¬ 
vati,  a  sveta  je  istina,  da 'se  više  puta  u  Zagrebu  nesme  ni 
ono  prepečatati,  što  je  već  u  gdjekojoj  knjigi  ili  novinah  austrij- 
sko-monarkičkih  pokrajinah  pečatano  bilo  i  da  knjige  itd.,  koje 
je  austrijska  censura  propustila,  ugarska  censura  prodavati  za¬ 
branjuje  i  konfiscira.  Mnogi  neće  vjerovati,  pa  je  čista  istina, 
da  u  svoj  Europi  neima  za  sada  tako  stroge  cenzure,  kao  što 
je  u  Zagrebu,  i  da  ovdje  takve  stvari  cenzor  briše  i  štampati 
zabranjuje,  koje  bi  mogle  u  Carigradu  piljarice  deklamirati.  Šta 
ćemo  više,  kada  nam  se  neda  ni  ono  putem  štampe  svietu  priob- 
ćiti,  što  se  je  javno  u  varmedjskih  skupštinah  radilo,  kamo  li 
misli  i  mnienja  obća  prije  skupštine  ili  sabora  savjetovanja  i 
dogovora  radi  predlagati" 

Kratki  i  ozbiljni  glas  spisa,  koji  je  preskočio  granice  svoje 
domovine  pokazuje  nam,  da  su  Hrvati  svjestni  svoga  položaja, 
da  stoje  samo  na  stanovištu  obrane,  koju  gledaju  što  bolje  utvr¬ 
diti.  Neimaju  kada  niti  pomisliti,  što  će  nova  stvoriti,  već  živući 
u  svakdanjoj  borbi  traže  izlaz  iz  nje  na  mirnije  i  sretnije  polje 
narodnoga  napredka  i  narodne  prosvjete.  Magjarska  stranka  u 
zemlji  hvatala  se  je  već  magjarskoga  jezika  i  raagjarskih  idea,  njoj 
je  Hrvatska  izgubljena  zemlja,  prodana  od  Ilira  ruskomu  caru  i 
Austriji,  zato  valja  za  obranu  starih  „pravica-  žrtvovati  sve,  jer 
su  samo  Magjari  kadri  spasiti  staru  zajedničku  konštituciju. 

S  ovimi  čuvstvi  dočekaše  obadvie  stranke  sabor  hrvatski, 
sazvan  na  2.  maja,  da  bira  poslanike  na  sabor  ugarski.  Ma¬ 
gjarska  stranka  bila  je  dovela  preko  dvie  hiljade  oružanih  ljudi, 
da  si  time  osigura  izbor  svojih  ljudi  na  sabor  ugarski.  Kada 
ban  nije  dopustio,  da  sabor  vieća  pod  oružjem  jedne  stranke, 
razišlo  se  je  seljačko  plemstvo  i  počeo  je  viećati  sabor.  Stare  se 

rane  ponavljaju,  poslanikom  se  daju  naputci  o  jeziku,  o  cjelovi¬ 
tosti  zemlje  i  o  nesmiljenom  postupku  magjarske  cenzure.  Prvi 
put  progovori  hrvatskim  jezikom  Ivan  Kukuljević,  da  obodri 
stališe  i  redove,  neka  odmah  prime  svoj  narodni  jezik  u  urede, 
škole  i  saborske  razprave.  Vatrene  rieči  ostadoše  glasom  vapi¬ 
jućega  u  pustinji,  jer  su  stariji  ljudi  jošte  uviek  mislili,  da  mo¬ 
raju  nepokolebivo  stajati  na  slovu  stare  konstitucije,  da  je  to 
onaj  stanac  kamen,  s  koga  ih  Magjari  neće  moći  odtisnuti.  Netom 
eno  sam  kralj  zabranio  ime  ilirsko  i  dopustio  pritisnuti  cenzurom 
knjigu  hrvatsku,  zato  je  sada  potrebno  što  žilavije  stajati  na 
onom  stanovištu,  gdje  su  se  već  više  puta  našli  složni  s  kraljem. 
Latinski  će  govoriti,  a  magjarskomu  jeziku  nedadu  u  svoju  zemlju, 
a  od  kralja  će  iskati,  da  se  u  školah  bude  obvezno  učilo  jezik 
hrvatski.  Za  poslanike  na  zajednički  sabor  u  Požunu  budu  izabrani 
Karlo  Klobučarić,  Herman  Bužan  i  Metel  Ožegović. 

Što  su  obzirniji  stariji  Hrvati  gledali  ponješto  obustavljati, 
to  su  Magjari  opet  tim  bjesnije  izganjali.  Hrvatskim  zastupnikom 
zabrane  u  Požunu  govoriti  latinski,  u  čem  su  ih  osobito  podupirali 
turopoljski  župan  Antun  Josipović  i  grof  Nepomuk  Erdedi,  koji 
su  sami  za  sebe  govorili,  da  su  Magjari,  te  su  javno  u  saboru 
uzeli  govoriti  magjarški.  Poslanici  hrvatski  nadjoše  se  u  nevolji, 
zato  zaiskaše  od  svih  županija  i  municipija  naputke:  što  će 
uraditi.  Županije  i  gradovi  odgovoriše  im,  da  imadu  i  nadalje 
govoriti  latinski,  a  ako  im  Magjari  nebudu  toga  dopuštali,  neka 
se  vrate  kući. 

Zublja  nemira  bačena  je  u  Hrvatsku,  te  je  sva  zemlja  ba¬ 
čena  u  dva  tabora.  Magjarški  vodjen  od  njekih  velikaša  i  nje- 
koliko  njihovih  prislužnika  plemića  oslanjao  se  je  najviše  na  šake 
i  sjekire  plemstva  turopoljskoga.  Ta  plemenita  obćina,  koja  je 
znala  kroz  vjekove  sačuvati  pravu  hrvatsku  rodnu  župu,  dajući 
svakomu  novomu  kralju  na  potvrdu  svoje  prastare  sloboštine, 
koja  je  kao  *sbor  braće “  umila  zapriečiti  ulazak  čovjeka  inoga 
roda  u  svoju  obćinu,  koja  je  na  hrvatskom  jeziku  imala  svoj  stari 
plemićki  red,  bačena  je  sada  u  vrtlog  političke  borbe,  po  čem 
bi  magjarški  jezik  imao  poplaviti  Hrvatsku. 

Stranka  ilirska  tražila  si  je  i  našla  takodjer  kortešacijom  pri¬ 
staša  međju  seljačkim  plemstvom,  ali  cviet  njezin  bio  je  medju 
mladeži  i  svjestnim  svećenstvom.  Književnici  sipahu  duhovite  satire, 
kakve  smo  vikli  čitati  u  nemirnih  vremenih  od  smjelih  i  na- 

prednih  stranaka.  Karikature  svakovrstne  o  kolovodjah  magjar- 
skih  bijahu  slast  i  uživanje  mladeži  hrvatske.  Odvažno  postu¬ 
panje  narodne  stranke  izjavljajuće  sada  više  puta  javno,  da  će 
se  od  Ugarske  odciepiti  i  zaiskati  opet  svoju  samostalnu  vladu, 
kako  ju  je  imala  Hrvatska  pod  Marijom  Terezijom,  dovodilo  je  do 
bjesnile  magjarsku  stranku  pripravnu  već  na  to,  da  hrvatske  žu¬ 
panije  poput  ugarskih  ravno  na  sabor  ugarsko-hrvatski  šalju  svoje 
poslanike.  9. decembra  1843.  imala  seje  obavljati  velika  skupština 
županije  zagrebačke.  Obadvie  stranke  nadjoše  se  oružane  na  taj 
dan  na  trgu  svetoga  Marka.  Prije  nego  što  se  je  počela  skup¬ 
ština,  sraziše  se  do  krvi.  Sluga  baruna  Levina  Raucha  stojeći  uz 
oružana  svoga  gospodara  ubi  iz  puške  jednoga  čovjeka  grofa 
Nugenta,  a  gospoda  magjarske  stranke  tu  palu  žrtvu  na  komade 
razsjekoše,  kako  pripoviedaju  očevidci.  Razbijanje  i  pucanje, 
metež  i  urlikanje  izpunjivalo  je  gornji  grad  zagrebački  i  prelie- 
valo  se  po  drugih  stranah  grada.  Više  ljudi  s  jedne  i  druge 
strane  bude  ranjeno.  Krv  je  potekla,  sliepo  bjesnilo  istom  pravo 
započelo.  Skupština  se  dakako  nije  držala. 

Magjarska  stranka  dizala  je  viku,  da  su  Hiri  krivM^omu  pro- 
lievanju  krvi ;  tužbami  svojimi  dopreše  i  do  prestolja  pod  zaštitom 
ugarskoga  palatina.  Na  to  dodje  u  kraljevo  ime  u  Zagreb  opet 
povjerenik  Josip  Rudić,  veliki  župan  bački,  koji  je  ipak  riedko 
dolazio  u  Zagreb,  bojeći  se  za  svoj  život.  Magjari  sa  svoje  strane 
poslaše  u  boj  sve  svoje  učene  ljude,  da  dokažu,  da  je  Hrvastka 
podjarmljena  zemlja,  da  se  bezuvjetno  mora  pokoravati  Ugarskoj, 
sa  slašću  i  ponosom  pisahu,  kako  su  već  prije  kralja  Lađislava 
zakoni  magjarski  valjali  u  Hrvatskoj,  kako  su  vitežke  čete  Magjara 
već  u  desetom  vieku  prodirale  do  jadranskoga  mora.  Nadalje  do¬ 
kazivahu,  da  je  Slavonija  uviek  bila  magjarska,  ban  uviek  po¬ 
koran  palatinu,  ustav  svoj  da  Hrvati  Magjarom  imadu  zahvaliti. 
Pisali  su  na  magjarskom,  latinskom  i  njemačkom  jeziku.  Hrvati 
im  neostadoše  dužni  odgovora,  te  i  oni  svoje  odgovore  u  brošurah 
na  njemačkom  i  latinskom  jeziku  postaviše  pred  sud  vanjskoga 
svieta.  Učeno  i  vatreno  suzbijaše  ih  Mirko  Ožegović,  biskup  senjski. 

U  saboru  neuzmicahu  takodjer  odvažni  odaslanici  hrvatski, 
zašto  Magjari  ipak  nisu  marili,  već  su  stvarali  zaključke:  da 
na  ugarskom  saboru  hrvatski  poslanici  magjarski  moraju  govo¬ 
riti,  da  za  vrieme  o4  šest  godina  ima  magjarski  jezik  biti  služ¬ 
beni  u  Slavoniji  i  primorju,  da  se  na  svih  hrvatskih  učilištih 

imadu  podići  stolice  magjarskoga  jezika;  da  poslije  osam  go¬ 
dina  hrvatske  oblasti  imadu  s  ugarskimi  magjarski  dopisivati,  a 
dopise  magjarske  da  odmah  sada  moraju  primati.  Turopoljski 
župan  Antun  Josipović  je  jošte  predlagao  a  sabor  primao,  ali 
kralj  srećom  nije  potvrdio,  da  svaki  turopoljski  plemić  glavom 
ima  pravo  glasa  u  saboru  hrvatskomu.  Magjari  se  dobro  spo- 
minjahu  onih  vremena  od  početka  ovoga  vieka,  kada  je  vlada 
kneza  Metternicha  u  ugarske  županije  bacila  mase  seljačkih 
plemićkih  glasova,  i  time  nemogućim  učinila  odpor  svjestnoga 
plemstva.  Sjećala  se,  kako  je  plemstvo  odbjeglo  županije,  ostavilo 
u  njih  seljačko  plemstvo  sa  činovničtvom,  te  je  od  županija  po¬ 
stalo  ruglo,  gdje  urlikajuće  čete  seljačke  odlučivahu,  što  si  je 
vlada  poželila.  Ovo  bi  imao  sada  po  osnovi  Josipovićevoj  i  nje¬ 
gove  braće  Magjara  postati  sabor  hrvatski,  u  kojem  bi  seljaci 
turopoljski  preogromnu  većinu  imali  i  odlučili  sudbinom  Hrvatske. 

Ovako  bi  nestalo  Hrvatske. 

Ciela  godina  1844.  prolazila  je  u  gorkom  žamoru  izmedju  isu. 
obiju  stranaka,  osobitu  u  Zagrebu,  gdje  se  je  spremala  obnova 
županijska  obustavljena  pred  godinu  dana.  Ban  Haller  spremio 
je  medjutim  kroz  palatina  i  ugarsku  vladu,  da  se  je  broj  birača 
županijskih  smanjio,  čime  je  narodna  stranka  puno  glasova  iz¬ 
gubila,  a  sabrala  je  bila  već  do  tri  hiljade  glasova  plemićkih. 

Ban  Haller  uvede  k  tomu  u  županijsku  skupštinu  vojničku  silu,  1845. 
te  je  takč  pod  zaštitom  bajoneta  bila  konstitucija  u  Hrvatskoj. 
Obnova  županije  zagrebačke  odgadjala  se  je  dotle,  dok  nije  bila 
magjarskoj  stranci  osigurana  većina,  dok  napokon  nebude  progla¬ 
šena  na  28.  jula  1845.  Već  dva  dana  prije  dolazile  su  sa  svih 
strana  čete  birača  prostih  plemića  praćene  glasbom  i  gospodom, 
koja  su  ih  vodila.  Narodnjaci  svirahu  hrvatske  narodne  komade, 
Turopoljci  magjarsku  koračnicu  Rakoczyevu.  Magjarska  stranka 
je  bila  sigurna  za  svoju,  većinu. 

Već  u  rano  jutro  izbornoga  dana  dade  ban  Franjo  Haller 
u  obađvih  dvorištih  i  na  svih  hodnicih  banske  kuće  namjestiti 
vojsku  s  nabitimi  puškami  i  nasadjenimi  bajoneti;  jedan  odjel 
vojske  postavi  za  stražu  pred  kućom.  Desno  dvorište  kuće  s  jednimi 
vratima  dade  strani  narodnoj,  a  lievo  sa  dvojima  vratima  poda 
magjarskoj.  Svoj  zeleni  stol  namjesti  pod  svodom  izmedju  obiju 
dvorišta.  Radilo  se  je  ponajprije  o  izboru  podžupana.  Prvi  dan  se 
jošte  nije  dovršio,  te  je  istom  na  večer  drugi  dan  oko  sedam 

sati  proglasio  blieđ  i  drhdud  ban,  da  je  izabran  Josip  Žuvid  kan¬ 
didat  magjarske  stranke.  Gromovitim  »vivat“  odnesoše  magjarski 
pristaše  svoga  kandidata  kroz  stražnja  vrata  banske  kude  u  kasino, 
dočim  se  je  narodna  stranka  psičud  protivnikom  svojim  protis- 
kivala  kroz  vojsku  i  svjetinu  na  Markov  trg.  Jedan  dio  istom 
bio  prošao,  kad  al  puče  puška  iz  susjedne  Ferideve  kude  i  rani 
jednoga  djaka.  Uzbunjeno  plemstvo  narodne  stranke  pomislilo 
u  taj  čas,  da  de  Turopoljci  kavgu  učiniti  i  da  od  traga  kane 
na  nje  udariti,  zato  potegnu  sablje  da  dočekaju  neprijatelje  na 
trgu.  Mladi  grof  Gjuro  Erdedi  vatreni  privrženik  narodne  stranke 
htjede  sa  njekimi  narodnjaci  jurišati  kudu,  odakle  je  prva  puška 
pukla,  ali  vrata  bijahu  zatvorena,  a  razjareno  ljudstvo  razlupa 
samo  prozore  na  kudi.  U  taj  čas  dobije  vojska  od  bana  zapovied, 
da  zatvori  sve  ulice  trga  sv.  Marka,  na  što  nasta  strašno  kome- 
šanje  i  glasno  prepiranje  s  vojskom,  od  koje  se  je  iskalo,  da  po¬ 
traži  u  kudi  onoga  koji  je  pucao.  Zapovjdnik  toga  nehtjede  uči¬ 
niti,  premda  ga  je  zato  sam  gradski  načelnik  bio  zamolio.  Vojska 
stane  strieljati  na  one,  koje  je  zatvorila,  u  nakriž  najnemilostnijim 
i  najkrvoločnijim  načinom,  te  je  ubijala  ljude  nedužne  i  nekrive, 
kao  pomamne  pse.  Za  njekoliko  trenutaka  osta  trinaest  mrtvih 
i  dvadeset  i  sedam  ranjenih. 

Kada  se  je  vojska  na  trgu  opet  u  red  sakupljala  ležahu 
ved  oko  nje  žrtve  njene  u  krvi.  Prozori  i  stiene  od  kuda  bijahu 
prostrieljane.  Okrutni  ban  stajao  je  u  to  vrieme  kod  prozora  kao 
okamenjen,  okružen  od  magjaronskih  velikaša  i  plemida.  Neopi¬ 
siva  ogorčenost  prevlada  glavnim  gradom.  „Vaskoliki  je  puk 
strašno  ogorčen  —  piša  krotki  suvremenik  Babukid  odmah  dru¬ 
goga  dana  —  i  razjareno  osobito  naše  gradjanstvo,  koje  je  išlo 
k  banu,  zahtjevajudi,  da  prosto  turopoljsko  i  ino  plemstvo  raz- 
pusti,  jer  inače,  da  de  ih  oni  na  svoju  ruku  tjerati.  Ban  odgovori, 
da  on  toga  nemože  učiniti  i  tako  po  sve  dane  stoji  pred  nje¬ 
govom  kudom  bataljun  vojske.  Mi  živimo  u  pravoj  i  podpunoj 
anarkiji  i  strah,  koji  je  nami  zavladao,  nemožemo  opisati.  Čini 
nam  se  kao  da  smo  na  smrt  odsudjeni ;  jer  s  jedne  strane  bojimo 
se  od  onih,  koji  su  dobili  vlast,  da  sigurnost  čuvaju,  a  tu  su 
oni  sami  strašno  narušili,  a  s  druge  strane  boje  se  i  čuvari  naru¬ 
šene  sigurnosti,  da  puk  na  njih  neudari  i  da  tako  podpuna  revo¬ 
lucija  i  medjusobni  gradjanski  boj  nenastane.  Reštauracija  nije 
nastavljena  i  tako  u  cieloj  zagrebačkoj  županiji  anarkija  vladah 

Kolika  je  uzrujanost  zavladala  po  cieloj  zemlji  i  u  svih  trieznih 
krugovih,  kolik  strah  za  narodnu  budućnost,  to  se  neda  opisati. 
Za  tri  dana  odprati  deset  narodnih  mučenika  sav  narod  ju  plaču 
na  groblje,  a  na  svakoj  mrtvačkoj  škrinji  bilo  je  napisano: 
„hodie  mihi  et  cras  tibi“,  što  se  je  onoga  dana  i  poslije  njeko- 
liko  godina  ponavljalo.  Na  poslednjem  liesu  bilo  je  napisano: 
, 0  Bože,  krv  naša  Tvu  osvetu  čekat4 

Po  svih  županijah  hrvatskih  prevlada  misao,  da  se  treba 
boriti  i  otimati  od  magjarske  stranke  u  Hrvatskoj.  Županija 
varaždinska  izprosi  si  od  kralja,  da  je  svrgao  njena  velikoga  žu¬ 
pana  najljućega  neprijatelja  narodne  stranke  grofa  Nepomuka 
Erdeda  i  učinio  njegovim  zamjenikom  vriednoga  Mirka  Lentulaja. 
Na  ugarske  županije  ođpravi  poslanicu,  u  kojoj  kaza:  kamo  ćemo 
dospjeti  s  konstitucijom,  ako  brutalna  vojnička  sila  bude  odluči¬ 
vala  o  naših  pravih.  Nijedna  neda  odgovora,  premda  su  sve  inače 
znale  vikati  na  vojsku  i  vojene  odredbe. 

U  zagrebačkoj  županiji  dodju  magjarski  pristaše  do  vlade, 
koju  su  toliko  želili  steći.  Sada  im  je  prilika,  da  se  svietu  od- 
kriju,  što  žele  i  kane  dostignuti.  Nisu  se  pritajili  a  povjest  im 
je  zato  zahvalna.  Čim  se  po  volji  obnoviše,  izabraše  dva  revna 
i  pouzdana  magjarska  pristaše  Josipa  Brigljevića  i  Kolomana 
Bedekovića  za  poslanike  županije  na  budući  sabor  hrvatski  i 
dadoše  im  naputak,  neka  ištu  da  svi  plemići  turopoljski 
dodju  s  pravom  glasa  na  sabor  hrvatski,  ako  toga 
nedostignu,  da  iz  sabora  izstupe.  Što  nije  uspjelo  prije  đvie 
godine  u  saboru  ugarskom,  to  bi  imalo  izaći  u  saboru  hrvatskom, 
da  si  sam  sabor  za  uvieke  smrt  podpiše.  Županiji  zagrebačkoj  bila 
je  cenzura  premlitava,  zato  neka  se  pooštri,  neka  se  dapače  narodna 
tiskara  dokine.  U  školu  neka  se  uvede  stari  magjarski  pravopis  a 
novi  ilirski  zabrani,  i  neka  se  uči  samo  kajkavsko-hrvatsko  nariečje. 
Dočim  je  magjarska  stranka  iskala  glas  u  saboru  plemićem  selja¬ 
kom,  zabranila  je  ulaz  u  skupštine  svim  neplemenitim  honoratio- 
rom,  advokatom  i  drugim  ljudem,  zabranila  im  dapače  i  s  vjero- 
dajnicami  plemiće  zastupati.  Županija  zagrebačka  neustručavaše  se 
počiniti  sad  i  tim  izdajstvo  domovine,  čim  je  mimoilazeć  sabor 
hrvatski  užela  proglašivati  zaključke  sabora  ugarskoga,  kojimi  se 
zapovieda  Hrvatskoj  primiti  magjarski  jezik  i  kojimi  se  na  komade 
razkida  tužna  Hrvatska.  Zahvalnicom  se  spomenuše  grofa  Nepo¬ 
muka  Erdeda  i  župana  turopoljskoga  Antuna  Josipovića,  što 

su  te  zakone  pomagali  stvarati.  Jošte  se  osokoli  županija,  te 
pozva  sve  svoje  družice  u  zemlji,  da  njezine  zaključke  pomognu 
braniti. 

Sve  županije  hrvatske  i  slavonske  odbiše  jednoglasno  bjeso¬ 
mučne  predloge  županije  zagrebačke.  Sve  su  dapače  iskale  od 
kralja,  neka  odredi  iztragu  proti  onim,  koji  dadoše  povoda  pro- 
lievanju  krvi  29.  jula.  Prijatelji  banovi  i  palatinovi  znali  su  iz¬ 
raditi,  da  na  ove  molbe  nedodje  nikakov  odgovor,  jer  su  pre¬ 
dobro  znali,  tko  je  pravi  krivac,  tko  li  je  izazvao  one  grozne 
dogodjaje.  Narodna  stranka  uze  se  sabirati  po  svoj  domovini 
oko  jedne  dosta  dozrele  političke  idee,  da  na  svaku  ruku  domo¬ 
vini  svojoj  samostalniji  politički  položaj  izvojuje. 

Tomu  se  nadavala  prva  prilika  u  sliedečem  saboru  hrvatskom, 
koji  se  je  za  mjesec  dana  23.  septembra  imao  sastati.  Več  prvi 
dan  napuni  se  sabornica  s  prostimi  Turopoljci,  koji  da  če  imati 
pravo  glasa  u  saboru  kraljevstva.  Još  prije  sabora  obečao  je  bio 
ban,  da  če  im  dopustiti  samo  mjesta  na  galeriji.  Narodna  stranka 
stane  predbacivati  banu,  da  svoje  rieči  nedrži,  a  zastupnik  žu¬ 
panije  zagrebačke  Koloman  Bedekovič  uzme  braniti  pravo  glasa 
turopoljskoga  i  izjavi  da  če  on  sa  svojimi  Turopoljci  tako  dugo 
ostati  u  saborskoj  dvorani,  dokle  ih  vojnici  iz  nje  neprotjeraju, 
i  da  on  nedopušta  nikakvo  drugo  pretresivanje,  dok  se  odluka 
o  pravu  svih  plemiča  neproglasi.  Na  to  izvadi  ban  iz  žepa 
kraljevski  odpis  na  sabor  hrvatski,  u  kojem  se  pozivlje,  da  prije 
svega  preuzme  uredjenje  sabora,  kralj  uništuje  svako  pravo  pri¬ 
sustvovanju  pojedinih  plemiča,  i  pravo  glasa  priznaje  onim,  koji 
su  pozvani  banskim  pismom  ili  su  poslanici  municipija.  Osim  nje- 
kolicine  pristaša  magjarske  stranke  svi  su  zastupnici  pristajali  uz 
načela  kraljevskoga  odpisa.  Isti  gubernator  riečki  Gavro  Kiš  zago¬ 
varao  ga  je,  samo  seje  zastupnikom  županije  zagrebačke  činilo,  »da 
vide  konštitucionalnu  slobodu  zakopanu*,  zato  ostaviše  sabornicu 
razjareni  na  bana  Hallera  gotovo  toliko,  koliko  i  na  »Hirce“ 

Sabor  hrvatski  kao  preporodjen  stvori  nove  odlučne  zaključke. 
Prvi  put  se  osokoli,  da  izreče  zaključak,  neka  se  kralj  zamoli, 
da  vrati  Hrvatskoj  samostalnu  vladu  t.  j.  namjestničko  vieče, 
kako  je  bilo  pod  Marijom  Terezijom,  a  u  kraljevoj  dvorskoj 
ugarsko-hrvatskoj  kancelariji  neka  bude  jedan  odsjek  hrvatski,  što 
se  je  primilo  velikim  uzhitom  občinstva.  Narodni  je  jezik  imao 
dobiti  pravo  svoje  naravno  gospodstvo,  moliti  če  se,  da  se  akade- 

mija  u  Zagrebu  uzvisi  na  sveučilište,  a  nove  stolice  na  akademiji 
i  na  gimnazijah  neka  se  ustroje  za  narodni  jezik.  Sastavljena  bi 
glavnica  i  zemaljska  podpora  za  narodno  kazalište.  Da  se  crkva 
hrvatska  od  ugarske  odciepi,  predložiše,  neka  se  zagrebačka  bisku¬ 
pija  podigne  na  čast  nadbiskupije,  koji  je  predlog  tekao  iz  sabora 
hrvatskoga  već  početkom  ovoga  vieka.  Sav  sabor  odisaše  novijim 
krepčim  duhom,  prolivena  krv  pred  malo  dana  kano  da  je  pala 
na  srdce  stališa  hrvatskih,  te  se  povraćahu  staromu  slobodnijemu 
položaju  svoje  domovine.  Banu  Halleru  nije  bilo  više  obstanka 
u  Hrvatskoj,  zato  uzmaknu  odmah  poslije  sabora,  a  banskim 
namjestnikom  imenova  kralj  opet  biskupa  zagrebačkoga  Jurja 
Haulika.  Da  su  dapače  već  ljepše  nade  u  srdcih  hrvatskih  vidi 
se  po  tom,  što  je  županija  varaždinska  u  kralja  zaiskala:  neka 
im  dade  za  bana  koga  svoje  kraljevske  krvi  i  prejasne  kuće,  a 
ako  to  nebi  mogao,  neka  im  dade  koga  Hrvata  ili  Slavonca. 

Što  će  reći  Magjari  na  ovaj  obrat  stvari  u  Hrvatskoj  ?  To 
se  je  pitao  svatko  onda  u  Hrvatskoj,  a  i  sada  zapitati  će  naši 
čitatelji.  Mjeseca  novembra  sastala  se  je  velika  skupština  žu¬ 
panija  peštanske.  U  njoj  se  sjajnim  govorom  digne  Ljudevit  Košut 
na  Hrvatsku  i  reče:  da  zahtjevanje  posebnoga  namjestničkoga  vieća 
neznači  drugo,  nego  odciepljenje  od  Ugarske.  Da  hrvatske  stranke 
ništa  drugo  nerazlučuje  nego  protestantizam.  Iliri  da  se  boje, 
da  ga  magjarska  stranka  neuvede  u  Hrvatsku.  Branio  je  sudje¬ 
lovanje  prostih  plemića  na  saboru  hrvatskom  i  reče:  da  to 
za  Hrvatsku  nebi  bilo  tako  abnormalno,  da  na  sa¬ 
boru  svaki  plemić  ima  posebni  glas  i  odvjet,  kako 
se  to  izvan  Hrvatske  na  prvi  mah  pričinja,  nego  da  je  vriedno 
i  zakonito,  dapače  i  naravno  i  dosljedno.  Navede,  kako  Hrvati 
žele  i  preko  Hrvatske  pobuniti  nemagjarske  narodnosti  proti  ma- 
gjarštini.  Kaza,  da  hrvatski  sabor  neima  pravo  da  se  sam  uredi, 
već  da  to  pravo  ugarskomu  saboru  pripada.  Predloži,  da  pe¬ 
štanske  županije  zastupnici  na  budućem  ugarskom  saboru  ne- 
priznađu  izabrane  izaslanike  iz  hrvatskoga  sabora,  jer  su  iza¬ 
brani  bez  uticanja  prostih  plemića,  umoli  napokon  skupštinu 
peštansku,  neka  pošalje  svetčanu  deputaciju  u  Beč  pred  kralja, 
da  zaključke  sabora  hrvatskoga  nepotvrdi,  nego  da  drugi  za¬ 
koniti  sabor  t.  j.  s  plemići  turopoljskimi  sazove, 
a  učinjene  već  zaključke  da  uništi.  Županija  prihvati  Košutov 
predlog  s  oduševljenjem  i  pozva  sve  ugarske  županije,  neka  se 

sve  dignu  i  šalju  deputacije  do  kraljevskoga  priestolja.  Deputacija 
županije  nije  ipak  dospjela  pred  lice  kraljevo,  jer  je  kralj  nije  htio 
primiti.  Uzalud  se  napinjala  kod  nadvojvode  Franje  Karla  i  Lud- 
viga,  da  si  izposluje  audienciju.  Po  jednom  činovniku  dobi  od¬ 
govor,  da  je  nesamo  kralj  neće  primiti,  već  da  je  zabranio  svim 
organom  vlade  da  ju  primaju.  Peštanci  se  vrate  bez  uspjeha  kući, 
a  iza  njih  dodje  ukorni  odpis,  što  prave  bezrazložne  smutnje  po 
zemlji.  Na  to  se  druge  županije  neodvažiše  poslušati  svoju  pe- 
štansku  družicu,  samo  dvie  tri  poslušaše  i  dobiše  ukor  od  vlade. 
Jauk  i  plač  županije  zagrebačke,  da  je  propala  konstitucija  od- 
pravljen  na  sve  županije  ugarske,  budio  ih  je,  da  barem  adresom 
na  kralja  svoje  tužbe  podignu,  što  su  učinile  dvadeset  i  četiri 
1846.  županije.  Županiji  zagrebačkoj  odgovori  kralj  13.  februara  1846., 
»da  je  Njeg.  veličanstvo  njihovu  adresu,  u  kojoj  su  toliko  drzoviti, 
da  previšnje  odpise  na  sabor  ukoravaju  i  sramote,  s  najvećim 
nezadovoljstvom  primilo,  jer  su  u  njoj  povriedili  nesamo  svako 
štovanje  dužno  kralju,  već  prema  uspomeni  otaca  svojih  neza¬ 
hvalni  se  pokazali4.4  Kralj  da  je  nastojao  dovesti  mir  i  red  u 
županijah  i  u  saboru,  koji  su  oni  sami  prvanjih  godina  prosili. 
Ciele  godine  1846.  teče  razpra  izmedju  Ugarske  i  Hrvatske  u 
novinah  i  u  drugih  štampanih  spisih.  Hrvatska  počme  osjećati, 
da  je  sama  svoja  i  taj  duh  uzeo  se  je  prelievati  cielom  zemljom, 
a  Magjari  i  njihove  pristaše  u  Hrvatskoj  morali  su  za  sada  samo 
zubima  škripati  i  očekivati  spas  svoj  od  budućega  ugarsko- 
hrvatskoga  sabora. 


VI. 

Mali  odmor  u  političkih  razprah  podaje  nam  u  ovaj  čas 
priliku,  da  se  na  ovo  desetak  godina  prosvjetnoga  života  hrvat¬ 
skoga  ogledano.  Kuda  se  je  razširila  narodna  idea  ilirska  u  duhu 
slavenskom  i  kako  je  duboko  razvriežila  korienje  u  narodu? 
Zemlju  izmedju  Save  i  Drave  osvoji  već  za  dvie  do  tri  godine 
tako,  da  se  je  svako  znatnije  mjesto  moglo  ponositi  sa  svojimi 
»rodoljubi  ilirskimi14,  a  u  kojem  je  koji  od  pjesnika  živio,  onomu 
su  se  druga  mjesta  klanjala.  Onda  predje  ilirstvo  u  susjedne 
slovenske  zemlje  i  poče  ih  sapinjati  s  Hrvatskom,  sni  o  zajed¬ 
ničkoj  budućnosti  bili  su  gotovo  toliko  mnogobrojni,  koliko  je 
bilo  svjestnih  ljudi  medju  Slovenci.  Idea  je  ta  kašnje  znamenito 

oslabila,  zato  ju  slabo  naši  suvremenici  razuraievaju,  a  koliko 
je  jošte  danas  ima,  sva  joj  je  snaga  iz  ovih  deset  godina,  jer  je 
onda  živila  podpunim  životom,  a  kašnje  se  je  samo  spominjala. 
U  Dalmaciju  prekoračila  je  istom  iza  sedam  godina  svoga  ob- 
stanka,  kada  su  Iliri  u  Zagrebu  izdavanjem  starih  pjesnika 
dalmatinskih  počeli  obnavljati  staru  slavu  Dalmacije,  kada  je 
padala  sa  svačijih  usta  rieč,  da  je  Dalmacija  kolievka  povjesti 
i  prosvjete  hrvatske,  kada  je  več  po  svem  narodu  tekao  glas: 
Dubrovnik  je  Atina  hrvatska !  Riedki  prosviečeni  redovnici  podu- 
pirahu  več  ovu  ideu  iz  Bosne,  a  nevolje  iz  tužne  Bosne  raz- 
grievahu  svačije  srdce  u  dopisih  takovim  glasom,  kao  da  če  im 
skoro  doči  liek  od  sretnije  brače  s  onu  stranu  Save.  I  medju 
austrijanskimi  Srbi  počela  je  idea  života  dobivati,  ali  kako  je 
preko  Save  slobodna  srbska  zemlja  zobala  za  svoju  prosvjetu  i 
napredak  sve  krepčije  sile,  odlučila  je  ona  smjer  i  napredak  srbske 
idee  proti  idei  ilirskoj,  prije  nego  što  je  ova  idea  kod  Hrvata  pala. 

Dokle  prodire  idea  ilirska,  dotle  ide  i  pjevanje  njeno.  U 
prevratno  doba  naroda  imade  svaka  prigoda  svoju  pjesmu,  a  za 
ovo  deset  godina  b*j(o  je  mnogo  burnih  prilika.  Mnogoga  rodo¬ 
ljuba  nađahnu  za  čas  vila  pjevačica,  pjesma  bi  bila  pala  u  krilo 
vile  zaboravnice,  da  nije  u  onaj  čas  bilo  skladatelja,  koji  je 
pjesmu  umrlosti  oteo  i  u  sviet  ju  bacio,  da  se  sviet  njome  odu¬ 
ševljava  za  domovinu.  Iste  gostbe  hrvatske  pretvarahu  se  u 
pjevačke  sborove  grlečih  se  prijatelja  i  uzdišučih  za  ljepšom 
srečom  domovine.  Mnogi  čin,  kojim  su  se  ganule  mase,  pote¬ 
kao  je  od  razpaljenih  pjevača.  Zato  če  istom  povjest  davorija 
ilirskih  dopuniti  moči  povjest  ovih  deset  godina.  Prigodni  pjesnici 
jesu  najpoglavitiji :  Ljudevit  Gaj,  Dragutin  Rakovac, 
Pavao  Štoos,  Ljudevit  Vukotiuovič,  MatoTopalo- 
vič,  grof  Janko  Draškovič,  Gjuro  Tordinac,  Ivan 
Trnski,  Josip  Marič,  Tomo  Blažek,  Franjo  Žigrovič, 
Antun  Niemčič,  Antun  Mihano vi č,  Ivan  Kuku ljevič, 
Dimitrija  Demeter,  Mirko  Bogovič,  Ferdo  Rusan, 
Pgnjoslav  Utješenovič,  Ivan  Mažuranič,  Stanko 
Vraz,  a  zadnjih  godina  i  Petar  Preradovič.  Svi  su  oni 
prigodam  pojedinim  pripievali,  premda  njih  njekoliko  stoji  visoko 
pjesničkom  snagom  iznad  pjesnika  časovitoga  nadahnutja.  Pred¬ 
meti  pjesmam  bili  su  dakako  različiti,  ali  svi  počivaju  na  slavi 
domovine.  Ponos  da  smo  narod  stari,  pratilac  slave Aleksan- 

drove  i  takmac  na  moru  s  Rimom,  da  su  nam  stari  pobiedili 
tolike  narode,  da  smo  bili  štit  kršćanstva,  da  imamo  braće  od 
„Kamčatke  do  Labe*,  da  je  bio  medju  nami  nekada  krasni  slav- 
janski  život,  da  je  mišica  hrvatska  svietu  straha  dala,  taj  ponos 
prolazi  pjesmami  u  stotinu  variacija. 

Skladatelji  domorodnih  pjesama  posudiše  kadgod  napjeve  od 
drugih  naroda,  ali  doskora  zaroniše  duhom  svojim  u  zu,eći  mi- 
lopoj  narodnih  pjesama,  i  izmamiše  iz  njega  čarobne  melodijske 
napjeve,  koji  su  mogli  razdragati  srdce  svakoga  Hrvata,  komu 
je  majka  istimi  glasovi  u  nježnom  djetinstvu  srdcu  snagu  davala. 
Na  tom  polju  radio  je  prvi  Ferdo  Livadić  već  od  god.  1835. 
Već  prvoj  pjesmi:  „Još  Hrvatska*  dade  on  život  po  narodnom 
napjevu,  a  mnogobrojne  njene  nasliednice  sliediše  isti  taj  put. 
Iza  njega  dodje  na  vidik  Ferdo  Kusan,  zaostajuć  daleko  za 
svojim  umnim  muzikalnim  predšastnikom,  ali  ipak  pravi  sin  pre- 
poradjajućega  se  naroda.  „Čudno  je  pojavljenje  u  svietu  našem 
gosp.  Rusan  —  veli  o  njem  Stanko  Vraz  —  čovjek  taj  nepozna 
niti  jedne  note,  nu  on  šetajuć  se  po  svojoj  slavnoj  krajini  slaže 
kao  ptica  na  grani  napjeve,  kako  mu  baš  dolaze  u  grlo,  nauči 
je  na  pamet,  složi  uz  njih  i  rieči,  sjedne  na  kola,  pa  ajde  u 
Belovar  svomu  prijatelju  gosp.  Mesariću,  ondešnjemu  organisti, 
da  mu  je  metne  na  note.  A  naravski  ti  glasovi  razsunu  se  do 
malo  u  Belovaru  i  njegovih  okolicah,  a  za  mjesec  dana  čujemo 
ih  oriti  se  u  Zagrebu  u  streljani  i  u  kazalištu,  uzhićamo  se,  a  za 
koji  dan  već  ih  čuješ  razliegati  se  po  ulicah,  gdje  pjeva  i  malo 
i  veliko.  Evo  vam  čudotvorne  slike  naravskoga  nadahnuća!4 

Nad  svimi  uzpinjao  se  je  Va  troslav  Lisinski,  ta  nježna 
duša  u  slabahnom  tielu,  taj  angjeoski  slušatelj  narodnih  gla¬ 
sova.  Premda  bez  višjega  muzikalnoga  obrazovanja  odsjevnu  iz 
njegova  skladanja  čista  idila  našega  seljačkoga  života.  Pjesma: 
„Oj  talasi*,  „Odkad  dušo  ti  mi  ode*,  „Gradić  bieli*  i  mnoge 
druge  občaravati  će  dok  bude  srdca  u  hrvatskom  narodu.  Ovomu 
čovjeku  nametnuše  prijatelji  njegovi  misao,  da  spjeva  prvu 
hrvatsku  operu,  jer  su  vidjali  u  njem  muzikalnoga  genija. 
Za  tri  godine  dovrši  on  operu:  „Ljubav  i  zloba*,  koja  dodje 
do  predstave  po  rodoljubnih  dobro voljcih  god.  1846.  „Predstave 
te  opere  čine  epoku  u  narodnom  našem  pokretu  —  sudi  Ivan 
Perkovac.  „Narod  je  vrvio  od  svih  strana  u  Zagreb,  da  vidi  čudo 
nečuveno  i  nevidjeno  narodnu  operu  hrvatsku,  i  domaće  je  ob- 

ćinstvo  bilo  občarano,  tudjinci  su  se  divili!4  Još  danas  naši  stari 
izmedju  sladkih  uspomena  našega  preporoda  svetom  narodnom 
pobožnošću  spomen  o  tom  nam  mladjim  najradje  predavaju. 

Lirika  ilirska  toliko  opieva  naš  krasni  spol,  da  ti  se  čini, 
kano  da  se  povratiše  troubadurska  vremena  u  Hrvatskoj.  Mladež 
je  njome  ukrasivala  svoja  plemenita  osjećanja.  Vriedno  je  spo¬ 
menuti,  što  nepristrani  suvremenici  kazuju,  da  se  je  mladež 
hrvatska  u  ovoj  dobi  upravo  uljudila  i  ukrasila,  a  prije  toga  da 
je  upravo  divlja  bila.  Nježna  lirska  poezija,  u  kojoj  se  i  sama 
preobilno  pokušavala,  nije  tomu  malo  dopri nesla.  Medju  lirici 
ide  prvo  mjesto  Stanka  Vraza  s  kulturno-historijskoga  gle¬ 
dišta,  jer  je  prvi  pravi  pjesnik  ženam  hrvatskim.  Sabirući  na¬ 
rodne  pjesme  slovenske,  izpio  je  iz  njih  nježnost  slovenske  duše 
i  prelio  ju  u  stihove  hrvatske.  Stojeći  na  visini  europejske  obra¬ 
zovanosti,  otvorene  su  mu  knjige  pjesničke  starih  i  novih,  a  oso¬ 
bito  slavenskih  naroda.  „Ako  i  tudje  cvieće  kadgod  na  našu 
zemlju  presadjujem  —  govori  sam  —  opet  gledam  da  mu  dadem 
miris  narodni4.4  Uz  njega  postavljamo  duhovitoga  Dragutina 
Rakovca,  kojemu  medjutim  brige  za  napredak  naroda  prerano 
izmiču  pero  iz  ruku,  malo  ali  sladko  pjevajućega  PavlaŠtoosa, 
za  što  ljepšim  oblikom  pjesme  čeznučega  Ivana  Trnskoga, 
odlučnoga  TomuBlažeka  i  pobratime  Antuna  Niemčića 
iMirka  Bogovića  pjevajuće  nježne  ljubovne  pjesme.  Čim  se  je 
pako  na  obzorju  pojavio  PetarPreradović,  daje  mu  sam  Stanko 
Vraz  prvenstvo,  nazivljući  ga  „našim  najženijalnijim pjesnikom4.4  Već 
prvi  rieči  prve  njegove  pjesme:  „Zora  puca,  bit  će  dana44  i  sva 
pjesma  občaraše  sav  Zagreb,  kad  je  iz  Dalmacije  ovamo  dole- 
tila.  Njegovi  „Prvenci44  (god.  1846.)  donose  liriku  našu  na  kul¬ 
minaciju,  na  kojoj  ju  je  on  sam  i  kašnje  kroz  više  godina  uzdržao. 

Epika  ilirska  imade  više  pokusa.  Na  stanovište  narodne 
pjesme  postavljaše  ju  Ognjoslav  Utješenović,  kojega  je 
pjesma:  „Svemu  svietu  sviće  zora,  na  Balkanu  neima  dana44,  sa¬ 
moga  tako  dirala,  da  je  plakao,  a  s  prevodi  u  stranih  jezicih  pokazi¬ 
vala  čuvstvo  naroda  hrvatskoga  s  braćom  na  Balkanu.  Od  narodne 
pjesme  ote  se  Ivan  Mažuranić.  Već  prve  pjesmice  iz  djačkih 
njegovih  godina  pokazuju  jaku  pjesničku  dušu,  koja  traži  epske 
samo  predmete,  da  ih  opjeva.  Kada  se  je  dopunjkom  našega 
velikoga  pjesnika  Ivana  Gundulića  reć  bi  š  njime  omjerio,  još  toga 

nije  našao.  Nadje  ga  u  narodnoj  pjesmi  i  izpjeva  „SmrtČengić-age4.4 

Stoljetne  borbe  naroda  hrvatskoga  za  častni  krst  opjevane  u  na¬ 
rodnoj  pjesmi  nadje  pjesnik  najbolje  predstavljene  u  nepolomnih 
sokolovih  Crnegore.  Slutnje  genija  narodnoga  savijajuće  se  oko 
častnoga  krsta  sabra  pjesnik  oko  zlatne  nade,  da  će  se  Ture 
Krstu  pokloniti.  „Čengić-aga"  osta  do  sada  nedostignut. 

Drama  započela  je  doduše  drobnimi  početci,  jer  narodnoga 
kazališta  jošte  neima.  Prvi  hrvatski  proizvod  ilirske  dobe,  što 
izlazi  na  pozorištne  daske,  bio  je  Ivana  Kukuljevića  „Ju ran 
i  Sofija"  iz  novije  povjesti  hrvatske.  Dramu  medjutim  istom  po¬ 
diže  Dimitrija  Demeter  svojom  „Teutom"  do  visine  mo¬ 
derne  dramatske  umjetnosti.  „Teuta"  nije  kraljica  tudjega  naroda, 
već  ju  oduševljeni  Ilir  slika  kao  divnu  junačku  kćer  svoje  krvi. 
Njemu  je  lebdilo  pred  očima,  da  poda  dramu  narodnu,  što  ima 
biti  nauzvišenija  zadaća  ove  pjesničke  umjetnosti  svakomu  narodu. 

Cielo  ovo  doba  jeste  i  književnošću  i  životom  poetičko. 
Četiri  decenija  prodjoše  iza  njega,  još  se  o  njem  pripoviedati 
neprestaje,  dočim  uspomene  godina  iza  njega  kao  da  bi  rado  za¬ 
boravili  oni,  koji  su  ih  proživili.  Poezija  hrvatska  dospjela  je  već 
u  glavnijih  strukah  svojih  do  vrška,  na  kojem  dugo  poslije  toga 
ostaje.  Pjevanje  ono  svega  naroda  kao  da  se  nikada  više  povra¬ 
titi  neće. 

U  prozi  počimlje  se  književnost  iznova  sa  najprimitivnijimi 
početci  o  deklinaciji  hrvatskoj,  koju  u  prvom  početku  jedva  dvo¬ 
jica  ili  trojica  znadu.  Zato  na  nje  pada  sav  teret  početaka  knji¬ 
ževnosti.  Sva  razriečja  i  nariečja  donose  pisci  i  dopisnici,  dok 
se  za  njekoliko  godina  neosnova  pisanje  književnoga  jezika,  koje 
je  kašnje  dobilo  u  književnosti  ime  zagrebačke  škole. 
Mala  slovnica  Vjekoslava  Babukića  ugodila  je  kratkoćom 
i  jasnoćom  ovoj  nesgodi  prvih  godina.  Rieči  za  sve  pojmove  i  po¬ 
trebe  života  traže  se  po  narodu,  posudjuju  od  drugih  nariečja 
slavenskih  i  napokon  se  kuju  nove.  Sliedeći  Čehe  udariše  zakon, 
da  se  svaki  pojam  mora  izreći  hrvatski.  Tako  dodjoše  gdjekoja 
nazivlja  ruska  i  češka  u  jezik  hrvatski,  a  iz  samoga  jezika  iz¬ 
mamljivala  je  silovita  filologija  ono,  česa  u  jeziku  nije  bilo. 
Prvi  riečnik  izdadoše  I v a n  Mažuranić  i  Jakov  Užarević. 
Historija  narodna  nije  bila  moguća  radi  etnografijskih  pomućenih 
pojmova.  Zato  ipak  cvatu  na  latinskom  i  njemačkom  jeziku  obrane 
hrvatskoga  državnoga  prava,  koje  daju  svjedočanstvo  o  srčanosti 
Hrvata,  kako  već  tečajem  dogodjaja  spominjasmo. 

Hrvatska  ostade  poslije  zahvale  bana  Hallera  bez  vladajuće 
krepke  banske  ruke.  Banski  namjestnik  bio  je  čestiti  biskup  za¬ 
grebački  Juraj  Haulik.  On  je  svezami  svojimi  kod  dvora  mogao 
zaštićivati  zemlju  potrebnu  svake  pomoći,  on  je  visokim  političkim 
obrazovanjem  nadmašivao  gotovo  sve  svoje  suvremenike  u  Hrvat¬ 
skoj,  on  je  kao  pravedan  svećenik  poštovao  plemenite  prosvjetne 
svrhe  i  obranu  narodnosti,  za  koju  se  je  borila  stranka  ilirska, 
ali  u  živom  i  strastnom  boju  izmedju  Hrvata  i  Magjara  preslab 
je,  da  vodi  ma  koju  stranku.  Narodna  stranka  napredovala  je  po  ' 
svoj  zemlji  tako  jako,  da  je  prevladala  svimi  gotovo  županijami 
i  gradovi,  dočim  je  magjarska  stranka  bila  stegnuta  na  županiju 
zagrebačku,  a  po  zemlji  je  bila  veoma  slabo  raztresena*  Čim  je  više 
stisnuta  bila,  tim  si  je  više  tražila  oduška.  Za  zajednički  sabor 
na  jesen  god.  1847.  spremale  su  sve  županije,  da  izabiru  po-  1847. 
slanike  na  sabor  i  da  im  dadu  naputke.  Zagrebačka  županija  se 
sasta  u  mjesecu  augustu.  Turopoljski  župan  Josipović  uze  već 
usred  Zagreba  na  javnoj  zagrebačkoj  županijskoj  skupštini  ma- 
gjarski  govoriti,  a  skupština  stane  se  o  tom  brinuti,  da  Hrvatsku 
salije  u  Ugarsku.  Svojim  poslanikom  dade  naputak:  „Buduć  da 
je  naslov  Njegov.  Veličanstva  tako  sastavljen,  kao  da  su  Dalma¬ 
cija,  Hrvatska  i  Slavonija  pod  jednim  istina  kraljem,  nu  ipak 
osebne  kraljevine,  a  10.  zakon.  čl.  od  god.  1790.  jasno 
naredjuje,  da  kraljevina  Ugarska  s  pridruženimi  stranami  jedna 
je  kraljevina,  zato  će  gospoda  poklisari  iskati,  pozivajuć 
se  na  remonštraciju  sabora  god.  1840.  Njeg.  Veličanstvu  glede 
toga  podnešenu,  neka  se  u  naslovu  kraljevskom  naročito  izjavi, 
da  su  Dalmacija,  Hrvatska  i  Slavonija  pokrajine  najčvršće 
sjedinjene  s  ugarskom  kraljevinom,  te  neka  se  ovaj  naslov 
tako  priredi,  da  se  već  odatle  uvidi  jedinstvo  kraljevine,  t.  j. 
da  su  sve  ove  zemlje  samo  jedna  kraljevina!4  Niti  ovaj  gorki 
zaključak,  niti  druge  svoje  želje  niti  tegobe  nije  magjarska 
stranka  niti  kanila  donesti  pred  sabor  hrvatski.  Nije  ona  sabora 
hrvatskoga  priznavala  i  odlučila  ga  nepriznati,  dok  pojedini  ple¬ 
mići  t.  j.  Turopoljci  nedobiju  pravo  glasa  u  saboru.  Oni  će  če¬ 
kati,  dokle  wna  saboru  ugarskom  poslanici  županije  zagrebačke 
dobiju  pravo  glasa4.4  Stranka  magjarska  živo  se  je  nadala,  da  je 
došao  sgodan  čas,  gdje  će  Magjari  satrti  osebujni  državnopravni 

položaj  Hrvatske,  zato  su  mislili,  da  će  im  pasivna  politika 
biti  lahka  i  podnosiva.  Kada  je  kašnje  sam  kralj  poslao  ukor 
županiji  zagrebačkoj,  što  se  je  usudila  učiniti  proti  zakonu  za¬ 
ključke,  da  neće  slati  poslanika  na  hrvatski  sabor,  odluči  opet 
županija  zagrebačka  odbiti  kraljevski  ukor  i  prijaviti  ugarskomu 
palatinu  i  banskomu  namjestniku,  da  na  hrvatski  sabor  neće 
zastupnike  pošiljati. 

Narodna  stranka  uzrujavala  se  je  dakako  na  magjarsku 
stranku  ljutom  i  pravednom  gorčinom,  „što  na  razvalinah  svoje 
hrvatske  narodnosti  nastoji  barjak  magjarski  razviti  i  slabu  iskru 
hrvatske  političke  samobitnosti  neharnom  rukom  utrnuti.  Tim 
svojoj  i  našoj  majci  domovini  —  kako  gorko  tuže  „Narodne 
Novine*  —  nož  riva  u  prsi,  koje  su  nas  sladkira  mliekom 
gojile,  —  toga  im  oprostiti  nemožemo“  Druge  hrvatske  županije, 
naročito  varaždinska,  digoše  zato  tim  više  narodni  barjak,  za- 
htjevaći  samostalnu  hrvatsku  vladu  u  Zagrebu,  cjelokupnost  do¬ 
movine  s  krajinom  i  Dalmacijom,  kod  kraljeve  kancelarije  da 
bude  kancelar  hrvatski,  a  nada  sve  za  osiguranje  hrvatske  na¬ 
rodnosti,  da  se  narodni  jezik  u  škole  i  urede  uvede,  i  da  se  naši 
naučni  zavodi  podignu  pod  zaštitom  zemlje  i  kralja,  da  cvate 
knjiga  i  nauka  u  Hrvatskoj. 

Sabor  hrvatski  sasta  se  20.  oktobra  napokon  sav  jednodušan 
za  idee  narodne  stranke.  Velikaši,  pristaše  magjarske  stranke, 
takodjer  uzmaknuše,  videći  da  će  biti  u  ogromnoj  manjini.  Jedno¬ 
dušno  budu  izabrani  za  odaslanike  na  zajednički  sabor :  u  gornju 
kuću  Herman  Bužan,  a  u  dolnju  kuću  Metel  Ožegović  i  Josip 
Bunjik.  Već  u  drugoj  sjednici  23.  oktobra  dodje  na  red  razprava 
o  narodnom  jeziku,  da  se  uvede  u  škole  i  urede.  Kao  na  ve¬ 
liku  narodnu  slavu  povrvilo  je  mnogobrojno  obćinstvo  u  sabornicu, 
da  radost  uživa  u  onaj  sretni  i  veliki  čas,  kad  će  se  taj  velevažni 
zaključak  proglasiti.  Govornici  se  natjecahu,  tko  će  više  dopri- 
nesti  slavi  ovoga  dana.  Napokon  proglasi  banski  namjestnik  za¬ 
grebački  biskup  Haulik  jednodušni  zaključak  svega  sabora:  da 
se  narodni  jezik  u  škole  i  urede  uvede.  Sada  zaori  sva  dvorana 
od  radostnoga  klikovanja :  „živio*  i  „živili*  grmilo  je  bez  pre¬ 
stanka.  S  galerija  prosulo  se  je  cvieće,  kitice  i  vienci  na  sakup¬ 
ljene  stališe,  koji  tronuti  zahvaljivahu,  osim  toga  pjesma  za  ovu 
prigodu  naštampana  razprhala  se  je  s  galerija  po  dvorani.  „Sve 
je  pokazivalo,  da  osjeća  važnost  ovoga  časa,  koji  nam  ključ  poda 

od  buduće  slave  i  veličine  —  na  koji  dan  smo  dobu  latinsku 
zaglavili,  da  ljepšu  i  slavniju  nastupimo"  Narodnom  operom, 
bakljadom  i  mnogimi  suzami  radostnieami  proslavi  Zagreb  taj 
veliki  dan. 

„Slava  saboru  trojedne  kraljevine !“  —  oglasivalo  se  med 
narodom.  —  „Danas  je  ogranulo  žarko  sunce  slave  i  veličine  na¬ 
šemu  narodu!  Što  smo  za  temelj  naše  budućnosti  i  obstanka 
smatrali,  što  smo  kao  najvrućju  želju  u  grudih  gojili,  to  evo 
postigosmo  i  kod  boga  stekosmo.  Danas  u  subotu  23.  listopada 
odlučiše  jednoglasno  slavni  stališi  i  redovi  kraljevina  Dalma¬ 
cije,  Hrvatske  i  Slavonije,  d  a  se  narodni  naš  jezik  u  mjesto 
latinskoga  na  čast  diplomatičku  unese.  Primite  od 
nas  otci  domovine  iskrenu  zahvalu,  hvalu  i  slavu  podielit  će 
vam  vila  povjestnica,  ona  će  vam  upisati  u  ljetopise  slavna 
imena  zlatnim!  pismeni,  te  će  divno  sjati,  dok  bude  sunca  i 
mjeseca!4  Glas  taj  odjekivao  je  od  jednoga  kraja  domovine  do 
drugoga,  a  slava  ide  osobito  hrvatsku  mladež,  ona  je  raznoseć 
ga  po  narodu  sama  prikazivala  zoru  bolje  budućnosti  hrvatske. 

Iza  ovoga  triumfa  uzeše  otci  naši  davati  naputke  svojim 
poslanikom  na  zajednički  sabor.  Energični  duh  svjestna  naroda 
javlja  se  u  ovih  naputcih.  Ištu  potvrdu  prava  svoga  kraljevstva, 
kojim  bi  bio  čuvar  ban  u  domovini  i  izvan  nje,  a  za  slavu  i 
korist  domovine  preporučaju  kralju,  neka  im  dade  za  glavu  koga 
člana  svoje  kuće.  Ištu  častno  i  zakonito  nazivanje  svojega  kra¬ 
ljevstva,  ravnopravno  s  Ugarskom  u  kraljevom  naslovu.  Ponav¬ 
ljaju  želje  i  zahtjeve  prošlih  sabora,  naročito  za  potvrdu  od  kralja 
onih  zavoda,  koji  su  prvanjih  godina  osnovani. 

Naši  odaslanici  odoše  na  zajednički  sabor  u  Požun  s  više 
pouzdanja  nego  što  je  to  ikada  dosele  bivalo.  10.  novembra  otvori 
se  sabor  i  izabere  poslije  dva  dana  iza  dolazka  kraljeva  nadvoj¬ 
vodu  Stjepana  za  palatina.  Medju  kraljevimi  predloži  iztiču  se 
osobito  odnošaji  seljačkoga  kmetskoga  stališa,  premda  uz  nje 
stoje  i  ina  gospodarska  i  financijalna  pitanja.  Izborom  novoga 
palatina  činilo  se  je,  da  je  ovaj  sabor  dobio  garanciju  dobromu 
i  sretnomu  razvitku.  Hrvatski  odaslanici  nisu  se  ipak  mogli  na¬ 
dati  miru  i  zadovoljstvu,  osobito  zato  ne,  je  su  pristaše  Magjara 
u  Hrvatskoj  o  tom  radili ,  da  si  gospodstvo  u  zemlji  osiguraju. 
Zato  opet  naši  poslanici  već  stajahu  pripravni,  da  uzdrže  svaki 
i  najljući  mejdan.  Metel  Ožegović,  prva  glava  njihova, 


Digitized  by 


Google 


472 


KNJIGA  DVANAESTA. 


oboružan  je  znanjem  državnoga  prava  i  ođnošaja  izmedju  obiju 
kraljevstva,  nije  mu  nepoznat  obdi  tečaj  historije  obiju  narods, 
naučio  je  i  magjarski  samo  zato,  da  Magjare  uzmogne  u  nj:- 
hovih  razpravah  točno  sliediti  i  da  do  potrebe  čuju  i  u  svom 
jeziku  istinu,  kako  vrije  u  srdcu  hrvatskom.  Rod  njegov  dao  je 
ved  za  ovo  dvadeset  godina  dva  znamenita  pobornika  prava 
hrvatskoga:  njegova  otca  Stjepana  i  strica  Mirka  Ožegovića, 
biskupa  senjskoga,  što  ga  je  moglo  buditi,  da  u  njihove  st#pe 
stupi.  Samim  prvakom  Magjara  osta  u  uspomeni  i  s  poštova^em 
spominju,  kako  je  on  kao  budni  stražar  točno  stupao  na  svoje 
stalno  mjesto,  neogleđajud  se  na  lievo  niti  na  desno,  nemared  za 
urlikanje  magjarske  mladeži,  koja  je  ruglom  i  smiehom  njegovu 
muževnu  obranu  prava  Hrvatske  pratila.  Hladan  i  prema  po¬ 
gibelji  života,  u  kojoj  je  vedkrat  lebdio,  ustajao  bi  da  govori 
uviek  iza  prvoga  magjarskoga  govornika  i  najljudega  protivnika 
Hrvatske  Ljudevita  Košuta,  kada  se  je  od  uzhita  Magjara  po¬ 
tresala  sabornica,  da  stalno  i  temeljito  pobije  svoga  proslavlje¬ 
noga  predgovornika. 

Prvi  sukob  izmedju  Hrvata  i  Magjara  rodi  se  pobudom 
magjarske  stranke  županije  zagrebačke  ved  prvih  dana  sabora. 
Poznatu  svoju  tegobu,  da  plemidi  pojedince  dobiju  glas  na  saboru 
hrvatskom  posla  županija  tamo  i  zaiska,  da  županija  zagrebačka  do¬ 
bije  pravo  izabrati  svoje  poslanike  na  ugarski  sabor.  Turopoljski 
župan  Josipovid  uze  zaklinjati  sabor,  „neka  pomogne  hrvatskomu 
kraljevstvu  u  ovoj  njegovoj  nesredi  i  nevolji*  i  stane  iskati  za¬ 
jedno  s  Magjari,  da  se  poslanici  hrvatskoga  sabora  nepriznadu, 
ved  neka  se  učini  odbor,  pred  koji  de  izađi  na  sud  ne  kao  posla¬ 
nici  ved  kao  obtuženi  krivci.  Badava  se  opirahu  poslanici  naši, 
da  poslovi  uredjenja  sabora  hrvatskoga  samo  pred  hrvatski  sabor 
spadaju,  navale  neprestadoše  i  odluka  bi  stvorena.  Hrvatski  posla¬ 
nici  svetčano  prosvjedovaše.  Istom  kada  sva  hrvatska  municipija 
jednodušno  odobriše  postupak  svojih  poslanika,  onda  Magjari  po- 
pustiše.  „Temeljna  osnova  bila  je  —  vele  hrvatski  poslanici  — 
potrieti  sva  prava  naše  domovine,  Slavoniju  od  Hrvatske  odtrgnuti 
i  nam  isto  hrvatsko  ime  uzeti,  jednom  riečju  našu  narodnost  i 
politički  obstanak  kraljevstva  uništiti"  Saboru  hrvatskomu  Magjari 
dakako  niti  nepriznavahu  ime  sabora,  ved  ga  nazivahu  u  svojem 
jeziku  „provincijalnom  skupštinom*,  u  čem  ih  je  sliedila  magjarska 
stranka,  nazivljudi  sabor  svoje  domovine  „spravišde" 


Digitized  by  LaOOQle 


FEKDINAND  PETI. 


473 


Magjari  uviđješe,  da  priekim  putem  nemogu  svoga  cilja 
dostići,  zato  stadoše  obilaziti  i  stvarati  takove  zakone,  kojimi 
će  im  Hrvatska  kao  zrela  jabuka  sama  pasti  u  krilo.  Najprije 
pokušaše  u  adresi  reći  kralju,  da  je  vlada  radila  proti  zakonu, 
kada  je  zabranila  pravo  glasa  pojedinim  plemićem  u  saboru 
hrvatskom.  Metel  Ožegović  usta  na  obranu  Hrvatske  najprije 
s  dokazi  iz  povjesti,  a  onda  pokaza  „bezumje"  toga  magjarskoga 
zahtjeva  i  po  tom,  što  Turopoljci  svi  glavom  niti  svoga  pogla¬ 
varstva  nebiraju,  već  samo  dvadeset  i  četiri  njihova  seoska  sudca, 
„pa  eto  ištu,  da  dobiju  u  saboru  pridruženih  kraljevina  uzprkos 
poslanikom  oblasti  i  pozvanim  osobam  pravo  odlučnoga  osobnoga 
glasa,  koga  nikad  nisu  imali"  Na  glas  javljajući  se  od  njitran- 
skoga  zastupnika,  „da  hrvatska  narodnost  neima  budućnosti,  i  da 
se  Hrvati  moraju  ili  u  magjarskoj  narodnosti,  ili  u  drugom  kojem 
življu  raztopiti  i  izčeznuti*,  opomenu  Ožegović  Magjare  neka  za 
boga  u  ime  sloge  toga  nikada  više  neizriču,  jer  „težko  da  bi 
se  dalo  što  izumiti,  što  bi  ublažujuće  se  u  Hrvatskoj  duhove 
na  novo  više  razdražilo  i  ogorčilo,  koliko  to,  da  je  većina  stališa 
ugarskih  jednoga  mnienja  s  njitranskim  poslanikom"  Opomenu 
ih,  da  poštuju  oduševljenje  Hrvata  za  svoju  narodnost :  „jer  nije 
dično  ni  probitačno  živiti  s  podlim  narodom,  koji  bi  narodnost 
svoju  nogama  gazio,  a  probitačno  zato  nije,  jer  narod,  koji  je 
svoje  narodno  čuvstvo  izgubio  i  drugu  narodnost  prigrlio,  valjda 
će  se  prvom  prilikom  opet  promieniti,  vlast  bo  samoćuti,  ove 
božanske  iskre,  nemože  se  naknaditi  nikakvim  sredstvom" 

Elegični  glas  hrvatskoga  poslanika  osta  vapijućim  u  pustinji, 
jer  je  gluh  već  bio  narod  magjarski,  da  bi  mogao  bio  čuti,  da 
je  pored  njega  drugi  slobodan  narod  u  Hrvatskoj.  Kada  se  je 
u  okružnoj  sjednici  od  21.  decembra  radilo  o  inđigenatu,  posta  više 
Magjari  načelo,  da  indigenom  može  samo  onaj  postati,  koji  zna 
magjarski,  a  prema  Hrvatom  tvrdiše,  da  je  pod  krunom  svetoga 
Stjepana  samo  jedna  domovina,  samo  jedna  politička  narodnost 
magjarska.  0  jeziku  predlagahu  zakon:  „Jezik  magjarski  ima  biti 
u  buduće  jedini  jezik  zakonarstva,  javne  uprave  i  isto  tako  službeni 
jezik  crkvenih  i  svjetskih  oblasti. . .  Naučni  jezik  ima  biti  u  svih  višjih 
naučnih  zavodih  magjarski. .  .  U  primorju  ugarskom  imade  biti  sve 
dopisivanje  tamošnjih  oblasti  i  sve  javne  razprave  magjarski,  samo  u 
privatnih  pravnih  razprah  mogu  se  tamo  služiti  jezikom  talijan¬ 
skim.  .  .  Požežka,  virovitička  i  sriemska  županija  ostaju  pri  porabi 

latinskoga  jezika  za  svoje  unutarnje  poslove,  ali  samo  jošte  za  šest 
godina.  .  .  Svi  ugarski  novci  dobiju  ugarski  grb  s  magjarskim 
nadpisom,  kod  svih  financijalnih  i  vojničkih  zavoda,  u  ugarskih 
lukah,  na  svih  ugarskih  ladjah  imade  biti  zemaljski  grb  s  ma- 
gjarskimi  narodnimi  bojami.  Svi  službeni  pečati  imadu  dobiti 
magjarski  nadpis.  „Partes  adnexae“  imaju  magjarski 
dopisivati,  a  i  u  svih  njihovih  javnih  školah  mora 
magjarski  jezik  biti  obvezan  predmeti1 

Hrvatski  poslanici  upreše  se  dokazivati  iz  starih  prava  svoje 
zemlje,  prizivahu  naravno  i  pozitivno  pravo  u  pomoć,  svetčane 
ugovore  i  prisege  kraljeve,  napokon  protestirahu  svetčano,  da 
toga  zakona  Hrvatska  primiti  neće,  gdje  bi  se  zatrla  narodnost 
hrvatska  i  njihovom  dozvolom  na  komade  porazkidalo  njihovo  kra¬ 
ljevstvo.  Kuća  velikaša  malo  ih  je  zagovarala,  dokle  nije  i  ona 
popustila,  te  su  Hrvati  bili  s  obiju  strana  od  Magjara  potučeni, 
premda  su  se  ozbiljno  i  mirno  branili,  kako  se  pristoji  ljudem, 
koji  stoje  na  svojem  neoborivom  pravu.  Pitanje  narodnosti  izmedju 
Hrvata  i  Magjara  stoji  sad  samo  na  jednoj  struni  i  ta  je  napeta, 
da  skoro  pukne,  zato  će  pravo  biti,  da  čujemo  glasnika  hrvat¬ 
skoga  u  ovom  odlučnom  času,  kada  se  je  najveća  graja  u  saboru 
digla.  Metel  Ožegović  progovori:  „Mnogo  sam  već  u  ovoj  dvo¬ 
rani  slušao  liepih  i  u  srđce  đirajućih  govora  o  velikoj  i  nena- 
knadivoj  cieni  narodnosti,  koju  zastupnici  magjarskoga  naroda 
smatraju  svim  pravom  za  glavni  uvjet  i  temelj  zemaljskoga 
blaženstva.  Slušajuć  ove  uzvišene  idee  radostju  mi  se  napuni 
srdce,  jer  mi  u  njem  nada  niče,  da  će  slavni  stališi  i  redovi, 
budući  oduševljeni  svetim  čuvstvom  prema  svojoj  narodnosti  isto 
ovo  čuvstvo  gojiti  naprama  drugoj  narodnosti,  te  štovati  i  udo- 
stojiti  slično  nastojanje  drugih  naroda  oko  svoje  narodnosti.  Nu 
ako  stališi  i  redovi  žele  napredovati  u  smislu  zakonske  osnove 
podnesene  iz  prošloga  sabora,  valja  mi  se  odreći  one  nade,  jer 
osnova  ta  sadržava  predloga  i  zahtjeve,  koji  da  se  u  život,  pri¬ 
vedu  propašću  bi  prietili  narodnosti  pridruženih  kraljevina.  Neću 
ovdje  govoriti  o  idei  narodnosti,  ni  tajiti,  da  za  političku  narod¬ 
nost  nije  dosta  samo  isti  jezik,  već  se  zato  i  drugo  koješta  po- 
trebuje.  Političku  narodnost  imaju  i  pridružene  Ugarskoj  kralje¬ 
vine,  stojeće  pod  temeljnimi  zakoni  domovine  i  pod  zaštitom 
osiguranih  ondje  municipalnih  prava.  Ove  svete  moći  vjerno  su 
nam  sačuvali  djedovi  usried  bura  prošlih  vjekova,  i  ja  se  ufam 

u  svetost  naše  stvari,  kojoj  neće  uzmanjkati  ni  božja  ni  ljudska 
pomoć,  ufam  se  u  čovječni  i  narodni  duh  našega  vieka,  da  nam 
se  ovo  naše  blago,  koje  divlja  sila  prošlih  stoljeća  i  razarajuća 
desnica  biesnih  Osmanlija  nije  premogla  zatrti,  da  nam  se  ovo 
naše  blago  neće  uništiti  u  sadanje  mirno  i  prosviećeno  doba, 
pače  da  će  nam  se  na  čast  vječne  pravde,  na  slavu  čovječan¬ 
stva,  na  poručanstvo  naše  domovine,  da  čitave  monarkije  uzdržati 
i  novom  snagom  procvasti ;  i  ja  držim  za  najsvetiju  dužnost  ne- 
samo  svakoga  pravoga  Hrvata,  nego  i  svakoga  magjarskoga  do¬ 
morodca,  da  uzajamnim  uvažavanjem  nastoji,  kako  bi  se  narod¬ 
nost  pridruženih  kraljevina  u  prijateljstvu  s  magjarskim  narodom 
razvila.  Nu  jezik  je  duša  svakoj  narodnosti,  zato  kad  bi  se  kod 
kojega  naroda  u  mjesto  njegovoga  narodnoga  drugi  živi  jezik  u 
javni  život  uveo,  tim  bi  se  dokinuo  duševni  život  istomu  narodu, 
i  on  bi  se  smatrao,  kao  da  je  izbrisan  iz  broja  naroda.  Motreć 
stvar  s  ovoga  gledišta  usudjujem  se  priobćiti  svoje  mnienje  o 
reprezentaciji  i  osnovi  zakonskoj.  Glavna  je  misao,  da  bude  sveza, 
koja  skapča  Ugarsku  s  pridruženimi  kraljevinami,  magjarska. 
Sveza  ova  jest  dvojevrstna,  jedna  se  tiče  obćega  zakonotvorstva, 
a  druga  obćega  upravljanja.  Gledeć  na  prvu,  akoprem  sdružene 
kraljevine,  ugledavši  se  u  primjer  svih  izobraženih  naroda  ovoga 
svieta,  žele  stoljetno  gospodovanje  latinskoga  jezika  koliko  mo¬ 
guće  sa  sebe  otresti  i  narodni  jezik  u  javni  život  uvesti,  radi 
što  su  po  smislu  čl.  120  : 1715.  municipalnu  zakonsku  osnovu  Nj. 
Veličanstvu  podniele:  pored  svega  toga,  želeć  naprama  magjar- 
skomu  narodu,  kao  silnijemu  ustavnomu  drugu  dostojno  postu¬ 
pati,  hotjeli  su  samo  magjarskim  jezikom  po  svojih  poslanicih 
dionici  biti  obćega  zakonotvorstva.  Nu  glede  administrativne  sveze 
ima  se  sasvim  drugačije.  Pridružene  kraljevine  nenamjeravaju  još 
za  sada  s  ugarskimi  oblastrai  dopisivati  drugim  kojim  nego  latin¬ 
skim  jezikom,  kog  je  zato  zakon  prošastoga  sabora  odredio,  a 
stavno  izjednačenje  ovoga  odnošenja  ostavljaju  na  ono  vrieme, 
kad  će  njihov  narodni  jezik  u  javnih  poslovih  pridruženih  kra- 
ljevinah  sam  samcat  vladati.  Dakle  pridružene  kraljevine  nepo- 
trebuju,  da  im  se  dozvoli  svojim  narodnim  jezikom  dopisivati  s 
ugarskimi  oblastmi,  već  samo  žele,  da  se  u  tom  obziru  u  krie- 
posti  uzdrži  naredba  najnovijega  zakona.  Time  neće  nimalo  po- 
vriediti  dostojanstva  magjarskoga  naroda,  jer  žele  uzdržati  po- 
rabu  jezika  neutralna,  koji  je  najpriličniji  i  za  dopisivanje  s 

nasliednimi  pokrajinami,  i  zato  težko  da  će  ga  ikada  sasvime 
nestati  iz  javnoga  života  monarkije,  u  kojoj  živu  narodi  raznih 
jezika.  S  vladom  žele  pridružene  kraljevine  takodjer  ovim  jezikom 
dopisivati,  a  buduć  da  nam  je  vlada  zajednička,  mogu  se  od  nje 
pravedno  nadati,  da  će  svoje  naredbe  oblastim  pridruženih  kra¬ 
ljevina  u  vladajućem  ondje  jeziku,  a  ne  u  drugom  kojem  ob¬ 
znanjivati.  Dok  se  pako  nepostigne  poraba  narodnoga  jezika  u 
dopisivanju  s  vladom,  dotle  će  pridružene  kraljevine  u  ovom 
obziru  ostati  kod  latinskoga  jezika.  U  ostalom  opredieljenje  služ¬ 
benoga  jezika  u  pridruženih  kraljevinah  spada  medju  njihova 
prava,  i  buduć  da  se  u  to  ugarsko  zakonotvorstvo  nikada  nije 
unosilo,  zato  moram  i  sada  u  ime  svojih  povjeritelja  proti  sva¬ 
komu  sličnomu  postupku  prosvjedovati.  Isto  tako  uvriedan  čini 
mi  se  i  onaj  predlog,  po  kojem  bi  se  svagdje,  dakle  i  u  pri¬ 
druženih  kraljevinah  imao  upotriebljivati  samo  ugarski  grb,  na¬ 
rodne  boje  i  magjarski  nadpisi  na  pečatih.  Tim  bi  se  narodna 
ćut  u  žiteljih  pridruženih  kraljevina  u  najvećoj  mjeri  pozledila  i 
obilno  gradivo  ogorčenosti  podalo.  Što  se  naposlije  tiče  dolnje 
Slavonije,  neću  se  ovdje  upuštati  u  iztraživanje  starih  vremena 
i  u  potanko  razglabanje  predmeta  ovdje  već  i  toliko  puta  pre¬ 
tresanih  —  što  je  već  i  sam  govornik  više  puta  učinio  —  nego 
uzamši  za  temelj  političko  prošlih  vjekova  zakonito  stvoreno 
stanje,  samo  ću  toliko  kazati:  buduć  da  napomenute  u  predle- 
žećoj  zakonskoj  osnovi  tri  županije,  koje  čine  civilnu  dolnju  Sla- 
niju,  odkada  su  izpod  turskoga  jarma  oslobodjene  i  s  krunom 
skopčane  sve  do  danas  po  smislu  domaćih  zakona  s  priđruženimi 
kraljevinami  jedno  tielo  sačinjavaju,  pod  bansku  vlast  podpadaju, 
dionice  su  sabora  sdruženih  kraljevina  i  tvorenja  municipalnih 
zakona,  te  se  izpod  njih  nemogu  oteti :  ove  dakle  županije  jesu 
svakakako  cjelokupan  dio  pridruženih  kraljevina  i  nemogu  se  od 
ostaloga  tiela  odkinuti,  jer  to  svetost  pravice  i  pravo  naroda 
zabranjuje.  Odavde  sliedi,  da  se  za  ovu  stranu,  kao  i  za  pri¬ 
morje  nemože  stvoriti  u  obziru  jezika  valjana  odluka,  koja  bi 
se  protivila  municipalnim  našim  zakonom.  Na  koliko  bi  pako 
usuprot  ovomu  stališi  i  redovi  namjeravali  u  ovom  obziru  po- 
vriednu  zakonsku  osnovu  sastaviti  i  zemljištu  pridruženih  kralje¬ 
vina  uštrb  nanieti,  proti  tomu  se  u  ime  svojih  povjeritelja  svet- 
čano  ogradjujem.  Na  zaglavku  usudjujem  se  stališem  i  redovom 
još  jedan  put  preporučiti,  da  bi  izvolili  zakone  o  magjarskom 

jeziku  i  narodnosti  samo  na  Ugarsku  stegnuti,  i  glede  pridru¬ 
ženih  kraljevina  od  toga  odustati,  jer  će  samo  time  svoje  prav- 
doljublje  bratinskomu  narodu  jasno  posvjedočiti:4 

Govornik  nije  prestajao  braniti  redom  u  više  govora  cjelo¬ 
vitosti  svoje  domovine,  ali  napokon  morade  i  sam  priznati:  „ja 
osjećam,  da  je  ovdje  minulo  vrieme  osvjedočenja  i  da  će  se  mo¬ 
rati  si.  stališi  boriti  s  odvažnom  voljom  pridruženih  kraljevina14, 
zato  na  prosto  proti  cieloj  zakonskoj  osnovi  protestira.  Magjari 
odgovarahu  porugami  i  psikanjem,  vikom  i  javnimi  napadaji 
svaki  put  na  govornika  i  njegove  drugove,  premda  je  on  sa  zakoni 
i  historijskimi  dokazi  u  ruci  predstavljao  želje  čednoga  svoga 
naroda,  koji  ovaj  čas  samo  na  spas  i  razvoj  narodnosti  pomišlja. 
S  porugom  uz  pljesak  oduševljene  kuće  nabacivaše  Ljudevit 
Košut  hrvatskim  poslanikom,  da  pravo  hrvatsko  izvode  iz  nekakve 
stare  dalmatinske  kronike,  a  prav&  Hrvatske  da  neima. 

Velike  nade  polagahu  Magjari  u  svoje  prijatelje  u  Hrvatskoj, 
da  će  im  oni  pomoći  satrti  ovaj  od  njih  malo  cienjeni  „ilirski44 
odpor.  Turopoljski  župan  Josipović  bodrio  ih  je  osobito,  neka  ne- 
puste  propasti  Magjara  u  Turovupolju,  za  koje  reče  javno  u  saboru, 
da  govore  i  magjarski,  a  za  sebe  samoga  reče,  da  nije  Slaven  već 
„magjarski  Horvat44,  sabor  hrvatski  proglasi  komedijom  i  progla- 
sivao  je  zajedno  s  Košutom  svakoga  izdajicom  domovine,  koji  bi 
uztvrdio,  da  Hrvatska  ima  pravo  davati  indigenat,  što  je  Metel  Ože- 
gović  historijski  pred  saborom  ugarskim  dokazao.  Ovaj  put  već 
doviknu  Košut  Ožegoviću :  „Med  nami  može  samo  mač  odlu¬ 
čiti!44  Nadali  su  se  Magjari,  da  niti  dvor  ovoga  puta  neće  imati  pri¬ 
like  štititi  Hrvata,  jer  će  imati  posla  u  pobunjenoj  Italiji,  kamo  su 
već  u  zimu  počele  prolaziti  krajiške  regimente.  Već  sada  bila  je  od¬ 
lučna  većina  ugarskoga  sabora,  da  traži  odgovorno  ministarstvo  za 
Ugarsku.  Hrvatska  pazila  je  na  svaki  glas,  koji  se  je  izgovarao  na 
saboru  ugarsko-hrvatskom  onom  brižljivostju,  koja  je  dolikovala 
tomu  životnomu  pitanju.  U  skupštinah  županijskih  i  gradskih 
municipija  dizahu  se  gorke  tužbe  na  Magjare  i  već  se  javljahu 
s  mnogo  strana  glasovi,  da  se  naši  poslanici  odazovu  kući,  i  da 
zemlja  opet  potraži  pomoći  i  spasa  u  kralja,  koj  jednako  štiti 
sve  svoje  narode.  Razdor  izmedju  obadva  naroda  bio  je  gotov, 
samo  jošte  nitko  pod  suncem  nije  mogao  slutiti,  kako  će  se  dovršiti. 

U  taj  čas  24.  februara  pukne  prvi  top  prevrata  u  Parizu. 
Čim  je  u  Požun  dospio  glas,  da  je  u  Parizu  republika  progla- 


Digitized  by 


Google 


1848. 


478 


KNJIGA  DVANAESTA. 


šena,  stane  u  magjarskom  saboru  sievati  vatra  prevrata,  dosada 
pritajivana.  U  tajnoj  sjednici  stališa  uzme  Košut  bodriti  bradu 
svoju,  kako  je  sada  došao  zlatni  čas  slobode,  koji  valja  prihvatiti 
i  austrijsku  vladu  prisiliti  na  takove  koncesije,  kojih  inače  nikada 
nebi  dostigli.  Sva  tako  zvana  liberalna  stranka  pristane  uz  Košuta, 
da  velikom  deputacijom  iz  sabora  zaištu  od  kralja  sabor  državni 
u  Pešti  svake  godine,  narodno  odgovorno  ministarstvo  neodvisno 
od  austrijske  vlade,  narodnu  vojsku  i  konštitucionalnu  slobodu 
austrijskim  nasliednim  zemljam.  U  javnoj  saborskoj  sjednici 
2.  marta  progovori  Košut  dugi  veoma  oštri  govor,  u  kojem  ved 
spomene  mrtvački  neduh  Metternichove  politike.  U  jednodušno 
prihvadenoj  reprezentaciji  na  kralja,  govorilo  se  o  nezakonitoj 
sadanjoj  vladavini,  a  spomenuti  tajni  zahtjevi  iznose  se  sada 
javno  pred  kralja.  Hrvatski  nemiri  ištu  neka  se  ved  jednom 
dokinu,  a  Dalmacija  Ugarskoj  priklopi.  Hrvatski  zastupnici  opo- 
minjaliu  sabor,  neka  neupotrebljuje  ovaj  težki  položaj  kraljev, 
da  sebi  iztisnu  nove  koncesije  i  u  pogibelj  bace  obstanak  ciele 
monarkije.  0  hrvatskih  nemirih  da  neka  negovore,  da  to  nespada 
pred  sabor  zajednički,  da  de  time  Hrvate  samo  jošte  jače  razjariti, 
neka  izpuste  ovo  mjesto  iz  adrese.  Smieh  i  porugu  dobiše  za 
odgovor  od  Magjara. 

Adresa  je  imala  dodi  pred  kudu  velikaša.  Palatin  nadvojvoda 
otišao  je  s  poglavicami  velikaša  u  Beč,  da  se  svjetuje,  što  de 
uraditi  u  ovom  kritičnom  času.  Košut  i  njegova  stranka  digoše 
viku  na  palatina  i  velikaše,  što  proti  zakonu  i  slobodi  kraljevstva 
idu  u  Beč  iskati  savjeta,  pak  ih  neima  da  saberu  kudu  velikaša 
i  da  primu  adresu  prihvadenu  od  zastupnika  kude.  Napokon 
dodje  palatin  14.  marta  i  jošte  isti  dan  primi  velikaška  kuda 
mučed  aklamacijom  adresu  s  dodatci,  da  bude  sloboda  štampe, 
porota  i  sabor  svake  godine.  15.  marta  odvede  palatin  sjajnu 
deputaciju  u  Beč,  gdje  je  medjutim  ved  bila  buknula  revolucija. 
Metternich  je  ved  bio  iz  Beča  pobjegao,  a  skoro  u  isti  sat,  kad 
je  deputacija  kretala  iz  Požuna,  proglasi  car,  da  de  sazvati  oko 
sebe  zastupnike  svojih  njemačkih  i  slavenskih  zemalja,  da  s  njimi 
vieda  o  zakonotvornih  i  upravnih  poslovih.  Time  je  bila  konsti¬ 
tucija  proglašena.  To  sve  olakša  posao  magjarskoj  deputaciji. 

Ogromni  zahtjevi  njezini  zadadoše  vladi  bečkoj  briga  i  ne¬ 
prilika,  jer  se  je  bojala,  ako  ih  kralj  podpiše,  da  je  učinjen  kraj 
i  konac  habsburžkoj  monarkiji,  ali  deputacija  osta  nepomična 

kod  svojih  zahtjeva,  nadvojvoda  očitova,  da  će  položiti  palatinat, 
ako  kralj  nepodpiše.  Pritisak  je  bio  velik,  savjetnici  krune  ne- 
znadoše  si  pomoći,  —  kralj  podpisa.  Magjari  razstajuć  se  s  Bečom 
izdadu  proglas,  u  kom  rekoše,  da  če  složno  zajednički  braniti 
dobivene  nove  slobode. 

Ovlašten  kraljevim  ručnim  pismom  imenova  nadvojvoda  pa- 
latin  17.  marta  grofa  Ljudevita  Baćana  ugarskim  ministrom  pred¬ 
sjednikom,  koji  odmah  sastavi  ministarstvo  u  sedam  odjela:  za 
vanjske  poslove,  za  unutarnje,  financije,  nastavu,  komunikacije,  po- 
ljodelstvo,  pravosuđje  i  rat.  Posebnim  zakonom  opređieliše  djelo¬ 
krug  ministarstva.  Hrvatski  poslanici  sastaše  se,  da  viećaju  sa 
banskim  namjestnikom  što  će  dalje  raditi  i  kako  će  se  vladati 
prema  novoj  vladi.  Uvidješe  da  sa  svojimi  glasovi  neće  prepriečiti 
razvitak  prenaglih  i  burnih  dogodjaja,  zato  da  se  neće  jednoglasnim 
zaključkom  sabora  niti  opirati,  samo  će  prava  svoga  naroda  na 
temelju  zakona  i  pravednosti  braniti.  Zaiskaše  kod  nove  vlade  po¬ 
sebne  zastupnike  za  Hrvatsku,  ali  budu  na  prosto  odbiti. 

Novo  ministarstvo  proglasi  odmah  i  bez  sankcije  kraljeve 
slobode  seljačkoga  stališa  od  desetine  i  gornice,  a  gospoda  će 
biti  odštećena  iz  državne  blagajne,  dokine  stare  plemićke  slobode 
od  poreza  i  učini  porez  sveobćim,  uvede  narodnu  stražu,  zaiska 
povratak  svih  ugarskih  regimenta  iz ,  inozemstva  i  odstranjenje 
austrijske  vojske  iz  Ugarske.  Kralj  pokuša  jošte  iza  imenovana 
ministarstva  spasiti  njeke  povlasti  kraljevske,  zato  dade  odpis 
na  sabor  28.  marta.  Iskao  je  jošte  sebi  pridržati  pravo  pomi¬ 
lovanja,  dielenja  crkvenih  časti,  naslova  i  redova  i  darovanja, 
što  bi  sve  ostalo  njegovoj  dvorskoj  kancelariji,  iskao  je  za  uz¬ 
državanje  svoga  dvora  i  radi  troškova  ciele  države,  da  sve  daće 
teku  i  nadalje  u  zajedničku  državnu  blagajnu,  a  povisivale  bi 
se  samo  dozvolom  ugarskoga  sabora,  sve  ugovore  financijalne  i 
trgovačke  neka  ipak  sabor  u  porazumku  s  austrijskimi  upravnimi 
organi  obavlja.  0  ugarskom  ratnom  ministarstvu  očitova  otvo¬ 
reno,  da  će  njegov  djelokrug  o  tom  zavisiti,  kako  će  poštovati 
pragmatičku  sankciju,  da  kralj  jedinstva  vojske  žrtvovati  neće. 
Ovaj  kraljev  odpis  pade  u  sabor  kao  vatra  u  ulje.  Sabor  ga 
proglasi,  da  je  to  drzoviti  pokus  proti  svetinji  zadane  kraljeve 
rieči,  da  stavlja  na  kocku  budućnost  i  sreću  naroda  austrijske 
kuće,  koji  će  podvojiti  o  svetosti  kraljeve  rieči  i  izgubiti  vjeru  u 
kralja.  Palatin  Stjepan  morade  obećati,  da  će  on  sklonuti  kralja,  da 


Digitized  by  CjOOQle 


480 


KNJIGA  DVANAESTA. 


se  ovo  pitanje  rieši  po  želji  zemlje,  a  stališi  mu  postaviše  rok 
od  dvadeset  i  četiri  sata,  do  koga  će  čekati.  Kralj  popusti,  da 
samo  daju  prinose  za  dvor,  diplomaciju  zajedničku  i  za  ugarsku 
vojsku.  Ministarstvo  dobije  toliku  vlast  u  ruke,  koliko  već  od 
njekoliko  vjekova  nije  imao  sabor  ugarski. 

„Hrvatski  narod  —  vele  naši  poslanici  —  „nalazio  je  do¬ 
sada  proti  samovolji  Magjara  zaštitu  kod  kralja,  ali  odsele  neće 
se  moći  s  uspjehom  obraćati  molbami  na  dvor,  jer  je  njegova 
moć  novim  zakonom  tako  stegnuta,  da  niti  on  sam,  niti  njegov 
namjestnik  palatin  nemože  učiniti  odredbe,  koje  nisu  podpisane 
od  ministarstva.  Naša  domovina  nije  zastupana  niti  u  ministar¬ 
stvu,  niti  u  državnom  vieću  po  svojih  sinovih,  da  ju  brane  od 
pogibelji  pratećih  joj  od  samosilja  Magjara“  Neima  odsele  za¬ 
kona,  u  kojem  se  nebi  koje  to  pravo  Hrvatske  povriedilo,  bilo 
narodnosti  naše,  bilo  prava  banskoga  ili  sabora.  Hrvatska  se  je 
smatrala  kao  da  su  to  magjarske  županije.  Glasovita  rieč  Ko- 
šutova:  „Gdje  je  Hrvatska,  nemogu  je  naći  na  karti44 
—  ona  nam  tumači  sve  nove  zakone  i  naredbe  magjarskoga  spram 
Hrvatskoj  bezobzirna  ministarstva. 

Medjutim  se  je  ipak  uzburkala  Hrvatska.  Prvi  glasi  o  re¬ 
voluciji  u  Beču  stigoše  u  Zagreb  16.  marta,  a  već  sliedeći  dan 
dodje  deputacija  odličnih  gradjana  pred  sakupljeno  zastupstvo 
grada  Zagreba  vodjena  Ivanom  Kukuljevićem.  Spominjući  stečevine 
Magjaraf  spomenu  vodja,  kako  stanovnici  ovoga  grada  „kao  slo¬ 
bodni  ljudi  slobodnog  naroda  žele,  da  sve  dobiju  po  svojoj  volji 
i  svojim  trudom,  žele  zajedno  starinskim  zakonitim  putem  do¬ 
biti  sve,  a  taj  put  je  državni  sabor  kraljevina  Dalmacije, 
Hrvatske  i  Slavonije,  kamo  spadaju  najprije  sva  pitanja  našega 
naroda,  i  kao  što  je  grad  Zagreb  prvi  u  domovini,  tako  da  i 
bude  prvi  u  izjavi  želja  narodnih.  Mole  vriedno  poglavarstvo,  da 
se  u  ime  cieloga  stanovničtva  krepka  molba  na  kralja  našega 
pošalje,  neka  izvoli,  uslišavši  prošnju  vjernih  svojih  Hrvata  i 
Slavonaca,  odmah  zapoviedati  namjestniku  banskomu,  da  što  brže 
sabor  naš  razpiše.  S  ovom  molbom  žele  stanovnici,  da  se  odmah 
jedan  odbor  gradjanski  u  Beč  pošalje,  koji  će  ustmeno  izjaviti 
želje  naše,  na  isti  pako  čin  da  se  i  sve  oblasti  hrvatske  i  sla¬ 
vonske  odmah  pozovu,  da  što  brže  budemo  mogli  vidjeti,  da  su 
želje  naše  izpunjenet4  Gotova  već  predstavka  bude  pročitana  i 
jednodušno  primljena,  a  posebni  glasnici  razletiše  se  po  Hrvat- 

stoj  i  Slavoniji,  da  zovu  sve  oblasti,  neka  glavni  grad  pomažu 
i  zajedno  §e  s  njime  dižu  pred  lice  kraljevo. 

Kao  munja  leti  glas  od  grada  do  grada,  da  se  odlični  ljudi 
nadju  na  narodnu  skupštinu  u  Zagrebu,  odakle  će  nositi  svoje 
želje  pred  kralja.  Ljudevit  Gaj,  Ambroz  Vranicani  i  Ivan  Ku- 
kuljević  posta  više  se  na  čelo  pokretu  i  sastaviše  se  u  odbor,  koji 
će  sve  rukovoditi.  U  javnom  proglasu  bečkih  slavenskih  djaka, 
koji  je  razpaljivao  srdca  u  Hrvatskoj,  iztače  se  idea  slavenska  i 
zajedinstvo:  „Nas  Slavena  ima  polovina  u  cesarevini,  pa  opet 
nas  je  gnjelo  i  mučilo  tudjinstvo,  kako  ni  jedan  drugi  narod, 
mučilo  i  gnjelo  sladke  rieči  mira  i  ljubavi  govoreći.  Šta  je  toj 
nesreći  uzrok?  Naš  narod'  nije  ustao  i  kazao  svoju  volju  na¬ 
rodnu.  Kod  kuće  su  ga  ljudi  samoživi  obsjenjivali,  varali  i  vra¬ 
ćali  od  istine,  koju  je  bog  stvorio  za  svačiju  dušu;  a  iz  Beča 
podupirali  su  takove  ljude  svimi  opakimi  načini  krvoloci,  Met- 
ternich  im  na  čelu.  Nevjerujte  da  će  vam  sloboda  sama  doći, 
ili  da  će  vam  ju  koji  tudjin  donesti  sada  ili  bog  zna  kada. 
r**'  Zato  ustani  biedni  narode  i  kaži  tvoju  volju  veličanstvenu.  Uči¬ 
nite  to,  i  vi  ste  narod  slobodan  ....  Ljudi  samoživi  kazat  će 
vam,  da  već  imate  i  vi  slobodu  štampe  i  narodnu  stražu,  pa  da 
nezbijate  komedije.  Znate,  što  je  sloboda  bez  narodnosti  ?  Tielo 
bez  duše.  Mrtva  stvar.  Mi  hoćemo  živu  slobodu.  A  zar  neznate, 
da  su  nam  htjeli  utamaniti  u  Požunu  u  ime  one  mrtve  slobode 
i  ime  našega  naroda,  i  narodne  boje  i  narodni  pečat,  i  jezik  i 
govor  naš  narodni?  Sloboda  i  narodnost  za  sav  su  sviet  neraz¬ 
lučive  stvari.  Nevjerujmo  sladkoj  i  lukavoj  rieči  onih,  koji  nam 
rade  već  pol  vieka  neumorno  i  postojano  o  glavi.  Očitujte  samo 
svoju  narodnu  želju  i  dušmane  ove  naše  i  ljudstva  stići  će  božja 
pravica !“ 

Sada  narod  usta.  Kao  da  su  odavna  već  čekali  glas  iz  Zagreba 
rodoljubi  po  cieloj  domovini,  za  njekoliko  dana  njekoliko  stotina 
odličnih  ljudi  na  broju  stvore  se  u  Zagrebu.  25.  marta  saberu 
se  u  „Narodnom  Domu*,  da  viećaju  o  željah  svojih,  koje  će  nositi 
pred  kralja.  Prva  je  bila,  „da  im  dade  po  zakonu  bana“  „U  ovoj 
skupštini  —  kako  vele  novine  ovoga  dana  —  predloži  kriepkim 
iz  srdca  svega  naroda  iztičućimi  riečmi  odbornik  Ljudevit  Gaj 
baruna  Josipa  Jelačića  Bužimskoga  za  bana  trojedne 
kraljevine.  Neima  pera,  koje  bi  opisalo  urnebes  od  pljeskanja  i 
narodnoga  klikovanja,  koje  je  na  ovaj  predlog  zagrmilo,  te  malo 

ne  četvrt  sata  trajalo  i  tek  se  onda  prekinulo,  kada  isti  odbornik 
narodna  zahtjevanja  po  upravljajućem  odboru  sastavljena  odbor¬ 
niku  Ivanu  Kukuljeviću  predade,  da  ih  pročitah 

Želje  naroda  hrvatskoga  bile  su  u  is  tinu  velike  i  slične  ma- 
gjarskim.  Prije  svega  iskala  se  je  cjelokupnost  domovine,  a  ban 
bi  imao  biti  glava  odgovornoga  ministarstva  za  Hrvatsku,  sabor 
bi  se  imao  svake  godine  sabirali,  narodna  vojska  pod  izabranim 
vojvodom  imala  bi  u  miru  ostati  kod  kude,  a  prisiže  kralju  i 
ustavu,  krajina  bi  se  imala  dokinuti ,  narodni  jezik  i  u  crkve 
uvesti.  S  ovimi  i  sličnimi  željami  ode  deputacija  hrvatska  preko 
tri  sto  ljudi  u  sjajnom  odielu  u  Beč.  Pozdravi  i  uzklici  toga 
slobodom  opojenoga  grada  unidje  deputacija  u  priestolnicu.  Znala 
je  već,  da  je  kralj  imenovao  Josipa  Jelačića  banom  hrvatskim 
i  upraviteljem  ciele  krajine.  31.  marta  dobije  ljubezan  doček 
od  kralja.  Česi,  Poljaci,  Slovaci,  Srbi  savijahu  se  oko  Hrvata, 
da  sastave  zajedničku  lozinku:  „Slobodu  svih  Slavjanai4 
U  to  ime  nadjoše  se  31.  marta  u  skupštini,  a  od  Srba  izadje 
prvi  put  glas,  da  se  Bačka  i  Banat  s  Hrvatskom  sjedini.  S 
mnogimi  nadami  odoše  hrvatski  odaslanici,  nisu  ih  dostigli 
osim  imenovanja  banova  ni  jedne,  ali  svaki  je  ipak  donosio 
kući  svojoj  sreću  u  srdcu  svome,  što  će  si  osamnaest  milijuna 
Slavjana  pružiti  ruke,  da  novim  duhom  zadahnu  život  mo- 
narkiji  austrijanskoj.  Ovo  je  misao  prvoga  sretnoga  susretaja 
i  zagrljaja,  kada  se  svi  narodi  u  dječinskom  veselju  cjelivahu 
i  u  tom  zaboraviše  na  osiguranje  svoje  slobode,  ova  je  misao 
vodila  politiku  hrvatsku  god.  1848.  U  Slavenih  tražiše  oni  i 
nadjoše  svoje  saveznike,  jer  su  Magjari  i  Niemci  već  svezani 
bili,  ova  misao  prevela  je  prvi  put  Hrvate  u  politici  preko  gra¬ 
nice  njihove  domovine,  da  rade  i  nastoje  o  uredjenju  sveukupne 
monarkije  u  duhu  slavenskom,  iz  te  idee  izraste  ona  znamenita 
izreka:  da  neima  Austrije  mi  bismo  ju  stvorili.  Svaka 
je  živa  duša  u  Hrvatskoj  već  sada  vjerovala,  da  se  Hrvati  s 
Magjari  bez  rata  uminuti  neće,  zato  pružaju  ruku  svim  neprija¬ 
teljem  nove  magjarske  države. 

Ova  gibanja  Hrvata  smutiše  Magjare  u  sred  njihovoga  slavlja 
u  veliko.  Peštanski  centralni  odbor  upravi  koncem  mjeseca  marta 
na  Hrvate  poslanicu  punu  sladkih  rieči,  ali  još  više  narodu  uvrieda. 
Poslanica  je  glasila  i  „Hrvati,  ljubljena  braćo!  Poslije  tristoljet- 
noga  podjarmljenja  stupamo  na  prag  neodvisnosti  i  slobode.  Što  mi 

izvojevasmo,  to  osvojismo  jednako  za  naše  i  vaše  dobro.  Lozinka 
pod  kojom  vojevasmo  nije  narodnost,  već  sveto  ime,  -u  kojem 
je  sadržana  svaka  narodnost,  a  to  je  neodvisnost  i  sloboda.  .  . 
Brat  će  razumjeti  rieči  brata  svoga.  .  .  Zaboravimo  na  razlikost 
jezika  mi,  kojim  je  jedan  cilj  zajednička  sloboda.  .  Ali  u 
ovom  proglasu  govori  se  samo  na  „partes  adneiae*,  Slavonija 
i  primorje  kao  da  već  nespadaju  na  Hrvatsku,  o  krajini  dakako 
ni  spomena,  a  magjarskim  jezikom  da  će  ova  preostala  Hrvatska 
samo  s  Ugarskom  dopisivati.  Zato  ovaj  proglas  rodi  još  veće 
ogorčenje  u  Hrvatskoj,  jer  je  došao  pod  devisom:  „slobode,  jedna¬ 
kosti  i  bratinstvai-  Magjarom  odgovori  Ivan  Mažuranić:  „Osta¬ 
vite  u  miru  braćo  draga,  medjunarodnoga  našega  pokoja  i  jedinstva 
radi,  Hrvatsku  našu  i  Slavoniju  našu  i  primorje  naše,  a  dat  će 
bog  i  Dalmaciju  našu.  Ostavite  ovoj  domovini  našoj  nek  izbire 
po  volji  svojoj  i  starom  pravu  svome  sama  bana  svojega.  Izbor 
taj  nek  potvrdjuje  kralj  hrvatski,  koji  je  i  ugarski,  bez  ministara 
ugarskih  upliva  ikakova.  Jer  vam  upravo  velimo,  da  mi  narod¬ 
nosti  naše  radi  u  vladanje  ugarsko  pouzdanja  imat  nemožemo 
nikakova,  dokle  god  vidimo,  kako  se  nepravedno  tlače  u  državi 
ugarskoj  osim  magjarske  sve  ine  narodnosti  i  jezici.  Bez  mini¬ 
stara  dakle  ugarskih  nek  potvrdjuje  bana  našega  kralj  naš  skupni. 
A  ban  taj  neka  bude  glava  vlasti  svih  gradjanskih  i  vojničkih. 
Vlast  nađvornika  ugarskoga  neka  neprelazi  Dravu,  a  ban  naš 
nadvorniku  tomu  vrstnik  nek  bude,  područnik  nek  nebudei1 

Ovakove  misli  vladale  su  po  svoj  našoj  domovini,  kada  se  je 
njekoliko  magjarskih  ljudi  odputilo  u  Hrvatsku,  da  primiruju  du¬ 
hove.  Dospjeli  su  u  Zagreb,  ali  nisu  smjeli  niti  glava  svojih  pomoliti, 
da  im  se  zlo  nedogodi,  pak  zato  pobjegoše.  Magjari  pokušaše 
preko  svojih  bezuvjetnih  pristaša  baciti  zublju  „nemira*  u  se¬ 
ljački  sviet,  dokazujući  nove  slobode  narodu,  koje  su  dali  Magjari 
ukinućem  robote  i  drugih  podataka  gospodštinam.  Kada  je  Košut 
u  ugarskom  saboru  govorio:  „ja  imam  viesti,  da  se  narod  u 
Hrvatskoj  novim  dobitim  slobode  raduje,  samo  što  njekoliko 
nemirnih  glava  gleda  ga  smutiti*,  u  taj  čas  obilazili  su  ljudi 
vlade  magjarske,  da  bune  proti  popovom  i  .Ilirom,  koji  da  nebi 
radi  te  slobode  narodu  podati. 

U  taj  sgodan  čas  19.  aprila  preuzme  vladati  novi  ban  barun 
Josip  Jelačić  Bužimski.  Već  preko  sto  godina  neprikaza  se  sjajnija 

osoba  na  pozorištu  hrvatske  povjesti.  Dosadanji  pukovnik  prve 

banske  regimente  pričinja  se,  kao  da  je  do  sada  zaboravljen  u 
zakutku  čamio,  a  opet  je  srdce  i  duša  njegova  rasla  s  napredkom 
našega  narodnoga  preporoda.  Kada  je  mladi  pukovnik  sabirao 
oko  sebe  goste  svoje,  najvolio  je  uživati  glase  hrvatske  narodne 
vile  pjevačice,  koje  mu  je  predavao  sliepac  sa  svojih  gusala 
javorovih.  Jelačič  je  imao  slavna  otca  generala  proslavljena  u 
napoleonskih  ratovih,  imao  je  pred  sobom  veliku  tradiciju  junačtva 
hrvatskoga  krajiškoga,  iz  obiju  tih  vrela  mogao  je  crpiti  snage 
za  svoje  nade  i  težnje,  ali  on  je  umio  sam  sa  svojimi  sjajnimi 
darovi  tiela  i  duha  stvoriti  iz  sebe  čovjeka  uzorna  vieku  svomu. 
Vješta  jahača,  izvrstna  strielca  i  okretna  borca  vojnika  izpunji- 
vala  je  duša  puna  zanosn,  a  i  srdce  čisto  i  odprto,  a  u  naravi- 
tom  romonu  rječitosti  njegove  salievahu  se  sva  ova  svojstva  tako, 
da  je  u  čas  osvajao  srdca  prijatelja  i  neprijatelja.  Mnoga  magjarska 
obitelj  gdje  je  odsiedao  toli  ozloglašeni  kod  njih  vojvoda,  osječala 
se  je  občarana  bičem  toga  čovjeka,  te  se  najsrdačnije  s  njime 
opraštala,  kada  ga  je  bojni  put  drugamo  odvodio. 

Prema  svomu  narodu  pokaza  se  kriepak  i  odlučan,  čime  je 
umio  brzo  izmamiti  svu  snagu  naroda,  da  se  oko  svoga  bana 
savije.  Kako  su  brzo  i  lahko  zadrhtala  srdca  svega  njegova  naroda, 
kada  je  on  kratko  i  jezgrovito  u  boj  pozivao,  to  bi  se  jedva 
izpjevati  dalo.  Svomu  narodu  bio  je  više  blag  nego  li  oštar,  svi 
govori  njegovi  pokazivahu  da  osječa,  kako  je  on  sam  plamena 
iskra  sa  srdca  ovoga  naroda.  Blagost  srdca  njegova  otimala  mu 
je  ipak  njeka  vojvodska  i  državnička  svojstva,  ali  ga  je  zato 
učinila  neumrlim  u  njegovom  narodu,  ona  ga  je  predala  i  narodnoj 
pjesmi,  da  mu  ime  ide  od  roda  u  rode.  On  je  veselje  svega 
naroda,  jer  se  je  pjevalo  i  u  Bosni :  do  dva  do  tri  dana  eto  k 
nama  bana,  a  u  Hercegovini :  pivala  su  dica  Ercegovci,  turska 
dica  skupa  i  krščanska,  eto  bana  do  nedilje  dana,  Jelačića  silnoga 
junaka.  Ime,  čast  i  slava  bana  hrvatskoga  ogrija  po  njem  opet 
jednom  iza  duga  vremena  sve  dielove  naroda,  ali  samo  na  pre- 
kratko  vrieme. 

Jelačič  stoji  kao  odlučan  branitelj  svoga  naroda,  a  opet 
je  kao  general  austrijski  Vjeran  svomu  kralju  otvoreno  i  očito 
izpoviedao  svomu  narodu:  da  neima  Austrije  mi  bismo  ju 
morali  stvoriti.  Nije  pazio  na  nestalnost  bečkoga  dvora,  koliko 
na  sreču  i  spas  države,  u  kojoj  je  nalazio  i  pravu  sreću  i  bu¬ 
dućnost  svoga  naroda.  Magjar  Mail&th  karakteriše  liepo  banov 

odnošaj  prema  bečkomu  dvoru:  „ban  seje  nalazio  u  istom  polo¬ 
žaju,  u  kojem  je  bio  pruski  general  York  trideset  i  šest  godina 
prije  njega  poslije  Napoleonove  ruske  vojne.  Kako  god  se  je  ovaj 
proti  zapoviedi  kraljevoj  sdružio  s  Rusi,  tako  se  je  ban  proti 
zapoviedi  carevoj  odtrgao  od  Magjara,  kao  što  je  York  bio 
svrgnut  i  pred  ratni  sud  pozvan,  tako  je  bilo  i  banu,  kao  što 
se  York  nije  pokorio,  tako  nije  niti  ban,  kao  što  je  York  svojom 
nepokornostju  spasio  Prusku,  tako  je  ban  Jelačić  austrijsku 
carevinu" 

Jelačič  nastupi  vladanje  odmah  jasnim  proglasom,  što  hoće 
i  što  mu  je  program.  *  Revolucija  —  reče  —  potresla  je  i  sru¬ 
šila  stare  osnove  socijalnoga  života,  narodnih  i  državnih  odnošaja, 
naročito  naš  odnošaj  prema  staroj  našoj  saveznici  Ugarskoj,  zato 
nastaje  nam  potreba  obzirom  na  prastari  savez  s  krunom  ugarskom, 
da  nastojimo  postaviti  naš  odnošaj  prema  njoj  na  nove  osnove 
dostojne  slobodnoga  i  junačkoga  naroda,  a  dotle  neka  je  sa 
sadanjom  ugarskom  vladom  svaka  naša  sveza  pre¬ 
kinuta.  Valja  nam  izvesti  veliko  djelo  narodnoga  preporoda,  i 
to  na  naravskom  zakonitom  putu,  t.  j.  na  narodnom  saboru,  na 
kom  će  se  oglasiti  i  čuti  volja  svega  naroda.  Moja  će  glavna 
briga  biti,  da  se  naš  narodni  sabor  što  prije  sazove  i  na  osnovu 
narodnoga  zastupanja  tako  sastavi,  da  budu  na  njem  svi  stališi 
zastupani,  i  da  se  prava  narodna  volja  objavi"  Odmah  proglasi 
ban  Jelačić  slobodu  od  robote  i  desetine,  a  proti  rovarom  u 
Hrvatskoj  proglasi  prieki  sud,  proti  onim,  „koji  podkapaju  ugled 
zakonitoga  kralja  Ferdinanda  i  rade  proti  ugledu  banske  vlasti,, 
proti  onim,  koji  proste  plemiće  bune,  gdje  im  dokazuju,  da  su 
tako  zvani  „Ilirci*  krivi,  što  će  odsele  porez  plaćati,  koji  se¬ 
ljake  i  podanike  smućuju,  da  su  oni  Magjari  a  ne  Hrvati,  ma- 
gjarska  gospoda  da  su  ih  od  robote  oslobodila,  a  hrvatska  da 
bi  im  ju  rada  opet  narinuti,  koji  lažu  da  su  zato  Ilirci  u  Beč 
odlazili,  koji  neprestaju  lagati,  da  su  Magjari  već  pred  njekoliko 
godina  bili  dali  ove  slobode  seljakom,  a  gospoda  hrvatska,  da  ih 
nisu  htjela  proglasiti"  Ovakove  crne  potvore  magjarskih  agita¬ 
tora  dobro  shvati  Jelačić,  da  ih  suzbije  odmah  priekim  sudom. 
U  zagrebačkoj  županiji  morade  ban  silom  sbaciti  poglavarstvo 
magjarske  stranke,  jer  je  rovalo  po  županiji  i  bunilo  narod  proti 
banu.  Ban  se  požuri  pripravami  za  sabor,  zato  sabra  8.  maja 
oko  sebe  bansku  konferenciju,  prve  uglednike  zemlje,  da  izrade 

osnovu  za  novi  sabor,  koji  bi  se  imao  sastati  za  mjesec  dana. 
Sav  narod  imao  je  dati  preko  svojih  poslanika  glas  o  budućnosti 
i  sudbini  domovine,  a  ne  samo  jedna  odlična  vrsta  njegova.  Svi 
biskupi  i  velikaši  dolaziti  će  glavom  na  sabor  zajedno  sa  za¬ 
stupnici  naroda,  svaki  kotar  daje  svoga  zastupnika,  svaki  grad 
daje  po  broju  svojih  stanovnika,  ako  je  manji  po  važnosti  svojoj 
trgovačkoj,  svaka  krajiška  pukovnija  daje  četiri  zastupnika.  Sav 
narod  izmedju  Save  i  Drave  prvi  put  naći  će  se  na  zajedničkom 
saboru,  a  posestrimi  Dalmaciji  šalju  se  mili  glasi,  da  se  s  braćom 
takodjer  na  jednom  sboru  nadju.  Sam  ban  reče  u  prvom  svom 
proglasu:  „Ja  sam  od  Njegova  Veličanstva  imenovan  i  banom 
Dalmacije,  ja  se  zato  pouzdano  nadam  u  pravdu  našega  kralja 
i  u  snažnu  volju  naroda,  da  ovo  moje  imenovanje  neće  ostati 
pri  pustom  naslovu.  Slavna  Dalmacija  bila  je  jednom  naš  sa¬ 
veznik,  i  to  nesamo  po  historiji  i  po  geografijskom  položaju,  već 
i  po  krvi  i  bratinstvu  i  po  naslovu,  koji  nose  bani  hrvatski  do  naših 
đanat‘  Svatko  je  vjerovao,  da  će  to  i  biti,  kad  sam  ban  veli. 
Narod  stane  osjećati  snagu  svoga  jedinstva  pod  jednom  junačkom 
glavom,  a  mjesto  onih  plahih  i  malodušnih  sabora  prije  dva  dece¬ 
nija,  pripravlja  se  jedna  volja  jakoga  i  kriepkoga  naroda.  Zato 
već  iz  banske  konferencije  javljaju  Hrvati  Ferdinandu  kralju :  „  Ako 
bi  Magjari  sada,  gdje  se  četrdeset  hiljada  Hrvata  bori  na  po- 
ljanah  Italije,  kakvo  zlo  pripravljali  Hrvatskoj,  da  će  oni  sve 
učiniti,  što  im  njihova  samoobrana  zapovieda“ 

Dok  su  Hrvati  viećali  o  budućem  svojem  saboru,  dizao  se  je 
palatin  nadvojvoda  Stjepan  i  magjarsko  ministarstvo,  da  unište 
Jelačića  i  sve  naredbe  njegove.  Palatin  mu  zapoviedi  11.  maja, 
da  mora  slušati  njega  i  ministarstvo  ugarsko,  da  je  izdao  na¬ 
redba  na  slavonske  županije,  koje  po  zakonu  pod  njegovu  vlast 
nespadaju,  zato  da  mora  svoje  naredbe  opozvati,  jer  takove  može 
izdavati  samo  ministarstvo.  Palatin  izhodi  jošte,  da  je  kralj  ime¬ 
novao  za  Hrvatsku  i  krajinu  generala  baruna  Ivana  Hrabovskoga 
kraljevim  povjerenikom.  General  Hrabovski  nije  se  ipak  usudio 
u  Hrvatsku  niti  doći,  jer  su  razjarene  županije  i  gradovi  hrvatski 
izdali  tjeralicu  na  toga  generala,  neka  ga  ljudi  ulove  kao  uhodu, 
ako  se  gdjegod  pomoli. 

Dvor  je  s  jedne  strane  povladjivao  banu,  a  s  druge  bivao 
prisiljen  da  izdaje  preko  palatina  nadvojvode  zapoviedi  proti 
njemu.  Tomu  je  odgovarala  sveobća  situacija  u  državi.  Iz  Ita- 

lije  dolaziše  užasni  glasovi,  da  maršal  grof  Josip  Radecky  uz¬ 
miče  i  gubi  grad  za  gradom.  U  Beču  zavlada  gotovo  anarkija, 
te  car  i  cieli  dvor  pobjegoše  17.  maja  potajno  u  Insbruk,  mi¬ 
nistarstvo  prisiljeno  oružanom  silom  uzbunjenoga  grada  davalo 
je  koncesije  tako  zvanomu  centralnomu  odboru,  koji  je  od  samoga 
cara  navalom  na  njegov  dvor  izvojevao,  da  sliedeči  sabor  bude 
konstituanta  austrijska.  Ministarstvo  je  bilo  dalo  ostavku,  a  sada 
ga  car  ostavio  u  neizvjestnom  položaju.  Odbor  narodne  garde 
iskao  je,  da  dobije  upliv  u  državne  poslove,  a  time  bi  Beč  zapo- 
viedao  cieloj  državi,  kao  što  je  u  velikoj  revoluciji  Pariz  zapo- 
viedao  Francezkoj.  Proti  tomu  prosvjedovahu  Češka  i  Moravska. 

Magjari  sa  svoje  strane  ištu  otvoreno  saveze  u  Italiji  i  Nje¬ 
mačkoj,  kamo  šiljaju  svoje  odaslanike.  U  GčmSru  lievaju  topove, 
u  Pešti  su  osnovali  tvornicu  za  puške,  po  svoj  Ugarskoj  sa- 
biraju  vojnike,  u  Bieku  su  poslali  dvie  baterije  s  tom  naročitom 
naredbom,  da  neidu  preko  Zagreba,  i  da  slušaju  samo  riečkoga 
gubernatora,  i  da  brane  magjarske  obale  jadranskoga  mora.  Ro¬ 
doljube  slovačke  love  i  u  tamnicu  bacaju,  a  sa  Srbi  započimlje 
več  krvavi  gradjanski  rat.  U  Karlovcih  13.  maja  na  svojoj  skup¬ 
štini  izabraše  Srbi  Josipa  Rajačiča  za  patriarka  i  glavu  svoga 
naroda,  a  Stjepan  Šuplikac  da  im  bude  vojvoda,  te  proglasuju, 
da  če  „s  hrvatskim  narodom  kao  brat  s  bratom* 
svoja  prava  zaiskati  i  pod  okriljem  bana  Jelačiča  budućnost 
svoga  naroda  osnovati. 

Magjari  neprestajahu  jošte  buniti  kod  dvora  i  zastrašivati 
kralja,  da  Hrvati  bune  Srbe,  da  uzmognu  osnovati  jugoslavensko 
carstvo,  o  kojem  su  pisale  njihove  novine,  da  će  se  već  mjeseca 
maja  u  Zagrebu  proglasiti,  s  druge  strane  bacahu  u  sviet  viesti, 
da  su  Hrvati  podli  sluge  bečke  kamarile,  željni  ruske  knute,  sliepi 
feudalci,  koji  nerazumiju  sloboda  novoga  vremena.  Zato  Hrvati 
gotovo  već  kipe  za  ratom.  „Tko  bi  još  sada  —  veli  Bogoslav 
Šulek  23.  maja  —  mislio  o  pomirenju  i  o  ugovaranju,  taj  bi 
samo  dušmaninu  dobro  želio  pružajuć  mu  dovoljno  vremena,  da 
se  sasvime  ustroji  i  pripravi.  Mi  nismo  nikada  za  ratom  hlepili, 
sami  nas  neprijatelji  nanj  tjeraju;  nu  baš  zato  valja  nam  se 
sada  kriepko  pripraviti,  baš  zato  što  mir  ljubimo,  valja  nam  ra¬ 
toborno  postupati,  da  čim  prije  razorimo  bedeme,  što  ih  naši 
dušmani  našoj  slobodi  grade,  da  pobrkamo  osnove,  koje  proti 
našoj  narodnosti  snuju,  da  skršimo  oholost,  koja  se  nad  nami 

naduva.  Došli  smo  do  Rubikona,  ništa  više  nehasni  oklievanje. 
Si  vis  pacem  para  bellum!*  Ovih  dana  spali  razjarena  mladež  na 
trgu  sv.  Katarine  magjarsku  gramatiku,  a  gradjanstvo  zagre¬ 
bačko  sliku  palatinovu,  kada  se  je  usudio  izdavati  Zagrebu  gradu 
zapoviedi.  Dolazeć  u  Zagreb  bez  prestanka  mnogobrojne  depu¬ 
tacije  sa  trojbojnimi  zastavimi  sa  svih  strana  domovine,  da  po¬ 
zdrave  bana  Jelačića,  odnosiše  ove  utiske  i  ovo  uvjerenje  i  u  ko¬ 
libe  seljačke,  da  se  bez  rata  s  Magjari  razstati  neće. 

Pripravljalo  se  je  vrieme  saboru,  a  Magjari  opet  izhodiše  kod 
dvora,  da  je  kralj  29.  maja  izdao  vlastoručno  pismo  na  bana, 
da  nesmije  držati  ovoga  *  provincijalnoga  sabora  bez  njegove 
dozvole,  i  da  se  ima  za  dvadeset  i  četiri  sata  iza  primitka  ovoga 
pisma  postaviti  u  Insbruku  na  njegovom  kraljevom  dvoru!1  Već 
se  sabirahu  zastupnici  i  odličnici  naroda  u  Zagrebu,  zato  sazva 
ban  2.  juna  opet  bansku  konferenciju  i  predloži  joj  ovo  carsko 
pismo.  Jednodušno  objavi  konferencija  banu:  *da  se  prema  sa- 
danjem  glasu  svega  naroda,  koji  imade  ljubav  i  pouzdanje  u  vašu 
preuzvišenost ,  nesmijete  u  ovaj  čas  udaljiti  iz  naše  sredine; 
samo  po  vašoj  prisutnosti  imademo  jamstvo  mira  i  reda  u  ovoj 
zemlji;  a  da  sve  posljedice  odklonimo,  koje  bi  nastale  u  narodu, 
ako  biste  ga  vi  ostavili,  to  smo  čvrsto  odlučili,  vaš  odlazak  i 
silom  zapriečiti.  Što  nam  se  odkazuje  sabor,  u  tom  vidimo  ma- 
ćuhinski  postupak,  jer  nam  vlada  otimlje  jedinu  priliku,  gdje 
bismo  mogli  naše  želje  zakonitim  putem  očitovati  ...  0  ne¬ 
milih  spominjanih  u  kraljevom  ručnom  pismu  ništa  neznamo, 
kod  nas  vlada  samo  jedan  duh,  jedna  volja,  jednako  kucaju  sva 
srdca  u  viernosti  prema  kralju  i  vladajućoj  kući,  ali  za  uzdržanje 
ustavnih  i  narodnih  prava  u  najužoj  svezi  s  ukupnom  austrij¬ 
skom  monarkijom,  samo  nas  briga  hvata,  da  će  neprijateljska 
nastojanja  magjarskoga  ministarstva,  koje  se  je  postavilo  kao  zid 
izmedju  nas  i  kralja,  da  će  ono  poroditi  kod  nas  nemira  na  štetu 
sveukupne  monarkije.  Recite  kralju,  da  smo  mi  u  našoj  viernosti 
prema  Njegov.  Veličanstvu  nepokolebivi,  ali  da  s  druge  strane 
pravom  očekujemo,  da  će  Njeg.  Veličanstvo  našu  viernost  pri¬ 
mjereno  nagraditi!* 

Ban  posluša  glas  svoga  naroda  i  otvori  sabor  svojom  insta¬ 
lacijom.  Patriarka  Josip  Rajačić  imao  ga  inštalirati  u  znak  nove 
sloge  izmedju  hrvatskoga  i  srbskoga  naroda,  jer  se  je  biskup 
zagrebački  Juraj  Haulik  po  naročitoj  želji  dvora  onda  izvan  do- 

movine  nalazio.  4.  juna  u  prisutnosti  naroda  iz  svih  strana  do¬ 
movine  dade  se  ban  Jelačić  po  starom  običaju  u  Zagreb  uvesti. 
Preko  stotine  kočija  ode  do  Save  i  mnogobrojni  generali,  velikaši  i 
plemići  na  konjih  iz  nakićenoga  Zagreba,  da  dovedu  bana.  „Iza 
zastava  i  banskoga  žezla  eto  nam  slavnog  bana  kako  jaše  na 
bjelcu  konju  u  sjajnoj  narodnoj  odjeći,  kakve  jošte  nije  nosio 
ban  hrvatski.  Za  svietlim  banom  jašila  mnogobrojna  gospoda. 
Liepo  ti  je  bilo  pogledati  ovaj  sjajni  sprovod,  konj  do  konja, 
junak  do  junaka.  A  barjaci  kano  i  oblaci.  Da  se  na  njih  vedro 
nebo  sruši.  Vedro  bi  ti  nebo  uzdržali*.1  —  Kada  su  došli  do  blizu 
Zagreba  zagrme  topovi,  zazvone  zvona,  zaori  živio  i  tako  pod 
grmljavinom  topova,  tutnjavom  zvona  i  urnebesom  radostnoga 
klikovanja  stupe  u  Zagreb.  Kud  je  prolazio  sprovod,  bile  su  ulice 
narodnimi  četami  obrubljene  i  narodom  orećim  neizmjerno  ve¬ 
selje  svoje  napunjene,  a  s  prozora  izmedju  mnogobrojnih  zastava 
sasipahu  gospodje  cvieće  na  ljubimca  naroda,  koji  im  ljubko  za¬ 
hvaljivaše.  Slava  i  svjetkovanje  toga  dana  završi  se  razsvjetom 
i  burnim  pjevanjem  i  igranjem  narodnih  igara. 

Drugi  dan  bude  inštalacija  na  javnom  trgu  svete  Katarine, 
kamo  u  triumfu  dodje  ban  Jelačić,  da  pod  vedrim  nebom  pri¬ 
segne  kralju  i  domovini.  Prve  rieči  banove  prosipaše  vatru  medju 
sakupljene  velikaše,  zastupnike  i  narod,  gdje  reče:  „Ponosio  sam 
se  uviek  i  radovao,  što  me  je  hrvatska  majka  u  hrvatskoj  do¬ 
movini  rodila;  nu  zora  slasti  moga  života  tek  onda  pri  svanu, 
kad  me  je  mili  glas  naroda  u  sredinu  svoju  kao  bana  pozvao 
i  najmilostivniji  vladalac  sretnuvši  se  sa  željami  naroda  naime- 
novao.  Ert)  sam,  mili  narode,  dušom  i  tielom  tvoj  ban,  primi 
me  u  bratinski  naručaj  tvoj  i  budi  uvjeren,  da  ću  jedino  za 
kralja  i  domovinu  živiti  i  umrietii* 

Poslije  prisege  reče  ban  izmedju  drugih  u  saboru:  „Slobode 
glas  sakupi  ovdje  zastupnike  naroda  kd  što  možebiti  nikad  pra¬ 
djedovi  naši  sakupljeni  bili  nisu.  Niti  vi  niste  više  ovdje  zastup¬ 
nici  samo  vaši,  niste  branitelji  poveljenih  stališa,  ne  —  vi  ste 
slobodni  muževi,  slobodni  zastupnici  slobodnoga  i  dičnoga  na¬ 
roda.  Isti  ovaj  glas  pozva  i  vas  zastupnike  junačke  krajine  naše 
—  zdravi  bili  u  kolu  vjerne  braće  svoje.  Nesta  vremena  onih, 
u  kojih  ste  nas  vi  sami  branili  silnom  svojom  desnicom,  sad  smo 
i  mi  branitelji  i  mi  čuvari,  i  neka  dodje  pogibelj,  sav  će  narod 
biti  jedna  ruka,  jedno  srdce  i  jedan  golemi  nepobjedivi  junak, 

u  vrieme  pako  blagoga  mira  nasladjivat  ćemo  se  uživanjem  jednakih 
državljanskih  prava!1  .  .  . 

„ Braćo!  Na  temelju  slobode,  jednakosti  i  bratinstva  osni¬ 
vaju  se  i  imadu  se  osnivati  sva  odnošenja  medju  vladom  i  na¬ 
rodom,  medju  državom  i  državom,  medju  narodom  i  narodom. . .  . 
Na  ovaj  temelj  stavit  ćemo  i  mi  naše  odnošenje  prema  Magjarom, 
jerbo  nemožemo  uviek  proti  njima  neprijateljski  oboružani  sta¬ 
jati,  —  osamstogodišnji  bratski  i  susjedni  savez  jamči  nam  zato, 
da  ćemo  vladajuće  medju  nama  razpre  prijateljskom  rukom  ure¬ 
diti  moći.  U  nesretnom  pako  slučaju  onom,  ako  bi  se  Magjari 
proti  nam  i  našim  suplemenikom  u  Ugarskoj  nadalje  ne  kao  braća, 
več  kao  potlačitelji  ukazali,  neka  znadu,  da  smo  pripravni  njim 
8  mačem  u  ruci  dokazati,  da  je  jur  izteklo  vrieme,  da  jedan 
narod  nad  drugim  gospoduje,  držeć  se  rieči  dičnoga  domovine 
naše  bana  Erdeda:  „reguum  regno  non  praescribit  leges!1 

U  velikoj  slavi  onoga  dana  bio  je  ovaj  odlučni  govor  banov 
najveličajniji  dio,  jer  je  izrekao  jasno  i  nedvojbeno  program  sa¬ 
bora  i  naroda  hrvatskoga.  On  je  procrtao  put  saboru,  kojim  je 
i  pošao.  On  je  ozbiljno  prihvatio  situaciju,  da  se  sabor  neizgubi 
u  mnogih  željah  i  jadikovanjih  starih  tužba.  Njegova  je  želja 
bila,  da  se  brzo  i  odvažno  narod  odluči  o  svojoj  sudbini,  i  da 
to  čim  prije  pred  kralja  iznese.  Odnošaj  prema  Ugarskoj  po¬ 
stavi  na  prvo  mjesto,  da  se  narod  o  njem  odluči.  „Neka  izusti 
narod  ultimatum  svoj,  samo  da  mi  jedan  put  na  temelju  na¬ 
rodne  volje  stojimo,  neka  onda  kocka  padne  kako  mu  drago. 
Kad  narod  kaže:  hoću  ili  neću  —  vjerujte  mi,  gospodo,  to  je 
rieč  kriepka  i  možna,  možnija  i  silnija  nego  li  tvrdje»i  topovi. 
To  je  onaj  strašni  zvuk,  pred  kojim  svaki  dušmanin  drhćei1 

Sabor  prihvati  želje  svoga  bana  kao  da  su  mu  zapoviedi  i 
uzme  raditi  o  adresi  na  kralja.  Čuvši  žalobni  izvještaj  svojih 
poslanika  na  prošlom  zajedničkom  saboru  ugarsko-hrvatskom 
utvrdi  se  u  uvjerenju,  da  se  s  Magjari  pogoditi  neće,  zato  za- 
iskaše  nove  sveze  i  pute  sreći  svoje  domovine.  Prihvatiše  misao 
da  učine  austrijsku  monarkiju  savezom  slobodnih  naroda  pod 
jednim  kraljem,  gdje  bi  svakomu  narodu  slobodan  bio  njegov 
jezik  i  osigurana  njegova  narodnost.  Hrvati  bi  došli  u  uže  družtvo 
sa  Slovenci,  Česi  i  Poljaci,  a  Austrija  bi  postala  slavenska  država. 
Kada  Hrvati  samomu  kralju  vele,  da  su  bili  dosada  zaštićeni 
kraljevom  zaštitom  od  Magjara:  „ali  Vaše  Veličanstvo!  ljetoš- 

njega  ožujka  dani  lišiše  nas  vierne  Hrvate,  Slavonce  i  Dalma¬ 
tince  i  ove  naše  jedine  istina  ali  mogućne  podpore.  Njegdašnji 
tlačitelji  naši,  tlačitelji  su  sad  iste  kraljevske  vlasti  Vašega  Ve¬ 
ličanstva,  *  —  onda  je  jasno  živo  njihovo  uvjerenje,  da  se  s  Ma- 
gjari  pogoditi  neće  moći. 

Za  svoju  domovinu  ištu  »državno  vieće*  pod  predsjedanjem 
bana  saboru  hrvatskomu  odgovorno,  viećnike  neka  imenuje  kralj, 
a  sve  drugo  osoblje  ban.  Ovo  vieće  imade  voditi  sve  poslove 
kraljevstva,  kako  je  ono  bilo  pod  Marijom  Terezijom,  samo  će 
financije,  vojne,  trgovačke  i  vanjske  poslove  voditi  zajednički  mi- 
nisterij  za  sve  zemlje  carevine.  Pod  ovo  vieće  ima  pasti  sva 
krajina,  izuzam  samo  vojničke  poslove,  a  mole  od  kralja  i  Dal¬ 
maciju.  Sabor  ovih  kraljevina  razpravljao  bi  sve  poslove  unutarnje 
domaće,  a  samo  oni  spomenuti  zajednički  išli  bi  pred  centralni 
parlament.  Jamstvo  svomu  obnovljenomu  ustavu  traže  Hrvati  u 
vlasti  banskoj,  kako  je  bila  prvo  kada  je  ban  gospodovao  od 
Drave  do  jadranskoga  mora. 

Osobita  želja  i  prošnja  Hrvata  bila  je,  da  kralj  potvrdi 
srbsku  vojvodinu  u  užem  savezu  s  Hrvatskom,  tako  i  slovenske 
zemlje:  Štajersku,  Korušku,  Kranjsku,  Goricu  i  hrvatsku  Istru, 
da  se  s  Hrvatskom  što  bliže  svedu.  »Vaše  želje,  jesu  naše  želje*, 
tako  bratinski  odgovarahu  Hrvati  na  jauk  jednokrvne  braće  iz 
južne  Ugarske.  Ban  Jelačić  je  to  svom  dušom  zagovarao  i  branio. 
Dosta  je  ipak  bilo  ljudi  medju  Hrvati  i  Srbi,  kojim  je  to  bra- 
tinstvo  i  savez  na  život  i  smrt  pretegotan  bio.  Iza  najvećega 
oduševljenja  kada  je  patriarh  Kajačić  inštalirao  bana  Jelačića, 
te  ih  mladež  kao  simbol  sloge  hrvatske  i  srbske  uzpored  nosila, 
uz  klikajuće  obćinstvo  sa  trga  svete  Katarine  do  crkve  svetoga 
Marka,  gdje  će  posvećenim  hrvatskim  jezikom  biskup  Mirko  Ože- 
gović  uprositi  blagoslov  s  nebesa,  iza  toga  velikoga  narodnoga 
slavja  javiše  se  odmah  glasovi  nesloge,  kad  su  Srbi  iskali,  da 
se  Sriem  prepusti  i  prizna  srbskoj  vojvodini.  Bila  je  jošte  tajna 
želja  Srba,  koju  su  samo  njeki  javno  izricali,  da  vojvodina  bude 
ravna  ugledom  kraljevstvu  hrvatskomu,  a  glava  vojvodine  da 
nebude  manji  od  bana  hrvatskoga.  Bilo  je  i  sitnijih  stvarih 
potičućih  od  samoga  osjećanja  vjerskoga,  koje  je  ban  gledao  pri¬ 
krivati,  da  čim  sjajnije  izadje  pred  kraljev  dvor,  da  čim  više 
pouzdanja  dobije  kralj  u  složene  Hrvate  i  Srbe,  da  se  tim  laglje 
otrese  Magjara. 

12.  juna  krene  ban  Jelačić  s  gotovom  adresom  načelu  velike 
hrvatske  deputacije  put  Insbruka,  gdje  je  u  ono  vrieme  kralj  bo¬ 
ravio.  Svuda  i  po  istom  Tirolu  bio  je  put  njegov  pravo  podpuno 
slavje.  Medjutim  bio  ga  je  na  zahtjev  Magjara  kralj  skinuo  s 
banstva  i  sa  svih  časti  već  10.  juna,  ali  ban  nije  o  tom  ništa 
znao,  niti  mu  je  to  sada  tkogod  u  Insbruku  kazao.  Ugarsko 
ministarstvo  bilo  je  medjutim  naložilo  svomu  ministru  vanjskih 
posala  knezu  Pavlu  Eszterhazu,  da  se  ban  bez  njega  nesmije  sastati 
na  dvoru  niti  s  kraljem  niti  s  ijednim  drugim  princom  kraljevskim. 

Banu  Jelačiću  ipak  podje  za  rukom,  te  sije  izhodio  audienciju 
kod  kralja.  Na  priestolju  sjedjaše  kralj  u  magjarskom  odielu,  uz  njega 
kraljica,  a  iza  ledja  bila  zavjesa,  kako  očevidci  pripoviedaju,  iza 
koje  su  Hrvati  spoznavali  da  stoji  knez  Pavao  Eszterhazy.  Ban 
pozdravi  kralja  u  ime  viernoga  naroda,  koji  nikada  neprestaje 
davati  život  svoj  za  kralja  svoga.  Na  to  mu  odgovori  kralj: 
„Pošto  sam  ja  sastavšu  se  dne  5.  juna  zemaljsku  skupštinu  ne¬ 
zakonitom  proglasio,  nemogu  vas  primiti  kao  deputaciju,  moram 
podjedno  očitovati  moju  nedopadnost  sbog  vaših  nastojanja  prema 
mojoj  ugarskoj  kruni,  kojoj  Hrvatska  spada  od  sedam  sto  go¬ 
dina.  Ja  sam  čvrsto  odlučio  ovu  zemlju  uzčuvati  i  želim  pora- 
zumljenje  obiju  zemalja  tim  prije  postići,  jer  hrabrost  mojih  gra¬ 
ničara  moje  podpuno  priznanje  zaslužuje.  Moj  ujak  nadvojvoda 
Ivan  preuzeo  je  posredovanje.  Vi  ćete  očitovana  čuvstva  viernosti 
time  dokazati,  ako  ovo  porazumljenje  budete  kriepko  podupirali!4 
Hrvatska  deputacija  osta  zapanjena  od  ovoga  odgovora  kraljeva, 
sam  ban  vele,  da  se  je  trznuo,  kada  je  kralj  prve  rieči  svoga 
odgovora  izgovorio.  Pri  pozdravu  nadvojvodi  Karlu  reče  upravo: 
„da  Hrvati  nezaslužuju,  da  budu  za  svoju  viernost  smatrani  kao 
buntovnici4.4  Na  što  mu  suznim  očima  nadvojvoda  Karlo  odgo¬ 
vori:  „da  se  nemože  uviek  činiti,  kako  bi  se  htjelo !“  Deputacija 
se  očajana  vraćala,  a  ban  Jelačić  izda  prije  odlazka  iz  Insbruka 
proglas  na  graničare  u  Italiji.  Čim  su  krajišnici  čuli,  da  je  do¬ 
movina  u  pogibelji,  htjedoše  uzmaknuti  iz  Italije,  da  brane  svoj 
dom  i  rod  od  Magjara.  Ban  ih  umiri,  da  on  ima  dosta  vojske, 
da  domovinu  brani,  —  i  tako  se  ponešto  primire.  Zlovoljna  je  bila 
hrvatska  deputacija,  jedini  je  ban  bio  bodra  duha  i  braću  je 
kriepio.  Kad  li  dodjoše.  u  Linč,  eto  opet  čuda  nečuvena,  u 
„  Wiener  Zeitung-u*  čitaju  manifest,  gdje  kralj  bana  Jelačića  svr¬ 
gava  sa  svih  časti  već  10.  juna,  dakle  prije  njihova  polazka  u  Ins- 

bruk.  Kao  da  kamenje  pada  na  srdca  hrvatska,  tako  je  svaka 
rieč  ovoga  čudnoga  proglasa  uznemirila  svako  hrvatsko  srdce. 
Svakakva  su  nagadjanja  o  postanku  toga  čudnoga  dokumenta 
god.  1848.,  najvjerojatnije  je,  da  je  ugarski  ministar-predsjednik 
dao  kralju  neka  napiše  ime  svoje  na  bieli  list  papira,  na  koji  je  ondđ, 
on  kašnje  napisao  sramotu  za  Hrvatsku.  General  Hrabovski  imao  je 
poči  u  Hrvatsku,  da  iztraži  nevjeru  Jelačićevu.  „Što  čemo  sada 
bane?*  pitala  je  razjarena  deputacija  hrvatska.  Ban  im  odvrati: 
„Uztrajati  čemo  na  naših  mjestih  i  pomoči  s  pomočju  božjom 
našemu  kralju4.4  Ban  ode  u  Beč,  a  deputacija  se  vrati  u  domovinu. 

Uzrujanost  po  svoj  domovini  rasla  je,  dok  se  opet  28.  juna 
nepovrati  ban,  da  umiri  narod,  kako  je  on  znao:  „da  če  lasno 
preboljeti  rane  njegovoj  osobi  zadane,  nu  da  nemože  pregoijeti 
več  mora  osvetiti  uvriede  nanešene  njegovomu  narodu,  kojega 
volja  i  njegova  je  volja“  Nastavi  sabor  i  preporuči  mu,  da  čim 
prije  izradi  predloge,  o  kojih  če  se  moči  razpravljati  izmedju 
njega  i  ugarskoga  ministarstva. 

Izmedju  vrijučih  i  kipučih  govora  od  mnogih  uvrieda  i  jada, 
što  ih  nanesoše  u  poslednje  dane  Magjari  Hrvatom  provre  s  jedne 
strane  proklamacija  sabora  na  narod,  a  s  druge  strane  sabere 
sabor  poruku  nadvojvodi  Ivanu,  na  kojoj  če  stajati  ban,  kada 
se  bude  s  njime  razgovarao.  Banu  svomu  preda  sabor  na  ne- 
izvjestno  vrieme  neograničenu  diktatorsku  vlast 
dotle,  dok  se  odnošaji  domovine  konačno  urede.  U 
poruci  nadvojvodi  Ivanu  ponavljaju  Hrvati  svoje  prvanje  želje 
izražene  kralju.  Ugarsko  ministarstvo  neka  se  pokori  zajednič¬ 
komu  ministru  rata  i  financija,  kako  ga  je  predlagao  sabor 
hrvatski,  da  se  odnošaji  izmedju  Magiara  i  Hrvata  posebnimi 
jednakimi  odbori  urede,  a  prije  svega  da  se  prizna  zakonitost 
sabora  hrvatskoga  i  vlasti  banske.  Lojalno  prema  svojim  savez¬ 
nikom  ištu  Hrvati  da  budu  u  dogovoru  zastupane  sve  narodnosti 
ugarske,  a  za  srbsku  braču  očitovaše,  da  je  svaka  navala  od 
Magjara  na  nje  i  navala  na  Hrvate,  koju  če  zajednički  suzbiti. 
General  Hrabovski  kušao  je  medjutim  buniti  narod  osobito  po 
Slavoniji,  te  su  crni  glasovi  sa  svih  strana  saboru  dolazili,  neka 
što  učini,  da  nepropadne  Slavonija.  Sabor  izda  proglas  na  narod. 
„Mi  smo  izbrajali  tvoje  rane  mili  narode  —  veli  sabor  —  brinuli 
smo  se  danju  i  nočju,  da  iznadjemo  za  njih  pravi  i  sigurni  liek, 
i  kad  bismo  več  blizu  pomoči,  kad  smo  se  več  spremali  k  tebi, 

da  ti  donesemo  veselje  i  radosti  i  nove  slobode,  nova  prava,  koja 
smo  ti  sačinili,  začusmo  od  ove  i  one  strane  vrisku  tvoju  tužnu 
i  opazismo,  da  se  je  ljuta  guja  dovukla  u  tvoja  njedra  i  ujela  te" 
„Znaš  li  narode,  tko  je  ta  ljuta  guja?  Onaj  tudjinac,  koji 
te  je  mučio  sve  do  dan  danas,  i  koji  nije  mogao  mirovati,  kad 
je  vidio,  da  ti  se  sreća  približuje,  da  ti  se  bolja  budućnost  otvara. 
Razbio  si  ti  njegovu  silu,  odkad  si  se  odvažio  sam  sebi  pomoći, 
i  zato  nije  smio  da  udari  na  te  prsa  na  prsa,  nego  ti  namiešta 
spletke,  zavadja  u  kući  brata  s  bratom  jedne  krvi  i  jednog 
jezika,  da  kad  već  drugčije  nemože,  barem  u  mutnom  ribe  lovi. 
Čuvaj  se  narode  takovog  neprijatelja,  nevjeruj  sladkim  njegovim 
no  otrovnim  riečim.  Pazi  da  ti  neizpogani  pošteno  tvoje  srdce 
i  čistu  tvoju  dušu  i  da  te  nestrovali  pod  svoj  prijašni  jaram, 
kog  si  sve  do  sad  gorko  osjećao. na  sebi" 

„Znaš  ti  narode,  znamo  i  mi,  kako  je  ime  tomu  gadnomu 
našemu  neprijatelju,  koji  neprestance  nasrće  na  tebe  i  na  tvoju 
sreću.  Zna  se,  tko  je  jednako  kazivao  da  ti  narod  niesi,  nego 
sluga  i  rob  njegov,  zna  sviet,  da  je  ime  tomu  kletomu  dušmanu 
Magjar  .  .  .  Magjar  metnuvši  obraz  pod  noge  hoće  da  te  za¬ 
robi  i  zato  psuje,  laže  na  te,  da  je  bogu  plakati,  laže  na  našega 
bana,  kog  sav  narod  obožava,  laže  na  najbolje  domorodce  i  vierne 
sinove  naroda,  laže  u  ime  istoga  kralja  našega" 

Sabor  uvidja,  da  će  morati  vojsku  slati  u  Slavoniju,  zato 
u  javnoj  sjednici  3.  jula  stane  polagati  na  žrtvenik  domovine 
zlata  i  srebra.  Što  je  tko  imao  polagao  je  uz  obće  oduševljenje 
na  stol  sabora.  Gospodje  s  galerija  kidahu  sa  sebe  dragocjenosti 
i  bacahu  ih  uz  neizmjerno  oduševljenje.  Kao  da  je  rat  pred  vrati, 
samo  da  pukne.  Krajini  hrvatskoj  izradi  sabor  upravu  i  ine  po- 
lakšice  po  potrebah,  koje  je  ban  dobro  poznavao,  a  onda  izda 
sabor  manifest  naroda  hrvatsko-slavonskog,  u  kojem  su  izbrojene 
pred  svim  svietom  sve  one  nevolje,  koje  je  Hrvatska  u  novije 
vrieme  od  Magjara  pretrpila,  a  mi  smo  ih  već  opetovano  tečajem 
našega  pripoviedanja  spominjali. 

Čim  se  sabor  9.  jula  svrši,  ode  ban  Jelačić  u  Slavoniju 
i  u  krajinu,  da  narod  obodri.  Kuda  je  prolazio,  tuda  je  nesta¬ 
jalo  one  spletke,  što  ju  je  bio  počeo  spletati  general  Hrabovski, 
kao  što  slaba  magla  izčezava  pred  suncem.  Tko  je  klonuo 
duhom  opet  se  je  obodrio.  Tko  je  bana  Jelačića  ugledao,  samo 
je  u  njega  vjerovao.  Očevidci  svetkovina  banovih  u  Slavoniji 

pripoviedaju,  da  je  ban  Jelačid  redi  od  proroka  kakva  prošao 
Slavonijom. 

Jedva  se  je  kudi  povratio,  ved  je  pohrlio  25.  jula  u  Beč,  da  po¬ 
kuša  nagodbu  s  magjarskitn  ministrom  predsjednikom  grofom  Bada- 
nom<  Ved  u  badenskom  kolodvoru  dva  sata  prije  Beča  čekala  je  bana 
neizmjerna  množina  svieta,  da  ga  pozdravi.  Gdje  je  ban  Jelačid !  ? 
sve  je  vikalo,  a  kada  ban  skoči  iz  kola  i  sam  zaviknu:  „Evo 
ga*,  zagrmio  mu  je  pozdrav  iz  hiljada  grla.  U  Beču  kao  da  je 
tabor  pred  banovom  kudom,  toliko  je  naroda  bez  prestanka  hrlilo 
viditi  hrvatskoga  bana.  Gradjanstvo  mu  prinese  29.  jula  pre- 
sjajnu  bakljadu,  premda  su  Magjari  sve  učinili,  da  toga  nebude. 
„Valjalo  je  viditi  —  veli  Helfert  —  one  neizmjerne  mase  naj- 
odličnijega  gradjanstva  u  kakovom  sjaju  hrle  do  banova  stana, 
valjalo  je  viditi  ono  oduševljenje,  kada  im  je  ban  u  kratko  od¬ 
govorio,  da  nije  neprijatelj  Magjara  ved  njihovih  separatističnih 
težnja,  a  njegova  stvar  da  je  stvar  poštenja!1 

Žalibože  ostadoše  svi  sastanci  s  magjarskim  ministrom  pred¬ 
sjednikom  bez  uspjeha.  Ban  je  iskao  da  se  Magjari  postave  na 
temelj  pragmatičke  sankcije,  koja  ište  jedinstvo  habsburške  monar- 
kije,  a  posebno  ministarstvo  ugarsko  rata  da  nosi  u  sebi  raz- 
sulo  monarkije.  „A  vi  dete  onda  stvoriti  gradjanski  rat*,  reče 
Badani,  na  što  mu  Jelačid  odgovori:  „Gradjanski  rat  bio  bi  naj¬ 
strašnije  zlo,  ali  ja  se  ga  nebojim,  ako  valja  ugušiti  pobunu!1 
„Vidjeti  demo  se  na  Dravi*  reče  ministar,  —  „vidjeti  demo  se 
na  Tisi*  vrati  mu  Jelačid.  Tako  se  razsta  ban  s  Badanom.  Nad¬ 
vojvoda  Ivan  još  se  je  nadao  pomirenju,  ali  ban  se  vrati  bez  nade 
kudi.  Vrativši  se  4.  augusta  u  domovinu,  nadje  ju  na  vršku  uzruja- 
nosti  i  smutnje.  Magjarske  vojske  kretahu  se  prema  Dravi,  a  pro¬ 
glasi  sramotedi  bana  i  narod  hrvatski  prelaziše  Dravu,  u  kojih  se 
je  prietilo  cieloj  zemlji  i  narodu.  Jelačid  zadobio  je  njeke  pomodi 
novčane  od  bečke  vlade,  koja  je  samo  sa  strahom  gledala,  kakvo 
li  de  se  zlo  dogoditi  izmed  Hrvatske  i  Ugarske.  Bečki  ratni 
ministar  nije  se  usudio  niti  jednoga  vojnika  poslati  u  Ugarsku, 
dapače  iste  carske  vojske  u  Ugarskoj  nisu  znale  koga  de  slušati, 
jer  je  i  ugarski  ratni  ministar  bio  po  kralju  imenovan,  po 
zakonu  od  naroda  predložen,  a  po  kralju  potvrdjen. 

U  ovoj  smutnji,  gdje  se  je  očito  rat  spremao,  a  bečki  dvor  se 
stavljao,  kao  da  nede  o  tom  ništa  znati,  obadje  ban  Jelačid  do 
20.  augusta  krajinu,  da  diže  narod  na  vojnu.  Svaka  pukovnija 

bila  je  već  dala  za  Italiju  toliko  žednu  krvi  hrvatske  po  pet 
bataljuna,  ali  jošte  skupi  ban  četiri  do  pet  hiljada  od  svake  njih 
tako,  da  su  diljem  kod  kuće  ostajale  samo  žene  i  djeca.  Iz  civilne 
Hrvatske  trudiše  se  odbori  prinesti  za  rat  što  više  žrtva,  a  u 
dobrovoljnu  vojsku  kretao  je,  tko  je  pušku  mogao  nositi.  Za 
mjesec  dana  težko  je  bilo  stvoriti  vojsku  bez  novaca.  Ban  ju 
stvori  doduše  dosta  neurednu,  ali  ipak  oduševljenu,  samo  je  čekao 
na  odluke  ugarskoga  sabora,  koji  je  sada  zasjedao.  Magjari  se 
spremahu,  a  dotle  mučahu  i  nedadoše  odgovor. 

Kada  Magjari  samo  uznastojaše  da  podkapaju  sve  temelje 
Hrvatske  u  mjesto  da  odgovaraju,  onda  se  odluči  ban  na  rat. 
U  Zagrebu  ostavi  naredbom  zemaljske  odbore  za  sve  struke  uprave, 
na  čelu  im  vriednoga  podbana  Mirka  Lentulaja,  i  krene  k  Dravi, 
gdje  se  je  skupljala  hrvatska  vojska.  U  proglasu  od  7.  septembra 
reče  ban :  »Evo  do  sada  niti  rieči  nepovede  sabor  ugarski  o  poslu 
pomirenja,  dapače  magjarski  ministerium  sve  neprestano  na  nas 
napada.  Zasliepljeni  sinovi  naše  domovine  pod  štitom  ove  magjarske 
stranke  rade  neprestano  o  tom,  da  poruše  mir  u  Hrvatskoj.  U 
Slavoniji  ministarski  povjerenici  pomoćju  oružane  vojske  sile 
narod  na  izabiranje  poklisara  za  peštanski  sabor.  U  Trstu  oruža 
se  brod,  koji  će  uznemirivati  hrvatsko  primorje  i  druga  oružana 
ladja  plovi  po  Dunavu  rušeć  i  razorivajuć  sela  i  kuće  bez  cielji. 
Čete  pokretne  magjarske  narodne  straže  prelaze  preko  granice, 
te  dolaze  u  zemlju  podležeću  banskoj  oblasti,  —  da,  najžešći  rat 
bukti  u  Banatu,  pa  da  se  skrajnje  pokuša,  šilju  se  magjarski 
emisari  u  Bosnu,  koji  bune  i  podižu  tamošnji  narod,  da  sa  svo- 
jimi  divljimi  četami  poplavi  i  pohara  zemlju,  koje  žitelji  su  vierno 
i  pošteno  svojom  krvlju  granice  carevine  toliko  vjekova  saču¬ 
vali,  a  i  sad  čuvaju,  za  da  Ugarska,  Austrija  i  čitava  Europa 
prosta  budč  od  zala  barbarstva  i  kuge"  Zato  naviesti  ban  Jelačić 
po  pravu  danomu  njemu  od  sabora  hrvatskoga  onoj  stranci  ma¬ 
đarskoga  naroda,  koja  sada  vlada,  rat  i  počme  prelaziti  Dravu 
kod  Varaždina  dne  11.  septembra  1848.  s  poznatim  svojim 
geslom:  »Što  bog  dade  i  sreća  junačka" 

